
lus poenale, cum sit una ex iuris partibus difficilioribus, prae­

sertim si habenda sit ratio fluctuantium principiorum, quibus in­

nixae variae scholae iuridicae, ultimis praesertim duobus saeculis,
inter se contenderunt, ita in codificatione iuris ecclesiastici peculiari

cura elaboratum est et prae ceteris iuris partibus systemationem

quasi ex novo adepta est in novo Codice canonico. Propter hanc
causam fusiori calamo fuit explanandum, cum in commentatoribus
iuris Decretalium non reperiatur systematica tractatio, ad quam breve
canonum commentarium remittere posset iuris studiosos et officiales
quibus in Curiis ecclesiasticis demandatum est ius poenale applicare.

Quae fusior tractatio inde etiam commendatur, quod pro iuridica

formatione ius poenale peculiare habet momentum.
Ad hunc duplicem scopum respexi in publicando hoc tomo

VII universi operis /us canonicum, qui totus versatur in explana­

tione novi iuris poenalis seu libri V novi Codicis canonici.
Faxit Deus ut labor in ipso impensus duplici illi fini apte
respondeat et aliquid contribuat ad meliorem cognitionem scientiae
canonicae hodie tantopere necessariae.

Romae in festo S. Petri Canisii, 27 Aprilis 1937.

§ 1. Connexio materiae tractandae
1. Universum ius ecclesiasticum complectitur sacros canones
de constitutione atque regimine Ecclesiae catholicae (1). Quod re­
gimen fit per exercitationem potestatis legislativae ; imprimis in
administratione vel gubernatione Ecclesiae. Quae ut efficax sit, ac­
cedat necesse est exercitatio potestatis iudiciariae in tribunalibus
ecclesiasticis et exercitatio potestatis coercltivae, qua delictis ec­
clesiasticis iustae decernuntur poenae quae instituto legitimo iudicio
delinquentibus irrogantur. Postquam praemisso libro introductorio
in libro H et III codicis sacri canones de constitutione et administra­
tione Ecclesiae catholicae explanati sunt, libro secundo, qui ex logica
rerum connexione post tres priores libros collocatur, disputatio de iure
constituto circa constitutionem sive ordinationem et proceduram
indiciorum ecclesiasticorum est reservata. Quare reliquum est, ut
quid leges ecclesiasticae de exercitatione potestatis coercitivae
disposuerint, quinto libro examinetur (2).
9

2. Scholion. Inde facile patet, ius poenale esse partem iuris
publici, non privati. Nam ius poenale principaliter refertur ad or­
dinem publicum tuendum, ad publicam vindictam sumendam prop(1) Wernz, Ius Decret, t. I. n. 56.; Tarquini, Instit. iur. eccl. pubi. η. 1 2
3. Quod ius de constitutione Ecclesiae potest vocari ius publicum; at conceden­
dum est, quamplurimas leges de regimine Ecclesiae datas ratione ipsius obiecti
iuri publico esse adnumerandas, non privato. Id quod potissimum obtinet de
iure poenali huius libri quinti. Quare ius publicum Ecclesiae latius patet quam
ius de sola constitutione Ecclesiae conditum. Cfr. c. 11 D. 1; Schmalzgr. Ius
ecclesiast., Dissertatio prooemial. n. 147 sq. 174. sq.; Zech, De iud. crim. § 1;
Zallingcr, Inst. iur. eccl. lib. V tit. 1 § 6.; Wernz, Ius. Decret, t. I n. 50 not.
31.; Berner, Trattato di diritto penale, § 33.
(2) Tarquini I. c. n. 20 sq. 22 sq. 25.

ter bonum commune, non propter commodum privatum (3). Insuper
exercitatio iustitiae poenalis ad vindictam sumendam a sola aucto­
ritate publica in Ecclesia fieri potest neque pactis et transactionibus
hominum privatorum est obnoxia. Denique vel ipsa accusatio cri­
minum in Ecclesia magis magisque arbitrio privato fuit subducta
atque fit per magistratum publicum sive promotorem fiscalem, aut
fama deferente ipse iudex in processu inquisitionis procedit ex of­
ficio contra delictum.

§ 2. Notio et divisio iuris poenalis
3. Ius poenale (criminale) hodie significat illam iuris partem,
quae leges continet, quibus violationibus legum (delictis) poenae
imponuntur. Leges vero ab ipsis iudicibus servandae in iudiciali
delictorum cognitione in ordine ad poenarum applicationem consti­
tuunt specialem iuris partem, quae ius processus poenalis sive
criminalis audit. Quae duae iuris partes accurate hodie secernuntur
vel ipsa forma qua leges de criminibus coercendis et de iudiciali
ipsorum cognitione in separatis codicibus promulgantur: codex
poenalis — codex procedurae poenalis (4). Atque inde etiam ratio
petitur separatae tractationis scientificae.
4. Quae distinctio, praesertim quoad scientificam tractationem,
etiam in foro ecclesiastico convenienter retineri debet, et in ipsis
fontibus fundamentum habet: universum enim ius poenale libr. V
Decret,
contentum in duas partes facile distinguitur (5), in quarum
•'
prima (tit. 1, 2) breviter exhibetur ordo iudiciarius in causis cri­
minalibus servandus (ius procedurae poenalis), in reliquis titulis
(tit. 3.-36) principaliter agitur de delictis ecclesiasticis, et continetur
ius constitutum (tit. 37-39) de poenis ecclesiasticis (ius poenale,
seu de delictis et poenis) (6).
(3) Zech I. c. § 1.; Zallinger 1. c.; Passerini, Regulare tribunal, p. 1. sq.
de causa finali indicii; Brusa, Diritto penale, n. 14; Carmignani, Iuris crimin.
elementa, § 9 sq.
(4) Qua distinctione idem significatur ac per illam divisionem iuris poenalis,
in ius poenale materiale seu substantivum i. e. quo definiuntur crimina eorumque
poenae, et in ius poenale formale, quo determinantur iudicia poenalia et modus
in eis procedendi. Brusa Prolegomeni di diritto pen. c. 1. n. 3.
(5) Schmalzgr. in prooem. I. V; Peiffenst. praef. in 1. V.
(6) Cfr. Lega, De iudiciis eccl. t. 111. in prooem., ubi propter hanc rationem
sibi discedendum putat ab ordine legali iuris Decretalium.

5. Ipsum vero ius poenale sensu specifico acceptum convenien­
tem accipit partitionem, quam methodus vere scientifica et scho­
lastica postulat, si prius in genere tractetur de delictis eorumque
variis elementis tum obiectivis tum subiectivis seu in ordine ad
eorum imputabilatatem ; deinde de poenis in genere et in specie
agatur (7); postea exponatur ius vigens de singulis delictis cum
respectivis poenis et peculiares modi, quibus forte poenae sunt
applicandae; brevis vero tractatio per modum scholii secundae parti
subiungatur, qua explicentur remedia praeventiva et paenitentiae,
quae in foro ecclesiastico propter specialem eius indolem maximum
habuere momentum atque etiam nunc habent. Hinc divisio:
Pars 1. De delictis ecclesiasticis in genere.
Pars II. De poenis ecclesiasticis in genere et in specie de sin­
gulis poenis ecclesiasticis.

Scholion. De paenitentiis et de remediis poenalibus.
Pars III. De singulis delictis ecclesiasticis eorumque poenis ac
modo eas infligendi.

§ 3. Fontes iuris poenalis
jg

6. Inter fontes iuris poenalis etiam Ecclesiae catholicae primo
loco recensendum est Ius naturale (8). Etenim negari non potest,
tum in procedura poenali tum in delictorum punitione certas con­
diciones iure naturali esse statutas v. g. reo accusato defensionem
esse concedendam ; ignorantiam invincibilem et inculpabilem legis
excusare a delicto et poena. Praeterea ius divinum positivum de
iure poenali certe reperitur in libris inspiratis novi testamenti (9)
atque in traditione divina. Quae in libris sacris veteris testamenti
(7) Zech. De iudic. criminal. § 1 sq. § 97 sq. § 151 sq.; Muenchen, D.
Kanon. Gerichtsverf, u. Strafrecht. t. II, p. 101 sq. 262 sq.; Soglia, Instit. iur.
priv. eccl. § 222 sq.; Schiappoli, Diritto penale canonico, L. I. II reato — ele­
menti dei reato — la pena canonica in generale — le singole pene ecclesiastiche.
L. II. Dei delitti in ispecie.
(8) Zallinger I. c. § 5, not. (a); Suârez, De leg. 1. X c. 2. n. 13 sq.; Molitor,
Ueber can. Gerichtsverf. geg. Cleriker pag. 4.; Droste, Kirchl. Disciplin. u. Crim.
Verf. p. 6.
(9) Matth. XVIII, 14-18 et plura alia in epistolis Paulinis, v gr. I Cor. V
1-6, 10-13; II. Cor. II, 6-12, V, 1-6; II Thesal. III 14.

de delictis eorumque poenis et cognitione iudiciali mere positiva
ratione fuerunt statuta, in novo testamento, utpote omnino abrogata,
fontes proprie dicti iuris poenalis Ecclesiae non iam existant, nisi
quatenus ab Ecclesia denuo sint approbata (10). Immo leges criminales
veteris testamenti, quamvis inservire possint, ut honestas certarum
legum ecclesiasticarum luculenter demonstretur (11), tamen nequa­
quam indiscriminatim denuo ubique introducendae sunt atque adeo
sanctiones quaedam poenales, quibus Deus in vetere testamento
extraordinario modo usus est supremo suo dominio in vitam ho­
minum, a nulla potestate humana adoptari possunt (12).
7 Leges ab Ecclesia latae de delictis eorumque poenis, de
iudicio et procedura poenali uberrimum constituunt fontem iuris
poenalis. Quarum legum poenalium iam ipso tempore apostolico
(13) reperiuntur exempla neque jurisdictionis coercitivae practicus
deest usus (14). At speciales collectiones iuris poenalis primis saeculis
nondum exsistunt et canones de hac re aliqua ratione agentes indis­
criminatim ordine chronologico cum aliis canonibus in antiquis
collectionibus recensentur. Prima vestigia distinctarum collectionum
videntur reperiri in epistola S. Gregorii Neocaesariensis (a. 258)
(15) et in tribus epistolis cononicis S. Basilii de delictis ecclesiasticis
et paenitentiis publicis. Exinde paulatim orti sunt libri paenitentiales,
qui praesertim in aestimanda imputabilitate singolorum delictorum
atque in definiendis circumstantiis eorundem gravitatem augentibus
vel minuentibus optiman lucem praeferunt (16). Insuper primis istis
(10) Cap. 1, X. de adulteriis V. 16; Schiappoli, Diritto pen. can. π. 16 sq.;
Zech 1. c. § 6.
(11) Zallinger 1. c. § 6.
(12) Exod. XXIII, 32 sq. XXXIV, 15. 16.; Deuteron. VII, 1 sq., XX, 16 sq.;
Schegg, Bibi. Archaeol. p. 707. 677. sq. Quare Berner, Diritto penale, p. 48 sine
solido fundamento “ barbariam iuris criminalis Mosaici „ exagitat.
(13) Cfr. de iudicio poenali: I Timoth. V, 19.
(14) 1 Corinth. V, 1 sq. de incestuos. Corinth.; Fit III, 10,11. de vitando haeretico.
(15) Pitra, lur. ecclesiast. Graecor, hist, et monum. tom. I, p. 562 sq.; 575
sq.; Schmitz, D. Bussbuecher u. d. Bussdisciplin der K. p. 34 sq.
(16) Hoc fatetur Schiappoli 1. c. n. 16, qui idcirco dicit libros paenitentiales
posse considerari tamquam primum exemplar codicum poenalium recentiorum
atque cum Perlite (Storia del dir. ital. V, § 167 p. 36) agnoscit in iliis libris
elucere, quam aptae fuerint poenae et paenitentiae Ecclesiae ad inspirandum hor­
rorem delictorum praesertim sanguinis populis barbaris recenter ad Ecclesiam
conversis et ad truculenta crimina pronis.

saeculis praesertim in processu poenali legum romanarum etiam
in foro ecclesiastico non levis fuit vis atque auctoritas (17).
Postquam in foro civili ab Imperatore lustiniano iuris poenalis
facta est authentica quaedam collectio (18), etiam in foro ecclesias­
tico magis magisque leges poenales propriam in systemate cano­
num obtinuerunt sedem. Cuius rei vestigia iam in antiquioribus
collectionibus canonum exsistunt, neque alienus est Gratianus (19);
at is, qui ante Codicem invaluit ordo iuris poenalis in codice au­
thentico iuris ecclesiastici, a Bernardo Papiensi introductus atque
in aliis quatuor antiquis collectionibus retentus est. Quem ordinem,
quo universum ius poenale libro quinto reservatur, quoad substan­
tiam adoptavit S. Raymundus de Pennaforte in collectione authen­
tica Gregorii IX (20). Cum in subsequentibus collectionibus libro
quarto de matrimonio nonnisi paucissima capita nova reperiantur
de iure poenali tum in Sexto tum in Clementinis itemque in
Extravagantibus liber quintus compluribus titulis et non paucis
capitibus constat (21).
In Concilio Tridentino non solum de processu poenali, sed
etiam de delictis et poenis ecclesiasticis complura decreta condita
sunt (22). Quae decreta, cum nonnullis legibus poenalibus ante
Concilium Tridentinum latis et multis aliis Constitutionibus Roma­
norum Pontificum, post Concilium Tridentinum de iure poenali
promulgatis, schemati Decretalium Clementis Papae VIII fuerunt
inserta; itemque in libro septimo, qui interdum ad instar appendicis
nonnullis editionibus subiungitur, multae Constitutiones Rom. Pon(17) Droste 1. c. p. 6 sq.; Schiappoli 1. c. n. 17.
(18) Inst. IV, 1-5, 18.; Dig. XLVII, XLVII1.; Cod. IX.
(19) Decret. Grat. P. II, v. g. Caus. I, II, III; quamvis fatendum sit, Gratia­
num leges poenales in speciali parte suae collectionis non collegisse, sed incidenter in singulis materiis retulisse. Cfr. Schiappoli 1. c. n. 18.
(20) Qui liber quintus a modernis codicibus poenalibus et ordinibus proces­
sus poenalis multum discrepat. Droste 1. c. p. 7.
(21) Schiappoli I. c. n. 19, qui n. 18. indicat praecipua loca praesertim De­
creti Gratiani, quae ad ius poenale spectant.
(22) Cfr. de processu poenali: Cone. Trid. Sess. XIII, cap. 1-8, de ref.; Sess.
XIV, cap. 1, de ref. (de sent, ex inf. consc.), cap. 4, 5. ead. Sess.; Sess. XXII,
cap. 7, de ref.; Sess. XXIV, cap. 5, 20, de ref.; Sess. XXV, cap. 10, de ref.;
Sess. XXV, cap. 15. de regul. Item de delictis et censuris et poenis non pauca a
Patribus Cone. Tr. aut innovata aut denuo statuta sunt, cfr. Maschat, Inst, cano­
nic., elench. II, III. IV. V.

tificum praesertim ex saeculo 15 et 16 etiam sub novis titulis
libri V recensentur (23).
Ultimo saeculo Bullarium Benedicti XIV est fons uberrimus
etiam iuris poenalis Ecclesiae catholicae (24).
Inter collectiones iuris poenalis ultimo saeculo factas maxime
eminet Pii IX Const. “ Apostolicae Sedis,, 12 Oct. 1869, in qua ha­
betur codificatio omnium censurarum certis delictis ipso iure inflicta­
rum. Verum codex quidam poenalis (25), in quo ex disciplina vigenti
omnia et singula delicta ab Ecclesia notata cum poenis etiam vin­
dicates iure communi ipsis inflictis accurate enumerantur ante
Codicem Pianum a Benedicto XV promulgatum non exstitit, in cuius
Codicis I. V communi desiderio factum est satis habendi perfectum
et completum Codicem poenalem, in quo et principia iuris poenalis
et singula delicta cum respectivis poenis ordine systematico pro­
ponuntur, atque dubia et incertitudines iuris poenalis antiqui penitus
tolluntur (26).

8. Quodsi leges saeculares (27) in foro ecclesiastico ex sese
vim non habent, tamen per canonizationem ab Ecclesia factam non
paucae leges iuris romani et iuris germanici (28) etiam in iure
poenali Ecclesiae fuerant receptae; at nequaquam illae antiquiores
leges poenales fori saecularis aut leges recentiorum codicum poena­
lium arbitraria ratione ad forum eccclesiasticum in causis poenali­
bus cognoscendis transferri possunt (29).

9. Denique consuetudo quoque in iure poenali sua vi non
caret tum in introducendis tum in immutandis vel abrogandis legi­
bus poenalibus. Nam nulla exsistit lex divina nec canonica (30), qua
(23) Clem. Pap. VIII, Decretal, ed. Sentis p. 35 sq., 157 sq.; Maschat
I. c. elench. VI.
(24) Cfr. v. g. Bened. XIV Const “Ad militantis,, 30 Mart. 1742.
(25) Cfr. de processu poenali decreta publicata in Collect. Lac. tom. 1, p. 364,
427 sq., 529 sq.; Droste 1. c. p. 221 sq.; praesertim vero consulenda est Instr.
S. C. Ep. et. Reg. 11 lun. 1830 cum. ulteriore declaratione 26 Mart. 1386.
(26) Cfr. Regolamento penale Gregorii XVI pro statu pontificio.
(27) Cfr. de iure Rom.: Inst. IV, 1-5, 18.; Dig. XLV1I et XLVIII; Cod. IX.
(28) Bouix. De iudic. eccl. tom. I, p. 19 sq.; Molitor 1. c. p. 32 sq.;
Schiappoli I. c. p. 631 sq.
(29) Decret. S. C. Ep. et Reg. 18 Dec. 1835.
(30) Arch. f. k. K. torn. 59, p. 384 sq. Ita iam pridem, partim expressa Rom.
Pontificum concessione, partim praxi in ipsa Curia Romana recepta, procedurae

consuetudini in iure poenali vis atque efficacia absolute denegetur;
verba enim cap. 11, X. de consuet. (I. 4.) itemque can. 27 et 28
Codicis sunt omnino generalia neque exceptio de iure divino et
naturali facit difficultatem, cum nequaquam universae leges poena­
les in Ecclesia catholica a Deo latae sint; immo poenae in iure Co­
dicis sola positiva lege canonica vel aequivalenti iuridica praescri­
ptione iuducuntur- Demum ipsa experientia et praxi vis illa iuris
consuetudinarii in hac materia comprobatur, quoniam negari non
potest, v. g. consuetudine non paucas poenas ecclesiasticas fuisse
abrogatas (31).

Scholion. Inter fontes quasi subsidiarios et scientias auxiliares,
ex quibus perfectior cognitio iuris poenalis etiam Ecclesiae catholicae
hauritur, recensendae sunt philosophia moralis, et theologia moralis,
cum falsis doctrinis philosophicis non pauca innitantur perversa
systemata iuris poenalis (32) atque a falsis principiis iuris naturalis
et moralitatis petantur argumenta ad impugnandum ius poenale
Ecclesiae catholicae (33). Maxime vero practica jurisprudentia poena­
lis acquiritur, si relegantur et repetantur causae criminales prae­
sertim in supremis tribunalibus ecclesiasticis disceptatae et defi­
nitae (34). Cui studio accedant necesse est disquisitiones de histo-

ordinariae sive sollemni in causis poenalibus substitutus est processus summarius.
Cfr. Card. De Luca, De iudic. disc. 34, n. 6; Droste, Kirchl. Discipl. u. Crimin.-Verf.
geg. Geistl. p. 60 sq.
(31) Cfr. de consuet, v. g. in iure Rom. admissa: L. 32, § 1, L. 36, II. de
leglb. (1. 3.); in Carol, art. 24, 104, 135, 215, 219. Huc spectat sane abrogatio
torturae vel poenae instigationis etiam in foro ecclesiastico — saltem nostra ae­
tate. Cfr. de praxi ultimo saeculo recepta: Zech, 1. c. § 78 sq., § 129. - Ex na­
tura rei multo difficilius introduci potest per consuetudinem praeter ius nova
poena incurrenda a violatoribus novi iuris per consuetudinem introducti.
(32) Berner I. c. § 6 sq. longum catalogum diversarum theoriarum iuris
poenalis recenset atque saepe iusto indicio subiciit; Delassas, Les théories mo­
dernes de la criminalité, Paris 1903; Cathrein, Moral philosophie tom. Π, p. 543
sq. ubi solide refutat falsas theorias de iure poenali; Périès, La morale catho­
lique et l’irresponsabilité déterministe; Tarquini, Inst. iur. publ. n. 23 sq.; Cavagnis, Instit. iur. publ. eccl. P. 1, p. 71 sq.; Muenchen 1. c. torn. Il, p. 9 sq.
(33) Cfr. v. g. controversias de tortura, de suspensione ex informata con­
scientia, a pluribus impugnata.
(34) Analecta iur. pont.; Acta S. Sed.; Acta Ap. Sedis vel S. R. Rotae de­
cisiones a Lega et deinceps publicatae.

rza(35) iuris poenalis etiam apud diversos populos, unde scientia legis­
lationum comparatarum haud leve capit incrementum. Quodsi saeculis
elapsis Ecclesia non dedignata est complures sanctiones iuris poenalis
romani vel germanici adoptare, nihil profecto obstat, quominus facta
penitiore examinatione moderni iuris poenalis ex foro saeculari
aliqua utiliter in forum ecclesiasticum transferantur ut iam factum est
v. g. officium promotoris fiscalis (36). Cum studio historiae iuris
poenalis utiliter coniungitur statistica; ex illa enim non raro col­
ligetur, legem latam immutandam esse aut fortius maiorique vigore
urgendam (37). Denique cum Ecclesia non pauca crimina mixti
fori saltem nostra aetate relinquat foro saeculari, medicina forensis
v. g. in casibus homicidii, licet sua utilitate non careat, rarius
usum practicum habebit.

§ 4. Litteratura iuris poenalis
10. Primis Ecclesiae saeculis, cum de universo iure canonico
libri non essent conscripti, etiam tractatus singulares de iure poe­
nali non exsistunt. Nihilominus praeformationes quaedam scientiae
iuris poenalis reperiuntur in collectionibus canonum et praesertim
in libris de paenitentia (38) conscriptis.
Praeter commentatores iuris Decretalium (39) et auctores
Institutionum canonicarum (40) consulendi sunt:
I. De iudicio poenali: Pillii, Tancredi, Gratiae libri de ordine
iudiciorum ed. Frid. Bergmann (1842), Durantis, Speculum iudiciale,
(35) Thonissen, Hist du droit crim, des peuples anciens, 1S69; Du Bois,
Hist, du droit crim. des peupl. anciens, 1845.; Hist, du droit crim. des peupl.
modernes, 1854-1870; Albéric Allard, Histoire de la justice criminelle au XVI
siècle, Gand 1868 ; Deturbet, La procédure criminelle au XVII siècle, Paris 1881.
(36) Instr. S. C. Ep. et Reg. 11 lunii 1880, art. 13.
(37) Cavagnis 1. c. p. 92 sq.
(38) Sirmond, Histor. poenit. publ.; Frank, D. Bussdisciplin ; Schmitz, D.
Bussbuecher.; Act. theol. Oenip. (Bloetzer), tom. XI, p. 483 sq.; Kirchenlex.
(Funk.), tom. U, p. 1561, sq.; Hinschius, Syst. d. k. Kirchenr. tom. IV, p. 691
sq. pro suo more protestantico.
(39) V. g. Pirhing, R.eiffenstuel, Schmalzgrueber, Santi, Grandclaude in
lib. H, V, Decretal.
(40) Zech, De iudiciis criminalibus (tom. VI universi op.); Devoti, Inst, ca­
nonic. lib. Ill, tit. 1, sq.; Vering, Inst. iur. eccl. § 185, sq.

praesertim lib. Ill 1; Maranta, Speculum aureum; Farinacius,
Praxis criminalis; Passerinus, Regulare tribunal. — Bouix, De iudiciis
ecclesiast. tom. II; Muenchen, D. can. Gerichtsverf. u. Strafr. tom.
I.; Molitor, Ueber d. can. Gerichtsverf geg. Clerik; Droste, Kirchl.
Disciplin. Crim. Verf. geg. Geist.; Fournier, Les officialités au mo­
yen âge, Paris 1880. — Marx, De denunt. iur. can.; Gross, Die
Beweistheor. im can. Proc.; Kellner, D. Buss. u. Strafverf. g. Clerik.
in d. sechs. ersten christl. lahrh. ; Biener, Beitraege zur Geschichte
des Inquisitionsproc. ; Hildenbrand, D. purgatio canonica u. vulgaris;
Fessler, D. can. Process nach seinen posit. Grundlagen etc. ; Heiner,
De processu criminali eccles. Romae, 1012.
11. De iure poenali pressius accepto i. e. de delictis et poe­
nis inprimis consulendi sunt classici commentatores iuris Decret, in
commentariis ad lib. V, v. gr. Schmalzgr., Reiffenst., Pirhing, Pas­
serinus in VI Decret., Barbosa, Fagnanus, Gonzâlez Téllez, Be­
rardi, Devoti etc.
I. Qui prius scientifica methodo de iure poenali tractarunt, cum
theorias generales de delictis, de poenis ac de applicatione legis
poenalis in collectionibus authenticis iuris ecclesiastici expresse et
methodice propositas non reperissent, de illis theoriis aut pauca et
ieiune scripserunt aut ex iure Romano maxima ex parte desumpserunt.
Quae permixtio iuris Romani et canonici occurrit in omnibus fere
glossatoribus et commentatoribus a saec. XIII usque ad Gonzâlez
Téllez et Fagnanum (41) atque ortum praesertim habuit ex repristinato
per scholam Bononiensem studio iuris Romani. Unde factum est,
ut iidem passim essent doctores utriusque iuris atque ad ius eccle­
siasticum explicandum adhiberentur laici doctores qui multum et nonnunquam inepte insistebant in iure Romano tum passim vigente (42).
II. A commentatoribus iuris ecclesiastici praesertim adhibitae
sunt theoriae et doctrinae, quas in specialibus tractatibus de iure
poenali exposuerunt: Albertus Gandinus, Libellus de maleficiis, Venet.
1551, 1596; Bonifacius de Vitulinis, Tractatus super maleficiis, Lugd.
1529; Hippolytus de Marsiliis, Practica causarum criminalium, Lugd.
1529; Angelus Arenitus, Libellus de maleficiir, Lugd. 1581; Julius
Clarus, Sententiarum lib. V, Francf. 1590; Aegidius Bossius, Trac(41) Schiappoli 1. c. n. 21.
(42) Wcrnz, Ius Decretalium, t. 1, n. 307 sq.

fatus varii seu quaestiones criminales materiam sive actionem fere
omnem continentes, Basii. 1578; Tiberius Decianus, Tractatus cri­
minales, Venet. 1551, 1591 etc. (43); Andreas Tiraquellus, De poe­
nis legum, consuetudinum statutorumque temperandis etc. 1559;
Carpzovius, Praefica nova saxonica rerum criminalium, Vitemb.
1838; Farinacius. Opera omnia criminalia, Francf. 1597; Sigismundus Scaccia, De iudiciis causarum criminalium; Dominicus Ursaya,
Institutiones criminales, Venet. 1720.
III. Inter eos qui scripserunt post inductam in iure poenali re­
formationem a tempore Beccaria, merentur consuli: Renazzi, Ele­
menta jurisprudentiae criminalis, Romae 1774-1786, Synopsis iuris
criminalis, Bonon. 1836; Crernani, De varia iurispr. crimin. apud
diversas gentes, Ticini 1779. De iure criminali, Ticini 1791; Carmignani. Elementa iuris criminalis, Romae 1829.; Rossi, Traité de
droit pénal, Paris 1829, vers. ital. Neap. 1853.; Berner, D. Strafrecht, Leipz. 1857, versio italic, a Bertoia, Milano 1892; Pessina,
Elementi di diritto penale, Napoli 1882; Iuris poenalis Romani his­
toriam sobie et erudite exposuit Ferrini Contardo, Diritto penale
romano; idem praestitit in iure populorum Germanicorum Del Giudice, Diritto penale germanico in vol. I operis Enciclopedia del
diritto italiano. De philosophia et theoriis iuris poenalis; Carrara,
Programma del corso di diritto penale, Lucca 1860; Hauss, Du
principe d’expiation, Gand 1865; Van Trojen, Diss. iuridica de
iure puniendi, Croning. 1826; Van Ittersum, De fundamento iuris
puniendi, Traj. ad Rhen. 1824; Zachariae, Diss. quomodo luristi Ro­
mani de delictis eorumque poenis philosophati sunt, Vitemb. 1799.
IV. De iure criminali fori ecclesiasticis speciatim tractarunt:
Diaz de Lugo, Practica criminalis canonica, Romae 1581: Ziletus
in “Tractatus illustrium iurisconsultorum de iure cognoscendo et
interpretando», Venet. 1584, quod opus collectos continet 1715
tractatus secundum ordinem Decretalium distributos, atque in vol.
23 habentur quaestiones criminales, in vol. 24 agitur de haeresi et
magia, tom. XIII et XIV exponuntur principia de potestate Ecclesiae
et de censuris. — Villagut, Practica criminalis canonica, Bergam.
1585; Gagliardi, Tractatus de delictis tam mentalibus quam actua­
libus, Venet. 1610; Lopez de Salvedo, Practica criminalis canonica,
Mogunt. 1666; Passerinus, Regulare tribunal, Colon. 1699, ubi
(43) In 1. II, c. 18-22 agit, de differentiis inter ius canonicum et civile.

multa continentur de generalibus notionibus delictorum quem­
admodum in commentariis eiusdem auct. in VI lib. Decret.; Ullheirner, De potestate puniti va ecclesiastica et saecul. 1772.
V. De delictis et poenis ac praesertim de censuris scripserunt:
Felicianus, Enchiridion de censuris, irregularitate et privilegiis, Ingolst. 1583; Ugolinus, De censuris eccl., Bonon, 1594; Sayrus, De
censuris ecclesiasticis aliisque poenis et canonicis impedimentis;
Suarez, Disputationes de censuris itemque de irregutaritate, Conimbr.
1603, Lugd. 1604, Mogunt. 1617; Altieri, De censuris eccl. excomm. etc. cum explicatione Bullae Coenae Domini, Romae 1618;
Qibalinus, Disquisitiones canon, et theol. de sacra jurisdictione in
ferendis poen. et cens, eccl., Lugd. 1655.; Ludovicus de Anieno,
De delictis et poenis, Venet. 1700; Rpsignolo, Mastix eccl. contra
contumaces..... seu de censuris eccl., Mediolani 1722; Worel, Ne­
mesis eccles. in sacris canonici iuris sanctionibus expressa, Paris
1725; Zech, De iudiciis eccl. P. II de iudic. criminal., Ingolst. 1766;
Riegger, Diss. de paenitentiis et poenis, in Thesauro I. E. tom. VII,
p. 157 sq.; Gasparro, Institutiones criminales, Romae 1741; Stremler, Traité des peines ecclés-, Paris 1860; De Luca, De delictis et
poenis, Romae 1898.; Lega, Praelectiones de iudiciis eccl., ubi torn.
Ill et IV agit de iudicio criminali et de delictis et poenis (44).
Solide de delictis et poenis disputavit C. Ant. Thesaurus, De
poenis ecclesiasticis, Romae 1640., quod opus denuo edidit et lo­
cupletavit Ubaldus Giraldi, Romae 1860. Cum insigni eruditione
Kober, Der Kirchenbann, Tubing. 1857, Die Suspension der Kirchendiener, ib. 1862, Die Deposition u. Degradation nach den
Grundsatzen des K. Rechts, ib. 1867; Eck, De natura poenarum
secundum ius canon., Berolin. 1860; Hilarius a Sexten. Tractatus
de sens, eccles., Mogunt. 1898.
VI. Principia generalia iuris poenalis eccl. exposuit Kahn, Le
délit et la peine en droit canon. Nancy 1898.; Amor Ruibal in
introduci, ad tractatum. “La amociôn administrativa de los pârrocos,,,
Compostela 1912, El derecho penal de la Iglesia catôlica, Ibid. 3 vol.
Completa quadam ratione ius criminale Ecclesiae ex fontibus col­
legit Hinschius, Das Kirchenrecht der Katholiken u. Protestanten
(44) Praeterea consulendi sunt Auctores, qui commentarios ediderunt in
Const. a Apostolicae Sedis,, v. gr. D’ Annibale (Commentator Reatinus), Bucceroni,
Pennacchi, Piat, Hilarius a Sexten.

in Deutschland, tom. IV, V et VI, qui tamen haud raro sensu
protestantico et ex praeiudicatis opinionibus de iure poenali disserit.
Hinschius sequutus Schiappoli in Diritto penale canonico, Milano
1905, ordine systematico integrum ius poenale non neglectis gene­
ralibus theoriis atque cum historica eruditione exposuit, canonibus
tamen particularibus nonnumquam nimium valorem tribuit. — Ratz,
Grundriss des canonischen Strafrechts, Berolin, 1881; Muenchen,
Das Kanonische Gerichtsverfahren, Koeln 1866; II. Bd., Das canonische Strafrecht, 2 Aufl. 1874; Hollweck, Die kirchlichen Strafgesetze, Mainz 1899. Qui auctor habet singulare meritum, quod in
breves canones ad instar articulorum, quibus constant codices mo­
derni, universum ius poenale Ecciesiae redegerit. Praeterea tum in
auctoribus Institutionum canonicarum (45), tum in his, qui de iure
poenali scripserunt pro foro saeculari, non pauca reperiuntur ad
ius poenale Ecclesiae spectantia (46).
VII. Post publicatum Codicem imprimis consulendi sunt auc­
tores qui universum Codicem fusius aut brevius commentati sunt;
v. gr. De Meester, luris canonici et canonico-civilis compendium
vol. HI, p. 11, Brugis 1928; Vermeerch-Creusen, Epitome iuris canon,
t. ΠΙ1 Mechliniae. — Matthaeus a Coronata, Instit. iuris canonici
vol. IV, Taurini 1935.
Specialem libri V commentarium scripserunt: Sole, de delictis
et poenis, Romae 1920; Chelodi, Ius poenale et ordo procedendi
in iudiciis criminalibus, Tridenti 1920, ed. tertia ibid. 1933 ; Eichmann,
Das Strafrecht des Codex I. C. Paderborn 1920; Noldin-Schoneger,
De poenis, eccles. Insbruck 1921 : Roberti, De delictis et poenis,
vol. I, pars I., Romae 1930; Pistochi, I canoni penali secondo il
Codice esposti e commentati, Torino-Roma 1925; Sallied, II
diritto penale secondo il Codice di dir. canon. 2 vol. Subiaco 19261930; Stocchiero, Diritto penale della Chiesa e dello Stato Italiano,
Vicenza 1932; Solide et fuse Michiels, De delictis et poenis vol. I
De delictis, Lublin 1934.
In specie De censuris agunt Cariglioli, Pighi, Cerato, Cipollini
etc. et praesertim completa quadam ratione Cappello, Tract, canonico-moralis de censuris iuxta C. I. C. Taurini 1925.
(45) V. gr. Devoti, Permaneder, Heiner, Vering, Laurentius.
(46) Cfr. Geib, Lehrbuch des deutschen Strafrecht. I, § 22 sq. \ Bar, Geschielite d. dents. Strain u. der Strafrechtstheorien, I, p. 71 sq.; Hollzendorff, Handbuch d. deutsch. Srafr. § 21 sq.

§ 5. Influxus Ecclesiae in ius poenale civitatis (47)
12. I. Quod Ecclesia maximum et salutarem influxum exercuerit
in ius poenale civitatis res est manifesta quae passim a iuristis
admittitur. Ecclesia hac in re praesertim consideranda est a tempore,
quo destructo imperio Romano propter incursiones barbarorum, ex
reliquiis imperii destructi novae sub tutela Ecclesiae efformatae sunt
nationalitates : antea namque potius obnoxia fuit persecutionibus,
quarum tempore legislatio ecclesiastica non adeo evolvi potuit, lam
apud illos populos in moribus erat posita atque in ipsorum condi­
cione insita privata vindicta; ad quam exstirpandam peculiari ratione
Ecclesia iuvamen praestitit auctoritati civili. Sane privata illa vin­
dicta directe opponebatur principiis in lege evangelica propositis;
quare dum barbari in fidem conversi in Ecclesiam sunt ingressi,
tum contra alia, tum praesertim contra illum morem privatae vin­
dictae Ecclesiam praedicantem audierunt atque commendantem ex
praecepto mutuae caritatis remissionem offensae acceptae et dilectio­
nem inimicorum. Quae principia evangelica illis hominibus barbaris
et ad vindictam pronis dura quidem et difficilia observatu videri
debuerunt; sed ipsa inobedientia erat occasio cur magis magisque
ipsis inculcarentur et obligarentur ad faciendam paenitentiam (48)
propter id quod secundum patrias leges et mores erat ipsis
permissum ac veluti modus ordinarius exercendae iustitiae criminalis,
ad hoc ut a Deo veniam obtinerent.
II. Ad firmanda principia evangelica Ecclesia aperuit asylum
in templis, quod initio praecise erat destinatum ad subtrahendum
privatis persecutionibus inimicorum eos, qui ad templa confugissent.
Quod ius asyli eo facilius praevaluit, quod in moribus illorum po­
pulorum iam erat positum, ut in propria domo et in domo principis
(47) Cfr. Wilda, das Strafrecht der Germanen (Halle 1842) pag. 525 sq; Huc,
Influence du droit canonique sur la legislat. criminelle in Rev. critique de législ.
et de jurispr. t. XII (1858) p. 441 sq.; Du Bois, Hist, du droit crimin. des peu­
ples anciens (Paris 1845) p. 610 sq; D’Espinay, De l’influence des droit canon,
sur la législ. française (Toulouse 1856) p. 122 sq.; Pertile, Storia del diritto italiano
t. v. § 167; Storia del diritto penale (1892) p. 29 sq; Salvioli, Manuale di Storia
del Diritto italiano dalle invasioni germaniche (1903) p. 531 sq.; Schiappoli,
Diritto penale canonico cap. I.
(48) Regino, De ecclesiasticis disciplinis II c. 23; Liber Poenitentialis
Merseburg c. 113.

immunis quis fieret ab insectationibus et vindictis (49). Facile satis
fuit Ecclesiae, ut ea immunitas et inviolabilitas in Domo Dei propter
eius sanctitatem agnosceretur, quam iam agnoscebant in proprio
domicilio et in domo principis; et inde in populis medii aevi fir­
matum est ius asyli ecclesiastici (50); cuius effectus erat confugientem
praeservare a privata vindicta praesertim sanguinis. Clerus ecclesiae
ad quam quis confugerat, plena rei vestigatione facta, omnem ad­
hibebat operam ad partes inter se conciliandas, sive demonstrando
rei innocentiam, sive inducendo offensum ut, loco privatae sangui­
nis vindictae, acceptaret compositionem quandam pecuniariam,
idque ob reverentiam Dei et Sanctorum ad quorum templa reus
confugerat (51). Hic erat modus quo primo tempore poterat Ecclesia
illos populos adducere ad renuntiandum privatae vindictae : quamvis
non erat unicus nec ultimus scopus ad quem spectabat eius opera.
Oportebat omnino subtrahere punitionem delictorum privatae
partium offendentis et offensae conventioni atque illam curam
tribuere publicae auctoritati, atque auferendo a compositione characteren privatae transactionis substituere notionem verae poenae. —
In hoc quoque Ecclesia dedit exemplum novis illis populis. Certe
ipsa iamdiu bene ordinaverat propria tribunalia ad exercenda iudicia forma quadam statuta et non arbitrario modo, in quibus
secundum doctrinam Christi Domini et exemplum apostolorum
(52) cognoscebat de delictis fidelium propriis atque etiam de delictis
communibus, quae fuissent commissa a clericis (53); quam praxim re­
tinuit in successiva evolutione illorum populorum etiam antequam
fuisset recognita et firmata per legem civilem (54). Quare in foro
Ecclesiae quodlibet delictum erat obnoxium poenae, quae non
(49) Chilberti decr. 569; L. Alam. Lamfr. 93, 2; L. Ripar 32, 4; L. Baiuvariorum t. 1, c. 7: L. Wisigothor. 1. VI, 7, L 5, 1. 16, 18; Zech, De iudic. criminal.
§ 34 sq., Id. De benignitate moderata Eccl. Rom. in criminosos ad se confu­
gientes apud Thesaur. Schimidt t. V. p. 284 sq. Daniels, Hand, der deut. Reichs
I, 568.
(50) Cfr. Pertile 1. c. de legibus municipalibus Italiae.
(51) L. Wisigothor. IX. 3, 4; VI, 5, 18; L. Alaman. 3, 1; Bainr. I, 7; Decret.
Gratiani C. XVII, g. 4, c. 36, 37.
(52) Matth. XVIII, 15-18: I Cor. V, 1-6, Il ead. XIII, 21, Tit. II, 15; I
Timot. I, 20; V, 20.
(53) 1 Tim. V, 19; L. 23 Cod. Theod de episcopis (16,2), L. 1 ibid, de relig.
(16,11): Nov. Valentin, tit. 34 De Episc. iudicio·, Nov. lust. 83 c. 1.
(54) Decr. Grat. C. 11, q. 1 c. 6, 42; Capit. Pip. 755, 18; § 25, 2; § 96, η. 3.

dependebat a voluntate offensi nec erat dimetienda ex partium
pactionibus, sed unice decernebatur a publica auctoritate ecclesias­
tica. En veram philosophicam et iuridicam notionem delicti et
poenae; a quo conceptu toto caelo distabat conceptus legislationis
patriae illorum populorum.
111. Modus autem punitionis ab Ecclesia adhibitus erat valde
diversus a modo punitionis societatis civilis: cum in hac vindictae
privatae successerit expiatio per pecuniam seu compositio pecunia­
ria (55), Ecclesia reos supponebat corporis et animi afflictionibus
vel privationibus, ad hoc ut daretur satisfactio non solum societati
sed etiam divinae iustitiae et evitarentur poenae aeternae (56). Prae­
terea aderat exercitium publicae paenitentiae ; insuper omnia deli­
cta, utpote peccati in Deum rationem habentia supponebantur iudicio Ecclesiae in foro interno (57) Hoc exercitium duplicis fori
interni et externi et modus peculiaris poenarum ab Ecclesia in­
flictarum mirum in modum influxum habuit ad inspirandum in
illis populis horrorem delicti et ad illa aestimanda ut malum sociale
et ut malum quod simul transcenderet praesentem vitam, non ut
rem, quae privata partium pactione componeretur: pro tali delicto
tantum mihi dabis pecuniae.
Hunc salutarem influxum Ecclesiae iam nunc, ut praemisi,
fatentur omnes, qui de historica iuris poenalis evolutione scripserunt.
Nec minorem influxum exercuit Ecclesia in hoc, quod poenas
ipsas pro illo tempore et condicione populorum rudium et crudelium
aliquantulum acerbiores reddidit tolerabiliares, propter finem quem
ipsis proponebat et propter caritatem quam exhibebat erga delin­
quentes. Porro, non contenta satisfactione praestita personae offensae
et exteriori culpae expiatione, maxime adlaborabat ab obtinendam in­
ternam paenitentiam et vitae emendationem, perducendo reos ad me­
liorem frugem. Qua in re multis saeculis praelusit theoriis moderno­
rum poenalistarum. Hac ratione docuit Statum ut in delictis puniendis
sibi proponeret finem altiorem. Ipsi Status persuasi de superioritate
Ecclesiae in modo coercendi delicta leges Ecclesiae poenales plures
(55) Cfr. Pertile I. c. § 178.
(56) Decret. Gratiani cie poenit. I. 63; ibid. C. 12, q. 2, c. 11: D’Espinay t.
c. p. 122; Schiappoli 1 c. p. 615, 616.
(57) Zech, De iudiciis criminal. § 135; Poenitent. Merserburgense c. 1-7;
Wanerschleben Die Bussordnunger der aberdlândischen Kirche einer reichgerdriditlichen Einleitung p. 391.: Regino, De synod, cans, et discipl. ecclesiast. II, 27.

adoptarunt vel sponte punitionem delinquentium facile relinque­
bant iudicio Ecclesiae.
IV. Tandem Ecclesia puniendo facta, quae sine laesione priva­
tarum personarum, turbabant nihilominus ordinem moralem et
religiosum velut blasphemiam, sacrilegium, haeresim, delicta carnis
iuris alieni non laesiva, suicidium, mutilationem proprii corporis,
sicut doctrina ita praxi ipsa docebat delictum esse malum absolutum
pro societate, cui publica auctoritas congruam deberet sanctionem
infligere, et in ipsis delictis quae sunt contra privatas personas
inveniri violationem ordinis moralis multo maioris momenti quam
sit ipsa laesio personarum, quem publicum moralem ordinem de­
beret tueri ipse ordo iuridicus societatis (58).
Nec omittendum est quantum valuerit opera Ecclesia, ita com­
plentis et ad suprema principia revocantis ius poenale Status, ad
conservationem ordinis externi et publici, eo tempore quo nec leges
passim habebant sufficientem sanctionem, nec tribunalia Status
sufficientem vim et auctoritatem ad reprimenda delicta.
V. Praeter hunc influxum directum Ecclesia in ius poenale
medii aevi alium etiam exercuit indirecte, dum tamquam exemplar
proponebat sanctiones poenales iuris Mosaici ab ipso Deo originem
habentis ideoque maxime apti ad excitandum in populis iam Christianis
maximam venerationem et desiderium ipsum aliqua ratione imitandi.
Inde factum est ut v. gr. in Anglia saec. 9, fuerint illae leges Mosaicae publicatae ut leges Status et ut fundamentum aliarum legum.
Aliquid simile factum est in populis subiectis imperio francorum.
Pertile 1. c· p. 38 sq.
VI. Quodsi saeculo demum XVIII coepit reformatio fieri iuris
poenalis, et in hanc reformationem maximam partem habuerunt
qui promoverunt studia iuris naturae et ethices, certe Ecclesia pri­
mas partes semper habuit in his studiis et maximos habuit etiam
in hac re doctores; licet a iuristis saecularibus de iuris poenalis re­
formatione agentibus eo tempore non sint quaesiti doctores Eccle­
siae, sed potius philosophi acatholici, qui tamen a doctoribus Ec­
clesiae maximam partem doctrinae hauserunt et de facto illis multo
inferiores erant.
(58) Gcib. Lehrb. des deutschen Strafrechts p. 125 sq.

Iuris poenalis generalis praecognita
13. Hanc tractationem ita Latini exorditur (1): Humanae socie­
tatis moderatores poenas de delinquentibus sumere consuevisse,
omnium temporum, omnium locorun et gentium historia testatur.
Hoc factum certissimum, universale, perpetuum, ostenditne aliquod
ius corporis socialis, vel e contra nihil aliud nobis revelat nisi
violentiam a validiori in debiliorem exercitam? En quaestionem de
fundamento potestatis puniendi. Illius disiunctivae quoad utrum­
que eius membrum sunt fueruntque patroni. — Sunt enim philo­
sophi, qui, moralem hominis naturam eiusque liberum arbitrium
infitiantes, ideam omnem iuris, ideoque etiam iuris socialis puni­
endi, logice quidam, sed putide reiecerunt. Logice, inquam, nam
ubi nulla est moralis libertas, nulla facultas agendi, omittendi, exi­
gendi concipi quidem potest. His profecto, factum sociale, quod
nobis prodit historia, punitionis delinquentium aliud esse nequit,
quam factum collisionis inter societatem et individuum eiusque
naturalis quaedam consequentia — Quae putida doctrina, postremis
temporibus sub appellatione scholae criminalis positivae in scientiae
criminalis provinciam invecta est, atque afflante spiritu aetatis, vera
philosophia oblivioni data atque contempta, innumeros ubique, brevi
lapsu temporis, acerrimos fautores, etiam non infimae notae, nacta
est; non lycea tantum et academias, sed tribunalia quoque passim,
atque ipsas aulas legislativas, aut palam aut furtim, invasit. Cui
scholae positivae aliae non minus erroneae accesserunt, pariter ex
pseudo-philosophico conceptu societatis et naturae rationalis hominis
derivatae. Ut huiusmodi aberrationes a scientia iuridica arceantur, in
antecessum oportet in tuto ponere ius, quo publica potestas poenas
constituit et irrogat.

14. Socialis punitionis natura et rationale fundamentum.
Quaestio haec antiquo tempore, (2) moderatius tamen agitata est et
(1) Latini - Iuris crimin. philosophici summa lineamenta.
(2) Cfr. v. gr. de theoria Platonis, Aristotelis, et Stoicorum: Brunner, Schuld
und Strafe, Paderbon 1933 p. 10 sq.; Lapadatescu, Le fondement du droit de
punir, Paris 1933. p. 20 sq.

variis modis proposita et hodie passim proponitur sub illa forma
quam exhibet rubrica proposita, quae reapse confunditur cum illa
alia forma qua quaestio fit de intrinseco et essentiali fine poenae.
Cum ergo et philosophi et iuristae conveniant in agnoscenda
publica punitiva potestate, valde sunt discordes in adsignando
titulo iuridico in quo innititur et fine intrinseco ad quem ordinatur,
quae duo sunt inter se intime connexa. — Omnes theoriae, quarum
diffusa expositio et, ubi a veritate aberrant, expressa confutatio non
est huius loci, facile reduci possunt ad duplicem classem, quarum
brevis et succinta declaratio et crisis systema poenale Ecclesiae
illustrare potest (3).

i

15. I. Adsunt primo sic dictae theoriae poenales absolutae, quae
poenam considerant ut sequelam necessariam delicti, ideoque non
ordinatam nec ordinabilem ad aliquod bonum seu finem socialem
legitimum; sicut delictum est aliquid absolute malum ita a priori
et absolute meretur malum, seu a iustitia exigitur ut ei retribuatur
poena: poenae causa est intrinseca delicti malitia. Ius puniendi
fundatur iuxta Kant et eius asseclas in necessitate ethica (imperativum
categoricum). Poenae critérium et mensura esset talio saltem moraliter aestimandus. Malum (poena) non potest ordinari ad bonum
sive individui sive societatis (4).
(3) Cfr. Latini, luris criminalis philosophici summa lineamenta (1924); Ro­
berta De delictis et poenis I, n, 20 sq.; Cathrein V., Filosofia morale (versio
Italica 1920) II, p. 705 sq; Id. Fundamentos del derecho penal (versio Hispanica
1911); Montes, Derecho penal espaûol (1917) Π. § 37; Mendizdbal, Trat. de
derecho natural (1931) III, η. 861 sq.; Garçon, Le droit pénal (1922) cap. 1, 2;
Pessina, Derecho penal (versio Hispanica 1892); Carrara, Programma del Corso
del Diritto penale, Parte generale II volumi; Zuppetta, Lezioni di Metafisica della
Scienza delle leggi penali (1868); Roeder, Die herrschenden Grundlehren von
Verbœchen und Strafe in ihren Wildersprûchen (1867); Seber, Qründe undweck
der Strate (1876); Walter Naturrecht und Politik (1871) n. 441 sq.; Ahrens,
Natrrerht, II, 450; Biederlach, Die modernen Strafrecht theorien (1899); Bevolzheimer. System der Rechts-und Wirtschafts philosophie — v. V, Strafrechts phi­
losophie 3 sq.; B rugger, Schuld und Strate (1933) p. 61 sq. 103 sq. 142 sq.;
Arnor Ruibal, El derecho penal de la Iglesia catôlica tom I, cap. 2, p. 23 sq.;
Espasa, Diccion. enciclopédico v. pena; Amor Neveiro, Del derecho de castigar,
su naturaieza etc. Santiago 1901.
(4) Kantiana theoria falso et damnato nititur principio, quo ius secernitur
a moralitate, officia ethica ab officiis iuridicis; quod iuridicae normae a publica
auctoritate impositae sola debeatur externa obedientia, cum alium non habeat

Hegel poenam repetit ex necessitate logica seu dialectica i. e.
ut abolitionem delicti quod sine poena persisteret ut negationem
negationis (i. e. delicti), ut redintegrationem iuris. Quae cohaerent
cum eius philosophico systemate pantheismi idealistici, secundum
quod omnia mutantur et ens absolutum tria stadia in sua evoluti­
one decurrit (thesis, antithesis, syntesis); atque ita delictum esset
quaedam negatio (thesis), poena esset alia negatio contra 'reum
(antithesis), ad quam contradictionem e medio auferendam interve­
niret Status per iustam poenam (synthesis) (5).
Leibnitz (6) delictum constituit in perturbatione seu destructione
harmoniae praeconstitutae, quam poena restituit fnecessitas aesthetica),
deductione facta ex ipsius systemate philosophico de harmonia inter
monadas seu elementa simplicia quibus omnia constant: quod sys­
tema philosophicum liberum arbitrium perimit, in cuius destructione
nullum systema iuridicum superstrui potest.
Huic affinis est Herbart si repetit ius puniendi ex displicentia
luctae inter ius et eius violationem : quod systema proprie nihil
explicate licet ipse repudiaverit evolutionem hegelianam, retento
tamen criticismo kantiano, et frustra conatus est admiscere elementum
ethicum, quin tamen liberum arbitrium salvum reliquerit (7).
Theoriis absolutis adnumerari potest illa quae fundamentum
potestatis puniendi repetit ex contractu seu pacto sociali, quale
fuit propositum a Rousseau, quam secuti sunt Beccaria, Filangieri, Renazzi. Quae theoria iamdiu explosa est simul cum pacto
sociali, cui philosophia cum historia, scientiae rationales et naturales
aperte contradicunt.
finem nisi externam libertatem qua homines in societate una simul vivere pos­
sint. Cfr. Kant in Metaphysisch Aufansgründe des Rechts § 42. — In principiis
consentientes diverso modo rem explicant plures asseclae Kant, velut Binding,
Handbuch d. deutschen Strafrechts (1885). Grundriss des gemeinen Strafr. (1902),
a quo fundamentum potestatis puniendi ponitur in defectu obedientiae debitae,
qui poenam meretur, unde omnium legum violationes essent poenis coercendae;
Bar, Handbuch d. deutschen Strafr. (1882); iuxta quem normarum violationes
essent puniendae, ob publicam reprobationem ortam ex populi conscientia; Mer­
kel, Lehrbuch der deutsch. Strafr. (1888) a quo repetitur a necessitatae praevalen­
tiae iuris obiectivi per delictum violati.
(5) Hegel, Orundlinien der Philosophie des Rechts § 97.
(6) Cfr. Leibnitz, Nouvels esshis de Théodicée P. I, 73.
(7) Herbart, Allgemeine praktisce Philosophie (1808); Opp. VIII. Analystische
Beleuchtung des Natural rechts 315 sq.

3

20

CAPUT I

16. H. Theoriae relativae dicuntur, quae titulum legalem poenae
reponunt in aliquo bono seu fine necessario per ipsam obtinendo,
sive a publico bono seu prosperitate sive a delinquente ipso bo­
num illud exigatur. Quae theoriae in duplicem classem dispescuntur:,
aliae excludunt veram culpam intellectam de voluntaria et moraliter
imputabili legis transgressione, ideoque in poena recusant agnoscere
veram expiationem pro commissa culpa, solam in poena agnoscentes
normam praeservativam a futuris transgressionibus ; aliae vero con­
ceptum culpae et expiationis admittunt (8).
a) Theoria praeservativa Scholae criminalis anthropologica, quae
ducem habuit Lombroso et fundatur in extremo evolutionismo
materialistico. Delictum potius esset morbus dependens a defici­
ente organizatione physica; delinquens est homo non sufficien­
ter evolutus physiologice aut biologice aut qui in statum pris­
tinum insufficientis evolutionis reincidit: constanter habentur in
societate anomaliae et atypiae, unde ex quodam atavismo fit
regressus ad stadia priora et imperfecta evolutionis. In his casi­
bus habetur delinquens natus ideoque irresponsabilis. Cfr. prae­
sertim Lombrosi opus Luomo delinquente fere in omnibus
linguis Europae versum. In ipsa Italia a Ferri fuit usque ad ulti­
mum tempus cum successivis temperamentis defensa illa theoria,
quae hodie passim, defervente antiquo plausu, deserta est et in
ipsis Congressibus Anthropologico-criminalibus explosa. Cfr. Latini
I. c. p. 3 sq. ubi efficax fit confutatio, eo tempore valde ne­
cessaria.
b) Theoria praeservativa scholae criminalis sociologicae seu de­
fensionis socialis. Illa cui praefuit Listz (9) in hoc convenit cum praece­
denti, quod liberum arbitrium non agnoscit et scientiam iuris poenalis
intendit fundare in factis experientia comprobatis. Delictum ad dupli­
cem causam refert: 1° ad indolem physiologicam delinquentis; 2° ad
condiciones sociales in quibus versatur (milieu social) et hoc praecipua
(8) Theoriam utilitarian!, ex qua poena pro fine haberet praevenire actus
antiiuridicos similes illi actui ob quem decernitur poena, prae ceteris patienti
studio et sollerti ingenio ad systema reduxit iurista anglus Bentham, “Teoria de
las leyes penales 1. I, cap. 1 „ et in “ Principios del Côdigo penal *2. parte cap.
HI. IV „ (versio hispanica). Illius brevem, succintam et claram expositionem cum
efficaci confutatione vide apud Mendizàbal, Tratado de derecho natural (7a ed.)
tom. Ill n. 991.
(9) Strafrechtliche Aufsâtze und Vortrâge II, S3 sq. Mendizâbal I. c. n. 996.

quadam ratione, cum ipsa conformatio biologica delinquentis dependeat
ab ipsis relationibus socialibus, quae influxum exercuerunt in ipsius
genitoribus, in ipso delinquente tempore sui ortus et tempore quo
delictum patravit. In qua theoria pariter cum libero arbitrio, cadit
conceptus culpae et expiationis (10) Quare poena fundaretur in
necessitate opponendi in delinquente impulsum contrarium im­
pulsui quo ad crimen impellitur (11).

17. IH. Theoria eclectica ultimo tempore dominata est, cuius
fundatores fuerunt Broglie, Guizot, Cousin, Rossi, Faustinus Elie,
quam Saleilles vocat neoclassicam praesertim prout exposita
propugnata est a poenalistis gallicis v. gr. a Garraud, Précis de
droit criminel. Cfr. quoque Vidal G. Principios fundamentales de
la penalidad (versio hispanica) a. 1888.
In suo complexu succincte reducitur ad haec principia;
Potestas socialis non habet ius puniendi omnem violationem legis
moralis; 2° non potest punire nisi actus contrarios legi morali; 3°
non habet ius puniendi actum quaempiam nisi in quantum laedit
bonum seu interesse societatis; 4° punitio excedere non potest
proportionem ab ipsa lege morali requisitam; 5° non potest exce­
dere quantitatem mali socialis.
Non omnia haec principia eodem modo a diversis proponuntur
nec semper probantur legitimis et probandis argumentis.
18. IV. Ex alia parte ad theorias relativas, quae salvant concep­
tum fundamentalem culpae et expiationis, pertinent:
a) Theoria correctionalistica quae ius puniendi derivat ex debito
publicae auctoritatis delinquentes corrigendi eosque reducendi ad
ordinem iuridicum quem deseruerunt (utilitas individualis) (12).
(10) Cathrein, Fundamentos del derecho penal p. 112 sq. accuratam exposi­
tionem et confutationem theoriae Liszt vide aput Cathrein, Die Grundbegriffe
des Strafrechts, Freiburg 1905.
(11) Cfr. quoque Romagnosi, Genesi del diritto penale (1834).
(12) Fuit haec theoria maxime ordinata, defensa et propagata a professore
Heidelbergense Roeder — Commentatio an poena malum esse debet (Gienen
1839) — Fundamento juridico de la pena correccional (Heidelberg 1846) versio
hispanica — La pena correccional y sus instituciones como exigencia del dere­
cho (1864) versio hispanica — Las doctrinas fundamentales reinantes sobre el
delito y la pena, versio hispanica; Gabba, La scuola di Roeder e 1’isolamento,
Milan 1869. Cfr. Mendizâbal 1. c. n. 994.

b) Theoria defensionis, in qua ius puniendi repetitur ex iure
societati competens (ideoque eius publicae auctoritati) se defenden­
di contra delinquentes ordinem iuridicum violantes.
c) Theoria intimidationis in necessitate timorem per poenas
incutiendi ut pravi homines in delictum non labantur. Quae intimidatio, ut sit efficax, saltem aliquando poena exsecutioni mandanda est.
d) Theoria expiationis motivum et finem poenae reponit in
sola necessitate expiationis propter ordinem iuridicum violatum ; cui
violationi opponi debet reactio seu contraria actio (inflictio poenae)
ut obtineatur cessatio violationis et ordinis iuridici violati restitutio
seu reaffirmatio (13).
e) Tandem cum poena ex communi sensu sit malum ; ma­
lum antem per se expeti et quaeri non possit, inflictio poenae debet
a publica auctoritate ordinari ad bonum ipsius societatis, ad bonum
ad quod protegendum et promovendum ordinatur publica societatis
auctoritas; quare in hac re praescindi non potest a necessitate
poenae ad conservandam et tuendam publicam securitatem et pu­
blicum ordinem; quae necessitas, sicut est mensura universae po­
testatis publicae auctoritati competentis, ita est et fundamentum
potestatis puniendi et definit limites intra quos exercitium talis po­
testatis contineri debet.

19. Verum fundamentum iuris puniendi. Sententiae hoc
ultimo capite enumeratae, aliquid veri continent, sed aut sunt vagae
et aequivocae quoad formulationem aut finem aliquem extrinsecum
et secundarium confundunt cum fine primario et intrinseco poenae
et cum fundamento potestatis illam infligendi.
Sententia de officio delinquentes corrigendi et emendandi,
omnino negligit respectum ad bonum commune, ad quod procu­
randum auctoritas publica societatis ordinatur: iam vero bonum
publicum saepe exigit punitionem delinquentis, etsi nulla adsit spes
emendationis, immo saepe exigit punitionem emendati: emendatio
proinde solum potest esse finis secundarius poenae, non primarius
et intrinsecus, ideoque non potest suppeditare verum fundamentum
iuris punitivi.
(13) Specialem quandam theoriam reparationis, quam germanici vocant Wiederherstellungs theoria ad systema quoddam cohaerens reduxit Weliker, quam
theoriam inter relativas prae ceteris completam habuit Van Swinderen, Esquisse
du Droit penal actuel tom. 1. p. 909 sq. Cfr. Mendizdbal 1. c. n. 933.

Theoria intimidationis pariter est deficiens. Quid enim, si, non
obstante comminatione poenae, pravus homo delinquat? Debet
societas homini malefico auferre potestatem ulterius nocendi. Sed
quomodo explicatur, quod ad hoc possit ipsi infligere malum,
auferre libertatem aliaque iura? hoc est explicandum, quam expli­
cationem, memorata sententia non suppeditat (14).
Theoria defensionis habet contra se gravissimum illud praeiudicium, quod crimina puniuntur postquam commissa sunt (nemo
cogitavit de puniendo delicto possibili vel probabili); quare de
defensione sensu proprio sermo esse nequit, nam defensio potius
vellet impedire crimina seu efficere ut non perpetrentur. Defensio est inutilis postquam quis offensus iam est. Quodsi defensio
latiori sensu sumatur, pro conservatione et custodia boni communis seu ordinis iuridici societatis, vera est sententia sed utitur
vocabulo satis ambiguo.
Sententia de reparatione seu expiatione ordinis Laesi non est qui­
dem sententia falsa, sed forte est principium nimis vagum, et
prout supra propositum est videtur esse insufficiens (15). In genere
dicta est schola classica seu iustitiae : poena est iusta in quantum
est expiatio i. e. compensatio delicti facta per sufferentiam quam
poena inducit. Qua in re certe est conformis principiis religiosis
et moralibus; apparet in S. Scriptura et fuit acceptata a theologis
et philosophis Christianis velut S. Thoma (1, 2 q. 46 ad 6; De
malo q. 1 a. 4; 1, 2 q. 87 a. 1); speciali quadam ratione fuit
exposita et expolita ab hispano insigni theologo franciscano Alphonso de Castro, De potestate legis poenalis (Salmantica 1590),
qui merito habetur ut parens scientiae iuris poenalis, sicut eius
opus fuit prima philosophia iuris poenalis. A quo poenae conceptum
deduxit Orotius, quem deinde plures secuti sunt.
lam vero ordo laesus, qui reparari seu expiari debet, multis
modis intelligi potest, multiplex enim est ordo. Omnis quidem
poena est expiatio quaedam et reparatio ordinis, et si sermo sit
de poena quam infligit Deus, hoc principium sufficiens et veris­
simum est. Deus enim vult recti ordinis custodiam, in quo eius
gloria extrinseca consistit: porro ipse sua omniscentia optime no­
scit, quantum ordo per crimen laesus sit, et quantam poenam ip­
sum crimen, etiam secundum subiectivam delinquentis imputabili(14) Cfr. Bevolzheimer, Strafrechtsphilosophie, 15 sq.; Latini 1. c. p. 29 sq.
(15) Cfr. Latini 1. c. p. 25 sq. 37 sq.

tatem meretur. At quoad potestatem coercitivam auctoritatis publicae humanae, illud principium, crimen esse expiandum et laesum
ordinem esse reparandum, nimis vagum est et expositum periculo
ne auctoritati humanae nimium tribuatur, ne id ei tribuatur quod
solius Dei est proprium. Auctoritatis humanae, quae societati praeest,
non est reparare laesum ordinem hominis ad Deum, secus deberet
pro quovis gravi peccato capitis poenam infligere, quam a fortiori
meretur, cum sola aeterna morte debite puniatur; neque est auc­
toritatis humanae ordinem individualem (hominis ad seipsum aut
alios homines vel publicam auctoritatem) reparare, nisi in quantum
hoc est necessarium ad bonum commune societatis. Indubium
quippe est principium, auctoritatem publicam nec maiorem nec
minorem, sed praecise tantam, habere potestatem, quantam exigit
finis ad quem ordinatur; finis autem est bonum commune ci­
vitatis seu publica prosperitas et tranquillitas — Theoria expiatio­
nis licet limitetur ad ordinem iuridicum et non extendatur ad or­
dinem moralem in tota sua amplitudine, non respondet illi iustitiae,
cuius tutela competit publicae auctoritati ; sed oportet adiungere
aliam etiam limitationem petitam ex necessitate pro tutela ordinis
iuridici, citra quam non extenditur potestas publicae auctoritatis.

20. Quare origo iuridica poenae et potestatis punitivae funda­
mentum reponendum est in necessitate ad societatis conservationem et
debitam gubernationem seu in necessitate tutelae efficacis ordinis pu­
blici socialis. Quae sententia in se comprehendit quidquid veri in aliis
sententiis forte reperiatur. Cum per delictum laedatur ordo iuridicus ad
bonum publicum seu commune constitutus, socialis auctoritas secun­
dum exigentias iustitiae malum iuridicum (poenam) pro malo iuridico
(delicto) delinquenti retribuit intra spheram propriae actionis et
proprii muneris tuendi praedictum socialem ordinem, et ita
naturalem iustitiam abusu humanae libertatis violatam quod ad
societatem attinet restituit, publicae conscientiae satisfacit palam
ostendens suae protectionis efficaciam, fiduciam et cum fiducia
tranquillitatem in civium animis restituit. Sine iure puniendi recta
gubernatio societatis esset impossibilis; in magna hominum mul­
titudine semper plurimi sunt, qui solo metu poenarum constanter
in officio contineri possunt; si vero crimina impunita manerent,
nulla pax et securitas esset possibilis, et audacia improborum in
dies cresceret.

Poena autem spectari potest tum in statu comminationis tum
in statu exsecutionis. Ut poena aliqua sit iusta in stati exsecutionis
dependet ab eo, num fuerit iusta in statu comminationis. lamvero,
utrum comminatio alicuius poenae sit iusta necne, dependet ab eo,
utrum sit necessaria ad urgendam observantiam legis et impediandam eius violationem (laesionem ordinis iuridici) : auctoritas publi­
ca promovet bonum commune per leges; bonum antem commune
in tantum promovetur per leges in quantum leges observantur.
Ergo auctoritas publica sicut habet auctoritatem ferendi leges
ex quibus complexive sumptis constituitur ordo iuridicus soci­
etatis, ita habet auctoritatem efficiendi ut leges promulgatae (so­
cialis ordo iuridicus) efficaciter observentur, adhibita, si necesse
fuerit coercitione: inde propositio seu comminatio poenae, per
quam subditi deterrentur a legis transgressione: haec est essentia poenae seu finis intrinsecus poenae ut comminatae,
quod sit sanctio legis eamque firmet contra possibiles transgressiones ex delictuoso abusu libertatis provenientes. Hinc fieri
poterit (id quod historica experientia factum exhibet), ut iuste
pro eodem crimine, diversis temporibus aut locis, diversa poena
de eadem iuris violatione statuatur, si diversa sit necessitas ad
urgendam legem. Legislatorem, in cuius prudenti arbitrio haec sunt
posita, dirigit in aestimanda mensura poenae politica criminalis.
In statu deinde exsecutionis poena laesum ordinem reparat non
quemcumque, non ordinem moralem in tota sua amplitudine, sed
publicum ordinem societatis ab ordine morali generali non disiunctum. Qui legem infringit malum exemplum praebet et ipse, nisi
puniatur, incitatur ad legem denuo infringendam, inde concussa
publica securitas, infracta persuasio de efficaci tuitione iurium ; en
ordinem publicum turbatum, publicam securitatem in periculo po­
sitam. Debet ergo: 1°) efficacia huius mali exempli per poenam
tolli et ostendi subditis non posse impune legem contemni: 2°)
ipse etiam nocens debet per poenam efficaciter retrahi a novis
criminibus perpetrandis, sive id fiat eum emendando et ad bonam
frugem reducendo, sive a reliquo sociali corpore separando, si
eidem sit graviter periculosus.
21. Ex dictis apparet formulam, qua debet enuntiari princi­
pium de origine iuridica poenae seu potestatis puniendi, esse
hanc, necessitatem conservationis seu tutelae publici ordinis socia-

lis. Inde quidem habet poena, quod in statu comminationis deterreat a legis violatione, et in hoc sensu est sanctio legis, legem
ipsam firmat et ordinem iuridicum contra perturbatores tuetur et
protegit: in statu exsecutionis restaurat ordinem socialem laesum,
est reactio ordinis contra deordinationem, ut ait S. Thomas; qui
egoistico interesse consulit propria passione ductus contra ius so­
cietatis, contra aliorum iura quae ab ordine iuridico proteguntur,
per coactionem reducitur ad sphaeram iustitiae socialis, et compen­
satur seu expiatur damnum sociale, auferendo a delinquente tantum
bonorum propriorum quantum repraesentat dannum aliis illatum
(vindicta socialis) et « qui contra ordinem agit, ab ipso ordine de­
primitur, quae depressio poena est > ut ait S. Thomas 1, 2 q. 87,
a. Cfr. quoque Lugo, De iust. et iure disp. 15, see. 2, n. 58.
Inde etiam patet finem intrinsecum poenae esse restitutionem
ideoque conservationem et tuitionem publici ordinis in societate:
implicite tamquam sequelae obtinetur, ut plurimum, correctio de­
linquentis, pravorum intimidatio, securitas in bonis et consequens
securitas et tranquillitas publica, finis ultimus auctoritatis publicae
ut talis.
Quae de societate in genere dicta sunt, tamquam praecognita
ad ius poenale ecclesiasticum, eadem in Ecclesia valent, cuius dis­
crimen a Statu in hoc tantum sistit, quod non a natura nec in
ordine naturae inveniatur, sed ex positiva divina institutione con­
stituta est societas externa, perfecta in ordine supernaturali : nullum
autem ius humanum tam fortiter adhaeret ordini ethico, unde pro­
posita principia deducta sunt, quam ius ecclesiasticum. Cfr. infra
dicenda de potestate punitiva Ecclesiae.

22. Scholion. luvat adnotare cum Roberti 1. c. n. 36 not. 1.
iuris criminalis scientiam crimen considerare vel sub respectu iuri­
dico (leges criminales) vel sub respectu naturali sive individual!
sive sociali.
Sub respectu iuridico agit; 1°) de legibus poenalibus, quibus
tutela immediata ordini iuridico praestatur; 2°) de legibus politiae,
per quas ordini iuridico tutela praestatur mediata remota sive praeventiva per quam removentur causae seu occasiones perturbationis
ordinis socialis, sive repraessivae post admissum delictum.
Sub respectu naturali individuali, ad scientiam criminalem
spectant philosophia moralis, psychologia, anthropo logia criminalis,

psychdpathologia, quae actus humanos considerant sub respectu or­
dinis ethici, vel ex suis elementis psychicis et physiologicis sive
normalibus sive abnormalibus. Sub respectu vero naturali sociali
habetur sociologia criminalis et statistica quae in criminibus con­
siderat elementa ambientis socialis quo commissa sunt et eorum
frequentiam, iterationem et distributionem inter varias classes et
coetus hominum.
Tandem politica criminalis dirigit legislatores et societatis rec­
tores praebens illis normas, quibus efficacius consulere possint
praeventioni et repression! delictorum.
Cum leges poenales promulgantur ad immediatam iuris tutelam,
praesupponunt in applicatione realem violationem vel eius grave
periculum in actu humano contentum. Leges vero politiae mediatam
ordini iuridico tutelam praestant vel limitando activitatem earum
personarum quae aut ex anteacta vita aut ex notoria propensione
periculosae censentur, vel prohibende certos actus, qui viam ster­
nere possunt ad committenda delicta. Per poenas exercetur iustitia
socialis; per limitationes et prohibitiones factas in legibus politiae,
non fit satis iustitiae sed consulitur publicae utilitati.
Etiam in foro canonico praeter poenas habentur praeterea
limitationes libertatis et prohibitiones quae referri possunt ad leges
politiae criminalis. Cfr. infra dicenda de remediis poenalibus.

CAPUT II

De delicto ecclesiastico
(Decret. Lib. V. tit. 37. de poenis)
23. Scriptores: Devoti, Instit. canon, lib. IV, t. 2; D’Annibale, Summula
I, n. 296 sq.; Lega 1. c. tom. III. η. 16 sq.; De Luca I. c. η. 2 sq.; Kahn I. c.
η. 11 sq., 15 sq., 22 sq.; Amor Ruibal Amociôn administrativa n. 10 sq.; De­
recho penal de la Iglesia p. 55 sq.; Hollweck I c. § 1. sq.; Shiappoli 1. c. n. 39
sq.; Carrara Programma I. § 21 sq.; Renazzi, Elementa iuris crim. c. 3; Carmignani, lur. crim. elementa (ed. 4*) t. I, pag. 39 sq. — Cfr. quoque Schertz,
De delictis, Argentor. 1730.; Claus, De natura delictorum, Lips. 1810; Hansel,
De natura delict., Lips. 1810; Van der Ton, De delictis, Lovan. 1882, apud Pessina I. c. § 82 sq. Latini, luris crim, lineamenta p. 65 sq.; Roberti, De delictis
et poenis η. 38 sq.; Michiels, De delictis et poenis I, p. 55 sq.

§ 1. DE NOTIONE DELICTI ECCLESIASTICI

Genericus delicti ecclesiastici conceptus

24. Nomine delicti (1), quod est principale obiectum circa
quod versantur indicia criminalia et potestas punitiva, intelligitur
iniusta externa actio vel omissio auctori suo imputabilis atque or(1) Delictum, crimen, excessus, scelus etc. sunt vocabula in fontibus iuris generatim promiscue adhibita, Schiappoli, Diritto pen. canon, n. 45. Cfr. v. gr. c. 14,
X. de sepult. Ill. 28 ubi homicidium, incendium, violentia in personas ecc., viola­
tio ecclesiar., incestus vocantur excessus. Etiam in iure Romano praeter alias vo­
ces etiam crimen et delictum saepe in eadem significatione adhibentur, Ferrini
Contardo, Diritto pen. Rorn. n. 8 sq., 15 sq.

dinem socialem Ecclesiae perturbans (2). Etenim Ecclesia nihil
potest punire quod iniustum et culpabile non sit (3); praeterea
actus mere interni, licet iudicio interni fori paenitentialis subiiciantur, externo Ecclesiae foro et potestati coercitivae sunt subducti (4);
denique cum potestas coercitiva data sit directe in tutelam ordinis
socialis, non omnia peccata externa etiam gravia poenis ecclesiasti­
cis sunt subiicienda (5), sed solummodo illa, quae secundum pru­
dentem considerationem competentis legislatoris ecclesiastici ad
tutelam ordinis socialis Ecclesiae coercitionem publicam requirunt.
25. I. In idem fere recidit illa definitio, qua delictum dicitur
“externa legis poenalis violatio dolo malo facta,, (6), in qua quasi
a posteriori seu per voluntatem legislatoris sanctionem poenalem
sive determinatam sive saltem, indeterminatam statuentis determi­
nantur violationes legis divinae aut ecclesiasticae, quae ordinem
socialem Ecclesiae perturbant et verum delictum constituunt.
II. Finis quidem Ecclesiae est omnes et singulos fideles per
media a Christo statuta et per alia ab ipsa Ecclesia praescripta ad
sanctificationem et ad consequutionem finis supernaturalis perdu­
cere. Verum cura sanctificationis uniuscuiusque fidelis duplici ra­
tione ed Ecclesiam pertinet (7): uno modo quatenus fideles con­
siderantur ut singnli de suis admissis vel omissis coram Deo ra(2) Tarquini, Inst. iur. pubi. n. 25; Devoti, Inst. can. I. IV. tit. 2. § 1; Soglia, Inst. can. 1. IV, c. 2, § 9, Hinschius, D. Kirchenrcclit etc. tom. V, p. 907.
convenit quoad substantiam, quamvis definitionem tradat perspicuitate non com­
mendatam; at Berner, Trattato di diritto pen. (versio ital.) § 71 in definiendo
delicto proficiscitur a falsis principiis de Statu fonte omnium iurium et de vo­
luntate communi repraesentata per Statum; Kahn, Le délit et la peine en droit
can. p. 17; Lcga, De iudic. eccl. t. III. n. 16; Hollweck, D. kirchlichen Strafgcsetze, § 1, p. 65.; Berardi, Ius eccl. V. d. I, c. 1.
(3) R. I. 23. in VI.; Rcgolamento penale Greg. XVI. art. 26. §2.; Thesaurus,
De poenis, c. 15; Sudrez, De leg. 1. V, c. 12, n. 5 sq.; Schmalzgr. I. V, tit. 37 n. 18 sq.
(I) Sudrez, I c. I. IV, c. 12; Kahn I. c. p. 7, 18 sq.
(5) Cfr. c. 1, Dist. 81; Sudrez, De leg. 1. IV, c. 11, n. 2, 3; Zallinger, Inst,
iur. eccl. 1. V, § 13.
(6) Noldin, De poenis, n. 4; D’Annibale, Summula theol. mor. I, 296;
Heiner, Katliolisches Kirchenrecht, 288.; Laurentius, Inst. iur. eccl. n. 395 ; Aichner, Comp. iur. eccl. § 216; Icard, Praelcct. iur. can. HI. p. 146; OJetti, Syno­
psis v. Delictum; Lega, De iudiciis eccl. t. Ill, n. 16 ubi illam definitionem pro
foro ecclesiastico non admittit.
(7) Lega I. c. η. 17.

tionem reddituri, et sub hoc respectu ab Ecclesia diriguntur potestate vicaria in foro interno, in quo a peccatis absolvuntur eisque
imponuntur poenitentiae voluntarie admittendae, quibus proinde
deest ratio strictae poenae, quae fertur etiam in invitos. Alio modo
Ecclesia fideles ad eundem finem supernaturalem moderatur et
regit per media socialia seu per suas leges in foro externo latas,
et transgressio harum legum externo modo facta perturbando or­
dinem socialem est quae constituit delictum, quod est obiectum
poenarum ecclesiasticarum, si delictum in abstracto consideratur,
prout per se eius notio in qualibet societate perfecta verificari potest.
III. Quae distinctio inter peccatum et delictum semper fuit in
Ecclesia observata (8), quamvis non semper in fontibus iuris appa­
reat clare proposita, multo minus invenitur expressa notis illis for­
mulis, nullum crimen sine lege, nulla poena sine lege. Quae formu­
lae in moderno iure poenali societatis civilis rigidam habent ap­
plicationem praesertim ob separationem in diversis subiectis triplicis
potestatis legiferae, iudicialis, administrativae. At in foro ecclesiastico
illa separatio non adest; nec ex natura rei videtur esse repetendum,
quod violationes legum tum solum subiaceant sanctioni poenali,
cum haec per antecedentem legem poenalem fuerit statuta (9): nam
fundamentum potestatis coercitivae est imputabilitas externi pec­
cati ad poenam, ex alia parte conservatio et tutela efficax ordinis
socialis, quae imputabilitatem ad poenam refert ad potestatem
socialem (10). Ex quo duplici fundamento non deest in supe­
riore ecclesiastico, perfecta fori externi jurisdictione praedito, po­
testas ad castigandas veris poenis illas violationes legum, quae
ordinem socialem perturbant vel cum gravi fidelium scandalo sunt
coniunctae, saltem praemissa monitione, qua legis transgressor ad­
monetur desistere a transgressione praesertim tractum successivum
habente vel ad reparandum scandalum datum adigitur (11).

1 '

(S) Quare quae Lega 1. c. t. III, n. 48 sq. deprompsit ex Morino, de con­
fusione utriusque fori, non sunt accurata. Cfr. Kahn, Le délit et la peine en
droit can. p. 18. sq.; Schiappoli, Diritto penale canonico, n. 3, sq. salvis minus
accuratis assertionibus.
(9) Cfr. Rossi, Diritto penale, 1. IV, c. 1, della lege penale.
(10) Cavagnis, Inst. iur. publ. eccl. t. I, n. 126.
(11) At ex alia parte ex ipsa rerum humanarum natura repugnat, ut potestas
quaedam publica omnia hominum peccata etiam externa puniat in foro externo,
nisi summa introducatur confusio in societate humana. Cui legi naturali vel ip-

IV. At negari non potest, quin ius poenale commune alicuius
societatis tum suam perfectionem obtineat, cum accurate delicta
sunt notata per leges poenales infligendam poenam saltem intra
certos limites (v. gr. summum et infimum) determinantes, quo et
evitatur nimium iudicis arbitrium et simul per antecedentem sanc­
tionem legi adnexam melius obtinetur finis deterrendi a legis vio­
latione; sicut suam efficaciam obtinet ius poenale ex eo, quod poe­
nae statutae exsecutioni mandentur (12).
V. Quoniam autem Praelati ecclesiastici, fori externi jurisdic­
tione praediti, vi talis potestatis possunt dare verum praeceptum
iurisdictionale illudque pcssunt munire sanctione poenali (13), talis
praecepti poenalis violatio verum delictum ecclesiasticum constituit ;
unde rursus patet violationem legis poenalis, si per ipsam definitur
delictum, sumi debere in sensu lato prout comprehendit etiam
praeceptum poenale, sicut etiam includit legem poenalem particu­
larem, in quo habetur alia differentia a iure poenali societatis civilis.
VI. Ergo ex dictis practice simplex violatio legis aut praecepti

I

sanctionem poenalem saltem indeterminatam non continentis, licet
peccatum sit, foro interno Ecclesiae subiectum ac per paenitentias
castigandum etiam publicas a praxi tamen vigenti non alienas, si
I
publice et cum scandalo commissum fuerit (14), verum autem de­

!
I

lictum non constituit, unde vera poena ecclesiastica saltem a Prae­
lato R. Pontifice inferiore puniri non potest, nisi praevia monitione
comminationem poenalem continente, qua transgressori intimetur,
ut a violatione desistat vel actum lege requisitum ponat vel scan­
dalum forte datum reparet.
VII. Lex ergo poenalis etiam in foro ecclesiastico est lex qua
sancitur aliquid faciendum vel omittendum, constituta transgressoribus poena determinata aut determinanda arbitrio iudicis iuxta

sum exercitium potestatis ecclesiasticae est subiectum. Suârez, De leg. 1. Ill, c.
12, n. 11, 12, 1. IV, c. 11, n. 3. Quare practice in omni societate exercitium po­
testatis coercitivae ita debet ordinari, ut per legem certa crimina castigatione
digna notentur iustisque poenis subiiciantur, cetera plerumque in foro externo et
humano relinquantur impunita.
(12) Cfr. Rossi 1. c. 1. IV, c. 1, 2, 3, 4; Pessina, Diritto penale, 1. I, c. 1, 2,
praesertim § 42, 44.
(13) Wernz, Ius Decret, t. I, n. 135; Pacelli, La personalitâ e la territorialité
delle leggi, p. 7, sq.
(14) Cone. Trid. sess. 24, de ref. c. 8, iunct. Thesaurus, De poenis, c. 2.

delicti qualitatem et quantitatem; lex autem intelligitur sive univer­
salis sive particularis aut etiam singularis pro certa classe persona­
rum (15). Praeceptum vero poenale est iussum ad tempus vel in
perpetuum singularibus personis aut absque perpetuitate communi­
tati intimatum sub poenali sanctione sive determinata sive indeter­
minata (16). Ad praeceptum poenale reducitur monitio canonica in
forma iuridica facta, qua urgetur adimpletio alicuis obligationis,
praesertim ex illicito facto derivatae, sub interminatione poenae
subeundae. Quae monitio et praeceptum etiam recensentur inter
remedia poenalia praeventiva delicti aut relapsus in ipsum ex fine
proximo ad quem ordinantur (17).

26. Scholion I. Quae hactenus disputata sunt de notione
delicti ecclesiastici, in quibus partim videtur admitti delictum sine
praevia aliqua comminatione poenae, partim practice videtur negari,
lucem accipiunt si quis prae oculis habeat, quae scite disserit Carmignani (Iuris crimin. element. 1, § 67 sq.) de distinctione inter
actionis humanae imputabilitatem politicam et imputationem civilem,
quae etiam in Ecclesia utpote societate perfecta suum habent mo­
mentum, si loco imputationis civilis substituatur imputatio ecclesiastica.
I. Imputabilitas politica est quam legislator facit (hoc enim
pertinet ad iura, ut aiunt, maiestatica) dum certas actiones censet
esse puniendas quia a societate malum est avertendum, quod ex
ipsis in eadem emergeret si libere patrari possent. Hoc iudicium
legislator sequitur in legibus poenalibus condendis atque in eo sibi
efformando a religionis praeceptis, ab ethicae Christianae principiis,
a iuris naturalis regulis dirigi debet; atque scientia quae legislatorem
ex petitis inde principiis dirigit politica criminalis audit. — Imputatio
vero civilis est quae consequitur ex lege poenali, quam legislator
tulit ex praeformato iudicio quod determinata actio sit efficaciter
per poenam prohibenda, quia secus ordo socialis perturbaretur et
malum inde societati immineret.
11. At legislator, legitimis politicae criminalis ductus principiis,
potuit reputare certas actiones etiam moraliter malas (sive ex natura
rei sive ex positiva lege mere prohibente) non esse natas damnum
(15) Bonacina, Opus morale, t. 11, d. 1, q. 1, p. 7.
(16) Wernz, lus Deer. t. I, n. 135.
(17) Cfr. can. 2306 sq. iunct. Instr. S. C. Ep. et Reg. 11 lunii 1880; Lega
I. c. t. IV, n. 278 sq.

societati afferre, et idcirco abstinuit a lege poenali contra ipsas
ferenda, quo in casu imputationis civilis deest fundamentum, etsi
imputatio moralis non desit. Cuius rei practicum corollarium est
quod in diversis societatibus etiam eiusdem generis non eadem
delicta in Codice poenali enumerantur et in eadem societate in suc­
cessivis revisionibus Codicis poenalis nonnulla delicta expunguntur,
alia adiiciuntur vel saltem immutatio fit in ipsa poena.
III. Hinc apparet delictum abstracte sumptum esse actionem
externam moraliter imputabilem quae ordinem socialem perturbat
(ratio qua ducitur legislator ad eam sub poena prohibendam —
imputabilitas politica). Practice vero ex eo quod legislator contra
determinatam actionem poenam non tulit, satis intelligitur hactenus
non iudicasse eam in perturbationem seu damnum societatis redun­
dare, ideoque non est delictum seu actio criminaliter imputabilis.
Cfr. quoque Lampredi, luris pubi. univ. theor. part. I, c. 7 ; Cre­
mant, De iur. crimin. 1. I, c. 1; Rossi, Diritto penale, 1. I, c. 13;
Pessina, Diritto penale 1. I, c. 1.

27. Scholion II. Si quaeratur utrum de facto reperiatur in
fontibus iuris ecclesiastici praecedentis aut formaliter aut saltem
aequivalenter memoratum principium “nullum crimen, nulla poena,
sine praevia lege poenali,, quod hodie passim obtinet in moderno
iure poenali fori saecularis, ex disputatis de notione delicti videtur
assentiendum Kahn (I. c. p. 33 sq. 165), Hinschius (1. c. t. V, 663,
not. 5), Schiappoli (1. c. n. 42) qui negativam sententiam tenent
contra Katz (Kanon. Strafrecht, p. 3) asserentem elementum legale,
ut aiunt, esse etiam de ratione delicti ecclesiastici ideoque illud
principium propugnat. Nullus enim textus iuris praecedentis in hunc
sensum allegari potuit (18). Porro elementum legale est aliquid
extrinsecum delicto, quod ipsum delictum sensu philosophico-iuridico intellectum praesupponit. Praeterea sensu moderno huius prin­
cipii illud sine lege intelligitur de lege communi (19); porro in foro
ecclesiastico praeter communem legem poenalem dantur etiam leges
(18) Merito a Kahn et Schiappoli urgetur contra /fti/z, illud principium non
posse deduci ex c. 3, C. XXXII, q. 4, quod apud S. Ambrosium agit de imputabilitate apud Deum transgressionis legis naturalis ignoratae.
(19) Poenalistae moderni, dum historicam iuris poenalis evolutionem expo­
nunt et illam controversiam de foro ecclesiastico ponunt, nequidem insinuant
hanc inter Ecclesiam et Statum modernum distinctionem.

't

poenales particulares. Insuper in Ecclesia iidem sunt veri principes
cum perfecta jurisdictione etiam coercitiva, qui sunt iudices in ipsis
causis criminalibus; iudex enim ordinarius in quavis dioecesi est
ipse Episcopus qui praeditus est potestate legifera et coercitiva,
licet pro exercitio potestatis iudicialis habeat officialem constitutum.
In foro autem saeculari rigida illius principii applicatio habetur in
iudicibus, quia sola potestate applicandi leges sunt praediti, quibus
nimium arbitrium non est relinquendum; at ante separationem po­
testatum in diversa subiecta illud principium passim non erat ad­
missum, nec in ipso iure Romano habuit plenam applicationem (20).
At in iure Codicis inducta est expresse necessitas elementi iuridici potius quam legalis sensu explicato (21), cum ex dictis vio­
latio legis non possit generatim puniri nisi praecedat poenalis lex,
poenale praeceptum aut iuridica monitio praecepto aequivalens illius,
penes quem in Ecclesia est potestas coercitiva. Inde memoratum
principium pro foro ecclesiastico melius exprimitur hoc pacto:
«nullum crimen, nulla poena sine praevia sanctione poenali».
At si vicissim Lega (1. c. t. III. n. 16. 22.) ante Codicem scri­
bens multum insistit in ratione peccati atque ex cap. Novit (c. 13.
X. de iudic. 11. 1.) videtur inferre peccatum omne externum posse
(20) Nam licet ex L. 131. De verb. sign. “Poena non irrogatur nisi quae
quaque lege vel quo alio iure specialiter huic delicto imposita est,,, tamen post
leges publicorum iudiciorum et quaestiones perpetuas, quibus delicta publica et
extraordinaria erant coercenda, magistratus Romanus habuit etiam facultatem
puniendi ad exemplum legis: “Quamquam temerarii digni poena sint, tamen illis
parcendum si non tale sit delictum, quod vel ex scriptura legis descendit vel ad
exemplum legis vindicandum est„. L. 7, § 3, D. ad legem lui. maiest. Huc faciunt,
L. 12, 13, 27, 32, pr. D. I, 3 L 131 D. 1. c. Girard, Manuel de Droit Romain
1901, pag. 389 illud principium in iure Romano solum valere dicit pro delictis
privatis, dummodo lex accipiatur sensu lato prout complectitur etiam edicta ma­
gistratuum; quae delicta privata ortum dabant obligationi ex delicto cum respectiva actione in laeso secundum iuris dispositionem. In his delictis privatis, prae­
ter reparationem damni, punitio consistebat in summa pecuniae (mulcta), v. gr.
damnabatur ad duplum, ad quadruplum, et hoc secundum legis dispositionem :
At in publicis habebantur arbitrariae mulctae a magistratibus impositae et punitiones
ad exemplum legis. De facto in cit. lege poena contraponitur mulctae quae a
magistratu infligebatur — hic habebat coercitionem, non punitionem quae ad
iurisdictionem pertinebat. Cfr. Ferrini, Diritto penale romano 1. 4 cap. IV, n. 12.
Cfr. quoque Van-Eck, De arbitrio iudicis in poen. infligendis legibus circumscripto.
Lugd. Batav. 1776.; Koenigswater, De iuris criminalis placito: nullum delictum
nulla poena sine praevia lege poenali Amstelod. 1835.
(21) Kahn, Le délit et la peine en droit canon, p. 33 sq.

puniri ab Ecclesia et ad hoc esse ordinatas in foro ecclesiastico
poenas arbitrarias; inprimis denominatio arbitrariae poenae non vi­
detur esse referenda ad arbitrium indicis puniendi quamlibet vio­
lationem legis etiam civilis, quae externam peccati rationem habeat,
sed ad ihdeterminationem ipsius poenae, quae taxative in iure non
est definita. Praeterea de qualibet laesione legis etiam mere civilis
potest quidem Ecclesia iudicare ratione peccati; at iudicium Eccle­
siae est duplex interni et externi fori (22): ad forum internum vere
divinum pertinet iudicium de quovis peccato etiam mere interno;
at ad forum criminale externum non pertinet nisi cum turbat ordi­
nem socialem Ecclesiae, non solius societatis civilis (23); quam per­
turbationem induci et meritum ad poenam inde contrahi debet defi­
nire Superior ecclesiasticus regulariter per legem poenalem aut per
praecedens aut saltem consequens praeceptum poenale sensu expli­
cato. In memorato vero capite Novit non solum erat quaestio de
peccato iniustitiae a Philippo rege Francorum adversus regem Angliae commisso, sed de publica pacis perturbatione in magnum de­
trimentum religionis, et de violatione iuramenti quo pacis foedera
fuerant firmata, ac tandem Innocentius III. iubet antea regi Philip­
po intimari comminationem poenarum ecclesiasticarum nisi obliga­
tioni, cuius violatio et peccatum et delictum erat, satisfaceret (24).

CAPUT III

De elementis delicti in particulari
28. Post traditam genericam rationem delicti, eius elementa
sunt in particulari explicanda. Adest in delicto elementum obiectivum, elementum subiectivum et elementum iuridicum.
29. I. Elementum obiectivum est: d) externa transgressio
legis vel similis obligationis iuridicae per publicam auctoritatem
(22) Id aperte etiam tradit ipse Lega 1. c.
(23) Devoti 1. c. 1. IV, tit. 2, § 2: “crimina, quorum coercitio pertinet ad ci­
vilem rempublicam, subsunt Ecclesiae iudicio propter peccatum; et hoc quidem
iudicium exercet Ecclesia in foro poenitentiae „.
(24) Cfr. comment. Gonzâlez Tétiez in cit cap.; Cavagnis, Inst. iur. publ.
ecd. t. II, n. 155 sq.

impositae sive per actum positivum sive per omissionem. Trans­
gressio intelligitur legis ecclesiasticae (cui ab Ecclesia addita sit
sanctio): licet enim cuiusvis societatis sit lex, quod iure naturali aut
divino prohibetur vel praecipitur, et a fortiori ordo iuridicus Eccle­
siae, divinae positivae institutionis, constat legibus divinis et eccle­
siasticis; transgressio legis naturalis et divinae non dicit relationem
ad magisterium poenale potestatis publicae quae societati praeest,
nisi in quantum ab hac, quod naturali et divino iure edicitur, prae­
scribatur aut prohibeatur, sine qua lege iuris naturalis transgressio,
quae hominem etiam extra societatem ligat, dicet respectum ad or­
dinem moralem generalem et erit peccatum divinae sanctioni obno­
xium, non delictum. Quodsi certae obligationes naturales oriuntur
ex facto constitutae societatis, hae necessario pertinent ad ipsum
ordinem iuridicum societatis, atque, servatis servandis, ad magiste­
rium poenale publicae potestatis ordinem habent illarum obligatio­
num transgressiones. Merito ergo debet haberi adaequata illa divisio
delictorum, qua can. 2138 distinguntur in ea quae laedunt legem
Ecclesiae, societatis civilis vel atriusque. Nulla porro est societas in
qua generali modo sanciatur, quaslibet externas violationes iuris na­
turalis aut divino-positivi poenali sanctioni subiacere; sed in Codice
poenali certae dumtaxat iuris naturalis transgressiones puniuntur.
Quare in violatione legis divinae, si praescindatur a lege ecclesiastica,
habetur actus illicitus et peccatum, cui ratio delicti et punibilitas in
foro externo et sociali accedit ex prohibitione et sanctione cano­
nica (1).
Ut iam deducitur ex ipsa notione delicti, sine actu externo
contra legem non habetur delictum: quare cogitatione peccata qui­
dem, at non delicta criminali iudicio et poenae in foro externo
obnoxia committi possunt (2).
6) Illa legis transgressio debet esse laesiva iurium quae per
legem proteguntur. Ut plurimum habetur laesio iurium determinatae
(1) Legem poenalem ecclesiasticam prohibentem actionem alioquin intrin­
sece malam novam prohibitionem humanam adiungere non est dubitandum;
Suârez, De censuris d. IV, s. VIII, n. 22; S. Alphonsus, Theol. mor. 1. VII,
n. 350; aliter Michiels 1. c. p. 63, not. 2.
(2) L. IS D. de poenis (43, 19) = c. 14 D. 1 de paenit.; c. 11 i. f. D. 32;
c. 33 i. f. X, de simonia (5, 3); S. Thomas summa theol 2, 2 q. 94, a. 4;
Muenchen, I. c. p. 46; Kahn, I. c. n. 28; Hinschius, t V, 144, 270 sq., IV,
p. 744 not. 12 ubi allegat c. 4 Cone. Nic. (a. 325) quod ob peccatum cogitationis
non infligatur poena eccl.; sed non admittit argumentum a Kober petitum ex c. 23

1'2

personae sive physicae sive moralis cum ipsius damno sive in bonis
personalibus (v. gr. vitae vel honoris), sive in bonis realibus (v. g.
bona materialia aliaque iura). Hoc damnum immediatum et in
seipso consideratum est damnum privatum. Quodsi trangressio
directe laedit bonum publicum i. e. leges ab auctoritate sociali
latas ad sui exsistentiam et tuitionem et ad consulendum ordini
publico, damnum ex laesione legis causatum merito dicitur pu­
blicum. Talis immediata laesio boni publici habetur in delictis qui­
bus offenditur fides, religio, publicum officium, publica auctoritas,
publica iustitia etc. At ex ipso damno immediato privatae personae
illato per laesionem iurium stricte individualium, derivatur praeterea
in societatem universam damnum mediatum sociale per ipsam inob­
servantiam legis poenalis ordinatae ad defendenda iura singulorum
societatis membrorum; quem ordinem iuridicum perturbat, quippe
minuit publicam securitatem et opinionem efficacis tuitionis socialis,
malos ad delinquendum excitat, scandalum parit, et ipsam publicam
auctoritatem, qua lex sancita est, contemnit et parvipendit. Quod
damnum sociale non solum oritur ex delicto publico et consummato,
sed etiam ex delicto occulto vel mere attentato aut frustrato, ex quo
damnum immediatum sequutum non est ex imperfecta criminis actuatione. In Codice sicut damnum immediatum frequenter dicitur
simpliciter damnum (cfr. v. g. can. 2196, 2213 § 3, 2218 § 1, 2242
§ 2, 3); ita damnum mediatum seu sociale haud raro dicitur ani­
marum damnum vel scandalum (cfr. v. g. can. 2213 § 3, 2218 § 1,
2222 § 1, 2242 § 2, 3, 2302 § 1, 2305 § 2, 2317 etc.). Quod voca­
bulum scandalum minus tamen patet quam damnum sociale, quod
ex quovis delicto etiam occulto et ab aliis ignorato exsurgit etiamsi
scandalum non pariat et huic damno sociali adaequari debet poena,
quae est in tuitionem et restitutionem ordinis iuridici laesi. Quare
ubi nomine scandali intelligitur damnum mediatum seu sociale (cfr.
v. g. can. 1935 § 1, 1951 § 3, 2242 § 2, 3) vox scandalum sumitur
(Innoc. I) C. 32, q. 5 « non habent latentia peccata vindictam » eo quod latentia
ibi significet non probata. At c. 25, 29, 30 D. 1 de paenit. agunt quidem de
peccaminosa concupiscentia, sed ipsam poenis eccles. puniri posse non declarant.
Pariter qui suo iure utitur, velut iudex in puniendis malefactoribus vel pater
in castigandis filiis, non est auctor sceleris neque ex dolo rem facere videtur,
nisi in usu legitimo iuris modum excedat; nulla enim lege prohibetur legitimus
proprii iuris usus. Regula iur. 151, 155 § 1 D. ; Reg. iur 24 in Sext; c. 13, 30, 33
C. 23, q. 5; Muenchen 1. c. p. 47 sq.

in sensu lato, non in sensu specifico praebens alteri occasionem ruinae
spiritualis.
c) Ipsa quoque ruina spirtualis delinquentis, quae ex quovis
delicto oritur, in quantum nocetur propriae delinquentis sanctifica­
tioni, potius in se et per se est damnum privatum, cui medicina
adhibetur in foro conscientiae v. gr. per salutares paenitentias im­
positas et libere acceptatas et per exercitium jurisdictionis fori interni.
Attamen in societate religiosa, qualis est Ecclesia, ipsa salus spiri­
tualis delinquentis quam Ecclesia non modo per media individualia
procurare debet sed etiam per media socialia, si detrimentum patitur
ex delicto, inde etiam in corpus sociale detrimentum redundat, et
homo vitiosus est malum publicum pro societate religiosa, habens
pro fine speciali sanctificationem et salutem aeternam animarum.
Quare dum Ecclesia per poenas intendit talem emendationem veram
et internam delinquentis, quae de facto ad eius sanctificationem con­
ducat, non solius individui bonum prosequitur, sed etiam bonum
publicum; cui nocet pertinacia delinquentis in mala voluntate quae
proinde est coniuncta cum damno mediato sociali (3). Hoc enim est
singulare discrimen inter Ecclesiam et Statum, quod huic promotio
et tutela veri ordinis iuridici socialis est finis adaequatus, Ecclesiae
non est finis in se, sed medium ex voluntate Conditoris positive or­
dinandum ad finem supernaturalem ultimum obtinendum, qui est
singulorum sanctificatio et aeterna beatitudo. Quare licet dum poenas
in foro externo irrogat, imprimis et directe consulat ordini publico
restaurando, pro posse curat et curare debet singulorum delinquen­
tium veram et internam emendationem necessariam ad finem ultimum
supernaturalem sanctificationis (cfr. can. 2215). Vel ipsa restauratio
ordinis socialis speciali quadam ratione pro Ecclesia, attento eius
fine, includit exclusionem scandali aliis fidelibus per delictum dati ut
auferatur a societate maximum impedimentum sanctificationis, cui
totus publicus ordo ecclesiasticus est subordinandus.

Scholion. Quod attinet ad laesionem iuris privatae personae,
generatim valet principium, quod delictum excluditur si quis sciens
(3) Cfr. Lega 1. c. 111, n. 24; Roberti, 1. c. n. 154; Michiels, 1. c. p. 70, 71
Quae specialis indoles societatis religiosae et praesertim finis supematuralis Eccle­
siae haud raro non satis in hac materia consideratur. Cfr. v. g. praeceptum an­
nuae confessionis et communionis, ieiunii etc. quae communi lege dantur et
maxime respiciunt internam animarum sanctitatem; et nihil repugnat, quod a legis­
latore urgeri possint per poenas apte delectas.

et volens (4) actionem admittat, quae alias esset iuris violatio, dum­
modo agatur de iure cui quis renuntiare potest. Quare ubi actus
contra ius alterius positus etiam hoc consentiente retinet suam ma­
litiam contra ius naturale aut divinum, ut in delicto adulterii aut
usurae, vel renuntiationi iuris sese opponit lex v. gr. in privilegio
canonis quo fruuntur clerici, illius actus imputabilitas per consensum
in iniuriam non excluditur. Inde imputabilitate etiam criminali non
caret mutilatio sive in proprio corpore sine causa sufficiente volun­
tarie facta aut voluntarie admissa (5) sive in alio (6) eo consentiente
patrata.

30. 11. Elementum subiectivum delicti est moralis imputa­
bilitas actionis externae, legis seu iuris obiectivi laesiva.
a) Imputare est aliquid alicui attribuere; et distinguitur impu­
tabilitas physica quae meram significat relationem causalitatis inter
actionem et eius effectum, et imputabilitas moralis, qua actus bonus
vel pravus alicui personae attribuitur ut auctori ; quae imputabilitas
omnino requirit ut actus proveniat a causa libera et voluntaria, simul
autem cum actu attribuitur personae ut auctori effectus nocivus
actionis; et quod dicitur de actione valet de omissione quoad effec­
tum nocivum ex voluntaria et libera omissione sequutum.
b) Distinguitur imputabilitas et imputatio. Imputabilitas est in­
dicium quod fit de facto futuro praeviso ut possibili. Imputatio est
iudicium de facto praeterito seu de actione iam posita. Per illud in­
dicium de imputabilitate iudicatur in abstrato de aliqua actione, quod
si ponatur tali modo in talibus adiunctis erit attribuenda personae
quae illam posuit ut illius actus auctori. Imputatio vero est appli­
catio illius principii seu iudicii abstracti in casu particulari : talis actio
in talis circumstantiis est imputanda actionem ponenti ut auctori;
haec persona ita illam posuit, huic ergo imputatur. - Hoc tamen iu­
dicium est subiectivum; porro tale iudicium supponit obiectivam rei
(4) Reg. iur. 145 D. (50, 17); Reg. iur. 27 in Sext. « scienti et consentienti
non fit iniuria neque dolus ».
(5) c. 36 (Innoc. Ill) X, de sent. exc. (V, 39); tit. 10 de usur. (V, 39)
iunct. Pirhing. in h. t. n. 11 et Reiffenst. n. 85 sq. Ita infantes et amentes de
bonis suis disponere non possunt nec cedere proprio iuri in eadem bona, neque
quisquam alteri licentiam ad delictum in propriam vitam dare valet.
(6) c. 6 (Innoc. I) Dist. 55; c. 4 X (I, 20); Schrnalzgr. (1,20) n. 9 sq.;
Boeninghausen, De irregul. fasc. II, p. 92 sq.; Benedictus XIV, De Synodo
dioeces. 1. 11, c. 7 n. 4, 5.

veritatem. In tantum est legitima subiectiva illa iudicis imputatio, in
quantum obiective ipsa actio est imputabilis. - lam illa imputabilitas
obiectiva est « proprietas seu qualitas actionis, vi cuius illa alicui tam­
quam proprio auctori imputari potest. Ratio autem formalis, cur
homini actus ut boni vel mali, ut laudabiles vel vituperabiles, ut
meritorii vel demeritorii imputari possunt, est ipsa moralitas seu de­
pendentia actus a voluntate libere operante ex praevia rationis adver­
tentia ad honestatem vel turpitudinem obiecti. Haec est imputabilitas
moralis seu ethica, de qua intelligendus can. 2195. Hanc invenire
debet iudex in facto concreto, ut legitima sit eius subiectiva imputatio.
c) Ab hac imputabilitate distinguitur imputabilitas politica |(socialis), vel ut alii dicunt iuridica quae a poenalistis Hispanis et Lu­
sitanis dicta est incriminabilitas, qua significatur auctorem actionis
ordinis iuridici laesivae esse responsabilem de actu coram societate
seu sociali auctoritate, non solum in sua conscientia et coram Deo.
Quare « est actus practicus publicae auctoritatis, quae praevidendo
possibilitatem alicuius actionis humanae, eam declarat imputabilem
tamquam delictum suo auctori, propter rationem politicae conve­
nientiae » Carrara I. c. § 5. Hunc actum practicum ponit legislator,
dum illam actionem laesivam vetat sub comminatione poenae et
actus auctorem, quivis is sit, poenae obnoxium reddit. Praesupposita morali imputabilitate ex intrinsecis ipsius actionis elementis, actus
redditur politice seu criminaliter imputabilis ex speciali prohibitione
et punibilis ex sanctione. Politica convenientia est necessitas tuendi
ordinem socialem, in qua fundatur potestas punitiva. Cfr. quae supra
n. 20 dicta sunt de fundamento potestatis puniendi.
d) Quae criminalis imputabilitas permanet, etsi, post patratum
delictum, illud eius auctor per veram paenitentiam retractaverit atque
adeo paenitentias in foro interno impositas acceptaverit et exple­
verit, qua paenitentia non obstante nec in foro externo ab imputa­
tione delicti excusatur, nec poenas per iudicem infligendas aut ipso
iure statutas generatim effugit; quamvis illa paenitentia invare possit
ad mitigationem vel commutationem poenarum aut etiam ad plenam
gratiam obtinendam, si v. gr. sit connexa cum plena et spontanea
ac sincera externa confessione (cfr. can. 2223 § 2, 3-2°) (7).
(7) Thesaurus, de poenis I, c. 13, resp. Il; Suârez in 1, 2 tr. V de peccat.,
De censuris d. IV, see. 3, n. 10; d. XX see. 3, n. 16, 17; Lugo, De paenit. d. XVI,
n. 445, 453; Reiffenst., (V. 39) n. 13; Ballerihi-Palmieri, Opus mor. t. Vll n. 95
cum nota.

31. 111. Elementum iuridicum delicti est lex poenalis, seu
norma iuris positivi, qua aliquid praecipitur aut vetatur statuta poena
contra trangressores saltem indeterminata. Quare est lex poenalis ea
etiam quae determinatam externam actionem edicit posse aut debere
puniri (cfr. can. 2223, § 2-3) relinquendo iudicis arbitrio intra certos
limites determinationem poenae in individuo (poena arbitraria}. Per
quam legem poenalem determinatur in concreto et a posteriori, quae­
nam actiones contra legem sint poenae obnoxiae et vera delicta, praesupposito philosophico et vere iuridico conceptu delicti. Qui con­
ceptus philosophico-iuridicus postulat, ut illae dumtaxat legis viola­
tiones in delicta imputentur, quae ordinis socialis perturbationem
natae sunt inducere cum in tutela ordinis socialis iuridicum habeat
fundamentum puniendi potestas. Quae relatio actionis illicitae ad
perturbationem ordinis socialis vel eius periculum convenienter non
relinquitur definienda et ad facta particularia applicanda arbitrio et
criterio iudicis; sed melius determinari oportet ab ipso legislatore,
quod fit per legem poenalem; qui praecise in legibus poenalibus
promulgandis sua prudentia politica deligit illa facta contra leges,
quae sibi videntur esse talia, ex quibus ordo publicus detrimentum
caperet, ideoque ea decernit punienda, alia impunita relinquens in
ordinariis circumstantiis. Inde autem explicatur, quod leges poenales
mutentur mutatis adiunctis, et quod novae leges poenales Codici
delictorum adiungantur, ubi nova exorta necessitas id exigit; per
quas novas leges accedit elementum iuridicum factis illicitis quae
decernuntur punienda, in Codice poenali non contemplatis, aut forte
poenae iam statutae decernuntur aggravandae, quo casu fit mutatio
in ipso elemento iuridico.

32. Lex poenalis in Ecclesia, propter eius constitutionem monarchico-hierarchicam, intelligitur sive communis sive particularis,
lata ab his quibus in Ecclesia competit potestas legifera subordinata,
sive sint personae singulares (Episcopi) sive collegiales (Concilia par­
ticularia), quae in determinata regione (dioecesi, provincia ecclesiastica)
publicam potestatem exercent. Unde praeter communem legem seu
communem codicem poenalem fideles ubicunque degentes obligan­
tem, dantur huiusmodi leges particulares, quarum trangressio erit
vel non erit delictum, prout a particulari legislatore, ex iisdem criteriis et rationibus iuridicis, quae de communi legislatore fuerunt
commemoratae, fuerit necne adiecta poenalis sanctio sive determinata

sive indeterminata. Quae lex particularis potest esse nova, dum ali­
quid novum praescribit lege communi non praeceptum, vel etiam de
eadem re iure communi sine adiecta poenali sanctione praescripta
infligendo poenam contra communis legis transgressores (cfr. can. 2221
cum limitatione can. 2247, § 1): nihil enim obstat, quominus pecu­
liares loci seu regionis circumstantiae efficiant, ut pro tali loco seu
regione prudenter aestimetur, violationem communis legis sanctionem
poenalem adnexam non habentis natam esse publici ordinis turba­
tionem inducere, v. gr. ob transgressionum frequentiam aut peculiare
scandalum ex ipsis in tali loco proveniens. Quo casu particularis
legislator non corriget auctorem legis communis, sed potius eius
vigilantiam ob commune bonum complebit, si communi illi legi,
poenali sanctione carenti, suam poenalem sanctionem iuris particu­
laris adiiciat (8).

33. Praeterea legislatoribus in Ecclesia inferioribus et aliis Prae­
latis iurisdictionem in foro externo habentibus incumbit obligatio
pastoralis vigilantiae, ex qua, ob specialem indolem finis Ecclesiae,
cura inest, non solum per media socialia et subditis promiscue comunia (leges ad bonum commune latae) sed etiam per media singu­
laria unicuique subdito aptata, unumquemque fidelem perducendi ad
supernaturalem finem vitae aeternae adipiscendae ad quam integra
societas ecclesiastica, tanquam ad ultimum supremum finem ordi­
natur. Hoc autem praestatur dum vi ipsius potestatis publicae dant
singularia praecepta iurisdictionalia, quae efficaciam obtinent ex poe­
nali sanctione adiecta, cuius iuridica ratio eadem illa est, quae legi­
timam reddit sanctionem legi adiectam, cum externa inobedientia
externi praecepti iurisdictionalis plerumque nata est, subvertare
debitam subordinationem erga Superiores, in qua maxime nititur
publicus ordo ecclesiasticus. Atque inde ratio petitur cur in foro
ecclesiastico notio delicti compleatur aequiparatione legis poenalis
cum poenali praecepto. Porro poenale praeceptum saepe coniungitur
(8) Innumerae sunt huiusmodi leges sive dioecesanae sive provinciales sive
regionales, quae legis communis observantiam per poenas adiectas urgent; qua
in re habetur praecipuum quoddam discrimen cum ordinario iure poenali fori
saecularis, quamvis etiam in foro saeculari idem possit accidere in Statu ex plu­
ribus statibus foederatis conflato, in imperio ex pluribus statibus adunato etc.;
generatim tamen unicus est codex poenalis pro tota societate saeculari, nec in
foro civili adsunt generatim legislatores inferiores cum capacitate leges ferendi.

cum monitione canonica in eum finem facta ut subditus removeatur
a legis transgressione, ut praeservetur a relapsu, ut desistat ab inob­
servantia tractum successivum habente (9) et ita conservetur disci­
plina ecclesiastica, cuius efficax tuitio ad coactivam potestatem per­
tinet.
Elementum iuridicum delicti ecclesiastici est ergo lex sive com­
munis sive particularis vel praeceptum iurisdictionale habens adne­
xam poenae comminationem. Externa actio contra leges aut prae­
cepta aliter puniri non potest nisi aut praecesserit monitio cum com­
minatione poenae aut subsequatur monitio cum poenali praecepto
circa obligationem in futuro implendam.
34. Huic principio de necessitate elementi iuridici non oppo­
nitur can. 2222, sed potius illud firmat. Etenim in duobus casibus
paragraphe prima illius canonis contemplatis elementum legale non
deest, cum lex communis illo canone contenta auctoritatem tribuat
puniendi ideoque sit vera lex poenalis (non minus quam v. gr.
can. 2389, 2390, 2404, non minus quam can. 1743 § 3, 1554,1625 etc.)
comminans poenam indeterminatam et arbitrio illius superioris de­
terminandam, cui commissum est prudens iudicium de verificato casu
scandali aut de legis gravitate ex generalibus iuris principiis et ex
specialibus loci circumstantiis aestimanda. Legislator communis in
redigendo Codice poenali plerumque respicit casus communiter con­
tingentes, idemque obtinet dum novas leges promulgat, nec potest
consulere omnibus casibus extraordinariis v. gr. alicuius gravis scan­
dali ex violatione legis forte obventuri vel specialis gravitatis quam in
(9) Quisque facile videt, ex praemissis singulare discriminem quod intercedit
inter finem societatis civilis et Ecclesiae: illa curat publicam prosperitatem tempo­
ralem per media socialia, nec ad eam pertinet sollicitudo quod determinati cives
ea non fruantur inordinata vivendi ratione, modo aliorum iura non laedant et pu­
blicum ordinem non turbent: Ecclesia instituta est ad perducendos singulos ho­
mines ad finem vitae aeternae, quae in ea sola obtineri potest, nec potest negligere singulares fideles, qui media ad illam asseequendam per communes leges
proposita non adhibent, sed illos debet urgere per. peculiaria praecepta ne per­
eant. Cfr. can. 2214, § 2, de indole iuris poenalis Ecclesiae ex Tridentino sess. XIII
de ref. cap. 1; can. 2216 et can. 2306 sq. de diversis mediis coercitivis Ecclesiae
propriis.
Prior ex cit. canonibus ex Tridentino Episcopum exhibet duplici praeditum
munere pastoris et indicis, pastorali baculo et virga poenali instructum, quorum
prius magis respicit salutem singulorum, posterius magis directe respicit bonum
commune.

determinato loco legis transgressio induit: at talis specialis gravitas,
tale grave scandalum de se inducit publici boni perturbationem, quam
legislator communis non potest prudenter velle impunitam, ideoque
dat subordinatis superioribus facultatem puniendi per legem poe­
nalem characteris generalis. Quare hoc sensu quaevis lex ecclesia­
stica, fit etiam lex poenalis pro illo duplici casu vi can. 2222, § 2.
Inde etiam accipit explicationem, quod pauca omnino recenseantur
delicta cum respectivis poenis in parte speciali libri V (10).
Quae explicatio et coordinatio canonum, quam iam plures se­
quuntur (11) omnino est praeferenda sententiae eorum, qui in ca­
none 2222 vident ecceptionem a principio can. 2195 (12), quae esset
exceptio sane rara, cum verificari possit in omnibus fere legibus
ecclesiasticis, cum fere in omnibus occurrere possit vel specialis gra­
vitas transgressionis vel speciale scandalum. Multo minus videtur
probanda illa explicatio, quod sanctio poenalis sit violatione poste­
rior et contineatur in ipso actu superioris poenam infligentis habito
ad instar legis cum vi retroactiva ad momentum transgressionis (13):
quae subtilis explicatio hoc habet inconveniens quod sit nimis sub­
tilis et introducit vim retroactivam penitus absurdam in lege seu actu
iuridico poenali: si actus positus non meretur poenam, qui fieri pot­
est ut per posteriorem actum Superioris illam mereatur? quodsi non
meretur, qua ratione poena iusta esse potest?
Illud plane concedendum est, quod propter nimiam generalitatem
principii can. 2222, superior prudenter aget, si in casu gravis scan­
dali vel gravissimae iuris laesionis, quae iam in se continent publici
boni perturbationem, illi legis transgressioni castigandae praemittat
praeceptum, quo transgressor adigatur cum comminatione poenae
(plerumque a se determinatae) ad scandalum hoc vel illo modo re­
parandum, ad satisfaciendum laeso etc., quo pacto et transgressio
(10) Cfr. de controversia hac in re exorta: Roberti 1. c. 1, n. 49-53; S. D’An­
gelo, Saggi di Questioni giuridiche, I, p. 102 sq; Michiels i. c. p. 79 sq.
(11) Cfr. Roberti 1. c. n. 53; Michiels 1. c. p. 79 sq.
(12) Ita Sole, De delicto et poenis n. 6, 85; Falco, Introduzione alio studio
dei Codex, p. 240; Salucci, Diritto penale 1, p. 105 sq.; Vermeersch-Creusen quoad
modum explicandi, non quoad ipsam rem; nam canon 2222 in qua agnoscitur
illa extraordinaria superioris facultas est profecto canon poenalis, ut apparet ex
dictis in textu.
(13) Ita S. D’Angelo, Saggi di questioni giuridiche 1, p. 105 sq. et in Ephem.
Theol. Lovanien. Ili, p. 213 sq. ubi pro se allegat Maroto, Instit. I, n. 184 a, et
Cicognani, In canonic. 11, p. 87 necnon Ruibal, Derecho penal 1, p. 98 sq. 165, 174.

impunita non relinquitur et efficacius restauratur ordo iuridicus laesus.
Quare in sententia, quam quoad partem carpsit Michiels I. c. p. 81,
not. 1, nihil incohaerenter traditur, etiamsi non agatur de censura
sed de poena vindicativa. Porro merito dixeris Codicem de indu­
stria provocasse ad superiorem, cui magis congruit ut relinquatur
prudens arbitrium in exercitio potestatis punitivae, quam ipsi iudici,
ut optime animadvertit Roberti (1. c. p. 76), illud etiam addens, ibi
incipere arbitrium iudicis, ubi cessat determinatio legis, atque ipse
iudex pendet et subordinatur Episcopo qui est primario et per se
iudex dioecesis (cfr. in hanc rem can. 1946, 1954 etc.).
In omni ergo externa transgressione, ut sit delictum poenae
obnoxium, requiritur elementum iuridicum, quod erit vel lex poenalis
vel praeceptum poenale vel canonica monitio obligationem impo­
nens comminatione poenae munitam ut habetur in fine can. 2222, § 1.

CAPUT IV

Divisio delicti ecclesiastici

35. Delicta seu crimina ecclesiastica dividi possunt (1).
I. Ratione auctoris, in delicta communia, quae ab unoquoque
fideli sive clerico sive laico committi possunt, et in propria quae
solummodo ratione certi status vel gradus perpetrantur v. gr. delicta
clericorum, regularium, delicta contra officia parochi (2).
II. Ratione exsecutionis, in delicta attentata et delicta consum­
mata, prout delictum fuerit plene exsecutioni mandatum aut initium
tantum fit exsecutionis ex proposito delictum perficiendi (3); quibus
accedunt delicta frustrata.
III. Ratione iuris accusandi, dividuntur in publica, quae ab
unoquoque fideli accusari possunt, et in privata, quorum persecutio
(1) Cfr. Amor Ruibal, Derecho penal de la Iglesia p. 79 sq.
(2) Cfr. v. gr. Instruct. Prag. (a. 1870) § 92.; L. 2, D. de re mil. XLIX, 16:
“Militum delicta aut propria sunt aut cum ceteris communia,,. Michiels 1. c. p. 126.
(3) Cfr. excommunicationem statutam contra provocantes ad duellum et
contra procurantes abortum cum effectu secuto; Regolamento penale art. 8 sq.;
Berner I. c. § 100 sq.; infra cap. XV.

arbitrio partis laesae est commissa (4). lure Codicis haec divisio
referenda est ad damnum immediatum per delictum causatum, quod
vel fit in iuribus singulorum (homicidium, furtum) vel in iuribus
societatis v. gr. offensa in religionem.
IV. Ratione competentiae, in delicta mere ecclesiastica sive soli
foro ecclesiastico reservata, in mere civilia, quorum coercitio spec­
tat ad auctoritatem civilem, et in delicta mixta sive mixti fori, quae
sub diverso respectu ab utraque potestate ecclesiastica et civili coer­
ceri possunt. Cuius diversae competentiae fundamentum est, quod alia
delicta directe nocent fini Ecclesiae, alia fini societatis civilis, alia
tandem utriusque societatis fini opponuntur (5). Quae distinctio,
ob requisitum iure Codicis elementum iuridicum, apte proponitur
can. 2198 per hoc quod lex Ecclesiae vel societatis civilis vel utri­
usque societatis per delictum violetur. At potestas civilis requirente
Ecclesia tenetur praestare biachium suum saeculare in exsequendis
sententiis ecclesiasticis, nec prohibetur in suo quoque foro sanctio­
nem poenalem statuere in crimina contra religionem admissa in
quantum haec prosperitati quoque temporali societatis civilis adver­
santur, cum de facto religio publicae moralitatis sit praecipuum et
maxime necessarium fundamentum : sed vicissim Ecclesia in crimina
illa civilia, quae directe licet secundario etiam ordinem Ecclesiae
socialem perturbant, poenas statuere et iudicio quoque instituto
infligere potest, ut publicae offensioni satisfiat (6). Porro in hac
re attendenda est exceptio quoad crimina etiam civilia pro iis qui
gaudent privilegio fori.
V. Ratione notitiae in oculta, publica et notoria. Notorium (7)
dicitur illud quod ipsa evidentia rei ita certum est, ut nulla possit
(4) § 1. Inst. de pubi. iud. IV, 18.; L 1, D. de pubi. iud. 48, 1, haec ta­
men divisio sensu iuris Romani non videtur locum habere in foro ecclesiastice»
praesertim post abolitam praxi ipsa proceduram iudicialem per accusationem;
cum omnia delicta vere talia ad forum ecclesiasticum spectantia ex officio iudicio
criminali Ecclesiae subiici possint. De Luca, De delict, et poen. n. 23. Porro
iure Codicis monopolium accusationis habet Promotor iustitiae (Can. 1934).
(5) Devoti, Inst. can. lib. IV. tit II. η. 3. sq. Cfr. v. g. varias sententias
antiquorum doctorum de iudice competente in causis criminis usurae apud
Schmalzgr. lib. V, tit. 19, n. 292 et Lugo, De iust. et iur. disp. 25, n. 249, 250,
qui controversiam sobrio iudicio dirimunt; Hollweck 1. c. § 3.
(6) Cfr. c. Novit 13 de iudic. II. 1.; Schmalzgr. 1. H, t 1, n. 62 sq.
(7) C. 24, X, de V. S. V. 40; Hollweck 1. c. § 5; Molitor I. c. p. 103; R.oberti 1. c. n. 44 (III, 2) n. 15 sq.;

tergiversatione celari (materialiter) et nullo iuris suffragio excusari
(formaliter). Quare delictum notorium est factum criminosum ipsa
evidentia rei non solum ut factum sed etiam ut delictum ita certum,
ut nulla tergiversatione possit celari : v. gr. occisio hominis in ocu­
lis hominum puta magnae partis communitatis facta potest esse
factum notorium, at, si dubitetur num facta sit in iusta defensione,
occisio hominis tamquam delictum minime est notoria (notorium
materialiter, non etiam formaliter) (8).
Quae notorietas delicti si nititur ipsa evidentia rei sive operis
publice perpetrati in loco publico et adstante hominum multitudine
et regulariter tempore diurno (9), dicitur notorietas facti sive per­
manentis sive transeuntis, sive interpolati (10); quod si inducitur
per spotaneam confessionem rei in iudicio factam nec revocatam
aut per sententiam condemnatoriam ad poenam vel declaratoriam
criminis quae transiit in rem iudicatam, habetur notorietas iuris
(certitudo iudicialis) Cfr. can. 2197. n. 2, 1750 (11).
Publicum est vocabulum genericum quod sub se complectitur
notorium, manifestum et publicum simpliciter (seu sensu specifico);
sc. sunt tres gradus seu formae publicitatis, et in hac generica si­
gnificatione, ut per se patet, non opponitur notorio, sed tantum
opponitur occulto. Ergo prout opponitur et notorio et occulto, seu
publicum sensu specifico, est illud delictum quod iam divulgatum
fuit aut patratum est in iis adiunctis vel saltem nunc in iis adiunctis versatur ut prudenter iudicari possit et debeat facile divulgatum
(8) C. 8. X. de cohab. cier. III. 2.; Schmalzgr. 1. V, tit 1, η. 14, 15; Pir~
king h. t. n. 114; D’ Annibale, Suinm. I, n. 242; Reiffenst (v, 2) n. 248 sq;
(9) Schmalzgr. L c. n. 4, 5, 6; Durantis, Speculum, tit de notoriis crimin.
(10) Schmalzgr. 1. c. n. 2.
(11) Probationes iudiciales, etiam quae plenae videantur, iure Codicis non
sufficiunt, quia et ante sententiam appellatam possunt elidi non solum per ali­
quam tergiversationem sed etiam per solidas probationes ideoque plenam certi­
tudinem iuridicam non gignunt quae solum habetur per sententium absolute
definitivam. Cfr. Michiels p. 220 C. 7. 10. X. de cohab. cler. 1(1. 2.; c. 24. X. de
V. S. V, 40; Schmalzgr. I. c. n. 1 ; Durantis 1. c. n. 2: unde patet discrimen
cum iure praecedenti. Quare ut optime notat Robertl 1. c., si post rem iudicatam
obtenta fuerit restitutio in integrum, interim cessat iuris notorietas.
ludex autem debuit esse competens. Quare sententia iudicis absolute incompetentis, cum sit prorsus nulla, notorietatem iuris non inducit; quodsi iudex tan­
tum relative fuerit incompetens, eius sententia, si non fuerit impugnata, sanatur
et iuris notorietatem inducere potest.

Quodsi illa divulgatio non est facta nec datur illud facile periculum proximae divulgationis delictum dicitur occultum; tandem
omnino occultum dicitur quod in foro externo probari non potest
(12). Cum delicto publico non est confundendum delictum manifes­
tum quod exigit ut plures certi sint testes, qui per scientiam cer­
tam et sensum corporeum rem cognoverint et desuper testimonium
dare possint (13).
VI. Ratione sanctionis legalis, in ordinaria quorum poenae in
ipso iure speciatim sunt statutae, et in extraordinaria, quorum pu­
nitio prudenti arbitrio iudicis ecclesiastici est relicta (14).
Vll Ratione gravitatis, in levia, atrocia, atrocissima; quae de-

1Π.

(12) Ita in Codice manet decisa implexa quaestiô, quae erat inter Doctores
de notione criminis occulti et publici. Cfr. Thesaurus 1. c. II, c. 21; Reiffenst.
V. 1, n. 243 sq.; Benedictus XIV, InsL eccl. 87; Gasparri, De sacr. ord. n. 222;
Ballerini-Palmieri, Opus mor. t. VII n. 149 sq.; Stremler 1. c. p. 65 sq.; D’An­
nibale. 1. c. n. 242; Lega 1. c. t III n. 206; Hollweck 1. c. § 5, 6. Certe publicitas
dicit ordinem in hac quaestione ad aliorum notitiam; ergo quamdiu res divulgata
non est, nec est morale periculum proximae divulgationis, ipsa adhuc secreto te­
neri potest etsi a paucis sciatur per quos probari possit, a quibus tamen pruden­
ter non sit timenda divulgatio. Quare regulae ab auctoribus traditae de numero
eorum, qui rem sciant, videntur parum practicae, et tandem ipsi debent convenire
cum D'Annibale 1. c. not. 49, quod in his rebus facti prudens iudicium est
relinquendum aestimationi boni viri. At si idem D'Annibale in eadem nota com­
memoratam sententiam Bonacinae de crimine occulto cum grano salis dicit esse
accipiendam, forte idem iudicium est proferendum de notione criminis occulti ab
ipso in textu tradita, sc. “occultum est quod non est notorium, et possit aliqua
tergiversatione celari, etiamsi per aliquod testes probari possit„, nisi propter inci­
sum additum “dummodo adhuc latere queat„ coïncidât cum sententia supra pro­
posita; nam iuxta omnes notorium est species publici, ergo occultum prout contradistinguitur a publico non potest definiri per oppositionem ad notorium, cum
dentur facta publica, quae notoria non sunt. Cfr. quoque Michiels 1. c. p. 117 sq.
(13) Reiffenst. 1. c. n. 245.; Ballerini-Palmieri 1. c. n. 149.
(14) L. 8. D. de extraord. crim. XLVI1. 11. ubi in iure Romano crimen ex­
traordinarium sumitur speciali quodam sensu connexo cum historia ordinis judi­
ciarii in cognitione criminum. Cfr. c. unie. i. f. de consangu. IV. in Clem.; Con­
cilium Tridentinum sess. XXIV, c. 1 de ref. matr. de poenis parochi, coniugum,
testium, qui violant formam Tridentinam. — Huc quoque referri potest divisio
in delicta simplicia et quasi regularia, quibus ordinariae sive regulares sanctiones
criminales sunt applicandae et in delicta specialia, quae speciali iuri a communi
iure discrepante subiiciuntur. Quod ius speciale si contineat odium speciale ma­
ioris severitatis, delictum huic iuri obnoxium fit qualificatum, e contra si mitiorem
poenam statuat veluti pro delictis puerorum, sunt illa quasi delicta privilegiata.
Muenchcn 1. c. 72 sq. 95.

licti gravitas seu quantitas obiectiva, licet fundetur in natura uni­
uscuiusque delicti, tamen quia delictum ut tale dicit respectum ad
legem poenalem, per quam legislator certas legum violationes, quae
ordinem socialem perturbant, sanctioni poenali subiicit, practice et
quasi a posteriori illa gravitas seu momentum uniuscuiusque delicti
desumitur ex gravitate poenae infligendae.
Vili. Ratione vestigiorum, quae relinquunt, in delicta facti per­
manentis, in delicta facti transeuntis et in delicta facti iterati.
IX. Ratione concursus delictorum, in delicta obiective et subiective concurrentia. Qui concursus obiectivus potest esse homogeneus,
vel heterogeneus, simultaneus vel successivus sive ob repetitionem
sive ob continuationem delicti, materialis et idealis. Cfr. Muenchen
1. c. p. 73 sq.; Pessina 1. c. § 108 sq. Schiappoli I. c. n. 80 sq.;
Regolamento pen. Gregoriano, art. 13 sq.; infra cap. XIII, XIV.

36. Scholion I. Illa distinctio inter delicta et transgressiones
seu contravenliones (vel crimina-delicta-transgressiones) quae passim
obtinet in recentioribus codicibus criminalibus, et quam etiam in
iure criminali Ecclesiae ante Codicem propugnavit Lega 1. c. torn.
Ill, η. 15, 37, 38, si agatur de iure constituto, ad quam etiam illam
distinctionem cl. auctor videtur referre, in fontibus iuris ecclesiastici
non videtur habere solidum fundamentum. Quod fundamentum ceteroquin ab A. non allegatur. Multo minus videtur posse admitti
etiam de lege ferenda critérium a cl. A. propositum, ut delicta di­
cantur facta lege poenali prohibita quia mala, transgressiones vero
illa facta, quae sunt mala, quia prohibita (delicta creationis politicae).
Certe etiam in foro ecclesiastico dantur delicta magis et minus gra­
via; at plura delicta gravissima, quae non possunt reduci ad con­
dicionem alicuius contraventionis, non continent nisi violationem
legis ecclesiasticae humanae. Nec etiam probandum videtur discri­
men n. 37, 38, assignatum, quasi transgressio sit illius legis violatio,
qua crimina praeveniuntur et bonum societatis positive promovetur;
nam imprimis omnes leges poenales sunt vero quodam sensu de­
lictorum praeventivae, cum ex natura rei sanctio poenalis legi cui­
piam adiuncta ab eius violatione retrahit ideoque delictum praevenit
et arcet; promotio vero boni communis ex ipsa definitione cuiusvis
legis est propria. Quodsi in titulo § 3 quod praecedit n. 37 insi­
nuatur aliud discrimen, quod cum praecedentibus pugnare videtur,
quod transgressio magis laedit bonum societatis quam iura civium,

certe saltem in foro ecclesiastico maxima delicta saltem generatim
sunt, quae contra bonum societatis (Ecclesiae) patrantur, puta haeresim; atque hoc omnino est consonum notioni delicti, cuius est
perturbare ordinem socialem.
In foro saeculari duplici ratione est introducta illa distinctio,
aut ex diversitate poenarum, aut ex diversitate iudicum, quibus com­
mittitur cognitio. Quae duae rationes in foro ecclesiastico non ob­
tinent. Cfr. Berner, Trattato di diritto penale, § 73; Pessina 1. c. §
32 sq; Latini 1. c. n. 83 sq; Michiels 1. c. p. 128; Roberti 1. c. n.
43. Critérium intrinsecum distinctionis clarum et praecisum non
affertur; ab uno allegatum ab aliis impugnatur (15).

Scholion I! Divisio sub η. IV proposita est evidenter quaestio
iuris publici internationalis, cum versetur circa limites publicae po­
testatis erga proprios subditos in materia in qua duplex suprema
potestas ecclesiastica et civilis ratione materiae est competens.

I *

(15) Cfr. Florian, Parte generale dei diritto penale (41) 1, § 35. Amor Ruibal,
qui etiam pro foro ecclesiastico transgressiones admittit licet de ipsis Codex non
loquatur, ita (1. c. n. 275) trangressionem definit: sunt transgressiones normarum
prudentialium ordinis administrativi cum sanctione legali ad observantiam aliarum
legum et publicum civium (respective fidelium) bonum. Si agitur de delicto lex
v. gr. dicit non occides; in casu transgressionis edicit hos vel illos actus non
pones, quibus in discrimine ponitur vita alicuius. Quodsi transgressiones Codex
non memorat, non allegari congrua ratio potest cur in iure Codicis sint admitten­
dae. Quidquid aequum et iuridicum est in legibus sic dictis politiae, in foro et
pro foro ecclesiastico obtinetur partim per ordinarias leges communes, partim per
leges particulares legibus communibus superadditas, partim per vigilantiam Prae­
latorum in qua includitur potestas imponendi praecepta sive generalia sive singu­
laria, ubi opus sit, sanctione poenali munienda.
Vicissim Latini in iure poenali philosophico legem politiae ita definit: Prae­
ceptum aut vetitum in materia per se, generatim indifferenti, a politica auctoritate
ad publicam securitatem vel maiorem civium utilitatem, addita congrua sanctione
poenali, legitime promulgatum. - Transgressionem vero: Actio vel omissio, libera
quidem et effectiva, contra aliquam politiae legem legitime promulgatam, etiam
independenter ab intentione legem ipsam violandi, ex qua, scilicet, nullum aesti­
mabile materiale damnum reapse sequutum fuerit. - Optime quidem iu iure poe­
nali philosophico, sed quoad applicationem ad forum eccl. videntur valere quae
supra dicta sunt.

De subiecto delicti ecclesiastici (1)

37. Subtectum activum (autor, factor) delicti tantum potest esse
homo (2) doli capax (3): 1. De personis physicis sive individuis,
principia quibus determinatur eorum subiectio ad leges poenales,
sunt eadem quae in libro 1 Codicis tit. I, proponuntur generali modo
de subiecto legum ecclesiasticarum, quae non sunt hoc loco repe­
tenda. Quicumque autem legi poenali subiicitur ceteris paribus est
subiectum capax delicti committendi. Rubrica iuris Decretalium (V,6)
<De iudaeis, sarracenis, et eorum servis » habet monumentum his­
toricum et iuridicum, de quo agendum erit in parte speciali III, de
f

(1) Cfr. Cretschner, De delict, et poen. universitat. 1680; Willemberg, De
univ. delinquente, Gedan. 1720; Guncling, De univ. delinquente eiusque poenis,
Hal. 1724; Malblanc, Observ. ad delicta universit., Erlang. 1794; Sintenis, De
delict, et poen. univ., Servest. 1825; Voss. Diss. utrum univ. delict, admittere
possit necne, Groning. 1837; Lauenstein, Diss, de univ. non delinquente, Gott.
1840, apud Pessina, Diritto pen. § 49 sq.; Gierke, Das deutsche Genossensschaftrecht; Hinschius, I. c. V, § 342, p. 916-919; Hefter, D. Delikts u. Straffâhigkeit
der Personenverbânde, p. 15-18; Schiappoli, Diritto pen. n. 49; Lega, 1. c. t III,
n. 39; cfr. quoque D’Annibale, 1. c. I, 43 sq.; Amor Ruibal, La amociôn admi­
nistrativa etc. p. 57 sq.; Derecho penal de la Iglesia I, p. 137 sq., 221 sq.
(2) Si c. 4 C. XV, q. 1, pecus cum qua mulier peccavit morti dicitur tra­
dendum cum muliere, iam ipse Gratianus in suo dicto optimam dat explicationem
quod hoc fiat « non propter conscientiam peccati, sed quia refricant memoriam
facti > cui rationi accedit alia symbolicae cuiusdam expiationis publicae secundum
praeformationem in V. T. contentam (Exod. XXI, Levit. XXI, 18-21); Glandclaude,
lus can. t. 111, p. 510; Kahn, 1. c. p. 36; Schiappoli, 1. c. n. 48. Huc quoque
spectant quae suo modo disserit Hinschius, 1. c. V, p. 302, de poenis contra
mortuos (?) et V, p. 302, IV, p. 758, de procedura in mortuos (?). Cfr. quoque
Ménabréa, De l’origine, de la forme et de l’esprit des jugements rendus au moyenâge contre les animaux, p. 122 sq. Arnira, Thierstrefen u. Thierprocesse; Zeitschrif
für Kath. Théologie (1909); Amor Ruibal, Der. penal canônico I, n. 328; Berriat
Saint-Prix, Rapport et recherches sur le procès et jugements relatifs aux animaux
(Paris 1829); Adossio, Bestie delinquenti (Napoli 1892) ubi recensentur plurimi
processus contra animalia ; Mendizabal, Derecho natural I, η. 47.
(3) L. 23, D. 47, 2; R. I, 23, in Sext. ; Muènchen, 1. c. p. 39, sq.

CAPUT V

singulis delictis cum respectivis poenis. - Π. Specialis difficultas esse
potest de personis moralibus, lam vero utrum sola persona individua
an etiam corporationes (universitates), quae pluribus personis singu­
laribus constant, sint in foro ecclesiastico subiecta capacia delicto­
rum in controversia est. Qua in controversia tenendum est ius poe­
nale Ecclesiae illam delinquendi capacitatem in suo foro agnovisse
atque sapienter peculiari indoli huiusmodi delicti a communitate ut
tali commissi suas poenas accommodasse (4). Nam Ecclesia huius­
modi personis moralibus per modum corporationis seu collegii con­
stitutis personalitatem iuridicam tribuit, quae non est mera quaedam
fictio sed fundatur in reali vinculo iuridico individuorum, quae col­
legium constituunt (5), atque vi istius personalitatis sunt vere et
reatiter (non ficte) subiectum capax iurium et obligationum, possunt
inire negotia iuridica quae postulant declarationum voluntatis (6).
Si iurium et obligatonum capaces sunt, nihil est cur delictorum et
poenarum incapaces dicantur: nam in exercitio iurium abusum com­
mittere possunt qui in detrimentum boni publici redundet et merito
sub poena prohibeatur; porro aliarum personarum sive physicarum
sive moralium iura invadere possunt, iniuste et delinquendo, quo­
rum iuridica tutela ad publicam auctoritatem pertinet et denique
obligationes, quibus ligantur, corporationes ut tales per actum collegialem trasgredi possunt.
Quodsi ad delictivam et poenalem imputabilitatem requiruntur
actus deliberati, hi etiam dantur in collegio seu corporatione, eadem
veritate qua haec est subiectum iurium et obligationum distinctum
(4) Suarez, De censuris, disp. 18, s. 2, n. 2, « nam universitas ut sic i. e.
collegium seu capitulum, graviter delinquere potest, ergo et puniri · disp. 28, s. 3,
n. 2, 3, 7 ; Gibalinus, De censuris, disp. IV, q. 5 et sq. ; Schiappoli, 1. c. n. 49 ;
paulo aliter Lega, 1. c. t III, n. 39, 168.
(5) Cfr. de controversia quae tempore Innocentii IV (i. e. Sinibaldi Flisci)
agitata est circa personas morales atque illius controversiae applicationem ad ius
poenale : Gierke, op. cit. t. Ill, p. 343, sq. 282 sq. ; Schiappoli, 1. c. ; Amor Rjiibal,
l. c. n. 39 sq. 42 sq. ubi sententiam in textu propositam apte propugnat, uberius
vero in Derecho penal canônico I, η. 240 sq. ; II, η. 329 ; Kahn, 1. c. p. 36, not. 1 ;
Hinschius, 1. c. t. V, p. 30, 523, 916 sq.
(6) Cavagnis, Inst. iur. pubi. t. I, p. 7 sq., t. Il, p. 324 sq. ; Aichner,
Comp. iur. ecd. § 143 sq. Cfr. quoque Schiffini, Philos, mor. η. 315 et Cathrein,
Moralphilos. t II, p. 119 sq. de dominio personae moralis. Quare Vermeersch,
Monumenta de Religios. p. 73 sq. et Periodica de Religios. t. I, p. (91) falsam
tradit notionem subiecti dominii bonorum ad monasterium spectantium.

ab ipsis membris, propter iuridicum vinculum voluntatum (7), ex quo
exsurgit voluntas collectiva, cuius condiciones determinat lex statuens
numerum suffragiorum requisitum ad actum collegialem. Quod vin­
culum iuridicum voluntatum sicut sufficit ut universitas possit po­
nere actum, qui ab individuis ipsam componentibus positus valore
iuridico careret, ut possit adquirere iura et contrahere obligationes
quae iura et obligationes individuorum non sunt, in quibus
etiam requiruntur actus deliberati, ita etiam erit sufficiens ad
delictivam et poenalem imputabilitatem (8).
Quibus argumentis ex natura rei petitis, supposito instituto iu­
ridico personalitatis moralis, accedit quod ius ecclesiasticum anti­
quum et novum evidenter continet leges poenales, quarum subiec­
tum passivum sunt corporationes ut tales, in quarum transgressione
consistit delictum (9). Conf. suspensiones et interdicta in Const.
Apostolicae Sedis contenta; Cone. Trid. sess. XXIII, c. 10; c. 23.
X, de elect. I, 6; c. 40, de elect, in Sext. I, 6 etc. (10). Quibus
(7) Carmignani, Iuris crimin. elementa, t. d, 229, 326, « voluntas generalis,
quae universitatis voluntas est, omnibus qui moralem personam constituunt aeque
obest, quamvis non omnes singuli in delictum consenserunt » — « Delicta uni­
versitatum iurium amissione plectuntur, quae universitatis praerogativas continent ».
(8) Amor Ruibal, 1. c. n. 48. Ceterum personae morales sunt [entia socialia
in ordinem iuridicum admissa, quae perinde in ordine iuridico agunt sicut personae
physicae: si possunt peragere actus iuridicos non est cur non possint ponere actus
antiiuridicos, illicitos. Cfr. Ferrara, Teoria delle persone giuridiche, p. 884 sq. ;
890 sq., 922 sq.
(9) Si Lega, De delictis et poenis, n. 50 *(2 edit.) capacitatem delinquendi
in personis moralibus, quam in textu videtur negare, in nota argumento deducto
ex poenis admittit, non videtur sibi constare; dicere autem suspensionem
et interdictum quoad personam moralem esse privationem, non poenam
videtur esse lusus verborum, nam pleraeque poenae in foro ecclesiastico nunc
in praxi vigentes nihil aliud sunt quam iuris privationes. Similiter si Pessina
1. c. § 46, dicit auctoritatem publicam personae morali poenas infligere non posse,
sed ad summum posse illam dissolvere seu personalitatem iuridicam auferre; im­
merito negatur hanc dissolutionem esse poenam, quin potius merito aequiparatur
poenae capitali quoad individua; Cremani, De iur. crim. 1. I, part. 1, c. 6, § 6:
< sicut universitas iure constat, ita de ea sumi poena dicitur, cum eodem iure
privatur».
(10) Suârez, I. c. disp. XVIII, sect. Ill, η. 1 sq. ubi declarat triplici modo
ferri posse suspensionem : in Capitulum ut tale, in Capitulum distributive ita ut
suspensio afficiat singula membra, et in Capitulum simul eiusque membra. Ita
etiam Lega 1. c. t. Ill, n. 68 ; DAnnibale, 1. c. I, 44 ; Covarruvias, t. Π, Variar.
Resol. 1. II, c. 8; Hilarius a Sexten, De cens. p. 18, quibus consonant canones
in textu citati.

praescriptis poenalibus consonant Codicis canones 2224, 2285, 2391,
2332. Innocentius IV, dum c. 5, de sent. exc. in Sext. V, 11, prohi­
buit in universitatem vel collegium proferri excommunicationem non
negavit corporationibus capacitatem delinquendi et poenas stricte
dictas subeundi, sed potius eam implicite agnovit excludendo deter­
minatam poenam ob peculiarem eius indolem (11). Nec ex iure romano argumentum efficax contra praemissam doctrinam peti pot­
est (12).

38. Subiectum delicti passivum, si materialiter spectatur sunt
quaevis res, quaevis personae, in quas crimen exsecutioni mandatur;
formaliter vero sunt semper personae physicae vel morales, quae
sunt subiectum iurium, quae per delictum violari possunt. Nihil autem
refert num persona quae delicto offenditur sit persona ecclesiastica,
vel sit persona ab Ecclesia separata (haereticus, schismaticus) vel
omnino extra Eeclesiam (infidelis) si verum ius talis personae vio­
letur a fideli.
(11) Praeter rationem in ipsa decret. Innocentii IV, allegatam, ne innocentes
teneantur subire effectus excommunicationis, Suârez 1. c. disp. 18, s. II, n. 3 optimane assignat disparitatem inter excommunicationem et alias poenas « quia bona
quibus principaliter privat excommunicatio personalia sunt seu ad singulas personas
pertinentia ». Alia ratione discrimen assignat Lega, 1. s. cit Ipse Innocentius IV (Sinibaldus de' Fieschi) qui in sua theoria de persona ficta dixerat « impossibile est
quod universitas *
delinquat coactus est admittere: « fatemur tamen quod si rec­
tores alicuius universitatis vel alii aliquod maleficium faciunt de mandato univer­
sitatis - universitas punitur > apud Gierke, Das deutsche Genossenschaftsrecht III,
p. 344.
(12) Ferrini Cont., Diritto pen. Romano, si n. 44, probat in personis mora­
libus ius Rom. non agnoscere capacitatem delicti et poenae, at eodem loco et
n. 13 admittit in personas morales cadere castigationem; at forum eccl. etiam
admittit discrimen in poenis quae individuis et moralibus personis infliguntur, sed
non habet fundamentum in fontibus iuris eccl. discrimen inter poenas stricte dictas
et disciplinares.

CAPUT VI

De fontibus imputabilitatis seu de imputabilitate
ex dolo et ex culpa

39. Duplicem imputabilitatis fontem assignat can. 2199: « Imputabilitas delicti pendet ex dolo delinquentis vel ex eiusdem culpa
in ignorantia legis violatae aut in omissione debitae diligentiae » (1).
Ut actio dannosa seu ordinis iuridici laesiva puniri possit debet
esse moraliter culpabilis seu moraliter imputabilis, id quod iam in ipsa
notione delicti posuit legislator ecclesiasticus. Ordo juridicus socialis
est pars ordinis moralis a Deo constituti ex obligatione conscientiae
servandi, et qua pars huiusmodi ordinis moralis generalis principiis
ordinis moralis subordinari debet: ubi deest culpa, actio inculpabilis
ad demeritum imputari non potest ideoque neque ad poenam, sicut
ordo moralis generalis laedi non potest nisi per actus vere humanos
culpabiliter positos.
Praesuppositum necessarium imputabilitatis moralis est liberum
arbitrium, seu dominium proprii actus (S. Th. 1, 2, q. 21, a. 1).
Haec moralis imputabilitas, unde proveniat hic in abstrato con­
siderandum est; quae quaestio ad hoc reducitur, quid requiratur in
agente ad hoc ut determinatum delictum iu foro externo debeat
censeri culpabiliter positum ideoque criminaliter imputandum.
Imputabilitas practice in hac materia confunditur cum responsabilitate, Cum est quaestio de imputabilitate unice consideratur re­
latio actus ad agentem; si sermo est de responsabilitate inspicitur
relatio agentis ad eos quibus agens subiicitur, in casu ad societatem
seu potestatem socialem. Quare imputabilitas habetur in omnibus
actionibus moralibus, est aliquid ipsi actioni liberae intrinsecum, cui
quoad Deum inhaeret etiam responsabilitas apud divinum forum ; sed
quoad humanam societatem, quoniam huius non est praemia reddere
pro actionibus ordini iuridico sociali conformibus, responsabilitas
non habetur nisi in actionibus illius ordinis socialis laesivis; ideo
(1) Cfr. Roberti, 1. c. n. 61 sq. ; Michiels, 1. c. p. 98 sq. iunct. p. 87 sq., ubi
evolutio historica apte proposita continetur.

practica in iure poenali responsabilisas habetur in actionibus laesivis
moraliter impufabilibus, et de laesione ordinis iuridici socialis debet
respondere qui illud violavit per actionem moraliter imputabilem ;
publicae auctoritatis est definire quando pro tali laesione retribuenda
sit poena ordinis laesi restaurati va. Secundum hanc potestatis pu­
blicae determinationem habetur responsabilitas legalis, quae super­
additur morali eamque supponit.
Moralem, practice excludunt sectatores scholae positivae deterministicae, qui proinde iustitiam poenae explicare non possunt; quin
potius totus ordo iuridicus sine admissione liberi arbitrii nihil aliud
est quam chimaera (2).
Si in foro civili iuste castigantur transgressiones, in quibus ele­
menti interni imputabilitatis moralis non consideratur, ideoque vi­
detur dari poenalis responsabilitas legalis sine morali imputabilitate,
illa poenalitas seu castigatio saltem praesupponit culpam iuridicarn,
aliquam scilicet obiectivam transgressionem legis vel normae prae­
ceptivae (3). Relate ad talem praeceptivam normam variis modis
Status se habere potest, a) In pluribus casibus praesumit culpam
subiectivam donec contrarium probetur; b) in aliis non admittit inno­
centiae seu inculpabilitatis protestationes, ne via aperiatur indili­
gentiae et socordiae civium in ponenda aut omittenda re ad bonum
et ordinem publicum necessaria ideoque praecepta; c) tandem plures huiusmodi regulae seu normae politiae praeceptivae habent cha­
racterem legis mere poenalis. In primo casu non excluditur exigentia
elementi interni moralis, sed res regulatur secundum exigentias fori
externi, in quo praeprimis attendendum est factum externum, quod
ex communiter contingentibus, si libere positum est, etiam culpa­
biliter esse positum iure praesumitur. Fere idem est dicendum de
altero casu sub b), quamvis ex circumstantiis ex jurisprudentia prae­
sertim forte colligi poterit agi de lege quae tractatur ut lex mere
poenalis. Porro a legislatore civili posse duplici modo ferri legem,
regulam seu normam, ut directe obliget ad culpam, vel ut directe
obliget ad solam poenam si imponatur in casu transgressionis non
est dubitandum, lam ad hanc alteram classem, ut plurimum, perti­
nere plures normas quae dicuntur leges politiae satis communiter
(2) Cfr. Latini, 1. c. p. 3 sq. ; Cathrein, Principios fundamentales del de­
recho penal, pag. 38 sq.
(3) Cfr. Cathrein, 1. c. p. 138 sq., 139 sq.

admittitur: quo casu nec transgressio est vere et proprie delictum
(culpa criminalis), nec actio persecutoria est actio criminalis, nec ca­
stigatio est stricte dicta poena, quamvis hoc nomine designatur ac­
cepto in sensu lato.

§ 1. De imputabilitate ex dolo (4)
40. Dolum Codex hoc pacto definit can. 2200: «Dolus heic
(i. e. in materia poenali) est deliberata voluntas violandi legem, eique
opponitur ex parte intellectus defectus cognitionis et ex parte vo­
luntatis defectus libertatis (5).
« Posita externae legis violatione, dolus in foro externo praesu­
mitur donec contrarium probetur ».
Ex hac notione duplex in dolo requiritur elementum :
a) ex parte intellectus praevia cognitio legis seu obligationis
legalis et deliberatio seu advertentia ad characterem actionis quae
ponitur, quod sit contra legem i. e. in hac materia contra iura quae
per legem proteguntur; ti) voluntas deliberata. Quare dolus non con­
sistit in actu rationis, sed in actu voluntatis, in intentione positiva
ponendi actum qui legi seu iuri per legem protecto cognoscitur esse
contrarius. Conscientia criminis seu oppositionis ad legem est praerequisitum ad hoc ut illa intentio positiva habeatur; ipsa sola do­
lum non constituit (6).
(4) Cfr. Hall, De dolo, Amst. 1812; Rosendael, De dolo in delictis, Lugd.
1818; Michelet, De doli et culpae in iur. crim. notione, Berol. 1824; Wissinger,
Differentia inter delicta dolosa et culposa, Brux. 1824; Waidland, De libera vol.
ad delicta contrah. necessaria, Amst. 1787 ; Bichou, De dolo in delictis, Traj. ad
Rhen. 1850; Lega, De delictis et poen. n. 74 sq., 44 sq.; Latini, I. c. p. 77 sq. ;
Roberti, 1, c. n. 63 sq. ; Michiels, 1. c. p. 101 sq. ; Amor Ruibal. Derecho penal
de la Iglesia catôlica I, p. 255 sq.
(5) In materia civili-canonica seu in actibus iuridicis dolus est illa « callidi­
tas, fallacia, machinatio ad circumveniendum, fallendum, decipiendum alterum
adhibita » Ulpianus, ex Labeone in 1. s, 2 D., de dolo malo IV, 3. Nihil impedit quo­
minus haec ipsa fallacia in negotio iuridico adhibita a lege poenali respiciatur,
tum dolus in sensu poenali erit intentio hanc fallaciam adhibendi, quo casu simul
habetur responsabilitas civilis et canonica.
(6) Cfr. Cathrein, Principios fundamentales del derecho penal, p. 184 sq.
contra Liszt aliosque poenalistas patronos sic dictae theoricae cognitionis, percep­
tionis aut repraesentationis (Vorstellungstheorie), oppositae theoriae classicae, quam
dicunt theoriam voluntatis (Willenstheorie) ; Carrara, Programma § 69, ubi prae­
sertim confutat a Carmignani traditam doli notionem ; Amor Ruibal, I. c. n. 258·

Dolus ergo habetur quotiescumque conscienter intenditur actus,
cuius exsecutio vel omissio est contra aliquod bonum seu ius quod
a lege protegitur: quare dolus non consistit praecise in intentione
directa ad legem qua talem violandam ; sed in intentione directa ad
actionem vel omissionem tametsi cognoscatur legi contraria et delictuosa (7). Si intentio praecise directa contra legem formaliter cons­
titueret dolum, in maxima parte actuum criminalium deficeret ele­
mentum essentiale delicti, cum pauci sicut omnino casus in quibus
illa expressa voluntas habeatur: quare cum agitur de probanda exsis­
tentia doli, non fit investigatio circa propositum violandi legem, sed
circa propositum ponendi actum vetitum, qui vetitus cognoscitur.
Atque ita intelligitur Codex, dum dolum ponit in deliberata volun­
tate violandi legem, ut apparet ex applicationibus can. 2200 variis
locis facta, quae violatio pro diversa natura legis fit per actum vel
actus omissionem.
Sicut autem delictum non est confundendum cum motivis actus
delictuosi, ita cum his non est confundendus dolus; nam pro­
positum faciendi rem, quam lex prohibet, cohaerere potest cum finalitate, seu cum motivis subjective bonis. Ita est delictum punibile
usurpatio rei alienae ex motivo seu fine succurrendi indigenti, etc.

I

I

t

4L Doli species variae. Solet in hac materia distingui :
I. Dolus genericus et specificus: quae divisio petitur ex in­
tentione, quae potest esse generica i. e. simplex intentio violandi
legem semper requisita in actu doloso, et specifica cum illi inten­
tioni accedit intentio specifice determinata et a legislatore expresse
requisita v. gr. animus nocendi, vel motivum v. gr. odii aut vindictae
vel specialis finis, puta abducere species consecratas ad malum finem
cfr. can. 2320, 2337, etc.
II. Ratione effectus intenti potest dolus esse determinatus vel
indeterminatus; prior habetur cum voluntas violandi legem tendit
directe ad obtinendum effectum per se connexum cum violatione
legis sive unicum sive multiplicem, ad quem vitandum lex poenalis
ordinatur; indeterminatus habetur, cum intentio effectus est generi­
ca sive quoad omnes effectus sive quoad unum vel alterum ex
possibilibus. Qui furtum determinatae rei intendit committere et de
(7) Ad dolum non requiritur cognitio poenae nec character poenalis legis
(can. 2202), licet eius ignorantia possit ex positiva legis dispositione a poena
excusare.

facto eam furatur agit cum dolo determinato; qui ingreditur domum
ad surripienda quaecumque inveniat vel sibi utilia sunt, sive uno
sive variis actibus, agit cum dolo indeterminato respectu singularum
rerum furto ablatarum. Valet regula: dolus indeterminatus determi­
natur eventu. In utroque casu doli, dolus est expressus et directus
tum coram lege tum apud conscientiam, quamvis diverso modo re­
feratur ad effectum.
111. Solet etiam distingui dolus directus et indirectus; quae di­
visio ita solet explicari ut directus dicatur dolus, si quis advertens
relationem causalitatis quae intercedit inter propriam actionem vel
omissionem et effectus nocivos, hos intendit; quod si cum eadem
advertentia, effectus nocivos non vult et nihilominus ab actione non
desistit vel in omissione perseverat dicitur versari in dolo indirecto.
Verius tamen in iure Codicis dolus semper est directus: vel enim
agens eventum laesivum actionis vel omissionis praevidit et nihilo­
minus actionem vel omissionem libere et deliberate posuit aut
omisit, et dolus est directus, nisi agatur de actione duplicem habens
effectum innocuum et nocivum (8); vel eventum praevisum noluit
et est in culpa, quam alii dicunt dolum indirectum vel culpam dolo
proximam. Si autem eventum nocivum non praevidit, cum praevidere
potuisset, de communi sententia habetur stricte dicta culpa : Cfr. can.
2207, iunct. Roberti, I. c. n. 65; Michiels, 1. c. p. 105.

§ 2. De imputabilitate ex culpa (g)
42. Factum iuris laesivum sine dolo positum sed cum negligentia culpabili, solitum est appellari quasi-delictum. Ita v. gr. Cal(8) Res est passim nota et sententia communi theologorum probata exclusio
imputabilitatis in casu duplicis effectus, modo agatur de actione bona vel indiffe­
renti; effectus nocivus non intendatur sed mere permittatur; effectus, bonus saltem
aeque immediate sequatur atque effectus malus seu non sequatur mediante effectu
malo; adsit causa relative gravis ad effectum malum permittendum. Cfr. Lehmkuhl,
Theol. mor. I, n. 12, II, et alios passim.
(9) D’Annibale, Summ. I, n. 297 ; Lega, 1. c. t. III, n. 83 sq. ; Passerini,
1. c. ni 478 sq. ; Hollweck, Die kirchlichen Strafgesetze, § 13; Muenchen, Das canonische Oerichtsverfahren und Strafrecht II, p. 24 sq. ; Latini, luris crimin. phylosoph. s. lineamenta, p. 77 sq. ; Michiels, De delictis et poenis, p. 100 sq. ; Ro­
berti, De delictis et poenis, n. 66 sq. ; Amor Ruiual, Derecho penal de la Iglesia
catôl., I, n. 268 sq. ; Pro foro saec. cfr. Pessina, Diritto pen. § 61 sq. ; Carfora,
in Digesto Italiano v. Colpa (materia penale). Cfr. quoque Suarez, De censuris et
irregularit. disp. 45 cum in irregularitate praesertim tractaretur haec quaestio.

J

vinus « quasi delictum dicitur cum culpa punitur ita quasi revera
esset delictum. Culpa enim proprie a delicto sic distinguitur, quod
in hoc dolus est, in ilia non est, veluti cum iudex male per impru­
dentiam iudicando litem suam fecit. Imprudentia enim pars culpae
est, culpa autem pars quaedam delicti; poena igitur damnato sic
imponitur ac si deliquisset, cum tamen eius factum proprie delictum
dici non possit >. — Ergo quasi delictum est eventus criminosus,
qui alicui imputatur, ex cuius culposa (non dolosa) actione vel omis­
sione ortus est. — Culpa vero (juridica non theologica) est incon­
sulta actio vel omissio, ex qua ortus est eventus criminosus (i. e. no­
cumentum iniustum) qui ab agente vel omittente potuit ac debuit
praevideri (c. 9, X. de iniur. et damno dato V, 36) (10). Inconsulta
dicitur actio vel omissio ut culpa distinguatur a dolo, qui intentio­
nem nocendi saltem indirecte includit. Porro potest esse vel actio,
v. gr. si quis ignem incendit a quo comprehenditur acervus frugum
(c. 5 eod. tit.) vel omissio v. gr. si aegrotus sine sacramentis mo­
ritur, quia parochus illius curam neglexit ; si Eucharistia vel Chrisma
non custodiatur clavibus et inde aliquid nefandum contigerit (c. 1,
X de custod. Euchar., 111, 44); si quis Litteras Apostolicas ante non
examinaverit et inde falsis vel falsatis utatur (c. 7 de crim. falsi V, 20).
Eventus criminosus debet esse talis qui potuerit et debuerit praevi­
deri, secus tribuendus est casui, qui imputabilitatem excludit, non
ei ex cuius actione vel omissione ortum duxit (11). Haec culpa iuridica saepe in fontibus dicitur negligentia, culpa, incuria, immo non
raro casus. Cfr. theologos et canonistas agentas de homicidio ca­
suali.
Fundamentum imputabilitatis quasi-delicti in eo est positum, quod
licet lex directe obliget ad evitandam voluntariam ipsius transgres­
sionem, indirecte etiam obligat ad adhibendam diligentiam, ne ex
nostra actione, licet forte ex se non prohibita, idem nocumentum
sive in aliam personam sive in bonum publicum redundet, quod ex
voluntaria legis transgressione oriretur; v. gr. lex prohibens homi­
cidium non solum prohibet voluntariam et iniustam alterius occi­
sionem, sed etiam me obligat ad adhibendam diligentiam ne ex mea
(10) Paulus, in L. 31 D. ad L. Aquil. (9, 2) « culpam esse quod cum a dili­
genti provideri potuerit, non esset provisum, aut tunc denuntiatum esset cum peri­
culum evitari non posset ».
(11) Cfr. cit c. 9 (Gregori IX) X. de iniur. V, 36; Pessina, 1. c. n. 62.

actione, etsi forte in se honesta, occisio hominis sequatur (12) non
mere casualiter.
Ex quo fundamento apparet merito quasi-delictum imputari ad
poenam propter violationem iuris in culpa iuridica contentam, cui
voluntarietas non deest, cuius impunitas posset saepe redundare in
magnum boni publici detrimentum, ut elucet in negligentia magi­
stratus ecclesiastici in adimpletione officii sui, in administratoribus
bonorum ecclesiasticorum (cfr. c. 2, § 1, de relig. domib., HI, 11
in Clem.) v. gr. negligentia in custodiendis documentis et instru­
mentis quibus iura ecclesiastica in bona temporalia nituntur.

43. At licet in hac imputabilitate et punitione maxime habenda
sit ratio maioris damni ex negligentia orti, praesertim contra bonum
publicum (relate ad bonum privatum potius est quaestio de indem­
nitate praestanda), semper tamen minor est imputabilitas et proinde
mitior per se ceteris paribus debet esse poena in quasi-delicto quam
in delicto. Praeterea attendendum an damnum acciderit ex sola culpa
iuridica, an culpae admixtus sit dolus, ut non raro accidit, cum sc.
posita est actio prohibita, aut omissa actio praecepta, ex qua ortus
est eventus criminosus non praevisus, qui praevideri tamen et po­
tuit et debuit; multo magis dolus culpae admiscetur cum illa prohi­
bitio expresse est facta ad finem evitandi eventus noxii et criminosi
ex illa facile secuturi (13). Maximus autem culpae gradus, qui merito
(12) Pessina, 1. c. n. 62,64, ubi notat iure Romano antiquiori culpae ut contradistinctae a dolo et casu rationem habitam non esse; deinde in lege Aquilia
inductam esse imputabilitatem ex culpa, verum non criminalem, sed civilem tan­
tum inducentem obligationem praestandi indemnitatem, atque sub hoc respectu
praesertim fuit consideratum quasi-delictum. Cfr. tit. V, libr. IV, Inst. « De obli­
gationibus quae quasi ex delicto nascuntur »; quo loco iuris lustinianei etiam est
sermo de poena in quadruplici specie facti culposi sc. imperitia male indicantis ;
deiectio vel effusio ex coenaculo; positio vel suspensio eius, quod transeuntibus
periculo esse possit ; denique damnum in navi, caupona vel stabulo datum. Quamvis
tempore Imperatorum admissa quoque est doctrina de punibilitate ob nonnulla
delicta culposa. L. 1, de leg..; L. 5, § 2, L. 16, § 8 D. de poenis. De iure popu­
lorum germanicorum, cfr. Del Giudice, Diritto penale germanico, c. V.
(13) Passerini, 1. c. n. 137 ; Pessina, 1. c. n. 64, cfr. Michiels, 1. c. p. 94, ubi
ex Decret. Innocentii III (c. 13, X, V, 12) et Decret. Honorii III (c. 3 Compil. II,
V, 6) recte asserit communiter Decretalistas collegisse danti operam rei illicitae
ex qua secutum est homicidium seu in genere effectus antiiuridicus, hunc effec­
tum imputari, si actio ipsa illicita fuit deliberate volita. « Illicita res nocet », « ex
quo quis rem illicitam facit, omne quod sequitur imputatur ». Semper tamen cen-

dicitur proximus dolo tunc habetur cum effectus noxius propriae
actionis praevisus fuit et nihilominus ea posita fuit cum conscientia
criminis committendi, etsi non voliti praetendatur (14).
Quare etiam in foro ecclesiastico non solum quoad civilem sed
etiam quoad poenalem imputationem locum habet illa distinctio
culpae in latam, levem et levissimam, atque pro foro externo lata
dolo aequiparatur, levis est fundamentum imputabilitatis quasi-delicti,
levissima dissimulari solet (15). At sicut privata pactione in contrac­
tibus potest quis obligari ad praestandam culpam levissimam, ita in
casu particulari, id exigente bono publico, lex poenalis, (16) potest
obligare ad culpam levissimam sub sanctione poenali praestandam;
quo in casu defectus summae diligentiae cum gravi culpa ex se est
coniunctus.

44. Ex praemissis tria in quasi-delicto seu in actione non do­
losa, iuris tamen laesiva, verificari debent ut effectus nocivus ad
culpam imputari possit cum consequente imputabilitate poenali:
Γ ut alicuius legis poenalis, seu iurium quae ea proteguntur, laesio
ex facto nostro (17) voluntario tamquam ex causa sequuta sit, quin
talis laesio intenta fuerit. Haec est enim hypothesis, quae hic vertitur,
sc. de laesione culposa, non de dolosa iuris laesione; exclusa laesebant in hoc casu haberi culpam gravem, moraliter in conscientia imputabilem,
seu verum peccatum, et ideo legitimari punitionem seu culpae admixtum esse
dolum, dum a decretistis varias in hac re haberi sententias. Cfr. Zech, De iudiciis
criminalibus § 331 sq. ; Cathrein, Philos, mor. η. 34.
(14) Casus in quo evidenter admiscetur dolus et culpa est v. gr. casus quo
quis Titium sciens volens libere vulneravit, praevidit periculum occisionis, at nihilo­
minus non abstinuit a vulnere inferendo. In casu habetur dolus manifestus quoadvulnus; ipsa occisio non intenta et de facto subsequuta arguit culpam maximam
dolo proximam. Ab aliquibus, v. gr. occisio in casu dicitur ex dolo indetermi­
nato, v. gr. a Carrara.
(15) Suârez, De cens. d. 45, s. 5, n. 4 sq.
(16) D'Annibale, 1. c. I, 297 ; Lega, 1. c. n. 34, 35 ; Hollweck, 1, c. p. 75.
(17) Cum dicitur ex facto nostro intelligitur sive actio sive omissio ; porro
ex omissione actionis posse sequi iuris laesionem, quae tamen non est volita nec
directe voluntaria, patet ex exemplis in explicanda notione culpae allegatis. Paulo
aliter Latini, 1. c. p. 81. Semper tamen praesupponitur quod adsit obligatio effec­
tum impediendi ; nam ubi illa obligatio non adest, per nostrae actionis omissionem
non potest effectus tribui omissioni ut causae physicae illius effectus, ut per se
patet, neque ut causae morali, cum deficiat nexus inter omissionem et nocivum
effectum. Cfr. quoque Cathrein, Philosophia moralis, n. 34.

sione, nihil remanet nisi factum inconsultum, imprudens, quod forte
prohibeatur aliqua lege poenali sed de hac lege non est nostra
quaestio (18); 2° Necessarium est ut illa laesio esset praevidibilis et
evitabilis: si praevidibilis non erat vel erat inevitabilis non concipi
potest omissio debitae diligentiae ideoque illa culpa iuridica quae
est fundamentum imputabilitatis ; quae negligentia, excludens dili­
gentiam debitam, est agenti moraliter imputabilis utpote voluntarie
admissa. Laesio nec praevidibilis nec vitabilis casui non culpae tri­
buenda esset (19). 3
* Ut laesio ex tali negligentia praevisa non fuerit
nec vitata : nam si praevisa fuit et, cum vitari posset ac deberet, vitata
non est, iam non agitur de facto inconsulto sed de facto doloso;
si tamen effectus praevisus sit ut certus et inevitabilis, agens non­
nisi ridicule praetenderet se noluisse, quod ex propria libera actione
certo sequuturum noverat (20). — In casu non praevisionis effectus
antiiuridici praevidibilis, ob negligentiam voluntati etsi indirecte tri­
buendum est quod noluerit adhibere debitam in agendo diligentiam
ne quomodocumque sua actione noceat.
Inde patet in maiori vel minori praevidibilitate verificari diversos
gradus culpae, quae dicitur lata cum ab omnibus, levis cum tan­
tum ab homine diligenti, levissima cum ab homine tantum diligentissimo eventus iniustus praevideri poterat. Imputabilitas criminalis
verificatur in culpa lata et ad summum in levi, non in levissima;
nam publica auctoritas regulariter extraordinaria exigere non potest,
nec ex defectu extraordinariae diligentiae publica tranquillitas seu

■

(18) Non sufficit proinde merum periculum laesionis v. gr. in allegato exem­
plo de Eucharistia non custodita, si eius profanatio sequuta non fuerit, licet peri­
culum adfuerit.
(19) Si diligentia dicitur debita ad evitandum effectum noxium, excluditur
culpabilitas et poenalis imputabilitas effectus noxii, quando actio, ex qua sequitur
aut possibiliter secuturus praevidetur, est actio ad quam quis habet ius et hones­
tum motivum ad illam ponendam et noxius effectus per accidens sequitur; tunc
illius vitandi seu impediendi obligatio non adest, ideoque si per accidens sequatur
effectus noxius nec ad culpam nec ad poenam imputatur. Cfr. supradicta de ac­
tione bona vel indifferente ex qua immediate sequitur duplex effectus bonus et
antiiuridicus et Lehmkuhl, Theol mor. I, 12.
(20) Si effectus nocivus fuit dumtaxat praevisus ut possibilis et evitabilis, et
agens vel erronee putavit posse facile vitavi etiam nulla adhibita diligentia spe­
ciali, aut diligentiam insufficientem adhibuit iterum recurrit culpa seu factum
culposum. Cfr. casum praecedentis notae, ubi si possibilis diligentia adhibita
fuerit, ad hoc ut dum intenditur effectus bonus, non sequatur effectus noxius
eiusdem actionis, tunc et dolus et culpa manet exclusa.

securitas exturbatur: porro nulla est culpa tam lata quae pro dolo
accipi possit; dum lex Romana pluries proclamat latam culpam
plane dolo aequiparari, de iure civili agitur, non de criminali (21).
Recte autem monet Suarez huiusmodi diversos culpae gradus
non discerni aliquibus certis regulis, sed prudenti arbitrio, conside­
rato genere operis et circumstantiis eius et tandem ipse recurrit ad
mortale peccatum, in quo tamen habetur eadem difficultas. Porro
ipse animadvertit id esse arbitrandum secundum naturam negotiorum,
temporis et personarum, et negligentia quae respectu unius possit
haberi inculpabilis, respectu alterius prorsus erit culpabilis. Suârez,
De cens, et irreg. disp. 45, sec. V, n. 4-7. Merito ergo can. 2203
generaliter statuit in casu delicti quavis ratione culposi imputabilitatis gradum maiorem aut minorem a prudenti iudice ex diversis
facti adiunctis esse aestimandam et determinandam.

y <’!

45. Casus seu etiam, ut dici solet, casus fortuitus, impqtabilitatem excludit. Casum fortuitum Codex can. 2203 §2 definit effec­
tum actionis vel omissionis, qui praevideri non potuit aut cui prae­
viso occurri non potuit. Sicut defectus praevisionis discriminat cul­
pam a dolo; ita impossibilitas praevisionis casum a culpa distinguit.
Optime autem aequiparatur impossibilitas praevisionis cum impossi­
bilitate praeveniendi seu impediendi effectum praesertim cum quis
invenitur in necessitate agendi. Non potest alicui imputari omissio
diligentiae, cuius usus esset inutilis ad impediendum effectum no­
civum ; supponitur enim quod consequutio effectus nocivi non po­
tuerat praevideri etiamsi diligentia adhiberetur.

§ 3. Culpa in ignorantia legis violatae
46. Agitur de ignorantia legis seu iuris, quae sc. versatur circa
exsistentiam, naturam vel comprehensionem legis actus subditorum
ordinantis, quae habetur dum quis erronee arbitratur aut legem non
adesse, aut determinatam actionem vel omissionem non cadere sub
obligationem determinatae legis aliunde notae; intelligitur autem tum
ignorantia negativa seu merus detectus cognitionis tum positiva seu
falsum iudicium sc. erroneum et veritati contrarium ; immo compreÇ21) Cfr. v. gr. L. 1, § 1, D. (11, 6) ; L. 1, § 2, D. (47, 4) ; L. 226, D. (50, 16).

henditur atiam inadvertentia (oblivio) seu carentia cognitionis actualis
in eo qui habitualiter legem cognoscit, sed de ea hic et nunc non co­
gitat (cfr. can. 2202, § 2).
Imputabilitatem posse provenire ex culpa quae habetur in igno­
rantia legis violatae expresse asserit can. 2199, in quo assignatur
duplex species culpae, quae fundamentum imputabilitati praebet:
culpa iuridica de qua in praecedentibus, unde desumitur appellatio
facti culposi et etiam quasi-delicti et culpa in ignorantia legis, quae
illis vocabulis non designatur. Palam est agi non posse nisi de igno­
rantia vincibili; quod ex illa ignorantia fit, (i. e. in casu legis vio­
latio), nec moraliter, nec criminaliter imputari potest, nisi ipsa legis
transgressio sit volita in alio seu indirecte i. e. in ipsa ignorantia
legis directe et culpabiliter volita, pro diverso gradu negligentiae in
adhibendis mediis ad deponendam ignorantiam admissae, secundum
normas can. 2202 propositas.
Cum ignorantia legis violatae sit ignorantia iuris, in foro civili
relate ad imputabilitatem poenalem nulla habetur ratio ignorantiae
iuris, cuius rei illa datur ratio quod bonum publicum exigit, ut prae­
sumatur cognitio legis, cuius cognoscendae omnibus incumbit obli­
gatio. Solet solum fieri, potius quam a lege, a doctoribus iuris poe­
nalis illa exceptio alicuius peregrini ante non multos dies, quibus
is suam in loco sedem constituit et legem violaverit a iure naturali
longe dissitam et alibi passim non notam; item attenditur qualitas
personae, rudis, mulieris, minoris, etc. (22). Ius nostrum merito rem
facit dependentem a culpa; et si prorsus inculpabilis est, imputabilitas denegatur; secus transgressio legis imputabilis habetur pro ma­
iori vel minori culpa contenta in ignorantia, pressius inhaerendo iuri
naturali, ex quo ubi culpa non est exsulat imputabilitas.
De imputabilitate facti culposi et facti positi contra legem igno­
ratam inferius sub propria rubrica.

47. Cur autem cum culposa iuris transgressione iure nostro coniuncta sit ea quae fit cum culpabili ignorantia facile reddi ratio potest.
In casu adest culpa in ignorantia, illa ignorantia est vincibilis: porro
indoles ignorantiae et erroris vincibilis et natura culpae iuridicae
sunt valde similes ac veluti pares ; solum differunt obiecta circa quae
(22) Carrara, Programma I, § 258 sq.; Wau Pelt, De ignorantia et errore
in delictis, § 14.
5

hi status animi versantur. Qui agit irretitus ignorantia praevidit qui­
dem omnes effectus suae actionis, sed omisit investigare vel legis
praescriptum vel facti ad quod tendit relationem cum lege; quae
omissio est plerumque effectus negligentiae ; ergo in ignorantia vin­
cibili seu culpabili datur defectus diligentiae culpabilis: qui vero
culpose agit nec quoad legem nec quoad facti qualitatem fallitur,
sed idcirco impingit in factum lege vetitum, quia neglexit praevidere
actionis suae effectus possibiles, qui tamen praevideri poterant.
Utraque agendi ratio oritur ex negligentia. Hinc Codex ignorantiae
et culpae iuridicae theoriam eodem canone complectitur, quam con­
junctionem item faciunt nonnulli doctores iuris criminalis (cfr. v. gr.
Cremani, De iure criminali, 1. 1, p. I, cap. 3).

48. Cum can. 2199 ponat imputabilitatem pendere ideoque esse
deducendam ex dolo vel culpa, praesertim propter ea quae adduntur,
in illa positione continetur implicite duplex principium : d) exsulat
imputabilitas ubi deficit et dolus et culpa; b) ad imputabilitatem poe­
nalem sufficit sive dolus sive etiam sola culpa iuridica ; quae culpa,
et quidem gravis debet apparere in facto externo (cfr. can. 2218 § 2).
At quoniam internum doli elementum non est facile cognoscibile
in can. 2200 § 2, ponitur principium iuridicum: « Posita externa legis
violatione, dolus in foro externo praesumitur, donec contrarium pro­
betur ». In foro interno attenditur veritati propria fori divini, in quo
foro petitur veritas ex sincera ipsius delinquentis confessione, et, ubi
culpa gravis apud Deum non est admissa, moralis gravis imputabi­
litas non datur, qua deficiente etiam criminalis imputabilitas exsulat,
ideoque, v. gr. poena latae sententiae non erit incursa et in illo foro
non erit servanda. Quare per accidens in casu particulari forte aderit
conflictus inter forum internum et externum, cui conflictui aliquam
solutionem suppeditat can. 2232.
Ceterum principium de praesumptione doli, admissa tamen con­
traria probatione, nititur generaliori principio quod ex communiter
contingentibus homo in suis actibus deliberate agit, ideoque cum
actu externo legis laesivo coniunguntur interna elementa actus deli­
berati, et in ordine ad ignorantiam quoad legem vel poenam vim
habet can. 16, § 2.
49. Scholion. Imputatio criminalis sine dolo et sine culpa
non datur in foro ecclesiastico, sed potius contrarium principium

valet expressum c. 2 (Coelest. Ill) de iis quae fiunt a praei. Ill, 11,
< cum peccata suos auctores tenere debeant * (23). Cui principio non
opponitur praxis, si in nonnullis poenis videntur comprehendi inno­
centes, v. gr. in interdicto generali, in quo innocentes non proprie
puniuntur, sed sentiunt privationem nonnullarum rerum, ad quas
strictum ius non habent, idque licet sine propria culpa, at non sine
gravi delicto communitatis aut saltem capitis ipsius, cuius etiam illi
innocentes partes sunt; bonum autem publicum postulat ut delictum
a communitate commissum non relinquatur impunitum, etsi ex pu­
nitione aliquod privatum incommodum resultet (24). Pariter si propter
nonnulla delicta atrociora, ut haeresis (25), apostasia, raptus Christia­
norum eorumque venditio Saracenis, occisio S. R. E. Cardinalis (26),
nonnullae poenae extensae fuerunt ad filios aut descendentes delin­
quentis, praeterquam quod ageretur generatim de privatione rei, ad
quam strictum ius non habebant, qui illa sine propria culpa ob culpam
parentum afficiebantur, tali privatione non intendit Ecclesia punire
innocentem filium, sed in incommodo filii ipsum parentem reum, ad
melius et efficacius absterrendos fideles ab huiusmodi atrocioribus
delictis et obtinendam rei resipiscentiam ; quam praxim olim in plu­
ribus poenis et quoad plura delicta sine pusillorum scandalo usur­
pavit potestas saecularis atque etiam nunc a foro saeculari non est
penitus aliena.
Quare, si Schiappoli, 1. c. n. 68, Hinschius sequutus, postquam
huius praxis Ecclesiae aptam dedit explicationem, Ecclesiam ex hac
ipsa praxi incusat, quasi, conculcatis obviis iustitiae principiis, quae­
libet media adhibuerit ad'defendendas suas suique cleri rationes, sibi
constans non est et manifesto partium studio duci se sinit.
At iure Codicis illa extensio poenae v. gr. infamiae ad con­
sanguineos vel affinas excluditur (can. 2293, § 4).
(23) Aliter Hinschius, 1. c. t. V. p. 123 sq. 929 sq., qui de hac re suo modo
disputat
(24) Suarez, De cens, d. XXXVI, sect. III.
(25) C. 2, 15, de haeret. V. 2, in Sext. ; S. Off. 3, Febr. 1898, in Arch. f. k.
Kirch., p. 178, p’ 521.
(26) C. 12, X, de poen. X, 37 ; c. 5, de poen. V, 9 in Sext. ; Clem. 1, de
poen. V, 8.

*

ffir

ο.

9

.1

;*
i

63

CAPUT Vil

CAPUT VII

De qualitate et quantitate delicti

50. In ipsa delicti notione habentur expressae condiciones quae
debent verificari in aliquo facto ad hoc ut possit incriminari tamquam
delictum a publica auctoritate ecclesiastica. Sed illa incriminatio non
potest esse arbitraria, sed exsistunt normae obiectivae, quae illud ar­
bitrium coarctant. In genere delicta debent imputari cum proportione
ad eorum qualitatem, quantitatem et gradum. Haec tria elementa reperiuntur in factis concretis, diversa in diversis, licet abstracta notio
delicti sit unica. Codex can. 2196 mentionem facit de qualitate et
quantitate, sed comprehendit etiam id quod melius proprio nomine
dicendus esset gradus delicti, qui utique practice reduci potest ad
quantitatem delicti in concreto spectatam non in abstracto, nam in
delicto abstracte considerato gradus saltem subiectivus non intrat.
51. Qualitas delicti. In ratione generica delicti omnia delicta
conveniunt, sed sunt inter se valde varia, et haec varietas determi­
natur per qualitatem seu speciem : inter varia delicta, in quibus in­
tegra verificatur generica notio delicti, sunt variae species, quarum
diversificatio fit per qualitatem non quidem accidentalem et arbitrarie
assumptam sed substantialem; quo sensu qualitas invenitur in ipsa
natura facti criminosi. In ordine ad delicta diversa qualitas seu di­
versa species delicti est diversus titulus criminosus. Aliud factum
criminosum positum est contra bona fortunae alterius et vocatur
furtum; aliud contra vitam et vocatur homicidium ; aliud contra ho­
norem vel famam et vocatur iniuria.
Ex canone 2196 Codicis qualitas dicitur desumenda ex oblecto
legis. Porro leges poenales ordinantur ad protegenda iura, ideoque
legis obiectum est determinati iuris protectio: ergo tot erunt species
delicti quot sunt species iurium quae per legem poenalem prote­
guntur (1).
(1) Ita explicatur quod lex aliquid praecipiens vel prohibens ex motivo ali­
cuius virtutis, facit illam rem materiam necessariam illius virtutis, quia sc. lex in-

Codex varias species delictorum in pauca capita generalia com­
plexus est, ut apparet ex rubricis Partis tertiae Libri V, in quibus
sequutus est critérium qualitatis in ipso canone 2196 propositum.

52. Critérium quantitatis. Quantitas delicti potest spectari in
abstracto et in concreto: in abstracto consideratur, si spectatur de­
lictum in sua propria specie in sola sua entitate ontologica prae­
scindendo a circumstantiis obiectivis et subiectivis actus et subiecti
delinquentis i. e. independenter ab eo quod factum criminosum de
facto exstiterit. Quaestio illa abstracta huc tandem vertitur: quodnam
est delictum maius seu gravius v. gr. homicidium an furtum; com­
paratio instituitur inter delicta specie diversa, quae diversitas spe­
cifica pendet ex qualitate ut supra dictum est. Nimis evidens est et
communi sensu admissum varias species delictorum esse prorsus
inaequales quoad gravitatem seu abstractam quantitatem. Quis non
videt et sentit occisionem Titii in ratione delicti esse rem multo
graviorem, quam furto ab ipso auferre rem aliquam aut eam de­
struere ?
Unde autem petenda sit haec gravitas definit idem can. 2196:
< Quantitas delicti dimetienda est ex diversa gravitate legis ». Gra­
vitas autem legis, profecto agendo de lege poenali quae fertur ad
protegenda iura, desumenda ex natura rei est a maiori vel minori
aestimabilitate iuris, quod per legem protegitur et per delictum vio­
latur. Quae aestimabilitas iuris laesi pendet: 1° a maiori vel minori
bono cui nocetur; 2° etiam a boni ablati seu laesi reparabilitate;
3° ab eo quod facilius delictum diffundi possit, unde publica secu­
ritas maius detrimentum patiatur. Horum iudicium practicum facit
legislator, cuius est ferre poenas gravitati delictorum proportionatas(2); quod tamen non vetat, quominus adsint criteria iuridica,
quibus determinetur modo theoretico in quibus delictis specie di­
versis maior adsit quantitas.
Etiam in hac re, vel inter ipsos classicos poenalistas adfuit sen­
tentiarum diversitas. V. gr. Romagnosi critérium quantitatis desumen-

tendit protegere illam virtutem, unde eius violatio est contra virtutem quam lex
protegit, v. gr. in simonia iuris ecclesiastici.
(2) Legislator in statuenda gravitate poenarum multas peculiares circumstan­
tias, praeter ontologicam delicti gravitatem, considerare debet, v. gr. determinati
delicti frequentiam, unde publica securitas minuitur.

dum esse dixit ex impulsu criminoso (3); Rossi (4) ex momento
obligationis violatae, in quo dimetiendo subintrat et violatio ordinis
moralis per factum criminosum et societatis seu ordinis socialis per­
turbatio, quae ut per se patet est formula vaga; Filangieri (5) de­
sumit ex dolo; Carrara (ό), sequutus in hac re Beccaria (7) et Carmignanifà cuius doctrinam expolivit reponit quantitatem in damno
immediato et mediato, distinguendo quantitatem naturalem resultan­
tem ex ipsa iuris laesione, et quantitatem politicam resultantem ex
publici ordinis seu pub.icae securitatis turbatione. Quae doctrina,
est conformis formulae a legislatore ecclesiastico adhibitae de gra­
vitate legis laesae.

53. In violatione legis poenalis, qua efficaci modo proteguntur
iura, intervenit damnum immediatum sive directum et damnum me­
diatum sive reflexum. Immediatum est illud damnum sive detrimen­
tum quod ex actu antiiuridico sentit is (sive unus sive plures) qui
est subiectum passivum delicti. Mediatum est illud, quod persentiunt
omnes, etiam hi qui directe in suis privatis iuribus non sunt
laesi. Quivis homo in societate praeter pratrimonium naturale com­
plectens omnia bona quae ad ipsum tamquam individuum spectant,
gaudet alio patrimonio, quod potest dici politicum ad eum perti­
nens tamquam membrum societatis, in quantum in societate obti­
net securitatem circa sua bona et iura et opinionem fundatam huius
securitatis (officium publicae auctoritatis in quo firmiter nititur iurium
(3) Romagnosi, Genesi dei diritto penale § 454. Evidens autem est, quotidiana
experientia comprobatum, impulsum ad delictum saepe esse maximum in delictis
valde exiguis, minimum in delictis gravissimis : sic qui ex fame furatur quantum
appetitus postulat ad famem depellendam maximo ducitur impulsu (spintd), qui
occidit inimicum ex odio et vindicta maximo impulsu fertur, qui occidit ad fu­
randum ut sibi procuret media itineris voluptuosi, minimo ; atqui tam huius quam
illius homicidium est multo gravius.
(4) Rossi, Traité de droit poenal, 1. II, chap. VI sq, Ipsa expositio suae
theoriae a Rossi facta est vaga et confusa, nec apparet unde mensurari debeat
diversum momentum seu gravitas obligationis, ex qua possit sumi quantitas de­
licti unius prae alio.
(5) Filangieri, Scienza della legislazione, 1. Ill, c. 38. - Delictum minus evi­
denter committi potest cum maiori dolo, ideoque tale critérium ad mensurandam
quantitatem non est aptum.
(b) Carrara, Programma, § 187 sq.
(7) Beccaria, Dei delitti e delle pene, passim.
(8) Carmignani, luris criminalis elementa, § 104 sq.

protectio), citra quam eam habere non potest nisi modo precario
et incerto, utpote innixam solis propriis viribus. Habet quoque ius
ut publica iuridica societatis ordinatio, unde provenit illa protectio
ab omnibus servetur seu non laedatur: factum quod nullum indivi­
duum in particulare laedit, cum offendit corpus sociale, laedit sin­
gulos associatos, non in patrimonio naturali, sed utique in politico,
cum offendens auctoritatem, qua omnium iura proteguntur, in pe­
riculum vertit securitatem omnium.
Si delictum laedat iura singulorum, damnum est immediatum
et privatum, particulare; si offendit seu laedit iura quae habent ut
socii damnum est publicum, universale: in primo casu manet laesa
securitas privata; in altero securitas publica. Sed damnum immedia­
tum potest esse publicum non solum quando delictum obtinuit id
quod est in detrimentum omnium, sed etiam quando physicum
damnum inflictum est uni vel paucis sed potentialiter omnibus v. gr.
falsae monetae. Semper datur damnum immediatum publicum seu
universale quando delictum offendit rem, in qua omnes associati
habent commune interesse v. gr. si offenditur religio, auctoritas,
quies publica, proprietas publica, publica iustitia, fides publica, etc.,
cum omnes habeant ius ut ea quae ad commune interesse pertinent
non offendantur. Damnum immediatum publicum non datur, sed
tantum particulare seu privatum, cum delictum offendit rem in quo
interesse non habebant nisi hi qui fuerunt subiectum passivum
delicti, veluti in furto.
Sed ultra damnum immediatum sive publicum sive privatum,
adest semper in delicto aliud damnum, et quidem publicum quia
omnes afficit, sed mediatum. Quod damnum mediatum est trepidatio
(alarme) in bonis orta ex facto delictuoso et malum exemplum
excitatum in male inclinatis: unde oritur character politicus (socia­
lis) cuiusvis delicti. Offensio quae immediate unum individuum lae­
dit, opinionem in omnibus inducit diminutae propriae securitatis :
dum enim vident offensum ius non obstante legis protectione, sibi
timent et de propria securitate diffidunt ex possibilitate iterationis,
quae potest evenire ex parte omnium aliorum et contra omnes —
si esset impossibilis iteratio illius determinati facti criminosi, hoc
characterem politicum non haberet. — Non est damnum mere
potentiate (periculum incursum quod evitari potuit), sed damnum
proveniens ex facto criminoso quod realiter exstitit. Factum laesivum
individui est factum laesivum legis quod ius individui protegebat;

damno pysico individui adiungitur damnum (morale) mediate in omnes
redundans ex diminutione securitatis et opinionis seu persuasionis
de ipsa.
Non semper eidem quantitati damni immediati respondet par
quantitas damni mediati et viceversa. Quare quantitas delicti abstracte
considerati, si delictum spectetur in sua propria specie, in sua entitate ontologica, desumenda est ex damno immediato et mediato
simul sumptis·, haec est praecise gravitas legis laesae quae iura
protegit et damna avertit, quae tantum habet ponderis seu gravita­
tis, quo maius est damnum cui avertendo occurrit. (9)
54. Ex explicatione autem data de facto culposo ex quo pro­
venit iurium laesio, quae lege poenali proteguntur, patet critérium
dimetiendi delicti seu quasi-delicti quantitatem in facto culposo idem
esse debere, supposita ipsius morali imputabilitate superius requisita.
Quae dicta sunt de delicti quantitate abstracta non soli iuri
poenali fori saecularis applicanda, sed etiam iuri poenali Codicis ;
in quo non solum poenae subiiciuntur delicta, quae directe impe­
tunt ipsam societatem ecclesiasticam eiusque auctoritatem, sed illa
quoque quibus singulorum iura laeduntur, ut apparet v. gr. ex tit.
XIV, libri V. Ea autem optime comprehenduntur sub generali
formula “gravitas legis laesae,, in qua quidquid opportune dictum
est a poenalistis diversarum scholarum apte comprehenditur. (10)
(9) Carrara, Programma § 1S7 sq.; Carmignani, 1. c. I. p. 58 sq.
(10) Praecise cum gravitas legis pendeat etiam ex damno mediato, quod non
semper pari passu procedit cum immediato, valde difficile est a priori eam defi­
nire; sed pendet a maiori vel minori necessitate rei praeceptae ad ordinem so­
cialem conservandum et bonum religiosum tuendum et promovendum; quam
necessitatem prudenti iudicio ex circumstantiis socialibus capto definire debet
legislator, quod ab ipso praestatur per promulgationem legis poenalis, ex cuius
graviore sanctione in transgressorem constituta practice dignoscenda est maior
vel minor gravitas legis et delicti, praesertim a iudice. Porro circumstantias sociales
etiam attendi debere in aestimanda obiectiva delicti gravitate, inde patet quod ex
illis maius damnum publicum immediatum et mediatum exoriatur. — Ita olim
assassinium, cum esset crimen frequens in circumstantiis socialibus in quibus lata
est Decretalis Innoc. IV in Cone. Lugdun. 1 (a. 1245) — c. 1 § 2 (V, 4) in Sext.
debuit gravissimis poenis affici; quae specialis circumstantia homicidii hodie in
aliis hodiernis socialibus adiunctis poterit considerari ut mere aggravans delictum.

CAPUT VIII

De delictorum gradibus
seu de iis quae imputabilitatem criminalem
minuunt aut aggravant vel forte perimunt

55. Licet delictorum relativa gravitas seu quantitas in abstracto
et ontologice considerata (violatio huius vel alterius legis poenalis)
praescindat a diversis delinquentis adiunctis, tunc enim fit quaestio
de genere seu specie delicti ; in praxi tamen iudicium est ferendum
de individuo delicto prout a determinato delinquente procedit. lam
vero in facto individuo seu singulari facile accidere potest ut aliquid
desit de condicionibus ordinariis seu normalibus vel forte aliquid
intervenit supra ordinarias condiciones. En considerationem gradus
in delicto. Occisio hominis potest esse multum imputabilis vel parum
vel nihil: merito ergo dicitur in can. 2196 quantitatem delicti in
concreto seu in individuo considerati etiam pendere ex maiori vel
minore imputabilitate.
In delicto requiritur voluntas et actus physicus. Voluntas potest
esse magis et minus perfecta, magis et minus libera. Etiam actus
physicus potest constare pluribus actibus inter se conexis a primo
actu exsecutivo ad ultimum consummativum. En tot gradus, qui
possunt distingui in maleficio. Quando adest perfecta voluntas
(plena cognitio et libertas) atque inde habetur plena exsecutio, de­
lictum erit omni ex parte perfectum ; quando sive in voluntate sive
in exsecutione aliquid desit, etiam minuetur imputabilitas tot gradibus
quot desint ad perfectum delictum (degradatio delicti).
56. Codex, vestigiis insistens iuris Decretalium (1), dum de­
cernit poenas ad individui delicti gravitatem esse aptandas, varias
enumerat circumstantias unde pendet concreta delicti gravitas,
(1) Iure praecedenti systematice non erant propositae variae causae
imputabilitatem minuentes aut perimentes, quamvis earum ratio haberetur per
principia in iure sparsa, quin etiam non deerat generale quoddam principium si­
mile illi quod ex canone 2218 relatum est, Cfr. v. gr. Decretalem Alexandri III
ad Exoniensem Episcopum (cap. ϋ X. (V. 2): „ · . . Plenius nosti quod in ex-

r

74

CAPUT Vlll

quarum praecipuas exponit proposito criterio de gradu imputabilitatis: “Attendi debent (sancit can. 2218, § 1) non modo obiectum
et gravitas legis, sed etiam aetas, scientia, institutio, sexus, condicio,
status mentis delinquentis, dignitas personae quae delicto offendi­
tur aut quae delictum committit, finis intentus, locus et tempus quo
delictum commissum est, num ex passionis impetu vel ob gravem
metum delinquens egerit, num eum delicti poenituerit eiusdemque
malos effectus evitare ipse studuerit, aliaque similia„. Quae ultima
verba satis significant enumerationem in canone factam sive perso­
nalium sive realium non esse taxativam, ideoque pro his quorum
influxus in Codice non declaratur utimum iudicium relinquitur iudici, cuius est ea prudenti consideratione aestimare, sicut ipsi iudici
aestimandum committitur factum concretum et exsistentia alicuius ex
enumeratis adiunctis in imputabilitatem influxum habentibus.

57. Diversi gradus imputabilitatis a Codice admittuntur tum in
dolo tum in culpa; “imputabilitas delicti pendet (ait can. 2199) ex
dolo delinquentis vel ex eiusdem culpa etc.„ Porro verbum pendet
idem valet ac mensuratur, ut magis patet ex iis quae eod. can.
subiunguntur “quare omnes causae quae augent, minuunt, tollunt
dolum aut culpam, eo ipso augent, minuunt, tollunt delicti imputa­
bilitatem,,
De culoa autem expresse et separatim idem asseritur
can. 2202, 2203.
In dolo, qui praesupponit deliberatam voluntatem seu intentio­
nem transgrediendi legem, causae quoque aggravantes passim ad­
mittuntur et habetur: a) summus gradus in dolo praemeditato dum
frigido caleulo preparatur crimen, exquisitis mediis ad illud exsecu­
tioni mandandum, cum perseverantia in illa mala voluntate. b)
succedit in gravitate seu gradu dolus deliberatus seu simplex deli­
beratio, qua quis pacato animo delictum concipit et exsequitur, qui
cessibus singulorum non solum quantitas et qualitas delicti, sed aetas, scientia
et sexus atque conditio delinquentis sint attendenda, et non solum secundum
praedicta, et secundum locum et tempus quo delictum committitur, unicuique
poenitentia debet indici, quum, sicut tu ipse non ignoras, idem excessus magis
sit in uno quam in alio puniendus”. En perfecte indicatum gradum, praeter
qualitatem et quantitatem delicti in sua specie considerati; qui gradus manifeste
declaratur inveniri diversus in individuo delicto secundum diversa adiuncta in
imputabilitatem influxum habentia. Hic peculiaris influxus systematice non decla­
ratur, subintrarunt in expositione theologi moralistae et praecesserant libri paenitentiales. Ceterum tribunalia ecclesiastica merito poterant insistere illi Decretali.

gradus proprius accedere potest ad gradum praecedentem quo lon­
gior adest mora seu longius tempus perseveratur in prava voluntate
semel concepta; c) tandem consideratur dolus repentinus, quem
plerumque excitat aliqua passio ob alterius iniuriam, provocationem,
et inde fit ut repentino motu incitetur voluntas ad crimen conci­
piendum, quod sine interposita mora ex eodem impetu exsecutioni
mandatur: in qua facile intervenire potest circumstantia minuens
imputabilitatem, sicut dolus praemeditatus censetur gravior, et dolus
deliberatus habetur ut gradus normalis imputabilitatis.
Quod autem attinet ad exsistentiam doli in facto criminoso as­
sumit ius nostrum principium passim a poenalistis classicis admis­
sum “Posita legis violatione, dolus in foro externo praesumitur
donec contrarium probetur,, (can. 2200 § 2). Quae iuris praesumptio
fundatur in generali principio, quod homines in communiter contin­
gentibus libere et deliberate agunt in humana et sociali vita ducen­
da; quare effectum intendunt suae actionis, ad quem producendum
ipsa actio directe et natura sua tendit: porro in hac relatione actus
cum suo effectu cognita et volita praecise stat dolus. Nec deest
critérium, quo sub memorato generali principio, praesumptio doli
teneat: aut enim effectus nocivus actionis, est huius non solum
naturalis sed ordinaria consequentia cuius cognitio in homine nor­
mali deesse non potest, et praesumptio legitima est effectum fuisse
volitum et interfuisse dolum; aut effectus nocivus non est effectus
ordinarius actus et facile aut non cognitus est aut cognosci non
potuit tamquam consequentia propriae actionis in circumstantiis aut
agentis aut rerum, quo casu praesumi dolus non poterit etsi forte
admittenda sit culpa (2). Forum externum assumit factum indubita­
tum laesionis iuris, quod lege poenali protegitur, apprehenso auctore
illius facti ipsi intimat “tu fecisti,,; huius erit allegare causas exclu­
dentes intentionem necessariam ad dolum; iudicis erit certiorari de
illarum causarum exsistentia et expendere earum vim secundum
iuris principia.
58. In Codice causae habentes influxum in minuendam aut
forte auferendam imputabilitatem secundum determinatum ordinem
systematicum non proponuntur, sed una post aliam brevi enume(2) Quare difficultates quas congerit Florian, Parte gen. dei diritto penale
I, n. 365, congruam explicationem habent.

76

CAPUT VIH

ratione indicantur. Ceterum cum de delicto non consummato et de
conatu delicti separation agatur in Codice, causae in eodem enumeratae referuntur potissimum ad duplex elementum intellectus et
voluntatis in voluntate deliberata suas partes habens. Quae duo ele­
menta haud raro miscentur in peculiaribus adiunctis in Codice
contemplatis (3). Ob hanc ipsam causam ordini Codicis insistere
(3) Systematicum ordinem secutus est Roberti I, n. 75 sq. A quo primum
dividuntur in causas personales quae inhaerent personae delinquentis et reales
quae cum ipso delicto cohaerent.
Inter personales enumerat ignorantiam, aetatem, sexum, condicionem, scien­
tiam et institutionem delinquentis (haec in personis sanis). — In personis aegrotis
considerat causas morborum mentis: a) causae praedisponentes : 1° generales
(elementa naturalia — facta socialia). — 2° particulares (hereditas, morbi, aetas,
sexus, artes et professiones, vitia). — b} causas determinantes distinguit in causas
provenientes ex variis toxicis sive endogenis sive exogenis, et in eas quae pro­
veniunt ex variis infectionibus, laesionibus, ex morbis functionalibus, ex
morbis acutis et chronicis, ex psycosibus congenitis; porro consideratur amentia
in variis suis gradibus et diversis eiusdem causis, epilepsia, hysteria, somnam­
bulismus, hypnotismus, neurasthenia.
Inter causas reales enumerat metum, necessitatem et grave incommodum,
immoderatam defensionem, provocationem, passiones, finem intentum, paenitentiam delicti, remotionem effectuum delicti.
Tandem separatim tractat de causis delicti imputabilitatem augentibus, quas
pariter distinguit in personales et reales.
lam vero non omnes convenient in enumeratione quam praeclarus Auctor
facit causarum sub determinata classe. Ceterum quod attinet ad innumeras mor­
borum species eorumque influxus etiam bonus canonista et quoad doctrinam et
quoad applicationem ad casum particularem facile remittet et Superiores et in­
dicés ecclesiasticos ad psychiathras seu peritos in arte, quorum iudicio tandem
standum erit, modo agatur de peritis qui non sunt imbuti falsis determinismi
principiis et scientiam suam hauserint ex negatione liberi arbitrii et libertatis
humanae.
Alii ob rationes in textu allegatas causas distinguunt in eas quae se tenent
ex parte intellectus et eas quae se tenent ex parte voluntatis: Latini, lur. crim.
philos, lineamenta p. 100 sq.; Michiels, op. cit p. 140 sq.; Carrnignani, Elementi
1. 1. p. I1, sec. Ill cap. 1. Id. Teoria delle leggi di sicurezza sociale t. 11 cap.
9-11; Carrara, Programma, P. G. 1. cap. 8. Et additur subdivisio in causas
physicas (aetas, sexus, somnus, sordomutismus, morbus mentis) et morales (igno­
rantia et error). Inter influxum habentes in voluntatem ponunt coactionem pro­
priam et impropriam, impetum passionum, ebrietatem.
Adest etiam alia divisio in causas: a) dirimentes vel diminuentes; b) in iustificantes; c) in excusantes. Cfr. v. gr. Chauveau-Hélie, Théorie du code pénal
1. ch. 12; Ortolan, Eléments du droit pénal § 1083; Lucchini, v. Attenuanti in
Dig. liai.

visum est utile, derelicta alia qualibet systematica expositionis me­
thodo. Porro distinctio inter causas eximentes et minuentes non
est divisio inter membra opposita, cum eadem causa secundum
diversum gradum influxus potest esse vel causa minuens vel om­
nino excludens imputabilitatem.
Illud autem in antecessun iuvat notare, non solum imputabili­
tatem penitus excludentes, sed minuentes quoque, si a gravi pec­
cato excusent, etiam a poena excusare, modo in foro externo illa
excusatio evincatur (can. 2218, § 2).

59. Quoad iuris historiam in genere dici potest iure Romano
praeformatam theoriam de causis excludentibus vel minuentibus
delictum, quamvis generalis systematic in illo iure non reperiatur (4).
Pari ratione in iure poenali germanico frusta quaeretur aut plena
enumeratio harum causarum aut efformata generalis theoria de causis
in imputabilitatem influxum habentibus (5).
Ius eccl. praecedens causas impunitatis sparsim enumeraverat
(necessariam defensionem, statum necessitatis, imperium Superioris
cui oboedientia debetur, violentiam seu constrictionem physicam vel
moralem) et quoad generalem theoriam ipsa Ecclesia fuit, quae
induxit, ut in imputando delicto praecipua quaedam ratio haberetur
elementi subiectivi necessarii ad hoc ut in delicto et culpa verum
haberetur peccatum eiusque peculiaris gravitas aestimaretur. Qua
in re, ratione habita doctrinae theologorum circa circumstantias
influxum habentes in actus voluntarietatem (6) et praxis minutissimae
excutiendi illas circumstantias contenta in Libris Paenitentialibus,
continui usus dum viguit disciplina de publica poenitentia et dein­
ceps per sat longum tempus (7), principia generalis promulgata sunt
de aestimandis circumstantiis subiectivis in poenis et paenitentiis
imponendis non solum a iudice fori interni sed etiam a iudice fori
(4) Cfr. Pessina, Exposizione storica dei diritto pen. rom. η. 46-53. Nihilominus
eHam ius Romanum posuerat generale principium, quatuor genera delictorum (facta,
dicta, scripta, consilia) consideranda esse septem modis: causa, persona, loco,
tempore, qualitate, quantitate, eventu, L. 16. § 1 D. de poenis 48, 19(5) Del Giudice, Diritto poenale germanico rispetto ali’ Italia n. 53 sq.
(6) Cfr. S. Thom. Summa 1, 2 q. VI art. 5, 6; q. VII art. 1, 3. Cfr. c. 19
§ 1 Dist 1 de poenit.
(7) Cfr. v. gr. c. 4 (Hieron.) C. XIV, q. 6; Lib. IV Paenitentialis Halitgari
apud Smitz, Die Bussbücher und die Bussdisciplin der Kirche I. 723.

externi (8), cui maximum arbitrium in illa aestimatione relictum
fuit, praesertim cum procedurae per accusationem substituta fuit
canonica procedure per inquisitionem. Specialis autem finis, quem
Ecclesia maxime prosequebatur, obtinendi per poenas delinquentis
veram emendationem et spiritualem meliorationem, effecit ut tum
quoad poenae speciem tum quoad eius durationem, respici debe­
ret etiam a iudice fori externi interna delinquentis dispositio, qua­
tenus per externos actus se proderet.
Modernae legislationes non sunt omnes concordes circa causas
imputabilitatem minuentes, dnm a nonnullis singulae causae enu­
merantur et determinantur, ab aliis generali modo aestimandae re­
mittuntur ipsis iudicibus nulla facta speciali enumeratione. Codex,
ut iam apparet ex praemissis, praecipuas in particulari explicat, re­
liquae prudenti arbitrio iudicum aestimandae decernuntur.

§ 1. De aetate delinquentis consideranda
60. Relate ad aetatem Ecclesia generatim sequuta erat ius Ro­
manum in distinguendis variis aetatum gradibus, sc. infantiam usque ad
septennium; impubertatem usque ad 14 annum pro maribus, 12 pro
feminis, minorem aetatem usque ad 25 (Codex restrinxit ad annum 21)
annos, inde aetatem maiorem (9); quare nihil mirum, quod de im­
puberibus eadem adesset in iure ecclesiastico incertitudo quoad impu­
tabilitatem criminalem, quae iam reperitur in iure Romano saltem in
diversis illius iuris epochis (10).
1. Iam iure lustitianeo relate ad imputabilitatem criminalem, cum in­
fantes omnis culpae expertes habeantur, minoris aetatis per se ratio non
habetur in his, qui pubertatem excesserunt (11). In impubertate vero oc­
currit illa distinctio inter impuberes infantiae proximos et proximos pu­
bertati, atque hi non illi reputantur capaces doli in delictis privatis (12);

(8) Cfr. supra cit cap. 6 (Alex. Ill) X. de homie. I, 12; cap. 8 (Inn. Ill) X.
de paenit. V, 38; cap. 4 (Alex. HI) X. de off. iud. deleg. I, 29.
(9) Lega, 1. c. n. 23; Reiffest., V, 22, n. 5. Aliter lyArinibale, I, 33.
(10) Ferrini Cont., Diritto pen. romano, n. 47.
(11) Solum admittitur ut circumstantia minuens culpabilitatem in nonnullis de­
lictis, quae tamen in delictis carnis non attenditur, L. 37, § 1,D. XLV111 *5 Fer­
rini Coni., 1. c. n. 47.
(12) L. 4 § 26; D. XLIV, 4 § 18. Inst. IV, 1 ; L. 108, D. L. 17 · c. 7 Cod.
IX. 47 ; Ferrini Cont., 1. c.
’

in delictis vero publicis imputatio non datur nisi in his, qui iam pu­
bertatem excesserunt. Valde tamen incertum est qua ratione in im­
puberibus aestimaretur proximitas infantiae vel pubertati (13), dum
alii (14) illam aestimandam dicunt ex gradu discretionis unde rem
remittunt ad iudicis arbitrium, alii (15) vero propinquos infantiae di­
cunt qui infra pubertatem decimum aetatis annum cum dimidio
excesserunt.
II. Simile dubium habebatur in fontibus iuris canonici (16); ubi
praeterea non est admissa illa distinctio inter delicta privata et pu­
blica saltem sensu iuris Romani. Praeterea in foro ecclesiastico ca­
pacitas peccandi praesumebatur septimo aetatis anno completo, a
quo tempore per se incipit subiectio legibus ecclesiasticis. Quae
subiectio et peccatum in transgressione commissum cum supponat
deliberatam voluntatem, exclusio imputabilitatis delicti non potuit
ex hoc capite per se repeti : dolus enim qui requiritur ad delictum
nihil aliud est quam deliberata voluntas transgrediendi legem, quae
supponit ex parte intellectus cognitionem et libertatem ex parte vo­
luntatis. Si ergo supra septennium excusatio admittatur et incapacitas
delinquendi, id erat repetendum ex positiva dispositione, qua maior
quidam dolus seu perfectior mentis discretio exigeretur a legislatore.
Nulla porro erat lex ecclesiastica, quae expresse et directe malitiam
sufficiendem ad delinquendum generali modo non agnosceret usque
ad determinatam aetatem iniis, qui iam infantiam excessissent (17);
neque etiam erat lex generali modo licet indirecte idem statuens, in
quantum ab omnibus poenis incurrendis impuberes liberaret; sed
(13) Van. Vetter, Cours de droit romain, § 43, 2°.
(14) Ferrini Cont., 1. c. ; Schilling, Lehrbuch, f. Inst. u. Gesch. des rômischen
Privatrechts, II, § 35, not. ff.
(15) Tribuat, System d. Pandektenrechts 1, § 121 ; Mainz, Cours de droit
rom. I, § 99, i. f.
(16) Cfr. Schmalzer, V, 23, n. 3. Cfr. Ojetti, Comment, in Codic., II, p. 19 sq.,
ubi scite discutit, num sive iure praecedenti, sive iure Codicis, feminae in crimi­
nalibus dicendae sint iuridice impuberes usque ad a. 14 perinde ac pueri, con­
cludens pro sententia negativa. Cfr. affirmativam sententiam apud Lega, De iudiciis 111, 28 ; Reiffenstuel, V, 23, 5 ; Pichler, V, 23 ; Sole, De delictis et poenis,
n? 31. Quae quaestio, atfento praesertim can. 2230 et veritate casus delicti eccle­
siastici in puellulis non videtur esse momenti valde practici. Dicendum omnino
est pro sententia affirmante nullum posse afferri textum legalem in iure Codicis.
(17) C. 2, C- XV, q. 1, nec est generalis de omni delicto, nec refert sensum
omnino clarum, nam in verbis « impubes qui doli capax non est » particula qui
potest significare quia, si vel donec ; praeterea habet contrarium c. 1. X, de de-

80

CAPUT VIH

potius expresse in nonnullis poenis includebantur (18). At cum etiam
darentur textus impuberes a certis poenis excusantes aut iubentes
puniri mitius, concludendum erat imputabilitatem criminalem relate
ad impuberes plerunque relinqui aestimandam prudenti arbitrio iudicis ecclesiastici, qui tamen prae oculis habere deberet praesumptio­
nem iuris de minori culpabilitate impuberis ante decennium com­
pletum (19), et de maiori malitia seu deliberatione quam generatim
supponit delictum commissionis quam delictum omissionis (20), ac
varias iuris dispositiones de poenis impuberibus applicandis, ex qui­
bus apparet critérium Ecclesiae in aestimanda impuberis culpabilitate.
Quare nimis generaliter asseruit D'Annibale, 1. c. I, 312, impuberes
ex indulgentia iuris canonici a poenis ratione aetatis excusari, nec
adeo generalem assertionem probant textus ab eodem in nota alle­
gati, qui potius contrarium evincunt, licet ex iisdem inferatur aetatem
impuberem esse per se circumstantiam minuentem a iudice prudenti
arbitrio in singulis casibus aestimandam (21).
111. In Codice potius fit tripartita divisio aetatis in infantiam, mi­
norem aetatem et aetatem maiorem; et minor aetas subdividitur in
impubertatem et puberem aetatem.

61. Ius vigens ex Codice. — 1. Infantes in iure censentur
non sui compotes (can. 88 § 3); quae iuris praesumptio si obiectivae
veritati respondeat, ex ipso iure naturae delicti sunt absolute inca­
paces et nulli poenae sunt obnoxii (can. 2201), cum in tali hypotesi
nec ulla lege ecclesiastica teneantur (can. 12) nec divina. Quodsi in
casu particulari illa praesumptio non verificatur, licet factum contra
legem ecclesiasticam vel divinam moraliter sit imputabile et pecca­
tum, responsabilitatem poenalem infantes non incurrunt, cum responsabilitas poenalis per legem ecclesiasticam inducatur, qua etiam in
tali casu non tenentur (can. 12 iunct. can. 2226, § 1). Violationes

liet. puer. V, 23, et c. 1, 60, X, de sent. exc. V, 39. Cfr. Hollweck, 1. c. p. 74;
Schmalzgr., V, 39, n. 42; Thesaurus, 1. c. 1, c. 17; Amor Ruibal, 1. c. n. 45 sq. ;
Lega, 1. c. t. HI, n. 29; Schiappoli, 1. c. n. 53; Suârez, De censuris, disp. V, s. b
n. 17 sq.; Hilarius a Sexten, De cens. p. 17.
(18) Cfr. canones in nota praeced. allegatos.
(19) Hollweck, 1. c. p. 74; Amor Ruibal,\. c. n. 46 ; Schmalzgr., V, 23, n. 7 sq.
(20) Arg. c. 1, 2, h. t. 23 ; Schmalzgr., I. c. n. 10, 11.
(21) C. 6, X, de homie, vol. V, 12; Hollweck, 1. c. p. 74, n. 3.

divinae legis, si quando illius sint capaces, imputabilitas est apud
Deum, non in foro ecclesiastico humano, ubi exsulat lex ecclesiastica.
Quoad minores infantia egressos, hi tam impuberes quam puberes
delicti et peccati per se sunt capaces, cum septennio expleto prae­
sumptio de defectu evolutae mentis non adsit et ad delinquendum
non requiratur perfectior discretio mentis quam ad peccandum (22).
At ius nostrum generali principio definit: «minor aetas nisi aliud
constet, minuit delicti imputabilitatem eoque magis quo ad infantiam
minor propius accedit », ubi praescinditur ab omnibus disputatio­
nibus iuris praecedentis, et iudici aestimandus relinquitur gradus diminutionis imputabilitatis, quae diminutio dicitur esse debere maior
quo magis receditur a maiori aetate et propius ad infantiam acce­
ditur.
De ratione imminutae imputabilitatis in minoribus inter iuristas
concors sententia non habetur, dum alii illam diminutionem in poli­
tica ratione quaerunt, alii vero ad iustitiae rationem provocant et vel
in intellectus vel in voluntatis condicionibus considerandam dicunt,
illam etiam quaestionem moventes, num debeat admitti periodus ab­
solutae irresponsabilitatis et quibus illa periodus definiatur limitibus.
Pro statuto Codicis haec sufficiat ratio, quae ipsa experientia com­
probatur, videlicet, puerilis intelligentia est obvoluta quadam quasi
nebula, quae non evanescit nisi paulatim cum progressu aetatis et
educationis seu instructionis simul cum vitae experientia. Tria haec
elementa simul influunt in excutienda illa nebula. Secundum pro­
gressum luminis intellectualis debet progredi imputatio: sed quia in
illum progressum influunt tria memorata elementa, quae non in om­
nibus individuis pari passu procedunt, res criterio numerico definiri
non potest sed criterio iuridico per iudicem aestimando. In infantia
habetur absolute exclusa imputabilitas, etiamsi raro aliquo in casu
datur malitia praecox, de qua iudicium fertur ex legibus bonae gu­
bernationis non ex legibus poenalibus. In minori aetate, si haec ex
natura rei consideretur habetur generatim sufficiens mentis discretio ;
minor et in pluribus casibus nulla in impubertate; supra pubertatem
usque ad maiorem aetatem erit regula generalis, quamvis non sit
oblivioni dandum evolutionem naturalem nonnumquam tarde ac lente
fieri, praesertim ob defectum instructionis; semper tamen imputatio
debet esse minor, quia licet adsit usus rationis, deest experientia ad
(22) Cfr. Baumer, in « Apollinaris » XI (a. 1933) p. 453 sq.
6

ea bene utendum et ad opponenda consilia ex experientia vitae de­
sumpta vivis passionum suggestionibus, quae passiones in juvenili
aetate coactionem psychologicam exercent fortiorem. Unde diminutio
imputabilitatis videtur verificari et ex parte intellectus et ex parte
voluntatis minus fortis ad resistendum impulsui passionum.
In casu particulari exceptio erit facienda sive in unum sive in
alium sensum; et ideo additur in canone nisi aliud constet; quae
exceptio in sensum plenae imputabilitatis facilius locum habebit in
minoribus valde proximis aetati maiori et in regionibus ubi iuvenes
citius evolvuntur; in alium sensum ex rationibus contrariis.
Quoad poenas vero relate ad impuberes standum est praescripta
can. 2230 (23).
III. De statu senili merito non fit quaestio, in senibus enim de
se nec defectus in intellectu nec in voluntate reperitur : adest in se­
nibus experientia vitae, passiones in ipsis potius defervescunt, boni
exempli gravior urget obligatio. Poterit forte esse quaestio de diminutione poenae ob imbecillitatem corporis, non de diminutione im­
putabilitatis (24). Utique senectus tendit etiam ad plenam mentis imbe­
cillitatem et si nimium protrahatur haud raro ad eam de facto per­
ducit; sed tunc aderit causa generalis (25).

§ 2. Sexus, condicio, scientia et institutio
62. Quoad sexum non est hic quaestio de circumstantiis obiectivis ratione subiecti passivi delicti, sed de directe influxum haben­
tibus in imputabilitatem delinquentis (26). Fuit quidem valde dispu­
tatum inter poenalistas circa minorem imputabilitatem in sexu
(23) Cfr. supra cit. cap. 2 (Alex. HI) X, (V, 23) ubi de puero 10 annorum:
« quoniam in pueris relinqui solet inultum quod in aliis provectioris aetatis humanae
leges dicunt severius corrigendum · ; quod cap. conferendum est cum conside­
ratione morali cap. 1 eiusd. tit. (Qregor. IX). Latini, 1. c. p. 102 sq.
(24) Latini, 1. c. p. 105 cum lege Romana L. 3, § 7, D. de SC. Silaniano 29, 5
« ignoscitur etiam his qui aetate defecti sunt » : quae tamen nostro iure vix obti­
nent cum plerumque poenae sint spirituales.
(25) De legislationibus modernis in hac parte cfr. Roberti, I. c. 1, n. 79;
Michiels, 1. c. p. 147; Herboe. Les conditions subjectives de la culpabilité (1932)
torn. 11, p. 54 sq.
(26) Facile tunc occurrere potest aut pluralitas delictorum (v. gr. si occidatur
mulier praegnans) aut saltem circumstantia aggravans vel forte mutans speciem
delicti.

femineo, qui etiam dicitur sexus debilis; quae minor imputabilitas
de regula generali neganda est (27), sed in feminis persaepe adest
etiam maior malitia et exquisitissimae industriae adhibitae ad desi­
gnatum delictum patrandum. Quae vero dicitur debilitas sexus pot­
erit esse ratio, cur in eadem imputabilitate minuatur poena et
praesertim ad adhibendas diversas poenas. Pro foro ecclesiastico,
in quo ad decernendas poenas dicitur habenda essse ratio etiam
sexus (can. 2218, § 1), quoad poenas ecclesiasticas spirituales nulla
est difficultas et quoad atrociora delicta solent cavere codices
poenales civitatis. Quod facilius accidit in feminis est propensio
ad status physiologicos v. gr. ad psychoses, quibus valde pertur­
bantur, tumque causa diminutae imputabilitatis erit morbus, quo non
solum corpus sed mens quoque afficitur.

63. De conditione, scientia, institutione in modo citato canone
agit Codex, ubi sermo est de poenarum irrogatione: qui nullam
receperunt institutionem, qui a prima aetate inter vitia adoleverunt
praesertin ex pravis aliorum exemplis, qui vitam egerunt otiosam
et errabundam praesertim iam a minori aetate, certe non sunt apti
ut legem violent ex pleno et perfecto dolo; sed facile fiunt recidivi
et habituales ideoque sunt affecti vero morbo morali, cui licet poena
non sit exclusa, cum Christiana miseratione medicina moralis ap­
plicari debet, adhibitis omnibus mediis naturalibus et supernaturalibus, quibus ad bonam frugem, si fieri potest, reducantur: qua in
re plurimum potest industriosa et patiens sollicitudo boni confessarii,
si ad confessionem adduci possunt. Etiam in foro saeculari, huiusmodi delinquentibus, praeterquam poenis, etiam congruis specialibus
institutis consuli solet, praesertim si agatur de minoribus. Etiam
in his casibus miscetur debilitas mentis et voluntatis, quamvis utra­
que sit vitiosa et sensum moralem aut minuit aut etiam in casibus
extremis perimat.
§ 3. Defectus usus rationis

64. Generale principium ponitur: “doli sunt incapaces qui
actu carent usu rationis„, quae incapacitas doli excludit capacitatem
(27) Cfr. cap. 6 (Alex. Ill) X. de homie. V, 12 ubi agitur de poenis vel paenitentiis irrogandis; can. 4 (August.) C. XXXII, q. 6, ubi pari ratione dicitur pu­
niendum adulterium viri et mulieris, innet, can. 5 ead. quod “vir caput est mulieris,,.

delicti, id quod ex ipsa delicti notione infertur. Qui defectus primo
loco habetur in infantibus de quibus iam dictum est (can. 2201 § 1).

De amentia. Nimis evidens est, quod is qui actu corripitur
amentia, dum in tali statu delictum patrat, tale delictum non est ipsi
imputabile (cfr. paragr. praec.). Sed hi etiam qui habitualiter amen­
tes sunt, licet quandoque lucida habeant intervalla, aut in certis
quibusdam ratiocinationibus vel actis sani videantur, delicti tamen
incapaces praesumuntur (can. cit. § 2). Quae habitualis amentia dif­
fert a momentanea phrenesi, qua quis ob causam transeuntem affici
potest et relate ad ius, est ille habitus morbosus, qui auferens ab
homine facultatem cognoscendi relationem suae actionis cum lege,
eum induxit ad violandem legem quin habeat conscientiam illius
violationis. A psychiathris seu peritis in arte erit sciendum, an hic
determinatus homo talem patiatur morbum, quamvis in pluribus
casibus res facile erit nota et manifesta omnibus. Sagaciter legislator
sub respectu ecclesiastico se expedit a molestis quaestionibus circa
amentiam per principium incapaces praesumuntur (28).
(28) De theoriis, quas ultimis temporibus circa dementiae et amentiae vim
nonnulli psychiathrae et criminalistae professi sunt, non multum refert hic disputare,
cum in foro ecclesiastico multum tribuatur prudenti aestimationi iudicis sive in
diiudicanda delinquentis imputabilitate sive in poenarum moderatione, a quo, ubi
id exigat necessitas, prudenter fiet recursus ad iudicium peritorum. At a novis
ct peregrinis theoriis esse cavendum iam prudenter monuit D'Annibale, 1, 31,
not. 18 et Lega, 1. c. t. 111, n. 29. Et profecto omnino reiiciendae sunt omnes
criminalistarum theoriae, quae in putido materialismo et negatione humanae li­
bertatis nituntur, aut quae in condicionibus pathologicis personae rationem delin­
quentiae reponunt, quasi quidam iam sint nati delinquentes. Cfr. v. gr. doctrinas
a Lombroso eiusque scholae asseclis disseminatas apud Delassas, Les théories
modernes de la criminalité, Paris 1903.
Pariter admittendae non sunt sic dicta moralis amentia seu dementia, mo­
ralis insania, quasi incolumi intellectu seu mente, una voluntas tali aegritudine
afficiatur, ut ineluctabili quadam arcana vi subactus, plena cum cognitione aut
agenda omittere (ubulia seu anenergia) aut omittenda agere ex impulsu infrenabili erga determinata delicta cum plena cognitione sine morali imputabilitate
patrata. Nam voluntas potentia spiritualis, nata est sequi iudicium rationis, nec
contra propriam naturam vi morbi physici ita potest ligari ut non amplius sit
vis electiva eorum, quae ab intellectu, ut supponitur, normali modo eidem pro­
ponantur. Passiones quae sunt in appetitu, quandam vim profecto habent ad
inducendam voluntatem, at si mens integra perseverat, libera manet voluntas et
in eius potestate est aut passionem sequi aut contra ipsam agere. . Aliud est
dicendum de actibus a voluntate imperatis, quod magis ad ius poenale pertinet,

A

DE DELICTORUM GRADIBUS

85

Multae disputationes factae sunt et fiunt circa lucida intervalla
et circa partialitatem amentiae in monomaniaticis. Forum ecclesias­
ticum hac in re non habet adeo magnum interesse sub poenali re­
spectu. Inter alia habetur etiam illa ratio, quod graviora et pericu­
losiora crimina veluti homicidium, graviora carnis delicta, incendia
etc. iam diligenter puniuntur a potestate civili, in qua habetur prae­
terea respectus publicae securitatis, cui facile consulitur per coactam
reclusionem in manicomio vel in carcere, etiam praescindendo ab
examine circa imputabilitatem. At extra materiam poenalem v. gr.
in matrimonio, interessse peculiare ecclesiasticum non deest; cete­
rum in dies crescit opinio vix admittens dementiam partialem si sit
perfecta in determinata materia.

65. Praeter amentiam defectus usus rationis habetur in defi­
ciente evolutione mentali ob infirmitates psychicas congenitas pro­
venientes ex vitio corporis congenito vel durante infantia vel adole­
scentia contracto, quo fit ut cum evolutione physiologica progrediente mens non evolvatur, sed aut infantilis maneat aut in statu
incipiente sistere cogatur. Talis mentis status phrenasthenia dicitur,
cuius duplex est species totalis (idiotia) aut partialis (imbecillitas):
In totali phrenasthenia (idiotia) videtur haberi radicatis organica im­
potentia ad vitam intellectivam et moralem; in partiali (imbecillitate)
incompleta habetur facultatum intellectualim et moralium evolutio :
illa infantiae, haec minori aetati est valde similis: utriusque tamen
status exsistentia peritorum iudicio comprobanda est. Quae iudice
ecclesiastico sunt attendenda, nam utriusque morbi non est rarus
casus; porro scite animadvertit Latini 1. c. p. 106 poenam proprie
dictam adversus huiusmodi infelices homines latam parum aut
nihil satisfacere et ad eorum emendationem parum aut nihil prod­
esse: quare, ubi periculosi fierent, consultius esset in speciali
detentionis domo eos recipere, ubi mali eorum instinctus patienter
corrigantur. At hic quoque valent quae supra dicta sunt de amen­
tibus et dementibus, rem maius interesse pro foro saeculari quam
pro ecclesiastico habere.
jn quibus admittendum est imperium sive impulsivum sive coercitivum voluntatis
effectu carere posse: id accidit in aphasiis, in hemiplegiis, in paralysi et aliis·
similibus morbis; iussa enim voluntatis, quae exterius organorum ope sunt exse­
quenda, incassum cedant, necesse est, siquidem organa quavis ex causa muneri
proprio obeundo imparia sint. Cfr. Latini, 1. c. p. 131 sq., Mtchiels I. c. p. 178 sq.

§4. Surdities — Surdomutismus

66. Unum ex vitiis corporis quibus mentis evolutio aut omnino
aut partim impeditur est surdities a nativitate aut ante adeptum
usum rationis contracta, quae plerumque tali vitio congenito affec­
tum reddit etiam mutum, lam vero abstractae ideae boni et mali,
iusti et iniusti, iuris et obligationis sine communicatione cum aliis,
quae fit per auditum et loquelam, acquiri saltem perfecte nequeunt.
Inde etiam imputabilitas sine talibus ideis in factis concretis exsulare
dicenda est. Quodsi surdomutus aut practicam et domesticam aut
praesertim scientificam receperit instructionem cum vera et propria
locutione, in hoc altero casu nullum dubium esse potest quin doli
sit capax et imputabilitatis; in priori casu parum fidendum est do­
mesticae illi instructioni ab imperitis mechanico tantum modo datae,
et praesumptio est potius pro incapacitate doli et delicti ; quis enim
scire potest gradum cognitionis ideoque gradum responsabilitatis
in huiusmodi infelicibus hominibus? (29).

§ 5. Somnus.
67. Nihil attinet dicere de somno, in quo totaliter intercipitur
usus rationis et liberi arbitrii et plerumque etiam externorum sensuum
functiones praesertim illae quae voluntatis imperio subduntur, ideoque inducitur plena delicti incapacitas. At omissiones praevisae in
somno volito dum urget obligatio actum ponendi, v. gr. dum ulti­
ma diei hora urget obligatio recitandi officium divinum, ut per se
patet, imputabiles sunt. Porro imputabilitas ex culpa non est exclu­
sa, cuius exemplum exhibet ius Decretalium (cap. 3, X. V, 10) ubi
poenis decernuntur plectendi parentes vel nutrices tenerum infantem
penes se in lecto habentes, si forte in somno oppressus aut suf­
focatus fuerit.

'■J

68. Quodsi agatur de somnambidis, noctambulis somniloquis,
quidquid sit de natura horum phaenomenorum, licet ex illis facile
inferri possit saltem apparentem in eis adesse certam seriem idearum
(29) Cfr. Latini I. c. p. 106 sq.

coordinatarum, quae tamen nihil sunt aliud quam species phantasiae,
certum videtur normalis indicii efformandi capacitate destitui ideoque
etiam doli et imputabilitatis argui non possunt in factis materialiter
delictuosis in somno forte patratis (30).

69. Somnus artificialiter procuratus inducit statum physiologi­
cum somnanbulismo naturali similem, in quo abest conscientia re­
flexa propriarum actionum et usus libertatis.
I. Praecipua species est somnus hypnoticus seu per hypnotismum
inductus, quo nomine significatur ars seu modus excitandi hypnosim (statum somnolentiae seu somno simillimum), in quo receptivitas suggestiva ita augetur, ut hypnotizatus repraesentationes
atque affectiones, quae sibi ab hypnotizante verbo proponuntur
veluti obiectivas habeat et actiones ab eo imperatas exsequatur (31).
Quae hypnosis variis modis inducitur: û) praesertim suggestione
qua somnus persuadetur, somni excitata idea per verba, gestus etc. : b)
excitata in sensibus vivida impressione et consequente defatigatione
v. gr. ostenso obiecto splendenti in quod hypnotizandus intendat
acie oculorum et pleno mentis conatu; c) etiam ope palpationum,
gestuum et attrectationum, etiam fixo oculorum obtutu in hypnotizandum etc.
II. Porro per suggestionem hypnotizans hypnotizato vel hypnotizando ideam rei, actionis aut affectionis alicuius suggerit seu com­
municat; hypnotizato vero tales ideae suggeri possunt, quae, sine
reflexa conscientia, ad nutum agentis ab ipso hypnotizato retinentur
et exsecutioni mandantur. Atque hic est effectus praecipuus hypno­
tismi vulgaris praecipue in nostra poenali materia considerandus,
illa videlicet dependentia, qua, aucta suggestibilitate, fit hypnotizatus
sub imperio et sub lubitu hypnotizantis, si forte actiones exsequitur
(30) Cfr. Latini 1. c. p. 108 sq.
(31) Cfr Latini, 1. c. p. 110 sq. ; Capelmann-Bergniann-Lehmkuhl, La Medi­
cine pastorale (versio gall. Bénejac) p. 58 sq. ; Antonelli, Medicina pastoralis (1905)
tom. 1, n. 244 sq. ubi praesertim allegantur facta a medicis relata et sanationes
morborum obtentas; Rpberti, 1. c. I, n. 114; Ojetti, Comment, in Codic. I. II,
p. 160 sq. ; Michiels, 1. c. p. 152 sq. Consulendi quoque sunt moralistae, prae­
sertim ubi quaestio est de liceitate hypnotismi v. gr. Ferreres, Theol. mor. I,
n. 361 sq. ; Génicot-Salrnans, Lehmkuhl, Theol. mor. I, n. 934, not. 1; Coconnier,
EI hipnotismo franco (versio hispanica 1896); Sànchez Herrero, El hipnotismo y
la sugestiôn; Arcelin, Rev. des questions scientifiques, vol. 48, p. 145 sq ; Lapponi,
Ipnotismo e spiritisrno, Pesch, Inst, psychol. 2, n. 703

η

i

·.

CAPUT VU!

quae materialiter delictuose sint. Quidquid sit de hypnotismi natura,
cuius explicatio pertinet ad psychologos et psychiathras, cum passim
admittatur hypnotizatum proprio mentis iudicio et agendi libertate
carere, de hypnotizato quoad poenalem responsabilitatem idem fere
iudicium est proferendum ac de somnambulo naturali, sc. respon­
sabilitatem poenalem esse generatim excludendam.
III. Attamen extra casum quo hypnosis in subiecto inscio et in­
vito inducatur, hoc est admittendum discrimen cum naturali somnam­
bulismo quod dum inducitur hypnosis in volente seu consentiente, hic
licet involuntarie operetur dum materialiter actum ponit ex hypnotizantis voluntate, actus formaliter seu in causa potest esse volun­
tarius; quare de his actibus fere idem dicendum est ac de ebriis seu
de procurantibus sibi statum inconscientiae. Quare dum legem poe­
nalem transgreditur: 1° qui hypnotizatus fuerit inscius et invitus,
dicendus erit versari in casu et legem ab eo violari sine ulla imputabilitate; 2° qui ex causa honesta vel indifferenti sciens volens
hypnotizatur, velut ad curationem morbi pro qua a medico indica­
tum est illud medium, si nefarium propositum hypnotistae nec prae­
videre potuit, pariter in casu versatur circa materialem legis trans­
gressionem; si praevidere potuit, licet de facto non praeviderit, erit
in culpa; 3° qui vero hypnotizatus fuerit ex proposito seu ex con­
dicto cum hypnotista ad delinquendum, delicti inde patrati erit reus
ex dolo licet non immediate et concomitanter, certe mediate et antecedenter. Cfr. Latini, 1. c. p. 112.
IV. De liceitate vel illiceitate hypnotizationis ex causa honesta,
puta morbum depellendi, consulendi moralistae, a quibus etiam re­
sponsa S. O. et S. Paenit. adducuntur.
Somno artificialiter procurato valde similis est status incon­
scientiae plus minus completae ad quem perducunt variae corporis,
praesertim nerveorum elementorum, intoxicationes: tales sunt into­
xicatio alcoholica, morphinica, cocainica ut nihil dicam de chlorophormica quae praesertim adhibetur in peragendis operationibus chirur­
gicis. Codex loquitur expresse de poenali imputabilitate in ebrietate
(can. 2201 § 3).

§ 6. De ebrietate
70. Ebrietas modo complexo influit in imputabilitatem : hinc di­
verso modo de ea agunt poenalistae, et dum aliqui illam ponunt

inter causas quae auferunt cognitionem, alii potius inter causas
quae voluntatem impellunt. Fortasse unum et aliud sit verum,
nempe ebrietatem et obfuscare cognitionem intellectus et im­
pellere voluntatem ita ut haec minus libera sit. Porro in ebrietate
sunt multi gradus, de quibus singulis non idem iudicium est pro­
ferendum et diversae causae unde ebrietas est orta sc. aut voluntarie
aut praeter voluntatem.
I. Distinguenda videtur ebrietas, ebriositas et alcoholismus qui
ex habituali ebrietate ut plurimum oritur. Ebrietas accidentaliter ha­
betur seu transeuntur, et negari non potest quin mentem obnubilet
et ex hac parte imputabilitatem minuit; ebriositas seu habitus sese
inebriandi multo magis mentem obfuscat, immo ebriosi tandem fiunt
hebetes seu stupidi, est status alcoholismi in quem facile inciditur ex
habitu sese inebriandi. Porro sub respectu imputabilitatis omnino di­
stinguenda est ebrietas voluntarie procurata, et ebrietas accidenta­
liter habita sine ulla voluntate et praevisione v. gr. in eo qui mode­
rate bibit et sive ob statum morbosum ignoratum sive propter qua­
litatem non cognitam potus in ebrietatem incidit omnino involun­
tariam. Codex respicit directe influxum in intellectum.
II. Atque imprimis ebrietas directe quaesita et praeordinata ad
patrandum vel excusandum delictum nec tollit nec minuit imputabi­
litatem: dolus in tali casu non deest; ebrietas assumitur tamquam
medium vel instrumentum vel quia quaeritur tamquam incitamentum,
vel quia adhibetur ad compescendos conscientiae timores vel quia
excogitatur tamquam excusatio.
III. Ebrietas voluntaria, sine tali praemeditatione, delictum ab
imputabilitate non liberat, minuit tamen respectu illius qui plene sui
compos idem delictum commisit si sit plena; etsi dolus deficiat
saltem aderit culpa si culpae conditiones adfuerint.
IV. In ebrietate involuntaria, si usum rationis plene ademptus
fuerit, imputabilitas exsulat omnino; minuitur, si ex parte tantum
(can. 2201 § 3). Ex modo
quo rem considerat Codex noster, apparet
>
similitudo cum statu inconscientiae plus minus plenae, in quem
coniicit somnus.
71. Ex abusu continuato potuum alcoholicorum facile devenitur
ad statum chronicum alcoholismi, in quo omnia corporis organa
eorumque functiones ita graviter et profunde perturbantur, ut con­
scientia penitus amittatur, sensus moralis exstinguatur, et facile deve-

nitur ad delirium alcoholicum et veram dementiam. Porro pronitas ad
delicta patranda, sensu morali exstincto, praeter inumeros morbos,
est etiam tristis effectus alcoholismi, qui haberi debet ut pestis so­
cialis teterrima. Quod ad periculositatem horum hominum relate ad
delicta contra publicam securitatem, remedium adhibere pertinet ad
publicam auctoritatem civilem; poenae spirituales plerumque effectu
carebunt, tametsi status mentis adhuc sit talis, ut imputabilitas non
sit penitus exclusa. Hi miseri homines praesertim iuvandi sunt per
opera socialia v. gr. per capsas parsimonia, per associationes opifi­
cum in quibus curetur institutio religiosa et moralis et inspiretur
amor parsimoniae, per societates temperantiae, etc. (32).

72. Codex noster quod statuit de imputabilitate delicti in ebrie­
tate commissi extendit ad alias similes mentis perturbationes. Tales
reputandae sunt Morphinismus, Cocainismus, Aetheromania (33). Quae
res caret difficultate relate ad materiam poenalem ; at relate ad actus
iuridicos perficiendos, in quibus requiritur plenus voluntatis con­
sensus v. gr. ad matrimonium, res est multo salebrosior, propter va­
rios gradus et varias vicissitudines triplicis illius status morbosi;
quare plerumque erit recurrendum ad examen et iudicium peritorum,
eorum praesertim qui in illa specie morbi sunt singulariter docti.

73. Cum canon 2201 § 4 statuat quamlibet mentis debilitatem
delicti imputabilitatem minuere, sed non penitus auferre, etiam hoc
loco sermo esse posset de pluribus morbis, qui maximam perturba(32) Cfr. Latini, I. c. p. 139 sq. ; Roberti, i. c. n. 91 sq. ; Michiels, I. c. p. 157 sq.;
Harboc, Les conditions subjectives de la culpabilité, tom. Il, p. 72 sq. ; Antonelli,
Medicina pastoralis, 1, η. 339 sq.; Capellmann, La Médicina pastorale, p. 83 sq.;
Zerboglio, L’Alcoolismo ; Pistolese, Alcoolismo e delinquenza : Fordimi, L’ubriachezza e i suoi rapport» col diritto penale, p. 106.
Novus Codex poenalis Italiae accurate distinguit plenam ebrietatem (sine
actuali capacitate intelligendi et volendi) derivatam ex casu vel vi maiori, in qua
omnino excluditur imputabilitas, ab ebrietate non plena, in qua diminuta admit­
titur imputabilitas (art. 91). — Ebrietas vero voluntaria et culposa non admittitur
ut causa minuens; quodsi fuerit praeordinata in finem delicti patrandi, petendi inde ex­
cusationem, potius in augmento poenae reputatur imputabilitatis augmentum (art.92).
Delicta vero commissa in statu ebrietatis habitualis, graviora censentur et severius
punienda decernuntur (art. 94). Vicissim status chronicae intoxicationis habetur ut
circumstantia minuens imputabilitatem delicti in eo statu commissi (art. 95).
(33) Novus Codex poen. Ital. ebrietati aequiparat abusum morphinae et cocainae (art. 93,95). Cfr. quoque art. 446 eiusd. Codicis. Cfr. Latini, 1. c. p. 110 sq. ;
Roberti, 1. c. 1, n. 91 sq.; Capelltnann-Bergmann, 1. c. p. 50 sq. ; Antonelli, 1. c. 1,
n. 354 sq.

tionem functionalem inducunt systematis nervei, quales sunt omnes
qui comprehenduntur sub generali vocabulo psychoneurosis velut neu­
rasthenia, hysteria, hypocondria, etc. Atque imprimis neurasthenia est
morbus nostro tempore valde communis, qui in statu graviori reddit
hominem pene abulicum, dum mens, excitata ex vivida phantasia,
praesertim defigitur in morbis vel incommodis physicis vel imagi­
nariis proprii corporis, quibus quovis modo levandis neurasthenia
affectus ita est occupatus, ut parum aut nihil attendat ad obligatio­
nem legis, quae ceteroquin, si de lege ecclesiastica agatur, dicitur
non obligare cum gravi incommodo (can. 2205), quod facile datur
in generali depressione virium quam patiuntur neurastheni: quae
peculiari ratione attendenda sunt in delictis omissionis.
Quoad hysteriam, quam comitatur singularis nervorum sensibi­
lium irritabilitas et singularis suggestionabilitas, ita tota hominis na­
tura commutatur, ut in omnibus, saltem in accessibus morbi, indi­
cium et actio impediatur et quaelibet animi affectiones sive bonae
sive pravae summum imperium, sine possibili recta reflexione, exer­
ceant cum vehementi propensione ad simulationem, duplicitatem et
mendacium, quae est necessitas quaedam talium personarum. Quare
in iure poenali praesertim attendendus est hic morbus, ne facile fides
habeatur denuntiationibus aut accusationibus personae hystericae (34).

if

i» :

§ 7. De ignorantia, errore, inadvertentia (can. 2202) (35)

74. Notiones sunt praemittendae. Ignorantia est carentia cogni­
tionis in subiecto capaci. Inadvertentia (oblivio) est carentia actualis
cognitionis, in eo qui habitualiter aliquid cognoscit: legem quis
novit, sed dum operatur actu ad legem non advertit (36).

I

(34) Capellmann-Bergmrnn, I. c. p. 89 sq. ; Antonelli, 1. c. I, n. 436 sq. ;
Max Simon, Les maladies de l’esprit, p. 90; Van Krafft Ebin, Nervositat und
neurastenische zustande ; Binswanger, Die Hystérie.
(35) Cfr. c. 2. C. XV. 91; c. 3; 4 C. ΧΧΠ. q. 2; c. 23 ibid. q. 4; cap. 4 X.
(V, 39). — Arnor Ruibal, Derecho penal, I, n. 284 sq.; Pelt, De ignorantia et
errore in delictis, Qand. 1826; Photenhauer, De delicto per errorem in personam
commisso, Kiel 1826; Six, De errore facti in delictis dolosis, Lugd. Batav. 1840;
Suarez, De censuris, d. IV, sect. 8.; De legibus 1. V. cap. XII; Van Hove, De le­
gibus η. 236 sq.; Latini 1. c. p. 115 sq.; Roberti, 1. c. I, n. 76 sq.; Michiels, 1. c.
p. 180 sq.; — Harboe, Les conditions subjectives de la culpabilité t. Ill, p. 77 sq.
(36) Ignorantia denotat statum mentis habitualem: at, ut per se patet, cum
illo statu mentis, multoties nihil operari vel operari in re quae nullam habet cum

I. Ignorantia potest esse: 1° negativa (alias nescientia) et est
carentia cognitionis non debitae in subiecto capaci v. gr. ignorantia
philosophiae in agricola ut tali; 2° privativa si respicit scientiam
debitam v. gr. ignorantia reservationis in confessario ; 3° positiva
si habeatur iudicium falsum seu error veritati contrarius v. gr. qui
iudicat hodie esse feriam V cum sit IV vel abstinentiam fer. VI extra
Quadragesimam non obligare.
Insuper ratione obiecti circa quod versatur distinguitur igno­
rantia iuris, facti aut poenae prout versetur circa legis exsistentiam
eiusve comprehensionem, aut circa facti particularis exsistentiam aut
circa poenam qua legis transgressio sancitur, tametsi lex ipsa non
ignoretur.
II. Alia ignorantia est invincibilis, quae depelli non potest sive phy­
sice sive moraliter adhibita diligentia debita(37), et inde etiam ^incul­
pabilis; alia est vincibilis quae potest depelli et potest esse culpabilis vel
inculpabilis prout detur aut non detur obligatio eam deponendi et ta­
men non deponitur (38). In ordine ad effectum iuridicum imputationis re
non distinguitur ignorantia vincibilis et culpabilis; nam in tantum
nobis effectus ex ignorantia procedentes imputari possunt, in quan­
tum eadem est culpabilis, quia vitandi pravam i. e. nocivam actionem
adest obligatio, quae obligatio trahit secum obligationem auferendi
causam nocivae actionis (ignorantiam) si advertitur et auferri potest :
causa, ut supponitur, est ignorantia. Ergo si ignorantia advertitur et
auferri potest, i. e. si est vincibilis et non aufertur, habetur culpa seu est
culpabilis et imputabilis in ordine ad pravum seu nocivum effectum
actionis. Quae culpa in ignorantia admissa potest esse gravis vel
levis, pro gravitate negligentiae habitae in ea depellenda. Ubi, sal­
tem in iure Codicis, distinguitur ignorantia graviter culpabilis, crassa
seu supina et affectata·, de qua distinctione inferius erit sermo in
explicatione canonis 2224.
11. Ad rem etiam facit distinctio qua ignorantia respectu actuum

• ’

lege oppositionem. Quare hic ignorantia sumitur pout in nostram actionem actualiter influit, seu pro ignorantia actuali ex qua actio ponitur legi contraria ; atque
in hoc sensu maniiestum est ad eam reduci inadvertentiam.
(37) In sensu morali non dicitur vincibilis illa ignorantia, quae diligentia
utcumque possibili deponi potuit, sed necesse est ut depelli non possit per
adhibitionem diligentiae debitae.
(38) Ut sit vere culpabilis, necesse est ut in ignorantia non depellenda
peccatum admissum luerit

voluntatis distinguitur in antecedentem et concomitantem. Antecedens
illa est, quae ita voluntatis determinationem praecedit, ut sit efficax
ratio seu causa cur voluntas determinetur ad actionem ponendam,
in nostra materia ad violandam legem poenalem. Antecedit opus
cum illa ignorantia positum et est causa cur ponatur tale opus ex
voluntatis determinatione. Efficacia actus ita explicatur, quod agens
ita censetur dispositus, ut si legem cognosceret, eam non violaret,
vel si opus nosceret ab eo ponendo abstineret; quae voluntatis
dispositio in pluribus casibus erit nota. Si quis solitus abstinere a
manducandis carnibus die veneris vel die ieiunii ex voluntate habi­
tuali et firma servandi praecepta Ecclesiae, ignorat esse feriam VI
vel diem ieiunii; quod hoc opus ponat, ita dispositus, causa est
ignorantia actum antecedens eique proinde dans causam. Si quis
volens occidere feram occidit amicum, quem per errorem repu­
tavit esse feram, dum in tale obiectum explosit. Concomitans est
illa ignorantia, quae actionem quidem comitatur, sed in eam hic et
nunc non influit, v. gr. in exemplo allato de eo, qui licet sciret
esse feriam VI nihilominus a carnibus manducandis non abstineret,
de facto tamen voluntaria ipsi non fuit transgressio legis abstinentiae.
In idem recidit, si ignorantia antecedens ab aliis dicitur esse
illa ignorantia quae antecedit omnem voluntariam negligentiam; quae
ab iisdem auctoribus opponitur ignorantiae consequenti, quae subse­
quitur praedictam voluntariam negligentiam inquisitionis. Prima est
invincibilis, nam prima de re cogitatio non est in libera potestate
hominis; altera subsequens est voluntaria, cum subsequatur advertentiam ad obligationem inquirendi, et pro re nata est culpabilis.
Alii doctores hanc ultimam vocant accidentalem, priorem essentialem.

75. Notae historicae. I. In iure Romano principia generalia de
hac re non habebantur. Allegatum Pauli principium (L. 9 D. de
iuris et facti ignorantia 26, 6) “Regula est, iuris quidem ignorantiam
cuique nocere, facti vero ignorantiam non nocere,, pertinet ad pri­
vata iura, ut apparet ex exemplis totius illius tituli Digestorum.
Haud raro dicitur facile admitti plenam ignorantiam et exclusionem
doli quoad illas iuridicas normas merae creationis politicae, in quibus
minus est evidens ethicum fundamentum, quae tamen non admittitur
in his iuris normis quorum ethicum fundamentum est notorium (39).
(39) Cfr. Ferrini Cont. Esposizione storica e dottrin. dei. dir. roni., n. 53.

Dum tamen hoc intenditur confirmari allatis fragmentis respicienti­
bus casus particulares, alia statim allegare debent quae sint excep­
tiones (40).
II. In iure canonico iam ante Gratianum praevaluit regula, legis
violationem non imputari nisi conscienter fuerit facta ideoque cum
scientia legis, nisi scientia legis esset obligatoria quae sine culpa
negligi non posset. (41) In decreto Gratiani voluntaria ignorantia dicitur
omnibus noxia sacerdotibus et periculosa, qui tamen peculiari ra­
tione tenentur canones non ignorare (42), ideoque involuntaria et
inculpabilis saltem poenaliter non nocet praesertim laicis. Porro
theologorum opera, duce Petro Lombardo et S. Thoma, evoluta ac
in claro posita est doctrina de ignorantia invincibili et inculpabili
culpam et imputabilitatem excludente, dum ignorantia vincibilis et
culpabilis a culpa et imputabilitate non liberat, licet facile minuat (43).
Ex theologis doctrina de ignorantia vincibili et invincibili seu cul­
pabili vel inculpabili transiit ad canonistas et in Decretalibus fuit
expresse firmata. In hanc rem maxime facit cap. Ut animarum 2 .
de const. I, 2 in Sext., quo in capite tamquam causa excludens
imputabilitatem poenalem ponitur ignorantia, quae non sit crassa
vel supina, quae debet esse graviter culpabilis, nam ignorantia le­
viter culpabilis non attenditur saltem relate ad poenam gravem,
quam lex humana non solet infligere ob culpam levem (44). Porro
in cit. caput controversia facta est, num omnis ignorantia graviter
culpabilis crassa aut supina dicenda esset (45); in qua affirmativam
sententiam tenuit Suârez, de Censuris d. IV sect. 10, dum negantem
sententiam tenuerunt alii doctores v. gr. Ballerini, opus morale t.
Vil, n. 99; Sànchez, De matrim. 1. IX d. 32, n. 32, 33; Pirhing,
(40) Cfr. ex una parte D. (39, 4) 16 § 5, (48, 10) pr. — ex alia parte D.
(50, 9) 6, (29, 5) 3 § 22, (2, 1) 7 § 4, (48, 5) 38 § 2.
(41) S. Augustinus: “ non omnis ignorans est immunis a poena. Ille enim
ignorans potest excusari a poena, qui quod disceret non invenit: illis autem hoc
ignosci non poterit, qui, habentes a quo discerent, operam non dederunt „ — C.
16 D. 37 cum dicto Gratiani ibid.
(42) Cfr. c. 12 C. 1. q. 4 cum dicto Gratiani.
(43) O. Lottini, Le problème de Γignorantia iuris de Qratien a St. Thomas
d’Aquin in Recherches de Théol. ancienne et médiévale, t. V, p. 345 sq. ; Mueller,
Ethik und Recht in der Lehre der Verantwortlichkeit, p. 146 sq., 177 sq., 205 sq.
(44) Cfr. Suarez, De legibus (V, 12), n. 16; Passerini in cap. Ut animarum
n. 467 sq.
(45) Cfr. critérium ambiguum iuris Romani (22, 6) L. 6. 9 § 2 3

V, 39, n. 40. — Nec deerat media quaedam sententia v. gr. Passerini,
in Sext. Decretal, t. I, p. 149 sq. ubi distinguit inter forum internum
et externum, et quoad forum internum attendendam ponit
gravitatem peccati; quod forum vere externum gradus ignorantiae distinguit ex variis gradibus culpae iuridicae ; quae culpa
iuridica, nisi sit coniuncta cum culpa theologica non suppeditat critérium obiectivum imputabilitatis, sed novam fori externi
praesumptionem. Stando iuri Codicis videtur controversia relicta
in terminis iuris praecedentis bene perspecto et considerato
tenore can. 2218, § 2 — Et generatim can. 2202 influxum ignorantiae in imputabilitatem videtur admittere in terminis, in quibus illum
proponebat doctrina theologica-canonica iuris praecedentis.

76. Ius Codicis. In can. 2202 definitur influxus ignorantiae vel
erroris circa legem et circa poenam hoc pacto:
§ 1. Violatio legis ignoratae nullatenus imputatur, si ignoran­
tia fuerit inculpabilis ; secus (in casu culpabilitatis) imputabilitas
minuitur plus minusve pro ignorantiae ipsius culpabilitate.
§ 2. Ignorantia solius poenae imputabilitatem delicti non tollit,
sed aliquantum minuit.
Ante omnia tenendum est omnem ignorantiam invincibilem
sive antecedentem sive comitantem (46) esse inculpabilem, ideoque
imputabilitatis criminalis exclusivam. Quod autem violatio legis igno­
ratae ignorantia inculpabili nullo modo imputetur, inde fit manifestum,
quod factum involuntarium non potest agenti imputari; porro dum
quis ignorat legem aut actum sub lege cognita comprehendi (igno­
rantia iuris), in actu legis laesivo ponendo voluntatem contra legem
agendi non habet, quae est fundamentum imputationis crimi­
nalis et poenae; nequidem in tali casu habetur voluntarium

(46) Illa animi dispositio, qua operans cum ignorantia concomitante actionem
poneret, etsi rem cognosceret, nequit efficere, ut actio sit voluntaria, sed id solum
mIa*.

indirectum, inquantum non ablata sit culpabiliter illa ignorantia,
qua ablata et obtenta cognitione legis, factum volitum agnosceretur
legi contrarium et moraliter imputabile; supponitur enim ignoran­
tiam esse inculpabilem.
Quae ignorantia inculpabilis, ut admittatur, in quolibet casu
concreto legitime probari debet: lex enim debito modo promulgata
ab omnibus pro quibus est lata morali adhibita diligentia debet
et ex communiter contingentibus potest cognosci; ideoque ignoran­
tia generatim non praesumitur (can. 16, §2). Hoc quidem generatim;
nam in praxi ex multitudine legum, ex diversa condicione persona­
rum et peculiaribus ipsorum circumstantiis, facile in multis casibus
solidum et grave habebitur fundamentum ad prudenter iudicandum
legem esse ignoratam aut sine ulla prorsus culpa aut saltem sine
culpa gravi, et in utroque casu exsulabit imputabilitas. Idcirco in
cit. can. 16 § 2 scite dicitur ignorantiam legis non praesumi idque
solum generatim, nec expresse ponitur principium cognitionem Legis
praesumi, quod in multitudine legum esset principium rationabili
fundamento destitutum. De his quae natura sunt graviora facinora,
facile quidem praesumi potest ab omnibus cognosci eaque poenis
percelli, etsi determinata poena qua percelluntur ignoretur: in his
ergo difficilius admittetur, saltem in foro externo, probatio allata,
quae iam in se est difficilis cum agatur de elemento interno et
multo difficilior si agatur de inadvertentia in habitualem legis co­
gnitionem habente.
77. Ignorantia legis, quae est vincibilis seu culpabilis, delicti
imputabilitatem non aufert; nam hoc in casu ignorantia est voluntaria;
ergo voluntaria quoque est actio vel omissio quae ex hac igno­
rantia procedit, et effectus qui ex actione vel omissione sequitur.
Eadem tamen ignorantia imputabilitatem minuit plus minusve pro
gradu culpabilitatis ; res enim eo minus voluntaria est, quo minor
est illius cognitio, porro minor est cognitio in eo qui rem, etsi
vincibiliter, ignorat, quam in eo qui rem cognoscit. Quoniam autem
haec ignorantia diversos gradus voluntarii habet, prout sit simpli­
citer vincibilis, vel crassa vel affectata, etiam actio, quae ex tali
ignorantia sequitur diversos gradus culpae habet, lamvero quanti­
tas culpae in ignorantia vincibili, non desumitur ex ipsa actione
vel omissione, quae propter ignorantiam sequuta est, sed ex negligentia, quae in depellenda ignorantia habita sit, cum actio vel

omissio eatenus fuerit voluntaria, quatenus voluntaria est ignorantia
illius causa. Qua de re pro foro externo valent criteria de culpa
juridica, quae esse potest lata, levis et levissima. (47). In consideratione
morali, ideoque etiam pro foro interno, relate ad diligentiam adhi­
bendam in depellenda ignorantia legum, quas quis scire debet,
moralis diligentia ex obligatione adhibenda ea est, quae a pruden­
tibus in huiusmodi rebus adhiberi solet; quae pro rei, personae et
circumstantiarum varietate diversa esse debet, maior in re gravis,
minor in re levis momenti; maior in persona, cui multa, minor in
persona cui pauca praesto sunt media inveniendae veritatis. Porro
moralis diligentia non est diligentia summa quae adhiberi potest,
sed quam quilibet ex prudenti iudicio hic et nunc seu in tali re et
talibus adiunctis adhibere potest et debet; nec ad maiorem quam
moralem diligentiam quisque tenetur, etsi maiorem adhibere posset.
Ubi autem gravis absit culpa, exsulat imputabilitas tam in foro in­
terno, quam in externo si in hoc evinca.ur, cum levis culpae in cri­
minalibus ratio non habeatur.
Quodsi verum est ignorantiam invincibilem iuris divini a pec­
cato excusare (48); in re nostra ab imputabilitate criminali non liberat
ignorantia etiam inculpabilis legis humanae, cum quis transgreditur
legem divinam non ignoratam, quam sua sanctione poenali lex
humana tuetur; haec enim potius quam sui transgressionem intendit
punire iuris divini violationem, ideoque lex poenalis in tali casu
aequivalet comminatae poenae, cuius ignorantia imputabilitatem
non aufert (49).
(47) lam supra animadversum est errorem seu ignorantiam vincibilem et
culpam iuridicam in facto culposo admissam esse similes ac veluti pares cum ex
negligentia ortum ducant, atque obiecta tantum, circa quae hi animi status ver­
satur, inter se discrepare. Cfr. L. 213, 223, 220 D. de V. S. 50, 16: Ulpianus:
“Lata culpa est nimia negligentia id est non intellegere quod omnes intellegunt,, ;
Paulus: “Latae culpae finis est non intellegere id quod omnes intellegunt,, ;
Paulus: “Magna negligentia culpa est; magna culpa dolus est„. Quae et de
ignorantia iuris et de ignorantia facti videntur esse intelligenda.
(48) Cfr. damnatam ab Alexandro VIII propositionem: Tametsi detur igno­
rantia invincibilis iuris naturae, haec in statu naturae lapsae operantem ex ipsa
non excusat a peccato formali.
(49) Thesaurus, De poenis I, cap. 15, resp. 3; Surirez, De legibus 1. V, c.
12, n. 7; Pirhing (V. 39) n. 44; Passerini, in Sext. Decret, t. 1 n. 371, 376, 379. —
Si lex poenalis censuram infligit violanti ius divinum, propter contumaciam quam
censura requirit, haec ad normam can. 2229 non incurritur ab ignorante legem
ecclesiasticam, etsi legem divinam violet.
7

78. Ignorantia solius poenae non excusat a delicto et poena
incurrenda, poena enim non debet esse voluntaria, quin potius fer­
tur in invitos, et qui sciens volens legem poenalem transgressus
est, posuit causam poenae, quae alia non est nisi delictum volun­
tarie admissum: ut plurimum tamen aliquantum imputabilitatem
minuit saltem indirecte; nam qui transgressus est legem, cuius
sanctionem novit, practice et legem et eius poenalem sequelam
contemnit et cum pleno dolo delictum admisit ; non ita poenam
ignorans. Immo ignorantia poenae facile potest redundare in igno­
rantiam legis gignendo persuasionem quod talis lex, quae sanctione
poenali putatur carere, non inducat obligationem gravem (50).

79. Ignorantia facti. De hac expresse non agit hic canon Co­
dicis licet eam contempletur can. 16 § 2, ubi ignorantia vel error
circa factum alienum‘non notorium dicitur praesumi donec contra­
rium probetur, nec excluditur ignorantia vel error circa factum
proprium aut circa factum alienum notorium, quamvis pro hoc
casu ignorantiae vel erroris, iuris praesumptio non detur.
Ubi ergo ignorantia vel error probabilis facti datur, a fortiori
excluditur imputabilitas facti, quod mere materialiter, non formaliter,
est contra legem. Quare non est imputabilis fractio ieiunii si quis
ignoret hodie esse vigiliam pentecostes, vel lectio libri quem quis
ignorat esse librum haereticum. Quodsi error versatur circa circum­
stantiam facti, haec pariter non imputatur sc. non est reus adulterii
qui contrahit cum matrimonio iuncta quae passim habetur ut libera;
nec est reus sacrilegii, qui hominem percutit invincibiliter ignorans
esse sacerdotem, licet sit reus iniustitiae et respondere debeat de
laesione inflicta.
80. Scholion. Ad errorem facti reducitur error in obiecto, qui
ab aliis dicitur error in exsecutione (aberratio delicti). Potest autem
accidere directe in ipso obiecto, quis occidit Titium volens occidere
Caium vel incendere domum Titii putans esse Caii ; vel error pot(50) Cfr. not. praeced. Suârez, De leg. I. V, c. 12, n. 11; Passerini, I. c. n.
371, 376, 379; Reiffenstuel (V, 39) n. 29, 32; Schmalzgrueber (I, 2) n. 40; The­
saurus 1. c. 1, c. 15. Quod nota praecedenti dictum de speciali condicione requi­
sita ad incurrendam censuram seu poenam medicinalem, non probat delictum
admissum in transgressione legis, cui adnexa sit censura ignorata, non esse
delinquenti imputabile saltem ad poenam arbitrariam a iudice pro prudenti ar­
bitrio infligendam.

est esse in actione v. gr. percutit Caium sed ictus deviat et per­
cutitur Titius. In neutro casu, ut per se patet, abest dolus; nec
videtur exclusa imputabilitas ; nam plena habetur voluntas contra
legem, quae pari modo protegit vitam et bona omnium, nec lex in
hac re respicit Titium aut Caium sed omnes. Porro damnum mediatum
seu contra bonum publicum non minuitur ex errore: potest admitti
imputabilitatem excludi quoad peculiares circumstantias personae
vel rei laesae, quae non adsunt in persona vel re in qua intende­
batur consummari delictum ; sed ubi in foro externo (supposito in­
terno dolo) manifestatur species delicti delinquenti imputabilis (ho­
micidium, incendium), specifica respectiva poena (poena homicidii)
respondere debet exsecutioni reali individui reatus (51).

81. Si in iure praecedenti in medium proferebatur iuris regula
“ignorantia facti non. iuris excusat„ (R. I. 13 in Sexto) quasi ex
ignorantia iuris excusatio peti non posset, nec proinde exclusa es­
set imputabilitas; imprimis illa iuris Regula coordinanda erat cum
alia (R. I. 23 in Sexto) : “sine culpa, nisi subsit causa, non est
aliquis puniendus,,. Porro, sicut similis iuris Romani regula, practice
explicabatur de negotiis iuris privati : quod vero attinet ad delicti
imputabilitatem referebatur regula ad forum externum, non ad in­
ternum, quod in rei veritate nititur, qua peccatum seu culpa exclu­
ditur per inculpabilem ignorantiam sive facti sive iuris. In foro
autem externo generatim non est sine culpa, qui ignorat quod
scire tenetur, et alleganti inculpabilem ignorantiam non creditur
nisi eam concludenter probet (52); secus unusquisque fidelis prom­
ptum haberet medium evadendi quamcumque poenam per allegatam
iuris vel facti ignorantiam (53).
(51) Cfr. Amor Ruibal, 1. c. n. 265; Roberti I. c. n. 78; Berner, Diritto pe­
nale § 91; Carrara, Programma I, § 262; Haus, Cours de droit criminel n. 135;
Pfotenhauer, De delicto per errorem in personam commisso. Nonnulli in casu
in textu allato putant duplicem haberi violationem, conatum homicidii quoad
Titium, homicidium culposum quoad Caium; sed potius quam conatus delicti
diri deberet delictum praetergressum, cum error non impediverit, quin pro oc­
cisione volita factum fuerit a delinquente quidquid necessarium fuerit ad voliti
delicti consummationem.
(52) Cfr. Reiffenstuel et Phoebeum, Comment, in cit. iuris Regulam; Suarez
De legibus (V, 12) n. 8; Passerini I. c. p. 163 sq. quando in foro externo igno­
rantia allegari et probari possit.
(53) Vicissim R. 1. in Sexto 47 uPraesumitur ignorantia, ubi scientia non
probatarn (Cfr. D. (ΧΧΠ, 3) 23 iunct. lust. (II, 40) 4) est regula de probabili

82. Scholion. De imputabilitate facti culposi et casus fortuiti
(can. 2203). In declaranda natura facti culposi et facti casui tribuendi pro explicatione canonis 2199 iam imputabilitatis fundamen­
tum et gradus explicata fuerunt. Gradus autem ita expresse propo­
nitur can. 2203: “Si quis legem violaverit ex omissione debitae
diligentiae, imputabilitas minuitur pro modo a prudenti iudice ex
adiunctis determinando,,. Gradum imputabilitatis prudens index
supputavit ex gradibus culpae juridicae. Cum culpa in negligentia
consistat seu in voluntaria diligentiae praetermissione, tot erunt e
contrario gradus, quod gradus sunt diligentiae sc. rninima seu in­
fima, media et maxima: maximam adhibere solent homines pruden­
tissimi et sollertissimi, iis in rebus, quae sua intersunt ; media quae
et communis dicitur, utuntur homines frugi et satis prudentes;
minima demum, quae et communissima dicitur, est hominum alioquin imprudentium. Inde triplex culpa iuridica secundum gradum
omissae diligentiae: lata dum omittitur diligentia, quam in suis
negotiis homines communiter adhibere solent; levis dum omittitur
diligentia, quam adhibere solent homines diligentiores et pnidentiores; levissima dum omittitur diligentia, quam solum diligentissimi
et accuratissimi quique in actionibus suis adhibere solent. Ubi
notandum est culpam latam plerumque adnexam habere culpam
theologicam seu verum peccatum, nam ordinaria diligentia in officio
implendo adhiberi debet, et advertentia ad secuturum damnum seu
legis poenalis violationem vix deesse potest; culpam vero levissi­
mam vel levem de se culpa theologica non comitatur nisi in ne­
gotio gravissimi momenti, nisi maior diligentia debeatur ex con­
tractu vel expressa lege; et fieri potest ut ex momento acticnis seu
gravitate officii iuridica culpa levissima possit esse coniuncta cum
theologica culpa gravi vel etiam gravissima. — Semper tamen
factum culposum a doloso facto differt, quod hoc ex proposito et
deliberata voluntate causatur, illud vero sine tali directo proposito;
et inde petitur diminuta imputabilitas.
At facile culpa admixtum potest habere dolum : “si rem prae­
viderit (agens), et nihilominus cautiones ad eam evitandam omiseignorantia facti, in quo praesumitur ignorantia quae versatur circa ea, quae quis
neque scire neque indagare tenetur, qualia sunt facta aliena non publice gesta,
quae ut dicitur in L. 20. de iuris et facti ignorantia (XXII, 6) etiam prudentissimi
homines ignorare possunt. Cfr. can. 16 § 2.

rit, quas diligens quivis adhibuisset, culpa est proxima dolo».
Explodit quis in feram, cui proximus est homo, sine requisitis
cautionibus ad evitandum ne homo percellatur (54). Quis percutit Titium
praevidens posse illum contra voluntatem occidi et de facto occidit.
Casum non imputari omnia iura praedicant. At non raro, qui
evenit casus, vel culpae coniunctus est vel culpa ei causam prae­
buit. Porro sua culpa casui praebet causam quisquis operam dat
illicitis rebus, vel licitis, sed nec tempore nec loco opportuno, ma­
xime ubi lex poenalis pro principali scopo habet, ne factum materiali­
ter delictuosum accidat etiam citra dolum et culpam eius qui ac­
tionem ponit. Cfr. lust. IV, 3 de lege Aquilia § 4, 5, 6.

CAPUT IX

Circumstantia vis vel metus et aliae quae ex parte

voluntatis aut delictum excludunt aut minuunt

83. Voluntatem liberam esse necessariam ad hoc ut actus humani
moraliter agenti imputari possint in comperto est. Qui motus volun­
tatis, quatenus est actus internus elicitus ipsius voluntatis, nulla vi
physica cogi potest; potest tamen moraliter impelli seu cogi. Bonum
enim ad quod natura sua tendit, sive a ratione sive ab apetitu sen­
sitivo proponi potest; inde facile voluntas inclmari potest, ex iudicio
rationis aut ex impulsu appetitus sensitivi, oblata boni specie, ut ad
id se determinet, ad quod in statu rerum normali nullo modo se de­
terminaret. Tunc voluntati moralis violentia seu coactio fieri dicitur,
quae non impedit, quominus voluntatis determinatio voluntaria sit,
in quantum consideratur existens extra hunc casum coactionis, sed
secundum quid, ut dicitur, involuntaria est prout subest actuali coac­
tioni: est voluntaria ilia determinatio, sed non est spontanea. «Vo­
luntas coacta voluntas est» (Paulus L. 21, § 5 D. 4, 2).
Actus vero externi a voluntate imperati, tum ab extrinseco, vi
physica potiori, tum ab intrinseco vitio organi physiologici a quo
(54) Berner, Diritto penale § 1 K» Novum Codicem poenalem Italiae Art. 49
ubi distinguitur factum dolosum, praeterintentionalc et culposum.

poni debent, aut frustrari aut ineluctabiliter poni possunt, frustra
interius voluntate imperante vel obsistente.
Inde satis apparet deliberatam voluntatem ad dolum requisitam
aut plane deficere aut saltem valde imminui quandocumque actus ma­
terialiter criminosus sub violentia physica vel morali fuerit positus;
ideoque imputabilitas moralis et consequenter criminalis actus aut
penitus exulabit aut saltem valde erit imminuta: en quaestionem hoc
loco tractandam.

84. Vim physicam penitus exludere imputabilitatem ex natura
rei sequitur nec indiget demonstratione, in quam rem revocandus
est can. 103 § 1, ubi actus ex vi physica, cui resisti non possit,
pro infecto habetur nec ei est tribuendus, qui talem vim patitur sed
ei qui vim infert, v. gr. coacta per vim absolutam subscriptio ali­
cuius actus, contractus vel documenti etc., voluntate resistente. Haec
est vis illa physica, quae omnem adimit agenti facultatem, de qua
loquitur can. 2205 § 1, quae merito dicitur delictum prorsus exclu­
dere. Quodsi aliqua ratione extrinsecae violentiae resisti potuit et
inde impediri violentiae effectus, tunc aliqua manet imputabilitas,
plus minusve pro gradu culpae in omissione resistentiae admissa,
non enim plene verificatur vis < vis autem est maioris rei impetus,
qui repelli non potest·» Ulpianus L. 2 D., quod metus causa IV, 2.
Practica tamen vix esse poterit quaestio de poena infligenda.

85. Notiones. A coactione physica distinguitur coactio mo­
ralis, quae etiam dicitur vis compulsiva seu conditionata consistens
in comminatione alicuius mali (metus active sumptus) per quam quis
movetur seu compellitur ad aliquod volendum, quod sine tali com­
minatione prorsus nollet. Metus autem passive sumptus, ut verbis
utar Ulpiani (in L. 1, D. IV, 3) est: * instantis vel futuri periculi
causa mentis trepidatio ». Animus positus inter apprehensionem mali
(1) Cfr. Vernz-Vidal, De personis n. 36 sq.; Muetichen, I. c. II, n. 14 sq.;
Hollweck, I. c. § 18; Lega, 1. c. n. 39 ; Thesaurus, De poenis P. I, cap. IS; Clas­
sici commentât, iuris Decretal, in 1. I, tit. 40.

imminentis, quod refugit, et actum criminosum, quem pariter refugit
si, ut supponitur, unice agit ex metu, trepidat inter illa duo mala, et
ad vitandum malum comminatum, actum criminosum seu legis laesivum ponit, quem non poneret si comminatio abesset. Libertas in­
tacta manet, quantum est ex vi metus, facta abstractione a commotione
physica organica ex metu haud raro, sed non necessario, exorta,
quae rationis usum plus minus turbare potest; nam praecipuus actus
in quo libertas exercetur est electio, quae in casu menti proponitur,
inter malum comminatum et legis infractionem. — Nihilominus quod
ex metu agitur plerunque, licet liberum sit, adiunctum habet involun­
tarium, quatenus operans ex metu ordinarie actum ponit cum posi­
tiva repugnantia, qua positive actum nollet si metus abesset, dum
actus ut bonus et appetibilis non censetur, nisi in quantum est ne­
cessarius ad maius malum vitandum; actus non caret libertate, sed
spontaneitate : quare dolus seu deliberata voluntas violandi legem non
adest, sed tota voluntas fertur in fugam mali comminati seu immi­
nentis; quae fuga cum non apprehendatur possibilis, nisi per actio­
nem legi contrariam, haec non est in se directe intenta.

86. Notae historicae. Metum de se non excludere volunta­
rium neque peccatum diserte continetur in fontibus iuris antiqui; in
quibus pariter habetur propter admixtum involuntarium minus ha­
beri peccatum, minorem culpam in violatione legis, ad quam quis vi
compulsiva conditionata adactus est (2). Attamen non universim ex­
clusa fuit imputabilitas criminalis et poena, cum facile in violatione
etiam humanae legis ex metu admisceatur peccatum contra legem
divinam, quae fortius urget quam lex humana (3). Generale princi­
pium ennutiavit Innocentius III (c. 5, X, 1,40): «Distinguimus utrum
is, qui communicat excommunicato invitus, sit per coactionem adstrictus aut per metum inductus... In secundo (casu) vero, licet metus
attenuet culpam, quia tamen non eam excludit, cum pro nullo metu

(2) Cfr c. 1 (S. Aug.) C. XV, q. 1 ; c. 32 D. 50; c. 3 C. I, q. 5; c. 7 C. II,
q. 1 ; c. 2, C. XV, q. 6 ; c. 1, 3 C., XII, q. 5.
(3) Cfr. Glossam ad cit. can. 1 C. XV, q. 1, v. merito, ubi indicatur ratio
theologico-canonica: »an peccatum, quod quis per metum facit, dicatur peccatum
esse volentis ? et respondetur, quod volentis: quia licet quis nolit directe ipsum
peccatum ad quod compellitur, indirecte tamen vult illud per aliud, quod habere
non potest sine peccato ».

debeat quis mortale peccatum incurrere, talem excommunicationis
labe credimus inquinari » (4).
A doctoribus vero merito facta est distinctio inter legem mere
ecclesiasticam et legem divinam; in priori admiserunt excusationem
ex gravi metu, salvo casu urgentioris obligationis ratione officii vel
admixtionis iuris divini, cuius violatio accidentaliter conjungitur cum
violatione legis humanae (5).

87. Metus autem hoc loco intelligendus est de metu ab extrinseco a causa libera incusso, nam metus ab intrinseco ex causa neces­
saria in animo exortus potius inducit casum necessitatis. Qui metus
a causa libera incussus potest esse iustus vel iniustus, prout habea­
tur vel deficiat iusta causa ad comminandum malum quod metui dat
ortum. Porro metus qui incutitur ad extorquendum actum in se delictuosum semper iniustus est.
Metum autem hic intelligere debemus gravem, excluso levi, qui
passim admiscetur actibus liberis, praesertim ubi agitur de violanda
lege poenali. Porro gravis metus (qui etiam dicitur iustus seu pro­
babilis), is passim dicitur esse qui in virum constantem cadit, seu
qui talis est, ut eum, qui illum patitur, etsi alias fortis et constans
sit, a proposito dimovere valet, puta in praesenti quaestione ab ha­
bituali proposito seu dispositione legem poenalem servandi. Quae
gravitas non pendet a sola obiectiva gravitate mali timendi sed
etiam a subiectiva conditione personae; unde metus gravis dicitur
sive absolute pro omnibus sive relative pro determinatis debilioribus
personis vel pro diversa actuali dispositione physica aut psycholo­
gica timentis. Qua in re peculiarem influxum habent imprimis sexus,
deinde aetas, praeterea complexio organica, mentis debilitas, indoles,
aeducatio et similes circumstantiae. Ad gravitatem metus confert im­
minentia mali quod timetur, ideoque quod malum minitans possit
et soleat exequi intentatas minas; itemque quod malum non possit
alia ratione facile vitari. Quae passio metus tunc quoque excitatur
cum eodem effectu, si malum impendeat personis stricte coniunctis
velut parentibus, filiis, uxori etc.
(4) Scitum est tempore Innocent» III, vetitam fuisse communicationem cum
quovis excommunicato, qui omnes erant vitandi ab his qui excommunicationem
novissent, nondum facta distinctione inter vitandos et toleratos.
(5) Cfr. Suarez, Di legibus 1. Ill, cap. 30. — De censuris, d. IV, sect. Ill,
η. 7, 13, 14 , Hollweck, 1. c. § IS, not. 6, D Annibale, I, 312. — Ferrini, Diritto
penale romano, p. 206 inuct L. 16, § 1, D. 40, 12; 1. 7 § 1 D. 27 6.

88, lus Codicis. Metus gravis etiam relative tantum, plerum­
que delictum tollit, si agatur de legibus mere ecclesiasticis. Quodsi
actus sit intrinsece malus aut vergat in contemptum fidei vel eccle­
siasticae auctoritatis, vel in animarum damnum, delictum in violatione
legis non excluditur sed imputabilitas minuitur. Can. 2205, § 2, 3.
I. In violatione legis mere ecclesiasticae ideoque humanae au­
fertur in casu metus gravis imputabilitas, quia huiusmodi humanae
leges cum gravi periculo seu gravi incommodo non obligant, cum
earum obligatio nonnisi ad moraliter possibilia extendi possit. Moraliter impossibilia seu quae supra ordinarias vires membrorum com­
munitatis sunt nec legislator censendus est velle imponere, nec ut plu­
rimum iuste imponeret. Si ergo cum legis ecclesiasticae observantia
in casu particulari, respectu determinatae personae, speciale grave
damnun sive grave incommodum accidentaliter coniungatur, hunc
casum lex non comprehendit. Legis ergo transgressio, pro tali casu
non obligantis, detictum esse non potest. Unde damnum seu incom­
modum vere grave dici possit, hoc prudenti iudicio aestimandum
erit, attenta praesertim communi doctorum aestimatione et praxi Ec­
clesiae in singulis legibus. Generatim eo gravius requiritur incom­
modum seu gravius damnum per legis inobservantiam vitandum, quo
gravior est sequela mala quam legis laesio secum affert, quo gravior
in se est res praecepta, imo etiam quo altior est legislator, nam
v.gr. in legislatore supremo amplior est potestas praecipiendi quam
in legislatore inferiori, et bonum commune totius societatis potest
fundare maiorem necessitatem determinatae legis, difficilis et rigorosae, quam non satis fundaret aestimata necessitas legis ad pecu­
liare territorium restrictae. Porro si metus sit adeo gravis, ut penitus
adimat mentis deliberationem, culpa et imputabilitas penitus exclusa
erit; sed tali in casu metus erit causa illius mentis perturbationis ex
qua immediate ortum ducet exclusio imputabilitatis. Quam iuridicam
doctrinam de exclusa imputabilitate, ob cessatam legis obligationem
in casu necessitatis praeclare, more solito, evolvit Suarez, De legi­
bus I. Ill, cap. 30. De censuris disp. IV, sect. 3, n. 7, 13-14(6).
II. Non semper sed plerumque exclusum erit delictum in viola­
tione legis ex gravi metu, quod clare deducitur ex allegata ratione;

Il

—

(6) Cfr. quoque D’Annibale, 1, n. 312; Thesaurus, De poenis P. I. cap. 18 ;
Hollweck, I. c. § 18, not. 6; Layman, De censuris cap. 5, π. 9; Schmalzgr. J. V,
tit 39, n. 79.

indubium enim est legislatorem humanum, in casu nostro legislato­
rem ecclesiasticum, id exigente peculiari et extraordinaria necessitate
boni communis, posse nonnumquam determinatae legis observan­
tiam, rem difficilem et arduam praescribentis, urgere non obstante
gravi incommodo vel gravis damni periculo (cfr. certas obligationes
parochi, religiosi, celibatum clericalem etc.); quo casu permanente
gravi culpa in legis violatione, permanet iuridicum fundamentum imputabilitatis et poenae. In talibus legibus periculum gravis damni et
gravis incommodi necessitas est per se adnexum seu coniunctum
actui praecepto, ideoque ex ipsa natura talis legis ex vera obliga­
tione est subeundum.
III. Quodsi de lege mere ecclesiastica non agatur, sed de actu
intrinsece malo, aut in lege ecclesiastica interveniat circumstantia ex
qua exurgit obligatio iuris naturalis, tunc sicut grave peccatum in
lege violanda adest, ita permanet imputabilitas criminalis; talis est
casus in quo violatio etiam legis ecclesiasticae vergit in contemptum
fidei, vel ecclesiasticae auctoritatis vel in animarum damnum (7). Sed
etiam in hoc casu imputabilitas minuitur simul cum diminutione
spontaneitatis, quam excludit involuntarium admixtum in actu ex metu
posito. Cfr. cap. 5, X, de iis quae vi. 1, 40 (Innoc. Ill) « licet metus
attenuet culpam, quia tamen non eam prorsus excludat, cum pro
nullo metu debeat quis mortale peccatum incurrere... » ; unde apparet
substantialis concordia cum iure antiquo (8).

89. Scholion. Codex non facit distinctionem inter metum
ab intrinseco a causa necessaria procedentem et metum ab extrinseco
provenientem a causa libera, et in hoc non fit distinctio inter metum
iniustum et iustum. Ceterum metus impellens ad violationem legis
poenalis ex parte metum incutientis numquam potest esse iustus.
(7) Puta si quis compellatur ad esum vetitum carnium in odium fidei, ad
admittendum excommunicatum vitandum in contemptum auctoritatis quae excommunicavit; talis est obligatio residentiae paroecialis tempore contagionis, quae
inducat factum quod fideles careant necessario salutis subsidio v. gr. sacramentis
moribundorum. Porro contemptus fidei vel ecclesiasticae auctoritatis hic non est
intelligendus subiectivus ex intentione ponentis actum contra legem vel actum
praeceptum omittentis, sed obiectivus qui resultet aut ex ipsa actus vel omissionis
natura aut ex circumstantiis in quibus actus vel omissio locum habeat.
(8) Ex c. 13 (Hieron.) C. XXIII, q. 5 non recte intulit Schiappoli, 1. c. n. 103
puellae, ad conservandam pudicitiam, licitum esse suicidium ; nam ibi non est
sermo de suicidio, sed de fuga periculi, capta per medium periculosum.

Metus ab intrinseco reducitur ad necessitatem vel ad grave detrimen
tum, quod in Codice designatur per grave incommodum.

90. De necessitate, gravi incommodo, legitima defen­
sione. Hae causae eximentes id habent commune, quod de sua na­
tura ntegritati actus non obstant de se, nec auferunt aliquod elemen­
tum sive obiectivum sive subiectivum delicti.
Necessitas hic sonat praesentiam periculi vel imminentiam mali
nec iusti nec legitimi. Quae necessitas distinguitur aut ratione gra­
dus aut in relatione ad res circa quas versatur necessitas. Ratione
gradus necessitas potest esse vel ordinaria seu communis vel gravis
vel extrema seu gravissima. Ordinaria -illa est a qua quis se sine
gravi difficultate liberare potest aut, si vitari non possit, grave dam­
num non infert. Gravis illa est, unde imminet malum absolute vel
relative grave quod aut vitari non potest aut nonnisi cum gravi dif­
ficultate et extraordinario quodam medio. Extrema habetur dum im­
minet vitae periculum aut alius boni ssimilis aestimationis, nec pe­
riculum sine legis trangressione vitari possit nisi forte medio valde
extraordinario. In considerationem hoc loco venit extrema et gravis
necessitas, quae utpote factum probanda erit, nisi tales sint notae
circumstantiae quae talem necessitatem de se inducunt.
I. Necessitas sensu explicato et grave incommodum (i. e. grave
damnum seu detrimentum) ad idem fere reducuntur, et complectuntur
casum metus ab intrinseco seu a causa necessaria provenientis, et
differunt a causa legitimae defensionis, in quo periculum gravis
damni oritur ex iniusta libera aggressione alterius (9).
II. Necessitas et grave incommodum sensu dicto delictum exclu­
dunt ex can. 2205 in transgressione legis mere ecclesiasticae. Quae
exclusio delicti non ab omnibus poenalistis eodem modo explicatur.

(9) Etiam provenire potest ex actu libero et culpabili alterius, dummodo di­
recte non oriatur ex iniusta alterius aggressione, sed factum alterius etiam culpa­
bile sit occasio vel causa ut quis versetur in Jpericulo gravis damni: ita v. gr. qui
propriam domum gravi incendio correptam videt, sive incendium procedat ex causa
necessaria sive ex libera culpa alterius, dum salutem in fuga quaerit et in fuga
grave detrimentum causai rebus aut bonis alienis, haec a fugiente laeduntur sine
delicto, quod a statu necessitatis excluditur. In tali casu non ipsum dolosum in­
cendium ab alio causatum eximit ab imputabilitate mei actus quo fugam capio
cum laesione alieni iuris, sed status periculi gravis damni, in quo versor ex cul­
pabili actione alterius. Illa eadem dolosa actio potest existere sine meo periculo,
ut est manifestum.

Alii repetunt ex causa extrinseca, quae delictum de se non exclu­
deret, nisi in quantum excluderet punibilitatem. Alii ex causa intrin­
seca, unde manet ablata et ratio delicti et consequenter poenalis imputabilitatis (10).
Theoriae repetentes a causis intrinsecis nituntur ut plurimum
illi principio, quod inter inaequalia iura praevalet ius superius
supra ius inferius, quod in conspectu iuris superioris iuridicum va­
lorem seu iuridicum momentum amittit. Quare ubi necessitas et ius
violatum sunt moraliter aequalia, tunc exurgit aequilibrium iuridicum,
quod imputabilitatem et poenalitatem excludit; quodcumque demum
sit ius quod permanet et quod peremptum manet v.gr. si duo nau­
fragium passi luctant ad apprendendum idem lignum, quod pro
utroque est unicum medium servandi vitam et utrique simul salutis
medium esse non possit. Quae explicatio pertinet ad solum casum
conflictus inter proprium et alienum ius privatum. Sed generalis ratio,
quae complectitur etiam casum, in quo lex poenalis non protegit di­
recte bonum privatum sed publicum, videtur esse illa ipsa, quae
ex Suarezio et aliis canonistis allegata est, videlicet in tali casu lex
suam obligationem pro tali casu necessitatis non sustinet seu casum
necessitatis non comprehendit et ipsa lex poenalis, qua iura natu­
ralia privatorum proteguntur, poenalem responsabilitatem seu imputabilitatem non urget, cum hoc esset exigere rem humanis viribus
imparem (11). Atque hic videtur esse sensus Reg. IV, De Reg. Iuris
(10) Cfr. 5. Thomam 2. 2, q. 66, a. 7; Lago, De iust et iu " c. 16 ; Schmalzgr.
V, 18 n. 45 sq.; Muenchen, I., c. II, p. 4, 8 sq, — Si cap. 3 h. t. Decret desump­
tum ex poenitent Theodori non videtur absolute excludere criminis imputationem
in ablatis ob extremam necessitatem, cum poenitentiam imponat nisi res in neces­
sitate ablata fuerit restituta, non ideo opponitur communi doctrinae, quia ut iam
observavit Kahn, I. c. n. 41, restitutio et reparatio damni non excusat a delicto
in vero furto patrato, sed a peccato iniustae retentionis. Quare recurrendum est ad
explicationem, quam in hoc caput n. 5 iam dedit Gonzalez sc. in antiqua disci­
plina iamdiu abrogata, non solum pro malis sed etiam pro mali speciem habentibus
dabatur poenitentia: quae species mali in casu peractae restitutionis non amplius
adest. Codex speciales conditiones illius status necessitatis seu periculi non enu­
merat. Sed ex natura rei requiritur: a) gravitas periculi seu damni; b) inevitabilitas, si enim aliter sine damno vitari possit periculum, iam non sumus in casu
necessitatis; c) finis actionis contra legem seu intentio agentis debet respicere pe­
riculi vitationem, secus cum statu necessitatis misceretur dolus.
(11) Ad rem facit c. 11 (Ps. Isid.) D. 1 * quoniam necessitas leges non habet »,
c. 26 D. 5 de cons., c. 2 i. C. X, de observ. ieiun. Ill, 48 « cum non Subiacet
legi necessitas »

in V, Decretalium « Quod non est licitum in lege, necessitas facit lici­
tum; nam et Sabbatum custodiri praeceptum est, Machabaei autem
sine culpa sua Sabbato pugnabant; sic et hodie si quis ieiunium
fregerit aegrotus, reus voti non habetur... » Evidens autem illius Re­
gulae sensus est, necessitatem reddere licitum, quod ceteroquin esset
illicitum in lege. Ibi autem non solum de humana lege ponitur exem­
plum, sed etiam de lege divina positiva, ex qua duplici lege aliquid
redditur malum quia prohibitum nec est malum natura sua. Nec
procedit illa regula circa illicita in lege naturali, quae ex nulla ne­
cessitate licita fieri possunt. Atque haec est illa exceptio, quam sancit
can. 2205, quae eodem modo valet pro casu gravis metus, gravis
—«MSB
necessitatis et gravis incommodi.
91. Grave incommodum in Codice ponitur tanquam caput
distinctum a casu gravis metus et a casu necessitatis, et per adiectam
particulam imo videtur illo verbo significari aliquid minus quam
status necessitatis; sed critérium ad distinguendum grave incommo­
dum a necessitate non proponitur; unde non facilis est distinctio.
Sed quoniam grave periculum seu grave praeiudicium necessitatem
inducens, non absolute considerandum est, sed relative ad damnum
per legis transgressionem causatum, ad inevitabilitatem talis damni
citra legis transgressionem et ad ipsius legis gravitatem seu momen­
tum, poterit accidere ut incommodum subeundum haberi poterit
grave respectu legis minoris mcmenti, et respectu damni levioris in
eius transgressione contenti ; unde tandem habeatur casus gravis in­
commodi, quod minus proprie diceretur vera et stricta necessitas.

92. Scholion I. Codex expresse quaestionem non ponit, num
necessitas eximens sit necessitas exclusive personalis, an extendatur
ad tertias personas, quibus adsistat idem titulus necessitatis, et quae
se ipsae defendere seu liberare non possint. Videtur dicendum non
restringi ad propriam personam, nec etiam ad agentis propinquos,
sed extendi etiam ad extraneos, et debere admitti etiam in hoc casu
legis observantiam non debere urgeri, quam non subiret ipsa per­
sona quae in tali necessitatate versatur: in tali casu protegitur bo­
num quod lex ipsa censetur praeferre bono, quod ipsa lex sancit
per normam communem; cum praesertim in foro canonico ad ratio­
nem potioris boni accedat praeceptum caritatis, cuius exercendae
occasio exhibetur in casu necessitatis proximi.

93. Scholion II. Si quis se ipsum voluntarie coniiciat in pe­
riculum seu necessitatem aut in circumstantias quae ipsam necessi­
tatem inducunt, specialem legis protectionem non meretur. Quare
sacerdos navigaturus, qui in mare proiicit breviarium, ex necessitate
seu potius ex impossibilitate in quam se constituit omittenti breviarii
recitationem excusationem petere non poterit ; sed in casu imputabi­
litas proveniet ex dolo vel culpa proiectionis breviarii. Haec autem
deliberata voluntas non est confundenda cum inadvertentia seu levi
negligentia, sub qua adhuc eximit necessitas.
94. Mandatum vel praeceptum in eo differunt quod mandatum
stricto sensu est commissio alteri facta committendi delictum in utilita­
tem mandantis, qui tale mandatum acceptat et delictum patrat, lam
in tali notione mandati (contractus mandati) satis apparet ex man­
dato libere acceptato peti excusationem non posse, sed potius inde
oriri concursum duorum delinquentium, quorum alter moraliter alter
physice concurrit ad delictum patrandum, de quorum respectiva imputabilitae postea erit agendum. Potius (12) necessitatem quamdam
moralem spiritualem inducit praeceptum legitimi Superioris (13), cui
contra legem dato profecto obtemperandum non est maxime ubi
agitur de violanda lege divina (14); at ubi agitur de lege mere ec­
clesiastica, subditus invenitur in conflictu seu collisione inter legis et
praecepti adimpletionem, quo casu facile subditus poterit liberari ab
omni imputabilitate, quae tota refundatur in superiorem praecipien­
tem. Id maxime valet de iussu seu praecepto publicae auctoritatis
cuius iussa discutere inferior non tenetur et plerumque non potest;
facile potest existimare, tametsi fcontrarietatem inter legem et prae­
ceptum noscat, in praecepto dato contineri saltem implicite legis
abrogationem pro casu determinato. Ob contrariam rationem, cum
(12) De praecepto cum lege collidente cfr. c. 92, 93, 97, 91, C. X, q. 3 : de
inoboedientia erga dominum praecipientem; c. 13, 41, C. XXIII, q. 5, de milite
ex iussu potestatis hominem occidente ; c. 41, C. ΧΧ1Π. q. 5, de collisione officii
per legem poenalem impositi cum Superioris iussu ; c. 41 (Aug.) ead. — Suarez,
De legibus 1. 1, cap. 9, n. 17; D'Annibale 1, 178; Layman, De legibus c. 14, n. 5
sq. cap. 19; Hollweck, 1. c. § 18, 19; Lega, 1. c. n. 39; Reiffenstuel in R. I. 6,
in Sext; Schmalzgr. 1. I, tit. 2, n. 33.
(13) Cfr. C. 13 (Hieron.), c. 41 (Aug.) C. XXII1., q. 5.
(14) lus ecclesiasticum constanter inculcat principium < oportet Deo magis
quam hominibus obedire ». C. 92 (Aug.) C. XI, q. 3; c. 93 (Hieron.), 97 (Aug.)
91 (poenit. Ps. Hieron.) ead.; c. 1 C. ΧΧΠ, q. 5.

auctoritatis defectus in iubente sit manifestus, non licet obedire prae­
cipienti contra legem v.gr. ex potestate domestica seu dominativa;
quamvis in hoc casu facile aderit grave incommodum seu timor gra­
vis damni ex non adimpleto praecepto, unde ex dictis petitur ex­
clusio imputabilitatis criminalis (15), modo potestatis praeceptum, quod
comitantur circumstantiae gravis intimidationis, non redundet in con­
temptum fidei, religionis aut ecclesiasticae auctoritatis.

95. Scholion. Ius nostrum semper admisit principium « scienti,
et consentienti non fit iniuria neque dolus ·». R. I. 27 (V, 12) in VI
adhaerens principio iuris romani, quo proprii iuris renuntiatio ha­
bebatur ut causa iustificans in violationibus in quibus damnum so­
ciale non haberetur. Sed omnino requiritur ut quis voluerit et po­
tuerit ius suum renuntiare : quae potestas non adest, si renuntia­
tioni obstet bonum publicum v.gr. in violatione privilegiorum cleri­
calium, quae sunt privilegia status.

96. Causa legitimae tutelae. Haec causa adest, cum quis
versatur in actuali laesionis periculo, nec invocari potest auxilium
seu protectio legitimae auctoritatis socialis, sed unicum medium sup­
petit ad proprii iuris defensionem ut per vim repellatur vis iniusti
aggressoris. — Haec est legitima tutela, quae ex can. 2205, § 4 imputabilitatem et delictum prorsus excludit, modo fuerit servatum
moderamen inculpatae tutelae.
I. In iure Romano Paulus aperte proclamavit : « vim vi defen­
dere omnes leges omniaque iura permittunt » (16). Similiter Cicero, Pro
Milone, ius propriae defensionis contra iniustam aggressionem vo­
cat legem ex ipsa natura haustam. Nec defuit circumscriptio illius
iuris, per circumstantias necessarias ut habeatur legitimum, ut sc.
ageretur de vi iniusta et actuali, et quod damnum aggressori illa­
tum esset necessarium ad propriam tutelam (17).

l»

(15) Cfr. Latini, 1. c. p. 120, 125 sq. ; Roberti, 1. c. n. 166; Michiels, 1. c.
p. 207 sq. et quoad poenalistas fori saecularis, Bettiol, L’ordine dell’autorità nel
diritto penale (Milano 1934) p. 29 sq. ubi adducitur de argumento copiosa littera­
tura, p. 40 sq. ubi critérium discutit circa agnoscendam legitimitatem praecepti,
et p. 59 sq. crisim instituit circa iuristarum opiniones relate ad limites obedientiae
a subdito debitae.
(16) L. 45, § 4 D. 9, 2.
(17) L. 5 D. ad leg. Aquil. 9, 2.

Π. Indubitato modo eadem doctrina proponitur in fontibus iuris
canonici. Ita in c. 7, D. I. (S. Isidorus): « Ius naturale est commune...
violentiae per vim repulsio ». In c. 3, X. V, 39 (Alexander III): « Si
clericum vim sibi inferentem vi quis repellat vel laedat, non debet
propter hoc ad sedem apostolicam transmitti (ad obtinendam abso­
lutionem) si in incontinenti vim vi repellat, cum vi repellere omnes
leges omniaque iura permittant ». Limites defensionis circumscribit
Innocentius III (cap. 18X. V, 12): « tamen id debet fieri cum mode­
ramine inculpatae tutelae, non ad sumendam vindictam, sed ad iniuriam propulsandam ».Cfr. quoque Innocent. IV (cap. 6, V-11 in Sext.)
et Clement. V (cap. unico in Clement. V-4). Inde prodiit communis
doctorum doctrina (18).
Quae doctrina canonistica, praeter fontes, fundata fuit in prin­
cipio ethices Christianae, a theologis moralistis communiter admisso
quod, servato moderamine inculpatae tutelae, liceat se defendere
contra iniustum aggressorem, etiam usque ad aggressoris occisionem,
si ad defensionem talis cruenta tutela sit necessaria. Quod ius na­
scitur ex iure ad vitam; ius autem natura sua coactivum est; ae­
quitas autem naturalis postulat ut potius iniustus invasor damnum
sentiat quam iniuste invasus. Porro nisi illa defensio esset licita se­
curitas publica in periculum manifestum vocaretur, cum quo fide­
lius innocentes a violenta defensione abstinerent, eo magis cresceret
improborum audacia (S. Thorn., 2, 2, q. 64, a, 3; Lessius, De iust. et
iure cap. 9, dub. 8).
111. Quae autem de defensione vitae valent, pariter admittuntur
de defensione membrorum, libertatis, pudicitiae, bonorum materia­
lium magni momenti (19). Etiam alios innocentes modo dicto defen­
dere licet atque adeo ex caritate potest quis teneri. Valet autem
principium etiam de aggressione amentis vel ebrii, qui licet forma­
tter forte non sit iniustus, materialiter et obiective iniustus est.
97. Ius Codicis. I. Sine limitatione quoad bona contra iniustam aggressionem tuenda, secundum praeformatam doctrinam ex ipso
(18) S. Thomas, 2, 2, q. 64, a. 7; Glossa in cit. cap. 18 (V, 12); Hostiensis,
Summa aurea,ini. V,tot. 18,n.2; Reiffenstuel, (V, 12) n. 133 sq. ; Schmalzgrueber,
doc. n. 31 sq.; Suarez, De censuris disp. 46; Thesaurus, P. II, de homicidio,
cap. I; Hollweck, 1. c. § 162.
(19) Cfr. Schmalzgrueber (V. 12) n. 59 sq.; Reiffenstuel, eod. n. 137; Schiap­
poli, 1. c. n. 99, 103; cfr. quoque proposit. ab Innoc. XI damnatam < Regulariter
occidere possum furem pro conservatione unius aurei ».

iure naturali derivatam, declaratur exclusum delictum in casu iustae
defensionis contra actualem aggressionem, non in casu vindictae
contra laesionem iam passam et non perdurantem. Vindicta pertinet
ad publicam auctoritatem; defensio contra actualem aggressionem
ad illam impediendam seu praestandam a publica auctoritate obtineri
generatim non potest, et agitur de bonis quorum iactura est irrepa­
rabilis aut non facile reparabilis ad aequalitatem. In tali impossibili­
tate protectionis publicae auctoritatis, subintrat ius naturale cuiusque
hominis, per se defendendi illa iura, quorum tuitio pertineret ad pu­
blicam potestatem. Quare nihil mirum quod passim etiam legislatio­
nes modernae, in suis codicibus poenalibus, illam legitimam defen­
sionem admittant ut causam imputabilitatem excludentem, sive
absolute sive saltem in defensione vitae et contra laesiones perso­
nales (20).
11. Ut externa actio contra legem poenalem legitima sit et non
imputetur, oportet ut servetur moderamen inculpatae tutelae, per
quem modum loquendi significatur: 1°) ut quis vere sit constitutus
in necessitate defensionis ideoque vis vi repellatur incontinenti seu
ipso momento quo aggressionem patitur, non postea ex intervallo,
cum iam aggressor non amplius nocere vult aut non potest, secus
actio contra aggressorem non amplius ex iusta defensione, sed ex
vindicta proveniret (21); 2°) ex parte subiecti aliud non debet intendi
quam aggressionem repellere; 3°) ex parte obiecti requiritur ut moraliter non plus damni inferatur, quam quod ad defensionem neces­
sarium est. Quae conditiones si non servantur habetur excessus in
defensione, imputabilitatem non excludens sed plerunque minuens;
cuius diminutionis aestimatio ad prudens arbitrium iudicis pertinet (22).
Quae defensio seu tutela ex communi doctrina etiam praestari po­
test in favorem personae innocentis, circa eadem bona, quae potest

(20) Cfr. Robcrti, 1, η. 158; Michiels, 1. c. p. 216,217; Reitnieyer, Die histor.
Entwicklung der Nostandslehre p. 108 sq.
(21) Num ita requiratur actualis aggressio, ut non sufficiat invasio iniusta certo
praevisa et signis manifestis demonstrata, non in omnibus casibus per regulam
generalem definiri potest : in genere videtur dicendum licere praevenire iniuste
aggredi volentem, saltem ubi merito timeri debeat, sine praeventione sufficienter
resisti non posse adversario mox et certe aggressuro ; imminens aggressio certa
in morali aestimatione est aggressio actualis. Reiffenstuel, I. c. n. 132; Suarez, De
censuris disp. 46, cec. I, n. 7.
(22) Can. 2205, § 4.

quis per vim tueri quando sunt propria (23). At excusatio non datur
in defensione proprii honoris seu famae, quae si iam laesa fuit, non
haberetur defensio sed vindicta, nec v.gr. occisio aggressoris famae
est medium necessarium ad laesionem impediendam (24).
III. Exclusio delicti in casu legitimae tutelae videtur repetenda
cum S. Thoma (2, 2, q. 66 a. 7) ex obiectiva liceitate actus, qui nec
naturali iuri opponitur, nec positivo iure punitioni obnoxius esse
potest, ideoque non est imputabilis criminaliter; deficit proinde obiectivum elementum oppositionis cum lege poenali, tametsi nullum
deficiat elementum subiectivum imputabilitatis ; licet fatendum sit
plerumque etiam subiectiva elementa imputabilitatis manere dimi­
nuta ob subitaneum motum invasi contra invasorem, qui excitatur
ex apprehensa inevitabilitate damni sine actu proprio qui praeveniat
actum invadentis. Porro auctoritas socialis, ubi suam protectionem
suppeditare nequit, debet permittere ut iura sociorum suam exerceant
vim coactivam quam a natura habent. Actus proinde est licitus et
iuridicus, quod de lege canonica fit manifestum ex ipso tenore
can. 2205 § 4. Excessum, qui praetergreditur limites iustae defen­
sionis, nec proinde culpa vacat, idem canon reddit criminaliter imputabilem ideoque antiiuridicum (25).

98. Causa provocationis, etiam imputabilitatem et delictum
non aufert, minuit tamen pro diversa gravitate et perseverantia provo­
cationis: haec enim passiones excitat, praesertim passionem irae,
quae mentem obnubilat et deliberationem praevenit aut saltem non
sinit capi quiete et pacate, unde dolus minuitur, qui praecise con­
sistit in deliberata voluntate legem violandi.
(23) Reiffenstuel, I. c. n. 136 et n. 149 ubi agit de obligatione fugae, si per
hanc evitari aggressio possit.
(24) Cfr. damnatas propositiones 17.18 ab Alexandro VII et 30 ab Innoc. XI.
Denzinger-Bannwart, Enchir., n 1117, 1180.
(25) Cfr. Roberti, I, 158 ; Battiol, L’ordine dell’autorità nel diritto penale,
p. 71 sq. ; Reitmeyer, Die historische Entwicklung der Notstandsleh re p. 22, 32 sq

De passionibus (1)

99. Passiones sunt certe uberrimus et praecipuus fons delicto­
rum. Unde moralista, praesertim theologus, considerat in passionibus
eversionem illius hierarchiae divinitus constitutae, qua animus debet
dominari corpori, in cuius appetitu sensitivo passiones habent suam
radicem;ideoque illas respicit tanquam inimicas moralitatis, tamquam
fontes peccatorum, quibus proinde bellum est indicendum. Haec
quidem admittere debet poenalista, sed is passiones sub diverso res­
pectu considerat. Delictum habet suam imputabilitatem in ordine ad
poenas a potestate publica infligendas ex deliberata voluntate laedendi
ius alterius aut societatis seu boni publici : ergo quaecumque coactio
in voluntatem exercita, etiam a facultate aliqua interna, quamvis illa
sit vitiosa, minuit dolum unde delictum sumit imputabilitatem, aufe­
rendo spontaneitatem determinationis voluntatis; diminutioni doli
debet respondere diminutio imputabilitatis.
100. Sunt autem passiones animi affectiones cum commotione
organica corporis coniuntae, quibus homo impellitur in bonum sen­
sibile vel a sensibili malo retrahitur (concupiscibiles, irascibiles et
ab his derivatae).
Dicitur antecedens, si praecedit voluntatis liberum consensum
ideoque affectio propria passionis a voluntatis imperio non procedit,
sed ipsa voluntatem allicit ad actum illi affectioni praeexistenti con­
gruum. Consequens dicitur ea, quam ipsa voluntas libere excitavit.
101. Principia canonis 2206 attenta natura passionum sunt obvia.
I. < Passio si fuerit voluntarie et deliberate excitata vel nutrita,
imputabilitatem potius *auget
.
Nulla in casu habetur diminutio in
elementis imputabilitatis, sed potius incrementum et quidem volun­
tarium. Est casus odii, qui voluntarie excitatur et quaeruntur in dies
(1) Latini, p. 126 sq. ; Robarti, n. 131 sq. ; Michiels, 1. c. p. 220 sq. ; S. Thomas,
1, 2, q. 22 sq.; Meyer, lust. iur. nat. n. 119 sq.

media ad illud explendum in executione praemeditatae vindictae.
Porro praemeditatio significat aliquid plus quam simplex deliberatio.
Non deficit ergo elementum cognitionis, quia deliberate excitatur et
nutritur passio, dum de industria mens defigitur in rationibus seu
ideis passionem excitantibus ; ergo passio est cum plena cognitione
volita etiam in ordine ad influxum quem exercet 'in voluntatem.
Aliunde voluntas cum maiori impetu et vehementia fertur in actio­
nem pravam: unde augetur etiam elementum voluntatis. — Porro
idem obtinet in passionibus quibus prosequimur bonum delectabile,
cum de industria excitantur vel nutriuntur.
II. Quodsi passio fuerit antecedens < imputabilitatem minuit plus
minusve pro diverso passionis -aestu >. Passio excitata facit ut in­
tellectus defigatur in consideratione obiecti delectabilis et avertatur
a consideratione contrarietatis proprii actus cum lege; unde minuitur
mentis aequilibrium inter bonum sensibile et obligatio legis et con­
sequenter arbitrium seu libertas voluntatis, in quam moralem coac­
tionem exercet ipsa passio.
III. Sz omnem mentis deliberationem et voluntatis consensum prae­
cedat et impediat, passio imputabilitatem omnino tollit. Id potissi­
mum accidit in illis passionibus, quae dicuntur coecae velut ira,
quae voluntatem coeco quodam impetu rapiunt, nulla aut vix ulla
relicta voluntati mora ad eligendum (2). Prorsus autem abstinendum
est ab admittenda sic dicta passionum vi irresistibili, de qua passim
moderni Codices mentionem faciunt et unde tam frequenter excu­
santur et impunita relinquuntur crimina sic dicta passionalia; talis
enim generalis excusatio moralitatis principiis est contraria; quaevis
etiam violenta passionis pulsatio vinci potest in homine normali, in
Christiano >vero adest gratiae auxilium, quo homo possit, ut te­
netur, appetitum sensitivum domare et ad 'rationis recta dictamina
subiicere.
Quare in ipsis actionibus, quae ex impetu irae ortum ducunt,
imputandis, habenda est ratio: 1°) Gradus iniustitiae illius causae,
quae iram concitavit; 2°) maior vel minor quantitas mali contenti in
iniuria, quae irae causam praebuit; 3°) maior vel minor facilitas pa­
trandi crimen, quod ex impetu committitur; 4°) temporis interval­
lum, quod interfuit inter irae exarsionem et patrationem criminis:
nam si est magnum intervallum, potius agitur ex odio quam ex ira;
(2) Cfr. Latini, 1. c. p. 129, 130.

ex odio autem non agitur praecipitanter, sed potius pacate ideoque

cum maiore malitia.
Sermone forensi solet dici excusatio (plus minusve plena) peti
ex provocatione, quando ira excitata fuit ex malo nobis illato; di­
citur autem peti excusatio ex iusto dolore, cum ira excitata fuit
ex damno illato nostris bonis vel personis quae nobis sunt carae,
quia amore, amicitia vel sanguine coniuncti.

!Π 1K-ί

/r

CAPUT XI

De causis delictum aggravantibus (1)
102. In canone 2207, ubi binae dumtaxat enumerantur circum­
stantiae delictum aggravantes, expresse sancitur alias quoque dari nec
ibi fieri enumerationem taxativam. Ipsi Codices moderni plures non
solent proponere illam enumerationem, sed peculiares causae aggra­
vantes considerant potius in singulis delictis, dum determinant poenas
quibus sunt coercenda (2). Porro haud raro delicti speciem mutant,
aut legis poenalis distinctae sunt obiectum ideoque speciale delic­
tum constituunt, vel a iure habentur ut elementum determinati ipsius*
delicti constitutivum.
103. Multiplicis generis esse possunt. Aliae sunt reales, quae res­
piciunt obiectum (res aut persona) actionis criminosae v.gr. quali­
tatem minoris; aut locum (blasphemia in loco publico); aut tempus
(v. gr. divinorum officiorum) aut modum executionis (homicidium
proditorium, forte cum effractione domus); aut eventum (damnum
subsequutum). Aliae sunt personales velut specialis malitia seu cru­
delitas in delicto exequendo, dignitas delinquentis, abusus auctori­
tatis vel officii, praemeditatio, passio directe excitata, recidivitas.
104. Hoc loco Codicis tres enumerantur causae unde delictum
augetur:
I. « Pro maiore dignitate personae quae delictum committite.
Quo persona delinquens in maiori dignitate est constituta gravius
(1) Roberta I, 137; Mîchiels, I. c. p. 223 sq.
(2) Novus Codex poenalis Italiae art. 61 illam enumerationem habet.

est scandalum fidelium et pravum exemplum ipsis datum; cuius
scandali in Ecclesia praecipua habetur ratio, cum in damnum conimune animarum vergat. Quis v.gr. non videt quam diversa sit ratio
scandali si Episcopus committeret homidium, quam in eodem delicto
commisso a simplici fideli aut a clerico tonsurato aut minorista?
quam grave damnum spirituale fidelibus afferant gravia delicta pa­
rochi? Idcirco iam Tridentinum (sess. XXH, cap. 1 de ref.) de cleri­
corum delictis dixerat: <levia etiam delicta, quae in ipsis maxima
essent effugiunt » (3). Similia tradunt theol. moralistae de gravitate
peccati.
II. < Pro maiore dignitate personae, quae delicto offenditur ». Hoc
est implicitum in ipso conceptu offensae et est insitum in sensu com­
muni hominum. In praecipuis delictis, quibus directe offenditur per­
sona, iam generatim cavet pars specialis iuris poenalis, cum statuat
diversas poenas. Deinde saepe delictum in personam in dignitate
constitutam est contra ipsam auctoritatem et directe contra bonum
publicum: damnum immediatum erit idem, mediatum vero longe
maius (4).
III. < Ex abusu auctoritatis vel officii ad delictum patrandum (5).
Etiam in parte speciali libri V habetur ultimus Tit. XIX sub rubrica
« De abusu potestatis vel officii ecclesiastici », ubi determinati qui­
dam abusus notantur cum respectiva punitione. Ergo si determi­
natus abusus non refertur tamquam speciale delictum, saltem circum-

·

(3) Similia occurrunt sess. XXIV de ref. Proemium ; sess. XXV de ref. cap. 14.
Iu iure antiquiori c. 4, C. 25, q. 1 « siquidem maiori reatu delinquit qui potiori
honore fruitur, et graviora facit vitia peccatorum sublimitas peccantium » ; c. 5. D. 19
« quia maioris excommunicationis deiectione est abiiciendus, cui sanctae ecclesiae
commissa fuerit disciplina»; c. 16, D. 4 : < ut sicut minorem maior praecedit in
honore, ita in crimine, et quem maior sequitur culpa, maiore plectentur vindicta ».
— Cap. 12, X, II, 24: «in episcopos, qui suum transgressi sunt iuramentum, est
tanto gravius vindicandum, quanto maiore praeeminent dignitate, et eorum exem­
plo facilius alii poterunt ad similia provocari. — In ipso quoque iure Romano
valuit simile principium « scelus omne gravius facit claritudo personae ». Nov. VII,
5, 1. Cfr. quoque L. 2 § 1 ; 5 D. 49, 14; 1. 14, D. 48, 19.
(4) Cfr. in rem cap. 1 in Clement. V, 8 « licet., ex dignitate offensi poenam
metiri deceat offendentis ». Can. 2227 dum Cardinales generatim sub lege poenali
dicuntur non comprehendi et Episcopi sub certis poenis latae sententiae, non fit
vera exceplio a regula, cum horum causae qnoad iudicium criminale sint reser­
vatae iudicio Rom. Pontificis, a quo sunt coercendi secundum prudens ipsius
R. P. iudicium.
(5) Cfr. Roberti, 1. c. 1, 142 sq. ; Michiels, 1. c. pag. 230 sq.

stantia quod quid abusus fuerit sua auctoritate vel officio ad delic­
tum patrandum erit circumstantia huiusmodi delictum aggravans (6).
In omnibus etiam Codicibus modernis fori saecularis haberi solet
titulus specialis, in quo legislator delicta commissa ex abusu aucto­
ritatis.
In tali abusu habetur specialis ratio scandali, sive in habente
auctoritatem sive in habente officium publicum si ea vel eo abuntantur ad delictum patrandum : auctoritas enim et officium dantur ad
publicum bonum procurandum; gravius est si inde, unde speranda
erat promotio boni publici, habeatur boni publici seu publici ordinis
perturbatio: quodsi agatur de delicto contra privatas personas, gra­
vius est si auctoritate vel officio quis utatur tamquam instrumento
ad iura violanda, quae potius data erant ad illa iura tuenda.
Verificari autem abusus potest multipliciter, nec facilis est enu­
meratio completa; unde circumstantiae aestimatio relinquitur pru­
denti iudicis arbitrio ex circumstantiis facti criminosi colligenda.

CAPUT XII.

De imputabilitate delicti in recidivis (1)

105. Reincidentiam in delictum esse generatim considerandam
ut circumstantiam delictum aggravantem consentiunt satis commu­
niter recentiores criminalistae, supponit enim plerumque pervicaciam
in mala voluntate unde subiectivum delicti elementum augetur, red(6) Inter canones antiquos cfr. v.gr. c. 8, 10, C. XXX q. 1 ; caput 11 X, V, 31
«cum in illis magis plectibilis sit offensa, per quos ad excusandas excusationes
in culpis delinquendi auctoritas usurpatur ».
(1) Cfr. De Wendt, De delictis recidivis, Erlang. 1824; Gilkinit,Oe. recidivis,
Leod. 1825; Schmyll Vander Doess, Diss. de pluribus ab eodem commiss. crimi­
nibus. Trai. ad Rhen. 1826; Nypels, Diss. de delictis recidivis, Lov. 1828; Van
der Bulke, De relapsu in maleficium, Gand, 1829; Carrara, Stato della dottrina
sulla recidiva, Lucca 1863; Brassa, Della recidiva, Milano, 1866; Arch, tedesco
di Dir. Crim. II, 578, V, 415, IX, 20, 648, XV, 415, XLV, 412; /vernes, De la
récidive, Paris 1874, apud Pessina, Dir. penale, § 139; Katz, Grundriss des canonischen Strafrechts, p. 55; Kahn, Le délict et la peine, p. 63; Hollweck, 1. c. § 10;
Roberti, 1, n. 144 sq. ; Latini. 1. c. p. 164 sq. ; Michiels, 1. c. 232 sq.; Amor Raibal, Derecho penal de la Iglesia, tom. 1, n, 346 sq.; II, n. 110.

dit delinquentem magis societati periculosum illo periculo cui prae­
sertim per leges poenales occurrere debet legislator atque pravum
exemplum suppeditat frustrando finem ipsius legis poenalis.

106. Iam in iure Romano occurrit conceptus specialis gravitatis
in reiteratione delicti, praesertim eiusdem generis, unde oritur con­
suetudo delinquendi, cuius iterationis effectus habetur, ut iterato deliquens remissionem veniae obtinere non debeat (2) atque adeo gra­
vius sit puniendus (3). Idem fere habetur in iure germanico, ubi
reincidenlia in crimen eiusdem generis est causa cur poena non
parum augeatur (4).
Ius canonicum etiam specialem habuit rationem conditionis re­
cidivi in ordine ad novorum delictorum imputationem (5), non solum
in delicto haeresis, ubi reincidentia propter specialem huius delicti
indolem potius videtur constituere novam delicti figuram (6), sed
etiam in omnibus delictis saltem habetur ut causa delictum aggra­
vans (7); et quamvis praesertim spectetur in delictis eiusdem generis
et post condemnationem vel post incursam poenam latae senten­
tiae, nihilominus etiam in delictis diversi generis reincidentia non
negligitur, cum ex communiter contingentibus minorem revelet re­
verentiam erga disciplinam ecclesiasticam et inde maiorem malitiam,
et insuper gravius adsit periculum salutis in iterato delinquente, ad
quam procurandam saltem indirecte ordinatur vel ipsum medium so­
ciale potestatis punitivae.
Quare si hodie in quaestione connexa, ad obtinendam delin­
quentis emendationem, quoad leviora delicta, multum insistitur a criminalistis in convenientia introducendi condemnationem conditionatam, haec aequivalenter iam contineri videtur in illo praecepto a
(2) L. 6, C. Th. 9, 33, L. 3, C. 1, 4 « remissionem veniae crimina nisi semel
admissa non habeant ». L. 10 C. Th. 9, 33, « indignus est humanitate qui post
damnationem commisit in legem ».
(3) L 23 D, 48, 49 ; L. 3 § 9 D. 49, 16, etc; Ferrini, 1. c. n. 93; Pessi na,
. c. § 140.
(4) Cir. v.gr. Lex Wisig. Ill, 2, 3; VU, 6, 2; Lex Baiuw. VII, 2, 3, add. V, 4,
15; Lex Frisson, add. HI, 7, S, etc.; Pessina, 1. c. § 140 ; Del Giudice, 1. c. n. 54c).
(5) Kahn, 1. c. n. 63 ; Maver, Geschichte der Strafrechte, p. 300 sq. ; Hinschius,
I. c. t. V, p. 949 sq. ; Schiappoli, 1. c. n. 117. Aliter Katz, 1. c. p. 55.
(6) C. 9,13, § 7 X, de haeret V, 7 ; c. 4, 8, pr. eod. V, 2, in Sexto.
(7) C. 52, D. 50 ; c. 2, c. XV, q. 8 ; c. 43, C. XXIII, q. 5; c. 2, X, de cler.
cxc. V, 27 ; c. 2, X, de purg. canonic. V, 34.

Cone. Tridentino (sess. XIII, c. 1) Episcopis facto de usu potestatis
coercitivae, ut fideles « quos per hurnanam fragilitatem peccare conti­
*
gerit
secundum praeceptum Apostoli (2 Tim. IV, 2) prius «arguant,
obsecrent, increpent in omni bonitate et patientia»; deinde si opus
sit praesertim in delictis gravioribus ad usum virgae recurrant « quum
sit diligentis et pii simul pastoris officium morbis ovium levia primum
adhibere fomenta; post ubi morbi gravitas ita postulet, ad acriora
et graviora remedia descendere; sin autem nec ea quidem proficiant
illis submovendis, ceteras saltem oves a contagionis periculo liberare ».
Quae praeceptio Cone. Trid., quam Codex suam fecit can. 2214,
evidenter continet spiritum iuris poenalis ecclesiastici speciali modo
respicientis delinquentis fidelis emendationem et inde primis trans­
gressionibus praesertim levioribus facile concedentis veniam sub spe
resipiscentiae, in iteratis vero delictis, quae fidelem recidivum cons­
tituunt, circumstantiam aggravantem agnoscentis. Ceterum ipsam dam­
nationem conditionatam, certis conditionibus accurate circumscrip­
tam, Codex induxit.
107. In iuribus quoque modernis generaliter admittitur reinci­
dentia tamquam circumstantia culpam et poenam aggravans, licet
non eadem ratione, dum in nonnullis Codicibus sola recensetur rein­
cidentia specifica, in aliis etiam generica; in plerisque requiritur sola
praevia condemnatio, in aliis ut poena fuerit saltem ex parte ex­
piata. Eadem diversitas reperitur apud poenalistas. Qui iuristarum di­
versus sentiendi modus pendet a diverso principio, unde repetunt
maiorem imputabilitatem in recidivo et consequentem necessitatem
aggravandi poenam. Nam plures, iique celebres, maiorem quantita­
tem inveniunt in iterato delicto, ideoque maiorem imputabilitatem
in ordine ad poenam. Non quidem, aiunt, adest maior quatitas na­
turalis (furatus est 100, deinde iterum 100; vulneravit Titium, deinde
Caium), sed maior quantitas politica, maius damnum mediatum in
societatem; quia inde augetur timor bonorum, cum videant poenam
non fuisse sufficientem ad frenandum delinquentem ; augetur etiam
pravum exemplum, cum ita pravi homines videant qua ratione con­
temnatur poena ab eo qui poenam luit.
At alii, duce Carrara, hoc non admittunt. Nam, ex dictis, na­
turalis quantitas secundi delicti potest esse aequalis ; nec necessario
est maior quantitas politica, haec enim reperiri debet in ipso facto
criminoso, non in aliquo accidentaliter et extrinsece cum ipso con­

122

CAPUT XII

nexo. Porro rationes augmenti damni mediati non valent nisi pro
casu quod sit notorium reum commisisse hoc delictum et aliud seu
sit notoria recidivitas. Quae notorietas est factum extrinsece et acci·
dentaliter cum delicto connexum. Conditio recidivi saepe non appa­
rebit nisi post prolixas investigationes iudiciales iam processu ad
exitum perducto. Iam vero imputabilitas facti criminosi non debet
repeti ex circumstantiis ipsi delicto atque adeo personae delinquentis
extrinsecis. Si ergo severior ratio puniendi recidivi adhibenda est,
quod facile omnes admittunt, haec non est repetenda a quantitate
delicti secundi nec a maiore huius imputabilitate, nec delictum pri­
mum iam per condemnationem et poenam expiatum potest cumu­
lari cum secundo. — Unde ergo petenda ratio severioris punitionis?
luxta hos auctores ex insufficentia relativa poenae ordinariae, quam
ipse reus proprio facto demonstravit, contemnendo priorem ordina­
riam poenam et ita relabendo in delictum. Ita ergo explicant: legis­
lator praevidet pro determinato quodam delicto (v. gr. furto) esse
poenam sufficientem determinatam quamdam mali quantitatem v.gr.
duos annos carceris: et de facto pro plerisque illa poena est et de­
monstratur sufficiens. Si quis, non obstante illa poena comminata,
primo delinquit, non est mirum, quia illam poenam nondum expertus
est; sed praesumitur (praevisio legislatoris), quod experientia seu
sufferentia illius poenae illum retrahet a secundo delicto commit­
tendo; quae praesumptio pariter confirmatur vera in maxima parte
delinquentium, qui post talem expiatam poenam non relabuntur.
Quando ergo per exceptionem post experimentum poenae damnatus
iterum delinquit, ostendit se illam poenam contemnere et pro ipso
non esse sufficiens frenum ad ipsum a delicto avertendum. Iterum
renovare eamdem poenam esset inutile, quia factum ostenderat esse
relative insufficientem. Ergo aggravanda poena est. Quare funda­
mentum severioris punitionis esset praesumptio de relativa insuffi­
cientia poenae ordinariae contra relabentem. Quae ratio est independens a circumstantiis extrinsecis ipsi facto criminoso, sed potius est
intime connexa cum secundo delicto, quae non habetur in primo:
nihil mirum, si secundum diverso modo i. e. gravius puniatur; iustitiae leges perfecte servantur. — Atque inde etiam fit ut hi auctores
recidivitatem non considerent, nisi in eo qui poenam iam subiit et
hunc vocant recidivum verum ; fictum recidivum habent qui relapsus
est in delictum post condemnationem firmam et ante expiatam poe­
nam. Item distinguunt in propriam si in delictum eiusdem speciei,
et impropriam si in delictum speciei diversae.

Argumenta utriusque sententiae gravis momenti sunt et aliquid
veri profecto habent; nec ita sunt opposita ut non facile in con­
cordiam redigi possint et sub diverso respectu conspirant ad demons­
trandam maiorem culpabilitatem recidivi in ordine ad maiorem impu­
tabilitatem criminalem (tametsi imputabilitas moralis non sit maior),
sub qua delictum considerandum est prout extitit in ipsa persona
delinquente, non in abstracto sine respectu ad personam. Persona
recidivi ut talis est magis periculosa societati, et hoc ipsum resultat
ex inutilitate ordinariae poenae impositae et expiatae.
108. Quidquid sit de illa controversia, iure nostro consideratur
in recidivo pervicacia in mala voluntate, minor reverentia erga le­
gem, quae certe supponit maiorem internam malitiam, maius peri­
culum spiritualis salutis ipsius rei a quo reum avertere intendit lex
poenalis Ecclesiae; cum quo cohaeret quod redditur societati magis
periculosus et pravum exemplum suppeditat frustrando finem legis
poenalis. Quodsi obiiciatur iudicem non debere iudicare de malitia
et pravitate personae, sed de facto et de malitia quae in ipso facto
ostenditur : hoc erit forte verum de foro saeculari; sed forum eccle­
siasticum magis respicit elementum internum, magis dirigitur ad ve­
ram internam emendationem, ideoque magis circumspicit integrum
modum agendi personae. Age vero, quo haec pravior est et magis obfirmata in malo seu maiorem habet malitiam (facto externo osten­
sam), magis distat a vera interna emendatione, quae est quoque
finis poenae, qui licet sit secundarius, praecipua quadam ratione in­
tenditur ab Ecclesia (Cfr. can 2218, § 1 in fine et completum systema
poenale Eccl. in can. 2214 § 2 depromptum ex Cone. Trid. sess.
XXIII de ref. cap. 1). Quare sicut facilis est Ecclesia in remittenda
poena, udi adest vera poenitentia et emendatio; ita nihil mirum,
quod maiorem malitiam et pervicaciam prae oculis habeat in decer­
nenda punitione.
Atque haec etiam est causa, cur recidivum habeat etiam eum
qui deliquit post condemnationem etiamsi poenam non subierit
(v.gr. quia condonata).

109. En autem modum, quo Codex definit conditionem recidivi
in can. 2208, licet generatim poena per condemnationem imposita
censenda est applicata.
< Recidivus sensu inris est qui post condemnationem rursus com­
mittit delictum eiusdem generis et in talibus rerum ac praesertim

temporis adiunctis ut eiusdem, pertinacia in mala voluntate prudenter
coniici possit ».
Ad recidivitatem in sensu iuris (8) hae conditiones requiruntur:
I. Iteratio delicti eiusdem generis. Quare in delicto permanente
v.gr. concubinatus, neglectus residentiae, non habetur recidivitas, sed
tale delictum suam propriam habet figuram.
Novum delictum debet esse eiusdem generis ac delictum praece­
dens: haec est quae dici solet reincidentia specifica, quae distin­
guitur ab ea quae dici potest reincidentia generica seu simplici ite­
ratione delictorum nullam inter se connexionem habentium. Quae­
nam sint delicta eiusdem generis non definitur praeciso quodam modo.
Critérium desumi debet ex iis quae supra n. 50 dicta sunt de qualitate
delicti, ex qua delictorum in varias species seu classes divisio est
desumenda: ipsa pars specialis libri V Codicis delicta eiusdem ge­
neris sub propria rubrica colligit. Tandem, cum aliis attendendis,
iudex rem in singulis casibus prudenti suo arbitrio hanc circum­
stantiam aestimare debet.
II. Novum delictum patratum esse debet post delicti praeceden­
tis condemnationem. Ante condemnationem iuridice non existit de­
lictum in ordine ad determinatum eius auctorem, tametsi factum cri­
minosum (hominem esse occisum) sit certum atque adeo notorium.
Ante condemnationem, toto tempore processus non habetur nisi
reus praesumptus.
Cum lex novum delictum requirat post condemnationem, non vi­
detur sufficere ut iteratio delicti sequatur delictum ob quod fuerit
incursa poena latae sententiae. Haec enim incurritur sine condem­
natione, sine interventu hominis seu iudicis, qui ex complexu cir­
cumstantiarum utriusque delicti possit coniicere voluntatis pervica­
ciam, nec poenam latae sententiae esse incursam iuridice est notum
nisi post sententiam declaratoriam criminis et poenae (9). At postquam
talis sententia lata est, quae dat notitiam iuridicam facti criminosi et
poenae incursae, pro iudice secundi delicti videtur, tum ex parte
obiecti tum ex effectu iuridico illius -sententiae, verificata conditio
recidivi. Nam illa declaratoria sententia, certe sub nomine sententiae
opponitur sententiae condemnatoriae ; sed lex loquitur de damna(S) In theologia morati recidivus habetur qui in eadem peccata frequenter
post plures confessiones sine emendatione reincidit.
(9) Cfr. Roberti, I, 146; Michiels, l. c. p. 224.

tione, non de sententia condemnatoria. lam vero sententia declaratoria est vera condemnatio quoad effectus poenae, quae alios et so­
cietatem seu forum externum respiciunt (arg. can. 2232): ipse reus pe­
rinde tractatur ac si tunc condemnaretur, cum speciali circumstantia
quod declaretur obnoxius poenae a tempore patrati delicti: pervi­
cacia in mala voluntate tota se tenet ex parte ipsius delinquentis et
non dependet ab interventu iudicis, cuius est illam noscere ex com­
plexu adiunctorum (10).
Non videtur requiri ut sit expiata poena praecedentis delicti, de
qua non loquitur canon (11); damnationem autem de se sequitur
poena, quae applicari post damnationem solet si applicatione indiget
et statim illam ipsa condemnatio infligit si actu executive non eget.
Quodsi expiatio poenae esset requisita in peiori conditione versa­
retur is, qui post expiationem poenae de novo deliquisset, quam is
qui poenae condonationem obtinuit aut poenae applicationem vel ex­
piationem malitiose effugerit. Cererum experientia poenae non est
fundamentum seu ratio iuridica, cur quis constituatur in conditione
recidivi, sed pervicacia in mala voluntate.
III. Praemissae conditiones sunt elementum legale ab ipsa lege
determinatum, tertium elementum est elementum morale quod relin­
quitur aestimandum prudenti arbitrio iudicis, a quo coniiciendum
est ex perspectis circumstantiis casus concreti ac moralibus et
psychologis conditionibus personae. — Requiritur ut delictum itera­
tum fuerit commissum « in talibus verum ac praesertim temporis adiunctis ut eiusdem pertinacia in mala voluntate prudenter coniici
possit >. Iteratum delictum potuit procedere ex mera debilitate aut
infirmitate personae ; porro potuit esse lapsus procedens ex gravis­
sima tentatione alterius personae, aut ex occasione nihil aut parum
voluntaria in qua reus versatus est et resistentia erat speciali modo
difficilis.
IV. Praesertim vero habenda est ratio temporis quod intercedit
inter primi delicti condemnationem et novum delictum ; ex natura
enim rei inter duo delicta maximo temporis intervallo separata, con­
nexio plerumque non dabitur. Non erat autem facile fixum temporis
intervallum per legem definire modo generali pro omnibus delic­
tis; praeterea reus semel damnatus potest callide occultare succes(10) Aliter Roberti, I. c.
(11) Cfr. Roberti, I, 145; Latini, 1. c. p. 165, Michiels, 1. c.

sivas eiusdem legis violationes vel alia delicta eiusdem generis: ideo
Codex hanc quoque circumstantiam reliquit prudenti iudicis aesti­
mationi. Si una vice reus non est tractatus ut recidivus et ordinaria
poena iterata est; in tertia eiusdem generis delicti reincidentia faci­
lius colligi poterit conditio recidivi (12).
110. Frequentatio variorum delictorum, seu numerus delictorum
etiam potest esse argumentum ad colligendam pertinaciam in mala
voluntate delinquendi, prout occasio tulerit. Idcirco can. 2268, § 2,
addiicitur: «Qui pluries deliquerit etiam diverso in genere, suam
auget culpabilitatem ». Quod valet etiamsi conditiones pro recidivitate non fuerint verificatae; et merito, cum pro speciali fine Eccle­
siae adsit maius salutis aeternae periculum in reo et gravius publi­
cum damnum et scandalum. Qua ratione plura crimina simul ad iu­
dicium deducta punienda sint, inferius in explicatione can. 2224.

CAPUT Χ1Π

De concursu plurium personarum
in idem delictum ecclesiasticum
(Cfr. Lib. V, tit. 37, de poenis, tit. 30, de sent. exc. etc. — can. 2209)

111. Scriptores: D'Annibale, Summula I, n. 319 sq. In const.
Apost. Sed. n. 12; Lega, 1. c. t. Ill, n. 39 sq.; Muenchen, 1. c. p. 39
sq., 75 sq. 86 sq.; Schiappoli, 1. c. n. 80 sq., Cfr. quoque Nehrmann,
Diss, de sociis criminum, Ludg. 1747; Schlenser, Diss, de imputa­
bilitate delicti alieni, Altd. 1750; Vestphal, De consortibus et adiutoribus criminum, eorumque poena et nexu, Hal. 1760; Schneidt, De
concursu ad delicta aliena, Wirceb. 1774; Schnell, De poenis regu­
lariter mitioribus in sociis criminum quam in eorum auctorihus iure
romano sancitis, Heindelb. 1805; Hopp., De concursu ad delictum
secundum ius hodiernum, Leod. 1820; De Smet, De sociis in cri­
mine, Qand 1827 ; loly, De la complicité, Paris 1855; Carrara, Studi
sui conato e sulla complicita, Pisa 1860. Programma dei corso di
diritto criminale 1 § 508 sq.; apud Pessina, Diritto penale § 108 sq.;
(12) Cfr. Robert? 1, 145 sq. ; Latini, 1. c. p. 166.

Chelodi, Ius poenale, n. 13 sq.; Roberti, De delictis et poenis 1,
n. 178 sq.; Michiels, I. c. p. 295 sq.; Amor Ruibal, Derecho penal de
la Iglesia, II, cap. 1-4, n. 62 sq., 95 sq.

§ 1. Notio et divisio

concursus in delicto ecclesiastico

112. Notio. Idem delictum a pluribus personis in illud concur­
rentibus patrari potest. Qui personarum concursus considerari potest
vel in his delictis quae suapte natura complicem requirunt, puta
adulterium, quo in casu potius est quaestio de delicto pluribus com­
muni, quam de concursu in delictum, Jatque ut per se patet tunc
unusquisque complex suam propriam et independentem habet culpabilitatem et independenter ab alio complice fit reus poenae pro illo
delicto sancitae (1). Potest praeterea ille concursus personarum spec­
tari in aliis delictis, ad quae patranda alterius cooperatio non requi­
ritur, at de facto ex plurium personarum concurrente actione ortum
ducunt; atque hic est concursus, qui nunc venit considerandus.
Quum porro auctor dilecti is sit, qui illud volens patravit, in
casu concursus delinquentium plures sunt quibus ut aliquo modo
auctoribus (h. e. sive physice sive moraliter) delictum tribuendum
est. Ad quod duo omnino videntur requiri: primo ut delictum vere
fuerit ab illis pluribus intentum seu volitum communi quadam vo­
luntate seu proposito, sine qua voluntate nemini delictum tribui po­
test, cum deficiat fundamentum imputabilitatis ; secundo deinde ut
unusquisque aliquid fecerit (non mere voluerit etiam voluntate exte­
rius manifestata) ad hoc ut delictum extiterit, cum propositum delin­
quendi, etiam exterius manifestatum, sine externa actione vinculo
causalitatis saltem moralis ad delictum exequendum ordinata, non
possit esse ratio cur delictum ab alio patratum alicui imputetur (2).
Delictum ita patratum ex plurium personarum concurrente ac­
tione, cum sit objective unum, subjective est multiplex, unde etiam
poena non dividitur inter varia subiecta, ita ut poena delicti partia­
liter sustineatur a singulis, i. e. unicuique proprium est delictum
unum, habens plurens auctores; sed unicuique applicari debet. Quia
(1) Ferrini, Diritto pen. rom. η. 79.
(2) Pessina, Diritto pen. § 109: qui scite notat communitatem propositi vix
dari posse in delictis ex improviso v. gr. in aestu irae vel rixae commissis, cui
consentit Lega, I. c. n. 39.

tamen gradus concursus seu influxus ad hoc ut existât delictum po­
test esse diversus, ita etiam aequum est ut poena, quae unicuique
quidem debetur ex communi causa eiusdem delicti, pro diverso
gradu influxus temperetur. Hinc investigatio de diversis formis seu
modis concursus.

113. Ex data notione excluditur a ratione concursus in delictum
concursus mere materialis, dum sine proposito delicti aliqua actio
ponitur, qua alius, primo ignorante et non consentiente, utitur ad
delictum patrandum (v.gr. qui vendunt arma, farmaca, venena). Nec
etiam potest dari concursus ad delictum mere culposum, quod quis
committit ex culpa dumtaxat iuridica; neque enim potest dari con­
cursus in proposito delinquendi in eo delicto, quod ex tali propo­
sito ortum non ducit (3).
Praeterea est impossibilis concursus mere negativus, qui enim
nihil facit ut delictum saltem per alium existât, delicti concausa aut
cooperans in delicto dici nequit (4), nisi in casu quo adsit iuridica
obligatio delictum impediendi; qua in hypothesi potius quis punitur
ob delictum omissionis contra legem talem obligationem imponentis,
quam ob concursum in alterius delictum v. gr. si quis praepositus
custodiae archivii, sive ex negligentia (delictum culposum) sive ex
conniventia dolose sinit subtrahi documenta (Pessina, 1. c. § 110) (5).
Nihil autem obstat, quominus gravitas imputabilitatis et poenae in
casu, citra verum concursum, respondeat gravitati delicti per alium
patrati et strictiori obligationi illud impediendi quam proprium offi­
cium exigit.
Pariter non est verus concursus seu cooperatio factum quod
subsequitur delictum v. gr. receptio delinquentis, ratihabitio, appro(3) Pessina, 1. c. § 110.
(4) C. 34, C. XXIII, q. 8. Aliter Mayer, Geschichte der Strafrechte p. 241 ;
at canones, quos allegat, vel agunt de obligatione morali caritatis (v.gr. c. 8, 11,
C. XXIII, q. 3) vel de auxilio praestito delinquentibus (ut c. 6, § 2, 7, X, de homic.
V, 12, de occisoribus S. Thomae Cantuariensis). Schiappoli, 1. c. u. 81 ; Kphn,
1. c. p. 49, not. 1 ; Hinschius, 1. c. t. V, 939, n, 3; Amor Ruibal, I. c. n. 61, ubi
scite notat imputabilitatem peccati in foro conscientiae, non esse confundendam
cum imputabilitate poenali. Ipsum quoque c. 47, X, de sent. exc. V, 39, mitiorem
patitur interpretationem; cfr. Innocentium IV et Gonzalez in diet. cap.
(5) Ferrini, Diritto pen. rom. η. 84, optime probat in iure romano non fuisse
admissum concursum negativum, quamvis nonnulli textus prima fronte videantur
illi favere.

batio, laudatio delicti, cum causa debeat effectum praecedere. Hae
actiones quae delictum subsequuntur possunt tamquam delicta sui
generis in lege poenali esse notata (6), at non possunt puniri titulo
concursus seu cooperationis, quae ne concipi quidem potest in ac­
tione delictum subséquente (7). Quodsi facta huiusmodi post delic­
tum posita sunt ex conventione seu promissione ante delictum data
(v. gr. occultandi seu receptandi reum), tum quidem illa promissio
delictum antecedens et quae suam exequutionem post delictum habet,
esset concursus promittentis in delictum, cum vere influat ad hoc ut
delictum existât. Propter similem rationem requiritur ut delictum iam
sit patratum seu consummatum ; attamen sicut ncnnunquam puniri
potest conatus delicti, ita in iisdem circumstantiis puniri poterunt qui
in illum conatum influxum habuerunt efficacem (8).

I

114. Quum autem omnes cooperatores nomine delicti communis
puniantur, in quo unusquisque suum exercuit influxum, et punitio
debeat respondere qualitati et quantitati influxus, circumstantiae de­
licti tum personales tum obiectivae his solis imputari debent pro
quibus dantur vel ex quorum actione procedunt, v. gr. in homicidio,
occisus est propinquus unius ex concurrentibus ; in communi con­
silio furtum perpetrandi, homicidium tanquam medium ad furtum
adhibitum et non conventum, iis solis est imputandum a quibus illud
medium adhibitum est (9).

§ 2. Notae historicae de concursu in delicto ecclesiastico
115. Historia. Ius Romanum de concursu delinquentium ex­
pressam et distinctam theoriam per principia generalia non proponit,
sed de concursu agit in singulis legibus de unoquoque delicto latis,
quae cum ad diversa tempora pertineant non offerunt systema quod­
dam certum de imputabilitate et punitione cooperatorum. Hinc DD.
de sensu legis Romanae in hac parte valde inter se dissentiunt, dum
alii tenent omnes cooperatores eadem poena puniri, qua principalis

(6)
(7)
(8)
(9)

Cfr. const. Apostolicae Sedis n. 1, 5, 16, 17, 37 ; Lega, I. c. n. 41.
Pessina, 1. c. ; Lega, I. c. n. 43.
Pessina, I. c. § 110, 1111, ; Schiappoli, 1. c. n. 83.
Berner, Tratt. di diritto pen. § 112; Pessina, 1. c. § 111.

delicti auctor, et contra alii id solum admittunt de iis, qui vere poterant dici socii, participes criminis, non de consciis, seu complici'
bus (10); alii demum rectius putant generale principium de omnibus
delictis non haberi, sed solum quoad certa delicta et certum modum
cooperationis admissum fuisse principium eiusdem imputabilitatis et
poenae (11). Certum tamen videtur ius Rom. in genere non ex sola
executione delicti sed etiam ex cooperatione admisisse imputabilitatem criminalem : in hac cooperatione gradus admisisse, praesertim vero
distinctionem inter conreos principales (socii, participes) et conreos
accessorios (conscii, adiutores), atque pro ultimis generatim licet non
semper mitiorem poenam statuisse, pro principalibus vero non idem
critérium adhibitum in variis delictis, nonnunquam tamen aequalem
poenam admisisse. Immo vel ipsum dolose non prohiberi delictum
dum posset, aut delinquentem recipere, videtur nonnunquam fuisse
ipsi delicto aequiparatum.
II. In iure populorum Germanicorum reperitur quoque expresse
facta distinctio inter cooperatores principales (auctores) et accessorios
(adiutores). Atque pro ultimis mitior poena sancitur. Nec desunt
plura exempla illius severitatis iuris Romani, qua receptator vel pro­
tector delinquentis tractatur tanquam conreus principalis, et eidem
poenae qua delicti executor subiicitur (12).
111. Praecedente iure Romano et Germanico ius canonicum in
diversis delictis et in diversis modis ad delictum concurrendi variam
etiam exhibuit disciplinam, quam ad systema quoddam certorum et
fixorum principiorum reducere perdifficile est. Nam singulorum ad
delictum concurrentium imputabilitas per principium generale nullibi
reperiebatur definita, et ex alia parte leges poenales Ecclesiae modo
mentionem faciunt de cooperatoribus aut omnibus aut aliquibus, modo
de ipsis plane silent, atque inde principium non suppeditant unde
sumatur critérium certum pro subiectione condelinquentium ad poe­
nam. Ita dum fontes nonnunquam annuntiant principium quod causae
(10) Ferrini, Diritto pen. rom. n. 80; Pesstna, 1, c. § 112.
(11) Cfr. Ferrini et Pessina, 1. sup. cit. Ipsa diligens collectio variarum le­
gum et subtilis inquisitio a nonnullis iuristis facta ad eruenda generalia de hac re
principia, ostendit irritum in hac parte adhibitum esse conatum. Quae subtilior
investigatio exulat a provincia commentatoris Codicis hodierni. Interim cfr. Michiels
1. c. p 298 sq. qui ex Ferrini, Diritto penale Romano, ordinate colligit iuris frag­
menta.
(12) Pessina, 1. c. § 113; Del Giudice, Diritto pen. germanico, n. 39 sq.

morales delicti et executores eadem poena sunt plectendi, v. gr. c. 6,
§ 1, X, de sent. exc. V, 39, ubi clericum percutiens et mandans vel
iubens eadem poena dicuntur puniri ex illa ratione « cum is com­
mittat vere, cuius auctoritate vel mandato delictum committi pro­
batur », at c. 6, § 1, 2, 4, X de homie. V, 12 minus dicuntur puniendi
cooperatores quam delicti executor et praeterea ponitur principium
quod < idem excessus minus est in uno quam in alio puniendus » (13).
IV. Systema quoddam scientificum, quo per principia generalia
determinaretur singulorum ad delictum concurrentium imputabilitas
et poena ipsis applicanda praecedentibus statutis civitatum Italiae,
opera interpretum iuris civilis coepit elaborari (14), nec perfectionem
quamdam obtinuit, nisi postquam in profundiorem inquisitionem di­
versorum systematum iam passim propositorum criminalistas addu­
xit necessitas publicandi novos codices poenales in quibus propter
iam inductam divisionem triplicis potestatis legiferae, iudicialis et
administrativae in diversa subiecta, satis communiter creditum est,
quam minimum arbitrium esse iudicibus relinquendum. Attamen licet
a poenalistis, qui ethicae Christianae principia non neglexerunt atque
eadem profiteri non sunt veriti, scientificae theoriae satis perfectae
iam fuerint -propositae atque in codicibus poenalibus applicatae,
omnes tamen controversiae nondum cessarunt, atque ultimis tempo­
ribus nova perturbatio inducta est propter absurdas theorias, quae
a- positivismi et materialismi sectatoribus excogitatae et propugnatae
fuerunt.

116. Doctrina canonistica. Ex incertitudine, quae reperiebatur
in fontibus et ex facto quod singulares leges penales modo silebant
de cooperatoribus, modo illos enumerabant complete vel incomplete,
etiam doctrina canonistica fuit vacillans et varia. Quoad substantiam
tamen ad haec capita reduci potest: 1. Cooperatores sensu generico
huius vocis, distingui possunt in principales (conrei principales seu
delicti auctores per concurrentem actionem delicti executivam) et
accessorios (conrei accessorii seu cooperatores sensu specifico huius
vocis). Principales sunt, qui communi delinquendi consilio simul in
delictum patrandum physice concurrunt; hi sine dubio principales
(13) Cfr. Schiappoli, I. c. n. 81 sq., n. 87 sq. ; D’Annibale, I. c. n. 319 sq. ;
Lega, 1. c. n. 39 sq. ; Hollweck, 1. c. § 8.
(14) Cfr. Pessina, 1. c. § 114.

delicti auctores seu coauctores sunt, quibus imprimis delictum est
tribuendum. Atque licet uniuscuiusque opera singiliatim spectata non
sit necessaria, de facto delictum non provenit nisi ex omnium con­
currente actione, est unum delictum commune, ideoque delictum
unicuique est imputabile (unum factum, unum delictum, doctrina
jurisconsultorum Rom. arg. L. 21, § 9, D. 47, 2). Accessorii (cooperato­
res) sunt qui suam operam praestant ad hoc ut delictum ex aliorum executione existât, sive inducendo ad delictum patrandum, sive alio modo
externe influendo in actionem delicti executivam. Hi quoque in im­
putabilitate delicti participant, quod ex dictis importat propositum de­
linquendi et actionem externam in existentiam delicti influentem (15).
II. Praescindendo ab imputatione morali in conscientia et in or­
dine ad peccatum foro interno Ecclesiae subiectum, pro imputabili­
tate criminali, quae propria est externi fori, ex doctrina tradita re­
quiritur in concurrentibus ad delictum : 1° aliquis actus externus,
qui sit, 2° voluntarius, ac praeterea 3° delictuosus, quo scilicet quis
in delictum ut tale, non mere materialiter cooperetur, 4° efficax, qui
non tantum sit aptus ut influat in existentiam delicti, sed de facto
illum influxum exerceat, 5° actus positivus (16).
III. Supposita imputabilitate ex praedictis conditionibus resul­
tante relate ad poenas, hae tenent eodem modo omnes delinquentes
principales, quibus tamen circumstantiae aggravantes non sunt im­
putandae nisi in quantum ab ipsorum actione procedant, neque quae
sunt personales unius aliis sunt tribuendae. De delinquentibus accès(15) D’Annibale, 1. c. π. 319; Amor Ruibal, 1. d. n. 60. Non omnes tamen
auctores in hac divisione conveniunt et ex aliis principiis possunt proponi aliae
divisiones aeque probabiles. Ita v. gr. Lega 1. c. n. 40, sequutus De Rossi, (Trattato di diritto pen. t. II, c. 34 sq.) vocat conreos principales tum eos, qui in pro­
positum delinquendi directe influunt, ut mandantes iubentes (auctores seu causae
morales), tum eos qui in delicto exequendo physice concurrunt conscii de alio­
rum voluntate, cui deliberate satisfaciunt (auctores ut causae physicae) ; accesso­
rios vero, qui efficiunt ut crimen facilius et efficacius perpetretur. Similis discre­
pantia quoad divisionem et poenas invenitur in codicibus diversarum nationum.
Cfr. Pessina, 1. c. § 115 sq. qui § 118, distinguit concurrentes, in coauctores, qui
delictum ex communi consilio patrant sive exequuntur, sive praecedat, sive non
praecedat aliorum provocatio, in provocantes (auctores intellectuales), qui movent
alios ad exequendum delictum sive iussione sive mandato sive simplici instiga­
tione. Deinde distinguit delinquentes principales, qui actionem principalem ponunt
ut delictum existât, et complices, qui iuvamen sive auxilium seu favorem delin­
quenti principali praebent.
(16) D’Annibale, 1. c. n. 322, 323; Amor Ruibal, I. c. n. 61.

sonis non est concors canonistarum sententia. Plures distinxerunt
inter poenas latae sententiae et ferendae sententiae, atque poenas
latae sententiae contra delictum in lege poenali sancitas non exten­
dunt ad delinquentes accessorios, nisi in quantum lex eos aut aliquem
ipsorum expresse commemoret. In poenis vero ferendae sententiae
comprehendi omnes cooperatores qui efficaciter in delictum influ­
xerunt, cum videlicet sine ipsorum cooperatione delictum non extitisset, quamvis admittant mitius puniendos esse in casu, quo sine
ipsorum cooperatione eodem modo esset sequutus effectus (17).
(17) Thesaurus, 1. c. P. I, c. 10, qni pro sua sententia citat Clarum q. 90,
§ fin.; Farinarium, q. 130, n. 4; Sanchez, De matr. d. 48, n. 3; /4w7a, De cens,
p. 2, c. 5, dis. 3, dub. 2 ; Navarruni, Cons. 98, n. 2, Summ. c. 27, n. 51 ; Ugolinum, De Simon, tab. 4, c. 8, n. 4; Suarez, De cens. d. 4, see. 3, n. 5. At D’An­
nibale, I. c. n. 320, ita proponit suam sententiam : « cum poenae non excedant pro­
prium casum, nemo ex his (cooperatoribus) tenetur poenis in iure adversus ali­
quem eorum statutis, nisi et in ipsum latae sint nominatim. Ideo poena statuta
v.gr. adversus facientem, mandantem verius non tenet : et ex diverso statuta ad­
versus mandantem, non tenet facientem; statuta adversus mandantes et facientes,
non tenet eos qui opem, auxilium ferunt ; statuta adversus eos, qui consilium
praebent, non tenet eos, qui praestant opem. Eoque minus tenent eos, qui non
prohibent vel ratum habent ; quippe qui revera in delictum non influunt. In quos
autem manifeste lata est, tenet eos proculdubio sed post effectum sequutum ; prae­
terquam si palam appareat haec coerceri per se, et quasi delicta sui generis ». Quo
in loco distinctio inter poenas latae et ferendae sententiae non fit, nec illam distinc­
tionem patitur generale principium, in quo illa doctrina fundatur quod « poenae
non excedant proprium casum ». At numquid hoc principium est hic rite applica­
tum? numquid fit extensio a casu ad casum si dicatur poenam statutam in de­
licto pertinere ad omnes eius auctores sive physice sive moraliter ? casus est uni­
cus sc. delictum omnino in lege determinatum et solum est quaestio de auctoribus:
porro in iure morales auctores, non minus vere dicuntur auctores quam physicae
delicti causae, v. g. c. 6 § 1, X, de sent. exc. V, 39 ; « quum is committat vere, cuius
auctoritate vel mandato delictum committi probatur ». c. 2, X, de cler. pugn. V, 14 :
«... homicidium autem tam facto quam praecepto sive consilio aut defensione non
est dubium perpetrari... ». Ceterum ipse D’Annibale 1. c. n. 319 praecedente, quae­
stionem hoc modo proponit : « num delinquentes accessorii eisdem poenis sint ob­
noxii, quae in delinquentes principales statutae sunt » deinde addit : « Dixi eis­
dem, nam aliqua poena coercendos esse, palam est»; qua declaratione
sententia Card. D’Annibale reducitur ad hanc : delinquentes accessorii non ordi­
naria (i. e. legis) poena puniendi sunt, sed extraordinaria (i. e. generatim mitiore).
Atque haec est sententia, quam in praxi tenendam dicit Lega 1. c. n. 42, qui post­
quam opinionem D’Annibale non admisit quando poena in lege sancita est fe­
rendae sententiae, tandem concludit in praxi rem reduci ad arbitrium iudicis in
infligenda poena extraordinaria iuxta doctrinam Schmalzgrueberii tit. de poen.
n. 31 (aut forte n. 41 ?).

Quae distinctio inter poenas latae et ferendae sententiae si at­
tendantur principia de imputabilitate non videtur esse logica nec
in fontibus iuris certo fundata. Non enim apparet ratio iuridica a
priori cur condelinquentes in delicto, quod punitur poenis ferendae
sententiae debeant esse peioris conditionis quam in iis, quae poenis
latae sententiae puniuntur; cum fundamentum iuridicum punitionis
sit dignitas condelinquentium ad poenam seu imputabilitas, quae in
paritate influxus non est diversa ex solo diverso modo quo legis­
lator poenam in sua lege statuat. Quodsi ex hoc capite non est
logica, ex alio capite videtur esse incongrua, quia poenae latae
sententiae ex mente Ecclesiae videntur esse efficacior modus coer­
cendi delicta, et idcirco praesertim tali poena sanciuntur delicta
graviora; porro in his delictis gravioribus haud raro poenae latae
sententiae aliam ferendae sententiae legislator non addit, etiam cum
cooperatores nullo modo ne indirecte quidem commemorat; qua in
hypothesi causae morales delicti etiam principales v. gr. mandantes
et iubentes ab omni poena immunes essent, quod videtur omnino
a mente legislatoris alienum (18). Quare illa distinctio inter poenas
latae et ferendae sententiae non videtur solide sustineri; sed ubi
lex delinquentes accessorios non commemorat, in utroque casu a
(18) Cfr. textus iuris in nota praeced. citatos; Amor Ruibal t. c. n. 62, ube­
rius in Derecho penal II, cap. 2. Quodsi illa distinctio inter poenas latae et fe­
rendae sententiae dicta est videri parum logica attentis principiis imputabilitatis
et ratione qua innitur lex poenalis, facile tamen explicatur cur plures auctores
illam adhibuerint, praecedentibus theologis moralistis, quorum est decidere num
quis debeat in conscientia se habere ut poena ligatum. Nam poenae latae sen­
tentiae, quae fori ecclesiastici sunt propriae, maxime sunt odiosae i. e. extraor­
dinario modo odiosae, cum valde durum sit, ut quis in seipsum exequi poenam
teneatur; ergo in illis maxime stricta interpretatio est adhibenda, praesertim
quando aliqua dubitandi causa subsit; porro in praesenti quaestione probabilis
dubitandi ratio aderat in hoc, quod leges poenales nonnumquam cooperatores
expresse commemorarent nonnumquam de iisdem silerent; at ob hanc rationem,
quae, ut dictum est, etiam verificatur in aliis legibus statuentibus poenas ferendae
sententiae, quae etiam modo memorant cooperatores modo de ipsis silent, non
satis logice deducitur discrimen ex differentia inter leges, licet suum retineat va­
lorem argumentum depromptum ex maiori acerbitate poenae, quae sit sine
praecedente sententia incurrenda. Verum ex alia parte satis intelligitur delictum
in lege poenali contemplatum esse puniendum saltem poenis ferendae sententiae
arbitrio iudicis definiendis, quae aliquo modo pertineant ad omnes per propriam
actionem ad delictum concurrentes.

poena legis immunes dicendi sunt (19); sed etiam videtur addendum, eos poena arbitraria a iudice puniri debere.
Incertitudinem iuris praecedentis propter fontium defectum su­
stulit Codex can. 2209.

§ 3. De variis cooperationis formis.
w

117. Cum delictum duobus constet elementis, physico (motu
corporis, actu externo) sine quo delictum non est possibile; morali
(propositum seu intentio criminosa), sine quo materialis violatio non
est delictum; participatio in delicto aliarum personarum potest
haberi in uno ex duobus elementis aut in utroque. - Hinc distingui
potest: 1° concursus actionis sine concursu voluntatis; Π0 concursus
voluntatis sine concursu actionis; 111° concursus actionis et voluntatis.
I. Concursus actionis sine voluntate. Cum quis coope­
ratur alteri in delicto sine voluntate, actio non est imputabilis. Id acci­
dere potest: 1°) quia habuit intentionem innoxiam distinctam: credit
quis se cooperari rei licitae et alius utitur ad delictum patrandum (fur
vocat fabrum ad aperiendam ianuam quasi propriae domus, deinde
utitur ad furandum). 2°) Quia habuit intentionem criminosam di­
stinctam. (Caius credit iuvare Titium in patrando delicto leviori;
sed hic dolose utitur illo iuvamine ad patrandum delictum gravius,
quod a Caio praevideri non potuit) (20). 3°) ex defectu intentionis
positivae, quae habetur in facto culposo, in quo non videtur posse
dari complicitas (21).
(19) Cfr. de hac quaestione: Schiappoli 1. c. n. 84. sq., ubi varii iuris textus
citantur, qui rem pro neutra opinione conficiunt.
(20) Paulus in L. 53 D. de furtis (47,2), fingit casum, quo unus iniuriae causa
portam domus destruit, per quam alii sese intrudunt ad furtum committendum;
et resolvit non teneri furti, quia maleficia voluntas et propositum delinquentis
distinguunt.
(21) Reg. Ulpiani in L. 50 § 2 D. de furtis « Recte Pedius ait, sicut nemo
furtum facit sine dolo malo, ita nec consilium vel opem ferre sine dolo malo posse ».
Caius praepositus custodiae archivi secreti dat Titio elavem praedicti archivi
(allegans quod ibi reliqui oblitum breviarium ut illud mihi afferas). Titius in­
travit et arripuit secreta documenta. Factum Caii, erit factum culposum, si fur­
tum praevidere potuit, sed non poterit dici complex substractionis. Respondebit
de facto culposo, de negligentia, non de ipsa substractione.

CAPUT XIII

Possunt reduci ad unum principium, sc. concursus materialis,
licet efficiens, non reddit participem delicti, si non adfuit intentio
determinata illud adiuvandi: ad quam intentionem praeprimis requi­
ritur scientia: scientia autem non est communicabilis. Si plures per­
cutiunt mulierem praegnantem, omnes erunt rei percussionis; sed
abortus inde secuti, solus is qui habuit scientiam paegnationis.
Ergo in percussione habetur cuncursus, in abortu non (22).
Π. Concursus voluntatis sine concursu actionis. Qui
in voluntatem alterius committendi delicti concurrit, sine concursu in
actione, huic alterius factum est imputabile, si in voluntatem alte­
rius influxum habuit efficacem, cum proportione ad maiorem vel
minorem influxus gradum. Dicitur causa moralis delicti, et hoc
sensu causa moralis potest esse causa principalis (23).
Quinque distinctae cooperationis formae assignari possunt: man­
datum, iussum, coactio, consilium, societas. Non raro comprehen­
duntur sub generico nomine instigationis a iuristis et legislatoribus
modernis; sed inter diversos modos est magnum discrimen (24).
a) Mandatum habetur, cum quis alteri committit delicti executionem in utilitatem committentis.
b) Iussum seu praeceptum delinquendi per abusum auctori­
tatis a superiore inferiori impositum·
c) Coactio est mandatum delinquendi (etiam sine auctoritate
impositum) cum comminatione gravis damni. — Apparet, iussum et
coactionem esse mandatum qualificatum propter abusum auctorita­
tis vel incussionem timoris. Quae duae formae cooperationis mo­
ralis, hoc habent speciale quod ratione maioris influxus, quem in
animum exequentis potuit exercere auctoritas vel mali comminatio,
minuitur imputabilitas auctoris physici et augetur illius qui fuit
causa moralis. Quod augmentum et respectivum decrementum talia
(22) Qui ignoravit praegnationem erit fortasse reus homicidii culposi si
praevideri potuit et non fuit praevisum ex negligentia, minime vero homicidii
voluntarii.
(23) Carrara, Programma, P. Gen. § 440 sq.
(24) Cfr. Pessina I. c, § 120. Tres priores modi clare habentur in iure Rom.
sc.: is qui iubet, si modo ius imperandi habeat (L. 37 pr. D. 9. 2; L. 11 § 3 sq.
D. 47, 10); mandatores caedis perinde ac homicidae punientur (Paul. sent. V, 23;
L. 15 D. 48, 5); tandem invenitur consilium, quo quis directe inducit in delictum
“consilium dare videtur, qui persuadet et impellit atque instruit consilio,, (L. 50
§ 2. 3 D. de furt., Inst. IV, 1, 2), atque is proprio vocabulo dicitur suasor (L. 12
D. 48. 5). Cfr. Ferrini, Diritto pen. rom. n. 81 sq.

esse possunt, ut auctor physicus ab omni imputabilitate sit liber, quae
tota in causam moralem refundatur. Id accidit cum executor potius
considerari debet ut instrumentum passivum mandantis aut cogen­
tis, aut quia non habuit voluntatem liberam ut in pluribus casibus
coactionis aut quia non habuit voluntatem conscientem relate ad
imputabilitatem rei seu facti, ut in pluribus casibus praecepti seu
iussionis. Demptis his casibus et hac speciali ratione, mandatum,
iussio, coactio iisdem regulis subsunt.
d) Consilium, seu suasio est instigatio alicui facta in finem
committendi delicti pro suo exclusivo commodo et utilitate.
Societas delinquendi est pactum inter plures personas de commit­
tendo delicto ob commodum aut commune aut respectivum. V. gr. si con­
veniunt de aliquo occidendo in vindictam (commune), vel unus ob vin­
dictam alius ob utilitatem quia ita erit haeres (com. respectivum) (25).
Ex datis notionibus haec iuridica principia inferuntur:
1°) Iussio tunc est causa moralis cum efficaciter in delictum
obsequentis influit; ad hoc, prout a simplici instigatione distingui­
tur, duo requiruntur: 1° ut agatur de superiore qui veram habeat
auctoritatem in eum, qui iussum exequitur, qua abutitur in impo­
nenda subdito criminis patratione, 2° ut agatur de actibus, qui
aliquod habeant vinculum seu relationem cum potestate, quae in
tali auctoritate continetur, secus non tam propter auctoritatem, quam
ex instigatione vel forte comminatione propositum delinquendi
conciperetur (26).
2°) Mandatum (licet nonnumquam ponitur pro praecepto seu
iussione) proprie est pactum sceleris constans ex propositione de­
licti in favorem mandantis patrandi et ex acceptatione mandatarii.
Qüare D'Annibale 1. c. n. 321 sensu latiori mandatum accipere
videtur, dum dicit: «Mandare intelligitur is, qui aliquid alicui pro
se faciendum committit seu iubeat seu roget seu solum desiderium
ostendat», nisi subintelligatur promissio seu acceptatio alterius(27).

(25) Carzovius, Pract. crim. P. I, q. 3; Strykius, Diss. de mandato delinq.
Nani, Principii di giurispr. crimin. § 136; Carmignani, Elementa § 264.
(26) C. 8. Dist. 50.; c. 2. X. de cler. pugn. V. 12.; c. 1. § 1. de sent. exc.
V. 39.; Carmignani 1. c. I. § 212.; Pessina, 1. c. § 121.; Schiappoli 1. c. n. 87.
(27) C. 6. § 1. de sent. exc. V. 39.; Carmignani 1. c. § 213. sq.; Lega 1. c.
n. 43. Cfr. Strifk, De mandato delinquendi, Francf. 1690; Lyncker, De mandato
rei turpis 1699; Leyser, De mandato turpi, in Med. ad Pand. spec. 183, apud
Pessina, 1. c. § 121.

CAPUT XIII

Cum in mandato supponatur mandatarium nullum interesse habere
in delicto quod ex mandato patratur, causa primaria {moralis utique)
est mandans, sine cuius mandato mandatarius delictum non com­
mitteret in cuius executione nullam haberet utilitatem. Atque in hoc
praecise tum scholae tum moderni codices fundarunt doctrinam de
perfecta aequalitate imputationis inter mandantem et delicti execu·
torem. Quae parificatio tamen supponit duas conditiones: 1° quod
adsit aequalitas doli in utroque; 2° ut agatur de vero et proprio
mandatario, nam si is etiam habuit aliquod interesse in delicto,
tunc potius fit socius, sin vero iam in eo erat ut delictum com­
mitteret et in hunc finem quaesivit mandatum, tunc plus illi impu­
tatur et praesumptio cedere debet veritati.
3°) Provocatio seu instigatio ad delictum fit quocumque alio
modo, qno quis movetur ad concipiendum delicti propositum v.
gr. consilio, suasione, comminatione. Praesertim vero in iure con­
sideratur consilium, quod a mandato differt, quod mandatum in
mandantis utilitatem confertur, cum consilium in illius utilitatem,
qui eo utitur (L. 20. D. 3. 2.). Hinc duplex solet distingui consi­
lium: aliud quod dicitur speciale aut etiam efficax, vel cooperativum,
quod persuasionem simulque instructionem ad delictum continet,
atque hoc est illud consilium cui convenit definitio iuris Romani
^Consilium dare videtur qui persuadet et impellit atque instruit
consilio ad delictum faciendum» (L. 50· § 2, 3 D. de furt.). Ab hoc
distinguitur consilium simplex seu generale, quod etiam excitans
vel hortatorium nuncupatur, quod in nuda ad delictum hortatione
consistit. Ex primo certe oritur imputabilitas poenalis; at licet ex
secundo oriatur imputabilitas moralis propter peccatum, imputabili­
tas poenalis fori externi non videtur oriri (28); nisi forte sit unica
causa cur alius inductus sit ad delictum patrandum, aut saltem
constet, sine tali consilio delictum non iri commissum, quod valde
difficile est. Hic certe est maximus gradus imputationis. Nam etsi
verum sit utilitatem ex delicto totam se tenere ex parte illius cui
consilium datur, atque haec est causa ex se sufficiens ad concipien­
dum propositum delinquendi; haec tamen non est nisi mera
praesumptio, quod quis ex sola utilitate fuit determinatus ad agen­
dum, quae veritati contrariae probatae cedere debet.
(2S) D’Ambak, I. c. n. 321 et not 20. 21 ·, L'ga, |. c. supra; Carmignmi

Porro efficacia consilii debet esse obiectiva et subiectiva seu
cum dolo suasoris, nec sufficeret quod verbum casu et incaute
prolatum alterum determinaverit, si non fuerit dictum cum inten­
tione alterum inducendi, qua in re praecise consistit dolus consilii ;
sicut e contra non sufficeret intentio sine obiectiva efficacia v. gr.
si quis alteri dicat occide inimicum te insequentem, sed probatur
hoc verbum ab occidente non fuisse auditum.
In consilio supponitur quod qui consilium dat interesse in
delicto patrando non habeat, et totum interesse esse penes eum,
cui consilium datur et delictum exequitur. Sed haud raro praesumi
potest, quod is sine consilio etiam delictum commisisset (quippe
interesse habebat): qua in hypothesi, cum in exequente detur plena
imputatio, in consilium dante haec certe est minor quam in man­
dante et socio, vel forte nulla (v. gr. si nullum exercuit influxum
in plane determinatum ad agendum). Quare imputabilitas consilii
dependet a gradu influxus exerciti.
4°) In societate interesse est commune: quare causa moralis
delicti sunt duo socii ; causa physica is solus, qui crimen exequutus
est; quare in paritate influxus moralis, plus imputatur socio executori, quam alteri. Quodsi omnes qui convenerunt in propositum
delinquendi etiam in executione seu consummatione criminis partem
habuerunt, non amplius habetur simplex concursus voluntatis sed
etiam actionis, et imputabilitas aestimatur cum proportione ad par­
tem quam quisque habuit in executione delicti: sunt veri coautores,
veri correi.
III, Concursus voluntatis et actionis habetur in iis, qui
et volunt seu intendunt delictum et personaliter interveniunt in
actibus quibus ipsum perficitur. Qui concursus diversos habere po­
test gradus, et oportet distinguere in actione criminosa tria mo­
menta: praeparatio, executio, consummatio. Ex participatione in
actibus consummativis delicti nascitur correitas; ex participatione
in actibus praecedentibus sive executivis sive praeparatoriis auxi­
lium', ex participatione in actibus subsequentibus delicti consum­
mationem habetur adhaerentia, favor.
a) Qui participationem habet in actibus consummativis est
verus correus delicti, licet forsam concursum dumtaxat moralem
posuit v. gr. per instigationem. Vel ipsum nudum verbum etiam
praecedens potest constituere elementum physicum participationis in
delicto, si non solum in voluntatem, sed etiam in factum tamquam

pars actionis influxit. V. gr. qui ex conventione cum homicida
verbis subdolis adduxit eum contra quem erat paratum homicidium
in locum ubi ab homicida praeparabatur occisio — non est merum
auxilium sed correitas — a fortiori dum quis ligat et ligatum tenet
quem alius confodit et occidit.
Inter ipsos tamen correos, licet omnes respondere debe­
ant de delicto patrato, diversi tamen gradus imputabilitatis existere
possunt ; qui gradus desumendus est ex maiori vel minori influxu
seu participatione in consummationem delicti.
b} Ultima forma concursus est auxilium crimini praestitum.
Cum factum principale quod constituit delictum ab eo, qui crimen
intendit, mediis de quibus ipse disponit perfici non potest, tum
potest ab aliis praestari iuvamen seu auxilium exhibendo delinquenti
principali media ad delictum perficiendum (v. gr. si medicus
dat potionem, qua utatur puella ad procurandum abortum intentum)
aut saltem ad removenda obstacula (v. gr. vigilando ne possit capi
in flagranti delicto). Auxilium sensu explicato praebentes proprio
nomine vocantur complices. Porro auxilium potest esse materiale
quando positiva praestantur media ad delictum perpetrandum; vel
potest esse morale v. gr. 1° delinquentem instruendo in modo se­
cure perficiendi delictum (atque hoc est consilium efficax, de quo
supra, id est, cum ope seu auxilio coniunctum), vel 2° addendo
animos delinquenti, puta promissione iuvaminis etsi postea non
praestetur vel persuadendo de facilitate occultandi delicti aut obtinendae impunitatis. Atque hic duplex modus est quem satis frequen­
ter canonistae atque ipsi iuris fontes designant duplici illo vocabulo :
auxilium — iuvamen materiale, favor — iuvamen morale, quae
saepe in formula legis poenalis merito coniunguntur (29).
Ex data notione apparet complicitatem, quae habetur in auxilio
praestito delinquenti, merito esse fundamentum cur delictum com­
plici imputetur idemque poenis subiiciatur, licet generatim minori­
bus quam delinquens principalis. Gradus desumendus est ex mai­
ori vel minori influxu in consummationem delicti: hinc distinctio
inter auxilium proximum (si in actibus executivis) et remotum (si
(29) D’Annibale 1. c. n. 322; Pessina 1. c. § 123; Schiappoli L c. n. 90. 91
ubi etiam ostendit variam terminologiam in iure adhibitam. Cfr. quoque Reinhardt,
De consilio in criminalibus eiusque effectu, Erf. 1732; Haste, De consilio in
crimin. eiusque effectibus 1732; Drell, De poena instigationis, Vitemb. 1754
apud Pessina 1. c.

in praeparatoriis). Maximus gradus habetur in complice necessario,
qui ad actionem concurrit actu proprio tali, sine quo delictum
consummari non potuisset.

118. Revocatio mandati, iussionis vel consilii. Si praecep­
tum, mandatum seu consilium ante admissum delictum revocatum
fuerit, et revocatio facta tempestive intimata ei fuerit, cui mandatum seu
consilium datum fuerat, et is nihilominus delictum consummaverit,
mandans, iubens vel consilium dans ab imputabilitate et poenis
delicti videntur eximi; idque sancit can. 2209 § 5 si retractatio
influxum abduxerit plene; posita enim revocatione, iussum et man­
datum evanescunt, atque idem videtur dicendum de consilio. Nisi
forte poenae latae fuerint in mandatum ipsum seu consilium, quasi
in delicta sui generis, quod non raro in iure nostro fit praesertim
quoad mandantes. Recte tamen iam addidit D'Annibale, neminem
inde excusari, quod se non mandante vel consulente, alius certissime
mandaturus, seu consulturus esset; id enim non impedit quominus in
casu delictum ex eius mandato seu consilio fuerit admissum (30).
119. Fautores delicti (vel potius delinquentium), qui favorem
seu opem praestant delinquenti post delictum commissum, v. gr.
reum receptando, occultando, aut defendendo seu protegendo (de­
dito di favoreggiamento), licet saepe in fontibus iuris videantur
connumerari inter cooperatores seu participes delicti (31), atque
(30) D’Annibale, 1. c. n. 321; Schiappoli 1. c. n. 88; Pessina 1. c.
§ 122. Amor Ruibal, Derecho penal de la Iglesia II n. 55 sq. Quodsi
quidam auctores praeter manifestationem mutatae seu revocatae volunta­
tis, quae sufficit ut mandans sit immunis a poena, requirunt in consulente ut
destruat vim moralem prioris consilii atque adeo insinuant illam destructionem
non esse possibilem in casu, quo consilium revera moverat principalem delin­
quentem (Cfr. Innoc. IV. ad c. 12. de homic. n. 2. 3.; Reiffenst. V. 12. n. 33.;
Schmalzgr. ib. n. 170), huius disparitatis iuridica ratio non apparet; at certe vix
capitur quomodo consilium datum ut tale retractari possit, nisi proponendo ra­
tiones suadentes contrarium, atque hoc est quod moderate exigit Schmalzgr. V.
39. n. 223., quo facto non amplius consilium datum influit in delictum, quod
totum principalis agentis improbitati est tribuendum. Cfr. Pennacchi^ in Const.
Apost. Sed. I. p. 222. De casu mandatarii fines mandati excedentis, et Carmignani 1. c. § 219 sq.; Amor Ruibal 1. c. n. 56, 73.
(31) C. 8. (Cone. Lat. III. a. 1179) X. de haeret. V. 7; c. 9. X. eod.; c.
13. (Later. IV a. 1215) X. eod.; c. 3. § 5. X. eod.; c. 1. § 1. de homic. V. 4
in Sext.; c. 5. de poen. V. 9 in Sext.; c. 1. de poen. V. 8 in Clem.; D'Anni­
bale I. c. n. 322.

iisdem vel similibus saltem poenis haud raro subiiciantur, proprie
tamen cooperatores aut complices non sunt. Complicitas enim aut
cooperatio importat influxum in delictum sive physicum sive saltem
morale, sive immediatum sive saltem mediatum influendo in propo­
situm delinquendi; at actus qui post delictum est positus causalem
influxum, quod fundamentum est imputationis, habere non potest
nec in delictum ipsuçn nec in propositum delinquendi ex quo
delictum procedit. Ergo delicti imputabilitatem fautores non contra­
hunt nec poenis delicti subiiciuntur, sed committunt delictum sui
generis, quod poenis est obnoxium, cum lex poenalis de fautoribus
cavet. Atque ita de facto in Ecclesia saepe in delictis praesertim
atrocibus fautores commemorantur et gravissimis poenis merito
subiiciuntur, cum non raro favor delinquenti post delictum praes­
titus includat veram cooperationem in delicti tractum successivum
habentis perseverantiam, v. gr. in furto per plures successivos ac­
tus facto, qui custodit iam furto ablata, aut saltem in delinquentis
contumaciam seu pertinaciam in mala voluntate (32). At, si opera
post delictum praestita fuit ante promissa, pacta seu conventa,
constituit auxilium et regulas auxilii sequitur; quia per pactum
habuit existentiam antecedentem et influxit in determinationem
criminosam auctoris physici (can. 2209, § 7).

120. Sholion. Haud raro in fontibus inter cooperatores com­
memorantur factum delictuosum ratum habentes atque in delictis
atrocioribus aequiparantur mandantibus (33); illa quidem aequiparatio fit in poenis quibus subiiciuntur; non inde tamen inferendum
ratihabitionem haberi ut veram cooperationem ad instar illius quae
habetur in mandato. Hoc quidem accidit in illa ratihabitione, quae
includit participationem in fructibus delicti permanentis v. gr. in
illegitima emptione aut alienatione bonorum ecclesiasticorum aut in
aliis delictis in istis negotiis civilibus commissis, in quibus ratiha(32) Non semper facile est distinguere utrum favor includat cooperationem,
cfr. c. 1. 4. C. XXXVI. q. 2.; c. 5. de poen V. 3 in Sext.; c. 3 de imm. eccl.
Ill, 23 in Sext; c. 1. X. de off. iud. del. I. 29; c. 47 X. de sent. exc. V. 39;
Schiappoli 1. c. n. 91. 92. Cfr. quoque Const. Apost. Sed. n. 4. 6, 12. 16. 28. 29.
35 etc.
(33) C. 23 de sent. exc. V. 11 in Sext.; c. 5. de poen. V. 9. in Sext.· c.
1. de poen- V. 8 in Clem.; D’Annibale 1. c. n. 324; Schiappoli i. c. n. 89. Cfr.
quoque const. Apost. Sed. n. 5. etc.

bitio fictione iuris retrotrahitur et mandato aequiparatur (34). Nam
ratum habens per ratihabitionem negotium facit suum, atque ita si
quis praedium ecclesiasticum ab usurpatoribus pro me emerit et
ego emptionem ratam habeo, vere emo atque poenas incurro, non
quidem ex tunc, quae fictio in poenalibus locum non habet, sed
ex nunc. Idem accidit in aliis delictis permanentibus, in quibus
ratihabitio importat continuationem actionis delictivae v. gr. in
incarceratione Praelati ecclesiastici. At extra hos casus, ratihabitio
est delictum sui generis, quod tum poenis legis subiicitur cum in
lege expresse cavetur.
At cum ratihabitio sensu explicato cooperationem continet
et punitur poenis statutis contra delictum perpetrantem, ut poenae
incurrantur opus est: 1° ut delictum sit huiusmodi, quod mandari
seu per alium perpetrari potuisset (35), 2° ut a se perpetrari potuis­
set eo tempore quo admissum est (36), 3° ut illud probaverit quasi
factum suo nomine (37).

§ 4. De imputabilitate concurrentium ex Codice.

121. Ius vigens in Codice clare expressum est can. 2209.
I. In § 1 agit de concursu voluntatis et actionis «.Qui communi delin­
quendi consilio simul physice concurrunt in delictum, omnes eodem
modo rei habentur, nisi adiuncta alicuius culpabilitatem augeant
vel minuant
*.
Isti sunt vere et proprie conrei, et nihil interest mo­
dus, quo singuli in materiali executione partem habuerint v. gr.
in homicidio si ictus dumtaxat unius mortem intulit, omnes rei
homicidii sunt, etiam is qui v. gr. vigilando participavit. Sed cir­
cumstantiae aggravantes vel diminuentes attenduntur pro singulis,
quibus sunt propriae; homicidium erit parrididium pro conreo qui
est filius occisi. Imputabilitas eadem est, in casu allegato imputa­
bilitas homicidii.
II. « In delicto quod sua natura complicem postulat, unaquaeque
pars est eodem modo culpabilis, nisi ex adiunctis aliud appareat
.*
(34) Reg. iur. 10 in Sext.
(35) V. gr. furtum, homicidium, incendium, non adulterium, blasphemia.
(36) Ergo requiritur habitualis usus rationis, non praecise actualis.
(37) Regul. iur. 9. in Sext.; D’Annibale 1. c. not. 41. 42. 43; Schiappoli
I. c.; Schmalzgr. V. 39. 224.

Intelligitur de casu, quo utraque pars active non mere passive se
habeat ad tale delictum, qualis est casus concubinatus; at adulterium per se committi potest ab una parte altera resistente, licet
adulterium haberi non possit sine interventu duplicis personae. Ubi
ergo utraque persona active seu volens intervenit (v. gr. in contractu illicito) utraque pars vult et patrat delictum, ideoque est
eodem modo culpabilis et criminaliter responsabilis. Exceptio est
manifesta: ut adiuncta facti utrique parti tribuantur, de u traque verificari debent: in adulterio, unus scit alteram partem esse matrimonio iunctam, alia ignorat; una pars scit alteram esse personam sa­
cram, altera ignorat.
111. *Non solum mandans qui est principalis delicti auctor, sed
etiam qui ad delicti consummationem inducunt vel in hanc quoquo
modo concurrunt, non minorem, ceteris paribus, imputabilitatem
contrahunt, quam ipse delicti executor, si delictum sine eorum opera
commissum non *fuisset
.
Hi omnes in facto concreto fuerunt coo­
peratores necessarii (38) ; eorum opera in facto fuit eodem modo ne­
cessaria, ac opera seu actus executoris delicti; ergo responsabilitas
criminalis ex se, ratione tituli obiectivi, eadem esse debet, et sin­
gulae causae partiales, utpote ad existentiam delicti necessariae,
constituunt unam, veram causam unius delicti indivisibilis. Ceteris
quidem paribus, cum, ut alias dictum est, adiuncta personalia, quae
ad aliquos pertinent et non ad alios atque culpabilitatem augent vel
minuunt, eos dumtaxat afficiunt, quorum sunt propria nec aliis
communicantur. Firmatur autem hoc loco principium, quod man­
dantes sunt principales delicti auctores, utique in genere causae
moralis, quae causalitas in ordine ad imputabilitatem criminalem
merito attenditur.
IV. «Si vero eorum concursus facilius tantum reddidit delictum,
quod etiam sine eorumdem concursu commissum fuisset, minorem
imputabilitatem *secumfert
.
- Hi sunt cooperatores accessorii,
quibus proportionata respondet imputabilitas pro ratione influxus,
quem in existentiam delicti suo externo actu exercuerunt, ex quo­
rum iuvamine usi sunt delicti executores tametsi non necessario:
(3S) Necessitas in hac materia non significat impossibilitatem delicti in defe­
ctu concursus, sed factum enuntiat. Quare sensus legis est “sine quorum opera
(de facto) delictum non fuisset commissum „ non alter sensus committi non
potuisset. Cfr. Michiels I. c. p. 322 sq.

sed horum imputabilitas minor est quam executoris et cooperatoris
necessarii.
Aestimatio concretae imputabilitatis in singulis casibus, prae
oculis habitis fixis principiis propositis, ad normam can. 2231, per­
tinet ad iustum iudicis iudicium, sicut in applicanda paena relate ad
cooperatores accessorios subintrat eiusdem iudicis prudens arbitrium.
V. <QzzZ siimum influxum in delictum patrandum opportuna re­
tractatione abduxerit plene, ab omni impunitate liberatur, etiamsi
executor delictum ob alias causas sibi proprias nihilominus patra­
verit; si non abduxerit plene, retractatio minuit, sed non aufert
culpabilitateni». Cfr. explicationem supra n. 118 propositam. Nimis
evidens est retractationem non esse opportunam, si facta fuerit
post perfectum delictum, ad quod ordinabatur cooperationis actus;
tunc sola possibilis est poenitentia cuius congrua ratio haberi po­
terit pro diminutione paenae ad normam can. 2223, § 3.

i

122. VI. *«Q«Z
in delictum concurrit suum dumtaxat officium
negligendo, imputabilitate tenetur proportionata obligationi qua
adigebatur ad delictum suo officio impediendum·». Supra dictum est
n. 112 in vero concursu seu cooperatione requiri actum positivum,
nec participationem in alterius delicto haberi posse nihil agendo;
quamvis enim omnes ex caritate teneantur crimina impedire, qui
talem obligationem negligat non potest haberi ut complex delin­
quentis (39). Quodsi quis ex officio teneatur impedire crimina, pote­
rit committere crimen per se stans consistens in negligentia sui
officii, sed nequit haberi ut particeps delicti aliorum. — Si tamen
quis ob dolosam conniventiam cum alio in eum finem adhibitam,
ut is libere delictum execution! mandare possit, suum officium
impediendi delicta negligat, tunc illa negligentia dolose habita et
alteri utcumque antecedenter manifestata, per talem manifestationem
antecedentem aequivalet positivo auxilio, ad eventum criminosum
objective et subiective ordinato et cum executoris actione conscienter coniuncto; et in hoc sensu illa negligentia officii habebit exi­
stentiam antecedentem et per modum auxilii plerumque necessarii

(39) In c. 47 (Innoc. III.) X. V. 39 circa clericorum percussores puniuntur
“ÿui cum possint, manifesto facinori desinunt obviare,,; sed doctrina locum
interpretata est de iis qui ex officio tenentur impedire crimina. — De concursu
negativo cfr. Carrara I. c. §. 404.

concurrret ad delictum patrandum, et erit tractandus ad normam
§ 3 canonis 2209; imo in tali negligentia facile aderit circumstantia
aggravans can. 2207, 2°. In tali casu cooperatio solum apparenter
est negativa, de facto est positiva quae passim dicitur consensus (40).
Plerumque tamen officium negligitur non ex intentione crimi­
nosa cooperandi delicto alterius, sed ex mera dissidia seu defectu
diligentiae ex officio debitae, et pro hoc casu valet principium enun­
tiatum in § 6. Talis omissio jormaliter dici nequit concursus;
alius utitur criminose illa omissione, sed illa per actum positivum
(per consensum) non fuit ordinata ad delicti patrationem.
123. VII. * Delicti patrati laudatio, fructuum participatio, delin­
quentis occultatio et receptatio aliiye actus delictum iam plene abso­
lutum subséquentes, nova delicta constituere possunt, si nempe poena
in lege plectantur; sed, nisi cum delinquente de illis actibus ante
delictum conventum fuerit, non secumferunt delicti patrati imputabilitatem-i. — Haec § 7 iam supra n. 119 explicata manent in ex­
positione principiorum de variis formis cooperationis. Favor prae­
stitus ante delictum (per consilium}, durante exeeutione (per auxi­
lium} continet cooperationem ad crimen; sed favor praestitus post
absolutum delictum, nec in propositum delinquendi nec in delicti
exeeutionem potest influere, delicto iam perfecto. At talis favor ad
veram participationem reducitur, si ante delictum promissus seu
conventus fuerit: nam licet vis physica favoris exeratur post delic­
tum, eius influxus in animum delinquentis propter promissionem
seu conventionem delictum ipsum antecessit; atque idem dicendum
est relate ad delictum habens tractum necessivum, si favor ad sub­
séquentes actus concunat. — Ubi delictum per se stans favor con­
tinet, suam propriam habet imputabilitatem ; ubi fuit promissus est
participatio in delicto, de cuius imputabilitate iudicandum est ex
praecedentibus principiis; secus nulla adest imputabilitas crimi­
nalis (41).
(40) Cfr. vulgatum modum loquendi, etiam a moralistis adhibitum de tali sic
dicta cooperatione negativa: mutus, non obstans, non manifestans, qui ultimus
modus loquendi pertinet ad impediendum damnum ad quod tendit delictum.
Roberti 1. c. n. 189; Michiels 1. c. p. 327; Amor Ruibal, Derecho penal Π, η. 90
sq. ubi etiam agit de responsabilitate erga damnificatum per delictum.
(41) Cfr. Roberti 1. c. n. 191; Michiels 1. c. pag. 328; Amor Ruibal 1. c.
11. n. S7 sq.

124. Propositis generalibus principiis de concursu plurium per­
sonarum in idem delictum, Codex sustulit iuris praecedentis incertitudinem et consuluit tum brevitati partis specialis, quae est de singulis
delictis cum respectivis poenis, et maiori simplicitati futurarum le­
gum poenalium. Cognito facto criminoso in lege poenali notato,
legislator non debet esse sollicitus de participantibus in tale factum;
nam horum imputabilitas criminalis manet generali modo determi­
nata in principiis can 2209 expressis. Est verus progressus iuridicus ex novo Codice iuris canonici obtentus.

CAPUT XIV
De concursu plurium delictorum in eodem delinquente

125. Connexio materiae. Unum idemque subiectum posse
committere plura delicta nimis est manifestum. De omnibus debet re­
spondere in iudicio criminali, et non unum vel alterum, sed omnia
sunt punienda. Quoad modum applicandi poenas pluribus delictis
simul in iudicium adductis, critérium datur in Codice partim in
can. 2224 partim in can. 2244 loquendo in particulari de censuris;
sed quando unum vel plura delicta sunt delinquenti imputanda non
definitur per principia generalia omnino praecisa nisi indirecte. Cum
autem primo ex canonibus citatis ponatur principium « ordinarie tot
poenae quot delicta », necessarium est scire quando et quomodo
multiplicentur delicta, qua ratione delictorum pluralitas imputari de­
beat criminaliter. Hic autem videtur esse locus proprius tradendae
hac de re doctrinae. Primo enim actum est de uno delicto, examinatis
elementis subiectivo, obiectivo et iuridico: deinde capite praecedenti
de uno delicto cuius plures sunt auctores vel participes; superest
consideratio de pluribus delictis in eadem persona concurrentibus (1).
(1) Cfr. Suarez, De cens. d. V, see. 3, 4; Muenchen 1. c. II, 99 sq.; Katz,
Grundriss des canonischen Strafrechts p. 54; Hinschius, Das Kirchenrecht, torn. 5
p. 944 sq.; Schiappoli, in Diritto pen. canonico n. 109; Pessina, Elem. di dir. pe
nale § 135; Ferrini, Diritto pen. romano n. 99 sq.; Thesaurus, De poenis P. I,
cap. 8. Roberti I, n. 182 sq.; Michiels 1. c. p. 329 sq.; Amor Ruibal, Derecho
penal II, π. 95 sq. — Cfr. quoque Schultz, De concursu delictorum Hal. 1748;

126. Etiam theologi moralistae agunt de pluralitate peccatorum
in violatione ordinis moralis in foro conscientiae et relate ad Deum,
ordinis moralis vindicem: sed normae ad illam discernendam non
sunt eaedem cum normis quae valent pro actibus in quantum sunt
violationes ordinis iuridico-canonici et pertinent ad forutn externum,
licet cum his habeant relationem. Pro quo foro praeter intentionem
et facta, attendenda quoque est obiectiva legis dispositio, ubi datur,
unde delictum, sicut desumit suam naturam iuridicam, ita suam individualitatem vel multiplicitatem (2) derivare potest. Unde non omnes
theoriae a poenalistis fori saecularis propositae sunt applicabiles in
foro canonico, in quo dissidium inter forum conscientiae et externum
forum sociale, ob peculiarem supernaturalem finem, potius studiose
vitatur, et quantum fieri possit vitari debet.

127. Historia. Neque in iure Romano neque in iure populo­
rum Germanicorum invenitur scientifica theoria clare proposita de
concursu delictorum ac de modo applicandi poenas in casibus inter
se valde diversis delictorum concurrentium.
1. Sane in iure Romano non sunt confundenda delicta concur­
rentia, cum concursu actionum quae ex eodem delicto nascuntur.
Quoad delicta concurrentia per plures actiones patrata videtur adhi­
bitum principium : « Numquam plura delicta concurrentia faciunt
ut ullius impunitas detur; neque enim delictum ob aliud delictum
minuit poenam ». L. 2 D. de priv. delict. 47, 1. In delictis in unica
actione concurrentibus potius videtur praevaluisse principium con­
trarium : < Senatus censuit ne quis ob idem crimen pluribus legibus
fieret reus » L. 14 D. de accus. 48, 2 (3). Hoc tamen videtur ha­
buisse fundamentum in alio principio quod una quaestione unica
accusatio proponi poterat (L. 32 de poen. 48, 19), omnis enim
quaestio per legem instituta competentiam dabat pro solo delicto
in lege praeviso; quamvis quod valuit tempore quaestionum perpe­
tuarum, deinde non fuit retentum atque admissae sunt plures accuΨα/flaer, De concursu delictor. Lov. 1823; Caradja, Diss, de concur, delict.
Berol. 1856; Mittermaier in N. Arch. d. diritto crimin. II, 91; Bonneville, De
l’amélioration de la loi criminelle v. 11. Paris I860 apud Pessina, Diritto penale
§ 130 sq.
(2) De multiplicatione peccatorum cfr. moralistas.
(3) Cfr. quoque L. 5 de quaest. 48, 18; L. 28 § 10. D. de poen. 48, 19; L.
un. C. de raptu virg. 9, 13.

sationes communi iudicio definiendae (cfr. L. 6 C. ad leg. Iui. de
vi 9, 12). Utrum autem in solis delictis privatis an in omnibus relate
ad delicta concurrentia daretur cumulatio poenarum in controversia
est, ac sive pro una sive pro alia sententia textus allegantur (4).
II. Si in iure poenali Romano theoria praecisa et clare definita
non datur, de concursu delictorum ac de modo applicandi legem
poenalem in delictis concurrentibus, multo minus inveniri potest in
iure diversorum populorum Germanicorum; in quo circa delicta
concurrentia pauca reperiuntur, in poenis vero applicandis, si exci­
piantur poenae quaedam graviores, quae censebantur absorbere mi­
nores, generatim fuit admissa cumulatio poenarum propter specialem
modum considerandi poenam ut compensationem delicti, unde minor
habebatur ratio publicae vindictae (5).
III. Hinc nihil mirum quod etiam in fontibus iuris canonici com­
pleta quaedam theoria de delictis concurrentibus non reperiretur (6),
neque etiam a canonistis antiquioribus proponatur, sed principium
quot delicta, tot poenae, in c. 1 de poenis V, 37 contentum (7)
maxime a commentatoribus iuris decret, fuit consideratum in poenis
latae sententiae et praesertim in censuris de quorum multiplicitate
in eodem subiecto agunt (8); at intrinsecam naturam imputabilitatis
in diversis casibus concursus delictorum scientifico modo non in­
vestigarunt, ut proponerent regulam certam, qua duceretur iudex in
infligendis poenis sententiae ferendae, sed incidenter dumtaxat ad­
duxerunt aliqua ex Claro, Carpzovio, Aretino, Gandino, Farinacio
aliisque iuristis praesertim italicis.
IV. Generatim hodie in doctrina criminalistarum concursus de­
lictorum distinguitur duplex, formalis et realis. Formalis dicitur cum
una eademque actio vel plures leges directe violat vel secundum
aliquam circumstantiam addit novam malitiam directae violationi (v.
gr. dum sibi appropriât bona ecclesiastica, qui illarum administra(4) Pessina I. c. § 135.; Ferrini, Diritto pen. romano, n. 99. sq.
(5) Pessina 1. c. § 136; Del Giudice, Diritto pen. germanico, n. 45. sq.
(6) Cfr. Clem. 1 de sepult. 111, 7; c. 27 X. de sent. exc. V, 39; c. 16
C XXII. q. 1 cum diet. Gratian.; c. 4 X. de eo qui cogn. IV, 13; c. 27 42 X.
de sent exc. V, 39; c. 30 X. de resc. 1, 3; c. un. in Extrg. com. V, 4.
(7) Ubi ita principium exprimitur: « Ea, quae frequenti praevaricatione ite­
rantur, frequenti sententia condemnentur ».
(8) Cfr. v. gr. Suarez, De cens. d. V. see. 2. 3.; Ballerini-Palmieri, Opus
mor. t. VII, n. 78. sq.

tioni fuit praepositus), aut in complexu plurium actionum ex unico
proposito procedentium unum delictum tamquam medium ad aliud
directe intentum ordinatur (v. gr. homicidium ex scopo furti pa­
tratum), quo in casu haberi solet tamquam unum delictum qualificatum, v. gr. in exemplo allato homicidium qualificatum.
Concursus vero realis dicitur cum datur pluralitas delictorum
inter se independentium, atque distinguitur in iterationem et cumiilationem delictorum. Iteratio consideratur in concursu plurium de­
lictorum quae homogenea sunt; atque vel constituit consuetudinem
delinquendi, quae maxime consideratur in recidivis, vel dat locum
delicto continuato, quod constituitur ex pluribus delictis distinctis,
quae tamen iuridicam unitatem accipiunt ex hoc quod ducant ad
executionem eiusdem propositi delinquendi v. gr. dolosus usus
falsarum Litterarum Apostolicarum, quas quis retinet ex proposito
illis utendi quoties occasio sese obtulerit, status concubinatus et
similia. Cumulatio consideratur in concursu plurium delictorum,
quae inter se homogenea non sunt (9).

128. Ius Codicis (can. 2224, 2244). Ex notione delicti data in
can. 2195 (violatio externa-moraliter imputabilis-legis poenalis), ideoque
ex natura rei (nisi aliud ex peculiari lege inferatur), logice infertur
toties multiplicari delictum, quoties multiplicatur violatio legis poe­
nalis scienter volita. Utrum titulus multiplicationis sit ipsa actio vel
effectus damnosus per actionem productus, principio generali directe
non definitur: si primum dicatur, multiplicabitur delictum quoties
multiplicentur actiones contra legem poenalem sive eandem sive
diversam; si alterum teneatur, tot erunt delicta, quod damna illata,
sive eiusdem sive diversae speciei, sive per actiones numero distin­
ctas sive per unam eamdemque actionem.
Moderni iuristae quaerunt solutionem in distinctione passim
adhibita concursus, in concursum materialem seu realem et concur­
sum formalem seu idealem ; materialem seu realem intelligunt plures
actiones criminosas per se stantes (concursus criminum), et forma­
lem seu idealem intelligunt plures leges quae per unam actionem
violantur (concursus legum violatarum)’, et dum plura delicta ad­
mittunt in concursi reali, in concursu ideali circa multiplicitatem
delicti dissentiunt.
(9) Pessina 1. c. § 130 sq.

Sed legislator noster potius in hac re videtur assumpsisse prin­
cipia theologiae moralis circa distinctionem numericam et specificam
peccatorum, salva semper distinctione inter elementa requisita ad
delictum, quod non convertitur cum peccato, licet peccatum sup­
ponat. Quare habendum est iure nostro ut generale principium illud
quod deducitur ex can. 2244, § 2, tot haberi delicta poenae obnoxia,
Γ quot sunt actiones criminosae numerice per se stantes, sive eamdem sive diversam legem poenalem violent (en quod vocant con­
cursum realem actionum), et 2° quot in quavis criminosa actione
iuridica bona specifice diversa laeduntur per diversam legem poena­
lem ecclesiasticam protecta (en quod vocant concursum idealem
legum) (10).

129. J. In actionibus numerice distinctis et per se stan
tibus: delictorum multiplicatio habetur: 1° in iteratione eiusdem
delicti; 2° in cumulatione actionum contra diversas leges.
/4) Iteratio eiusdem delicti habetur cum una lex, distinctis et
completis actionibus successive violatur iterato delinquendi proposito.
V. gr. si ille qui sacerdos non est iterato missae celebrationem ce­
lebrat, confessarius si pluries sigillum sacramentale frangit vel plu­
ries sollicitationem patrat. In unaquaque actione habentur elementa
delicti ut supponitur imputabilis, et modo, saltem generatim, adsit
intervallum aliquod seu mora inter unam actionem et aliam, sicut
numerice actiones sunt distinctae et non inter se connexae, ita de­
licta sunt numerice multiplicata et unicuique respondet propria cri­
minalis imputabilitas (11).
Id accidit in delictis sic dictis instantaneis et sunt illa quae
unica actione perficiuntur.
Delictum continuatum. — Ab his delictis instantaneis distin­
guuntur delicta continuata, illa videlicet, in quibus reperitur d) uni­
cus dolus, unica intentio criminosa, sed b) plura damna distincta,
contra eamdem legem, quae ex unica determinatione voluntatis ad
unitatem reducantur. Qui unico actu voluntatis res ecclesiae vel
monasterii subtrahere et furari intendens, propriam determinationem

(10) Qua ratione in pluralitate delictorum poenae sunt applicandae, est alia
quaestio, alio loco solvenda.
(11) Cfr. Suarez, De censuris disp. X. see. 3. n. 4 sq.; disp. V. see. 3, n. 12;
Thesaurus 1. c. P. cap. 8.

per partes exequitur, nunc hanc nunc aliam rem subtrahens, unius
delicti continuati reus efficitur. Si furtum unius rei procedit ex in­
tentione voluntatis ad illam rem determinata, et deinde delinquens
ex nova determinatione aliam rem furari intendit et intentionem
exequitur, plura delicta seu furta patrat, non unum delictum con­
tinuatum.
Quodsi delictum committatur contra diversas personas quae
sint subtectum passivum delicti, non videtur posse dari generalis
regula etiamsi agatur de damnis eiusdem speciei seu contra eamdem
legem poenalem. Quaestio reducitur ad hoc, num unicus dolus seu
unica criminosa determinatio voluntatis intercedat vel intercedere
possit, quod non raro pendet ab ipso damno per delictum patrando.
Ita v. gr. quod res furto ablatae, pertineant ad unam vel plures
personas v. gr. ad unam vel plures ecclesias, furis generatim non
interest, cuius intentio est sibi appropriare bona aliena; sed interest
occissoris num Titium aut Caium vel utrumque occidat, ideoque
pro unoquoque homicidio proprius specialis dolus requiritur: in
primo casu, unicum poterit adesse delictum per successivas substractiones continuatum; in altero multiplex homicidium, si plures
numero actus intercesserint.
Praeterea in delicto continuato requiruntur plura damna distincta,
quae ex unico proposito delinquendi accipiunt unitatem.
Delictum continuatum ex praemissis tsX unicum sed gravius. —
Sententia condemnatoria (cfr. can. 2208 § 1) et monitiones censentur
impedire continuitatem delicti et efficere ’ut novus actus censendus
sit procedere ex nova voluntatis determinatione. — Praescriptio non
decurrit nisi post ultimum actum; et conventus ob aliquem crimi­
nosum actum non praescriptum, tenetur de antiquioribus, qui cum
eodem actu connectuntur, etiamsi singulatim sumpti ob praescriptio­
nem excluderentur (can. 1205, § 2) (12).
(12) Cfr. Carrara, Programme $ 54; Michiels p. 336 sq.; Arnor Ruibal, I. c.
n. 107 sq.; Roberti n. 195 ubi plura enumerat exempla ex nostro Codice in qui­
bus adesse potest delictum continuatum: propagare hieresim (can. 2316); docere
vel defendere doctrinas damnatas (can. 1317); legere vel defendere libros sub
poena prohibitos (can. 2318); exercere superstitionem (can. 2325); conficere,
vendere vel distribuere falsas reliquias (can. 2326); quaestum facere ex indulgentiis
(can. 2323); fovere odia vel effective iniurias contra auctoritates ecclesiasticas
(can. 2311); ministrare sacramenta indignis (can. 2364); audire confessiones sine
jurisdictione (can. 2366).

Delictum permanens dicitur illud, quod unico quidem actu
perficitur, sed in sua exeeutione perdurat quamdiu perdurat damnum
primo culpabili actu inductum; talia sunt concubinatus, bigamia si­
multanée, liaeresis, schisma, apostasia, retentio libri sub poena pro­
hibiti, educatio liberorum in religione acatholica, inobservantia
residentiae debitae. Sunt delicta quae dicuntur habere tractum suc­
cessivum (13).
In his delinquens manet in statu seu conditione delinquentis,
quare non potest esse quaestio de multiplicatione, nisi in casu quo
iterum inducatur ille status postquam fuerit interruptus aut per vo­
luntariam desistentiam ipsius delinquentis aut per sententiam condemnatoriam vel monitionem canonicam. Circa praescriptionem
standum est canoni 1705, § 2.
Delictum habituale, de quo loquitur can. 1705 § 3, similitudi­
nem habet cum delicto permanente. Proprie tamen consistit in ite­
rata violatione unius eiusdemque legis ita facta ut contrahatur ha­
bitus delinquendi. In tali modo agendi certe de se committuntur
plura delicta, cum in qualibet actione contra legem et dolus habeatur
et damnum, sed in lege poenali haud raro consideratur non unaquae­
que legis violatio, sed habitus iterata violatione contractus et externe
manifestatus; unde propter elementum iuridicum criminaliter non con­
sideratur multiplicitas delictorum, sed per modum unius; ita v. gr.
punitur negotiatio seu mercatura clericorum, ubi respicitur exerci­
tium mercaturae pluribus actibus constans; neglectus vitae com­
munis in religiosis etc. — Si prior habitus fuerit interruptus sive
voluntarie sive per sententiam condemnatoriam vel monitionem
canonicam, et fuerit iterum repristinatus, in novum delictum iterum
inciditur (14). Quod de delicto continuato et de permanenti dictum
est relate ad praescriptionem, valet quoque de delicto habituali
(can. 1705).

130. B) Cumulatio actionum, specifice diversarum. 1°) Cum dan­
tur variae actiones specifice diversae, quae singillatim consideratae
sunt actiones completae nec cum aliis objective vel subiective con­
nexae, per se patet haberi tot delicta quot actiones; materialis con(13) Cfr. Holtveck I. c. § 9 nota 8; Lega I. c. n. 27; Michiels 1. c. pag. 339;
Roberti n. 199.
(14) Suarez, De censuris disp. V. see. 3. n. 3; Thesaurus I. c. P. 1. cap. 8;
Michiels 1. c. p. 338; Roberti n. 199.
I

currentia cum alia actione criminosa nihil aufert ab elementis con·
stitutivis delicti et imputabilitatis criminalis. Ut autem illae actiones
vere opponantur diversis legibus, non est necessarium ut sint contra
leges numero diversas seu contentas in distinctis numero canonibus,
sed satis est, si in uno canone enumerentur tamquam prohibitiones
poenales distinctae cum relativa poena. V. gr. plura delicta committit
qui librum haereticum edit, defendit, legit et retinet, quia in eo­
dem can. 2318 illi quatuor actus singillatim sub poena prohibentur
et quilibet continet delictum sub poena prohibitum, et quilibet ab
aliis est independens (15).
2°) At si varii actus in lege poenali enumerati non sunt independentes, sed sunt actus praeambuli aut partialiter executivi natu­
raliter ordinati ad perfectum delictum in lege enuntiatum et solum
huius ratione prohibiti, non sunt contra diversas leges, et cum omnes
positi fuerint unum dumtaxat habetur delictum. Classicum exemplum
est duellum, in quo licet et provocatio et acceptatio duelli aliquem
delinquentem constituant, qui successive provocavit, acceptavit et
et tandem patravit duellum unum dumtaxat commisit delictum poe­
nae obnoxium.
3°) Si vero unum delictum ordinatur ad aliud, quorum alterum
habetur tamquam finis intentus a delinquente alterum vero admittitur
tamquam medium ad illum finem, profecto habentur duo aut plura
delicta specifice, non tantum numerice, distincta v. gr. si quis occidat
ad furandum (16); videtur enim absurdum quod duo aut plura de­
licta specie diversa in facto criminoso habeantur et non habeantur
delicta numerice distincta, quando utrumque actu completo fuit
peractum.

131. II. Multiplicatio delictorum in unica actione habetur
quando illa actio seu factum criminale plurium legum violationem con­
tinet; in tali facto multipliciter delictivo multiplex habetur delictum. Est
violatio plurium legum, protegentium bona iuridice diversa. Hoc
manifeste deducitur ex canone 2224, § 2, n. 1 ; porro iuxta can. 2196
(15) Hollweck 1. c. § 9, nota 4; Suarez, De censuris disp. V see. 3 n. 2.
(16) Cfr. Thesaurum, De poenis cap. 8; ubi quae dicuntur de poenis non
contradicunt doctrinae in textu propositae; nam ipse proponit casum de pluribus
delictis sive eiusdem sive diversae speciei; et quaestio de poenis est diversa et
potius respicit casum supra n° 2° propositum de actibus exeeutivis ordinatis’ ad
delictum lege enuntiatum.

delicta distinguuntur ex obiecto legis; quot ergo sunt iuridica bona
per specialem poenalem legem protecta, tot crimina existunt. Quare
distinctio modernorum iuristarum inter concursum realem et idealem
supra proposita, pro foro canonico nihil refert; ubi datur concursus
idealis seu plures leges violantur, ibi plura dantur delicta: adulterium
cum incestu duo sunt delicta, non unum ; item matrimonium mixtum
sine dispensatione initum apud ministrum acatholicum. Nihil refert
num pluribus actionibus vel unica, num determinatio dolosa fuerit
unica vel multiplex, modo cetera requisita non desint (17).
132. Quae multiplicatio non videtur haberi cum unica actione
laeduntur bona, quae specifice diversa non sunt, sed se habent ut
genus et species; ita in parricidio quae est una species homicidii,
in incestu qui est una species fornicationis, in rapina quae est fur­
tum qualificatum ; attenditur solum crimen specificum, in quo genericum includitur, secus genus bis imputaretur (18).

133. Idem videtur dicendum de delicto quod laedit duplicem
legem, aliam superioris altioris, aliam inferioris (cfr. can. 2221) v. gr.
legem communem et legem dioecesanam : habetur tunc unus actus,
una laesio, unum damnum causatum; ergo unum delictum. Nihil
autem obstat, quominus in casu incurrantur diversae censurae a
duplici Superiore latae (can. 2244, § 2, n. 3); duplicitas poenae ex­
plicatur ex principio quod innuitur can. 2221.

(17) Cfr. cap. 4. X. de eo qui cogn. IV. 13; dic. Gratiani ad c. 16 C. XXII,
q. «dupliciter enim reus est qui per creaturas iurat mendaciter»; Clem. I. de
sepulturis. Suarez, De censuris disp. V. see. 3. n. 13 sq.; Hollweck I. c. § 9,
nota 2 et 9; Hinschius v. V. p. 914; Roberti n. 202; Michiels 1. c. p. 343 sq.
Apud poenalistas fori saecularis non est concors sentiendi modus: dum
alii in unica actione non admittunt nisi unicum delictum licet gravius, velut Car­
rara, § 165.; Pessina I. c. § 127; Listz, Lehrbuch d. deutschen Strafrechts § 54,
57; Garraud, Traité... du droit penal françois v. I. livr. IV. chap. 1; alii e contra tot
delicta admittunt quot violationes in unica actione continentur, velut Haelschner,
Das gemeine deutsche Strafrecht I, § 268. Nec deest sententia media, quae mul­
tiplicat delicta secundum multiplicationem effectuum externorum velut Buri, Beitrâge zur Theorie des Strafrechts und zum Strafgesetzbuche, unde qui duos ho­
mines occideret uno ictu, duo patraret homicidia; aut pro multiplicatione criminum
respicit separabilitatem laesionum, velut Alimena, Del concorso di reati e di pene,
in Enciclopedia Giuridica edita a Pessina t IV n. 44 sq. Cfr. Roberti I. c. n. 205.
(18) Suarez 1. c. n. 13 sq.

134. Utrum unica actio per quam plures personae laeduntur
v. gr. si unica actione quis plures occidit, sit unum delictum vel
plura, non convenit inter doctores. Suarez, De censuris disp. V,
see. 3, n. 8 saltem probabile putat unum esse delictum, quamvis
aequivalenter multiplex. Certe, tametsi qui uno actu plures occidit,
quoad damni reparationem perinde erga singulos tenetur ac si diversis
actionibus ea delicta patrasset, at relate ad imputabilitatem crimina­
lem, cum delictum pro elemento interno importet peccatum, quo
in hypothesi facta est unicum, etiam delictum dicendum videtur
unicum, cuius tamen malitia et criminalis imputabilitas est longe
maior si omnes occisiones fuerunt praevisae et volitae(19).

CAPUT XV

De delicti ecclesiastici conatu (1)

135. In iure criminali Ecclesiae, si iuris fontes attendantur, non
continetur expressa et formalis theoria de delicto consummato et
de conatu delicti in ordine ad criminalem imputabilitatem et ad
poenas infligendas (2). Generatim tamen ex indirecto principio, quod
leges poenales strictam habent interpretationem (Cfr. R. I, 49 in VI
« In poenis benignior interpretatio facienda est >), iuris Decret, com(19) Suarezii sententiam sequutur Roberti 1. c. n. 202; Michiels I. c. p. 333 sq.
(1) Cfr. Bader, De conatu punibili, Franc. 1646; Suetzner, De impunitate
conatus in delictis, Lips. 1688; Slavinsky, De poena conatus, Regiom. 1710;
Brukner, Diss. sistens crimen conatus, len. 1735; Hertzog, De crim. conatu, len.
1735.; Thomasius, Problema iur. crim, an poena delicti perfecti ordinaria punien­
dus sit conatus proximus, Lips. 1735; Jordan, De nonnullis controversiis ad
doctrinam de conatu delinquendi spectantibus, Marb. 1826; Hiddema longnua,
An delinq. conatus sit puniendus, si delinquens mutato consilio sponte a delicto
abstineat, Groning. 1826; < Raccolta di scritti germanici di D. Crim. >, Livorno
1846, t I, p. 223. 253. 265; t 11. 150; t III. p. 29; Carrara, Del conato e della
complicité, Lucca I860., Pisa 1870, aliosque auctores apud Pessina, Diritto pen.
1. 2. c. 5. — Muenchen II p. 63 sq.; Lega n. 23. sq.; — Roberti I, n. 169 sq.;
Michiels p. 245 sq. a quo late et profunde haec materia tractatur; Amor Ruibal,
Derecho penal.
(2) Cfr. Schiappoli 1. c. n. 78; Mayer, Geschichte der Strafrechte p. 158;
Katz, Grundriss d. Kanon. Strafrechts p. 23; Hinschius L c. t. V. p. 931.

mentatores aliique, qui de delictis et poenis scripserunt, tamquam
principium canonicum iam ponebant, actum lege poenali prohibitum
non esse delictum illius legis poenalis sanctioni subiectum, nisi in
ipso essent verificata omnia extrema in ipsa lege definita, seu nisi
esset consummatus sive opere perfecto completus saltem relative (3);
conatum vero delicti tum puniri cum in lege expresse commemo­
ratur, quoniam de facto exstiterunt leges poenales ecclesiasticae
conatum delicti expresse respicientes (4). Frequentius canonistae, in
defectu expressae doctrinae canonicae de hac re, recursum habue­
runt ad ius Romanum (5), atque directe respexerunt non imputabi­
litatem conatus per comparationem ad delictum consummatum, sed
incursionem poenarum latae sententiae, quae sunt propriae fori ec­
clesiastici. Sed recursus ad leges Romanas, etsi generatim legitimus
in vigenti anteriori iure ecclesiastico, non suppeditabat in hac parte
doctrinam perspicuam atque omni difficultate carentem (6); quae

(3) Sunt profecto delicta, quae unico actu consummantur, ideoque delicta
imperfecta seu mere attentata esse non possunt, velut blasphemia, periurium etc.
At alia sunt delicta, quae execution! mandantur per plures actus successivos usque
ad ultimum actum consummativum delicti; quodsi in illa serie actuum non
perveniatur ad terminum seu ad actum consummativum delicti, non habetur de­
lictum perfectum sed inchoatum, imperfectum, quod iuridico vocabulo dicitur
conatus delicti.
(4) C. 3 (Alex. Ill) X de cler. percuss. V. 25, ubi punitur clericus, qui
iecit lapides, quamvis de facto neminem laeserat; c. 18. X de homie. V, 12;
c. 7 de elect. I, 6, in Sexto. In Decreto solum referuntur leges Romanae v. gr.
c. 6. 9. 10. 11. 16. 17. 19. § 8. Dist. L de poenit.; Schiappoli, 1. c. n. 79.
(5) Cfr. Thesaurus 1. c. I. c. 8, 15; D’Annibale, Summ. I. n. 298; Lega 1.
c. n. 24.
(6) Nam dum alii (velut A Iciotas') voluerunt iure Romano solum delictum
consummatum puniri; alii vicissim (ut Cuiatius, Matthaei, Gravina, Cropp, Waechter) dixerunt iuris Romani principium fuisse aequa poena puniendum delictum
eiusque conatum; et tandem alii (ut Tiraquellus, Heffter, Abegg, Mittermaier,
Sanio, Lelièvre, Zacarias, Nicolini) dixerunt conatum solum per exceptionem pu­
niri in determinatis quibusdam delictis. Quibus opinionibus addi potest quarta,
quam tenuit Pessina, Diritto pen. § 98, iuxta quem in gravioribus delictis publicis
externa manifestatio propositi delinquendi (a fortiori conatus) aequiparabatur de­
licto consummato iuxta L. 5. pr. C. ad L. lui. Maj.; e contra in delictis privatis
eventus sequutus erat requisitum essentiale ad imputabilitatem iuxta L. 1 D.
Quod quisque II, 2, ac solum tempore imperii relate ad quaedam crimina extra­
ordinaria facta est distinctio inter delictum perfectum et delictum imperfectum seu
conatum delicti, cuius conatus admissa est imputabilitas quamvis esset puniendus
mitiori poena quam delictum perfectum seu consummatum. Cfr. quoque Ferrini,

vero principia valent de applicatione poenarum latae sententiae, non
erunt principia generalia de imputatione delicti etiam in ordine ad
alias poenas.
In iuribus modernis, varia tamen ratione admittitur criminalis
imputabilitas conatus.

136. Hodie autem pro conatu delicti communiter intelligitur,
propositum delictum committendi, quod coepit execution! mandari
per actus externe illud propositum manifestantes (7) atque natura
sua aptos ad delictum perficiendum, quin tamen effectum obtinuerint
sive fortuito casu sive alia de causa ab ipsa voluntate delinquentis
independente (8). Atque distingui solet conatus perfectus et conatus
imperfectus. Secundus habetur cum nondum omnes actus executivi
sunt positi; perfectus conatus habetur cum omnes actus executivi
qui ex parte agentis requiruntur sunt positi, quo in casu delictum
subiective iam est consummatum atque talis conatus solet etiam
vocari delictum frustratum (maleficio mancato). Imperfectus vero
conatus potest esse remotus vel proximus: in conatu remoto actus
executivus iam prodit animum delinquendi, sed non prodit propo­
situm determinati delicti (v. gr. ascensus per scalam ad furandum;
at idem ascensus potest provenire ex proposito adulterium commit­
tendi); in proximo actus executivus prodit propositum determinati
delicti (v. gr. post effractam ianuam alieni domicilii, collectio rerum
pretiosarum ad adsportandum) (9).
Diritto pen. romano, n. 69 sq. de defectu clarae ac definitae doctrinae. Quare
nihil mirum si canonistae nunc hanc nunc illam legem Romanam allegantes
concordem et perspicuam doctrinam de delicto perfecto et imperfecto non pro­
posuerint. De iure populorum germanorum cfr. Pessina 1. sup. c. ; Del Giudice,
Diritto penale germanico, c. VI.
(7) Optime distinguit Pessina 1. c. § 102. praeparationem delicti v. gr. ho­
micidii, per quam delictum redditur possibile aut facile (v. gr. emptio armorum,
veneni, quae ex se est indifferens ad delictum vel ad actum honestum v. gr.
propriae defensionis) a conatu delicti, qui importat initium executionis.
(8) Quando quis propria voluntate destitit a delicto incepto, a pluribus co­
natus designatur speciali nomine (tentative), quae desitio ab incepto delicto,
praesertim si ex poenitentia provenit, peculiarem habet rationem iuridicam. Pessina
1. c. § 104.
(9) Via ad delictum ita in determinato exemplo potest explicari: Titius
necem Osio minatur (en pravi consilii significatio); serius arma emit, Osium
quaerit ut exequatur pravum consilium (en delicti praeparatio); resciens domi

137. Ex praemissis notionibus, iam satis deducitur in foro ec­
clesiastico non posse universaliter asseri, etiam in iure anteriori
eiusque interpretatione doctrinali, solum delictum consummatum
imputari ad poenam, etiamsi addatur restrictio, nisi lex poenalis co­
natum expresse memoret. Quae assertio, nisi restringatur ad poenas
latae sententiae(10), non videtur esse fundata; nam profecto in co­
natu delicti praesertim proximo, et a fortiori in conatu perfecto,
adsunt omnia elementa delicti ecclesiastici tum subiectiva tum obje­
ctiva; ergo non deest imputabilitas ad poenam. Imo in ipso conatu
remoto atque adeo in delicti praeparatione nonnumquam vel adest
delictum speciale et per se, vel alia ratio boni publici, ut possit su­
biici sanctioni poenali, si lex expresse de hoc caveat (11). At quo­
niam ius poenale Ecclesiae expresse non cavebat de diverso modo
quo puniendus esset conatus et delictum consummatum, inferendum
solum esse, domum noctu perfringit (conatus remotus); inventum in terram deiicit,
ensem stringit ipsum confossurus (conatus proximi); Osius deflexit atque ictus
incassum recidit (conatus perfectus, delictum praetergressum seu subjective con­
summatum); mox iterum ferit et occidit (en delictum simpliciter consummatum).
Cfr. D’Annibale 1. c. n. 298 not. 25; Cod. pen. Ital. art. 61. 62. 367 Pessina
1. c. §§ 100-107.; Berner, Diritto pen. § 102 sq.
(10) Quare si D’Annibale 1. c. n. 298 docuit facta plerumque constare initio,
progressu et fine i. e. pravi consilii significatione, conatu et consummatione et
quoties coercetur factum, non esse obnoxium poenae conatum sed factum penitus
absolutum, immo quoties factum ab effectu capit perfectionem poenam non tenere
facientem quoad effectus sequutus fuerit, etiamsi agenti ad perficiendum delictum
nihil aliud faciendum supersit, id solum potest esse verum relate ad determina­
tam poenam praesertim latae sententiae in lege statutam; at non videtur esse
inferendum ex praeclari A. doctrina nec conatum delinquendi nec ipsum delictum
ex parte agentis iam completum, quod tamen nondum accepit perfectionem ex
effectu, carere imputabilitate criminali et aliis poenis arbitrariis generatim loquendo
subiici non posse. Rem bene proposuit Thesaurus 1. c. 1, c. 8 « An poenae latae
sententiae requirant actum consummatum ». Quodsi D’Annibale provocavit ad
leges Romanas, iam dictum est quam debile argumentum inde peti possit, et
plures leges Romanae in contrarium afferri possunt, si non agatur de poenis latae
sententiae, quas forum saeculare ignorat (v. gr. L. 5. pr. C. ad L. lui. Mai.; L. 1.
D. ad L Com. de Sic.; L. 7. C. eod.; L. 1. D. ad L. Pomp, de Parric.; L. 3
§ 1. L. 10 pr. D. ad L. Iui. de vi pub.; L. 1. D. de extraord. crim.; L. 19. pr.
D. ad L. Corn, de falsis). Cfr. quoque Lega, 1. c. t. III. n. 19 sq. et not. pag. 28
Suarez, De cens. disp. IV, s. Ill, n. 1 sq.
(11) V. gr. violatio alieni domicilii etiam independenter a fine furti vel ho­
micidii, peieratio in iudicio praeciso fine falsi iuramenti, sunt delicta in se imputabilia, et delatio armorum, ob rationem boni publici, praeciso fine delictum com­
mittendi, potest per legem poenalem prohiberi.

erat arbitrio iudicis id esse relictum, qui sicut alias circumstantias
aggravantes aut minuentes, ita etiam diversos gradus culpabilitatis
deberet ponderare, quae reperitur in delicti conatu prae delicto con­
summato (12).

138. Cum conatu delicti non est confundendus actus iure nullus
quem lex poenalis simul punit et irritum facit, vel supponit, ut
alienatio sine beneplacito apostolico, absolutio complicis, matrimo­
nium diaconi vel solemniter professi, iteratio baptismi iam valide
collati ; nam in tali casu consummatio delicti consistit in attentatione
actus irriti, dum quis ex sua parte ponit omnia necessaria ut talis
actus existât. Qua in hypothesi actus ut factum est vere consum­
matus, licet iuridice sit nullus seu quasi non esset (13); quare etiam
quoad poenas latae sententiae, non exclusis censuris, actus a lege
modo dicto irritatus consideratur ut actus consummatus (14). Quae
animadversio de iure praecedente etiam sub iure Codicis valet.
139. Ius Codicis. Conatus notio ita proponitur: « Quicumque
actus posuerit vel praetermiserit qui ad executionem delicti natura
sua conducunt, sed delictum non consummaverit, sive quia consilium
suum deseruit, sive quia delictum propter insufficientiam vel ineptitudinem mediorum perficere non potuit, delicti conatum committit ».
Ex qua notione resultat huiusmodi elementa debere concurrere:
1. Intentio criminosa, quae est fundamentum imputabilitatis cri­
minalis ex can. 2195. Nec videtur requiri dolus determinatus seu
specificus, sed sufficit dolus indeterminatus seu genericus n. gr.
vulnerandi aut occidendi aut corporaliter laedendi, si ex actibus
executivis sufficienter determinetur (15).
(12) Iam Schmalzgr. V. t. 38, n. 26, 41 de poen. animadverti! aestimationem
circumstantiarum quoad poenas a iudice infligendas relinqui prudenti ipsius ar­
bitrio, ita ut saepe in foro ecclesiastico poenae sint arbitrariae, cui consentit
Reiffenst. eod. tit. n. 12; Saarez, De leg. 1. V, c. 34, n. 3.
(13) Suarez, De leg. 1. V, c. 34, n. 6 sq.; D’Annibale I. c. n. 298 et not. 29.
(14) Cfr. Const. Apostolicae Sedis n. 10. 21. 31. 36.
(15) Roberti I, n. 123 b; Michiels 1. c. p. 259. Profecto dolus determinatus
cognosci non potest nisi eventu, pono conatus essentialiter includit defectum
eventus seu effectus criminosi. Aliter Carrara, Programma I, § 369, 1097, atque
etiam diversi Codices moderni non sunt inter se conformes. Porro saltem actus
executivi remoti saepe non produnt animum determinati in specie delicti patrandi;
atque ipsi actus executivi proximiores non produnt aperte animum delictum de­
ducendi ad ultimas consequentias.

In culpa iuridica non videtur dari posse imputabilitas, qua alicui
imputetur conatus facti seu delicti culposi. Nam culpa venit ex de­
fectu praevisionis effectus nocivi reapse sequuti qui praevideri po­
tuit, conatus vero praecise in suo conceptu inducit negationem
effectus nocivi seu delicti consummati (lô).
11. Requiruntur actus executivi natura sua conducentes ad
delicti patrationem. — Conatus debet esse principium executionis,
est inchoatio delicti; huius autem executio non potest inchoari sine
actibus externis qui ex se tendant ad executionem delicti. Cogita­
tio, desiderium, deliberatio etiam externe aut per viam confi­
dentiae alicui manifestata aut etiam per viam minarum, non sunt
conatus: nam imprimis non reddunt semper certam intentionem
exequendi, et etiam supposita tali intentione non sunt initium exe­
cutionis delicti cogitati, deliberati aut comminati.
Debent deinde natura sua conducere ad delicti executionem.
Quare quamdiu actus externus potest conducere ad executionem
delicti, sed potest etiam inservire ad actum innoxium seu culpa
vacantem, solum habebitur actus praeparatorius, qui non potest
imputari ad conatum v. gr. emptio armorum.
140. Codex expresse facit mentionem de actibus positivis et de
negativis seu omissionibus (vel praetermiserit)’, in omissione autem
plures iuristae negant verificari conatum ; sed si omissio continet
dolum et apparet voluntarie directa ad pravum finem seu pravum
affectum, non apparet cur, sicut delictum, ita et conatus delicti adesse
non possit. Mater quae illegitime concepit, et partum relinquit sine
alimento erit rea infanticidii ; ergo etsi alius infantis derelicti curam
suscipit et a morte secura liberat habebitur infanticidii conatus seu
inchoatio (17).
141. Quod actus exsecutivi natura sua tendant ad delicti exse­
cutionem et distinguantur a meris actibus praeparatoriis non potest
principio aliquo generali definiri; nec determinata theoria ex variis,
quae circumferuntur a iuristis, solutionem congruam accipit ex in­
vocata loquutione adhibita a legislatore in can. 2213, §3 « incepta
delicti exsecutione » ; nam profecto non incipit exsecutio delicti nisi
(16) Carrara, Programma § 343; Roberti n. 173; Michiels p. 260.
(17) Cfr. Carrara, 1. c. § 358 in sensu contrarium.
11

per actum exsecutivum ipsius; ergo eruere vim et significatum formulae « actus natura sua conducens ad delicti exsecutionem > et alia
formula < incepta delicti exsecutione » esset explicare idem per idem
seu nihil explicare. Certe ad initium exsecutionis (i. e. ad actum
exsecutivum prout distinguitur ab actu mere praeparatorio) non vi­
detur requiri ut damnum ad quod tendit delictum coeperit causari
v. gr. in homicidio ut aliquod vulnus inferatur, in furto ut iam ali­
quid substratum fuerit etc; secus in delicto frustrato seu praeter­
gresso, quod dicitur conatus perfectus, esset excludendus a notione
conatus delicti complexus omnium actuum exsecutivorum contra ru­
bricam tituli et ipsum canonem 2212. Profecto si Titius bona Caii
depredari intendens, Caii absentis domum effringit, tum colligit in
unum omnia quae invenit bona, et iamiam ea adsportaturus audit
strepitum et timens apprehendi aufugit, nihil secum adsportans, co­
natum furti committit, licet nihil furtive auferat.
Res ergo in singulis delictis, est diiudicanda ex variis circum­
stantiis, secundum peculiarem naturam cuiusque delicti, modo actus
positi sint utiles, apti et de facto inserviant seu causaliter tendant ad
illud determinatum delictum (18).

142. IIL Ultimum denum elementum ut sistatur in conatu de­
licti est, quod delictum ipsum non fuerit consummatum i. e. secun­
dum proprietatem verborum ipsius legis poenalis. Quod autem con­
summatio non evenerit, ex iure Codicis potest provenire sive quia
(18) Pro singulari indole Ecclesiae et speciali natura delictorum, quae eius
foro criminali subiici solent, videtur inutilis et parum practica disputatio inter
varias iuristarum opiniones circa specialem naturam actus exsecutivi. Illa egregie
et subtiliter prosequitur Michiels, I. c. p. 263 sq. Cfr. Chelodi, Ius poenale n. 15;
Roberti, 1. c. n. 171 ; Lueneborg, in Archiv. f. K. K. R. 1931, p. 379 ; Stochiero, Di­
ritto penale n. 101 ; Eichmann, Das Strairecht des Codex J. C. § 9. - Ipse Michiels,
1. c. p. 266, tandem fatetur in praxi plerumque esse satis difficile determinare.
Idem videtur dicendum de variis theoriis circa casum erronei subiectivi iudicii circa conducentiam actuum ad finem patrandi delicti, quem pariter examinat
Michiels, 1. c. p. 267 sq. Illud autem a clarissimo doctore dictum haud facile ad­
miserim, delictum frustratum non esse ex iure Codicis conatum delicti, sed requiri
positionem actuum consummativorum ; quod videtur contradicere formulae Co­
dicis « conatus delicti dicitur proprio nomine delictum frustratum > : Qua ratione
requiri possunt in casu actus consummativi, si in hypothesi delictum non fuit con­
summatum seu, ut dicit Codex, actus exsecutivi effectum sortiti non sunt ? Codex
manifeste distinguit conatum simplicem et conatum perfectum, quem proprio no­
mine dicit vocari delictum frustratum

consilium delinquens deseruit seu ab inchoato delicto voluntarie de­
stitit, sive quia delictum aut propter inefficaciam aut propter ineptitudinem mediorum perficere seu consummare non potuit.

143. Delictum frustratum perspicue in Codice describitur, nec
speciali indiget explicatione.

144. In § 3 can 2112 assirnilatur conatui (conatui delicti acce­
dit) < actio illius qui alium ad delictum committendum inducere stu­
duerit, sed inefficaciter ». Inductio ad delictum, quae effectu caruit,
delicti patrandi proprie conatus non est, cum nullum contineat actum
exsecutivum delicti, quod ut supponitur ab alio patrandum est. Nihi­
lominus est via ad delictum, cuius exsecutionem quis intendit per
alium obtinere: cum inductio fuit efficax delictum esxistit ex actione
physica personae inductae et ex actione morali personae inducentis,
cui utrique merito tribuitur seu imputatur delictum ut duplici causae
principali physicae et morali. Si ergo inductio effectum non habuerit,
merito inducens assirnilatur actioni illius, qui ex propria libera de­
terminatione propositum delinquendi concepit et ponit aliquot actus
exsecutivos non perductos usque ad consummationem.
145. Imputabilitas conatus expresse sancitur can. 2213, ubi de­
claratur eo esse maiorem, quo magis ad consummationem accedit
(cfr. distinctionem inter conatum remotum et proximum), licet de
se semper sit minor prae delicto consummato; et ob eamdem ra­
tionem delictum frustratrum magis culpabile est, quam simplex de­
licti conatus, cum ex parte subiecti delinquentis positum fuerit quid­
quid necessarium est ut factum criminosum ex propria actione exsis­
teret Fundamentum imputabilitatis est manifestum : damnum me­
diatum exsistit; damnum immediatum forte non datur, sed periculum
incursum est verum damnum contra privatam et publicam securita­
tem, quam lex poenalis tueri debet. Quae imputabilitas criminalis
conatus delicti, non est imputabilitas novi cuiusdam delicti distincti
ab eo quod lex poenalis specialis contemplatur, sed est imputabilitas
eiusdem delicti lege speciali praevisi, quod a lege punitur gravius,
si fuerit consummatum, levius si mansit in conatu.
Tunc tantum verum delictum per se stans habetur in conatu,
cum ipsum conatum lex peculiari poena mulctat (can. 2212, §4); qua
de re plura habentur in Codice exempla. Cfr. v.gr. can. 2407.

146. Exceptio quoad imputabilitatem criminalem fit can. 2213,
§3. < Ab omni imputabilitate liberatur qui sponte ab incepta delicti
exsecutione destiterit, si nullum ex conatu damnum aut scandalum
ortum sit >. Illa desitio debet esse spontanea seu libera, non coacta
v. gr. ex metu ne deprehendatur et apprehendatur, ita ut per eam
plene renuntietur intentati et iam inchoati delicti consummationi.
Imputabilitas moralis seu in conscientia et coram Deo habetur; immo
vel ipsa imputabilitas criminalis propria actuum exsecutivorum inte­
gra habetur perinde ac in desitione non spontanea, cum quod fac­
tum est, infectum fieri nequeat; ab hac tamen liberatur ob politicam
rationem, ut videlicet delinquens, quem conscientiae remorsus pun­
git, oblata spe impunitatis, ad cor redeat, delicti horrorem concipiat
et ab eo consummando libere et spontanee abstineat (19).
Quodsi iam sit ortum damnum ex actibus exsecutivis in conatu
contentis vel fidelium scandalum, tum iustitia exigit ut delinquens
de damno iam illato et de excitato scandalo respondeat.

CAPUT XVI

De effectibus delicti (can. 2210-2211)

147. Praenotiones. Effectus naturales delicti sunt damnum
mediatum seu morale-sociale in societatem seu in publicam securi­
tatem seu publicum ordinem redundans et damnum immediatum,
quod ut plurimum infertur determinatae personae physicae aut mo­
rali. Quibus duobus damnis respondent duo diversi effectus iuridici,
qui comprehenduntur sub generico vocabulo reparationis. Ex damno
immediato oritur obligatio raparationis civilis i. e. obligatio ad praes­
tandam indemnitatem parti laesae; ex damno mediato obligatio re­
parationis socialis, seu ad subeundam poenam. Quibus duabus obli­
gationibus respondet duplex ius (societati et parti laesae); duplici
iuri duplex respective actio: Γ ad indemnitatem materialem = actio
(19) Cfr. Roberti, 1, 175; Michiels, t c. p. 292 a quo aliae theoriae expen­
duntur circa huiusmodi liberationem, quae etiam in aliis saecularibus legislationi­
bus modernis admittitur, in quibus haud raro speciali vocabulo (tentativo) desi­
gnatur ille conatus delicti, a quo quis destitit propria spontanea voluntate.

I

civilis; 2° ad indemnitatem moralem quae habetur per poenam in­
flictam — actio poenalis. Inde etiam duplex iudicium : civile seu con­
tentiosum et criminale.

148. I. Actio poenalis regulariter spectat ad potestatem socialem
et inde dicitur actio publica, i. e. ordinata ad bonum publicum et
promota ab auctoritate publica seu publico magistratu ad hoc depu­
tato, ex quo tempore, abolita actione populari, introductum fuit ut
accusatio delicti fieret, a tali publico magistratu, quod in foro eccle­
siastico, praecedente praxi, factum est per can. 1943, relictis com­
munibus fidelibus iure et in multis casibus obligatione delictum et de­
linquentem denuntiandi. Quae actio contra solam personam delin­
quentis (1) institui potest et generatim debet
et pro obiecto habet
poenam infligendam et declarandam et ad satisfactionem, ubi ea pro
publico bono necessaria sit, praestandam ; iuridica poenalis obligatio
nec ad alios transit nec per alios adimpleri potest.
11. Actio civilis seu contentiosa ad solam personam laesam per­
tinet, in cuius arbitrio est positum illam experiri vel eidem renun(1) Delinquentis nomine quando delictum ex plurium personarum concur­
rente actione patratrum est, intelliguntur auctores criminis et alii qui concursum
praestiterunt, sed ad normam can. 2209.
(2) Nihilominus sive ob amorem pacis, sive ut consulatur honori eius, qui
per delictum offensus est, nonnumquam lex, etiam poenalem delicti persecutionem
in arbitrio partis offensae relinquit. Quo casu delicti punitio etiam ordinatur ad
bonum sociale non ad satisfaciendum privatae vindictae. Nihilominus ex una parte
societas minus habet interesse in hisce determinatis delictis reprimendis ; et ex
alia parte persona laesa magnum habere potest interesse in evitanda facti publicitate, et inde huius arbitrio relinquitur etiam poenalis actio ad imponendam poe­
nam vel satisfactionem, quamvis natura et scopus non mutentur. Atque hic est
unicus verus sensus illius formulae, qua certa delicta dicuntur esse actionis pri­
vatae; videlicet significatur, actionem publicam esse subordinatam in suo exer­
citio voluntati personae offensae. Cfr. Carrara, Programma I, § 549, qui praece­
denti § 548 mentionem facit privilegii civitatis Palermitanae, postea ad integram
Siciliam extensi, de necessitate instantiae privatae, ad hoc ut ex officio posset pro­
cedi saltem contra delicta damnanda ad poenam relegatione inferiorem. - Ius
quoque nostrum (can. 1933) in causa iniuriarum aut diffamationis, ut actio crimi­
nalis instituatur, requirit praeviam denuntiationem seu querelam partis laesae.
Porro quoad necessitatem actionis publicae, ea in foro ecclesiastico non est
necessitas absoluta. Nam ipse Promoter iustitiae actionem suam subordinatam
habet prudentiae et discretioni Superioris (can. 1954 iunct. can. 1947-1653), licet
eam debeat urgere quando ipsi commissa fuit. Ipsam inflictionem poenae ius no­
strum conscientiae et prudentiae Superioris committit ad normam can. 2223, § 3.

tiare. Ideoque actio privata est non publica et ex obiecto et ex per­
sona a qua exercetur; nam nihil aliud per eam intenditur quam re­
paratio damni accepti. Quare talis actio deesse potest, ubi ex delicto
nullum damnum privatum subsequutum est (3); ubi vero intercessit
non dirigitur exclusive in personam delinquentis, sed etiam in eos,
qui pro ipso in contentiosis respondere debent et in eos qui a delin­
quente causam habent, ut sunt heredes, qui bona accipiunt cum
iuribus et oneribus, nam damna compensanda sunt onere heredi­
tatis sicut cetera debita, et in materia damnorum cautio obligationum
non est persona debitoris sed eius bona, saltem quando per rei re­
stitutionem aut per compensationem pecuniariam reparatio obtineri
potest (4).
Adaequata indemnitas obtinetur, si omnia damna sarciantur et
expensae, quae ex delicto obvenerint. Ad hanc porro compensatio­
nem tenentur in solidum omnes qui in delictum concurrerint modis
descriptis, can. 2209 § 1-3, tametsi a iudice pro rata damnati fuerint,
idque secundum principia theologiae moralis de damnorum repara­
tione (can. 2221).

149. Relatio inter actionem criminalem et contenliosam.
I. Memoratae binae actiones, civilis et poenalis, sunt inter se independentes; nam licet oriantur occasione unius facti, causam iuridicam
habent distinctam cum nascantur ex violatione iuris diversi et prae­
terea distinctum habent finem.
II. Ex illa independentia utriusque actionis sequitur sententiam
absolutoriam in iudicio civili prolatam non praeiudicare actioni poe­
nali quae ab auctoritate publica promovetur; sicut etiam sententia
absolutoria in iudicio poenali prolata inter accusatorem publicum et
delinquentem non preiudicat actioni civili, quam habet laesus ad pe­
tendam indemnitatem, cum is non fuerit pars in iudicio criminali,
(3) Cfr. casum in quo delictum mansit in statu conatus vel fuit delictum
frustratum vel fuit mandatum aut instigatio, quae effectu caruit
(4) Damna, quae directe habent valorem oeconomicum, reparari poterunt
solutione pecuniae post aestimatum a iudice eorum valorem. Quoad damna passa
in honore, ea in se ipsis reparantur publica revocatione iniuriae, retractatione ca­
lumniae, restitutione honoris, de qua pariter agunt theologi moralistae. Nihil au­
tem videtur obstare, quominus consectaria oeconomica, quae promanant ex lae­
sione honoris vel famae, iubeantur a iudice reparari compensatione quadam oe­
conomica superaddita reparationi honorariae.

I

etiamsi denuntiationem fecisset. Nam licet in utroque iudicio eadem
sit causa, non est idem obiectum nec 'eaedem personae (5).
III. Inde etiam consequitur, quod, sicut reparatio damni iam
laeso exhibita aut remissio ex parte laesi, licet actionem civilem ex­
stinguat actioni tamen poenali non preiudicat, ita expiatio poenae in­
flictae vel eius per indultum Principis condonatio aut remissio, nul­
lum affert praeiudicium actioni civili, quae integra manet, modo
opponatur tempore habili.
IV. Sequitur etiam praescriptionem actionis poenalis non praeju­
dicare actioni civili seu contentiosae et vicissim. Nam praescriptio
in ordine ad actionem civilem et poenalem procedit ex principiis plane
diversis: in poenalibus procedit ex principiis primario ordinis publici,
in contentiosis ex principiis ordinis publici procedit tantum secun­
darie. Duae illae actiones sunt entia iuridica plane distincta, nec
proinde admitti potest quod sint pares in effectu et quod vita unius
sit incompossibilis cum morte seu exstinctione alterius.
Praescriptio in materia civili est exceptio, in poenalibus est
modus politicus exstinguendi actionem. Praescriptioni civili pars, cui
favet, renuntiare potest; poenali renuntiare non potest et a iudice sup­
pleri debet eius influxus. - Civilis habet pro fundamento praesump­
tionem negligentiae et habet pro scopo punire négligentes in suis
rebus custodiendis vel etiam malitiosos, qui dolose differunt actio­
nem proponere ad tempus, quo prorsus difficile sit probationes col­
ligere ad illam elidendam. In poenali illa negligentiae praesumptio
locum non habet. In poenalibus tempus exstinguit actionem (secun­
dum legis dispositionem), quia praeter difficultatem probationis inno­
centiae, tempus fecit cessare damnum sociale ob praesumptam de­
licti oblivionem, unde etiam cessat et scandalum in bonis et pravum
exemplum pro dyscolis. Quo damno sociali cessante, reparatio poe­
nalis redditur inutilis. Sed damnum privatum potest nihilominis per­
sistere et sequi debet regulam de iuribus mere privatis. Accedit quod
actio poenalis sequitur ex delicto in quantum delictum est; actio
civilis ex delicto oritur in quantum est factum nocivum. Quod si
tempus vel amnistia delictum abstersit sive obliteravit, manet sempet natura facti nocivi.

150. Processus pro utraque actione explicatur secundum gene­
rales normas quae in Codice traduntur, et ipse can. 2210 § 2 remittit
(5) Cfr. Roberti, n. 216, 217.

ad canones 1552-1959, illud addens, quod « idem ludex in criminali
iudicio potest ad instantiam partis laesae civilem actionem ad examen
revocare et definire». Non imponitur simultaneitas iudicii, licet sint
causae connexae, sed permittitur; quodsi separatim et independenter
proponantur, iure non imponitur praecedentia inter ipsas; nam in
foro canonico non videtur dari quaestio civilis praeiudicialis, quae
excludat sententiam poenalem qua infligantur poenae.

DE POENIS ECCLESIASTICIS
Absoluta disputatione de delictis in genere, illico transeundum
est ad disquisitionem de poenis ecclesiasticis universim spectatis.
Quo ordine ipsius Codicis apta via sternitur ad partem tertiam
libri V Codicis in qua speciatim agitur de singulis delictis eorumque
propriis poenis. Ita simul cavetur, ne in exponendis particularibus
poenis singulorum delictorum, multa de poenis ecclesiasticis sup­
ponantur et commemorentur, quae explicata nondum sunt (1).

De poenis Ecclesiasticis in genere
(Cf. Tit. 37, X, De poenis, Tit. 39, X, De sent, excommun, can. 2214 sq.)
I

c

Scriptores : Praeter auctores, qui agunt de censuris, infra citandos, Thesaurus,
De poenis ecclesiasticis P. I.; Eck, Dénatura poenarum secundum ius canonicum,
Devol. I860; Strcmler, Traité des peines ecclésiastiques, etc.. Paris 1861; Kahn,
Études sur le délit et la peine en droit, canon., Paris-Nancy, 1892; De Luca, De
delictis et poenis, Romae 1898; Lega, Praelectiones de iudiciis eccl. t III ; D'Anni­
bale, Summula theol. mor. I, n. 300 sq. ; Noldin, De delictis et poenis, Oeniponte,
1905; Noldin-Schdnegger, De poenis eccles. ibid. a. 1921; Muenchen, D. k. Oerichtsverfahren u. Strafrecht. ; Katz, Grundriss d. k. Strafrechts. ; Hollweck, D. kirchlichen Strafgesetze ; Pessina, Elementi di diritto penale; Rossi-Pellegr. Trattato di
diritto penale ; Roberti, P. II, De Poenis, n. 219 sq. ; Amor Ruibal, Derecho penal
de la Iglesia, 1.1, cap. 2; II, n. 167 sq.

e;

II

151. Cum poena generatim in ordine sociali sit malum passionis
(sensus) aut privationis (damni) propter delictum a legitima aucto(1) Cfr. Zech, 1. c. tit. 9, de criminibus in genere § 97 sq. ; tit. 10 de poenis
lori ecclesiastici; § 109 sq. « Antequam de natura singulorum delictorum in specie

ritate etiam invitis ad conservandum ordinem socialem iuste inflic­
tum (2); facile intelligitur, poenam ecclesiasticam pariter esse malum
quoddam passionis aut privationis ob delictum ab Eccclesia notatum,
per auctoritatem ecclesiasticam etiam invitis fidelibus ad conservan­
dum socialtm Ecclesiae ordinem iuste inflictum. — Magis succinte
can. 2215 poena est < Privatio alicuius boni ad delinquentis correctio­
nem a legitima auctoritate inflicta » : quae privatio tandem reduci­
tur ad aliquod malum animae vel corporis.

■

152. Finis poenae. Cum malum non sit infligendum propter
se, etiam mala illa, quibus consistunt poenae ecclesiasticae, ad finem
quendam honestum (3) referantur necesse est. Qui finis poenarum
ecclesiasticarum ultimus et supremus atque vere essentialis est con­
servatio et tutela ordinis socialis in Ecclesia per delictum violati et
per poenam restaurandi (4). At ut finis ille ultimus et supremus *attin
gatur, poenae ecclesiasticae proxime et immediate nequaquam ad
unicum tantum finem sunt dirigendae. Quare, quamvis Ecclesia pro

agamus, necesse est, ut de poenis, quae singulis sunt propriae, in genere refera­
mus aliquas iuris doctrinas * ; Muenchen, tom. II, 1.1, « doctrinae generales de de­
lictis » 1. II < de poenis » ; 1. III « de delictis in specie * ; Stremler, 1. c. p. 1 sq.
Eodem modo processerunt scriptores de iure poenali in foro civili v. gr. iam ex
antiquis Cremani, De iure crim. (P. I, De delictis generatim ; P. II, De poenis);
item Berner, Diritto penale (Post prolegomena; 1. 1, 11 reato; 1. II, Delia pena).
Qui ordo plerumque servatur etiam in Codicibus recentioribus, saltem quoad
substantiam.
(2) Tarquini, Inst. iur. eccl. pubi. n. 25 ; Cavagnis, Inst. iur. p. eccl. P. 1,
n. 141 sq. ; Schmalzgr. 1. c. lib. V, tit 37, de poenis, n. 1 sq. ; Ferraris, 1. c. v.
Poena ; Thesaurus, De poenis eccles. P. I, cap. 1,2; De Luca, 1. c. n. 26 ; Muenchen,
1. c. 11, 9 ; Cathrein, Moralphilosophie tom. II, p. 543; Berner, 1. c. § 2 sq., § 115 sq.,
ubi non pauca attentione digna profert falsis notionibus commixta atque suo
exemplo probat, solidum studium iuris criminalis haberi non posse sine solido
fundamento philosophiae moralis. Cfr. quoque Hinschius, 1. c. t. IV, p. 747 de no­
tione poenae, t. V, p. 123 sq., ubi recte refutat illam sententiam quasi Eccl. non
infligeret veras poenas i. e. malum passionis aut privationis ; at modum excedit,
si p. 123 Eccl. accusat violatae iustitiae. — Vox poena directe a vocabulo graeco
ποίνη videtur esse derivanda, unde proprie significat pretium quo iniuria pensatur
seu satisfactionem. Forcellini, Lexicon tot. latin, v. poena. De alia derivatione a
τίνφ, solvere, cfr. Ferrini, Diritto pen. rom., η. 108.
(3) Schmalzgr. h. t. η. 2: Devoti, Inst. can. lib. IV, tit. 1, § 1, tit. 17, § 2;
Cathrein, 1. c. p. 545; D’Annibale, Summula 1, 300 sq.
(4) Tarquini, 1. c.; Cavagnis, 1. c. ; Santi, h. t. n. 1, 2.

suo supremo fine curandi salutem animarum maxime intendat suis
poenis obtinere emendationem, delinquentis (finis correctivus), tamen
iste finis etiam in foro ecclesiastico nequaquam semper et neces­
sario est obtinendus. Hinc Ecclesia certas poenas inflixit atque etiam
nunc infligit, non obstante emendatione iam secuta, aliasque poenas
inflictas sustinet, etsi reus post poenas inflictas sese emendarit (5).
Manifestum igitur est, emendationem delinquentis non posse exsi­
stere unicum et exclusivum et principalem finem poenarum eccle­
siasticarum.
Praeterea ad ordinem socialem Ecclesiae conservandum optimo
sane iure poenae ecclesiasticae ita ordinantur, ut deterreant fideles a
sceleribus patrandis (6). Nihilominus de facto iste scopus saepe non
obtinetur; ergo ne poena contra delicta iam commissa sit plane
illusoria, praeter scopum emendationis delinquentis habeat oportet
etiam illum reddendi (7) delinquentem inhabilem ad nova scelera
patranda atque ordinem socialem turbandum.
Denique negari non potest, in foro quoque ecclesiastico poenas
praecipue dirigi ad reparationem ordinis socialis laesi et ad vindic­
tam sumendam et scandalum delicto datum poena reparandum (8).
Quae restitutio et vindicta non absolute est propria poenae eccle­
siasticae, sicut a Deo supremo vindice intenditur, sed tantum rela-

(5) Cfr. v. g. poenam degradationis, suspensionis ad certum tempus, impe­
dimentum criminis, irregularitates ex delicto, et generatim poenas vindicativas.
(6) Qui finis non exigit, ut poenae sint horribiliter severae in se, sed iste
scopus melius obtinetur, si poenae in se non nimis blandae et ad incutiendum
salutarem timorem aptae efficaciter et inevitabilitater exsecutioni mandentur. Quodsi
crescat certorum delictorum numerus, tum maxime iste scopus est attendendus ;
at iterum aucto delictorum numero non semper (licet interdum id expediat) poenae
augendae sunt, cum potius plerumque expediat, ut poenae iam statutae et passim
non applicatae exsecutioni mandentur. Comminatio enim poenae suam efficaciam
ad deterrendos a delicto fideles non habet nisi sit coniuncta cum persuasione
ex parte fidelium, poenam comminatam a delinquente inevitabiliter esse subeun­
dam Cfr. Cavagnis. 1. c. n. 161, coli. c. n. 156 ; Hinschius, 1. c. t. V, p. 129, not. 8,
affert textus, ex quibus patet scopum Ecclesiae in infligendis poenis esse etiam
alios deterrere a delictis, v. gr. c. 1, X, de maled. V, 26; c. 7, X, de poenit. V, 38;
c. 17 (Later IV) X, de iud. V, 6; c. 1, de haeret, V, 4, in Sext.; c. unie. (Bonif.
VIII) de schis. V, 3, in Sext. Recte quoque notat contra Katz non posse excipi
haec tantum dici de clericis, nam saltem cit. c. Later. IV, generatim et indiscriminatim loquitur.
(7) Cfr. poenam reclusionis in domum correctionis.
(8) Smalzgr., h. t. n. 2 ; Sanguineti, Inst. iur. eccl. n. 680 sq.

live i.e. quatenus ad ordinem socialem conservandum requiritur (9).
At ex altera parte vindicta illa ab Ecclesia de delicto sumenda non
ita deprimi debet, quasi Ecclesia poenam vindicativam sive ex scopo
vindicativo infligere non possit aut saltem de facto non infligat (10).
Quae restrictio etiamsi a poena capitali plane abstrahatur tota sua
generalitate non videtur esse satis efficaciter probata (11).
153. Quae doctrina tradita de essentia et finibus poenarum ec­
clesiasticarum ea est, quae deducitur ex principiis ethicae Christianae,
Ecclesiae quoque ut societati visibili et perfectae applicandis, et
quam ipsa Ecclesia in sua legislatione poenali professa est.
1. Sane sicut non est delictum quodlibet peccatum ordinem mo­
ralem individualem violans (12), sed ea dumtaxat legis violatio quae
ordinem socialem turbat qui per publicas leges conservatur et pro­
movetur; ita justitia criminalis seu potestas punitiva, quae comple­
mentum est potestatis legiferae efficacis, dum poenam socialem de­
licti infligit, directe intendit restaurare ordinem moralem publicum
delicto laesum, ad quem, tamquam medium ad finem, malum poenae
inflictae ordinatur (13). Quae redintegratio ordinis per delictum vo­
luntarie laesi, seu, ut dicit S. Thomas (14), reactio quaedam ordinis
contra deordinationem, est finis poenae intrinsecus ac proinde essen­
tialis, quem ex natura rei in infligendis poenis intendere debet po­
testas publica, ad quam pertinet iustitia criminalis seu potestas pu­
nitiva (15).
(9) Tarquini, 1. c. p. 16; Cathrein, 1. c. p. 548 sq.
(10) Cavagnis, I. c. n. 284 sq.
(11) Tarquini, 1. c. n. 47, f. f. ; Sanguineti, 1. c.
(12) Schiffini, Philosoph. mor. n. 146; Meyer, Philos, mor. II, 589.
(13) Schiffini, 1. c. n. 494.
(14) S. Thomas 1, II, q. 87, a. 1 ; Schiffini, 1. c. n. 144; Meyer, Philos, mor.,
Il, 591. « Qui omnem characterem vindictae et retributionis publicae pro deme­
rito a quovis systemate poenali humano per se excludi contendunt, intimam na­
turam itemque ideam criminalis iustitiae pervertunt > ; S. Thomas, C. Gent. I. 3,
c. 146, 144.
(15) Kahn, 1. c. p. 53 sq., 56 sq.; Schiappoli, 1. c. n. 121 ; Hollweck, D. kirchl.
Strafgesetze, § 20, p. S3, n. 3 ; München, Das canonisch Strafrecht, II, p. 6, 8;
Amor Ruibal, 1. c. II, n. 167; Cfr. de iur. saec. ; Roland, L’esprit du droit criminel,
p. 328 sq. ; Molinier, Traité de droit pénal 1, p. 49; Glasson, Histoire du droit
et desinst.de la France, III, p. 583; Trébutien, Cours élément, d. droit criminel
p. 18, 19; Garraud, Traité n. droit pénal Franc. I, p. 75 et not. 4.

II. Praeter hunc finem intrinsecum, alius finis potest et debet
a prudenti legislatore intendi in comminatione poenae, qua antecedenter sanciantur leges, ut sc. eius timore a transgressione legis
subditi deterreantur. Quem finem triplici modo assequitur poena:
1° per ipsam taxationem seu determinationem poenae, quam legis­
lator comminatur contra trangressores; quae comminatio est medi­
cina quaedam praeservativa, actus providae gubernationis ad potes­
tatem coercitivam generice acceptam pertinens ; 2° quia iuvat ad
emendationem eius qui deliquit, dum experimento proprio discit de­
lictum non ad felicitatem sed ad miseriam ducere atque ita movetur
ne quid simile in posterum admittat; 3° exemplariter, dum ceteri de­
linquentem punitum vident, firmantur in observantia legis ex timore
ne secus eamdem damnationem incurrant. Quae tamen non omnia
aequaliter in qualibet punitione a legislatore intenduntur (16).
III. Quare quicumque tamquam unicum finem poenae ecclesias­
ticae inflictae aut intimidationem aut emendationem delinquentis assi­
gnat, seclusa notione vindictae publicae seu reactionis contra publi­
cum ordinem per delictum laesum, is essentiam huius instituti iuridici confundit cum fine extrinseco, ad quem ab auctoritate publica
honeste et convenienter ordinatur, et sine fundamento ab auctoritate
publica Ecclesiae removet strictam iustitiam criminalem cum pote
state publica sociali ex natura rei cohaerentem. Qua in re imprimis
errarunt Schulte, Geib et Bar (17), qui poenam canonicam non ut
veram poenam considerant, i. e. ut malum inflictum delinquenti, sed
potius ut beneficium delinquenti factum praebendo ipsi modum sese
emendandi. Pariter errarunt qui dixerunt ex hoc fine poenam eccle­
siasticam a civili distingui, velutAfa^r, Holtzendorff, Berner, Lega (18).
Falsum quoque est systema a Kgtz propositum quod solae poenae
corporales v. g. carceris, multae, flagellationis habuerint veram ra­
tionem poenae, dum poenae spirituales excommunicationis, suspen­
sionis, interdicti, media tantum sint emendationis (19); nam praeter
(16) Schiffini, 1. c. n. 144, II.
(17) Schulte, System d. k. Kirchenrechts 11, p. 376; Geib. Lehrbuch d. deuts.
Strafrechts, I, p. 127; Bar, Handbuch d. deuts. Strafrecht, I, p. 86.
(18) Mayer, Geschichte der Strafrecht, § 6, 22, 29; Holtzendorff, Handbuch
des deutschen Strafrechts, § 45 ; Berner, Lehrbuch des deutschen Strafrechts, § 45 ;
Lega, III, n. 48, cfr. not. seq.
(19) Katz, I. c. p. 29., quem merito in hac parte refutat Hinschius 1. c. V,
33, et Kahn, 1. c. p. 71 sq.

alias poenas spirituales v. gr. depositio, vel illae ipsae poenas spi­
rituales commemoratae solitae sunt ferri in Ecclesia per modum
strictae poenae a reo iam emendato subeundae, atque in ipsa cen­
sura finis proximus emendationis procurandae non excludit ultimum
et intrinsecum poenae finem. Suârez, De censuris d. 1, s. 1, n. 8,
d. IV, s. 5, n. 28, 31 (20).
IV. Nec minus certum est traditam notionem poenae atque com­
memorati fines ad quos a legislatore ecclesiastico fuerunt ordinatae
contineri in fontibus iuris. Poena, ultio, vindicta, satisfactio, sunt
vocabula, quibus passim designatur poena canonica (21); atque clare
indicatur illam vindictam sumi ad restaurandum ordinem publicum:
< cum publicae utilitatis interest ne crimina maneant impunita » c. 35,
X, V, 39 (22). Nec minus clare proponitur intimidatio et exemplaritas poenae: «quod et iidem clerici metu poenae a suis arceantur
insolentiis, et alii, eorum exemplo perterriti, prosilire ad similia per­
timescant », c. 1, Clem. 1. 9: < ut unius poena multorum possit esse
correctio·» c. 1, X, V, 2. Atque illae ipsae poenae quae ad emenda­
tionem delinquentis ordinantur v. gr. censurae etiam vindictae nomine
designantur (23). Quamvis negari non possit ab Ecclesia praecipua
quadam ratione tamquam finem proximum intendi delinquentis emen­
dationem, eamque in hac re, sicut sua mansuetudine in puniendo,
(20) Hinc Lega, 1. c. III, n. 47, sq. parum accurate disserit, dum tenet Ec­
clesiam per poenas ômnes (?) semper intendere principalius et directius fidelium
emendationem atque omnia crimina insectari et detestari, non propter ordinis ex­
terni deturbationem, sed propter ordinis spiritualis seu iustitiae supematuralis in
delinquente iacturam sc. propter peccatum (etiamne in poenis, quas Ecclesia antecedenter fert in tempus determinatum duraturas ? et quas sustinet in delinquente
perfecte emendato et ad iustitiam supematuralem per gratiam restituto?). Multo
minus sunt accurata quae Lega, 1. c. n. 52 deprompsit ex Morino de non servata
distinctione fori interni et fori externi poenalis prioribus Ecclesiae saeculis et fere
usque ad XII saec. perdurante (?). Quem Morini errorem iam efficaciter refutavit
Devoti, 1. V, tit. 17 § 2, 1. Ill, t. 1, § 7 sq., 1. IV, tit. 1 § 2, 10. Neque cum me­
moratis assertionibus de natura poenae ecclesiasticae cohaerent, quae idem Lega
inferius n. 56 sq. tradit de divisione poenarum ecclesiasticarum.
(21) Cap. 1, 14 X (1, 31); c. S X eod. « ad reprimendam malitiam poenae
certae sunt a canonibus constitutae - ubi sermo est de excommunicatione; c. 5
(V 9) in Sext.
(22) Cfr. quoque c. 7 X (V, 38) ; c. 17 X (V, q).
(23) C.51,CXXni,q. 4 ; c.9, C. XXIII, q. 3; c. 72, C. XII, q. 2. Cfr. Kahn,
I. c. p. 56 sq, 60 sq. ; Schiappoli, 1. c. n. 121 salvis assertionibus minus accuratis
huius auctoris.

ita in hac speciali cura rehabilitandi et at bonam frugem reducendi
criminosos, multis saeculis antevertisse novas theorias iuris poenalis
quae saec. XVHI ad finem vergente ortae sunt et in varias scholas
distrahunt hodiernos poenalistas non raro genuinis principiis ethicae
Christianae et iuris naturalis destitutos (24).
154. Ut autem in hac re vitentur confusiones, oportet poenam
considerare in duplici momento, in statu comminationis et in ipsius
exsecutione (Cfr. supra dicta n. 19, 20). Ante commissum delictum,
in statu comminationis, exercet suam vim praeventivam et sic sancit
seu firmat legem eique efficaciam tribuit ad movendas hominum vo­
luntates, ut ipsi sese contineant in observantia ordinis iuridici et in re­
verendis seu non laedendis aliorum iuribus. Quodsi nihilominus prae­
valeat pravus affectus et admittatur delictum, delinquens legi iniuriam irrogat, ordinem publicum turbat et fit debitor poenae; quam
applicare oportet, nam antecedens eius efficacia praeservativa pendet
ab eo, quod deinde applicetur, posita transgressione. Et sic poena,
quae in statu comminationis praeservatricem virtutem ex malitia le­
gem transgredientis non exercuit, in statu exsecutionis applicata de­
linquenti fit expiatrix delicti et non raro etiam delinquentis emen­
datrix; ex parte vero societatis fit vindicativa mali societati illati et
etiam exemplaris quoad ceteros ut a delictis quae in aliis sic punita
conspiciunt abstineant. In momento exsecutionis praesertim et essen­
tialiter respicitur expiatio violati ordinis per vindictam socialem, si
sponte illa laesio non fuerit separata vel spontanea reparatio non
fuerit sufficiens. — Vel ipsa experientia docet reos generatim subire
poenam ut expiationem sui criminis, nec rarus est casus, in quo ipse
reus sentit necessitatem illius expiationis dum se voluntarie denuntiat,
et cum poenam subiit, existimare videtur se debito, quod erga so­
cietatem habebat, satisfecisse. « Datum est mihi quod merui : pertur­
bavi ordinem; expiavi solutione poenae». Punitio non est merus
actus quo societas se defendit; sed est actus iustitiae; non infligitur
nisi merenti, non merenti infligi non potest ne praetextu quidem
societatem defendendi. Punire est inferre malum : emendare, instruere,
educare est afferre alicui bonum. Punitio respicit delictum, in quo vi(24) Cfr. de falsis theoriis: Cathrein, Moralphil. t. II, p. 543 sq. De salutari
influxu Ecclesiae in ius poenale cfr. quoque Pertile, Storia dei diritto penale § 127,
p. 29 sq.

det ordinis iuridici perturbationem, quam reparat per poenam : emen­
datio respicit delinquentem, hominem destinatum ad finem felicitatis
aeternae a quo declinat per delictum et ordinatur ad reducendum
illum in bonam viam. Prima respicit bonum sociale et id quod est
iustum; altera est sensus caritatis erga infelicem: unum et alterum
interveniat oportet, sed confundere in uno conceptu non est iuridicum. — Haec principia pervertunt doctores scholae positivae, quae
per longum tempus in scientia criminali dominata est.

155. Divisio. Poenae ecclesiasticae dividuntur (25): I. Ratione
proximi finis principalis, in vindicativas, quae principaliter ad vindi­
ctam publicam et in odium delinquentis ordinantur, licet secundario
etiam intendant emendationem puniti et salutarem timorem aliorum,
velut depositio vel degradatio, et in medicinales, quae, salvo fine essen­
tiali, proxime ad emendationem delinquentis diriguntur atque vulgo
dicuntur censurae v. g. excommunicatio vel interdictum. — II. Ra­
tione damni vel mali quod inferunt, in spirituales c. g. censurae,
depositio, degradatio, et in temporales v. g. incarceratio, mulcta pe­
cuniaria. — 111. Ratione determinationis in iure, in ordinarias, quae
in ipsis legibus secundum individuam rationem certo definiuntur, et
in indeterminatas sive arbitrarias, quarum determinatio aut inflictio
prudenti arbitrio iudicis ecclesiastici relinquitur pro personarum et
rerum circumstantiis (26). — IV. Ratione modi, quo infliguntur, in
poenas ipso iure sive ipso facto inflictas seu latae sententiae, et in
poenas ferendae sententiae. Quae poenae ipso iure inflictae, licet
sententiam condemnatoriam iudicis non requirant, tamen non raro
exigunt sententiam declaratoriam, antequam a delinquente plene
exsecutioni sint mandandae (27) — V. Ratione modi, quo reus bono
aliquo privatur, in negativam, qua arcetur a bono acquirendo, velut
inhabilitas ad dignitates, officia, beneficia; in privativam bono (iure,
exercitio iuris) iam acquisito, velut privatio vocis activae et passivae,
(25) Schmalzgr. 1. c. n. 4 sq.; Thesaurus, i. c.; Devoti, I. c. lib. IV, tit. 17,
§§ 2, 4, ubi minus accurate disputat de hac re ; Stremler, 1. c. p. 5 sq.
(26) Sudrez, De leg. lib. V, cap. 11 ; cap. IV, § 1, X de off. et p. i. deleg.
1,29. Divisio in ordinarias cui opponuntur extraordinariae nonnumquam alio sensu
explicatur, ut dicatur ordinaria ea poena, quae non excedit mensuram communiter
servari solitam, extraordinaria quae excedit. Noldin, 1. c. n. 5.
(27) Schmalzgr. 1. c. n. 46 sq.; Sudrez, De leg. lib. V, cap. 5-10 incl.;
Thesaurus 1. c. P. 1. cap. 6, 7.

suspensio ab ordine; et in positivam qua malum infertur, velut multa
pecuniaria. Positivarum exsecutio positivam aliquam actionem exigit.

156. Maximi momenti practici est illa divisio, qua poenae aliae
dicuntur a iure aliae ab homine: quam divisionem ita proponit Co­
dex: «(Poena dicitur) a iure, si poena determinata in ipsa lege sta­
tuatur, sive latae sententiae sit sive ferendae; ab homine, si feratur
per modum praecepti peculiaris vel per sententiam iudicialem condemnatoriam, etsi in iure statuta; — quare poena ferendae sententiae,
legi addita, ante sententiam condemnatoriam est a iure tantum, post­
ea a iure simul et ab homine, sed consideratur tamquam ab homi­
*ne (can. 2217, § 1 n. 3).
I. Quod sit a iure poena latae sententiae in lege statuta, nulla
est difficultas: lex illam constituit et patrato delicto immediate ligat
delinquentem quin interveniant actus hominis. Quod sit pariter a iure
poenae ferendae sententiae etiam est manifestum quia ius illam cons­
tituit, at in hoc casu ius immediate non ligat delinquentem, sed ut
hic poena ligetur requiritur actus hominis (iudicis) qui poenam ap­
plicet per sententiam condemnatoriam, quae est sententia hominis
non iuris: ergo in hoc casu poena est a iure in quantum permanenter in iure constituta est contra quosvis violatores; sed in quan­
tum irrogata particulari delinquenti est ab homine i. e. ab illo
iudice qui in talem delinquentem sententiam condemnatoriam pro­
tulit. — Ad legem reducitur praeceptum generale communitati inti­
matum et poenali sanctione munitum (v. gr. pro tempore pestis
aut alterius communis temporaneae calamitatis seu necessitatis), quod
a lege nihil differt nisi ex defectu perpetuitatis. Cfr. infra ubi de
hac divisione in censuris. — Quod poena quae est simul a iure et
ab homine, sit consideranda tamquam ab homine nihil aliud in subiecta materia significat, nisi quod quoad remissionem est reserva­
ta homini qui illam inflixit, sicut sunt reservatae illae quae unice
ab homine sunt et ab homine dici debent.
II. Huius poenae ab homine duplex species distinguitur a Co­
dice: 1°) quae fertur per sententiam condemnatoriam; 2°) quae fer­
tur per praeceptum peculiare. Haec altera est ab homine sive dum
manet comminata in praecepto; sive cum, violato praecepto, ab
eodem homine infligitur seu applicatur.
Canon veram divisionem tradit ideoque veram oppositionem in­
ter unum et aliud membrum ponit, inter poenas quae sunt pure et
12

simpliciter a iure, et eas quae sunt ab homine, quarum duplicem
speciem assignat.
Aliter rem explicat Roberti 1. c. II, n. 242 cum aliis paucis
,
(28)
quasi poena adnexa praecepto peculiari sit a iure, quae non
sit reservata homini praeceptum imponenti cum fertur ut poena la­
tae sententiae. Quae explicatio aperte adversatur praescriptis cc.
2245 § 2, 2247 § 2, 2252, 2253 2°, ut suo loco dicetur.
III. Praeceptum peculiare nullo modo potest dici ius, praecep­
tum a iure datum, nec proinde poena qua sancitur poena a iure.
Ius (objective) est norma communitati data; praeceptum peculiare
est vinculum personale singulari individuae personae impositum; —
nihil mutatur in natura vinculi personalis si inducitur per praecep­
tum solam comminationem poenae continens vel poenam iam irro­
gans quae sit latae sententiae. Si agendo de praecepto peculiari in ca­
none 2217 non fit distinctio inter comminans et irrogans poenam,
nec nos debemus distinguere, et praeceptum ita generaliter dictum
sine distinctione comnumeratur cum poena per condemnatoriam
sententiam lata (ut sit poena ab homine), quae in canone opponitur
poenae a iure. Parallelismus excogitatus est constructio iuridica ar­
bitraria, quae nihil probat contra claram formulam legis (29). Cfr.
infra dicenda de censuris n. 223 III.

157. De poena insta et iniusta Codex solum loquitur hoc lo­
co inter canones de interpretatione poenarum, dum canone 2219
§ 2; postquam sancivit in poenis benigniorem esse faciendam inter­
pretationem, addit: « At si dubitetur utrum poena, a Superiore com(28) Cum Roberti, sensit: Sole, De delictis et poenis, Romae, 1920, pag. 122,
cui adhaesit 11 Monitore eccl., 1922 n. 147. Dictum Innocentii II! (cap. 29, X de
sent, excomm. V, 39) quia conditor canonis etc., nescio quomodo applicari potest
casui, cum per peculiare praeceptum nullo modo dici potest condi canonem, sed
vinculum dumtaxat personale et singulare.
(29) Cfr. Cappello, De censuris n. 68, qui optimo iure dicit idem doceri
communiter ante Codicem, velut a Suârez, disput. Vil, sec. 2, η. 1 sq. ; Schmalzgrueber, V 39, n. 85 sq.; S. Alphonso, 1. VII, n. 72 sq.; Ball.-Palmieri, VII,
n. 203 sq. ; Cfr. quoque Creusen in Ius Pontificium 1934, p. 26 sq. et Cappello,
in Nouv. Rev. Theol. 1920 p. 525 sq. Optime divisionem explicat D’Annibale, 1,
n. 301, ubi controversiam adfuisse memorans exsistentem circa poenas statutas per
praeceptum generale, non de praecepto peculiari; clare dicit poenas a iure esse
illas < quae feruntur ad instar legis i. e. omnibus et perpetuo » ab homine vero
« quae ad instar praecepti i. e. singulis ».

petente inflicta, sit insta necne, poena servanda est in utroque foro,
excepto casu appellationis in suspensivo ». Sed quando erit iusta,
quando erit iniusta aut dubie iusta non definit. Hoc desumendum est
ex doctrina canonistica communiter ante Codicem admissa post
Suârez et Altieri (30).
luxta hanc doctrinam poena potest esse iusta et valida, si nullo
defectu laborat; iniusta et valida quae laborat defectu tantum acci­
dentali; iniusta et invalida quae laborat defectu substantiali
I. In particulari est iusta illa poena quae fertur: a) a legitimo
iudice (respective a legitimo legislatore vel Superiore); b) propter
iustam et rationabilem causam et c) servato debito ordine. — Pa­
tet poenam ita iuste latam esse etiam poenam validam.
II. Poena iniusta erit etiam invalida ex parte illam ferentis vel per
sententiam irrogantis, i. e. ex parte Superioris aut ex parte iudicis :
Ex parte Superioris, si eius lex (aut respective praeceptum)
est nulla. — Est autem nulla lex (respective praeceptum): a) ex de­
fectu jurisdictionis; b) ex materia inhonesta aut inutili; c) ex defectu
jurisdictionis vel quia abrogata est.
Ex parte iudicis (poena per sententiam lata) est invalida: 1° ex
defectu potestatis in iudice, qui sententiam profert: a) cum non sit
iudex; 6) cum habeat potestatem suspensam; c) si iudicat contra
privilegia; c) vel post appellationem cum effectu suspensivo.
2°) ex non servato requisito ordine substantiali.
3°) ex defectu causae: d) si fertur sine causa sufficiente vel ex
causa levi aut iniqua (quae causa si in ipsa sententia exprimatur
iure Decretalium dicebatur sententia lata per errorem intolerabilem)',
b) ex causa quidem sufficiente sed non vera·, c) ex causa quidem
vera, sed iuridice non probata (tunc enim adest defectus substantia­
lis ordinis iudicarii).
III. Erit iniusta sed valida, si fertur: a) ex odio, invidia vel
alio vitioso passionis affectu ; b) si in ea ferenda neglectus est or­
do requisitus sed in accidentalibus tantum (iniusta contra iustitiam
legalem); c} si causa falsa est, sed iuridice probata in iudicio (iniusta
materialiter sed realiter-formaliter iusta); quam clarum est non posse
obligare in conscientia (31).
(30) Cfr. auctores nota seq. allegatos.
(31) Cfr. Suârez, De censuris, disp. IV sec. VI et VII; Altieri, De censuris
et Bulla in coena Domini. 1. I, disp. 2, 1. 11, disp. 6, cap. 7 ; Schmalzgr., V. 39,
n. 8; Reiffenstuel, V, 39. n. 35 sq. ; Pirhing, V, 39, a. 41 ; Barbosa, Collectanea

158. lam inde apparet canonem 2219 § 2 supponere poenam
certo iustam esse servandam, certo iniustam non esse servandam,
cum de dubie iusta edicat esse servandam excepto casu appellatio­
nis in suspensivo. Casus specialis est casus de poena materialiter
iniusta, formaliter insta, quae certe in foro interno non tenet, in
foro externo erit servanda, non praecise in vim actus quo imponi­
tur, sed ut vitetur contemptus clavium et consequens scandalum. —
Ex allegatis autem causis unde poena redditur iniusta satis apparet
sat facile occurrere posse ut habeatur dubium de exsistentia unius ex
illis causis ideoque de poenae iustitia; iam vero ubi certo con­
stat Superiorem seu iudicem esse competentem, pro ipso stat prae­
sumptio quod iuste et secundum leges egit seu iudicavit ; ideo poena
servanda interim est dum recurritur contra talem putatam injustitiam.

159. Remedia contra poenam iniustam sive validam sive inva­
lidam.
1. Iure Decretalium, qui se existimabat iniuste punitum, habe­
bat remedium appellationis. Porro appellari poterat: a) ante senten­
tiam, quo casu habuit effectum devolutivum et suspensivum et ligaba­
tur potestas inferioris iudicis ne posset ultra procedere pendente
appellatione (32); b) si appellatio fieret post sententiam habebat ef­
fectum suspensivum in poenis vindicativis, nisi esset casus exceptus;
in censuris vero effectum dumtaxat devolutivum (33).
Quodsi excommunicatus allegasset sententiam contra se prola­
tam esse iniustam, debebat absolvi ad effectum antequam audire­
tur (34). Si autem contendisset sententiam fuisse notorie nullam,
tunc erat absolvendus ad cautelam, et poterat obtinere revocatio­
nem seu relaxationem (34) excommunicationis (35).
in cap. praesenti 10 de Sent. Excom. n. 6 sq. ; Stremler, Des peines ecclesiastiques
cap. 9; Hilarius a Sexten, De censuris eccl. pag. 29, 30. Cfr. inferius dicenda, ubi
de eadem divisione censuris applicata.
(32) Cap. 53, X, 11, 28 De apdellat. ; cfr. quoque cap. Praeterea 40 eod.;
cap. Per tuas 40 X, V, 39; De sent, excom.; Wernz-Vidal, De process, n. 631
(33) Caput Licet 14, V, 11 De sent, excom. in VI°; cap. Venerabilibus 7
eod.; cap. Ad reprimendam, 8, X, 1, 31 De offic. Ordin. ; cap. Is cui 20, V, 11
de sent, excom. in VI0'.
(34) Cit. cap. Venerabilibus in Vl° ; cap. Solet 2 eod. ; cap. Per tuas 40 X,
V, 39; cap. Cum contingat 36 X, 1. 29 Depot, iudic. delegati.
(35) Cfr. Glossam in c. 1, C. XI, q. 3 et in cit. cap. Solet; Altieri 1. IV, d.
1, c. 4.

II. hire Codicis habetur remedium appellationis (c. 1879-1891),
querelae nullitatis (c. 1892-1897) et restitutionis in integrum (19051907). — Is, qui se gravatum putat per sententiam poenam infli­
gentem potest appellare ad tribunal superius. Contra sententiam
iniustam et validam ad hoc remedium recurri debet. Contra sen­
tentiam iniustam et notorie invalidam datur querela nullitatis. Ut re­
medium extraordinarium conceditur restitutio in integrum, dummodo
certo constet de iniusta sententia. Wernz-Vidal, De process, tit.
XIV, c. 2, n. 600. — At pro appellatione in censuris standum est
canoni 2243 infra explicando.
Vitia autem ob quae sententia nullitate laborat sive sanabili si­
ve insanabili, ex dictis reduci possunt ad haec: defectus jurisdic­
tionis seu competentiae in iudice; defectus ordinis ad validitatem
praescripti; defectus causae in iudicio probatae Wernz-Vidal 1. c.
n. 16.
In casu speciali sententiae materialiter iniustae ob defectum cau­
sae, formaliter iustae quia fuit lata ex iuridicis probationibus, recur­
rendum erit ad appellationem aut ad restitutionem in integrum.
Wernz-Vidal 1, c. n. 614(36).

§ 2. De potestate Ecclesiae infligendi poenas (can. 2214)
160. I. Potestas Ecclesiae. Ecclesiam habere potestatem infli­
gendi poenas eamque inde a primis temporibus, si opus fuit, etiam
exercuisse, res est adeo certa et indubitata, ut vel ipsi adversarii Ec­
clesiae catholicae illud ius atque factum negare non audeant, licet
de origine (37), subiecto, ambitu huius potestatis a catholicis viris
dissentiant (38). Verum dubium quoque exsistere non potest, quin
ipse Christus Dominus suam Ecclesiam vera potestate coercitiva
instruxerit, atque idcirco origo divina huius potestatis extra contro­
versiam est constituta. Porro potestas accepta in ipsa positiva insti­
tutione est ius nativum et proprium, non aliunde acceptum sed ab
(36) Altieri, 1. Ill, d. V, c. 1 ; 1. IV, d. 1, c. 1.
(37) Cfr. v. gr. Hinschius, System, d. k. K., tom. IV. p. 691, sq.
(38) V. g. antiqui et novi Protestantes, qui nullam a Christo iurisdistionem
Ecclesiae datam esse tenent, sed poenas ecclesiasticas repetunt ex pacto quodam
et conventu vel ex iure historico. Cfr. Devoti, 1. c. tit. 1, §§ 2, 3, 4, tit. 17, § 1 ;
Hinschius, I. c.

ipso divino institutore. Hoc autem manifeste colligitur ex potestate
legislativa et iudiciali, non qualicumque, sed efficaci a Christo Ec­
clesiae suae collata. Quae efficacia, spectata hominum indole, certe
illi potestati deesset, nisi iure infligendi poenas esset munita (39).
Praeterea Christus Dominus etiam directe et expresse non vagae
cuidam communitati, sed rectoribus Ecclesiae illam adiudicavit po­
testatem decernendi gravissimam poenam exclusionis ab Ecclesia.
Cfr. Matth. XVIII. 15 sq. Hinc etiam S. Paulus (Il Cor. X, 15 sq.
XIII. 10.) potestatem suam puniendi a Domino, non a fidelibus vel
principibus sibi datam esse testatur (40). Quibus rationibus si addi­
deris verba, quibus Christus Dominus S. Petro primatum jurisdictio­
nis promisit atque contulit, solidissima huius potestatis habentur
fundamenta in ipsa sacra scriptura contenta (41).
161. Quibus argumentis accedunt Ecclesiae definitiones, deci­
siones et damnationes, v. gr. Benedictus XIV Brev. *«Assiduas (4
mart. 1755) damnavit librum P. La Borde, ubi contraria erronea
doctrina propugnatur. Praeterea Pius VI Const, dogmat. < Auctorem
*fidei similem errorem syn. Pistoriensis damnavit ut haereticum
(Denzinger-Bannwart. n. 1504, 1505.), atque Leo XIII Const. < Im­
mortale *Dei (1 nov. 1885) doctrinam catholicam de potestate punitiva Ecclesiae positive proposuit (42).
Speciatim vero Ecclesiae minime negari potest ius divinitus ac­
ceptum (43), non historica (44) quadam evolutione quaesitum vel
principum civilium concessione datum infligendi etiam poenas in se
vere temporales.
Quod ius imprimis evidenter, colligitur ex amplissima potestate
S. Petro concessa neque aliunde ex natura istarum poenarum ho(39) Cavagnis, Nature de l’autorité juridique de l’Eglise π. 96; Duballet,
Principes de droit can. t. 1, n. 223; Stremler, 1. c. p. 9 sq.; Straub, De Ecd.
Christi n. 632; Choupin, Valeur d. Décisionr du S. Siège, p. 218 sq.
(40) Eadem confirmatio ex ratione docendi et agendi Apostolica eruitur ex
I Cor. V, 3-5; 11 Cor. XIII, 2, 3, 10; I Tim. 1, 18, 20, V, 20 ; 2 Tim. IV, 2 etc.
Cfr. Straub. 1. c. n. 628 sq. ; Palmieri, De Rom. Pont p. 129 sq.
(41) Devoti, 1. c.; Stremler, 1. c. p. 8 sq.; Soglia, Inst iur. publ. eccl.lib. I,
cap. 1, § 7.
(42) Palmieri, 1. c. p. 135; Straub, 1. c. n. 634.
(43) Tarquini, 1. c. p. 35 ; Cavagnis, 1. c. n. 272 sq. ; Moulart, L’ Église et
l’Etat 1. 111, c. 3, art. 2, § 2.
(44) Quare errat Droste, 1. c. p. 4.

minumque indole vel fine Ecclesiae coarctata, sed potius compro­
bata (45).
Praeterea constans et universalis usus huius potestatis per Ec­
clesiam non solum legitimum titulum sed etiam originem divinam
iuris Ecclesiae luculenter demonstrat. Nullibi enim Ecclesia suum
ius repetit ex titulo quodam mere historico, sed tamquam proprium
et nativum sibi vindicat. Id quod denique manifestissimum est ex diser­
tis definitionibus ecclesiasticis, quibus origo divina istius potestatis ea
ratione declaratur, ut omnes aliae derivationes omnino excludantur.
Nec minus clare constat haec extensio potestatis coactivae ad
poenas vere temporales infligendas ex declarationibus Ecclesiae, v.
gr. ex damnatione Marsilii Patav. per loannem XXI Const « Licet
*,
23 oct. 1327 (Denzinger-Banw. n. 499); ex damnata prop. 24 Syl­
labi Pii IX et ex eiusdem Const. ^Quanta cura
*,
ubi expresse
damnantur asserentes * Ecclesiae ius non competere violatores legum
suarum, poenis, temporalibus coercendi * (46).
(45) Moulard, I. c. ; Stremler, 1. c. p. 13 sq. ; Devoti, 1. c. lib. IV, tit. 1, § 10 ; So­
glia I. c. cui Vacandard (L’ Inquisition p. 304) falso tribuit opinionem contrariam.
(46) Quare vehementer erravit Vacandard (L’ Inquisition, p. 304 sq.) si putat
ex doctrina Ecclesiae posse ipsius potestatem coactivam restringi ad coercitionem
moralem per poenas spirituales atque hanc restrictionem in Decret. Nicolai I (c. 6,
C XXXIII, q. 2) et Coelestini III (c. 10 de iudic. II, 1) contineri (?), nec minus
erravit si (in Rev. du Clergé française 15 Febr. 1907) putat Encycl. < Quanta cura »
rem non decidere, aut per interrogationem insinuat doctrinam in ea contentam
posse a decessore Pii IX corrigi et reformari, vel Romanos Pontifices Benedi­
ctum XIV, Pium VI, Pium IX non proposuisse in hac materia doctrinam Eccle­
siae (?), sed doctrinam systematis theologici medio aevo in honore habiti et ne­
cessitatibus illius temporis respondentis, quasi nesciverint se subtrahere candidae
illusioni de medio aevo adhuc perdurante. Quem egregie confutavit Choupin 1.
supra cit. et in opusc. Le pouvoir coercitif de 1’ Eglise. Quodsi Vermeersch, La to­
lérance, p. 66, 67, admittit tamquam interpretationem minimam sed sufficientem
ad non incurrendum errorem in Encycl. « Quanta cura » damnatum, quod Eccle­
siae tribuatur potestas edendi damnationem condictionatam ad poenam tempora­
lem i. e. imponendi obligationem illas poenas subeundi atque talem obligationem
urgendi per poenas spirituales (sc. aut multam solve, aut excommunicationem in­
curres), evidenter nimium concedit, et per viam indirectam, practice negat potes­
tatem, quam directe asserit esse tenendam. Praeterea confundit medium exsecu­
tionis pro aliquo casu, quo Ecclesiae brachium saeculare, ad quod ius habet, non
concedatur aut forte a saeculari potestate impediatur, cum iure ipso poenam in­
fligendi. — Hinschius quoque 1. c. t. V, p. 228 sq., de tendentia legislationis cri­
minalis Ecclesiae quoad delicta et poenas multa falsa in facto et in iure asserit,
sicut postea p. 449 ubi de inquisitione tractat, etiam proceduram criminalem non
raro falso impugnat.

162. II. Systema poenale Ecclesiae. Qua Ecclesiae potestate
punitiva in tuto posita, addendum est Ecclesiam suum proprium ha­
bere systema poenale, quod systema peculiare sollemni modo enun­
tiavit Cone. Trident, (sess. XIII de ref. cap. 1) unde illud ad ver­
bum desumpsit Codex in can. 2214 § 2. — Prae oculis habeatur
monitum Cone. Trident. (1. c.). «Meminerint Episcopi aliique Ordinarii se pastores non percussores esse, atque ita praeesse sibi subditis oportere, ut non in eis dominentur, sed illos tamquam filios
et fratres diligant elaborentque ut hortando et monendo ab illicitis
deterreant, ne ubi deliquerint, debitis eos poenis coercere cogantur;
quos tamen si quid per humanam fragilitatem peccare contigerit,
illa Apostoli est ab eis servanda praeceptio ut illos arguant, obse­
crent, increpent in omni bonitate et patientia, cum saepe plus erga
corrigendos agat benevolentia quam comminatio, plus caritas quam
potestas; sin autem ob delicti gravitatem virga opus erit, tunc cum
mansuetudine rigor, cum misericordia iudicium, cum lenitate severitas
adhibenda est, ut sine asperitate disciplina, populis salutaris et ne­
cessaria, conservetur et qui correcti fuerint, emendentur aut, si re­
sipiscere noluerint, ceteri salubri in eos animadversionis exemplo,
a vitiis deterreantur».
1°) Ordinarii sunt pastores et patres unum, et alterum ; et ut ta­
les se gerere debent antequam revocent in memoriam se esse quo­
que iudices.
2°) Consequenter praeprimis curare debent ut subditos deter­
reant ab illicitis, hortando et monendo; ita enim procedit bonus
pastor cum ovibus, bonus pater cum filiis. Non debet exepectare ut
delabantur, sed evitare, quod etiam proprium est patris, ne si filii
labantur debeat eos castigare {remedia praeventiva).
3°) Post lapsum subintrat officium iudicis, cuius est poenis
coercere delicta. Sed in hoc ipso iudicis officio, quo animo se ge­
rere debeant, declaratur, proponendo critérium quod respondet mansuetudi Ecclesiae et fini eius proprio, qui est perducere fideles ad
vitam aeternam cum ipsorum fidelium cooperatione assequendam.
a) Quare primo loco debent discernere eum qui labitur ex
fragilitate ab eo qui delinquit ex malitia. Ex malitia plerumque
committuntur delicta graviora; deinde minus gravia iterata sine
emendatione.
b} Si ex fragilitate peccatum sit, argue, obsecra, increpa in
omni bonitate et patientia. Hoc critérium servatur deinde in cano-

nibus sequentibus, ubi de superioribus coercitivam potestatem ha­
bentibus. Huc quoque spectat institutum correptionis iudicialis
(can. 1947 sq.) et damnationis condicionatae (can. 2288).
c) Si vero virga opus erit, tunc exsulet asperitas et maneat
adhuc mansuetudo, misericordia et lenitas; sed punitioni est locus,
ut disciplina (publicus iuridicus ordo) populis salutaris et necessa­
ria conservetur expiatione delicti. Atque hic est finis primarius et es­
sentialis ad quem ordinantur poenae, quando praeventiva remedia
effectum non habuerunt, tuitio ordinis publici, publicae disciplinae.
Quem tamen ita debet prosequi Ecclesia, ut etiam speciali quadam
ratione respiciat ad duos poenae fines secundarios sc. emendatio­
nem delinquentis, intimidationem aliorum per exemplaritatem puni­
tionis («ceteri, salubri in eos animadversionis exemplo, a vitiis de­
terreantur»). En systema poenale Ecclesiae breviter descriptum prae­
stanti vere modo.

163. Cuius systematis complementum habetur in systemate poe­
narum ab Ecclesiae adhibitarum ; videlicet in Ecclesia fideles plectun­
tur; 1°) poenis medicinalibus seu censuris; 2°) poenis vindicativis; 3°)
poenitentiis et remediis poenalibus (2216). — Quo loco Codicis,
licet censurae contraponantur poenis vindicativis, censuris tamen non
deest character poenalis nec finis intrinsecus poenae i. e. expiatio­
nis delicti. Nam tametsi ob characterem medicinalem, obtenta re­
sipiscentia sint auferendae, illa ablatio supponit depositionem seu
cessationem contumaciae : haec autem (ex can. 2242) non cessat, nisi
reum vere paeniteat delicti commissi et dederit vel serio promi­
serit congruam satisfactionem iudicio Superioris, a quo potest, si
res ferat, pro patrato delicto congrua vindicativa poena vel paeni­
tentia imponi : ergo expiatio socialis habetur per satisfactionem da­
tam, cui forte accedat poena vindicativa vel paenitentia imposita.
In paenitentiis sive libere susceptis sive praesertim ab auctoritate im­
positis, semper includitur voluntaria acceptatio cum proposito satis­
faciendi pro delicto et ita recuperandi statum innoxium delicto
praecedentem; et haec satisfactio et emendatio in paenitentia exter­
ne manifestato recidit in poenam in non invitum inflictam.
Systema huiusmodi poenarum uberius in explicandis singulis poe­
narum speciebus manebit expositum. Inferius dicendum erit solas cen­
suras et poenas vindicativas habere strictam rationem poenae. Per
poenitentiam externam etiam societati satisfit, quare si ab auctoritate

publica imponitur iam proxime accedit poenae et retinet nomen paenitentiae in quantum acceptatur illa superioris impositio et in tali
casu haud raro substituitur poenae. Remedia poenalia in suo con­
ceptu sunt provisiones publicae securitatis ad praecavenda delicta:
ad poenas reducuntur in quantum limitant exercitium iurium aliaque
incommoda afferunt; unde aut ad aggravandam poenam adhibentur
aut ipsas poenas substituunt.

164. II. De superiore potestatem coactivam habente. Bre­
viter rem declarat can. 2220: < Qui pollent potestate leges ferendi vel
praecepta imponendi possunt quoque legi vel praecepto poenas adnectere; qui iudiciali tantum, possunt solummodo poenas, legitime
statutas, ad normam iuris *applicare
.
— * Vicarius Generalis sine
mandato speciali non habet potestatem infligendi *poenas
.
165. I. Ex praemissis, potestas infligendi poenas consequitur
potestatem leges ferendi, quae suam efficaciam contra rebelles et
inobedientes obtinent ex comminatione et inflictione poenae; iam
leges ferendi potestate pollent soli Superiores jurisdictionem in foro
externo habentes; iidem autem praecepta iurisdictionalia in eodem
foro singulis suis subditis imponere possunt, quae praecepta pariter
efficaciam obtinent ex poena.
Quare ab hac potestate excluduntur laici etiam religiosi, et qui
solam fori interni iurisdictionem habent velut parochi : includuntur
omnes qui jurisdictione fori externi pollent ad leges ferendas vel
iurisdictionalia praecepta imponenda. Sufficit hoc loco simplex enu­
meratio. Praeter R. Pontificem et Concilia intra limites suae compe­
tentiae, omnes Ordinarii locorum ad normam can. 198 et Superiores
maiores in religionibus clericalibus exemptis eorumque Capitula se­
cundum peculiares cuiusque religionis Constitutiones. Excluditur ex­
presse Vicarius Generalis nisi habeat mandatum speciale. Sicut autem
ceterae iurisdictionis partes, ita etiam potestas infligendi poenas est
delegabitis, modo delegatio fiat personae de iure habili.
Qui tantum iudiciali pollet potestate, velut Officialis, solummo­
do potest poenas a potestate competente statutas applicare servata
iuris norma. De se iudex ius dicit, non condit (47).
(47) Cfr. tamen can. 1640 § 2, 1845 § 1; sub poena potest exigere obedientiam et reverentiam.

166. II. Potestatis extensio, d) Legislativam habentes pote­
statem, possunt intra limites suae jurisdictionis (i. e. pro suis sub­
ditis) non solum legem a se vel a decessoribus latam, sed etiam ob
peculiaria rerum adiuncta, legem tam divinam, quam ecclesiasticam
a superiore potestate latam, in territorio vigentem, congrua poena
munire aut poenam lege statutam aggravare (can. 2221). — Ante­
cessor, vel Superior aut legislator communis potuit prudenter iudicare in communibus circumstantiis non esse necessarium legem a
se latam sanctione poenali munire ant poenam leviorem esse suf­
ficientem sanctionem; circumstantiae speciales loci et subditorum
possunt esse causae cur poena constituatur aut aggravetur, quin
contradicat iudicio decessoris aut Superioris altioris, qui non potue­
runt praevidere illas peculiares circumstantias.
b) ‘Licet lex nullam sanctionem oppositam habeat, legitimus
tamen Superior potest illius transgressionem, etiam sine praevia poe­
nae comminatione, aliqua iusta poena punire, si scandalum forte da­
tum aut specialis transgressionis gravitas id ferat; — secus reus pu­
niri nequit, nisi prius monitus fuerit cum comminatione poenae la­
tae vel ferendae sententiae in casu transgressionis, et nihilominus
legem violaverit» (can. 2222 § 1).
Qua ratione haec iuris praescriptio non contradicat notioni de­
licti, suo loco explicatum est, cfr. supra n. 33.
c) ‘Idem legitimus Superior, licet probabile tantum sit de­
lictum fuisse commissum aut delicti certe commissi poenalis actio
praescripta sit, non solum ius, sed etiam officium habet non pro­
movendi clericum de cuius idoneitate non constat, et, ad scandalum
evitandum, prohibendi clerico exercitium sacri ministerii aut etiam
eundem ab officio, ad normam iuris, amovendi; quae omnia in ca­
su non habent rationem poenae» (can. 2222, §2). — Quae inhibi­
tio sacri ministerii in probabili delicto iam erat admissa iure decre­
talium: expresse ibidem commemoratur suspensio in clericum, qui
incauta sua conversatione criminis suspicionem excitasset (c. 10 X.
V, 34); sicut etiam in casu defectus scientiae pro explendo mune­
re necessariae. — In neutro casu est poena: in defectu scientiae vel
necessariae prudentiae est providae admininistrationis exigentia; in
suspicione vel probabilitate delicti aut in divulgatione delicti iam
praescripti causa est honor sacri ministerii et fructus ipsius, sacrum
enim ministerium vilescit et fructu caret, si is qui sacris operatur
fama laborat et ob defectum famae scandalum, admirationem vel

obtrectationes fidelium provocat. De remotione ab officio adsunt
canones speciales, cum agitur de officio paroeciali, cfr. can. 2142
sq. 2147 sq.
d) Ad legem reducitur praeceptum generale communitati
intiw
timatum et forte sanctione poenali munitum, quod a lege distingui­
tur ex defectu perpetuitatis v. gr. pro tempore pestis, belli aliusve
publicae et temporaneae calamitatis vel necessitatis, cuius ferendi
potestatem habent, qui possunt legem ferre. Per ipsum, sicut per
legem, constituitur ius obiectivum pro communitate, licet tempora­
neum; quare poena, qua forte sancitur, est poena a iure, non ab
homine. Cfr. can. 2213, § 1 n. 3.

CAPUT XVII!

Applicatio legis poenalis eiusque legitima interpretatio
(Cfr. L. V, Ut. 37, de poenis, lit. 39, de sent. exc. can. 221S sq.)

Scriptores: D'Annibale, Summul. 1, n. 184 sq., 304 sq.; Lega, 1. c. n. 64
sq., 75 sq.; Hollweck, 1. c. §9; Suârez, De leg. 1. V, c. 2, 3, 5, 6, 7, 8, De cens.,
disp. 5 sec. 3 ; Muenchen, 1. c. H, p. 99 sq. ; Katz, I. c. p. 54 ; Kahn, 1. c. n. 57
sq.; Schiappoli, I. c. n. 150 sq.; Roberti, P. Π, n. 226 sq. (1).

§ 1. De applicatione legis poenalis in genere
167. Connexio materiae. Postquam tradita sunt elementa
subiectiva et obiectiva delicti ecclesiastici, atque causae imputabilitatem augentes vel minuentes aut forte excludentes, delictorum nu(1) Cfr. quoque : Krause, De extensiva poenarum interpretatione, Gedau 1752;
Bileweld, Doctrina de interpretatione iuris ad leges criminales applicata, Lugd.1779;
Magliano, De iuris interpret, ratione, Neap. 1808 ; Cock, De argumento ab ana­
logia eiusque a legis interpret differ. 1821 ; Elout, De interpretatione in iure cri­
minali, Lugd. 1822; Van Campen, De interpret, legis crimin. extensiva, Lovan.
1829; Hélie, De l’interprétation de la loi pén., in Rev. critique de legist 1854;
Hepp, in Arch, di Diritto crim. Nuova serie 1846, p. 100, 161 ; Van Eck, De ar­
bitrio iudicis in infligendis poenis legibus circumscripto, Lugd. 1776 ; Van de Poll,
De vi legis novae in crim. Amstelod. 1834 ; Garba, Della retroattività della leggé
in materia penale, Pisa 1869; in Arch, di Diritto crim., t. 13, p. 167.

LEOIS POENALIS APPLICATIO ET INTERPRETATIO

189

merus et gravitas atque imputabilitas, quae provenit ex participatione
in alterius delicto sunt explanata, iam explicandum venit, qua ratione
vero delicto secundum propriam ipsius imputabilitatem, poenae sunt
decernendae. Qua in re generatim requiritur interventus iudicis ec­
clesiastici, cuius est sanctionem poenalem legis ecclesiasticae ad sin­
gula delicta applicare.
4

168. Generale principium, in genere in poena decernenda
servanda est aequa proportio cum delicto. Substantialis poenae cum
delicto proportio plerumque definitur a legislatore, dum in sua lege
poenali statuit singula delicta accurate in lege definita hac vel illa
poena esse punienda (2). Atque hic posset esse unus sensus verbi
decernere can. 2218: sc. decernit poenam legislator qui suam legem
sancit poenali sanctione et Superior qui poenale praeceptum impo­
nit aut subditum monet monitione canonica cum comminatione
poenae ut a sua agendi ratione desistat. Hic autem attenta rubrica
tituli, quae est de applicatione poenae, potius est sermo de iudice
qui considerare debet delictum in concreto, dum legislator illud con­
siderat in abstracto. Ergo salva illa proportione a legislatore con­
stituta, quam iudex inferior proprio arbitrio mutare non potest, iudicis
est in singulis casibus investigare et decretoria sententia definire,
factum criminosum continere omnia elementa veri delicti, quod se­
cundum leges sit puniendum ; auctorem facti criminosi illud posuisse
cum ea deliberatione mentis et libertate voluntatis, quae requiruntur
ad dolum et consequentem imputabilitatem vel forte dari causam
imputabilitatem excludentem; constito de facto et de eius imputabilitate, huius gradum aestimare secundum probatas circumstantias
aggravantes vel minuentes. Quibus aestimatis et definitis, sententiam
decernentem poenam debet pronuntiare, in qua continetur iuris seu
legis poenalis practica interpretatio, quam iudex debet facere se­
cundum legitima principia specialia de interpretatione legis poe­
nalis (3).
Citatus can. 2218 enumerat omnia elementa obiectiva et sub­
iectiva imputabilitatis delicti, qualitatem et quantitatem et gradum,
cum omnibus circumstantiis obiectivis et subiectivis, qnae gradum au­
gent vel minunt aut delictum prorsus excludunt, quae in praeceden«
(2) Rossi, Tratt di Diritto penale, 1. IV c. 3; Berner, I. c. § 145 sq.
(3) Berner, I. c. § 154; Kahn, I. c. n. 57.

tibus examinata sunt, sine quorum consideratione aequa requisita
proportio inter delictum et poenam servari a iudice non posset.
169. Imprimis ergo poena secundum imputationem delicti est de­
cernenda. Cum autem ex disputatis in P. 1, cap. 2, 3, delictum non
detur sine praevia lege poenali sensu explicato, in transgressionem
legis, quae sanctionem poenalem saltem indeterminatam adiectam
non habet, iudex saltem Rom. Pontifice inferior poenam decernere
non potest, nisi verificatis adiunctis et secundum modum ibidem
explicatis, ad normam can. 2222.
Porro dolus, qui requiritur ad delictum, cum de facto externo
contra legem constat, in foro externo semper praesumitur, donec
contrarium probetur. Quodsi lex specialem dolum requirit consisstentem in plena spontaneitate voluntatis aut in plena cognitione
legis (quod generatim intelligitur in notis formulis: qui scienter,
sponte, ausu temerario, etc.), huius maioris doli absentia, etsi in foro
interno a poena latae sententiae liberat, ad evadendas poenas legis
in foro externo probanda est (4). At si quis poenam legis in casu
evadit, manente gravi culpa contra legem, haec poena aliqua infe­
riori proportionata culpae prudenti arbitrio iudicis castigari potest (5).
170. Sicut transgressio legis sine culpa imputabilitatem excludit,
ita transgressionis leviter dumtaxat culpabilis ratio non habetur in
iure poenali (6). < Non solum quae ab omni imputabilitate excusant,
sed etiam quae a gravi, excusant pariter a qualibet poena tum latae
tum ferendae sententiae, etiam in foro externo, si pro foro externo ex­
cusatio *evincentur (can. 2218, § 2). - Quaecumque ergo legis trans­
gressionem vel omnino inculpabilem vel leviter dumtaxat culpabilem
(4) Cfr. tamen quae scite disputat, Suârez, De cens, d. IV, s. 7, n. 13, de
foro interno, an et qua ratione quis teneatur ad observantiam illarum poenarum,
quae bonis spiritualibus privant, quando iudicis sententia innititur in causa re
ipsa non exsistente, seu quando agitur de poena seu condemnatione iniusta.
(5) Quae doctrina exinde videtur concludenter deduci, quod secus delicta
atrociora, quae generatim puniuntur poenis latae sententiae, etiam commissa cum
gravissima culpa, quam forte non sustulit defectus alicuius circumstantiae in lege
definitae, manerent penitus impunita ; porro lex nihil debet continere iniquum aut
absurdum. Cfr. Reiffenst. V, 39, n. 429. Ceterum id manifeste eruitur ex can. 2229 § 4.
(b) Suârez, De cens. d. 22 s. 1, n. 23, nec reapse sunt contraria, quae tradit
ibid. d. IV, see. 3; D’Annibale, 1. c. n. 305, not 21.

reddunt a poena liberant, non solum legali seu lege definita (poena
ordinaria), sed etiam ab arbitraria seu extraordinaria. At quandocumque legis transgressio caret quidem illo gradu culpabilitatis, quem
verba legis requirunt, manet tamen graviter culpabilis, licet quis a
poenis latae sententiae evadat immunis praesertim a censuris, immo
etiam ab ipsa poena legis, quae sit ferendae sententiae; mitiori ta­
men poena arbitrio iudicis determinanda carere non debet (7). Quodsi
violatio legis ex metu gravi facta est expers poenae, licet metus li­
bertatem et moralem imputationem non excludat, id ideo est, quia
lex humana, qualis est lex poenalis Ecclesiae etiam quando sua
sanctione munit naturalem vel divinam legem, non censetur obligare
cum gravi incommodo seu cum periculo gravis damni, qua in hypothesi deest fundamentum iuridicae imputationis criminalis (8). At
quando lex ecclesiastica etiam cum gravi incommodo obligat v. gr.
dum transgressio redundaret in contemptum religionis aut auctori­
tatis ecclesiasticae vel grave detrimentum boni publici, metus a poena
incurrenda non liberat (9).

171. Generatim lex poenalis respicit delictum consummatum.
< Poena lege statuta non incurritur, nisi delictum fuerit in suo ge­
nere perfectum secundum proprietatem verborum legis » (can. 2228).
Quare conatus delicti non est a iudice punibilis poena legis (10).
Quare nisi lex conatum tamquam delictum distinctum puniat, mitiori
poena arbitraria a iudice puniri potest, eo quidem graviori quo culpa
sit maior et magis conatus ad delicti consummationem accedat, prae­
sertim vero quando conatus transit in delictum frustratum seu prae­
tergressum (can. 2235). Quodsi paenitentia seu resipiscentia statim
post delictum, etsi a poena non liberet, est circumstantia a iudice
attendenda (11); multo magis dicenda est liberare a poenis resipis­
centia illa, qua quis sponte a conatu delicti desistit, quando ex tali
conatu nondum secutum est damnum aliquod publicum aut pri(7) Cfr. praecedent, not. 5.
(8) Suârez De leg. 1. Ill, c. 30, De cens. d. IV sec. 3 n. 14; Schmalzgrueber,
V, 39, n. 79; Layman, De cens. c. 5, n. 9; D’Annibale, I. c. n. 312.
(9) Suârez, I. c. ; Reiffenst. V, 39 n. 34.
(10) D’Annibale, 1. c. n. 305 not. 23.
(11) Thesaurus, 1. c. I, c. 13; Const. « Divinarum > Benedicti XIV, 4, non.
Aug. 1757, de sincera confessione celebrationis missae et absolutionis sacramentalis a non presbytero.

vatum (can. 2213 § 3) (12). At poena conatus in poena delicti ex
illo consummati absorberi dicenda est (can. 2224 § 3).

172. Non solum quantitas delicti, sed etiam delictorum numerus
a iudice est attendendus, quibus multiplicatis toties est infligenda
poena, quoties delictum commissum fuerit « tot poenae, quot delicta »
(can. 2224 § 1) (13). Quod principium imprimis valet in poenis latae
sententiae, quae statim incurruntur post singula delicta numero dis­
tincta, in quantum inter se contrariae vel repugnantes non sunt. Quae
res difficultate caret, si sermo est de pluribus delictis inter se tem­
poris intervallo separatis. At si agatur de actibus preparatoriis ordi­
natis ad unum finalem effectum, nisi pro singulis actibus praepara­
toriis statutae sint diversae poenae, una tantum incurritur poena de
licti principaliter intenti in qua exstinguitur poena delicti praepara­
torii (14). Quodsi multiplicatio delictorum proveniat ex eo, quod
idem factum plurium legum violationem continet, aut unius sed con­
tra pluras personas; siquidem una actio terminatur ad diversas per­
sonas (v. gr. qui uno ictu plures clericos percutit vel plures occidit)
probabiliter semel poena incurritur (15); si pluralitas delicti oritur ex
oppositione facti ad diversas leges (v. gr. adulterium incestuosum,
sepultura data publice excommunicato et nomination interdicto et
tempore interdicti), omnium legum poenae incurruntur seu multipli­
cantur in facto multipliciter delictivo (16).
(12) Lega,\. c. n. IS, 19, 20. Similia de conatu delicti statuuntur in modernis
codicibus; cfr. v. g. Cod. pen. Ital. n. 61, 62.
(13) C. 1, X, de poen. V, 37, « ea quae frequenti praevaricatione iterantur,
frequenti sententia *condemnentur· cfr. quoque ibid. Summarium et Gloss, v. con­
demnetur; c. 27, X, de sent. exc. V, 39; c. 4 de eo qui cogn. IV, 13; Suarez,
De cens. d. V, see. 3,4; Muenchen, 1. c. II, 99; Katz, 1. c. p. 54; Hinschius,
1. c. t. V, p. 944 sq. ; Schiappoli, 1. c. n. 109; Cfr. quoque L. 2, pr. D. de priv.
delicL XLV11, 1,; L. 8 § 2. D. XLV11, 7; Berner, 1. c. § 291, 292, et codic. mo­
dernos v. gr. Cod. pen. Ital. n. 67 sq.
(14) Thesaurus, I. c. 1, c. 8.
(15) Sudrez, De cens. d. V. s. 3 n. 13. Paulo aliter Altieri, De cens. tom. 1,
I, 3, dis. 10, c. 8 ; Thesaurus, 1. c. I. c. 8.
(16) C. 27, X, de sent. exc. V, 39 ; Suarez, De cens. d. V, s. à, n. 14;
Thesaurus, 1. c. 1, c. 8; At si delicta plura in uno facto concurrentia se habent
ut genus et species, tum in poenis ferendae sententiae genus confunditur in sua
specie et una tantum poena sc. pro delicto specifico, quae solet esse gravior, est
applicanda. Idem est dicendum de poenis latae sententiae, si sint eiusdem speciei
(sic precutiens Episcopum non incurrit censuram 5 et 15 const. « Apost. Sed.
,*

173. Quoad poenas ferendae sententiae dum codex (cit can.
2224) firmat et innovat principium « tot poenae, quot *delicta iam
contentum in citat, cap. 1. X. de poenis V. 37, quod expresse potius
indicem alloquitur, sine distinctione loquitur, ideoque saltem valet pro
iisdem casibus, in quibus valet pro poenis latae sententiae. At illa cumulatio poenarum tantum potest habere acerbitatis, ut vere sit contra
canonicam aequitatem, quam sine dubio iudex sequi potest, relicta
rigida iuris applicatione, cum ipsa in nimium rigorem descisceret (17).
De hac ipsa moderatione cavetur in can. 2224 §2: * Si tamen
propter numerum delictorum nimius esset poenarum infligendarum
cumulus, prudenti iudicis arbitrio relinquitur aut poenam omnium
graviorem infligere, addita, si res ferat, aliqua poenitentia vel reme­
dio poenali, aut poenas intra aequos terminos moderari, habita ra­
tione numeri et gravitatis delictorum
*
(18). De se materialis cumused 5, tantum sc. delicti specifici, quae est gravior utpote Apost. Sed.· speciali
modo reservata); si vero sint poenae diversae speciei, per se omnes incurruntur,
maxime censurae. Thesaurus, 1. c.
(17) Gravem difficultatem, quae hic occurrit, persenserunt antiqui et moderni
poenalistae atque legislatores civiles (Cfr. Pessina, 1. c. § 136 sq. ; Berner, I. c.
§ 162). At a comulatione materiali poenarum recentiores legislatores generatim
abhorrent, sicut etiam generatim et sine discrimine non admittunt absorptionem
omnium poenarum in poena maiori, sed via media solent procedere, admissa cumulatione poenarum iuridica idque duplici ratione: vel sumendo poenam delicti
gravioris eamque augendo, quasi cetera delicta concurrentia essent circumstantiae
aggravantes, vel secundum certa principia statuendo unam poenam, quae non sit
summa arithmetica omnium poenarum, sed iuridicam tantum servet proportionem
cum pluribus delictis prudenter aestimatam. Cfr. Cod. pen. Ital. 1.1, tit. VII., Hisp.
art. 88 sq., ubi severior ratio servatur; Pessina, 1. c. § 137. At in foro saeculari
ea res difficultatem maximam non habet, nam in carcere vel ergastulo quoad durationem et in mulcta pecuniaria quoad quantitatem facile est poenam iuridice
pluribus delictis respondentem definire. Sed in foro ecclesiastico, ubi brachium
saeculare non praestatur ad carceris vel mulctae poenam exigendam preesertim
a laicis, magna est difficultas quoad alias poenas. Quare haud immerito dixeris
rem arbitrio iuidicis esse relictam, qui poterit poenam delicti gravioris tamquam
fundamentum assumere eamque ex aliis delictis veluti circumstantiis aggravantibus
prudenter augere. Cfr. Regol. pen. Gregor, n. 17 sq.
(18) Ita adhibetur proportio cum delictis quae dicitur harmonica et dum
applicatur pluribus poenis respondentibus peuralitati delictorum cumulatio poena­
rum iuridica, de qua in nota praecedenti, relicta proportione arithmetica, quae
placuit nonnullis doctoribus scholae classicae, et proportione geometrica, quae
distinctionem introducebat inter varias classes sociales a spiritu iuris ecclesiastici
prorsus alienam. Cfr. Latini, luris criminalis philosoph., p. 185; Roberti, 1. c. II,
n. 226 sq, 252 sq.
13

lus poenarum magis respondet principiis iustitiae et retributionis et
quoad poenas fori ecclesiastici ut plurimum est possibilis, sed ex
aliis circumstantiis posset inducere nimiam acerbitatem, quam co­
dex temperare permittit.

174. Sicut reincidentia in delictum per se est causa delictum
aggravans, ita iudici dat facultatem augendi poenam, praesertim si
iam alias fuerit condemnatus vel poenam latae sententiae incurrerit
(recidivus strictiori sensu), et non se emendaverit (19). * Qui plura
delicta commisit non modo gravius puniri, sed si, prudenti iudicis
arbitrio, res id ferat subiici etiam debet vigilantiae vel alii remedio
poenali y (can. 2234): est applicatio cumulations iuridicae. Huc
quoque spectat incorrigibilitas, quae non est confundenda cum rein­
cidentia in delictum, cum illa possit haberi in mera perseverantia
in vita culpabili seu in delicto continuato, quo in casu ius statuit
esse procedendum per monitiones primum paternas, deinde canoni­
cas et tandem per poenas gradatim augendas. Huc spectat modus
praescriptus a Cone. Trident, contra concubinarios, sess. XXIV, c. 8
de ref. matr,, sess. XXV. c. 14 de ref. Cfr. c. 4. X. de iur. patr.
111. 38, cecreta Urbani Vlll 21 Sept. 1624 et Innocentii XII, 4 lui.
1694 de eiect. regul. et decr. c Auctis admodum » S. C. Ep. et Reg.
4. Nov. 1892. — Similem procedendi modum exigunt varii proces­
sus administrativi Parte tertia libr. IV (can. 2142 sq.) respicentia de­
licta continuata, permanentia aut habitualia.
3 · 1

§ 2. — De poenis ordinariis et arbitrariis fcan. 2223)
175. Cum poena ordinaria sit illa, quae in lege est determina­
ta, si haec verbis praeceptivis efferatur, manifestum est iudicem per
se obligari ad determinatam poenam infligendam, quando extrema
delicti in lege poenali definiti verificantur. Quae obligatio evidenter
deducitur ex formula praeceptiva legis, quae in casu ad iudicem,
non ad ipsum delinquentem refertur (20). Ob eandem rationem poe(19) C. 10 X, de iudic. II, 1; c. 2, X, de cler. exc. V, 27; RegoL pen. Gregor, n. 21.
(20) C. 4 X, de oH. iud. dei 1, 29, « si tale fueri negotium, quod certa
exinde poena in canonibus exprimatur eandem infligas^ alioquin, ipsos pro delicti
qualitate et causae secundum tuum arbitrium punire procures » ; c. 4 X, de iur.
patron. Ill, 38. «... ipsos qui amodo ista praesumpserint,... anathemate decernimus
jcriendos.. presbyter vero sive clericus communione privetur, et si persistiterit, a

V

nam lege determinatam index augere non potest, nisi extraordinaria
adiuncta aggravantia id exigant (21).
176. Praeceptiva tamen verba legis poenalis in foro ecclesiasti­
co ita obligant, ut tamen in applicatione multa relinquantur regulato
arbitrio indicis et praesertim Superioris secundum principia sequen­
tia, quibus iudici et praesertim Superiori committitur:
1°) Poenae applicationem ad tempus magis opportunum dif­
ferre, si ex praepropera rei punitione maiora mala eventura prae­
videantur (22).
2°) A poena infligenda abstinere, si reus perfecte fuerit emen­
datus, et scandalum reparaverit, aut sufficienter punitus sit vel pu­
niendus praevideatur poenis auctoritate civili sancitis;
3°) Poenam determinatam temperare vel loco ipsius aliquod
remedium poenale adhibere aut aliquam paenitentiam iniungere, si
detur circumstantia notabilitar minuens, vel habeatur quidem rei
emendatio aut inflicta a civili auctoritate castigatio, sed iudex vel
Superior opportunam praeterea ducat mitiorem aliquam punitionem »
(can. 2223, § 3). Ubi probe notandum est Codicem hoc loco ap­
pellare iudicem vel Superiorem ; nam licet pro causis iudicialibus ju­
beantur Ordinarii habere Officialem, nihilominus etiam in causis ad
Officialem delatis Ordinarius est manetque iudex ordinarius, nec ab
Officiali causae tractandae et decideandae sunt cum plena independendentia ab Ordinario; hic enim respondere debet et apud Deum
et apud Ecclesiam de universa administratione ecclesiastica, cuius
pars valde praecipua est iustitiae administratio».

177. Quando poena arbitraria est, sane illud arbitrium nonnum­
quam eo etiam spectat, ut lex relinquat iudici facultatem delictum
puniendi aut dissimulandi cum verbis praeceptivis non utatur sed
facultativis; at generatim arbitrium solum est relictum relate ad de­
terminationem poenae applicandae, qui casus in iure ecclesiastico
ministerio ecclesiastico et ordine deponatur
Cfr. quoque c. 2, X, de fid. III, 22;
c. 15 X, de dec. Ill, 30; c. 1 X, ne praei. V, 4 ; c. 3 X, de magistr. V. 5 ; Suarez,
De leg. 1. V, c. 6, 7, De cens. d. Ill, sec. 3; D’Annibale, 1. c. n. 303, not. 13.
(21) Videntur in canone respici circumstantiae omnino extraordinariae, non
ordinariae causae aggravantes, quorum semper habenda est ratio.
(22) In praevisione maioris mali poena in detrimentum cederet societatis
contra finem ipsius poenae.

est frequentissimus (23). Nam lex nonnumquam mere comminatur
poenam (24), aut expresse quoad poenam remittit ad arbitrium iudi­
cis, vel solum statuit poenam ecclesiasticam seu canonicam (25), aut
poenam gravem (26); nonnumquam etiam definit maximum et mini­
mum poenae aut saltem poenam minimam (27). Qui varii modi sunt
a iudice attendendi simul cum omnibus delicti circumstantiis, ut in­
de poenam decernat delicto proportionatam (28).

§ 3. De poenis latae et ferendae sententiae
178.1. Ante omnia tenendum est ut principium generale, poenam
quamlibet semper habendam esse ut ferendae sententiae ; sc. poena
generatim a Superiore constituitur, a iudice infligitur, a reo susti(23) Nec in hac re est paritas cum foro saeculari, ubi generatim indices non
habent nisi iurisdictionem contentiosam sive civilem sive criminalem; at in foro
ecclesiastico iudices ordinarii (i. e. Ordinarii locorum) generatim perfectam habent
fori externi iurisdictionem, cui congruit illud arbitrium regulatum, attenta prae­
sertim indole Ecclesiae et fine procurandi salutem animarum.
(24) C. 2 § 2 de poenit V, 9 in Clem. « per locorum episcopos puniri vo­
lumus » ; c. unie, de iudaeis V, 9 in Clem. « Hi vero, qui secus praesumpserint,
ob divinam reverentiam castigentur ab ipsis».
(25) C. 4 Dist. 93 « sciat se canonicis subiacere sententiis » ; c. 7, Dist. 18,
« canonicis poenis subiaceat » ; c. 12 X de reb. eccl. 111,13, « ecclesiastica distric­
tione compellas »; c. 32, X. de dec. Ill, 30, ad id... per censuram ecclesiasticam
compellantur » Quibus in canonibus iuris Decret, non semper censura habet ho­
diernam specificam significationem poenae medicinalis, sed saepe significat poe­
nam canonicam in genere etiam vindicativam : nam vel ipsa decretalis Innocentii 111
relata c. 20, X de V, S. V, 40, dum definit quid intelligendum sit nomine cen­
surae, satis ostendit eo tempore illius vocis significationem fuisse dubiam, ac post­
quam declarat intelligendam esse excommunicationem, suspensionem vel interdic­
tum, addit « nisi iudex discretus rerum et circumstantiis indagatis ferat quam magis
viderit expedire » ; ergo etiam post illam decretalem nomine censurae potuit venire
poena arbitraria seu poena in genere.
(26) C. 15 X, de off. iud. ord. I, 31, < districta ultio » ; c. 2, eod. I, 16, in
Sext. « ultrix procedat dura sententia » ; c. 10, X de celebr. miss. Ill, 41, » huiusdomi mandati graviter punire non differant transgressores ».
(27) C. 2, X. de sort. V, 21 « per annum et amplius, si tibi visum fuerit, ita
tamen, quod biennium non excedat, eum altaris ministerio praecipias abstinere » ;
C. 3, X de eland, despons. IV, 3, < IV, 3 » per triennium ab officio suspendatur,
gravius puniendus si culpae qualitas postulaverit » ; Cone. Trident, sess. XXV,
c. 14. de ref., etc.
(28) Inde facile apparet quid dicendum de quaestione generali, utrum iudex
possit legis poenam augere vel minuere. In genere debet legis poenam infligere,

netur seu expiatur. Quod sit latae sententiae est exceptio, quae tunc
solum admitti debet, cum certo modo de ipsa constet. Nulla est dif­
ficultas si lex expresse dicat esse latae sententiae vel ipso facio aut
ipso iure poenam esse incurrendam. Similis loquendi modus habe­
tur, in variis formulis quibus lex directe ipsum alloquitur delinquen­
tem «qui fecerit hoc, manet excommunicatus, interdictum incur­
rit etc.». Porro reservatio poenae est signum certum poenae la­
tae sententiae; nam poenae ab homine de se sunt reservatae.
II. Licet solae poenae ferendae sententiae videantur requirere
iudicis ministerium, a quo infligantur, attamen etiam poenae latae
sententiae in pluribus casibus interventum iudicis requirunt, non qui­
dem ut per sententiam condemnatoriam in reum poenam decernat, sed
ut per sententiam criminis declaratoriam auctoritative pronuntiet reum
poenam ab ipsa lege non solum constitutam sed etiam inflictam in­
currisse (29). Atque necessitatis huius interventus duplex congrua
assignari potest ratio. Nam imprimis in certis poenis obligatio in
aliis inducitur erga reum aut saltem reus privatur certis iuribus, quae
ad alios dicunt respectum (30); quae obligatio erga reum urgeri non
potest, nec suorum iurium exercitium ipsi est denegandum aut im­
pediendum, nisi de poena ab illo incursa certo constet. Sed illa cer­
titudo extra casum delicti notorii, nonnisi per iudicis sententiam ha­
beri potest, saltem communiter et respectu societatis; delictum enim
quod notorium non est nec est probatum in iure, non est certum
delictum pro societate, etsi pro aliquo individuo esse possit. Quae
ratio alia completur ex parte ipsius delinquentis desumpta, quia de­
lictum, ex quo poena latae sententiae incursa est, potest esse omninisi lex ad ipsius arbitrium expresse appellet. At ad arbitrium iudicis iam generali
modo appellat ius, dum statuit esse spectandas omnes circumstantias (c. 6, pr. X,
de homie. V, 12; iunct. can. 2218) ; cum ergo lex poenalis certe benigniorem pa­
titur interpretationem, ubi verificatur circumstantia minuens delictum, poenam legis
etiam determinatam poterit temperare ; at ob eandem rationem illam augere nisi
ob circumstantiam extraordinariam non poterit, nam in poenis mitior interpretatio
est facienda. Cfr. Schmalzgr. V, 37, n. n. 37 sq ; Suârez, De leg. 1. V, c. 11 ; Kahn,
L c. n. 64, 66, 67.
(29) Cfr. Suârez, De leg. 1. V, c. 5-10, qui hanc quaestionem solide atque
perspicue tractat; Thesaurus, 1. c. 1. c. 5, 28, 29, 30 sq ; D’Annibale, I. c. n. 309;
Lega, 1. c. n. 70 sq. ; Schmalzgr. V, 37, n. 46 sq. ; Reiffenst., I. 2, n. 226 sq. ;
Balltrini-Palmieri, Opus mor. t. VII, n. 7 sq.
(30) Cfr. obligationem excludendi a certis actibus vel locis excommunicatos,
interdictos, et in beneficiatio iura iurisdictionalia vel administrationis.

no occultum. Qua in hypolhesi obligatio se subiiciendi poenae sine
interventu iudicis saepe haberet adiunctani obligationem sese pro­
dendi atque diffamandi, quae nimis gravis et acerba foret ac supra
humanam condicionem (31).
Huic difficultati providetur per can. 2232, ubi sanatur: « Poena
latae sententiae, sive medicinalis sive vindicativa, qui delicti sibi sit
conscius, ipso facto in utroque foro tenet (est ipse conceptus poenae
latae sententiae; porro poenae sunt sanctiones fori externi seu so­
cialis) : ante sententiam tamen declaratoriam a poena observanda de­
linquens excusatur quoties eam servare sine infamia nequit, et in fo­
ro externo ab eo eiusdem poenae observantiam exigere nemo potest,
nisi delictum sit notorium ». Manet ergo poena latae sententiae, quae
immediate conscientiam ligat et obligat ad sustinendos omnes ipsius
effectus, iis dumtaxat exceptis ex quorum observantia reus se pro­
deret cum infamia. Praeterea nemo, nequidem Superior, exigere pot­
est observantiam poenae quoad effectus illos externos nisi fuerit da­
ta sententia declaratoria. Id multo magis valet de illis poenis, quae
ex iuris dispositione certum effectum non producunt nisi cum in­
fliguntur per sententiam condemnatoriam vel de illa poena incursa
data est declaratoria sententia. Cfr. inferius dicenda de determinatis
censurarum effectibus. Superior cuius intersit, ut reus illos deter­
minatos effectus poenales sustineat, servatis servandis sententiam de­
claratoriam edat; item fidelis cuia interesse idem possit, v. gr. ut excommunicatus excludatur ab actione contra se instituta, iuridice pe­
tat declaratoriam illam sententiam, quae in exemplo proposito erit
quaestio praeiudicialis. Stricta obligatio in Superiore sententiam de­
claratoriam edendi de crimine et de poena incursa non datur, nisi
in duplici tantum casu: 1°) si id bonum publicum exigat; 2°) si instat
pars cuius interest (can. 2223, § 4).
II. Pariter gravissima et acerba nimis est illa obligatio, qua quis
in seipsum poenam exequi per propriam actionem teneretur, sicque
idem esset reus et iudex et vindex. Porro etiam in foro ecclesiasti­
co plures sunt poenae, quae sine proprio actu eius, cui imponun­
tur, effectum aut saltem plenam exsecutionem non habent (32).
(31) S. Thomas, p. 3 q. S3, a. 6, ad 2 ; Suârez, De cens. disp. VI, sec. 3, η. 7, 8.
(32) Suarez, De leg. I, V, c. 7, η. 5 ; Reiffenst., I. c. π. 228: Lugo, De iur.
et iust. d. 37, η. 134. Quae tamen rationes non probant ex natura rei Ecclesiae

Iam vero ex fontibus iuris satis patet legislatoris voluntatem
non fuisse, ut omnes poenae latae sententiae, etsi statim a crimine
patrato incurrantur, statim etiam plenam exsecutionem habeant si­
ne interventu iudicis ; nonnumquam enim legislator edicit poenam
aliquam ipso facto, ipso iure, incurri etiam nulla praemissa decla­
ratione. Quibus verbis insinuatur saltem aliquando poenam latae
sententiae ante sententiam declaratoriam iudicis plenam exsecutionem non habere.

179. Cum vero fontes accurate casus non distinguerent, recurrendum erat ad communem theologorum et canonistarum doctrinam,
quam Ecclesia tacito saltem consensu approbavit. Ex quo consensu
habebatur: 1° Poenas latae sententiae positivas, quae in facto con­
sistunt, seu sine facto aliquo sive ipsius rei sive alterius personae
non dantur, reus in se exsequi ante iudicis sententiam non te­
netur (33).
2° Poenae privativae, quae iure, non quidem iam quaesito (34),
sed primum quaerendo privant, v. gr. inhabilitas ad beneficium, affi­
ciunt delinquentem ante omnem ’iudicis sententiam, multo magis
si ius ipsum expresse necessitatem sententiae declaratoriae ex­
cludat (35).
3° Si poena privativa, privat iure iam plene quaesito, regulariter
non ita ante omnem sententiam iudicis afficit delinquentem, ut is ius

deesse potestamen intra certos limites imponendi poenam absque ulla declaratione
effective imurrendam, ut optime citatis locis ostendit Suarez, qui illam potesta­
tem etiam per se et in genere concedit auctoritati civili, cui ex parte contradicit
Lega, I. c. n. 69, 73.
(33) Suarez, De leg. I. c. c. 7, n. 6; Schmalzgr., 1. c. n. 49. In nonnullis qui­
dem poenis hoc est ex natura rei, in aliis saltem ex consuetudine ita mitius propter
allegates rationes legem interpretante. Satis communiter excipiuntur poenae non
graves nec cum infamia coniunctae. D’Annibale, 1. c. n. 309, not. 47; BalleriniPalmieri, I. c. n. 7 ; Lega, 1. c. n 72.
(34) Cfr. c. 14, de eiect. I, 6, de parocho, qui infra annum non suscepit
presbyterat. ; Cone. Trident, sess. XXIII, c. 2 de ref. ; Const. « Ex proximo » Pii V,
de fructibus amittendis a non recitantibus offic. div. ; Schmalzgr., 1. c. n. 56.
(35) Suârez, de leg., 1. V, c. 9, n. 2, qui c. 19. n. 8 et c. 22, inter poenas
quae non requirunt sent, declar., merito praeter inhabilitates comprehendit irrita­
tionem actus in poenam statutam ; D’Annibale, I. c. n. 309 ; Thesaurus I,. c. c. 31 ;
Sanchez, De matr. d. XXXII, n. 18.

■

X

.v

<44

200

CAPUT XVIII

illud teneatur dimittere (36), si excipiantur irrgularitates, quae hodie
poenae non sunt (37), et censurae (38).
Quare cum nemo teneatur delictum suum prodere, quo sibi in­
famiam, aliis vero scandalum pariat, dum crimen occultum est, nemo
ante omnem sententiam (quae in casu locum non habet) ad id tenetur, quo crimen suum manifestum fieret, sed ad id solum teneri
potest, quod servari valeat absque criminis manifestatione.
Haec doctorum doctrina videtur firmari cit. can. 2232, § 1 : unde
donec delictum sit notorium poena tantum in conscientia delinquen­
tem tenet; urgeri in foro externo non potest nisi per sententiam
declaratoriam, quae iuris notorietatem gignit (can. 2197, n. 2) (39).
Notorium tamen non excludit possibilitatem sententiae declaratoriae, sed notorietas iuris, quae minus exposita est dubiis et cavil­
lationibus, superaddi potest notorietati facti: immo etiam potest esse
necessaria praedicta sententia declaratoria, ut peculiares effectus iuridici inducantur, qui a lege exclusive tali sententiae alligantur, ut
accidit in nonnullis censuris. (Cfr. v. gr. can. 2260, § 1).

!>

(36) Schmalzgr., 1, c. n. 51 ; D'Annibale, 1. c. n. 49 ; Thesaurus, 1. c. c. 28, 30,
32 ; Quodsi dictum est regulariter, id eo spectat, ut ex disciplina vigente sit exci­
piendus casus in quo lex expresse sancit poenam esse incurrendam etiam sine
sententia declaratoria vel ante ipsam; clausulae namque legis non sunt flosculi
rethorici omni vi iuridica carentes, sed suam habent vim legalem ; porro illa vis
legalis in casu alia esse non potest nisi efficere, ut poena statim incurratur.
Schmalzgr., 1. c. n. 60; paulo aliter D'Annibale, 1. c. n. 309, not. 46. Si dicitur con­
suetudine effectum esse, ut vis illius clausulae non admitteretur in praxi (cfr. Lega,
1. c. n. 73, p. 114, 115) hoc factum consuetudinis universalis in tota sua generalitate
seu quoad omnes poenas, non videtur esse satis probatum, cum frequentes fiant
recursus ad S. Paenitentiariam ad obtinendam dispensationem ; at saltem propter
auctoritatem gravium doctorum illa sententia probabilis et in praxi tuta videtur.
Ballerini-Palmieri, 1. c. n. 8; Lega, 1. c. n. 74; et certe illud ius posset convenien­
ter mutari supprimendo in legibus illam clausulam, semper enim manet illa alia
difficultas, quod quamdiu delictum notorium non est nec in iure probatum, per
exsecutionem poenae reus se ipsum proderet atque infamaret ; unde iam monuit
Suârez, De leg. I. V, c.7, n. 5, cui consentit D'Annibale, I. c. not. 45, solum im­
poni posse obligationem exequendi poenam per actionem ipsius rei « quando per
verba legis tam clare explicatur sententia obligans in conscientia, ut vitari non
possit sine corruptione vel magna extorsione verborum ».
(37) Suârez, De cens. d. XL, sec. 4, η. 21 ; Wernz, lus Decret, t. II, n. 102,
134 sq. ; cfr. Conc. Trident sess. XIV, c. 6, de ref. ; D'Annibale, 1. c. ; Lega, 1. c. n. 73.
(38) Suârez, De cens. d. Ill, sec. 1, n. 6 sq. ; D'Annibale et Lega, 1. c.
(39) Hoc sensu mitior facta est in Codice disciplina, quam illa quam ante Co­
dicem proponebant plures D. D., Cfr. Roberti, 1. c. II, n. 250.

180. Illius sententiae declaratoriae obiectum directum est delic­
tum (causa poenae), consequenter est poena; atque inde effectum
habet ut poenae ad momentum commissi delicti retrotrahat (40) ; ita
expresse can. 2232, § 2.

Î

§ 4. Relatio poenarum ecclesiasticarum inter se

!

et cum poenis fori saecularis
181. In iure ecclesiastico non est statuta fixa quaedam gradatio
inter omnes poenas, ita ut possit certo modo definiri unam alteram
in gravitate superare (41). Sane sub aliquo respectu censurae, quae
privant bonis spiritualibus magis directe ad salutem animae ordinatis,
videntur esse graviores poenae quam vindicativae. At ex alia parte
pro clericis supremae poenae sunt depositio et degradatio. Praeterea
censurae delinquenti non amplius contumaci non sunt infligendae,
et reus a censuris iam incursis statim post resipiscentiam et satis­
factionem se liberat per absolutionem vere in tali casu debitam ; dum
poenae vindicativae reo etiam paenitenti imponuntur, nec resipiscen­
tia dat ius obtinendi dispensationem aut remissionem. Inter poenas
vindicativas certe degradatio, depositio, inhabilitas ad officia et bene­
ficia et eorum privatio sunt pro clericis poenae aliis graviores; sed
in aliis poenis praesertim quoad laicos difficilis est comparatio. Acce­
dit quod ex natura rei videtur impossibilis communis mensura in
poenis spiritalibus et temporalibus.
Quare iudex ecclesiasticus in decernendis poenis arbitrariis atque
in poenis ordinariis pro diversis adiunctis minuendis vel forte etiam
augendis, debet sequi probatum usum et consuetudinem Ecclesiae;
sed omnino incompetens est, nisi iuris casus verificetur, ad decer­
nendas poenas, quae inter arbitrarias non recensentur et solum in
casibus in iure expressis incurruntur.

4

182. Cum delicta mixta per se tum Ecclesiae tum civitatis coer­
citioni subsint, ne reus unius delicti duplex iudicium vel duplicem
(40) Schmalzgr., 1. c. n. 55 ; Lena, I. c. n. 70.
(41) Kahn, 1. c. n. 45 ; Schiappoli, I. c. n. 162 ; Hinschius, I. c. t. V, p. 143 sq.
De foro seaculari cfr. Berner, I. c. § 158 sq.; Pessina, I. c. § 146, 153; Codice
pen. liai. 1.1, tit. 2, Hispan. I. I, tit. 3, c. 2, 3. Illa perfecta gradatio in foro saecu­
lari est facilis ob naturam poenarum, quae in ipso adhibentur, atque in poenis
similibus etiam in foro ecclesiastico est possibilis v. gr. quoad durationem sus­
pensionis per modum poenae vindicativae inflictae.

i

poenam subire cogatur, vel a tribunalibus mixtis unicum iudicium
fuit institutum, a quo poenae quibus utrique societati satisfaceret de­
cernebantur, vel per praeventionem ab alterutro iudice sive ecclesia­
stico sive laico poenae definiri debuerunt (42). De facto nunc Ec­
clesia de criminibus mixtis laicorum non iudicat, quae iam in foro
saeculari puniri solent (43); quare can. 1933. § 3 Ordinarios admo­
net : < in delictis mixti fori Ordinarii regulariter non procedant cum
reus laicus est et civilis magistratus, in eum animadvertens, publico
bono satis consulit
*.
Sed cum adhuc sibi vindicet forum privilegiatum clericorum praesertim in causis criminalibus, ubi hoc ius aucto­
ritas civilis non reveretur atque ecclesiasticos perinde ac laicos suis
poenis subiicit, iudex ecclesiasticus debet habere rationem huius
poenae iam clerico inflictae vel infligendae; nam etiam in Ecclesia
debet valere principium aequitatis naturalis ne bis in idem (44). Sic­
ut ergo delictum iam sufficienter punitum poterit dissimulare, nisi
necessaria sit ad vitandum scandalum prohibitio functionum sacra­
rum; ita clericum non sufficienter punitum aliis poenis ecclesiasti­
cis castigare poterit (45). — Huc spectant relate ad laicos et cleri­
cos can. 2354, 2357, 2358, 2359. Hodie autem potestas civilis plerum­
que poenas irrogat nullo habito respectu ad poenas ecclesiasticas;
unius circumstantiae, quae fere est ordinaria, ratio ab Ecclesia haberi
debet, ut habetur can. 2223, § 3, n. 2°, 3°, et dictum est supra n. 176.

§ 5 Modi procedendi in poenis infligendis vel declarandis.
183. Canon 2225 duplicem modum assignat applicandi poenam,
sc. sententiam, iudicialem, et sine sententia iudiciali.
I. Ordinarius modus procedendi in applicandis seu infligendis
poenis iam legitime constitutis, itemque in declarandis poenis iam
(42) Aichner § 216, 1 ; Fournier, Les officialités au moyen âge p. 90 sq.
(43) Aichner 1, c. ; Nussi, Conventiones p. 178, 198 sq., p. l7, 171 sq., 197.
(44) L. 6 §4, D. 4, 9, ne saepius de eiusdem hominis admisso *
;
quaeratur
c. 24. Apostol. « Bis de eodem delicto vindictam non exiges » ; R. I. S3 in Sext.
iunct. Reiffenst. in cit. reg. n. 3; arg. c. 4 de iudic. Π, 1, ubi clericus ab Episc.
depositus dicitur non esse tradendus brachio saecul. < ncc duplici debeat ipsum
contritione conterere ». Huc spectat cap. 2, de except. Ii, 12 in Vl°. Cfr. De Oliva,
De foro Eccl. P. 11, q. 10, atque in tota hac parte plures solvit quaestiones de
relatione inter utrumque forum.
(45) Cfr. Concordatum Austriacum art. 11, 14 inunct. Aichner, 1. c. § 216
not. 19.

incursis est processus iudicialis de quo agunt canones 1933 sq. Recta
iustitiae criminalis administratio postulat, ut legitime probentur cri­
mina antequam poenae in illa constitutae infligantur vel declarantur.
«Nulla poena infligi potest (expresse sancit can. 2233, § 1), nisi
certo constet delictum commissum fuisse et non esse legitime prae­
scriptum». Certitudo privata generatim non sufficit, sed requiritur
certitudo iuridica, ad quam eruendam praecise ordinatur processus
iudicialis idcirco can. 2225 exigit processum necessarium pro iudi­
ciali sententia. Si cit. can. 1933 § 2 excipit a necessitate formalis iudicii sanctiones poenales, de quibus agunt canones 2168-2194, simul
provocat ad verum quemdam processum administrativum formis le­
galibus adstrictum, quem substituit formali iudicio, excepta suspen­
sione ex informata conscientia relate ad clericos quae specialibus subiacet regulis.
Exceptiones etiam sunt specialis processus in illis criminibus
instruendus, quae sunt exclusivae competentiae S. Officii (can. 247,
§ 2, 1555, § 1), itemque speciales processus sive iudiciales sive
administrativi servandi in dimissione religiosorum a religione (can.
654 sq. 649 sq.); sed tunc quoque in adhibendo processu, licet
speciali, non proceditur ex privata certitudine errori aut nimiae arbitrarietati exposita.
11. Applicatio poenae per modum oraecepti extra iudicium. Sicut
Superior poenas per modum praecepti irrogare potest (can. 2220;
supra h. t. n. 162) extra iudicium, modo delictum sit certum et actio
poenalis non sit praescripta; ita poenam iam constitutam potest ex­
tra iudicium applicare per modum praecepti quod se habeat ad in­
star sententiae (46). Videlicet personale praeceptum potest rem prae­
scribere sub comminatione poenae latae sententiae quae statim violato
praecepto incurratur nec aliud remaneat quam declaratio poenae in­
cursae; vel in praecepto potest contineri comminatio poenae sive
determinatae sive indeterminatae, quae deinde applicari debeat vio­
lato praecepto.
Canon 2225 tamquam formalitatem actus exigit ut dum poena
ad modum praecepti irrogetur vel declaretur, illa irrogatio vel de­
claratio ordinarie scripto fiat aut coram duobus testibus, indicatis
etiam poenae causis, salvo praescripto can. 2193 de suspensione ex
(46) Cfr. canones 1933, § 4; 2217, § 1, n. 3; 2225; 2243, § 1 ; 2244, § 3;
2245, § 2; 665, § 3; 668; 2186 sq. etc. de poena ad modum praecepti inflicta.

informata conscientia in qua declaratio causae non est rigorose
praescripta. Indicatio causae praebet punito medium recurrendi con­
tra praeceptum et poenam ; unde defectus processus per hanc aliam
viam suppletur, si forte privata certitudo careret reali fundamento.
Ille modus seu forma infligendi poenam non requiri ad validitatem
satis aperte iudicatur per verbum ordinarie quo praescriptum cir­
cumscribitur.
Unde: 1° ex natura rei, extra casum notorii, saltem extraiudiciales inquisitiones peragendae sunt ut habeatur certitudo delicti;
2° legitima defensio reo est concedenda; 3° decretum, quo infligi­
tur poena, memorata forma scripta vel orali debet esse intimatum,
a qua forma vix umquam erit praescindendum, nec actus adeo gra­
vis administrationis iustitiae criminalis levi et informi et perfuncto­
rio modo est peragendus; 4° decretum generatim publicari debet,
si effectus poenales coram societate urgeri debeant, nisi aliud bo­
num publicum requirat; 5° tandem contra poenale decretum patet
recursus et quidem in devolutivo quoad poenas vindicativas, nisi aliud
iure caveatur.

184. Scholion. Can. 1933, §4 ita enumerat poenas, quae ad
modum praecepti extra iudicium infligi possunt. « Paenitentia, reme­
dium poenale, excommunicatio, suspensio, interdictum, dummodo
delictum certum sit, infligi possunt etiam per modum praecepti extra
.
*indicium
Nullum verbum habetur quo significetur enumeratio taxativa seu aliarum poenarum exclusiva. Aliunde tale praescriptum evi­
denter supponit non omnes poenas tali modo infligi posse, secus
praescriptum esset inutile. Aliunde can. 2225 distinctionem inter
poenas non facit (47). Adsunt autem poenae evidenter minores illis
enumeratis in cit. can. 1933, quae hac ipsa de causa non videntur
excludendae a numero earum, quae ad modum praecepti infligi pos­
sint. - Certe forte possit videri mirum quod ad irrogandam vel de­
clarandam excommunicationem per sententiam iudicialem in proces­
su criminali datam requirantur ad validitatem tres iudices in tribu­
nali collegiali adunatis et omnes sententiae iudicialis' solemnitates
(can. 1576, § 1, η. 1): et nihilominus excommunicatio, quae ab
(47) Scite miratur Roberti, c. II. n. 258, not. 1, de loco, quem obtinent in Co­
dice duo citati canones, dum primus qui praeceptum substantivum continet po­
nitur inter canones de processibus, alter vero qui yersatur circa formam ponitur in
1. V ; sed locus haud raro lustificatur ex connexione materiae.

omnibus doctoribus vocata est poena gravissima, cit. can. 1193, § 4
enumeratur inter poenas, quas ad modum praecepti extra iudicium
infligere potest solus Superior competens, sola illa observata solemnitate ut praeceptum vel scripto imponat vel ©retenus coram
duobus testibus, indicatis poenae causis etsi praemissae fuerint mo­
nitiones (can. 2225) ; atque haec ipsa formalitas non ita rigorose re­
quiritur ut pertineat ad valorem, quod redditur manifestum ex ad­
dito verbo ordinarie. - lam vero in can. 1933, § 4 verbum inflige­
re sonat sive constituere sive irrogare poenam, quod videtur fieri
manifestum ex can. 2225 qui illum canonem supponit, ubi habetur
poenam ad modum praecepti peculiaris imponi posse sive sit latae
sive ferendae sententiae·, poena qua munitur praeceptum est poena
latae sententiae in praecepto constituta quae ulteriori irrogatione non
eget; si autem est ferendae sententiae irrogatio extra iudicium assimilabitur sententiae, comminatio in praecepto facda erit poenae
constitutio; sed in hoc technicismo Codex non insistit et verbum
inflictio indiscriminatim unum et aliud significare potest et ex sub­
jecta materia significatio est eruenda.
185. A numero poenarum quae ad modum praecepti irrogari
possunt ex aliis princiipis excludendae sunt:
1°) privatio beneficii inamovibilis, quae solum infligi potest in
casibus in iure expressis, nec ullo modo est poena arbitraria (can.
2299, §), pro qua can. 192, § 2 praescribit processum iudicialem,
ad quem conficiendum can. 1576, § 1, n. 1 assignat tribunal colle­
giate trium iudicum.
2°) Poenae depositionis, privationis perpetuae habitus ecclesia­
stici et degradationis, quae pariter in solis casibus in iure expressis
infligi possunt et ad quas irrogandas ius (can. 1576, § 1, n. 2) exi­
git tribunal collegiale quinque iudicum.
3°) Poenae statutae contra delicta, S. Officii competentiae
reservata, quae iuxta modum procedendi ipsius S. Officii irrogan­
dae et declarandae sunt (c. 1555, § 1).
4°) Sanctiones statutae in can. 2142-2194, in quibus infligen­
dis servandae sunt normae illis canonibus statutae5°) Dimissio religiosorum suas quoque habet speciales nor­
mas in ea decernenda servandas (can. 649 sq. 654 sq.).
Ceterae poenae, non est unde excludantur e numero earum, quae
ad modum praecepti infligi seu declarari possint, modo iuste decer­

nantur cum proportione ad delictum certum et non praescriptum: nam
can. 1933, § 4, qui traditae doctrinae videtur posse obstare, nullam
habet clausulam sensum exclusivum prae se ferentem. Porro tradi­
ta doctrina est conformis praxi in Curiis ecclesiasticis observatae
atque in ipsis SS. Romanis Congregationibus.
Alii modi rem explicandi non videntur satis fundati in iure, et
necessitati boni publici saltem in Ecclesia non satis consulunt, et
potestatem Ordinariorum nimis restringunt nec in se ipsis satis sunt
cohaerentes (48).

186. Applicatio poenae in delictis iniuriarum. In can. 2218,
§ 3 edicitur: c Mutua iniuria compensatur, nisi una pars propter maio­
rem iniuriae ab eadem illatae gravitatem damnari debeat, diminuta, si
casus ferat, poena. » Iniuria hoc loco non sumitur sensu generico de
qualibet actione contra iura alterius ; sed sensu specifico seu de acti­
bus contra alterius honorem vel famam, praesertim de ea iniuria
quae verbis vel scripto perpetratur (cfr. can. 2355 iunct. can. 1938,
1618); ex qua tamen alia quoque damna diversi ordinis subsequi
possunt iniuriam inferenti imputanda.
187. Quae iniuriae cum fiant contra personas privatas plerum­
que non intersunt boni publici, nisi in quantum violatur lex talia
iura protegens, sed eius, qui iniuria affectus est, dumtaxat intersunt,
cuius est postulare debitam indemnitatem per actionem civilem ex
delicto ortam (can. 2210). Idcirco actio poenalis plerumque non in­
stituitur ex officio (can. 1618); sed ut in eiusmodi causis iniuriarum
et diffamationis actio criminalis instituatur requiritur praevia denun­
tiatio aut querela partis laesale (can. 1938). Solum quando agitur de
iniuria aut diffamatione gravi clerico vel religioso, praesertim in di­
gnitate constituto, illata, aut quam clericus vel religiosus alii intule­
rit, actio criminalis etiam ex officio institui potest, non necessario de­
bet; quia secundum consilium evangelicum potest quis cum vero et
secundum fidem magis aestimabili honore remittere iniurias.
Ergo quantum ad privatum interesse valet principium can. 2218,
(48) Cfr. Roberti, il, n. 257 sq. ubi n. 262 explicationem in textu propositam
tuetur; quem sequuntur Cappello in Periodica de re mor. canon, liturg. 1930,
p. 36 sq. ; Cabreiros, Illustracion dei clero, 1930, p. 35 sq. Aliter Noval in lus
Pontii. 1922, p. 156 sq. et in De processibus n. 755 sq. ; Vermeersch-Creusen,
Epitome n. 415; Michiels, in Ephemer. Lovanienses, 1927, p. 191.

§ 3 enuntiatum, iniuria recepta valet pro illata, nisi notabilis exces­
sus adsit ex una parte. Qua ratione habeatur haec compensatio ex­
plicant theologi moralistae. Cfr. Lugo in materia iustitiae facile prin­
cipem: De iustitia et iure, disp. XV, sec. IV, n. 58 sq.
188. Quod attinet ad applicationem poenae, ubi non adfuit in­
iuria mutua, sed ex una tantum parte applicandus est can. 2355. —
Ubi vero in mutua iniuria adfuit excessus ex una parte, aliqua proportionata poena est applicanda, plerumque diminuta ob receptam
ab alia parte iniuriam. Quaestio de reparandis damnis pertinet ad
actionem civilem. At canon 2218, § 3 collatus cum canone 2355,
exigit ut principium de mutua compensatione in iniuriis intelligendum sit non solum de damno immediato, sed etiam de damno me­
diato seu publico, secus principium esset superfluum, nec hoc loco
Codicis esset ponendum nec sermo esse posset de poena, quam
delictis iniuriarum esse imponendam sancit can. 2355.

§ 5. De interpretatione legum poenalium.

189. ludex in applicandis poenis practicam dat interpretationem
legis poenalis (interpretatio iudicialis, quae usum forensem gignit).
At quoniam non de legibus, sed secundum leges est ipsi iudicandum, ut leges poenales recte applicet, debet observare generales
normas de interpretatione legum (49) et praesertim principia specia­
lia, quae ad leges poenales referuntur (50). Haec generali modo con­
tinentur in duplici pervulgata Regula luris 49. 15. in Sexto.: «.Odia
restringi, favores convenit ampliari », « in poenis benignior est inter­
pretatio *facienda ; in quarum priore statuitur, leges poenales, utpote
odiosas, restrictivam potius quam latam pati interpretationem nec
ultra casus et personas expressas esse extendendas; unde magis di­
recte locum habet in imputabilitate delicti seu in comprehensione
facti sub lege poenali. Altera potius respicit ipsam poenam legis,
quae mitior in casu dubii potius quam severior est decernenda (51).
(49) Suârez, De leg. 1. VI, c. 1 sq ; D'Annibale, I. c. n. 184 sq. ; Wernz,
lus Decret, tom. I, η. 131.
(50) Bileveld, Elout, Hélie in operib. citat.; Lega, 1. c. η. 75 sq. ; D'Anni­
bale, I. c. π. 304 sq.
(51) Reiffeast. in cit. Reg. Iur. ; D’Annibale, 1. c. η. 1843, 304 not. 5 ; Suarez,
I. c. I. V, c. 2, η. 15, ubi legem poenalem certo habet ut odiosam, 1. VI, c. 3 n. 5,

Hanc ipsam regulam interpretationis in poenalibus firmavit Co­
dex can. 2219, cum restrictione relate ad cooperatores delicti de
quorum punitione speciatim agit in can. 2231.

190. Ius quidem Romanum sancivit, interpretationem ob legis
defectum non posse restringi ad solos casus iure praevisos, sed
admisit analogiam legalem pro casibus similibus (52). Ius canonicum
nullibi videtur expresse contradixisse illi principio de applicanda le­
ge poenali secundum analogiam sive iuridicam sive legalem, sed
etiam non continebat claram et expressam illius approbationem
(53). Hinc controversia inter doctores (54), quae idcirco erat minoris
momenti, quia in foro ecclesiastico multum semper tributum est
prudenti iudicis arbitrio atque ius commune Ecclesiae directius con­
siderabat iudices, qui non mera facultate applicandi leges, sed per­
fecta fori externi iurisdictione sunt praediti, licet in praxi potesta­
tem iudicialem exercerent per alios.

191. Quodsi quaestio est de lege, quam iudex applicare debet
sine dubio lex poenalis posterior benignior applicanda est delictis
sub alia lege poenali rigidiore patratis et nondum definitive iudicatis. Nam etsi lege Romana contrarium videatur expresse cautum fuis­
se (55), illa iuris Romani dispositio videtur intelligenda solum de
casu, quo lex posterior poenam contineat severiorem ; nam in eodem
titulo ponitur generale principium: 'interpretatione legum poenae
6, 7,9 sq. ubi tuetur benigniorem legis poenalis interpretationem, nec contrarium
tenet c. IV, n. 3 sq., ubi eam, etiam in lege poenali, tenet comprehensionem (non
extensionem), quae necessaria est ad iustitiam legis. Paulo aliter Lega, 1. c. n. 77 sq.
Cum iure canonico consonat ius Romanum: L. 155,§2, D. L. 17 « in poenalibus
causis benignius interpretandum est ». L. 42, D. XLV11I, 19 « interpretatione le­
gum poenae molliendae sunt potius, quam asperandae
.
*
(52) L. 12, 13. 27, D. de lee. 1. 3; L. 6 D. de verb. sign. L. 16; Pessina,
1. c. § 6.
(53) Expressa illa approbatio non clare continetur in c. 6,8, X, de verb. sign.
V, 40; sed etiam correctio non infertur ex citatis Reg. lur. 15, 49, ut apparet ex
similibus regulis etiam in iure Romano admissis.
(54) Cfr. Suârez, De leg. 1. V, c. 4, n. 3 sq. c. 3, n. 5 ; D’Annibale, 1. c.
n. 304, et not. 8.
(55) L. 1 pr. D. de poen. XLV1I1, 19 < Quoties de delicto quaeritur, non
eam poenam quem subire debere, quam conditio eius admittit eo tempore quo
sententia de eo fertur, sed eam quam substineret, si eo tempore esset senten­
tiam passus cum deliquisset». Cfr. quoque L. 7, C. 1, 14.

molliendae sunt potius, quam asperandae
*.
L. 4 de poen. XLVIII.
19; porro irrogatio poenae est ex parte iudicius exeeutio legis, le­
gem autem debet exsequi praesentem, non iam abrogatam (56). At
quoniam numquam ex post facto crescit praeteriti criminis aesti­
matio, in casu contrario legis posterioris severioris, potius praece­
dens benignior est applicanda, sub qua delictum commissum est,
cum ad iudicium secundum illam subeundum iam reo ius sit quaesi­
tum (57), et applicatio legis posterioris, quam reus dum commisit
delictum praevidere non potuit, contineret rigidam et odiosam legis
poenalis interpretationem.
Haec eadem principia firmavit Codex can. 2226. « Licet lex poe­
nalis posterior obroget anteriori, si tamen delictum, quando lex poste­
rior lata est, iam erat commissum, applicanda est lex reo favorabi­
*',
lior
et addit: σ Quods i lex posterior tollat legem vel poenam tan­
tum, haec statim cessat, nisi agatur de censuris iam contractis
*.
Aequitas exigit, ut reus peius non tractetur quam alii ob idem factum.

192. Scholion. In foro ecclesiastico hactenus non erat expres­
se et formaliter statuta nec liberatio condicionata a poena in eo, qui
ante ipsam plene expiatam dedit signa manifesta emendationis (58),
nec damnatio condicionata eius, qui ante delictum, de quo subit
iudicium, vitam egit inculpabilem, quam plures poenalistae in forum
saeculare inducendam putant (59). At si quis consideret dispositio­
nes contentas in Instructione S. C. Ep. et Reg. 11 lun. 1880 n. 2-8,
alios iuris textus (v. gr. c. 1, 2, X. de cler. pugn. V, 14) ac prae­
sertim Cone. Trid. sess. XIII, c. 1, de ref. et praxim S. Officii in
(56) Carrara, Programma dei corso di diritto crim. vol. 2 p. 268 ; at prae­
claro auctori non est consentiendum, si insistit in illo argumento, quod legislator
per novam legem benigniorem declarat, antiquam poenam iniustam aut incaute
comminatam; cfr. quoque p. 270 sq. de difficultatibus pro foro saeculari.
(57) C. 2, X de const. I, 2. At c. 3 (Ambros.) C. 32, q. 4, qui solet allegari
Poena criminis ex tempore legis est, quae crimen inhibuit, nec ante legem ulla
rei damnatio est, sed ex lege », in contextu inspectus nihil ad rem pertinet. Sudrez,
De cens. d. XII, see. 4, n. 18 et D’Annibale, 1. c. n. 304 in fin. de poena poste­
rioris legis substituenda poenae prioris, non cum ea cumulanda, nisi lex contra­
rium expresse statuat. Cfr. Cod. pen. Ital. n. 3 « se la legge del tempo in cui fu
commesso U reato c le posteriori siano diverse, si applica quella le cui dispositioni
sono piii favorevoli ali’imputato ».
(53) Cfr. Cod. pen. Ital. n. 16, 17.
(59) Cfr. Cod. pen. Ital. n. 26, 27.

<hs*1

acceptantibus et subeuntibus impositas paenitentias, merito poterit
inferre, principium ipsum in foro ecclesiastico practice fuisse admis­
sum, quamvis non ita esset determinantum, ut fit in modernis co­
dicibus, in quibus ille modus promovendi correctionem delinquen­
tis est admissus. Novus Codex apte providit per institutum cor­
reptionis iudicialis, per canones de poenarum remissione (can. 1947
sq.; 2236 sq.) et per expressam admissionem damnationis conditionatae (can. 2288).

CAPUT XIX

De subiecto potestati coactivae obnoxio

193. Subiecta passiva poenarum ecclesiasticarum in genere sunt
viventes fideles baptizati delinquentes (1) sive laici, sive clerici, dum­
modo agatur de crimine sive natura sua sive ratione personae de­
linquentis potestati coercitivae Ecclesiae subiecto. Etenim laicorum
crimina, quae ad tribunal Ecclesiae non spectant, potestati civili re­
linquit castiganda. Clerici vero, qui leges reipublicae temere violant
et privilegiato foro gaudent, ab Ecclesia pro gravitate delicti puniun­
tur. Quodsi forum privilegiatum clericorum a Statu non agnoscatur
Ecclesia haud raro tolerat ut pro delictis communibus puniantur
secundum leges Status, modo honori sacerdotii consulatur.

194. In particulari: 1. Infantes (2), qui septimum annum non­
dum attigerunt, etiamsi fortasse per accidens malitia suppleat aeta­
tem, ordinariis poenis ecclesiasticis etiam latae sententiae non ligan­
tur, atque similiter impuberes, in quibus praesumptio iuris de usu
rationis nondum obtinet, eadem fruuntur immunitate. Cfr. supra
dicta n. 60.
U. Impuberes vero doli capaces et multo magis puberes mino­
res, qui aetatem legitimam pubertatis iam excedentes, aetatem maio(1) R. I. 23 in Sext.; Schmalzgr. 1. c. n. 15 sq.
(2) Cap. unie, de homie. V, 4 in Clem. ; Thesaurus, I. c. cap. 17 ; Schmalzgr.
1. c. lib. V, tit 33, de delict, pueror. n. 4 sq.

rem nondum compleverunt, indiscriminatim a poenis ecclesiasticis
sive latae sive ferendae sententiae immunes non fuerunt (3). Id quod
potissimum obtinuit in delictis quibusdam atrocioribus (4), ob quae
minores dummodo attigissent annum vicessimum, gravissimis poe­
nis ordinariis subiici jubebantur. Cfr. supra n. 60 dicta de impuberum et minorum imputabilitate. — Codex, diremptis controversiis de
iure praecedenti exsistentibus, impuberes mitius iubet tractari. Impri­
mis illos immunes declarat a poenis latae sententiae; deinde potius
vult in eos procedi castigationibus correctoriis quam per poenas
graviores * potius punitionibus educativis, quam censuris aliisve
poenis gravioribus vindicativis corrigantur (can. 2230). Cooperatores
cum impubère tractandi sunt sicut cum aliis.
III. De minoribus nihil speciale quoad poenas statuitur, et solum ha­
benda erit ratio diminutae ut plurimum imputabilitatis. Cfr. supra n. 60.
IV. Cooperatores in delicto conformiter ad ea quae supra n.
108 sq. disputata sunt ex can. 2209, applicatio poenae sive latae
sive ferendae sententiae facili generali principio definitur. Quicum­
que ad delictum concurrerint uno ex modis declaratis in canone
2209 § 1, 2, 3 eadem poena tenentur ac ipse delicti exsecutor, licet
hunc tantum aut unum vel alterum ex illis cooperatoribus nominet,
salva contraria legis dispositione. Ceteri cooperatores qui in de­
lictum concurrunt alio modo, non tenentur eadem poena, sed « alia
iusta poena pro prudenti Superioris arbitrio puniendi sunt, nisi lex
peculiarem poenam in ipsos constituat». — Enumeratio omnium
cooperatorum in singulis legibus poenalibus esset res infinita, et
adesset singulare periculum ne legislatorem in casu particulari fu­
geret cooperatorum mentio; porro iustitia exigit ut omnes ex quo­
rum communi actione delictum exstitit cum proportione ad propriae
actionis influxum puniantur (can. 2230).
V. Singularis habenda est ratio illius qui plura delicta commi­
sit, qui non solum gravius puniri debet, sed, si id putetur oppor­
tunum, subiiciendus est vigilantiae vel alio remedio poenali a relapsu
est praeservandus (can. 2234).
195. Quoniam poenae aut per legem feruntur aut per praecep­
tum, principium generale est c Poenae adnexae legi aut praecepto
(3) Cap. 1, 2, X, de delict, pueror. V, 23; cap. 1, 60, X, de sent, excom.
V, 39; Schmalzgr., cit. tit. 23, n. 9 sq. ; Thesaurus. 1. c.
(4) Bened. XIV, Const. < Ab Augustissimo» 5 Mart. 1744; Urban. VIII.

obnoxius est qui lege aut praecepto tenetur, nisi expresse eximatur >
(can. 2226, § 1). Statim autem decernit Codex exceptionem: Γ)
quoad Cardinales, qui sub nulla lege poenali comprehenduntur, ni­
si expresse nominentur. Praeter poenas in Const. « Vacante Sede
*
Apostolica
(cfr. can. 5330) pro Cardinalibus lata, in Codice una
tantum repentur censura, qua etiam Cardinales ligantur (can. 2332);
2°) Episcopi (sive residentiales sive titulares), pariter nisi expresse
nominentur, non comprehenduntur sub poenis latae sententiae sus­
pensionis et interdicti (can. 2227, § 2) (5); 3°) reges et reginae seu
ii qui supremum populorum principatum obtinet (velut praesides
rerum publicarum), eorum filii et filiae et ii quibus est ius proxime
succedendi in principatum, solius Rom. Pontificis iudicio subiiciuntur (can. 1557) et ideo in eos a solo Rom. pontifice poena infligi
aut declaiari potest, exclusis Episcopis atque adeo S. Sedis Legatis spe­
ciali mandato carentibus (can. 2227, § 1) (6). At poenis generali
modo iure communi i. e. Pontificio latis nequaquam eximuntur.

196. Cum territorium Ecclesiae sit orbis terrarum, numquam fi­
delis quoad leges universales Ecclesiae potest tamquam peregrinus
exsistere extra territorium auctoritati ecclesiasticae subiectum (7).
Quare quaestio, num peregrinus subiiciatur legibus poenalibus loci
in quo versatur vel patriae derelictae, in foro ecclesiastico est so­
lummodo practi momenti, si agatur de particularibus legibus poe­
nalibus (8). Qua in re quoad peregrinos et vagos applicandus est
can. 14. At Superior competens poenas per modum praecepti, ex­
tra iudicium, irrogare potest etiam extra territorium existens aut in
subditum e territorio absentem (can. 201, § 3).
Item novis legibus poenalibus aliquis non est subiectus, nisi
postquam promulgatio legis novae legitime facta est, atque in omni­
bus subditis cognitio legis merito praesumi potest. Quae cognitio,
ut merito praesumatur, etiam in legibus poenalibus Ecclesiae non
requirit promulgationem in singulis provinciis ecclesiasticis; verum
(5) De iure praecedenti cfr. cap. 4, V, 11 in 6° ubi eadem exemptio conti­
netur.
(6) De iure praecedenti magis restricto cfr. Reiffenstuel, V, 39, n. 20.
(7) Kober, Dei Kirchenbann, p. 120.
(8) Cap. 2, de const. I, 2. in Sext.; Suârez, De leg. lib. HI, cap. 32, 33;
Kober, 1. c. p. 12b sq. ; IVfrnz, lus Decret t. I, η. 105, 107; Regolamento penale,
Gregor. XVI, ari. 3, 4, 5. 71, 72.

ad vitandas dubietates in praxi optimo consilio in ipsa legis poe­
nalis promulgatione certum quoddam tempus v. g. duorum vel
trium mensium stabilitur, intra quod lex vacet, et quo elapso ple­
num obtineat vigorem, ita ut non amplius admittatur ignorantia
iuris, saltem si agatur de poenis vindicativis (9). De legis pontifi­
ciae vacatione standum est can. 9.
197. Poena semel incursa vel inflicta « reum ubique terrarum
tenet, etiam resoluto iure Superioris, nisi aliud expresse *caveatur
(can. 2226, § 4). Est vinculum iuridicum personale, quod quis secum fert quocumque se conferat donec ab illo solvatur.

198. Scholion. Orientales propria legislatione utuntur et pro­
priis legibus proprias sanctiones habent adnexas: iure autem ponti­
ficio non ligantur, nisi agatur de legibus, quae ex ipsa rei natura
Orientalem quoque Ecclesiam afficiunt velut leges quae ius divinum
sive naturale sive positivum declarant seu interpretantur; aut nisi
expressa de Orientalibus mentio fiat (10).
199. Denique singularis est Ecclesiae praerogativa, quod ipsa
iam pridem (11) omnes fideles sibi subditos sive divites sive pau­
peres, sive nobiles vel ignobiles aequali ratione et sine acceptatio­
ne personarum suis legibus poenalibus poenisque subiiciat (12).

200. Licet quis subiiciatur legi, potest nihilominus evadere poe­
nam, si in eo verificatur circumstantia a delicto eiusve imputabilitate
(9) Cfs. Thesaurus, 1. c. cap. 15; Suârez, 1. c. 1. V, cap. 12; Sanchez, De
main lib. IX, disp. 32, η. 20 sq.
(10) Can. 1. Benedictus XIV Const. « Etsi pastoralis » ; encycl. « Allatae
sunt>. Licet autem poena sit lata per legem ecclesiasticam S. C. de P. F. 6 Aug.
1885 (Collectanea n. 1640) declaravit (Orientales) « fideles subici omnibus censuris
ab Apost. Sede latis in materia dogmatum et in Constitutionibus in quibus implidte de iisdem disponitur, nempe ubi materia ipsa demonstrat eos comprehendi
quatenus non de lege mere ecclesiastica agitur, sed ius naturale et divinum de­
claratur». Item « Illos fideles subici nominatim nedum censuris, sed etiam Apostolicis reservationibus latis in Const. Benedicti XIV Sacramentum Poenitentiae
et in Constitutionibus contra sectae massonicae aliisque similibus addictos ».
(11) Id ab Ecclesia factum esse, antequam modernae constitutiones huiusmodi principium ploclamarint, aequo iustoque iudicio fatetur Berner, vir acatholicus, I. c. § 45.
(12) Kober, 1. c. p. 104 sq.; Regolamento penale Greg. XVI, art. 2, non di­
spensa dalla pena, nè la condizione nè il sesso ».

eximens aut saltem evadere determinatam poenam legis, quando ob
aliquam circumstantiam eius imputabilitas est valde diminuta. Hae
circumstantiae sive eximentes sive minuentes aut forte aggravantes
expositae sunt in P. 1 capitibus VII1-XIL Has debet considerare et
verificare iduex in ferendis poenis ferendae sententiae ab ipso de­
cernendae. Peculiarem considerationem merentur quoad poenas latae
sententiae, quas reus sibi applicare debet, et confessarii interest sci­
re num sint incursae necne. — In genere lex plerumque requirit
perfectum dolum, et poena in ipsa statuta delicto proportionata
censetur si cum perfecta externa consummatione concurrat plenus
dolus: semper tamen requiritur gravis imputabilitas sive dolosa sive
culposa. Quoad has poenas latae sententiae imputabilitatem requisi­
tam definit can. 2229.
a) Si leges requirunt dolum omnino perfectum sive quoad
cognitionem sive quoad voluntatem, non solum culpa (excludens
dolum) sed etiam quaecumque causa minuens dolum sive quoad in­
tellectum sive quoad voluntatem excusat a poenis latae sententiae
(can. 2229, § 2).
Iam vero Codex docet perfectum dolum requiri cum lex ha­
beat haec verba: praesumpserit, ausus fuerit, scienter, studiose, te­
merarie, consulto egerit et similia, * quae plenam cognitionem et
deliberationem exigunt». — Similia quoad exigentiam pleni doli ha­
bentur a doctoribus clausulae pertinaciter, malitiose, fraude et dolo,
de industria (13) sponte quae tantum plenam libertatem videtur exi­
gere, nisi dicatur sponte et scienter.
A principio generali sub a) proposito exciptur in § 1 canonis
2229 ignorantia affectata iuris i. e. sive legis sive solius poenae, quae
ex Codice censenda est perfectae cognitioni aequiparanda, ideoque
a nullis latae sententiae poenis excusat (14).
b) Quando lex perfectum dolum sensu explicato non requi­
rit, nulla diminutio imputablilitatis (sive haec proveniat ex dolo si­
ve ex culpa) excusat a poenis latae sententiae, dummodo actio ma­
neat graviter imputabilis (can. 2218, § 2). Quod principium can.
2229, § 3, n. 2° applicat in casu ebrietatis, omissionis debitae dili(13) Cfr. Chelodi, Ius poenale, n. 27 ; Roberti, II, n. 246.
(14) Ante Codicem non deerant, qui tenerent nequidem ignorantiam affec­
tatam cognitioni aequiparari criminaliter veluti Lega, t. III, n, 32; D’Annibale, I,
n. 3i2, not. 72. At Suârez, Codicis sententiam iam propugnabat in De censuris
disp. IV, n. 10.

gentiae, debilitatis mentis et impetus passionis; sed ex can. 2218,
§ 2 extendendum est ad alias causas minuentes pro casu, in quo
adhuc maneat gravis imputabilitas.

201. Exceptiones: Γ) de ignorantia graviter imputabili: haec
continet imputationem sufficientem ad incurrendas poenas vindicativas etiam latae sententiae, non habetur sufficiens ad incurrendas
censuras latae sententiae, sed ad has incurrendas requiritur igno­
rantia illa gravior, quae dicitur crassa aut supina (can. 2229, § 3,
n. 1°). — Illud tamen notanter additur in § 4 videlicet, licet reus
in casu censuram non incurrat « id tamen non impedit quominus,
si res ferat, congrua alia poena vel poenitentia affici queat». —
Recolenda hoc loco sunt quae de imputatione legis vel poenae
ignoratae sanciuntur can. 2202. — Ad censuras incurrendas debet
verificari contumacia ideoque culpa gravior, qualis censetur haberi
in ignorantia crassa vel supina (15).
2a) Casus metus: hic semper excusat a poenis latae senten­
tiae, non solum in delictis contra legem mere ecclesiasticam, sed
etiam in his quae committuntur actionibus naturaliter malis, ad nor­
mam eorum quae dicta sunt (n. 84 sq.) de imputabilitate criminali
actus ex gravi metu positi; sed pariter addenda est exceptio ibidem
considerata de casu quo legis violatio vergat in contemptum fidei
aut ecclesiasticae auctoritatis vel in publicum animarum damnum
(can. 2229. § 3, n. 3). Quo loco publicum videtur significare non
occultum, etiam ex illa ratione, quod in Ecclesia animarum damnum
numquam censeri debet damnum privatum, ideoque publicum non
videtur opponi damno privato.
(15) Cappello, De censuris n. 53 ; Ballerini-Palmieri, VII, n. 99, 151 ; Sudrez,
Decens, disp. IV, n. 3 ; De legibus 1. V, cap. 12, n. 13; Sdnchez, De matrim.
1. IX, disp. 32, n. 38 ; Pirhing, 1. V, t. 39, n. 46 ; Hollweck, 1. c. p. 79 ; Passerait,
in Sext. Decret, t. I, p. 149 sq.; in cap. Ut animarum (I, 2 in Sext.) n. 408 sq.,
412 sq. ; itemque n. 371, 376, 379; Reiffenstuel, V, 39 n. 29, 32.

De poenarum cessatione

§ 1. De poenae exstinctione per mortem, expiationem
et praescriptionem (i)

202. Ex delicto oritur in publica auctoritate ius delictum per­
sequendi per iudicium criminale contra delinquentem institutum et ius
exsecutioni mandandi poenam per sententiam iudicis decretam (2).
Ius persequendi, praeter mortem delinquentis, per praescriptionem
actionis poenalis exstinguitur. Ius exsequendi poenam cessat morte
rei, praescriptione poenae et gratia a principe post sententiam latam
facta. Abolitio procedurae criminalis per praescriptionem actionis
poenalis spectat ad tractatum de processu criminali (can. 1703,1704),
alii vero modi quibus poenae exstinguuntur atque in iudice cessat
ius poenam exsequendi, magis spectant ad ius poenale specifice
acceptum (3).
203. 1. Mors rei. Imprimis delictum et poena exstinguuntur
morte rei. Id quod perfectissimo modo obtinet, si reus moriatur ante
proceduram iudicialem inchoatam vel saltem ante sententiam latam.
Nam mors omnia solvit, atque is, qui iam incidit in manus divini
iudicis, iudici humano non amplius est subiectus. Hinc iam in legi­
bus Romanis dicitur: « Is, qui in reatu decedit, integri status decedit;
(1) Cfr. Lega, De iudiciis eccl. t IV, n. 184 sq.; Berner, 1. c. § 165 sq;
Riedel, De praescr. crim. 1831 ; Platzmann, Observationes de poen. praescr. 1832 ;
Koorebeke, Traité des prescriptions en matière criminelle, Bruxelles 1849 ; Carrara,
Programma, § 574, 714 sq. Cfr. quoque Banniza, De praescriptione contra iudic.
ex offic. inquirentem locum non habente, Oeniponte 1766; Nani, Diatriba de
crimin. indulgentia et praescript., Novocomi 1789; Platzmann, De poen. praescript Lips. 1832; Buma, De iure gratiae, Groning., 1823; Dompierre, Examen du
Droit de grâce, Lausan. 1823, apud Pessina, 1. c. § 175, 179 ; Roberti, H, n. 264 sq.',
Chelodi, lus. poen. n. 29.
(2) Berner, 1. c. § 165 ; Pessina, 1. c. § 171 Sq.
(3) Cfr. Codice pen. ital. 1. 1, tit. 9 ; Berner, 1. c. ; Pessina, 1. c. Regolam.
cit. art. 37 sq. ; Codice pen. ital. n. 85 sq. ; Wernz-Vidal, De processibus, n. 364sq

exstinguitur enim crimen mortalitate...; morte crimine liberatur » (4).
Quare exstincto crimine post mortem rei neque accusatio introducitur
neque coepta continuatur, nec potest esse quaestio de poena in­
fligenda.
Quodsi si quis decedat post sententiam latam, quae nondum
transit in rem iudicatam, mors impedit, quominus sententia illa transeat
in rem iudicatam ideoque exsecutioni mandari nequit. At si reus mo­
riatur, postquam sententia lata transit in rem iudicatam, vinculum poe­
nale a reo iam fuit contractum, sed profecto poenae personales reo
condemnato applicari non amplius possunt, sed poenae reales et
bona scelere quaesita et pecuniaria compensatio damni illati in
bonis relictis rei mortui, citra difficultatem exsecutionem admit­
tunt atque propterea morte rei non exstinguuntur (5). Bona patri­
monialia, sicut respectu privatorum, ita respectu publicae auctoritatis
constituunt cautionem creditorum et a reo mortuo relinquuntur illis
oneribus imminuta.
In iure canonico quoad poenas personales manet adhuc privatio
sepulturae eccl. et exclusio a publicis precibus pro excommunicatis,
nisi servatis servandis, vinculum hoc poenale fuerit ablatum cfr.
can. 1240. § 1; 2261, § 1; Rit. Romanum, tit. Ill, cap. 4.

204. II. Expiatio poenae. Alter modus, quo exstinguitur poe­
na est ipsa expiatio poenae. Qua expiatione facta, societati satisfactum
est, atque cum idem non possit bis puniri, solummodo novum de­
lictum vel repetitio perpretati delinquentem constitueret reum novae
poenae (6). At expiatio poenae in foro civili inflictae non obstat,
quominus in foro quoque ecclesiastico competens poena decerna­
tur et vicissim (7); quemadmodum paenitentia in foro interno per­
acta non excusat a subeunda poena in foro externo statuta (8).
Sed attendendus et can. 2223.
(4) L. 11 D. ad leg. Ini. Maiest. (XLVIII, 4); Schmalzgr., 1. c. lib. V, tit. 37
n. 16; Pessina, I. c. § 172.
(5) Cap. 9, X, de usur. V, 19; cap. 5, X de raptor. V, 17 ; Pessina, 1. c. de
hac exceptione in iure Romano facta. Cfr. quoque Codice penale d’Ital. art. 85
sq. art. 102.
(6) Schmalzgr. 1. c. n. 23 ; sq. Regol. cit. art. 36.
(7) Cap. 2 de except. II, 12 in Sext. ; Instr. S. C.. Ep. et Reg. 11, lun. 1880,
art. 43.
(8) Thesaurus. I. e. P. I, cap. 2.

205.111. Poenarum praescriptio. Tertius modus exstinctionis poenae est praescriptio (9) in casibus a iure expressis et intra
tempus legibus statutum. Quamvis enim post sententiam rite pro­
nuntiatam, quae transiit in rem iudicatam, illa ratio ex difficultate
probationis et defensionis petita, in qua innititur praescriptio actio­
nis criminalis, non amplius urgeri possit, cum solummodo poenae
legitime decretae requiratur exsecutio, tamen subsistit alia ratio quod
tempore satis longo, sicut memoria delicti ita memoria sententiae
criminalis et poenae statutae quasi deletur et ille timor exsecutionis,
forte cum exsilio coniunctus, est saltem partialis castigatio. Hinc
nihil videtur obstare, quominus post certum annorum lapsum poe­
na statuta praescribatur et non amplius exsecutioni mandetur, sicut
ob similes rationes praescribitur crimen ante omnem actionem cri­
minalem inchoatam (10).
Fatendum tamen est, in fontibus scriptis iuris canonici praece­
dentis de isto modo exstinguendi crimina et poenas disertis verbis
nihil esse statutum (11).
(9) Ad proceduram criminalem pertinet agere de praescriptione actionis
criminalis in foro ecclesiastico, praesertim in processu accusatorio. Quae praes­
criptio nititur illa ratione aequitatis naturalis, quod post longum tempus et pro­
batio delicti et defensio accusati non exiguas nanciscantur difficultates ; quare ne
potestas publica exponatur periculo puniendi innocentem aut condemnandi reum
propter probationes non sufficientes cum gravi detrimento dignitatis et bonae
famae tribunalium, processus criminalis omnino denegatur. Cfr. Regolam. cit.
art. 36, 39-48, inch ; Codice pen. Ital. art. 91 sq. ; Lega, 1. c. n. 187; Berner, 1. c.
§ 167; Pessina, 1. c. § 179 sq.; Cremani, de iur. crim. I, p. 274 sq.
(10) Cfr. Regol. cit. art. 47 De historia praescriptionis in iure poenali cfr. Pes­
sina, 1. c. § 181 ; L. 10, D. ad leg. Pomp, de parric. (XLVIIl, 9); L. 19 § 1 D.
de ieg. Cornel. (XLV1X, 19) ; L. 4 Cod. de apost. (I, 7) : quo iure a praescrip­
tione fuerant excepta delicta parricidii, suppositionis partus, apostasiae.
(11) Cfr. tamen causam Lublinensem de praescriptione actionis criminalis
discussam a S. C. Ep. et Reg. in Actis S. Sedis t. 30, p. 677, et decisionem S. C,
a R. Pontifice approbatam atque episcopo per litteras S. C. communicatam,
ibid. 688, ubi expresse admittitur praescriptio actionis criminalis, atque definiun­
tur praescriptionis tempora, sc. pro actione iniuriarum spatium unius anni, pro cri­
mine peculatus et delicti carnis spatium quinque annorum. At raptus, stuprum
per vim illatum, adulterium cum incesto coniunctum, nonnisi annorum viginti
spatio dicuntur praescribi ; praescriptio vero omnis negatur crimini suppositi par­
tus, parricidii, assassinii, laesae maiestatis, duelli, falsae monetae, apostasiae, haeresis, simoniae, concussionis, abortus, sodomiae. Praescriptio etiam negatur in
delictis, quae successiva sunt aut permanentia, nisi a die cessantis delicti. Cum
vero adderetur praescriptionem in delictis totaliter occultis non currere a die com-

206. Codex de hac re cavet in canone 2240 hoc pacto: *
Ad
praescriptionem actionis poenalis quod attinet, servetur dispositio can.
1703>. Qui canon, cum ponatur inter canones de cessatione poe­
nae, videtur certo modo admittere poenae praescriptionem, secus
esset inutilis et extra locum posita repetitio can. 1703, qui est ca­
non processualis. Porro ratio iuridica, cur post tempora praescrip­
tionis non debeat inchoari actio criminalis videtur eodem modo ur­
gere pro non exsequenda poena iam decreta, atque forte a fortiori,
quia per ipsam condemnationem delinquentis qui est actus juridi­
cam habens publicitatem iam aliqua ratione satisfactum est bono
publico per delictum laeso, dum expiatio poenae plerumque in foro
ecclesiastico est factum occultum et ceteris fidelibus ignotum. Qua­
re canon 2240 videtur interpretandus de tempore ad praescriptio­
nem requisito, quod desumendum erit ex tempore assignato pro
praescriptione actionis poenalis (12).
Quare poenae inflictae ob iniurias praescribentur uno anno;
poenae inflictae ob delicta contra VI et VII decalogi praeceptum
quinquennio; ob simoniam vel homicidium decennio. Tempus autem
erit supputandum a die sententiae quae transiit in rem iudicatam
aut a die poene inflictae per praeceptum.
Sed praescriptio locum non habebit in poenis irrogatis ob demissi delicti sed a die scientiae accusatoris vel inquisitoris, inde pro foro Eccle­
siae non parum elidebatur vis illa praescriptionis. — Aliter solet statui in codicibus
modernis v. gr. in Codic. pen. Ital. n. 92 (novus codex a. 172, 173); Regol. pen.
Gregor, n. 44. Cfr. Lega, 1. c. n. 187 sq.; Pessina, 1. c. § 182, 184, ubi scite ob­
servat disparitatem inter praescriptionem in materia civili et in materia criminali
relate ad scientiam illius contra quem praescribitur; nam lex statuens praescrip­
tionem in materia civili praesumit tacitam renuntiationem eius contra quem praes­
cribitur, et idcirco contra non valentem agere non currit praescriptio ; at in re cri­
minali praescriptio nititur obiectiva difficultate rite post certum tempus adminis­
trandi iustitiam (cfr. praeced. not. 9), ad quam impertinens est scientia vel igno­
rantia iudicis; hinc etiam in iure Romano praescriptio incipiebat a die commissi
delicti seu a momento ex quo oritur actio poenalis. L. 29 § 7, D. ad leg. Iui. de
adult. At poenae praescriptio incipit a die sententiae irrevocabilis. Pessina, 1. c.
§ 186. Cfr. Piat Mont. 1. c. II, q. 632, 633. — Leges civiles ante saeculum XIX
generatim poenarum praescriptionem non admiserunt, et inter D. D. iuris civilis
illius saeculi non adest concors sentiendi modus. Occasio praescriptionis in foro
saeculari vix habetur, nisi cum praesumptus reus condemnatur in contumacia
propter absentiam.
(12) Noval, De processibus, n. 377; Roberti, II, n. 277 ; Vermcersch-Creusen,
Epitome III, n. 139, 434. Paulo aliter Chelodi, Ius poenale, n. 29.

licta pertinentia ad competentiam S. Officii. Item praescriptio locum
non habet relate ad censuras, cum hae secum ferant exsecutionem
nec in quibusvis poenis latae sententiae, quae pariter, sine actu ho­
minis, a momento patrati criminis incurruntur.

207. Scholion. Sicut poena iam incursa non cessat resoluto
iure Superioris, qui illam per legem constituit, ita etiam non cessat,
si inflictum est per praeceptum poenale, nisi in ipso praecepto di­
catur poenam debere durare quamdiu durat Superioris iurisdictio
v. gr. per clausulam *ad beneplacitum nostrum
*.
Quid autem re­
quiratur ut praeceptum personale quoad vim obligandi non cesset
resoluto iure praecipientis, statuit can. 24.

§ 2. De poenarum remissione (13)

208. Notio. Remissio de qua agitur est relaxatio poenae a le­
gitimo Superiore concessa.
Modus duplex assignatur can. 2236 : absolutio quae refertur ad
censuras; dispensatio quae pertinet ad poenas vindicativas. Absolu­
tio relate ad poenas medicinales est debita ex iustitia, deposita con­
tumacia, sicut sacramentalis peccatorum absolutio afferenti ad sacra­
mentum debitas dispositiones; dispensatio poenae vindicativae est
mera gratia dependens ab arbitrio Superioris.
Necessitas et convenientia. Necessitas ex dictis verificatur de
censuris. Convenientia quoad poenas vindicativas et in genere quoad
poenas iam satis sistitur ex hoc quod in omni societate bene ordi­
nata semper habitum est ut ius inhaerens supremo Principii facultas
sic dicta agratiandi seu condonandi aut minuendi poenas.
209. Potestas remittendi poenam sive per absolutionem sive
per dispensationem per se illi competit, qui poenam tulit vel qui huius
sit superior aut successor vel delegatus (can. 2236). Poena enim
(13) Q 16. X. de maior, et obedient. 1. 33; c. 15. X. de tempor. ordinat.
1. 11. Cfr. Regolamento Oregon a. 36, 49; Thesaurus, 1. c. P. I. c. 23 i. pr.;
D’Annibale 1. c. n. 314; Suârez, De leg. 1. VI. c. 14. n. 1, 2, 4, 6; Piatus Montensis, Praelectiones iurin regularis tom. II. p. 582 sq. 596 sq.; Vermeeresch, De
relig. instit. n. 418 sq. 425 sq. Roberti, II, n. 267 sq.; Vermeersch-Cresuen, Epito­
me III, n. 428 sq.; Capptllo, De censuris, n. 84 sq.

sententia applicatam atque exsecutioni mandatam îunctus est muneresuo; ergo, nisi ex alio titulo habeat acceptam potestatem, poenam per dispensationem aut absolutionem tollere non potest. Quare licet Ordinarius aliique ab ipso delegati possint dispensare a
poenis iure dioecesano constitutis, a poenis tamen iuris communis,
dispensare non valent, nisi in quantum habeant ad hoc facultatem
sive specialem a R. Pontifice acceptam sive generalem per ius commune concessam, aut eam implicite acceptam habeant in facultate
habita dispensandi a lege, qua poena lata est.
Qui autem habet vel accepit potestatem eximendi a lege, hoc
ipso intelligitur habere vel accepisse potestatem remittendi poenam legi adnexam (can. 2236, § 2). Poena censetur pars legis quam
sancit, et cui data est potestas ad id quod est plus (solvere a lege)
convenienter datur ad id quod est minus (solvere poenam legis) (15).
(14) Superior relate ad Episcopum quoad absolutam potestatem dispensandi a poena ab Episcopo lata intelligitur in disciplina vigenti solus R. Pontifex,
non v. gr. Metropolita et multo minus Primas. Metropolitae et Primates in hodiema disciplina nullam habent iurisdictionem in suffraganeos excepto casu visilationis et in actu appellationis (can. 274, n. 5, 7). Ceteri infra R. Pontificem superiores quando Ordinarii sententia fuit iniusta, eam per legitimam appellationem
ad se delatam possunt cassare, ex qua infirmatione sententiae consequitur poenam non vere fuisse incursam nec indigere dispensatione. Quoniam vero in censuris iam incursis appellatio in suspensivo non datur (c. 30. 53. § 1. X. de appellat. II. 28 iunct. can. 2243; Thesaurus 1. c. P. I. c. 24. i. f.; Lega I. c. t. IV.
n. 491.), sed tantum in devolutivo, infirmatio sententiae a tribunali superiore
lacta id solum efficit, ut censura sit tollenda per absolutionem iudicis a quo inflicta est vel etiam iudicis superioris qui sententiam infirmavit, in quo videtur
dari optio; cfr. c. 7. § 3. de sent, excomm. V. 11. in Sext.; Lega 1. c. t III. n. 122.
(15) Cfr. Chelodi, I. c. n. 29. Paulo aliter Roberti 1. c. n. 268, B.

211. Potestas Ordinarium remittendi poenas iure com­
muni status.
Can. 2237 loquitur de poenis latae sententiae, dum satis amplam
facultatem Ordinariis largitur: nam poenae ferendae sententiae, cum
post irrogationem fiant ab homine, Superioribus per se vel per indi­
ces infligentibus reservantur (can. 2245, § 2). Ordinarii nomine ve­
niunt ii, de quibus can. 198, § 1. Quae potestas verius ex can. 197,
§ 1 dicenda est ordinaria quae delegari possit; quae facultas dele­
gandi etiam haberetur si diceretur delegata a iure (c. 199, § 2).
Alia datur pro casibus publicis, alia pro casibus materialiter vel
formaliter occultis.

212. A. Pro casibus publicis. I. Praescindendo a censuris
latae sententiae non reservatis de quibus sub proprio titulo agetur
(16), in aliis poenis latae sententiae iure communi sine interventu
iudicis incursis certe facultas dispensandi tacite fit ab ipso iure Epi­
scopis aliisque Ordinariis quoties ius permittit dispensationem quin
determinet personam a qua dari debet (v. gr. per clausulam donec
dispensetur) (17); satis enim intelligitur R. Pontificem in iure com­
muni dispensare posse; ergo facultas dispensandi in lege contenta
non ad R. Pontificem sed ad inferiores Praelatos est referenda: est
concessio implicita.
213. Scholion. In iure praecedenti, praeter hunc casum, etiam
satis communiter fuit propugnata facultas Episcopi dispensandi a
poenis ipso iure incursis ob delicta minora i. e. non maiora adul­
terio, saltem peracta paenitentia vel aliqua ipsius parte, nisi exceptio
facta fuisset sive expresse sive saltem implicite (18). — Quae implicita
(16) Cfr. can. 2253. - Pro absolvendis censuris iuris communis adest spe­
cialis ratio desumpta ex natura medicinali talis poenae, quae statim tollenda est,
cum adest resipiscentia seu recessus a contumacia, at ius absolutionis obtinendae
maxima ex parte frustraretur si esset recurrendum ad R. Pontificem pro illa
obtinenda; hinc pro censuris ius ipsum expresse statuit principium contrarium,
non esse reservatas quoad absolutionem nisi de reservatione expresse caveatur,
c. 29. X. de sent, excomm. V. 39; Suarez 1. c. n. 7.
(17) Thesaurus 1. c. P. 1. 23. dic. Ill.; Sanchez, De matr. 1. 8, d. 5. n. 2, 5;
Suarez 1. c. n. 8.
(18) Thesaurus 1. c. P. 1. c. 23. dic. IV.; D’Annibale 1. c. n. 315; Lega 1.
c. t. 111. n. 12. Cfr. quoque Suârez, De cens. d. XXIX. sec. I. n. 21., qui illam
facultatem de poena suspensionis explicabat.

I

exceptio facta censeretur hoc ipso quod ius poenam statuisset in deter­
minatum tempus duraturam (Thesaurus, 1. c. dic. IV; Suârez, De
cens. d. XXIX, sec. 1, n. 20). Ad probandam talem potestatem fuit
allegatum c. 4, X. de iudic. II. 1., et adducta fuit ratio, quod cum
illa minora delicta sint frequentiora, providendum fuit, ne nimis fre­
quens recursus ad Sedem Apostolicam esset necessarius (19). Quae
distinctio inter delicta maiora et minora adulterio est in se aliquan­
tulum difficilis; unde iam Thesaurus I. c. cum aliis monuit non
(19) Fatendum erat nec canonem allegatum referre clare traditum principium
de tam ampla facultate Episcopi, nec rationem additam esse vere convincentem.
Nam prima pars Decretalis Alexandri HI. loquitur de delictis, propter quae in
iure est statuta suspensio (dummodo sint talia crimina, propter quae suspendi de­
beant), quae limitatio de poena suspensionis etiam in secunda parte videtur esse
intelligenda atque expressa reperitur in Decretali integra relata in edit. Friedberg
« potest episcopus cum suis clericis post peractam poenitentiam dispensare, ut in
ordinibus suis deserviant». Ratio vero adducta de difficultate frequentis recursus ad
Sedem Apostolicam, si valet in suspensione ceterisque censuris, de aliis poenis
non adeo est efficax, cum poenae non infligantur ut dispensentur, sed ut susti­
neantur et expientur et per poenae sufferentiam violatio ordinis publici reparetur.
Quare illa distinctio quae traditur a Thesauro 1. c. inter poenas, quae receperunt
vel non receperunt executionem per factum hominis, etiam in allegato canone non
videtur habere fundamentum ; quasi Episcopus possit dispensare «super poena
infamiae vel irregularitatis vel inhabililatis aut depositionis verbalis, non autem
super privatione beneficii vel officii vel bonorum post executionem factam iudicis ministerio ». Nam, teste eodem Thesauro, cum Episcopus dicitur posse dispen­
sare in delictis adulterio minoribus, gravitas delicti est desumenda ex poena, at
poena depositionis certe est gravior simplici officii privatione. Quae ostendunt
principium in textu allegatum esse incertum, quae incertitudo non convenienter
tollitur, nisi in particulari determinentur poenae a quibus Episcopus dispen­
sare possit.
Si D’Annibale I. c. n. 315. nullam addens limitationem dicit Episcopum
posse dispensare < quoties gravis necessitas urget et R. P. sine gravi incommodo
odiri non potest» atque nullo allegato iuris textu suam assertionem probat *
ex
ipsa natura legum humanarum, quarum nulla est obligatio cum incommodo gra­
vi», vix potest negari, quin tam ampla potestas dispensandi valde extenuet vim
et efficaciam communis iuris poenalis ecclesiastici; atque mirum est quod id fun­
detur in illa ratione, cum omnes leges poenales (saltem poenam gravem consti­
tuentes) ex natura rei obligent ad grave incommodum (i. e. gravem poenam) susstinendum; hactenus enim nullus legislator in poenam imposuit aliquid suave
aut incommodo carens. Pro censuris quidem etsi sint reservatae est specialis ra­
tio iam alias assignata. Pro poenis occulte incursis, quarum exeeutio secum tra­
heret infamiam aut scandalum, minor etiam apparet iuridica incongruentia. Unde
Thesaurus I. c. P. I. c. 23. dic. V. illam assertionem generalem ad casus occultos
restringit, cui consonat Sdnchez, De matr. I. Π. disp. 40. η. 3.

esse hic iudicamdam theologice maiorem vel minorem gravitatem,
sed ex gravitate poenae qua puniuntur; at ipsum iudicium de gra­
vitate poenae est valde incertum et varium, unde asserta facultas
valde obnoxia erat difficultatibus. Difficultates sustulit expressa et
clara concessio can. 2237, § 1 per determinationem poenarum, quas
Ordinarii dispensare possunt.

214. II. Expressa concessione iuris communis possunt
Ordinarii qualisbet poenas latae sententiae remittere: a qua conces­
sione excipiuntur:
1°) Censurae Sedi Apostolicae reservatae.
2°) Poena inhabilitatis ad beneficia, officia, dignitates, mu­
nera in Ecclesia, vocem activam et passivam eorumve privationis,
suspensionis perpetuae, infamiae iuris, privationis iuris patronatus
et privilegii seu gratiae a Sede Apostolica concessae. Poenae hic
enumeratae mutant statum ; quid esset v. gr. remittere poenam pri­
vationis beneficii iam incursam?
3°) Casus deducti ad forum contentiosum i. e. de quo iudex
competens iam coepit agere per hoc quod imputatum citatione
praevenerit. Qui effectus deductionis ad forum iudiciale (in canone
videtur contentiosum adhiberi pro iudiciali) nondum habetur duran­
te praevia inquisitione processui criminali praemittenta, antequam
imputatus citatus sit; nec etiam obtinet deductio ad forum iudiciale,
si forte Ordinarius casum administrativa investigatione coeperit exa­
minare ut aliquam poenam irroget per modum praecepti (20).

215. B. In casibus occultis (21). Ordinarii possunt remittere
omnes poenas vindicativas, itemque censuras non reservatas aut
simpliciter reservatas Sedi Apostolicae ; non autem reservatas spe­
ciali aut specialissimo modo. Haec facultas respicit utrumque forum;
potest delegari; exerceri potest in subditos, incolas, advenas et va­
gos et quidem valide etiam exsistens extra proprium territorium aut
(20) Cfr. Roberti n. 270; D’Annibale 1, n. 242 et not. 48, n. 322 not. 11.
(21) Hic commemoranda est facultas, quam Cone. Tridentinum sess. XXIV.
c. 6. de ref. facit Episcopis dispensandi pro foro conscientiae in irregularitatibus
et suspensionibus ex delicto occulto provenientibus etsi Rom. Pontifici sint reser­
vatae, excepta tamen ea, quae oritur ex homicidio voluntario et aliis ad forum
contentiosum deductis, quam dispensationem potest Episcopus dare per se aut
per delegatum. Insuper conceditur Episcopis quod possint <in quibuscumque ca-

225

DE POENARUM CESSATIONE

in subditum e territorio absentem ad normam can. 201, §3; etiam
attento can. 2253, 3°, facultas non videtur posse exerceri etiam in
peregrinos (22). Quae facultas dicenda videtur ordinaria ex recta
interpretatione can. 197, § 1 (23).

216. Condicio exercitii harum facultatum, est ut exercitium
sit liberum; et remissio, vi aut gravi metu extorta, ipso iure irrita
est (can. 2238). At necesse non est ut Superior vel subditus in territorio
inveniatur, agitur enim de actu iurisdictionis voluntariae (can. 201, § 3).
Porro cum datur in foro externo tam praesenti quam absenti fieri
potest; idem dicatur de remissione in foro interno non sacramentali.
sibus occultis etiam Sedi Apostolicae reservatis, delinquentes quoscumque sibi
subditos in Diocesi sua per seipsos aut Vicarium ad id specialiter deputandum
in foro conscientiae gratis absolvere»; quae absolutio cum proprie non dicatur
nisi de censuris, non est confundenda cum dispensatione ab aliis poenis vindica­
tes, quae in decreto Concilii non continetur (D’Annibale, 1. c. n. 316; Lega, I.
c. n. 112). Sed in const. 'Apostolicae Sedis » exceptae fuerunt censurae speciali
modo R. Pontifici reservatae. — Wernz, Ius Decret, t. II, n. 108; Sudrez, De
cens. disp. 41, sec. 2; Boenningasen, De irreg. fasc. I. p. 40 sq; Gasparri, De
sacr. ord. n. 244; D’Annibale, qui n. 316. not. 15 inter subditos comprehendebat
cives, incolas, advenas et vagos i. e. eos qui domicilium haberent in diocesi vel
vagi esset, atque etiam peregrinos solum in foro sacramentali.
(22) Can. 2253 n. 3 facultas quoad peregrinos datur in censuris Ordinario
reservatis: quae pro hoc singulari casu datur non videtur posse extendi ad poe­
nas iuris communis, maxime ad poenas vindicativas. Porro Codex nullum genera­
le principium sancit circa exercitium iurisdictionis in peregrinos ; sed potius ali­
quando expressam facultatem concedit (v. gr. can. 1245, 1213, 1320), aliquando
expresse restringit ad subditos aut actu commorantes (v. gr. can. 1043-1045);
ergo videtur dicendum quod quando non exprimit ad peregrinos non extendit.
Id maxime valet de poenis vindicativis. Tenebiturne Ordinarius admittere ad actus
legitimos ecclesiasticos subditum, quem ut peregrinum alius Ordinarius dispensavit
ab illa poena? Tenebiturne in eadem hypothesi non exigere multam pecuniariam?
admittere ad sacramentalia? etc.; suspensum ad mensem tenebitur admittere ad
exercitium ordinis vel officii? Cfr. Roberti 1. c. n. 271; Chelodi, De personis,
p. 145 n. 1.
(23) In quaestione quam excitavit D’Annibale n. 346, n. 10 num poena re­
mitti in foro interno possit, dum casus deductus est ad forum iudiciale in eoque
pendet cl. Auctor affirmativam tenet sententiam; sed videtur dicendum remissio­
nem in foro interno in tali circumstantia dari non posse et si data fuerit nihil vi­
detur prodesse; non enim videtur dari ab Ecclesia facultas quae redundet in
praeiudicium fori exterioris, atque maxima adest incongruentia iuridica, si, dum
iudex iudicium instruit de vinculo poenali, veniat alius qui illud vinculum solvat
et contemptui exponat iudicis potestatem et actuale ipsius exercitium.
15

217. Modus remissionis. Remissio concedi potest absolute
vel sub conditione sive siispensiva sive resolutiva.
I. Condicio suspensiva de praesenti vel praeterito nullam habet
difficultatem, fit dependens a facto vel circumstantia quae aut sup­
ponitur extitisse vel de praesenti exigitur (v. gr. si restituisti vel si
proponis restitutionem); idem dicatur de condicione de futuro, quae
est propria et stricta condicio v. gr. postquam restitueris. Deficien­
te condicione, ipsa remissio impertita corruit.
II. Conditio resolutiva illa est qua remissio fit ad reincidentiam
i. e. quod eadem poena (eadem specie non numero) recurrat si de­
terminata condicio verificatur; sc. tollitur poena cum certa obligatio­
ne implenda, quae si non fuerit impleta iterum inciditur in poenam.
A iure imponitur v. gr. can. 2252, 2254; sed nihil prohibet, quo­
minus etiam ab homine imponatur.

218. Ad cautelam datur remissio ad avertenda damna, quae ex
dubia vel forte ignorata poena provenire posset. Sed in dubio iuris,
poena non tenet, ideoque remissio seu absolutio non est necessaria
(can. 15, 2219, § 1).
219. Ad effectum dari solebat absolutio ad impediendam nullitatem rescriptorum, quae in favorem personae censuratae conce­
debantur. At hodie valida sunt rescripta irretitis censura (can. 36
§ 2), nisi lata sit sententia declaratoria (can. 2265, 2275 n. 3, 2283)
aut agatur de excommunicato vitando (can. 2343. § 1, n. 1). Unde
rarior usus huius remissionis partialis seu ad effectum. Cfr. quoque
Const. « Sapienti *consilio
,
Normae peculiar, c. 3, a. 1. n. 6.

220. Forma remissionis. < Licet poena etiam oretenus re­
mitti possit, si tamen scripto inflicta fuerit, expedit ut etiam eius re­
missio scriptis *concedatur (can. 2239, § 2). De absolutione censurae
cfr. can. 2250, § 3.

Gereralia de poenis medicinalibus seu censuris
(Cfr. Lib. V. tit. 39. de sent, excom.)
221. Fontes: Decret. Grat C. IX. q. 1; C. XI, q. 2, 3; C. XXIV, q. 1.
2, 3; c. 7, i. f. D. 2, de Consecr.; c. 2, D. 55. — Compl. I, lib. V tit. 35, de
sent excomm. et absolutionis; Cpl. II, lib. V, tit. 18, de sent. exc. et absolutio­
nis; CpI. Ill, lib. V, tit. 21, de sent, excom. ; Cpl. IV, lib. V, tit. 15, de sent, excom.; Cpl. V, lib. V, tit. 18, de sent, excom. — Decretal. Greg. IX, 1. c.; Decret.
Boni!. VIII, lib. V, tit. 11, de sent, exc., susp. et interd. ; Const. Clem. V. lib. V,
tit 10, eod.; Extrg. Ioann. XXII, tit. 13, eod.; Extrg. com. lib. V, tit. 10, de sent,
exc. — Cone. Trid. Sess. XIV, cap. 1, de ref.; Sess. XXII, cap. 11, de ref.; Sess.
XXIV, cap. 9, de ref.; Sess. XXV, cap. 12. 18, de reg. et cap. 19, de ref. — De­
cretal. Clem. P. VIII, ed. Sentis, p. 177 sq. 183 sq. 191 sq. — Collect. S. C. de
Prop. F. n. 2171 sq.; Collect. Const. S. Sed. n. 154, 514 sq. 1136, 1020; Act.
S. Sed. v. Excomm., Suspensio.
Scriptores: Commentator, iur. Decretal, in h. t. —S. Raymundiis, Summa
lib. Ill, tit. 33, de sententiis praecepti definit, et excom. — Devoti, Inst. can. lib.
IV, tit. 18, 19, 20; Vering, Inst. iur. eccl. § 187 sq. — Suârez, De censuris;
Alterius, De censuris ecclesiast.; Kober, Der Kirchenbann, Die suspension ; Stremler, 1. c. p. 171 sq.; Ballerini-Palmieri, Opus mor. t. VII, tract 11; Bucceroni,
Commentarius secundus de censuris, Commentar, de Const. *
Apost. Sedis », Com­
ment. in Const. Benedicti XIV. < Sacramentum poenitentiae ». —Hausmann, Geschichte d. paepstl. Reservat-faelle; Hollweck, 1. c. § 22 sq.; Ojetti, Synopsis, v.
censura; Ortolan, in Dictionn. d. Théol. cath. t. II. coi. 2113 sq.; Hilarius a
Sexten, Tract, de censuris eccl.; Piat. Mont., Praei, iur. reg. 1. II, p. 582 sq. 609
sq. (1). — Cappello De censuris; Roberti, De delictis et poenis II, n. 228 sq.;
Amor Ruibal, Derecho penal.

Codex de poenis in specie acturus exorditur a poenis medici­
nalibus quae proprio vocabulo dicuntur censurae.
(1) Ex scriptoribus antiquioribus consuli quoque possunt: Felicianos, Ugolinus, Sagrus, Avila, Gibalimus. Alii auctores recentiores de hac re sunt: Avan-

222. I. Nomen, notio, divisio, origo censurarum eccle­
siasticarum.
Censura apud Romanos dicebatur ipsum munus censoris (2).
qui censum sive descriptionem de personis et bonis senatorum,
equitum, civium plebeiorum in tabulas censorias retulit et delicta
contra honestatem publicam patrata nota censoria perstrinxit. Postea
jn legibus romanis verbum censurae obtinuit generalem significa­
tionem poenae (3). Quae generalis significatio censurae paulatim
etiam in foro ecclesiastico est recepta, et idcirco primis Ecclesiae
saeculis censura denotat poenas ecclesiasticas magna varietate distin­
ctas velut paenitentias publicas, excommunicationem, suspensionem,
depositionem (4).
At iam ante collectionem authenticam Gregorii IX, verbum
censurae in iure canonico factum est artis vocabulum, quod sensu
stricto et specifico denotabat certum determinatumque genus poe­
narum ecclesiasticarum in complures species divisum. Qua de re
Innocentius 111, cum quaereretur, quid per censuram ecclesiasticam
deberet intelligi, si huiusmodi clausulam in suis litteris apponeret,
respondit, per eam non solum interdicti, sed etiam suspensionis et
excommunicationis sententiam intelligi, Cfr. cap. 20, X. de verb,
sign· V. 40 (a. 1198-1205). Qua declaratione authentica partitio et
ambitus censurae ecclesiasticae insinuantur, notio vero sive defini­
tio non exhibetur.

223. Notio. Censura ecclesiastica in genere definiri potest:
Poena spiritualis et medicinalis, qua homo baptizatus et delinquens
et contumax per ecclesiasticum magistratum competentem aliquorum
bonorum spiritualium usu legitime privatur (5). In idem recidit notio

zini, Bertapelle, D’Annibale sive commentator Reatinus, Pcnnacchi, Heiner, atque
generatim moderni scriptores de theologia morali v.gr. Lehmkuhl, Genicot, Noldin,
Gury-Ferreres, Tanquerey, Pighi.
(2) Forcellini, Lexicon lat. v. Censura; Walter, Roemische Rechtsgeschichte
§§ 55, 63, 109, 137, 204, 205.
(3) L 1, Cod. Theod. de off. rect. prov. 1, 7; L. 5, Cod. Theod. ne s. bapt.
iter. XVI, 6.
(4) Marinus, De administr. sacram, poenit. VI, 25.
(5) Schmalzgr., h. t. n. 1 sq.; Siuirez, 1. c. disp. 1, sect. 1, n. 1 sq. ; Hilarius
a Sexten, 1. c. p. 3.

Codicis, in qua magis expresse indicatur finis proximus et duratio
< donec, a contumacia recederis, absolvatur
*
(can. 2241).
Quae definitio licet in nucleo universam doctrinam de censuris
in genere contineat, paucis solummodo animadversionibus est expli­
canda, ne ultra limites legitimos excurrat commentatio praesumatque
materiam numeris sequentibus reservatam.
Censura igitur in primis vera est poena, cum sit saltem malum
privationis propter delictum a competente auctoritate inflictum ; spi­
ritualis vero dicitur non solum ob potestatem spiritualem a qua
sola (6) infligi potest, et ratione finis spiritualis, ad quem ordinatur,
sed praesertim intuitu bonorum spiritualium, in quorum privatione
principaliter consistit. Quamvis enim censura interdum etiam privet
bonis temporalibus veluti commercio civili in excommunicatione,
vel reditibus beneficii in suspensione, tamen istum effectum solum­
modo secundario et indirecte producit (7). At bona illa spiritualia,
quibus censura privat, non sunt bona supernaturalia mere interna
veluti gratia santificans, fides, spes, caritas, nam illa dona superna­
turalia virtutesque infusae jurisdictioni ecclesiasticae non subiiciun­
tur. Quare privatio referri tantum potest ad illa bona mixta, quae
consistunt in actionibus et caerimoniis exterioribus interiorem et spi­
ritualem fructum ex sua institutione operantibus velut sacramenta,
sacrificium, officia divina, suffragia Ecclesiae (8). Ceteroquin cen­
sura, quia spiritualis poena est, in sola privatione consistit neque
ullo modo consistere potest in inflictione rei positivae, quae poe­
nae rationem habeat (9).
Medicinalis autem poena appellatur censura, quod principaliter
infligitur ad emendationem delinquentis. Hinc ex natura rei censu­
ra excluditur, si agitur de delicto mere praeterito neque tractum
successivum in tempus futurum habente, atque vicissim censura est
auferenda, si emendatio delinquentis sit secuta neque in perpetuum
ferri potest. At inde non efficitur, neminem censura esse plecten­
dum, nisi qui reputetur corrigendus, nam etiamsi finis principalis
censurae sit emendatio delinquentis; tamen Ecclesia per eam etiam
intendit punire sive ulcisci delictum aliisque timorem incutere', ergo

(6)
(7)
(8)
(9)

Cap. 10, X, de const. I, 2.
Schmalzgr., 1. c. n. 2, 4 ; Suarez, 1. c. n. 5, 6.
Schmalzgr., h. t. n. 2.
Suârez, ). c. n. 5.

ftV r;

·.
’·

*

.·

i• çf 11
it i

230

CAPUT XXi

cessante fine principali emendationis non cessant alii fines secun­
darii, ob quos censura legitime fertur (10).
Quae ratio medicinae non omnibus tribus censuri ita essentia­
lis est, ut saltem suspensio et interdictum servatis servandis per mo­
dum quoque poenae vindicativae ferri non possint; sola excommuni­
catio numquam ut poena vindicativa potest infligi (11) (can. 2225, §2).
Cum notione poenae medicinalis connectitur quod censura sit
ordinata ad frangendam contumaciam et in solos contumaces feratur.
Quae contumacia consistit in contemptu censurae sive formali sive
saltem interpretative, qui in eo habetur, qui sciens aliquid per le­
gem vel mandatum superioris sub censura prohiberi, legem tamen
vel mandatum transgreditur, talis enim iam censetur contemnere
auctoritatem praecipientis. At talis contumacia non debet necessario
praecedere actum quo censura fertur, ut patet in censuris latae sen­
tentiae, sed semper est condicio ad incurrendam censuram. Ideo
enim superior censuram comminatur, ut per eam deterreat subditos
ab inobedientia, ut sic censuram non incurrat, nisi qui eam parvi­
pendens vult esse inobediens; quam comminationem potest per
antecedentem legem vel per particulare praeceptum facere (12).
Reliquis definitionis verbis et subiectum activum et passivum,
condiciones et forma canonica, immo etiam effectus censurae satis
enuntiantur. Cfr. Bucceroni, De censuris n. 1. sq.
224. Divisio. Censura ecclesiastica dividitur: I. In excommuni­
cationem, suspensionem, interdictum (13). Praeter tres illas species
nulla alia species poenae ecclesiasticae sub genere censurae conti­
netur; nam id evidenter colligitur ex cap. 20, X. de verb. sign. V.
40 et praeterea definitio censurae neque cessationi a divinis neque
privationi vel depositioni neque degradationi neque irregularitati ex
delicto convenit (14).
(10) Schmalzgr., h, t. n. 5; Suârez, 1. c. n. 7, 8 ; Ballerini-Palmieri, I. c. n. 18,
ubi per accurationem explicationem S. Alphonsum et Salamanticenses emendat.
Paulo aliter Lega 1. c. t. Ill, n. 50.
(11) Stremler, 1. c. p. 249 sq. ; Schmalzgr. h. t. n. 66 sq. ; cap. 1 de sent,
excom. V, 11 in Sext.
(12) Ballerini-Palmieri, 1. c. n. 17; Reiffenst. h. t. n. 14; D’ Annibale,
Summ. I, 326.
(13) Cap. 20, X, de verbor. signi!. V, 40 ; Lega, I. c. n. 80.
(14) Suârez, 1. c. sect. 3 n. 2 sq. ; Schmalz., h. t. n. 6 ; Stremler, I, c. p.
174 sq.

II. In validant, instant, iniustam. Valida et iusta vocatur censura, quae nullo laborat defectu ; valida et iniusta appellatur, quae vi­
tiatur defectu mere accidentali; tandem invalida et iniusta est, quae
substantialem habet defectum (15).
III. In censuram a iure et in censuram ab homine inflictam. Illa
fertur per modum verae legis sive universalis sive particularis aut
per modum paaecepti generalis carentis perpetuitate, quae est pro­
pria legis; altera infligitur a iudice vel Praelato ecclesiastico per
modum praecepti particularis vel sententiae judicialis (16).
(15) Schmalzgr. h. t. n. 8 ; Kober, D. Kirchenbann p. 202 sq. ; Stremler,
1. c. p. 211 sq.; Suârez, 1. c. disp. IV sect 7, n. 1 sq. Cfr. supra n. 158 discussa
de poenis in genere.
Quare a Kober D. Kirchenbann p. 202, D. Suspension p. 76, censura iniusta
sed valida minus accurate videtur explicari, si dicitur quod sit ea censura, in qua
aut in procedura defectus accidentalis intercessit aut causa sufficiens defuit licet
procedura omni caruerit defectu. Qua explicatione confunditur sententia simpli­
citer vere valida cum sententia formaliter tantum valida obiective vero irrita; nam
sententia data in procedura, quae omni caruit defectu, licet formaliter seu ratione
formae valida, variis modis potest esse obiective invalida. Nam invaliditas cen­
surae potest provenire: 1. ex defectu jurisdictionis in censurante, v. gr. censura
inflicta post interpositam appellationem (cfr. c. 55, X, de appellat. II, 28); 2. ex
defectu substantiali in procedura, v. gr. si omissa est citatio ; 3. ex defectu causae
sufficientis; quae vel non exsistit, vel non est legitime probata. Stremler 1. c. p. 212 sq.;
Lega, I. c. n. 87 ; Hilarius a Sexten, 1. c. p. 29. — Porro cum de censura iniusta
et valida agitur, intelligitur sententia in se vere valida, et supponitur sententiam
censurae in se validam et censuratum vere ligantem posse esse vel iustam, quae
etiam in appellatione sit confirmanda vel iniustam, quae per appellationem possit
corrigi aut cassari. — Ergo iusta seu legitima generatim est illa censura, quae
conformis est legibus: quae leges vel referuntur ad ea, quae substantialia sunt
in sententia censurae, et earum omissio vel violatio reddit censuram irritam seu
invalidam; vel referuntur ad accidentalia, quibus omissis vel violatis censura red­
ditur illicita; atque haec censura illicite lata, est quae sensu stricto appellatur
iniusta (i. e. directe contra iustitiam legalem) v. gr. si absque sufficienti motivo
trinae monitioni una peremptoria est substituta, c. 48, X, h. t. Cfr. Suarez, Lega
1, supr. cit. ; Pirhing, h. t. n. 40 sq. Cfr. supra disputata n. 157 de divisione appli­
cata omnibus poenis.
(16) Aliter Suârez, 1. c. disp. Ill, sect. I, n. 1, 2, sect. IV, n. 9 sq. cum plu­
ribus antiquioribus et recentioribus.
Cum generatim auctores conveniant in vocandis ab homine illis censuris,
quae per sententiam judicialem aut per praeceptum particulare feruntur, non eodem
modo conveniunt, utrum sit dicenda ab homine an a iure illa censura, quae per
sententiam generalem, ut dicitur, i. e. per generale praeceptum irrogatur. — Qua
in re plures AA. accurate ipsam distinctionem non proponunt: ita v. gr. Schmalzgr.
h. t. n. 9 dicit a iure illam censuram, quae fertur per canones, constitutiones, sta-

IV. In censuram latae sententiae et in censuram ferendae sententiae. Prior censura incurritur ipso facto patrati criminis, absque

tuta; ab homine vero quae per modum sententiae vel mandati (particularis tan­
tum an etiam generalis?) ; simili modo loquitur Reiffenst. h. t. n. 46. — Alii illam
distinctionem faciunt, et dicunt ab homine censuram latam per mandatum seu
praeceptum generale sed temporaneum (quod scilicet legis rationem non habeat);
it v. gr. Bonacina, De cens. disp. I, q. 1, punch 1 η. 5; Lehmkuhl, Π, η. 863
(2, 4); Gury-Ferreres II, η. 933; Ballerini-Palmieri, 1. c. η. 21, 22 (ubi tamen du­
bitanter loquitur) ; Stremler, 1. c. p. 175 sq. ; Noldin, 1. c. n. 9 qui tamen postquam
censuras ab homine dicit ferri per sententiam iudicialem, minus accurate eas sub­
dividit in illas, quae feruntur per modum praecepti vel sententiae particularis, et
in illas, quae feruntur per modum statuti sive sententiae generalis ; nam statutum
non est sententia iudicialis.
Clarius et accuratius distinctionem facit et controversiam proponit D’Annibale
1, n. 301, qui loquens de poenis in genere, poenas a iure dicit esse illas « quae
feruntur ad instar legis, i. e. omnibus et perpetuo », ab homine vero « quae ad
instar praecepti, i. e. singulis». Deinde addit: « Inter has tenent, quae omnibus
quidem, sed pro casu aliquo speciali irrogatur », de quibus dicit non convenire
inter doctores, utrum sint habendae a iure quia tenent omnes, an ab homine, quia
non sunt perpetuae. Deinde in not. S allegat Suarezium (De cens. disp. VII, sec. 2,
η. 20, disp. XIX, sec. 2, η. 6) habentem ut verius quod sint ab homine, ut ae­
quius et usu receptum quod sint a iure. Cfr. quoque Ortolan in Dictionn. d. Théol.
cath. t. Il, coi. 2117 sq. ubi communior doctrina perspicue proponitur.
Qua ratione proposita controversia, facile potest fieri quaestio de nomine;
at discrimina, quae assignantur inter utramque censurae speciem, non caret diffi­
cultate in opinione iliorum, qui sequuntur sententiam, quam Suarez loc. cit. dixit
veriorem et quam reapse et ipse tenet disp. Ill, sec. 1, n. 2. Nam censurae a iure
dicuntur auctore mortuo vel remoto ab officio perseverare et ferri dumtaxat in
delicta futura; censurae vero ab homine dicuntur cessare auctore mortuo vel ab
officio remoto et ferri vel pro delictis futuris vel pro praeteritis ad obtinendam
emendationem vel satisfactionem. At quod praeceptum prout contradistinguitur a
lege cesset cum auctore, etiam quando datur ex potestate iurisdictionis, ex natura
rei non videtur posse deduci (cfr. Wernz, lus Decret, tom. I. π. 135, et not. 225);
quod vero possit aut non possit referri ad tempus praeteritum est discrimen am­
biguum et dubium; nam de ratione censurae est, cum propter contumaciam fe­
ratur, ut aliqua ratione respiciat obligationem in futurum, ad quam implendam
superior competens obligat per censuram ab eo incurrendam, qui contumaciter
obligationi non satisfacit ; quo sensu etiam censurae ab homine respiciunt actum fu­
turum, quamvis occasione facti praeteriti (non tamen sine praevia monitione) in­
fligantur. Hinc nihil mirum quod Hollweck 1. c. § 23 et not. 5 in discrimine assi­
gnato non insistit; ibi tamen cum Altieri dubium movet non fundatum de potes­
tate Episcopi dandi praeceptum generale censura munitum, quae a transgressoribus
ipso facto incurratur; nam c. 21, X, V, 39 et c. 5. in Sext. V, 11 optime inter se
cohaerent.

sententia condemnatoria vel ministerio hominis immediate vi legis
vel praecepti, immo neque sententia declaratoria criminis requiritur
ut in foro interno incurratur censura (17); altera in lege vel prae­
cepto (18) per modum comminationis iam est statuta, sed ut actu
incurratur, omnino requiritur sententia iudicis ecclesiastici, vel no­
vus actus superioris, qui censuram statutam revera applicet et infli­
gat delinquenti. Qua forma censura inflicta sit, ex verbis legis vel
praecepti facile colligi potest si accurata vocabula scientiae canoni -

Quamvis autem nomine iuris per se et magis proprie intelligatur ius stabile,
constitutum per legem sive universalem sive saltem particularem, quo sensu cen­
surae latae per praeceptum temporaneum non possunt dici stricte a iure (Suârez
Le. disp. Vil, sec. Π, n. 22); tamen quoad modum ligandi censuratum, ut ibid,
n. 23 idem Suârez concedit, non conveniunt cum censuris per sententiam iudicia­
lem ab homine latis, sed magis assimilantur censuris a iure. Porro hic potius vi­
detur quaerenda ratio distinctionis, in modo ligandi censuratum; iam vero com­
muni doctorum consensu censurae ab homine sunt reservatae quoad absolutionem
ei, qui illas tulit, censurae a iure non sunt reservatae, nisi reservatio expresse
facta fuerit. Atqui vel ipse Suârez concedit probabilius et usu receptum esse ut
censurae per praeceptum generale latae non sint reservatae, nisi reservatio ex­
presse sit facta, et in hoc habet consentientem communiorem doctorum senten­
tiam ; ergo tales censurae potius sunt recensendae inter censuras a iure, non inter
censuras ab homine. Quod autem iste character conveniat censuris per praeceptum
generale latis, clare arguitur ex c. nuper 29 X, h. t, ubi fit distinctio inter senten­
tiam iuris et sententiam iudicis, sed ut 1. c. admittit Suârez praeceptum generale
pro futuris culpis non potest proprie dici sententia iudicis. Quae ratio, ut optime
notat Ballerini-Palmieri 1. c. n. 137, est lucidior et validior omnium, cum tamen
afferatur ab eo, qui in rigore iuris aliter sentit. Ergo potius dicendum est cum
Lega I. c. n. 92, 123. Navarro, Summa c. 27, n. 44, et Covarruvias in c. Alma
p. I, § 12, n. 4 huiusmodi censuras per praeceptum generale latas esse a iure.
Hinc scite animadvertit Lega I. c. n. 109, poenas a iure sed ferendae sententiae,
pos/ sententiam condemnatoriam fieri ab homine, seu considerari tamquam ab
homine, quia videlicet in hac divisione praesertim attendendus est modus ligandi
atque vinculum inductum auferendi ; porro censura contenta in iure tamquam
ferendae sententiae postquam per iudicem inflicta est, ipsi aut eius superiori quoad
absolutionem est reservata. In hunc sensum res decisa est in can. 2217 § 1, n. 3.
Cfr. supra n. 157.
(17) Qua in re differt censura ab aliis poenis privativis (cfr. supra n. 63) semper
tamen manet quod in foro externo (nisi res sit notoria} nemo est reputandus cen­
sura innodatus, absque sententia criminis declaratoria. Benedictus XIV, De syn.
dioec. L. X, c. 1, n. 5; Suârez 1. c. disp. Ill, sec. 8, η. 3; Hilarius a Sexten

(18) Instr. S. C. Ep. et Reg. 11, lun. 18S0, art. 7; Droste 1. c. p. 101 sq.;
Stremler, 1. c. p. 176 sq.

cae fuerunt adhibita v. g. excommunicabitur, suspendetur vel ipso
tacto vel ipso iure sit excommunicatus, suspensus (19).
V. In censuras reservatas et in non reservatas sci. ratione abso­
lutionis. Ex censuris a iure reservatis, aliae sunt reservatae Ordina­
rio, aliae Apostolicae Sedi\ ex his vel sunt reservatae simpliciter,
vel speciali modo aut specialissimo modo pro maiori difficultate ob­
tinendi facultatem absolvendi (can. 2245).
VI. Cum poena inflicta in perpetuum aut ad determinatum tem­
pus non possit esse censura, illico sequitur, censuram ad perpetuum
vel 'certum tempus inflictam non habere rationem censurae, sed
poenae vindicativae (20). Hinc distinguuntur censurae, quae unice
per modum censurae proprie dictae ad tempus indeterminatum in­
fliguntur, donec delinquens satisfecerit vel sese emendaverit v. g.
excommunicatio; et censurae sci. suspensio et interdictum, quae
etiam per modum poenae vindicativae sive in perpetuum sive ad
tempus determinatum feruntur (can. 2255 § 2).

225. II. Potestas ferendi censuras Ecclesiae ex iure divi­
no competere iisdem argumentis demonstratur quibus potestas ge­
neralis ferendi et infligendi poenas. Cfr. supra n. 161 sq. A qua
generali potestate censurae non sunt exclusae, cum ipsae ad conveniens
Ecclesiae regimen sint necessariae vel saltem utiles. In omni enim so­
cietate bene constituta requiritur potestas excludendi noxios socios,
removendi a suis officiis malos magistratus, interdicendi certas ac­
tiones; ergo cum Ecclesia per modum societatis sit a Christo insti­
tuta, eodem iure polleat necesse est (21). Ex verbis, quibus Aposto­
lis amplissima promisa est potestas atque ex ipsa praxi S. Pauli (22)
(19) Ballerini-Palmieri, I. c. n. 23 sq. ; Suârez, 1. c. disp. IU, sect. 3 ; Hilarius a
Sexten, l^c. p. 7,8. Cfr. quoque Suârez I. c. disp. Ill, sec. 14 de denuntiatione censurae.
(20) Quare censurae, quae imponuntur in perpetuum aut determinatum tempus
forte melius dicerentur inhabilitationes. Et revera in decreto S. C. Inq. 5 Aug. 1745,
occurrunt haec verba: « perpetua inhabilitatio ad sacrificii celebrationem » quae
in poenam decernitur in abutentes sacrificio missae ad sortilegia. Paulo aliter ex
inefficaci ratione Laurentius, Inst. iur. eccl. n. 380.
(21) Suârez, I. c. disp. 1, sect. 2; disp. Il, sect. 1 ; Schmalzgr., h. t. n. 12;
Stremler, 1. c. p. 179 sq.
.
.„
(22) Matth. Vlll, 15; I Corinth. V, 1 sq.; quoque II Corinth. X, 4-6, 9-11;
XIII, 1 sq., 10, 1 Tim. I, 20; Acta Apost. Vlll, 20-24; Ortolan, I. c. tom. II,
col. 2123 sq.

satis patet, ex mente Apostolorum ab ambitu potestatis apostolicae ius infligendi censuras non fuisse exclusum. Accedunt praxis,
traditio definitioque Ecclesiae (23).
At ex potestate illa divinitus collata minime sequitur singula­
rum quoque censurarum originem, prout illae sunt in usu Ecclesiae,
ex iure divino esse repetendam; immo communior sententia docto­
rum tenet, institutionem censurarum iure humano niti neque ullam
exsistere censuram iure divino institutam vel certo crimini adnexam.
Ipsa quoque obligatio servandi censuras, etsi remote ex iure divino
et naturali ducat originem, tamen proxime et immediate in iure hu­
mano fundatur (24).

Mt.

II. Subiectum Potestatis ferendi censuras

P

n

226. A. Potestas ordinaria ferendi censuras iis Praelatis
competit, quibus potestas coactiva ad normam eorum quae supra
n. 165-89 sunt tradita (25). Inter Ordinarios ab hac potestate exclu­
dendus est Vicarius Generalis, nisi habeat speciale Episcopi manda­
tum (can. 2220).
B. Potestas delegata (26) infligendi censuras est penes
omnes illos, qui hanc potestatem legitime acceperunt a Praelatis or­
dinaria potestate munitis (27). Quae delegatio, ut sit legitima debet
fieri ei, qui iurisdictionis accipiendae capax est. Quare delegatus
imprimis usum rationis habeat necesse est, secus acceptatio dele­
gationis, quae ad valorem requiritur, omnino fieri non potest. Por­
ro baptizatus sit oportet; nam qui intra Ecclesiam nondum est
constitutus, gravissima ipsius munera exercere non potest. Praeter­
ea saltem ex iure humano requiritur, ut sit masculus; etenim iure
quidem divino feminae accipiendae potestatis iurisdictionis delega­
tae absolute incapaces non sunt; sed ex sola plenitudine potestatis
(23) Artic. 19 loan. Hus damnatus a Cone. Constantiensi et Martino V
(a. 1418).
(24) Suârez, I. c. disp. 2 sect. 1 ; Stremler, 1. c. p. 179 sq.
(25) Suârez, 1. c. disp. 2 sect. 2; Schmalzgr. h. t. n. 13 sq. ; Stremler, I. c.
P-179 sq. ; Ojetti, I. c. ; Hilarius a Sexten, I. c. p. 9 sq.
(26) Suârez, 1. c. disp. Il, sect. 3; Schmalzgr., h. t. n. 14 sq.
(27) Cap. 7 de off. ordin. I, 16 in Sext.

R. Pontificis huiusmodi facultas infligendi censuras feminis v- g.
Abbatissis delegari posset (28).
Deinde delegatus saltem primam tonsuram habere debet, quoniam laicus jurisdictionis ecclesiasticae acquirendae incapax est, nisi
interveniat specialis dispensatio Romani Pontificis. Hac in re laicis
aequiparantur clerici minores coniugati, qui etiamsi gestent habitum
et tonsuram clericalem atque privilegio fori et canonis fruantur, ta­
men ecclesiasticae iurisdictionis sine privilegio vel dispensatione
Romani Pontificis incapaces sunt (29).

227. 111. Personae censuris ecclesiasticis subiectae.
Sublecta passiva (30) censurarum ecclesiasticarum sunt soli fideles
baptizati, rationis compotes dolique capaces, viatores sive clerici
sive laici, dummodo iurisdictioni Praelati ecclesiastici censuram fe­
rentis vere sint subditi. Praeterea subiectum censurae debei esse
certum et saltem condicionate determinatum. Id quod fit etiam in
censuris, quae ipso iure incurruntur. Sententia vero censurae in
personam vel personas vage determinatas v. g. excommunico unum
ex tribus auctoribus huius criminis est nulla et irrita. Cfr. Suarez,
1. c. disp. V. sect. 2. — At censura in personam determinatam sed
ignotam ferri profecto potest v. gr. in non restituentem infra men­
sem ostensorium furto ablatum, in auctorem libri anonymi nisi haec
vel illa praestet. De facto omnes censurae latae sententiae in lege
vel generali praecepto latae, respiciunt violatorem legis vel praecepti
determinatum sed antecedenter non notum. -Denique si agitur de
excommunicatione, non de suspensione vel interdicto, subiectum
excommunicationis persona physica sive una sive complures, non per­
sona moralis sit (Cfr. can. 2255, § 2, iunct. cap. 5, 17, h. t. in Sext;
Schlmalzgr. h. t. p. 44 sq.; Ballerini-Palmieri 1. c. n. 76 sq.
(28) Cfr. c. Dilecta 12, X de maior, et obed. 1,33, ubi sermo est de clericis
iurisdictioni Abbatissae sublectis. Sed potestas ferendi censuras non est potestas
ordinis, sed iurisdictionis. Sudrez, 1. c. disp. II, sect. 3, n. 6, 7 ; Schmalzgr. h. t.
n. 16; S. C. C. in caus. Tullen. 28 Iui. 1736; Stremler, 1. c. p. 181 sq. ; BalleriniPalmieri, 1. c. n. 31.
(29) Sudrez, 1. c. n. 8 sq.; Schmalzgr. h. t. n. 14; cap. unie, de cleric, coniug. Ill, 2, in Sext. ; Ballerini-Palmieri, 1. c. ubi recte monet ex Lehmkuhl, II, 871,
incapacitatem laici esse ex solo iure humano concludenter inferri ex eo quod sim­
plici tonsurato, qui clericus est iure tantum ecclesiastico, iurisdictio conferri possit.
(30) Sudrez 1. c. disp. V, sect. 1 sq. ; Schmalzgr. h. t. n. 35 sq. ; Stremler,
1. c. p. 184 sq. ; Hilarius a Sexten, 1. c. p. 14 sq.

228. Quare generatim incapaces sunt censurae ecclesiasticae: —
1. Creaturae irrationales. Quodsi Ecclesia in creaturas irrationa­
les aliquando anathema dixit, id non ad punitionem culpae factum
est, sed ad manifestandam exsecrationem et detestationem. — II. Pa­
gani, hebraei omnesque homines non baptizati, etiam catechume­
ni (31), minime vero apostatae, haeretici, schismatici baptizati, qui
recepto baptismo a fide vel unitate catholica defecerunt (32). —
Infantes (33), furiosi, amentes aliique usu rationis omnino carentes;
sicut enim delicti et contumaciae sunt incapaces, ita etiam correc­
tionis vel emendationis; ergo censura neque ut poena neque ut
medicina habet finem rationabilem. — IV. Mortui, cum corpus cen­
sura ligari non possit, anima vero separata certe Ecclesiae visibili
non amplius sit subiecta et si in caelo vel purgatorio exsistat, ab
omni culpa iam sit immunis, in inferno autem omnis spes correc­
tionis sit exclusa. Hinc si Ecclesia haereticos etiam post mortem
anathemate ferire iussit (34) (cfr. cap. 5, X. de haeret. V, 7) aut
excommunicatis, qui cum signis paenitentiae ex hac vita migrarunt
beneficium absolutionis induisit (35), huiusmodi sententia in priori
casu fuit mere declaratoria, ut fideles salutari timore percuterentur
atque a sacra sepultura demortui haeretici precibusque publicis abs­
tinerent ; altera vero absolutio excommunicati praecise contrarium
(31) I Corinth. V, 12; Cone. Trid. Sess. XIV, cap. 2 de sacr. paenitent.
Merito Cappello, 1. c. n. 15 reiicit opinionem Caviglioli et Cerato quod dubie
baptizati teneantur censuris.
(32) Cap. 3 § Item X, de bapt III, 42.
(33) Impuberes cum usum habeant rationis et delicti sint capaces, per se et
ex natura rei directe censuris ecclesiasticis puniri possent. At de facto censuras
latae sententiae generaliter statutas incurrunt tantum in casibus a iure speciafim
expressis; id quod iure praecedenti factum est contra violatores clausurae monialium (cfr. Cone. Trid. Sess. XXV, cap. 5 de reg.) etiam in nova Const. Pii IX
« Apostolicae Sedis » ; alter vero casus in antiquo iure Decretalium expressus de
impuberibus clericos graviter percutientibus (cfr. cap. 1, 60, X, h. t.), in cit. Const.
Pii IX, non amplius expresse recensetur ; censurae vero ferendae sententiae impu­
beribus inflictae, licet nullo claro iuris textu sint irritae, tamen secundum iustum et
ordinatum modum in praxi saltem ordinarie convenienter ferri non possunt. Cfr.
cap. 3 de indic. II, 1 in Sext. ; Sudrez, 1. c. disp. V, sect. 1 ; Kober, 1. c. p. 97 sq. ;
Schmalzgr. h. t. n. 42; Hilarius a Sexten, 1. c. p. 17 sq. ; Ballerini-Palmieri, 1. c.
n. 84 sq. Quae doctrina iuris praecedentis confirmationem accepit in can. 2230, cui,
quoad duplicem speciem poenarum nunc standum est. Cfr. supra cap. XIX.
(34) Cfr. c. 6. C. XXIV, q. 2.
(35) Cap. 28, X, h. t. ; Kober, D. Kirchenbann p. 90 sq. ubi quaestionem
historicam tractat.

habuit scopum; nequaquam enim ipsi mortuo data, sed vivis, qua­
tenus soluti fuerunt a prohibitione sepeliendi cadaver defuncti ex­
communicat! in loco sacro. — V. Cum censura ligari non possint,
qui jurisdictioni ordinariae vel delegatae Praelati censuram infligentis
non subiiciuntur, imprimis nullus Superior ecclesiasticus incurrit
censuram a se latam, quia nemo est sibi ipsi subditus. Porro Ro­
manus Pontifex, quamdiu est Romanus Pontifex, censuris ecclesia­
sticis non ligatur; superiorem enim in his terris non habet (36).
Item Episcopi et alii superiores Praelati ex speciali privilegio (37)
nullius constitutionis occasione, sententiae sive mandati censuram
suspensionis vel interdicti ipso iure incurrunt, nisi ipsorun expres­
sa mentio fiat, secus dicendum de censura excommunicationis, quo­
niam in laudato privilegio excommunicationis non fit mentio neque
in rebus positivis argumentatio a pari arbitrarie potest applicari (38).
Deinde generali consuetudine videtur esse receptum, ut reges alii­
que supremi principes ipsis aequiparati (sovrani) a solo Romano
Pontifice, non a suis Episcopis censuris ecclesiasticis puniri va­
leant (39). Ceteroquin Ecclesia in censuris infligendis inter subditos
suos non admittit acceptationem personarum, atque viros et femi­
nas, divites et pauperes, homines privatos et magistratus, v. g. fla­
mines, duumviros, immo etiam reges et imperatores iustitia exigente
ob publica quoque delicta sive ratione et vi officii commissa cen­
suris coercere potest et de facto coercuit (40).
Immo proprii subditi extra territorium sui Praelati delinquentes
contra legem generalem et territorialem suae diocesis etiam censu­
ra munitam non incurrunt illam censuram; nam extra territorium
ius dicenti non paretur impune (41). Quae lex non eximit a censu(36) Suârez, 1. c. n. 17; Kober, 1. c. p. 118 sq.; Hilarius a Sexten, 1. c, p. 15.
(37) Cap. 4 h. t in Sext.
(38) Schmalzgr., h. t n. 40.
(39) Stremler, 1. c. p. 187; Hilarius a Sexten, 1. c. p. 16, qui addit reginas
et propter similem rationem ex hodierna consuetudine et praxi possent addi, qui
iuxta diversas regiminis formas supremum tenent in populis principatum eorumque
filii. At nequaquam ipsi sunt per se exempti a censuris generali modo in iure
Pontificio latis; cfr. quoque Ortolan I. c. coi. 2127.
(40) Kober, I. c. p. 100 sq. ; Hinschius, 1. c. tom. IV, p. 757, tom. V, p. 1 sq.
300 sq. qui dubia non fundata movet de censura excommunicationis in Theodo­
sium lata.
(41) Cap. 2 de const 1, 2 in Sext. ; Suârez, I. c. disp. V, sect. 4, n. 4 sq.,
sect. 5, n. 1 sq. ; Schmalzgr., I. c. n. 49 sq. ; Ballerini-Palmieri, 1. c. n. 69 sq.

ra, si subditus physice quidem esistat extra territorium, at revera
delictum patravit vel patrare censetur intra dioecesim v. g. per ille­
gitimam absentiam a beneficio residential! vel synodo dioecesana.
At episcopus in sua diocesi exsistens per sententiam iudicialem vel
per praeceptum speciale censura munitum, subditum extra territorium
delinquentem censura ligare potest; nam praeceptum speciale vel
sententia iudicis directe afficit personam; item Episcopus extra ter­
ritorium exsistens in subditum censuram ferre potest per praeceptum
peculiare, cum in hoc non exerceat potestatem iudicialem (can.
201) (42). Regulares vero, in quos ipsorum Praelati magis personalem
quam territorialem exercent potestatem, quocumque in loco exsistant,
censuris suorum superiorum etiam in statutis generalibus latis ligan­
tur, nisi ipsi quoque Praelati regulares iurisdictionem tantum ha­
beant loco circumscriptam (43).
Regulares exempti (44) a jurisdictione Episcoporum censuris ab
Episcopis ligari nequeunt, nisi committant delicta, ob quae Episco-

Cfr. Cone. prov. Westnionast. I, a. 1852, in Collect. Lac. t. IV, p. 939, quod su­
spensionem tulit in tota Anglia vigentem et respective Ordinario reservatam. Cfr.
de legibus, quae ordini publico consulunt (can. 14, § 1, 2°) Cappello, 1. c. n. 19.
(42) Si quis postquam mutavit domicilium ponit actum sub censura prohi­
bitum a Superiore domicilii relicti certe illam censuram non incurrit, sive illa ad­
nexa sit legi particulari sive praecepto generali aut particulari, quo, sine ordine
ad praeteritum factum, pure prohibetur aliquid in futurum (Suârez 1. c. disp. III,
see). 5, n. 1-4); nam per mutationem domicilii desiit esse subditus prioris Prae­
lati etiam quoad praecepta personalia. — Idem dicatur de delicto iudicato in loco
domicilii relicti, et consummato in novo domicilio, ubi poena non adest (Cap­
pello, n. 20 7). At licet cum domicilio mutetur subiectio, si censura feratur sub
condicione, quae respiciat factum praeteritum et commissum tempore prioris do­
micilii et subiectionis, tum ratione iuris acquisiti ex priori facto manet subiectio
quoad talem causam et censuram ; v. gr. si a iudice ob delictum praeteritum vel
aliam causam iam ad suum tribunal legitime delatam imponatur sub censura re­
stitutio, satisfactio vel impletio obligationis intra determinatum tempus, mutatio
domicilii intra illud tempus non liberat a censura, c. 19, X, de foro comp. II, 2 ;
Suârez, 1. c. n. 6; Ballerini-Palmieri, n. 127. — Semper tamen prae oculis haben­
dum, censuram iam inflictam et incursam, reum ubique terrarum tenere, etiam re­
soluto iure Superioris (can. 2226, § 4).
(43) Ballerini-Palmieri, 1. c. n. 73.
(44) C. 1 de privileg. in Sto. ; Ballerini-Palmieri, 1. c. n. 56, 57 sq. ubi effi­
caciter probat exsistentiam specialis privilegii, quo certi regulares, non possunt ab
Episcopo coerceri censuris, licet possint aliis poenis, etiam iis rebus in quibus
subduntur Episcopo, atque illius privilegii vim et indolem declarat; Hilarius a
Sexten, I. c. p. 16 ; Piat. Mont., 1. c. t. II, q. 13; Ojetti, I. c. n. 957 sq. De casi-

pis ex iuris dispositione contra regulares procedere licet et insuper
regulares isti non gaudeant speciali illo privilegio, quod ab Episco­
pis etiam in hisce casibus exceptis censuris plecti non valeant, sed
aliis tantum poenis. Huiusmodi speciali privilegio praediti sunt re­
gulares mendicantes; attamen in tribus casibus a Gregorio XV et
Urbano VIII et Innocentio X huic speciali piivilegio derogatum est.
Cfr. Cone. Trid. Sess. XXV, cap. 12 de reg. circa obligationem re­
gularium publicandi et servandi censuras et interdicta etiam Episco­
porum.
Peregrini omnibus in casibus a censuris statutis iure particula­
ri territorii, in quo versantur, sunt immunes, quibus legibus illius
territorii, non ligantur, et vicissim si legibus loci ligantur, etiam a
censuris legibus adnexis non sunt exempti. A fortiori per censuram
ab homine infligendam peregrinus potest castigari, si ratione delicti
contra ius commune in territorio alieno patrati factus est subditus
Episcopi illius loci (can. 14, 1566) (45).

IV. De causa sive obiecto censurarum ecclesiasticarum
229. Censura ecclesiastica, cum sit vera poena (46) simulque
medicinalis, nonnisi propter culpam censurae proportionatam impo­
ni potest. Quae culpa, saltem in excommunicatione, illius propria et
personalis sit necesse est, in quem directe haec censura fertur, quia
nemo propter culpam alienam vere excommunicari potest. Suspen­
sio quoque infligi nequit nisi ob culpam propriam, quamvis in hoc
differat ab excommunicatione, quod etiam in communitatem culpa­
bilem ferri possit (47), in qua forte personae innocentes exsistunt.
Interdictum vero locale non solum in ea re convenit cum suspen­
sione, quod in communitatem ferri possit, sed etiam directe infligi
bus in quibus Regulares subduntur Episcopis de iure praecedenti cfr. BalleriniPalmieri, 1. c. n. 51 sq.; Ojetti, 1. c. v. Exemptio; in iure Codicis cfr. WemzVidal, De religiosis n. 404.
(45) Lugo, Respons. mor. lib. VI, dub. 22; Suârez, I. c. sect. 5, n. 7 sq.;
Ballerini-Palmieri, 1. c. n. 43, 45 sq. ; Hilarius a Sexten, I. c. p. 16.
(46) C. 8, 42 C. XI, q. 3, cap. 5 de poenis V, 9 in Sext. ; « ludex in talem
poenam metietur ex culpa »; Sudrez, 1. c. disp. IV, sect. 1 sq. ; Schmalzgr., 1. c.
n. 55 sq.
(47) Cap. 71 de elect. I, 6 in Sext

potest sine culpa illius, in quem fertur. Nihilominus etiam interdic­
tum locale semper fertur ob culpam saltem alterius, quamvis is,
quem directe quoque attingit, culpa propria haud raro careat et ob
solam connexionem cum vero delinquente gravamine illo, non stric­
ta poena afficiatur (48). Secus dicendum de interdicto personali,
quod requirit proprium peccatum mortale eius, in quem decernitur.
Cfr. Suarez I. c. disp. 36, sect. 3, n. 2.

230. Peccatum mere internum et solum mente consummatum
censura puniri nequit, sed in actum externum prodeat necesse est
ut censurae obnoxium esse possit (49). Quae sententia communis
doctorum iisdem fere argumentis probatur, quibus iam demonstra­
tum est, Ecclesiam suis legibus disciplinaribus actus mere internos
non posse praescribere aut prohibere. Etenim generatim legislator
humanus in actus mere internos iudicia exercere nequit, ergo iure
quoque caret iustas poenas iisdem actibus decernendi. Neque ulla
solida ratio afferri potest, ob quam potestas ecclesiastica ab ista
lege generali sit exempta. Idem principium, Ecclesiam actus inter­
nos non posse suis iudiciis et poenis subiicere, etiam textibus iuris
canonici confirmatur (can. 2242. § 1.). Cfr. quoque Kober, D. Suspens. p. 53.
231. Quod peccatum ad incurrendam censuram non solum externum sit oportet, sed etiam consummatum sive completum in suo
genere secundum proprietatem verborun, quae in statuto vel prae­
cepto poenali strictae interpretationi obnoxio (50) continentur, nisi
speciatim in iure delicto externo nondum consummato atque forte
solummodo attentato censura sit statuta (51).

232. Censura infligi nequit nisi ob peccatum coniunctum cum
contumacia praesenti in Ecclesiam aliquid praecipientem vel prohi(48) Cap. 16 h. t. in Sext. ; Ballerini-Palmieri, 1. c. n. 77, 82.
(49) Sudrez, 1. c. sect. 2; Kober, 1. c. p. 130 sq. ; Hilarius a Sexten, 1. c.
p. 22; D’Annibale, I. c. n. 305; Gury-Ferreres, 11, 934. Paulo aliter Lehmkuhl,
I. c. 11, 864 et Noldin, I. c. n. 20 qui id repetunt non ex defectu potestatis, sed
ex usu Ecclesiae.
(50) Cap. 7 de elect. I, 6 in Sext. ; Sudrez, 1. c. sect. 3 ; Schmalzgr. 1. c. n. 64 ;
Ballerini-Palmieri, 1. c. n. 92 sq. ; Noldin, 1. c. n. 21.
(51) Cap. 1 de homie. 1, 4 in Sext. ; cap. 1 § 1 de privil. V, 7 in Clem.
16

bentem sub comminatione censurae (52). Quare delicta mere praeterita censuris proprie dictis, quae essentialiter sunt poenae medici­
nales (53) castigari non possunt, neque ad incurrendam censuram
sufficit aliquid solo iure divino esse praeceptum vel prohibitum, quia
huiusmodi peccatum nisi simul in legem ecclesiasticam offendat,
contumaciam in Ecclesiam non continet.

233. Ad infligendas censuras, quae dici solent maiores vel gra­
ves, omnino requiritur peccatum grave sive mortale etiam in ratione
actus externi (54), cum inter censuram gravem et culpam levem
non sit debita proportio. Nequaquam vero ob quodlibet peccatum
grave et externum censura convenienter ferri potest (55). Nihil
autem obstaret, quominus ob culpam levem (56) censura quaedam le­
vis infligeretur, cuiusmodi fuit excommunicatio minor, iamdiu suppres­
sa: sed iure Codicis illa plurium doctrina sustineri amplius non potest
ex can. 2242, § 1 ; porro omnis censura habenda est poena gravis.
234. Multiplex censura in eodem subiecto. Propter di­
versas causas ut dictum est idem subiectum diversis censuris etiam
eiusdem speciei potest ligari. Quare si quis committit duo crimina
specie distincta, quorum cuilibet adnexa est excommunicatio, puta
haeresim et duellum, utramque excommunicationem incurrit; item
qui plura numero distincta crimina patrat; v. gr. pluries duellum
committit, pluries eandem excommunicationem incurrit. Pariter qui
committit delictum, quo duo simul leges poenales specie diversae
violantur, v. gr. sacrilegium personale et reale per occisionem sa­
cerdotis in ecclesia; aut plura diversa delicta committit eadem lege
poenali prohibita, v. gr. qui per actus diversos ex distincta in legem
contumacia positos legit, retinet, imprimit et defendit librum sub
(52) Cap. 23 X, de V. S. V. 40 ; cap. 3 de sent, excom. V, 11 in Sext. ;
Suârez, 1. c. sect. 5.
(53) Cap. 1 de sent, excom. V, 11 in Sext.; Schmalzgr.. 1. c. n. 55,56 sq.
Si Hinschius t. V, p. 136 insinuat peracta paenitentia, adhuc excommunicationem
infligi posse, id, nisi rite explicetur de obligatione in futurum implenda, admitti
non potest
(54) Suârez, I. c. sect. 4 ; Schmalzgr., 1. c. n. 56 sq.
(55) Cone. Trid. Sess. XXV cap. 3 de ref. ; Suârez, 1. c. n. 7 et sect. 6, n. 13 sq.
(56) Ballerini-Palmieri, 1. c. n. 86 sq. udi n. 88, declarat, qua ratione res in
se levis propter extrinsecas circumstantias potest praecipi sub gravi, quo in casu
non deest proportio inter censuram gravem et rem in se levem, sed ex iusta causa
sub gravi culpa prohibitam.

excommunicatione prohibitum. Item si delictum diversis censuris a
distinctis Superioribus punitum, semel aut pluries committatur.
Censurae vero ab homine multiplicantur, si plura praecepta vel
plures sententiae vel plures distinctae partes eiusdem praecepti vel
sententiae suam quaequae censuram infligant (can. 2244) (57).
At ob idem delictum contra eandem personam ab eodem indice
saltem iuxta usum Ecclesiae censurae eiusdem rationis non multipli­
cantur seu per sententiam condemnatoriam non infliguntur. Hinc
etiam nova denuntiatio censurae aut denuntiatio censurae a iure in­
cursae censuras non multiplicat; nam per denuntiationem vinculum
censurae non imponitur, sed solummodo manifestatur, quamvis ex
denuntiatione speciales effectus iuridici consequi possint.
Nihil tamen obstat quominus a diversis iudicibus, sicut etiam
a iure et ab homine, possit quis servatis servandis eadem censura
puniri. Suârez 1. c. n. 13; Ballerini-Palmieri I. c. n. 79.

235. Quidquid excusat a culpa gravi, etiam a gravi censura.
Hinc ignorantia, quae eximit a peccato mortali velut ignorantia in­
vincibilis vel leviter tantum culpabilis iuris vel facti immunitatem
quoque a censura importat. Immo ut quis censuram incurrat, non so­
lum scire debet, crimen illud forte iure divino, sed etiam ecclesias­
tico esse vetitum, atque adeo scire debet prohibitionem ab Eccle­
sia sub censura factam esse. Nisi enim duplex haec scientia adsit
saltem contumacia in Ecclesiam non habetur. Porro ignorantia quo­
que vincibilis et culpabilis (58), dummodo supina vel crassa vel af(57) Cfr. cap. 27 X, V, 39; cap. 2 (V, 10) in Clem.; Schmalzgr. h, t. n. 51
sq. ; Suârez, 1. c. disp. 5, sect. 2 ; Ballerini-Palmieri, 1. c. n. 78 sq. ; Noldin, I. c.
n. 18; Hilarius a Sexten, 1. c. p. 19; Stremler, 1. c. p. 224 sq. Sane privatio in
se non admittit augmentum ; at admittit quoad causam, unde oritur v. gr. lux
pluribus causis potest abesse a cubiculo, nec sufficit unam removere, si manet
alia, ut privatio cesset; sic qui pluribus etiam censuris eiusdem speciei est ligatus,
absolutus ab una adhuc manet cum privatione, quam contraxit ex pluribus. Licet
censura constet ex certa bonorum privatione, haec efficitur per vinculum positi­
vum poenale; a libertate sese movendi potest quis esse privatus per vinculum
unius catenae vel plurium et fortius.
(58) Utrum autem detur ignorantia graviter culpabilis quae non sit crassa
μΛ supina in controversia est. Affirmat Ballerini-Palmieri, 1. c n. 99, cum Pirhing,
h. t. n. 46 et Sanchez, De matrim. I. IX, d. 32, n. 32, 33 ; at alii v. gr. GuryFerreres, II, 939; Noldin, I. c. n. 24 cum Suârez, 1. c. disp. IV, sect. 10 ob graves
rationes theoreticas et practices illam distinctionem negant. Theoretice non negan­
dum videtur propter canonem 2218, § 2 collatum cum canone 2229, § 3, n. 1°.

fectata non sit a censura excusat; immo si in lege ecclesiastica adhibeantur formulae velut scienter, consulto, quae scientiam expresse
requirant, ipsa quoque vincibilis ignorantia graviter culpabilis crassa
vel supina tamquam causa excusans admittitur, exclusa semper igno­
rantia affectata (can. 2229). Cfr. cap. 2, de const. 1, 2, in Sext.;
Suârez I. c. disp. 7, sect. 8 sq.; Schmalzgr. I. c. n. 78; BalleriniPalmieri I. c. n. 96 sq.; Kober, D. Kirchenb. p. 204 sq.; Hilarius
a Sexten I. c. p. 25 sq. (59).
Item metus adeo gravis, ut excuset a gravi culpa multo magis
excusat a gravi censura (60); at viceversa metus gravis, qui nequa­
quam excusat a peccato gravi et externo v. g. in legem divinam
committendo, saltem illud efficit, ut Ecclesia censuram alias statu­
tam ordinarie non sustineat. Etenim metus gravis, qui culpam non
aufert, tollit saltem contumaciam ad incurrendam censuram requisi­
tam, nisi metus directe incutiatur in contemptum religionis aut ec­
clesiasticae potestatis. Quo in casu excepto, cum metus etiam gra­
vis non tollat contumaciam in Ecclesiam, etiam a censura incurren­
da non excusat (Cfr. can, 2229, § 3, n. 3°) (61).
(59) Per can. 2229 § 1 exclusa quoque est Disputatio antea habita, utrum
etiam ignorantia affectata excuset, quando lex expresse requirit scientiam vel te­
meritatem. Certe non potest negari latum esse discrimen inter ignorantiam gra­
viter culpabilem ex negligentia (ut evenit in crassa et supina} et idcirco indirecte
tantum voluntariam et ignorantiam directe voluntariam et studiose quaesitam ut
quis liberius agere possit contra legem (ut evenit in affectata}.
Praesumptio et temeritas contra legem agentis ex ignorantia studiose quae­
sita, si non est maior quam in transgrediente legem cognitam, certe non est mi­
nor; cfr. Suârez, De cens. disp. IV, sect. 10, n. 3; S. Thomas, 1, 2, q. 6, art. 8,
q. 76, art. 3, De malo, q. 3, art 8 ubi dicit illam ignorantiam augere peccatum ;
Sanchez in Decal. I. I, c. 17, n. 5. — Quodsi in casu violantis legem cognitam
dolus est formalis et in casu ignorantiae affectatae dolus est virtualis cum tamen
dolus virtualis in casu non sit coniunctus cum minori malitia, videtur etiam
aequiparandus in poena. Illa vero aliqualis reverentia legis, quam vident nonnulli
auctores in casu ignorantiae affectatae, in foro externo in paritate culpae non
videtur a legislatore attendenda. Cfr. in sensum contrarium D’Annibale, I, n. 312,
not. 72; Lugo, De fide, disp. XX, sect 6; Ballerini-Palmieri, t. I, n. 89, 51 sq.
t. VII, n. 101 ; Hilarius a Sexten, 1. c. p. 27.
(60) Suârez, 1. c. disp. 4, sect. n. 12 sq. ; Schmalzgr., I. c. n. 79; Reiffenst.,
h. t, n. 34; Ballerini-Palmieri, I. c. n. 103 sq.; Kober, D. Kirchenb. p. 209;
Stremler, 1. c. p. 223; Hilarius a Sexten, 1. c. p. 27 sq.
(61) Quodsi metus gravis modo explicato excusat a censura incurrenda, in
iisdem casibus excusat a censura iam incursa observanda. Suârez, 1. c. disp. VI,
sect. 3; Reiffeast., 1. c. 77; Ballerini-Palmieri, 1. c. n. 105 in f.

236. V. Condiciones, modus, forma infligendi censuras.
Condiciones censurae ferendae. Censura ut valide feratur, im­
primis infligi debet ab eo, qui potestatem ordinariam vel delegatam
habet decernendi censuras nulla ratione sublatam vel suspensam
vel impeditam v. g. propter excommunicationem vel suspensionem
notoriam aut publice denuntiatam ipsius Praelati censuram infligen­
tis (62) vel illius Superioris ecclesiastici, a cuius iurisdictione usus
validus iurisdictionis in alio, velut in Vicario Episcopi, dependet (63),
propter recusationem iudicis ecclesiastici legitime factam (64), ob
appellationem antequam censura absolute feratur rite interpositam
(65), aut propter avocationem causae ad superius tribunal vel pro­
hibitionem superioris cum clausula irritante legitime statutam.
237. Praeterea censura ne valore destituatur, feratur necesse
est ab eo, qui rationis est compos atque intentionem habet vere li­
gandi sufficienti ratione manifestatam (66); est enim inflictio censu­
rae exercitatio quaedam potestatis iurisdictionis, quae humano validoque modo absque usu rationis et intentione interna agentis fieri
nequit.
Hinc quoque requiritur, ut censura libere et sine coactione a
Praelatis ecclesiasticis infligantur. At etiamsi censura ex metu gravi
per vim iniustam in ordine ad extorquendam censuram ab extrinseco illatam feratur, sane ex natura rei, nisi desit iusta causa vel
intentio ferendi censuram, per se valida est neque ullo iure positi­
vo irritatur (cp. can. 103); nam argumentum petitum ex analogia ir­
ritae absolutionis seu remissionis propter metum incussum (cfr. can.
2238 iunct. cap. unie, de his, quae I. 20. in Sext.) vi probandi
caret (67).
(62) Suârez, I. c. disp. 2, sect. 4; Schmalzgr., 1. c. n. 22; Kober, D. Kirchenbann p. 85 sq. ; Cfr. c. 4, C. XXIV, q. 1 ; Kober, 1. c. p. 359 sq., 365 sq.
(63) Cap. 1 de off. vicar. I, 13 in Sext.; Kober, I. c. p. 362, D. Suspens,
p. 104; Suârez, 1. c. n. 3.
(64) Cap. 41 § 1, X, de appell. Π, 28; Kober, D. Kirchenb. p. 86.
(65) Cap. 36 de off. et pot. iud. del. I, 29; cap. 40, X, de appell. Il, 28;
cap. 14 de sent, excom. V, 11 in Sext.; Kober, 1.c. p. 224 sq. D. Susp. p. 83 sq.
(66) Suârez, 1. c. disp. 3, sect. 2 n. 1 sq. ; Kober, D. Kirchemb. p. 89 sq.
(67) Suârez, 1. c. disp. 2, sect. 5 ; Kober, I. c. p. 88 sq. ; Ballerini-Palmieri,
I· c. n. 34, ubi scite notat vix cogitari posse censuram per metum extortam, cum
censura valida requirat intentionem ferentis; at hic_quaestio est de actu externo
cuius coniunctio cum actu interno per se cognosci non potest.

238. Qui fert censuram in territorio proprio exsistere debet; se­
cus ordinarie nulla et irrita est censura etiam in proprium subditum
lata (68). Nam iudici ecclesiastico ordinarie non competit potestas
extra territorium proprium jurisdictionem contentiosam exercendi;
sed inflictio censurae est actus jurisdictionis contentiosae, qui sal­
tem ordinarie fit cum cognitione causae strepituque indiciali; ergo
nonnisi in casibus a iure exceptis sc. ob notorietatem delicti, in
quo ordo iudiciarius stricte observandus non est, aut cognitionem
causae in proprio territorio iam finitam aut expulsionem Episcopi
ex sua dioecesi in casu et modo a Clemente V stabilito (69) extra
territorium proprium decerni potest (70). Cfr. can. 1637.

239. Denique censura sive a iure sive ab homine absque iusta
(71) causa lata in se omnino invalida et iniusta exsistit. Etenim hu­
jusmodi censura est poena gravissima homini innocenti inflicta, ad
quam utpote ad actum in sese turpem legislator vel iudex eccle­
siasticus omni caret potestate; sed actus sine potestate positus est
etiam nullus et irritus. Immo si censura per particularem sententiam
iudicialem feratur, et iusta causa censurae vere a parte rei exsistat,
sed in iudicio non sit legitime probata, propter defectum substan­
tialem procedurae iudicialis censura invalida est, atque adeo etiam
vere iniusta dici potest. Nam huiusmodi sententia non solum est
contra iustitiam legalem sive contra ordinem iudiciarium legibus
ecclesiasticis stabilitum cum clausula irritante actus in contrarium
gestos, sed etiam contra iustitiam commutativam, quoniam homini
quoque nocenti vera infertur iniuria, si absque legitimis probationi­
bus et defensionibus v. g. absque citatione condemnetur ad gravis­
simam poena subeundam (72). Cfr. supra n. 158 dicta de poena
iniusta et invalida.
(68) Cap. 7 de off. legat. I, 30 ; Schmalzgr., 1. c. n. 24 ; Ojetti, 1. c. n. 948.
(69) Cap. unie, de foro comp. Π, 2 in Clem.
(70) At nihil obstat quominus Episcopus in territorio alieno exsistens censu­
ram ferat per modum legis vel praecepti (can. 201). Imo si Episcopus loci con­
sentiat etiam Episcopus non expulsus potest extra proprium territorium in sub­
dito iurisdictionem contentiosam exercere (c. 3, C. IX, q. 2) ; sed cum partes
invitae non teneantur extra proprium territorium litigare illa potestas in casu est
parum practici momenti.
(71) Suârez, 1. c. disp. 4, sect. 6, 7.
(72) Cap. 13 i. f. de sent, et re II, 27 . Cum contra ius constitutionis expresse lata non sii -, cap. 10 X de const. 1,2 ; cap. 5, X de in inlegr. I, 411
2w

240. Scholion. Censura, quamvis forte non solum formaliter,
sed etiam vere et in se valida sit, tamen illicite fertur (73), si quis
lege vel praecepto Superioris ecclesiastici a ferenda censura prohi­
beatur, aut in decernenda censura aliunde iusta et valida ex odio
aliisque sinistris motivis agat (74), aut forte censura quadam ita sit
innodatus, ut validum usum suae jurisdictionis retineat, sed licite
potestate sibi relicta non iam ubi possit. Cfr. supra cib. n. 158.

241. Modus censurae ferendae. Censura duplici modo sive
forma infligi potest sci. per legem aut per hominem (75); et ipso
facto sive ex iure sive ex sententia seu praecepto generali, aut per
specialem sententiam iudicialem a competente iudice ecclesiastico
ferendam incurritur. Quae contra iustitiam vel genuinam significa­
tionem vel opportunitatem vel antiquitatem censurarum latae sen­
tentiae ab antiquoribus et recentioribus scriptoribus allata sunt vetut a Godscalco Rosemundo, Gersonio, Du Pin, Van Espen turn in
iure turn in factis solidum fundamentum non habent (76).
242. Quamvis ad censuram ferendam necessaria sit externa et
sufficiens manifestatio (77) voluntatis Praelati ecclesiastici, qui sive
per legem sive per sententiam potestate sua utitur, tamen ex sola
natura rei huiusmodi voluntas multiplici ratione manifestari potest,
neque necessario verba propria et formalia requiruntur. At certe
censura tum quoad personam tum quoad speciem censurae ita est
exprimenda, ut omnis confusio et indeterminatio excludatur (78).
Quae confusio ut vitetur, omnino expedit, ut in censuris et feren­
dae et latae sententiae ea adhibeantur vocabula, quae usu ecclesiae
et communi loquendi modo canonistarum probata sunt (79).
(73) Schmalzgr., 1. c. n. 25 ; Ballerini-Palmieri, I. c. n. 36 sq. ; Suârez, I. c.
disp. 2, sect. 6.
(74) Cfr. c. 4 C. Ill, q. 7 (S. Ambros.); c. 61, C. XI, q. 3 (S. Gregor.).
(75) Suârez, I. c. disp. Ill, sect. 1 sq. de leg. lib. V, cap. 5, sq. ; Kober, D.
Kirchenb. p. 49 sq.
(76) Pii VI Const. « Auctorem *
fidei 28 Aug. 1794 prop. damn. 47; Be­
nld. XVI, De synod, dioec. lib. X, cap. 1, n. 5, cap. 2; Kober, 1. c. cuius argu­
mentationem Hinschius 1. c. tom. IV, p. 781, 842 sq. efficacibus rationibus non
refutavit neque confusis suis assertionibus « de iuridica *
vi rem intentam evicit.
Cfr. quoque Devoti, Inst. canon, lib. 5, tit. 18 § 8 not. 1.
(77) Suârez, I. c. disp. Ill, sect. 2 sq. disp.XVIH, sect. 4; Kober, D. Kirchenb.

p. 89 sq.
(78) Suârez, I. c. et disp. V, sect. 2, n. 1 sq. ; Kober, 1. c.
(79) Suârez, I. c. disp. Ill, sect. 3 ; Kober, I. c. p. 61 sq.

243. Censura etiamsi generatim absolute feratur, tamen in for­
ma quoque condicionata infligi potest, dummodo condicio apposita
saltem ita pertineat ad causam, censurae sive a iure sive ab homine
latae, ut sine illa completa non sit causa censurae (80); at quoties­
cumque sententiae additur condicio, quae ad causam ferendae cen­
surae non pertinet, omnino imprudenter et male additur (81). Quodsi
talis condicio de praeterito vel praesenti iam exsistat, quantumvis ad
causam ferendae censurae non pertineat, valida est censura lata, et
vicissim si condicio ista non exstat, irrita est censura. Tandem con­
dicio apposita de futuro contingente atque ad causam censurae non
pertinente, censuram statim a principio reddit nullam et irritam ne­
que ulla existit obligatio exspectandi eventum condicionis appositae,
ut de valore censurae iudicium ferri possit.
244. Monitiones praemittendae. Inter sollemnitates sive
formas, quae validam censurae sententiam praecedere debent, im­
primis requiritur praevia rei admonitio (82); secus de contuma­
cia actuali rei non constat. Quae admonitio in re est ipsa com­
minatio censurae qua Superior declarat delinquentem censuram
incursurum, nisi paruerit. Si reus non pareat habetur formalis
contumacia. Quare : a) in delictis habentibus tractum successi­
vum i. e. in continuatis, permanentibus, habitualibus, intimandum
sub censura ut a delicto desistat v. gr. ut concubinam dimittat; b) in
delictis mere praeteritis, ut reus paenitentiam agat et reparet dam­
num, mediatum vel immediatum, publicum vel privatum. In qua
intimatione, si res ferat, debet assignari, ex prudenti iudicis vel
Superioris arbitrio congruum tempus ad resipiscendum (can. 2233,
§ 2; 2242, § 2, 3).
(80) Cap. unie, de stat monach. Ill, 10 in Clem.; c. 21, X, h. t in Sext
absolute non obstat, quoniam condiciones simpliciter non prohibet, sed modera­
tiones iniungit; Suârez, I. c. disp. Ill, sect. 4; cap. 40 X, de appell. Il, 28, quo
sententia excommunicationis, suspensionis, interdicti sub condicione quadam lata
dicitur suspendi, si ante condicionis eventum fuerit appellatum ; cfr. quoqne
Suârez, 1. c. sect. 6 ; Kober, 1. c. p. 245 sq.
(81) Suârez, 1. c. sect. 7.
(82) Suârez, 1. c. disp. Ill, sect. 8 sq. ; Ballerini-Palmieri, I. c. n. 108 sq;
Kober, 1. c. p. 145 sq.; Hüarius a Sexten, I. c. p. 31 ; Hinschius, I. c. tom. IV,
p. 761, 773, 342, ubi de hac quoque re perperam philosophatur. De origine mo­
nitionis canonicae cfr. Mendelssohn, De monitione canonica p. 9 sq., salvis qui­
busdam exaggeratis assertionibus de monitione canonica antiquitus etiam poenis
vindicativis praemittenda ex Christi institutione (?).

Monitio illa praevia absolute necessaria est, exclusis arbitrariis
exceptionibus, si vera censura per sententiam particularem sit infli­
genda (83). Quodsi censura a iure vel per sententiam generalem pro
futuris delictis fertur et ipsi legi vel praecepto quoad actum futu­
rum ut ipso facto incurrenda sit adnexa, monitione opus non est,
nisi ipsum ius aliam specialem monitionem praeviam exigat (84);
nam per se lex (85) vel praeceptum monitionem iam continet; est
monitio a iure; lex vel praeceptum interpellat pro homine. Idem
dicendum de praecepto peculiari comminante censuram etiam fe­
rendae sententiae.
Quae admonitio ante sententiam particularem censurae, ut iuste
sive licite fiat, in iure praecedente debuit esse trina vel una pro
omnibus aliquorum dierum intervallo distincta, nisi facti necessitas
aliam moderationem suaserit i. e. reductionem ad brevius tempus (86),
salvis specialibus iuris dispositionibus trinam admonitionem ad va­
lorem omnino requirentibus (87). Codex unam dumtaxat praecepit,
licet plures non excludat, iudicis arbitrio remittens tempus (can. 2233,
§ 3). Quodsi vel unica admonitio omittitur, non solum illicita sive
iniusta, sed etiam invalida est censura (88). Porro admonitio ista
fieri debet a iudice ecclesiastico ad censuram ferendam competente
vel ab alio ipsius nomine; secus enim contumacia in Ecclesiam non
habetur (89). Denique in formanda et insinuanda admonitione ser­
vandae sunt sollemnitates a iure praescriptae. Quare in tenore ad­
monitionis ii, qui monentur, nominatim et accurate sunt exprimen-

(83) Cap. 48 X, h. t. ; cap. 5-9 h. t. in Sext.; cap. 26, 61, X, de appell. II,
28; Schmalzgr., h. t. n. 26; Suârez, 1. c. sect. 10; Kober, I. c. p. 153 sq.
(84) Cap. 2 i. f. X, de stat, monach III, 10 in Clem. ubi ipso facto dicitur
censura incurri, sed cum condicione apposita * nisi moniti resipiscant »; cap. 1 de
decim. III, 8 in Clem. Cfr. quoque can. 2314, § 1, n. 2°, 3°.
(85) Stuirez, I. c. sect. 8 n. 3, 4. Si Mendelssohn, 1. c. p. 19, de hac moni­
tione per legem facta cum contemptu agit, iustos limites excedit.
(86) Cap. 9 h. t. in Sext « Statuimus ut inter monitiones quas ut canonice
promulgetur excommunicationis sententia statuunt iura praemitti, indices sive mo­
nitionibus tribus utantur, sive una pro omnibus, observent aliquorum dierum compe­
tentia intervalla, nisi necessitas aliter ea suaserit moderanda. Cfr. D’Annibale I
329, not. 25; Suârez, I. c. sect. 9; Kober, 1. c. p. 150 sq.
(67) Cap. 3, 13 h. t, in Sext.; Ballerini-Palmieri, I. c. n. 115.
(88) Cap. 48, X, h. t. ; cap. 5 h. t. in Sext.; Suârez, I. c. sect. 12; Kober,
I. c. p. 156 sq. ; Mendelssohn, 1. c. p. 31 sq.
(89) Suârez, 1. c. sect. 11 ; Ballerini-Palmieri, 1. c. n. 119.

di (90), et monitio reo insinuanda est personis praesentibus idoneis,
per quas, si necesse fuerit, possit probari (91). Cfr. Thesaurus, De
poen. eccl. ad V. Censurae, cap. 1.
Si ferenda sit tantum sententia declaratoria de censura incursa
ob delictum notorium, cui censura ipso facto incurrenda fuerat sta­
tuta, praevia quoque citatio et admonitio non requiritur (92); at si
delictum non sit notorium, huiusmodi quoque sententia declarato­
ria citatione rei non praemissa omnino nulla et irrita exsistit (93).
Quoad censuras ad modum praecepti peculiaris latis alia admo­
nitio non requiritur, praeter illam quae in ipso praecepto continenetur, quae est admonitio omnino singularis et personalis, qua sub­
dito in particulari intimatur, quid praestare debeat ut contumax non
sit, et hoc sive censura fuerit comminata ut ad modum latae senten­
tiae sit incurrenda sive ut ferendae sententiae (Commissio Codicis
14 lulii 1922 in A. A. S. a. 1922 p. 530).
245. Praemissa admonitione legitima antequam sententia parti­
cularis censurae feratur, universus ordo iudiciarius tum in substan­
tialibus tum in accidentalibus accurate servari debuit (can. 2225). (94).
Quare imprimis sub poena nullitatis universi processus canonici
etiam in causa censurae ferendae in forma legitima citandus est
reus (95), atque legitimae et necessariae requiruntur probationes
delicti (96) nisi delictum sit notorium et notorietas delicti sufficien­
ter probetur (97).
(90) Cap. 9 h. t. in Sext.
(91) Cap. 48 X, h. t. ; Suârez, I. c. sect. 11 ; Kober, 1. c. p. 151 sq.
(92) Ballerini-Palmieri, I. c. n. 109 ubi corrigit Wiestner, Schmalzgr., h. t.
n. 32, Reiffenst., h. t. n. 27, qui quod Suârez, 1. c. disp. Ill, sect. 10, n. 18, me­
rito detendit de sententia declaratoria, immerito et sine fundamento transtulerunt
ad inflictionem censurae in casu notorietatis delicti et contumaciae, quae contu­
macia non probatur notoria nisi per admonitionem iure praescriptam.
(93) Cap. 19 X, de haeret. V, 2 in Sext.; S. C. C. in caus. Albintimil. 18,
lun. 1746, apud Richt. ed. Cone. Trid. p. 442; Kober, 1. c. p. 166, sq. ; Thesau­
rus, 1. c.
(94) Suârez, 1. c. sect. 8, 13; Kober, 1. c. p. 158 sq.
(95) Cfr. c. 12, C Hi, q. 9.
(96) Cap. 10, X, de Const. I, 2; cap. 2 de V. S. V. 11 in Clem.
(97) Cap. 9, X. de accus. V, 1 ; cap. 3, X, de testib. II 21. In sententia ta­
men suspensionis ex informata conscientia, quae propter delictum occultum in­
fligitur, licet probationes non sint faciendae, at certe sunt habendae, ut in aliis
censuris, et in casu recursus ad Sedem Apost. etiam sunt exhibendae.

Denique sententia censurae pariter ferenda est in forma legiti­
ma generatim in iure communi pro sententiis iudicialibus in foro
ecclesiastico praescripta, et speciatim servendae sunt sollemnitates
cap. 1. de sent. exc. in Sext. per Cone. Lugd. I (a. 1245) denuo
statutae (98). De solemni anathematis sententia cfr. Pontificale Rom.
in. ord. excom.; Kober 1. c. p. 194 sq.

246. Denuntiatio censurae. Post sententiam particularem
censurae rite a competente iudice ecclesiastico latam ad complen­
dam sollemnitatem sequitur denuntiatio censurae. Cfr. c. XI, q. 2,
= c. 10 Cone. Ravennat. a. 877; Kober I. c. p. 177 sq. Attamen
postquam sententia lata rite et sufficienter publicata est, ut ab aliis
et ab ipso censurato servari possit, ulterior quaedam denuntiatio
prudenti arbitrio indicis ecclesiastici videtur esse relicta. Item a
prudenti arbitrio iudicis ecclesiastici pendet, an et quomodo cen­
sura ipso facto inflicta sit publice denuntianda (99), nisi speciali
iure denuntiatio censurae sit praescripta et determinata (100).
Quae publica denuntiatio censurae cum sit actus jurisdictionis et
potestatis coercitivae, nonnisi a competente iudice ecclesiastico (101)
vel ipsius nomine aut mandato (102) fieri potest, etiamsi delictum
sit notorium. Qui iudex competens imprimis erit is, qui sententiam
iudicialem tulit (103) vel legem condidit; in censuris vero latis a
(98) Suârez, 1. c. disp. 3, sect. 13; Thesaurus, De poen. eccl. V, Censurae
cap. 2; Kober, 1. c. p. 168 sq. ; Hilarius a Sexten, 1. c. p. 32.
(99) Suârez, I. c. disp. 3, sect. 14, n. 2, 4, 6; Kober, 1. c. p. 179 sq.
(100) Cfr. v. g. de excommunicatione Pontificale Rom. in ord. excom. ;
cap. 9 X, h. t. cap. 3 de cens. Ill, 13 in Clem. ; cap. 1, 2 de poen. V, 8 in Clem.;
cap. unie, de furt. V, 5 in Extrav. com.
Denuntiatio eo spectabat, vdexcommunicatis ubique aditus ecclesiasticus praeclu­
deretur et ut excusationis causa omnibus auferretur: quae erat aliqua ratione necessa­
ria cum ante Martinum V Const. « Ad evitanda » omnes excommunicati essent vitan­
di; post Martinum V erat necessaria ut essent vitandi. Qui conceptus vitandi per Co­
dicem est mutatus: quare nunc perseverat idem finis dandi censurae iuridicum publicitatem, sed citra respectum ad condicionem vitandi. Iure autem vigenti illa iuri­
dica publicitas satis habetur ex hoc quod sententia condemnatoria vel declaratoria
publici iuris fit aliquo legitimo modo v. gr. per eius publicationem in epheme­
ride dioecesana.
(101) Suârez, 1. c. n. 7 sq. ; Hilarius a Sexten, 1. c. p. 33.
(102) De publicatione vel exsecutione sententiae per inferiorem iudicem, quam
iniustam esse cognoscit, cfr. cap. 28 § 3 de off. et pot. Ind. del. I, 29; cap. 2 X,
de crim. fais. V, 20; Suârez, 1. c. sect. 15; Kober, 1. c. p. 181 sq.
(103) Cap. 53 § 1 de appell. II, 28.

iure communi denuntiatio est facienda aut a proprio Episcopo delinquentis aut ab Ordinario loci, in quo delictum est commissum (104).
Denique denuntiatio censurae ab homine per sententiam judicia­
lem latae apellatione interposita nequit suspendi (105), sicut ipsa
censurae sententia per appellationem generatim non suspenditur (106).
At denuntiato censurae, quae a iure lata est, et generatim ipso facto
fuit contracta, per interpositam appellationem suspendi potest (107).

VI. De effectibus censurarum ecclesiasticarum

247. Scholion. Quoniam inter censurae alicuius effectus po­
nitur privatio divinorum officiorum vel actuum legitimorum Codex
in antecessum can. 2256 declarat quid intelligatur duplici illa priva­
tione. Divina officia intelliguntur functiones potestatis ordinis, quae
de instituto Christi vel Ecclesiae ad divinum cultum ordinantur et
a solis clericis fieri queunt, velut celebratio Missae, cantus horarum,
publicae preces vel processiones, benedictio candelarum, palma­
rum etc.
Actus legitimi ecclesiastici intelliguntur: munus administratoris
gerere bonorum ecclesiasticorum; partes agere iudicis, auditoris et
relatoris, defensoris vinculi, promotoris iustitiae et fidei, notarii et
cancellarii, cursoris et apparitoris, advocati et procuratoris in causis
ecclesiasticis, munus patrini in sacr. baptismi et confirmationis; suf­
fragium ferre in electionibus ecclesiasticis; ius patronatus exercere
(can. 2256).
248. Effectus proprius et intrinsecus omnibus censuris iustis
et validis communis est imprimis privatio aliquorum bonorum spi­
ritualium non solum in foro externo, sed vere coram Deo (108).
(104) Cap. 1, X de raptor. V. 17.
(105) Crt. cap. 53 § 1 X, de appell. II, 28; Suârez, 1. c. sect. 15, n. 18;
Kober, 1. c. p. 185 sq.
(100) Cap. 8 X, de off. iud. ordin. I, 31 ; cap. 20 h. t. in Sext. ; Kober, I. c.
p. 224 sq.
(107) Suârez, 1. c. n. 19; Lugo, Resp. mor. 1. II, d. 6.
(108) Leo X Const. Exsurge Domine» 16 Maii 1520 prop, damnata 23
Lutheri; Pius VI, Const. < Auctorem fidei» 28 Aug. 1794 prop. damn. 46, 47;
Suârez, 1. c. disp. 6; Stremler, 1. c. p. 214 sq. Inter primos effectus censurae certe

Qui effectus duplici ratione obtinetur. Etenim censura aut immedia­
te et per se (109) certam privationem bonorum spiritualium (110)
efficit atque exsequitur, aut tantum mediate, quatenus obligat ipsum
hominem censura innodatum, ut is certis bonis spiritualibus sese
privet vel abstineat, aut alios obstringit, ut eos, in quos lata est
censura, bonis quibusdam spiritualibus privent et cum illis commu­
nicationem vitent. Quare prior effectus censurae habetur ipso mo­
mento, quo perfecte et absolute censura inflicta est neque ullo mo­
do impediri potest (111) ; alter effectus post censurae fulminationem
statim solummodo quoad illam obligationem absque ullo intervenien­
te ministerio oritur, quae postea tum ab homine censurato tum ab
aliis exsecutioni est mandanda. Quae exsecutio obligationis imposi­
tae ad instar effectuum remotorum sane variis modis culpabiliter
potest impediri (112), et hisce violationibus illius obligationis non
paucae poenae sive latae sive ferendae sententiae sunt statutae v. g.
irregularitas vel depositio (113). Ignorantia vero vel metus gravis,
nisi inferatur in ordine ad contemptum Ecclesiae, vel gravis necessitas,
vel scandalum vitandum, vel dispensatio efficere possunt, ut etiam
sine culpa effectus iste obligationis interdum impediatur vel suspen­
datur (114). Duplex vero iste effectus pro natura censurae, quae ad
frangendam contumaciam, non ad vindictam dirigitur, neque perpe­
tuum neque definitum durationis tempus habet, sed incertum et in­
determinatum; secus poena vindicativa, non censura haberetur. Cfr.
Stremler 1. c. p. 249. sq.

ille quoque est adnumerandus, quod qui ab uno Episcopo censura innodatus est,
etiam ab aliis Episcopis censura ligatus haberi debet, cfr. c. 3 § 1, X de privileg.
V, 33, cuius rei optimam reddit rationem Suârez, 1, c. disp. VI, sect. 4 n. 10.
Cfr. Kober, D. Susp. p. 89 sq., D. Kirchenb. 186 sq.
(109) Cap. 53 § 1, X de appellat. II, 28.
(110) De illis bonis spiritualibus cfr. Suârez, I. c. disp, l.sect. 1 ; Schmalzgr.,
I. c. n. 2.
(111) Cfr. cit. cap. 53 § 1, X de appell. quod appellatio, post inflictam cen­
suram interposita, non impediat vim et efficaciam censurae saltem quoad effectus
spirituales; Suârez, 1. c. disp. 5, sect. 2, n. 5.
(112) Suarez, I. c. n. 7 sq.
(113) Cfr.lib. V, tit. 27, de cler. exc., depos. vel interd. ministrante; Stremler,
I. c. p. 217 sq.
(114) Suârez. I. c. n. 11 sq. ; Stremler, 1. c. p. 219 sq.; cap. 5, X, de his,
quae ivi, 1, 40.

249. Censura manifeste sive notorie iniusta et invalida neque
in foro interno neque in foro externo ullum producit effectum.
Quare huiusmodi censura cum non exsistat neque obligationem in­
ducat, violari potest, quin poenae violatoribus censurarum statutae
incurrantur (115).
Quodsi censura iustam quidem habeat causam, sed occultam
et nullo modo in foro externo legitime probatam, profecto omnino
ligat in conscientia, si per legem vel praeceptum tamquam ipso
facto incurrenda lata sit; at si ab homine per sententiam particula­
rem feratur, sed in foro externo legitime non sit probata, nulla et
irrita exsistit (116), ideoque effectus iustae validaeque sententiae ne
in casu quidem violationis habere potest. Denique si censura inflicta,
nitatur causa in se falsa, sed in foro externo secundum legitimas
allegationes probata ideoque formaliter sit valida, nihilominus in
foro interno homo innocens ista censura non ligatur (117) et in
ipso quoque externo non vi sententiae, sed vi iuris naturalis ob
scandalum et contemptum auctoritatis ecclesiasticae vitandum pu­
blice, non secreto, praeceptis et prohibitionibus, censura impositis,
stare tenetur (118); immo ne publice quidem ad id obligatur, si pro­
hibitiones vel praecepta postponantur coram personis, quibus iniustitia censurae nota est, aut in loco, in quo censurae nulla habetur
notitia, aut iniustitia censurae publice et communiter nota est et in­
nocentia hominis censurati est notoria (119). Consequenter huius­
modi censura solummodo formaliter valida, etiamsi publice et cum
scandalo violetur, non inducit poenas, v. gr. irregularitatem, viola­
toribus censurarum statutas, neque in se et a parte rei alios produ(115) Cap. 2, 7, § 5 h. t. in Sext. S. C. C. in cans. Montis-alti 13 (15) Sept.
1800, in cans. Pisien. 25 Mart. 1752; Stremler, I. c. p. 221 ; Schmalzgr. 1. c. n. 80;
Bullerini-Palmieri, 1. c. n. 128 sq. ; Suârez, 1. c. disp. 4, sect. 6, n. 1 sed 7;
Kober, D. Kirchenb. p. 202 sq., 210 sq.
(116) Suârez. 1. c. sect. 7, n. 2, 4.
(117) Cap. unie. X, ut eccl. 111, 2 ; cap. 28, X h. t. ; cap. 1 de sent, et re
11, 14, in Sext.; Kober, 1. c. p. 211 sq.; Suârez, 1. c. n. 8 sq. 11, 12, 13, 14.
(118) Cap. 40, X, h. t.; Suârez, 1. c. n. 14, 15 sq. ; Kober, 1. c. p. 216 sq.
At salvum manet innocenti, praeter recursum, etiam appellationis beneficium ad
superiorem iudicem. Cfr. c. 5 Cone. Nicaen. (a. 325) = c. 73 C. XI, q. 3 ; cap. 48.
X, h. t.; Kober, I. c. p. 221 sq.
(119) Fagnan. ad cap. 3 X de sol. Ill 23 n. 11, 12; Kober, I. c.
n. 218 sq.

cit effectus censurae validae, v. gr. privationem jurisdictionis vel
inhabilitatem ad officia vel beneficia ecclesiastica (120), licet in foro
externo contrarium decerneretur (121).

VII. De appellatione vel recursu in censuris
250. Praenotiones. Appellatio in sensu stricto est provoca­
tio a indice inferiore ad superiorem; quare locum habet in proces­
su et sententia iudiciali.
Recursus est provocatio a Superiore inferioris gradus ad Superio­
rem gradus altioris, quare pertinet ad actus positos in ordine admi­
nistrativo, tametsi hic ordo haud raro exigit determinatas forma­
tâtes in modo procedendi, stricte tamen non iudiciales.
Effectus appellationis assignatur duplex suspensivus et devolutivus. Effectus devolutivus causam defert ad iudicium iudicis su­
perioris et hic est effectus essentialis appellationis ubicumque haec
est permissa. Effectus suspensivus suspendit jurisdictionem iudicis
inferioris, unde hic, appellatione pendente, sententiam latam exsequi
non possit et in genere ulterius in causa procedere non possit dum
appellatio durat: hic effectus de regula generali coniungitur cum
effectu devolutivo, nisi aliud in iure caveatur (can. 1889).
Quod dictum est de effectu appellationis pariter applicatur ef­
fectui recursus.
In appellatione vel recursu in censuris ratio habenda est tem­
poris quo censura contrahitur. Censurae cum sint poenae spiritua­
les et privativae, per quas non auferuntur res, sed effectus moralis
inducitur privationis iuris, quae absque facto nostro vel alterius in­
ducitur, secum trahunt exsecutionem et, statim seu eodem momento
(120) Suârez, 1. c. n. 19, 20 sq. Hinc patet, quo sensu accipienda sit sen­
tentia, quae S. Gregorio a Gratiano adscribitur c. 1, C. XI, q. 3, sed hisce verbis
in operibus S. Gregorii non reperitur:
sententia pastoris sive iusta sive iniusta
fuerit timenda est ». Ubique vera et valida sententia timenda est ob veros effectus
intemos et externos ; formaliter tantum valida timenda est, quia saltem externe
servanda est. Cfr. Kober, I. c. p. 220.
(121) Suârez, I. c. n. 18, 28, 29; Kober, 1. c. n. 218 sq. Quare si Stremler,
I. c. p. 215, asserit censuras validas sed iniustas et illicitas aequaliter producere
suos effectus, attamen posse ab iisdem appellari, id dumtaxat potest admitti eo­
dem sensu quo Kober, I. c. p. 210. id asserit de censura vere (non tantum formaliter) valida. Cfr. quoque Hilarius a Sexten 1. c. p. 29 sq.

quo irrogantur, incurruntur: nullum requirunt actum exsecutivum;
sed ministerio legis aut praecepti, si sunt latae sententiae; per
ipsam iudicis condemnatoriam sententiam irrogantur et incurruntur.
Illi ipsi effectus qui sequuntur ex publicitate, notorietate aut sen­
tentia declaratoria iam continebantur in ipsa censura, etsi externam
suam vim non exsererent.
Inde autem facile explicantur principia, quae regulant appella­
tionem vel recursum in censuris, et in can. 2243 sanciuntur.

251. A. Appellatio vel recursus a censuris iam appli­
catis i. e. iam irrogatis ideoque iam. incursis. In his recursus da­
tur tantum in devolutivo. Censura irrogata ex sese recepit exsecu­
tionem, sive irrogata fuerit per sententiam condemnatoriam sive ad
modum praecepti peculiaris. A fortiori cum effectu suspensivo non
admittunt appellationem, quae tamquam poenae latae sententiae in­
cursae sunt ministerio legis vel praecepti Superioris. Ergo appella­
tio vel recursus effectum dumtaxat habet devolutivum. Iudex altior
in appellatione vel Superior altior in recursu, praemisso processu
vel respective extraiudiciali inquisitione, censuram inflictam confir­
mabit, si casus ferat, vel absolvet aut iubebit absolvi (122).
Per se patet quod si censura aut ex termino aut sub condicione
fuerit suspensa, non erit contracta, nisi elapso termino vel verificata
condicione; tunc autem recursus non dabitur nisi in devolutivo.
Si agatur de his effectibus censurae latae sententiae iam incur­
sae, qui non exseruntur nisi post datam sententiam declaratoriam
censurae incursae, si contra sententiam declaratoriam apppellatio
interponatur, videtur dicendum hanc appellationem habere etiam
effectum suspensivum. De hac non expresse cavet Codex; ergo vi­
detur applicanda regula generalis de duplici effectu appellationis.
Insuper pendente appellatione nondum sufficienter constat de cen­
sura incursa, ad quam sufficientem iuridicam notitiam pertinet de­
claratoria sententia. Praeterea effectus qui pendent a sententia de­
claratoria, nondum ante ipsam receperunt exsecutionem, quam aequum
videtur posse impediri per appellationem cum effectu suspensivo (123).
(122) In iure Decretalium c. 7, § 3, V 11 in VI0 iudex appellationis poterat
ipse quidem absolvere, sed dicebatur honestius et convenientius esse, ut reum
absolvendum ad iudicem inferiorem remitteret, imponendo sc. ipsi obligationem
absolvendi.
(123) Chelodi, Ius poenale, n. 32; Roberti. 1. c. n. 289. Cfr. quoque Stremler,
I. c. p. 417 ; Fagnani, in cap. Super eo de sent, excomm.

252. B. Appellatio vel recursus a censuris comminatis.
Generatim can. 2243, § 2 ab his censuris admittit appellationem
cum effectu etiam suspensivo; quia non verificatur ratio allegata
de censura secum trahente exsecutionem, quia nondum incursa
est, dum manet in statu comminationis, cum illa exceptione de casu,
quo in determinata re seu negotio ius prohibeat appellationem seu
recursum in suspensivo (124).
I. Si poenae comminatio fiat per legem, sive latae sive feren­
dae sententiae, appellatio non habet sensum, potius esset rebellio
contra potestatem legiferam Superioris. Si remedium aliquod locum
habet potius erit remonstratio vel ipsi legislatori facta vel eius altiori Superiori, in praxi Rom. Pontifici. At talis remonstratio, vel,
si mavis, recursus, non potest habere effectum suspensivum, qui
in contemptum vergeret potestatis Superioris et innumeris abusibus
illam obnoxiam faceret.
II. Idem dicatur de praecepto generali, ad instar legis communitati
intimato, quod velut lex consideratur, exclusa indefinita seu perpe­
tua duratione.
III. Si comminatio contineatur in praecepto peculiari, sive aga­
tur de poena latae sive ferendae sententiae, appellatio seu recursus
fieri potest vel contra praeceptum vel contra comminatam poenam
vel contra utrumque : in hoc tertio casu praeceptum et censuram
suspendit, nisi agatur de re in qua ius non admittit appellationem
in suspensivo; si fiat contra praeceptum, etiam circa praeceptum
effectum habet suspensivum cum eadem exceptione de materia in
qua ille effectus excluditur; si fiat contra solam poenam seu censu­
ram, haec suspenditur, firma tamen obligatione servandi id quod
praecepto mandatur.
IV. Si comminatio contineatur in sententia, haec omnino assimilatur praecepto comminanti censuram (damno te ad praestandam
talem satisfactionem, secus excommunicationem incurres aut te ex­
communicabo). Evidens est perfecta assimilatio talis sententiae cum
praecepto quo extra iudicium Superior subdito intimet: «Fac hoc
secus eris excommunicatus vel te excommunicabo»; ideo valet
eadem regula quae de praecepto peculiari, suspendet aut censuram
(124) Illius exceptionis ratio est necessitas singularis boni publici. De iure
praeced. cfr. Benedictum XVI, Const. « Ad militantis - 30 Atari. 1742, in qua fiebat
enumeratio casuum, in quibus non erat admissa appellatio in suspensivo. In iure
Codicis saepe habetur exclusio appellat, cum tali affectu.

aut decretum prout appellatio fiat vel contra solam censuram vel
etiam contra decretum, cum eadem exceptione, quae dicta est de
praecepto.
De numero 111 et IV habentur in Codice plura exempla. Cfr.
v. gr. can. 345; 512, § 2; 513; 1340, § 3; 1395, § 2; 1428, § 3 etc.
Exemplo res declaratur: Episcopus Titio praecepit: «Hoc fa­
cias, nisi intra mensem feceris, eris suspensus»; si Titius infra men­
sem recurrerit censura suspenditur, immo etiam praeceptum si etiam
contra ipsum praeceptum recurret; elapso mense Titius manebit
suspensus et tunc recursus solum poterit habere effectum devolutivum. Idem dicatur de sententia: nisi infra mensem satisfaceris eris
ipso facto suspensus (125).

VIII. De censurarum reservatione
253. Notio. Reservatio in censuris est avocatio absolutionis
censurae ad iudicium Superioris; quare impedit ne inferior possit li­
berare a censura per eius absolutionem: nonnumquam connectitur
cum reservatione peccati, nonnumquam ab ea est omnino independens; sed semper in se est res distincta; nam absolutio peccati res­
picit solum forum sacramentale divinum; absolutio censurae res­
picit poenam in foro sociali ecclesiae impositam propter externam
actionem. Si excommunicatio propter talem externam actionem in­
flictam reddit, ut dicitur, peccatum in ea contentum reservatum
(atque idem obtinet in interdicto personali), id est quia impedit sa­
cramenti paenitentiae receptionem, in quo illud sicut alia peccata
remittenda sunt; sed peccatum in se non redditur reservatum, nam
si quavis ratione illa censura non incursa sit vel per actum fori ex­
terni fuit sublata, peccatum a quovis confessario, datis debitis dis­
positionibus, absolvi potest. Vicissim suspensio, quae non impedit
sacramenti paenitentiae receptionem, peccatum ob quod inflicta fuit
nullo modo reddit reservatum (can. 2246, § 3) (126).
(125) Cfr. Suârez, De censuris, disp. Ill, sec. VI, qui aliter rem explicabat.
(126) In casibus in quibus adest reservatio pontificia omnia peccata sunt
reservata ratione censurae, excepto unico peccato falsae delationis de crimine sol­
licitationis (can. 894); de iure codicis, cum non fiat distinctio, idem dicendum de
casibus episcopalibus in iure notatis, cum iure praecedenti satis communiter do­
cebant doctores utramque reservationem esse principalem. Quo novo iure statuto,
decet ut Episcopi sese accommodent, et ubi censuram reservatam statuunt absti­
neant a directa reservatione peccati (cfr. can. 2246, § 3).

254. Solet dici quod fundamentum reservationis censurae sit
bonum publicum hoc sensu, quod casus graviores, quasi difficilio­
res, indicio Superioris reservantur. Vix autem negari potest quod
legislatoris intentio directe dirigatur ad delinquentem, quem adigit
ut pro obtinenda absolutione recurrat ad Superiorem vel eius dele­
gatum, ita ut iurisdictionis sacerdotalis restrictio sit medium ad hoc
electum, quo verum gravamen delinquenti imponitur; quod inde etiam
fit manifestum quod pro gravioribus delictis strictior statuitur cen­
surae reservatio. Quare character poenalis reservationis censurae
non potest negari; est ipsius censurae seu poenae aggravatio.
Ita tamen urgetur, ut causae minuentes imputabilitatem, v. gr.
ignorantia, a reservatione non excusent. Reservatio vero in loco pro
quo statuta est applicatur omnibus, etiam his qui delictum admise­
runt in loco ubi reservatio non vigebat, modo ibidem vigeret cen­
sura, cum reservatio auferat potestatem absolvendi communibus
confessariis; ob similem rationem incursa censura reservata in uno
loco, ex particulari illius loci lege, potest sine speciali facultate in
alio loco absolvi, ubi communis confessarius non habet restrictam
iurisdictionem, quia ex iuris dispositione reservatio in particulari
loco vim suam extra illius territorii fines non exserit, et qui in alium
locum ubi non viget reservatio se confert, etiam in finem obtinen­
dae absolutionis, iure suo utitur (can. 2247, § 2).
Interpretatio reservationis est stricta (can. 2246, § 2), et in du­
bio sive iuris sive facti reservatio non urget (can. 2245, § 4), sive
dubium versetur circa delictum sive circa censuram aut reservationem.
Quodsi postea factum evaserit certum nova absolutio non re­
quiritur.
Quoniam scientia reservationis ut plurimum non habetur a com­
munibus fidelibus, sed generatim est petenda a Superioribus vel
confessariis, provide statutum est, quod si confessarius ignorans
reservationem, poenitentem a censura et peccato absolvat, absolutio
censurae valet, dummodo ne sit censura ab homine aut censura
specialissimo modo Sedi Apostolicae reservata (can. 2247, § 3);
quod videtur intelligendum de solis censuris pro quarum absolutio­
ne habet potestatem. — Ceterum facile in hac materia occurrere
potest applicatio can. 209, de iurisdictione ab Ecclesia supplenda,
quam profecto supplet in casu ignorantiae confessarii intra memo­
ratos limites.

255. Potestas reservandi cohaeret potestati ferendi censu­
ras ac statuendi normas pro earundem absolutione. Nonnumquam
reservatio fit ipsi Superiori reservanti v. gr. Rom. Pontifex reservat
sibi vel Ordinariis; Episcopus sibi reservat. Nonnumquam ex natu­
ra rei reservatio fit alii, ita Concilium ex natura rei non sibi reser­
vat sed determinato Superiori i. e. personae physicae; ita Capitu­
lum Generale Ordinis ex natura rei non sibi, cum permanenter non
duret, sed determinato Superiori censuram latam reservat.
Praescindendo ab Ordinibus religiosis circa ipsorum ius pro­
prium, duae species reservationis habentur in iure: reservationes
Rom. Pontificis et reservationes Ordinariorum. Mixta reservatio non
datur: nam «si censura Sedi Apostolicae reservata sit, Ordinarius
nequit aliam censuram sibi reservatam in idem delictum ferre» (can.
2247, § 1); quae enim sunt avocata ad iudicium Superioris hoc ipso
intelliguntur inferiori penitus substracta. Cfr. quoque can. 898. Pon­
tificiae ex dictis triplici modo habentur: simpliciter, speciali, specia­
lissimo modo, pro difficultate concedendi facultatem absolvendi.
Quoad Ordinarios Codex eos admonet, ne censuras reservent,
nisi attenta peculiari gravitate et necessitate aptius providendi disci­
plinae ecclesiasticae et medendi conscientiis fidelium (can. 2246. § 1).
Finis assignatur duplex, medicinalis et punitivus.
256. Reservatio censurae induci potest aut per legem vel prae­
ceptum generale sive latae sive ferendae sententiae, vel per prae­
ceptum peculiare aut per sententiam condemnatoriam sive latae sive
ferendae sententiae. Priores dicuntur a iure ; posteriores ab homine.
Quod praeceptum generale aequiparatur legi est res omnibus doctoribus nota et semper admissa: nulla est differentia nisi quod lex
habetur perpetua, utique perpetuitate relativa, nam leges saepe mu­
tantur, derogantur aut abrogantur; praecepta generalia sunt tempo­
ranea, quod facile cognoscitur ex hoc quod dantur pro facto de
se temporaneo v. gr. pro tempore pestis, belli, alius publicae cala­
mitatis. Hoc adeo est notum, ut legislator in Codice nequidem men­
tionem expressam fecit de praecepto generali in titulo de legibus
aut alibi: porro in definitionibus legis passim datis nequidem fit
expressa mentio de perpetuitate, et satis intelligitur legem de se
cessare quando respexit particulare tempus aut particularem neces­
sitatem, finito illo tempore vel cessante penitus illa necessitate; in

hoc casu canonistae illam temporaneam legem proprio iuridico vo­
cabulo vocarunt praeceptum generale.
Quoniam censurae ferendae sententiae violata lege ipso facto
non incurruntur sed debent applicari per sententiam iudicis, licet
sint a iure (i. e. constitutae) fiunt ab homine dum applicantur. Pari­
ter ab homine sunt censurae latae per praeceptum peculiare sive la­
tae sive ferendae sententiae: Codex non distinguit et praeceptum
peculiare et condemnatoriam sententiam aequiparat, et opponit tam­
quam alterum membrum verae divisionis censuris quae sunt et ma­
nent a iure (can. 2217, § 1, n. 3°). Eadem aequiparatio et oppositio
clarissimis verbis fit in can. 1145, § 2. Quare, nisi contradictionem
in eodem canone velimus asserere, in § 4 cit. canonis verba lege
vel praecepto intelligenda sunt de praecepto generali, quod reapse
instar legis est. De his solis censuris latae sententiae in lege vel
generali praecepto latis statuit can. 2245, § 4 non esse reservatas,
nisi in lege vel praecepto id expresse dicatur. Talis lex vel prae­
ceptum constituit obiectivam normam pro communitate; cui additur
tamquam sanctio censura i. e. poena taxati ve determinata, aggrava­
te poenae per reservationem non fuit constituta; ergo non est ad­
mittenda. Est principium quod iam fuit propositum in iure Decre­
talium cap. 39, X. V, 39 «Quia tamen conditor canonis eius abso­
lutionem sibi specialiter non retinuit, eo ipso concessise videtur fa­
cultatem aliis relaxandi».

IX. De cessatione et absolutione censurarum
ecclesiasticarum
257. Censurae ecclesiasticae sive latae sive ferendae sententiae,
quae per modum verarum legum poenalium statutae sunt, sed ne­
minem actu ligant, ad instar aliarum legum cessare vel abrogari
possunt. Item praecepta generalia vel specialia forte a Superiore ec­
clesiastico imposita etiam cum censura adnexa cessant revocatione.
Morte vero vel amissione iurisdictionis Superioris praecipientis, si
per legitimum documentum aut coram duobus testibus imposita
fuere, praecepta illa de se non cessant (can. 24); sed tum solum
cessant, cum Superior non intendit praecepti obligationem sustine­
re post resolutam propriam potestatem, ut in communibus casibus
fieri solet. Wernz t. 1, n. 135. Quibus in casibus cessante praecep-

to etiam cessat censura adnexa, dummodo nondum actu incursa vel
inflicta fuerit; etenim censura semel incursa vel inflicta non obstante
cessatione vel revocatione legis vel praecepti postea secuta ipso facto
non cessat, sed tantum absolutione tollitur (can. 2226, § 4). (127).

I

I
I

258. Quodsi vera censura ecclesiastica inflicta sit sive ipso
iure sive per sententiam iudicialem vel aequivalens peculiare prae­
ceptum, nonnisi absolutione tolli potest (can. 2248, § 1) (128). Nam
censura certe auferri potest ab eo, qui habet potestatem solvendi
ligatos S. Petro concessam; at huius potestatis proprius actus est
absolutio; ergo per absolutionem censura aufertur (129). Neque mi­
nus certum est, sola absolutione censuram auferri; etenim omnes
alii modi, qui fingi possunt, omnino sunt excludendi. Profecto cen­
sura non cessat morte auctoris sive Praelati censuram infligentis,
ut dictum est (130); nam licet ab eo pendeat, cum infligitur, id non
obtinet in conservanda censura; illa enim est poena, quae ex iuris
dispositione durat, donec legitime tollatur. Porro plene et perfecte
censura non tollitur 'morte censurati (131); afficit enim non solum
censuratum, sed etiam aliqua ratione fideles, quibus imponit obliga­
tionem abstinendi a certis actionibus. Quae obligatio fidelium, v. g.
quoad sepultaram, sola morte censurati non cessat. Denique si cen­
sura absolute lata sit, non cessat sola emendatione et satisfactione
delinquentis (132). Nam emendatio et satisfactio delinquentis est ra­
tio, ob quam censura a iudice competente tolli possit et debeat,
sed non sufficit, ut ipso facto cesset (133). Secus dicendum, si cen­
sura condicionate fuisset lata (134). At absolutio necessaria denega(127) Stremler, 1. c. p. 225 sq. ; Fagnanus, 1. c. in cap. 23, X h. t. n. 50 sq.;
(128) Cap. 1 X, de R. I. V. 41; Suârez, 1. c. disp. 7, sect. 1, n. 2 sq.;
Schmalzgr. h. t. n. 107 sq. ; Kober, D. Kirchenb. p. 447 sq. D. Susp. 127 sq.
(129) Cap. unie, de maior. I. 17 in Sext. ; cap. 7 § 1, h. t. in Sext.
(130) Cap. 11 § 1, X de off. iud. ordin. I, 31.
(131) Cap. 28, 38 X, h. t ; cap. 20 h. t. in Sext. ; Suârez, 1. c. disp. VII,
sect. l,n. 7; sect.. 7, n. 3 ; Kober, D. Kirchenb. p. 125 sq. ; de absolutione mortui
a censura et speciatim ab excommunicatione, iunct Rituale Rom.
(132) Prop. 44 damn, ab Alex. VII, 24 Sept. 1665 {Denzinger-Bannwart,
Enchiridion n. 1144).
(133) Cap. 11 X, de const. 1, 2; cap. 25, X de appell.; II, 28 cap. 15, 30,
X, h. t. ; Schmalzgr. h. t. n. 107 sq.; Reiffeast., h. t. n. 240 ; Pirhing. h. t. n. 179;
Kober, 1, c. p. 451 ; Ballerini-Palmieri, 1. c. n. 170.
(134) Schmalzgr., h. t. n. Ill; Ballerini-Palmieri, 1. c. ; Hilarius a Sexten
1. c. p. 34.

ri nequit cum primum delinquens a contumacia recesserit ad nor­
mam can. 2247, § 3 i. e. et delicti paenituerit et congruam satisfac­
tionem pro damnis et scandalo dederit aut saltem serio promiserit
(can. 2248, § 2) iudicio absolventis; qui, si res, ferat pro patrato
delicto congruam vindicativam poenam vel paenitentiam potest in­
fligere. Semel ablata per absolutionem, censura non reviviscit, nisi
in casu quo onus sub poena reincidentiae impositum impletum non
fuerit (can. 2248, § 3).
Quodsi censura v. g. suspensionis vel interdicti in determina­
tum tempus feratur, lapsu temporis cessat; verum huiusmodi cen­
sura non est poena medicinalis, sed potius vindicativa (135), ideoque generale principium de censuris sola absolutione tollendis non
mutatur (136).
%
259. Scholion. Absolutio a censura potest dari in foro inter­
no et in foro externo. Quodsi datur in foro externo utrumque fo­
rum afficit i. e. tam apud Ecclesiam, quam apud Deum vinculum
censurae aufert: at si datur in foro interno, vinculum poenale per
se solum tollitur apud Deum, manente vinculo apud Ecclesiam,
quae per se in suo foro externo potest ita absolutum tamquam censuratum habere (137), donec in ipso externo satisfactionem dederit,
si opus fuerit.
(135) Suârez, i. c. n. 11 ; Stremler, I. c. p. 227 ; Kober, D. Suspens, p. 127 sq.
(136) De discrimine inter absolutionem et dispensationem cfr. Thesaurus,
De poen. eccl. P. I. cap. 20 ; Ojetti, 1. c. v. Absolutio. Praecipuae differentiae
sunt: Absolutio est actus iustitiae, quo causa aliqua sive indicium terminatur in
favorem rei; sine iustitia denegari non potest reo paenitenti, qui satisfactionem
praestiterit, aut saltem sit paratus satisfacere, quando per ipsum non stat, quomi­
nus satisfactionem praestet ; semel valide concessa nequidem valide revocari pot­
est, nec cessat cessante causa propter quam data est. At dispensatio in poenis
est actus gratiae, quae per se etiam paenitenti et disposito denegari potest atque
est revocabilis ab eo, qui ex potestate ordinaria illam concessit, nec repugnat ut
cessante causa finali et adaequata dispensationis, cuius usus habet tractum succes­
sivum v. gr. in irregularitate, ipsa dispensatio cesset et reus poenae iterum sub­
jaceat.
(137) Cfr. Suârez, I. c. disp. VII, sect. 5, n. 20, disp. XLI, sect 2 n. 11;
Alterius, I. c. I. IV, disp. 1, c. 2. disp. 4, c. IV; Sdnchez, De matrim. 1. VIII.
disp. 34, n. 29; Thesaurus, 1. c. I, c. 22 ; Bonacina, De cens. disp. I, q. 3, punch 10,
ubi aliis verbis bene eandem rem declarat. « Ille dicitur absolvere in foro inte­
riori, seu conscientiae, cui superior concessit facultatem absolvendi, salvo iure co­
gnoscendi de illo delicto in foro exteriori et de eo poenam et satisfactionem im-

Atque per se quidem absolutio in foro externo esset danda;
censura enim in hoc convenit cum ceteris poenis, quod sit vincu­
lum poenale per externam et publicam seu socialem potestatem
coercitivam Ecclesiae impositum, quod proinde nonnisi per exter­
num exercitium eiusdem potestatis solvi potest. Nihilominus ex
una parte censurae saepe etiam ob delictum occultum, sine externa
procedura iudiciali tamquam poenae latae sententiae infliguntur; ex
alia parte censurae privant supernaturalibus bonis maxime ad salu­
tem necessariis, v. gr. usu sacramentorum, vel impediunt usum po­
testatis ecclesiasticae, cuius exercitium in sui favorem pro suo iure
postulant fideles a sacris ministris. Verum minister sacer potest esse
innodatus censura, quam fideles ignorant, ideoque qui suum mini­
sterium propter censuram negaret se ipsum proderet cum propria
infamia et fidelium scandalo. Idcirco debuit Ecclesia providere, ut
censurae suam non amitterent vim poenae et privationis ad fran­
gendam contumaciam et obtinendam emendationem destinatae, at
simul possent a censurato paenitenti ita tolli, ut is recuperaret ius ad
media supernaturalia vel ad exercitium potestatis, cuius usus non sine
ipsius ministri et ceterorum fidelium detrimento intercipitur (138). Quae
duo apte conciliavit Ecclesia dando in certis casibus et sub certis condi­
cionibus potestatem censurae absolutionem pro foro interno impertien­
di, quae tamen in foro externo plenum saltem effectum non obtineret
nisi accederet absolutio etiam pro foro externo data. Cfr. can. 2251.
Illa absolutio data in foro interno, quod non necessario est fo­
rum sacramentale (139): 1° si censura est notoria, non liberat censuratum ab obligatione in facie Ecclesiae seu publice se habendi
ut adhuc censura ligatum, quamdiu de legitima absolutione publice
non constat; secus potest a iudice puniri tamquam violator censuponendi ». Cfr. quoque Const. Bened. XIV * Pastor bonus » de facultatibus S. Paenitentiariae §§ 6,7, 8, 32. Similis distinctio fit in dispensationibus v. gr. in impedi­
mentis matrimonii; citata Const. Benedicti XIV, §§ 43, 45, 51, 52, 53; Gasparri,
De matrim. n. 251 sq. 322, 430; Benedictus XIV, Inst. eccl. 87, n. 49 sq.; Wentz,
I. c. tom. IV, n. 9, not. 9, 10. Quare non videtur probandus modus loquendi
adhibitus a Noldin, 1. c. n. 31, si distinguit inter censuram contractam in solo
foro interno et censuram contractam in foro externo; censura enim est vinculum
fori externi, quod quidem vere potest tolli per absolutionem in foro interno da­
tam, at illi ablationi Ecclesia pro suo iure potest ponere limitationem quod non
suffragetur pro foro externo, nisi etiam in hoc servatis servandis obtenta fuerit
absolutio. Cfr. Lugo, De fide, disp. XXIII, n. 64; Ballerini-Palmieri, 1. c. n. 161 sq.
(13S) Ballerini-Palmieri, 1. c. n. 136.
(139) Ballerini-Palmieri, 1. c. n. 194 sq.

rae. At iudex potest, si vult, absolutionem etiam pro foro externo
acceptare (140); 2° si censura fuit occulta, tum censuratus non pro­
hibetur etiam publice se habere ut absolutum· Quodsi accidat, ut
deinde censura innotescat et causa ad forum externum deferatur,
poterit quidem, si casus ferat, propter delictum, cuius causa censu­
ram incurrerat puniri, sed nequaquam tractari tamquam irregularis,
quasi censuram nondum sublatam violasset, si modo de absolutio­
ne obtenta fidem facere possit. Quae relatio ad externum forum
iudiciale videtur etiam dari, quando qui notorie censuram incurre­
rat et in foro conscientiae absolutus fuerat occulte et sine scanda­
lo contra prohibitionem censurae fecerit, 3° Si casus ad forum iudiciale deductus fuerit, dum in eo causa pendet nec absolutio pro
foro interno est danda nec si data fuerit quidquam videtur prodesse; non enim videtur dari ab Ecclesia facultas quae redundet in
praeiudicium fori exterioris atque maxima adest incongruentia iuridica,
si dum iudex iudicium instituit de vinculo poenali, veniat alius qui
illud vinculum solvat et contemptui exponat iudicis potestatem (141).

260. Principia de potestate absolvendi censuras. I. Si
quis pluribus censuris detinetur, potest ab una absolvi, ceteris minime
absolutis. Id potest accidere ex defectu seu limitatione potestatis et
etiam ex hoc quod cessatio contumaciae habeatur circa unum delictum,
perseverante contumacia in aliis delictis ob quae censurae incursae sunt.
Huius principii consequentia est, quod is qui absolutionem
petit debeat omnes casus iudicare, secus absolutio valet tantum
pro casu expresso, non pro reticitis. Nihilominus licet petitio parti­
cularis facta sit, si absolutio data fuit generalis (v. gr. illa quae ha­
betur in forma sacr. Paenitentiae), talis generalis absolutio valet
quoque pro reticitis bona fide, exceptis specialissimo modo S. Sedi
reservatis, non valet pro reticitis mala fide (can. 2249). Talis absolutio
in reticitis est implicita si confessario non deest potestas (in quantum
possum et tu indiges), sed directa; ubi deest potestas, ius supplet
hoc canone; absolutio indirecta ne cogitari quidem potest in censuris.
261. II. Censura ab homine. Subtectum legitimum potestatis
absolvendi a censuris specialiter ab homine latis sive per praecep­
tum particulare sive per specialem sententiam judicialem est ille, qui
(140) Thesaurus, 1. c. ; Laytnann, 1. I, trad. 5, part. 1 c. 7, n. 7 ; Suârez,
]. c. n. 26; Navarrus, consil. 4, n. 4, cons. 51, n. 3 ; Ballerini-Palrnieri, 1. c. n. 206.
(141) Ballerini-Palrnieri, 1. c. ; cfr. quoque Const. Benedicti XIV, ■ Inter
praeteritos > §§ 61. 63. Paulo aliter rem explicat Roberti, 1. c. n. 271.

censuram legitime tulit (142) aut eius successor (143), aut superior
competens (144), aut ipsorum delegatus (can. 2245, § 2) (145).
(142) Cfr. c. 33 (31) Apost. ; c. 53 Cone. Uliber. (a. 300-306); c. 16,17 Cone.
Arelat. (a. 314); cap. 8, 11, X, de off. iud. ord. I, 31 ; c. 1, X, de Reg. lur. V, 41;
L. 35 D, de divers reg. iur. L. 17; Schmalzgr,, 1. c. n. 86. Quam potestatem auctor
censurae exercet etiam in reum, qui domicilium mutavit, in quem propter vincu­
lum impositum quoad hanc causam adhuc retinet jurisdictionem. Nec illa potestas
cessat in auctore censurae post interpositam appellationem, quia per hanc non
privatur iurisdictione quoad ea, quae appellationi non obstant ; porro appellationi
absolutio non obstat, cum praecise haec sit, quae per appellationem obtineri in­
tenditur. At iudex delegatus potest absolvere ante interpositam appellationem, non
post illam, quia per appellationem privatur iurisdictione. Schmalzgr., 1. c. n. 87;
Ballerini-Palmieri, 1. c. n. 132. Sed cum auctore censurae non est confundendus
is, qui merus fuit exsecutor aut denuntiator censurae ; nam in exsecutore facta exse­
cutione omnis potestas est extincta, c. 22, X, h. t. ; denuntiator vero vinculum cen­
surae non induxit, sed mere publicavit, Schmalzgr., 1. c. n. 88 ; Kober, 1. c. p. 453.
De exceptionibus cfr. Ballerini-Palmieri I. c. n. 133; Hilarius a Sexten,
p. 38 sq. v. gr. si auctor censurae factus est excommunicatus vitandus; si R. Pon­
tifex censuram ab Ordinario latam in forma specifica confirmavit, c. 22, X, de
praeb. III, 4 in Sext Illa exceptio, quae tit. c. 19, X, h. t. de censura lata ab Ordi­
nario in incendiarum, cuius absolutio reservatur R. P. non amplius videtur esse
usu recepta. Pariter in c. 26, X, de offic. iudic. deleg. I, 29, non videtur contineri
vera exceptio, sed delegato R. Pontificis tribuitur annus ad exsecutionem sententiae.
(143) Cfr. c. 40 C. XI, q. 3; cap. unie, de maior. I, 17 in Sext.; Cone.Trid.
Sess. XXIV, cap. 16 de ref. Contrarium tenet Roberti, I. c. n. 295 sq., de censuris
latae sententiae per praeceptum peculiare inflictis nova quadam opinione, quam
ante propugnaverat Sole De dei. et poen. p. 122, sed parum consequenter. Nam
iudex in applieanda censura ferendae sententiae per condemnatoriam sententiam,
cum monitionem praemittere debeat, idem prorsus facit ac Superior extra iudicium.
Iudex : « fac hoc, satisfacias, secus ipso facto es excommunicatus »; Superior : * Hoc
praesta vel hoc omittas, secus ipso facto es excommunicatus ». Si primum vincu­
lat personaliter delinquentem iudici ; alterum quoque vinculabit Superiori ; nec illa
sententia nec tale praeceptum elidi possunt per absolutionem ab alio datam. Ce­
terum alius absolvens deberet exigere ab absolvendo satisfactionem Superiori
exhibendam, cuius unius est decernere num illa satisfactio sit sibi sufficiens.
(144) Kober, D. Kirchenb, p. 45S sq. Superior autem intelligitur qui pleno
iure talis est v.gr. R. Pontifex respectu Episcopi, Generalis respectu Provincialis.
At Legatus inde a Concilio Tridentino sess XXIV, c. 20 de ref. non iam potest
absolvere censuratos ab Ordinario, nisi in casu appellationis ; nec Metropolita (a
fortiori nec Patriarcha aut Primas) censuratos a suffraganeo nisi in casu appella­
tionis vel visitationis. Schmalzgr., 1. c. 90, 91 ; Kober, I. c. p. 458 sq.; BalleriniPalmieri, 1. c. n. 134; Hilarius a Sexten. 1. c. p. 39. Qua potestate superior com­
petens convenienter non utitur, nisi prius satisfactionem exigat et imferiorem
Praelatum moneat, ne huius auctoritas contemptui exponatur.
(145) R. I. 6S in Sext.; cap. 26 X, de off. et pot. iud. del. I, 29.

262. HI. Censurae a iure latae non reservatae. 1°) Pote­
stas absolvendi a censuris iure latis (146) neque reservatis competit
cuilibet confessario in foro sacramentali; extra forum sacramentale
cuilibet habenti in reum jurisdictionem fori externi.
2°) Idem dicendum est de censura lata per praeceptum ge­
nerale; nam huiusmodi censurae aequiparantur censuris a iure
latis (147).
Quae absolutio a confessariis data iure praecedenti videtur ha­
buisse valorem in foro quoque externo (148). Nunc autem standum
est canoni 2251. Attamen non videtur dari magnum discrimen cum
illo praecedenti iure: nam Superior fori externi per se debet prae­
sumere absolutionem obtentam, si constet reum adiisse confessarium
approbatum.
3°) Pro reservatis Rom. Pontifici requiritur facultas generalis
vel specialis vel specialissima pro gradu reservationis.
263. IV. Censurae a iure reservatae. A censuris a iure
latis et reservatis solum potest absolvere is, cui sunt reservatae vel
huius superior aut successor aut rite delegatus (Cone. Trid. sess.
XIV c. 7). Quare a censura reservata Episcopo vel Ordinario quili­
bet Ordinarius absolvere potest suos subditos, Ordinarius loci
etiam peregrinos (can. 2253). Hanc videntur participare Cardinales
ex can. 239; eandem recipiunt canonici paenitentiarii ex can. 401,
§ 1. Religiosi vero et alii qui obtinuerunt facultatem absolvendi
censuras iure communi Ordinario reservatas, non possunt sine fa­
cultate ab Ordinario obtenta absolvere a censura quam Ordinarius
constituit sibique reservavit. Quae delegatio ad absolvendum fieri
potest a iure seu per legem aut per concessionem specialis faculta­
tis particulari personae factam.
(146) Suârez, 1. c. disp. VII, sect. 3, 4, 5; Schmalzgr. 1. c. n. 95; Kober,
L c. p. 463.
(147) Cfr. Suârez, I. c. disp. 7 see. 2; Kober, D. Kirchenb. p. 452 sq. ;
I- c. n. 85 sq. ; Ballerini-Palmieri, 1. c. n. 132 sq. Supra n. 223, III, cum nota.
(148) Arg. cap. Nuper, 29, X. de sent. exc. V, 39 ; S. C. C. in caus. Comp.
14 lun. 1591 ; Ferraris, Prompt. Bibi. v. Excommunicatio art. S n. 4; Schmalzgr.,
I. c. n. 96; Kober, 1. c. p. 469 sq. ; Suârez, 1. c. see. 5, n. 19; cfr. tamen quae
idem addit, n. 29 de scandalo vitando; Lega, 1. c. n. 124; Gury-Ferreres, 1. c.
n. 951 ; Hilarius a Sexten, I. c. p. 40 ; Noldin, I. c. n. 28. Semper tamen etiam in
censura non reservata est excipiendus casus, quo causa iam sit deducta ad forum
contentiosum, nisi iam reus ob defectum probationis fuerit dimissus.

V. Facultas delegata. Ab ipso iure communi plures huiusmodi delegationes sunt factae: 1° Cardinales, ex privilegio per sta­
tutum perpetuum ipsis a Pio X concesso, 29 dec. 1912 atque ad
modum praerogativae ipsi dignitati cardinaliciae adnexo, absolvere
possunt quoslibet paenitentes a quibuslibet peccatis et censuris, ex­
ceptis tantum censuris specialissimo modo Sedi Apostolicae reserva­
tis et illis quae adnexae sunt revelationi secreti S. Officii (149).
Quod statutum transiit in ius Codicis, can. 239, § 1, 1°.
2° Episcopi in propria diocesi possunt per se ipsos aut per
alium, ad hoc specialiter deputandum, absolvere quoscumque sibi
subditos a censuris etiam Sedi Apostolicae reservatis sed in casibus
occultis tantum et in foro conscientiae (Cfr. Cone. Tridentinum sess.
XXIV. c. 6. de ref.). Excipiuntur censurae speciali vel specialissimo
modo reservatae (can. 2239, § 2) (150): exceptio iam erat facta in
Const. Apostolicae Sedis.
3° Iam ex eodem Concilio Tridentino sess. XIV. c. 7. et nunc
ex can. 882 omnes sacerdotes absolvere possunt a qualibet censu­
ra utcumque reservata eos, qui sunt in articulo vel periculo mortis
positi; quibus nunc ex responso S. Paenitentiariae 18 martii 1912
tempore belli aequiparandi sunt omnes milites in statu bellicae con­
vocationis, seu, ut aiunt, mobilizationis constituti (151)·
4° Etiam sine specialibus facultatibus in casibus vere urgentioribus quilibet sacerdos approbatus potest absolvere a quibuscumque censuris papalibus sub poena tamen (generatim) reincidentiae in
in easdem censuras, nisi ille qui ita fuerit absolutus, infra mensem,
(149) Ferreres in Razôn y Fe » tom. 33, p. 243 sq. ; in quo decreto dicitur
illa privilegia cardinalibus concedi iam ante publicationem novi Codicis.
(150) S. C. Inquis. 66 lan. 1892; Kober, 1. c. ; D’Annibale, I. c. n. 346; Lega,
1. c. n. 124; Noldin, 1. c. n. 29 ; Gury-Ferreres, 1. c. II, n. 952, 954; BalleriniPalmieri, 1. c. n. 144 sq., 149 sq. ; Hilarius a Sexten, 1. c. p. 40 sq.
(151) D'Annibale, 1. c. n. 439; Ballerini-Palmieri, 1. c. n. 140 sq., 295 not.
(a); Ojetti, Synopsis 111, n. 3492; Gary-Ferreres, 1. c. II, n. 574, 576 ; Ferreres in
- Razôn y Fe » tom. 33, p. 521 sq., de resp. S. Paenitentiariae 18 Mart. 1912. At
absolutis in articulo mortis a censura speciali modo R. P. reservata remanet, si
convaluerint, obligatio standi mandatis Ecclesiae i. e. recurrendi per se vel per
confessarium ad R. Pontificem i. e. ad S. Paenitentiariam vel ad habentem facul­
tatem absolvendi a censuris R. Pontifici specialissimo modo reservatis et quidem
sub poena reincidentiae in eandem censuram (S. C Inquis. 17 lunii 1891, 19 Aug.
189 ubi erat sermo de censura speciali modo reservata. Eadem obligatione sub
eadem poena reincidentiae tenetur, qui in dicto articulo seu periculo mortis abso­
lutus est a censura ab homine, recurrendi ad illum qui censuram tulit (can. 2225)

saltem per epistolam et per medium confessarii (nisi id paenitens
per se ipsum praestare malit) recurrat ad Sedem Apostolicam, aut ad
Episcopum vel eius vicarium generalem (si Episcopus facultatem
habeat absolvendi a papalibus), vel saltem eadem reservata iterum
confiteatur apud sacerdotem, qui habeat facultatem absolvendi a cen­
suris reservatis — In casu extraordinario impossibilitatis recursus,
onus recurrendi non est imponendum, excepta censura can. 2367,
sed tunc confessarius debet se substituere Superiori et imponere de
iure imponenda sub onere reincidentiae (can. 2254) (152).
Quid sacerdotes regulares vi suorum privilegiorum vel alii sa­
cerdotes ex induitis extraordinariis in absolutione censurarum pro
foro interno possint, ex tenore documentorum est eruendum (153).

O
• ·

S· · * ’

t

i!·

:C‘.
• *· v

-*t
I

P

264. Historia circa absolutionem a reservatis. Cum reservatio importet ut causa deferenda sit ei, cui est reservata eiusve
delegato: potestas sacerdotum (et respective Episcoporum) in censuras reservatas regebatur usque ad Decretum S. O. 23 lunii 1886
iure Decretalium, attento nihilominus Cone. Trid. sess. XIV.
et Const. Apost. Sedis.
Iam illo Decretalium iure erant assignati casus, in quibus censurae papales devolverentur quoad absolutionem ad Episcopum vel
sacerdotem (cap. 25. X. V, 39).
A. 1°) In articulo mortis quilibet sacerdos potuit absolvere
censuras reservatas. Manebat tamen obligatio postea recurrendi ad

(152) S. C. Inquis 23 lunii 1886, 19 Aug. 1891, 30 Martii 1892, 19 Dec. 1900;
Gury-F.rreres, 1. c. II, n. 575 sq. ; Ferreres in « Razôn y Fe » tom. I, p. 254 sq.;
Ballerini-Palmieri, 1. c. n. 295. Cfr. tamen de casu impossibilitatis recurrendi etiam
per epistolam, S. C. Inquis. 9 Nov. 1898, 6 Sept. 1900 cum exceptione facta pro
censura absolventis complicem ab eadem S. C. Inquis. 7 lun. 1899. Quae disci­
plina de directa absolutione pro casu urgenti a censuris R. Pontifici reservatis,
cum onere recurrendi per litteras sub poena reincidentiae, nondum erat expressa
sanctione extensa ad censuras Episcopis per ius particulari ab ipsis conditum re­
servatas (cfr. Lehmkuhl, II, n. 410; Gury-Ferreres, 1. c. II, n, 574); sed facile
propter paritatem rationis illa extensio fieri posset, qua ratione simul induceretur
uniformis quaedam praxis in materia reservationis, Lehmkuhl, 1. c. n. 880. - Quae
extensio ex tenore can. 2254 iam est facta, nam canon non respicit singularem
casum papalem.
(153) S. Paenitentiaria 5 Dec. 1873 iunct. Ballerini-Palmieri, 1. c. n. 167sq.
294, tom. V, n. 510 sq.; Piat. Mont., Praelet. iur. reg. t. H, q. 257, 259 sq. ;
Vermeersch, De religiosis, n. 516, 519.

S. Sedem pro omnibus; post Const. Apost. Sedis pro solis reservatis speciali modo (cap. 13, 26, 58 X. V, 11 in VI).
2°) Extra mortis periculum in casu impedimenti. Recursus
praescriptus erat recursus personalis, ex quo facile explicatur impe­
dimentum talis recursus. Ergo in impedimento personaliter adeundi
S. Sedem: a) si impedimentum esset temporaneum (non tamen om­
nino breve et transiens, sed diuturnum) v. gr. ratione infirmitatis
non periculosae, insidiarum in intinere, absolutio directa devolve­
batur communi sacerdoti, sed sub onere, iuramenti fide confirman­
do, de adeunda S. Sede post impedimenti cessationem (cap. 11 et
29 X et cap. 22 in VI cit. tit.). — b) si impedimentum erat per­
petuum v. gr. in paupere, uxore, impubère, mutilato, in indefinite
vel ultra quinquennium impedito, communis confessarius poterat
directe absolvere, sine onere recurrendi (cap. 58 et 13. X. V, 39). —
Idem valebat de censuris Episcopo reservatis.
B. Ab anno 1886 nova per accommodationem et authenticam
interpretationem inducta fuerat disciplina.
Ergo: a) impedimentum sive perpetuum sive temporaneum, iam
non intelligendus erat de impossibilitate personalis accessus, sed de
impossibilitate sive personaliter sive per litteras adeundi. Unde im­
pediti habendi non erant, nisi qui non valerent recurrere, neque
personaliter neque per litteras; quare clausula de instituendo ad
S. Sedem recursu intelligenda in posterum erat de recursu sive
personali sive per litteras (S- O. 23 lunii 1886, 17 lunii 1891,
9 Nov. 1898).
b) Sub ambitu impedimenti temporanei comprehensum fuit
impedimentum transiens; immo addita est facultas pro casu urgentiori
(S. O. 23 lunii 1886; 16 lunii 1897).
Inde prodiit disciplina in Codice relata.

265. Condiciones (154) requisitae ex parte absolventis sunt
potestas absolvendi, in subiecto habili, immunitas ab errore circa
causam principalem sive motivam (155), libertas a metu gravi et
iniuste incusso ab homine (156), ad extorquendam absolutionem,
(154) Suârez, 1. c. sect. 6 ; Schmalzgr., 1. c. n. 99 ; Kober, 1. c. p. 305 sq.
(155) Cap. 42 χ, h. t ; cap. 5, X, de off. iud. ord. I, 31 ; Ballerini-Palmieri,
1. c. n. 175; Hilarius a Sexten, I. c. p. 44.
(156) Cap. unie, de his, qui vi, I, 20 in Sext. ; quo in capite etiam irritatur
facta ob eandem causam censurae reservatio, quare non obstante revocatione

secus in unoquoque casu invalida est absolutio. Ex parte vero ab­
solvendi requiritur imprimis saltem ad convenientem concessionem
absolutionis, ut reus censura innodatus apud competentem iudicem
ecclesiasticum vel Superiorem aut delegatum gratiam absolutionis
petat (157); attamen ista petitio absolute necessaria non est, quo­
niam absolutionis beneficium etiam invito saltem a Superiore concedi
potest, si rationabilis causa id exigat (158). Quae petitio absolutionis,
ut convenienter fiat, personaliter est praesentanda; sed etiam per
alium sive per procuratorem legitimo mandato speciali munitum fieri
non prohibetur. Etenim si vel ipsa absolutio a censura saltem ur­
genti ex causa absenti dari (can. 2239), multo magis per procurato­
rem peti potest (159). Qua in re analogia cum absolutione sacramentali nequit urgeri, sed potius paritas cum inflictione (160) censurae
est attendenda. Profecto absens si accipit absolutionem sine condi­
cionibus specialibus ipso momento absolutionis datae eius effectus
consequitur (161), nisi alia sit intentio superioris absolventis; at
antequam certus habeatur nuntius de absolutione secuta, censuram
inflictam licite neque censuratus neque alii fideles negligere atque
violare possunt (162).
Maxime vero in absolvendo ad licitam absolutionem sive ab
ordinario sive a delegato iudice factam requiritur, ut is ante abso­
lutionem deposita contumacia (163) satisfaciat parti laesae et si casus
mandati vel sententiae de censura sub condicione aut intra certum tempus incur­
renda, praecepto violato censura incurritur, si illa revocatio per vim aut metum
iniustum fuit obtenta. Suârez, 1. c. n. 13; Ballerini-Palmieri, I. c. n. 174; Hila­
rius a Sexten, 1. c. At censura excommunicationis ipso facto incurrendae contra
eos cit cap. statuta, qui absolutionem per vim extorqueant, propter silentium
Pii IX, in Const. « Apost. Sedis », non amplius viget, nec in Codice fuit renovata,
firma tamen irritatione (can. 2238).
(157) Cap. 40, X, h. t. ; cap. 6, X, de eo, qui dux, IV, 7 ; Kober, 1. c. p. 521 sq.;
Tertullianus, De orat. c. 7 ; Benedictus XIV, De syn. dioec. I. Vil, c. 16, n. 6;
Hilarius a Sexten, I. c. p. 44 sq.
(158) Suârez, 1. c. sect. 7 n. 5 sq.
(159) Cfr. c. 8 C. Il, q. 5; Suârez, 1. c. n. 4 ; Schmalzgr. I. c. n. 102; Balterini-Pabnieri, I. c. n. 208.
(160) Cap. 5 X, de cleric, exc. V, 27.
(161) Cap. 7, 30, 33, X. de rescr. 1, 3;cap. 1, eod. tit. I, 3; in Sext.
(162) Suârez, 1. c. n. 4; Kober, I. c. p. 523 sq.
(163) Cfr. c. 8, Conc. Nicaen, (a. 325); c. 5 C. XXIV, q. 2 ; Suârez, 1. c.
n. 6 sq.; Kober, 1. c. p. 512 sq, ; Schmalzgr., 1. c. n. 100, 101; Ballerini-Palmieri,
L c. n. 209 sq.

ferat, etiam publico scandalo vel damno (164). Quodsi absolvendus
ad satisfactionem praestandam actu impotens sit, iure praecedenti
cautionem pignoraticiam vel fideiussoriam (165) vel si ne hanc qui­
dem exhibere valebat, saltem iuratoriam (166) praestare debuit, ante­
quam absolveretur (167); immo Innocentius III, cap. 51, X, h. t. cum
iuramentum iuxta formam Ecclesiae haberi non posset, ut cum praevia
manuali promissione absolutio concederetur, benigne induisit. Quare
iuramentum ad valorem absolutionis non requirebatur (Gloss, in
cit. c. 51, X, h. t. v. Cum promissione). Iure vero Codicis, attento
can. 2242, § 3, cautio etiam mere iuratoria non requiritur, sed etiam
eius exactio non prohibetur; sed de se sufficit seria promissio. Quod
si ordinarius iudex non praemissa satisfactione vel promissione abso­
lutionem a censura concedat, valida est absolutio, itemque valore
non destituitur, si fiat a iudice delegato cum clausula « satisfacta
parte » deputato, nisi aliunde constet, satisfactionem vel saltem illius
cautionem tamquam condicionem sine qua non delegationi fuisse
appositam. Cfr. Pirhing, h. t. n. 163; Ballerini-Palmieri, 1. c. n. 179sq.;
Hilarius e Sexten, 1. c. p. 46 (168).
(164) Cap, 8 X, de off. iud. ord. I, 31 ; cap. 2 h. t. in Sext. ; Cone. Trid.
Sess. XXIV, cap. 12 de ref.; cap. 16, X, de elect. I, 6; Ballerini-Palmieri, I. c.
η. 176 sq.
(165) Cit. cap. 2 h. t. in Sext
(166) Cit cap. 8 X, de off. iud. ord.; cap. 23 X, de V. S. V. 40; cap. 3, X
de solut. Ill, 23.
(167) Schmalzgr., 1. c. n. 101.
(168) Qnaestio de liceitate et valore absolutionis ante datam vel saltem pro­
missam satisfactionem videtur restringenda ad unicum casum practicum, in quo
satisfactionem censuratus non vult dare cum possit, vel saltem non vult promit­
tere, dum actu dare non possit. Nec sunt verae exceptiones a generali principio
quod absolutio non est danda (i. e. saltem licite) ante datam vel saltem promis­
sam satisfactionem, duo casus per modum exceptionis allegari soliti, sc. quando
pars, cui satisfactio esset danda, iniuriam remittit vel quando pars laesa oblatam
iustam satisfactionem reicit ; nam in primo casu obligatio satisfactionis cessat et
obligatio, quae non datur, urgeri non potest; in altero casu censuratus obligationi
suae satisfecit nec amplius est debitor satisfactionis praestandae. — Quodsi Ordi­
narius non data nec promissa satisfactione valide absolvit, ratio videtur esse, quae
traditur cap. 7 de sent, excom. V, 11 in Sext. «quoniam etsi contra ius litiga­
toris non tamen contra ius constitutionis absolvit », non quia Superior in lege sua
valide etiam sine causa dispensat; nam ex communi doctrina hic ordinarius prout
opponitur delegato, intelligitur qui habet ordinariam potestatem absolvendi in casu,
sive quia ipse de lege a se facta iudicat de sententia inferioris, sive quia iure ei
competat potestas absolvendi a sententia Superioris, v. gr. Episcopus in censuris

266. Modus concedendi absolutionem a censura est multi­
plex (169). Atque imprimis sicut censura a iure aut ab homine in­
fligi potest, ita etiam a iure vel ab homine absolutio est permissa;
attamen ordinarius modus est absolutio ab homine.
Praeterea est modus absolvendi simplex et absolutus, quo reo
emendato et a contumacia recedenti simpliciter et absolute datur
absolutio. Modus vero condicionatus in hoc consistit, quod absolu­
tioni condicio de praeterito sive de praesenti sive de futuro ita appo­
natur, ut illa condicione deficiente ipsa censurae absolutio omnino
corruat. Qua in re nequit dubitari, quin etiam appositio aptae con­
dicionis de praeterito vel de praesenti, valori et per se etiam liceitati
non obstet. Immo condicio quoque de futuro valorem absolutionis
non impedit, nam neque ex natura rei neque iure divino positivo,
ut in sacramentali absolutione a peccatis, neque iure canonico pro­
hibetur, atque vel ipsa inflictio censurae condicionata in iure est per­
missa (170); attamen modus iste absolvendi, utpote alienus ab usu
Ecclesiae atque rationibus convenientiae et prudentiae ordinarie non
commendatus, regulariter in praxim non est deducendus.

papalibus occultis. At etiam Ordinarius illicite absolvit, tum ob iniuriam parti
factam, tum quia violat iuris ordinem, Schmalzgr. h. t. n. 101 ; Ballerini-Palmieri,
I. c n. 183. Delegatus vero certe ob easdem rationes illicite absolvit ; sed prae­
terea etiam invalide si condicio de satisfactione praestita vel promissa sit condicio
sine qua non, quia in tali hypothesi jurisdictione caret; quodsi illa condicio ex­
presse non apponatur sed tantum clausula «satisfacta parte», absolutio videtur
esse habenda valida cum Sdnchez, Reiffenst., Pirhing et aliis ; nam ex natura rei
sufficit prohibitio, non necessario requiritur irritatio actus, nisi speciali iure de
contrario caveatur ; condicio vero in illa clausula contenta eo modo censenda est
apposita, quo continetur in iure communi, in iure autem communi non ponitur
ut condicio, cuius defectus irritet actum ; ergo etiam in delegato per se absolutio­
nem non reddit nullam. D’Annibale, I, n. 41, 76, 352; Lega, 1. c. n. 130— Atque
inde apparet quid sibi velit in materia absolutionis a censuris clausula addi solita
in concessionibus facultatum « iniunctis de iure iniungendis », (cfr. v. g. Pagellam
S. Paenitentiariae), sci. praeter recessum a contumacia, iniungenda est satisfactio
parti laesae praestanda et reparatio publici scandali, si adfuit S. Paenit. 10 Dec.
1860 in Act. S. Sedis t. 1, p. 566. Hilarius a Sexten, 1. c. p. 45, 46 ; cui duplici
obligationi nunc adiungenda est obligatio recurrendi per litteras ad Superiorem,
quando datur facultas absolvendi cum illo onere.
(169) Suârez, 1. c. sect. 8; Schmalzgr.. 1. c. n. 103 sq. ; Kober, I. c. p. 537.
(170) Cap. 40, X, de appell. (II, 2S) ; Ballerini-Palmieri, 1. c. n. 185 sq. ;
Hilarius a Sexten^ I. c. p. 35.

Porro est modus absolvendi « ad cautelam » (171), quo cavetur
damnum, quod ex ignorata vel dubia censura sive ipsi censurato
sive aliis provenire potest v. gr. ex officio (172) vel privilegio eccle­
siastico invalide concesso (173). Quodsi Van Espen aliique canonistae
et Synodus quoque Pistoriensis absolutiones ad cautelam etiam usu
praxique Ecclesiae probatas putarunt esse inefficaces mere styli clausulas
et inutiles vanasque formulas, huiusmodi opiniones in Pii VI, Const.
« Auctorem fidei » 28 Aug. 1794, pr. 48, tamquam falsae, temerariae,
praxi Ecclesiae iniuriosae merito condemnatae sunt. Cfr.'supra cap. XX.
Tandem exsistit modus absolvendi qui vocatur « ad reincidentiam > eo quod homo a censura certo cognita ita vere absolvatur,
ut denuo in eandem specie censuram incidat, si opus sub censura
praeceptum non exsequatur. Quae reincidentia potest esse a iure aut
ab homine (174) statuta, et cum tantum incurratur si nova culpa
gravis admittatur, cum contumacia coniuncta, ob omissionem operis
iniuncti rationem quoque novae numero censurae habet. Quare re­
incidentia illa solummodo decerni potest ab eo, qui habet ius sive
per legem sive per sententiam ferendi censuram (175).
Ab ista absolutione ad reincidentiam proprie dicta omnino di­
stinguenda est altera, quae nonnisi improprie absolutio ad reinciden­
tiam dici potest, quatenus per illam censura in se non tollitur, sed
solummodo determinatus quidam effectus censurae pro certo acto
et tempore aufertur vel suspenditur (176). Quo tempore elapso sen(171) Cap. 40, 52 X, h. t. cap. 7 § 6, h. t. in Sext. ; Forma absol. sacramentaiis « in quantum possum et tu indiges »; Suârez, 1. c. n. 12 sq. ; Schmalzgr.,
1. c. n. 104; Kober, I. c. p. 541 sq.; Ballerini-Palmieri, 1. c. n. 201,190.
(172) Cap. 9, X, de except. (II, 25); Stremler, 1. c. p. 248.
(173) De singulari specie absolutionis ad cautelam cfr. cit cap. 40, 52, X, h. t;
cap. 2, 7 § 6 h. t. in Sext.·. Schmalzgr. 1. c. ; Kober, 1. c, p. 543.
(174) Cap. 8, X, de off. iud. ord. 1, 31 ; cap. 22 h. t. in Sext.; S. C. C. in
caus. Cassan. 26 Apr. 1749; Ballerini-Palmieri, 1. c. n. 191 sq. Lega, 1. c. n. 115;
Hilarius a Sexten, 1. c. p. 35; D’Annibale, I, n. 354; ubi not. 19 censet post
Const. -■ Apostolicae Sedis ■» non amplius habere locum ipso iure reincidentiam;
at certe per decreta S. Officii saltem instaurata est poena reincidentiae in censu­
ram contra eos, qui postquam in casibus recentioribus a reservatis R. Pontifici
absoluti fuerunt ab inferiori, non recurrunt intra mensem saltem per epistolam,
ut iam monuit idem D’Annibale in ultima editione Summulae et expresse tradit
in Commentario in Const. * Apost. Sedis » (a. 1894) n. 230, 231. Codex autem de
novo firmavit can. 2252, 2254.
(175) Suârez, I. c. sect. 8, η. 10 sq.; Stremler, 1. c. p. 246 sq.
(176) Cap. 38, i. f. X, de testib. 11, 20; Ballerini-Palmieri, n. 190.

'i.r ■>. 1

GENERALIA DE CENSURIS PRINCIPIA

275

! i
H ji I
gi
«i

tentia censurae inflictae sine nova culpa denuo plenam suam vim
exserit.

267. Forma quaedam absolutionis omnibus censuris commu­
nis, quae ad valorem sive substantiam actus requiratur, iure posi­
tivo non est praescripta (177). Quare sufficit et requiritur, ut abso­
lutio iis verbis signisque sensibilibus (178) manifestetur, quibus inter
homines de ablatione vinculi censurae constare possit. Hinc si in­
tentio competentis Praelati ecclesiastici concedendi absolutionem a
determinata censura certae personae sufficienter ex verbis vel signis
vel circumstantiis patet, omnino valida est absolutio censurae neque
v. gr. requiritur, ut scripto detur vel causa censurae exprimatur.
Ipse quoque Codex de remissione poenarum in genere convenien­
tiam adstruit (can. 2239, § 2) ut poenae scripto inflictae remissio
scriptis concedatur. At cum iam longo saeculorum usu (179) certae
stabilesque formulae et sollemnitates accidentales tum in foro interno
tum in foro externo sint introductae et authenticis libris liturgicis
Ritualis et Pontificalis Romani approbatae, ab illis ad licitam cen­
surae absolutionem concedendam in praxi nequit recedi, nisi iusta
causa excuset. Ad hos provocat Codex citra rigorosum praeceptum
in can. 2250. § 9: « Absolutio censurae in foro sacramentali conti­
netur in consueta forma absolutionis peccatorum in libris ritualibus
praescripta; in foro non sacramentati quolibet modo dari potest, sed
ad excommunicationis absolutionem regulariter formam adhiberi con­
venit in eisdem libris traditam ».
Quodsi censurae inflictio publice denuntiata fuit, etiam denun­
tiatio sive publicatio absolutionis proportionata est necessaria (180).

(177) Suârez, 1. c. sect. 9; Schmalzgr, I. c. n. 98.
(178) At ne ipse quidem Rom. Pontifex praesumendus est, absolutionem
censurati tacite sive factis concessisse, nisi id dare exprimat. Cfr. cap. 41 X, h. t.,
cap. 4 h. t. in Clem.
(179) Cfr. c. 108, C. XI, q. 3; cap. 28 X, h. t. ; Kober, D. Kirchenbann p. 551
sq., D. Suspens, p. 141 ; Ballerini-Palmieri, 1. c. n. 171 ; Hilarius a Sexten, I. c.
p. 46 sq.
(180) Suârez, 1. c. sect. 10, n. 3; Kober, 1. c. p. 558.

De excommunicatione

I. Nomen, notio, divisio, origo excommunicationis

268. Nomen. Excommunicatio (άψορισμος) antiquo Ecclesiae
usu in iure Decretalium (1) comprobato est vocabulum artis, quo
prima ex tribus speciebus denotatur, quae sub communi genere
censurae comprehenduntur. Primis saeculis, quamvis in designanda
excommunicatione maxima esset varietas, tamen diversa illa vocabula
diverso modo substantialitar eandem rem denotarunt (2). Attamen
praeter vocabula voci excommunicationis affinia maxime in usu fuit
verbum < anathematis > (άνά&εμα). Quod verbum ex Sacra Scrip­
tura (3) desumptum mox in foro ecclesiastico (4) frequenter adhi­
betur ad designandam perfectam sive totalem exclusionem ab Ecclesia
Christi, atque etiam in Ecclesia latina usque ad Concilium Tridentinum (5) verba excommunicationis et anathematis promiscue adhi­
bentur (6). Hinc si in canonibus antiquis (7) ante collectionem Gregorii IX interdum excommunicatio et anathema sibi videntur opponi,
prius vocabulum potius excommunicationem quandam minorem (8),
anathema vero maiorem denotavit excommunicationem. At post­
quam Gregorius IX cap. 58, X, de sent, excom. V, 39 declaravit,
verbo excommunicandi simpliciter prolato significari maiorem excom­
municationem, oppositio inter excommunicationem et anathema, si
(1) Cap. 20, X, de V. S. V. 40.
(2) Kober, D. Kirch en b. p. 52 sq.
(3) Num. XXI, 3.
(4) Cfr. Symbol. Nicaen. (a. 325) i. f. « τούτους αναθεματίζει ή... εκκλησία » ;
Cone. Gangr. (a. 362-370?) i. f. canonum « ανάθεμα έστω»; Hefele, Konziliengeschichte tom. I, p. 791 sq.
(5) Sess. XXV, cap. 3 de ref. « excommunicationis gladius »; « anathematis
mucrone... ferire poterit»; Suârez, 1. c. disp. VIII, sect 2, η. 2 sq. 6.
(6) Devoti, Instit. canon, lib. IV, tit. 18 § 7 ; Hlnschius, I. c. t. V, p. 9 not 2.
(7) Cfr. u. 24 Cone. Turon, (a. 567); c. 56 Cone. Melden. (a. 845) = c. 41.
C. XI, q. 3; Ioann. VIII, sen a. 876 in c. 12 C. Ill q. 4, cum. diet Orat ; Kober,
1. c. p. 37 sq.
(8) Suarez, 1. c. n. 9 ; Kober, 1. c. p. 38 ; Hinschius, 1. c. t. V, p. 7 sq.

occurrat, ita accipienda est ut anathema significet sollemnem excom­
municationem pro gravioribus delictis ab Episcopo parato amictu etc.
latam, excommunicatio vero simpliciter intelligi debeat de maiore
excommunicatione, quam iudex ecclesiasticus sine sollemnitate per
sententiam scriptam legendo promulgat. Quae distinctio secundum
analogiam divisionis voti sollemnis et simplicis non est substantialis,
sed mere accidentalis ideoque duplicem quandam veram speciem
excommunicationis totalis non constituit (9).
Quodsi praeeunte S. Apostolo Paulo (10) verbo anathematis
additur Maranatha, huiusmodi verhum, prout occurrit in legibus
ecclesiasticis (11), refertur ad tempus futurum et significat < donec
Dominiis redeat ». Quae forma profecto auget extrinsecam sive acci­
dentalem sollemnitatem excommunicationis, sed novam poenam non
addit neque necessario illo rigore est intelligenda, quasi quis exinde
absolute et sine ulla spe reconciliationis sit ab Ecclesia separatus (12),
ut complures scriptores arbitrati sunt (13).

269. Notio. Excommunicatio in genere recte definitur: O/zswra, qua quispiam separatur ab ecclesiastica communione fide­
lium (14).
Qua in definitione omissis non paucis verbis superfluis v. gr.
t ab Ecclesia instituta » (15), verbum censurae denotat genus, cuius
prima et praecipua species est excommunicatio (16), quo excommu-

V;

»>

(9) Cfr. c. 106 C. XI, q. 3 — Cap. incert. auct. ; cap. 10, X de iudic. II, 1 ;
Pontificale Rom. in ord. excom. ; Sudrez, 1. c. disp. VIII, sect. 2, n. 7, 8, sect. 3 sq. ;
Hollweck, 1. c. p. 114.
(10) I Corinth. XVI. 22; Comely, S. J. Commentarius in I ep. ad Cor.
p. 531 sq.
(11) Cfr. c. 30, C. XXIII, = cap. apocryph. Silverti ; c. 75 Cone. Tolet. IV,
(a. 663) ; c. 10 Cone. Tolet. XVI (a. 693); c. 13 Cone. Troleiens. (a. 909).
(12) Sudrez, 1. c. sect. 2 n. 7 ; Hefele, 1. c. tom. I p. 155; Binterim, Denkwuerdigk. V, 2 p. 267 sq. ; Hinschius, 1. c. t. V, p. 8 sq.
(13) V. g. Kober, I. c.p. 42 sq. Cfr. quoque Benedict. XIV, De synod, dioec.,
lib. X, cap. 1 n. 7.
(14) Sudrez, 1. c. disp. VIII, sect. 1; Hollweck, 1. c. § 45; Hilarius a Sexten,
1. c. p. 48 ; Hinschius, 1. c. tom. IV, p. 747 sq. satis confuse de poenis ecclesias­
ticis philosophatur et imprimis sine ullo solido fundamento et arbitrariis interpre­
tationibus innixus contendit, primis quinque saeculis excommunicationem non
fuisse censuram, sed poenam vindicativam.
(15) Sudrez, 1. c. n. 2 sq.
(16) Cap. 20 X de V. S. V 40; Sudrez, I. c. n. 1.

nicatio sufficienter distinguitur ab ecclesiasticis poenis, irregularitate
ôz/s aliisque inhabilitatibus, reliqua vero verba insinuant discrimen a
suspensione et interdicto. Nam neutra ex istis duabus censuris for­
maliter separat a communione ecclesiastica fidelium, sed suspensio
privat ecclesiastico ministerio, interdictum vero solum divinis rebus
vel officiis.
Porro excommunicatio non ita privat communione fidelium ut
tollat habilitatem, radicalem ad illam communionem in charactere
baptismali sitam, sed proxime privat usu communionis fidelium et
iure ad licitum usum illius communionis (17).
Denique nomine communionis ecclesiasticae (18) comprehenditur
etiam communio mere civilis et politica consistens in actionibus ex­
ternis ad humanam societatem pertinentibus ; quatenus versatur inter
fideles et Christianos (19) et ad spiritualem finem ordinari et idcirco
sub prohibitionem Ecclesiae cadere potest. Maxime vero communio
Ecclesiastica intelligitur de sacra et spirituali communione, quae
pendet a voluntate Ecclesiae. Quae communio in primis complectitur
communicationem externam in rebus sacris, velut in usu sacramen­
torum et sacrificii aliarumque rerum sacrarum, etiamsi effectus qui­
dam internus non habeatur; deinde eadem communio ecclesiastica
sese extendit etiam ad participationem quandam mixtam fundatam
in externa communicatione, quae simul internum effectum producit,
qualis est v. gr. applicatio communium suffragiorum et satisfactio­
num, quae pendet ab Ecclesia (20).
At nequaquam est communio, quae pendet ab Ecclesiae volun·
tate, communicatio illa mere interna in gratia et caritate et fide, per
quam fideles inter se et cum Christo mystice copulantur. Quare
privatio communionis ecclesiasticae numquam sese extendit sua vi
et efficacia ad illam communionem internam auferendam vel impe­
diendam (21).
Excommunicatio est poena indivisibilis : quare eius effectus in­
curruntur omnes, nec potest infligi cum partiali efiectu (can. 2257).
(17) Suârez, 1. c. η. 3.
(18) Suârez, I. c. η. 6, 7, disp. XV, sect. 1, π. 1 sq.
(19) Suârez, 1. c. disp. XV, sect. 1 η. 11.
(20) Ballerini-Palmieri. I. c. n. 211; Hilarius a Sesten, 1. c. p. 49.
(21) Quare descriptio excommunicationis, quam Kober, 1. c. p. 32 loco strictae
definitionis contra morem veterum canonistarum exhibet, non leviter exaggerata
parumque accurata esse videtur.

270. Divisio. Excommunicatio generatim eodem modo divi­
ditur atque censura universim spectata (22). Quare, omissis inutilibus
repetitionibus (23), unice commemoranda est singularis quaedam di­
visio excommunicationis in iure antiquo recepta et frequenter usitata
sci. in excommunicationem maiorem et in excommunicationem minorem (24). Illa est censura, qua quis totaliter a communione eccle­
siastica fidelium separatur, altera vero est censura, qua quis directe
tantum perceptione (usu passivo) sacramentorum privatur (25).
Excommunicatio maior diversas species non habet neque habere
potest et « excommunicatio minor et maior et anathema », ut patet
ex n. 268, nequaquam habendae sunt ut tres verae species coordinatae.
Maioris utilitatis practicae est divisio excommunicatorum in vi·
tandos et in toleratos. Quae distinctio quoad rem, non quoad verba
a Martino V in Concilio Constantiniensi a. 1418 (26) introducta
neque subsequent! legislatione efficaciter abrogata usque ad tempus
Codicis viguit (27). Qua ex disciplina excommunicat! vitandi so(22) Suârez, 1. c. disp. VIII, proem. ; Kober, I. c. p. 49 sq.
(23) Cfr. de excom. latae sententiae ; Kober, I. c. p. 55 sq.
(24) Cap. 10 X, de cleric, excom. ministr. V, 27; Suârez, I. c. sect. 2;Ballerini-Palmieri, I. c. n. 212, 223 sq. ; Kirchenlex. v. Bann. p. 1935; Hollweck, I. c.
§45 not. 1 ; Hinschius, I. c. t. IV, p. 751, t. V, p. 16 sq. At ex disciplina eccle­
siastica nunc vigente excommunicatio minor saltem ipso iure inflicta non amplius
exsistit, quippe quae Pii IX, Const. ■ Apostolicae Sedis * abrogata est, quemad­
modum constat ex responso S. C. Inq. 5 Decemb. 1883 dato et a Rom. Ponti­
fice confirmato.
(25) Cap. 59 X, h. t. ; cap. 2, X de except II,.25; cap. 10, X de cleric, exc.
V, 27; Cone. prov. Tarracon, (a. 1685) deer. 8; Synod, mont. Liban, (a. 1736)
P. II, cap. 6, n. 3 in Collect. Lacens, tom. p. 746, tom. II, p. 140; Schmalzgr. h. t.
n. 204, 210; Ballerini-Palmieri, I. c. n. 225 sq. ; Hilarius a Sexten, 1. c. p. 50 sq.
(26) Hefele, I. c. tom. VII, p. 357. de art. 7 « Ad vitanda concordata cum
natione germanica inita.
(27) Suarez, 1. c. disp. IX, sect. 2 ; Kober I. c. p. 245 sq. ; Bened. XIV, De
synod, dioec. lib. XII, cap. 5, n. 4; Devoti, Inst, canon, lib. IV, tit. 17, §§ 10, 11 ;
Ballerini-Palmieri, I. c. n. 214 sq. De genuino textu Const. * Ad evitanda » iam
saltern a tempore Navarri excitata est controversia, dum hic auctor in Manuali
c.27, n. 35, diversam retulit lectionem ab ea quae per S. Antoninum (Summ. historial.
P. Ill, tit. 22, c. 6, § 4 et Summ. theol. P. HI, tit 25, c. 2, 3) fuit divulgata et ipsi
Concilio Constantiensi attributa, quam tamen hodie certo constat fuisse Martini V,
indultum in concordatis cum natione germanica factum et, ut ostendit Hefele
I. c. destinatione universale et perpetuum. Cfr. utramque lectionem apud Hollweck,
Die Kirchlichen Strafgesetze in Append. I. Quae altera lectio, a Navarro quoad

lummodo erant notorii percussores clerici, etiamsi a iudice eccle­
siastico denuntiati non essent et praeterea ii, in quos sententia ex­
communicationis a iudice ecclesiastico nominatim lata et publicata (28)
aut specialiter et expresse publiceque denuntiata esset. Reliqui ex­
communicat! ideo dicebantur tolerati, quod fidelibus (29) cum illis
permissa erat communicatio in humanis et civilibus atque aliqua ra­
tione etiam in divinis; at minime < arbitrari debuerunt catholici, fas
sibi esse indistincte cum haereticis quamvis non denuntiatis in rebus
sacris et divinis communicare » (30).
substantiam non accurate quoad verba relata, habetur in Act. Cone. Basileensis et
in Concordato Leonis X cum Francisco I a Cone. Lateranensi V approbato.
Illud vero praesertim est animadvertendum, inter utrumque textum discrimen esse
substantiale maximique momenti ; quod in textu qui dicitur Concilii Constantiensis solus notorias clerici percussor est vitandus praeter eos, < qui specialiter
et expresse per sententiam a iudice publicatam vel denuntiatam » fuerint excommunicati; at in altero textu, praeter nominatim excommunicatos vel ut tales de­
nuntiatos, declaratur vitandus, nulla facta distinctione in delictis, omnis notorie
excommunicatus * aut si aliquem ita notorie excommunicationis sententiam con­
stiterit incidisse, quod nulla possit tergiversatione celari, aut aliquo modo iuris
suffragio excusari ». Cui discrimini accedit alterum non minoris momenti, quod
solum in hoc altero textu habetur clausula finalis, qua excluditur intentio aliquem
favorem praestandi ipsis excommunicatis, qui per Const, declarantur tolerati : « Per
hoc tamen huiusmodi excommunicatos, suspensos, interdictos seu prohibitos, non
intendit in aliquo relevare, nec eis quomodolibet suffragari ».
Fatendum est solam hanc alteram lectionem referre dispositiones cohaerentes
cum principiis iuridicis et cum fine concessionis atque cum querelis non undequaque iniustis, quae illi ansam dederunt {Hollweck, 1. c. § 48. not. 1); nihilominus
iam Navarrus 1. c. n. 35, concessit posse probabiliter teneri illam Constitutionem
non fuisse receptam nisi cum sola illa limitatione de excommunicatione ob no­
toriam percussionem clerici et multo magis deinde post Suarezium disp. IX, sect. 2,
n. 5, idem tenuerunt doctores fere communi consensu, cui deinde certe in lege
favorabili tuto stari potuit. Cfr. Ballerini-Palmieri, 1. c. n. 217 sq. ; Hilarius a
Sexten. 1. c. p. 51 sq.; Hollweck, 1. c. Immo, de iure ferendo, illa unica exceptio
de notorio percussore clerici, cuius iuridica ratio non satis intelligitur, facile posset
abrogari, et quoad obligationem urgendi publicos effectus censurarum melius in­
sisti posset in sententia iudicis condemnatoria aut declaratoria censurae incursae,
quae sententiae generatim publice innotescunt, aut saltem iuridice publicum red­
dunt factum quod quis sit determinata censura innodatus. — Cui desiderio apta
quadam ratione Codex fecit satis.
(.28) Kober 1. c. p. 257 sq.
(29) Quare ex tenore decreti Martini V, ipsis excommunicatis nullus favor
novus fuit concessus. Cfr. Kober, 1. c. p. 265.
(30) Bened. XIV, De synod, dioec. lib. VI, cap. 5 n. 2.

Ante Const. Martini V, omnes excommunicati erant vitandi, cum
hoc tamen discrimine, quod, hi quorum excommunicatio erat pu­
blice nota, publice et ab omnibus erant vitandi; hi vero, quorum
excommunicatio erat occulta seu publice minime nota ab illis erant
vitandi qui excommunicationem novissent. Inde facile oriebantur
dubia, anxietates et scandala, quae dederunt occasionem disciplinae
a tempore Martini V inductae.
Codex alia ratione providit, mutatis condicionibus requisitis ut quis
sit vitandus et nonnullos effectus excommunicationis quae alios fideles
respiciunt decernendo non induci nisi per sententiam condemnatoriam vel declaratoriam.
Itaque ex can. 2258 « nemo est vitandus nisi fuerit nominatim
a Sede Apostolica excommunicatus, excommunicatio fuerit publice
denuntiata, et in decreto vel sententia expresse dicatur ipsum vitari
debere >. Additur tamen exceptio de eo qui sive occulte sive pu­
blice violentas manus in personam Rom. Pontificis iniecerit, qui ipso
facto est vitandus (can. 2243, § 1 η. 1).

271. Origo. Dubium exsistere non potest, quin potestas infli­
gendi excommunicationem ex natura rei omni societati quoad sub­
stantiam propria (31) ab ipso Christo Domino Ecclesiae etiam di­
recte et positive collata sit (32); ipsa vero excommunicationis insti­
tutio, quam ratio naturalis suasit et praxis populorum, praesertim
Hebraeorum (33), commendavit, proxime ex iure ecclesiastico (34) est
repetenda, quemadmodum supra de censuris universim spectatis iam
fuit demonstratum.

(31) Kober, 1. c. p. 1 sq.
(32) Matth. XVIII, 15 sq. ; Suârez, 1. c. disp. 1, sect. 2; Kober. 1. c. p. 8 sq.
Devoti, Inst, canonic, lib. IV, tit. 18 § 2; Hollweck, I. c. p. 114; Hinschius, 1. c.
tom. IV, p. 691, not. 3, 6, gratuitis suis assertionibus sine ulla ratione prolatis vim
argumentorum, quae ex variis textibus sacrae scripturae a viris catholicis petuntur
v. g. ex cit. text. S. Matth., certe elidere non potuit.
(33) Kober, I. c. p. 2 sq. Inde tamen vel ipso Hinschio fatente (1. c. not. 2)
minime cum Vitringa asserendum est, excommunicationem Christianam repetere
originem suam historicam ex Hebraeorum excommunicatione atque consulto in
illius imitationem institutam esse.
(34) Suârez, 1. c. disp. II, sect. 1, 2; disp. Vlll, proem. Quare si Kober,
I. c. p. 14 sq. excommunicationem dicit esse « divinam institutionem », id ad po­
testatem excommunicandi est restringendum. Cfr. Devoti, I. c. not. 2.

CAPUT XXII

II. De subiecto activo et passivo,

obiecto, condicionibus,

modis, formaque excommunicationis (35)

272. Cum quae supra de censuris universim spectatis in hac
re disputata sunt, maxime excommunicationi conveniant, omissa fu­
siore tractatione potius brevis tantum instituenda est repetitio, et
pauca solummodo sunt subiungenda, quae forte specialem disputatio­
nem merentur.

273. Sublectum activum potestatis excommunicandi, quam vel
ipsis reformatoribus fatentibus (36) Christus aliqua ratione dedit
Ecclesiae suae (37) nequaquam radicaliter et proprie est penes « uni­
versitatem Ecclesiae > atque nonnisi quoad exercitium penes Epi­
scopos aliosque ministros Ecclesiae de consensu saltem praesumpto
totius corporis, ut Quesnel, Dupin, Van Espen, Febroniiis falso do­
cuerunt (38).
Immo potestas ferendi excommunicationem inprimis supremo
plenoque iure propria est Romano Pontifici. Competit quoque
Episcopis (39) aliisque Praelatis et congregationibus ecclesiasticis
supra h. t. § 1 enumeratis et in usu suae jurisdictionis non im­
peditis vel ligatis. Quodsi Praelati inferiores et imprimis Episcopi
legitime ferunt excommunicationem, profecto huiusmodi excommunicatus ubique terrarum tenetur abstinere ab omni fidelium com­
municatione, et omnes fideles ubique obligantur vitare excommunicatum modo in nova disciplina constituto. At universalis ista vis et
efficacia excommunicationis proxime et immediate non est repetenda
ex iure quodam divino, neque eo progrediendum est, ut Episcopi
non vi potestatis ordinariae, sed solummodo tamquam delegati
Sedis Apostolicae excommunicationem dicantur infligere. Quamvis
enim indubitatum sit, Episcopos pro sua particulari iurisdictione
(35) Suârez, 1. c. disp. XVIII. sect. 1 sq.; Kober, I. c. p. 64 sq.
(36) Kober, 1. c. p. 16 sq.
(37) Devoti, Inst. canon, hb. IV, tit 18 §§ 3, 12.
(38) Clemens XI Const. · Unigenitus· 8 Sept. 1713, prop. 90 apud Denzin
ger-Bannwart, Enchirid. n. 1440; Devoti 1. c. § 12, not. 2; Kober I. c. p. 64 sq.
(39) Sollemnis excommunicatio (anathema) ex iure communi a solis Epis­
copis, non ab aliis interioribus Praelatis infligi potest. Cfr. Kober I. c. p. 73 not.
3 p. 77 sq.; Hinschius 1. c. tom. V. p. S not. 3 p. 27S sq.

non posse instituere excommunicationem cum vi illa et efficacia
universali, tamen postquam hoc genus censurae usu nunc receptum
interveniente auctoritate Ecclesiae sive Romani Pontificis institutum
est, nihil amplius obstat, quominus Episcopus excommunicationem
infligat cum omnibus effectibus ex institutione Ecclesiae iureque
communi illi adnexis (40)
274. Sublectum passivum excommunicationis capax imprimis
debet esse homo viator vivens hac vita mortali (41), adultus, et
rationis compos, baptizatus, vere subiectus alteri tamquam superiori,
certa et sufficienter determinata persona, quemadmodum patet ex
dictis de censuris in genere h. torn. Excommunicatio vero numquam promulgari potest in universitatem vel collegium vel com­
munitatem ut communitatem, sed directe in illas dumtaxat determi­
natas personas singulares et physicas de collegio vel universitate,
quas culpabiles esse constat (can. 2255) (42); etenim bona quibus
excommunicatio privat, principaliter sunt personalia et vere punire
innocentem est absurdum; id autem contingeret, si excommunicatio
promulgaretur in communitatem. Ceteroquin Ecclesia excommuni­
cationem infligere solet sine acceptatione personarum, ita ut ne
Episcopi quidem aliique Praelati infra R. Pontificem ab excommu­
nicatione, generali lege vel sententia per competentem superiorem
lata, sint immunes, nisi speciatim et expresse de contrario caveatur;
etenim in iure communi nullus exsistit textus, quo Episcopis gene­
raliter huiusmodi favor concedatur (43).
Similiter reges (44), quamvis ex disciplina vigente ab Episcopis
aliisque Praelatis infra R. Pontificem excommunicatione plecti non

(40) Cfr. c. 5 Cone. Nicaen. (a. 325); cap. 3 § 1 X. de privil. V. 33; Suârez
I. c. disp. XVIII. sect. 1 n. 4 sq.
(41) De excommunicatione defunctorum cfr. Kober 1. c. p. 90 sq.
(42) Supra n. ex can. 2255 Cfr. cap. 5 h. t. in Sext. (Innoc. IV. in Cone.
Lugdun. 1, a. 1245); Suârez 1. c. disp. XVIII sect. 2 n. 2; Kober 1. c. p. 98.
Quod principium verum in praxi de facto fuisse violatum, constat v. g. ex c. 1
C XXIV. q. 3 (S. August.); at huiusmodi praxis iam a S. Augustino l. c. fuit
ieprobata neque cap. 11, de except. 11. 25 a Oregorio IX. approbationem con­
secuta est ut videtur insinuare Hinschius 1. c. tom. V. p. 16.
(43) Cap. 4 h. t. in Sext.; Suârez 1. c. n. 4 sq.; Kober I. c. p. 118 sq. Ef
sq.; Hinschius 1. c. tom. V. p. 75, sq. 277 3 n , sq. 327 sq.
(44) Kober 1. c. p. 108 sq.

possint (45), tamen Romani Pontificis sententiis excommunicationis
sive in iure sive ab homine latis etiamnunc manent subiecti (46).
Pari ratione alii privilégiât! a solo Romano Pontifice vel Legato
ab eius latere misso excommunicari possunt (47).
275. Quae de causa (48) sive obiecto censurarum in genere
disputata sunt, maxime conveniunt excommunicationi maiori. Quare
non solum de iure ordinario et communi (49), sed etiam de extra­
ordinaria et absoluta potestate Romani Pontificis numquam ob
culpam levem sive venialem valida excommunicatio ferri potest.
Nam Romanus Pontifex nihil iuste valideque statuere potest, quod
est manifeste contra ius naturale sci. ut ob culpam levem gravissi­
ma poena excommunicationis decernatur. At quamvis omnino sit
concedendum, Praelatos ecclesiasticos haud raro temere et praeci­
pitanter levesque ob causas excommunicationem inflixisse, tamen
Romani Pontifices et Ecclesia universalis tales abusus numquam suis
legibus generalibus approbarunt. Cfr. c. S, 41, 42, C. XI, q. 3;
cap. 48. X. h. t. et Cone. Trid. Sess. XXV, cap. 3, de ref. (50).
Quare quae Hinschius 1. c. tom. V, p. 270 sq. reprehendenda esse
putat, nituntur ipsius praeiudicatis opinionibus et non satis attento
discrimine inter delicta in se gravia (51), sed levia vel potius mino­
ra, si cum criminibus atrocioribus comparentur» (52).

(45) Quae disciplina paulatim introducta est privilegiis Sedis Apostolicae
quibus non pauci reges et principes et ipsorum familiae sine consensu Romani
Pontificis ab inferioribus Praelatis excommunicationi subiici non potuerunt; cfr.
Hinschius 1. c. p. 328 not. 2 sq.; Kober 1. c. p. 122 sq. At iure antiquo hac in re
principes a jurisdictione Episcoporum vel Legatorum non fuerunt exempti. Cfr.
c. 11 C. XI q. 3; Hinschius 1. c. p. 301 sq. Cfr. supra n.
(46) Kober 1. c. p. 123
(47) Cap. 1 de V. S. V. 22 in Sext.; cap. 1 de priv. V. 7 in Sext.; Kober
1. c. p. 123; Hinschius 1. c. p. 328 sq.
(48) Suârez 1. c. disp. XVIII Sect. 3; Kober 1. c. p. 130 sq.
(40) Cap. 48 X h. t.; cap. 5 h. t. in Sext.; Cone. Trid. Sess. XV cap. 3
de ref.
(50) Kober, I. c. p. 138 sq.; Benedictus XIV, De Synod, dioec. I. X,
cap. 1, n. 2.
(51) Suârez, 1. c. disp. IV, sect. 4 n. 3 sq. ; Benedictus XIV, 1. c. n. 3;
Kober, 1. c. p. 143 sq.
(52) De iniusta aut invalida excommunicatione, cfr. Suârez, 1. c. disp. IV,
sect. 6. 7; Kober, 1. c. p. 202 sq. Supra h. torn. n. 157 sq.

276. Excommunicatio quoque duplici modo ferri potest sci.
a iure atque ab homine (53). Quodsi a iure feratur, omnes illae
condiciones requiruntur, quae generatim ad sollemnitatem substan­
tialem vel accidentalem iustae legis requiruntur. In ferenda autem
excommunicatione ab homine necessario praecedere debet canoni­
ca monitio (54) et citatio et probatio. Quae monitio in excommu­
nicatione ipso iure inflicta est superflua (55), nisi in iure expressa
statuatur exceptio (56); ipsa enim lex est sufficiens et perpetua ad­
monitio. Attamen si excommunicatio in iure expressa sit tantum fe­
rendae sententiae, monitio praevia ante sententiam latam omnino
requiritur (57). Praevia autem citatio et indagatio iudicialis etiam
requiritur, antequam procedatur ad publicam denuntiationem ex­
communicationis ipso iure inflictae, nisi factum sit notorium (58).
Denique iudicialis sententia excommunicationis ferenda et promul­
ganda est in forma a iure praescripta (59), neque omittendae sunt
eae sollemnitates, quae speciali ratione ad ferendam sententiam ex­
communicationis requiruntur (60), v. g. iudex ecclesiasticus causam
excommunicationis sententiae inserat necesse est, si fuerit requisitus,
exemplum sententiae infra mensem excommunicato tradere tenetur(61).
Post promulgationem sententiae excommunicationis sequitur ip­
sius divulgatio sive denuntiatio (62). Quae denuntiatio excommunica­
tionis pendet a prudenti arbitrio iudicis ecclesiastici (63), nisi speciali
iure (64) sit praescripta et quoad formam modumque determinata
(53) Suârez, I. c. disp. XVIII, sect. 4; Kober, 1. c. p. 145 sq.; Hinschius,
I. c. tom. V, p. 118 sq., 130 sq. demptis arbitrariis assertionibus.
(54) Cap. 48 X h. t. ; cap. 26 X de appell. II, 28; cap. 3. 7, 13 h. t. in Sext.
Supra h. tom. cap. 21.
(55) Cil cap. 26 X, de app.
(56) Cap. 2 i. f. de stat, monach. III, 10 in Clem.
(57) Kober, 1. c. p. 155 sq.
(58) S. C. C. in caus. Albintimilien. 18 lun. 1746; Kober, I. c. p. 166 sq.
(59) Cap. 1 h. t. in Sext; Kober, I. c. p. 168 sq. Ex iure Codicis sunt sol­
lemnitates propriae alicuius sententiae.
(60) Cit. cap. 1, h. t. in Sext.; Suârez, 1. c. disp. Ill,sect. 13, n. 1 sq., 8 sq. ;
Kober, 1. c. p. 174 sq. Cfr. superius cap. praec. dicta de determinatione censurae.
(61) De aliis sollemnitatibus accidentalibus cfr. Pontif. Rom. in ordine excom.;
Kober, I. c. p. 176 sq., 194 sq.
(62) Pontif. Rom. in ord. excom.; Suârez, 1. c. disp. Hl, sect. 14; Kober,
. c. p. 177 sq.
(63) Suârez, I. c. n. 4, 5 ; Kober, I. c. p. 179 sq.
(64) Cap. 9 X, h. t.; cap. 1 de poen. V, 6 in Clem.

neque contraria consuetudine abrogata. Quodsi post latam sententiam excommunicationis appellatio interponatur, minime idcirco
denuntiatio impeditur vel suspenditur (65). Neque inferior praelatus
denuntiationem excommunicationis a superiore Praelato iniunctam
arbitrarie omittere potest, quam ipse iniustam esse opinatur (66).
Contra iniustam vel invalidam sententiam excommunicationis
Ecclesia in foro externo induisit amplissimum appellationis reme­
dium (67). Cfr. dicta supra n. 249 sq.
ill. De effectibus

excommunicationis

277. Generalis effectus est totalis privatio ecclesiasticae com­
munionis et bonorum quae ex illa derivantur, sed modo definito
in vigente disciplina, in qua cum pauci sint excommunicati vitan­
di, fere distinctio quae antiquo iure intercedebat inter vitandos et
toleratos, facta est inter excommunicatos post sententiam et excom­
municates citra sententiam.
Excommunicationis effectus dividi possunt in ordinarios et im­
mediatos, qui ab ipsa directe derivantur et extraordinarios et mediatos,
qui proveniunt ex facto posteriori.
Quoniam autem non in omnibus excommunicatis eandem vim
exserunt, praesertim in relatione ad alios fideles, oportet in hac re
distinguere'- 1°) simpliciter excommunicatos; 2°) excommunicatos
post sententiam condemnatoriam vel declaratoriam ; 3°) excommuni­
catos vitandos.

278. I. Privatio indulgentiarum, suffragiorum, publica­
rum Ecclesiae precum (can. 2262). Quae privatio (68), principem
locum occupat vi cuius excluduntur a communibus stiffrabiis Ecclesiae,
quae ex sacrificio missae totius Ecclesiae nomine oblato, ex publi­
cis ministrorum officiis et orationibus, ex publico et communi the­
sauro satisfactionum Ecclesiae per indulgentias Praelatorum aucto­
ritate applicatas fidelibus provenire solent (69). Quae publica suffra(65) Cap. 53 X, de appell. II, 28; cap. 8 de off. iud. ord. 1, 31.
(66) Cap. 28 § 3 de off. et p. i. d. I, 29; Suârez, 1. c. disp. Ill, sect. 15;
Kober, l. c. p. 181 sq.
(67) Cone. Nicaen. (a. 325) c. 5; Kober, 1. c.
(68) Suârez, I. c. disp. VIII prooem.
(W) Cfr. cap. 28, 38 X, h. t.; prop. 23 Lutberi damnata a Leone X Const.
• Exurge Domine· 16 Man 1520. Catech. Rom. P. 1, cap. W, q 23, 24; Suârez

gia nomine Ecclesiae ab eius ministris dispensata, distinguuntur a
privatis quae fiunt proprio fidelium nomine et ab his per modum
donationis aliis fidelibus applicantur, in vim communionis quae ha­
betur directe cum Deo independenter ab Ecclesia. Haec ergo ex­
communicatos etiam vitandos non privat privatis fidelium suffra­
giis (70) et orationibus. Consequenter ad privationem communium
suffragiorum omnino prohibitum est publice orare pro excommuni­
catis vivis aut defunctis nondum absolutis aut ipsis communia Ec­
clesiae suffragia applicare (71), nisi in casibus ab ipsa Ecclesia ex­
ceptis v. g. in feria sexta Parasceves (72).
Quae prohibitio etiam iure praecedente pertinebat ad omnes
excommunicatos etiam ad toleratos, dummodo de excommunicatio­
ne publice constaret non obstante decreto Martini V « Ad evitan­
dae (73); multo magis ad ipsos quoque haereticos vel schismaticos
toleratos qui in externa et notoria haeresum professione defuncti
sunt (74). Cfr. Instr. S. C. Inquis. 10 Maii 1753; Collec. Lac. tom. II,
p. 532 sq. et in ind. V. Haeretici II.
At sicut privatim orare pro excommunicato non est prohibi­
tum; ita etiam non est prohibita privata et secreta missae applica­
tio, sive pro excommunicato vivo ad impetrandam eius conversio­
nem et resipiscentiam, quam profecto intendit Ecclesia per censu­
ram sive poenam medicinalem, sive etiam pro defuncto, quando
notorie non constat de eius mala fide et defectu resipiscentiae, modo

I. c. disp. IX, sect. 1, n. 2; Kober, I. c. p. 238 sq., ubi etiam refert praxim Ec­
clesiae antiquae delendi nomina excommunicatorum ex diptychis ; Ballerini-Pal­
mieri, I. c. n. 249 sq.
(70) Suârez, d. 8 sect. 5 ; Kober, 1. c. p. 243, 276 sq. demptis nonnullis
minus accuratis assertionibus.
(71) Cit. cap. 28, 38 X, h. t. ; Suârez, 1. c. n. 4 sq. sect. 3, n. 1 sq ; Kober,
I. c. p. 273 ; Ballerini-Palmieri, 1. c. n. 388.
(72) Kober, 1. c. p. 272 sq. de precibus publicis pro vivo principe civili et
acathotico.
(73) Ita Suârez, 1. c. sect. 2, n. 16 sq.; Kober, 1. c. p. 268 sq. ; De vi atque
ambitu illius decreti cfr. Suârez, 1. c. sect. 2 ; Kober, 1. c. p. 245 sq. ; Benedictus
XIV, De Synod, dioec. lib. XII, cap. 5 n. 4 ; Ballerini-Palmieri, I. c. n. 335 sq. ;
Hefele, 1. c. tom. VII, p. 357; supra n. 269 cum nota.
(74) Gregorius XVI, epist. ad Episc. August, in Bavar. 16 Febr. 1842, de
defundis in externa et notoria haeresum professione, et 19 lui. ad Abbat. monast.
Scheyem. ; Ballerini-Palmieri, I. c. n. 252 sq. ; Benedictus XIV, de Synod, dioec.
lib. VI, cap. 5, n. 2; Kober, 1. c. p. 317.

scandalum vitetur (75). At intentionem impetratoriam minister Mis*
sam applicans pro excommunicato vitando solum dirigere potest
ad obtinendam ipsius conversionem non ad obtinenda temporalia
beneficia v. gr. ad recuperandam sanitatem.

279. Privatio receptionis sacramentorum, (can. 2260).
Praeter privationem communicationis spiritualis, et quodammodo
internae, de qua in effectu praecedenti, excommunicatio inducit
etiam privationem communicationis externae in rebus sacris (70).
Inter res illas sacras primo recensenda sunt sacramenta, a quorum
usu passivo ita arcet, ut nullus excommunicatus ea licite, nisi legiti­
ma causa excusetur, recipere valeat (77), quamvis valida sit huiusmodi sacramentorum susceptio, dummodo excipiatur sacramentum
paenitentiae mala fide susceptum. Inde sequitur, ministros Ecclesiae
excommunicatis sacramenta licite (78) administrare non posse aut
ad ordines promovere (can. 2265) inclusis etiam ordinibus non
sacramentalibus et prima tonsura (can. 949). Excusatio in excom­
municato notorio vel ob sententiam publico, vix dabitur et idem
dicatur de ministro qui ipsi sacramentum ministrat ; de occul­
to standum est canoni 2232. Ut ergo excommunicato vitando mi­
nistrari possit sacramentum, prius ab excommunicatione, servatis
servandis, a persona competente absolvendus est. Atque idem est
dicendum de haereticis et schismaticis, qui post usum rationis pu(75) Cfr. Benedictum XVI, Const. « Ex quo primum » 1 Mart. 1736 §§ 23 sq.,
27 sq. ubi citat cap. 28, 38 h. t. et alios textus interpretatur de publica missae
celebratione et applicatione. Aichner, Compend. iur. eccl. § 51 ; Gasparri, De
Eucharist, n. 483, 912; Hollweck, 1. c. § 46, not. 6; Lehmkuhl, 1. c. 11, n. 176;
Pruner, Moraltheologie (a. 1903) II, n. 1035; Monitore ecclesiastico (a. 1901) p. 26,
132. Fructus generalissimus habetur ex ipsa Christi institutione pro universa Ec­
clesia et non pendet ab Ecclesiae iurisdictione. Fructus specialis qui etiam dici
solet ministerialis pendet a ministri applicatione et est simul impetratorius. propitiatorius et satisfactorius. Secreta applicatio per ministrum proderit excommunicato
secundum eius actualem dispositionem et divinam dispensationem nobis ignotam.
(76) Suârez, 1. c. disp. X; Kober, 1. c. p. 280 sq.
(77) Cap. 32: 59 X, h. t. ; cap. 10 X, de cleric, excom. V, 27; Schmalzgr.,
h. t. n. 128.
(78) Cap. 8 de privil. V, 7 in Sext. ; Suârez, 1. c. sect. 2 n. 8 sq. ; Kober,
1. c. p. 284 sq. sci. quoad toleratos vetat ius divinum prohibens ministrare sa­
cramenta indigno, quoad vitandos praeterea lex Ecclesiae in sententia excom­
municationis contenta, cum illa ministratio contineat vetitam communicationem in
divinis·, Wernz-Vidal, t. IV, n. 347.

blice in secta haeretica vel schismatica vixerunt, quibus sacramenta
ministrari non possunt antequam abiurata haeresi veram fidem pro­
fessi sint (79).
280. III, Privatio confectionis sacramentorum (can. 2260).
Excommunicatio privat potestate celebrandi sacrificium missae (80)
et conferendi sacramenta sive usu activo sacramentorum (81). Quae
prohibitio per se afficit omnes excommunicates (82), nisi agatur de
casibus in iure exceptis. Maximi momenti est illa exceptio, vi cuius
«fideles a simpliciter excommunicato possunt ex qualibet iusta causa
Sacramenta et Sacramentalia petere, maxime si alii ministri desint,
et tunc excommunicatus requisitus potest eadem ministrare neque
ulla tenetur obligatione causam a requirente percontandi» (cit. can.
§ 2). Praeter hunc casum, excusant a prohibitione ignorantia pro­
babilis in excommunicato (83), gravis necessitas recipientis aut grave
incommodum ministri excommunicati (84) praesertim sese prodendi et
infamandi. At haec excusatio, ut per se patet, non favet notorio excom­
municato. Quodsi excommunicati non obstante Ecclesiae prohibitio­
ne celebrant missae sacrificium et sacramenta administrant, valide
agunt (85); nec excipienda est administratio sacramenti paenitentiae
ob defectum potestatis jurisdictionis, quae ad valorem sacramenti
praeter potestatem ordinis in ministro requiritur; nam iure Codicis
iurisdictio simpliciter excommunicato non aufertur sed exercitium
prohibetur; qui proinde sine causis modo dictis illicite agit et qui­
dem in vim censurae.
At ab excommunicato vitando et ab eo qui per sententiam est
factus vel declaratus, fideles in solo mortis periculo possunt petere
tum absolutionem sacramentalem etiamsi praesens sit sacerdos ap(79) Quoad poenas ministri et aliorum qui violant hanc prohibitionem nunc
standum est canoni 2238 § 2. Cfr. Const. « Apostolicae Sedis » n. 33, 47 ; Hilarius
a Sexte/ι, I. c. p. 53 sq.
(80) Cfr. cap. 4, 10, X de cleric, excomm. V, 27.
(81) Cap. 10 X, de cler. excom. ; Suârez, 1, c. disp. XI, sect. 1 sq.; Kober,
l.c. p. 290 sq. ; Schmalzgr. h. t. n. 129.
(82) Ballerini-Palmieri, 1. c. n. 255 sq. ; Hilarius a Sexten, 1. c. p. 55.
(83) Suârez, I. c. sect. 2; Schmalzgr., h. t. n. 144 sq. ; Kober, I. c. p. 298 sq.
(84) Cap. 9 X, de cleric, exc. V, 27 ; Suârez, 1. c. sect. 1 n. 2 sq.
(85) Cfr. c. 6 II, 32 (Urban. II) ; c. 40 C. XXIV, q. 1 (S. Aug.); Cone. Trid.
Sess. XIV, cap. 4, 7 de paenit. ; Suârez, 1. c. n. 3 sq., 17 sq., 23 sq. ; Kober, I. c.
p. 291 sq.
19

probatus (can. 882), tum etiam, si alii desint ministri, cetera sacra­
menta et sacramentalia (can. 2261, § 3). Quare, ubi alii desint excommunicatus post sententiam etiam eucharistiam et extremam unc­
tionem moribundo ministrat, ne is tanto praesidio in necessitate illa
extrema privetur. Extra hanc hypothesim illicite; paenitentiam vero
ne valide quidem ministrat, quia jurisdictione caret vel potius vali­
do eius usu (can. 873, § 3). Parochus vero (et respective Ordina­
rius loci) per sententiam excommunicatus, non tantum illicite, sed
etiam invalide assistit matrimonio nec potest valide alii dare licen­
tiam ut assistat (can. 1095) § 1).
Quotiescumque excommunicati illicite celebrant sacrificium mis­
sae vel administrant sacramenta, incidunt in irregularitatem ob cen­
suram violatam (86).
Qui ab excommunicato sine aliqua iusta causa, aliis ministris
non deficientibus, sacramentum vel sacramentale petit, modo de ex­
communicatione ipsi certo constet, illicite agit et legem Ecclesiae
frustrat, quae excommunicatum a ministrandis sacramentis et sacramentalibus arcet. Cum hodie adeo facile obtineri possit censurae
absolutio, excommunicatus nondum absolutus praesumendus est
peccator, nec licet sine proportionata causa partem habere in eius
sacrilega administratione (87).

281. IV. Privatio assistentiae in divinis officiis. Priva­
tur (88) excommunicatus assistentia passiva in celebratione sacrificii
missae et usu aliorum officiorum divinorum (89); caret iure assisten­
di divinis officiis, ut dicitur can. 2259, § 1, secundum significatio­
nem, quam de divinis officiis tradit can. 2254, § 1, nisi ob ignoran­
tiam, vitandum scandalum aut grave damnum excusetur. Habet ta­
men ius assistendi praedicationi verbi Dei, ex qua forte sperare li­
cet fore ut ad deponendam contumaciam inducatur. Quae privatio
summo rigore applicatur excommunicato vitando, ita ut vel ipsi fi(86) Arg. d. e. cap. 10 X, de cler. excom. V, 27 ; Kober, I. c. p. 306 sq.;
Suârez, 1. c. sect. 3; Ballerini-Palmieri, n. 257.
(87) Suârez. disp. XII, sect 1,2, 1. c. η. 26 sq. ; Ballerini-Palmieri, I. c.
n. 257, 370; Kober, 1. c. p. 315 sq., 323 sq. ; cap. 2 X, de ordin. ab Ep. I, 13;
Const. « Apostolicae Sedis » n. 44.
(88) Kober, I. c. p. 319 sq. de moribus ipsorum paganorum ; Const. Apost
lib. VIII, post. cap. 4 in ed. Card. Pitra, Hist, et monum. tom. I, p. 393 sq.
(89) Cfr. c. 1 § 1 D. 25 (S. Isidor.?); cap. 43, X. h. t.

deles (90) prohibeantur ab illa assistentia, si excommunicatus iisdem
officiis divinis pertinaciter interesse velit, clerici (91) autem tenean­
tur celebrationem divinorum officiorum omittere aut etiam servatis
servandis (92) interrumpere (93).
Si vero passive assistat tolera­
tus non est necesse ut expellatur.
At ab assistentia activa, quae aliquam secumferat participatio­
nem in celebrandis divinis officiis, repellendus est non solum vi­
tandus sed etiam quilibet post sententiam condemnatoriam vel de­
claratoriam aut alioquin notorie excommunicatus (can. 2259, § 2).

282. V. Privatio sepulturae ecclesiasticae erat iure prae­
cedenti effectus generalis (94). Vitandi, etiamsi cum signis poeniten­
tiae ex hac vita migrassent, ante absolutionem datam ab excommu­
nicatione in loco sacro sepeliri non potuerunt (95); tolerati autem,
cum signis poenitentiae defuncti per se in loco sacro ante absolu­
tionem sepeliri potuerunt (96), quamvis etiam illorum absolutio ab
excommunicatione convenienter praemitteretur sepulturae ecclesiasti­
cae. Quodsi excommunicatus vitandus et impoenitens, in loco sacro sepultus fuisset locus ille sacer polluebatur atque expiatione indigebat(97).
Toleratus excommunicatus si absque paenitentiae signis de­
cessit, locum sacrum, in quo illicite sepultus esset non polluit ideo­
que expiatio loci sacri non fuit necessaria (98).
(90) Cap. 18 h. t. in Sext.; cap. 8 de privil. V, 7 in Sext.
(91) Cap. 18 X, h. t.
(92) Cap. 16 X, h. t. ; cap. 2 h. t. in Clem. ; Kober, 1. c. p. 325.
(93) Suârez, 1. c. disp. XII ; D’Annibale, I. c. n. 360, 362. Illa tamen obli­
gatio expellendi excommunicatum vitandum vel a divinis officiis abstinendi nostris
diebus singularem habet difficultatem, et facile mitior quaedam disciplina posset
introduci, ne quod in odium delinquentis est statutum convertatur in scandalum
et damnum fidelium ; quae mitior disciplina iam ipsa praxi videtur esse compro­
bata. Quae moderatio disciplinae praecedentis facta est per clausulam « dummodo
id fieri possit sine gravi incommodo ».
(94) Cfr. c. 1 (S. Leo) C. XXIV, q. 2; Cap. 12 X, de sepult. III, 28; cap. 1
de sepult. Ill, 7 in Clem. ; Schmalzgr. h. t. n. 127; h. t. n. 127; Suârez, 1. c.
disp. XII, sect. 4 ; Kober, I. c. p. 330 sq.
(95) Cap. 28, 38, X, h. t.
(96) Schmalzgr., 1. c. ; Rituale Rom. tit. 3, c. 4.
(97) Cap. 7, X, de consecr. eccl. 111, 40, cap. unie, de consecr. eccl. III, 21,
in Sext; Kober, 1. c. p. 337 sq.; Ballerini-Palmieri, I. c. n. 266; Hollweck, 1. c.
p. 128, 159, 339; Cone. plen. Amer. lat. (a. 1899) n. 923. 926.
(98) Suârez, I. c. n. 5, 15

Iure Codicis inducta est nova moderatio in hoc effectu, qua
facilius evitantur scandala. Non solum vitandus sed etiam iure nototorius post sententiam privandus est sepultura ecclesiastica intellecta
ad normam can. 1204, 1241 nisi ante mortem aliquod poenitentiae
signum dederit (can. 2260, § 2, 1240). Ecclesia vel coemeterium
ubi sepeliatur violatur (can. 1172, 1207); cadaver vitandi exhumandum est et in loco profano reponendum si id fieri sine gravi in­
commodo possit (can. 1242). Cfr. Wernz- Vidal, tom. IV, π. 586,
567. — Notarié excommunicatus a sepultura excludittur non vi cen­
surae, sed quia publicus et manifestus peccator (can. 1240, § 1, η. 6).
Idem valet de vitando ex can. 2343, si factum innotuerit.
Si privatio sepulturae remittitur ob signa data poenitentiae, locus
est absolutioni quae dicitur dari post mortem i. e. ritui Ritualis Ro­
mani tit. Ill, cap. 4 (cfr. c. 28 X. V. 39). — De poenis in violato­
res (cfr. can. 2239 (99).

283. VI. Remotio ab actibus legitimis. «Removetur excommunicatus ab actibus legitimis ecclesiasticis intra fines suis locis
iure definitos; nequit in causis ecclesiasticis agere nisi ad normam
can. 1654; prohibetur ecclesiasticis officiis seu muneribus» fungi,
concessisque antea ab Ecclesia privilegiis frui » (can. 2263). Est pri­
vatio excommunicationis forensis.
a) Actus legitimi sunt actus descripti in canone 2256, n. 2°.
b) Exclusio ab agendo non inducit in excommunicato, quem
nulla sententia afficit, prohibitionem standi in iudicio etiam actoris
nomine; attamen quilibet excommunicabis semper ab agendo repelli
potest sive ex officio, si adsit notorietas facti, sive praesertim ad
instantiam partis excipientis de excommunicatione (can. 2263, 1654,
1628, § 3). Excommunicati vero vitandi vel post sententiam tales
generatim ab agendo repelli debent, nisi agatur de impugnanda
iustitia aut legitimitate ipsius excommunicationis, quo casu admitten­
di sunt ut personaliter agant; vel de avertendo quovis animae suae
praeiudicio, quo casu per procuratorem agere permittuntur (can. 1654).
c) Prohibitio exercendi officia seu munera eccl. partim iam
sequitur ex prohibitione assistendi active divinis officiis, partim ex
prohibitione exercendi potestatem sive ordinis sive jurisdictionis.
(99) Cit. cap. 1 de sepult. Ill, 7 in Clem.; c. 2 pr. de haeret V, 2 in Sext;
Thesaurus, De poen. eccl. v. Sepultura cap. 4, 5, ; Kober, p. 338..

Praeterea inter actus legitimos etiam officia et munera recensentur
velut officium iudicis, auditoris, relatoris, etc., munus defensoris vin­
culi, promotoris iustitiae etc.
Quae prohibitio ad haec summatim reducitur quoad officia et
munera iam collata:
1°) Excommunicatus non notarius illicite exercet munera ecclesiastica (can. 2263), nisi ob infamiae periculum ab observanda
censura excusetur ad normam can. 2232. Officium tamen eiusque
stipendium servat, et actus vi muneris positi sunt validi.
2°) Notorias de facto, quem periculum amittendae famae non
urget, debet ab exercendis muneribus absolute abstinere; sed pari­
ter officium eiusque stipendium non amittit et actus ab eo positus
similiter valet. Illicite praeterea agit patrinum in baptismo et confir­
matione (can. 766, 796).
3°) Excommunicatus vel declaratus talis per sententiam etiam
invalide exercet Jurisdictionem, quae forte officio seu muneri adne­
xa sit, sive interni sive externi fori (can. 2264), salva exceptione
can. 2261 (100); privatur exercitio potestatis ordinis, quod a fidelibus
peti non potest nisi in periculo mortis (can· 2261 § 3); nequit va­
lide arbitri munere fungi (can. 1931) aut patrini in baptismo vel
confirmatione (can. 765, 795), nec in iudicio admittitur ut testis nisi
cum nota suspecti (can. 1757, § 2, n. 1). — Praeterea ita excom­
municatus vel declaratus per sententiam fructibus quos ex munere
vel pensione percepit manet eo ipso privatus (can. 2266), tametsi
munus per alium exerceat, a die quidem sententiae datae. Sed quae­
stio est num amittat etiam fructus praecedentes, omnes proinde qui
ipsi correspondent a die incursae censurae, ut vult Cappello cum
aliis, vel solum a data declaratione ita ut fructus ante declarationem
perceptos non auferat, ut vult v. gr. Roberti n. 339, VermeerschCrensen III, n. 468. etc. Pro prima sententia adest ratio, quod fruc­
tuum amissio est effectus censurae non declarationis quae est tan­
tum condicio praerequisita, et simul generale principium, quod sen­
tentia declaratoria <. poenam ad momentum commissi delicti retrotrahil>. Alii vident in nostro can. 2226 restrictionem generalis princi­
pii can. 2232, § 2, idque etiam dicunt inferri ex modo loquendi

:

(100) D'Annibale, 1. c. n. 365 ; 1. c. n. 365 ; Ballerini-Palrnieri, 1. c. n. 362 sq.;
Lega, 1. c. n. 73 sq. ; Hilarius a Sexten, 1. c. p. 60; Hollweck, 1. c. § 47 not. 6;
Schmalzgr. V, 39; η. 156 sq. ; Aliter Suârez, 1. c. disp. XIII, sect. 2:

if

post sententiam. Prior sententia videtur verior; altera non videtur
carere probabilitate (101).

284. VII. Excommunicatus quoad privilegia et gratias.
Prohibetur concessis antea privilegis uti. Intelligitur prohibitio de
privilegiis personalibus, non de realibus aut localibus quorum exsi­
stentia et usus non dependeat a persona, quae excommunicatione
irretitur. — Ipsa autem privilegia non amittuntur: usus ergo erit
illicitus, sed non invalidus. Cfr. can. 66, § 1, de facultatibus habi­
tualibus accensendis privilegiis praeter ius; quibus proinde eadem
applicanda erit iuris dispositio (cit. can. 2263). Quae facultates iam
aliunde cessare possunt in excommunicato una cum iurisdictione
(can. 2264), vel una cum prohibitione ministrandi sacramenta (can.
2261) aut exercendi officia divina’ (can. 2259, § 2). Excommunica­
tus per sententiam gratiam ullam pontificiam valide consequi nequit.
285. VIII. Excommunicatus quoad iura. a) Simpliciter ex­
communicabis non notorias nequit licite ius praesentandi, si ipsi
aliunde competat, exercere (can. 2265, § 1), nisi ob periculum in­
famiae incurrendae ab observanda censura excusetur. Quod pericu­
lum per se non habetur in excommunicato notorio, isque proinde
a praesentando abstinere debet.
Excommunicatus per sententiam aut ut talis declaratus et a for­
tiori vitandus iuspatronatus personale valide acquirere nequit (can.
1453, § 1); si reale acquirat vel personale iam possideat nequit iura
patroni exercere donec, servatis servandis, absolvatur (can. 1470,
§ 4). Exercitium prohibitum valore careret; at subsequens declara­
tio non videtur actum ante positum infirmare attento tenore can.
2265, § 2.
b} Electio et nominatio eadem regitur norma. Quare 1°) qui­
libet excommunicatus nequit licite eligere vel nominare, nisi excu­
setur periculo incurrendae infamiae (can. 2265, § 1 — 2232, § 1).
2°) Notorias de facto numquam licite eligit vel nominat. 3°) Notorius notorietatis iuris (per sententiam), et a fortiori vitandus, inva(101) Suârez, 1. c. disp. XIV, sect. 1 sq. ; Schmalzgr. h. t. n. 163 sq. ; Kober,
1. c. p. 359 sq. ; Ballerini-Palmieri, 1. c. n. 265 ; Hilarius a Sexten, 1. c. p. 59 ;
ctr. quoque c. 4, C, XXIV, q. 1 (Alex. II, a. 1061-69) ; cap. 8 X, de consuet. l(
4; cap. 24, X, de sent, et re, 11, 27; cap. 1 de off. vic. 1, 13 in Sext.; Suârez,
I. c. η. 2; Kober, 1. c. p. 360 sq.

tide digit vel nominat (can. 2265, § 2). In electione quae fit per
suffragia, huius suffragium est nullum, sed electio valet si dempto
suffragio nullo, electus requisitum suffragiorum numerum retulerit:
electio tamen est ipso iure nulla, si scienter talis excommunicatus
admissus fuerit (can. 167-2265).

286. IX. Excommunicatus quoad munera ecclesiastica
i. e. dignitates, beneficia, officia, quibus accedunt pensiones.
Antiquo quidem iure quaelibet collatio muneris ecclesiastici ex­
communicato cuilibet facta ut nulla habebatur; in quam rem invo­
cabatur cap. Postulastis 7, X (Innoc. III) de clerico exc. ministr.
V, 27, ubi edicebatur «Consultationi vestrae respondemus, quod
cum excommunicatis communicari non debeat, clericis excommuni­
cationis vinculo innodatis ecclesiastica beneficia conferri non pos­
sunt, nec illi valent ea retinere licite, nisi forsitan cum eis fuerit
misericorditer dispensatum, cum ea non fuerint canonice consequuti>; quibus accedebat cap. 1 (1, 3) in VI, quod potius agebat de
impetratione per rescriptum. Introductum praecise fuit ad nullitatem
in casu particulari evitandam, ut in rescriptis impetrationis adiungeretur absolutio quae dicta est ad cautelam.
Post inductam a Martino V distinctionem inter toleratos et vi­
tandos, firmiter retenta inhabilitate vitandi, disputatum est de tole­
ratis, aliis eandem affirmantes quia nullus favor intendebatur con­
cedi toleratis, aliis negantibus quia beneficia et officia redundant
in favorem fidelium. Priores tenebant (102) quamlibet provisionem
canonicam beneficii ecclesiastici favore excommunicati, publici vel
occulti, sive per collationem liberam sive per electionem vel con­
firmationem, sive per postulationem vel admissionem sive per prae­
sentationem vel institutionem factam esse nullam et irritam etiamsi
excommunicatio a collatore vel electoribus ignoraretur, cum igno­
rantia nequeat sanare incapacitem promovendi, licet a culpa et poe­
na excuset collatorem vel electores.
Controversiam Codex diremit in sensum, quem iam plures docti
viri optabant, habita ratione fere plenae aequiparationis excommu(102) Confer ex una parte Wernz, Ius Decret I. II, n. 298, t. VI n. 139;
Suârez, disp. XII, sec. 1 ; Kober, 1. c. p. 341 sq. ; Schmalzgr. (V, 39) n. 148, 152sq.;
ex alia parte D’Annibale, I. c. n. 365, contra communiorem sententiam pro sen­
tentia quam vocat aequiorem, attentis incommodis inhabilitatis occultae (cfr. in
rem Suârez, disp. XIII, sect. 2, n. 31).

nicati per sententiam (notorii notorietate iuris) cum vitandis, qui in
nova disciplina rari esse debebant.
Ergo modo simili ac in aliis effectibus: 1°) Excommunicatus
non notorias licite acceptare nequit dignitates, officia, beneficia,
pensiones ecclesiasticas aliudve munus in Ecclesia, nisi ob pericu­
lum incurrendae infamiae excusetur ab observanda censura (can.
2265, § 1, n. 2°, 2232, § 1).
2°) De facto notorias numquam acceptare licite potest mune­
ra et pensiones, cum ipsi non faveat excusatio ex memorato peri­
culo infamiae. Quod ante omnia facere debet, est obtinere absolu­
tionem.
3°) Excommunicato per sententiam vel taliter :per sententiam
declarato et a fortiori vitando invalide munera vel pensiones con­
feruntur (can. 2265, § 2). Videtur tenendum, sententiam declarato­
riam excommunicationis incursae, latam post validam muneris col­
lationem, praecedentem collationem non infirmare. Nihilominus Su­
periores, ad quos pertinet collatio, excommunicatis, praesertim si
notorii evaserint, officia et beneficia conferre non debent, utpote
indignis; quod si contulerint v. gr. ob ignoratam censuram, ea co­
gnita et praemissa declaratione censurae, videntur posse collationem
irritare, nam generalis can. 153, § 3 habet applicationem in casu
excommunicati ; evidens enim est huic deesse qualitatem iure requi­
sitam. Hoc pacto etiam simpliciter excommunicato non tribuitur ma­
gnus favor ex non asserta inhabilitate ad officia et beneficia, quae
erat potissima ratio, cur iure praecedenti inducti sunt doctores ad
applicandam toleratis praedictam inhabilitatem. Ita etiam non videtur
derogari principio generali can. 2232, § 2, quod sententia declaratoria poenam ad momentum commissi delicti retrotrahat, i. e. si
Superior illam sententiam edens illum effectum velit induci; quo si­
mul efficitur ut exclusio ab officiis et beneficiis sit effectas ipsius
excommunicationis, sententia mera condicio ad hoc ut collatio illicite
facta saltem ex parte excommunicati non sustineatur.
287. X. Excommunicatus quoad civiles seu profanas
relationes. 1. Excommunicati vitandi, i. e. omnes, privati fuerunt
communicatione civili (103), quae ad vitam privatam et domesticam
(103) 1 Corinth. V, 11; 11 Thessal. 111, 14; II Ioann. 10, 11; c. 11 (10)
innet. Hefele, 1. c. t. I, p. 803; c. 2 Cone. Antioch, (a. 341); c. 5 Cone. Tolet. 1

refertur (104) et in famoso versiculo: «Os, orare, vale, communio,
mensa negatur
*
accuratius circumscribitur, et ita explicatum fuit ut
excluderentur: colloquia et signa benevolentiae; communicatio in
rebus sacris etiam privata; peculiares salutationis obsequii et amici­
tiae causa; societas habitationis, negotii, cooperationis; mutua invi­
tatio ad mensam (105). Paulatim introductae sunt exceptiones ob
quas fidelibus et excommunicatis vitandis communicatio illa ci­
vilis erat permissa (106), quas pro antiquo more complexus fuit ille
versiculus: * Utile, lex, humile, res ignorata, necesse
*
i. e. a) com­
modum spirituale vel temporale communicantis, excommunicati vel
tertii; b) matrimonium, ex quo reciproca oritur inter coniuges obli­
gatio quoad torum, mensam et domesticam conversationem; c) sub­
jectio et obedientia qua v. gr. filii erga parentes, famuli erga do­
minum, subditi erga principem tenentur; d) ignorantia; e) necessi­
tas quaedam sive spiritualis sive temporalis propria vel aliena (107).
Demum introducta distinctione inter vitandos et toleratos, hi a
communicatione mere civili cum fidelibus vi censurae non amplius
fuerunt exclusi, etiamsi a fidelibus non requirerentur et sponte sese
iugererent commercio civili cum iisdem (108).
11. Ius Codicis hunc effectum hoc modo retinuit: «Communi­
cationem in profanis cum excommunicato vitando fideles vitare de­
bent, nisi agatur de coniuge, parentibus, liberis, famulis, subditis,
et generatim nisi rationabilis causa excuset » (can. 2267).
Ergo: 1°) retinetur prohibitio fidelibus facta communicandi cum
vitandis nisi rationabilis causa excuset; qua prohibitione fidelibus
(a. 400); c. 18 (S. Isidor.?) c. 24 (Chrys.) C. XI, q. 3; cap. 29, 41, 59 X, h. t. ;
Suârez, 1. c. disp. XV, sect. 1 sq ; Schmalzgr. h. t. n. 177 sq. Kober, I. c. p, 376 sq.;
Hinschius, 1. c. tom. V, 47 sq.
(104) Suârez, I. c. disp. XV, prooem. et sect. 8, 9 ubi recte ad hanc commu­
nicationem civilem refert inquisitionem de contractibus et testamentis excommunicatorum.
(105) Suârez 1. c. sect. 1, n. 3 sq. ; Kober, 1. c. p. 384 sq.
(106) Suârez, L c. n. 1 ; Hollweck, 1. 3. § 48, not. 7.
(107) Antiqui iuris rigorem iam Gregorius VII coepit temperare in Cone.
Roman, (a. 1078), eumque secutus est Urbanus II in epist. ad Genebald. Ep. Con­
stant, (a. 1089) = c. 103, 110 C. XI, q. 3. Gregorius IX, moderationes factas in
sua compilatione authentica (cap. 31, 43. 54, X, h. t.) ratas habuit (cfr. Gloss, ad
cap. 15 X, h. t. V. Excommunicationis), et Martinus V (a. 1418) laudato suo de­
creto mnlto magis extendit. Cfr. Kober 1. c. p. 387 sq. ; Suârez, 1. c. sect. 3 sq.
(108) S. Poenit. 5 Iulii 1867; Hilarius a Sexten. 1. c. p. 62.

efficaciori modo facta, ipsi vitandi manent exclusi a profano com­
mercio cum fidelibus.
2°) Praeterea fideles absolute prohibentur quodvis auxilium
vel favorem impedere excommunicato vitando in crimine propter
quod excommunicatus fuit (in crimine criminoso) sub poena excom­
municationis latae sententiae Sedi Apostolicae simpliciter reservatae
(can. 2338, § 3). Quod auxilium facile potest desciscere in veram
cooperationem v. gr. in delicto habituali, permanenti, continuato,
ita ut applicari debeat can. 2209.
3°) Ex natura rei est fugienda illa in profanis cum vitando commu­
nicatio, quae aut scandalum afferat aut propriae perversionis periculum.
In ceteris casibus civiles illae cum vitandis relationes sub levi
tantum videntur prohibitae. Casus sunt illi memorati ex iure anti­
quo; item causae excusantes eaedem haberi possunt et praeterea
alia quaevis quae vere sit rationabilis.

288. Scholion. 1. Olim excommunicatis vitandis etiam civilis
jurisdictio seu potestas auferebatur; quod eo tempore accidit, quo,
stante concordia inter utramque potestatem ecclesiasticam et civilem,
merito potuit videri non decere in societate Christiana ut fideles
subjicerentur excommunicatis et Ecclesia esset in pleno excercitio
potestatis indirectae iure divino ipsi competentis et a statu Christiano
agnitae (109).
Hodie huius rei non remanent nisi levia quaedam vestigia, qui­
bus conservandis et tuendis studet Ecclesia in variis Concordatis
etiam recentioribus v. gr. in exclusione a munere docendi in fa­
cultate theologica vel philosophica vel tradendi in publicis scholis
religiosam instructionem.
289. Scholion II. Effectus qui sequuntur post sententiam condemnatoriam vel declaratoriam brevi compendio lubet hoc loco
complecti. Sententia reddit reum publice designatum tamquam excommunicatum : inde excommunicatio exserit totam suam externam
vim apud coetum fidelium et hi effectus oriuntur:
(109) Suârez, 1. c. disp. XV, prooem., disp. XVI, sect. 1 sq., sect 6, disp.
XVII, sect 1, π 1 ; Kober, 1. c. p. 417 sq., 422 sq., 403 ubi tamen explicatio data
iuris antiqui solido fundamento caret; Schmalzgr. I. c. n. 167 sq.; D’Annibale,
I. c. n. 361 ; Hilarius a Sexten, 1. c. p. 60, 62; Hollweck, 1. c. § 48. — In rem
cfr. cap. 8 de sent. exc. (V, 11) in VI; cap. 24, X de sent, et re iud. II, 27;
cap. IS X, de excess, praei. V, 31 ; cap. 12, 5, X de exept. II, 25 ; cap. 1 de except.
II, 12 in VI ; cap. 7, X de iudic. Il, 1 ; cap. 2, X de procur. I, 38.

1°) Arcendus est a quavis activa assistenda in divinis officiis,
quae aliquam secumferat participationem in iisdem celebrandis; qui
effectus etiam inducitur, citra sententiam, notorietati facti, quae
alios effectus non semper inducit (can. 2259, § 2; cfr. can. 2338
2260, § 3 de sanctione).
2°) Non potest recipere sacramentalia i. e. ipsi deneganda
sunt (can. 2260, § 1).
3°) Privatur sepultura ecclesiastica nisi ante mortem aliqua
dederit resipiscentiae signa (can. 2260, § 2. iunct. can. 1240. § 1, 2°).
4°) Tantum in periculo mortis possunt fideles ab eo petere
et ipse licite impertiri absolutionem sacramentalem, et si desint alii
ministri cetera etiam sacramenta et sacramentalia (can. 2261, § 2).
5°) Invalide agit arbitrum (can. 1931), patrinum in baptismo
et confirmatione (can. 765, 2°; 795, 2°).
6°) Invalide exercet ius eligendi, praesentandi, nominandi;
invalide consequitur dignitates, officia, beneficia, pensiones eccle­
siasticas aliudve munus (can. 2265, § 2; 1453, § 1).
7°) Nequit ullam pontificiam gratiam valide consequi, nisi in
pontificio rescripto mentio de excommunicatione fiat (can. 2265,
§ 2). Gratias iam obtentas inde non amittit.
8°) In iudicio personaliter agere dumtaxat potest ad impu­
gnandam excommunicationis iustitiam et legitimitatem ; per procura­
torem. agere valet ad aliud quodeumque animae praeiudicium aver­
tendum; in ceteris causis ipsi semper opponi potest exceptio excom­
municationis ut ab agendo repellatur; immo ex officio est excluden­
dus (can. 1628; 1654; 2263).
9°) Non admittuntur in iudicio ut testes tamquam suspecti
(can. 1757, § 2).
10°) Sui officii aut beneficii, si quod habeat, fructus non fa­
cit suos, quos amittit a die incursae censurae, licet declaratio se­
rius fuerit data (can. 2232, 2266),
11°) Invalide ponit actus iurisdictionis interni vel externi fori;
validus est semper ac licite ponitur ad petitionem fidelium, pro qua,
ubi alii ministri non desint, vix fideles iustam causam habebunt.

290. XL Effectus mediati seu sequelae excommunica­
tionis.
Γ) Inter sequelas quae extraordinarie sequi possunt ex ex­
communicatione primo loco recensenda est irregularitas ex delicto,

si in violationem censurae excommunicatus culpabiliter exercet actum
ordinis sacri ipsi prohibitus (can. 985, n. 7), Wernz-Vidal tom. IV,
n. 254.
2°) Suspicio de haeresi in eo qui obdurato animo per an­
num insorduerit in excommunicatione seu pertinaciter perseverave­
rit (can. 2340, § 7) (110). Suspectus vero de haeresi criminaliter
tractandus est ad normam can. 2315, 2314, unde tandem devenire
possit ad privationem dignitatis, beneficii, pensionis, aliusve mune­
ris et ad ipsius clerici depositionem (111).

291. Scholion. De absolutione ab excommunicatione,
nihil in particulari hoc loco est addendum, cum ea quae de abso­
lutione a censuris universim spectatis prolixe disputata sunt, maxi­
me absolutioni a censura excommunicationis sint applicanda. Sin­
gularem solummodo mentionem meretur historia et praxis absolu­
tionis a casibus reservatis sive episcopalibus sive papalibus (112).

■

(110) Cone. Trid. Sess. XXV, cap. 3 de ref. ; Suârez, disp. XVII, sect 1;
Kober, I. c. 433 sq. ; Thesaurus, De poen. v. Insordescentia; D’Annibale, i. c.
n. 302. De alia insordescentia brevioris temporis sc. perseverantiam per quatuor
menses in excommunicatione ob certa delicta, agebat Reg. 66. Cane. Apost. ubi
accurate distinguitur ab insordescentia per annum in excommunicatione ob alia
delicta incursa, atque in utroque casu negatur favor absolutionis ad effectum in
litteris Apostolicis apponi solitae. D’Annibale, 1. c.
De modo quo ex insordescentia a suspicione haeresis deveniretur ad appli­
candas haereticorum poenas, cfr. Cone. Trident. I. c. ; cap. 7 de haeret. V, 2 in
VI; Schmalzgr. 1. c. n. 195; Ballerini-Palmieri, 1. c. n. 241. — Insordescentia
habebatur ut probatio delicti seu causae, ob quam lata erat excommuuicatio, dum
insordescens per annum fictione iuris haberetur pro convicto seu confesso (cfr.
cap. 36, 37, C. XI, q. 3; Schmalzgr. 1. c. n. 196; Suârez, 1. c. n. 9).
(111) De invocatione brachii saecularis cfr. cap. 2, X de cler. exc. V, 27;
Kober, 1. c. p. 439 sq. ; Hinschius, 1. c. tom. V, p. 140 sq., 373 sq., 48 sq., ubi
saepe pro suo modo protestantico de his rebus disserit et p. 45 sq. Gregorio VII,
plane falso tribuit opinionem de directa quadam potestate R. Pontificis in spiri­
tualibus et politicis rebus, vi cuius principibus saecularibus solummodo relinquatur
usus quidam potestatis politicae.
(112) Cfr. Thomassinum, Vetus et nova Eccl. discipl. P. I. lib. 2, cap. 13, 14;
Kober, 1. c. p. 437 sq. ; Hausmann, Geschichte der pâpstlichen Reservatfalle ;
Ballerini-Palmieri, 1. c. n. 211 sq. ; Bucceroni, Commentarius de casibus reservaris;
Hiuschius. I. c. p. 360 sq.

De interdicto (1)
1. Nomen, notio, divisio,

origo

interdicti

292. Nomen. Nomen interdicti (2), quod ad designandam
poenam ecclesiasticam nunc est vocabulum scientiae canonicae iam
in ipso iure Decretalium approbatum (3) certe in antiqua Ecclesia
non occurrit; at saltem ex saeculo decimo verbum interdicti vel in­
terdicendi frequentius in fontibus iuris canonici invenitur et magis
magisque determinatam habet significationem (4). Cui rei non ob­
stat, quominus interdictum quoddam ante illud tempus iam fuerit
usu receptum, sed aliis verbis expressum (5).

293. Notio. Interdictum ex iure Decretalium et disciplina etiamnunc vigente est censura ecclesiastica, qua prohibetur usus omnium
divinorum officiorum et aliquorum sacramentorum et sepulturae ec­
clesiasticae, quatenus usus est et omnibus fidelibus communis iff}.
(1) Suârez, I. c. disp. XXXII sq. ; Schmalzgr., h. t. n. 322 sq. ; Stremler
I. c. p. 341 ; Kober, das Interdict, in Archiv. f. k. K. p. 21 p. 3 sq. 291 sq., t. 22,
p. 3 sq. ; Ballerini-Palmieri, 1. c. n. 362; Hinschius, 1. c. tom. IV, p. 715, 805,
tom V, p. 13 sq., 19 sq., 30 sq.; Richter, Origo et evolutio interdicti, in « Textus
et Documenta » Pont. Univ. Gregorianae, Series theolog. n. 12, 13; Couran, The
interdict a. 1930; Haas, Das interdict, Bonn. 1929; Haring, Lexik, f. Theol. u.
Kirche V (1933) 435 ; Godefroy, Diction, de Théol. Cathol. VII, 2282.
(2) De variis significationibus huius verbi in iure roinano et canonico cfr.
Inst. IV, 15 de interdictis (i. e. de actionibus iudic.) Dig. XLIII, 1, de interdictis.
Dig. XLVI1I, de interdictis (i. e. de poena qua quis patria et usu honorum inter­
dicitur); cap. 5, X de caus. poss. II, 12 · de interdicto unde vi·; Suârez 1. c.
disp. XXXII, sect. 1, n. 2.
(3) Cap. 20 X, de V. S. V. 40 (Innocent. Ill, scr. a. 1198-1205).
(4) Cfr. ep. 93, Gerberti, a. 995, « interdicto vestro » ; Alex. II, a. 1065, « in­
terdicere non differas »; Gregor. VIII, a. 1074, « universam Franctam... interdicite ».
(5) V. g. < vestro banno·, « excommunicatione », · *
.
anathemate
Cfr. Kober,
I. c. t. 21, p. 16 sq. 21 sq. ; Hinschius, 1. c. tom. V, p. 19 sq., p. 22 not. 1. 2.
(6) Suârez, 1. c. disp. XXXII, sect. 1, n. 1, 3, 4 ; Ballerini-Palmieri, 1. c. n. 381,
382, qui merito notat definitionem satis communiter tradi solitam « per remotio­
nem a participatione quarundam rerum sacrarum esse nimis vagam »; D Anni­
bale, I. c. n. 369; Lega, 1. c. n. 145 sq. ; Hilarius a Sexten, I. c. p. 80 sq.; Hollwck, I. c. § 51 sq.

Quae notio modo magis completo circumscribit discrimen interdicti
ab aliis censuris, quam brevior Codicis definitio qua dicitur: <cen­
sura qua fideles in communione Ecclesiae permanentes prohibentur
sacris (determinatis) >. (can. 2268).
Qua priori definitione per verba generica « censurae ecclesiasti­
*
cae
interdictum evidenter distinguitur ab aliis poenis vindicativis
Ecclesiae atque etiam ab interdicto, quod per modum poenae vindicativae infligitur (cfr. can. 2255. § 2). Verbis sequentibus genera­
tim enuntiatur obtectum huius prohibitionis, quod est usus sive acti­
vus sive passivus quarundam rerum sacrarum, non omnium, sed
aliquarum in iure expressarum, quae brevitatis causa ipsi definitio­
ni non inseruntur. — Porro verbis illis « quatenus usus est », insinuatur
differentia interdicti ab excommunicatione, quae directe et immedia­
te communicationem cum fidelibus et nonnisi consequenter usum
rerum sacrarum prohibet; e contra interdictum directe et in se pro­
hibet solum usum quarundam rerum sacrarum etiam per se et independenter ab omni communicatione cum fidelibus, neque ad pro­
hibitionem quandam communicationis in humanis, ut fit per excom­
municationem, sese extendit. Denique verba illa « quatenus...omni­
bus fidelibus communis
*
est, insinuant distinctionem inter suspen­
sionem et interdictum. Suspensio enim pariter privat usu rerum sa­
crarum, sed solummodo quatenus usus iste est activus atque adeo
exercitium quoddam potestatis ecclesiasticae sive ministerii cuiusdam
ex officio, non usus quidam mere passivus et communis cum re­
liquis fidelibus, interdictum vero privat usu illo indifferenter tum
passivo tum activo, clericos et laicos.

294. Divisio, interdictum dividitur: I. Ratione subiecti in lo­
cale (7) et in personale (8), prout prohibitio usus rerum sacrarum
directe cadit in aliquem locum aut in personam (9) (can. 3268, § 2).
Ad hanc divisionem revocatur interdictum mixtum, sive ambulato­
rium, quod sequitur personam ubicumque ista praesens fuerit. Quod
interdictum certe est locale atque etiam formaliter aut virtualiter per­
sonale (10).
(7) Cap. 10, 17 de sent. exc. V, 11 in Sext.
(8) Cap. 16 h. t. in Sext.
(9) Suârez, 1. c. sect. 2 n. 1 sq. ; Kober, 1. c. p. 291 sq.
(10) Cap. 1 de poen. V, 8 in Clem.. ; Kober, I. c. p. 302 sq. ; Suârez, 1. c. n. 3.

ii. Ratione ambitus in generale et particulare (11). Quae divisio tum interdicto locali tum personali est applicanda. Atque inter­
dictum locale generale dicitur non solum illud, quod fertur in re­
gnum vel provinciam vel dioecesim, sed etiam in civitatem vel vil­
lam vel locum quendam partialia loca complectentem; interdictum
vero locale particulare est, quod refertur tantum in specialem lo­
cum velut in Ecclesiam sive unam sive plures (12). Porro interdic­
tum generale personale fertur directe in corpus quoddam morale
sive collectivum personarum; interdictum autem personale particu­
lare seu speciale (13) directe infligitur personis singularibus et de­
terminatis, sive uni sive pluribus, sive certis sive incertis (14).
III. Ratione obiecti in totale et partiale (15). Illud prohibet usum
omnium rerum sacrarum in definitione expressarum (16), hoc vero
solummodo unam alteramve partem (17). Quare interdictum ab in­
gressu ecclesiae (18) est species quaedam interdicti partialis.
IV. Ratione causae proximae in interdictum a iure aut ab ho­
mine latum (19).
V. Ratione modi in interdictum per modum censurae aut per
modum poenae vindicativae inflictum.

295. Notae historicae. I. Quod de origine aliarum censura­
rum supra statutum est, id maxime valet de interdicto ecclesiastico.
(11) Cap. 17 X, de verb. sig. V, 40.
(12) Cap. 10, 17 de sent. exc. in Sext.; Suârez, 1. c. n. 4 sq.; Kober, 1. c.
p. 292 sq.
(13) Cap. 16 de sent. exc. in Sext.; Suârez, 1. c. n. 11 sq.; Kober, 1. c.
p. 257 sq. Cfr. Archiv. f. k. K tom. 9 p. 174, de usu quodam moderno interdicti
personalis et localis.
(14) Interdictum personale speciale vim strictae censurae habere potest, cum
interdictum locale et personale generale potius sint privationes, ideo speciale illud
interdictum tantum ob peccatum proprium, alia etiam ob peccatum alienum inno­
centibus imponi possunt. Cfr. Ballerini-Palmieri, 1. c. n. 383, 387 ; D’Annibale,
1. c. n. 370; Hilarius a Sexten, 1. c. p. 83; Aichner, 1. c. § 219.
(15) Kober, 1. c. p. 303 ; Suârez, 1. c. n. 37.
(16) Cap. 16, 24 de sent. exc. in Sext, cap. 8 de priv. V, 7 in Sext.
(17) Cap. 9, X de iureiur. 11, 24.
(18) Cap. 8 de privil. V, 7 in Sext. In hoc etiam convenit interdictum cum
suspensione at differt ab excommunicatione, quod eius effectus est divisibilis ex
voluntate superioris ad illud infligendum competentis. Bonactna, de cens. disp. V,
p. 1, n. 1 sq. ; Hollweck, 1. c. § 51 not. 3.
(19) Kober, 1. c. torn. 22 p. 32 sq.

Quare potestas Ecclesiae infligendi interdictum sine dubio nititur
iure divino, ut patet ex amplissima concessione S. Petro facta; sed
institutio interdicti, prout est censura vel poena vel privatio eccle­
siastica cum suis specialibus effectibus in foro Ecclesiae applicata
ex iure humano est repetenda (20). Quo iure Ecclesia in instituen­
do interdicto secundum leges iustitiae et prudentiae usa est. Quare
si Kober (21) opinatur, secundum principia iustitiae naturalis inter­
dictum ab iniustitia excusari non posse, rem asserit non solum Ec­
clesiae iniuriosam, sed etiam sanis principiis canonicis immo etiam
dogmaticis omnino contrariam (22).
II. Quonam tempore Ecclesia uti coeperit suo iure ferendi in­
terdictum, inter viros doctos concordi sententia non est definitum.
Sunt qui putent, velut Devoti (23) aliique, iam saeculo quarto in­
veniri exempla satis clara interdicti. In sententia plane opposita ver­
santur De Dominis, Morinos, Bingham, Van Espen (24), Hinschius
(25), Schiappoli, qui ad summum ex saeculo decimo vel undecimo
initia interdicti saltem localis repetenda esse existimant. Via quadam
media incedit Fleury (26), qui opinatur, se iam saeculo sexto exem­
plum generalis interdicti detexisse, sed generales excommunicatio­
nes et interdicta tantum post S. Gregorium VII invaluisse existi­
mat. Multo magis extrema vitare studet Kober (27). Profecto Devoti
ex c. 37 Apostolorum aut ex epist. 270 S. Basilii non efficaciter
probat, eo tempore verum quoddam interdictum locale fuisse
usu receptum ; nam in cit. c. 37. (28) potius agitur de excommunica(20) Sudrez, 1. c. disp. II, sect. 1, n. 1 sq.
(21) Kober, 1. c. tom. 21, p. 32, 37.
(22) Sudrez, 1. c. disp. XXXVI sect. 3 In eundem errorem inductus est Schiap­
poli, 1. c. n. 172. Quodsi hic auctor et Hinschius, 1. c. t. V, p. 23 sq., tribuunt
Ecclesiae scopum politicum in hac poena infligenda, haec quoque assertio est
adnumeranda assertionibus gratuitis et praeiudiciis contra Ecclesiam ; nec particu­
lares abusus in praxi nonnumquam commissi, praesertim quoad durationem in­
terdicti, probant scopum illum vitiosum Ecclesiae universalis aut RR. Pontificum,
qui illis abusibus pro suo munere restiterunt (cfr. v. gr. c. 24 de sent exc. V, 11
in Sext.). Ipse quoque Kober ex iis, quae p. 29, affert, optime probat salutarem
effectum spiritualem haud raro fuisse obtentum.
(23) Inst. can. lib. IV, tit. 19, § 3 not 23.
(24) Kober, 1. c. tom. 21 p. 8;
(25) Hinschius, 1. c. tom. IV, p. 804 sq., tom. V, 19 sq.
(26) Inst. can. P. Ill, c. 21 § 2.
(27) Kober, I. c. p. 8 sq.
(28) Hefele, 1. c. tom. 1, p. 812.

tione, et S. Basilius 1. c. (29) praeter excommunicationem tantum
insinuat paenitentiam publicam, sed officium divinum in poenam de­
licti omissum esse nullo modo tradit, immo ipsius celebrationem sup­
ponit (30). Neque maioris momenti est argumentum eiusdem De­
voti ex canone quodam Concilio Agathensi (a. 506) falso adscripto.
Qui canon etiamsi genuinus esset, neque revera c. 8 a Conci­
lio Moguntino a. 851 vel 852 conditus (31), rem intentam a De­
voti minime probaret, agit enim de re omnino alia (32). Verumtamen vix negari potest, etiam Morinum aliosque allegatos scriptores
originem interdicti ad nimis remota distulisse tempora. Nam si in­
terdictum, etiam ut poena ecclesiastica, iam usu receptum est saecu­
lo decimo et undecimo (33) neque ut res plane nova et inaudita
commenoratur (34), profecto iam ante illam aetatem introductum
est, atque illud solummodo concedi potest, quod ex illis saeculis,
ob singularia temporum adiuncta (v. gr. faidae seu bella privata,
treuga, saec 11), usus interdicti fuerit frequentior, magis extensus
atque maiore praecisione iuridica circumscriptus. Praeterea quamvis
complura facta, quae inde ex saeculo sexto a Kober (35) ad pro­
bandam exsistentiam interdicti, ut poenae ecclesiasticae, non sint so­
lida vereque saltem probabilia (36), tamen ex aliis factis allegatis
praeformatio quaedam futuri interdicti (37) vel ipsum interdictum
saltem quoad substantiam colligitur (38).
(29) Migne, P. Gr. XXXII, 1002.
.m.
(30) Kober, 1. c. p. 4 sq. ; Hinschius, I. c. tom. IV, p. 804 not. 10.
(31) Hefele, 1. c. tom. IV, p. 179 sq.
(32) Ut patet ex ipso textu et rubrica, sub qua canon iste cum falsa inscrip­
tione in compilatione Gregori IX, occurrit, sci. cap. 2, X de purg. can. V, 34 ; Ko­
ber, I. c. p. 6 sq. ; Molitor, Ueber kanon. Gerichtsverfahren gegen Cleriker p. 58 sq.
(33) Cfr. supra de nomine interdicti ; Hinschius, 1. c. tom. V, p. 19 sq.
(34) Cfr. Kober, 1. c. p. 18 sq. de dicto Ivonis Carnutensis.
(35) Kober, I. c. p. 8 sq.
(36) Ita v. g. de Anglia per sexennium interdicto subiecta ineunte saeculo
nono. Cfr. Hinschius, 1. c. p. 19.
(37) Gregorius Turonensis, Hist. Franc, t. VIII, cap. 31, ubi narratur Leudovaldum Episcopum ob occisionem Archiepiscopi Praetextati, a. 585 vel 586, « clau­
sisse ecclesias Rothomagenses, ut in his populus solemnia divina non spectaret ■» ;
Kober, 1, c. p. 8 sq. ; Richter, textus et Docum., n. 12, p. 12.
(38) Gregorius Turon., I. c. lib. X, cap. 15, de modo procedendi Episcopi
contra Chrodieldem circa idem fere tempus. Cfr. Kober, 1. c. p. 10 sq., ubi alia
duo facta ex Gallia affert atque tertium quoddam exemplum ex vita S. Virgilii
(t 784), quae Hinschius 1. c. tom. IV, p. 805, t. V. p. 19, non solide refutat.
20

Quodsi agatur de interdicto personali facilius sententiae Devoti
calculus adiici potest. Etenim interdictum personale, quatenus est
suspensio quaedam a iuribus quibusdam, omnibus Christi fidelibus
communibus, iam primis saeculis occurrit (39), et vel in ipso Libro
Sexto Bonifacii VIII interdictum personale ingressus Ecclesiae ap­
pellatur suspensio (40).
III. Postquam ius ecclesiasticum de interdicto infligendo certe
saeculo undecimo iam constitutum fuit et in praxi receptum inde a
saeculo duodecimo, cum frequentior esset usus interdicti et inter­
dum longioris durationis (41), Romani Pontifices illud mitioribus
terminis circumscribere coeperunt (42). Quibus mitigationibus ac­
cesserunt non pauca privilegia sive principibus (43) sive regulari­
bus (44) concessa, quibus rigor iuris antiqui multum emollitus est.
At illud novi accessit, quod in Libro Sexto et in Clementinis et in
Extravagantibus (45) etiam interdicta latae sententiae ipsoque facto
incurrenda frequentius inveniantur. Forma igitur infligendi interdic­
tum latae sententiae secundum analogiam aliarum censurarum poste­
riori aetati est adscribenda.
IV. Concilium Tridentinum non immutavit ius antiquum de in­
terdicto constitutum, immo tum interdictum personale (46) tum Io(39) Cfr. Concil. llliber. (a. 300-306) de negata communione ad certum tem­
pus v. gr. c. 54, 57; c. 13, 14. Cone. Venetici (Vannes in Oall.) a. 465. Cui sen­
tentiae vel ipse Hinschius accedit, qui originem interdicti personalis iam saeculo
quarto adseribit 1. c. tom. V, p. 31, p. 13 sq., tom. IV, p. 706 sq., 713 sq.
(40) Cap. 20 de sent, excom. V, 11 in Sext.
(41) Kober, 1. c. p. 17 sq. 20, 22, 37 sq. ubi est sermo de interdictis per tres,
sex, duodecim, immo triginta et sexaginta annos durantibus.
(42) Cap. 11, X, de sponsal, IV, 1 (Alex. Ill, a. 1173-1174); Kober, 1. c. p.25
sq., 39 sq.; cap. 43 X, de sent, excom. V, 39 (Innoc. III, a. 1209) ; cap. 11, X de
poenit. V. 33 (Innoc. III, a. 1193-1216); cap. 25 X, de priv. V, 33 (can. 58 Cone.
Later. IV, 1215) ; cap. 57 X, de sent exc. V, 39 (Gregor. IX, a. 1227-1234); cap.
19 de sent. exc. V, 11 in Sext. (Bonifac. VIII); Martinus V, Const. « Ineffabile >
a. 1429 § 3.
(43) Kober, 1. c. p. 44; Devoti, I. c. §§ 4, 5.
(44) Cap. 24 X de privil. V, 33 (cap. 57 Cone. Later. IV, a. 1215); cap. 11,
de privil. V, 7 in Sext. (Ronif. Vlll).
(45) Cap. 5 de poenis V, 9 in Sext. ; cap. 1 eod. V, 8 in Clem. ; Cap. unie,
de consuet. 1, 1 in Extrav. Com. ; Kober, 1. c. t. 22, p. 32 sq.
(46) Sess. VI, cap. 1 de ref, Sess. VII cap. 7 de ref. et S. C. C. in caus.
Caputaquen, 2 Oct. 1723 et in caus. Spolet 16 Maii 1726, in ed. Richt. Cone.
Trid. p. 440, 442.

cale (47) expresse ratum habuit novaque interdicta statuit (48). Qua
in re quamvis dubitari non possit, quin interdictum inde a Conci­
lio Tridentino usque ad nostram aetatem manserit pars iuris crimi­
nalis Ecclesiae (49), tamen interdictum generale locale iamdiu non
amplius erat in usu : nisi enim viva sit fides in principibus et po­
pulis Christianis et una sit religio catholica in universo regno ab
omnibus civibus practice exercita, parum efficax est ista censura,
immo potius nocet atque innocentibus gravia incommoda imponit (50).
Quare mirum non est, quod interdicta generalia a Paulo V a. 1606
in republican! Venetam et a Clementem XI a. 1713 in nonnullas
dioeceses Siciliae lata plenum effectum non sint consecuta (51). Nihilo­
minus complura interdicta etiam latae sententiae a Pio IX sunt retenta
et statuta, sed non antiqua illa interdicta localia omnino generalia v. g.
cap. unie, de cons. I. 1. in Extrvg. Com. — Ultimo tempore inter­
cepta praxis interdicti generalis momentanee fuit repristinata (52).
(47) Sess. VII. cap. 10 de ref.; Sess. VI, cap. 1 de ref.
(48) Sess. XXV, cap. 12 de regular, et cit. caus. Caputaquen.
(49) Archiv. f. k. K tom. XIX p. 348, tom. IX, p. 174; Benedictus XVI, De
Synod, dioec. lib. X, cap. 1, n. 3.
(50) Etiam scopus interdicti generalis est emendatio criminis, quod in publi­
cam perniciem vergit, et reparatio publici scandali, quod ex crimine fuit ortum,
praesertim cum crimen est commissum a maiori parte populi, ordinis vel coetus
aut edam ab aliquo ex praestantioribus. Quae emendatio videtur facilius obtineri
posse, si potentes videant ob ipsorum culpam subditos affici privatione, quam
aegre ferunt. Suârez, 1. c. disp. XXXVI, sect. 3, n. 5 sq., 10 sq ; Ballerini-Pal­
mieri. I. c. n. 396, qui propterea scite addit : « quapropter si huiusmodi privationis
nullam aut parvam rationem haberent subditi, non expediret hac poena in crimi­
nosum animadvertere ».
(51) Kober, I. c. p. 49 sq.
(52) Cfr. decretum S. C. Consist. 30 Sept. 1909, quo civitas Adria cum sub­
urbio supposita est generali interdicto locali et personali ob sacrilegam aggres­
sionem in Episcopum commissam, in Act. Ap. Sed. t. 1, p. 765 sq. In quo de­
creto disciplina generalis de interdicto aliquantisper immutata fuit ; cfr. Ferreres
in Nouvelle Rev. Théolog. (a. 1910) p. 407 sq. Quod interdictum in cit. decreto
vocatur censura licet fuerit latum ad quindecim dies et propter delictum praeter­
itum atque insuper statuitur clericos per ipsius gravem violationem irregularitatem
incunere; quae est nova confirmatio vocem censura in disciplina vigente sumi in
sensu latu, cum agitur de suspensione et interdicto, quae sive ut poena medici­
nalis sive ut poena vindicativa infligi possunt. Effectus vero omissi aut saltem
mitigati in illo decreto S. C. Consist, haud immerito considerari potuerunt ut si­
gnum mitioris disciplinae in hac parte introducendae. — Alium interdictum latum
est a. 1913 contra urbem Calatinam ob sacrilegam aggressionem contra Archiep.
Hydruntinum (A. A. S. V, 517).

V. Licet autem modo generali diceretur in interdicto generali
cessare officia divina, claudi ecclesias, prohiberi sacramentorum ad·
ministrationem, nihilominus interdicti effectus non fuerunt semper
iidem. Iam Hicmarus Remensis in epist. ad Hicmarum Laudunensem
illum reprehendit de severitate interdicti, quam vocat crudelitatem
et persecutionem, quod baptismus infantium et sacramenta morientium interdicerentur (a. 869) (53).
Lemovicense Cone. a. 1031 concessit divina officia secreto ce­
lebrari, baptismum infantibus, paenitentiam morientibus ministrari (54).
Idem temperamentum adhibitum ab Alexandro 111 in interdicto con­
tra regem Angliae (55). Innocentius Ill in interdicto a. 1198 contra
Galliam excepit baptismi administrationem ; diebus festis praedicatio
extra ecclesiam fieri debuit, paenitentia in eius porticu administrari;
licitum erat unam Missam in die Paschatis in ecclesia privatim ce­
lebrare solo praesente ministro, itemque quovis die veneris ad pa­
randam morientibus Eucharistiam ; exclusa erat extrema unctio et
ecclesiastica sepultura. Ita fere cetera eiusdem Pontificis interdi­
cta (56), quae poterant dici continere rigidum ius interdicti iam ple­
ne evoluti. Statim tamen accesserunt:
1° dispensationes. — Ipse Innocentius III peculiares dispen­
sationes concessit (57) et tandem induisit generali modo, ut, prae­
ter baptismum infantibus et sacramenta morientibus, ipsa quoque
confirmatio ministraretur (cap. 43. X. V, 39). — Gregorius IX pa­
riter generaliter concessit ecclesiarum ministris unam Missam qua­
libet hebdomada celebrare, ianuis clausis, campanis non pulsatis,
atque excommunicatis et interdictis exclusis (cap. 57 X. V, 39). —
Accessit mitigatio pariter generalis inducta per Bonifacium Vili a.
1298 (celebre cap. 24, Alma Mater X. V, 11 in VI), qua concede­
batur omnibus sacramentum poenitentiae, clericis officia divina pri­
vatim obire, interdictum suspendebatur diebus Nativitatis Dni., Pa­
schatis, Pentecostes et Assumptionis B. Μ. V. (58). Quibus festis
(53) Migne PL, 126, 516.
(54) Mansi, 19, 541.
(55) Cfr. cap. 11, X, 14, 1, et praecedentem not. 481.
(56) Migne PL, 214, 97 not. 60.
(57) Cfr, Migne PL, 214. 244 ; 215, 27.
(58) Cfr. cap. 24 V, 2 in VI ubi inter effectus occasione nimis rigorosi in­
terdicti exortis refertur crescens indevotio populi, pullulatio haeresum et infinita
animarum pericula.

;

\

r

DE INTERDICTO
··:

a Martino V a. 1429 additum est festum Corporis Christi (59) ab
Eugenio IV extensum ad integram huius festi octavam (60). Leo X
vero ad modum privilegii Hispaniae concessit, ut interdicti obser­
vantia suspenderetur festo die Immaculatae Conceptionis (61). Haec
quoad substantiam mansit disciplina iuris Decretalium (62).
2°) Plura etiam concessa fuere privilegia, per quae saltem
extensio interdicti fuit variis modis restricta. Ita v. gr. Fratres Mi­
nores a Clemente VIII privilegium obtinuerunt vi cuius certa festa
sanctorum sui Ordinis, non obstante generali interdicto, in suis ec­
clesiis poterant sollemniter celebrare (63).
VI. Etiam quoad durationem interdicti, quae dum ferebatur
per modum censurae non dependebat ab auctore sed potius ab
iis, quorum causa fuerat latum, paulatim factum est ut interdicta
longioris durationis non amplius haberentur (64).
VII. Interdicta localia generalia in corpore iuris inveniuntur
quinque.
II. De subiecto activo et passivo

i j
hs

V· ··■

interdicti

296. Sublectum activum sive causa efficiens interdicti est is, qui
jurisdictionem habet in foro contentioso et regulariter etiam senten­
tiam excommunicationis et suspensionis ferre potest, nisi iure speciali
ipsius potestas sit limitata (65). Quare Romani Pontifices et Concilia
oecumenica (66), locorum ordinarii et Concilia particularia (67), Le(59) Const. ‘*
Ineffabile· 26 Maii 1429.
(60) Const. ■‘*
Excellentissimum 26 Maii 1431.
(61) Ferreres, Inst. can. II, η. 1039.
(62) Const. ‘Sacrae *
Seraphici 17 October 1595.
(63) De interdicto in Lusitaniam ab Alexandro IV latum, quod dicitur du­
rasse duodecim annos (Kober, 1. c. XXI, 38); De lato a Gregorio IX in Siciliam
quod durasse dicitur annis sexaginta (Bellarminus, Resp. ad tract, septem Theol.
Yen. p. 7).
(64) Cap. 5, V, 9 in VI ; cap. 1 I, 1 in Extr. comm. ; cap. 1 V, 8 in Clem. ;
cap. 3, I, 6 in VI ; cap. 1, V, 5 in VI.
(65) Suârez, 1. c. disp. XXXVI, sect. 1, 2, 3, 4 ; Schmalgr. h. t. n. 340, 341 ;
Kober, 1. c. t. 21 p. 44. Quodsi Kober, 1. c. t. 22, p. 8 etiam commemorat Cardi­
nales, quod in suis titulis interdictum infligere possint, et provocat ad cap. 11 de
maiorit. et ob. I, 33; tale ius Cardinalibus iam ex saeculo XVII, per Const. Innocentii XII « Rom. Pontifex » videtur esse ademptum. Wernz, Ius Decret, t. II, n. 632.
(66) Cap. 1 de sent, excom. V, 10 in Clem. ; Kober, 1. c. t. 22, p. 3 sq.
(67) Cit. cap. 1 h. t. in Clem. ; Kober I. c. p. 6 sq.

t

gati Sedis Apostolicae (68), Vicarii capitulares (69), Praelati regulares
quasi episcopali jurisdictione instructi (70) ex potestate ordinaria (71)
interdictum infligere potuerunt, dummodo servarent limites suae com­
petentiae. At potestas interdicendi quae ex iure antiquo capitulis,
etiam sede plena (72), archidiaconis, archipresbyteris aliisque Prae­
latis inferioribus, non vero parochis competebat saltem a Bonifacio VIII
quoad capitula sede plena practice fuit abrogata (73) et universim
quoad omnes istos Praelatos inferiores a Concilio Tridentino (74)
penitus est sublata. — Novam limitationem et consequentem inter­
dicti mitigationem induxit Codex, quo iure regimur, dum can. 2269,
§ 1, Sedi Apostolicae reservat facultatem ferendi interdictum generale tam locale in territorium dioecesis, reipublicae, quam personale
in populum dioecesis, reipublicae, permissa Episcopis facultate ferendi
interdictum generale in paroeciam vel paroeciae populum, et inter­
dictum particulare sive locale sive personale. Quae restrictio Codicis
iam fere erat admissa; nam, licet attenta extensione jurisdictionis
episcopalis, admitteretur Episcopum interdictum locale ultra territo­
rium suae jurisdictioni subiectum extendere non posse, nisi forte
per accidens ad obtinendum scopum interdicti, intra territorium
posse; nihilominus (75) nostra aetate merito dubitabatur num Epi­
scopi inconsulto Romano Pontifice insolitam poenam generalis inter­
dicti localis in totam dioecesim statuere possent. Id quod a fortiori
dicendum erat de Concilio provinciali vel plenario in universam
provinciam ecclesiasticam vel universum quoddam regnum. Nam
huiusmodi poena interdicti localis valde generalis vel ab ipso Ro(68) Cone. Trid. Sess. XXIV, cap. 5, 20 de ref. ; Kober, I. c. p. 8.
(69) Cone. Trid. Sess. XXIV, cap. 16 de ref. ; Schmalzgr. h. t. n. 341.
(70) Quae potestas Prealatorum regularium saltem ex consuetudine recepta
restricta est ad ius infligendi interdictum personale, non vero locale. Cfr. Suârez,
I. c. n. 2,3; Kober, 1. c. p. 15 sq. ; Schmalzgr. h. t n. 341.
(71) De potestate delegata ad infligendum interdictum cfr. Suârez I. c. n. 6;
Kober, 1. c. p. 16 sq.
(72) Cap. 5, X de const. I, 4; cap. 18, X de praescr. II, 26; cap.2, X de
his quae f. a mai. part. Ill, 11: cap. 23 X de verb. sign. V, 40; cap. 1, de sent
excom. V, 10 in Clem.
(73) Cap. 8 de off. ordin. 1, 16 in Sext. iunct cap. 6 (Cone.Lugd. Π, a. 1274,
cap. 17) eod. in Sext. ; Suârez, I. c. n. 5 ; Kober, 1. c. p. 9 sq.
(74) Sess. XXIV, cap. 20 de ref.
(75) Cap. 17 de sent. exc. V, 11 in Sext; Kober. 1. c. p. 4; Schmalzgrueber,
h. t. n. 326, 343 ; Suârez, disp. XXXVI sect. 2.

mano Pontifice non amplius infligi solebat et tamquam causa maior
et extraordinaria indicio Sedis Apostolicae omnino videbatur reser­
vata (76). Ipse Rom. Pontifex nonnisi distributive in universa Eccle­
sia interdictum ferre potest ob defectum causae sufficientis et dam­
num Ecclesiae universalis.

297. Extensio seu sublectum interdicti localis. Interdic­
tum locale generale, sine dubio omnia loca etiam non sacra afficit,
licet interdictum locale particulare, solummodo in loca sacra velut
in ecclesiam decerni soleat (77). Attamen interdictum locale cum per­
sonas innocentes tantum liget ratione loci, cives inculpabiles minime
prohibet, quominus extra civitatem forte interdictam divinis officiis
licite intersint (78), secus dicendum ex iure Decretalium in Const.
lApost. Sedis » a Pio IX non commemorato de iis, qui interdicto
causam dederunt, pro quibus interdictum locale semper secum tulit
speciale interdictum personale, ita ut neque in loco interdicto neque
extra illum divina participare potuerint (79). Hanc iuris Decretalium
praescriptionem retulit Codex can. 2338. § 4 his verbis: « Qui cau­
sam dederunt interdicto locali aut interdicto in communitatem vel
collegium, sunt ipso facto personaliter interdicti ». Quodsi personae
(76) Cfr. Pii IX, Const. « Apost. Sedis » et Kober, I. c. tom. 21 p. 44 de pri­
vilegio a. 1255 ab Alexandro IV concesso, vi cuius universa Gallia a solo Ro­
mano Pontifice interdicto subiici posset. Interdicta iure communi inflicta tamquam
ipso iure incurrenda quinque tantum aderant in disciplina ante Codicem. Quorum
nullum est interdictum locale, multo minus locale generale. Duo erant statuta a
Pio IX in Const. « Pom. Pontifex » 28 Aug. 1873 ; duo erant inflicta a Cone.
Trid. Ex quibus tria sunt interdicta partialia (ab ingressu ecclesiae) et particu­
laria; duo generalia personalia, sed in corpora moralia (universitates, collegia,
capitula), non in universum populum. Quae iuris communis seu pontificii parsi­
monia in hac poena infligenda certe saltem normam praebebat Episcopis ut a
ferendis interdictis generalibus praesertim localibus abstinerent ; nam sua potestate
Episcopi uti non possunt, nisi secundum praxim vigentem, quae praxis, licet absit
expressa iuris dispositio, facit ut interdictum generale in universum populum sive
personale sive locale deberet haberi ut Sedi Apostolicae reservatum. Ob quam ra­
tionem nostra aetate Episcopi coadunati in concilio provinciali (vel forte plenario
sive national!) non amplius videntur posse pronuntiare sententiam interdicti totam
provinciam complectentis, quod tamquam causa maior habendum est ut reserva­
tum Rom. Pontifici.
(77) Suârez, 1. c. n. 4.
(73) Cap. 16 de sent, excom. V, 11 in Sext.; Kober, I. c. tom. 21, p. 291 sq.
(79) Cit. cap. 16 h. t. in Sext.; Schmalzgr., h. t. n. 333.

innocentes maneant in loco interdicto supposito, omnes et clerici et
laid, tam saeculares quam regulares, incolae et exteri, exempti et
non exempti generale interdictum locale observare tenentur (80)
secundum novum modum Codicis, nisi speciali privilegio sint mu­
niti (81).
Interdicta civitate (cfr. can. 2273), non excepta ipsa ecclesia cathedrali, suburbia et continentia aedificia ex ipsa iuris dispositione
sunt interdicta, ne vilipendi valeat sententia interdicti (82); pariter si
ecclesia sit interdicto speciali supposita etiam interdicta manent sa­
cella contigua, non autem coemeterium etiam contiguum, contra id
quod iure praecedenti valebat saltem de coemeterio contiguo (83).
Vicissim interdicto sacello, non est interdicta integra ecclesia, nec in­
terdicto coemeterio interdicta inde est ecclesia ipsi contigua, sed
interdicta manent omnia oratoria in coemeterio erecta (84).

288. II. Subiectum interdicti personalis, a) Generatim om­
nes personae quae excommunicari possunt, etiam per se capaces
w
(80) Cap. 17, X de verb sig. V, 40 ; cap. 4 de priv. V, 7 in Sext. ; cap. 1,
h. t. in Clem.; Cone. Trid. Sess. XXV, cap. 12 de regul.; Kober, 1. c. p. 293. —
Cfr. quoque Ballerini-Palmieri, 1. c. n. 385 sq. ; D’Annibale, 1. c. n. 372 sq. ;
Hilarius a Sexten, I. c. p. S3 sq. — Pro innocentibus poena non est, sed est in­
commodum, quod propter bonum commune patienter sustinendum est: quae se­
quela incommodi innocentium pro ipsis delinquentibus efficacem monitionem
continet deponendi contumaciam, quae tanto efficacior est quanto magis si v. gr.
de principe agitur, aversio animi subditorum timetur.
(81) Can. 2269 § 2; cap. 11 de privil. V, 7 in Sext ; Schmalzgr., h.t. n. 332.
(82) Cap. 17 h. t. in Sext ; Schmalzgr. h. t. n. 326 sq. ; Kober, 1. c. p. 294 sq ;
Suârez, i. c. n. 11, disp. ΧΧΧΠ, sect. 2.
(83) Cit. cap. 17 h.t. in Sext; Kober 1. c. p. 296 sq. ; Schmalzgr. h. t n. 331.
Cum antiquitus coemeteria plerumque ecclesiis essent contigua, hodie (2), sepa­
ratio coemeterii ab ecclesia potius est praxis communis et contiguitas exceptio
rara vix ullibi exsistens nec probabiliter duratura : inde illa relatio inter interdictum
ecclesiae et coemeterii non amplius erat practici momenti atque vel in ipsis ca­
sibus raris non videbatur esse tenenda. Nam lex non fit pro raro aliquo casu,
qui se habeat per modum exceptionis a regula generali. Ergo cum per se coe­
meterium et ecclesia non amplius sint loca contigua, quae per modum unius con­
siderari possint, potius iam in praxi tenendum erat principium contrarium regulae
generali conforme, quod interdictum ecclesiae et interdictum coemeterii sint inter
se mutuo independentia, nec unum secum trahat alterum. Cfr. D'Annibale, 1. c.
n. 373, not. 27, de stricta interpretatione contiguitatis et Many, De locis sacr. p, 249:
quare in Codice ipsa regula merito mutata fuit.
(84) Suârez, I. c. disp. XXXVI, sect. 2 n. 5 sq.

sunl, ut interdicto personali subiici possint, dummodo reliqua
e.
causa et jurisdictio sufficiens concurrant (85).
Porro interdicti pesonalis sublectum, passivum potest esse persona singularis et physica et communitas sive persona moralis vel
hominum societas seu coetus (86). Cfr. Cone. Trid. Sess. '11, cap. 10
de ref.; Pii IX, Const. « Apost. Sedis > Interd. 1, n. 46. Qua re dis­
crepat interdictum personale ab excommunicatione et convenit cum
suspensione. Persona autem physica interdicto personali ligari ne­
quit, nisi rationis compos sit, quia secus praecepti et poenae ad­
nexae incapax est. Similiter nulla persona sive physica sive moralis
interdici potest, nisi jurisdictioni Praelati interdicentis sit subiecta (86).
.—Quodsi interdictum personale et generale absolute et simpliciter
feratur in aliquam communitatem, omnes illius socii interdicto ligan­
tur (87); at excipiuntur in personali interdicto generali, etiam clero
inflicto, Episcopi aliique superiores Praelati nisi expressa de ipsis
fiat mentio (88); item amentes et infantes doli nondum capaces, non
exclusa sepultura; socii innocentes, si novo domicilio alibi acquisito
desinant esse pars communitatis interdictae; exteri (89). Praeterea
cum leges poenales strictae sint interpretationis, si sententia inter­
dicti personalis, proferatur in clerum, non intelligitur, nisi aliud sit
expressum in ea, interdictus populus, nec etiam e converso (90) ;
neque interdicto clero alicuius ecclesiae, idcirco censetur interdicta
ecclesia, neque interdictum latum in clericos per se ad regulares
est extendendum (91).
b) Interdicto personali particulari tantum singulares personae
determinatae sive una sive plures subiici possunt (92) : salva manet
exceptio can. 2227, § 2, quod Episcopi non comprehendantur in
interdicto latae sententiae nisi expresse nominentur. Idem dicatur de
impuberibus ex can. 2230.

(85) Cap. 16 h. t. inSext. ; eap. 11 de usur. V, 5 in Sext. ; Suârez, 1. c. n. 6.
(86) Schmalzgr., h. ;. n. 344 ; Kober, 1. c. p. 297 sq.
(87) Schmalzgr., h. t. n. 334 ; Kober, 1. c. p. 334.
(88) Cap. 4 de sent. exc. V, 11 in Sext. innet, can. 2227.
(89) Suârez, I. c. η. 7, 8 ; Schmalzgr. h. t. η. 335 sq.
(90) Cap. 16 h. t. in Sext.
(91) Schmalzgr. h. t. n. 338 sq. ; Kober, 1. c. p. 299 sq.
(92) Pii IX, Const. « Apost. Sedis » Interd. II, n. 47; Pii IX, Const. « Rom.
Pontifex» 28 Aug. 1873; Cone. Trid. Sess. VI cap. 1 de ref. ; Suârez, I. c. disp.
ΧΧΧΠ, sect. 2, n. 11 ; Kober, 1. c. p. 391.

III. De condicionibus requisitis ad infligendum interdictum

u
h

i

I

299. Cum finis interdicti sit culpae emendatio et punitio, nul­
lum interdictum personale et speciale simpliciter absoluteque ferri
potest, nisi propter culpam mortalem illius, in quem fertur (93).
Interdictum vero generale et personale ut legitime statuatur, etiam
graviorem culpam requirit, quam interdictum speciale, sed non exigit
culpam in omnibus et singulis personis, quae huic interdicto gene­
rali subiiciuntur, ideoque sufficit, quod culpa a capite aut magna
parte communitatis fuerit commissa, quae habeatur ut culpa redun­
dans in universum corpus morale. Cfr. cap. 16 h. t. in Sext. Denique
interdictum locale et generale, ut iuste feratur, requirit causam gra­
vissimam, quae non solum culpam mortalem contineat, sed etiam
ex peccato aliquo modo publico sive communi procedat necesse est.
Cum a fine saec. X interdictum in integras dioeceses, regiones et
populos extensum fuit, id praesertim factum est contra violatores
pacis et ad contumaciam principum frangendam. Inde critérium sump­
tum est de necessitate publici et communis peccati.
Quare imprimis cavendum est, ne interdicta ob causas pecuniarias
in iure non permissas atque adeo reprobatas ferantur interdicta (94).

I

I

300. Forma quaedam substantialis sollemnitatis ex natura rei in
ferendo interdicto non est praescripta praeter eam, quae requiritur
in omni censura infligenda, sci. ut voluntas Praelati imponentis in­
terdictum sufficienter exprimatur (95).
Quodsi interdictum imponatur per sententiam iudicialem, tum
in praeparanda sententia per legitimas monitiones (96), citationes,
probationes (97), tum in iis, quae sententiam comitantur (98), aut se(93) Suarez, 1. c. disp. XXXVI, sect. 3 n. 1 sq., 10 sq. ; Schmalzgr. h. t.
n. 345 sq. ; Kober, 1. c. torn. 22. p. 17 sq.
(94) Cap. 3 X, de poen. V, 37 ; cap. 2 de sent. exc. V, 10 in Extravg. com.;
Schmalzgr., n. 347 sq. ; Kober, I. c. p. 22 sq. ; Cone. Trid. Sess. XXV, cap. 3 de
ref. ; Bened. XVI., De Synod, dioec. lib. X, cap. 1, n. 2 sq. ; Hinschius, 1. c. t. V,
p. 297 sq., ubi multipliciter errat
(95) Suârez, 1. c. disp. XXXVI, sect. 4; Kober, 1. c. p. 29. De sollemni qua­
dam forma olim cum pluribus moestitiae signis haud raro adhibita cfr. FneldbergRuffini, Diritto eccl. p. 432.
(96) Cap. 11, X de spousal. IV, 1 ; cap. 13 h. t. in Sext.
(97) Cap. 48 h. t.
(98) Cap. 1 h. t. in Sext.

quuntur(99), formalitates a iure communi et speciali praescriptae accu­
rate sunt servandae. Qua in re illud solummodo subiungendum est,
quod publicatio sententiae de interdicto locali servando sit omnino
necessaria; secus ab iis, ad quos spectat, observari nequit (100).
IV. De effectibus

interdicti (101)

301. In genere interdictum, si absolute et simpliciter feratur,
tres dicebatur producere effectus principales, sci. privationem ali­
quorum sacramentorum, prohibitionem divinorum officiorum, privatio­
nem sepulturae ecclesiasticae ; salvis casibus et sacramentis a iure
exceptis (102) ; si vero ex voluntate Praelati imponentis interdictum
non feratur absolute, eum tantum habet effectum, quem Praelatus
interdicens intendit (103).

302. Scholion. De rigidiori anteriori iure quoad prohibitam
administrationem et receptionem Sacramentorum Eucharistiae, ex­
tremae unctionis, ordinis, cfr. textus et doctores in nota allegatos (104):
(99) Hober, I. c. p. 25 sq.
(100) Kober, 1. c. p.30 sq. Suârez, I. c. disp. HI, sect. 14 ; Const. - Ad evi­
tanda > Martini V ; Ballerini-Palmieri, 1. c. n. 384.
(101) Suarez, 1. c. disp. XXXIII sq. ; Schmalzgr., h. t. n. 350 sq. ; Kober,
I. c. tom. 24 p. 304 sq ; D’Annibale, 1. c. ; Ballerini-Palmieri, I. c. n. 389 sq. ;
Hilarius a Sexten, 1. c. p. 86 sq. ; Hollweck, 1. c. § 54 sq.
(102) cap. 43 X, h. t. ; cap. 16 h. t. in Sext.; cap. 8 de privil. V, 7 in Sext.
(103) Schmalzgr., h. t. n. 350.
(104) Cap. 11, X de sponsal. IV, 1 ; cap. 11 de poenit. V, 38 ; cap. 43, X,
h. t. et praeserrim cap. 19, 24, h. t. in Sext., ubi rigor iuris antiqui etiam Decre­
talium Gregorii IX a Bonifacio VIII evidenter limitatus est. Cfr. Maschat, 1. c.,
elench. I: n. 69, 74, 75; Kober, I. c. p. 322 sq. ; Suârez, 1. c. sect. 1, n. 1. In ci­
tato interdicto a S. C. Consist. 30 Sept. 1909, in civitatem Adria ante Codicem infli­
cto, sapienti consilio non commemoratur prohibitio extremae unctionis, sed potius sa­
cramenta pro infirmis declarantur permissa. Cfr. quoque Ballerini-Palmieri I. c.
n. 392, et Hilarius a Sexten, I. c. p. 90 de paritate inter extremam unctionem et
confirmationem permissam quod illa se habeat ad paenitentiam, sicut confirmatio
permissa ad baptismum.
Concedi potuit eucharistia iis, qui versantur in articulo vel in periculo mortis,
aut in festis exceptis (cfr. cap. 57 X, h. t. ; cap. 24 h. t. in Sext.) ; Suârez, 1. c.
n. 21 sq. ; Kober, I. c. p. 328 sq.), neque prohibita erat extrema unctio, si infir­
mus aliud sacramentum non amplius recipere posset (cfr. Schmalzgr. h. t. n. 355;
Suârez, I. c. n. 38 sq.; Kober, 1. c. p. 330 sq.), immo in casu extraordinario vel
ipsa ordinatio permissa fuit, si secus deessent ministri sacramentorum permisso-

idem praestandum videtur de prohibitis officiis divinis (105) et de
sepultura eccl. (106).

303. Interdictum personale particulare. Incipiendo ab hoc
interdicto, quod praesertim solet habere rationem vere censurae et
personam sequitur ubicumque se conferat vel degat (can. 2209 §2);
in personaliter interdicto has privationes inducit:
1° Nequit divina officia celebrare eisve assistere, excepta
verbi Dei praedicatione: si mere passive assistat non est necesse
ut expellatur.
2° Interdictus post sententiam condemnatoriam vel declaratoriam aut alioquin notorie interdictus repelli debet ao assistentia ac­
tiva, quae secumferat aliquam in divinis officiis celebrandis participa­
tionem.
3° Nequit recipere Sacramenta et post sententiam condemna­
toriam vel declaratoriam nec Sacramentalia.
4° Prohibetur licite Sacramenta et Sacramentalia conficere et
ministrare. Fideles tamen ex qualibet iusta causa possunt ab eo Sa­
cramenta et Sacramentalia petere, maxime si alii ministri desint, quo
casu interdicti a fidelibus requisiti licite possunt ea ministrare, neque
ulla tenentur obligatione causam a requirentibus percontandi. At a
personaliter interdictis post sententiam condemnatoriam vel declara­
toriam, fideles in solo mortis periculo possunt petere absolutionem
sacramentalem, et etiam, si alii ministri desint, cetera Sacramenta et
Sacramentalia.
rum (cfr. Schmalzgr., h. t. n. 356; Suârez, 1. c. n. 44 sq. ; Kober, 1. c. p. 331),
quae exceptio debuit esse prorsus rara.
De matrimonio cfr. cap. 24 h. t. in VI ; Cone. Mexicanum (a. 1585) * Matri­
monii sacramentum per verba de praesenti tempore interdicti administretur ; bene­
dictio tamen nuptialis conferri non potest » Qua in re, saltem aliqua argumenta in
favorem mitioris sententiae allata v. gr. a Schmalzgr. h. t. n. 358 aliisque aucto­
ribus a Suarezio 1.c. n. 51 recte fuerunt habita infirma, ne dicamus falsa; Kober,
1. c. p. 331 sq.
De prohibitis divinis officiis cum subsequentibus temperamentis.
(105) Schmalzgr. h. t. n. 361 sq ; Suârez, 1. c. disp. XXXIV, sect. 1, 2;
Kober, I. c. p. 305 sq.
(106) Rituale Rom. (edit ante Codic.) De exsequiis, lib. HI, tit 28, de sepult.;
Thomassin., Vet. et nov. Eccl. disc. P. IU, lib. I cap. 65, n. 8; Suârez, 1. c.
disp. XXXV, sect. 1 ; Kober, I. c. tom. 21, p. 333 sq. At in memorato interdicto
Adriensi, sepultura permissa fuit; sed prohibita funera sollemnia.

5° Prohibetur iure eligendi, praesentandi, nominandi, quae
iura semper illicite exercerent, immo etiam invalide post sententiam
condemnatoriam vel declaratoriam.
6° Nequeunt consequi dignitates, officia, beneficia, pensiones
ecclesiasticas aliudve munus in Ecclesia: quae adquisitio post sen­
tentiam condemnatoriam vel declaratoriam esset etiam invalida.
7° Nullam gratiam pontificiam possunt valide consequi post
dictam sententiam, nisi in rescripto de poena cui subsint fiat ex­
pressa mentio.
8° Post praefatam sententiam ita personaliter interdicti carent
sepultura ecclesiastica, nisi ante mortem aliqua dederint paenitentiae
signa (107).

304. Interdictum personale generale. Sub hoc interdicto
Codex complectitur tum interdictum latum in aliquam communitatem,
societatem vel coetum fidelium corpus seu personam iuridicam non
constituentium v. gr. populum paroeciae, clerum civitatis vel paroe­
ciae, etc. tum personam moralem seu iuridicam pluribus personis
physicis constantem velut Capitulum, collegium etc.
Si ergo communitas vel collegium sensu explicato delictum pa­
traverit ob quod interdicto supponatur, interdictum ferri potest: a) in
singulas personas delinquentes; b) in ipsam communitatem uti ta­
lem; c) in personas delinquentes et simul in ipsam communitatem
(can. 2274 § 1). In primo casu, illi delinquentes sunt personaliter\x\terdicti et sustinent effectus interdicti personalis specialis de quo n°.
praecedenti. In casu altero communitas seu collegium nequit exer­
cere ius ullum spirituale, quod ipsi, ut commutitati seu collegio,
competit. In tertio casu effectus cumulantur i. e. singulae personae
sunt personaliter interdictae; quatenus autem sunt membra col­
legii seu communitatis, nullum ius huic competens exercere possunt
(can. 2274 § 2, 3).

305. Interdictum locale sive generale sive speciale.
1° Interdictum particulare latum in altare vel in sacellum ali­
cuius ecclesiae aut in sacellum seu capellam ab ecclesia separatam
efficit, ut nullum sacrum officium, nullus sacer ritus licite possit in
eisdem celebrari (can. 2272, § 1). Huius delictuosa violatio per
(107) Conferantur canones 1240 § 1 ; 2260; 2261 ; 2265; 2275.

exercitium ordinis sacri in tali loco induceret in delinquente irregu
irregu-­
laritatem ex delicto (can. 985, 7°).
2° Particulare interdictum in coemeterium, non impedit quominus cadavera fidelium ibidem i. e. in loco sacro sepeliri possint,
sed prohibiti sunt omnes ecclesiastici ritus (can. 2272, § 2).
3° Interdictum latum in ecclesiam capitularem, dummodo non
simul sit interdictum ipsum Capitulum, non impedit quominus in
eadem ecclesia possint clerici omnia divina officia et sacros ritus
obire, sed debent obiri < privatim, ianuis, clausis, voce submissa et
campanis non pulsatis >, nisi forte interdicti decretum praecipiat
Missam conventualem celebrari, et horas canonicas recitari in alia
ecclesia vel oratorio (can. 2272, § 3).
4° Interdictum particulare latum in ecclesiam paroecialem; si
interdicti decretum aliam ecclesiam pro interdicti tempore substituat,
ecclesia interdicta claudenda est nullo sacro in ea peragendo. Si sub­
stitutio alius ecclesiae non est facta in tali paroeciali ecclesia inter­
dicta haec manent permissa: 1° celebratio unius Missae; 11° asservatio
sanctissimi Sacramenti; 111°administratio baptismatis; IV0 administra­
tio Eucharistiae et Paenitentiae; V° assistentia matrimoniis, exclusa
nuptiali benedictione; Vl° mortuorum exequiae, vetita quavis solemnitate; VII0 benedictio aquae baptismatis; VIII0 benedictio sacrorum
oleorum, si paroecialis ecclesia sit simul ecclesia cathedralis; 1X° verbi
Dei praedicatio (can. 2271, 2272, § 2, 2°).
In functionibus enumeratis prohibetur cantus et pompa in sacra
suppellectili et sonitus campanarum, organorum et aliorum quorum­
cumque instrumentorum musicalium. Ipsum Sacrum Viaticum ad infirmos privatim deferendum est (can. 2271, 2°).

306. Interdictum locale generale. Imprimis tale interdictum in genere in loco quem afficit, prohibet quodlibet divinum offi­
cium vel sacrum ritum i. e. id quod prohibetur in interdicto parti­
culari respectu particularis loci, cum exceptionibus tamen iam dictis
et aliis statim subiiciendis (can. 2270, § 1). Illud porro prae oculis
habendum est ante omnia, quod arbitrio Praelati interdictum fe­
rentis relinquitur eius extensio vel restrictio quoad effectus, sicut
in eius potestate est ampliorem vel restrictiorem locum interdicto
supponere: in quo arbitrio sibi permisso attendere debet, ut non
discedat per insolitas prohibitiones, ab his, quae sub nomine inter­

dicti a iure Codicis vigente comprehenduntur, et ut animarum sa­
luti secundum diversas condiciones loci et temporis consulatur.

307. Exceptiones: 1. Tempore interdicti localis generalis per­
mittitur clericis omnibus, qui non sint personaliter interdicti, omnia
divina officia et sacros ritus obire, privatim tamen, campanis non
pulsatis, ianuis clausis et voce submissa: tali modo divina officia
peragi possunt in qualibet ecclesia vel oratorio particulari interdicto
non obnoxio (con. 2271, § 1).
II. Interdictum quodlibet locale nullo modo vetat ut tempore in­
terdicti morientibus Sacramenta et Sacramentalia, servatis servandis,
ministrentur: morientibus autem certe sunt sacramenta necessaria
Paenitentia, Eucharistia, Extrema Unctio.
III. In ecclesia cathedrali, ecclesiis paroecialibus et in ecclesia,
quae unica sit in oppido, durante interdicto generali locali, aliis ec­
clesiis exclusis, permittuntur ea omnia et sola, quae supra dicta
sunt de interdicto particulari lato in ecclesiam paroecialem (can.
2271, § 2).
IV. Suspenditur interdictum generale locale in diebus Nativita­
tis Domini, Paschatis, Pentecostes, sanctissimi corporis Christi et
B. M. Virginis in caelum assumptae hoc modo, quod omnia divina
officia et sacri ritus permittuntur, non excluso sonitu campanarum
et cantu ac pompa in sacris functionibus paragendis, prohibita
tantum collatione ordinum et sollemni nuptiarum benedictione (can.
2270, § 2).
V. De quovis interdicto locali vel personali generali valet, quod
is, qui interdicto causam non dederit nec alia censura prohibetur,
potest, si sit rite dispositus, Sacramenta recipere, ad normam tamen,
quoad locum ubi recipiantur, ceterarum interdicti prohibitionum,
sine absolutione ab interdicto aliave satisfactione (can. 2277).

308. Interdictum ab ingressu ecclesiae. I. Iure ante Co­
dicem vigente (108), cum illa privatio ingressus ecclesiae non haberetur
ut effectus quidam interdicti absolute lati (109), requisivit specialem
(108) Cfr. v. gr. c. 8, Cone. Tolet. IV (a. 633) ; c. 9, Cone. Tolet. VIII, (a. 653) ;
c. 3, Cone. Aurelian. IV (a. 541); c. 2 (Pseud. Silo.) C. V, q. 2 (cop. incert.);
Suârez, disp. XXXV, sect. 4; Hinschius, 1. c. tom. IV, p. 705 sq. ; tom. V, p. 13 sq.
(109) Suârez, 1. c. n. 1, 2; Schmalzgr. h. t. n. 379.

sententiam, sive constituit interdictuni quoddam partiale et no·
vum (110), quo quis prohibetur in Ecclesia (111), sacrum ordinem exer­
cere (112) atque divina officia celebrare vel audire (113) et sepultura
ecclesiastica donari, etiam in coemeterio ab ecclesia separato (114).
IL lure Codicis potius videtur haberi (can 2277) ut pars inter­
dicti personalis specialis secumferens « prohibitionem ne quis in
ecclesia divina officia celebret vel eisdem assistat aut ecclesiasticam
sepulturam (in ea) habeat: si autem assistat, non est necesse ut
expellatur, nec, si sepeliatur, oportet ut cadaver amoveatur >.
Poterit tamen in ecclesia privatim orare, contioni interesse et
Sacramenta recipere.
In odiosis ecclesia intelligenda est in sensu proprio et stricto
prout distinguitur (ex can. 1161) tum ab oratorio privato tum a semipublico vel publico. Quare extra ecclesiam in sensu dicto intel­
lectam huiusmodi interdicto punitus perinde habetur ac si nulla affi­
ceretur censura.
Cum huiusmodi interdictum ab ingressu ecclesiae ponatur sub
generali rubrica de censuris et sub speciali rubrica de interdicto,
ipsi applicandum est generale principium can. 2255, § 2, quod
possit esse censura vel poena vindicativa prout feratur in indefini­
tum tempus vel in tempus determinatum.
VI. De cessatione et ablatione interdicti (115)

i

309. A. Cessatio. Interdictum latum pro certo tempore aut sub
condicione aliqua cessat ipso facto et absque dispensatione vel ab­
solutione per lapsum temporis aut condicione impleta (116).
(110) Cap. 48, X, h. t ; cap. 20 h. t. in VI; cap. 12, X de poenis V, 38;
Stephanas Tornac, Summa (edith. Schulte) p, 195; Sudrez, 1. c. n. 3, 4 sq., ubi
iam in antecessum exceptiones Hinschius (in tom. V, p. 66) sunt refutatae.
(111) Cap. 9, X de imm. eccl. III, 49; Suârez, 1. c. n. 5, 6.
(112) Quare a contione audienda vel ab orationibus privatis extra divina
officia non prohibetur, cui ingressus ecclesiae interdictus est.
(113) Schmalzgr. h. t. n. 380 sq., 386 sq. Hinc etiam huiusmodi interdicto
receptio privata sacramentorum, cum cap. 20 h. t. in Sext. non exprimatur, extra
divina officia est permissa.
(114) Cap. 20 h. t. in Sext.; Suârez, 1. c. n. 10 sq.
(115) Sudrez, 1. c. disp. XXXVIII; Schmalzgr. h. t. n. 398 sq. ; Kober, I. c.
torn. 22, p. 42 sq.; Hilarius a Sexten, 1. c. p. 95.
(116) Cap. H, X, de sponsal. IV, 1 ; Sudrez, 1. c. sect. 1, n. 1 sq. ; Schmalzgr.,
h. t. n. 398.

Quodsi interdictum sit locale certaeque ecclesiae impositum,
destructa ecclesia cessat; si vero fuerit personale communitati in­
flictum, pariter cessat exstincta communitate (117).
Item interdictum locale, si ab illis, in quorum favorem promul­
gatum est, temere fuerit violatum, ipso facto tamdiu cessat, quamdiu ipsi violaverint interdictum ne videantur de aliorum fletu ride­
ra (118); dummodo certo constet de illo favore a superiore intento.
310. B. Dispensatio vel absolutio. Interdictum quodlibet dispen­
satione, v. g. ante lapsum temporis, vel absolutione, v. gr. ob con­
tumaciam inflictum, tolli potest ab eo, qui competente Jurisdictione
est instructus. Si interdictum ab homine latum sit per particularem
sententiam, solus ille qui eam tulit, aut alius ex commissione legi­
tima potest illud interdictum auferre (119).
Si autem interdictum sit a iure latum ob contumaciam (120)
et cum reservatione, nonnisi ab eo tolli potest, qui illud sibi reser­
vavit vel eius delegatus. At interdictum a iure latum sine reserva­
tione, si sit locale sive generale sive speciale ab illo solummodo relaxari
potest, qui in illum locum jurisdictionem episcopalem exercet; similiter
si sit personale et generale, is tantum absolvere potest, qui jurisdictio­
nem in foro externo in illam communitatem habet (121) i. e. Episco­
pus. Quod si sit personale et speciale, certe ab Episcopo immo etiam
ab eodem sacerdote tolli per absolutionem potest, a quo auferri pot­
est excommunicatio iuris non reservata, dummodo interdictum il­
lud ob contumaciam latum sit et cetera requisita concurrant.

311. Forma quaedam substantialis sollemnitatis, praeter illam ex
natura rei requisitam, ad relaxandum interdictum a iure non repe­
ntur piaescripta; in praxi tamen a forma consueta Ecclesiae non
est recedendum (122). Cfr. can. 2250.
(117) Suârez, 1. c. n. 9 sq. Aliter Hilarius a Sexten, 1. c. p. 95.
(118) Cap. 20, X, de priv. V, 33.
(119) Suârez, 1. c. sect. 2, n. 1, 2.
(120) Quare si interdictum a iure fuerit latum in poenam vindicativam de­
licti v. g. ad certum tempus, ante lapsum temporis non potest tolli, nisi per dis­
pensationem legislatoris vel ipsius superioris, si quem habet aut delegati. Cfr.
Suârez, I. c. n. 2.
(121) Suârez, 1. c. n. 4 sq.; Kober, p. 43 sq. Huc spectat facultas concessa
can. 2237 Ordinariis atque etiam, si agatur de censura aliis in can. 2253 et sq.
(122) Cap. 15 X, h. t., Sudrez, 1. c. disp. XXXV1I1, sect. 4 n. 1,
21

322

CAPUT XXIil

312. Scholion. De cessatione a divinis (123). I. De huiusmodi
cessatione saltern sub hoc nomine est silentium in Codice (124), licet
cessatio a divinis cum suis effectibus interdicto similis sit, fortasse
hac ipsa de causa; erat autem prohibitio ecclesiastica primario cleri­
cis imposita abstinendi a celebratione divinorum officiorum et administratione sacramentorum in aliquo loco (125). Quae prohibitio non
continebatur neque sub specie interdicti nec sub genere censurae
neque per se et formaliter rationem poenae vindicativae in foro
ecclesiastico habuit, et singulares .effectus interdicti vel censurae
v. g. irregularitatem ex violatione ipsius non produxit, et quamvis
numquam decerneretur nisi occasione culpae gravissimae et mani­
festae, tamen potius ut signum afflictionis et tristitiae Ecclesiae de
iniuria sibi illata et per modum praecepti, non strictae poenae im­
posita apparet (126). — Primario et directe huiusmodi prohihitio
affecit clericos, consequenter tamen etiam ad laicos (127) extendebatur.
Numquam directe et absolute in personas (128), sed in loca
tantum ferebatur, immo neque ipsum locum eadem ratione affecit
atque interdictum locale, cuius violatio inducit irregularitatem.
II. Distinguebatur in generalem (129) et particularem (130),
prout in universa quadam provincia, dioecesi, civitate, terra a divi­
nis cessandum esset aut tantum in speciali quodam loco velut in
ecclesia parochiali vel collegiata.
III. Huius cessationis a divinis prima iam vestigia occurrunt
quarto et quinto saeculo cum Ecclesia in templis ab haereticis
Arianis vel Donatistis vi occupatis divina officia peragere detrectavit
et reiecta omni communicatione cum haereticis potius intra priva­
tas aedes divina celebravit mysteria (131).
(123) Suârez, 1. c. disp. XXXIX ; Schmalzgr., h. t. no. 402 sq. ; Bonacina
De cens. disp. VI; D’Annibale, I. c. η. 378; Ballerini-Palmieri, 1. c. n. 12; Hila­
rius a Sexten, I. c. p. 92 ; Kober, in Archiv. f. k. K. tom. 22 p. 9 sq. ; Hirschel,
in Archiv. f. k. K· tom. 46, p. 329 sq. ; Hinschius 1. c. tom. IV, p. 358 sq., 373 sq.
(124) De nomine cessationis a divinis cfr. cap. 1 h. t. in Clem. ; cap. 2, 8,
de off. ordinar. 1, 16 in Sext cap. 13 § 1, X, de off. iud. ord. I, 31.
(125) Suârez, 1. c. sect. 1. n. 1 sq.
(126) Suârez, 1. c. n. 12, 13, 14, 15.
(127) Suârez, 1. c. sect. 2, n. 2.
(128) Suârez, 1. c. n. 48 ; Schmalzgr., h. t. n. 403.
(129) Cap. 1 h. t. in Clem. ; Suârez, 1. c. u. 4. 5 Sq.
(130) Cap. 55 X, de appell. II, 28; Suârez, 1. c. n. 5, 7.
(131) Cfr. Hirschel, i. c. p. 332 sq. ; c. 41 § 1, C. XXIV, q. 1, qui can. a
Gratiano falso adscribitur luliano Papae, cum sit ex paenit. Theodori et ex paenit.
Cummeani. Cfr. Schmiltz D. Bussbuecher p. 529, 639.

Inde ex saeculo sexto et septimo, quibus initia interdicti reperiuntur (132), cessationes quoque a divinis introduci coeptae sunt (133)
atque adeo leges non desunt eo ipso tempore latae contra arbitra­
rias cessationes a divinis per clericos factas (134). Item a Concilio
Lateranensi IV (a. 1215) cap. 7 - cap. 13, X. de off, iud. ord. I,
31, cessationes a divinis haud raro a capitulis (135) sine ulla vali­
da ratione peractae, fuerunt prohibendae, et abusibus non sublatis
Cone. Lugdun. 11, a. 1274, cap. 17 = cap. 2 de off. ord. I, 16 in
Sext. et potissimum Bonifacius VIII, cap. 8 de off. ord. in Sext.
severiorem applicarunt disciplinam. Iam in canonibus recensitis in­
ter cessationem a divinis et interdictum facta est distinctio, sed ac­
curatius id praestitit cap. 1 h. t. in Clem., ubi cessationes genera­
les a divinis, quas aliquando ex consuetudine vel alias capitula,
collegia vel conventus saecularium vel regularium ecclesiarum sibi
vindicabant infligendas, a Clemente V non reprobantur, dummodo
statuta laudati capitis et suorum praedecessorum diligenter obser­
varentur (136) Quod caput Clementinarum Concilium Tridentinum (137) saltem ex parte confirmavit, sed attento cap. 20 Sess.
XXIV, de ref. vix capitulis reliquit antiquam ilam potestatem de­
cernendi cessationem a divinis (138). Ceteroquin cessationes a di­
vinis a Concilio Tridentino non fuerunt sublatae atque etiam ulti­
mo saeculo (139) saltem particulares aliqua ratione a praxi eccle­
siastica non fuerunt omnino alienae, ut satis probatur v. g. ex mo­
do agendi Pii IX (140) contra usurpationes ecclesiarum catholica(132) Cfr. supra disputata de origine interdicti.
(133) Kober, in Archiv. f. k. K. torn. XXI, p, 10 sq.; Hinschius, 1 c. torn. IV. p. 805.
(134) Cfr. c. 7, Cone. Tolet. XIII (a. 683) et Kober, 1. c. p. 13 sq. de Hinem.
Laudun. (a. 869).
(135) Kober, 1. c. torn. XXII, p. 12 sq.
(136) Quanta fuerit diversitatis opinionum de hac re tum inter scriptores
medii aevi tum etiam saeculi decimi sexti, patet ex iis, quae refert Suârez, 1. c.
sect. 1, n. 2 sq. 8 sq.
(137) Sess. XXV, n. 12 de regularibus.
(138) Quare quae veteres et recentiores scriptores (cfr. Schmalzgr., h. t. n. 415;
Kirchenlex. v. Cessatio a divinis) de potestate capitulorum habent, cessandi a divinis
sede plena, videntur esse antiquata. Cfr. Suârez, 1. c. sect. 3 n. 3; Kober, 1. c. p. 13,15.
(139) Cfr. v. g. luctum ecclesiasticum a. 1840, ob. violentam abductionem
Archiepiscopi Martini Dunin a gubernio borussico factam.
(140) Cfr. Instruet, ad Nuntium Monacensem 12 Mart. 1873 in Archiv. f. k. K,
torn. XXIX p. 434 < Interdicenda est ecclesia neohaereticis attributa ». Quae Hinschius 1. c. torn. IV, p. 375, contra Pii IX Instructionem sanae rationi et fidei catholi­
cae conformem excipit, inanibus nituntur fundamentis. Cfr. Hirschel, I. c. p. 329-337.

rum per novos haereticos veterum catholicorum sive Fallibilistarum
in diversis regionibus factas. At in singulis decretis ecclesiasticis
accurate inquirendum est, utrum interdictum, an cessatio a divinis
sive sensu stricto sive sensu lato statuatur (141).
IV. Requirebatur ad illam decernendam fori externi iurisdictio
contentiosa seu potestas ipsa ferendi interdictum (142).
V. Causa finalis, ob quam cessatio a divinis indici potuit,
erat remote et primario rigor ecclesiasticae disciplinae, ut rebelles
recedant a contumacia; et in puram vindictam ferenda non erat,
luste autem ferri non potuit, nisi propter delictum gravissimum et
publicum et contrarium communi bono Ecclesiae vel potestatis ec­
clesiasticae (143).
VI. Forma substantialis in cessatione a divinis indicenda ge­
neratim erat eadem atque in ferenda sententia censurae praesertim
interdicti, quatenus huiusmodi forma requiritur ex generali ratione
sententiae. Porro quamvis cessatio a divinis, attento iuris rigore,
sub cap. 1 h. t. in Sext. non comprehenderetur, tamen propter pa­
ritatem rationis medicinalis, sollemnitates, cap. 2, 8, de off. ord. I,
16 in Sext. ex iuri speciali solis capitulis vel collegiis vel conven­
tibus iniunctae, indiscriminatim ab Episcopis aliisque iudicibus or­
dinariis erant observandae (144).
VII. Generalis effectus indictae cessationis a divinis erat gravis
obligatio illam observandi. (145). Quae obligatio primario clericis impo­
sita proxime et directe referenda erat ad privationem divinorum (146),
sci. missae celebrationem et horarum canonicarum publicam recita­
tionem et omnes alias sollemnes benedictiones vel cerimonias eccle­
siasticas (147), saltem aliquot sacramenta (148), denique sepulturam
ecclesiasticam quatenus ista celebrationen divinorum officiorum com­
plecteretur, sed prohibitionem tumulationis in loco sacro non
(141) Hirchel, 1. c. p. 335.
(142) Cap. 1 h. t. in Clem. ; Suârez, I. c. sect 3, n. 1, 2,3. Cfr. De religiosis
exemptis cit. cap. 1 h. t. in Clem.; Cone. Trid. Sess. XXV, cap. 12 de regul.;
Schmalzgr. h. t n. 422.
(143) Suârez, 1. c. n. 4; Schmalzgr. h. t. n. 417.
(144) Suârez, 1. c. n. 5 sq.
(145) Schmalzgr. h. t. n. 421.
^;Uύ■reZ, 1’ C* Sect' 2’ n' 1 ’ Schmalzgr., h. t. n. 405, 406.
(1481
.·Ο·η·2δ^·; Schmalzgr., h. t n. 407 sq. ; cap. 24 h. t. in Sext.
c· η. 18 sq. ; Schmalzgr. h. t. n. 412.

comprehendebat, cum id nullo iure cautum esset (149). Quare in
cessatione a divinis quoad officia divina rigor per se est maior
quam in interdicto, minor autem quoad sepulturam ecclesiasticam,
sed idem quoad sacramenta (150).
VIII. Laicis nullo umquam tempore ob violationem cessationis
a divinis ipso iure imposita fuit poena; excommunicatio vero, quae
clericis, religiosis exemptis et non exemptis cessationem generalem
non servantibus ipso facto incurrenda cap. 1 h. t. in Clem. fuerat
statuta, post Pii IX Const. *Apost. Sedis » mansit abrogata; quare
punitio huiusmodi transgressionum tum in laicis tum in clericis
prudenti arbitrio competentis iudicis ecclesiastici relicta (151) erat.
IX. Cessationem a divinis ille solus relaxare sive revocare pot­
erat, qui eam imposuisset vel ipsius superior vel successor vel legi­
timus delegatus (152), ipso autem facto ob lapsum temporis vel
impletam condicionem per se non cessavit cum ad determinatum
tempus non imponeretur et iudicium de sublata contumacia spectaret
ad iudicem (153).
De suspensione cessationis a divinis per appellationem inter­
positam idem valuit atque de interdicto, et totalis aut partialis sus­
pensio cessationis ex voluntate superioris ecclesiastici ferentis ces­
sationem non fuit penitus exclusa (154).
(149)
(150)
(151)
(152)
(153)
(154)

Suârez, 1. c. n. 28 sq. ; Schmalzgr., h. t. n. 413.
Ballerlni-Palmieri, 1. c. n. 12; D’Annibale, 1. c. n. 378, not. 64.
Schmalzgr., h. t. n. 423; Suârez, 1. c. n. 35 sq.
Suârez, 1. c. sect. 4 η. 1 sq.
Suârez, I. c. n. 2, sect. 3, n. 14.
Suârez, 1. c. sect 4, n. 3, 4.

De suspensione (1)

313. Nomen. Suspensio, quae accurate iamdiu distinguitur a
privatione, depositione, degradatione (2), multiplicem nacta est de­
signationem velut άργεΐν, μηκέτι λειτουργεϊν (Cone. Antioch, a. 341),
abstineri (can. 4. Cone. Epaon. a. 517.), ab officio sequestrari, a sa­
crificando cessare, (Cone. Brachar. 111. a. 675.), ab honore et officio
suspendi (Cone. Aurel. V. a. 549.); atque hisce verbis iuris antiqui
nondum continetur stabilis illa terminologia nunc recepta (3).
I. Notio, divisio, historia

314. Notio. Suspensio est censura, qua clericus privatur usu
sive exercitio potestatis ecclesiasticae vel functionum ecclesiasticarum
ipsi ratione ordinis vel officii vel beneficii ecclesiestici competentium (4).
Qua definitione verbum censurae, quod habet vim generis, sus­
pensionem manifeste distinguit a peccato, irregularitatibus aliisque
inhabilitatibus et a poenis vindicativis et a suspensione per modum
poenae vindicativae inflicta (5). Reliquis autem verbis differentia ab
excommunicatione et interdicto satis indicatur. Etenim suspensio
formaliter in solos clericos ut clericos ferri potest, quatenus illi ha­
bent functiones quasdam proprias potestatis ecclesiasticae; excom(1) Suârez, disp. XXV sq.; Schmalzgr., h. t. n. 263 sq.; Kober, D. Suspens.
Devoti, Inst. can. 1. IV, tit 20; Stremler, Des peines ecclés. p. 293 sq.; BalleriniPalmieri, VII, n. 338 sq.; D’Annibale, Summ. I, n. 154 sp.; Ojetti, Synopsis
tomo 111, n. 3885 sq. ; Lega, tomo III, n. 154 sq. ; Hilarius a Sexten, De censuris,
p. 65 sq.; Hollweck, 1. c. § 59 sq.; Hinschius, I. c. tom. IV, p. 726, 731, 810 sq.;
tom. V, p. 66, 125 sq.
.
9
(2) Suârez, disp. XXX.
(3) Kober, 1. c. p. 19; Hinschius, 1. c. tom. IV, p. 731, qui p. 732, frustra
putat se rem plane novam detexisse (cfr. Suârez, 1. c. disp. XXVI, sect. 3, 9) et
tom. V, p. 66, sine solido fundamento K°ber impugnat. Cfr. quoque Devoti I. c.
§ 2, not. 2 de antiquitate suspensionis.
(4) Suârez, 1. c. disp. XXV, sect. 1.
(5) Suârez, 1. c. disp. XXX.

municatio vero et interdictum sunt censurae laicis et clericis com­
munes et formaliter feruntur in fideles, quatenus sunt baptizati.
Praeterea suspensio speciatim’ differt ab excommunicatione minore
nunc suppressa, quae directe solam passivam privationem sacra­
mentorum produxit, cum suspensio efficiat privationem activam sa­
cramentorum et insuper etiam aliarum functionum ecclesiastica­
rum (6).
Porro quamvis excommunicatio maior imprimis differat a sus­
pensione sicut includens ab incluso, tamen maxime in hoc appa­
ret differentia, quod suspensio formaliter clericum privet illis func­
tionibus, quatenus exercentur ratione ordinis vet officii vel beneficii
ecclesiastici; excommunicatio vero maior privat illis functionibus
et insuper aliis bonis ecclesiasticis, quatenus a clerico excommuni­
cato aufert omnem communicationem cum fidelibus, non tantum usum
potestatis. Deinde suspensio differt ab interdicto, quod illa privat
usu activo sacramentorum aliarumque functionum, quatenus pendent
a potestate ecclesiastica, relinquit vero usum passivum sacramento­
rum et officiorum divinorum et sepulturam ecclesiasticam. E contra
interdictum istum passivum usum sacramentorun, officiorum divi­
norum et sepulturam ecclesiasticam saltem partialiter tollit, et si
quem activum usum rerum sacrarum prohibet, id facit tantum ea
ratione, qua ille usus omnibus fidelibus prohibitus est ad obtinen­
dum scopum interdicti.
Denique suspensio tantum usum officii, ordinis, iuris, beneficii
impedit, at depositio et degradatio universaliter et in perpetuum
ipsis officiis et beneficiis ecclesiasticis, immo quantum fieri potest,
ipsa potestate ordinis privant sine spe restitutionis (7).
315. Divisio. Suspensio (8) quatenus est non solum censura,
sed etiam poena vindicativa (vel mera privatio vel inhibitio quae­
dam ad cautelam) (9), dividitur: I. Ratione causae, in suspensionem
a iure et ab homine. — II. Ratione modi, quo infligitur, in suspen­
sionem ipso facto incurrendam sive ex iure sive ex praecepto, et
(6) Ballerini-Palmieri, I. c. n. 228, 232.
(7) Pirhing, h. t. n. 197; D'Annibale, I. c. n. 379; Hilarius a Sexten, I. c.
p. 66, 67.
(8) Suârez, I. c. disp. XXV, sect, n 1, 2.sq
(9) Suârez, 1. c. n. 4 ; Ballerini-Palmieri, I, c. n. 339 ; Droste, I. c. p. 55 ;
Kober, I. c. p. 28 sq.

in suspensionem per sententiam a iudice ferendam et in suspensio­
nem extraiudicialiter iuflictam
III. Ratione obiecti, in suspensio
nem ab officio, a beneficio, ab utroque. Prima illa suspensio privat
clericum exercitio universae potestatis ecclesiasticae tum ordinis
tum iurisdictionis et administrationis ecclesiasticae. Quod ut clarius
exprimatur, distingui solet suspensio ab ordine et ei opponitur sus­
pensio ab officio, sive a iurisdictione, quae tantum comprehendit
suspensionem a functionibus iurisdictionis et administrationis eccle­
siasticae. Suspensio a beneficio clericum excludit a percipiendis
fructibus et administratione beneficii et aliis functionibus, quae a
beneficio pendent, verumtamen ab officio non repellit. Hinc facile
patet, quid suspensio ab utroque operetur. IV. Ratione ambitus, in
suspensionem totalem sive generalem et in suspensionem partialem.
Quae divisio aut recidit in praecedentem, aut prior pars denotat
privationem completam omnium functionum ordinis vel officii vel
beneficii, altera vero tantum privationem certarum functionum or­
dinis vel officii vel beneficii (10). — V. Ratione durationis, in in­
determinatam, determinatam, perpetuam.

216. Notae historicae. Origo suspensionum quoad potesta­
tem illas infligendi ab ipso Cristo Domino est repetenda; institutio
vero singularum suspensionum est ab Ecclesia, quae successu tem­
poris illas suis canonibus ad certam determinatamque formam red­
egit (11).
Quodsi vel ipsi pagani atque etiam hebraei suos sacerdotes
criminibus inquinatos aut ab officio sacerdotali deposuerunt aut
(10) Suârez, 1. c. n. 11 sq. ; Kober, I. c. p. 24 sq. ; Schmalzgr., h. t. n 267.
Hoc est singulare discrimen inter suspensionem et excommunicationem, quod
huius effectus non sunt divisibiles, quare Praelatus R. P. inferior non potest in­
fligere excommunicationem simul decernendo determinatos quosdam excommu­
nicationis effectus ab excommunicato non esse incurrendos, talis enim limitatio
contra ius commune nullius esset valoris ; at suspensio effectus habet inter se se-

beneficio), sed etiam quia in unaquaque suspensionis specie Praelatus, etiam R. P.
inferior, potest in particulari determinare actus, quos per suspensionem vult prohi­
bere, sive eam infligat per modum poenae vindicativae, sive per modum censurae.
Cum praeterea suspensio, quae fertur ut poena, admittat gradus quoad durationem, inde apparet suspensionem generice sumptam esse inter poenas quae aptior
est ad coercenda clericorum delicta, cum melius possit proportionari diversae
ipsorum gravitati.
(11) Suârez, I. c. disp. XXVIH, sect. 1, n. 1.
,όί

saltem suspenderunt (12), certe idem ius competit Ecclesiae pro
sua perfecta potestate regendi a Christo concessa (13). Hinc mirum
non est, quod Ecclesia inde a primis saeculis in clericos delinquen­
tes poenas depositionis vel suspensionis in diversos gradus et mo­
dos distinctas pronuntiavit (14). Quae suspensio tamquam poena
depositione mitior sese habuit ad instar temporariae depositionis
ab officio, sed ipsum officium non abstulit (15). Cum saeculo sexto
iam accuratior hac in re habeatur terminologia (16), sane illo tem­
pore suspensio usu iamdiu fuit recepta (17). At quoniam clerici
ita suspensione castigati sunt, ut haec poena modo duraret tantum
usque ad emendationem rei, modo ad certum tempus infligere­
tur (18), manifestum quoque est, suspensionem tum ut censuram
tum ut poenam vindicativam in foro ecclesiastico fuisse admissam.
Item saltem ex saeculo sexto et septimo suspensiones latae senten­
tiae magis magisque in foro ecclesiastico fuerunt receptae (19).
Tempore medii aevi, cum paulatim ex saeculo 12 introduce­
rentur ordinationes absolutae (20), atque ius beneficiarium magis
magisque perficeretur, antiqua suspensionis poena fuit retenta (21),
sed accuratius definita et divisa est in suspensionem ab ordine (22),
ab officio (23), a beneficio (24). Similiter etiam hac aetate pro more
saeculis elapsis iam recepto partiales infliguntur suspensiones (25).
(12) Korer, I. c. p. 3 sq.
(13) I Timoth. V, 19, 20.
(14) Kober, l.c. p. 5 sq. ; Hinschius, 1. c. tom. II, p. 726, 806 sq. t. V, p. 51 sq.
(15) Kober, I. c. p. 6 sq., 19 sq. ; Hinschius, 1. c. p. 734 sq.
(16) Cfr. c. 2 6, Cone. Aurel. III (a. 538); c. 5 Cone. Aurel. V (a. 549); c. 6
Cone. Narbon. (a. 589).
(17) Çfr. c. 2 C. Aurelian, (a. 538).
(18) Çfr. c. 4 Cone. Epaon. (a. 517); c. 1 Cone. Herd. (a. 524); Kober, l.c.
p. 26 sq. ; Hinschius, I. c. p. 736.
(19) Cfr. infra de cond. req. ad infl. cens.
(20) Cap. 4, 16 X, de praeb. Hl, 5; Cone. Trid. Sess. XXV, cap. 14 i. f. de
ref.; Koher, 1. c. p. 26.
(21) Hinschius, 1. c. tom. V, p. 66 sq.
(22) Cap. 1, X de schism. V, 8, = c. 2 Cone. Lateran. Ill, a. 1179; Kober,
I. c. ; Hinschius, 1. c. p. 70.
(23) Cap. 3, X de usur. V, 19 = c. 25. Cone. Lateranen. Ill, a. 1179; cap. 8,
X, de purg. can. V, 34 ; Hinschius, 1. c. p. 67 sq ; Schiappoli, 1. c. n. 209 sq.
(24) Cap. 7 § 3 X, de elect I, 6 ; cap. 43 X, eod. tilt. ; Hinschius, 1, c.

p. 68 sq.
(25) Cap. 15, X, de temp. ord. I, 11 ; Hinschius, 1. c. tom. IV, p. 734,

tom. V, p. 70 sq.

Nova vero est illa suspensio ex informata conscientia in iure decretalium pro solis regularibus statuta et a Concilio Tridentino
etiam ad clericos saeculares extensa (26). Inde a Concilio Triden·
tino usque ad nostram aetatem de suspensione in genere notabilis
immutatio iuris non est facta.
IL De subiecto

activo et passivo suspensionis

317. Cum Christus Dominus potestatem coercitivam in Eccle­
sia sua tradiderit Apostolis et inprimis S. Petro, non communitati
fidelium (27), etiam potestas infligendi suspensionem iure proprio
et nativo competit omnibus et solis Praelatis in hierarchia eccle­
siastica constitutis et potestate leges condendi aut saltem iure non
limitato excommunicandi instructis (28), minime vero principibus
saecularibus, etiamsi isti exerceant ius patronatus in officia et be­
neficia ecclesiastica.
Quare potestate ferendi suspensiones pollent: Pontifex et Epi­
scopi, quorum sententiae suspensionis certe ex disciplina nunc vi­
gente (29) etiam sine consilio vel consensu Capituli validae et lici­
tae exsistere possunt (30); Concilia oecumenica et particularia (31);
Congregationes Romanae v. g. S. C. Jnq. (32) pro ambitu suarum
facultatum; porro Legati a Latere intra provinciam sibi commissam
et salvis limitibus a Concilio Tridentino Sess. XXIV, cap. 20 de
ref. constitutis; Metropolitae et Concilia provincialia iuxta ambitum
ipsis a Concilio Tridentino relictum (33); Praelati nullius, Vicarii
(26) Cum suspensio ex informata conscientia non sit specialis quaedam poena,
sed specialis modus procedendi vel potius dispensatio in formalitatibus ordinarii
iudicii criminalis, expositio doctrinae canonicae de illa suspensione melius reser­
vatur libro de iudiciis.
(27) Matth. XVIII, 15 sq.; Kober, 1. c. p. 35.
(28) Suârez, I. c. disp. XXVIII, sect. 1 ; Schmalzgr., q. t. n. 270 sq.
(29) De iure antiquo, cfr. c. 6 C. XV, q. 7 ; cap. 1 X (Alex. Ill) de excess,
praei. V, 31.
(30) Cap. 3 de consuet. I, 4 in Sext ; Suârez, I. c. n. 4 ; Kober, 1. c. p. 38 sq.;
Hinschius, 1. c. tom. V, p. 279, 291.
(31) Cone. prov. Westmonaster. 1, a. 1852 in Cottect. Lac. tom. Ill, p. 939;
Cone. Rothomag., a. 1850, in Coll. Lac. tom, IV, p. 526; Benedictus XIV, De
synod, dioec. lib. Ill, cap. 12, η. 1, 2; Kober, 1. c. p. 39 sq.
(32) Bangen, D. roem. Curie p. 119 sq.
(33) Cap. 52 X, de sent. exe. V, 39 et Cone. Trid. Sess. XXIV, cap. 5 de
ref. iunct. Collect. Lac. tom. I, p. 635 sq., de suspensione Senecensis Antistitis a

capitulares (34), item Vicarii -generales si mandato speciali muniti
sunt (35), Praelati regulares (36) v. g. Generales vel Provinciales
in regulares sibi subditos.

318. Subiecta passiva suspensionis, quippe quae consistit in
privatione usus potestatis ecclesiasticae atque exercitii functionum
ecclesiasticarum, non sunt laici, sed soli clerici (37) iique omnes
sive maiores sive minores, regulares et saeculares, Praelati et infe­
riores magistratus; sed excipitur ex natura rei R. Pontifex atque
ex positiva iuris dispositione Episcopi et Praelati ipsis Superiores,
qui propter exsecutionem et reverentium pontificalis officii suspensio­
nem ipso facto non incurrunt; nisi in constitutione, sententia sive
mandato, de Episcopis expressa mentio habeatur (can. 2227, § 2) (38).
Capitula sive collegia ecclesiastica clericorum, quamvis ut ca­
pitula sive collegia excommunicari non possint, tamen quatenus
sunt unum corpus morale atque actiones habent proprias et bona
propria, quae ita pertinent ad totam communitatem, ut ad singulas
personas non spectent, sine dubio possunt suspendi (can. 2255,
§ 2) (39). Attamen huiusmodi suspensio, nequit cadere in capitu­
lum ut capitulum quoad actus ordinis; nam actus ordinis non fiunt
per totam communitatem, sed per singulares personas (40). Quare
ista suspensio capituli sese tantum extendere potest in officium (41)
Concilio provinciali Ebredunensi, a. 1727, inflicta; cap. 1 de off. vicar. I, 13, in
Sext. iunct. declar. S. C. C. in cans. Tarentin. 25 Febr. 1642, allegatam ex Monacelli apud. Bouix, de iud. tom. I. p. 453.
(34) Cap. 14 X, de maior. I, Cone. Trid. Sess. XXIV, cap. 16 de ref.
(35) Cap. 2 de officio vic. 1, 13 in Sext.
(36) Cap. 8 X, de stat. mon. Ill, 35; cap. 33 X, de simon. V, 3; Kober,
I. c. p. 40 sq. ; Suârez, De virt. et stat, relig. tract. VIII, I, II. c. 9, n. 4, 5; Plat
Mont. I. I, q. 775 sq.
(37) Cap. 4 X de crimine fais. V, 20; cap. 11 X, de privil. V. 33 pro more
antiquae Ecclesiae (cfr. c. 69. 70 Apostol. ; c. 2, Cone. Chalced. a. 451) laici ex­
communicantur, clerici vero ob idem delictum suspenduntur. Cfr. Kober, 1. c. p. 29
sq. 5; Suârez, 1. c. disp. XXV11I, sect 2, n. 1 sq. ; Hinschius, 1. c. tom. V, p. 66
not 2, sine solida ratione suspensionem ad clericos restringi negat.
(33) Cap. 4 de sent. exc. V, 11 in Sext.; Suârez, 1.c. n. 4 sq.; Schmalzgr.
h. t. n. 273 sq. 296.
(39) Suârez, 1. c. sect. 3, n. 1 sq. ; Kober, I. c. p. 31 sq. ; D’Annibale, 1- c.

n. 388.
(40) Suârez, I. c. n. 3 ; Kober, 1. n. n. 32.
(41) Cap. unie, ne sed. vac. Ill, 8 in Sext.

sive actus jurisdictionis et administrationis et in beneficia ecclesia­
stica (42), quae capitulo ut capitulo competunt et unita sunt. Quodsi
omnes et singuli socii alicuius capituli, conventus, collegii graviter
deliquerunt, nihil obstat, quominus omnes quoque singulares per­
sonae ab ordinibus vel officiis vel beneficiis suis ecclesiasticis sus­
pendantur (43), aut suspensio in capitulum simul et in singulos
feratur.
Quae de multiplicatione censurarum in idem subiectum supra de
censuris in genere dicta sunt, eadem multiplicationi suspensionum
applicari debent (44).
III. De requisitis condicionibus ad ferendam suspensionem
ί»

s

319. Quae huc spectant, maxima ex parte in disputatione de
censuris in genere sunt praeoccupata et facile ad suspensionem ap­
plicari possunt.
Quare imprimis suspensio sive ut censura sive ut poena vin­
dicativa ferri nequit, nisi propter proportionatam (45) culpam pro­
priam sive personalem clerici, cui infligitur (46). Quodsi quis cle­
ricus interdum ex iuris sanctionibus videatur posse suspendi absque
ulla culpa propria, id ex textibus iuris allatis (47) non probatur;
nequaquam enim confundenda est suspensio, quae vim stricte cen(42) Cap. ], de elect. 1, 3 in Extravg. comm.
(43) Cap. 40 de elect. I, 6, in Sext. ; Suârez, 1. c. n. 4 sq.
(44) Suârez, 1. c. n. 9; Kober, I. c. p. 33 sq.
(45) Suârez, 1. c. disp. XXV11I, sect. 4 n. 6 ubi docet ob culpam levem non­
nisi suspensionem levem, ob gravem culpam gravem suspensionem infligi posse;
at ibidem recte docet suspensiones a iure inflictas non incurri ab eo, qui sive ex
imperfectione actus sive ex levitate materiae legem violat actu leviter dumtaxat
culpabili. Ab homine vero, saltem ex natura rei, aliquid in se leve ob iustam cau­
sam potest praecipi sub suspensione saltem levi quae non sit censura (ob can.
2242); nam cum suspensio sit poena valde divisibilis non solum quoad effectus,
sed etiam quoad durationem, facile apparet aliquam levem et brevi tempore du­
raturam suspensionem posse servare proportionem cum culpa commissa in relevi,
quae ob iustam causam specialem sub suspensione praecipiatur, quamvis per se
leves culpae saltem per legem poenalem non sint poenis subiiciendae. Cfr. D’An­
nibale, 1. c. n. 385, not. 48. Can. 2218, § 2 de facto videtur referri ad poenas in
iure constitutas.
(46) Cap. 2 X. de const. I, 2 ; cap. 2 X, de his, quae fiunt a maiore parte
capit Ill, 11 ; Suârez, 1. c. n. 1 sq. ; Kober. 1. c. p. 50 sq.
(47) Cap. 1 X, de ord. ab Episc. 1, 13; cap. 14 X, de temper, ord. 1, 11;

surae aut poenae vindicativae habet, cum omni prohibitione utendi
potestate ecclesiastica ob legitimam causam etiam inculpabilem facta
(can. 2222, § 2) (48). Huiusmodi suspensio sane sensu lato vocari
potest suspensio, at minime sensu stricto; est etenim potius irregula­
ritas quaedam dispensatione non sublata vel ordinatio provisoria
Praelati ecclesiastici forte in poenam tertiae personae vere delinquentis.
320. Forma, qua suspensio fertur, pariter est duplex i. e. a iure
sive per legem rite latam et promulgatam cui accensetur praecep­
tum generale communitati promulgatum, et ab homine per praecep­
tum peculiare aut per sententiam iudicialem legitime praeparatam,
latam et exsecutioni mandatam (49). Similiter suspensio potest esse
ferendae aut latae sententiae (50) et si verba legis sunt dubia po­
tius suspensio ferendae sententiae est admittenda (51).
Quodsi per sententiam iudicialem feratur suspensio, quae universim de sententiis iudicialibus et speciatim de censuris latis a
indice statuta sunt, eadem etiam in suspensionibus infligendis sunt
servanda (52) v. g. de admonitione et citatione rei, probatione legi­
tima, de sententia rite et allegatis causis composita et promulgata,
de recusatione iudicis, querela nullitatis, appellatione (53) canonice
factis (54), salva singulari dispositione de effectu suspensivo appel­
lationis contra sententiam suspensionis a beneficio vel in diem vel
sub conditione latam (55).
(48) Suârez, 1. c. n. 3 sq. ; Schmalzgr. h. t. n. 282 sq.
(49) Suârez, 1. c. disp. XXVIII, sect. 5; Kober, I. c. p. 55 sq.
(50) Quae poena suspensionis latae sententiae in irritatione rite intellecta ordinationum illegitimarum (cfr. c. 16 Cone. Nicaen., a. 325,; c. 6 Cone.
Chalced., a. 451) suum habet fundamentum, et c. 4 Cone. Epaon., a. 517, et multo
magis c. 11, Cone. Tolet. XIII, a. 683, manifeste continetur. Cfr. Kober, 1. c. p. 45
seq. ubi p. 48, ex cap. 19 epistolae Gelasii I, a. 492-496, scr. a. 494, ad Episc.
Lucan, inefficax repetit argumentum ad probandam suspensionem ipso facto in­
flictam, sicut Hinschius, 1. c. torn. IV, p. 773, 841, saltem aliqua argumenta a
Kober, allata pro antiquitate, suspensionem latae sententiae minus feliciter impu­
gnat. Inde a saeculo septimo censuras et poenas latae sententiae in foro eccle­
siastico fuisse receptas vel ipse Hinschius 1. c. torn. V, p. 130 sq. omnino concedit.
(51) Kober, I. c. p. 49 sq.
(52) Kober, I. c. p. 57 sq., 78 sq.
(53) Cap. 20 X, de sent, excom. V, 11 in Sext ; cap. 40, 52 X, de appell.
II, 28; Reiffenst. I. c. 1. II, t. 28, n. 213, 214; Kober, I. c. p. S3 sq.; Hinschius,

I. c. torn V, p. 73 not. 9.
(54) Schmalzgr. h. t. n. 288, 289.
(55) Kober, 1. c. p. 84 sq. ; cap. 40 X, de appell. II, 28 ; Pirhing, h. t. n. 213.

IV. De effectu suspensionis

321.1. Suspensio ab officio obsolute et simpliciter sive a iure
sive ab homine sine ulla restrictione lata non tollit ipsum officium
ecclesiasticum sive potestatem radicalem, sed tantum impedit sive
suspendit omnem usum tum ordinis tum iurisdictionis vel admininistrationis, quantum persona capax est et donec legitime liberetur
excepta administratione bonorum proprii beneficii (can. 2278, § 1) (56).

322. II. Suspensio a beneficio privat fructibus beneficii, ex­
cepta habitatione in aedibus beneficialibus; non autem privat iure
administrandi bona beneficialia, nisi decretum vel sententia suspen­
sionis ipsam administrandi potestatem suspenso expresse adimat et
alii tribuat (can. 2280, § 1). Fructuum nomine veniunt omnes reditus
temporales ex beneficio in sensu novi iuris provenientibus (cfr.
can. 1412, 1410). Qua in re attendenda est diversitas regionum;
nam ad normam citati canonis ea, quae uno in loco sunt fructus,
in alio loco erunt obventiones a fructibus distinctae: unde, extra
casum classici beneficii iuris antiqui, expedit ut poenam ferens de­
claret quos fructus sensu latiori huius vocis suspensus amittat (57).
Fructus ipso iure amittuntur a momento suspensionis: idcirco
beneficiatus qui eos nihilominus percipiat suos non facit et ad re­
stitutionem tenetur in utroque foro et in externo foro ad eam poenis
(56) Cap. 1 de sent, et re iud. II, 14, in Sext.; Suârez, 1. c. disp. XXVI,
sect. 1. n. 1 sq., 3 sq.. 9 sq. ; Schmalzgr. h. t. n. 290 sq., 294 ; Kober, 1. c. p.88 sq.,
D’Annibale, 1. c. n. 383; Hinschius, 1. c. tom. V, p. 67, 73, tom. IV, p. 734;
Hilarius a Sexten, I. c. p. 71.
(57) Qaae ad normam can. 1412 beneficia non sunt non comprehenduntur
in suspensiône a beneficio. In classico beneficio iuris antiqui in privatione fruc­
tuum non recensebantur pensiones, quae in odiosis non veniebant nomine bene­
ficii, et distributiones, quae potius percipiuntur ex singulari stipendio propter spe­
ciale servitium fidelibus praestitum, non ratione beneficii ; item ex fructibus amit­
tendis erant deducendae impensae, vectigalia, et specialia onera impleta vel adim­
plenda, quae beneficio extrinsecus accederent, a quibus implendis et speciali obli­
gatione suscepta non liberatur suspensus a beneficio. Cfr. Suârez, disp. XXVII,
sect. 1, n. 29, 30; Kober, I. c. p. 125 sq.; Lega, 1. c. n. 165; D’Annibale, 1. c.
u. 382 et not. 33. Inde autem manifeste patet, quod |in novis formis beneficii
admissis can. 1510 multa debent determinari in hac privatione a Superiore sus­
pensionem ferente.

canonicis urgeri potest (58). Beneficium quidem datur propter offi­
cium, tamen sicut iure antiquo ita et novo suspensio ab officio non
eo ipso inducit etiam suspensionem a beneficio iam collate, nisi
disertis verbis etiam ad beneficium extendatur aut generaliter sus­
pensio feratur (can. 2278,52) (59); insuper leges poenales strictam re­
quirunt interpretationem (60). Sola suspensio generaliter lata aut sub
formula ab officio et beneficio complectitur omnes effectus utriusque
suspensionis partialis (can. 2278, § 1). Per se patet suspensum a
solo officio debere per alium, si res ferat, onera officii propriis ex­
pensis implere (61).
Si suspensio a beneficio infligatur per modum poenae vindicativae ob delictum commissum, iudicis infligentis suspensionem pru­
denti arbitrio est relictum, taxare quantitatem fructuum beneficii
clerico suspenso ad necessariam sustentationem reliquendam, ne is
cnm dedecore status clericalis mendicare cogatur aut fame pereat (62).
Quae clementia exercenda non est,3 salvis casibus extremae neces­
sitatis (63), si suspensio a beneficio per modum censurae lata est
in beneficiatum contumacem; ab ipsius enim libero arbitrio pen­
det poenitentia peracta sese liberare a privatione fructuum; quod
si negligat, liberam, non necessariam, patitur privationem.

323. Quoniam per se fieri potest, ut quis plura habeat officia
vel beneficia inter se compatibilia sive in eadem sive in diversa
dioecesi, dubitari non potest, quin suspensio ab officio vel bene­
ficio simpliciter iure communi inflicta sine restrictione ad determi­
natum officium vel beneficium, suspendat ab omnibus officiis vel
beneficiis ubicumque possideantur sive in eadem sive in diversa
dioecesi (can. 2282); ius enim commune ubique valet, cum proce­
dat a potestate non restricta ad determinatum territorium (64). Si
(58) Cfr. cap. unie, de cler. non resid. HI, 3 in VI; Cone. Trid. sess. 24,
cap. 12; sess. 23, cap. 1 ; Suârez, disp. XXVII. sect. η. 7 ; Kober, 1. c. p. 119 sq.
(59) Suârez, 1. c. sect. 3 ; Schmalzgr. h. t. n. 296, 297 ; Kober, 1. c. p. 91 sq. ;
Hinschius, I. c. t. V. p. 68 sq. ; D’Annibale, 1. c. et not. 37, 38 ; Hilarius a Sexten I. c.
(60) Cap. 3 § 2 de eland, desp. IV, 3 ; cap, 7 § X, de elect. I, 6; cap. 1 X,
de sect. nupt. IV, 21 ; cap. 10 X de purg. can. V, 34; cfr. can. 2219, § 1.
(61) Suspensus ex poena commodum non debet reportare.
(62) Schmalzgr. I. c. n. 305; Suârez 1. c. sect. 2 n. 5.
(63) Cfr. c. 25 D. 86; Kober 1. c. p. 121 sq.
(64) Ballerini-Palmieri, 1. c. n. 346; 1. c. n. 346; L.ega, 1. c. n. 164; Hilarius
a Sexten, 1. c. p. 73, 74; Thesaurus, 1. c. P. I. c. 26.

vero suspensio ab homine per Episcopum infligatur, haec suspen­
sio non comprehendit officia vel beneficia in aliena dioecesi pos­
sessa, atque idem est dicendum de suspensione lata per statutum
seu legem dioecesanam (cit. can. 2282) (65).

324. III. Suspensio generalis, quae totalem suspensionem
et ab officio et a beneficio cum earum effectibus continet, insuper
hanc aliam privationem inducit, ut suspensus nequeat;
1°) Eligere, praesentare, nominare,
(65) Ita iam £>’Annibale, I. c. n. 3S2 et not. 35; Ballerini-Palmieri I. c. n, 346.
Aliter Thesaurus, 1. c.; Suârez, 1. c. disp. XXVIi, sect. 1, n. 17 sq. Inde patet rem
iure praecedenti fuisse controversam. Fatebatur tamen Suârez, n. 21, usu recep­
tum esse, ut suspensio non extendatur ad beneficia in aliena dioecesi exsistentia,
nisi id diserte in sententia exprimatur. Sed restrictio hoc modo facta competen­
tiam Episcopi admittit; quae tamen competentia est neganda; nam per talem
actum Episcopus falcem in alienam messem mitteret et suam jurisdictionem extra
limites proprii territorii extenderet cum perturbatione jurisdictionis alterius Ordi­
narii. Quodsi Suârez illam competentiam exinde probari censuit, quod sententia
feratur non de beneficio vel officio alterius dioecesis, sed in personam subditam,
quae privatur ab usu iuris quod in aliena dioecesi habet, haec ratio non erat
convincens; quia ius quod habet clericus in aliena dioecesi est quidem ius eius
qui est subditus sed non est eius quatenus est subditus huius Episcopi, sed alte­
rius (Ballerini-Palmieri}. cJ. Nec paritas cum depositione erat convincens, cum
depositio sit poena quoad effectus non divisibilis et quae solum infligi possit in
casibus in iure expressis; suspensio vero est quoad effectus divisibilis, cuius in­
fligendae potestatem habet Episcopus etiam in casibus in iure non expressis, qua
in hypothesi sine expressa et certa iuris communis concessione Episcopus per suam
poenam vere extenderet suam iurisdictionem in rem sibi non subiectam. Propter
similem rationem non est paritas cum excommunicatione, cuius effectus non sunt
divisibiles, et effectum habet extra territorium excommunicantis ex expressa et certa
iuris communis dispositione. Cfr. quoque Lega 1. c. n. 162 sq., qui doctrinam in
textu propositam et in Codice firmatam admisit de beneficiis, at ob disparitatem
non satis probatam non ausus est applicare officiis, in quibus tamen apparet mi­
nus congrua extensio iurisdictionis in alienam dioecesim. Cfr. Ballerini-Palmieri,
1. c. n. 347, qui de iurisdictione optimo iure arguit, quod praescindendo ab ex­
pressa et certa in contrarium iuris dispositione, quae in casu non datur, non apparet
quomodo illa suspensio liget extra territorium suspendentis, quia in aliena dioe­
cesi iurisdictionem seu potestatem accipiens aliam accipit ab ea, qua in sua dioe­
cesi privatus est, et allegat respons. S. C. EE. et RR. quod religiosus a suo Prae­
lato suspensus ab audiendis saecularium confessionibus, possit nihilominus valide
absolvere, si ab Episcopo iurisdictionem habeat. Quod responsum directe quidem
est datum de exercitio iurisdictionis fori interni ; sed cum eodem modo tum in­
terni tum externi fori iurisdictio sint obiectum suspensionis, principium, in quo
fundatur illa decisio, pro foro quoque externo valeat necesse est.

2°) Consequi dignitates, officia, beneficia, pensiones aliudve
munus in ecclesia;
3°) Promoveri ad ordines (can. 2283 cum relat. ad can. 2265).
Haec omnia suspenso illicita sunt: quodsi per sententiam de
censura constet, etiam sunt invalide posita seu recepta, exceptis
ordinibus; sicut etiam invalide reciperetur quaevis gratia pontificia
forte impetrata, nisi in rescripto mentio de suspensione fiat (ca­
nones cit.).

325. Scholion. Memoratus canon 2283 finem imposuit mole­
stae controversiae iure praecedenti exsistenti circa inhabilitatem sus­
pensi ad officia et beneficia: nam licet communior sententia illam
inhabilitatem assereret, illa tamen communior sententia in censura
suspensionis non ita lucida emergebat dum pressius examinabatur
obiectum illius communis sententiae (66). Cuius rei causa erat mul­
tiplex species suspensionis, quae ex una parte sive ut censura sive
ut poena vindicativa infligi potest, ex alia parte est poena quoad
suos effectus divisibilis, et quae de una specie suspensionis aut de
suspensione totali dicuntur nequaquam applicari indiscriminatim pot­
erant ad quamcumque partialem suspensionem. Illa ergo commu­
nior sententia erat intelligenda de totali suspensione, quae feratur
a iure; at cap. 8, X. de consuetud. I. 4, unde eruebatur probatio
rem plane non evincebat quia agit de electione a suspensis et de
suspenso facta, quae insuper a R. Pontifice cassatur; unde iam ipse
Suârez 1. c. docuit collationem officii aut beneficii potius esse ir­
ritandam, quam ipso iure irritam, nec proprie suspensum esse
inhabilem, sed indignum. Quae indignitas est manifesta. Praeterea
inhabilitates, saltem quae oriuntur ex poena occulte incursa, ut saepe
accidit in suspensione, sunt coniunctae cum gravibus incommodis,
praesertim quia practice suspensus teneretur se ipsum prodere non
acceptando beneficium. Unde iam nonnulli doctores optabant, ut
si illa inhabilitas vere dubia esset retinenda, ita statueretur ut ea non
incurreretur, nisi a totaliter suspenso per sententiam condemnatoriam
aut declaratoriam ; quibus optatis, ex dictis, Codex fecit satis.
(66) Cfr. Leuren., Forum benefic. P. I. q. 331 sq. ; Suârez, I. c. disp. XXVII,
sect n. 26; Thesaurus, 1. c. P. I, 30; Schmalzgr., h. t. n. 296; D’Annibale, I. c.
n. 384, not. 43; Lega, I. c. n. 163; Kober, 1. c. p. 89; Hinschius, 1. c. t. II, p. 487,
t V, p. 542, 584 sq. ; Hollweck, 1. c. p. 84; Wernz, 1, c. t. II, n. 298; BalleriniPalmieri, 1, c. n. 347.

326. Si quis suspensus ab officio actum iurisdictionis, praeter
casus in iure exceptos (Cone. Trid. Sess. XIV, cap. 7, de paenil),
usurpet, licet de se graviter peccet, tamen irregularitatem vel aliam
poenam ecclesiasticam ipso facto non incurrit, sed prudenti arbitrio
iudicis ecclesiastici est puniendus (67). Quodsi huiusmodi suspen­
sus ab universo officio vel ab ordine sive a iure sive ab homine
ante absolutionem vel cessationem suspensionis temere sive scien­
ter, sollemniter sive ex officio actum ordinis personaliter exercet
ipso facto in poenam delicti fit irregularis (68).
Quae irregularitas non solum incurritur propter violatam sus­
pensionem ab ordine vim censurae habentem, sed etiam ob vio­
lationem suspensionis in poenam vindicativam sive a iure sive ab
homine (can. 985, 2°) latae (69). Insuper dubitari vix potest, quin
generatim irregularitas contrahatur, si quis suspensus ab ordine
per sententiam ex informata conscientia actum ordinis exercere
praesumat (70). — At irregularitas ex violatione suspensionis a be­
neficio non incurritur.
Si quis suspensus sit ea suspensione, quae vetat administrationem sacramentorum et sacramentalium (generalis, ab officio, a di­
vinis, ab ordinibus) nec fidelibus, ex qualibet iusta causa, prohibi­
tum est ea a suspenso petere, nec suspenso rogato ea licite mini(67) Suârez, I. c. disp. XXVI, sect. 2, n. 3, disp. XI, sect. 31 n. 11 sq.; Kober,
I. c. p. 94 sq. Paulo aliter Hollweck, 1. c. § 262, ubi praedicationem recenset in­
ter actus per quos incurritur irregularitas.
(68) Cap. 1 de sent, et re iud. II, 14, in Sext.; cap. 1, 20 de sent, excom.
V. 11 in Sext; Suârez, 1. c.; Kober, I. c. p. 95 sq.
(69) Cfr. de controversia iure praecedente exsistente; cap. 1 de sent et re
iud. in Sext. et cap. 1 de sent. exc. in Sext. ; Suârez, 1. c. n. 4 ; Kober, I, c. p. 95;
Ballerini-Palrnieri, 1. c. n. 339; Hinschius, I. c. p. 613; Gasparri, de sacr. ordinat
n. 353; Hollweck, 1. c. § 259. Sententia D’Annibale, 1. c. n. 3S6, qui doctrinam
limitabat ad suspensionem, quae sit censura, et ad suspensionem poenam si haec
est inflicta a Romano Pontifice, non videbatur satis esse fundata. Lega quoque
1. c. n. 225 nimium limitabat doctrinam ad casus taxative in iure expressos; ex
quorum insertione in collectionem authenticam potius deducendum erat princi­
pium generale. Neque adest principium generale, irregularitatem tantum incurri
ex violatione censurae, si speciatim in iure de suspensione poenali idem est sta­
tutum. Porro intrinseca quaedam ratio statuendi discrimen non apparet, cum idem
sit in omnibus casibus contemptus auctoritatis ecclesiasticae.
(70) S. C. C. in caus. Sagon. 21 lun. a. 1625, apud Benedictum XIV, De
synod, dioec. lib. XII, cap. 8, n. 5; Instr. S. C. de Prop. F. 20 Oct. 1884, § 11
» Stremler, 1. c. p. 294, 314; Lega, 1. c. n. 166.
in Coll. S. C. de Pr. F n. 1009;

strare, dummodo non habeatur sententia condemnatoria vel decla­
ratoris, hoc enim casu in solo mortis articulo possunt fide­
les a censurato sacramentalem absolutionem, et, si alii ministri de­
sint, cetera sacramenta et sacramentalia postulare (can. 2284 iunct.
can. 2261).

327. Suspensiones partiales. Ius Codicis non solum firma­
vit principium, quod suspensio est poena divisibilis et ipsius effec­
tus separari possunt (can. 2278, § 2); sed etiam varias particulares
suspensiones enumeravit atque earum effectus declaravit.
I. Iam in beneficio admisit quod propter suspensionem
a beneficio, non inducitur privatio administrationis beneficii, nisi
haec quoque expresse statuatur contra id quod iure praecedenti
obtinebat.
II. Quoad officium habentur hae partiales suspensiones
(can. 2279):
1°) Suspensio a iurisdictione generatim, vetat omnem actum
potestatis iurisdictionis pro utroque foro tam ordinariae, quam
delegatae. Cum autem actus administrationis distinguantur a iu­
risdictione stricte accepta, illi actus per talem partialem sus­
pensionem non manent vetiti (71): quare licebit parocho sus­
penso a iurisdictione matrimonio assistere, quod est munus testis
audorizabilis, dum suspensus ab officio, quod actus administrati­
vos complectitur, nec licite nec valide assistentiam praestare po­
test (can. 1095, § 1, 1°).
Actus iurisdictionis positus a suspenso est quidem illicitus,
sed validus\ licitus autem fit, si a fidelibus ex iusta causa petatur;
lata vero sententia condemnatoria vel declaratoria aut si Superior
declarat se ipsam iurisdictionis potestatem revocare, invalidus est,
excepto mortis periculo (can. 2284 iunct. can. 2261, § 1, 2). Eodem
modo aestimanda erit etiam iurisdictionis delegatio a suspenso facta:
ipsa autem potestas delegata iam obtenta non silet aut suspenditur
suspensa aut revocata iurisdictione delegantis, nisi in casibus in
iure expressis, aut nisi agatur de Vicario Generali, Episcopo sus­
penso (can. 203,61).
(71) De contraria regula in iure praecedenti cfr. Lega, n. 187; Suârez,
disp. XXVI, sect. 4, n. 16, timide contradicente D’Aunibale, I, 3S0 not. 16. Ratio
novi iuris est satis manifesta.

2°) Suspensio a divinis vetat omnem actum potestatis
potestatis ordinis,
ordinis,
quam iquis sive per sacram ordinationem sive per privilegium obli­
net (velut potestas abbatis conferendi ordines minores) (72).
3°) Suspensio ab ordinibus vetat actum proprium cuiusvis
ordinis, seu exercitium potestatis per ordinationem receptae.
4°) Suspensio a sacris ordinibus vetat omnem actum potestatis
receptae per ordinationem in sacris.
5°) Suspensio a certo et definito ordine exercendo i vetat om­
nem actum ordinis designati; insuper suspensus nequit interim or­
dinem superiorem recipere et si nihilominus receperit, exercere: ex
aliis principiis si ordinem male receptum exerceret fieret irregularis.
6°) Suspensio a certo et definito ordine conferendo, vetat ta­
lem ordinem conferre, non vero inferiorem nec superiorem.
7°) Suspensio a certo et definito ministerio v. gr. audiendi
confessiones, vel officio v. gr. cum cura animarum vetat omnem
actum eiusdem ministerii vel officii: taliter suspensus onera mini­
sterii vel officii interim tenebitur per alium explere, si res ferat.
8°) Suspensio ab ordine pontificali vetat omnem actum po­
testatis ordinis episcopalis : non poterit conferre ordines, sacramen­
tum confirmationis conferre etc.; at poterit Missam celebrare, con­
fessiones excipere, parochos aliosve beneficiarios instituere, conferre
beneficia, approbare confessarios etc.
9°) Suspensio a pontificalibus vetat exercitium actuum
pontificalium, functionum sci. quae ex legibus liturgicis requirunt
baculum et mitram (can. 2279, 337). Ex Caerem. Episc. et Pontif.
Roman, sunt hae functiones: Missa et Vesperae pontif., sollemnis as­
sistentia Missae, collatio ordinum et consecratio episcopi, benedi­
ctio abbatis, benedictio et consecratio virginum, benedictio et coro­
natio regum, benedictio aut consecratio campanae, consecratio ec­
clesiae, altaris, vasorum sacrorum, benedictio primarii lapidis, coe­
meterii, huius aut ecclesiae reconciliatio, confirmatio si sollemni­
ter fiat.
328. Suspensio in communitatem, eodem modo ac de interdic­
to dictum est, ferri potest. Quae si feratur in communitatem uti
talem, non expressis personis delinquentibus, communitas omnium
suorum iurium spiritualium exercitio prohibetur; si feratur in delin(72) Cfr. can. 294, § 2; 323, § 2; 782, § 2, 3 ; 951 , 1147, § 1.

quentes ipsius communitatis, hi manent affecti suspensione perso­
nali; si feratur in communitatem et in singulos delinquentes, effec­
tus cumulantur (can. 2285).
IV. Cessatio et ablatio suspensionis

329. Suspensio quae lata est per modum poenae vindicativae
ad determinatum tempus aut donec condicio quaedam impleatur,
ipso lapsu temporis v. gr. completo ultimo die mensis vel anni
vel triennii aut post impletam condicionem ipso facto cessat et abs­
que ulla absolutione. Neque violatio suspensionis forte commissa
lapsum temporis interrumpit vel impedit.
Lata ad indeterminatum tempus v. gr. ad beneplacitum Supe­
rioris, etiam ante elapsum temporis auferri potest per dispensatio­
nem, ab eo concessam qui suspensionem irrogavit vel a competen­
te superiore aut successore eiusve delegato. Atque idem dicendum
est de suspensione per modum censurae ab homine irrogata. Quodsi agatur de suspensione quae sit poena vindicativa, quoad poenae
dispensationem applicanda sunt principia de poenarum remissione
(can. 2236 sq.); si vero agatur de suspensione censura valent pro
eius absolutione principia tradita de censuris in genere (can. 2252
sq.), illud prae oculis habito, quod suspensio non impedit sacra­
mentorum receptionem et proinde suspensus rite dispositus absolvi
potest a peccatis, quin a censura absolvatur (can. 2250, § 1).
Ex natura rei suspensio in collegium seu communitatem ut
talem in solo foro externo relaxari potest ac proinde ab eo solo
qui in foro externo jurisdictionem habeat; nam relaxatio in foro
interno sensum non haberet.
330. Insordescentia in censura suspensionis censetur haberi in
eo qui sciens se tali censura esse vinculatum eius absolutionem
cum debitis condicionibus non postulavit, sed in censura per seme­
stre perseveravit. Ad eam vincendam graviter est admonendus, et si,
exacto a monitione mense, a contumacia non recesserit, privandus
est beneficiis aut officiis, si qua in ecclesia forte habeat (can. 2340, § 2).

De vindicativis poenis ecclesiasticis

331. Fontes: Decret Grat tract, de paenit. v. g. c. 84. Dist. 5 de paenit. ;
C. XV, q. 1. Comp. I, lib. V, tit 32 de poenis; Cpl. Ill, lib. V, tit. 19, eod.; Cpl.
IV, lib. V, tit 13 eod.; Cpl. V, lib. V, tit. 16 eod. - Decretal. Gregor. IX, 1. V,
tit. 37, de poenis; Decretal. Bonif. VIII, lib. V, tit 9 eod. ; Const. Clem. V, lib. V,
tit 8 eod.; Extravg. Ioann. XXII, tit 12 eod.; Extravg. com. lib. V, tit 8 eod.;Conc. Trid. Sess. XXV, cap. 6, 14 de ref. (de poena carc.) cap. 3 de ref. (de multis
pecuniar.) - Decretal. Clem. P. VIII, lib. V, tit. 17, de poenis, ed. Sentis p. 175 sq.
cum decretis Cone. Trid. atque Const. R. Pontif. ibidem allegatis (1).
Scriptores: Commentatores iur. Decretal in h. t; S. Raym.. Summa lib. Ill,
tit 32 de poenis. - Zech, 1. c. tit 10, de poenis fori eccles. ; Devoti, Inst canon,
lib. IV, tit 17, de poenis et censuris ecclesiasticis, lib. I, tit 8, sect 4, de depos.
et degrad.; Vering, 1. c. § 191 ; De Luca, De delictis et poenis, n. 26 sq.; Latini,
Inst. iur. crimin., p. 27 sq., 39 sq. ; Lega, I. c. t. Ill, p. 80 sq. ; Noldin, De del. el
II» sq. ; Piatus Montent.
poen. n. 2 sq. ; Kahn, 1. c. n. 31 sq. ; D’Annibale, 1. c. n. 300
i. c, t II, p. 5S2 sq. ; Vermeersch, De relig. inst n. 425 sq. ; Thesaurus, De poenis
ecclesiast. P. I. ; Stremler, I. c. p. 25 sq. ; Muenchefl, 1. c. tom. II, p. 101 sq.; Suârez,
De cens. disp. 30 de differentia suspens, a depos. et degrad. ; Kober, D. Depo­
sit. u. degradat; Kober, in Act theol. Tubing., a. 1875, p. 3 sq. de fustig. cleric,
et monach., a. 1877, p. 3 sq., de incarcérai, cleric, et monach. (iunct. Schmilz in
fol. period. Katholik, a. 1884, p. 484 sq.). a. 1881 p. 3 sq., de multa pecuniaria;
Schiappoli, I. c. n. 119 sq.

Praenotiones

1

it

332. Connexio materiae. Poenae medicinales maxime pro­
priae sunt clericorum, in quibus et frequentius et ob maiorem ne­
cessitatem exercetur potestas punitiva ecclesiae, quos etiam urgen­
tius debet adducere ad veram emendationem, ne pravo exemplo
laicis scandalo sint Idcirco sub rubrica de poenis in specie in titulo
primo agit de poenis medicinalibus; subsequitur alter titulus de
poenis vindicativis, quae pressius pertinent ad exercitium potestatis
punitivae et promiscue omnibus delinquentibus applicantur secun­
dum cuiusque fidelis statum.
(1) Dig. XLVIII, 19 de poenis. ; Cod. IX, 18, 47, de poenis. ; Codice penale
Ital. art. 1 sq., art. 11 sq.; Cod. pen. nuovo tit. H, cap. II sq., et ceteri codices
poenales aliarum regionum.

VINDICATIVE

Definitio. Poena vindicativa (2) etiam in foro ecclesiastico
est malum privationis vel passionis fideli (3) delinquenti principa­
liter in ultionem delicti a publica auctoritate iuste inflictum ad tuen­
dum ordinem socialem Ecclesiae, et secundario quoque ad emen­
dationem delinquentis.
Inde facile deducitur, poenam quoque vindicativam a poenitentia
etsi in foro externo imposita (4) pariter triplici ratione differre. Nam
poenitentia principaliter satisfacit Deo, acceptatione indiget et con­
sensu poenitentis et ab eo regulariter accipit exsecutionem; poena
vero vindicativa principaliter satisfacit Ecclesiae, invito infligitur independenter a delinquentis voluntate, ipso facto incurri potest, sine
actu exsecutivo rei et nonnumquam etiam iudicis. A poenis medici­
nalibus differt quia quoad durationem non dependet de se ab emen­
datione puniti (can. 2286).

333. Divisio poenarum vindicativarum eadem fere est atque
illa quae supra de poenis in genere iam fuit allata. Maxime vero
notanda est divisio poenarum vindicativarum fori ecclesiastici: I. In
poenas privativas, quae auferunt bonum sive spirituale sive tempo­
rale iam obtentum aut obtinendum et ad sui exsecutionem saepe (non
semper) non requirunt externam actionem, et in poenas positivas,
quae inferunt aliquod malum sive spirituale sive temporale et actio­
nem externam ad sui exsecutionem requirunt. II. In poenas temporales
sive corporales et in poenas spirituales, quatenus afficiunt delinquen­
tem aut malo quodam temporali vel corporali velut incarceratio,
multa, exsilium, infamia, aut malo quodam spirituali v. g. inhabilitate ad officia ecclesiastica, suspensio perpetua aut ad certum tempus,
privatio ab officio et beneficio ecclesiastico, translatio poenalis in
aliud officium, depositio et degradatio. 111. In poenas ipso iure in­
flictas et in poenas per sententiam iudicialem infligendas (5). IV. In
poenas ordinarias et extraordinarias (6).
(2) Zech, 1. c. § 128 ; Stremler, ). c. p. 25 ; supra de poenis eccles. universim
spectatis, cap. 16.
(3) Cui assertioni non obstat, quominus Ecclesia extraordinarie contra certa
delicta infidelium processerit. Cfr. Bangen, Die roem. Curie p. 101 sq.
(4) Thesaurus, 1. c. P. 1. cap. 1, 2; Piat. Mont. 1. c. t. II, p. 582 sq.
(5) Thesaurus, 1. c, cap. 3 ; Piat. Mont., 1. c. p. 624 sq., 587 sq.
(6) Sdnchez, 1. c. lib. IX, disp. 32 n. 20 sq.

334. Notae historicae. Gravissimae poenae vindicativae in
vetere Testamento ipsis legibus divinis statutae (7) una cum synagoga fuerunt sublatae. Quodsi aliquid nihilominus in praxi fuit re­
tentum, id nonnisi ex approbatione potestatis civilis vel potestatis
ecclesiasticae ut ius mere humanum vim atque valorem in unoquoque
foro obtinuit (8). Cum religio catholica in imperio Romano propa­
garetur, legibus Romanis longa series poenarum temporalium et cor­
poralium pro diversis delictorum generibus accurate fuerat consti­
tuta (9).
Ecclesia etiamsi probe cognosceret (10) poenas iuris Romani
nihilominus eas neque illico primis saeculis neque umquam omnes
indiscriminatim in suo foro recepit (11).
Idem accidit de poenis populorum germanicorum (12), post­
quam Ecclesia etiam inter eos fundata est atque pro instituto suo
sese moribus populorum legitimis, quantum fieri potuit, sapienti con­
silio accommodavit. Itaque etiam in foro ecclesiastico ad iustam cri­
minis vindictam cadere quis potuit a feudis vel beneficiis temporalibus
vel amisit forte ius advocatiae vel ipsius fideles subditi a fidelitatis
iuramento fuerunt absoluti (13). Neque a foro ecclesiastico alienae
fuerunt compositiones adeo usitatae in antiquo iure germanico (14).
(7) Numer. XXXV, 31. « Non accipietis pretium ab eo, qui reus est sangui­
nis, statim et ipse morietur » ; Levit. XX, 14 ; Deuteron. XXI, 22 ; de fustig. Le­
vit XIX, 20; Deuteron. XXII, 18; de multa Levit. V, 15 sq. ; Schegg, Bibi.
Archaeol. p. 688 sq.
(8) Cap. 1, X, de homic.
(9) Dig. XLV1II, 19, de poenis; Cod. IX, 47, de poenis; Muenchen, 1. c.
p. 102; Walter, Qeschichte d. roem. Reichtes § 819 sq.
(10) S. Augustinus, De civit. Dei, lib. XXI, cap. 11.
(11) Kober, I. c. in Act. theol. Tubing. Dolendum solummodo est, quod
idem auctor 1. c. v. g., a. 1881, p. 75, a. 1875, p. 448, a. 1877, p. 635, de compe­
tentia potestatis civilis in avertendis abusibus praelatorum ecclesiasticorum adeo
confusas sectetur opiniones, quae logica consequentia ducunt ad approbationem
recursus tamquam ab abusu. Qui abusus Praelatorum daret ius ad appellationem
in foro ecclesiastico etiam cum effectu suspensivo ; at non tribueret ius potestati
civili sese etiam invita Ecclesia ingerendi.
(12) Walter, Oeschicte d. deutsch. Rechtes § 709 sq. ; Muenchen, 1. c. p. 118.
(13) Cap. 10, 12, 13 X, h. t. ; cap. 1, h. t. in Clem.
(14) Cap, 2, X h. t = c. 26 C. XVII, q. 2 ex capit. Bened. Lev. 1, 186, non
ex Cone. Tribur., a. 895; cfr. tamen c. 4, hui. Cone. Tribur. ; Schmitz, D. Bussbuecher, p. 737 sq. ; Walter, 1. c. ; Scherer, in Kirchenl. v. Composition.

Cum huiusmodi poenae temporales et corporales multum pendeant ab hominum cultu et moribus, mirum non est, quod emollitis
moribus in foro civili mitiores adoptarentur poenae, et Ecclesia
quoque a rigidiore praxi antiqua v. g. a fustigatione recederet.
Historice autem recensere poenas olim in foro ecclesiastico usitatas
et postea abrogatas vel in alias mutatas sua utilitate non caret, tum
ut iura Ecclesiae in tuto ponantur, tum etiam ut mitior hodierna
disciplina ex necessitate inducta illustretur ex disciplina rigidiore,
secundum legitima principia canonica constituta antiquitus.

§ 1. De temporalibus et spiritualibus poenis vindicativis

in foro ecclesiastico adhibitis
335. Poena capitalis. Si tantus fuit excessus, ut reo mors vel
truncatio membrorum videretur esse infligenda, numquam Ecclesia in
suis tribunalibus mere ecclesiasticis per clericos sententiam sanguinis
pronuntiare atque in suo foro exsecutioni mandare permisit (15). Cui
praxi non obstat multorum veterum et recentiorum scriptorum sen­
tentia (16), Ecclesiam posse pro sua suprema et perfecta potestate
iurisdictionis spiritualis iure proprio et nativo etiam morte punire
certa delicta {gravissima v. g. haereticos formales et contumaces.
Porro ad defendendam Ecclesiae antiquam praxim severiorem (17)
et explicandam recentiorem disciplinam mitiorem, non est necessario
recurrendum ad illas opiniones, quae Ecclesiae tantum concedunt
ius infligendi poenas spirituales aut solummodo aliquas poenas tem­
porales et corporales (18). Non pauca enim Ecclesia per se et abso­
lute potest, sed nunc aut propter deficientes condiciones non am­
plius facere valet aut ob mutatas temporum circumstantias saltem
(15) Cfr. c. 7, C. XXIII, q. 5 ; c. 29, (c. 31) Cone. Tolet. IV, a. 633, c. 30
(c. 6 Cone. Tolet XI, a. 675) C. XXIII, q. 8 ; cap. 4 X, de raptor. ; cap. 5, X, de
crim. falsi; cap. 5, 9, X, ne clerici.
(16) Pirhing, I. c. lib. V, tit. 7, de haeret, n. 92 ; Tarquini, Inst iur. eccl.
n. 47 i. f.
(17) Cap. 1 de homicid. in Sext. ; cap. 5 de poen. in Sext. ; Thesaurus 1. c.
P. I. cap. 38, P. II, v. Assassin ium n. 3.
(18) Moulart, L’Église et l’État, p. 452 sq. ; Cavagnis, Inst iur. pubi. L I,
n. 301 ; Icard. Praelect. iur. can. P. IV, n. 755.

usus iuris non amplius est opportunus, v. g. usus iuris denuo introducendi poenitentias publicas per quattuor stationes distinctas.
Ceteroquin in hac controversia non raro ab utraque parte argu­
mentis parum concludentibus pugnatum est (19). Quorum argumen­
torum examini, cum res practica utilitate careat, non videtur esse
multum adlaborandum (20). - Pariter non videtur quaestio utilis aut
necessaria pro nostro foro, quaestio quam versant civilistae circa
legitimitatem poenae mortis, quam tuebantur DD. antiqui omnes
praeter paucos haereticos, circa quam tamen exarsit controversia
excitata a Caesare Beccaria, Dei delitti e delle pene (ed. a. 1789).
Quam quaestionem sobrio et aequo indicio, indicata litteratura, solvit
Rpberti, I. c. II, n. 230.
*·
i»

Pi

336. Scholion. A qua quaestione theoretica de potestate Ec-

(19) Cavagnis, I. c. ; Moulart, I. c. p. 454 ; Vermeersch, La tolérance,
p. 95 sq.
(20) Quaestio de potestate Ecclesiae infligendi poenam capitalem semper
fuit permissa liberae disputationi theologorum et canonistarum. Duballet, Principes
du droit canonique, Paris, 1896, t. I, n. 414;: « La question est purement théo­
rique et librement débattue entre théologiens et canonistes »; Piat. Mont., I. c.
t. Il, q. 719. Cfr. auctores antiquos et recentes in diversas sententias abeuntes. V. g.
pro sententia affirmante : S. Thomas, 2, 2, q 11, a. 3; Bellarminus, Controv. De
laicis. I. Ill, c. 2), 22 ; Suârez, De fide, d. XX, see. 3, disp. XXIII, sect. 1 ; Dicastillo
De cens. disp. 1 ; Pirhing, I. V. t. 7, n. 92; L'agnanus, I. V, tit 7, in c. Abolen­
dam : Tarquini, Inst. iur. publ. n. 47 ; Mazzella, De religione et Eccl. disp. IV,
art. VI, n. 764, not. 1 ; Palmieri, De Rom. Pontif., a. 1877, p. 147, in solvenda
difficultate contra potestatem coercitivam Eccl., quamvis de ipsa quaestione in se
inspecta praescindit; De Luca, Inst. iur. pubi. t. 1, p. 260 sq.; Billot. De Eccl.
Christi, a. 1909, p. 481 sq., qui tamen addit p. 483 propter defectum congruentiae,
exercitium huius auctoritatis « regulariter saltem loquendo non pertinere ad Eccle­
siam ». Cfr. quoque ipsius opus - De habitudine Eccl. ad civil, societ. » p. 114 sq.
Lépicier, De stabilit, et progressu dogmat., a. 1910, p. 197 sq.; Duballct, I. c.;
Straub, De Eccl. Christ., 1912, n. 640.
Pro sententia negante consulantur : Bianchi de Lucca, Delia potestà e della
polizia della Chiesa, t. IV, I. II, c. 4 § 9; Soglia, Inst. iur. pubi. 1. 1, c. 1. § 8;
Moulart, 1. c. p. 453 sq. ; Vecchiotti, Inst. canon, t. II, I. IV, c. 1 § 4 ; Satolli, Conferenze di diritto pubbl. eccl., 1899, p. 47; Cavagnis, Inst. iur. pubi. 1.1, c. II,
art. 6 n. 301 sq., 319 sq., De tribun. Inquisit., 1906, p. 209 sq. ; Vermeersch, La
tolérance, p. 69 sq. ; Choupin, Valeur des décisions du Saint-Siège (edit. 2‘, Paris
1913) p. 511 sq., ubi sobrio iustoque iudicio utriusque sententiae fundamenta pro­
ponit. Idem in Dictionn. Apologétique v. Hérésie; Douais, L’Inquisition, p.263
sq., et in Revue pratique d’apologétique, 1909, p. 602 sq.

clesiae, quae semper permissa est liberae disputationi, probe distin­
guenda est questio historica de iuridica imputabilitate, quae incumbit
Ecclesiae propter poenam capitalem a civili potestate inflictam ob
certa delicta religiosa, quae iure publico medii aevi fuerunt consi­
derata ut delictum sociale atque adeo aequiparata gravissimis fori
saecularis delictis (21).
I. Quae iuridica imputabilitas est omnino neganda. Nam poena
capitalis in certa delicta religiosa v. gr. in haeresim, introducta et
applicata fuit a potestate civili nomine et auctoritate propria, non
ex iniunctione Ecclesiae nec ipsius nomine. Cfr. Const. Friderici H
a. 1224, apud Douais, L’Inquisition p. 265 (22).
II. Aliunde illa poena non invenitur in iure poenali Ecclesiae san­
cita (23). Nam in fontibus iuris ecclesiastici illa poena non contine-

(21) Choupin, I. c. p. 491 sq.
(22) Vacandard, L’Inquisition, p. 49 sq.; De Cauzons, Histoire de *1 Inqui­
sition en France t. I, p. 475 qui duo Auctores recte ostendunt factum legislatoris
civilis fuisse praeformatum moribus fidelium in societatibus Christianis occidenta­
libus insurgentium contra haereticos non raro multis aliis delictis contaminatos
(23) Choupin, I. c. p. 495 sq., ubi recte ostendit optimam occasionem hanc
poenam statuendi fuisse decretalem Innocenta HI (c. 10 X de haeret. V, 7), ubi
tamen non fuit constituta. Pariter in c. 4 Cone. Lateranensis, a. 1215 (c. 13 eod.
til) < exterminare de terris suae iurisdictionis » non significat morti tradere, sed
significat proscriptionem extra terminos seu extra fines territorii, quod evidenter
deducitur etiam ex iis, quae subiunguntur: «si vero dominus temporalis, requi­
situs et monitus ab Ecclesia, suam terram purgare neglexit (ab hac) haeretica pra­
vitate». In nullo canone conciliorum, in nulla decretali RR. Pontificum continetur
poena sanguinis, nec traditio brachio saeculari facienda in finem subeundi poe­
nam capitalem, sed tantum ut reus ita traditus animadversione debita puniretur.
Nec poenam mortis in iure poenali Ecclesiae contineri deduci inde potest, quod
aliqui ob delictum diffidati ac banniti declarantur, v. gr. c. 1 de homic. V, 5 in
Sext. assassinii, c. 5 (Bonifacii VIII) de poen. V, 9 in Sext. insequentes, perçu·
Henles aut capientes Cardinales. Nam imprimis potestas saecularis, quae c. 7 de
iniur. et damno dato V, 36. et Clem. 1 de poen. V, 8 punitur propterea quod
banniverat Episcopum, non punitur ob poenam mortis in Episcopum decretam,
sed ex eo quod expulerat in exsilium vel in exsilium ire compulerat; ergo bannum
in aliis quoque canonibus eodem sensu est intelligendum, ubi ponitur ut poena
per Ecclesism inflicta. Cfr. de natura et effectibus banni : De Oliva, De foro Ec­
clesiae, P. I. q. 21 n. 12 ; Pertile, I. c. § 185, p. 309 sq., 319 sq. ; Ficker, Die gesetliche Einftiehrimg der Todenstrafe f. Ketzerei in Mitteilungen des Instit. f. oesterreichiscbe Geschichtsforchung t. I, p. 187 sq., 194 sq. ; Ducangc, Glossar. med. et
inflin, latinit. ed. Henschel a. 1840; v. Bannum, Bannire.
Bannitus quidem seu fuoriudicatus habebatur tamquam poenae capitali sub-

tur; nec traditio brachio saeculari facta est aequi valens damnatio ad
enam capitalem, etiam in illis delictis quae in foro saeculari tali
poena puniebantur. Nam princeps vel iudex civilis, cui tradebatur
reus ab Ecclesia praecisus, si illam poenam decernendam putabat,
ex sua non ex lege Ecclesiae sententiam pronuntiabat, ac poenam
infligebat sui fori, non fori ecclesiastici (24). Quare princeps vel iudex
laicus nulla ratione potuit haberi ut merus exsecutor sententiae Ec­
clesiae, sed suae legis fuit exsecutor sine mandato vel instigatione
iudicis ecclesiastici (25), Ecclesia dumtaxat positive non resistente
nec legem fori saecularis eiusque exsecutionem reprobante. Positivus

Si
R·
e*
gi

iectus, sed in sensu iuris Romani (L. 2, pr. D. de poen. XLV1I1, 19), in quo juris­
consulti duplex distinguebant hominis caput, alterum naturale, sc. vita, alterum
civile, quod definiebant statam hominis in libertate, civitate vel familia consisten­
tem ; ideo iure Romano capitalibus poenis eae quoque accensentur, quibus civile
istud fictumque caput, libertas nempe vel civitas tollebatur (Renazzi, 1. c. 11,6 §5;
Pertile, 1. c. p. 254). Atque hanc mortem civilem inducebat tempore Bonifacii VIII,
bannum cit. c. 5, de poen. inflictum, ut apparet ex enumeratione effectuum ibidem
facta, non mortem naturalem, ut apparet ex ratione agendi ibidem praesscripta cum
bannito resipiscente. « Nel fuorgiudicato (ait Pertile 1. c. p. 355) la finzione della
morte, o, se cosl vuol dirsi, la morte civile, era la risultanza o U compendio délit
privazioni che costituivano 1’essenza di quella pena, per la quale U condannato,
in faccia alla società, perdeva ogni diritto eziandio naturale, compreso quello deiVesistenza medesima » i. e. ut ibidem declarat, non solum in ordine ad heredi­
tatem, sed quoad omnia alia iura naturalia perinde ac si esset mortuus.
Praeterea quidquid sit de nonnullis legibus particularibus certum est bannum
ad quod alludunt leges Ecclesiae esse bannum Imperii, de quo in concordia Ve­
ronensi conventum est inter Lucium 111 et Fridericum Barbarossa, ut bannum
Ecclesiae deberet sequi bannum Imperii (Hinschius, t. V, p. 380), quod poenam
mortis non continebat, sed proscriptionem Imperatoris edicto sancitam atque ge­
neratim redimibilem. Ducange 1. c. ; Marten, 1. 1, Thesaur., Anecdot. coi. 474;
Pertile, 1. c. p. 311.
Quodsi in nonnullis statutis municipalibus Italiae data est facultas bannitos
occidendi atque adeo praemia in occidentes proposita sunt, id factum est, cum
propter magnum numerum bannitorum, hi constituerunt veras turmas hominum
facinorosorum omni genere delictorum insignium. Pertile, 1. c. p. 324 sq. De alio
sensu primitivo vocis bannus cf. Ducange, 1. c. ; Wilda in Weiske, Reichslexicon
v. Bann.; Pertile, 1. c. p. 219 sq.
(24) Douais, L’Inquisition, p. 264, 265.
(25) Cavagnis, 1. c. n. 308. Cfr. formulam qua utebatur iudex ecclesiasticus
(apud Douais, 1. c. p. 264, ex Bernardo Gui desumptam) : * Eundem N. tamquam
hereticum relinquimus brachio et iudicio curiae saecularis, eandem affectuose rogan-

interventus ex parte Ecclesiae fuit deprecatio ex canonicis sanctionibus
apud iudicem laicum serio et efficaciter interponenda, ut a reo, quem
a coetu fidelium praecisum brachio saeculari tradebat, poenam san­
guinis vel mutilationis deprecaretur (26). Ubi datur duplex iurisdictio,
duplex sententia condeninatoria secundum duplicem, legem, quarum
una admittit poenam capitalem, altera, illam poenam non habet;
sententia unius iudicis (laici) poenam capitalem secundum suam legem
decernentis non habet vinculum legale seu iuridicum cum sententia al­
terius iudicis (ecclesiastici) nisi haec priori iudici obligationem imponat
aut saltem instigationem priori iudici factam contineat, qua is inducatur
ad sententiam secundum propriam legem proferendam. Iam vero
sententia fori ecclesiastici et de facto et ex lege cum illo mandato
et istigatione coniuncta non erat, sed potius continebat deprecafumem ut a tali poena abstineretur, etsi ceteroquin agnosceretur
iusta (27).
III. Quodsi RR. Pontifices non in casu particulari alicuius rei
traditi brachio saeculari, sed generali modo hortati sunt atque adeo
iniunxerunt principibus saecularibus etiam sub interminatione poe­
narum spiritualium, ut in coercendis haereticis suum officium erga
societatem et erga Ecclesiam adimplerent, atque ut illas leges iam

tes, prout suadent canonice sanctiones, quatenus citra mortem et membrorum eius
mutilationem circa ipsum suum iudlcium et suam sententiam moderetur ». Atque id
ipsum exprimit tenor legis eccl. v. gr. in c. 15, X, de haeret. V, 7: < Damnati per
ecclesiam saeculari iudicio relinquantur animadversione debita puniendi ». Cfr. quoque
Eymeric, Directorium inquisitorum, p. 588; Choupin, 1. c. p. 501.
(26) Qui interventus in favorem mitioris poenae non est cum contemptu
tractandus aut irridendus aut cum Lea (Histoire de 1’ Inquis., p. 253) est vocandus
• un astucieux détour pour se dérober à la responsabilité... une adjuration hypo­
*
crite
vel cum De Cauzons (I. c. p. 312) *
un euphémisme » nec etiam cum Vacandard (I. c. p. 212, 215, 295), est appellandus « subtilité difficile à comprendre —
vaine formule — fiction légale
.
*
Nam imprimis traditio brachio saeculari non
fiebat a iudice ecclesiastico, nisi postquam omnia media ad ipsius resipiscentiam
obtinendam in vacuum cesserant; atque non raro inde querebatur potestas
saecularis, quod ex procrastinatione iudicis ecclesiastici non posset sui fori sen­
tentiam exsequi atque « fisco applicare » bona per confiscationem ipsi obvenientia.
Cum qua agendi ratione Ecclesiae non cohaeret quod in deprecatione serio et
efficaciter apud iudicem laicum interponenda poneret actum hypocritum, fictum
aut astutum. Douais, Rev. pratique d’Apologétique 1. c. p. 600.
(27) Douais, L’Inquisition, p. 204 ; Choupin, I. c. p. 502, 503.

constitutas applicarent vel tales leges ederent (28) ; iterum inde ne·
quidem indirecte imputabilitas poenae inflictae in Ecclesiam redundat.
Nam R. Pontifex etiam in principes per baptismum sibi subiectos
veram habet jurisdictionem; cum qua iurisdictione est coniunctum
officium eos sive hortationibus sive praeceptis urgendi, ut obligationi
suae satisfaciant nec sinant ut ex negligentia sui officii societas, cui
praesunt, grave detrimentum capiat. Insuper negari non potest in
statu catholico, ex indirecta subordinatione potestatis saecularis ad
Ecclesiam, principem teneri ad protegendam religionem catholicam
unice veram atque excludendum publicum exercitium falsi cultus.
Ex qua obligatione nascitur ius condendi leges, etiam poenales,
quibus illa unitas religiosa conservetur et protegatur contra pertur­
batores, qui in tali hypothesi etiam contra publicum bonum socie­
tatis delinquunt (29).
Sed qui alterum auctoritative monet de officio implendo, atque
adeo, ex potestate quam habet, moraliter per poenas cogit, ut illud
adimpleat, non est causa moralis actuum quos ille ex vi sui officii
ponit (30).
IV. Quaestio de determinata poena est quaestio secundaria, quae
non pendet ad immutabilibus principiis supra traditis, sed dependet
(28) Cfr. const. « Cum adversus > Innocentii IV, 30 Oct. 1243; const, «/id
exstirpanda » Innocentii IV, 19 Maii 1252 ; const. « Licet ex omnibus » 20 Mart. 1262.
Quodsi RR. Pontifex non sese opposuerunt severitati legum civilium de delictis
religiosis, diligenter tamen curaverunt, ne Principes illis abuterentur in puniendis
potius opinionibus politicis quam delictis contra fidem. Cfr. rescriptum Oregorii IX
ad Fridericum II, apud Pertile, 1. c. p. 443, not. 31.
(29) Cavagnis, I. c. n. 30S ; Choupin, I. c. p. 527, 529. Cfr. Enc. Leonis XIII,
« Immortale Dei * 1 Nov. 1885.
(30) Choupin, I. c. p. 530 sq. ; Vermeersch, La tolérance p. 2 II Partes Ec­
clesiae et Status in punitione haereticorum non minus vere quam perspicue ita
definit Pertile, 1. c. p. 441: « Le pene minacciate loro dalle norme canoniche non
andarono mai oltre il carcere e la confisca. Ma come I’eresia era fino dai tempi
romani eziandio un delitto civile, cosl la Chiesa, dopo condannato l’eretico per
proprio conto, lo abbandonava aile autorità dello Stato (le quali dei resto potevano
agire anche per proprio conto), perché lo punissero corne meglio credevano, non
senza raccomandarlo alla loro pietà. E toi punizione, per gli eretici le cui credenze
erano più pericolose, poteva, giusta le leggi romane, giungere fino ali’ultimo supplizio. Non rade volte adunque i giudici secolari infliggevano agli eretici pena di
morte, la quale invalse il costume di eseguire per mezzo del rogo. Tale costume
venne sancito da Federico If, che fa U primo che comminasse pena del fuoco agli
eretici, con una costituzione data pel regno italico nel 1224, e ripetuta moite volte
in appresso per tutto quanto I’impero ».

ib opportunitate (31) diiudicanda secundum diversas temporum et
locorum circumstantias (32).
337. Fustigatio sive flagellatio, quae saepe etiam in iudiciis ab Episcopis pro more iuris Romani solebat adhiberi, prima
vice commemoratur a S. Augustino (33). A quo poenarum genere
neque clerici (34) neque monachi (35) fuerunt exempti (36). Cum
clerici etiam in regnis populorum germanicorum viverent iure Ro­
mano (37) atque illi populi pariter fustigationem applicarent in iudiciis ad punienda delicta, praxis ista difficultatem nacta non est (38).
Quae robustior disciplina apud populos illos rudes eo magis fuit
(31) Et certe protestantes nihil habere possunt, quod merito obiiciant Eccle­
siae catholicae, si attendant ad doctrinam et praxim antiquorum protestantium in
defendenda et exsequenda poena capitali in haereticos i. e. in dissentientes a suis
perversis doctrinis, atque ad alias saevitias in catholicos exercitas et ad bella et
seditiones ex motivo religionis excitatas. Cfr. Mazzella, I. c. n. 764 ; Vermeersch,
I. c. p. 205 sq. ; Grisar, Luther t. I, p. 494 sq. 572, 59S, 627, 632, t. II, p. 282 sq.,
298, 326, 340, t. 111, p. 489-492, 481, 713, 720; Choupin, 1. c. p. 531 sq. ; Moulart,
L’Église et l’État, p. 347, de severitate legum poenalium medii aevi, ubi scite monet
legem Carolinam, quae antiquis legibus poenalibus multo est suavior, poenam mortis
sanxisse in plura delicta, quae hodie mitiori poena puniuntur, v. gr. in fabricatores
falsae monetae, falsorum ponderum et mensurarum, in furtum cum scandalo coniunctum ; atque idem accidit in Gallia et aliis regnis. Cfr. quoque Ferrini, Diritto
pen. rom. n. Ill sq., de variis ac crudelibus modis exsequendi poenam capitalem
a praxi hodierna plane alienis atque Del Giudice 1. c. n. 62 de eadem re in an­
tiquo iure populorum germanicorum ; Pertile, Storia dei diritto pen. p. 262 sq. ;
Püttmann, Elementa iur. crim. Lipsiae, 1779, § 66 sq.
(32) Cfr. de condicione societatum medii aevi et de excessibus haereticorum :
Vermeersch, La tolérance, p. 173 sq., 180sq. : Choupin, 1. c. p. 534 sq.; Vacandard,
1. c. p. 284,360 ; Moulart, L’Église et Γ État p. 348 sq. ; Pertile, I. c. p. 440 not. 24.
(33) Cfr. c. 1, C. XXIII q. 5 = Epist. 133, ad Marcellin, tribun., a. 412; De
civit. Dei, 1. XIX, cap. 17, t. XXL cap. 11.
(34) Cfr. c. 13, Cone. Venetie, a. 465; c. 41 Cone. Agath., a. 506; S. Grego­
rius, a. 601 = cap. 1 X, de calunn. (V, 2).
(35) Cfr. c. 3 Cone Germanic., a. 742.
(36) Kober, in Act. Th. Tubing., a. 1875, p. 3 sq.; Hinschius, 1. c. tom. IV,
p. 737 not. 2 p. 814 sq. ; Schiappoli, 1. c. n. 189, 217.
(37) Kober, 1. c. p. 10 sq., 17 sq.
(38) Kober, l.c. p. 21 sq. ; Pertile, Storia del diritto pen. § 181, qui illius
poenae admissionem ex parte Ecclesiae etiam inde rite explicat p. 250, quod Ec­
clesia poenis pecuniariis, quibus non soli delinquentes afficiebantur, sed alii quoque
innocentes de familia, curavit substitui poenas, quae delinquentes ipsos persona­
liter afficerent. Simul tamen excessus damnavit et sustulit; ib. p. 257.

opportuna, quod potissimum clerici minorum ordinum i. e. pueri et
adolescentuli verberibus castigarentur (39). Porro clerici etiam maio­
rum ordinum non raro fuerunt filii colonorum glebae adseriptorum
neque litteris et urbanis moribus multum commendati, immo gravibus
delictis obnoxii. Hinc factum est, ut paulatim etiam huiusmodi cle­
rici atque adeo sacerdotes poenae fustigationis subjicerentur (40).
Nihilominus Ecclesia illis quoque temporibus semper memor fuit
clementiae sacerdotalis et dignitatis status clericalis.
Ab antiqua praxi infligendi poenam verberum inde a saeculo duo­
decimo et decimo tertio non fuit recessum, ut manifeste probant
canones inserti in decretum Gratiani (41) et collectiones authenticas
Decretalium (42). Verum negari nequit, poenam fustigationis ipsa
doctrina canonistarum (43) et praxi Ecclesiae (44) non tantum accu­
ratioribus, sed etiam arctioribus limitibus fuisse circumscriptam. Post­
quam Concilium Tridentinum poenam fustigationis silentio pressit,
iam inde ex saeculo decimo sexto usus fustigationis (45), licet a scripto­
ribus commemoretur (46), et theoretice inter poenas ecclesiasticas
recenseatur, secundum testimonium praeclarissimorum doctorum tum
in Italia et Hispania et Lusitania tum in Gallia tum in Germania a
curiis episcopalibus iamdiu recessit (47)·
Immo secundum praxim et disciplinam iamdiu in Ecclesia vigen­
tem haec poena adeo videtur esse aliena a foro ecclesiastico ut per
iudices ordinariorum tribunalium ne infligi quidem potuit (48); porro
in Codice non commemoratur ideoque tacite supprimitur. Quare le­
ges illae civiles nostra aetate latae, quibus sacerdotibus tutela fuit im(39) Cfr. c. 15 Cone. Epaon., a. 517; c. 6, Cone. Arelat. V, a. 554; Kober,
(40) Cfr. c. 6 Cone. Brag., a. 765 = c. 8 D. 45 ; c. 6 Cone. Germanic., a. 742;
Kober, 1. c. p. 29 sq, et praesertim p. 63 sq. de regibus « disciplinae » subiectis;
Piat. Mont., I. c. t. II, p. 585.
(41) Cfr. c. 8 D. 45 ; c. 6, C. XI, q. 1 = c. 8 Cone. Matiscon. I, a. 581.
(42) Cit cap. 1 X, de calunn., V, 2 « iubemus eundem privari officio et ver­
beribus publice castigatum in exsilium deportari ».
(43) Gloss, in c. 9 D. 35 v. Corporali ; in c. 25 Dist. 86.
(44) Cfr. c. 9 sq. D. 45; arg. d. ex cap. 24. 35 X, de sent, excom. V, 39;
cap. 4 X de raptor, V, 17; cap. 7 X, de homie. V, 12.
(45) Kober, 1. c, p. 68 sq., de exceptionibus.
(46) Suârez, De cens. disp. 22 sect. 1 π. 41.
(47) Schmalzgr. 1. c. h. t. 37, n. 204.
(48) Cfr. recentiora concordata de disciplina vigenti observanda.

perlita contra poenam fustigationis fori ecclesiastici, propter defec­
tum potestatis condendi leges Ecclesiam obligantes ex sese irritae
atque insuper superfluae fuerunt (49).
338. Incarceratio vel reclusio in monasterio longo usu
recepta est in Ecclesia tum ut custodia praeventiva tum ut poena
vindicativa criminis (50). Etenim iam a. 539 (51) ab Imperatore Justi­
niano commemorantur decaneta sive carceres ecclesiastici. Quae decaneta sive decanica non solis clericis, sed etiam laicis videntur
fuisse destinata, et detentio in istis carceribus ecclesiasticis, praeter
scopum paenitentiae et emendationis et custodiae pendente causa,
etiam verae poenae (52) rationem habuit (53).
Cum poena incarcerationis penes populos quoque germanicos
usu fuisset recepta, reclusio in ergastulum iam saeculo sexto et
septimo etiam in foro ecclesiastico occurrit (54). Quodsi clerici (55)
hac poena fuerunt plectendi, detrusio in monasterium fuit huius
poenae exsecutio dignitati status clericalis maxime conformis (56), sed
haud raro parum commoda monasteriis.
(49) Vering, Inst. iur. eccl. § 191, not. 2.
(50) Stremler, I. c. p. 62 sq. ; Kober, in Act. th. Tub., a. 1877, p. 3 sq ; Pîat.
Mont. I. c. t. II, p. 585 ; Hinschius, I. c. tom. IV, p. 737, not. 4 ; Schiappoli, 1. c.
n. 194 sq. 220 ; Pertile, I. c. p. 279.
(51) Quodsi ante illud tempus incarcerationum fit mentio, quae a potestate
civili tamquam a brachio saeculari fuerunt inflictae, Hinschius, 1. c. ex illis factis
aliisque subiunctis parum accuratas deducit conclusiones. Cfr. Hefele, l.c. tom. I,
p. 462, de accusationibus prolatis contra S. Athanasium in Cone. Tyren., a. 335 ;
Kober, I. c. p. 23 sq.
(52) Quare Hinschius. 1. c. sine sufficientibus rationibus tenet contra Kober
I. c., in imperio Romano incarcerationem ab Ecclesia tamquam poenam non fuisse
inflictam.
(53) In iure poenali Romano incarceratio ut vera poena non habebatur
« career enim ad continendos homines, non ad puniendos haberi debet » L. 8 § 9,
D. XLVII1, 19; L. 35 eod. ; L. 6 C. IX 47; Ferrini, 1. c. n. 120; Kahn, I. c. n. 52;
atque ratio fuit ne respublica teneretur pascere otiosos; Plinius Junior, Epistolae
I, X, epist. 40. Idem accidisse in regno Francorum notat Pertile, 1. c. p. 279, 287.
(54) Cfr. c. 50, Cone. Agath, a. 506; c. 22 Cone. Epaon., a. 517; c. 5, 6,
Concil. Matiscon. I„ a. 581 ; c. 6 Cone. Toletan. XI, a. 675; c. 6 Cone. German,
a. 742.
(55) Viduae subdiaconorum aliorumque clericorum denuo nubentes pariter
detrudebantur in monasteria. Cfr c. 16 Cone. Matiscon. II, a. 585.
(56) Cfr. c. 6, Cone. Narbon., a. 589 ; c. 29, 45, Cone. Tolet. IV, a. 6 II
Kober, 1. c. p. 47 sq.; Hinschius, 1. c. tom. IV, p. 815 sq.
23

Ipsa quoque monasteria ex antiquissimo tempore (57) ad casti­
gandos discolos monachos vel dissolutas moniales suos habuerunt
carceres claustrales (58).
In decreto Gratiani (59) et in collectionibus authenticis iuris
Decretalium (60) saepissime incarcerationis fit mentio totoque medio
aevo ista poena in praxi retinetur (61) et ab ipso Concilio Tridentino(62). Neque ullum dubium exsistere potest, quin post Concilium Tridentinum reclusio in carcerem inter ordinarias poenas ecclesiasticas a
viris doctis recenseretur (63) et in praxi applicaretur (64). Immo nostra
quoque aetate incarceratio, quatenus facta est multo mitior et reducta
ad reclusionem in domum correctionis vel monasteria (65), saltem pro
clericis nondum est abrogata, sed non raro propter leges civiles
contra clericos invitos exsecutioni mandari nequit (66).

339. Exilii vel deportationis vel relegationis poena legi­
bus Romanis (67) statuta imprimis ab Imperatoribus Christianis hae(57) Siricius, epist I, ad Himerium, a. 385.
(58) Kober, 1. c. p. 55; Devoti, Inst canon, lib. Ill, tit. 1 § 21, lib. IV, tit I,
§ 10, not. 4.
(59) Cfr. c. 7, D. 50; c. 13 D. 55 ; c. 8, 10, 11, D. 81 ; c. 2 C. XXI, q. 2,
c. 28, C. XXVII, q. 1.
(60) Cap. 6, 8, X de poen. (V, 37) ; cap. 3 de poenis (V, 9) in Sext. ; cap. 15
de sent, excom. (V. 11) in Sext; cap. 12,18 de haeret. (V, 2) in Sext; cap. 2 de
adult. (V, 16); cap. 6 § 7, X de homie. (V, 12) cap. 4, X de excess, praei. (V, 31).
(61) Kober, 1. c. p. 551 sq. Ecclesiam salutarem influxum exercuisse in disci­
plinam carcerariam ad humanitatis, clementiae et moralitatis regulas ordinandam,
atque adeo primum et efficax exemplum hac in re dedisse, aequo iustoque iudicio agnoscit et probat Pertile 1. c. p. 293 sq. ; sicut etiam ibidem et p. 37, notat
operam Ecclesiae in procuranda per hanc et alias poenas emendationem et rehabilitationem delinquentium.
(62) Sess. VI. cap. 4, de ref.; Sess. XIV, cep. 4 de ref.; Sess. XXV. cap. 6,14 de ref.
(63) Schmalzgr. h. t. n. 191 sq., 202 sq. ; Zech, 1. c. § 131.
(64) Cone. Tolet, a. 1565, Act. 11, c. 13, aliaque recensita a Kober, I. c.
p. 576; Cone, provinc. Tarracon., a. 1685, in Collectione Lacensi, torn. I, p. 747 6;
« Mandamus sub poena carccris per 1res menses .*
(65) Convent, austr. art. 11, 16, a. 1855 ; Nussi, Conventiones, p. 116 sq.;
Concil. Baltimor. 111, a. 1884, n. 72, 73; Kober, 1. c. p. 586 sq.
(66) Vering, 1. c. § 191, not. 7 ; Droste, 1. c. p. 54, 55, 211, de incarceratione
vel reclusione clericorum, pendente causa criminali.
(67) L 2 § 1, L. 4, L. 38 § 10, D. de poen. XLVIII, 9; L. 1 sq. D. de in­
terdictis et releg. et deport. XLV1II, 22; Muenchen, 1. c. p. 105 sq.

reficis condemnatis fuit inflicta (68). Mox eadem poena etiam in foro
ecclesiastico fuit introducta (69) et S. Gregorius (70) Hilarium subdiaconum officio privatum et verberibus publice castigatum in exsi­
lium deportari iussit. Clarissima vero testimonia ad comprobandum
usum huius poenae in foro ecclesiastico exhibent Concilia Hispaniae
in regno Visigothorum celebrata (71). Quae praxis licet ob singula­
rem relationem inter Ecclesiam et potestatem civilem istis saeculis
facilius fuerit introducta in Hispania, tamen etiam a Conciliis Gal­
liae (72) non est plane omissa. Raro etiam haec poena in decreto
Gratiani (73) et in collectionibus authenticis occurrit (74), insuper in
Decretalibus recentioribus Romanorum Pontificum corpori iuris ca­
nonici insertis silentio premitur; ergo in praxi non videtur fuisse
multum applicata. Neque Concilium Tridentinum inter poenas eccle­
siasticas disertis verbis exsilium enumerat atque etiamsi post Con­
cilium Tridentinum canonistae de poena exsilii disputare non omit­
tant, tamen eam multum limitant (75) et praeeuntibus ipsis antiquis ca­
nonibus eo sensu explicant, ut quis a loco delicti in alium eiusdem

(68) Cfr. de exilio a Constantino M. in Arium eiusque sequaces, a. 325, sta­
tuto: Hefele, 1. c. torn. I, p. 312; de exilio Nestorii, a. 431, per edict, praefecti
Praetorii (Antiochi?); Eùtychetis, Dioscori eorumque asseclarum per edict. Mar­
ciani Imper. 28 lui. 452; Helele, 1. c. torn. II, p. 234, 555 sq.
(69) Concil. Tyren, a. 335, S. Athanasio (utique iniuste) prohibuit reditum in
civitatem Alexandrinam. Patres vero Concilii Antiocheni, a. 341, c. 5, non ipsi
poenam exsilii inflixerunt, sed potestati civili reliquerunt. Quare c. 9 Cone. Regensis (Riez a. 439) cum non sit certo authenticus atque insuper imitatio quaedam
laudati Cone. Antiocheni, invictum argumentum non suppeditat. At iam ex saeculo
quinto et sexto vestigia reperiuntur, ex quibus patet Ecclesiam sibi tribuisse prac­
tice ius poenam exsilii infligendi Cfr. Devoti, 1. c. lib. IV, tit. 17 § 3 not. 1 ; Hefele,
I. c. t. II, p. 462; c. 3, C. HI q. 5 = Symmachus in Cone. Roman., a. 503 ; c. 18,
C XVI q. 1 = Pelagii I epist., a. 555-560.
(70) Cap. 1, X de calumniat. V, 2 = S. Gregorii epist., a. 601.
(71) Cfr. c. 5 Cone. Tolet. XI, a. 675; c. 11 Cone. Tolet. XII, a. 683; c. 3,
9 Cone. Tolet. XVI, a. 693, ; c. 5 Cone. Tolet. XVII, a. 694.
(72) Cfr. c. 29, Cone. Aurel. IV, a. 541 ; Schiappoli, I. c. n. 192; Hinschius
igitur 1. c. t. IV, p. 738, 804 (816) nimium videtur limitasse antiquum usum huius
poenae.
(73) Cfr. c. 8 D. 45; c. 18, C. XVI, q. 1 ; c. 17, C. XVII, q. 4 ; c. 13,
C XXVI, q. 5.
(74) Cap. cit. 1 X de calumn., V, 2.
(75) Schmalzgr. h. t. n. 202.

dioecesis transferatur et loco delicti commissi alius ordinetur (76).
Quare poena exsilii proprie talis, quae XVIII saeculo adhuc comme­
moratur (77), a foro ecclesiastico iamdiu recesserat, eiusque locum
occupavit in clericis translatio poenalis aut iniuncta discessio a loco
delicti commissi et scandali dati (78).
Atque de his poenis potius historice diserendum fuit. - Quaestio
practica de poenis vigentibus ex canonibus Codicis proponenda est. Antea tamen canones generales de huiusmodi poenis sunt enu­
cleandi.

§ 2. Poenae vindicativae Codicis
340. Characteres proprii poenae vindicativae. Praeter eos
quibus differt ab aliis poenis in ipsa notione indicatis, ob harum
poenarum specialem indolem quod secum non trahant immediatam
exsecutionem, differunt etiam:
1°) quod ab ipsis iam inflictis datur appellatio seu recursus
etiam in suspensivo, nisi in casu particulari propter publicam utili­
tatem vel aliam gravissimam causam in iure expresse caveatur de
contrario, relicto tantum effectu devolutivo suspensionis seu recur­
sus (can. 2287).
2°) quoad cessationem, poena vindicativa natura sua et ordi­
nario modo cessat post luitionem. Remitti tamen potest per dispen­
sationem, quae non est actus debitus potestatis judicialis, ut accidit
in absolutione censurae, sed est actus liber potestatis legiferae me­
ram gratiam continens (can. 228Q). - Competentia ad dispensandum
iam declarata est ex can. 2236 supra c. 20, § 2, videlicet in genere non­
nisi is, qui poenam tulit, potest eam auferre, licet ab ipso iure, prae­
sertim Ordinariis plures dantur facultates dispensandi supra loc. cit.
- Illud praeterea additur quod < in casibus occultis urgentioribus, si
(76) Zech, I. c. § 129 iunctc. 9 D. 81 (Isidorus) : < Valet interdum conversis
pro animae salute mutatio loci ; plerumque enim, dum mutatur locus, mutatur
mentis affectus. Congruum est ergo, inde etiam corporaliter evelli, ubi quisque
illecebris deservivit. Nam locus ubi prave quisque vixit in aspectu mentis apponit
quod saepe ibi vel cogitavit vel gessit ».
(77) S. C. Ep. et Reg. 24 Dec. 1776 apud Droste, I. c. p. 157.
(78) S. C. C. in causa Limburg. 19 Dec. 1857; S. C. Inq. 20 Febr. 1888 in
Collect, n. 1471 ; S. C. C. 28 lui. 1877 in A. S. S. XI, 33 sq. ; Piat 1. c. II, p. 585 sq.

ex observatione poenae vindicativae latae sententiae, reus se ipsum
proderet cum infamia et scandalo, quilibet confessarius potest in foro
sacramentali obligationem, servandae poenae suspendere (non eam au­
ferre per dispensationem) iniuncto onere recurrendi saltem intra men­
sem per epistolam et per confessarium, si id fieri possit sine gravi
incommodo, reticito nomine, ad S. Paenitentiariam vel ad Episco­
pum facultate praeditum et standi eius mandatis ». - Et si in aliquo
casu extraordinario talis recursus est impossibilis, tunc ipse confes­
sarius potest dispensationem concedere ad normam can 2254, § 3
(can. 2290). Quae facultas eodem modo - interpretanda est ac potestas
absolvendi a censuris, de qua supra dictum, cum hoc tamen discri­
mine quod confessarius a censura absolvens in casu occulto urgentiori censuram vere aufert cum onere reincidendi; vindicativam poe­
nam in simili casu dumtaxat suspendit et debet imponere onus re­
currendi. - Si hoc onus in casu raro et extraordinario sit impossi­
bilis exsecutionis confessarius qui poenam dispensat debet sese sub­
stituere superiori imponendo aliquam congruam reparationem et
paenitentiam. Dispensatio confessarii valet pro foro interno, salvo
praescriptio can. 2232, ut ea possit urgeri in foro externo.
341. Damnatio condicionalis (can. 2288). Est specialis modus
magis favorabilis relaxandi poenam respondentem delicto commisso
antequam ipsam lui seu expiari incipiat, et habet pro fine inducere
delinquentem ad veram resipiscentiam et emendationem, et conse­
quenter evitare delinquentis ita misericorditer tractati relapsum. Est
novum institutum iuridicum per Codicem formaliter introductum in
ius poenale Ecclesiae. Est ipsa lex quae delinquenti gratiam concedit,
certis exsistentibus condicionibus; sed actus iurisdictionalis magistra­
tus intercedere debet; iudici enim qui sententiam de admisso cri­
mine profert, ius committit ut pro suo prudenti arbitrio decernat, num
reus, in quo verificantur condiciones requisitae, favoris particeps fa­
ciendus sit necne.
Dici solet damnatio condicionalis, quamvis prout statuta est in
cit. canone potius est damnatio absoluta, quam comitatur remissio
condicionata et quidem cum condicione resolutoria. Iudex damnat
reum ad poenam delicto respondentem secundum iuris principia,
suspenditur eius exsecutio idque reo intimatur; ita tamen ut si infra
proximum triennium reus committat novum delictum, suspensio seu
remissio condicionata careat effectu et reus non solum subire debeat

novi reati poenam sed eam etiam quae per condicionalem condemnationem fuerat suspensa (79).
Condiciones requisitae: a) excluditur damnatio condicionalis in
poenis degradationis, depositionis, privationis officii aut beneficii;
b) pariter est exclusa quando ex delicti circumstantiis urgeat
necessitas reparandi scandalum;
c) requiritur quod reus talis sit ut prima vice post vitam lau­
dabiliter peractam deliquerit ;
d) poena, cuius exsecutio per damnationem condicionalem su­
spenditur est poena ordinaria, non poena ordinariae substituta, non
poena ordinaria mitigata in vim can. 2223, § 3, 3°. - Est ergo in
iure nostro duplex medium moderandi poenas iuris; unum quod
hoc loco exhibetur; alterum quod suppeditatur cit. can. 2223; unum­
quodque subest peculiaribus circumstantiis seu condicionibus in re­
spective canone declaratis.
342. Poenae vindicativae in Codice in duplicem speciem sunt
collectae; aliae applicantur promiscue omnibus fidelibus, clericis et
laicis (poenae communes)'., aliae sunt peculiares clericorum.
i. Poenae vindicativae communes

Poenae communes in can. 2291 enumerantur duodecim, quae
enumeratio, propter verbum praesertim non est taxativa; ut autem
ex ipsa enumeratione patet non fit distinctio in temporales et spi­
rituales :
1°) Interdictum locale et interdictum in communitatem seu col­
legium, quod sit latum in perpetuum vel in tempus definitum aut
ad beneplacitum Superioris. - Si esset in definitum tempus absol­
vendum post cessatam contumaciam esset censura; sed privationes
quas inducit in utroque casu sunt eadem.
2°) Interdictum ab ingressu ecclesiae in perpetuum vel ad tem­
pus praefinitum aut ad beneplacitum Superioris. - Eadem animadversio
cfr. supra n. 308.
3°) Poenalis translatio vel suppressio: a) sedis episcopalis
(79) Una vel alia ratione habetur in pluribus Codicibus poenalibus moder­
norum Statuum, v. gr. in Stat toed. Americae, in Anglia, Belgio, Gallia, Lusitania,
Helvetia, Italia, Conf. C. It a. 26, 26, Novo Cod. Ital. a. 1930 aa. 133-166.

(quae Rom. Pontifici est reservata); b) vel sedis paroecialis (quae ab
Ordinario nonnisi cum consilio capituli decerni potest (can. 2292).
4°) Infamia iuris, de qua infra.
5°) Privatio sepulturae ecclesiasticae, de qua cum est poena
a iure iudicandum est ad normam can. 1240, § 1: sed propter n. 6,
et exclusionem alicuius signi paenitentiae, ut applicetur haud raro
erit necessaria sententia seu decisio Ordinarii.
6°) Privatio sacramentalium.
7°) Privatio vel suspensio ad tempus pensionis, quae ab Ec­
clesia vel ex bonis Ecclesiam solvitur vel alius iuris seu privilegii
ecclesiastici.
8°) Remotio ab actibus legitimis ecclesiasticis exercendis; cu­
ius poenae enucleatio facta est in explicatione can. 2256.
9°) Inhabilitas ad gratias ecclesiasticas aut munia in Ecclesia
quae statum clericalem non requirunt, vel ad gradus academicos
auctoritate ecclesiastica consequendos. Quae poena inhabilitatis ita
intelligenda est, ut cum agitur de rebus ad quas assequendas capa­
citas iure communi statuitur, hanc poenam infligere una Sedes Apostol. possit; praeterea iura iam quaesita non amittuntur ob super­
venientem inhabilitatis poenam, sed nova distincta requiritur poena
privationis. Quare v. gr. inhabilitatem ad acquirendum ius patronatus
ferre non potest Ordinarius nisi in casibus hac poena iure notatis;
et incursa haec inhabilitas, sine nova poena privationis, non aufert
ius patronatus iam legitime acquisitum.
10°) Privatio vel suspensio ad tempus muneris, facultatis vel
gratiae iam obtentae v. gr. oratorii privati, membri consilii fabricae,
advocati vel procuratoris in causis ecclesiasticis, iurispatronatus.
11°) Privatio iuris praecedentiae, vel vocis activae et passivae
vel iuris ferendi titulos honoris, vestem, insignia, quae Ecclesia con­
cesserit. Cfr. Piat. Mont. t. II, q. 762 sq.
12°) Mulcta pecuniaria.

343. Peculiares declarationes:
1. Privatio vocis activae et passivae et inhabilitas ad illam certe
etiam laicis in poenam decerni potest v. gr. quoad munera in aliqua
confraternitate, praesertim vero obtinet in Capitulis et Ordinibus
religiosis, pro quibus iure praecedenti valde frequenter in iure sta­
tuebatur. Quae poena si simpliciter infligatur « privatio vocis » ex
stricta interpretatione et usu communi loquendi intelligenda est de

sola privatione vocis activae sive iuris suffragii dandi, nisi addatur
expresse particula et passivae (is in quem suffragium confertur vo­
cem non edit). Neque illae poenae necessario unitae sunt, sed una
exsistere potest sine alia: unde in hac re poenali stricta adhibenda
est interpretatio.
Iure praecedenti, etiam in casu quo talis poena in lege statuta
esset cum clausula ipso facto vel absque alia declaratione, satis com­
muniter dicebatur non incurri ante sententiam declaratoriam iudicis
saltem de crimine commisso, non de poena inflicta, extra casum
delicti notorii. Cfr. Wernz, Ius decret. VI, n. 114; Lega, t. Ill, n. 175
ex illa ratione quod secus valor actuum maximi momenti in Ecclesia
periclitaretur. - Iure Codicis videtur satis provisum per canonem
2232 et 2290.

3$

344. II. Mulcta pecuniaria, quae est una ex poenis etiam hodie
valde practicis, primis saeculis in foro ecclesiastico inter poenas vin­
dicatives non recensetur, et exempla a Devoti (80) allata, cum agant
de pecuniaria mulcta in foro saeculari inflicta evidenter non sunt ad
rem (81). At certe ex saeculo septimo in Hispania, in Anglia, Gallia,
Germania mulctae pecuniariae infligi coeptae sunt (82). Quae praxis
mulctarum inter populos germanicos eo facilius etiam in foro eccle­
siastico recepta est, quod usibus fori saecularis de compositionibus
pecuniariis multum esset conformis. Diffitendum tamen non est, red­
emptiones illas in foro ecclesiastico introductas multorum abusuum
et relaxationis disciplinae ecclesiasticae exstitisse fontem et cau­
sam (83).
Dubitari quoque non potest, quin poenae pecuniariae in foro
quoque externo et iudiciali legitime fuerint receptae (84) multumque
extensae. Multi et graves abusus, qui ex poenis pecuniariis orti sunt,
(80) Inst. can. lib. IV, tit. 1 § 10 not. 4.
(81) Kober, in Act. theol. Tubing., a. 1881, p. 3 sq., 10 sq.
(82) Cfr. c. 2 Cone. Tulet XVI, a. 693; c. 2, 3 Synod. Angl.: a. 691 vel 692:
c. 21, C XVII, q. 4 = Epist. loannis VIII ex Cnnc. Tricassin., a. 878 ; iunct Hefele,
1. c. tom. IV, p. 533; c. 4 Concil. Tribur., a. 895; Kober, I. c. p. 18 sq.
(83) Walter, Geschichte des deutsch. R. § 709 sq. ; Kober, 1. c. p. 24 sq. De
abusibus longe maioribus et frequentioribus in foro saeculari, cfr. Pertile, I. c.
p. 226 sq.
(84) Diet. Gratiani ad c. 21 C XVII, q. 4; cep. 4, X de rapt. V, 17; cap. 14
X de iudeis V, 6.
.
|

inde a saeculo duodecimo usque ad Concilium Tridentinum a Rom.
Pontificibus et Conciliis constanter fuerunt impugnandi (85).
Concilium Tridentinum, quamvis muletas pecuniarias expressis
verbis etiam pro laicis (86) probaret ad eliminandos abusus et vitan­
dam speciem avaritiae, retentis cautelis alias iam a iure (87) stabilitis,
maxime cavit, ne certae mulctae i. e. clericis non residentibus (88) vel
concubinariis (89) vel ex dispositione sess. XXV, cap. 3 de ref. in­
flictae, vel quae iudicis arbitrio infligi et taxari potuerunt, ulla ra­
tione ad alium scopum quam ad causas pias applicari possent. Immo
etiam omnes aliae mulctae pecuniariae, quae nequaquam ab arbitrio
et taxatione iudicis ecclesiastici penderent, sed ipso iure essent sta­
tutae et taxatae neque certo scopo applicatae, minime in bonum
privatum iudicis ecclesiastici v. gr. Episcopi cedere possent, nisi
agatur de casibus a iure exceptis v. g. si Episcopus careat con­
grua sustentatione et insuper accedat approbatio sive licentia
S.C.C. (90).
Post Concilium Tridentinum mulctae pecuniariae et laicis et cle­
ricis haud raro fuerunt impositae et S. C. C. saepe nacta est opportu­
nitatem aut abusus coercendi aut excessus moderandi (91); paulatim igitur istae poenae pecuniariae saltem pro laicis in compluribus
regionibus usu praxique non amplius fuerunt receptae (92). Id quod
maxime ultimo saeculo accidit, cum leges civiles poenas pecuniarias
(85) Cap. 3 (Alex. HI) X, de poenis. V, 37; cap. 6, X de off. archid. 1,23;
Kober, I. c. p. 37 sq. ; Schiappoli, 1. c. n. 190, 218; Benedictus XIV, De Synod,
dioec. lib. X, cap. 9 de mulctis seu poenis pecuniariis.
(86) Sess. XXV, cap. 3, 19 de ref.
(87) Cap. 4 § 1, X de off. et p. iud. d. I, 29; cap. 3, X de poenis, V, 37;
Kober, I. c. p. 57 sq.
(88) Sess. VI, cap. 1 de ref., Sess. XXIII cap. 1 de ref.
(89) Sess. XXV cap. 14 de ref. ; Kober, 1. c. p, 60 sq., 64 sq. ; Benedictus XIV,
De Synod, dioec. lib. X, cap. X, n. 1.
(90) Benedictus XIV, I. c. n. 2 sq. ; Kober, I. c. p. 67 sq.
(91) Kober, 1. c. p. 61 sq. ; Lega, 1. c. n. 182. — S. C. Ep. et Reg. (5 Febr.
1678) iussit omnes muletas pecuniarias esse deponendas apud ecclesiasticum virum
electum in depositarium ut inde expenderentur in causas pias data opportunitate.
Deinde vero in Instr. Benedictina pro Relatione de statu dioecesis ab Episcopo
facienda in Visitatione Sacr. Liminum, unum caput de quo referre debebant, illud
erat: < An habeat depositarium poenarum et mulctarum pecuniarum, et an eaedem
fuerint piis usibus applicatae ».

laicis infigendas prohiberent atque etiam pro clericis restringerent (93).
Quae leges utpote ab incompetente potestate invalide et iniuste latae
ius Ecclesiae non sustulerunt; at certe saltem ex parte illud effecerunt,
ut Ecclesia laicos non iam facile poenis pecuniariis castigaret (94)
atque etiam in clericos magna circumspectione et moderatione iure
suo uteretur.
Iure Codicis ex simili dispositione iuris praecedentis (95) de
hac poena sancitur can. 2297: « Muletas pecuniarias iure communi
inflictas, quarum erogatio non sit eodem iure praefinita, aliasque iure
peculiari statutas vel statuendas, Ordinarii locorum erogare debent
in pios usus, non vero in commodum mensae episcopalis aut capitu­
laris ». De mulcta in poenam constituta in iure communi cfr. ca­
nones 2347, 2°; 2406, § 2; 2408, etc.

345. III. Poenae infamiae. Cum fama (bona) a legislatore Ro­
mano dicta fuerit < dignitatis illaesae status legibus ac moribus
comprobatus (L. 5 D, 50, 13), infamia (96) est < bonae famae vel
existimationis privatio vel diminutio, seu status illaesae dignitatis non
amplius legibus aut moribus comprobatus, et supponit publicam si­
nistramque de persona opinionem ortam ex vitio ». Qui status laesae
dignitatis, seu bonae famae privatio, potest exsistere de facto, qua­
tenus oritur ex evidentia commissi delicti alicuius infamantis aut ex
vulgata opinione de tali commisso delicto, propter quod delinquentis
bona existimatio apud probos et honestos viros laeditur, licet ab
ipso iure expresse non notetur aliqua infamia nec infamia per sen­
tentiam irrogetur. Praeterea infamia oriri potest ex iure, quae ipsa

ί i' i

(93) Kober, 1. c. p. 72 sq. In compluribus vero concordatis ius Episcoporum
infligendi poenas secundum sacros canones in foro ecclesiastico expresse agnitum
est. Cfr. Nussi, 1. c. p. 116 sq.
(94) In Istructione Pragensi a. 1870, inter poenas laicorum mulcta non am­
plius recensentur.
(95) Ad poenas pecuniarias spectant non paucae aliae, quae in iure antiquo
recurrunt v. g. confiscatio honorum, intestabilitas. Cfr. c. 4 Cone. Tolet. IV, a. 638;
c. 9 Cone. Tolet. XVI, a. 693 ; cap. 5 de poenis V, 9 in Sext. et Passerinus in
h. cap. 5; Thesaurus, 1. c. P. 1. cap. 36 sq. ; Reiffensi., h. t. n. 112; Hinschius,
1. c. tom. IV, p. S04, 816.
(96) Cfr. Suârez, De cens. disp. 48 sect. 1 ; Thesaurus, 1. c. cap. 33 ; Stremler
1. c. p. 41 sq. ; Ferraris, Biblioth. v. Infamia; Wernz, Ius Decrer. t. II, n. 130;
Piat. iMont., 1. c. t. II, p. 586, ubi infamia recensetur inter poenas spirituales, licet
potius afficiat bona fortunae sive temporalia. Scherer, I. c. § 68 p. 343, § 168.

legis dispositione infligitur sive decernitur in certa crimina commit­
tentes. Unde habetur infamia facti et infamia iuris. Utraque illa in­
famia et laicos et clericos afficere potest. Hoc loco solummodo
agendum est de infamia iuris, quae est poena ecclesiastica sive ipsa
lege ipsoque facto sive per iudicis sententiam ob verum delictum
inflicta (97).
Qua in re primis saeculis de speciali quadam poena infamiae
in Ecclesia nihil occurrit; nisi huc revoces sanctiones canonicas,
quibus criminosi et infames ab ordinibus et gradibus ecclesiasticis
arcebantur (98). Ceteroquin Ecclesia sese accommodavit iuri Ro­
mano (99) quoad infamiam ; at praeterea directa et speciali iuris ca­
nonici sanctione poenam infamiae in certa delicta extendit (100) aut
vicissim infamiam iure civili Romanorum certis actibus statuta om­
nino reprobavit (101). Quae poena infamiae certis delictis a iure in­
flicta etiam in Decreto Gratiani recensetur (102), neque eiusdem poe­
nae exempla desunt in iure Decretalium (103) atque in Concilio Tridentino (104). Immo Ecclesia in suo foro nostra quoque aetate poe­
nam infamiae non abrogavit. Cfr. S. C. C. 9 Aug. 1890 contra certos
duellantes, in Act. S. Sed., vol. XX11I, p. 234.
At ex disciplina iamdiu vigente non incurrebatur haec poena
infamiae quotiescumque legibus civilibus aut sententiis iudicialibus
fori saecularis delinquenti iuste esset inflicta, nisi etiam in tali casu
in foro ecclesiastico esset expresse statuta infamia; nam quod iure
antiquo de legibus saeculi statutum fuerat (i. e. de legibus Romanis)
id iure Romano non esset intelligendum de legibus saecularibus
iustis nunc vigentibus (105); iam vigente sed quoniam nulla lex ec­
clesiastica aut expresse aut saltem tacite generali modo admisit in(97) Ferraris, 1. c. n. 1 sq. ; Scherer, 1. c.
(98) Wernz, 1. c. n. 129.
(99) Dig. Ill, 2 de his, qui notantur infamia; c. 2 C. VI q. 1 qui adscribitur
Adriano Papae, et est unum ex capitul. Angilrami; c. 17 ead. C. et q. = cap. PseudoIsidor; Muenchen, 1. c. p. 134.
(100) Cfr. c. 5 D. 51 = c. 19 Cone. Tolet. IV, a. 633); c. 7. Cone. Tolet. ΧΠΙ
a. 603; c. 4 Cone. Tolet XVÏI, a. 694; cap. 5 de poen. V, 9 in Sext.
(101) Cap. 4 X; de secund, nupt. (IV, 21) infamia iuris Rom. ob violatum
annum luctus est sublata.
(102) Cfr. text. cit. ; c. 3 C. Ill, q. 4; c. 23 C. II, q. 7 = cap. Pseudo-Isid.
(103) Cap. 5 cit. de poenis in Sext.
(104) Sess. XXIV, cap. 6 de ref. matr., Sess. XXV, cap. 19 de ref.
(105) Cfr. 2, 17 C. VI q. 1 ; Scherer, 1. c. § 68 not. 56.

famiam, quae in modernis codicibus criminalibus aliqua ratione ad­
mitti solet, haec pro foro ecclesiastico solum videtur habere vim
infamiae facti, nisi verificetur exceptio (106).

346. Ius Codicis (can. 2293-2205). Infamia pariter aut est in­
famia facti aut infamia iuris. Prima locum habet in defectu bonae
famae, qui tunc habetur cum probi et graves fideles aliquem parvi
aut nihil faciunt ob admissum scelus aut inhonestam vitam; quae
infamatio suos in iure habet effectus, ad Ordinarium pertinet iudicare quando adest vel cessabit (can. 2233, § 3) et nullo modo est
poena.
Infamia iuris est vera poena vindicativa, quae incurritur solum
in casibus iure communi expressis; quare sicut ab Ordinariis con­
stitui nequit, ita semel incursa sola dispensatione Sedis Apost. au­
ferri potest, qua obtenta statim cessat, tametsi forte perduret in­
famia facti. Consistit autem seu secum trahit positivam plurium
iurium socialium privationem (can. 2293, § 2, 2295).
Qui infamia iuris notatur: 1°) est irregularis ad normam cano­
nis 984, n. 5; 2°) est inhabilis ad obtinenda beneficia, pensiones,
officia, dignitates ecclesiasticas ; 3°) est inhabilis ad actus legitimos
ecclesiasticos perficiendos et -ad exercitium iuris et muneris eccle­
siastici; 4°) arceri debet a ministerio in sacris functionibus exer­
cendo. Inde patet poenam esse gravissimam.
Inhabilitas notati infamia reddit invalidam receptionem eorum
ad quae inhabilitas extenditur (can. 2294, § 1).
Qui vero laborat infamia facti, non in poenam, sed ob inde
centiam contra bonum publicum, repellendus est a recipiendis ordini­
bus, a dignitatibus, beneficiis, officiis, actibus legitimis ecclesiasticis
atque ab exercendo sacro ministerio (can. 2294, § 2); quae prohi­
bitio, actum contrarium tantum illicitum reddens, si agatur de mini­
sterio clericorum proprio, habet etiam pro fundamento honorem sta­
tus clericalis et sacri ministerii, qui in discrimen vertitur si ab infa­
mato exerceatur.
luris infamia potest esse poena latae sententiae et habemus in
iure hos casus: 1°) qui species consecratas abiecerint vel in malum
finem abduxerint (c. 2329) ; 2°) qui violant cadavera aut sepulturas in
(.100) Wernz 1. c. n. 130, Ill. f); Gasparri, De sacr. ordin. n. 290. Paulo
aliter Hollveck 1. c. § 78, not. 6.

finem furti aut alium pravum finem; 3°) sacrilege manus iniicientes
in personam Rom. Pontificis aut in Cardinalem vel Legatum S. Se­
dis (c. 2343); 4°) duellum committentes eorumque patrini (c. 2351) ;
5°) bigami; 6°) laici legitime damnati ob peccatum contra VI cum
personis a. 16 minoribus vel ob stuprum, sodoniam, incestum, leno­
cinium (can. 2357). - Verbum declarandi sunt vel declarentur potius
videtur significare poenam ferendae sententiae, et certe effectus poe­
nales non incurruntur nisi post talem declarationem. Cfr. v. gr.
can. 2314; 2359, § 2.

II. De peculiaribus clericorum poenis vindicativis

347. Scholion. De irregularitatibus. Irregularitates per se et
principaliter etiam iure praecedenti non erant poenae vel censurae,
sed inhabilitates sive impedimenta canonica, ob reverentiam sacro
clericorum ministerio debitam, directe et per se impedientia ordinis
susceptionem et secundario illius usum. Nihilominus illae quae di­
cebantur irregularitates ex delicto secundarie sed vere etiam erant
statutae per modum poenae vindicativae de se perpetuae in iustam
delicti vindicationem. Atque hinc intelligitur, cur veteres canonistae
saltem de irregularitatibus ex delicto ortis atque in poenam vindicativam statutis hoc titulo 37 iuris Decret, de poenis libri quinti iuris
criminalis fusius disputarint (107).
At iure Codicis irregularitates etiam ex delicto ortae (can. 985)
non recensentur in catalogo poenarum vindicativarum. Nihilominus
si attendantur cc. 986, 989, 990, 991, iure quoque Codicis tractantur
eodem fere modo ac si essent poenae vindicativae v. gr. quoad ne­
cessitatem gravis peccati ad eas incurrendas et quoad facultates dis­
pensandi in casibus occultis.

348. Poenae clericorum propriae. Seclusa irregularitate, ca­
talogus poenarum vindicativarum, quae ratione obiecti sunt propriae
clericorum et in iure vigenti conservantur, traditur canone 2298, ubi
sequentes enumerantur:
(107) Schmalzgr. h. t. n. 66 sq.; Stremler 1. c. p. 45 sq. Etiam Lega in iure
poenali cum aliis poenis tractat de irregularitatibus non solum ex delicto, sed
etiam ex defectu, I. c. t. Ill, a n. 185.

366

il

US
£

CAPUT XXV

1°) Prohibitio exercendi sacrum ministerium praeterquam in
certa ecclesia;
2°) Suspensio in perpetuum vel ad tempus praefinitum vel
ad beneplacitum Superioris;
3°) Translatio poenalis ab officio vel beneficio obtento ad
inferius ;
4°) Privatio alicuius iuris cum beneficio vel officio coniuncti;
5°) Inhabilitas ad omnes vel ad aliquot dignitates, officia, be­
neficia aliave munera propria clericorum ;
6°) Privatio poenalis beneficii vel officii cum vel sine pensione;
7°) Prohibitio commorandi in certo loco vel territorio;
8°) Praescriptio commorandi in certo loco vel territorio;
9°) Privatio ad tempus habitus ecclesiastici!
10°) Depositio;
11°) Privatio perpetua habitus ecclesiastici;
12°) Degradatio.

349. Poenarum declaratio:
I. Poenae, quae solum differunt ab homonima censura in quan­
tum habent definitam durationem declaratione non egent, quia eos­
dem habent poenales effectus.
II. Suspensio in perpetuum, si sit suspensio ab officio partialis,
v. gr., a ministerio praedicandi, audiendi confessionis etc. et idem
dicatur de beneficio, v. gr., a sola administratione beneficii, nullam
in se habent difficultatem. At suspensio perpetua ab universo officio
vel a beneficio, vix potest dari casus in quo ferri possit extra casum
in quo ipsa officii vel beneficii privatio decerni possit: suspensio
enim perpetua universi officii vel beneficii, esset modus indirectus
auferendi officium vel beneficium; perinde enim est determinatum
officium non haberi ac eius iuribus numquam in perpetuum uti
posse seu eius munera numquam posse exercere : est autem iuris
regula < cum quid una via prohibetur alicui, ad id alia non debet
admitti ». Reg. 84 de Reg. Iur. in Vl°. Casus ergo in quo Ordina­
rius ad privationem officii devenire non potest, nec dat Ordinario
ius ab eo perpetuo suspendendi saltem totaliter.
111. Ob similem rationem difficultate caret privatio poenalis alicuius
iuris cum beneficio vel officio coniuncti, quae est poena nova, sal­
tem sub hoc nomine (cfr., v. gr., ius electionis vel praesentationis).

IV. Prohibitio commorandi in certo loco et praescriptio in certo
loco commorandi substituunt antiquam poenam carceris, exsilii
de­
portationis seu relegationis, quae ut supra dictum est, rari fuit usus
in antiquo iure, et hodie redderetur impossibilis exsecutionis his in
locis ubi leges Ecclesiae a potestate civili non sanciuntur vel non
agnoscuntur, leges enim civiles respiciunt civem sine discrimine inter
civem fidelem et non fidelem. Per novam poenam expresse intro­
ductam quoad clericos idem obtinetur finis, qui poterat per anti­
quatas poenas obtineri.
Ex natura iurisdictionis ordinariorum, hi non possunt praescri­
bere, ut clericus certo in loco, extra fines suae dioecesis ideoque
in aliena dioecesi commoretur, nisi accedat consensus Ordinarii illius
loci vel agatur de domo paenitentiae seu emendationis clericis non
solum dioecesanis, sed etiam extradioecesanis destinata aut de domo
religiosa exempta Superiore eiusdem consentiente (can. 2301). Ex quo
canone apparet relegationem fieri posse in monasterium vel domum
paenitentialem; quae exsistentia domus paenitentialis pro clericis
est in optatis iuris et Instr. 4 Nov. 1918 pro Relatione de statu
dioecesis n. 46 Ordinarii iubebantur hac de re referre (A. A. S.,
X, 495).
Illa tamen privatio libertatis sub duplici forma sive prohibitionis
sive praescriptionis commorandi in certo loco, praesertim si diu du­
ratura sit consideratur ut poena durior, quam proinde Ordinario licet
imponere in casibus tantum gravibus, in quibus ad clerici emenda­
tionem aut scandali reparationem necessaria sit (can. 3202).
V. Privatio temporanea habitus ecclesiastici est etiam poena in­
ter graviores adscribenda, cum secumferat, dum perdurat, prohibi­
tionem exercendi ministeria quaevis ecclesiastica et privationem pri­
vilegiorum clericalium. Tria ut legitime irrogetur requiruntur: d) gra­
via et actualia scandala a clerico data; Z>) inutilis monitio praemissa
cum comminatione poenae (cfr. can. 2222, § 1); f) quod sit unicum
remedium quo scandalum removeri queat (can. 2300). Ut explicite
proposita, est poena nova.
VI. Translatio poenalis ad officium vel beneficium inferius cum
includat privationem videtur regi debere iisdem normis ac privatio
sine translatione. Est tamen mitigatio poenae simplicis privationis et
facilius decerni potest in clericos amovibiles; cum tamen differat ab
amotione et translatione administrativa sine delicto decerni non pot-

est. Cum sit poena nova, quoad applicationem nondum adest suf­
ficiens jurisprudentia (108).
Vll. Inhabilitas ad omnes vel ad aliquot beneficia, officia, di­
gnitates et munera clericorum propria, est poena quae tantum statui
potest a supremo principe sive a Romano Pontifice; nam inferior
legislator nequit suo statuto aliquem excludere ab officiis, cui iure
communi aditus nondum est interdictus, sed potius permissus; est
enim huiusmodi statutum contra ius commune ideoque ipso facto
nullum (109) (can. 2296, § 1); respicit autem futurum, non aufert
officia et beneficia habita nisi adiungatur poena privationis (ca­
none 2296, § 2). Potest autem esse latae vel ferendae sententiae sic­
ut aliae poenae (110). Porro inhabilitas non raro est consequentia
alterius legis poenalis vel sententiae iudicialis, in quibus implicite
sancitur, velut in sententia depositionis (111), excommunicationis etc.,
aut mediate sequitur ex delicto (112) ratione infamiae: absoluta vel
dispensata poena, cuius est sequela, ipsa inhabilitas cessat.
Effectus inhabilitatis inflictae. Efficit ut nulla et irrita sit omnis
collatio vel provisio canonica officii vel beneficii ecclesiastici, neque
ulla requiritur praevia sententia declaratoria, ut reus etiam occulti
criminis in conscientia obligetur non acceptare officium vel benefi­
cium ecclesiasticum ; non enim agitur de iure quaesito amittendo, sed
de iure nondum quaesito acquirendo. Nihilominus iure praecedenti
probabilis erat sententia, quod excepto casu criminis notorii cui huius­
modi inhabilitas in poenam esset statuta, ante sententiam declaratoriam iudicis saltem de crimine commisso ista obligatio in conscientia
ex praxi mitiori atque opinione communiore doctorum urgeri non
(108) Cfr. Cap. Quaesitum § fin. de rer. per mut.; Kcifjenstuel eod. n. 38
sq.; D’Annibale, Summ. p. 3 n. 61 cum nota; Zamboni torn. 4 Conclus. S. C.V.
v. parochus § 14; A. S. S. XX, 137. — Cfr. quoque can. 193, § 2.
(100) Thesaurus 1. c. cap. 28; Stremler 1. c. p. 31 sq.; Kober, D. Deposit
p. 128 sq., ubi prima refert vestigia inhabilitatis ad ulteriores gradus in poenam
delicti iam tempore S. Augustini statutae; Hinschius I, c. tom. IV p. 731. Si in
fundatione alicuius officii vel muneris Ordinarius loci admittit aliquam qualitatem,
condicionem, requisitam ad illud officium seu munus, haec firmatur iure communi
sed non est quaestio de poena sed de defectu condicionis requisitae.
(110) Gregorium XV Const. - Universi *
dominici 20 Aug. 1622 § 5 (in sol­
licitantes, inter alias poenas) perpetuae inhabilitatis ad illa (officia ecclesiastica)
poenas decernant» (iudices).
(111) Cap. 13 X de vit. et honest. Ill 1; Kober, D. Deposition p. 197 sq.
(112) Stremler L c. p. 44 sq.; Ferraris 1. c. v, Infamia n. 17; Hinschius 1. c.
tom. II p. 487 sq.

posset, quia ut plurimum erat periculum scandali vel infamiae, et
nemo tenetur se ipsum diffamare. Insuper addebatur nullam aliunde
exsistere difficultatem, cum actus positi ante sententiam declaratoriam iam propter errorem communem et titulum coloratum validi
essent habendi.
iure vero Codicis tenendum est poenam semper obligare in
utroque foro; in externa excusare timorem infamiae ad normam ca­
nonis 2232 non facile admittendum; in interno vero providetur per
facultatem confessario in can. 2290 tributam.
Qui non obstante sua inhabilitate ausus esset beneficium accep­
tare, consequenter omnes fructus beneficii etiam iam perceptos et
consumptos debet restituere ; nam fructus illos utpote sine titulo
perceptos non fecit suos, ideoque tamquam rem alienam ante omnem
sententiam iudicialem restituere tenetur (113).
N\\\. a) Privatio seu ablatio-officiorum vel beneficiorum ecclesiasti­
corum a clerico legitime obtentorum (114) distinguitur in privationem
per sententiam declaratoriamve\ condemnatoriam iudicis ecclesiastici; in
priori casu incurritur, si ita adnexa est perpetrationi delicti, ut sententia
condemnatoria iudicis ecclesiastici omnino non requiratur; in altero
casu, ut incurratur, non tantum opus est sententia declaratoria cri­
minis, sed condemnatoria iniungente poenam ablationis officii vel
beneficii ecclesiastici. - Huius sententiae pronuntiatio in iure Codicis
(can. 1576) reservatur tribunali collegiali trium iudicum.
Si agatur de beneficio inamovibili, clericus illud obtinens ab eo
in poenam privari non potest, nisi in casibus iure expressis ; amovibile beneficium auferri etiam potest ob alias rationabiles causas, etiam
ubi lex taxative id non statuit (can. 2299, § 1,3). Quodsi clericus
titulo beneficii vel pensione ordinatus est, tali beneficio seu pen­
sione privari non potest, nisi aliunde eius congruae sustention! pro­
videatur a decernente poenam, salvo tamen praescripto can. 2303,
2304.
b) Quando ipso iure inducitur privatio hi sunt principales effectus.
Ipso facto criminis patrati amittitur titulus sive proprietas officii et
beneficii ecclesiastici, quod propterea a momento commissi delicti
vacat et ab alio ante omnem sententiam condemnatoriam iudicis ec(113) Stremler 1. c. p. 31 cum Thesauro 1. c. cap. 5, 28.
(114) Schmalzgr 1. c. n, 128 sq.; Stremler 1. c. p. 32; Icard 1. c. n. 691 835;
Droste 1. c. p. 55; Lega I. c. n. 72 176; Gennari, Sulla privazione dei beneficio
ecclesiastico p. 1.
24

clesiastici obtineri potest. — II. Qui ita privatus est suo beneficio
ecclesiastico, fructus non facit suos et reditus forte perceptos inde
a die commissi criminis restituere tenetur. — III. Beneficium tali pri­
vatione ablatum permutari aut in favorem alterius resignari a beneficiato non amplius potest. — IV. Denique si iste beneficiatus mo­
riatur, beneficium illius ab alio impetrari potest, non tamquam va­
cans per mortem, sed ex delicto, quo iam ante mortem proprietas
beneficii fuerat sublata.
Qui effectus sunt omnino diversi, si per sententiam condemnatoriam iudicis ecclesiastici privatio decernitur. Etenim in hoc casu
proprietas sive titulus beneficii solummodo aufertur tempore latae
sententiae condemnatoriae. Inde efficitur, quod ante sententiam condemnatoriam beneficium talis clerici criminosi: I. non possit ab alio
impetrari (cfr. can 151). - II. possit ex causa permutari vel resignari.
III. fructus ferat suo proprietario, qui facit suos neque perceptos re­
stituere debet, etiamsi quis diu ante sententiam crimen commisisset.
c) Cum < paupertas cogat ad turpia », iudex ecclesiasticus, qui
clericum suo beneficio privavit, curare debet, ut clerico isti suffi­
ciens quaedam alimentatio subministretur, v. gr., in domo correctio­
nis vel demeritorum; secus enim privatio beneficii aequipararetur
poenae capitali per inediam infligendae. Quae poena capitalis a foro
ecclesiastico omnino aliena est. Ceteroquin ne ista quidem alimen­
tatio concedenda est contumacibus, quandiu illi in sua contumacia
perseverant. Schmalzgr. (V, 37) n. 129, 130; Stremler, 1. c. p. 33 sq.;
Argum, can. 2205, § 2, de depositione, quae est poena multo gravior.
d) Quattuor tantum casus in Codice habentur privationis bene­
ficii latae sententiae, qui natura sua publici sunt: 2396, 2397,2398,
2266 - in aliis undecim casibus dicitur clericus esse privandus : 2314,
§ 1 ; 2231, § 2; 2340, § 2 ; 2343, § 2; 2345; 2346; 2350, § 2; 2354,
§ 2; 2359, § 1-3; 236S, § 1 ; 2381, § 2 - alii octo casus habentur in
quibus statuitur beneficiatum privari posse: can. 2321 ; 2336, § 1-2;
2855; 2359, § 3; 2350, § 2; 2394, § 2; 2403; 2405.
e) Illud autem novum in Codice inductum est, ut poena priva­
tionis possit esse partialis hoc sensu, quod, « clerici obtinentes be­
neficia, officia, dignitates, possint (servatis servandis) etiam aliquo
tantum ministerio cum iisdem coniuncto, v. gr., ministerio praedi­
candi, confessiones audiendi etc., prohiberi ad certum tempus » (ca­
none 2299, § 2). Cui quasi-privationi partiali non videtur applicandum
principium eiusdem canonis § 1, quod solum infligi possit in casibus

DE POENIS

VINDICATIVE

371

iure expressis. Porro cum in hac materia verbum prohiberi ambi­
guum sit, Superioris erit clare determinare num actum determinati
iuris seu potestatis mere prohibeat seu illicitum reddat, an ipsam
potestatem seu ius ad tempus auferat.
IX. De depositione clericorum

350. A. Notae historicae de depositione et degradatione clerico­
rum. Ecclesia cum sit societas humana et ex hominibus fragilibus
suos quoque assumat clericos et praelatos, etiam inter suos minis­
tros nacta est homines debiles atque adeo sceleribus contaminatos.
Hinc manifestum est, Ecclesiam inde ab exordio religionis Christia­
nae nonnisi iure suo proprio et nativo usam esse, si clericos dyscolos
et sceleratos ab officiis et muneribus sibi creditis penitus removit (115).
Cuius iuris exercitationes iam primis Ecclesiae temporibus reperiuntur, ut patet exemplo allato a Tertulliano (116) et ex privatione
ordmis sacerdotalis vel in ipsum Origenem a. 221 a Concilio Ale­
xandrino pronuntiata (117). Saeculis subsequentibus poena ista fre­
quenter occurrit (118); et quamvis ob magnam diversitatem terminologiae de ambitu atque vi istius depositionis in particularibus ca­
sibus possit esse dubium, tamen ordinarie quoad substantiam illa
remotio a clero comprehendit imprimis privationem ab ordine cleri­
cali atque ab officio et reditibus ecclesiasticis, immo etiam ab hono­
ribus et praerogativis, nisi in ferenda sententia iuris rigor mansue­
tudine sacerdotali fuerit moderatus (119).
(115) Kober, D. Deposit, p. 1, D. Suspension, p. 1 sq.; Hinschius t. IV
p. 773 impugnat doctrinam Kober I. c. p. 205 de antiquitate depositionis ipso
Jacto seu latae sententiae.
(116) De baptismo, cap. 17 (Migne, P. L. I. 1219).
(117) Hefele L c. tom. I p. 106.
(118) Cfr. c. 3 6 (5) 7 (6) 3 20 etc. Apostol.; Hefele I. c. p. 800 sq.; c. 51
Cone. Illiber. (a. 300-306); c. 13. Cone. Arelat. (a. 314); c. 1 Cone. Neocaesar.
(a. 314-325); c. 17 Cone. Nicaen. (a. 325)== c. 2 Dist. 47; c. 8 C. XIV q. 4; c. 2
Couc. Nicaen. = c. 1 D. 43; Siricius in epist. ad Mimer. Tarrac. (a 3S5) = c. 5
D. 84; c. 6 Cone. Ephes, (a. 431); c. 2 27 Cone. Chalced. (a. 451) = c. 8 C. I.
q. 1 C. XXXVI q. 2; Kober, D. Deposit, p. 3 sq.; Hinschius 1. c. tom. IV p. 698
726 sq. 806; Vacandard. Diet. d. Théol. cath. t. IV coi. 451 sq.
(119) Cfr. v. g. c. 1, 2, Cone. Ancyr. (a. 314) = c. 32, D. 50 ; S. Basii., ad
Amphil. cap. 27, 69 ; Kober, I. c. p. 5 sq. ; Hinschius, I. c. p. 727 ; Vacandard,

I. c. coi. 452 sq.

Quod si complures ex istis effectibus in simplici quoque privatione reperiuntur, non deest primis saeculis singularis illa qualitas
depositionis, qua essentialiter a mera privatione distinguitur, sci. om­
nimoda inhabilitas ad officia ecclesiastica qualiacunque. Etenim cle­
rici ex ordine clericali fuerunt eiecti et ad statum laicalem (120) ita
perfecte detrusi, ut ordinarie numquam amplius veneranda mysteria
potuerint attrectare (121) omnique spe restitutionis fuerint exclusi (122).
Cuius rigidae disciplinae (123) in iure antiquo ea tantum occurrit
exceptio, ut propter bonum pacis atque concordiae clerici haeretici
vel schismatici cum suis asseclis ad Ecclesiam catholicam redeuntes
mitius tractarentur (124).
Praeter istam perfectam depositionem iam ex antiquissimo tem­
pore partialis quaenam depositio vel degradatio usu fuit recepta, vel­
uti remotio ab officio ecclesiastico, sed relictis honoribus status
clericalis, depositio a gradu superiori, v. gr. diaconi coniuncta cum
relegatione ad gradum clerici minorum ordinum, subductio tantum
certorum iurium, v. gr. iuris ordinandi, ministerii altaris (125). Quae
partialis depositio postea etiam in iure Decretalium fuit retenta (126).
351. Usque ad finem saeculi duodecimi verba depositionis vel
degradationis promiscue usurpabantur atque eandem designarunt

«i
IX.l

(120) Cfr. c. 62 Apost, atque de communione laicali et peregrina; Devoti,
Inst. can. lib. I, tit. 8 § 19 not. 2; Kober, 1. c. p. 38 sq.; Hinschius, 1. c. p. 728
not. 4, p. 807. not. 2, ubi inefficacibus argumentis impugnat doctrinam catholicam
de indelebili charactere ordinis a Kober I. c. p. 90 sq. solide expositam et pro­
batam.
(121) Siricius in Epist. ad Himer. Tarracon. (a. 385) =c. 4 D. 82, cfr. quoque
c. 5. D. 84.
(122) Kober p. 26 sq., 30 sq.; Hinschius, 1. c. p. 727 sq.; At Schiappoü
I. c. n. 202, falso asserit usque ad saec. IX non fuisse fixe definitam theoriam (?)
de indelebilitate characteris spiritualis in ordinatione impressi.
(123) Cfr. c. 7 Cone. Arelat. III (a. 528) = c. 1 D. 74 et c. 10 D. 81 ; S. Gregor M.
in c. 1 (a. 595) c. 9,10 (a. 594) D. 50; c. 4 Cone. Tolet VIII (a. 653); Gratianus,
cit. D. 50
(124) Cfr. c. 8, Cone. Nicaen. (a. 325) et Hefele 1. c. tom. I p. 408 sq.; Kober,
1. c. p. 35 sq. ; Hinschius, 1. c. p. 727, 808 Vacandard, I. c. coi. 455.
(125) Cfr. c. 1, 2 Con. Ancyr. (a. 314); ?c. 6. Concil. Agat (a. 506); c. 10,
Cone. Neocaes. (a. 214-325) ; Kober, l. c. p. 113 sq. ; Hinschius, 1. c. p. 729 sq., 809;
Vacandard, I. c. 3ol. 460.
(126) Cfr. v. g. cap. 4, X, de iudic. II, 1 cap. 8 X, de vita et hon. HI, 1 ;
Kober, 1. c. p. 214 sq. ; Suârez, De censuris, disp. 30, sect 1 n. 4.

poenam (127). Verum cum perfecta illa exemptio clericorum a foro
saeculari etiam in causis criminalibus (128) magis magisque a prin­
cipibus civilibus impugnari coepta esset et non paucorum abusuum
esset causa (129), Romani Pontifices, v. gr., Lucius III (130) et Coelestinus 111 (131) iam versus finem saeculi duodecimi illud reme­
dium adhibuerunt, ut clericos incorrigibiles denuo relinquerent ar­
bitrio potestatis saecularis animadversione debita puniendos. Inno­
centius HI ultra progressus est (132) atque certos clericos crimino­
sos non solum omnibus officiis et beneficiis in perpetuum, privari tus­
sit, sed etiam mandavit, ut iidem postquam per ecclesiasticum iudicem degradati fuissent, saeculari potestati traderentur secundum
constitutiones legitimas puniendi. Inde orta est accuratior illa diffe­
rentia inter depositionem iure antiquo semper receptam et degrada­
tionem, quam Innocentius III, cap. 27, X, de verb, signif. V, 40
<apertius·» exposuit multoque magis Bonifacius VIII, cap. 2, de poe­
nis V, 9 in Sext., a quo « verbalis degradatio » et « actualis degra­
datio» accurate distinguuntur. Vacandard, 1. c. coi. 402-465.
Quae eiectio a statu clericali et detrusio in statum laicum facta
est paulatim non simplici tantum sententia depositionis, sed cum
aliqua sollemnitate atque caerimoniarum serie, qua ignominia depo­
sitionis aucta est (133). Qua ratione orta sollemnis depositio sive
(127) Ducange, Glossar.... latinit. v. Degradatio; Devoti, I. c. § 19, not. 2;
Kober, I. c. p. 130 sq.; Vacandard, 1. c. coi. 465 ; Cfr. c. 49 (c. 35, 56 C, XII, q. 2)
50, Cone Agath. (506) et c. 8, 23; (c. 41, C. XII, q. 2) Cone. Aurel. III (a. 538);
c. 20 Cone, llliber. (a. 300-306) = c. 5, Dist. 47.
(128) Cap. 4, g, 10 X de iud. II, 1 ; cap. 12, X de foro comp. II, 2; Capit.
Caroli M., a. 789, c. 38 ; Capit. Francofurt., a. 793, c. 39 ; Cap. Longob. a. 803,
c. 12; Kober, 1. c. p. 131 sq., 146 sq.
(129) Ecclesia in suo foro poenam capitalem infligere prohibuit (cfr. cap. 5, 9
ne monachi 111, 50) ideoque clerici soli foro ecclesiastico subiecti, licet gravissima
commisissent delicta (cfr. cap. 6, X de poenis) practice immunes erant a poena
capitali. Quae immunitas dyscolos clericos non satis coercuit (cfr. Kober, 1. c. p. 147
sq.) atque compluribus principibus, v. g., Henrico II in Anglia et Friderico II in
Sicilia ansam dedit condendi leges foro privilegiato cleri contrarias et a Rom. Pontificibus reprobatas; cfr. cap. 8, X de iud. II, 1 ; Kober. I. c. p. 150 sq. ; IZrzcun-

dard, I. c.
(130)
(131)
(132)
(133)

col. 462 sq.
Cap. 9, X de haeretic. V,
7 = (Lucius III, a. 1184).
Cap. 10, X de iudic. 11, 1 = (Coelest. Ill, a. 1191-1198).
Cap. 7, de crim, falsi, V, 20 = (Innoc. Ill, a. 1198) ; Kober, 1. c. p. 157 sq.
Cfr. c. 28 Concil. Tolet. IV (a. 633)= c. 65, C. XI, q. 3duct. arg. a

contr. ; Hefele, 1. c. tom. Ill, p. 82; Devoti, 1. c. not. 1 ; Kober, 1. c. p.48 sq.;
Hinschius, 1. c. p. 809.

degradatio ad instar ignominiosae missionis in exercitu romano (134).
Sanctiones Bonifacianae cit. cap. 2 de poen. in Sext. mox in
praxim fuerunt deductae, at omnibus querelis et abusibus remedium
non attulerunt (135). Quare in Concilio Tridentino (136) denuo de
eadem re actum est atque reformatio duplex fuit sancita; imprimis
per decreta severiora de habitu et tonsura clericorum minorum et
beneficiatorum, quibus clerici inferiores foro privilegiato abutentes
multo facilius judicibus saecularibus fuerunt subiecti (137); deinde
in locum Episcoporum, qui in degradatione clericorum maiorum haud
exiguo numero ex iure antiquo debuerunt assistere, alii Praelati et
Dignitarii ecclesiastici secundum sanctiones Tridentinas substitui po­
tuerunt (138).
Inde a Concilio Tridentino ius ab Ecclesia de 'degradatione
constitutum theoretice non amplius multum immutatum est; at pra­
ctice, cum forum privilegiatum cleri in dies magis coarctaretur (139)
nova quaedam species degradationis quasi ipso facto incurrendae
fuit introducta.
A qua praxi (140) probanda saltem pro clericis inferioribus ha­
bitum clericalem abiicientibus et scelera patrantibus non multum alie­
num est decretum Pii IX, directe quidem solis dioecesibus status
(134) L. 13 § 3 D. de re milit. (XLIX, 16); cap. 2 de poenis, V, 9 in Sext;
Devoti, I. c. ; Koher, I. c. p. 54 sq. ; Vacandard, 1. c. coi. 456.
(135) Kober, 1. c. p. 163 sq.
(136) Bened. XIV, De synod, dioec. lib. IX cap. 6 n. 4.
(137) Sess. XXIII cap. 6 de ref.
(133) Sess. XIII cap. 4 de ref.
(139) Quam coarctationem atque adeo abrogationem fori privilégiât! clerico­
rum, attento iuris rigore impugnari non posse, tenet Kober 1. c. p. 173; ipse enim
putat, forum privilegiatum cleri niti mera concessione potestatis civilis indeque
concludit, potestatem civilem ex causa necessitatis vel utilitatis eandem concessio­
nem denuo revocare posse. Quae assertio doctissimi viri a. 1867 prolata iam in
Syllabo prop. 30 a. 1864 fuit proscripta et solido fundamento canonico caret;
argumenta vero historica eiusdem auctoris non sunt ad rem, cum non satis di­
stinguat inter occasionem historicam et adminicula iuris, atque propriam et fun­
damentalem causam originis fori privilegiati. Immo etiamsi forum privilegiatum
cleri niteretur iure tantum historico et quaesito, eadem assertio melius fuisset
limitanda et circumscribenda. Cfr. Tarquini 1. c. n. 81 ; Cavagnis, Inst. iur. pubi.
eccl. P. II p. 66 sq.; Wernz, Ius Decret tom. II η. 167; Wernz-Vidal tom. VI,
De process, n. 35 sq. 37 sq.
(140) Kober 1. c. p. 172 sq.

pontificii datum, sed praxi ipsa et stilo curiae tamquam ubique
obligans consideratum, utpote iuris communis, declaratorium (141).
Certe illo decreto rigor iuris Tridentini quoad clericos inferiorum
ordinum non leviter auctus est.
352. B. Disciplina vigens de depositione clericorum, (can. 2303).
Depositio clericorum, quae ex disciplina nunc vigente omnino differt
a degradatione verbali (142), est poena spiritualis vindicativa, qua
clericus non solum privatur ordine et officio et beneficio legitime
obtento, sed etiam perpetuo ab exercitio potestatis ordinis et iurisdictionis arcetur et ad ordines et officia et beneficia ecclesiastica fu­
turo tempore obtinenda omnino inhabilis efficitur (can. 2303), at a
statu clericali non ita abiicitur, ut fori et canonis privilegia per se
amittat aut ab obligationibus clericorum matorum penitus libere­
tur (143).
Privatio et depositio simplex in hoc conveniunt quod utraque
poena sit vera poena vindicativa solisque clericis propria, quae
titulum sive proprietatem officii et beneficii legitime obtenti tollit;
at privatio non obstat, quominus novum officium et beneficium
obtineatur; depositio vero in poenam delicti commissi privationi
addit inhabilitatem ad nova officia et beneficia acquirenda.··^

(141) S. C. Immun. 20 Sept. 1890 in Act. S. Sed. vol. Ill p. 433; Scherer
I. c. § 71 not. 33; Lega De iudiciis, t. I p. 362 not. 1; Wernz t. II n. 164 not. 78.
(142) Ferraris, Biblioth. v. Degradatio n. 1 aliique auctores, v. gr. GennarL
(Sulla privazione dei beneficio eccl. p. 58) inter depositionem simplicem sive ab­
solutam et degradationem verbalem non satis distinguunt, at melius Suârez, De
censuris, disp. 30 sect. 1 n. 12 sect. 2 n. 1; Kober I. c. p. 178 sq.; Stremler I. c.
p. 37 sq. tenent, simplicem depositionem a degradatione verbali esse distinctam.
Etenim tum Bonifacius VIII cap. 2 de poenis in Sext., tum Concil. Trid. Sess.
XIII cap. 4 non agunt de depositione simplici, sed de duobus actibus, quibus
sollemnis depositio sive degradatio absolvitur. Cfr. Durantis 1. c. n. 4 5. Clarissime
in codice can. 2303 et 2305.
3 ','j
(143) Can. 2203: Cfr. cap. 1 § 2 de homicid. V 4 in Sext.; Cone. Trid.
Sess. XXV cap. 14 de ref.; Kober I. c. p. 184 sq. et praesertim p. 214 sq.; Suâ­
rez 1. c. disp. 30 prooem.. sect. 1 n. 1 sq. Quare verbum depositionis hoc loco
non accipitur generice prout etiam includit depositionem sollemnem sive degrada­
tionem verbalem et realem, sed tantum specifice, quatenus designat solam depo­
sitionem simplicem in definitione allata descriptam. Cfr. Schmalzgr. h. t. (v. 37)
n. 132. Divisio depositionis in totalem et partialem ex disciplina vigente non
amplius est tanti momenti. Cfr. Reiffenst. h. t. n. 23 24; Kober 1. c. p. 214 sq.;
Vacandard 1. c. coi. 463; Stremler 1. c. p. 35.

·» <

1 ·

»

376

CAPUT

XXV

Hinc facile patet, suspensionem etiam perpetuam et depositionem
non obstante multiplici convenientia in non paucis omnino dif

LU

ferre (144). Etenim depositio sane est poena ecclesiastica vindicativa.
Quae ratio poenae vindicativae suspensioni quoque sive perpetuae
sive ad determinatum tempus inflictae pariter propria est. Deinde
suspensio et depositio privant quibusdam functionibus publicis or­
dinis et jurisdictionis ; nam nequaquam quis dicitur suspensus vel
depositus, si arcetur a receptione sacramentorum, actionibus pri­
vatis, bonis communibus fidelium ; istae enim privationes spectant
potius ad excommunicationem et interdictum. Item utraque poena
solis clericis est propria, cum ad solos clericos spectent functiones
ordinis et jurisdictionis, officia et beneficia ecclesiastica. Denique ut
habetur supensio ab ordine aut officio aut beneficio aut ab omni­
bus simul, ita etiam depositio per se totalis vel partialis exsistere
potest (145).
At suspensio et depositio in hoc differunt, quod suspensio ab
officio et beneficio non tollat titulum sive proprietatem officii et
beneficii ecclesiastici, sed tantum privet usu potestatis et perce­
ptione fructuum. Quare si dispensatione tollatur poena suspensionis,
nova collatione officii et beneficii ecclesiastici opus non est ; secus
dicendum, si clericus ab officio et beneficio depositus est.
Quoad ordinem suspensio et depositio conveniunt quod ipsa
potestas ordinis non auferantur, sed tantum usus licitus interdicatur.
Hinc differentia maxime eo reducitur, quod depositio ab ordine sit
de se perpetua, cum suspensio possit esse temporanea vel indefinita,
at cum interdum etiam perpetua infligatur suspensio ab ordine vera
atque intrinseca differentia inter depositionem ab ordine et suspen­
sionem perpetuam ab ordine vix assignari potest, nisi quod super
depositione regulariter sive de ege ordinaria non dispensatur, cum
suspensio non sit adeo absolute irremissibilis.
Tandem depositio simplex et suspensio perpetua conveniunt,
quod ad statum laicalem non redigant ideoque etiam fori et cano­
nis privilegio non privant neque clericos maiorum ordinum eximunt
ab obligatione recitandi divinum officium aut ab inhabilitate ad matri­
monium, si depositus vel suspensus in sacris ordinibus sit constitutus.
Quare ultimo inciso definitionis datae praesertim insinuatur diffe(144) Suârez 1. c. disp. 30 sect. 1 n. 1 sq.; Kober 1. c. p. 110 sq.
(145) Suârez I. c. n. 3; Reiffenstuel I. c. n. 24; Kober 1. c. p. 214 sq. 113 sq.

rentia a degradatione, qua quis a statu clericali eiicitur atque detru­
ditur in statum laicalem quantum hoc fieri potest remanente chara­
ctere indelebili saltem trium superiorum ordinum et consequenter
privatur privilegiis clericalibus.
Quodsi depositio simplex, a degradatione reali certo differt, pa­
riter cum degradatione verbali non est confundenda. Nam depositio
simplex de qua hoc loco agitur, est absoluta, non respectiva sive
ordinata ad degradationem realem; etenim qui absolute et simpliciter
depositus est, sine nova sententia (146), quae continetur in degra­
datione verbali, degradatione reali sive actuali plecti non potest, et
quamvis muneribus ordinis atque officio et beneficio iam sit priva­
tus et inhabilitatus ad nova munera clericalia acquirenda, privilegio
canonis et fori adhuc praeditus est.
Codex depositionem et degradationem ita innovavit, ut inter
utramque poenam introduxerit privationem perpetuam habitus eccle­
siastici, qua iam amittuntur clericalia privilegia. Deinde iure Codicis
non amplius habetur illa distinctio inter degradationem verbalem et
realem, quod haec esset veluti exsecutio degradationis verbalis; sed
duo modi degradationis sunt duae formae eiusdem poenae, quae
eosdem producunt poenales effectus, illos videlicet quos antea pro­
ducebat sola degradatio realis, et differunt in sola sollemnitate (ca­
non 2305) (147).

353. Sublecta activa. Historice. Initio religionis Christianae
competebat pronuntiare sententiam depositionis in clericos Episco­
pis dioecesanis; ipsi enim tamquam successores Apostolorum, etiam

(146) Schmalzgr. h. t. n. 138 sq.
(147) Cum iure praecedenti citra degradationem realem clerico in sacris privile­
gia clericalia auferri non poterant, ita non poterant facultate gestandi habitum clerica­
lem spoliari et ad statum laicalem redigi. — Sed cum modernis temporibus clericus,
qui populo fideli scandalo est, invitus ad degradationem realem subeundam practice
cogi nequiret, aliqua alia ratione scandalum datum a clerico criminoso habitum
clericalem deferente erat auferendum. Quare, praxi in non paucis dioecesibus re­
cepta, Episcopi sola depositione verbali vel alia sententia iuridice prolata clerico
deposito vel condemnato simul habitus clericalis gestationem interdicebant, ut ita
canonum severitas de degradatione, quantum iniuria temporum permittebat, exse­
cutioni mandaretur. Quae privatio habitus clericalis eo facilius fieri poterat, si
certis sollemnitatibus servatis in quibusdam regionibus brachium saeculare prae­
stabat auxilium et exsecutionem. Wernz, lus. Decret VI n. 140.

presbyterorum aliorunque clericorum constituti fuerunt iudices (148).
Quae sententia depositionis ex disciplina antiqua ab Episcopo solo
lata non fuit, si clericis maiorum ordinum depositio fuit infligenda.
Etenim Episcopi, antequam sententiam depositionis decernerent sponte
exquirere solebant consensum et consilium sui presbyterii (149).
Atque in Ecclesia Africana (150) ipsa lege cautum fuit, ut pro diver­
sitate graduum maior Episcoporum numerus requireretur, et discep­
tatio definitioque causarum criminalium cleri superiorum ordinum
collegio Episcoporum esset commissa. Hinc licet Episcopus causas
criminales clericorum inferiorum solus potuerit cognoscere et definire,
tamen si presbyteri vel diaconi fuerant accusati, in causa presbyteri
ex vicinis Episcopis quinque, in causa diaconi duo ab Episcopo
dioecesano tamquam coniudices fuerunt assumendi (151).
Quae disciplina Ecclesiae Africanae postea etiam in Hispania (152)
et Gallia et Germania (153) recepta est.
At cum in multis regionibus nonnisi difficulter tantus numerus
Episcoporum congregari potuerit, iam in ipso iure Decretalium mi­
tior praxis reperitur approbata, ne sollemni forma rigide retenta cri­
mina clericorum manerent impunita. Quare Episcopus solus ex iure
Decretalium potest procedere ad depositionem clericorum (154); et
ad vitandos excessus Episcoporum illud solummodo cautum fuit,
ut tantum coram Ecclesiae senioribus sive cum consensu capituli
ferret sententiam depositionis clericorum (155). Verum iam Bonifacius VIII ratas habuit consuetudines (156), quibus forte Episcopi
ab illo consensu capituli requirendo fuerunt exempti. Neque quid(148) I Timoth. V 19 sq.; Thomassinus 1 c. P. II lib. I cap. 15 n. 3; Kobtr
1. c. p. 287. sq.; Hinschius 1. c. p. 692 763 sq., ubi vera falsis miscet
(149) Kober I. c. p. 303; Vacandard 1. c. coi. 491. sq.
(150) In Italia potius antiquus usus presbyterii videtur fuisse retentus, ut
constat ex epist. S. Gregorii M. 1. XU epist. 44 = c. 23 D. 86.
(151) Cfr. c. 11 Cone. Carthag. (a. 348); c. 10 Cone. Carthag. (a. 387-390);
c. 8 Cone. Hippon. (a. 393); Kober I. c. p. 304 sq.
(152) Cfr. c. 6 Cone. Hispal, (a. 619) = c. 1 7 C. XV q. 7; c. 28 Cone. Tolet. IV (a. 633). = c. 65 C. V q. 3.
(153) Cfr. c. 20 Cone. Rothomag. (a. 1072); c. 20. Cone. Tribur. (a. 895);
Kober 1. c. p. 307 sq.
(154) C. 1 X de cap. monach. III 37; cap. 12 X de haeret. V 7.
(155) Cap. 24 X de accus V 1; cap. 4 X de his quae f. Ill 10; cap. 1 X
de excess, praei. V 31; Kober 1. c. p. 310 sq.
(156) Durantis I. c. § 4; cap. 7 de off. ordin. I 16 in Sext; cap. 3 de con­
suet. I 4 in Sext.

quam in hac praxi immutavit Concilium Tridentinum (157); immo,
exclusis Praelatis inferioribus atque adeo Legatis Sedis Apostolicae,
causas criminales clericorum in prima instantia maxima vi Episcopis
vindicavit (158).
354. Iure Codicis hoc mansit vestigium antiquae disciplinae,
quod ad infligendam depositionem et privationem perpetuam habitus
ecclesiastici requiritur tribunal collegiale quinque iudicum (can. 1576).
Est proinde depositio poena ferendae sententiae ideoque pu­
blica (159).
Pariter in Codice introductum est nova illa poena, quod si
clericus depositus non det emendationis signa et praesertim si
scandalum dare pergit et monitus non resipiscat, Ordinarius potest
exasperare poenam per privationem perpetuam habitus ecclesiastici,
per quam clericus simul amittit privilegia clericalia et alimenta,
licet adhuc clericus maneat (can. 3304).
Principibus civilibus vel patronis nullum competere ius depo­
nendi clericos vel Episcopos, non est multis argumentis demon­
strandum (160). At si quis clericus sententiam depositionis in foro
ecclesiastico latam contempserit ad requisitionem Ecclesiae brachio
saeculari compescendus fuit (161). Quo in casu Ecclesia non vetuit
magistratibus civilibus “congruas dilucidaiiones„ (162) afferre. Quae
dilucidationes non eo extendendae erant quasi potestati civili
competat ius, velut in secunda et suprema instantia, de sententia
lata in foro ecclesiastico iudicandi. Hodie illa invocatio brachii
saecularis plerumque effectu careret (cfr. can. 2198).

■

(157) Cone. Trid. sess. XIV cap. 6 de ref., Sess. XXV cap. 14 de ref.__
(158) Sess. XXIV cap. 20 de ref.
(159) Nulla habetur in Codice depositio latae sententiae, sed semper pro­
vocatur ad sententiam iudicis in decem casibus ubi illa poena est constituta, vi­
delicet: can. 2314, § 1; 2320; 2322; 2328; 2350, § 1; 2354; § 2; 2359 § 2; 2379;
2394; 2401. Naturae tamen poenae non repugnat, quod ea irrogaretur ut poena
latae sententiae. Codificatio delictorum hac poena punitorum ante Codicem facta
non erat. Cfr. diversos catalogos allegari solitos ante Codicem apud Aichner,
Comp. iur. eccl. p. 735; Hollweck l. c. p. 159.
(160) Kober 1. c. p. 325 sq.; Hinschius I. c. torn. IV p. 773 sq. et aliis locis
pro suis praeiudiciis protestanticis in hisce quaestionibus sub specie eruditionis
ad falsas pervenit conclusiones.
(161) Cap. 2 X de cleric, exc. V 27.
(162) Litt. Archiep. Viennensis art. 13 in documento addito Concordato
Austriaco a. 1855; Kober 1. c. p. 199.

355. Sublectum passivum huius poenae depositionis sunt soli
clerici; depositio enim privat ordinibus, officiis, beneficiis, privile­
giis ecclesiasticis, quorum soli clerici capaces sunt. Quare poena
depositionis nonnisi per analogiam quandam ad personas religiosas
ordine clericali destitutas extenditur v. g. ad superiores institutorum
laicorum vel abbatissas; nam illae personae ecclesiasticae tantum
suis muneribus et privilegiis privari possunt (163).
Ex ordine clericorum, inde a clericis et beneficiatis inferioribus
(164) usque ad Episcopos (165) supremosque Praelatos (166) in
Ecclesia, ipsis Cardinalibus (167) non exclusis, nemo a poena de­
positionis immunis est, si delictum huic poenae obnoxium com­
miserit.
Solus Romanus Pontifex, cum nullum in his terris habeat Su­
periorem, a nullo magistratu humano, sive ecclesiastico sive civili,
vere et proprie deponi potest (16S). Iure quidem divino vel cano­
nico potest quis inhabilis exsistere ut valide eligatur Romanus Pon­
ti 63) Suârez I. c. disp. 30 sect. 1 n. 2; Piat. Mont. 1. c. t. 11 p. 637 sq.;
Vacandard 1. c. coi. 495 de depositione abbatum.
(164) Ipsi quoque canonici Ecclesiae cathedralis a potestate Episcopi infli­
gendi poenam depositionis non sunt exempti (cfr. cap. 13. X. de off. iud. ord.
1. 31.; Cone. Trid. Sess. VI. cap. 4. de ref., Sess. XIV. sap. 5. de ref.). Solum­
modo quoad capitula exempta (Sess. XXV. cap. 6. de ref.) specialis quaedam for­
ma procedendi Episcopis fuit praescripta. Cfr. Kober 1. c. p. 323. Potestas quam
Episcopi antiquis temporibus in deponendis Abbatibus (cfr. Kober 1. c. p. 340.
sq.) exercuerunt, nostra aetate, saltem pro veris ordinibus religiosis iamdiu a
iurisdictione Episcoporum exemptis Sedique Apostolicae immediate subiectis (cfr.
cap. 8. X. de statu monach. III. 35.), non iam videtur esse practici momenti.
(165) Cap. 2. X. de transi. I. 7; Concil. Trid. Sess. XIII. c. 8. de ref., Sess.
XXIV. cap. 5. de ref. ; Kober 1. c. p. 379. sq. ; Vacandard 1. c. coi. 496.
(166) De Metropolitis et Patriarchis cfr. Kober 1. c. p. 487, sq. ; Vacandard
1. c. coi. 509. sq.
(167) Leo IV in Synod. Rom. a. 853 deposuit Cardinalem Presbyt. Ana­
stasium =c. 2. X. de cler. non resid. 111. 4.; cap. unie, de schism. V. 3 in Sext. ;
in Cone. Rom. a. 864 Nicolaus I Card. Rodoaldum deposuit (Hefele, Conciliengeschi. t. IV. p. 178); Pius IV. Const. < Onerosum
(a. 1563.) in Cardinalem
Odetti, qui ad castra Hugonottorum defecerat, sententiam depositionis promul­
gavit. Cfr. Kober 1. c. p. 523. sq. ; 529. sq. Quodsi RR. Pontifices de facto cum
consensu Synodi aut de fratrum (Cardinalium) consilio decretum depositionis
tulerunt, id ex prudenti quadam praxi, non ex iuris necessitate fecerunt; Wernz,
lus Decret, t. II. n. 636.; Vacandard I. c. coi. 514. 515.
(168) Cap. 1 de maior, et obed. I 8 in Extravg. com.; Kober I. c. p. 549 sq.;
Vacandard I. c. coi. 516 sq.

tifex, v. g. amens (169) vel simoniacus (170). Similiter ex natura
rei iureque divino Romanus Pontifex in certis casibus dignitatem
suam et potestatem amittere potest, v. g. si incidat in amentiam
certam atque perpetuam et incurabilem aut si forte fieret publicus
et notorius haereticus (171). At hisce casibus vera et propria de­
positio auctoritate humana sive per legem generalem sive per sen­
tentiam iudicialem facta non continetur.
356. Forma, qua depositio simplex infligitur, iure novo est sola
sententia condemnatoria. Quae sententia condemnatoria, si de cle­
ricis dioecesis agitur specialem quandam sollemnitatem non requirit
(172); at si Episcopus procedere debuit contra canonicos capitulo­
rum exemptorum forma a Concilio Tridentino praescripta ipsi fuit
servanda (173): sed de Capitulis saecularibus exemptis ne mentio
quidem in Codice occurrit etiam in titulis de processibus.
Forma antiquitus servata in depositione Episcoporum (174),
quae iam diu ante Concilium Tridentinum Romano Pontifici fuit
reservata (175), plane in desuetudinem abiit. Quare nostra aetate
eae tantum cautelae in processu canonico depositionis Episcopi
servantur, quae nituntur sanctionibus generalibus iuris processalis,
quibus rigorose non tenetur Rom. Pontifex.
Quodsi de depositione Cardinalis agitur, profecto Romanus
Pontifex de consilio et consensu collegii Cardinalium sententiam
ferre potest (176), sed ad hanc formam servandam pro plenitudine
suae potestatis non tenetur (177). Multo minus Romanus Pontifex
in deponendis Cardinalibus obligatur ad audiendos 72 testes an­
tequam sententiam iudicialem depositionis ferat. Nam etiamsi anti(169) Wilmers, De Christi Eccl. p. 258; Wernz t. II n. 614.
(170) Cfr. Const. Iulii II. « Cum tam divino» 14 lan. 1506 in Cone. Later.
V approbatam, cui in hac parte derogavit Pius X Const. « Vacante Sede Apostolica» 25 Decembr. 1904 in Act. Pii X t. III p. 239 vel in fine Codicis.
(171) Synod. Roman, (a. 503); c. 6 D 40; Bellarminus, De Rom. Pont. 1. II
c. 30; Boiiix, De Papa t. II p. 653 sq.; Wernz 1. c. n. 615.
(172) Suârez, I. c. disp. 30, sect. 1, n. 18; Kober, I. c. p. 180.
(173) Sess. XXV, cap. 6, de reform.
(174) Kober, 1. c. p. 379 sq.
(175) Cone. Trid. Sess. XXIV, cap. 5 de ref.; Kober, I. c. p. 467; cfr. nunc
can. 1557.
(176) Cap. unie, de schism. V, 3 in Sext.
(177) Kober, I. c. p. 538.

quum illud statutum de 72 testibus ex sese plane spurium (178)
paulatim etiam in documentis authenticis commemoratur, tamen in
praxi non fuit receptum neque Romanum Pontificem potuit ligare(179).

1

357. Effectus depositionis simplicis, ut eruitur ex definitione,
est imprimis totalis prohibitio exercitii potestatis ordinis; nam ipsa
potestas ordinis in se spectata depositione non tollitur atque in
ordinibus characterem indelebilem certo imprimentibus ne tolli qui­
dem potest (180). Qua prohibitione perdurante exercitatio potestatis
ordinis omnino est valida (181), at illicita, tum ipsi clerico deposito
tum fidelibus ministerium clerici depositi approbantibus vel requi­
rentibus, nisi agatur de casibus in iure exceptis v. g. in articulo
mortis. Quodsi clericus depositus ausus fuerit sive praesumpserit
ministerium ordinis denuo exercere, aliis poenis est castigandus
praeter irregularitatem incursam.
Praeterea ne clericus maior ex depositione sua commodum
reportet, ab obligationibus recitandi breviarium et servandi coeliba­
tum ordini adnexis nequaquam efficitur immunis (182).
Cum depositione non solum licita exercitatio, sed ipsum offi­
cium radicitus i. e. una cum titulo clerico auferatur, omnes actus
officii et iurisdictionis, qui non obstante depositione a clerico de­
posito attentantur, sunt ipso facto invalidi (183) et pro gravitate
culpae poena proportionata, ipsa excommunicatione (184) non exclu­
sa, merito castigandi. Quare v. g. parochus depositus per se non
valide iam confessiones excipere aut matrimoniis assistere potest (185).
Porro per depositionem beneficia forte legitime obtenta plane
vacant et alteri valide conferri possunt (186).
(178) Cfr. c. 2 C. II, q. 4; Kober, 1. c. p. 539; Vacandard, I. c. coi. 515.
(179) Kober, 1. c. p. 540 sq.
(180) Kober, I. c. p. 184 sq., 188 sq.
(181) Kober, I. c. p. 105 sq.
(182) Cap. 7, X de iud. II, 1 ; Schmalzgr., h. t. n. 135, 164; Sudrez, 1. c.
disp. 30, sect. 1, n. 9; Kober, I. c. p. 189 sq. Nemo suo delicto meliorem suam
condicionem facere potest (L. 134 D. 50, 17).
(183) Cap. 1 deconc. praeb. III, 7 in Sext.; Kober, 1. c. p. 190; Sudrez, I. c. n.7
(184) Cfr. cap. 1,2, X de clerico exc. V, 27, ubi Kober, 1. c. verbum mini­
sterii nimis arbitrarie ad solum exercitium ordinis limitat.
·
(185) Kober, 1. c. p. 192.
(186) Cap. 15, X de exc. praelat. V, 31 ; cap. 1 § 2 de homicid V, 4 in Sext;
Sudrez, I. c. n. t, 13 sq.; Kober, p. 192 sq.

Illud vero depositioni plane singulare est quod clericum depo­
situm etiam ad nova officia et beneficia ecclesiastica acquirenda
omnino efficiat inhabilem (187).
Denique clerici depositi singularibus quidem honoris praeroga­
tivis clericorum v. g. in choro privantur, at privilegia canonis et
fori exempti retinent, quoniam ex statu clericali totaliter non elici­
untur. Hinc a fortiori iisdem gaudent bonis spiritualibus Ecclesiae,
quae omnibus fidelibus etiam laicis communia sunt, nisi forte de­
positionis rigor speciali poena adiecta auctus sit (188).
Ut consulatur dignitati status clericalis, Ecclesia curare solet,
ut clericus depositus etiam nunc (189) percipiat necessariam alimentationem, ut iam supra de privatione expositum est (190), nisi
ex novo scandalo mereatur privationem perpetuam habitus eccle­
siastici ad normam can. 2304.
358. Dispensatio super poena vindicativa depositionis simplicis,
quae saltem in ordine ad tollendam inhabilitatem perpetuam vere
fieri potest, atque integra et totalis restitutio clerici depositi (191),
certe a Romano Pontifice concedi possunt; depositio enim licet
sit poena perpetua praesertim ad terrorem incutiendum instituta
(192) et gravior ipsa suspensione perpetua, tamen utpote poena
iuris humani relaxationi, utique rarae et difficili, est obnoxia (193).
Quae dispensatio et restitutio Romano Pontifici est reservata, si
agitur de restitutione illorum clericorum, quorum depositio a solo
R. Pontifice decerni potuit.
(187) Cap. 13, X, de vita et honest. Ill, 1 ; Schmalzgr., h. t n. 133. Ex depo­
sitione etiam oritur infamia, quae maior est in degradatione verbali et maxima in
degradatione reali ; Suârez, disp. 30, sect. 2 η. 5.
(1SS) Benedictus XIV, 1. c. η. 3 : Kober, 1. c. η. 198.
(189) De iure antiquo et detrusione clericorum depositorum in monasteria
cfr. cap. 6 § 7, X, de homicid. V, 12; cap. 12 X, de poenit. V, 38.
(190) Kober, 1. c. p. 201 sq. ; quae alimentatio fit in forma pauperum cleri­
corum et differt a pensione, secus depositio fieret illusoria et ex ea clericus de­
positus potius commodum reportaret; cfr. L. 134, D. L. 17; c. 7 X, de iudic. II, 1 ;
c. 5, X, X de donat, inter virum IV, 20.
(191) Sudrez, 1. c. disp. 30, sect. 1 n. 6.
(192) Cap. 13 X de vita et hon. cler. III, 1 ; cap. 8, X de dolo II, 14 ; cap. 2,
X, de rapt. V, 17; cap. 4, X de clerico excom. deposito vel interd. min. V, 27;
Cone. Trid. Sess. XXV, cap. 14 de ref.
(193) Sudrez, 1. c. ; Kober, I. c. p. 203, 630, 100, 33 sq. ubi etiam exempla
historica restitutionis affert.

Quodsi clerici ab Episcopo legitime depositi fuerint, post paenitentiam peractam ab eodem saltem in casibus a iure speciatim
concessis (194) dispensari et in pristinum statum restitui ex gratia
non prohibentur (cfr. can. 2236) (195). Si post causae discussio­
nem feratur iniusta depositionis sententia, detecto errore profecto
restitutio clerico deposito est concedenda; attamen illa restitutio
nonnisi improprie dispensatio est dicenda.
De clerico minore ad statum laicalem reducendo aut iam re­
ducto in clerum iterum assumendo cfr. can. 211, § 2; 212, § 1;
213, § 1. Cfr. quoque infra n.

BIBLIOTHECA

X. De degradatione clericorum

359. A. De degradatione verbali. Degradatio verbalis, iure
Codicem praecedente, consistebat in sententia iudiciali, qua sollem­
niter pronuntiabatur depositio (196) et insuper declarabatur, accusa­
tum esse dignum degradatione actuali eamque poenam, in illo exse­
cutioni esse mandandam; sed actu privilegiis clericalibus nondum
privabat (197). Quae degradatio a Suârez (198) ita describitur, quod
(194) Cap. 4 X de iudic. II, 1 ; Pontificale Rom. tit. degradationis forma;
Suârez, 1. c. ; Schmalzgr., h. t. n. 137; Kober, 1. c. p. 204 sq.
(195) Kober, 1. c. ; Stremler, 1. c. p. 35. Ad probandam illam potestatem,
saltem cum illa restrictione, merito provocatur ad Pontificale Rom. 1. c. « Episco­
pus tamen ante ipsam insignium detractionem et etiam post sententiae depositio­
nis prolationem dispensare et restituere solo verbo potest, sicut et verbaliter de­
positus fuit ». Ex quibus verbis, cum generalia sint, intulit Kober, 1. c. p. 204, ge­
neratim et sine distinctione ius esse Episcopo clericos a se depositos restituendi;
et generatim id solum admittitur de casibus in iure expressis, quae limitatio videtur
inferri ex cap. 4 X de iudic. Il, 1. Per se quidem solus Rom. Pontifex esset com­
petens, quia depositionem sequitur infamia, quam directe solus R. Pontifex tollere
potest, c. 23, X, de sent, et se iud II, 27: verum indirecta famae restitutio, i. e.
post paenitentiam peractam et per quondam consequentiam, videtur esse permissa
Episcopo, cum infamia non fuit immediate inflicta a iure, sed resultat ex poena
infamante. Cfr. Suârez, De cens. dis. XLVIII, sect. II, n. 6, 7, 8. Sed cum depo­
sitio tollat titulum beneficii, ad illud denuo habendum nova requiretur collatio,
quae quoad idem beneficium non amplius est possibilis, si tertio interim, utpote
vere vacans, fuerit rite collatum.
(196) Suârez, 1. c, disp. 30, sect. 2 n. 6.
(197) Cap. 27 X de verb. sign. V, (40 Innoc. Ill); cap. 2 de poenis in Sext
i. f. ; Pontificale Rom. 1. c. pr. et i. f. ; Suârez, 1. c. n. 7, 8, ubi hanc sententiam
non tantum asserit, sed solide probat ex fontibus allegatis ; Schmalzgr., h. t n. 138;
Oibalinus, disq. I, n. 19 sq. ; Kober, I. c. p. 181 sq.
(198) Suârez, 1. c. n. 9.

esset privatio perpetua clericalis muneris per canonicam sententiam
cum debita sollemnitate prolatam, eique opponitur degradatio realis,
quae simpliciter vocatur degradatio et est perpetua privatio cleri­
calis muneris et privilegii effecta per similem sententiam adiuncta
reali actione et caerimonia per canones instituta. Quare nimis ex­
tenderetur vis illius degradationis verbalis, si quis putaret (199), illa
sola etiam privilegia clericalia fori et canonis subduci ; immo depo­
sitio seu degradatio verbalis sane quoad privationem ordinis, offi­
cii, beneficii idem revera effecit atque depositio simplex, et degra­
datio actualis illos effectus iam productos solummodo sollemnius
manifestabat et promulgabat ad ignominiam et terrorem; at sola
degradatio realis actu privabat privilegiis clericalibus.
hire Codicis vero ob peculiarem difficultatem in clericum invi­
tum exsequendi realem degradationem, verbalis seu edictalis degra­
datio est poena absoluta quae eosdem producit effectus ac antiqua
degradatio realis, excepta maiori ignominia proveniente ex sollem­
nitate huius degradationis realis (can. 2305, § 3).

360. Index (sublectum activum) a) Historice: ex disciplina vi­
gente (200) in clericos inferiorum ordinum ad sententiam deposi­
tionis verbalis ferendam competens, erat solus Episcopus proprius,
qui neque ut coniudices neque ut meros assistentes sive consiliarios
ad augendam sollemnitatem alios Episcopos vel Praelatos vel Ab­
bates adsciscere tenebatur post statutum Bonifacii VIII (201).
(199) Quibus scriptoribus certe Benedictus XIV, adnumerari non potest, ut fit
a Kober, I. c. p. 181 ; nam in suo libro de synod, dioec. lib. IX cap. 6 n. 3 manifeste
docet, ante degradationem realem privilegium canonis retineri. Paulo aliter Holl­
weck, I. c. § 92, not. 2 qui pro contraria sententia citat Thesaurum et causam Tarnovien. i. e. relatorem causae apud Lingen-Reuss, Caus. select, p. 104 sq. Cfr. tamen
Pignatelli, t. Ill, cons. 20, t. VII, cons. 33, t. VIII, cons. 91, t. IX c. 3. Quodsi Pius IV
dicitur cardinalem Odetti (Coligny), qui factus erat calvinista, per sententiam degra­
dationis verbalis privasse privilegiis clericalibus, id minime verum est, nisi in
quantum intelligatur de privatione facta sine degradatione reali; nam Rom. Pon­
tifex expresse commemorat in sua sententia privationem privilegii clericalis « eum
ab omni cardinalatus commodo et honore ac privilegio etiam clericali... ipso iure
depositum declaramus·. At evidenter controversia esse non potuit, utrum Rom.
Pontifex posset sine degradatione reali privare privilegio clericali ; sed quaestio
erat, utrum illam privationem ex se induceret sententia degradationis verbalis.
(200) De disciplina antiqua cfr. Kober, 1. c. p. 217.
(201) Cap. 2 de poen. V, 9 in Sext.; Suârez, 1. c. n. 19; Kober, I.c. p. 231.
25

Sententia degradationis verbalis contra clericos in sacris ordinibus constitutos ex iure antiquo, a Bonifacio VIII cap. 2 de poe­
nis in Sexto comprobato, ordinarie ferri tantum potuit a proprio
Episcopo, sibi assistente certo Episcoporum numero definito cano­
nibus pro diversitate graduum Diaconi vel Presbyteri.
Quae regula generalis lege speciali iam a Gregorio IX in re­
scripto ad Archiepiscopum Remensem quoad degradationem haere­
ticorum dato multum immutata est (202). Ibidem enim Gregorius
IX concessit, ut Episcopus solus, convocatis tantum Abbatibus
aliisque Praelatis et religiosis personis et litteratis suae dioecesis,
sacerdotem vel alios clericos in sacris ordinibus constitutos degra­
dare posset. Concilium vero Tridentinum Sess. XIII cap. 4 de ref.
eandem concessionem a Gregorio IX factam et Libro Sexto postea
insertam ampliavit et generaliter induisit, ut Episcopo etiam absque
aliis Episcopis procedere liceret adhibitis tamen et in hoc sibi as­
sistentibus totidem Abbatibus, usum mitrae et baculi ex privilegio
apostolico habentibus, si in civitate aut dioecesi reperiri et com­
mode interesse possint, alioquin aliis personis in ecclesiastica di­
gnitate constitutis, quae aetate graves et iuris scientia commenda­
biles exsistant.
Nemo umquam dubitavit, quin iure antiquo Episcopi tamquam
veri coniudices cum suffragio decisive ab Episcopo proprio fuis­
sent assumendi, nequaquam vero ut meri consultores vel testes
sollemnitatis (203); illi enim Episcopi successerunt in locum Epis­
coporum, qui in Synodo erant congregati atque certissime suffragio
decisivo fuerunt praediti. Hinc cum in Libro Sexto et in Concilio
Tridentino ius antiquum solummodo fuerit correctum pro casibus
extraordinariis quoad qualitatem personarum, si Episcopi haberi
non possent, ius antiquum de suffragio decisivo correctum non fuit.
Ergo eodem iure suffragii decisivi ut veri iudices gaudere dicen­
dae erant etiam personae ecclesiasticae Episcopis substitutae (204).
Quodsi quaeratur, utrum in illo collegio iudicum ad ferendam
sententiam depositionis verbalis maior pars suffragiorum sufficeret,
(202) Cap 1 de haeret. V, 2 in Sext.
(203) Kober, 1. c. p. 223.
(204) Quam sententiam recte tenuit: Suârez, 1. c. n. 20; Pirhing, h. t. n. 18;
Reiffenst.,h. t. n. 42; Schmalzgr., h. t. n. 145; Benedictus XIV, De synod, dioec.
lib. IX, cap. 6 n. 4; Kober, 1. c. p. 223 sq., aliique communiter contra paucos
v. g. Ferraris, 1. c. v. Degradatio n. 27, 28.

an unanimis requireretur omnium indicum suffragatio, multi et
graves auctores (205) propter verba cap. 3 X. de sent, et de re
iud. II 27: “Concors sacerdotum sententia submovere (potest)„ una­
nimitatem votorum requisiverunt.
At verba citati capitis, quae erant unicum argumentum horum
doctorum, neque vi textus originalis neque secundum approbatio­
nem a Gregorio IX receptam subministrabant concludentem ratio­
nem (206). Porro in Conciliis provincialibus, quae huiusmodi cau­
sas primitus discusserunt, et quorum locum occuparunt illa collegia
iudicum, numquam unanimis suffragatio fuit necessaria. Immo neces­
sitas sententiae unanimiter latae legem de degradatione infligenda
practice reddidisset illusoriam et omnibus illis abusibus, quibus
Concilium Tridentinum voluit remedium afferre, denuo latam por­
tam aperuisset. Quare sententia iam a Glossa v. Sacerdotum cap.
3 X. de sent, et re iud. 11. 27 et etiam ab aliis antiquis et recentioribus canonistis propugnata, sci. maiorem suffragiorum partem
sufficere, videtur omnino esse praeferenda (207).
Denique ad degradationem illam verbalem, quae erat sententia
iudicialis sive actus iurisdictionis, non ordinis, sufficiebat ut Epi­
scopus proprius haberet iurisdictionem, neque requirebatur ut iam
esset consecratus. Cum autem iurisdictio sit delegabilis, etiam cle­
rico v. g. Vicario generali non consecrato ad depositionem verba­
lem ferendam vices suas Episcopus per mandatum speciale com­
mittere potuit (208).
Cum degradatio verbalis Episcoporum aliorumque Superiorum
vel exemptorum Praelatorum R. Pontifici per se sit reservata (209),
coliegialis illa procedura (210) a R. Pontifice necessario non fuit
servanda; at de facto et sponte Romani Pontifices causas gravis-

(205) Schmalzgr., h. t. n. 146; Reiff'enst., h. t n. 44 aliique.
(206) Textus originalis Gregorii M. dicit depositionem debere fieri collegialiter i. e. a Concilio; at quaestionem de unanimitate non attingit Gregorius M.,
immo potius implicite excludit, nam concors sententia non est unanimis sententia
et in conciliis semper praevalebat maior pars nec unanimitas erat requisita ; cfr.
c. 11 Cone. Tolet. VIII (a. 653). In Decretalibus vero Gregorii IX, textus refertur
ad depositionem simplicem, ad quam sola praesentia cleri requisita fuerat.
(207) Kober, 1. c. p. 226.
(208) Suârez, 1. c. n. 18.
(209) Schmalzgr., h. t. n. 142.
(210) Schmalzgr., h. t. n. 144.

simas per ordinarias aut extraordinarias Congregationes Cardinalium
examinant et non raro etiam definiunt (211).
b) II. De iure Codicis degradatio verbalis, sententialis, seu
edictalis requirit (ex can. 1576, § 1, 2°) tribunal collegiale quinque
indicum, in quibus speciales qualitates non exiguntur.
Eius effectus declaratur dicendo, continere in se depositionem,
perpetuam privationem habitus ecclesiastici et reductionem clerici
ad statum laicalem de se perpetuam (can. 2305, § 1). Qui effectus
immediate sequuntur sine ulla exsecutione.
Ferri tantum potest propter delictum in iure expressum, aut
si clericus, iam depositus et, ad normam can. 2304, habitu clericali
privatus, grave aliquod scandalum per annum praebere pergat. Ex
modo, quo ferenda est numquam est poena latae sententiae sed
ferendae, salvo faciliori modo quo clerici minores ad statum laica­
lem reducuntur ad normam cc. 211, § 2; 141, § 2; 132, §2; 136,
§ 3; 2387; 2358: 648; 669; qui mitior modus reductionis ad sta­
tum laicalem non venit nomine degradationis verbalis (212).
Post latam sententiam depositionis verbalis ex disciplina antiqua
illico secuta est degradatio realis cum traditione in manus iudicis
saecularis, qui ordinarie poenam capitalem aut aliam in lege civili
sancitam statim exsecutioni mandavit. Hodie degradatio verbalis est
poena absoluta in se sistens, nec necessario inducit degradationem
realem.
361. Β. De degradatione reali sive actuali. Degradatio realis,
quae non raro simpliciter et per eminentiam vocata est degradatio,
erat exsecutio sententiae depositionis sollemniter latae in degradatio­
ne verbali, qua clericus actione reali et caerimonia per canones
instituta in perpetuum privabatur omni clericali munere ordinis et
officii et beneficii atque privilegio canonis et fori, et, quantum fieri
poterat ad statum laicalem reducebatur, non sublatis tamen obliga·
tionibus v. g. divini officii recitandi et coelibatus in clericis maio..
/
\
rum ordinum (213).
(211) Kober, I. c. p. 529.
(212) Delicta, in quae expresse statuta est poena degradationis habentur in
cc. 2314, § 1 ; 2343, § 1 ; 2354, § 2 ; 2368, § 1 ; 2388, § 1.
(213) Suârez, 1. c. disp. 80, sect. 2. n. 1 sq, 9; Schmalzgr., h. t. n. 133;
Stremler, I. c. p. 36 sq.

362. Sublectum activum, a quo degradatio actualis perfici pot­
est et debet, est Episcopus proprius, confirmatus et consecratus
et canonice inthronizatus (214), si agitur de clericis dioecesis (215).
Cui Episcopo tamquam testes pro maiori actus sollemnitate, non ob
iuris necessitatem (216) assistunt alii Episcopi vel Praelati vel viri
in dignitate ecclesiastica constituti, qui ex lege (217) Tridentina iam
in ferenda sententia depositionis verbalis intervenerunt.
Praeterea praesens sit oportet iudex saecularis cuius curiae
degradatus clericus est tradendus (218); at neque ex iure Decreta­
lium neque ex Pontificali Romano colligi potest, praesentiam iudi­
cis saecularis ad essentiam sive valorem degradationis actualis re­
quiri, ut videtur insinuare Kober 1. c. p. 246.

363. Subiectum passivum degradationis actualis potest esse
omnis clericus inde ab ordine Episcoporum usque ad clericos pri(214) Cone. Trident. Sess. XIII, cap. 4 de ref. Cui sanctioni Tridentinae, quae
Vicarium generalem a degradatione actuali perficienda excludit, non obstat, quo­
minus Episcopus dioecesanus alteri Episcopo vere consecrato vices suas in exse­
quenda degradatione reali committat. Cfr. cap. 9 X de consecr. ecclesiar. Ill, 40 ;
Fagnanus, 1. c. in cit. cap. 9 X de consecr. eccl. n. 26 sq. ; Reiffenstuel, 1. c. 1.1,
tit. 29, n. 84; Suârez, I. c. disp. 30, sect. 1, n. 18 ; Kober, 1. c. p. 335 sq. Similiter
Vicarius capitularis post latam sententiam depositionis verbalis solummodo per
Episcopum consecratum depositionem realem exsequi potest. Arg. cap. 42 de
elect I, 6 in Sext. ; Kober, I. c. p. 337 sq. Praelati regulares, quid in suos subditos
hac in re possint, ex specialibus privilegis a Sede Apostolica concessis est eruen­
dum; nam iure communi huiusmodi facultate degradandi omnino carent. Cfr.
Schmalzgr., h. t. n. 139, 142, 147 ; Ferraris, 1. c. v. Degradatio n. 30; Kober, 1. c.
p. 335, ubi ex cap. 4, X de consuet. I, 4, inefficax repetit argumentum contra ve­
teres canonistas, qui etiam consuetudine ius degradandi obtineri posse docuerunt.
(215) Immo clerici alicuius dioecesis, qui forte ab ipso Romano Pontifice
ordinati sunt, a jurisdictione Ordinarii non ita eximuntur, ut ab ipso poena de­
positionis vel degradationis plecti non possint. Cfr. cap. 7, X, de maior. I, 33;
Kober, I. c. p. 338 sq., 286 sq.
(216) Pontif. Rom. 1. c. « Et est notandum, quod in hac exsecutione sententiae
non est necessaria coepiscoporum praesentia * ; Durantis, I. c. o. 5 ; Sudrez, 1. c.
disp. 30 sect. 2, n. 6. Quare Schmalzgr., h. t. n. 148 non recte tamquam neces­
sariam videtur exigere praesentiam aliorum Episcoporum vel Abbatum. Cfr. quo­
que cap. 2 de poenis in Sext. ; Kober, 1. c. p. 245 sq. ; Benedictus XIV, De synod,
dioec. lib. IX, cap. 6 n. 5.
(217) Sess. XIII, cap. 4 de ref.
(218) Cap. 27 X de verb, signif. V, 40; Pontificale Rom. 1. c. i. f. ; Kober,
I. c. p. 246.

mae tonsurae (219), ut patet evidenter ex Pontificali Romano, in
quo forma degradationis ab ordine pontificali usque ad degradationem a prima tonsura refertur. Quodsi cap. 2 de poenis in Sext.
degradatio Episcoporum non commemoratur, istud silentium facile
explicatur, quod unice de degradatione clericorum Episcopo sublec­
torum proposita fuit quaestio et data responsio. Item in Concilio
Tridentino Sess. Xlll cap. 4 de ref. clerici in presbyteratu consti­
tuti ultimo loco recensentur, neque Episcopi dissertis verbis inter
degradandos enumerantur. Ius enim Tridentinum conditum fuit de
causis communiter contingentibus in quibus Episcopi sunt compe­
tentes, sed degradatio Episcoporum est causa rara et aliunde iam
ipsi R. Pontifici reservata (220).

364. Crimina, ob quae, iure praecedenti, degradationis senten(219) Quoniam degradatio actualis principaliter respectum habet ad ordines,
ideo primo intendit privationem ordinum et potius consequenter ablationem offi­
ciorum et beneficiorum ; « Quis a dignitatibus et honoribus deponitur, sed ab
ordinibus degradatur ». Hinc in Pontificali Romano P. III. « Degradatio a prima
tonsura », « Degradatio ab ordine acolyth. » etc. secundum gradus hierarchiae or­
dinis, non iurisdictionis, ritus degradationis clericorum recensetur. Cfr. Suârez,
1. c. sect. 2, n. 2, 6; Stremler, I. c. p. 37 ; Hollweck, I. c. § 93.
(220) Nostra aetate cum partim expressa concessione Romani Pontificis partim consuetudine quadam tolerata delicta communia clericorum ad forum saecu­
lare deferantur, ex mente Ecclesiae est, ut antequam exsecutioni mandetur poena
capitalis aut carceris perpetui clerico saltem maiorum ordinum inflicta, Episcopo
detur opportunitas de delicto inquirendi et pro re nata degradationem perficiendi.
Clerici minorum ordinum, qui gravia crimina patrarunt, iam a longissimo tem­
pore in Hispania et Gallia et Belgio citra praeviam degradationem pro more
laicorum a iudicibus saecularibus etiam extremo supplicio affecti sunt. Quam praxim Ecclesia tacite saltem toleravit. Multoque minus nostra aetate degradatio cle­
ricorum minorum est practici momenti. Nam ex disciplina nunc vigente vix iam
ullus clericus manet in solis minoribus ordinibus constitutus, sed brevi tempore infe­
riores illos gradus in seminario percurrit, ut ad ordines sacros ascendat Quo
tempore in seminario exsistit, vix iam patrabit delicta degradatione digna, e semi­
nario autem expulsus vel sponte discedens habitum clericalem deponit et idcirco
ex disciplina nunc vigenti laicis aequiparatur etiam in causis criminalibus. Quare
iudex saecularis veluti post degradationem ipso iure inflictam in eundem cleri­
cum sicuti in alios laicos sine ullo scrupulo procedere potest. Nussi, Conventio­
nes, 1. c. p. 194 sq. (v. g. convent. Gregorii XVI, cum rege utriusque Sicil., a. 1834,
art. 5). Inde tamen minime sequitur, probandam esse quorundam antiquorum ca­
nonistarum sententiam, qui tenuerunt, ob quodlibet crimen, cui a legibus civilibus
inflicta esset poena ultimi supplicii, potuisse clericos degradari et foro saeculari
subiici. Cfr. Benedictus XIV, I. c. n. 7 ; Stremler, 1. c. p. 39 ; Kober, 1. c. p. 246,
230 sq.; Decr. Pii IX, 26 Sept. I860 in A. S. S. vol. Ill, p. 433.

lia ferri et exsecutioni mandari poterat, in iure communi Ecclesiae
vel pontificiis Constitutionibus nominatim expressa esse debebant
tamquam delicta degradationis poenae obnoxia (221). Eiusmodi cri­
mina sunt: I. Haeresis manifesta et contumax et a fortiori aposta­
sia a fide cap. 9 X. de haeret. V. 7. II. Falsificatio litterarum apostolicarum cap. 7 X. de crim. falsi V. 20. III. Crimen nummarium,
sed intra fines Italiae tantum iuxta Urbani VIII Const. “In suprema»
13 Nov. 1627 IV. Assassinium (222) c. 1 § 2 de homie. V. 4 in
Sext.; Clementis VIII Const. “Aequa» 18 Dec. 1595 V. Procuratio
abortus foetus animati c. 5 X. de homie. V. 12; Sixti V. Const.
"Effrenatam» 29 Oct. 1588; Gregorii XIV. Const. “Sedes Apost.„
31 Maii 1591 VI. Sodomia frequentata Pii V. Const. “Horrendum»
30 Ang. 1568 VII. Sollicitatio ad turpia in confessione sacramentali. Benedictus XIV De synod, dioec. lib. IX, cap. 6 n. 7 VIII.
Crimen usurpati ordinis presbyteratus per celebrationem Missae et
exceptionem sacramentalis confessionis c. 2 X. de cleric, non ordin.
V. 28; Clemens VIII Const. “Etsi alias» 1. Dec. 1601; Urbanus
VIII Const. "Apostolatus officium» 23 Mart. 1627; Benedictus XIV
Const. “Sacerdos in aetern.» 20 Apr. 1744 IX. Furtum hostiae con­
secratae Innoc. XI Const. “Ad nostri Apostolatus» 12 Mart. 1677;
Alexander VIII Const. “Cum alias,, 22 Dec. 1690; Benedictus XIV
Const. "Ab augustissimo» 5 Mart. 1744 (223).
Crimina, quibus in iure non expresse poena degradationis erat
adnexa, licet istis essent maiora, ab Episcopo degradatione actuali
puniri non poterant, sed servanda erat spectato iure communi nor­
ma et gradatio cap. 10 X. de iud. II. 1 constituta (224). In iure
Codicis standum delictis in ipso notatis.
(221) Benedictus XIV, De Synodo dioec. 1. c. n. 7 sq. ; Kober, I. c. p. 730 sq.
(222) Thesaurus, De poenis eccles, v. Assassinium ; Kober, I. c. p. 750 sq. de
historia huius criminis.
(223) Schmalzgr., h. t. n. 143, cuius enumeratio criminum non est satis accu­
rata. Cfr. Benedictum XIV, 1. c. et Kober, 1. c. ; Devoti, I. c. § 23; De Oliva, De
foro Ecclesiae P. Il, q. 12; Hollweck, I. c. §92; Aichner,\.c. §220. Similiter Pirhing,
h. t n. 19, cum enumeratione supra facta non plane cohaeret et suum catalogum
claudit his verbis: < denique ob aliud crimen valde enorme et Reipublicae perni­
ciosum, ut homicidium qualificatum, vel si clericus fuerit incorrigibilis et ruerit in
profundum malorum ».
(224) Cfr. quoque cap. 6 X, de poenis V, 27 ; cap. 4, X de iudic. II, 1 ;
Benedictus XIV, De Synod, dioec. lib. IX, cap. 6, n. 9 sq.; Kober, I. c. p. 79S sq. ;
Suârez, I. c. sect. 2, n. 3, 4 ; Schmalzgr.. h. t. n. 151 sq.

365. Forma et ritus degradationis realis accurate iam deseribitur a Durantis (225) et deinde pariter succincte traditur a Boni­
facio VIII in cap- 2 de poen. V 9 in Sext. Fusius vero exhibetur
nunc in Pontificali Romano sub titulo:
Degradationis forma, in
P. III. Ex ipso Pontificali Romano, fieri potest sive intra ecclesiam
sive extra illam in platea; sed iuri et traditioni videtur esse confor­
mius, si regulariter extra ecclesiam fiat. - Substantialiter consistit
in eo quod clerico vestes sacrae detrahantur, tonsura et digiti abra­
duntur, instrumenta in ordinatione tradita de manibus auferuntur,
ita ut quasi exsecratio eius fieri videatur, atque haec ad terrorem
et infamiam augendam, licet nunc specialem effectum iuridicum de­
gradationi verbali non adiungant.
Quodsi finitis omnibus caerimoniis degradatus tradi debeat cu­
riae saeculari (226), Pontifex degradator secundum Pontificale Ro­
manum efficaciter et ex corde intercedit (227) apud iudicem saecu­
larem, ut citra mortis periculum vel mutilationis contra degradatum
sententiam moderetur.
Si clericus degradatus ministris curiae saecularis tradatur aut
saltem ad instar laici foro saeculari subiiciatur (228), certum et in·
dubitatum est, iudicem saecularem de iustitia degradationis novo
processu instituto cognoscere atque sententiam ferre non posse.
Nam degradatio est actus jurisdictionis spiritualis et exercitium or(225) Kober, 1. c. p. 235; cfr. quoque Durantis, Speculum iur., lib. III, par­
tie. 1, tit. de accus. § 2.
(226) De origine huius terminologiae (aliquem tradere curiae saeculari)
cfr. Benedictum XIV, 1. c. n. 6; Devoti, 1. c. § 21, not. 2; Kober, 1. c. p. 79 sq,
160 sq. Cfr. quoque cap. 27. X de verbor. sign. V, 40.
(227) Quae intercessio in fine degradationis mansuetudini Ecclesiae et praxi
antiquae Episcoporum omnino consentanea prima vice occurrit in decretalibus
Innocentii 111 (cfr. cit. cap. 27 de verb, signif. V, 40) ; Kober, 1. c. p. 249, neque
a Bonifacio VIII, cap. 2 de poenis in Sext., fuit abrogata, sed potius tacite pro­
bata et in praxi retenta, ut iam constat ex Durantis I. c. § 2 et ex Cone. Constantiensi cum Hus brachio saeculari traderetur. Et profecto si Ecclesiae pastores vel pro
ipsis laicis in foro saeculari intercesserunt ad avertendam poenam capitalem (cfr.
Kober, I. c. p. 254 sq.), sane plane absona est accusatio Boehmeri et aliorum contra
Ecclesiam prolata, universam illam intercessionem, in favorem propriorum mini­
strorum factam, fuisse meram caerimoniam et hypocrisim. Cfr. Kobe'·, |. c. p. 269 sq.
Quo in casu Pontifex degradator nequaquam eam ob causam intercessit; ut vi­
taret irregularitatem, cum etiam omissa intercessione defectus lenitatis argui non
posset. Cfr. Suârez, De censur. disp. 47 sect. 1, n. 10 sq. ; Kober, 1. c. p. 275.
(22S) Pontif. Roman. 1. c. i. f.

dinis episcopalis, ideoque iudex saecularis legitima potestate est
destitutus (229).
Quodsi agatur de crimine, ob quod clericus degradatus est,
nihil profecto obstat, quominus iudex saecularis de crimine mixti
fori v. g. homicidii novum instituat processum neque processui
canonico stare tenetur (230). Nam de crimine mixti fori iudex sae­
cularis est competens, et cum novum processum instituit secundum
leges sui fori ut deinde sententiam ferat et exsequatur, nequaquam
sibi arrogat jurisdictionem de valore processus canonici (cfr. can.
2198) (231). Si crimen degradati clerici fuerit mere ecclesiasticum,
iudex saecularis, utpote plane incompetens in causis mere ecclesia­
sticis, tenetur stare processui et sententiae iudicis ecclesiastici, quam
exsecutioni mandare debet (232), nisi illa sit manifeste nulla vel
iniusta. Nam licet in hoc casu iudex sit merus exsecutor, certe eo­
dem favore fruitur atque exsecutor in foro ecclesiastico, qui senten­
tias manifeste nullas et invalidas exsequi non obligatur.

366. Effectus degradationis actualis, quae consistit in quadam
exordinatione sive regradatione per ordinem inversum, non est pri­
vatio ipsius ordinis. Nihilominus degradatio realis primario respicit
ordines et privationem exercitii ipsorum, per degradationem verba­
lem iam factam, sollemnius tantum promulgat; consequenter refertur
etiam ad privationem officiorum et beneficiorum, pariter degradatione
verbali iam productam, quae in degradatione reali sollemnius ad ter­
rorem aliorum denuntiatur (233).
Porro degradatio realis ex novo iure non actu privat privilegio
clericali canonis et fori, si iam praecessit degradatio verbalis; sed
privationem factam sollemniter declarat.
(229) Cap. 2, 3 X, de iudic. II, 1 ; Schmalzgr., h. t. n. 159.
(230) Schmalzgr. h. t. n. 160; De Oliva, De foro Ecclesiae P. II, q. 13 n. 13.
(231) At decet, ut iudex saecularis multum deferat iudici ecclesiastico et vicissim. Cfr. cap. 2 de except. II, 12 in Sext.
(232) Cap. 18 de haeret. V, 2 in Sext.; Schmalzgr., I. c. n. 161 ; De Oliva,
l.c. n. Isq. Si Kober, 1. c. p. 381 caput citatum 18, de haeret, carpit, quod conti­
neat negationem independentiae, quam Status in ordine ad Ecclesiam habeat, et
etiam alibi, v. g., p. 275 sq., parum accurate disserit, exinde est explicandum, quod
de supremis et fundamentalibus quibusdam principiis relationis inter Ecclesiam et
Statum et de potestate Ecclesiae nimis confusas atque adeo manifeste falsas teneat
opiniones. Cfr. Acta theol. Oenip. tom. XI, p. 387 sq.
(233) Suârez, 1. c. sect. 2, n. 2, 7.

Cum poena (234) quoque degradationis non imponatur ad tol­
lenda onera, sed ad imponenda gravamina et honores auferendos,
onera, quae consequuntur ex susceptione ordinis sacri velut inhabi litas ad matrimonium et obligatio coelibatus et recitationis divini
officii (235) degradatione per se non tolluntur.
Tandem degradatio actualis clericum degradatum reddit infa­
mem (236). Nam omnes, qui culpis exigentibus ad sacerdotium
provehi non possunt, infames sunt (237); iam vero qui propter
suas culpas a sacerdotio in degradatione deiicitur, is a fortiori ad
illud promoveri non potest. Porro omnes illi in foro ecclesiastico
saltem de facto infames sunt, quos leges civiles infames iuste de­
clarant aut propter gravissimum delictum aut propter ipsum genus
poenae (238). At qui degradatur, publica sententia declaratur reus
et convictus de aliquo publico et gravissimo delicto, immo poenam
subit ipso suo genere diffamantem. Hinc etiam ex hoc capite cle­
ricus degradatus ad ordines nondum susceptos et ad officia et be­
neficia ecclesiastica factus est omnino inhabilis.

367. Dispensatio et restitutio, si poena degradationis actualis
iuste et rite fuerit inflicta et clericus degradatus adhuc superstes
exsistat, a solo Romano Pontifice concedi potest (239). Id quod non
tantum valet de clericis, quorum depositio et degradatio Romano
Pontifici est reservata, sed etiam de aliis, in quos Episcopus ad
infligendam poenam degradationis competens est. Cfr. can. 212, § 2.
Quae restitutio profecto fieri nequit per novam ordinationem;
nam degradatione ordines in se non fuerunt ablati, sed in usu
tantum licito ligati. At cum summopere congruum sit, ut licitus
usus ordinum sollemniter restituatur, qui fuerat sollemniter ablatus,
secundum analogiam quandam cum ordinatione sacrae cerimoniae
(234) Suârez, 1. c. n. 2
(235) Sacra tamen Congregatio Concilii 13 Aug. 1707 et IS Aug. 1708 et
15 Dec. 1719, noluit decidere, quod damnatus ad triremes teneatur recitare offi­
cium divinum. Immo neque Clemens XI, cui ipsa Congregatio Concilii dubium re­
solvendum reservaverat. Ita Ferraris, 1. c. v. Degradatio n. 9.
(23Ô) Suârez, 1. c. n. 5.
(237) C. 2, C. VI, q. 1 = cap. Angilrami.
(238) Cit. c. 2, C. VI. q. 1.
(239) Pontificale Roman. 1. c. - Post talem degradationem iuste et rite factam
solus Romanus Pontifex cum tali dispensat ·; Suârez, I. c. sect. 2, n. 10 ; Schmalzgr.,
h. t. n. 140, 150; Kober, 1. c. p. 284 sq.

in restitutione congruenter adhiberi possunt (240). Quodsi clerieus degradatus appellaverit et innocentiam suam probaverit, a for­
tiori in ordines pristinos restituendus est. Verumtamen restitutio
propter degradationem iniuste inflictam, cum nullo modo habeat
vim dispensationis, ab Episcopo fieri potest neque ad Romanum
Pontificem est recurrendum, ut per sensum contrarium etiam eru­
itur ex Pontificali Romano I. c. (241).

CAPUT XXVI

De poenitentiis et remediis poenalibus
(Lib. V, iit. 38 X, de poenitentis et remissionibus)

Fontes: Grat. deer, tract, de peanit. C. XXXH, q. 3. - Comp. 1, I. V. tit 33
d. poenit et remiss.; Compl. Π (V, 17) cod. ; Compl. Ill (V, 20) de poenit;
Compl. IV (V, 14) eod. ; Compl. V (V, 17) de remiss. - Deer. Greg. IX, 1. c. ;
Deer. Bonif. VIII (V, 10) d. p. et r. ; Const. Clem. V (V, 9) eod. ; Extravg. com.
(V, V) eod. - Cone. Trid. sess. XIV doctr. de s. poenit. Sacr. sess. XXIV cap. 8
de ref. de poenit. publ. sess. XXV, cap. 6, deer, de indulg. - Deer. Clem. P. VIII
ed. Sentis p. 183. - Instr. S. C. Episc. et Reg. 11 Jun. 1888.
Scriptores ; Commentât, iur. Decret- in h. t. - S. Ray mundus, Summa I. III,
tit 34. - Devoti, Inst. can. lib. II, tit. 2, cect. 4. - Theol. dogmat. et mor. de
sacr. paenit. et de indulg. - Thesaurus, De poenis, P. I, cap. 2. - Thomassin.
Vet et Nov. Ecclesiae disc. P. I, 1. 11, cap. 10-16; Sirmond, Hist, paenit. publ.;
Frank, Die Bussdisciplin ; Jungmann, Diss, in hist. eccl. tom. II, pag. 137 sq. ;
Funk, in Kirchenlex. v. Bussdisciplin II, 1561 sq. ; Schmitz, Die Bussbûcher; Pignataro, De disc, paenit. prior, saec. ; Bloetzer, in Act. Theol. Oenipont. tom. XI,
p. 483, 593 sq.; Hinschius, Syst. d. K. Kirchenrecht, t. IV et V, criterio protestantico ; Meurer, suo modo in Archiv f. k. K., tom. 49, pag. 177 sq. ; Kahn, Le
delit et la peine, p. 95 sq. ; Lega, De iudic. tom. IV, n. 278 sq. ; Chelodi, lus
poenale, η. 55.

Praenotiones
368. Historice de iure Decretalium. Conexionem huius ti­
tuli cum praecedenti titulo de poenis in ordine legali iuris Decret.
his verbis declarabat Schmalzgrueber, lib. V, tit. 38: « Post poenas,
(240) Cfr. c. 65, C. XI, q. 3 ; Pontificale Roman. 1. c.
(241) Suârez, 1. c. ; Schmalzgr. h. t. n. 150 ; Kober, I. c. p. 284.

a

-

396

CAPUT XXVI

quae imponuntur in foro externo, tractandum nunc est de poenis,
quae imponuntur in foro interno sive poenitentialL· De his agit prima
rubricae praesentis pars. At quia poenae istae seu poenitentiae saepe
relaxantur, in altera rubricae parte agitur de remissionibus ». Simili
ratione illam conexionem declarabant Pirhing in prooemio huius
tituli et Pichler, qui auctores cum aliis antiquioribus sub hac ru­
brica agunt de Sacramento Poenitentiae (1). Quae declaratio cone­
xionis erat coacta quaedam defensio ordinis legalis non omni ex
parte perfecti, quem illi Auctores de more sequebantur. Profecto
tacite intelligitur, disputationem de poenitentiis esse conexam cum
iure criminali Ecclesiae; sed poenitentia, ut est sacramentum, po­
tius coniungenda erat cum tractatione de ceteris sacramentis. Porro
indulgentiae, quae sunt remissiones sive relaxationes poenarum tem­
poralium Deo debitarum referuntur ad idem forum divinum in quo
sacramentum poenitentiae suam exercet vim et efficaciam; nequa­
quam enim indulgentiae sunt merae remissione poenarum canonica­
rum in foro ecclesiastico per condonationem vel dispensationem (2)
factae.
At poenitentiae pro foro externo impositae ad ius poenale per­
tinent in quantum saepe substituuntur veris poenis. Nec minus ad
ius poenale pertinent remedia delictorum praeventiva, per quae ius
poenale perficitur ac veluti completur et efficacius obtinet finem, ad
quem ordinatur. Quae poenitentiae et remedia poenalia merito dici
possunt media disciplinaria coercendi delicta.
(1) At Reiffenstuel his verbis hunc titulum orditur: «Agitur in hoc titulo
praecipue de virtute et Sacramento Poenitentiae. Verum quia haec materia peni­
tus theologica est, et de hac theologi ex professo tractant, nil de ea hic agentes
lectorem ad theologos et nostram theologiam moralem remittimus. Illa dumtaxat
breviter tangentes, quae circa sigillum sacramentalis confessionis ad ius canoni­
cum spectare videntur, videlicet de iudicio et poenis frangentium sigillum con­
fessionis ». Quae animadversio si erat probanda relate ad ius poenale, ad quod
certe non pertinet tractatio de Sacramento Poenitentiae ; non tamen videtur accu­
rata quoad puram et simplicem remissionem ad auctores theologiae moralis, cum
non minus in sacramento Poenitentiae quam in aliis sacramentis plures sint quae­
stiones vere et proprie canonicae, quae extra provinciam canonistarum non sunt
(2) Cfr. v. g. diet. Gratian ad c. 7, C. Il, q. 3; cap. 3 X ne cler. Ill, 50.
Prop. 19, Lutheri damnata a Leone X in bulla « Exsurge Domine » 15 lun. 1520.
(Denzinger-Bannwart n. 759). Const. Pii VI « Auctorem fidei- prop. damn. 40;
Palmieri, De Poenitent. p. 492 sq. ; Beringer, Les indulgences (a. 1905) v. I,
p. 17 sq.

Remissis ad locum ubi agitur de ceteris sacramentis quaestio­
nibus canonicis (3) de sacramento poenitentiae; hoc loco proprio
Codex agit de poenitentiis et remedis poenalibus, in quantum sunt
complementum iuris poenalis Ecclesiae.

§ 1. De remediis poenalibus
369. Remedia poenalia potius quam ad expianda delicta, ipsa
delicta antevertunt, et impediendo ne publicus ordo graviter laeda­
tur, efficiunt ut non sit recurrendum ad gravius illud medium iudicii
criminalis contra delinquentem et ad sanctionem stricte poenalem.
Praesertim sunt media praeventiva sive contra delictum sive con­
tra relapsum illius qui iam deliquit. Possunt esse separata a poe­
nis vel cum illis coniuncta: semper tamen habent illum scopum,
ut saltem a gravioribus delictis committendis praeservent et id­
circo merito etiam dicuntur remedia praeventiva. Poenalia vocan­
tur quia important aliquam poenalitatem, nam molestiam et dede­
cus quoddam afferunt. Idcirco ipsis applicandis locus non est,
nisi obiectiva et subiectiva culpa externa habeatur, quae tamen
ad rationem delicti fortasse non pertingat, et pro culpabili sit occasio
vel periculum veri delicti et facile scandalum in fidelibus inducat.
Ita, v. gr., visitationes aut familiaritates clerici cum personis diversi
sexus, praesertim continuatae sine manifesta probanda causa, certe
(3) Quaestionibus canonicis procul dubio adnumerantur disquisitiones quas
hoc loco improprio instituebant Commentatores iuris Decretalium, v. gr., de obli­
gatione ex lege quoque ecclesiastica fidelibus imposita peccata sua statis tempo­
ribus confitendi (cfr. cap. 12 X, h. t.; Schmalzgr. 1. c. n. 7 sq.; Pirhing, 1. c. n. 11 sq.) ;
de obligatione medicorum in iure decretalium statuta monendi infirmos de con­
fessione sacramentali instituenda (cfr. cap. 13. X h. t. = cap.22. Cone. Lateran. IV
a. 1215 iunct. Pii V, Const. < Super gregem ■» 8 Mart. 1566 et Cone. Rom. a. 1725
in Collect. Lac. tom. I p. 352 sq., 455 sq., et Benedictus XIV, Inst. eccl. 22;
Schmalzgr., h. t. n. 101 sq. ; Pirhing, h. t. n. 15 sq. ; Kober, in Act. theolog. Tu­
bing, torn. 55 p. 660 sq. ; Santi, h. t. n.7); de iure fidelium exigendi administrationem sacramenti poenitentiae (cfr. S. C. Inq. 17 lun. 1715 et 17 Dec. 1868,
in Collect. S. C. de Prop. F. η. 644, 955; S C. de Prop. F. 2 lun. 1835, 30 Apr.
1862, in cit. Collect., 929, 932, iunct. η. 928, 930; Cone, provinc. Utraiect, a. 1865
in Collect. Lac tom. V, p. 829 ; Kober, D. Kirchenb. p. 287) etiam tempore in­
terdicti (cfr. c. 11 X h. t.) vel ultimi supplicii (cfr. cap. 1 h. t in Clem.; Pirhing,
I. c. n. 24 sq.) ; de privilegio sibi eligendi confessarium (cfr. cap. 16 X h. t. ; cap.
2 h. t in Sext.) ; Schmalzgr., n. 45, 46. Pariter quaestiones de competentia et
capacitate administrandi sacramentum.

continent transgressionem legis, v. g., can 133 quae illam familiari­
tatem vetat; attamen per se et in communibus adiunctis adhuc non
constituit verum delictum : nihilominus potest pro clerico esse occasio
vel periculum delicti committendi et dare aliis occasionem aliquod
malum de tali clerico suspicandi ideoque in ipsis scandalum inducere.
Clarum est quod provida gubernatio exigit remotionem illius occa­
sionis, evitationem delicti, ablationem damni quod ex scandalo sequi
posset. Id obtinetur per remedia poenalia, quae in hoc casu erunt
stricte praeventiva. Quod si in casu particulari clericus lapsus sit
in delictum sanctione poenali puniendum, facile accidere potest ut
in delictum relabatur, nisi certae cautiones adhibeantur. In tali casu
poenae poterit adiungi remedium poenale, quod poenam complebit
et erit praeventivum relate ad relapsum et simul erit complementum
sanctionis respectu delicti praecedentis, cuius iteratio quaeritur evitari.
Interdum tamen iure Codicis remedia poenalia directe ipsam pu­
nitionem respiciunt quatenus vel ad substituendam poenam ordinan­
tur (can. 1933, § 4), vel ad eam augendam, praesertim in recidivis
adhibentur (can. 2309, § 4, 2311, § 2).

370. Usus huiusmodi remediorum, quamvis ibi hoc nomine non
donentur, iam satis aperte commendatur a Concilio Tridentino
Sess. Xlll, c. 1, de ref. ubi Episcopis sive ordinariis iudicibus in
memoriam revocatur officium pastoris, quod imprimis habent, atque
inde infertur < ita praeesse sibi subditis oportere, ut non in eis dominentur, sed illos tamquam filios et fratres diligant eiaborentque ut
hortando et monendo ab illicitis deterreant » etc. — Tridentini ve­
stigiis inhaerens S. C. Ep. et Reg. in Instructione 11 lunii 1880, qua
ordinabat processum summarium pro causis criminalibus clericorum»
non omisit media disciplinaria et praeventiva inculcare ex illo prin­
cipio, quod in art. I praefixit : < Ordinario indici pastorale onus in­
cumbit disciplinam correctionemque clericorum a se dependentium
curandi, super eorundem vitae rationem vigilando remediisque utendo
canonicis ad praecavendas apud eosdem et eliminandas ordinis per­
turbationes. Qua in Instructione inter remedia enumerantur monitio,
correptio seu reprehensio, praeceptum, vigilantia. Quae ibi de cleri­
cis subditis sunt dicta, pari ratione ad subditos laicos ex eodem prin­
cipio sunt extendenda. Nec dubium esse potest, quin ius poenale
alicuius societatis eo sit perfectius, quo cum aptis poenis ad coer­
cenda delicta melius coniungat efficacia media praeservandi subditos

;

a delictis committendis, seu cum iure poenali strictius accepto aptius
consociet sic dictam politiam poenalem sapienter ordinatam (4).

371. Quatuor in Codice recensentur a leviori ad gravius pro­
cedendo: 1. monitio, 2. correptio, 3. praeceptum, 4. vigilantia. —
Modus ea adhibendi his principiis continetur:
I. Monitio et correptio. Si cuiusdam ratio agendi ea sit, ut Su­
perior fundatam suspicionem habeat eum in proxima occasione
delicti committendi versari, aut eo magis si ex peracta inquisitione
generali sive speciali delictum iam commisisse valde probabile quam­
vis non plene probatum videatur, locus est monitioni; si vero etiam
scandalum vel gravis ordinis perturbatio orta sit locus datur cor­
reptioni (can. 2307, 2308).
Utraque potest fieri vel ab Ordinario personaliter, vel per aliam
idoneam personam vel etiam per epistolam, et peculiaribus accommo­
danda est condicionibus sive personae sive facti de quo agitur,
quibus emendatio commendetur aptis propositis consiliis·. Ex natura
rei, quae reprehendenda sint clare exponi debent, secus correptio
est inutilis, et reprehenso copia sese defendendi dari debet, sine
qua facultate non emendationem et resipiscentiam promovet sed
exasperationem excitat.
Utraque pariter aut semel aut pluries fieri potest pro prudenti
Superioris iudicio.
Tam monitio quam correptio potest esse publica vel secreta.
Publica fit aut coram notario aut coram duobus testibus aut per
epistolam duobus exemplaribus confectam, quorum alterum in actis
retinendum, alterum delinquenti intimandum est per apparitorem
aut per publicos tabellarios, receptae aut repudiatae exhibitionis
fidem exposcendo (can. 2309, § 2) (5); secreta tali forma iuridica
(4) Cannignani Elementa iuris crimin. p. 189 sq. « de poenis correctoriis
atque de iis, quas politiae vocant ; Cremani, De iure criminali § 38 ; Pertile, Storia
dei diritto penale, § 204, p. 659 « Provvedimenti per prevenire i delitti ». Cfr. Ana­
lecta Iur. Pont. tom. XIX, col. 1115 sq. tom. XX, col. 68 sq. ; Lega, 1. c. tom. IV,
p. 348; Pierantonelli, Praxis fori eccl. p. 67 sq. ; Boriero, Manuale per processo
canonico criminale e disciplinare, Appendice III, p. 367. « Procedura Paterna > ;
Droste, 1. c. § 74 sq. ; Laurentius, Inst. iur. eccl. n. 346; Smith, The new proce­
dure etc, p. 24 sq. ; Baart, Legal Formulary, p. 427 sq ; Planchet, Procedimientos
edesiasticos p. 6 sq.
(5) Videtur huic casui applicandum, quod generali modo edicitur canone
2143, § 3 « qui impedit quominus monitio ad se perveniat, habeatur pro monito >.

caret, licet de ea etiam constare debeat aliquo documento in secreto
archivo Curiae asservando (cit. can. § 5).
Monitio secreta passim etiam dicitur paterna per oppositionem
ad publicam quae dici solet legalis seu iuridica (6). At monitio
canonica, de qua hic est sermo non est confundenda cum moni­
tione mere exhortativa et amicabili seu caritativa, quae ab Episcopo
detur ex benevolentia seu pastorali officio (7), quae non provenit
ex potestate poenali nec poenalis remedii naturam induit, qualis est
monitio de qua agitur hoc loco Codicis.
Gravior profecto est correptio (seu reprehensio, obiurgatio)
quam monitio; correptio publica fieri tantum potest adversus reum
de delicto convictum vel confessum. Quae publica correptio si in
processu criminali infligatur certis servatis sollemnitatibus, dicitur

er

(6) In hac re non est constans modus loquendi adhibitus in fontibus et in
doctrina DD. In Instr. S. C. EE. et RR. a. 6. monitiones quae vere sunt cano­
nicae ita distinguuntur ut confundatur forma secreta cum paterna et opponitur
monitioni quae fiat in forma iuridica quae profecto est publica, quamvis forma
publica seu iuridica componi optime possit cum secreto, et generaliter loquendo
praestat ut secreto modo fiat, excludendo publicitatem notitiae et retenta sola
iuridica publicitate. Alii, velut Vermeesch-Creusen, Epitome III n. 502 paternam
vocat monitionem, quae fit a Superiore tamquam duce morali societatis imper­
fectae ex potestate dominativa ad procurandam emendationem; cui opponit cano­
nicam factam a Superiori iurisdictionali vi iurisdctionis ; qui modus explicandi
veritatem continet, quae tamen ad hunc locum non pertinet, cum hic agatur de
solis monitionibus canonicis. Illud tamen videtur asserendum monitionem, si modo
paterno fiat, fieri debere secreto, atque haec potest esse ratio cur paterna et
secreta monitio canonica pro eadem habeatur prout opponitur publicae quae
etiam iuridica seu legalis dici potest, et publicitate notitiae ut plurimum caret.
Unde inter duplicem speciem monitionis, de qua in can.2309, § 1, illud videtur
esse assignandum essentiale discrimen, quod monitio secreta probatione legi­
tima destituatur, unde sanctionem poenalem non admittit in casu inobedientiae.
(7) Hanc quoque monitionem, quae est mitissima et antiquissima, fieri etiam
posse ab Episcopo non est dubitandum : nam si ex evangelio vel ipsi fratri per­
missum atque adeo praeceptum est, ut fratrem delinquentem cum caritate moneat,
a fortiori Superiori ecclesiastico competit, ut subditos delinquentes tamquam pa­
ter moneat ; immo pro mansuetudine Christi, cuius vestigia sequitur Ecclesia, sua­
vior ille procedendi modus, quantum fieri potest, omnino est praemittendus, an­
tequam Superiores ecclesiastici severiora adoptent remedia. Cfr. Cone. Trident
sess. XIII, cap. 1, de refor. ubi Episcopis aliisque Ordinariis in memoriam re­
vocatur « ita praeesse sibi subditis oportere, ut non in eis dominentur, sed illos
tamquam filios et fratres diligant elaborentque ut hortando et monendo ab illi­
citis deterreant etc. ·■.

iudicialis et speciale institutum iuridicum constituit, de quo in par­
ticulari tractant Codicis canones 1947-1953 (cit. can. § 3).
II. Si monitiones et correptiones incassum cesserint, ulterius
proceditur, per praeceptum “quo quid agere quid ve evitare prae­
ventus debeat, accurate indicatur, cum poenae comminatione in casu
transgressionis,,. Est praeceptum poenale peculiare, ad quod recurri
etiam potest, cum ex monitionibus et correptionibus effectum spe­
rare non liceat, quod non est facile praesumendum (can. 2310 iunct.
cit. Instr. S. C. n. 7, 8).
Hoc remedium ex natura rei requirit praeviam facti notitiam,
immo praeviam plenam probationem delicti vel admissi vel proxime
admittendi, si quando detur non praemissa monitione quia ex ea
effectus non sperabatur : tale enim praeceptum habet vim sententiae
condemnatoriae sub condicione suspensiva (8). Intimari autem debet
forma legali, oblata opportunitate defensionis.
III. Demum potest Ordinarius “si casus gravitas ferat, et prae­
cipue si agatur de eo qui in periculo versatur relabendi in idem
delictum„, eum de quo agitur submittere vigilantiae (can. 231, § 1).
Cum vigilantia sit res valde odiosa et famam laedens, nonnisi
cum moderatione hoc remedio utendum est. Superioris est statuere
a quo et quibus normis vigilantia exercenda est, quibus vigilatus
obtemperare debet.
Porro vigilantia occurrit in iure etiam ut medium processuale
(cfr. can. 1646, § 2; 1957), et ut exasperatio poenae (cfr. 2234) (9).

§ 2.

De poenitentiis

372. Poenitentia quatenus distinguitur a poenis vindicativis et
censuris est operis externi et laboriosi frequentatio ab Ecclesia im­
posita, et a fidelibus acceptata ad congruam pro culpa satisfactio­
nem Deo et Ecclesiae praestandam et ad emendationem delinquentis
et cautionem contra relapsum (10).
Quare poenitentia hoc loco non intelligitur illa, quae sponte
et libere sine ulla interventione auctoritatis ecclesiasticae suscipi(8) Cfr. Lega, 1. c.
(9) Lega 1. c. ; cit.
(10) Schmalzgr. h.
cap. 2; Meurer 1. c. p.

n. 288.
Instr, n. 8 ; Chelodi, I. c. n. 55, 6.
t. prooem. ; Zallinger h. t. § 291 ; Thesaurus I. c. P. I,
177 sq.

tur (11). Scopus principalis poenitentiae est culpae vindicativus ;
unde, non exclusa satisfactione Deo exhibita, praesertim imponitur
in satisfactionem Ecclesiae exhibendam ad reparandum scandalum
ex crimine ortum. Scopus autem medicinalis a poenitentia non est
exclusus, qui consistit in delinquentis emendatione et praeservatione a relapsu. Differt autem a poena vindicativa in qua principaliter
spectatur tutela laesi ordinis socialis ecclesiastici atque illius repa­
ratio. Porro poena vindicativa etiam independenter a consensu de­
linquentis ipsique invito imponi potest, poenitentia vero indiget
acceptatione poenitentis, immo ab ipso poenitente regulariter accipit
exsecutionem et idcirco etiam insinuatur discrimen a censura, quae
fertur in contumacem (12). Inde tamen minime sequitur, poenitentem
non posse cogi ad acceptandam poenitentiam ; sicut enim cogitur
poenitens in foro poenitentiali sive sacramentali per denegationem
absolutionis (13) ita multo magis poenitentia publica in foro externo
imponi potest et ad illam acceptandam sub poena et sub denegata
reconciliatione cum Ecclesia peccator vere cogi potest (14).
373. Poenitentia ab Ecclesia imposita dividi potest in sacramentalem, quae in foro sacramentali iniungitur et a theologis dog­
maticis et moralistis explicatur, et in canonicam, quae in foro externo
Ecclesiae a competente superiore ecclesiastico infligitur (15), de qua
unice est sermo in iure poenali. Quae poenitentia canonica denuo
subdividitur in sollemnem (16), et in non sollemnem sive communem.
Illa cum certis ritibus et sollemnitatibus fuit suscepta et finita v. g.
(11) Tertullian.. De poenit. cap. 9. (Migne P. L. I. 1243. sq. ; Meurer 1. c
p. 179 sq. ; Schmitz 1. c. p. 19 sq.
(12) Thesaurus 1. c. cap. 2. ; Hinschius 1. c. tom. V. p. 89, tom. IV, p. 820.
(13) Cone. Trid. Sess. XIV cap. 8 de sacr. poenit.; Prop. 15 damn, ab
Alex. VII, 24 Sept. 1665: Palmieri I. c. p. 483 sq.; De San 1. c. 681 sq.
(14) Thesaurus 1. c. ; Hefele I. c. tom. I p. 244 ad c. 1 Cone. Neocaesar.
(314-325). Quare errant Meurer 1. c. p. 183 sq. et Hinschius 1. c. tom. IV p. 696
715, si putant repugnare ipsi notioni verae poenitentiae, ut quis ad illam suscipiendam cogatur. Cfr. quoque Hinschius 1. c. tom. V p. 85 sq. Multo magis
Hinschius 1. c. p. 697 errat, ubi ad explicandos textus Tertulliani et Cypriani,
suis theoriis protestanticis manifeste contrarios, absque ullo solido fundamento
historico fingit mutationem constitutionis Ecclesiae medio illo tempore post aeta­
tem apostolicam introductam esse.
(16) Schmitz 1. c. p. 20 sq. 33 62, cui Hinschius 1. c. t. V p. 101 immerito
contradicit; Pirhing h. t n. 2. 3.

initio et in fine quadragesimae; haec licet in facie Ecclesiae et pu­
blice perageretur, tamen istis ritibus et sollemnitatibus caruit. Deni­
que poenitentia canonica potuit esse eminenter publica, quatenus
coram omnibus fidelibus in facie Ecclesiae fuit persolvenda, aut
occulta vel secreta, quatenus in loco quodam abscondito v. g. mo­
nasterio peragi potuit et debuit (17).
Poenitentiae publicae, quae in antiqua Ecclesia fuerunt intro­
ductae et potissimum rubrica huius tituli iuris Decret, aliqua ratione
innuuntur, iam inde a saeculo 14 ex praxi Ecclesiae recesserunt (18),
v. g. poenitentia cap. 2 X. h. t. occisori presbyteri statuta (cfr.
Schmalzgr. h. t. n. 98 sq.) neque ab ipso Concilio Tridentino (19)
neque a Synodis particularibus (20) denuo efficaciter fuerunt restau­
ratae. Multo magis penitus ab usu recesserunt sollemni modi pu­
blicam poenitentiam peragendi per antiquas illas poenitentium sta­
tiones. Quare universa illa disputatio de poenitentiis canonicis sol­
lemni ratione et cum antiqua publicitate peragendis nostra aetate
habet potius momentum historicum et archaeologicum, non
practicum, et solummodo eatenus sua utilitate non caret, quatenus
ex vicissitutinibus historicis huius institutionis ecclesiasticae de poe­
nitentiis publicis et doctrina catholica de poenitentia illustratur et
solidius vindicatur contra adversarios et vigens quoque disciplina
canonica de poenitentiis, poenis, remissionibus, indulgentiis melius
cognoscitur. Quae fusior disquisitio historica, potius quam in textu
iuris canonici, specialibus monographiis est instituenda, nec in or­
dinario cursu etiam superiori iuris canonici est proponenda, sed
historiae ecclesiasticae et studio privato relinquenda.
Fundamentum hodierni iuris habetur in praescripto Cone. Trid.
sess. XXIV, cap. 8 de refor. “Quando ab aliquo publice et in mul­
torum conspectu crimen commissum fuerit, unde alios scandalo offen­
sos commotosque fuisse non sit dubitandum, huic condignam pro mo­
il?) Schmitz 1. c. p. 51 sq. 63 sq. ; Gratian, diet, ad c. 61 D. 50; Bernar­
dus Pap., Summa lib. V tit. 33 §§ 3, 4 ; Hostiensis, Summa aurea lib. V t 38
n. 55; Hinschius I. c. t. IV p. 816 sq. t. V p. 94 sq. 104 sq. 115 sq.
(18) Innoc. IV, Comment, in cap. 7 X h. t. ; Hostiensis, Summa lib. I tit
24 n. 3; Benedictus XIV, De synod, dioec. lib. XI cap. 11 n. 4; Funk, Kirchenlex. v. Bussdisciplin p. 1576, 1587; Schmitz 1. c. p. 799.
(19) Sess. XXIV cap. 8 ref.; iunct. Thesaurus 1. c. cap. 2.
(20) Cfr. Funk, Kirchenlex. v. Bussdisciplin p. 1588 sq. Schmitz 1. c. et alios
DD. inter scriptores citatos.

do culpae poenitentiam publice iniungi oportet, ut quos exemplo sun
ad malos mores provocavit, suae emendationis testimonio ad re­
ctam revocet vitam

cr

374. Prout referuntur ad ius poenale et ex potestate coercitiva
in foro externo imponuntur, poenitentiae iniunguntur praesertim in
finem reparandi scandalum et obtinendi probationem resipiscentiae
et firmi propositi emendationis; atque duplicem habent effectum:
vel ut delinquens mitiori poena puniatur et maiorem per sacros
canones statutam effugiat; vel ut poenae iam incursae et forte iam
ex parte expiatae, per dispensationem superioris, remissionem ob­
tineat intuitu illius poenitentiae voluntarie admissae atque peractae
(can. 2312, § 1).
Quare poenitentiae haud raro substituuntur poenis; quae sub­
stitutio relinquitur prudentiae Superioris, i. e. Ordinariorum, modo
per poenitentias substitutas aeque aut melius obtineatur finis poe­
narum ecclesiasticarum, ut videlicet reparetur scandalum datum et
obtineatur delinquentis emendatio. Unde non infligitur in plenam
expiationem peccati seu delicti, et apte poenitentia coniungi potest
cum aliquo remedio poenali sicut cum poena, quae forte ob adiunctam poenitentiam mitior infligitur loco gravioris, quae de iure
infligi posset. Quare hoc ipso quod non intenditur adaequata vin­
dicta, sed potius reparatio scandali et mutatae voluntatis argumen­
tum “non tam secundum quantitatem delicti, quam secundum poenitentis contritionem poenitentia moderanda est, pensatis qualitati’ bus personarum et delictorum adiunctis». Ob similem rationem
“ob delictum aut trangressionem occultam numquam poenitentia
publica imponenda est» (can. 2312, § 2, 3).
Aptas poenitentias pro singulis casibus eligere pertinet ad pru­
dentiam Superioris. Codex, aliis aptis non exclusis, sequentes enu­
merat: preces, peregrinationes, pietatis opera, ieiunia, eleemosynas,
exercitia spiritualia (can. 2313).

PARS TERTIA

DE SINGULIS DELICTIS ECCLESIASTICIS
EORUMQUE POENIS

Prooemium
375. Postquam generalis et fundamentalis disputatio de crimi­
nibus et poenis in foro ecclesiastico receptis absoluta est (1), iam
in specie disserendum est, quaenam legum sive divinarum sive
humanarum violationes ab Ecclesia catholica tamquam vera delicta
seu crimina expressis verbis sint notata; quae poenae sive vindica­
tivae sive medicinales, spirituales et temporales, ferendae vel latae
sententiae, singulis criminibus in communi iure canonico (2) etiam
ex disciplina nunc vigente sint statutae; quo ordine iudiciario forte
speciali in puniendis certis delictis v. g. haeresis sit utendum (3).
II. Qua in re facile liquet, hac tertia parte non comprehendi
negligentias in observandis meris consiliis vel monitionibus vel
commendationibus Superiorum ecclesiasticorum, neque peccata mere
interna contra leges divinas commissa. Porro ab ista disquisitione
speciali excludendae sunt omnes quoque transgressiones etiam ex(1) Cfr. Muenchen 1. c. tom. 11 p. 18 sq. ; Schiappoli 1. c. p. 845; Lega
1. c. n. 322 Cfr. quoque Berner 1. c. p. 288 sq.
(2) Hinschius I. c. tom. IV p. 743 sq. 830 sq., tom. V p. 157 sq. 237 sq.
2« sq., tom. IV p. 699 sq. 797 sq., tom. V p. 1 sq. historica et iuridica me­
thodo suo modo intellecta agit de delictis et poenis ecclesiasticis et statuta potius
particularia iuris antiqui et decreta universalia iuris indiscriminatim recenset,
quae non raro accuratius fuissent discernenda.
(3) Cfr. v. g. de crimine sollicitationis ordinem iudiciarium publicatum a
S. Cinq. 20 Febr. 1867 apud Sentis, Decretal. Clem. P. VIII p. 42 sq. ; de
delicto simonae: Pirhing 1. c. lib. V tit. 3 n. 142 sq. ; Hinschius 1. c. tom. V
p. 346 not. 2 i. f.

ternae et graves legum divinarum et humanarum, quibus in communi iure canonico aut nulla poena expressis verbis est statuta
nequidem indeterminata, quae prudenti arbitrio iudicis ecclesiastici
sit relicta.
III. Iure antiquo delictorum capitalium tres principales species
(4) recensebantur, i. e. apostasia a fide, homicidia, delicta carnis:
magna pars criminum ecclesiasticorum sub triplici illa specie tamen
comprehensa fuerunt; sed, ut patet iam ex canonibus Concilii llliberitani (5) (a. (300-306), alia quoque delicta inter crimina eccle­
siastica fuerunt adnumerata (6).
Praeeunte iure romano, in Decretalibus primo loco recensentur
delicta contra Deum et religionem, (lib. V. tit. 3-9 21 26); mox
sequuntur crimina contra homines patrata et imprimis contra vitam
hominis per varia homicidia (1. c. tit. 10-15); contra iura coniugalia
et alia castitatis praecepta (t. 16 17); contra bona fortunae (tit. 17,
18 19 32 36); contra honorem et bonam famam (tit. 20,22,26,36).
Ultimum denique locum occupant delicta clericorum (tit. 4, 5, 9,14,
24, 25, 27, 31).
Quae divisio commode reduci potuit ad aptam divisionem in
crimina clericis et laicis communia et in crimina solis clericis propria
(7). Illud tamen grave habebat incommodum ius praecedens, quod
lib. V Decretalium non contineret enumerationem completam om­
nium delictorum cum suis poenis; multae enim poenae erant spar­
sae per varias Constitutiones et Decreta Pontificia: variae etiam
poenae usu et praxi contraria tamquam abrogatae habebantur.
Codex autem lib. V, P. 111 completam exhibet delictorum cum
respectivis poenis enumerationem ad instar modernorum Codicum
criminalium.

êr

(4) Cone. Hliberit. (a. 300-306) c. 1, 5, 12; Concil. Ancyr. (a. 314) v. g. c.
5, 20, 21, 22, 23 cfr, quoque canones Cone. Arelat. I (a. 314); Cone. Neocaesar.
(a. 314-325) ; Pitra I. c. tom. 1 p. 61 ; Schmitz 1. c. p. 23 ; Hinschius 1. c. tom.
IV p. 746 t V p. 232.
(5) Cfr. c. 20, 52, 54, 74 cit. conc.
(6) Cfr. c. 2, 3, 6, 7 Conc. Chalced. (a. 451); S. Basil., epist. can.;S. Aug.
in c. 1 D. 81 et c. 18, 19. C XXXI q. 4; Smchitz 1. c. p. 21 de « libello » a
S. Cipriano commemorato.
(7) Muenchen, I. c. p. 265 ; Schiappoli, I. c. n. 223 sq L. II, tit. I <Delitti
communi ecclesiastici » tit. II < Mancanze disciplinari dei chierici » ; Katz, I. c.
p. 57 sq. ; Hollweck, 1. c. p. 162.

IV. In recensione delictorum apta divisio sese prodit ipso or­
dine titulorum. Primo loco ponuntur delicta clericis et laicis com­
munia (tit. 11-16); deinde (tit. 16 ad finem) delicta clericorum pro­
pria. Successive ponuntur: a) delicta contra fidem et unitatem Ecdesiae (tit. 17); b) contra religionem (tit. 12); c) contra auctoritates,
personas, res ecclesiasticas (tit. 13) ; c) contra vitam, libertatem, pro­
prietatem, bonam famam, bonos mores; d) tit. 16 ponit delicta in
administratione, susceptione ordinum et aliorum sacramentorum;
e) contra obligationes proprias status clericalis vel religiosi - reli­
giosi autem accensentur clericis (tit. 17); /) in collatione, susceptio­
ne, dimissione dignitatum, officiorum, beneficiorum (tit. 18); g) in
abusu potestatis vel officii ecclesiastici (tit. 19).
Unde apparet primo loco poni delicta contra Deum et contra
religionem (8); deinde contra homines et eorum bona. Inter
haec ultima primo loco ponuntur quae sunt contra ipsam societa­
tem ecclesiasticam et contra personas quae habent in Ecclesia pu­
blicam auctoritatem (9) ; deinde contra singulares et privatas perso­
nas eorumque bona, contra vitam, libertatem, famam, bonos mores
etc.; ultimo loco delicta quae sunt clericorum propria.
(8) Cfr. Regolamento penale Gregorii XVI lib. II, tit 1 agit: «Dei delitti
che hanno relazione alia religione ed ai suoi ministri » ; deinde tit 2 < Dei delitti
di lésa maestà». — Cfr. quoque Pertile, Storia dei diritto penale, p. 434 sq. de
legibus criminalibus fori saecularis ante pseudo-reformationem Protestanticam.
(9) Cfr. Palmieri, De Rom. Pontif. de fine potestatis ecclesiasticae; Muenchen,
I. c. p. 272 sq. de crimine laesae maiestatis etiam in Ecclesia, v. gr., c. 18 Conc.
Chalced. n. 451 ; (Hefele, 1. c. t. II, p. 522); c. 21, 22, 23, C. XI, q. 1, cap. 5, de
poenis V, 9 in Sext. cap. 5 de poenit. V, 9 in Extravg. com. Quodsi Hinschius,
1. c. tom. V, p. 228 sq. 235, 237, 266 sq. contendit, Ecclesiam catholicam in le­
gibus suis criminalibus etiam iuris Decretalium principaliter et substantialiter cri­
mina persecutam esse propter intéressé hierarchicum « ad conservanda funda­
menta potentiae suae (Machtstellung), non ad supprimenda communia delicta et
emendationem populi », partim rem in sese legitimam et in omnibus codicibus
criminalibus fori saecularis admissam, immo ab ipso Hiuschius in favorem potestatis
drills pro aris et focis propugnatam, falsis et iniuriosis nominibus denotat, et pro
suis praeiudiciis subiectivis sine ullo fundamento obiectivo explicat, partim res
manifeste falsas, quae factis non comprobantur, audacter asserit. Similibus prae­
iudiciis imbutus de iure poenali Ecclesiae disserit Schiappoli, 1. c. p. 664 sq.

Sectio I
DE COMMUNIBUS DELICTIS ECCLESIASTICIS

Codicis Titulus XI
DE DELICTIS CONTRA FIDEM ET UNITATEM ECCLESIAE (1)

CAPUT XXVII

De apostasia (can. 2314)
(Cfr. lib. V, de apost. et reiter. bapt.; tit. 6 de ludaeis et Saracenis et eorum servis) (2)
Fontes: Decret. Grat. c. 97 C. I, q. 1 cum. diet. Grat.; c. 24,25, C. Π, q. 7;
C. XX, q. 3; C. XXIII, q. 7, 5.-CompI. 1,1. V, t. 5 de ap. et r. b. ; Compl.IIl,
1. V, t. 6 de apostatis ; Compi. V, 1. V, t. 5, de ap. et schismaticis. — Decretales
Gregor. IX, 1. c. ; cap. 13 de haeret. V, 2 in Sext ; Cone. Trid. Sess. VII de bapt
can. 7, 11, 14; Sess. XIV cap. 11 de ref. Sess. XXV, cap. 4 de regul. — Decre­
tal. Clem. P. VIII. ed Sentis p. 167 sq. — Benedictus XIV, Const. « Inter omnige­
nas » 2 Febr. 1744 § 3 sq. ; Const. « Quod provinciale Concil.
*
1 Aug. 1754;
Const. < Si datam » 4 Mart 1748. — Pii IX, Const. « Apost. Sedis » 12 Oct. 1869.
Scriptores : Comment iur. Decretal, in titulos supra cit. ; S. Raym., Summa
1. 1, t. 7 de apostat — Zech. De iudic. crimin. § 170 sq. tiit. 14 d. ap. r. b.; De­
voti, I. c. tit. 3 de apostasia; De Luca, De delict, et de poen. p. 104 sq. ; Aichner,
Compend. iur. eccles. § 216 (3). — Muenchen, 1. c. p. 357 sq. ; Passerini, De homin.
statibus tom. Ill, q. 189, ar. 8; A meno, De delict, et poen. p. 22 sq. ; Lega, De
iudiciis eccl. t. III. p. 413 ; Ferraris, 1. c. v. Apostasia ; Thesaurus, De poenis eccl.
P. II, v. Apostasia cap. 1 sq. v. Baptisma reiterantes, v.

er

(1) S. Thomas, I. c. 2, 2, q. 10, art. 3, q. 20 art. 3 ; Lehmkuhl, 1. c. vol. I,
vol. I, η. 1226.
(2) Cfr. quoque lib. I, tit. 16, X de sacramentis non iterandis; et in iure
Romano Cod. lustin. lib. 1, tii. 6, ne sanctum baptisma iteretur; tit. 7 de apos­
tatis ; tit. 5 de haereticis et Manichaeis et Samaritis ; Regolamento pen. Gregor. XVI,
art. 32 : « La cognizione e punizione dei delitti contro la religione appartiene ai
tribunali ecclesiastici ».
(3) Cfr. de infidelitate et apostasia ex theologis : S. Thom. t. c. 2, 2 q. 10,
art. 3, q. 12, art. 1 ; Lugo, de virtute fidei divinae disp. 18, 19; Suârez, De fide,
disp. XVI ; Tanner, De fide, q. Vlll, dub. 5, 6.

Praenotiones
376. Cum illa delicta gravissima habeantur, quae directe sunt
contra Deum, peccata virtutibus theologicis opposita delicta gravis­
sima sunt dicenda, i. e. infidelitas, desperatio, odium Dei. Inter
quae delicta sane odium Dei est ex genere suo summum peccatum
et nonnisi secundo loco collocanda est infidelitas (4). At ratione
perversitatis morum, qua infidelitas vel ipsum fundamentum et radicem sanctitatis destruit (5) atque in apostasia gravissimam rebel··
lionem in Ecclesiam et completam recessionem a corpore Ecclesiae
sibi habet adiunctam, apostasia tenet primum locum inter externa
delicta directe contra bonum sociale Ecclesiae commissa, de quo
ante alia omnia videtur agendum. Quare mirum non est, quod
Ecclesia crimina apostasiae atque haereseos semper tamquam delicta
ecclesiastica maxime detestanda summo rigore prosecuta sit (6).
377. Apostasia, (αποστασία) quamvis generatim denotare possit
quamlibet retrocessionem a Deo, sive per inobedientiam in quoli­
bet peccato mortali contra mandatum divinum commisso, sive per
defectionem a statu religioso vel clericali, tamen simpliciter et com­
muniter designat solam recessionem a Deo, quatenus homo fidelis
per fidem coniungitur Deo (7). Sed defectio a statu religioso vel
clericali non est huius loci.
I. Notio, divisio, historia apostasiae a fide

378. Notio et divisio. Apostasia a fide est totalis defectio a
religione Christiana per baptismum suscepta (can. 1325, § 2) (8).

J

(4) S. Thomas, 1. c. q. 20, art. 3; Lugo, 1. c. disp. 18, sect. 2.
(5) S. Thomas, 1. c. q. 10, art. 3, «Unde manifestum est, quod peccatum in­
fidelitatis sit maius omnibus peccatis, quae continguunt in perversitate morum. Secus
autem est de peccatis, quae opponuntur aliis virtutibus theologicis, ut infra di­
cetur quaest. 20, art. 3» Lugo, 1. c. disp. 18 n. 49.
(6) Schmitz, Bussbûecher u.d. Bussdisciplin der K. p. 23.
(7) S. Thom. 1. c. q. 12t art. 1 ; Lugo, 1. c. n. 95 sq. ; Muenchen, 1. c. p. 357,
362; c. 94, C. H, q. 3. Quod verbum αποστασία praesertim dicitur de militibus,
qui ducem atque exercitum relinquunt {Xenophon, Cyrus 1. IV, c. 5 § 11), qui la­
tine dicuntur desertores, et si ad hostes transeunt, transfugae.
(8) S. Thom, 1. c. 2, 2 q. 12 art. 1 ; Schmalzgr. h. t. n. 1-2 ; Lugo, 1. c. disp. 18,
n. 95 sq.

Apostasiae a fide catholica quinque species vel modi principa­
les enumerari possunt. Etenim potest quis ita deficere a fide ca­
tholica, ut prorsus abiecta religione Christiana transeat ad religionem
ludaicam aut ad Muhameti sectam aut ad paganismi superstitiones
aut reiecta omni revelatione positiva praetendat sequi religionem
et honestatem quandam mere naturalem aut ad atheismi placita
perversus nullam omnino religionem sive positive revelatam sive
naturalem amplectatur (9).

379. Notae historicae. Primis saeculis religionis Christianae
delictum apostasiae inter tria delicta capitalia principem locum oc­
cupavit (10). Imprimis apostasiae ad ludaisnuini triplex quidam gra­
dus distinguebatur; alii enim omnino repudiata religione Christiana
ad ludaicam transierunt (11); alii religionem Christianam non peni­
tus abiectam cum iudaica studuerunt commiscere ad novam quandam religionem efficiendam (12); alii denique religionem Christia­
nam non abiecerunt neque dogmatica placita ludaeorum amplexi
sunt, sed ludaicis ritibus et consuetudinibus adhaerebant (13).
Similiter Christiani primorum saeculorum, qui religionem Chri­
stianam deserentes ad ethnicos transierunt et apostatae vel praeva­
ricatores vel “lapsi „ fuerunt appellati, pro diversis formis et modis
apostasiae distinguebantur in thurificatos, sacrificatos, libellaticos seu
acta facientes. Quorum libellaticorum iterum triplex fuit species (14).
Finitis persecutionibus in antiquo imperio romano rarius iam
occurrunt canones contra apostasiam a fide catholica ad pagani­
smum. At ex ludaeis (15) et propagata religione Pseudoprophetae
Muhameti nova pericula apostasiae orta sunt, cum in aliis regioni(9) Devoti, 1. c. § 1.
(10) Cfr. C. 4Ô, Cone. IHiberit. (a. 300-306); c. 22, Cone. Arelat. (a. 314);
c. 1 sq. Cone. Ancyr. (a. 314); Schmitz, I. c. p. 23; Hinschius, 1. c. tom. V,p. 157.
(11) S. Epiphanias, De ponder, et mens. n. 14, 15 (Migne, P. Gr. XLI1I,
260 sq.) de Aquila apostata; S. lustin., Apolog. I, n. 31 (Migne 1. c. VI, 375 sq.
(12) Cod. lust 1. I, tit. 9 de ludaeis et Caelicolis.
(13) Can. Apost. 70; c. 49-50 Cone. IHiberit (a. 800-306); c. 37, S, Cone.
Laodic. (a. 343-381); Devoti, 1. c. §§ 2, 3.
(14) Devoti, 1. c. §§ 4, 5, sq. ; Kraus, Real-Encycl. vv. Libellatici, Lapsi;
Kober, D. Deposition p. 614 sq.; P. Allard, Histoire des persécutions pendant la
première moitié au 111 siècle, p. 335 sq. ;
Hist. eccl. I, p. 129 sq.
(15) Cfr. c. 59, 64: Cone. Tolet. IV (a. 633) = c. 24, C. II q. 7 de ludaeis
baptizatis et apostatis; Kober, [. c. p. 621 sq. ; Schiappoli, 1. c.

bus potius contra perversam quandam retentionem consuetudinum
ethnicarum, Ecclesiae atque principibus Christianis esset pugnandum
(Ιό). Inde ex saeculo duodecimo non paucae sanctiones canonicae
reperiuntur, quae non latae fuerunt in formalem apostasiam, sed
contra cooperationem et cohabitationem cum Saracenis vel ludaeis
(17), quibus ad ipsam apostasiam via parabatur aut saltem integritati
fidei atque morum honestati gravissimum periculum imminebat (18).
Quaestio de apostatis etiam post Concilium Tridentinum prae­
sertim ex terris missionum (19) et imperio Turearum (20) in tribunabulis romanis fuit discutienda et nostra aetate “liberorum cogitato­
rum,, practica exsistit ideoque in Const. “A post. Sedisn a Pio IX
censurae in apostatas fuerunt retentae.

II. Vis et ambitus apostasiae a fide

380. 1. Ad delictum apostasiae a fide catholica constituendum
imprimis requiritur, ut quis totam Christi religionem neget et dese­
rat; minime vero opus est, ut transeat ad aliam religionem falsam,
sed si penitus abiecta fide catholica atheos factus sit, nihilominus
verus apostata habetur (21).
Porro delictum apostasiae sensu stricto tantum committitur ab
eo, qui per baptismum sive sacramentum fidei religionem Christia­
nam profitens et amplectens in Ecclesiam catholicam vere et visibi­
liter fuit receptus (22). Quare catechumeni, qui catechesim deserentes
ad templa Deorum transibant, sane sensu latiori apostatae dici po­
tuerunt (23): etenim signo crucis in fronte accepto, manuum im(16) Cfr. c. 15, 16 Cone. Arei. IV (a. 541); c. 14 (Cone. Roman, a. 743, c. 9)
C XXVI, q. 7 ; Kober, 1. c. p. 713 sq.
(17) Cfr. cap. 6, X de Iud. V, 6; cap. 24 Cone. Later. III, a. 1179; Hinschius,
I. c. tom. V, p. 159.
(18) Cfr. de vetito illo commercio cum ludaeis iam c. 50 Cone. Illiber. (a.300306); c. 12 Cone. Venetie. (Vannes) a. 465; c. 40 Cone. Agath. (a. 506) =c. 14,
C 28 q. 1 ; c. 17 (Cone. Arven. a. 535) C. XXVIII, q. 1 ; Schiappoli, 1. c. p. 855.
(19) Collect. S. C. de Prop. F. η. 1640 sq.
(20) Bened. XIV, cit. (Const, 'Inter *
omnig. « Quod *
.
provinciale
(21) Devoti, 1. c. § 1 ; Schmalzgr. h. t. n. 2, 3; Lugo, I. c. disp. 18, n. 96;
D'Annibale, in Const. « Apost. Sed. » n. 29 ; Noldin, De delict, et poen. n. 50 ;

i

Schiappoli, 1. c. p. 854.
(22) Lugo, I. c. n. 97.
(23) L. 2 Cod. Theod. XVI, 7.

;

·

positione cerfisque precibus aliqua ratione ad ingressum in Ecclesiam
fuerunt initiati atque generale nomen Christianorum consecuti sunt
.
(24)
At huiusmodi desertio catechumenorum certe est minus de­
lictum quam defectio baptizatorum et sensu stricto apostasiae de­
lictum non constituit. Nam sicut novitius nequit deficere a statu
religioso, quem actu nondum habuit, ita etiam catechumenus ante
baptismum ab illo statu communi Ecclesiae, qui solo baptismo su­
scipitur, non potest recedere.
Apostasiae delictum, quod in foro externo Ecclesiae iudicio et
poenis subicitur, solis actibus internis non sufficienter constituitur,
sed actibus externis etsi non publicis manifestetur necesse est (25).
Quodsi quis verbis vel factis extrinsecus tantum profiteatur
apostasiam a fide, animo tamen intrinsecus fidem catholicam se
retinuisse dicat, in foro externo eodem modo in eum tamquam
contra apostatam est procedendum atque in simili casu contra hae­
reticos (26); certe asserenti de animo interno difformi dictis vel
factis externis credendum non est, nisi adsertum concludentibus
argumentis probet.
II. Extra omne delictum apostasiae constituti sunt, qui vi ab­
soluta et physica ad actus externos apostasiam significantes com­
pelluntur (27); qui vero cedunt vi conditional!, a delicto apostasiae
immunes non sunt, saltem cum illi externi actus vergunt in con­
temptum fidei et animarum damnum, licet minus graviter delin­
quant, quam qui sponte et libere fidem catholicam deserue­
runt (28).
(24) Devoti, 1. c. lib. II. tit 2 § 29 sq. ; Kraus, 1. c. v. Katechumenen n. 3, 5;
c. 39. Cone, llliber. (a. 300-306); innet. Hefele 1. c. torn. I, p. 172 sq. ; c. 6 Cone.
Arelat (a. 314); c. 7 Cone. Constantin. I, a. 331, falso adseriptus, cfr. Hefele, 1. c.
tam. II, p. 27 sq. ; Devoti, 1. c. lib. IV, tit. 2 § 1 ; Weiss, I. c. p. 431, sq., ubi re­
fertur sollemnis sponsio seu pactum cum Christo (ουνταγή, συνθήκη), a quo per
cultum idolorum merito tamquam desertor considerari poterat; Bareille apud
Vacant, Dictionn. de théolog. torn. II, coi. 1972 sq.
(25) Cfr. de simili materia c. 4 Cone. Neocaesar. (a. 314-325); c. 14, D. 50
'Cogitationis poenam nemo patitur·»·, Schmalzgr., h. t. n. 4.
(26) Cap. 3 de haeret. V, 2 in Sext. ; de foro interno, si assertio illa de fide
animo retenta veritate nitatur, cfr. Schmalzgr., I. c. n. 4, 5.
(27) Can 2205 iunct. can. 3 Cone. Amyr. (a. 314) = c. 32, § 2.
(28) Can. 1325, § 1; 2205, §2.3; 2229, § 3, n. 3. cfr. c. 4-9 cit. Cone.
Ancir.; cap. 13 de haeret. V, 2 in Sext.; Muenchen, I. c. p. 358 sq. ; Suârex, De
censuris disp. IV, s. 3, n. 12 sq. ; disp. VI, s. 3, n. 6.

:

381. Scholion. In apostasiae delicto speciali modo fuerunt
considerati complices et cooperatores etiam credentes, receptores, deftnsores, et fautores apostatarum (29). Cuius complicitatis rei exsi­
stere possunt tum fideles (30) tum infideles sive ludaei (31)
sive Saraceni (32) atque eo in casu Ecclesia per tribunal Inquisitio­
nis contra ipsos infideles processit. Cfr. cit. Const. Clementis IV
et Gregorii XI; Lago 1. c. disp. 19 n. 33 sq.; Bangen D. roem.
Curie p. 102; Hinschius 1. c. torn. V. p. 473 sq. 300 sq. Sed iure
Codicis imputabilitas et poena condelinquentium sive in hoc sive
in alio quovis delicto determinatur per principium generale in cc.
2209, 2231 ; de poenis vero infligendis infidelibus non amplius pot­
est esse quaestio, licet habeat Ecclesia ius sese defendendi a ve­
xationibus infidelium.

III. De poenis ecclesiasticis apostasiae a fide

382. 1. De poenis ecclesiasticis apostatarum a fide illud gene­
rale principium erat tenendum, nullam in iure canonico statutam
esse poenam haereticorum, quae non sit lata etiam in apostatas et
vicissim ab apostatis nullam incurri poenam, a qua haeretici sint
immunes (33). Idem valet de iure Codicis cum extensione ad schi­
smaticos.
Cuius legislationis canonicae facile assignari potest ratio. Nam
quamvis desertio totalis religionis Christianae sensu magis stricto
dicatur apostasia et maiorem quandam importet malitiam quam ne­
gatio tantum partis religionis Christianae, tamen etiam haeresis vero
et proprio sensu, non tantum improprio, potest dici apostasia, et
apostasia et haeresis in sua temeritate substantialiter non differunt.
Quare merito eaedem poenae infliguntur haereticis et apostatis (34).
(29) Cfr. cap. 13 de haeret., in Sext. ; Pii IX, Const. « Apost. Sed. » n. 1 ;
Bueceroni, Comment, de Const. < Apost. Sed. » n. S ; Hilarius a Sexten, I. c.
p. 106 sq.
(30) Cfr. c. 9 Cone. Ancyr. (a. 314).
(31) Clementis IV, Const. « Turbato corde » 26 Iui. 1267, § 3.
(32) Gregorii XI, Const. ■■■Admodum *
dolenter 3 Aug. 1872 § 3.
(33) Cap. 13 de haeret, in Sext; Lugo, 1. c. disp. 18 n. 96; Tanner, 1. c.
q. VIII, dub. 6; Schmalzgr., b. t. n. 6; Hinschius, 1. c. tom. V, p. 158 sq., 473 sq.
(34) Schmalzgr., h. t. n. 6 de diverso rigore in foro saeculari ex iure antiquo.

414

CAPUT XXVH

Quae ratio valet quoque de schismaticis, si, ut plerumque accidit,
schisma sit connexum cum pertinacia erroris in fide.
II. Ex poenis spiritualibus etiam nunc omnes a Christiana fide
apostatae et omnes ac singuli haeretici aut schismatici ipso facto
incurrunt excommunicationem speciali modo Romano Pontifici re­
servatam (35). Sunt praeterea irregulares ex delicto (can. 9851).
Quodsi moniti non resipuerint privandi sunt beneficio, digni­
tate, pensione, officio aut alio quovis munere, quod habeant; prae­
terea declarandi sunt infames : clerici vero, iterata tamen monitione,
deponendi sunt. Quae poenae vindicativae sunt ferendae sententiae.
Quodsi delictum fuit commissum per transitum ad sectam acatholicam aut per publicam adhaesionem eidem sectae factam, tum
clerici tum laici sunt ipso facto infames infamia iuris; clerici vero,
monitione incassum praemissa, ipso facto quovis officio sunt pri­
vati et degradationi obnoxii (can. 2314).
Porro notorii apostatae aut sectae schismaticae vel haereticae
addicti carent ecclesiastica sepultura: quodsi factum notorium sit,
illa privari debent post editam de incursa excommunicatione sen­
tentiam declaratoriam (can. 1240, n. 1° 2°) (36).
III. Poenae temporales, quae ex iure antiquo (37) Ecclesiae
(35) Cfr. Pii IX, Const. « Apost. Sedis * n. 1 ; D’Annibale, in Const. « Ap.
Sedis. > n. 1;
(36) Cfr. Kober, 1. c. p. 475; Schmalzgr., 1. V, tit. 7, de haeret, n. 120 sq,;
Thesaurus, 1. c. v. Haeresis, ubi n. 3, ubi n. 5 sq., etiam alias inhabilitates re­
censet atque praesertim illam ad dignitatem Rom. Pontificis iuxta Pauli IV, Const.
* Cum ex apostolatus officio » 15 Febr. 1559, § 6. At quoad electionem Rom. Pon­
tificis unice standum est Const. Pii X, < Vacante Sede Apostolica » 25 Dec. 1904.
De illa vero Pauli IV, Const, et aliis actis eiusdem R. P. contra Card. Morone,
cfr. quae disserit Pastor, Gesch. d. Pâpste, tom. VI, p. 538 sq.
(37) Qua in re ceteris legislatoribus praeivit ius Romanum Imperatorum
Christianorum, e quibus apostasia fuit considerata ut delictum publicum gravissi­
mis poenis coercendum, v. gr., confiscatio bonorum sancita est in apostatas ad
iudaismum transeuntes (a. 357) L. 1 C. de apostat I, 7 ; facultas impetendi testa­
mentum in ordine ad obtinendam eius annuliationem interesse habentibus facta
et per quinque annos a morte durans, si probetur defunctum apostatam a reli­
gione Christiana fuisse atque ad paganismum vel iudaismum transiisse (a. 383)
L. 2 C. eod. ; inhabilitas ad testamenti factionem activam et passivam et ad testi­
ficandum in iudicio (a. 391) L. 3 C. eod.; tandem poena mortis a Theodosio et
Valentiniano fuit decreta (a. 439) in eum, qui invitum servum vel ingenuum in
apostasiam traduxisset. De historia illarum poenarum temporalium cfr. Pertile,
Storia dei diritto penale § 194, p. 434 sq. ; Kober, 1. c. p. 731 sq., qui tamen

contra haereticos eorumque receptores, defensores, fautores fuerant
statutae, profecto nostra aetate in foro saeculari neque contra hae­
reticos neque contra apostatas admittuntur, immo sine dubio plures
etiam in foro ecclesiastico iamdiu sublatae esse censebantur (38).
In Codice vero non fuerunt innovatae excepta infamia canonica.
383. Scholion. Contra apostatas a fide, etiamsi huiusmodi
dum erant infantes aut mortis metu, non tamen absolute aut prae­
cise coacti, baptizati fuerunt, eodem modo fuit procedendum atque
contra haereticos, si fuissent de suo delicto legitime confessi aut
convicti. Cfr. infra dicenda de procedura contra haereticos.
384. Absolutio excommunicationis. I. Excommunicatio
quam incurrunt apostatae, haeretici, schismatici in foro quidem con­
scientiae Sedi apostolicae est speciali modo reservata, et quoad abso­
lutionem in tali foro Episcopus maiorem potestatem non habet quam
simplex confessarius (39). Talis reservatio et exclusio aliorum a fa­
cultate absolvendi pariter obtinet pro foro externo, cuius fori vin­
culum est quaevis poena non exclusa censura, can. 2253 iunct.
can. 2237, ex quo altero canone patet non dari Ordinariis iure
facta historica non semper recte explicat (cfr. Lago 1. c. disp. 24, sect. 2, 3) et
Hinschius, I. c. tom. IV, p. 790 sq., 844 sq., tom. V, p. 157 sq., 36 sq., ubi inter
poenas vere ecclesiasticas, sed temporales et poenas saeculares non satis distin­
guit; Schmalzgr. I. c. n. 123 sq.
(33) Cfr. iam pro saeculis elapsis ; Thesaurus, 1. c. n. 4 ; Schmalzgr., I. c,
n. 171 sq. iunct. 123, 124, 137 ; Santi, 1. V, tit. 7, n. 14 sq. ; Cavagnis, 1. c. p. II.
n. 156 sq., 183 sq. ; Muenchen, 1. c. p. 325.
(39) Antiquitus, ex celebri cap. '■Liceat·· Cone.Trid. sess. XXIV, cap. 6 de
ref. non est dubium, quin Episcopi haberent facultatem absolvendi ab haeresi
occulta, in quo capite, non solum non excluditur haeresis, sed nominatim expri­
mitur: «Idem et in haeresis crimine in eodem foro conscientiae eis tantum, non
eorum Vicariis, sit permissum ». Deinde vero Bulla Coenae sustulit Episcopis
illam facultatem, atque ita sustulit, ut ad illam recuperandam nec valeret Bulla
Cruciatae, ut declaravit Gregorius XIII const. « Officii nostri * 22 Sept. 1572; nec
lubilaeum, ubi pro ceteris casibus reservatis satis ampla dabatur facultas, ut de­
claravit Alexander VII, decr. Sti. Officii 23 Mart. 1656. Pariter non fuit recuperata
per const. ‘Apostolicae sedis », ut voluit Penacchi cum in eadem expresse exci­
piantur censurae speciali modo S. Sedi reservatae, quarum prima est haec ipsa.
Codex quoque similiter can. 2237.
A iure facultas tantum tribuitur S. R. E. Cardinalibus (can. 239) : cfr. Pagel­
lam S. Poenitentiariae n. 3.

communi neque pro foro interno neque pro foro externo facultatem ad hunc casum sese extendentem.
Si tamen delictum ad forum externum Ordinarii loci quovis
modo deductum fuerit, sive per publicam vel privatam denuntia­
tionem, sive etiam per voluntariam confessionem, idem Ordinarius,
non vero Vicarius Generalis sine mandato speciali, resipiscentem,
praevia abiuratione iuridice peracta alisque servatis de iure servan­
dis, sua auctoritate ordinaria in foro exteriori a censura absolvere
potest. Ita absolutus absolutione fori externi, quae valet etiam pro
foro interno (can. 2251), potest deinde a peccato absolvi a quolibet
confessorio in foro conscientiae; nam apostasia, haeresis, schisma
non sunt peccata reservata ratione sui, sed tantum ratione censurae
reservatae (can. 894) (can. 2314, § 2).
II. Delinquens resipiscens, per spontaneam seu voluntariam con­
fessionem potest comparere coram quolibet loci Ordinario ut a
censura absolvatur, nec necessarius est recessus ad proprium Or­
dinarium, est autem recursus ad forum externum non praecise ad
forum iudiciale. E contra ut post denuntiationem citetur ad forum
criminale servandae sunt leges de foro competente. Ordinarius hac
in re utitur potestate ordinaria ideoque delegabili.
Abiuratio praemittenda habetur ut iuridice facta, si fiat coram
Ordinario vel eius delegato et saltem duobus testibus, ita ut de
ea in foro externo constare possit (Instr. S. O. 20 Iui. 1859); quam
abiurationem, praeter humilem confessionem et satisfactionem si
casus ferat, praecedere debebit publica retractatio erroiumad scan­
dalum auferendum. Atque haec sunt, quae complectitur clausula
“servatis de iure servandis». Ipsum autem S. O. haud raro testes
abiurationis non requirit, sed admittit documentum scriptum et
subscriptum a faciente et a recipiente abiurationem.
III. Forma absolutionis et reconciliationis diversa est, prout
agitur de baptizatis in haeresi vel de apostatis aut haereticis ab
Ecclesia catholica egressis.
a) Pro baptizatis in haeresi, Episcopus sequi potest formam in
Pontificali Rom. P. III contentam; Episcopi delegatus saltem quoad
substantiam servare debet formam praescriptam in Instr. S. O. 20
lui. 1859.
Praemittenta est investigatio de baptismo. Quodsi aut habendus
sit dubius aut per inquisitionem nihil de eo sciri potest ita ut bap­
tizandus sit sub conditione, hic ordo servandus est: Abiuratio et

professio fidei - baptismus conditionatus - absolutio a censuris confessio sacramentalis et absolutio conditionata. - Quodsi bapti­
smus est omnino certus et certe validus, tantum exigenda abiuratio
cum professione fidei, quam sequitur absolutio.
Professio fidei non est illa Pii IV, sed specialis contenta in
cit. Instr. S. O. a 1859 (Collect. S. C. P. F. ed. 1907, n. 1178, item
in Monitore eccl. t. VIII, p. 130).
A conversis infra annos 14 non exigitur formula abiurationis,
sed sola fidei professio.
Si conversi veniunt ex schismate graeco adhibetur formula
specialis Gregorii XIII cum additionibus factis a 1868; si ex aliqua
alia secta Orientali, formula extensa vel abreviata ab Urbano VIII
approbata in S. O. cum additionibus factis a 1899 (Collect, cit. n.
1496, not. 1, § I, 11, III).
b) Pro baptizatis haereticis ab Ecclesia cath. egressis habentur
aliae formulae abiurationis et professionis fidei, formulae sc. datae
pro apostatis in genere et pro sic dictis veteribus catholicis.
Facta professione et abiuratione et subscripta eius formula, se­
quitur ritus Ritualis Rom. tit. Ill de Poenit. cap. Ill de absolutione
ab excommunicatione in foro externo.
385. Scholion. I. De reiteratione baptismi. Reiteratio baptis­
mi criminosa iure Codicis non recensetur directe inter delicta ec­
clesiastica poenis obnoxia; porro cum neque ex natura rei neque
ex usu loquendi vera apostasia dici possit (40), per se sub delicto
apostasiae subsumi non potest et solum extrinseca quadam ratione
in imitationem compilationis Bernardi Papiensis (41) et Codicis
lustinianei (42) in Decretalibus Gregorii IX (V, 9) apostasiae fuit
adnexa, licet potius alteri titulo fuisset reservanda (43).
II. Quae reiteratio baptismi (44) quatenus constituit delictum
(40) Crr. c. 118 § 1, D. IV, de consecr. ; Muenchen, I. c. p. 362 sq.; S. Ray­
mond, I. c.
(41) Compl. I, I. V t. J. de apost. et reiter. bapt.
(42) Cod. 1. I t. 6 ne sanctum baptisma iteretur; t. 7 de apostatis.
(43) Lib. 1, tit. 16 de sacramentis non iter.; Ponsius, I. c. p. 53 sq.437.
(44) Cfr. c. 65, D. 50; c. 5, D. 51 ; c. 3, D. 93; c. 10, C. I, q. 7 ; c. 4 1 ;
C XXIII, q. 7; c. 117, 118, D. IV, de cosecr. ; cap. 2, X h. t. ; Cone. Trid.
Sess. VII, can. 9, de sacr. ; c. 11 de bapt. ; Schmalzgr., h. t. n. 36 sq. ; Thesaurus,
I. c. v. « Baptisma reiterantes > ; Hollweck, 1. c. p. 323.
27

ecclesiasticum (45) est novus baptismus hominis iam certo et valide
baptizati sive absolute sive conditionate, ex certa scientia aut ex
gravi temeritate collatus.
HI. Origo criminosae reiterationis baptismi repetenda est ex
falsa doctrina de nullitate baptismi haereticorum (46). Unde qui ex
isto errore dogmatico baptismum iteraret, etiam haeresis delictum
committeret. Qui error dogmaticus, cum iam a multis saeculis sit
eliminatus, ordinarie istius delicti memorata causa nunc non
amplius exsistit, sed potius ex superstitione (cfr. cap. 2 X. h. t.)
vel ex temeraria negligentia origo est repetenda. Quae superstitiosa
vel temeraria iteratio semper est sacrilegium, quod poenis arbitrariis
est compescendum ad normam generalis canonis 2325.
IV. Reiteratio baptismi si eo modo fiat, ut quis merito sit
suspectus de haeresi vel ipsam haeresim rebaptizantium profiteatur,
tribunali S. Officii subiicitur (47).

CAPUT XXVIII

De haeresi
(Lib. V, tit. 7 de haereticis) (1)

Fontes: Decrer. Grat. c. 17 D. 30; c. 32, D. 50; C. I, q. 7 ; C. XXIII, q. 7;
C. XXIV, q. 1, q. 3, c. 37 sq. ; c. 118, D. IV de consecr. — Compl. I, I. V, t. 6,
de haereticis; Cpl. Ill, 1. V, t IV, d. h.; Cpl. IV, I. V, t. 5 d. h. et Manichaeis;
Cpl. V, 1. V, t. 4 de haeret. — Decretal. Greg. IX, 1. c. ; Decret. Bonif. VIII, I. V,
t. 2d. h.; Const Clem. V, I. V, t 3 de h.; Extravg. com. 1. V, t. 3 de haeret Decretal. Clem. P. VIII, ed. Sentis p 103 sq., ubi recensentur Const. * Apost
*
Sed.
inde a Cone. Irid. — Pii IX, Const. « Apost. Sedis ».
Scriptores : Commentât iur. Decret, in h. t. — S. Raymundus, Summa 1. I,
t. 5 de haeret, et fautorib. eor. et ordinatis ab eis. — Zech, 1. c. t. 12, de haeresi;
Devoti, I. c. tit. 4 de haeresi, tit. 7 de libris improb. lect. tit. 8 de haeret pravit
(45) De poenis statutis a iure rom. cfr. Cod. Justinian. 1. c.
(46) Hefele, 1. c. tom. 1, p. 104 sq., 206, 427, 633.
(47) Thesaurus, 1. c. n. 3; Bangen, 1. c. — Poenae iure Romano sancitae
contra delictum reiterationis baptismi (L. 2, 3, C. ne sanet, bapt iter. I, 6) iam
pridem abrogatae sunt. Crr. Thesaurus, 1. c.
(1) Cod. iustin 1. 1, t. 5 de haeret, et Manich. et Samarit. ; Novell. 132, edic­
tum de fide, Novell. 131, de interd. collegiis haereticor.

inquisitor. — Muenchen, I. c. p. 315 sq. ; Ferraris, 1. c. vv. Haeresis, Haereticus;
Thesaurus, I. c. v. Haeresis ; Ojetti, 1. c. v. Haeresis, Haereticus ; Ballerini-Palmitri, I. c. t. 11, n. 79 sq.; Bouix, De iud. eccl. tom. Il, p. 365 sq. — Ponsio,
Le. I. V, t. 3 de haereticis; Kraus, Real-Encyclop. v. Haeret.; Hinschius, I. c.
lom. IV p. 158 sq., 449 sq. (2).

Praenotiones
386. Definitio (3). Haeresis (αϊρεσις) ut est delictum ecclesia­
sticum, definitur : Error hominis baptizati pertinax, et externus contra
aliquem articulum fidei ab Ecclesia catholica declaratum (can.
1325, § 2).
387. Divisio. Haeresis secundum generalem significationem
dividitur in obiectivam et subiectivam (4). Illa est obiectum veritati
revelatae oppositum, quod falso creditur vel asseritur ab haeretico:
haec est actus, quo haereticus obiectivae haeresi adhaeret. Porro
distinguitur haeresis materialis et formalis. Prior est solus assensus
intellectus obiectivae haeresi datus, sed absque voluntatis pertinacia
et dolo; altera non solum est error intellectus propter assensum in
haeresim obiectivam, sed est etiam peccatum in voluntate propter
pertinaciam coniunctam errori. Denique fit divisio haereseos internae
sive mentalis et externae. Illa consistit in actibus mere internis erronei
iudicii intellectus de haeresi obiectiva et pertinacis voluntatis neque
verbis vel signis vel factis concludentibus extrinsecus manifestatis;
haec autem internae haeresi adiungit sufficientem manifestationem
externam sive verbis sive signis vel factis concludentibus expressam.
Ex his divisionibus huc proprie tantum spectat haeresis externa,
quae sola in foro externo constituit delictum poenis ecclesiasticis
obnoxium. Quae haeresis externa dividitur in occultam et publicam.
(2) Cfr. ex theologis S. Thomas, Summa th. 2, 2 q. 11 de haeresi; Lugo,
l.c. disp. 20 sq.; Alph. de Castro, De insta haereticorum punitione, De potestate
legis poenalis; Tanner, De fide q. XI ; Becanus, Manuale controv. 1. V ; Lehmkuhl,
Tbeolog. mos. I, n. 298 sq. II, 921 sq. — Cfr. quopue Cap. 10 X h. t. ; L. 4 § 4,
L 19 Cod. h. t. I, 5 de crimine laesae maiestatis divinae; Schmalzgr., 1. V, tit. 6,
n. 2; Lugo, I. c. disp. 18 n. 96.
(3) De nomine huius delicti cfr. c. 27 (S. Hieronym.) C. XXIV, q. 3; Kraus,
I. c.; Muenchen, I. c. p. 316; Ballerini-Palmien, 1. c. n. 79.
(4) Lugo, 1. c. disp. 20 n. 1 ; Muenchen, 1. c. p. 315 sq.

Atque occulta haeresis dicitur haereseos internae externa manifestatio
iis verbis vel signis facta, quae suapte natura vel institutione vel ex
circumstantiis ad exprimendam mentem haereticam apta et sufficien­
tia sunt, in foro autem externo probari non possunt. Haeresis autem
publica dicitur illa, quae ita extrinsecus manifestatur, ut ad forum
ecclesiasticum deduci et in legitimo iudicio rite probari possit (5).
Quae publicitas importat actualem vel saltem valde probabilem ex
facti adiunctis divulgationem (can. 1197, 1°).
Denique divisio haereseos in toleratam et non toleratam potius
spectat ad forum saeculare; nam in foro ecclesiastico omnes haereses indiscrimination condemnantur et haeretici poenis saltem spiri­
tualibus subiiciuntur (6). At in foro saeculari (7) nunc passim de
facto omnes haereses sive haereticae societates, quae cum pace et
tranquillitate publica et ordine sociali videntur posse componi, sunt
toleratae i. e. non solum immunes sunt ab omnibus poenis fori sae­
cularis, sed etiam non obstant consecutioni omnium favorum et iurium ordinis civilis et socialis sive publici sive privati, immo cum
plena libertate et cum ipsa protectione potestatis civilis exerceri et
defendi et propagari possunt, dummodo ordo publicus non turbetur
et conveniens quaedam forma servetur. Verum nostra quoque aetate
in ipso foro civili exsistunt haereses non toleratae i. e. quibus triplex
illa species tolerantiae negatur veluti polygamistarum et anarchista­
rum doctrinae et praxes (8).

388. Notae historicae. Haeresis cum iam in ipsa sacra scri­
ptura ab apostolis (9) ut gravissimum delictum notetur, inde ab initio
(5) Reiffenstuel, h. t. n. 16.
(6) Cone. Trid. Sess. XIII, i. f. et Sess. XV decreta de salvo conductu protestantibus dato iunct. Pastor. Gesch. d. Pâpste t. VI, p. 89 sq. ; S. Thomas, 1. c.
2, 2, q. 11 art. 3; Soglia, Instit. canon. 1. IV, c. 2 § 15 i. f. ; Vermeersch, La To­
lérance, p. 41, sq. 43 sq. ; Laurentius, Inst. iur. eccl. n. 984 sq.
(7) Lugo, 1. c. disp. 19, n. 120 sq. ; Devoti, 1. c. tit. 6, §§ 4, 7.
(8) At illa tolerantia de facto introducta, nequaquam ubique est conformis
immutabilibus iuris divini principiis de relatione inter Ecclesiam et Statum catho­
licum et de iuribus nullo modo communibus errori cum veritate. Quando autem
et quibus limitibus illa civilis tolerantia induci possit, accurate definit Leo XIII,
Encycl. * Immortale Dei » § Haec quidem sunt. Cfr. quoque Cavagnis, Inst. iuris
pubi. eccl. tom. 1 n. 562 sq. 575 sq. ; Hergenroether-Hollweck, Kirchenrecht n. 137,
139 sq.; Aichner, Comped, iuris eccl. § 53, 54; Laurentius, I. c. n. 989 sq.
(9) Tit. 111, 10; 1 Timoth. 1. 20, II, 27, III, 5; II Timoth. II, 18, III, 1;
II Thessal. III, 14; I Corinth. XI, 9; Galat. V, 20 ; 1 Petr. II, 1.

religionis Christianae saltem in foro ecclesiastico delictis capitalibus
est adnumerata et severissimis poenis subiecta (10). Postquam Impe­
ratores romani facti sunt Christiani, non invita Ecclesia, immo ipsa non
raro probante (11), haereticos brachio suo saeculari (12) severis poenis
saecularibus coercere et punire coeperunt (13).
Saeculis subsequentibus poenae mere spirituales haereticorum
in foro ecclesiastico non fuerunt immutatae, sed in regionibus occi­
dentalibus severae illae poenae iuris romani inde ex saeculo sexto (14)
ubique pleno vigore non fuerunt receptae (15) nequaquam tamen
plene abrogatae aut nimium extenuatae (16) fuerunt, et saltem in
regno Visigothorum in Hispania leges severitate pares contra hae­
reticos et apostatas exstiterunt (17). Imo dolendum est, quod non­
nulli reges et principes diversarum regionum (18) indiscreto zelo
(10) Cfr. c. 51 Cone. Illiber. (a. 300-306);
Symbol. Cone. Nicaen. (a. 325)
ME
i. f.; c. 6, 7, 31 sq., Cone. Laodic. (a. 343-381); Kober, 1. c. p. 627 sq , 731, ubi
tamen vehementer errat, si ex nonnullis antiquis canonibus male intellectis deduci
posse existimat, poenas externas secundum antiquissimam Ecclesiae disciplinam
habitas fuisse tamquam illicitas.
(11) Cfr. c. 93 (S. August.) C. XI, q. 3; Hergenroether, Katholische Kirche
u. christl. Staat t. II, p. 549 sq. ubi de illis legibus Imperatorum contra haereticos
usque ad lustinianum docet poenam capitalem in solos Manichaeos et Donatistas
fuisse statutam, in alios vero multam, bonorum confiscationem, exilium. Quae se­
veritas si aliquibus Patribus fuit minus probata, a multis aliis fuit laudata, v. gr.,
a S. Augustino ep. ad Bonif. n. 25, 32, ep. 93 ad Vincent, n. 17. 18 (Migne P. L.
XXXIII, 804, 807, 329, 330), a S. Chrysostomo, S. Gregorio Naz., qui tamen poe­
nam mortis generatim respuunt, v. gr. S. Augustinus ep. 100 n. 1, 2; S. Chysost.
hom. 46 in Matth. 1, 2, cfr. Hergenroether, 1. c. p. 347, 552; Vermeersch, La To­
lérance p. 81 sq.
(12) Cfr. de poenis, v. gr., exsilii Episcopis vel clericis haereticis inflictis ;
Hefele, I. c. tom. I, p. 319, 445, tom. II, p. 234, 284, 556.
(13) Cfr. Cod. lustin. I. c. ; Cod. Theod. 1. XVI, t. 5 de haeret.; Ferrini, Di­
ritto penale romano, n. 281 sq. ; Kober, 1. c. p. 732 sq., qui ex facto Maximi
p. 738 sq. relato et male explicato tandem p. 744, de poena capitali haereticis
inflicta plane erroneas et Ecclesiae et Rom. Pontificibus iniuriosas proponit doc­
trinas. Cfr. Lugo, 1. c. disp. 24 sect. 2, 3; Schmalzgr., h. t. n. 68 sq. ; Hinschius,
I. c. tom. IV, p. 700
0 sq.
(14) Kober, I. c. p. 740 ; Hinschius, 1. c. p. 844 sq.
(15) Cfr. c. 4 Cone. Rem. (a. 624-625).
(16) Cfr. c. 31 Cone. Aurei. Ill (a. 538); c. 31 Cone. Aurel. IV (a. 541).
(17) Cfr. cap. 9 Cone. Tolet. Ill (a. 589) iunct. decret, confirm, a rege Reccartdo; Lex Visigoth. XII, 2 11, 17; Del Giudice, Diritto pen. germanico, n. 128.
(18) V. g. in Hispania Sisibutus, rex Visigothorum, in Gallia Chlotarus II,
tn edict, ad Cone. Paris, (a, 614) et c. 17 (15) eiusd. Cone. Paris.; Cilpericus

abrepti vel ipsos infideles nondum baptizatos ad fidem amplectendam
vi, coactione poenisque adegerint. Quae coactio infidelium ad fidem
a iure canonico (19) merito proscripta, non est confundenda cum
iustis poenis, quae haereticis et apostatis ob delicta haereseos et
apostasiae ab Ecclesia fuerunt illatae (20) et a potestate civili in ne·
fandos ritus superstitionis paganae infidelium statutae et exsecutioni
mandatae (21).
Cum inde ex saeculo octavo rariores essent haereses minusque
periculosae, rarius quoque occurrunt canones contra haereticos (22)
atque vel ipse Gratianus in suo decreto 1. c. nonnisi veteres canones
refert.
Quae res immutari coepta est, cum ex saeculo undecimo in
Gallia et Italia nefanda haeresis novorum Manichaeorum propaga­
retur, et contra novos haereticos frequenter Concilia celebrata (23)
et etiam a Rom. Pontificibus severa decreta poenalia (24) condita
sunt. Quae decreta nova in primam et tertiam compilationem an­
tiquam (lib. V, fit. de haeret.) magna ex parte transierunt. Crescente
periculo et contumacia haereticorum (25), praesertim Innocentius III
et Concilium Lateranense IV a, 1215) (26) plenum vigorem eccle­
siasticae disciplinae in novos haereticos (Catharos, Gazaros, Patarenos, Albigenses) explicarunt.

Μ

er

(a. 582) et Dagobertus I, (a. 629). reges Francorum ; in Italia Landulfus, Princeps
Benevent. (a. 1065); Hinschius, I. c. tom. IV, p. 30, 49.
(19) Cfr. c. 3 (Gregor. M. a. 602) D. 45; cap. 9 X, de Iud. V, 6; cap. 3, X
de bapt III, 42, quibus sanctionibus canonicis c. 4 (Gregor. M. a. 594) C. XXIII,
q. 6 non obstat, ut perperam arbitratur Hinschius, 1. c. tom. IV, p. 49 not. 7.
(20) S. Thomas, I. c. q. II art. 3; Lugo, 1. c. disp. 21. sect. 1, disp. 23,24
(21) Lugo, I. c. disp. 19, n. 70 sq.. 94 sq,; Schmalzgr., 1. V, t. 6, n. 51 sq.
(22) Canones, quos Hinschius, 1. c. t. V, not. 4 affert etiam ad probandum
minorem rigorem contra haereticos eo tempore adhibitum, non sunt ad rem.
(23) Cfr. Cone. Aurei, a, 1022 (Hefele, 1. c. IV, p. 674 sq.); Cone. Atrebat.
a. 1025 (Hefele, I. c. p. 6S0 sq.) ; Cone. Karrofense c. a. 1028 (Hefele, 1. c. p. 687);
Cone. Remen. a. 1049 (Hefele, 1. c. p. 73»); c. 13 Cone. Tolos., (a. 1056); Hefele
I. c. t. V, p. 328; Vacandard, L’Inquisition, p. 39 sq.
(24) Calist. II in c. 3 Cone. Tholos, (a. 1119) ; c. 1. Cone. Remens. (a. 1157);
Alexand. Ill in c. 4 Cone. Turon, (a. 1163); /llexad. Ill in c. 27. Cone. Later.III
a. 1179 = cap. 8 X h. t. ; Lucius III in Cone. Veron. a. 1184 = cap. 9, X h. t;
Innocentius ΠΙ (a. 1199 et 1205) = cap. 10, 12 et 11 X, h. t.
(25) Hefele, 1. c. p. 828 sq.
(26) Cfr. cap. 3 Cone. Later. IV = cap. 13, X h. t. ; Vacandard, L’Inquisi­
tion p. 68 sq., 73 sq., 81 sq. ; Douais, L’Inquisition — ses origines sa procédure,
p. 18 sq., 26 sq.

Qui rigor tribus potissimum modis sese manifestavit Etenim
praeter poenas spirituales severissimae quoque ab Ecclesia statutae
sunt poenae temporales haereticorum ; porro novum institutum In­
quisitionis ad persequendos haereticos paulatim ab Innocentio III et
Oreg. IX (27) est introductum; tandem Honorius III et Innocen­
tius IV (28) ipsas leges Friderici II ratas habuerunt et confirma­
runt (29).
Reliqui Romani Pontifices saeculi decimi tertii et decimi quarti
ab ista severitate non recesserunt, ideoque in tribus collectionibus
authenticis ius commune exhibetur, quod toto tempore medii aevi
haereticis fuit applicandum.
Orta reformatione antiquum ius criminale de haereticis nondum
fuerat sublatum. At quamvis in compluribus regionibus contra Pseudoreformatores Inquisitio ad tramites iuris procederet novaque vi suam
exerceret potestatem et Romani Pontifices novas severasque leges (30)
conderent contra haereticam pravitatem, tamen pristina media in ma­
gnis Europae regnis apostasiam a fide catholica non potuerunt im­
pedire. Inde factum est, ut poenae temporales in haereticos magis
magisque a praxi Ecclesiae recederent et nostra aetate, si unam
alteramve excipias, iamdiu non amplius essent in viridi observantia.

I. Vis et ambitus haereseos

389. Delictum haereseos, quod in foro ecclesiastico sit poenis
subtectum, solummodo committi potest ab homine baptizato. Quamvis
enim baptismus non requiratur, ut quis reus sit infidelitatis coram
Deo, si dissentiat veritati revelatae sibi sufficienter propositae, tamen
in Ecclesiam rebellis exsistere nequit, qui illius subditus non est, neque
Ecclesia in hominem per baptismum sibi nondum subiectum poenas
infligere atque iudicia exercere valet. Quare catechumenus a fide
(27) Devoti, 1. c. t. 8 § 3 ; Hefele, I. c. t V, p. 1035 ; Hinschius, I. c. t V.
p. 450.
(28) Cap. unie. h. t. V, 4 in Compil. V.
(29) Const. « Cum adversus » a. 1243; Kober, I. c. p. 742jsq. ;■Hergenroether,

I. c. p. 546.
(30) Cfr. Sentis, 1. c. et praesertim Pauli IV.Constit. < Cum ex'Apostolatus »
15Febr. 1559; Pastor, Oesch. d. Pâpste t. VI, p. 156 sq., 506 sq., 564 sq.; Bangen
I. c. p. 92 sq., 94sq.

catholica ante baptismum recedens, haereticus non est neque poenis
haereticorum est obnoxius (31).
Ad constituendum haereseos delictum ex parte obiecti omnino
necessarium est, ut pertinaciter negetur veritas revelata, ab Ecclesia
ut dogma sive articulus fidei sive symboli declarata vel definita (32).
Hinc quicumque non credit revelationem privatam aut revelationem
universae quidem Ecclesiae factam, sed nondum ab Ecclesia suffi­
cienter ut dogma definitam, delictum haereseos in foro canonico non
incurrit et a poenis ecclesiasticis haereticorum immunis est (33).
Ex parte actus ad delictum haereseos primo requiritur in mente
erroneum iudicium intellectus (34). Assertio igitur mere externa hae­
retici obiecti sive verbis sive signis sive factis manifestata reatum
delicti haereseos non constituit (35), licet in alia delicti specie con­
tineri possit (36), et in foro externo ubi internus animus nequit co­
gnosci tamquam haeresis possit haberi attentis facti circumstantiis.
At falsum iudicium intellectus non sufficit ad haeresim, sed
omnino requiruntur deliberatio et pertinacia (37) i. e. ut quis sciat,
aliquem errorem doctrinae Ecclesiae esse oppositum et nihilominus
ex pravo voluntatis affectu libere illum etiam externe amplectatur
et asserat. Quae criminosa voluntas iam habetur, si quis de aliquo
articulo fidei ab Ecclesia sibi sufficienter proposito vere et positive
dubitet (38) eamque dubitationem externe et pertinaciter sustineat
(can. 1325, § 2).
Sed non requiritur ad delictum haeresis alicui sectae haeretico­
rum adscriptio; quae tamen est circumstantia delictum aggravans et
ipsum delictum reddit notorium (can. 2314, § 1, 3°).
Similiter mere internum istud iudicium pertinax ad delictum hae(31) Cone. Trid. Sess. XIV, cap. 2 de poenit. ; Lugo, 1. c. disp. 20, n. 133 sq.;
Schmalzgr. h. t. n. 9 ; Ballerini-Palmieri, 1. c. n. 80.
(32) Lugo, 1. c. disp. 20, n. 32 sq. ; cfr, Ballerini-Palmieri, 1. c. n. 82.
(33) Lugo, 1. c. n. 71 sq. ; Schmalzgr. h. t. n. 17 sq. ; Muenchen, 1. c. p. 317 sq.,
Ballerini-Palmieri, 1. c. n. 83.
(34) Schmalzgr. h. t. n. 3.
(35) Suârez, De virt. et stat, relig. tract. II, lib. 2, cap. 6 η. 20 sq.
(36) Lugo, 1. c. disp. 14, π. 31 sq., 44 sq.
(37) Cfr. c. 29, 31 (S. Aug.) C. XXIV, q. 3 ; Cap. unie. § 1 de sum. Trinit
1, 1 in Clement.; cap. unie. § 2 de usur. V, 5 in Clement.; Lugo, 1. c. disp. 20,
n. 153 sq. ; Ballerini-Palmieri, 1. c. n. 84 sq.
(38) Cfr. cap. 1 X. h. t. ; cap. 1, § 1 de sum. Trin. I, 1 in Clem. ; BalleriniPalmieri, 1. c. n. 89.

reticae pravitatis non sufficit, sed omnino requiritur, ut interna hae­
resis signo aliquo externo sive verbis sive factis manifestetur (39).
390. Per complicitatern criminis haereseos rei fiunt credentes et
fautores et receptores et defensores haereticorum (40). Credentes
ab ipsis haereticis essentialiter non differunt, ideoque sub delicto
haeresis includuntur, si ceterae circumstantiae non desint; et dicun­
tur illi, qui saltem uni doctrinae haereticae ab haeretico propositae
per iudicium intellectus mala fide consentiunt, licet alicui sectae de­
terminatae non adhaereant. Fautores sunt qui per commissionem vel
pes omissionem haereticis concedunt favorem redundantem in promo­
tionem haereticae doctrinae ; receptoribus (42) vero adnumerantur, qui
haereticos sive in suo sive in alieno loco abscondunt vel admittunt,
ut isti ab inquisitione iudiciali poenisque incurrendis immunes exsi­
stant. Denique defensores appellantur ii, qui non ipsi haereticaeidoctrinae interne adhaerent, sed nihilominus illam contra oppugnationes
verbis vel scriptis tuentur aut personas haereticorum in causa hae­
reseos contra legitimam persecutionem vi aperta aliisque iniustis
mediis protegunt. Horum tamen cooperatorum imputabilitas et poenae
diiudicandae sunt ex praescriptis can. 2209, 2231.
Singulari plane ratione fiunt haeretici culpabiles maiorique ri­
gore puniendi relapsi in haeresim. Quod delictum reincidentiae im­
primis habetur, si quis post iudicialem erroris haeretici confessio­
nem vel probationem et post abiurationem haereseos factam vel
satisfactionem praestitam denuo in abiuratam haeresim incidit (43).
(39) Lugo, 1. c. disp. 23 n. 11 sq.; D'Annibale, in Const. *
Ap, Sed. » n. 31 de
manifestatione per facta.
(40) Cap. 13 § 5 X, h. t. Lugo, I. c. disp. 25 n. 1 sq. ; Cfr. quoque Sudrez,
De fide, disp. XXIV, n. 5 sq. ; Sdnchez, in decalog. 1. II, c. 10 n. 17 sq. ; Pirhing,
h. f. n. 114 sq.
(41) Cfr. c. 1 C. XXIV, q. 1 ; cap. 15, X h. t. ; Muenchen, 1. c. p. 338 sq. ;
Ltga, I. c. vol. HI, p, 418; Hilarius a Sexten, I. c. p. 106 sq. ; D' Annibale, Sum­
mula P. I. n. 390, not. 1 ; Ballerini-Palmieri, 1. c. n. 273.
(42) Schmalzgr. h. t. η. 221 sq. de receptione vel tolerantia haereticorum per
principes catholicos et de foederibus ineundis inter principes catholicos et acatholicos; Devoti, 1. c. tit. 6 de vetita tolerantia hostium religionis; S. C. Inq. 23 Au­
gust 1877 et 10 Febr. 1892 de censuris incursis ob favorem haereticis praestitum
per celebrationem matrimonii coram ministro haeretico ; Noldin, I. c. n. 51 ;
Hilarius a Sexten, 1. c. p. 107.
(43) Cap. 9 X, h. t. ; cap. 4 h. t. in Sext. ; cap. 8 pr. h. t. in Sext. de re­
lapsis » quadam iuris fictione ».

Neque a delicto relapsus in haeresirn immunis est, qui in uno fidei
articulo erravit et postmodum generaliter haeresirn abiuravit et deinde
in alio articulo denuo in haeresirn incidat (44). Cfr. can. 2208.

391. Suspectus quoque de haeresi, ad arbitrium Episcopi iuxta
considerationem suspicionis qualitatemque personae causam suspi­
cionis removere debet; quodsi monitus et punitus id non praesti­
terit, ad normam can. 2315 tractandus erit ut haereticus, haeretico­
rum poenis obnoxius (45). Quam suspicionem ex determinatis factis
concipere potest homo (Ordinarius-iudex), vel decernere ipsum ius.
Juridica suspicio de haeresi iure Codicis habetur in sequentibus
casibus: 1°) in eo qui quovis modo haeresis propagationem iuvat;
2°) in eo qui active communicat in divinis cum haeretico; 3°) casus
pacti initi in matrimonii celebratione de educatione acatholica pro­
lis, propter quod delictum aliunde incurritur excommunicatio Ordi­
nario reservata (can. 2319); 4C) casus illius qui scienter filios suos
ministro acatholico baptizandos tradit, quod delictum eadem poena
ex cit can. 2319 punitur; 5°) casus parentum aut eorum locum te­
nentium, qui liberos in religione acatholica educandos vel instru­
endos scienter tradunt, ibid, eandem poenam secunferens; 6°) de­
lictum sacras species abiiciendi aut sacrilege tractandi, quod punitur
ex communicatione Sedi Apostolicae specialissimo modo reservata;
7°) casus appellantium ad Concilium Oecumenicum a decretis R. Pon­
tificis (can. 2332), cui delicto adnexa est poena excommunicationis
speciali modo R. P. reservata et si agatur de persona morali inter(44) Cap. 8 § 1 h. t. in Sext. Cfr. quoque § 2 eiusd. cap. 8 h. t. in Sext;
Muenchen, 1. c. p. 336 sq.
(45) Cfr. cap. 9, 13 § 2 X h. t. ; 3, 7, 8 h. t. in Sext ; cap. 10 X de purg.
can. V, 34; Lugo, 1. c. n. 22 sq. ; Muenchen, i. c. p. 337 sq.; Thesaurus, 1. c. v.
Haeresis suspecti. — Quae suspicio haeresis habetur in exercitio magiae, sortile­
giorum, divinationum; in gravioribus abusibus circa sacramenta, v. gr., in delicto
sollicitationis in confessione, in violatione sigilli sacramentalis, in fallaci confe­
ctione sacramentorum sine ordine sacerdotali suscepto, in illis delictis quae ita
sunt commissa contra auctoritatem ecclesiasticam, ut fundatam suspicionem inge­
rant reum de ipsa auctoritate, non de persona quae illam exercet, male sentire,
v. gr. illa suspicio habetur in dantibus nomen sectis, quae, seu palam seu clam,
contra Ecclesiam vel civilem societatem machinantur; Lehmkuhl, 1. c. I, n. 302;
613; Ferrari, Inst, canon. 1, n. 252 sq. ; Pastor, Gesch. d. Pâpste t. VI, p. 510 sq.
Hi casus, qui ex praecedenti iure a Doctoribus afferebantur, ex natura rei per­
gunt praebere fundamentum ad talem snspicionem ; sed suspicio iuridica non
habetur nisi in casibus in iure expressis et in textu enumeratis.

dictum eodem modo reservatum; 8°) casus illius qui obdurato animo
per annum insorduerit in censura excommunicationis (can. 2340);
9°) casus eorum qui simoniace ordinant vel ordinantur, aut alia sa­
cramenta administrant vel recipiunt (can. 2371).
In his casibus monitio canonica in eum finem intimata, ut sus­
pectus de haeresi illam suspicionem removeat, si effectum non ob­
tineat seu ipsi non pareatur, oritur delictum specificum quod puni­
tur remotione ab actibus legitimis, in clerico vero per suspensionem
a divinis non infligendam nisi post inutiliter iteratam canonicam
monitionem. Demum si post transactos sex menses a poena con­
tracta, suspensus de haeresi non se emendaverit, habendus erit tam­
quam haereticus, poenis haereticorum obnoxius; atque imprimis in­
currit excommunicationem speciali modo R. Pontifici reservatam.
Monitio canonica ad verificandam contumaciam continere debet prae­
ceptum, de his praestandis quae a natura et circumstantiis cuiusvis
ex memoratis delictis postulantur, cui praecepto non paretur.

392. Scholion I. Filii, nepotes, uxores haereticorum per se et
ex natura suae conditionis, nequaquam haereticae pravitatis a patre,
matre, avo, coniuge admissae fiunt complices; ideo directe ob de­
lictum alienum nulla poena affligi possunt; at propter poenam patri,
matri, avo, coniugi haeretico illatam indirecte in filios, nepotes, coniuges potuerunt derivari damna et privationes tamquam sequelae
consequentes punitionem alterius, v. gr., ex confiscatione bonorum
patris haeretici. Cfr. impedimentum ad ordines in can. 983, n. 1°, ubi,
saltem expresse, non derivatur nequidem ex delicto parentum (46),
Scholion II. Sunt certa delicta cum haeresi conexa, quae
propriam in iure habent figuram et separatim puniuntur, velut iuvamenad haeresirn propagandam (can. 2316), lectio et editio librorum
(can. 2318), communicatio praesertim in sacris cum haereticis qua
quis fidem suam periculo exponit et favorem haereticis impertitur
(can. 2316) etc. (47).
(46) Cap. 2, § 2 cap. 15 h. t. in Sext.; Lugo, 1. c. η. 44 sq.; Muenchen, J. c.
p. 333; Wcrnz-Vidal, IV, n. 256; unde patet, non pauca asserta veterum cano­
nistarum esse corrigenda, v. gr., Schmalzgr. h. t. n. 104 sq., 115 sq. ; Thesaurus,
Le. P. II, v. Haeresis c. 3.
(47) Cfr. speciatim de Urbe: Instr. Card. Vic. 12 lui. 1878 in Act. S. Sed.
vol. XI. p. 168 sq. ; Lega, I. c. tom. Ill, n. 426 qui censet in illa Instr, constitui
ius particulare pro Urbe ; aliter Hilarius a Sexten, qui ex allegata syn. dioec. Al-

Scholion HI. Ex cap. 2, § 1 h. t. in Sext. inhibebatur cuique
laicae (48) personae publice vel privatim de fide catholica cum hae­
reticis disputare sub poena excommunicationis ferendae sententiae.
Huiusmodi prohibitio canonica, quae fundatur in periculo violandae
fidei et dignitatis religionis Christianae ob praesumptam insufficien­
tem scientiam theologicam laicorum, iure Codicis fuit retenta ad
normam can. 1325, §3, suppressis poenis iuris Decretal. (49). Multo
minus laici praedicationis officium usurpare aut occulta conventicula
celebrare possunt (cfr. cap. 12 X, h. t.), cum omnes atque vel ipsi
clerici absque missione canonica praedicationis officium publice vel
privatim suscipere prohibeantur. Cfr. cap. 13, § 6 X, h. t. (50) ubi
neglecta prohibitio poenis coercenda esse dicebatur.

393. Π. Poenae ecclesiasticae haereseos. I. Cum poenae
haereseos formalis et externae sint eaedem atque apostasiae, hoc loco
nihil novi est addendum (51) his quae de poenis apostasiae supra
n. 382 dicta sunt: pariter valent quae de absolvenda excommuni­
catione ibidem sunt tradita.
11. Specialis poena recidivorum in haeresim, vi cuius illi saecu­
lari iudicio sine ulla penitus audientia fuerunt relinquendi (52), no­
stra aetate non iam est practici momenti. Qua in re nunc standum
est can. 2208, 2234.
394. Scholion. — Procedura iudicialis in causis haere­
seos sive de inquisitione (53). 1. Notio et divisio. Inquisitio
banesi a. 1886, infert esse « declarationem authentican > art. 1 Const « Apostolicae Sedis»; de aliis regionibus S. C. Inq. 28 lun. 1889; Benedictus XIV, De
synod. Dioec. 1. VI, cap. V, n. 2; Scherer, 1. c. p. 15. 16, not. 42; Collectanea
S. C. de P. F. n. 1797 sq.
(48) De disputatione publica cum haereticis etiam a clericis nonnisi cum
approbatione competentis Superioris eccl. facienda cfr. S. C. C. 8 Mart. 1658;
Conc. Ultraiect. (a. 1865) in Collect Lac. tom. V, p. 801 ; Ballerini-Palmieri, 1. c.
n. 71 ; Mocchegiani, 1. c. t. II, n. 401.
(49) Lehmkuhl,Theo\. mor. tom. I n. 298; Mocchegiani, lurisprud. eccles.n.400.
(50) Schmalzgr. h. t. n. 63 sq.
(51) Schmalzgr., h. t. n. 86 sq., de poenis haereticorum ex iure antiquo;
Thesaurus, 1. c. v. Haeresis ; Muenchen, 1. c. p. 323 sq. ; Lega, 1. c. disp, 23, 24, 25 ;
Kober, 1. c. p. 627 sq. notatis notandis; Hinschius, t. V, p. 157 sq.
(52) Cap. 9 X. h. t.; cap. 4, 8, pr. §§ 1, 2, h. t. in Sext; Muenchen. 1. cp. 335 sq. Cfr. supra dicta de apostatis.
(53) Ludov. a Parumo, De origine et progressu offic. S. Inquisit, Matriti
1598. Practica Inquisitionis haereticae pravitatis, auctore Bernardo Guidonis O. F.

quamvis generatim denotet ordinem iudiciarium in quo per viam in­
quisitionis, non accusationis proceditur, tamen speciali ratione desi­
gnat iudicium ecclesiasticum contra haereticam pravitatem institu­
tum (54).
Quod iudicium procul dubio soli Ecclesiae reservatum neque
saecularibus potestatibus commissum (55) exerceri potest aut per
iudices ordinarios in singulis dioecesibus constitutos i. e. per Epi­
scopos (56) aut per iudices delegatos a Sede Apostolica deputatos,
qui cum Episcopis cumulativam habent iurisdictionem (57). Quodsi
de inquisitione fit disputatio historica aut canonica, potissimum de
illa inquisitione quaeritur, quae inquisitoribus delegatis a Sede Apo­
stolica fuerat commissa.
II. Notae historicae. Inquisitio ordinaria, cum ipsi officio
episcopali sit propria, inde a primis saeculis quoad rem in prima
instantia competebat Episcopis (et nostra aetate, sublato iam passim
instituto inquisitorum delegatorum in dioecesibus, salva manet po­
testas ordinaria Episcoporum exercendi indicia in haereticos iuxta
disciplinam tamen nunc in Ecclesiam vigentem). Quare cum neces­
sitas urgeret, jurisdictio Episcoporum fuit potius a R. Pontificibus
excitanda et quoad exemptos amplianda (58) minime vero de novo
et simpliciter concedenda.
Pr. (c. 1326) ed. Douais, Paris, 1886; Nicol. Eymericus γ 1399, Directorium in­
quisitor., Barcin 1503 ; Franc. Pegna f 1612., Commentar, in dir. N. Eymeric. inde
ab a. 1578 in ed. dir. N. Eym. ; Henner, Beitrâge z. Organisation u. Competenz
der pâpstl. Ketzergerichte, Leipzig a. 1890; Lea, A history of the inquisition of
the middle ages, New York 1888, pro suo modo protestantico; Bangen, 1. c. p. 91 ;
Vacandard, L’ Inquisition, Paris 1907 ; Mgr. Douais, L’Inquisition — ses origin. —
sa procédure, Paris 1906, qui ante iam alia praeclara opera huc spectantia edi­
derat, v, gr., L’Inquisition en Roussillon, 1892, La procédure inquisitoriale en
Languedoc au XIV siècle 1900; Guiraud in Dictionn. Apologétique de la Foi
cathol. tom. II, p. 823 sq. ubi in fine p. 885 sq. accurate recensentur fontes et
auctores; Esmein, Hist, de la procédure crimin. en France... depuis le XIII siècle
1882 ; Hinschius, 1. c. tom. V, p. 449.
(54) Bouix, De iud. eccl. tom. II, p. 366 sq.
(55) Cap. 19 h. t. in Sext.; Schmalzgr., h. t. n. 175.
(56) Cap. 3 sq., h. t. in Sext.
(57) Cap. 9, 13 § 8 X, h, t. = cap. 3 Conc. Later. IV (a. 1215).
(58) Cap. 9, X h. t. = Luc. III decret, in Conc. Véron, (a. 1184). Quae
Lucii III decretalis multo severior praecedentibus RR. PP. decretalibus adversus
haereticos licet directa Episcopis seu ordinariis inquisitoribus, iam continet totam
illam potestatem extraordinariam, quae postea data fuit inquisitoribus delegatis

Longe alio modo res sese habet in inquisitoribus delegatis. Isti
enim inquisitores delegati, qui in Libro Sexto Bonifacii VIII, adeo
frequenter h. t. commemorantur, in collectione authentica Gregorii IX
atque adeo in Concilio Lateranensi IV (a. 1215) nondum occurrunt
Hinc etiamsi iam ante Gregorium IX (59) aliquo modo fiat mentio
inquisitorum delegatorum, tamen stabilis quaedam magisque divul­
gata institutio illorum nonnisi (60) inde a tempore Gregorii IX (a. 12291232) et Innoc. IV (a. 1243) facta est, sed non constanter et ubique
permansit neque suis defectibus caruit (61) et nunc mutatis tempo­
ribus saltem ordinarie non amplius viget. Saeculo decimo quinto
exeunte inquisitio hispanica (62), promoventibus Ferdinando et Isa­
bella, per Sixtum IV, d. 1 Nov. 1478, instituta et approbata est.
Quare non obstante haud exigua dependentia inquisitionis hispanicae ab auctoritate civili, iam ipsius erectio per R. Pontificem facta
Sedis Apostolicae. Quare si nomine inquisitionis saepe intelligitur : « systema quod­
dam legum, quibus per potestatem ecclesiasticam et simul per potestatem civilem
speciales et extraordinariae poenae aliaque remedia repressiva ordinis spiritualis
et temporalis fuerunt promulgata adversus haereticos, qui suis perversis doctrinis
fidem corrumpebant atque fundamenta ordinis socialis subvertebant » (Guiraud
1. c. p. 846), inquisitio hoc sensu accepta iam incepit a decretalibus Alexendii HI
quae in memorata decretali Lucii 111, suum habuerunt complementum, quibus
responderunt severissimae leges Principum civilium haud raro citra RR. PP. con­
sensum nimio rigore saevientium.
(59) Devoti, 1. c. tit. 8 § 3 sq.; Bouix, I. c. p. 367 sq.; Hinschius, I. c. t. V,
p. 449 sq.; Douais, 1. c. p. 18 sq., 23 sq. ubi probat institutionem permanentem
iudicum delegatorum ad cognoscendum de crimine haeresis, qui est character
proprius instituti inquisitionis, nec tempore Innocentii III nec tempore Honorii III
reperiri, licet particulares delegationes eo tempore non defuerint et modus pro­
cedendi per inquisitionem ab Jnnocentio III si non de novo institutus at saltem
magis ordinatus et ordinarius redditus fuerit. Cfr. Guiraud 1. c. p. 847 et p. 824 sq.
ubi agit de factis, quae sive ex parte Principum sive ex parte Episcoporum atque
adeo totius populi fidelis a saec. X ad ann. 1150 praecesserunt veram Inquisitio­
nis institutionem; p. 834 ubi ex doctrinis haereticorum saec. XII aptam proponit
explicationem, cur etiam Principes, Ecclesiae haud raro adversi, postularent a
RR. PP. severas leges contra ipsos.
(60) Cfr. c. 1 sq. Cone. Tholosan. (a. 1229); Brack, Istituzioni di storia
eccl. § 147; Guiraud, 1. c. p. 851 sq.
(61) Hefele, 1. c. tom. V, p. 1024 sq. Cfr. Douais, 1. c, c. 2 sq. ubi in exa­
men revocat diversas theorias de factis historicis, quae huic instituto originem
dederunt; Guiraud, 1. c. p. 866 sq.
(62) Rodrigo, Hist verdadera de la inquisic., Madrid 1876; Grisar, in Act
theol. Oenip. tom. Ill, p. 548 sq.

et jurisdictio inquisitoris generalis ab eadem Sede Apostolica data,
certo probat inquisitionem hispanicam omnino falso a scriptoribus
protestanticis et etiam quibusdam catholicis tribunal quoddam mere
politicum (armis spiritualibus instructum) fuisse appellatam. Quare
inquisitio hispanica recte dicitur tribunal ecclesiasticum brachio quo­
que saeculari munitum sive tribunal mixtae iurisdictionis, quod
ineunfe saeculo XIX, fuit ab incompétente potestate de facto sub­
latum neque denuo per legitimam auctoritalem efficaciter restau­
ratum.
Postquam Lutherus aliique haeresiarchae novas haereses pro­
pagare coeperunt, Paulus III, a. 1542. Inquisitionem romanam insti­
tuit vel potius in novam formam S. C, Inquisitionis a Pio IV et
Pio V, amplioribus facultatibus instructa tandem a Sixto V, eam ac­
cepit ordinationem, quam etiam nunc post Pii X, const. « Sapienti
*
consilio
quoad substantiam retinet in hac parte immutatam (63).
111. Constitutio et competentia inquisitionis, a) Tribunalia
inquisitorum, qui fuerunt iudices delegati (64) ipsius Sedis Aposto­
licae sive immediate a Rom. Pontifice sive mediate per alios nomi­
narentur (65) quoad substantiam habuerunt eandem constitutionem
atque reliqua iudicia delegata Sedis Apostolicae, salvis specialibus
quibusdam iuris dispositionibus de inquisitoribus datis (66).
Quae de iuribus et obligationibus iudicum ecclesiasticorum in
genere atque speciatim de delegatis statuta erant (cfr. v. gr. cap. 24
X, de rescr. I, 3; cap. 31 X, de off. et pot. iud. del. I, 2Q) etiam
inquisitoribus fuerunt applicanda, nisi de speciali exceptione con­
staret (67). Alia iura et officia specialia inquisitorum aut ex ipso scopo
principali inquisitionis facile deducuntur (68) aut ex concessionibus
specialibus (69) eruuntur. De ipsa quoque cessatione vel amissione
(63) Bangen, 1. c. p. 93, 94 sq. ; Ferreres, La Curia Romana, p. 149 sq. 156.
(64) Cfr. Schmalzgr., h. t. n. 75 sq. de controversia, utrum jurisdictio in­
quisitorum sit ordinaria, an potius, ut communior sententia tenet, delegata. Quam
controversiam Hinschius, 1. c. p. 45S not. 1, 2 nova et confusa notione iurisdic­
tionis « quasi ordinariae » nec solvit nec explicat.
(65) Bouix, I. c. p. 377 ; Devoti, 1. c. tit. 8. § 3 ; Hinschius, 1. c. p. 457 sq.
(66) Huc spectat, v. gr., quod inquisitor debeat attingere quadragesimum
annum aetatis; cfr. cap. 2 pr. h. t. V, 3 in Clem.
(67) V. g. morte R. Pontificis aut Praelati deputantis officium inquisitoris
non cessat; cfr. cap. 10 h. t. in Sext.
(68) Cap. 11 § 2 h. t. in Sext.
(69) Innoc. IV, Const. < Ut nihil- 23 Mart. 1254.

officii et iurium inquisitoris valuerunt normae generales, attenta
exceptione cap. 10, h. t. in Sext.
b) Inquisitores ita fuerunt constituti, ut aut per modum collegii
aut tamquam iudices singulares procedere potuerint (70). At cum
ordinarie inquisitores essent iudices singulares, ipsis facultas data
est sibi vicarium quendam generalem substituendi et etiam vicarios
sive commissarios speciales deputandi (71).
c) Praeterea ab inquisitoribus quoque adhibendus fuit notarius,
ut legitime procederent in iudicio (72). Neque ius Episcoporum (73)
sibi associandi in administranda iustitia assessores sive consultores
inquisitoribus fuit negatum (74), sed ordinarie obligatio adscindendi
huiusmodi consultores ipsis non fuit imposita multoque minus illo­
rum sententiam sequendi (75).
Denique tribunalia inquisitorum suos inferiores habuerunt mi­
nistros veluti nuntios, exsecutores, custodes (76), receptores bono­
rum publicatorum (77).
d) Cum in tribunalibus inquisitionis vera et proprie dicta appel­
latio esset exclusa (78), stabilis quaedam secunda instantia ad instar
tribunalis metropolitan!, in qua contra sententiam inquisitoris primae
instantiae appellatio introduceretur, numquam in praxi fuerat instituta.
At cum saltem recursus vel supplicatio ad R. Pontificem esset per­
missa, Urbanus IV, a. 1262, Cardinalem nominavit Inquisitorem ge­
neralem. Quod officium paulatim sublatum, a Paulo III, a. 1542, per
institutionem S. C. Inquisitionis sub alia forma restauratum est Cfr.
quoque Pastor, Gesch. d. Papste t. VI, p. 510 sq.
f) Competentia inquisitorum intra provincias sibi ad instar Le­
gatorum assignatas sese extendebat:
1° Ratione personarum in apostatas a fide, haereticos, credentes
erroribus haereticorum, defensores, receptores, fautores haereticorum,

·
*
I

!

(70) Cap. 11 h. t. in Sext.
(71) Bouix, 1. c. p. 378 ; Hinschius. 1. c. p. 462.
(72) Cap. 11 X de probat. Π, 19 iunct. cap. 11 § 1, h. t. in Sext et cap. 1
§ 3 h. t. in Clem.
(73) Cap. 9 X, h. t.
(74) Cap. 12 h. t in Sext.
(75) Cap. 20 h. t. in Sext. Qua ratione per illos consiiiaros iuratos apte
consulatur rei defensioni, explicat Guiraud 1. c. p. 875.
(76) Cap. 1 §§ 2, 3 h. t. in Clem.
(77) Hinschius, 1. c. p. 465.
(78) Cap. 18 h. t. in Sext.

denique in suspectos de haeresi ob certa delicta commissa (79), sive
laid(80) fuerint sive clerici, saeculares vel regulares (81), exempti
vel non exempti (82). Neque ludaei neque Saraceni aliique infideles
saltem in quibusdam delictis inquisitoribus fuerunt subducti (83). Im­
mo ipsi mortui haeretici a persecutione iudiciali inquisitorum ncn fue­
runt immunes (84). Quae competentia in reos inter diversas provin­
cias inquisitorum iure communi scripto ordinatur ex domicilio rei
vel ex loco delicti commissi, non ex loco deprehensionis. Cfr. ca­
put 11, 12 h. t. in Sext.; Hinschius, 1. c. p. 479 sq. Inquisitores autem
competentes non sunt in Cardinales (85), Episcopos (86) aliosque
superiores Praelatos, Legatos et Nuntios et Officiales Sedis Apostolicae (87) in alios inquisitores (88).
2° Ratione causarum inquisitores competentes sunt in delicta
apostasiae a fide et haereseos aliaque crimina per defensionem, re­
ceptionem, favorem haereticorum commissa (89), item in delicta adeo
atrocia, ob quae quis merito fit suspectus de haeresi (90), velut
schisma.
/) Quae competentia inquisitorum cum esset cumulativa, non
privativa, competentiam aliorum Superiorum ecclesiasticorum ordi­
naria potestate instructorum veluti Legatorum vel Episcoporum (91)
non exclusit. Quare potius relatio inter Episcopos et inquisitores
fuit accuratius ordinanda (92).
(79) Bouix, 1. c. p. 379 ; Bangen, 1. c. p. 99 sq. ; Hinschius, 1. c. p, 473 sq.
(80) Cap. 11 § 2 h. t. in Sext.
(81) Cup. 11 § 2 h. t. in Sext. Cfr. ultimum ea de re decretum S. Officii
15 Maii 1901, a Leone XIII approbatum in Act. S. S. torn. 34 p. 383 sq. et re­
sponsum ipsius S. Officii 23 lan. 1901, non admittentis contrarium privilegium,
in Analect. eccl. torn. 9, p. 154; Ferreres, La Curia Romana, p. 151.
(82) Pauli V, Const. « Romanus *
,
Pontifex
1 Sept. 1606.
(S3) Clem. IV, Const. « Turbato Corde » 26 lui.1267, contra ludaeos a Greg. X,
a. 1274 et Nicolao IV a. 1288 confirmata; Oreg. XI, Const. 'Admodum dolenter*,
3 Aug. 1372 ; Bangen, 1. c. p. 101 sq. ; Hinschius, 1. c.
(84) Cap. 3 pr. 8 § 7 h. t. in Sext. ; Hinschius, I. c. p. 302 sq., 475, 489sq.
(85) Bangen, 1. c. p. 102.
(86) Cap. 16 h. t. in Sext
(87) Cap. 3 h. t. V 3 in Extrag. com.
(88) Bouix, I. c. p. 381 ; Hinschius, 1. c. p. 474, n. 7.
(89) Cap. 8, 9, 13 X h. t. ; Bangen, 1. c. p. 104.
(90) Cap. 9, 13 § 2, 7 ; Bangen, 1. c. p. 107 sq.; Hinschius, 1. c. 471 sq.
(91) Cap. 17 h. t. in Sext.; cap. 1 h. t. in Extrag. com.
(92) Cap. 1 § 1 h. t. in Clem.
28

IV. Forma procedurae inquisitionis in causis haereseos.
Procedure iudicialis (93) in tribunalibus inquisitorum de facto gene­
ratim fuit summaria, illa enim forma procedendi inquisitores ex iuris
concessione uti potuerunt, non debuerunt (94).
Quamvis ex iure communi in foro inquisitionis contra haereti­
cam pravitatem etiam per viam strictae accusationis vel denuntiatio­
nis processus canonicus institui potuerit, tamen de facto neutra forma
ordinarie in praxi fuit adhibita (95) sed potius accepta forte denun­
tiatione (96) vel notorietate facti vel publica fama vel clamorosa in­
sinuatione excitatus inquisitor ex officio per viam inquisitionis cau­
sam ad se delatam instruxit atque definivit (97). Procedure stricte
accusatoria, quae iam in praxi in desuetudinem abierat, in Codice
demum fuit abrogata, conservato iure et nonnumquam obligatione
denuntiationis.
In procedure iudiciali contra haereticos non solum conditiones
ipso iure naturali requisitae velut legitima citatio rei, probatio certa
criminis, iusta defensio accusati (98) et generales sollemnitates pro­
cessus summarii (99) accurate servandae sunt, sed etiam ordinationes
speciales de processu contra haereticos datae neque ab Ordinariis (100)
neque ab inquisitoribus erant negligendae. Quae speciales ordina­
tiones, si sine praeiudiciis expendantur et conferantur cum ordi­
naria procedure criminali eodem tempore vigente, nihil continent
insolitum aut antiiuridicum.
Nam quae iure speciali de ordine iudiciario in inferioribus tri(93) Cum scopus inquisitionis fuerit imprimis mediis lenibus reducere er­
rantes haereticos ad fidem, strictae procedurae iudiciali ex Const. RR. Pontii.
praemittenda fuerunt contio et tempus gratiae. Cfr. cap. 12 h. t. in Sext; Hins­
chius, 1. c. tom. V, p. 458, 481 sq. ; Douais, 1. c. p. 165; Guiraud, 1. c. p. 862.
(94) Cap. 20 h. t in Sext. ; Bouix, 1. c. p. 381 sq.
(95) Bouix, 1. c. p. 382 ; Hinschius, 1. c. tom. V, p. 482 sq.
(96) Cfr. De obligatione denuntiandi haereticos iure antiquo statuta : Innoc. IV
Consi * *
Noverit 3 7, 15 lun. 1254; Muenchen, 1. c. p. 340 sq. ; Hinschius, I.c.
tom. V, p. 480 sq. et de ambitu huius obligationis ex disciplina nunc vigente
cfr. Lehmkuhl, Theolog. mor. tom. 1, n. 813, tom. II, n. 987.
(97) Bouix, 1. c.; Hinschius, 1. c. ; Douaix, 1. c.
(98) Cap. 2 de sent. 11, 11 in Clem.; Bouix, 1. c. p. 382 sq. ; Douais, 1. c.
p. 169 sq.
(99) Cap. 2 de V. S. V, 11 in Clem.
d ) Cap. 17 h. t. in Sext.

bunalibus inquisitionis praescripta fuerunt (101), non ita derogarunt

iuri communi, ut iuris quoque aequitatisque naturalis ratio non habe­
retur, ut falso opinatus est Hinschius, 1. c. tom. V, p. 483 sq., aliique
non pauci. Abusus vero, qui in causis particularibus occurrerunt,
non ex iniustitia legum ecclesiasticarum, sed ex iniquitate et igno­
rantia inquisitorum sunt repetendi nec ultra veritatis limites exagge­
randi. Cfr. Guiraud, I. c. p. 866 sq.
Nunc plerumque, ubi agitur de clericis, ab ipsis locorum Ordi­
nariis insinuati vel denuntiati de haeresi solent Supremae S. C. In­
quisitionis deferri, quae in iudiciis de haereticis exercendis suo modo
institutoque procedit.

CAPUT XXIX
De schismate
Fontes: Deer. Grat. C. XXIV q. 1, 3; Cpl. I I. V, tit. 7 de scb. et ord. ab
eis et alienationib. factis; Cpl. Ill, 1. V, tit. 5 ead. rubr.; Cpl. V, 1. V, de apost.
et schismatic. — Decret. Greg. IX, 1. V, tit. 8 de schismaticis et ordin. ab eis.
Decret. Bonif. VIII, 1. V, t. 3 de schismatic.; Extravg. com. 1. V, t. 4 de schism.
- Pii Π const. « Execrabitis 18 Ian. 1460 (cfr. Libr. sept. cp. 1 de apell. II, 9
et Hefele t. VIII, p. 123). — Lib. Sept V-3 de haeret, et schism. — Decret. Clem.
Pap. VIII ed. Sentis p. 165 sq. etiam de sectis secretis v. gr. Clem. XII const.
<ln eminenti
*
28 Apr. 1738. — Pii IX const. < Apost. Sed. >; Collect S. C. P. F. in
Ind. v. Societat. secretae. — Leo XIII Encycl. < Quod Apost. muneris
*
28 Dec. 1878.
Scriptores: Comment, iuris Decret, in cit tit. — S. Raym. 1. I, tit 6, de
schism, et ord. ab eis. — Zech 1. c. tit. 13 de schismate; Devoti I. c. tit V de
schismate. — De Ameno 1. c. p. 76 sq.; Lega t. III, n. 334, 430, 434 sq.; De Luca
I. c. p. 145; Vering I. c. § 192; Muenchen I. c. p. 346 sq.; Thesaurus v. Schisma;
Hinschius t V, η. 161, 344 sq.; KrauS 1. c. v. Schisma; Ferraris v. eod.; Ponsius
I. c. p. 344 sq.; Schiappoli 1. c. n. 233 sq.; Hollweck 1. c. § 98.

395. Connexio materia. Licet delictum schismatis sit directe
contra ipsam Societatem supernaturalem a Christo fundatam et con­
tra auctoritatem qua ipsa regitur, nam unitatem Ecclesiae et aucto(101) Cap. 20 h. t. in Sext. iunct. cap. 24 X, de accus. V, 1 de nominibus
accusatorum et testium celandis; cap. 3, 5, 8 § 3 h. t. in Sext. de habilitate cer­
torum testium alias inhabilium exceptis semper inimicis, cfr. cap. 7, 13, 19 X de
accus V 1 · Cap. 20 h. t. in Sext de permissione precedendi absque advocatis;
cap 1 s’l h t in Clem. de tortura. Cfr. Douais, 1. c. p. 172 sq. de tortura ab
Ecclesia non introducta ; Guiraud, I. c. p. 873, de moderatione ex legibus Ec-

L’

ritatem Rom. Pontificis sua natura violat; tamen in praxi vix non
accidit ut etiam errorem circa fidem contineat aut in talem errorem
paulatim desciscat. Hinc intima connexio schismatis cum haeresi.

396. Definitio. Schisma σχίσμα (scissura) est spontanea dis­
cessio ub unitate Ecclesiae, quatenus illa consistit in communione
fidelium inter se et in debita sublectione erga Romanum Pontifi­
cem (1). Quare si quis ob grave delictum invitus a communione
fidelium separatur, erit excommunicatus, sed non schismaticus; is
enim sponte non recedit. Porro per schisma fit imprimis separatio
ab unitate Ecclesiae universalis, quatenus illa est corpus quoddam
mysticum (2), cum cuius membris schismaticus communicare recusat
Maxime vero delictum schismatis involvit discessum a Romano
Pontifice tamquam supremo Ecclesiae pastore, cuius auctoritati et
iudicio schismatici cum rebellione sive pertinacia subesse renuunt
Quae discessio restringitur ad solam obedientiam, non extenditur
per se ad fidei articulos (3). Quare schisma purum solummodo
opponitur unitati Ecclesiae universalis sive communicationi cum
fidelibus et obedientiae Romano Pontifice debitae ; ubi inobedientia ad fidei articulos extenditur, praeter duplex illud vitium haeresim habet adiunctam. Quae discessio a sola obedientia sine ad­
mixtione haeresis, quod in principio schismatis locum habeat, aliqua
ex parte intelligi potest, « ceterum nullum schisma non aliquam sibi
confingit haeresim, ut recte ab Ecclesia recessisse videatur» (4).
Cfr. can. 1325, § 2.

«C

clesiae in ea adhibenda; Fournier, Les officialités, etc., p. 280; cap. 13 § 1, 7, X,
h. t. ; cap. 4, 7, 8 pr. § 1, 2 h. t in Sext. de suspectis de haeresi et de relapsis ;
cap. 9 X h. t., cap. 1 h. t. in Sext. de traditione haeretici brachio saeculari ani­
madversione debita seu poena huius fori puniendi, cap. 18 h. t in Sext. de de­
negato beneficio strictae appellationis ; Pii V, Const, winter multiolices
*
30 Dec. 1567,
§ 1 de sententia non transeunte in rem iudic.
(1) Pirhing, h. t. η. 1 sq. ; Schmalzgr. h. t. n. 2 sq. ; D'Annibale, in Const
« Apost. Sed. » n. 42 sq.
(2) Cfr. c. 43 (S. Gregor.) C XXIII. q. 5.
(3) Cfr. c. 26 (S. Hieronym.) Q XXIV, q. 3; De Ameno, 1. c. n. 3.
(4) S. Hieronym. I. c. ; Lega, I. c. n. 334; Murray, 1. c. p. 382, ubi vinculum
communicationis cum fidelibus explicat per unitatem in fide, in regimine et in
cultu et inde petit aptam explicationem practicae connexionis, quae inter schisma
et haeresim intercedit. Cfr. quoque Straub, De Eccles. Christi II, p. 650; Wilmers,
De Christi Eccl. p. 640.

Illa divisio a scriptoribus (5) allata in schisma occultum sive
latens in mente et in manifestum, quod signis et factis externis
manifestatur, in iure poenali non est practici momenti, cum in foro
externo illud solummodo schisma delictum constituat, quod actu
externo manifestatur et consummatur. Neque multo maioris utilitatis
est divisio schismatis in internum et externum, particulare et uni­
versale (6); nam solum schisma universale, quo aliqua Ecclesia
particularis vel aliqui christiani ab unitate Ecclesiae universalis di­
scedunt, constituit proprie dictum delictum schismatis, licet alia illa
schismata sensu latu accepta suo reatu non careant (7).

397. Notae historicae. Scissio unitatis Ecclesiae, pro qua
Christus Dominus Patrem aeternum rogavit (8), semper maximum
scelus in Ecclesia habita est. Quae scissiones iam ipso tempore
Apostolorum occurrunt, sed perfectum quoddam schisma non con­
stituerunt, cum intra Ecclesias particulares exsisterent neque ab Ec­
clesia Romana inducerent separationem (9). Etenim teste S. Irenaeo (10). < Ad hanc (i. e. Romanam) enim Ecclesiam propter potiorem principalitatem necesse est omnem convenire Ecclesiam, hoc
est eos, qui sunt undique fideles ». Hinc monente S. Hieronymo,
qui cathedram Petri deserit, in Ecclesia non est, sed profanus est
Cfr. Devoti 1. c. § 1. Alia exempla schismatum particularium oc­
currunt saeculo tertio (11) et quarto (12), e quibus complura in
schismata universalia atque adeo in haereticam secessionem dege­
nerarunt velut schismata Novatianorum (13) et Donatistarum (14).
Maxime vero saeculo sexto ortum est gravissimum schisma univer(5) De Angelis, h. t. p. 206.
(6) Devoti, h. t. § 3 ; Lega, I. c. n. 434. Cfr. quoque De Ameno, de schismate
in sensu lato seu divisione in ordine religioso facta 1. c. p. 78 sq.
(7) Cfr. c. 34 (S. Pelag.) C. XXIV, q. 1 ; Schmalzgr. h. t. n. 12; Muenchen,
I. c. p. 347 sq., 354 sq.
(8) S. Ioann. XVII, 20 sq.
(9) I Corinth. I, 10 sq.; S. Clem. epist. ad Corinth.
(10) Contra haeres, lib. Ill, cap. 3 (Migne P. Or. VII, 849).
(11) Cfr. de schismate in Ecclesia Carthag. tempore S. Cyprian; Hefele, 1. c.
tom. I, p. 111 sq,; Muenchen, 1. c. p. 348 sq.
(12) Cfr. c. 5, Cone. Antioch., a. 341; c. 32, 33 Apostol. ; Hejele, I. c.

p. 343 sq.
(13) Hergenroether, Photius t. II, p. 337; c. 8, Cone. Nicaen., a. 325.
(14) Hefele 1 c. p. 145 sq., 193 sq. ; Muenchen, I. c. p. 351 sq.

sale in Italia superiore aliisque regionibus propter quintam Synodum oecumenicam (15).
Tempore medii aevi praeter schisma Photii, a quo separatio
Ecclesiae orientalis a Sede Apostolica originem ducit, praesertim
eminent schismata per Pseudo-papas (16) et controversias de legi­
tima electione Romani Pontificis orta (17).
Cum in non paucis catholicis clara notio primatus jurisdictionis
Romani Pontificis inde ex saeculo decimo quarto esset obscurata,
iam loanni XXII, maxime vero Pio II, in conventu Mantuano (a.
1460) (18) contra abusum schismaticum appellandi a Romano Pon­
tifice ad futurum Concilium oecumenicum fuit pugnandum et toto
saeculo decimo quinto vitium istud schismaticum altiores egit ra­
dices (19), donec saeculo decimo sexto magna defectio ab Ecclesia
catholica locum haberet, quae in plures sectas haereticas descivit.
Quodsi Ecclesia a schismaticis iam minus fuit oppugnata, sae­
culo decimo octavo orta est secta liberorum muratorum, quae in
apertam ruinam Ecclesiae ac Sedis Apostolicae machinans vix de­
cem a fundatione elapsis annis a Clemente XII. 1. c. a 1738 con­
demnata est, cuius vestigia alii Romani Pontifices secuti sunt (20).
Versus finem eiusdem saeculi et ineunte ultimo saeculo XIX non
defuerunt illa tentamina schismatica v. g. losephi II aliorumque
principum, quibus pro more anglico et russiaco Ecclesia catholica
potestati civili subiiceretur et practice a Sede Apostolica separaretur
(21). Quae tentamina saltem magna ex parte irrita fuerunt multoque
minore successu iterum in Germania, Helvetia, Italia restaurata fue­
runt, immo « la società cattolica italiana (22) per la rivendicazione dei
diritti spettanti al popolo cristiano » legitimo contemptu oppressa
iustam oblivionem iam diu est sortita.
(15) Hefele, I. c. t. H, p. 914 sq. ; c. 34 (S. Pelag.) C. XXIV, q. 1.
(16) Cap. 1 X, h. t. = cap. 2 Cone. Later. III, a. 1179 sub Alexandro 111;
cap. unie. h. t. in Sext. (Bonif. VIII).
(17) Hefele, 1. c. t. VI, p. 727 sq. de magno schismate occidentali; Straub,
1. c. p. 898 sq. quomodo magnum illud schisma non obstet Romanae Ecclesiae
unitati cum uno Romano Pontifice legitimo retentae.
(18) Hefele, 1. c. t. VIII, p. 123.
(19) Cfr. de sanctione pragmatica in Gallia; Hefele, 1. c. p. 117 sq., 736 sq.;
de schismatico Concilio Pisano, a. 1511 ; Hefele, I. c. p. 436 sq., 482 sq.
(20) Sentis, I. c. ; Kirchenlex. v. Freimaurer.
(21) Pii VI, Responsio ad Metropol. Mag. Trevir. Colon, et Salisb.
(22) Bucceroni, 1. c. n. 30.

398. Vis et ambitus schismatis. Ad constituendum délietum puri schismatis requiritur: I. ut quis aut directe sive expresse
aut indirecte sive factis concludentibus ab obedientia Romani Pon­
tificis recedat et a communione ecclesiastica ceterorum fidelium sese
separet, licet separatae sectae schismaticae sese non adiungat (23) ; —
II. ut recessus coniunctus sit cum pertinacia sive rebellione;— III.
ut recessus fiat, quoad illa, quibus unitas Ecclesiae constituitur; —
IV. ut non obstante formali inobedientia et denegatione subordinationis schismaticus agnoscat illum Romanum Pontificem verum
esse pastorem universalis Ecclesiae et ex doctrina fidei ipsi obedientiam esse praestandam (24): quodsi id ipsum negat, schismati
admiscetur haeresis.
Quare delictum schismatis sensu stricto non committitur ab eo,
qui a suo Episcopo et a communione fidelium suae dioecesis rece­
dit, sed Romano Pontifici subesse et cum reliquis Ecclesiae univer­
salis fidelibus communicare non renuit. Neque simplici transgres­
sione legis pontificiae quis constituitur schismaticus; secus etiam
omnes violatores universalium legum ecclesiasticarum schismatici
exsisterent; id quod plane absonum est. Denique schismaticis adnumerari nequeunt, qui Romano Pontifici obedire recusant, quod per­
sonam ipsius habeant suspectam vel propter sparsos rumores dubie
electam, ut accidit post electionem Urbani VI vel eidem resistant
ut principi civili, non tamquam Ecclesiae pastori (25).
399. Poenae schismatis (26). Poenae sunt eaedem quae
supra dictae sunt de apostatis et haereticis, non exclusa irregulari­
tate et privatione sepulturae ecclesiasticae. In const. Apost. Sedis
(23) Murray, 1. c. p. 375, 377.
(24) Schmalzgr., h. t. n. 7 sq. ; Lehmkuhl, Theol. mor. t. II, n. 925.
(25) Bonacina, de cens, in specie, disp. 1 q. 2 punch 5 ; Schmalzgr., h. t.
n. 11 sq. ; Lega, 1. c. n. 436; Murray, 1. c. p. 379 sq. ; Palmieri, De Rom. Pontii,
p. 194 sq.; Pastor, 1. c. t. VI, p. 417 sq.
(26) Thesaurus, 1. c. n. 17; Bucceroni, 1. c. n. 30, ubi ita distinguit inter
schismaticos et recedentes ab obedientia, quod schismatici sint illi, qui vel ex malitia
voluntatis vel ex errore intellectus in doctrina fidei (at tunc sunt haeretici) sublec­
tionem R. P. negant a corpore Ecclesiae se separando et novam ac separatam eccle­
siam constituendo vel constitutae adhaerendo — ; subtrahentes se ab obedientia intelligit illos qui totaliter sese separant, licet nulli alteri capiti sive auctoritati eccl. sese
subiiciant ;tandem recedentes vocat, qui partialiter seu in aliqua tantum re se sub­
ducunt ab auctoritate R. P. At sicut ad haeresim non requiritur, ut quis alicui sectae

η. 3 percellebantur censura schismatici et se subtrahentes vel recedentes ab obedientia R. Pontificis; erant varii modi schisma per­
petrandi, quorum distinctio non erat necessaria.

CAPUT XXX

De historica applicatione iuris poenalis Ecclesiae
relate ad infideles
(cfr. Decretal. Lib. V, tit. 6, de lad. et Sarac. et eor. servis)

Fontes: Decret. Gratiani c. 17 C. ΧΧΠ, q. S; c. 35 C. XXIV q. 3; C. XXVIII,
q. 3. — Cpl. I, I. V, tit. 5 de lud. et Sar. et eor. servis; Cpl. Π (V, 4) de I. et
S.; Cpl. IU (V, 3) de lud.; Cpl. IV (V, 4) de I et S.; Cpl. V (V, 3) de I et S. —
Decret. Gregor. IX I. c., Constit. Clem. V (V, 2) in Clem.; Extrvg. Ioann. XXII,
tit. 8; Extravg. com. (V, 2). — Decret. Clem. P. VIII (V, 4) ed. Sentis, p. 165. —
Conc. prov. Venet. (a. 1359) in Collect. Lac. t. VI, pag. 299; Strigon. (a. 1858);
Prag. (a. 1360); Ultraiect (a. 1865) Collect Lac. t. V, p. 86, 443, 801 (1).
Scriptores: Commentatores iur. Decretal, in h. t. (2). — S. Raym., Summa,
I. 1, t 4, de I et S. et eor. sen — Zech I. c. t. 15 de al. crim. contra fid. prae­
sertim de lud.; Philipps, Kirchenr. torn. Il, § 96 sq. — Scherer 1. torn. II, p. 15
sq. — Archiv. f. k. K-, t. 8, p. 57 sq t. 12, p. 85 sq. de ludaeis in Galicia et
Hungaria novisque edictis Episcoporum, tom. 41, p. 75 sq. et tom. sq. de litteadhaereat, ita ad schisma non requiritur, ut quis sectae schismaticae sese adiungaζ
dummodo a R. Pontifice et reliquis fidelibus recedat. Quere Lehmckuhl, 1. c. II,
n. 925, rectius ita interpretatur duplex membrum censurae, ut schismatici intelligantur, qui se separant a corpore Ecclesiae eiasque capite, sive ineunt diversum
coetum religiosum sive non ; deinde etiam comprehendantur, qui se separant a
capite Ecclesiae eius obedientiae pertinaciter se subtrahentes, etsi velint cum re­
liquo corpore manere uniti. Cfr. quoque Lago, De fide, disp. XXV, n. 37 ; D’Anni­
bale, 1. c. n. 42, 43. Quae interpretatio est conformior communi modo interpre­
tandi censuram in Bulla Coena totidem verbis contentam, cui proinde etiam in
interpretatione Const 'Apost. Sedis' stari potest. Cfr. Altieri, De cens. 1.1, p. 476 sq.
— Porro iure Codicis praeter notionem schismatis can. 1325, § 2 datam, canon
poenalis 1314 nullam aliam facit distinctionem nisi inter nomen dantes vel publice
adhaerentes sectae schismaticae et alios schismatis delictum committentes sine tali
adseriptione vel adhaesione.
1 Quae de procedure iudiciali in haereticos et de competentia Inquisitionis
cap. praec. exposita sunt, etiam delicto schismatis sunt applicanda.
(1) Cod. lustin. I, 9 de lud et Coelicolis; I, 10 ne christ, mancip. haereticus
vel Pag. vel lud. habeat; 1, 11 de paganis, sacrifie, et templis.
(2) Ex Theolog. cfr. S. Thom. I. c. 2 2 q. 10; Lugo 1. c. disp. 14, 18, 19;
Suârez De fide, disp. 13; Tanner, De fide, q. 1 X, dub. 2 sq.

rtt,; Ferraris I. c. v. Hebraeus; Thesaurus I. c. v. Arma cap, 3 sq. — Kober in
Act’iheol. Tubing, torn. 55, p. 673. — Ponsius 1. c. 1. V, f. 6 de lud et Sarac.;
Hinschius I. c. torn. V, p. 159 sq. 300 sq. 473 sq.; Lega 1. c. torn. III n. 428 sq.;
Bangui, D. roem. Curie.

Praenotiones
400. Connexio materiae. Cum haeresi et apostasia conne­
xionem historicam habet peccatum infidelitatis hominum non baptizatorum, quoad extensionem gravius, licet apostasiam et haeresim
baptizatorum fidelium sua malitia absolute non aequat (3). Conne­
xio apparebit ex dicendis.
401. Definitio. Infidelitas universim spectata est pertinax ne­
gatio veritatis revelatae sufficienter propositae. Quo sensu infidelitas
tum in ludaeis tum in Paganis et Saracenis tum in apostatis et
haereticis reperiri potest (4); sed hoc Decretalium titulo maxime
intelligebatur illa infidelitas, quae hominibus non baptizatis est pro­
pria; immo illa quoque comprehendebantur delicta ab infidelibus
in iniuriam Ecclesiae commissa, quae olim ab inquisitoribus fuerunt
castigata (5). Maxime vero cit. titulo recensentur delicta ab ipsis
Christianis patrata propter communicationem vel cooperationem cri­
minosam cum ludaeis vel Saracenis Qua in re iam sese prodit
specialis connexio infidelitatis cum iure poenali Ecclesiae.

402. Divisio. Infidelitas, si sensu stricto accipiatur, dividitur
ratione obiecti negati in ludaismum et in Paganismum, quatenus
aut sola revelatio Christiana aut universa revelatio et novi et veteris
testamenti reiicitur (6). Praeterea delicta ab infidelibus ultra infide­
litatem commissa in varias species dividi possunt (7), sicut crimina
fidelium in hac materia ad illicitam communicationem et cooperatio­
nem revocantur (8).

μί s■

(3) Schmalzgr. h. t. n. 7; Philipps 1. c. § 96, p. 388; Cfr. de ordine servato:
Zech et Ponsius 1. c.; Lugo 1. c. disp. 18, n. 33 sq.
(4) Schmalzgr. h. t. n. 1; Lugo 1. c. n. 1 sq.; Philipps 1. c. § 96.
(5) Schmalzgr. h. t. n. 36 sq.; Bangen I. c. p. 101 sq.; Hinschius I. c.
(6) Lugo I. c. n. 61 sq. disp. 19 prooem.; Schmalzgr. h. t. n. 2 sq.
(7) Bangen I. c. p. 102.
(8) Schmalzgr. 11. t. n. 13 sq., 45 sq.

403. Notae historicae. Quamvis ab initio religionis christianae non pauci ex ludaeis, praedicationi Apostolorum obsequentes
fidem catholicam amplexi sint (9), tamen longe maxima pars populi
Israelitici in pertinacia sua permansit et animos hostiles in Christia­
nos manifestavit (10). Finitis persecutionibus furor et arrogantia
ludaeorum ipsis legibus Imperatorum romanorum fuerunt compe­
scenda (11). Ipsa quoque Ecclesia, tolerata ludaeorum religione at­
que protecta ipsorum libertate in suscipiendo baptismo (12), fre­
quenter cavere debuit ne ex consortio cum ludaeis fides catholica
et morum honestas fidelium detrimentum pateretur (13). Qua in re
procul dubio prohibitio consortii inter Christianos et ludaeos legi­
bus ecclesiasticis extensa est ad casus in iure naturali non comprehensos et sanctionibus poenalibus fuit munita (14). Inde quoque
facile intelligitur, cur mutatis temporibus antiquae sanctiones poe­
nales potuerint auferri et prohibitiones canonicae ad terminos iuris
naturalis denuo reduci, nisi ob speciales regionum et temporum
necessitates pristinus rigor saltem ex parte restaurandus (15) visus
fuerit.
Cum tempore medii aevi expeditiones in terram sanctam essent
susceptae, ut religio Christiana contra iniurias et invasiones Sarace­
norum defenderetur, non defuerunt Christiani, qui turpis lucri cu­
piditate ducti vel ipsis Saracenis opem atque subsidium ferrent.
Quae perfida agendi ratio Christianorum iuri naturali et moderno
iuri internationali contraria optimo consilio ab Ecclesia severis
poenis fuit proscripta (16) etiam per censuras in Bullam Coenae
insertas.
Nostro tempore non defuerunt persecutiones formis plus mi­
nusve legalibus ab impiis guberniis excitatae, velut in Russia, Me-

cr

(9) Act. Apost II, 41, 42.
(10) Ep. ad Ebr. X ; Tertullian., Ad nationes, 1,14 ; Civilta catt., a. 1886,1878.
(11) Cod. lust., 1. c.
(12) Greg. M. in cap. 3 X, h. t. ; cap. 9 X, h. t. ; Ponsius, I. c. ; Scherer,
1. c. p. 15 ; Lugo, 1. c. disp. 19 n. 33 sq., 70 sq.
(13) Cfr. c. 50 Cone, llliberit., a. 300-306; c. 40 Cone. Agath., a. 506; c. 11
Cone. Trull., a. 692.
(14) Cfr. c. 50 Cone, lllib., de vitanda coena ludaeor. ; Pii V, Const < Ro­
manus· 19 Apr. 1566, de non vocando medico hebraeo.
(15) Cfr. cit Cone, provinc. inter Fontes.
(16) Cap. 6, 12 X. h. t; cap. unie. h. t. in Clem.; cap. unie. h. t. in Extr.
Ioann. XXII; Hinschius, 1. c. p. 159; Phillips. I. c. § 100. p. 429.

xico, Hispania etc.; quae a baptizatis hominibus veram tyrannidem
in catliolibus exercentibus in plures canones poenales impingunt;
nec inter baptizatos defuerunt qui ob politicas rationes vel ob
temporalia commoda talibus guberniis subsidia, fulcrum et perso­
nalem operam praestiterunt, aut ex debito conscientiae non resti­
terunt, laici promiscue et clerici. Quibus iuris antiqui severitas et
principia legitima, quibus innitebatur, in memoriam revocare oppor­
tunum est.
§ 1. De infidelitate iudaeorum et saracenorum

et paganorum
404. Principia legitima exercitii potestatis respectu
infidelium. Infidelitas illorum hominum, qui revelationi Christianae
contumaciter fidem denegant et baptismum respuunt Ecclesiamque
catholicam ingredi detrectant, sine dubio gravissimum quoddam
peccatum constituit (17). Quodsi isti infideles ultra fidei detrecta­
tionem non progrediantur, Ecclesia in illos, cum ipsi subiecti non
sint neque iniuriam inferant, potestatem coercitivam exercere ne­
quit (18). Immo Ecclesia saltem ludaeis aliquam tolerantiam (19) sive
liberum exercitium religionis Mosaicae inter populos Christianos
etiam usque ad ultima tempora non denegavit.
Quae incompetentia Ecclesiae cessavit et tolerantia et protectio
in iustam severitatem conversa est, quamprimum ludaei aliique in­
fideles Ecclesiam iniuriis affecerunt et a supremo suo fine inter
fideles consequendo iniuste impediverunt. Quamvis enim Ecclesia
in homines non baptizatos tamquam in subditos iudicium exercere
non possit, tamen ut societas perfecta contra iniurias sibi illatas
(17) Lugo, 1. c. disp. 18.
(18) Cap. 10 X h. t. ; Lugo, I. c. disp. 19, n. 33 sq. ; Schmalzgr., h. t. n. 51 sq.;
Phillips, 1. c. § 98.
(19) Schmalzgr. h. t. n. 13 sq., 27 sq., 31 sq. ; Brueck, Manuale di storia
eccl. § 112 ; Erler, in Archiv. f. k. K. torn. 41 sq., de condicione sociali ludaeo­
rum apud diversas gentes et de agendi ratione pastorum Ecclesiae erga ipsos;
Phillips, 1. c. § 99. Cfr. de Saracenis cap. un. h. t. in Clem. Inde tamen non se­
quitur, nostra aetate illam ludaeorum tolerantiam omnibus condicionibus illis one­
rosis iuris antiqui, v. g-, de habitu vel pileo distincto, de fenestris et ostiis clausis
(cfr. cap. 15, 4 X h. t.) esse obligatam, quas historice recenset Phillips I. c. neque
disciplinam praximque vigentem attendit.

iure defensionis legitime utitur, aut principibus saecularibus tutelam
Ecclesiae committit (20).
Hinc factum est, ut Ecclesia tempore medii aevi ludaeos aliosque infideles religioni Christianae iniurias inferentes, multiplici ra­
tione severis poenis castigarit et tandem S. Inquisitioni subiugarit.
Huismodi delicta fuerunt blasphemiae contra religionem Chri­
stianam prolatae, raptus mulierum Christianarum, seductio Christia­
norum ad iudaicam perfidiam, divulgatio librorum fidem Christianam
impugnantium.
Poenae spirituales propter ista delicta infidelibus non baptizatis
infligi profecto non potuerunt. Hinc Ecclesia illos castigavit per
interdictum commercii Christianis impositum aut per multas pecu­
niarias aut per fastigationem aut incarcerationem (21). Quae res
nostra aetate in foro ecclesiastico non sunt practici momenti.
Scholion. Quodsi ultimo tempore mota est quaestio iudaica
sive antisemitica, ne quis in multiplices impingat errores, quaestio
tolerantiae religiosae, intra legitimos limites numquam ab Ecclesia
ludaeis negatae, probe distinguenda est a communicatione religiosa,
morali, sociali Christianorum cum ludaeis (22). Item -quaestio tole­
rantiae civilis et politicae Judaeorum nunc aliis criteriis est dijudi­
canda atque tempore medii aevi (23), quo una religio catholica do­
minabatur et libertas illa cultuum, nunc proclamata, nondum exstitit.
Denique in quaestione oeconomica vel verius usuraria, imprimis cu­
randum est, ne ipsi quoque Christiani sint usurarii et ut Christianis
institutis atque sapientibus legibus criminalibus et civilibus omnes
abusus et fraudes indiscriminatim impugnentur (24).

(20) Schmalzgr. h. t n. 35 sq. ; Phillips, 1. c. § 97, p. 393, nimium extendit
potestatem Ecclesiae in paganos (cfr. Lugo, I. c. disp. 10 n. 33 sq.), quam § 96,
p. 387 sq. accuratius circumscripserat.
(21) Cfr. Schmalzgr., Bangen, Hinschius, 1. c.
(22) V. g. impedimentum disparitatis cultus praesertim contra Hebraeos ab
Ecclesia magno cum rigore sustinebatur usque ad haec ultima tempora quamdiu
experientia docuit ex consortio maritali cum Hebraeo grave periculum imminere
pro fide partis catholicae tametsi cautiones requisitae non detrectarentur, quod
quotidiana experientia comprobatur.
(23) Cap. 16, 18 X h. t. de officiis et magistratibus civilibus non conceden­
dis ludaeis et Paganis; Pius V, 1. c. de interdicto contra medicos hebraeos;
Schmalzgr., h. t. n. 27 sq.
(24) Cfr, quae sapienter monet Benedictus XIV, Const. « A quo primum »
14 Junii 1751 ; De synod, dioces. lib. VI cap. 4 ; Phillips, 1. c. § 100.

§2. De communicatione et cooperatione Christianorum
cum iudaeis et paganis

·— Λ

—w

405. Quae in antiquo iure sunt vetita Christianis circa com­
municationem in sacris cum infidelibus nunc quoque sunt servan­
da, quatenus nituntur ipso iure divino (25); porro plura quae iure
canonico antiquo fuerunt constituta, etiam iure adhuc vigente fue­
runt de novo prohibita specialibus S. Sedis decretis (26).
Multiplices vero prohibitiones canonicae commercii mere humani
d civilis, quae in iure Decretalium h. t. et antiquis Constitutionibus
Romanorum Pontificum continentur, ex disciplina nunc vigente non
amplius omnes et ubique quoad ipsam obligationem ex lege ec­
clesiastica et decretis S. Sedis exsistunt in pleno vigore (27) multo­
que minus quoad sanctiones poenales. At certe etiamnunc ubique
illae prohibitiones urgent, quae nituntur ipso iure naturali (28); immo
assiduum servitium domesticum (29) per Christianos in aedibus Ju­
daeorum, etiam in compluribus recentioribus Conciliis provinciali­
bus (30) atque edictis Episcoporum denuo ipsa approbante Sede
Apostolica severe fuit prohibitum. Cuius prohibitionis certe in Ga­
licia sive Polonia Austriaca speciales fuerunt rationes (31).
Cooperatio (32) prohibita cum Paganis, quatenus nititur iure
naturali, etiam nostra aetate non est abrogata; sed censurae latae
(25) Schmalzgr., h. t. n. 8, 10, 12 de non admittendis infidelibus ad sacra­
menta, de participatione in ritibus superstitiosis infidelium.
(26) Schmalzgrueber, iam suo tempore h. t n. 9, 11, canonibus antiquatis
nimium videtur insistere.
(27) V. g. prohibitus usus, medici hebraei arg. d. ex Sixti V, Const. « Chris­
tiana *
pietas 22 Oct. 1586, § 1.
(28) De fornicatione cum ludaeis cfr. c. 6 Cone. Clarimont. I, a. 535) = c. 17
C XXVIII q. I. et Archiv f. k. K, t. 8, p. 64, de casu reservato in Galicia.
(29) De distinctione inter famulos domesticos et colonos cfr. in iure antiquo
cap. 2 X h. t. et in iure novo resp. S. C. Inq. relatum in ep. Nunt. Apost. Vienn.
26 lun. 1861, cfr. Archiv. f. k. K. 1. c. p. 73 sq.
(30) Cfr. Cone. prov. cit. in Font.
(31) Archiv. f. k. K. 1. c. p. 57 sq.
(32) Cfr. Benedictus XIV, De Synod, dioec. 1. XIII, cap. 20 n. 7; Phillips,
1. c. § 100, p. 431 sq. — Cfr. in Collect. S. C. P. F. *1 p. 598 sq., 653 sq. de
variis modis huiusmodi cooperationis prohibitae varia S. Sedis decreta. Communicatio vero in sacris cum paganis eodem modo est prohibita ac in sacris haere­
ticorum ex can. 1258, 2316. — De iudaeis speciatim consulendus Dictionnaire Apo-

sententiae, quondam in cap. 12 X. h. t. et cap. 1 h. t. in Extrg.
com. et Bulla Coenae in perfidos Christianos statutae, iam ob si*
lentium Const. “Apost. Sedis„ non amplius valebant; immo etiam
aliae poenae vindicativae cap. 6 X. h. t. et cap. 1 h. t. in Extravg.
de perpetua infamia, de confiscatione bonorum et de servitute in­
currenda, de intestabilitate et inhabilitate ad successiones tam ab
intestato quam ex testamento, de inhabilitate ad officia publica et
actus legitimos, de publica denuntiatione diebus dominicis et festis,
practico momento et valore canonico iamdiu carent. Multo magis
formalitas praescripta cap. 11 X. h. t. ad suscipiendum iter “in
Alexandriam„ nostra aetate est plane obsoleta.

CAPUT XXXI

De specialibus delictis cum haeresi connexis
(can. 2316-2319)

406. L Cooperatio in haeresi speciale delictum constituens
fit ab eo “qui quoquo modo haeresis propagationem sponte et scienter
iuvat» (can. 2316). Tale iuvamen, ex dictis, reddit suspectum de
haeresi, cum quo agi debet ad normam can. 2315. Punitur autem
praestatio auxilii formalis, quo iuvamen haeretico detur in ipsa eius
haeresi propaganda, quale non esset per se receptio in hospitio ex
amicitia vel ad rem domesticam et similia; satis autem est ad de­
lictum, si auxilio quis sit haeretico sive publice sive privatim, sive
palam sive occulte, verbis, scriptis aut actibus, si ex tali auxilio hae­
resis de facto propagetur vel divulgetur seu effectu secuto; secus
haberetur dumtaxat delictum attentatum ad normam conatus delicti
tractandum (cfr. can. 2213, 2235).
407. H. Communicatio in divinis cum haereticis, quae ex can.
2316 reddit suspectum de haeresi: agitur autem de communicatione
vetita ad normam can. 1258, § 1, quo illicitum declaratur fidelibus
quovis modo active adsistere seu partem habere in sacris acatholilogétique (D’Ates) v. Juif et Chrétiens, tom. II, col. 1664 sq., v. L’usure; VI, Le
meurtre rituel; L’Etat et les Juif col. 1713 sq.; L’Eglise et les Juifs, col. 1725; La
legislation ecclesiastique relate ad ludaeos etc., cum completa quadam bibliographia.

eorum, non tantum quando actus acatholici cultus ponuntur cum
intentione eo ipso adhaerendi sectae vel eiusdem sectae cultum ap­
probandi, sed etiam quando actus acatholici cultus ita est specifice
religiosus et vel in se vel in circumstantiis falsae sectae protestati­
ons, ut aliter explicari nequeat; tunc enim habetur aequivalens pro­
fessio vel saltem simulatio falsi cultus (1).
408. III. Defensio doctrinae damnatae. « Pertinaciter do­
centes vel defendentes sive publice sive privatim doctrinam, quae
ab Apostolica Sede vel a Concilio Generali (2) damnata quidem fuit,
sed non uti formaliter haeretica > (can. 2317). Qui id facit saltem
non bene sentit de potestate Magisterii Ecclesiae eiusque in supremo
gradu exercitio, contra quod exercitium inobediens et rebellis sisti­
tur; inde periculum ut in haeresim quoque labatur.
Requiritur pertinacia quae ex natura rei requirit scientiam de
damnatione doctrinae et plerumque monitionem saltem privatam:
duplici autem modo delinquitur, vei docendo talem doctrinam damnalam (3) quod non fit per solam assertionem talis doctrinae sed per
hoc quod quavis ratione studeatur illam in aliorum mentem ingerere
seu insinuere, vel illam defendendo seu eius patrocinium sumendo,
v. gr., contendendo eam esse veram et minime damnandam (4).
Non amplius requiritur, ut doctrina sit damnata sub poena ex­
communicationis 1. s. Cfr. Const. Apost. Sed. II, 1, ubi illa poena
debebat esse munita ipsa damnatio.
Poenae sunt ferendae sententiae : arceri debent a ministerio prae­
dicandi verbum Dei, ab audiendis sacramentalibus confessionibus et
a quolibet docendi munere ; his videlicet privantur, quibus alios
prava doctrina inficere possent. Insuper Ordinarius, post monitionem,
potest infligere alias poenas necessarias ad reparandum damnum.
(1) Cfr. Wernz-Vidal, tom. IV, n. 347 ; De Meester, Iur. can. comp. Ill, η. 1252.
(2) Damnatio ab aliqua S. C. cum approbatione in forma communi R. P. ad
hanc figuram delicti non sufficeret, sed damnatio fieri debet nomine et auctoritate
R. Pont.
(3) Catalogum doctrinarum seu propositionum damnatarum, passim exhibent
in suis compendiis theologiae moralis doctores.
(4) Cum quis in aliquo libro proponit ut suam talem damnatam doctrinam
vel ab alio defensam approbat et suam facit, si de damnatione conscius est, in
eo pertinacia est praesumenda; liber enim pacato et deliberato studio scribitur
et editur, non sicut verba, quae semideliberate proferri possunt et non raro solent.

Quodsi doctrina fuerit damnata aliqua poena latae sententiae, tam­
etsi damnatio ante Codicem fuerit facta, haec quoque poena fir­
matur can. 2317.

409. IV. a) Editores librorum apostatarum, haereticorum et
schismaticorum, qui apostasiam, haeresim, schisma propugnant hac
in re evidenter speciali quadam ratione iuvant haeresis, etc. propa­
gationem. Hi, opere publici iuris facto, incurrunt in excommunica­
tionem Sedi Apost. speciali modo reservatam (5).
b) Eandem poenam incurrunt, qui praedictos libros vel alios
per apostolicas litteras nominatim prohibitos aut defendunt aut scien­
ter sine debita licentia legunt vel retinent (can. 2318, § 1) (6). Re­

currit hic ratio iuridica supra allegata de defendentibus et propa­
gantibus doctrinas damnatas ex una parte; ex alia parte periculum
in fide quod incurritur ex lectione talium librorum.
Relate ad a) satis est ut certo moraliter sciatur librum esse apos­
tatae, haeretici vel schismatici, nec necessarium est ut qua talis sit
damnatus. — Relate ad b) puniuntur, legentes et retinentes sine de­
bita licentia: non videtur admittendum quod necessarium sit ut
liber fuerit prohibitus sub poena excommunicationis latae senten­
tiae et multo minus ut sit prohibitus sub eadem censura simpliciter
reservata, qua in re potius haberetur lusus verborum; nec habet
valorem iuridicum provocatio ad const. Apost. Sedis et ad eiusdem
interpretationem.
c) Auctores et editores qui sine debita licentia sacrarum Scrip­
turarum libros vel earum adnotationes aut commentarios imprimi
(5) Cum propugnare sit data opera et pro viribus defendere, non mere doc­
trinam docere (quod facile fieri potest ex ignorantia et bona fide), hoc ipso quod
in libro propugnetur haeresis, satis intelligitur esse auctoris haeretici, nec requi­
ritur ut determinatae sectae adhaeserit. Chelodi, n. 60, 2, cum antiquis commen­
tatoribus.
(6) Non videntur comprehendi ephemerides, libelli, opuscula, folia separata;
at comprehenduntur commentarii seu, ut aiunt, Riviste, S. O. 27 April 1880 (A.S. S.
XX, 368), 13 lan. 1892 (A.S.S. XXIV, 625).
Legunt non solum hi, qui propriis oculis perspiciunt gnari linguae, sed hi
quoque qui legentem audiunt, si lectio sibi de ipsorum mandato fiat (cfr. can.
2209, 2231).
Retinent qui librum suum vel alienum penes se vel penes alium conservant
Defendunt qui doctrinam libri propugnant, non qui eiusdem stilum extol­
lunt, nisi hoc in libri approbationem cedat Chelodi, Ius. poenale n. 60, 2.

curant (can. 2318, § 2). — Ut auctor incurrat opus est ut impressio
fiat ex eius cura, non cura alterius cui, v. gr., auctor donavit manuscriptum, quo casu potius incurreret donatarius cum editore. — Sa­
tis habetur completum delictum per ipsam impressionem in ordine
ad editionem factam, tametsi opus publici iuris nondum sit factum
seu venditioni expositum. Cfr. Chelodi n. 60.

410. V. Quaedam participatio in religione acatholica, punita
excommunicatione latae sententiae Ordinario reservata, habetur in
his casibus :
1° Qui matrimonium ineunt coram ministro acatholico contra
praescriptum can. 1063, § 1. — Quod delictum adest si matrimo­
nialis consensus praestetur aut renovetur coram ministro acatholico
uti sacris addicto, non tamquam officiali civili (7);
2°) Qui matrimonio uniuntur cum pacto explicito vel implicito
ut omnis vel aliqua proles educetur extra catholicam Ecclesiam (8) ;
(7) Videtur dicendum delictum committi tum a catholico qui matrimonium
illo modo contrahit cum acatholico vel infideli, tum a duobus catholicis ita con­
trahentibus; nec obstat provocatio ad can. 1063 cum canon poenalis agat de
contrahentibus matrimonium et canonis 1063, praescriptum est prohibitio adeundi
ministrum acatholicum ad matrimonialem consensum praestandum vel renovan­
dum; quod delictum communicationis in divinis cum ministro acatholico, et qui­
dem gravius, committitur a duobus catholicis. Quod praeterea hi duo catholici
sint suspecti de haeresi ex can. 2316, non impedit quominus censuram incurrant
ut apparet ex aliis casibus eiusdem canonis 2319. Aliter alii doctores velut Che­
lodi, I. c. S. Officium 17 Maii 1892 declaravit eos, qui coram ministro acatholico
matrimonium contrahunt, incurrere excommunicationem, etsi censurae inscii fue­
rint, quod attentis canonibus 2229, § 1, 1°, can. 16, § 2, ita intelligendum est de
iure Codicis, quod qui censuram norunt illam contrahunt pro utroque foro, qui
vero se ignorasse forte asserant tractandi in foro externo sunt ut censura inno­
dati propter talem actum publicum sub censura prohibitum, quare in foro externo
ad sacramenta admitti non possunt donec a censura absolvantur. Quare in foro
externo reconciliandus, admonendus: «) de gravi peccato per confessionem de­
lendo; b) de obligatione liberos catholice educandi, vel, si est mulier, curandi,
ut maritus permittat dictam catholicam educationem, et si eam non permitteret,
curandi ut liberi, quantum ab ipsa dependet, catholice educentur. Quibus praestitis,
ab Episcopo, expositis factis et bona poenitentis dispositione, petitur facultas ab­
solvendi pro foro externo et ea datur servato Rituali Rom. ti. 3, cap. 3 et tunc a
quovis confessario absolvi potest. Si vero delictum, in loco ubi fit reconciliatio
occultum est, sufficit absolutio in foro sacramentali a competente confessario data,
quae valet etiam pro foro externo. Cfr. Noldin-Schoenegger, De poenis, n. 87.
(8) Fraudem contra hanc legem poenalem committunt, qui de industria ad
celebrandum matrimonium adeunt locum, ubi, citra expressum pactum, ex ipso
29

3°) Qui scienter liberos suos acatholicis ministris baptizandos
offerre praesumunt;
4°) Parentes vel parentum locum tenentes, qui liberos in reli­
gione acatholica educandos vel instituendos scienter tradunt. Paren­
tum locum in educatione prolis tenere quis potest ex lege vel ex
pacto aut de facto.
Qui recensentur nn. 2, 3, 4 sunt praeterea suspecti de haeresi
ex ipsa iuris dispositione (can. 2319), ideoque tractandi sunt ad
praescripta can. 2315, ut suspicionis causam removeant (9).

CAPUT XXXII

De delictis contra religionem (1. V. tit. 12)
(can. 2320-2320)

411. Praenotiones. Quibus actibus contra religionem pecce­
tur docent moralistae, a quibus, praeter modos quibus religio ne­
gative laeditur, positiva peccata contra religionem dispertiuntur in
duplicem speciem ; in actus superstitiosos, quibus religio offenditur,
ut dicitur, quasi per excessum, et in actus irreligiositatis, quibus
religio dicitur offendi per defectum. Superstitio est cultus religiosus
vitiosus. Irreligiositas sonat actum cultui contrarium, sc. irreveren­
tiam aut contumeliam, quae aut est directe contra Deum, puta
blasphemia, aut est directe contra res sacras et constituit sacri·
legium.
Sua gravitate, praesertim in ordine ad bonum publicum, de­
lictis contra fidem accedunt delicta contra religionem, quae hoc
titulo XII 1. V, poenis mulctantur.
Delicta vero quae ipsi Deo iniuriam inferunt cetera gravitate
excedunt et maxime laedunt societatis religiosae publicum bonum.
Tales sunt iniuriae reales in Deum-Hominem, blasphemia, periurium.
legis civilis praescripto proles educanda est in religione patris vel secundum sexum
in religione patris aut matris. Quae fraus nequit esse modus evadendi poenam:
quare eadem poena saltem per sententiam sunt plectendi.
(9) lure praecedenti haec crimina spedfica non fuerunt speciali lege poe­
nali considerata ; sed facile subsumebantur sub generali delicto praebendi favo­
rem haeresi.

Jniuriae reales contra Deum (can. 2320).
412. I. Iniuria rcalis in Deum (1) committitur per profanationtm Eucharistiae, qua Deo ipsi in Eucharistia praesenti iniuria irro­
gatur dum hostiae consecratae temerantur. Triplex profanatio per­
cellitur canone 2320: 1°) species consecratas abiicere\ 2°) easdem in
malum finem abducere; 3°) in malum finem retinere.
Abiicere seu proiicere significat actum illum, quo res viles
proliciuntur; non est autem necessarium ut in locum sordidum
proiiciantur; quare delictum committeret, qui furaturus pyxidem
particulas consecratas humi vel in scammo Ecclesiae aut alibi spar­
geret. Particulae praesumi debent consecratae quae in tabernaculo
asservantur, quae venerationi fidelium in pyxide vel in ostensorio
exponuntur, quae a sacris ministris pro s. communione distribuun­
tur. Nec ad complendam hanc primam delicti figuram requiritur
pravus finis in abiiciente seu proiiciente, ipse actus effundendi seu
proiiciendi malum finem implicat et continet gravissimam irreve­
rentiam et iniuriam Deo illatam.
Abducere in alium locum vel retinere apud se delictum consti­
tuit, si fiat in malum finem, qui sane praesumitur, non si ex immo­
dica et profecto falsa devotione aut forte causa necessitatis id fa­
ceret. Pariter delinquit, qui abducat sciens alium Sacramentum
profanaturum.
Poenae sunt: a) excommunicatio specialissimo modo reservata,
lat. sent.; 6) suspicio de haeresi; c} infamia iuris lat. sent.; d) pro
derico insuper depositio fer. sent.
Iure quoque praecedenti gravissime puniebatur ablatio hostiae
consecratae, nimirum degradatione in clerico; insuper clericus et
laicus erant tradendi brachio saeculari, in quo foro erat statuta
poena mortis. Codic. penale Gregoriano a. 80 retinet poenam mor­
tis, ante delicta laesae Maiestatis (2).
(1) Cfr. Hadrianum VI, ep. <Dudiun>, 20 Iui. 1522; Innocent. XI, Const.
'Ad nostri Apostolatus » 12 Mart. 1677 ; Alexan. VIII Const. « Cum alias » 22 Decembr. 1690; Benedict. XIV, Const. « Ab augustissimo» 5 Mart. 1744; Clemens
Χ1Π, Const. « Gravissimum » 6 Mart. 1759.
(2) Cfr. Kober, D. Deposition 788 ; Hinschius, V, 755. De antiquis poenis
fori saecularis, cfr. Pertile, Storia del dir. pen. It., § 194; Nuovo Cod. pen. It.,
L 404; Cod. Ger., § 766; Cod. Austn, § 122, 175.

ÀTEKNÏTAS SACERDOTALS SANC

bibliotoecx

II. Abusus Eucharistiae in celebratione Missae committitur a
sacerdote, qui sine debita licentia praesumit eodem die Missam ite­
rare aut sine legitima causa (3) non ieiunus celebrare. Ob verbum
praesumit excusat ignorantia non facile admittenda et gravis metus
(can. 2321).
Poena constituta: est suspensio a Missae celebratione fer. sent,
ad tempus ab Ordinario praefiniendum, quae proinde non est cen­
sura. Ceterum delictum consummatum est delictum mere praeteri­
tum, sine tractu successivo, quod censura puniri non potest, quae
sit ferendae sententiae.

413. Historia. Delictum iterationis Missae est iuris dumtaxat
ecclesiastici (can. 806), quod iam fit manifestum ex facta permissio­
ne binationis (cit. can.) et exceptionibus iure factis. Porro cum iam
saec. V et VI consuetudo Christianae celebrationis saltem unius
Missae totum Christianum orbem pervasisset (4), etiam paulatim
introductus fuit usus atque etiam abusus pluries in die celebrandi,
non solum a diversis sacerdotibus, sed etiam ab eodem. Cfr. can.
5 Conc. Toletani XII (a. 681) ubi reprehenduntur sacerdotes plu­
ries in die celebrantes et in ultimo tantum sacrificio sacram com­
munionem recipientes. At vicissim Walafridus Strabo de S. Leone
III (795-816) refert plures in die Sti. Pontificis celebrationes, et va­
rietatem usus de numero Missarum celebratarum refert nec im­
probat (5). Praesertim vero alteram missam in favorem hospitum
et peregrinorum celebrandam fuisse permissam tradit Regino (f a.
915) (6), itemque quando ex usu liturgico plures celebrandae erant
et unicus aderat sacerdos. Atque haec videntur causam praebuisse
abusui iteratae celebrationis privatae. — Prohibitum fuit celebrare
ultra tres Missas in die, cfr. Canones editi ab Edgardo, can. 30
“Docemus etiam, ut nullus sacerdos uno die saepius quam ter ad
summum missas celebret,, (7); quod praescriptum, addita poena,
iteratum invenitur apud “Leges presbyter. Nortumbrensium» n. 18
itemque in Conc. Salgunstadiense (in Germania) a. 1022, can. 5. —
(3) Legitimas causas recensent et apte circumscribunt moralistae v. gr. Noldin,
lit, n. 155 sq.
(4) Many, De Misse, n. 13.
(5) De rebus ecclesiast. cap. 21 apud Migne PL, torn. 114, col. 943.
(6) De eccles. disciplin. apud Migne PL t 76, col. 187.
(7) Mansi, Concilia, t. XVIII, col. 516.

Deinceps vero facta est restrictio ad unam Missam in die, can. 53
D. 1 de consecr. (Alexander II a. 1061-1073), reprobato abusu orto
ex motivo pecuniae aut adulationis saecularium. Quem R. P. secuti
sunt alii, velut Innocentius III (cap. 3 X de celebr. miss. Ill, 41) et
Honorius III (cap. 12 eod.); Conc. Lambetense (a. 1204) et alia
eiusdem et posterioris aetatis (8).
Praescriptio ieiunii naturalis, Missae celebrandae anteponendi,
est antiquissima. Cfr. Wernz- Vidal, tom. IV, η. 73, not. 53; Many,
De Missa, n. 171 sq. ubi afferuntur canones diversarum ecclesiarum.
414. III. Usurpatio ordinis sacerdotalis habetur si actiones sa­
crae quae iure divino aut canonico sacerdotibus sunt reservatae ab
eo ponantur, sive clerico sive laico, qui ad ordinem sacerdotalem
promotus non sit. Unde manifestum est quod ex hoc titulo reus
delicti fieri non potest sacerdos, quavis prohibitione vel poena cano­
nica ipsi interdictum fuerit sacerdotalis potestatis exercitium. Triplex
ratio delictum committendi:
a) Simulando Missae celebrationem i. e. ritus et caerimonias
Missae ita perficiendo ut adstantes decipiantur, tametsi verba con­
secrationis non proferantur.
b) Excipiendo sacramentalem confessionem seu alterius peccata
audiendo in talibus adiunctis, ut is putet ea se accusare in ordine
ad absolutionem, tametsi ipsa absolutio non detur.
Poenae. Gravissima haec usurpatio contra ius divinum punitur
1°) excommunicatione speciali modo reservata lat. sent. ; 2°) in laico
insuper privatione pensionis aut muneris aliisque poenis fer. sent. ;
3°) in clerico depositione fer. sent.
c) Usurpando alia munia sacerdotalia v. gr. sacramenta vel
sacramentalia, quatenus haec sacerdotibus sunt reservata.
Poena: indeterminata arbitrio Ordinarii pro gravitate culpae.

415. Historia. Cum omni ordini sive ex iure divino sive ex
iure ecclesiastico (9) certae functiones sint propriae, semper in Ec­
clesia exercitium ordinis non suscepti grave fuit reputatum delic­
tum. Quare cum diaconi tempore persecutionis Deocletiani multis
(8) Mansi, 1. c. t. XXII, coi. 752. Çfr. Marten, De antiquis Eccl. ritibus, 1. I,
cap. III, a. 3, n. 18; Durandus, Rationale, I. IV, cap. I, n. 25 sq. ; Benedictus XIV,
in cel. epist, « *
Declarasti 16 Mart. 1716 et in « De sacr. Missae » sect II, n. 23 sq.
Quoad facultatem binandi nunc standum est can. 806.
(9) Cfr. Muenchen, p. 675 sq. ; Gasparri, I. c. n. 333 sq., 1129 sq.

locis officium offerendi Eucharistiam usurpassent, id can. 15 Cone.
Arelat. (a. 314) "minime fieri deberen statuit, similesque abusus
diaconorum c. IS Cone. Nicaeni (a. 325) condemnantur (10) sub
poena privationis diaconatus. Presbyteri quoque si quodpiam ad
episcopale ministerium specialiter pertinens suo motu putaverunt
exsequendum, continuo presbyterii dignitate et sacra communione
privati sunt, ut praeeunte Cone. Sardicensi (a. 343-344) c. 19 (11)
etiam statuerat Gelasius I (12) a. 494. Qua in re idem «antiqui cano­
nes vetuerunt»; denuo presbyteris vetuit etiam Cone. Bracar. II, c. 19
(a. 563) sub poena depositionis ab officio. Hefele t. II, p. 80, 722 sq.
Inde ex saec. VIII non desunt statuta, quibus praesertim du­
plex delictum usurpati ordinis punitur sci. celebratio missae atque
absolutio in foro sacramentali a clerico ad presbyteratum non pro­
moto (13). At dubitari non potest, quin canones in compilationem
authenticam Gregorii IX translati rigorem poenarum iuris antiqui
contra istud delictum potius imminuerint quam auxerint (14).
Ab ista mitiore praxi Rom. Pontifices saec. XVI recedere coe­
perunt, et iam Clemens VIII (15), vestigia Pauli IV et Pii V secu­
tus, in sacrilegam usurpationem ordinis sacerdotalis per celebratio­
nem missae vel per auditam sacramentalem confessionem factam
novas et severissimas statuit poenas: quae ab Urbano VIII (16) et
Benedicto XIV (17) non solum abrogatae non sunt, sed reiectis
frivolis actibus judicialibus et aucto rigore procedurae iudicialis
potius maiorem vim atque efficaciam consecutae sunt.
(10) Hefele, Conciliengeseh. t. I, p. 213 sq. ; 424.
(11) Hefele, t. I, p. 601 sq.
(12) Gelasius I ep. ad Ep. Lucan, cap. 6 (Thiel, Ep. R. P. L, p. 365 sq.).
(13) Kober, 1. c. p. 782 sq.
(14) Cfr. cap. 2, 3 X h. t. (V, 27, 28). Urbanus II a. 1185-1187 cum text
cit. iur. aut. ; Kober, I. c. p. 782 sq. et 164 sq.
(15) Const. « Et si alias » 1 Dec. 1601, ubi delictum celebratae missae vel
auditae confessionis dicitur puniendus degradatione de se coniungenda cum tra­
ditione brachio saeculari facienda, ut poenis quoque saecularibus plecteretur, quae
traditio ob defectum brachii saecularis iamdiu obsolevit.
(16) Const. * Apostolatus off. » 23 Mart. 1627.
(17) Const < Sacerdos » 20 Aprilis 1744; const. » Divinarum » 2 Aug. 1757;
Encycl. « Quam grave» 2 Aug. 1757, ubi in haec materia reis confessio in iudicio
negatur ad mitigationem poenae suffragari. Quae vero Benedictus XIV cit const
statuit de tortura iamdiu a praxi Ecclesiae sunt aliena. Cfr. Thesaurus, L c. v. Ordo
caput 32 ; Kober, 1. c. p. 786 sq.

CAPUT XXXIII
Iniuriae verbales contra Deum

§ 1. De blasphemia (1)
Fontes: Decret. Grat. c. 4 (Gregor M.) D. 25; c. 10 (Ps. Pius), C. XXII, q. 1;
c. 10, 13 C. XXIV, q. 3. — Cap. 2 X. (Gregor. IX) de maledicis V, 26. - Leo X.
Const. « Supernae dispositionis·
*
5 Maii 1514 in Cone. Later. V, sess. IX; lulii III
Const. «//z multis
*
1 Febr. 1554 (pro solis Romanis); Pii V Const. <Cum pri­
*
mum
1 Apr. 1566 in Decret. Clem. Pap. VIII I. V, tit. 14 de maledicis ed. Sentis
p. 172; Innoc. XI Edict. 10 Maii 1680; Liber sept. 1. V, tit. 7 de blasphemis et
aleatoribus; Instr. Prag. § 92.
Scriptores: Comment, iur. Decret, h. t. (V, 26), praesertim Gonzâlez Téllez
et Giraldi; Zech 1. c. tit. 20 de blasphemiis; Devoti 1. c. tit. 10, de maledicto et
blasphemia; Hollweck 1. c. § 127; Thesaurus, De poenis v. Blasphemantium....
poenae; Ferraris, Bibl. v. Blasphemia; Muenchen, Das canonische Strafrecht,
p.670 sq.; Hinschius 1. c. tom. V, p. 184; Schiappoli, Diritto pen. canon, n. 243 sq.;
Vacant, Dictionn. d. Théolog. t. I, col, 907 seq. (2).

416. Inter irreligiositatis delicta sine dubio blasphemia ob summum contemptum Deo ipsi irrogatum principem locum tenet, licet,
proh dolor in pluribus regionibus horribile hoc vitium adeo inva­
luit, ut sit vera pestis religionis honori foedissime detrahens.
417. Definitio. Blasphemia, licet generatim denotare possit
etiam iniuriam verbalem homini illatam (3), tamen sensu stricto (4)
est contumeliosa locutio (5) in Deum.
(1) Novella 77; Regol. penale Gregor. XVI, c. 73, i. e. primum de specialibus
delictis et ante ipsum crimen laesae maiestatis. De legislationibus modernis, cfr. C.
Germ. § 166, C. Austr. § 122; C. Hisp. a. 586 necnon legis de Provinc. (a. 1882)
a. 22, legis municipalis (a. 1872) a. 114 iunct. Lopez Peldez, El derecho espafiol
§ 26; Nov. C. It. (a. 1930) a. 402, expresse vero a. 724 sed inter contravvenzioni.
(2) Cfr. ex Theologis: S. Thomam, 2, 2, q. 13; Suârez, De virt. et stat,
relig. tract. Ill, 1. 1, cap. 1, 4 sq. ; Tanner, De fide, q. VII, dub. 7; BalleriniPalmieri, tom. Π, η. 509 sq.
(3) Muenchen, 1. c. p. 670; Diet. d. Th. 1. c.; Vigouroux, d. la Bible, t I,
coL 1S06 sq.

(4) De sensu quodam lato blasphemiae cfr. c. 5, C. XXV, q. 1 ; c. 15, C.
XXXIII, q. 5.
(5) Cum locutio in ista definitione tantum denotet verba ore vel scripto pro·
lata, non qualemcumque mentis significationem factis vel signis manifestatam

456

CAPUT XXXIH

Divisio. Blasphemia dividitur in enuntiativam vel haereticalem
sive qualificatam, et in imprecativam vel simplicem sive non haere­
ticalem. Prior de Deo aut negat, quod ipsi proprium est (derogativa)
aut affirmat, quod a Deo plane alienum est (attributiva). Quae enun­
tiatio haereticalis in blasphemia potest esse formaliter haeretica aut
materialiter tantum. Altera blasphemia simplex consistit in sola con­
tumeliosa locutione in Deum per convicia (dehonestativa) aut male­
dictiones (exsecrativas) et haereticam assertionem vel negationem
neque formaliter neque virtualiter habet adiunctam. Cfr. Suârez 1. c.
cap. 4, n. 6, 7, 8, 9, cap. 5, n. 7, 8; Devoti I. c. § 1.
Praeterea blasphemia dividi potest in eam, quae directe in Deum
aut in B. V. Mariam aut in Sanctum profertur (6). Neque abs re est
divisio blasphemiae externae (de interna in foro externo non agitur)
in occultam et publicam (7) sive coram compluribus aliis personis
prolatam.
418. Notae historicae. Cum blasphemia ipso divino iure na­
turali et positivo (Levitic. XXIV, 16) fuerit condemnata, primis sae­
culis speciales canones poenales de hoc delicto non reperiuntur.
Cuius rei ratio non solum ex bonis moribus primorum Christianorum
videtur esse repetenda, sed etiam exinde, quod blasphemia in praxi
potissimum cum apostasia a fide esset coniuncta(8) ideoque sub
ista specie delicti subsumpta. Finitis persecutionibus rarae sunt san­
ctiones canonicae contra blasphemiam, ut patet ex paucis textibus
(cfr. Suârez, 1. c. cap. 4, n. 3 sq.), per se blasphemia in verbalem et realem dividi
nequit, licet illa divisio in ordine ad poenas v. g. in ipso foro saeculari incurren­
das sua utilitate non careat; \ChelodL, 1. c. n. 63, quod iniuria factis vel signis
contumeliosis non constituat elementum obiectivum huius delicti, cum verba in
poenalibus accipi debeant secundum eorum vim propriam. Aliter Ferreres, Instit 11,
n. 1105; Matth. a Coronata, n. 1892 in ipsa definitione ponens actionem contu­
meliosam ; Cfr. Ferraris, 1. c. art. 1, n. 12 ; Regol. pen. Gregor. XVI, art. cit. 78,
79; Caramelli, in cit. Reg. pen. p. 159. Ita etiam Müller, Theol. mor. t II, § 77
blasphemiam definit: «locutio vel actio contumeliosa in Deum»; videlicet blaspbemia opponitur laudi Dei, quae laus tribuitur per verba ; honor vero etiam aliis
signis exterioribus exhibetur et idcirco facta vel alia signa quibus laeditur honor
reducuntur ad blasphemiam. S. Thomas, 2, 2 q. 103 art. 1, ad 3; Ballerini-Pal­
mieri, 1. c. n. 513.
(6) Cap. 3 X h. t, Pii V, Const. « Cum primum » § 10; Regol. pen. art. 73;
S. Thom. I. c. 2, 2 q. 13, art. 1 ad sext.; Suârez, 1. c. cap. 5 η. 1 sq.
(7) Cap. 2 X, h. t. ; Regol. penale Gregor. XVI, 1. c. ; Suârez, I. c. cap. 4 η. 1
(8) Euseb., Hist eccl. 1. IV, c. 15, 1. VI, c. 41 ; Devoti, 1. c. §§ 1, 2.

allegatis a Gratiano 1. c. et ex statutis antiquorum librorum poenitenlialium (9) quibus haud frequenter neque claris verbis de stricta
blasphemia agitur. At legibus romanis (10) et capitularibus Francorum
blasphemia gravibus poenis castigata est. Gratianus 1. c. nonnisi
antiquos canones recensuit et omisso titulo de maledicis in omnibus
quinque compilationibus antiquis, unice cap. 2, h. t. X, a Grego­
rio IX in corpore iuris canonici blasphemia publica delictis eccle­
siasticis expresse adnumeratur et poenis canonicis subiicitur. Quae
poenae postquam iam legislatione particulari sunt auctae (11), inde
a Concilio Lateranensi V (sess. IX) in severiorem disciplinam fuerunt
commutatae et etiam disertis verbis in clericos blasphemantes exten­
sae, additis tamen temperamentis a Iulio III 1. c. et denuo a Pio V
I. c. etiam per accuratiores distinctiones inter blasphemantes et inter
clericos bénéficiâtes et non beneficiatos. Inde novae leges univer­
sales contra blasphemiam latae non sunt.
419. Vis et ambitus blasphemiae. Delictum ecclesiasticum
blasphemiae constituitur externa et publica locutione graviter (12)
contumeliosa sive ore sive scripto (13), per enuntiationem vel per
exsecrationem in Deum (Christum, Eucharistiam) vel in B. Virginem
Mariam vel in Sanctum prolata (14). Quare blasphemia externa et
occulta, quae non est apta ad publicum scandalum generandum,
sane grave est peccatum foro poenitentiali subjiciendum, sed in foro
externo reatum blasphemiae non constituit; at in foro ecclesiastico
minime requiritur, ut blasphemia illa externa et publica actu et de
facto scandalum producat, sufficit vera publicitas (15) locutionis gra­
viter contumeliosae in Deum vel B. V. M. vel Sanctum coram aliis
prolatae.
Quod blasphemiae delictum merito ab Ecclesia criminibus eccle­
siasticis adnumeratur. Etenim est gravissima contumelia ipsi Deo
(9) Schmitz., Die Bussbuecher, p. 414, 637.
(10) Novella 77.
(11) Cfr. c. 8 Cone. Fori., a, 1286; c. 27 Cone. Ravenn., a. 1311 ; c. 3 Çonc.
Benevent., a. 1378.
(12) Schmalzgr., h. t. n. 18 sq.
(13) De blasphemia reali cfr. Suârez, 1. c. cap. 4, n. 3 sq. ; Bangen, 1. c.
p. 108; Regolam. pen. Gregor, art. 78, 79, 80.
(14) De discrimine quoad poenas inter blasphemiam in Deum et B. V. et in

Sanctum, cfr. Pii V, Const, cit. § 10.
(15) Cap. 2 X h. t. ; Regol. penale Gregor, art. 73.

omnipotenti et infinite bono illata. Quae laesio divinae maiestatis
certe non levius est vindicanda quam gravis laesio principis hu­
mani (16). Porro qui blasphemat in Deum et Christum, principale
obiectum laudis, benedictionis, cultus ecclesiastici ipsumque Eccle­
siae fundatorem contumeliis afficit; hinc optimo iure Ecclesia suam
explicat potestatem coercitivam, cum huiusmodi publica contumelia
in ipsam redundet. Tandem blasphemia publica creat scandalum,
est occasio ruinae spiritualis, deprimit publicam religionis aestima­
tionem atque ita subvertit fundamenta Ecclesiae et ipsius societatis
civilis (17). Tutela igitur ordinis socialis eb ecclesiastici et civilis
omnino exigit, ut publica blasphemia etiam inter delicta ecclesiastica
recenseatur.

420. Poenae blasphemiae. 1. Iure Codicis punienda est ar­
bitrariis poenis (18), praesertim in clericis, pro diversa gravitate et
scandalo dato (can. 2323) (19).
II. Iure praecedenti, a) Poenitentiae, quae iuxta cap. 2, X, h. t.
a blasphemis sub poena interdicti ab ingressu in Ecclesiam et de­
negatae sepulturae fuerunt suscipiendae, iam pridem non amplius
erant in usu. Id quod multo magis obtinebat de mulcta pecuniaria
per magistratum civilem ex eod. cap. 2, X, h. t. exigenda (20).
b) Severissimas vero poenas a Leone X 1. c. in blasphemiam
statutas et a Iulio 111 temperatas denuo emolliverat Pius V, immo
teste Cardinali Albitio etiam Pii V poenae iam suo tempore in
S. Officio non fuerunt in usu, sed pro qualitate blasphemiarum et
personarum poenae arbitrariae erant infligendae (21): nonnullae vero
(16) Levit., 1. c. Novella 77.
(17) Cap. 2 X h. t. i. f. ; De punitione etiam in foro civili, cfr. v. g. Cod.
poen. Hisp. art. 586 iunct. sententiis Trib. Supr. apud Gury-Ferreres, 1.1. n. 299
III De poenis vero severissimis
et apud Lôpez Pelaez, El derecho espaûol, p. 100.
in foro saeculari usque ad saec. XVIII inflictis fuse atque satis aequo iudicio
disserit Pertile, Storia dei diritto penale § 134.
(18) Censurae latae sententiae etiam iure praecedenti erant exclusae, cfr.
Suârez, 1. c. cap. 7 n. 2.
(19) De censuris ferendae sententiae iuris praeced. Cfr. c. 10 (Ps. Pius)
C. XXII, q. 1, et praxim S. C. Inq. apud Santi, h. t. n. 5.
(20) Poenitentiae huius cap. 2 X h. t. in poenitentiali Mediolan. S. Caroli
(cfr. Schmitz, 1. c. p. 813) frustra renovatae fuerunt; Giraldi, 1. c. P. I. sect. 860.
(21) Giraldi, 1. c.; Devoti, 1. c. § 3 not. 4. Poenae a Pio V sancitae erant;
in laicos expresse blasphemantes in Deum et D. N. I. C. vel B. V. prima vice
mulcta 25 ducatorum, secunda vice duplum, tertia vice 100,
HI ducat et exsilium;

poenae iamdiu a foro ecclesiastico erant omnino alienae v. g. per­
foratio linguae in laico tertia vice blasphemante, fustigatio clerici
prima vice blasphemantis.

421. Procedura iudicialis in causis blasphemiae. Bla­
sphemia simplex sive non haereticalis, cum merito haberetur ut
delictum mixti fori, et a iudice ecclesiastico et a iudice saeculari
puniri potuit (22). Quare in hac causa praeventioni fuit locus. Bla­
sphemia vero haereticalis a solo iudice ecclesiastico erat diiudicanda (23) et idcirco in causis blasphemiae haereticalis propter adiunctam
haeresim et in causis blasphemiae realis ob suspicionem haereseos
etiam tribunal Inquisitionis fit competens. Cfr. Bangen D. RoemCurie, p. 108.
Et Leo quidem X 1. c. (24) denuntiationem coram aliis blasphe­
mantium sive apud iudicem ecclesiasticum sive saecularem praescri­
psit, atque adeo si plures blasphemantem audivissent, singulis onus
illum accusandi imposuit, nisi ex omnium conventione unus pro
cunctis tali officio fungeretur, quae obligationes ex lege et sanctione
canonica in foro externo non amplius urgeri possunt.
Scholion. Inter delicta religioni opposita, quae sub specie
irreligiositatis comprehenduntur ipsique Deo immediate irreverentiam
inferunt, recensenda est tentatio Dei expressa et interpretativa (25).
Ad quam interpretativam Dei tentationem referenda est purgatio
vulgaris (26). Quae licet in foro saeculari tempore medii aevi habuerit
*

*

*

i

? ii

quodsi fuerit plebeius solvendo impar, prima vice manibus post tergum ligatis
ante fores eccl. est constituendus per diem integrum, secunda vice per urbem est
fustigandus, tertia vice lingua est perforanda et mittendus in exsilium. Clericus
vero blasphemus prima vice fructibus unius anni privandus, secunda vice beneficiis,
tertia dignitatibus privatus, deponendus et in exsilium mittendus; quodsi clericus
beneficio careat, prima vice pecuniaria vel corporali poena plectendus, altera vice
in carcerem detrudendus et ad triremes mittendus. Blasphemia «iin Sanctos iudicis
arbitrio, habita ratione criminis et personarum puniri iubetur. Quae poenae poenis
fori saecularis multo erant suaviores; cfr. Partile, 1. c.
(22) Cap. 2 X h. t. ; Schmalzgr., h. t. n. 23 sq. ; Regol. pen. Gregor, art.
73 sq., 82
(23) Cap. 18 de haeret.. V, 2 in Sext.
(24) lulius III cit. Const, (pro Romanis) in non denuntiantes severissimas
poenas statuerat. Cfr. Ferraris 1. c. art. 2 n. 18 sq.
(25) Suârez, 1. c. cap. 1 n. 10, cap. 2.
(26) C. Π, q- 5; Cpl. I, 1. V, t. 30, de purgatione vulgari; Cpl. II, III, V,

vim legitimae probationis iudicialis (27), tamen lege divina et cano­
nica (28) merito fuit proscripta et potius inter delicta ecclesiastica
recensita (29). Sed de huiusmodi praxi purgationis vulgaris iam pri­
dem antiquata, prolixa disquisitio practica utilitate caret, et solum
habet momentum historicum.
§ 2. De periurio
Fontes; Decret Grat c. 12 D. 81 = c.25. Apost; c. 17, c. XXII, q. 1; c. 11,
C. XXII, q. 4; c. 5, 6, 7, 8, 9, 10, C. ΧΧΠ, q. 5 - Proprius titulus de periurio I. V
non exsistit. Quare consulendus est in libro tertio tit. de iureiur. in Decret Ore­
gon IX (II, 24), Bonif. VIH (II, 40), Clem. V (II, 9). - Gegor. XIII, Const -Ro­
manus Pontifex» 20 Nov. 1585. - Instr. Prag. § 92 (30).
Scriptores: Comment, iur. Decret, in 1. II, t. 24. - S. Raymund., Summa
lib. I, tit 9 de iuram. et periurio. - Zech, 1. c. tit. 18 de periurio; Devoti, I. c.
tit 12, de periurio; Vering, 1. c. § 194; Thesaurus, 1. c. v. Periurium; Ferraris,
1. c. v. Juramentum, art. 1, n. 13 sq., v. Poena, art. 2, n. 176. - Kober, D. De­
posit. p. 606, 700, 720; Katz. Grund d. canon. Strafrechts. § 19; Hinschius, l.c.
tom. V, p. 184-185, 701-703 ; Schiappoli, 1. c. p. 862 sq. ; Holweck, 1. c. § 128,
197 (31).

h. t. ; Suârez, 1. c. cap. 3 n. 8 sq. ; Zech, De iud. eccl. sect. I, t. 1 § 7, 126
§ 309 sq.
(27) Walter, Deutsche Rechtsgeschichte § 668 sq. ; Fournier, Les officialités
au moyen âge, p. 263 sq.; Hildenbrand, Die purgatio canonica und vulgaris;
Pertile, Storia del dir. ital. P. I, § 225 « Dei sacramentali >, § 226, « Dei giudizi
di Dio»; Wernz-Vidal, tom. VI, n. 713 sq.
(28) Nequit sane negari in Ecclesiis particularibus purgationem vulgarem
fuisse admissam. Quodsi Hinschius, 1. c. tom. V, p. 345, asserit per longum tem­
pus medii aevi «Ecclesiam aut etiam Rom. Pontifices» non expresse saltem pro
laicis reprobasse, sed potius approbasse purgationem vulgarem, confundit Eccle­
siam universalem cum ecclesiis particularibus neque de Romano Pontifice vel de
Ecclesia universali solidum affert argumentum, quo assertionem suam probet
Cfr. c 7, § 1. (Alex. II, a. 1063) C. II, q. 5; c. 20 (Stephanus V) c. 22 (Nicol. 1)
C. II, q. 5.
(29) Cfr. capita t 35.1. V; cap. 10 X, de excess. Praei. V, 31. Cfr. De Smedt,
Le duel judiciaire et l’Eglise, in periodico Etudes Religieuses, t. XL1II, p. 337 sq.
t LXIV, p. 35 sq.
(30) Dig. XII, 2 de iureiur. sive voluntar, sive necess., sive iudiciali ; Cod. II,
58 de iureiur., propter calumn. dando; Cod. IV, 1 reb. creditis et iureiur. At pro­
prius tit de periurio etiam in iure Romano non reperitur; Codice penale Ital.
(a. 1930) art 371 ; Cod. crim. Germ. § 153; Cod. crim. Gall. § 361 sq. Cod. cr.
Hisp. art. 332 sq. ; Regol. penale Gregor. XVI nihil habet de periurio, quia in
statu pontificio causa ista spectabat ad forum ecclesiasticum.
(31) Ex Theologis cfr. v. gr. Suârez, 1. c. tract. V, 1. 3, ubi agit de periurio.

422. Definitio. Praeter blasphemiam et tentationem Dei maxi­
me infidelitate in votis persolvendis et periurio ipsi Deo irreverentia
infertur. Periuriurn generatim definiri potest dolosa iuramenti violatio.
Quare ad periuriurn non sufficit qualiscunque culpa, sed dolus re­
quiritur, quo quis scienter mendacium iuramento firmet aut iuratam
promissionem studiose non exsequatur. Porro cum ad periuriurn re­
quiratur iuramenti violatio et juramentum absque invocatione divini
nominis non subsistat, facile patet, periuriurn non committi ab eo,
qui fidem absque invocatione divini nominis, sed tantum cum clau­
sula < fide mea nobili vel sacerdotali» datam dolose violat (32).
Divisio. Periuriurn simili quadam ratione dividi potest atque
ipsum iusiurandum. Hinc distinguitur periuriurn assertorium et promissorium, iudiciale et extraiudiciale, publicum et privatum, simplex
et sollemne, scriptum et orale. Discernendum quoque est saltem in
ordine ad sanctionem poenalem periuriurn a iureiurando incauto (33).
Neque omittenda est distinctio periurii personalis a sollicitatione
alterius ad periuriurn sive effectu secuto sive non secuto (34), et
periurii in causa criminali et periurii in causa civili (35).

423. Notae historicae. Periuriurn licet iam satis aperte iure
divino naturali et positivo fuerit prohibitum, sacris quoque canoni­
bus iam ex primis saeculis religionis Christianae frequenter repro­
batur (36). Minime vero Ecclesia eo progressa est, ut ipsum iura­
menti usum condemnaret, sed utrumque iuramentum et assertorium
et promissorium exclusis abusibus in suo foro recepit (37). Quodsi
Ecclesia in Conciliis provincialibus contra periuriurn severa condidit
decreta, non minore rigore in periuros utuntur libri poenitentiales(38).
Gratianus ius antiquum iam constitutum satis complete in suum
transtulit decretum (39), et quamvis in compilationibus authenticis
proprius titulus de periurio desit, tamen capita singularia de periurio,
(32) Zehl, L c. § 228.
(33) Suârez, 1. c. tract. V, 1. 3 cap. 5, cap. 20, η. 7.
(34) Cfr. c. 7, C. XXII, q. 5.
(35) Cap. 54 X, de testib. II, 20.
(36) Cfr. c. 25 Apost. = c. 12 D. 81 ; c. 7, Cone. Herd. (a. 524-546) = c. 11
C XXII, q. 4; c. 17. Cone. Matiscon. I, a. 581, = c. 7, C. XXII, q. 5.
(37) Devoti, h. t. § 1.
(38) Schmitz, Die Bussbuecher, p. 443, 597, 497 et passim.
(39) Cfr. 1. c. in Fontib.

haud levis momenti, ibidem non desunt (40). Concilia particularia
inde a compilationibus authenticis novis statutis et poenis adiectis
delictum periurii notarunt (41). Quare nulla fuit necessitas, ut de
delicto adeo evidenti et ipsis legibus civilibus severissime punito
novae in dies prodirent leges universales Ecclesiae (42).

424. Vis et ambitus periurii. Delictum periurii in foro ec­
clesiastico etiamsi maxime comprehendat dolosam violationem jura­
menti assertorii, tamen etiam periurio promissorio constituitur (43).
Periurium iudiciale praesertim in causa criminali (44) sane ceteris
gravius exsistit magisque damnosum, nihilominus ex fontibus cano­
nicis delictum ecclesiasticum periurii non restringitur ad solum per­
iurium iudiciale (45) ; fontes enim canonici iuris communis huiusmodi limitationem non insinuant. Cfr. de iure partie. Instr. Prag. §92.
Sollicitatio quoque alterius ad periurium sive effectu secuto sive
non secuto merito inter delicta ecclesiastica recensetur (46).
Periurium in iure canonico principaliter punitum tamquam de­
lictum patratum contra reverentiam Deo debitam (47). Quod motivum, cui recentiores quidam iuristae (48) ob insufficientes rationes
sese opponunt, nequaquam prohibet, quominus periurium etiam ob
alias rationes secundarias ex ordine sociali petitas puniatur; laeditur
enim periurio fides publica et dignitas tribunalium, ius partium (49).
Circa periurium iudiciale eiusque poenas conferendi sunt cc. 1743,
§3; 1755, §3; necnon cc. 1757, § 2; 1795, § 2 quod periuri ne­
queant esse testes aut periti.

(40) Cfr. cap. 10 X, de iudic. Il, I, de periurio clerici ; cap. 10 X, de iureiur.
II, 24, de viol, promissor, iuram. ; cap. 12, pr. X, eod. de periurio Episcopi gra­
vius puniendo.
(41) Hinschius, I. c. p. 185.
(42) Gregor. XIIi, Const, cit « Romanus Pontifex ».
(43) Cap. 10, 12 X de iureiur.
(44) 7, 54 X, de testib. II, 20; lib. II, tit. 7, de iuramento calumniae; de
iurament credulit in caus. matrimonial, cfr. cap. 5, 7 X, de frig. IV, 15.
(45) Cfr. cit cap. 7, 8, 10, 12, 15 X, de iureiur. ; Thesaurus, I. c. n. 1; pro­
fessio iurata fidei cath.; iuram. officii; Suârez, 1. c. cap. 20 n. 11.
(46) Cfr. c. 7, C. XXII, q. 5 = c. 17, c. Cone. Matiscon.
(47) Devoti, 1. c. § 1 ; Schiappoli, I. c. n. 246.
(48) Rechtslex. v. Meineid.
(49) Cfr. c. 1 C. XXII, q. 1.

425. Poenae periurii. 1. Iure Codicis praeter ea quae dicta
sunt de periurio iudiciali, extraiudiciale periurium, sicut dictum est
de blasphemia, puniendum est poenis arbitrariis, praesertim in cle­
ricis, quod valet tam de periurio assertorio quam de promissorio.
hire praecedenti. Poenae latae sententiae non fuerunt statutae.
Severius etiam procedebatur contra clericos, qui propter periurium
inde a suspensione ab officio et beneficio usque ad privationem
officii et beneficii, immo etiam perpetuam depositionem a iudice ec­
clesiastico puniri potuerunt. Qua in varietate poenarum potissimum
erat attendenda differentia inter periurium assertorium et promissorium, gravitas et circumstantia delicti et dignitas personae (50).
Infamia facti ex periurio in iudicio comprobato vel alias no­
torio (51) plerumque contrahitur, et consequenter periuri fiunt irre­
gulares ex infamia etiam iure Codicis ad normam can. 987, 7°.

CAPUT XXXIV

De superstitione et sacrilegio
426. Illud in antecessum animadvertendem est, generali modo
punibilem reddi quemlibet actum superstitiosum et quemlibet actum
sacrilegum: «Qui superstitionem exercuerit vel sacrilegium perpe­
traverit, pro gravitate culpae ab Ordinario puniatur » (can. 2325).
Cum variorum actuum diversa sit gravitas, solae poenae ferendae
sententiae statuuntur, ad arbitrium Ordinarii diversae gravitati culpae
proportionandae. Supposita cuiusvis actus sacrilegi vel superstitiosi
punibilitate, in particulari Codex determinatos tantum actus enume­
rat cum respectiva poena; ideo in cit. canone additur clausula « sai­
sis poenis iure statutis contra aliquos actus superstitiosos vel sa­
crilegos ».
Tum superstitio tum sacrilegium 'opponuntur virtuti religionis,
quamvis diverso
modo.
*
(50) Cap. 10 X. de iureiur.; Suârez, 1. c. n. 21, 22; Kober, 1. c. in literat.;
Itch, 1. c. ; Schiappoli, 1. c. n. 248.
(51) Cap. 17, X de tempor. ord. I, 11, iunct. cap. 7, 53, X de testib. II, 20;
c.7, C. XXII, q. 5; c. 9, C. III, q. 5 ; c. 17, C. VI, q. 1 ; Suârez, 1. c. n. 7 sq. ;
Thesaurus, 1. c., ubi etiam exponunt casus, quibus ipso facto infamia iuris incurri
dicebatur, dispensatione non sola poenitentia tollenda.

§ 1. De actibus superstitiosis
Fontes: Decret. Grat. C. XXVI, q. 1-5 incl. - Cpl. I, 1. V, t. 17 de sortilegiis;
Cp. V, 1. V, t 9 de sortilegiis. - Decret. Gregor. IX, V, 21 de sortilegiis. - Innoc. VIII Const. « Summis » 5 Dec. 1484 ; Leo X Const. « Honestis » 15 Febr. 1521.
Const. « Supernae » 5 Mail 1514 § 41 ; Sixt. V, Const. « Coeli et terrae » 5 lan. 1536;
Gregor. XV, Const. « Omnipotentis Dei » 20 Martii 1623 ; Urban. Vlll, Const. « In­
scrutabilis 1 April. 1631; Decret. S. C. Inq. 5 Aug. 1745; Collectanea S. C. de
Prop. F. η. 1607 sq. (1).
Scriptores: Commentât iur. Decret, in h. t. - Zech, 1. c. tit. 19, de sortilegiis;
Ursaya, 1. c. p. 143 sq. ; De Luca, 1. c. p. 155 sq. ; Devoti, 1. c. t. 13, de divina­
tione, tit 14 de magia; Vering, 1. c.§ 193; Thesaurus, 1. c. v. Poculum, cap. 2,
4, v. Superstitio ; Perraris, J. c. v. Superstitio ; Muenchen, 1. c. tom. 11, p. 560. Kober, D. Deposit p. 633 sq. 714, 721, 792; Hinschius, 1. c. torn. V, p. 160 sq.;
p. VI, t 397 sq., 694 sq. ; Schiappoli, 1. c. n. 326 sq. ; Hollweck, 1. c. § 109;
Kraus, Reat-Encykl. w. Amulete, Loos, Wahrsag; Kirchenlex. v. Hexen (sagae)
sq. ; Kirchl. Handlex. v. Hexenprocess (2).

427. Definitio. Superstitio (3) universim spectata est delictum
religioni oppositum per excessum. Religioni vero oppositus est iste
excessus, quia superstitione aut creaturae exhibetur cultus divinus,
qui ipsi non debetur, aut Deo, cui perfectus cultus debetur, exhi­
betur indebito modo et circumstantiis non probatis.
Divisio. Superstitio dividitur: 1. In superstitionem indebiti modi
colendi Deum. 11. In superstitionem indebitae rei, sive per idololatriam,
qua loco Dei adoratur creatura, sive per divinationem, qua homo
petit a creatura cognitionem occultorum, v. gr., per sortilegia, astro­
logiam, auguria, quae a solo Deo haberi potest, sive per vanam
observantiam, qua a creatura, tamquam a Deo imploratur auxilium
ad opus externum v. g. ad sanandos morbos mediis non propor­
tionalis (4). Idololatriae actus a baptizato positus, saltem in foro ex­
terno, est apostasia, ideoque non est huius loci.
(1) Cod. lust. 1. IX, tit. 18 de maleficis et mathematicis et ceteris similibus.
(2) Ex Theol. cfr. S. Thom. I. c. 2, 2, q. 92 sq. ; Lugo, de fide, d. 14 s. 3,
d. 26, n. 23 sq. ; Suârez, 1. c. tract. Ill, 1, 2, de superstitione; Lehmkuhl, Theol.
mor. 1, n. 351-363 ; Ballerini-Palmieri, Opus. Theol. mor. t. II, p. 239 sq., 267 sq. ;
Vermeersch, Quaest. de relig. et piet., n. 170 sq. ; Ferreres, Theol. mor., I,
n. 350 sq., 361 sq. ; Instit. II, n. 1109 sq.
(3) Schmalzgr., h. t. n. 2 sq.
(4) Suârez, I. c. n. 1, 2, 7 n. 1.

428. Notae historicae. Primis saeculis fideles cum crudelibus
subiicerentur persecutionibus, non raro abiecta religione Christiana
saltem extrinsecus denuo Deos falsos coluerunt aut iudaicam vel
ethnicam superstitionem post conversionem factam non penitus abie-

cerunt (5).
Hinc contra huiusmodi superstitionem inde a primis saeculis
concilia ecclesiastica (6) severas poenas contituerunt. Neque abusus
isti sublati sunt, cum religio catholica, inter Francos aliosque po­
pulos germanicos magis magisque propagaretur; frequentissime
enim occurrunt canones tum in Conciliis provincialibus (7) tum in
libris poenitentialibus (8) quibus omnis generis superstitiones repro­
bantur et poenitentiis poenisque castigantur. Ex his canonibus multi
in Decretum Gratiani I. c. transierunt, cum in sola compilatione Gregorii IX, pauca reperiantur statuta ex antiquioribus compilationibus
desumpta. In aliis collectionibus authenticis de hoc delicto specialis
rubrica novaeque leges non exsistunt. Quae novae leges universales
minus fuerunt necessariae, cum ageretur de re iam pridem prohibita
et a Conciliis provincialibus severe punita (9).
Cum abusus ex saeculo decimo quarto ingravescerent, denuo
novae prodierunt Constitutiones Sixti IV, Innoc. Vlll, Alexandri VI,
Leonis X, aliorumque Rom. Pontificum quae saltem ex parte reperiuntur collectae in lihro septimo lib. V, tit. 12 de maleficis et in­
cantatoribus. Quae leges pontificiae cum superstitiosa et crudeli pro­
cedure tribunalium saecularium contra sagas in non paucis regioni­
bus Europae recepta nihil habent commune (10).
(5) Devoti, 1. c. tit. 3 § 3 ; Kraus, 1. c.
(6) Cfr. c. 34, 49, Cone. llliber., a. 300-306 ; Cone. Laodic., 343-381 ; c. 23,
Cone. Arelat, a. 443-452); c. 16 Cone. Venet., a. 470, et c. 42 Cone. Agath.,
a. 506, de sortibus sanctorum, cfr. Hefele, 1. c. t. 11, p. 595 et c. 6 XXVI, q. 5 ;
c. 30 Cone. Aurel. 1, a. 511, et c. 9, C. XXVI, q. 5.
(7) Cfr. c. 15, 16 Cone. Aurel. IV, a. 541, c. 16, Synod. I, S. Patrie, a. 450456; c. 3, 4, 5, Synod. Auscit., a. 585; c. 14, 15, Cone. Narbon., a. 589, c. 14,
Cone. Roman., a. 624-625 ; c. 61, 62, Cone. Trull., a. 692; c. 2, Cone. Tolet. XVI,
a. 693; c. 9, Cone. Roman., a. 743; capit. 6, 7, 21, 22, 23 Cone. mixt. Paderborn,
sub Carol. M., a. 785.
(8) Schmitz, 1. c. p. 457 sq.
(9) Hinschius, 1. c.
(10) Cfr. Kirchenlex, 1. c. de sagis et earum processu ; Pertile, Storia dei dirirto penale § 194, p. 446 sq.; N. Paulus, Hexenwahn und Hexenprocesse, p. 67 sq.;
Duhr, Gesch. der lesuiten, t. I, p. 731 sq., t. II, 2 p. 481 sq.
30

Novae ortae sunt difficultates de ritibus superstitiosis, cum in
India et laponia et in Imperio Sinensi religio catholica propagari
coepta esset (11). Denique nostro quoque saeculo contra ingruentes
magnetismi et spiritismi superstitiones Ecclesiae fuit pugnandum (12).
I. De superstitione ex indebito modo

429. Vero Deo per cultum indebito modo exhibitum irreve­
rentia infertur, si cultus ille sit falsus. Id quod duplici ratione fieri
potest. Etenim cultus ille forte falsus est ratione rei significatae ut
fieret in cultu Deo exhibito per ritus iudaicos, qui significant Mes­
siam venturum (13) aut ex parte colentis, si quis nomine Ecclesiae
adhibet ritus ad colendum Deum contra ipsius institutum (14).
Indebito quoque modo Deus colitur per cultum, qui dicitur
superfluus. Quam notam isti ritus merentur, qui iudicio proborum et
sapientum hominum et imprimis Ecclesiae catholicae neque ad ho­
norem Dei aut fovendam devotionem quidquam conferunt veluti si
quis ad obtinendum certum effectum candelas flavi coloris adhibeat,
aut missam audiat sacerdotis, cui nomen est loannes (15).
II. De divinatione

430. Divinatio hoc loco intelligitur significatio sive cognitio
occultorum ex pacto cum daemone. Quod pactum cum daemone est
explicitum si homo expressam habet voluntatem aliquid sciendi a
daemone veluti per pythones (16); implicitum vero est, si quis pro
cognitione rerum occultarum signum plane vanum adhibeat; quod
(11) Cfr. Collectanea S. C. de Prop. F. I. c. in font, praesertim Bened.XIV,
Const. « Ex quo *
singulari 11 Iui. 1742, de ritib. Sinens, et Const. « *Omnium
12 Sept. 1744, de ritib. Malabaricis.
(12) Collect cit. n. 1743,1754, decreta S. C. Inq. ; Wieser, in Act. th. Oenip.
tom. IV, p. 662 sq., tom V, p. 85 sq. ; Lehmkuhl, Ferreres, Vermeersch, BalleriniPalmieri, locis citat, et AA. apud ipsos allegati.
(13) Cfr. cap. unie. X de purif. post. part. Ill, 47; Collect. S. C. de Prop.
F. n. 1702; n. 1757. deer. S. C. Inq. 20 lun. 1866.
(14) Benedict. XVI, Const. « Omnium » § 14.
(15) Cone. Trid. Sess. XXII, decret, de observ. et evit. in celebr. miss. § Po­
stremo. ; Schmalzgr., h. t n. 4 sq.
(16) Schmalzgr., h. t. n. 8 ubi varii modi pacti expliciti, enumerantur. Cfr.
quoque Zech, I. c.

SUPERSTITIO ET SACRILEGIUM

I

467

cum neque ex natura rei neque a bono angelo neque a Deo vim
illam significandi habeat, unice sperare potest fore, ut ex interven­
tione daemonis istam cognitionem consequatur.
Porro pactum implicitum duplici ratione fieri potest: una est,
si cognitio rerum occultarum quaeritur ex consideratione alicuius
dispositionis iam alias exsistentis in ipsis rebus, v. gr., ex siderum
motu et situ eruuntur occulti eventus; altera est, si quis ex dispo­
sitione eorum, quae consulto facit, quaerit habere causam adipiscen­
dae scientiae rerum occultarum velut ex proiectione taxillorum (17).
Olim divinatio exercebatur per astrologiam, auguria, sortes; hodie
praesertim per spiritismum et hypnotismum.

HI. De vana observantia
431. Cum divinatio ordinatur ad cognitionem rerum occulta­
rum indebito modo obtinendam, vana observantia (18) tendit ad con­
sequendum opus externum per media vana et inutilia a divina pro­
videntia minime ad hoc ordinata. Merito autem vana dicitur huius­
modi observantia, quoniam certe animae bonum non attingit, sed
potius maximum malum, opus vero externum aut frustra exspectatur,
aut si quis effectus habetur, est potius damnum in corporalibus et
temporalibus quam commodum temporale.
Vana quoque observantia sicuti divinatio potest fieri expresso
vel tacito pacto cum daemone: si ad mirabilia operanda tendit pro­
prie magia, si ad damnum aliis inferendum maleficium vocatur.
Scholion. Quamvis sortilegia generatim superstitionibus sint
adnumeranda, tamen non omnis usus sortium iure divino et cano­
nico interdictus est. Distinguuntur enim sortes divisoriae, consultoriae, divinatoriae. Et sortes quidem divisoriae in concedendis offi­
ciis ecclesiasticis omnino prohibentur (19) (officia enim ecclesiastica
(17) Cap. 1, 2,
X h.t. ; Schmalzgr., h. t. n, 67, 14 sq.
(18) Libr. IV, tit. 15 X, de frigidis et maleficiatis ; Wernz, t. IV, de matr.
n. 343, not. 9; Schmalzgr., h. t. n. 11, 12, 13, 49, 50.
(19) Cap. 3 X,
h. t. c. 42 X, de elect. 1, 6 ; Schmalzgr., h. t. n. 38, 39 ;
Santi, tamen, in L. 1, tit 6, n. 15, refert S. C. C. in causa Roman. 2 Maii 1857,
decrevisse sustinendam electionem ad canonicatus per sortes ex unanimi consensu
electorum factam, postquam in triplici repetito scrutinio aequalia suffragia duobus
candidatis favissent, cum certa esset in casu utriusque candidati dignitas et ceteroquin non ageretur de beneficio qualificato quod formam canonicam electionis
exigeret. Cfr. quoque Ballerini-Palmieri, 1. c. n, 350.

dignioribus sunt conferenda); at in aliis quamplurimis casibus se­
clusa semper superstitione licite adhiberi possunt (20). Similiter sortes
consultoriae, etiamsi regulariter illicitae sunt, tamen certis concur­
rentibus condicionibus extraordinarie non prohibentur. At sortes vere
divinatoriae semper illicitae sunt habendae (21).

432. Poenae superstitionis, hire Codicis ex can. 2325 de­
lictum superstitionis poenis arbitrariis ferendae sententiae punien­
dum est, ubi determinatus actus speciatim sub determinata poena
non fuerit prohibitus.
hire praecedenti'. 1. Laici quidem censuris ferendae sententiae (22)
aliisque poenis canonicis coerceri poterant (23).
II. Clerici si ista delicta superstitionis commissisent, pro qua­
litate delicti aut puniebantur poenis arbitrariis Episcopi aut suspen­
sione per annum et amplius, si Episcopo ita visum fuerit aut ar­
bitrio Superiorum infamia notari potuerunt et si non desisterent
deponi et ad tempus arbitrio Superioris praefiniendum in monaste­
rium detrudi ac beneficiis et officiis privari (24). At degradatio cum
huic delicto soli in iure expressis verbis non esset statuta, a iudice
ecclesiastico decerni non poterat, nisi aliud delictum degradationi
obnoxium concurreret (25). De presbyteris abutentibus sacrificio mis­
sae ad sortilegia cfr. cit? decr. S. C. Inq. 5 Aug 1745.
(20) Schmalzgr., h. t. n. 25 sq.
(21) Schmalzgr. h. t. n. 35 sq. ; Ballerini-Palmieri, I. c. n. 349, 350.
(22) Cfr. Suârez, 1. c. cap. 19, n. 2 sq. ; Thesaurus, 1. c. v. Superstitio π. IV.
(23) Leo X, cit Const < Supernae > § 41 ; c. sq. C. XXVI, q. 5 ; S. C. Inq.
4 Aug. 1556; Schmalzgr., h. t. n. 48, 52; Muenchen, 1. c. 564; Suârez, 1. c. n. 12.
- At poenitentiae, v. gr., cap. 1, X h. t Decretal, aliisque locis statutae iamdiu
non erant in usu (Instr. Prag. § 90, 91); multoque magis, quae veteres auctores
indiscriminatim ex decreto Gratiani atque ex praxi suae aetatis de verberibus et
cruciatibus vilium laicorum, de perpetuo carcere honestarum personarum, de
stigmatis impressione, de eiectione e dioecesi, de turpi dehonestatione propone­
bant (cfr. Schmalzgrueber, h. t. n. 48, 52) et in se non fuerunt satis solide pro­
bata iamdiu erant plane antiquata et a foro ecclesiastico aliena. De poenis in foro
saeculari statutis cfr. Pertile, 1. c. p. 446 sq.
(24) Cone. Trid. Sess. ΧΧΠ, 1. c. ; S. C. Inq. in cit. Collect. S. C. de P. F.
n. 1754, cap. 2 X h. t., Leo X, 1. c. iunct. cap. 6 X de poenis V, 37; quae de­
trusio in monasterium iam erat intelligenda secundum praxim nunc receptam de
exercitiis spiritualibus et domo correctionis; cfr. Instr. Prag. § 91.
(25) Suârez, 1. c. Schmalzgr. h. t. n. 47 ; Kober, 1. c. p. 797 sq. ; Thesaurus,
1. c. η. V ; aliter Muenchen,‘\. c. 564 et Schiappoli, I. c. n. 241. Sed infamia iuris
non legitime infertur ex c. 9 (Ps. Is.) C III, q. 5 nec ex c. 12, C. XXVI, q. 5.

Scholion. Delicta superstitionis veluti magiae, sortilegii, si con­
juncta sint cum apostasia a fide catholica vel haeresi, in solo foro
ecclesiastico competenter cognosci et definiri possunt. Quo in casu
solo etiam Inquisitores fuerunt competentes iudices de divinationi­
bus et sortilegiis (26), donec Sixtus V (27) illorum iurisdictionem
ampliaret.
Quodsi ista delicta haeresim vel haereseos suspicionem non
habeant admixtam, sunt mixti fori (28), nisi ratione personae, ubi
iuxta sanctiones canonicas adhuc vigeat forum privilegiatum, solus
iudex ecclesiasticus sit competens. Quare contra laicum etiam iudex
ecclesiasticus propter istud delictum procedere potest, sed praevenlioni per iudicem saecularem (29) est locus, qui maxime nostra ae­
tate solummodo ratione fraudis vel iniuriae commissae in huiusmodi
delinquentes procedere solet.

433. Abusus quoad reliquias. Superstitio falsi cultus est
falsas reliquias colendas proponere- In quod delictum incidit: 1°) qui
falsas reliquias conficit; 2°) aut eas scienter vendat vel distribuat
vel publice fidelium venerationi exponat.
Poena est excommunicatio 1. s. Ordinario reservata (can. 2326).
Non requiritur intentio interna superstitiosa, sed factum inspicitur
deliberate positum : a secunda delicti figura excusat ignorantia etiam
crassa (30).
(26) Cap. 8 § 4 de haeret. V, 2.
(27) Const. « Coeli et terrae » § 3, i. f. ; Suarez, 1. c. η. 11 ; Bangen, 1. c.
p. 107 sq. ; Vacandard, L’Inquisition, p. 190 sq. non recte ex competentia data
inquisitoribus ad cognoscendum de certis delictis v. gr. de superstitione, divina­
tione, sortilegio, usura, infert a theologis, canonistis, et ab ipsis RR. Pontificibus
ampliatum fuisse conceptum haeresis, vel haeresi illa alia delicta esse aequiparata.
Ceterum historice constat sub illis delictis, reapse haeresim haud raro latuisse.
(28) Schmalzgr. h. t. n. 48, 51 ; Zech, I. c. § 262.
(29) L. 1, 2, 5, 7. Cod. de maleficis IX, 18; Specui. Saxon. 1. Il, art. 13 § 7.
Praesertim ex saeculo XIII iudices quoque saeculares in ista delicta inquirere
coeperunt et potissimum ex saeculo XVI procedura in sagas vere abominabilis a
iudicibus saecularibus in praxim deducta est (cfr. Kirchenlex., v. Hexenprocess,
Dahr, 1. c.), quae nonnisi saeculo decimo octavo paulatim (cfr. circumspectum mo­
dum loquendi Zechii, I. c. § 78 sq., § 244 sq. de tortura et sortilegiis) abrogata est.
(30) Licet iam ab antiquitate Christiana cavendum fuit ne falsae reliquiae
inveherentur, transferrentur aut venderentur (Wernz-Vidal, tom. IV, η. 485 sq.)
nulla tamen poena iure communi erat statuta contra abusus legibus ecclesiasticis
proscriptos, si excipias excommunicationem (const. Apost. Sedis, II, 15), nunc
abrogatam contra extrahentes reliquias ex catacumbis.

§ 2 De sacrilegiis
(Lib. V. tit. 17 de raptor.)
Fontes : Decret Orat. C. XVII, q. 4 et passim - Compil. antiq. et collect in­
sert corp. i. c. proprium tit. «de sacrilegio» non habent sed sparsim de hoc de­
licto agunt v. g. 1. V, tit. 17 X, de rapt, et I. HI t. 49 X de imm. ecclesiar. Benedict XIV, Const. « Ab augustissimo » 5 Mart 1744, cfr. quoque Sentis 1. c.
p. 124 de aliis Const; Pii IX, Const. « Ap. Sedis » (31).
Scriptores: Comm, iur Decretal, in cit tit (32); Rolandas, Steph. Torn, in C.
XVII, q. 4; S. Raymundus, Summa, 1. I, t. 13 de sacrilegiis. - Zcch, I. c. tit 19,
de sacrilegiis; Devoti, 1. c. tit. 11, de sacrilegio; Vering, 1. c. § 195; Thesaurus,
1. c. v. Sacrilegium; Ferraris, I. c. v. Sacrilegium; Kraus, 1, c. v. Sacrilegium;
Ojetti, 1. c. v. Sacrilegium ; D’Annibale, 1. c. III, n. 13 ; Hinschius, I. c. t. V, p. 226 sqn
755 sq. ; Katz, 1. c. p. 71 sq. ; Ludwig, in Archiv f. k. K. torn. 69, p. 165 sq.;
Schiappoli, 1. c. n. 255 sq. ; Hollweck, 1. c. § 110.
L·.!

or;

.··

434. Connexio materiae. Post delicta ecclesiastica ipsi Deo
immediate sive per defectum sive per excessum irreverentiam ir­
rogantia, subsequuntur delicta, quibus immediate res creatae Deoque
dedicatae iniuriose tractantur, sed mediate etiam Deo iniuria infertur.
Quae delicta generali nomine sacrilegiorum comprehenduntur.
Definitio. Sacrilegium, licet sensu lato designare possit om­
nem violationem (33) iuris publici (legum) Ecclesiae vel omne de­
lictum contra religionem et singulari modo adhibeatur de iniuriosa
violatione humanitatis Christi vel eucharistiae (34), tamen sensu
stricto est violatio rei sacrae. Qua in definitione verbum violationis
denotat quamlibet iniuriosam et indignam tractationem rei sacrae;
quare simonia a genere sacrilegii non excluditur. Res vero sacra
intelligitur sensu latiore de qualibet re creata etiam de persona, quae
ex dedicatione ad cultum divinum a publica auctoritate sive iure
divino sive iure ecclesiastico facta, sancta sive sacra effecta est (35).
(31) Dig. XLVIII, 13 ad leg. Iui. peculatus et de sacrilegis et de residuis;
Cod. IX. 29, de crimine sacrilegii ; Regolam. pen. Greg. art. 74, 82 incl.
(32) Cfr. ex Theolog. : S. Thomas, I. c. 2, 2, q. 99 ; Sudrez, De Relig. tract.
Ill, lib. 3; Ballerini-Palmieri, 1. c. η. II, n. 382 sq. ; Lehmkuhl, 1. c. I, n. 378 sq.;
ferrem. Theol. mor. I, n. 371 sq. ; Inst. 1112 sq. ; Noldin, De praeceptis n. 174 sq.
(33) Grat, diet post. c. 29, XVII, q. 4; S. Kaym. 1. c. § 1.
(34) Sudrez, 1. c. lib. IV, cap. 9, n. 2 sq., cap. 10 n. 3 ; lib. Ill, cap. 6 n. 1 sq >
Ballerini-Palmieri, 1. c. n. 388; D’Annibale, 1. c. n. 13 not. 2.
(35) Cap. 7 X de R. I. V. 41 iunct. summ. ; Suârez, 1. c. lib. Ill, cap. i,
n. 1 sq. ; Zech, 1. c. § 232; Thesaurus, |. c. cap. 1 ; Lehmkuhl, 1. c. I, 378, qui

Divisio. Sacrilegium secundum obiecta principalia et praxim
in Ecclesia receptum, non ex rigoroso quodam ordine logico (36),
dividitur in personale, locale, reale, quatenus aut personae sacrae
aut loco sacro aut alii cuidam rei sacrae iniuria sive irreverentia
infertur.

435. Notae historicae. Delictum sacrilegii, quod vel ipsis
antiquis paganis pro suis superstitionibus non fuit ignotum (ipsos
enim Christianos propter denegatum diis cultum sacrilegos dicebant)
(37), statim inde a primis saeculis religionis Christianae tum sacris
canonibus (38) tum ipsis legibus Imperatorum Christianorum 1. c.
fuit proscriptum. Et quamvis negari non possit, generali nomine
sacrilegii quamplurima delicta fuisse comprehensa (39), tamen tri­
plex illa species sacrilegii iam antiquis temporibus satis accurate
distinguitur (40). Quodsi apud scriptores ecclesiasticos atque etiam
apud Gratianum variae definitiones sacrilegii occurrunt, id ex lata
et stricta notione huius delicti facilem admittit explicationem et ci­
tra ullum dubium quamplurima delicta ab antiquis scriptoribus re­
censita sub notione generica stricti sacrilegii subsumi possunt.
scite monet, non quemlibet, pro suo libitu res, quas mavult, e numero profanarum
rerum eximere iisque characterem sanctitatis imprimere posse, sed publicam po­
testatem ad hoc requiri. Quodsi Thesaurus, 1. c. in sensu theologico eam quoque
vocat rem sacram, quae privata voluntate fuit cultui divino dedicata, eiusque vio­
lationem asserit esse sacrilegium, addit tamen secundum iura et poenas externi
fori sacrilegium intelligi solum contra res publice i. e. ab auctoritate publica Deo
dicatas. Insuper attendi debet num actio sit contra id, ad quod res quae violatur
facta est sacra, v. gr., sacerdos ad caste vivendum, cui deputationi opponitur for­
nicatio, sed non opponitur furtum in eius privatis rebus commissum.
(36) Sudrez, 1. c. n. 5 sq. ubi scite monet potius quam ex parte rerum,
quae sunt materia sacrilegii, divisio sacrilegii in suas species esset vel ex parte
sanctitatis qua res constituitur in esse rei sacrae (v. gr. calix est res sacra vel quia
constituitur in bonis Ecclesiae vel quia est consecratus), aut ex parte modi viola­
tionis (v. gr. conculcare imaginem vel illam furari) ; Ballerini-Palmieri, I. c. n. 383.
(37) Kraus, 1. c.
(38) Cfr. c. 72, 73 Apost.; Hefele, I. c. t. 1, p. 822 sq. ; c. 14 Cone. Tolet
I, a. 400.
(39) Cfr. v. g. S. August, c. 35, C. XXIII, q. 5 loquitur de sacrilego schis­
mate atque complura peccata dicit « secrilegium vestrum»; c. 31, C. XVII, q. 4;
Hinschius, 1. c. tom. V, p. 226 sq., 161 ; Schiappoli, 1. c. n. 255; Orat, dicta post,
c. 29, 30, C. XVII, q- 4.
(40) Kraus, 1. c. et can. 72, 73 Ap. et sq. can.

Quare ad contecturas Hinschius (41) non est confugiendum, ut ra­
tio reddatur, ob quam proprius quidam titulus *de sacrilegio in
compilationibus iuris Decretalium non reperiatur; complura enim
delicta proprium titulum non habent et ob rationes practicas tan­
tum principalis quaedam species sacrilegii i. e. simonia sub propria
rubrica tractatur. Ultro tamen concedendum est, et antiquos et recentiores canonistas (42) recte egisse, si proprium titulum de sacrilegio
pro more theologorum iuri quoque criminali Ecclesiae inseruerunt.

436. Vis et ambitus sacrilegii. Sacrilegium personale, ut
constituatur, imprimis requirit personam sacram iuxta usum Eccle­
siae i. e. per sacram ordinationem vel per statum religiosum vel
quandam illius participationem.
Contra personas sacras sacrilegium committi potest: 1. Per
violentam iniectionem manuum in clericos aliasque personas ec­
clesiasticas sive per violationem privilegii canonis; II. per viola­
tionem privilegii fori istarum personarum; III. per violationem im­
munitatis a tributis aliisque oneribus servilibus; IV. per fornicatio­
nes a persona vel cum persona sacra iuxta ambitum a iure ca­
nonico statutam.
Sacrilegium locale committitur: I. Per delicta in Ecclesia; qui­
bus locus sacer polluitur; II. per actus profanos, quibus quis Ec­
clesia tamquam vulgari loco utitur; III. per violationem immunita­
tis loci sacri sive per furtum rei ab Ecclesia, cuius custodiae fuerat
tradita sive per violentam effractionem vel spoliationem Ecclesiae;
IV. per violentam abstractionem personae ex loco sacro, in quem
illa tamquam in asylum confugit.
Sacrilegium reale constituitur: I. Per abusum sacramentorum,
et sacramentalium; H. per profanationem vestimentorum et vasorum
sacrorum; 111. per indignam tractationem sacrarum reliquiarum et
imaginum; IV. per abusum sacrae scripturae v. g. ad iocos can­
tusque lascivos; V. per defraudationem et furtum bonorum eccle­
siasticorum.

437. Poenae sacrilegii. Omnes formae veri sacrilegii can·
2325 decernuntur puniendae poenis arbitrariis ab Ordinario pro
gravitate culpae proportionandae. Ubi vero Codex de aliqua deter(41) L. c. p. 227 sq.
(42) Cfr, Zech, Devoti, Vering, I. c. in font.

SUPERSTITIO ET SACRILEGIUM

473

minata specie sacrilegii cavet, applicanda est poena sive latae sive
ferendae sententiae quam ius contra illud determinatum sacrilegii
modum constituit.
Delicta sacrilegii, nisi cum haeresi vel haeresis suspicione sint
coniuncta, generatim sunt mixti fori et praeventioni est locus (43).
43S. Species quaedam sacrilegii est, quae rei sacrae irreveren­
tiam infert, ex indulgentiis questum facere. Hoc delictum, quod etiam
redolet simoniam, committit, qui ex intentione lucri et accepta pe­
cunia indulgentias vel concedit, vel concessas promulgat, vel facul­
tate delegata applicat, vel obiecta indulgentiis ditata pluris vendit.
Poena est excommunicatio 1. s. simpliciter reservata. - Haec fue­
rat conservata in Const. Apost. Sedis (II, 11), et derivatur ex const.
S. Pii V « Quam plenum » 2 lun. 1570; ubi sub censura comprehen­
debantur questum facientes ex aliis gratiis in eadem Piana constitu­
tione enumeratis. Cfr. D'Annibale, Comment, p. 91; Hollweck § 123.
439. Alteram speciem sacrilegii punit can. 2328 : « Qui cadavera
vel sepulcra mortuorum ad furtum vel alium malum finem violaverit,
interdicto personali puniatur, sit ipso facto infamis, et clericus prae­
terea deponatur ». Sepulcra et cadavera in iis condita sunt profecto
sacra loca, si agatur de sepultura fidelium, in loco sacro, ut debent
condita. Lex nostra non facii distinctionem inter sepulcra et cada­
vera Christianorum et aliorum. Certe apud Romanos sepulcra habe­
bantur loca religiosa; qui conceptus etiam perseveravit in legisla­
tionibus modernis (44).

440. Mercimonium Missarum (can. 2324). Tertia species sa­
crilegii speciali poena puniti est stipendiis Missarum mercari et ex
ipsis lucrum quaerere, quo facto gravis irreverentia rei sacrae infer­
tur et gravissimum scandalum datur atque adeo saepe ipsa iustitia
violatur (45).
(43) Cap. 8 X de foro comp. II, 2 ; L. 10 C. de Episc. I, 3; Novella 123,
cap. 31 ; Regol. pen. Gregor, a. 74 sq. : C. crim. Austr. § 122, 174, 175; C. It,
a. 1930, a. 404 ; Zech, 1. c. § 329 ; Thesaurus, 1. c. cap. 1 ; Perdite, 1. c. p. 439,
457 sq., de poenis olim in foro saec. statutis contra varia sacrilegia.
(44) Cfr. D. 47, 17; C. IX, 19; Ludwig, I. c. 172, 178; Moulart, De sepult. et
coemeter. p. 71 sq.; C. Ger. § 168; Austr. § 306; Ital., 1930, a. 407-413; Gall. 360.
(45) Cfr. Ferreres, Messe manuali 3, Roma 1913, 37 sq., Inst. II, n. 1107.
Theol. mor. 5, II, 472 sq. ; Noldin, II, 151 sq. ; Arendt, De laes. iustit. commutat,
in missae manualis stipendio alteri celebranti diminuto.

In cc. 827, 828, 840 habentur praescripta canonica circa missa­
rum stipendia, ubi generali modo prohibetur quaelibet etiam species
negotiationis et mercaturae circa huiusmodi stipendia, quam iam
Cone. Trident, sess. XXII, decr. de observ. et evitand. in celebrat,
missar. curavit arcere. Successerunt constit. Pontificiae v. gr. Innoc. XII
< Superna », Benedict. XIV « Pro eximia » et « Ad militantis », prae­
sertim vero recentiora decreta « Vigilanti » 25 Maii 1893, et « Ut
*
debita
11 Maii 1904 (A. S. S. XVI, 55, XXXVI, 672).
Ex provocatione ad canones praecedentes, canon poenalis tri­
plicem speciem facti poenis subiicit: 1°) si pro celebratione missa­
rum mercatorio modo merces dantur, quod non fit ab eo qui missam
pro se postulat et loco stipendii dat rem valoris aequi valentis: nihil
refert tamen num hoc fiat in commodum sacerdotis vel negotia­
toris. - Item si in eundem finem Missarum stipes negotiatoribus
traduntur; 2°) si minor numerus missarum celebratur, quam stipendia
etiam exigua acceptata fuerint; 3°) si quis acceptas stipes manua­
les ad alios non integras mittit, qui missas celebraturi sunt, sed ali­
quid inde retinet, nisi aut id oblator expresse permiserit aut certo
constet excessum supra taxam diocesanam datum esse intuitu per­
sonae.
Poena. Non renovatis poenis 1. s. sive const. « Apost. Sedis >
(II, 12) sive decr. Ut debita Pii X, quas experientia docuerat in
praxi parum efficaces, Codex, fidens vigilantiae Ordinariorum, vel
ut procedatur per poenas ferendae sententiae, quibus praescriptiones
hac da re latae urgeantur, transgressores iubet < puniri ab Ordina­
riis », pro gravitate culpae, non exclusa, si res ferat, suspensione
aut beneficii vel officii ecclesiastici privatione, vel, si de laicis agatur,
excommunicatione. Transgressiones in hac materia facile cognosci
poterunt et convenienter castigari, si accurate observentur cc. 842-844,
prae oculis habitis iis, quae in decretis Vigilanti et Ut debita fue­
runt praescripta. - Obligationes morales in hac materia speciali ra­
tione enucleantur a DD. Theol. moralis.

441. Sacrilegium locale committitur ab eo qui ecclesiam vel
coemeterium violaverit. Quae violatio ad normam cc. 1172, 1207, fit
per homicidium, iniuriosam et gravem sanguinis effusionem, impios
et sordidos usus, sepulturam infidelis vel excommunicati post sen­
tentiam, dummodo hi actus sint nedum certi, sed etiam notorii et
in ipso loco sacro positi. Wernz-Vidal tom. IV n. 366 sq. 567.

Poena in tale sacrilegium can. 2329 statuitur, interdictum ab
ingressu Ecclesiae fer· sent, aliaeque congruae poenae arbitrio Or­
dinarii.

442. Scholion. Iure praecedenti sermo erat de incendio et vio­
latione ecclesiarum ;
nomine violationis intelligebatur violenta
icclesiarum aliorumque locorum sacrorum effractio et spoliatio (46).
IQuod duplex delictum frequenter fuit commissum tempore medii
aevi, quo homines ad bella privata, caedes, incendia nimis prompti
fuerunt, et idcirco in incendiarios et rapinatores ecclesiarum poenae
quoque ecclesiasticae promulgandae fuerunt (47).
Iure codicis non sub respectu sacrilegii, sed sub respectu de­
licti mixti fori contra proprielatem considerantur canone 2354, et
comprehenduntur sub formis rapinae, furti qualificati vel non qualificati in re valde notabili, incendii vel malitiosae ac valde nota­
bilis rerum destructionis. Quae nunc in laicis, post damnationem
fori saecularis, puniuntur « exclusione ab actibus
. 49 legitimis lat. sent.
et a quolibet munere in Ecclesia pariter lat. sent. », firmo, ut per
se palet, onere reparandi damna: clericus vero in tribunali eccle­
siastico puniendus est, pro diversa reatus gravitate, poenitentiis,
censuris, privatione officii ac beneficii, dignitatis, et, si res ferat,
etiam depositione (cit. can. 2354).
(46) Cfr. cap. 5, 6 X de iniur. V, 36.
(47) Ex canonibus antiquis: c. 8 (Gregor. V a. 998) C. XII, q. 2; c. 31 (c. 7,
Cone. Raven, a. 877) c. 32 (c. 18, 19, Cone. Later. II, a. 1139) C. XVIII, q. 8;
c 17 Concil. Remen. (a. 1131); c. 15 Cone. Remen. (a. 1145). - Schmitz, 1. c.
p. 296 et alibi passim de antiquis poenitentiis. - Schmalzgr., (V, 17) n. 82 sq.,
101 sq.; Zech, § 318; Muenchen, p. 496 sq., 488 sq. ; Kober, 1. c. p. 788 sq.;
Ihisaurus, v. Incendium ; Pertile, 1. c. p. 631 sq., de punitione in foro saeculari

Specialia delicta contra auctoritates ecclesiasticas
443. 1. In electione Romani Pontificis (1). Haec raro occur­
runt, praesertim nostro tempore. Summatin sunt commemoranda. Totum negotium electionis R. Pontii., abrogatis anterioribus legibus, re­
gitur const. Pii X. « Vacante Sede Apost. » 25 Dec. 1904, in qua
novem delicta enumerantur: 1°) abesse a scrutinio (C. n. 37);
2°) ephemerides quotidianas vel periodicas extra conclave mittere
(C. n. 50); 3°) secretum conclavis violare (C. n. 51, 69); 4°) secre­
tum scrutinii vel congregationum Cardinalium revelare etiam fami­
liaribus vel conclavistis (C. n. 52); 5°) simoniace eligere vel eligi
(C. n. 79); 6°) veto in qualibet forma etiam simplicis desiderii pro­
ponendi munus suscipere, illud, quacumque ratione cognitum, quo­
libet modo manifestare, sive ante conclave sive illo perdurante (C.
n. 81); 7°) paaesumere, vivente R. P., de successoris electione tractare
vel suffragium polliceri (C. n. 81); 8°) pacisci, convenire, promittere
vel aliam quamcumque obbligationem assumere ut suffragium alicui
detur vel non detur (C. n. 82); 9°) delictum illius, qui litteras super
negotiis quibuscumque confectas, quae a R. P. ante coronationem
ipsius emanaverint, audeat impugnare (C. n. 88), quod ultimum
delictum a quovis fideli perpetrari potest.
Poena. Enumerata delicta plectuntur excomunicatione 1. s., a
qua, praeterquam in mortis articulo, a solo Rom. Pontifice absolutio
obtineri potest (2).
(1) De iure vigenti circa elect. R. P. huiusque iuris historica evolutione cfr.
Wernz-Vidal, t. Π, n. 408 sq.
(2) Attento tenore can. 2254, § 1 videtur absolutio dari posse etiam in ca­
sibus urgentioribus, modo recursus imponatur ad ipsam personam R. P. Chelodi,
1. c. n. 68.

Delictum quoque habetur in violatione clausurae conclavis, quae
punienda est poenis f. s. ad arbitrium futuri Pontificis; qui vero
tlam in conclavis ingressus fuerit, iam ipso facto omni honore, gradu,
officio, beneficio privatur (C. n. 48, 49).
444. Π. Denegatae obedientiae delictum habetur, cum quis
legitimae auctoritati non solum non pareat, sed in eiusmodi adiunctis
non pareat; ut, saltem implicite, ipsam auctoritatem non agnoscere
vel contemnere videatur (3). Agitur autem de obedientia canonica,
quae supponit superiorem ecclesiasticum legitimum, competentem,
licita imperantem : quas circumstantias adesse praesumitur in favo­
rem Superioris contra subditum etiam in casu dubio; praeceptis
namque canonicis ab omnibus fidelibus, praesertim vero a clericis,
esse obtemperandum, indubitati iuris est. Simplex omissio rei prae­
ceptae, vel simplex actus prohibitus, non constituit illam pertinacem
inobedientiam (can. 2331, § 1) punitam. Pertinacia requisita habe­
bitur si iussa iterata fuerint, vel data monitio, cuius subditus nullam
habuerit rationem.
Poena. Punitur d) imprimis inobedientia in descriptis adiunctis
erga Rom. Pontificem ; b) erga proprium Ordinarium sive saecularem
sive regularem ad normam can. 198. Poena est indeterminata, pro
gravitate culpae determinanda, non exclusis censuris.

445. HI. Inobedientia qualificata. Defectus subiectionis fit
qualificatus, si accedat conspiratio aut subditorum ad inobedientiam
provocatio. Conspiratio habetur cum plures conveniunt de obedien­
tia deneganda vel de auctoritate subvertenda; provocatio vero ad
inobedientiam consummatum delictum est, tametsi effectus intentus
non fuerit subsecutus. - Punitur conspiratio contra auctoritatem
Rom. Pontificis eiusve Legati vel proprii Ordinarii aut contra eorum
legitima mandata, itemque provocatio subditorum ad inobedientiam
erga easdem auctoritates.
Poenae can. 2331, § 2 sunt: 1°) poenae indeterminatae, non
exclusis censuris; 2°) pro clericis privatio dignitatis, officii, muneris
fer. sent.: 3°) pro religiosis privatio vocis activae et passivae, offi­
cii fer. sent (4).
(3) De vi et ambitu obedientiae canonicae cfr. Wernz- Vidal, tom. Il, η. 92 sq.
(4) Delictum conspirationis contra R. P., proprium Ordinarium saecularem
«1 regularem iure praecedenti erat punitum excommunicatione f. s. in laicis, in

446. IV. Appellatio ad Concilium (Can. 2332) (5). Gravis­
sima iniuria auctoritati R. P. infertur per appellationem ad Concilium,
cum appellatio sit provocatio ab inferiore iudice ad superiorem ut
illius sententia reformetur, et R. Pontif. superiorem in terris non
habeat (cfr. can. 218, 228). Sumitur autem hic appellatio in signi­
ficatione ampliori et complectitur actum pontificiae potestatis sive
legiferae sive iudicialis sive administrativae (a legibus, decretis, man­
datis). Agitur autem de actibus stricte pontificiis, non de Actibus
Sedis Apostolicae prout sub hac appellatione comprehenduntur etiam
decreta et provisiones Curiae, nisi hae fuerint editae de speciali
mandato Pontificis aut ab eodem fuerint in forma specifica confir­
matae. Appellatio debet fieri ad Cone. Oecumenicum, praesens vel
futurum et contra Pontificem viventem. - Delictum committitur ab
appellante, sive sit persona physica (non manent exclusi neque
Cardinales neque reges) vel a persona seu corpore morali: nihil
autem refert quod appellatio incassum cesserit.
Poenae. 1°) excommunicatio speciali modo reservata R. P. lat.
sent, in omnes et singulos;
2°) suspicio de haeresi;
3°) interdictum speciali modo reservatum in personas mora­
les; quod interdictum in eis qui ipsi causam dederunt est interdictum
personale, in ceteros qui corpus morale constituunt est interdictum
dumtaxat comune seu solam personam moralem ut talem afficiens.
Notum nimis est ex historia delictum hoc originem habuisse
in controversiis doctrinalibus saec. XV exortis circa potestatem
Rom. Pontificis et Concilii Oecumenici (6), quo tempore theoria sic
dicta conciliaris late invaluit. Inde lata est excommunicatio contra
abusum appellandi a Pio II, Iulio II et Gregorio XIII, quibus accessit
Const. Apost. Sedis (I, 4 et VI, 1).
447. V. Recursus ad Statum contra Ecclesiam. Plena au­
ctoritatis ecclesiasticae independentia per iniuriam de facto impediri
vel coarctari facile potest per Statum, ubi hic illam independentiam aut
clericis vero, pro diversa casus gravitate, depositione atque erat casus infamiae.
Cfr. Thesaurus, P. 11, v. Conspiratio; Hollweck, § 145.
(5) Pius II, Const. 'Exsecrabilis >. 18 lan. 1459; lulius H, C. * Suscepti re­
giminis 1 Jul. 1509; Benedictus XIV, C. « Altissimo » 26 lun. 1745; Pius IX,
*
C. 'Apostolicae *
Sedis 12 Oct 1869, I, 4; VI, 1.
(6) Wernz-Vidal, tom. II, n. 456 sq.; D’Annibale, Comment π. 47. 216.

non agnoscit, prout debet, aut non protegit vel non curat A fide­
libus varia ratione contra talem independentiam peccari potest: in
Codice haec delicta specifica in tali materia puniuntur:
A. Violatio libertatis litterarum et actorum S. Sedis. Infligitur
can. 2333 excommunicatio lat. sent. Sedi Apostolicae speciali modo
reservata in « recurrentes ad laicam potestatem ad impediendum
litteras vel acta quaelibet a Sede Apostolica vel ab eiusdem Legatis
profecta (comprehenduntur Nuntii, Internuntii, Delegati - can. 267),
eorumque promulgationem vel exsecutionem directe vel indirecte
prohibentes, aut eorum causa sive eos ad quos pertinent litterae vel
acta, sive alios laedentes aut perterrefacientes» (7).
Tribus modis hoc delictum committitur: 1°) Per factum recursus
ad laicum magistratum sive supremum sive subordinatum, ut is po­
testate sua publica abutens acta pontificia iam edita impediat.
2°) Prohibentes i. e. ipsi magistratus laici, qui talium actuum
promulgationem vel exsecutionem impediunt, sive ad alterius recur­
sum sive ex sese, sive directe pes se ipsos aut per alias interpositas
personas, efficiendo ne quae necessaria sunt ad effectum promul­
gationis vel exsecutionis perfici possint, sive indirecte interdicendo
ne partibus tradantur aut ipsae partes traditis utantur. Indirecte prohi­
bere ii etiam dicendi sunt, qui hoc a laica potestate postulant.
3°) Laedentes aut perterrefacientes, ex eodem pravo fine, eos
ad quos litterae vel acta pertinent, sive mittentem sive accipientem
sive inter utrumque mediatorem, sive eorum necessarios. Laesionem
intelligas quodcumque grave damnum bonis corporis illatum; per­
terrefacere erit, animum obtinentis atrocibus minis frangere. Ex for­
mula legis videtur requiri tamquam elementum oblectivum delicti,
ut effectus secutus fuerit (8).
Historice delictum originem ducit ex usu iuris, quod dictum est
placitum vel placet regium; qui prius praxi ipsa inductus est, de­
inde per novam iniuriam transformata abusiva praxis in praetensum
ius, quo per abusum potestatis principes civiles promulgationem lit­
terarum apostolicarum non permittebant, antequam ipsi censuissent
nullum in eis suae potestatis detrimentum afferri. Cui errori proximi
(7) Cfr. fontes cit. ad canonem 2333, in particulari C. Apost. Sedis, Series, I n. 8.
(8) Cfr. comment. Apost. Sedis v. gr. D’Annibale n. 54 sq.; Hollweck § 131
et comment, novi iuris velut Cappello, De cens. n. 246 sq.; Matth. a Coronata
IV, n. 1337 sq.

sunt sic dictum ius exsequatur et ius appellationis ab abusu: quos
errores sollemniter damnavit Pius IX in Syllabo prop. 28, 41, 49. Praecesserant quoad damnationem regium placiti eiusque punitio­
nem Julius II, Leo X et Clemens VII (9); et quoad damnationem
appellationis ab abusu Innocentius VIII et Gregorius XIII (10); et
subsequuta est excommunicatio retenta in Const. Apostol. Sedis. I, 8.
Si hodie in plerisque legibus civilibus modernis nec placet nec
recursus expresse continetur, plures tamen non desunt dispositiones,
quibus Ecclesiae independentiae variis modis noceri potest (11).
B. Promulgatio legis, mandati aut decreti contra libertatem aut
iura Ecclesiae. - Eadem excommunicatione lat. sent, speciali modo
reservata can. 2334 plectit eos, qui leges, mandata, decreta edunt
contra lihertatem et iura Ecclesiae.
Leges hodie ut plurimum eduntur concursu comitiorum, sena­
tus et principis; lege promulgata, omnes, quorum suffragiis lex pro­
bata est, rei sunt. - Mandata vero et decreta etiam ab auctoritate in­
feriori edi possunt; mandata ut plurimum singulis, decreta universis
feruntur auctoritati obnoxiis. - Respiciuntur edentes non exsequentes;
ideo poena non tenentur ex hoc capite officiales qui leges urgent
neque iudices qui eas applicant, de quorum morali imputabilitate
consulendi sunt theologiae moralis doctores.
Libertas et iura Ecclesia amplissime intelligenda sunt, iura spi­
ritualia et temporalia, fundamentalia et ex fundamentalibus derivata,
iura quoque quae historica dicuntur, in quantum ipsis Ecclesia ex­
presse vel tacite non renuntiaverit.
Clerici, praeter excommunicationem, plectendi sunt poena sus­
pensionis vel privationis ipsius beneficii, officii, dignitatis, pensio­
nis aut muneris, si qua forte in ecclesia habent. Religiosi vero pu­
niendi sunt privatione officii et vocis activae et passivae aliisque
poenis ad normam constitutionum proprii instituti (can. 2336).
C. Impedire exercitium iurisdictionis ecclesiasticae est etiam de­
lictum contra auctoritates ecclesiasticas iurisdictione praeditas et
punitur eadem poena qua delictum praecedens eodem can. 2334.
(9) Excommunicationem in bulla In coena Domini inseruit lulius II (a. 1511);
Leo X C. «/n supremo » 1519; Clemens VII C. « Romanus Pontifex» a. 1533.
(10) Innocent. VIII C. Officii nostri» 149; Gregor. XIII censuram inseruit
bullae In coena D.
(11) Cfr. Ferreres, Instil. II, n. 537 de sic dictis «recursos de fuerza» in
Hispania.

Delictum habetur in impediendo directe vel indirecte exercitio
iurisdictionis eccl. utriuslibet fori per recursum ad quamlibet laicalem potestatem. Per delictum praecedens coercetur intrusio auctori­
tatis laicalis in res Ecclesiae per leges, mandata et decreta; hoc alio
delicto coercetur abusus huiusmodi legum seu mandatorum in dam­
num Ecclesiae. - Illud patrant qui impediunt directe sua potestate
laica abutentes et qui impediunt indirecte per recursum factum ad
civilem auctoritatem ad hoc ut haec impediat i. e. obsistat ei, penes
quem est iurisdictio ecclesiastica, ne ea uti incipiat vel pergat aut
actum iurisdictionis iam positum antequam effectum habeat cogat
retractare, ubi intentus effectus obtineatur.
Sub iurisdictione comprehenditur quaelibet ecclesiastica potestas,
quae ordinis non est, sive legifera, sive iudicialis, sive coercitiva
itemque potestas docendi et administrandi.

448. Coniuratio permanens contra Ecclesiam vel Sta­
tum. - Secta massonica. Contra Ecclesiam et etiam contra legiti­
mas auctoritates civiles machinantur nonnullae sectae, praesertim
secta massonica. Nomen dare huiusmodi sectis est concursum prae­
bere ad mala ad quae patranda ipsa secra instituta et organizata
fuit vel ex propriis statutis tendit. Can. 2335 censura excommuni­
cationis Sedi Apost. simpliciter reservatae percellit « nomen dantes
sectae m asso nicae aliisve eiusdem generis associationibus, quaenvz/ra
Ecclesiam vel legitimas civiles potestates machinantur ». Nomen dare
est associationem sub censura prohibitam ingredi seu eius mem­

brum fieri.
A. Historia. Sectae massonicae adscripti pluries a RR. PP. excommunicati sunt. Primus censuram in eos tulit Clemens XII, C.
</λ eminenti
*
28 Apr. 1738; deinde Benedict. XIV, C. « Providas »
18 Maii 1751 ; Leo XII, C- « Quo graviora » 13 Mart. 1825; Pius VIII
lift, encycl. « Traditi » 24 Maii 1829 et Pius IX, « Apost. Sedis », (II, 4) :
quam poenam innovavit Leo XIII, C. « Humanum genus > 20 Apr.
1884. Qua censura ut prohibitae censerentur societates, non iam
erat necesse ut finem suum clam prosequerentur aut a suis asseclis
iuramentum servandi secretum exigerent (S. C. Inq., 1C Maii 1884).
Carbonarios excommunicavit Pius VII, C. « Ecclesiam » 15 Sep­
tember 1821 et Leo XII, C. « Quo graviora
*
13 Mart. 1825.
Aliae quoque associationes damnatae aut prohibitae sunt variis

S. Sedis decretis.
31

B. Ius Codicis. Supposita supra citata declaratione S. O. ut
incurratur censura solum debet respici, num societas, de qua agitur,
aut contra Ecclesiam aut contra legitimas civiles potestates machinetur,
seu palam id faciat seu clandestine sive alium quoque finem habeat
vel dicat se habere, v. gr., philantrophicum, culturalem, etc., sive non.
Machinari dicenda est illa societas, quae ex proprio fine rebel­
lem et subversivam activitatem exercet aut fovet sive propria mem­
brorum actione sive propagatione doctrinae subversivae, quae ore
vel scripto, data opera fiat in illum finem aut evertendi Ecclesiam
i. e. ipsius doctrinam, auctoritates qua tales, iura, aut civilem legi­
timam potestatem. In his habetur associatio eiusdem generis cum
secta massonica, cuius directe vel indirectae filiae dici possunt ac
debent, cum massonica secta illas omnes foveat atque ad perversum
proprium finem utatur vel ut totidem instrumenta suae activitatis
plerumque occultae adhibeat, haud raro ex illo etiam fine ut civilem
approbationem vel tolerantiam in propriis instrumentis in diversis
statibus obtineat (12).
Ad dignoscendum num aliqua secta vel associatio sit recensenda
inter damnatas sub censura, praeter quam ex ipsorum adscriptorum
notitia, respiciendi sunt libri, statuta, codices associationis, et tandem
attendendae sunt declarationes auctoritatis ecclesiasticae.
(12) Cfr. Const. Leonis XIII « Humanus genus» ubi expresse notatur, varias
esse hominum sectas «quae quamquam nomine, ritu, forma, origine differentes,
cum tamen communione quadam propositi summarumque sententiarum similitu­
dine inter se contineantur, re congruunt cum secta massonum, quae cuiusdam est
instar centri unde abeunt et quo redeant universae
.*
Quoad ipsam vero sectam massonicam PP. Cone. Plen. Americae Latinae
sapienter in memoriam revocarunt fidelibus quod etiam pro aliis locis valere debet:
«Et quoniam plurimis in regionibus nostris, impiorum machinationes et fallaciae
eo tendunt, ut saluberrima contra pestem societatum clandestinarum decreta et
mandata Apostolica inania faciant, sub ementito praetextu, a Pio IX et Leone XIII
pluries damnato, sc. non eamdem esse naturam sectae massonicae in omnibus
nationibus, sed eam quae alibi periculosa est et omnino proscribenda, alicubi
innocuam esse et honestam, quia, aiunt, diversa sunt dogmata, fines, actiones:
sedulo caveant animarum pastores, ut tam perniciosus error, tam audax praetensio, a patre mendacii excogitata ut incautos decipiat, penitus eliminetur. Ea enim
est rei natura et gravitas talisque Apostolicarum Constitutionum tenor, ut minime
dubitari possit, quin voluerint laudati PP. eisdem obligari omnes et singulos christifideles, nullo habito locorum, temporum, nationum vel rituum discrimine
.
*
Idem
decrevit Concil. Manilanum n. 185. Quare nomen dare sectae, quae se declaret
sectam massonicam delictum constituit et poenis contra sectam latis obnoxium est.

lamvero a S. Sede, aliquae societates seu coalitiones damnatae

19

sunt sub censura nostri canonis, sc. praeter massonicam et carbonariam :
a) Societas fenianorum (secta americana et hibernica) deer.
S. Officii 12 Jan. 1870.

K

b) Societates nihilistae et anarchistae ex ipsa ipsarum natura,
et a fortiori modernae societates bolscevisticae.

9'
B

c) Idem, hodie praesertim, dicendum est de factionibus communisticis, ex ipsorum doctrinis, quae etiam fidei sunt oppositae.

jE

■
E
fl

De factione socialista res non certo constat, praecise ob diversum
modum et finem quo coeunt.
Quoad prohibitas de quibus non adeo constat num hoc canone
comprehendantur, cum non prohibitae fuerint sub censura:
V*)* Societates biblicae pluries a RR. PP. damnatae.
2°) Tres americanae societates operariorum: a) Socii singulares (Odd fellows); b) Filii temperantiae (Sons of temperance);

»
β
9
91

c) Equites Pyrthiae (Knights of Pyrthia’s) S. Ο. 20 Aug. 1894.
3°) Societas « Independent order of good templars » (Guttem-

9

pler-Orden) S- O. 19 Aug. 1893.
4°) Societates, quibus propositum est promovere usum combunndi hominum cadavera S. Ο. 19 Maii 1886, ubi censura dicitur incurri, si agatur de associat, sectae massonicae filiali.

B
ί?
Os

5°) Generatim prohibitae habendae sunt, quae a sectatoribus
suis exigunt iuramentum servandi secretum et praestandi omnimodam obedientiam occultis ducibus. Ipsum iuramentum sua generalitate est illicitum sicut promissio obedientiae quae extendatur ad
illicita.

H

6°) Pariter damnatae sunt societates theosophicae (13), socie­
tates iuvenum virorum Christianorum, iuvenum mulierum Christiana­
rum (14).
C. Poenae, d) Excommunicatio simpliciter S. S. reservata (15);
b) In clericos et religiosos praeterea ceterae poenae, quae dictae
sunt de praecedente delicto sub C.
(13) Cfr. S. Offic. 18 lui. 1919 in A. A. S. XI, 317.
(14) Y. M.C. A. = Young men Christian Association pro viris; Y. W. C. A.
= Young women Christian ^Association pro feminis. Cf. S. O. 5 Nov. 1920 in
.4. AS. XII, 595.
(15)Jure praecedenti ex Const. Apost. Sedis (11, 4) excommunicatio plectebat
diam eos, qui eisdem sectis favorem quemcumque praestarent, et praeterea «eorum

■
|&

!

CAPUT XXXV

Praeterea clerici et religiosi debent denuntiari S. C. S. Officii
(can. 2336).
D. Quoad reconciliationem et absolutionem eorum qui sectae dam­
natae adscript! sunt, in facultatibus ad hoc concessis solet S. Sedes
has condiciones exigere: a) ut qui absolvendus est associationi pro­
hibitae nuntium mittat omnemque cum eius membris communica­
tionem abrumpat (sectam abiuret); b) ut libros, manuscripta ac signa
sectam respicientia, si quae retineat, in confessarii manus tradat ad
Ordinarium quamprimum caute transmittenda, vel si iustae gravesque
causae id postulent, comburenda; c) ut occultos associationis duces,
si absque gravi incommodo fieri possit, Ordinario denuntiet (16).
Quae tertia obligatio, nostris diebus fere inutilis ad sectam everten­
dam, in can. 2445 non amplius urgetur sub censura.
Ultimum documentum quod respicit critérium Stae. Sedis in
danda ab hac censura absolutione est Const. « Si unquam » pro iubilaeo a. 1925 die 15 lui. 1924, ubi η. IV, edicitur: « Pariter ne
absolvant (ex facultatibus acceptis) eos, qui sectis vetitis massonicis
aliisve id genus nomen dederint, etiamsi occulti sint, nisi scandalum
reparaverint et a quavis cooperatione vel favore suae cuiusque se­
ctae praestando cessaverint; ecclesiasticos et religiosos quos sectae
adscriptos noverint, ad normam can. 2336, § 2 denuntiaverint; li­
bros, manuscripta et signa, quae eandem sectam respiciant, quotiescunque, adhuc retinent, absolventi tradiderint, ad S. Officium quam­
primum caute transmittenda, aut saltem, si iustae gravesque causae
id postulant, destruenda; impositis praeterea pro modo culparum
gravi poenitentia salutari et frequenti sacramentali confessione > (A.
A. S. XVI, 309).
•· *

449. VII. Delictum impeditae jurisdictionis per parochum
vel sacerdotem; quod committitur excitatis popularibus turbis. Du­
plex modus delicti committendi respicitur can. 2337 : a) delictum
parochi qui « ausus fuerit turbas ciere, publicas pro se subscrip­
tiones promovere, populum sermonibus aut scriptis excitare aliaque
occultos coryphaeos ac duces non denuntiantes, donec non denuntiaverint». —
Haec altera obligatio censura munita, non est relata in Codice, salva separata
obligatione denuntiandi clericos et religiosos. Quod ad cooperationem per praesti­
tum sectae favorem, si cooperatio fuerit efficax aut necessaria provisum est per
canonem generalem 2231.
(16) S. Officium 5 iul. 1837 ; 22 luni 1838.

similia agere » in eum finem ut Superiorem ecclesiasticum impediat,
quominus in se vel etiam in alios iurisdictionem exerceat ut ipsius
decretum aliquod exsecutioni mandetur; b) delictum sacerdotis cuius­
vis, tametsi parochus non sit, qui eadem adhibeat media ad impe­
diendum ingressum in paroeciam parochi aut oeconomi legitime
nominati.
Praecesserat quoad primum decr. « Maxima cura» 20 Aug. 1910
(A. A. S. II, 636) ubi in c. 18, § 1, circa amotionem parochorum con­
sideratur ille illegitimus modus impediendi iurisdictionalem actum
Episcopi. Per alteram delicti formam completur efficax tutela praes­
tita jurisdiction! Ordinariorum; insuper extenditur tutela ad alios
casus exercitii jurisdictionis etiam extra amotionem administrativam
parochorum.
Poenae decernitur indeterminata, arbitrio Ordinarii pro gravi­
tate culpae determinanda, non exclusa suspensione.
i

450. Contemptus censurarum sive explicitus sive implicitus
et legum de censuris latarum est etiam delictum quod variis modis
redundat in contemptum et iniuriam auctoritatis ecclesiasticae. Variae
autem sunt eius formae.
/1) Usurpata potestas absolvendi; quae usurpatio fit ab eo,
qui absolvere praesumpserit, sine facultate, ab excommunicatione
lat. sent, specialissimo vel speciali modo Ap. Sedi reservata (can.
2338, § 1). Reus delicti fit is, qui sciens volens reapse absolvit, praeter
casus permissos (articuli mortis, casus urgentioris). Ob particulam
praesumpserit excusare poterit a poena tum gravis metus tum igno­
rantia quae non sit affectata.
Poena est excommunicatio lat. sent. S. Sed. simplic. reser­
vata (17).
B) Communicantes in crimine criminoso cum vitando (18)
hac ratione, quod tali excommunicato vitando impendatur quodvis
auxilium vel favor in delicto propter quod excommunicatus fuit. Non
agitur de auxilio vel favore praestito ad committendum delictum,
quae reguntur Regulis de cooperatione in can. 2209 et 2231 ; sed
supponitur delictum patratum, excommunicationem incursam et de­
linquentem declaratum esse vitandum.
(17) Etiam hoc delictum et poena desumpta sunt ex C. Ap. Sed. n. 13.
(18) Est loquutio, qua idem delictum designatum fuit in C. Ap. Sed. n. 29,
et inde etiam desumpta poena.

t

CAPUT XXXV

In sensu huius canonis auxilium praebet is, qui sciens aliquem
esse excommunicatum, ob delictum iam consummatum et perfectum,
sed tractum habens successivum, illi idoneis mediis subvenit, ut aut
in sua contumacia perseveret, aut ut perdurent et augeantur pravi
sceleris effectus. — Favor praestatur ab eo, qui delinquenti punito
commodum aliquod materiale vel morale procurat propter delictum
admissum. — In utroque casu requiritur quod agatur de vitando
(can. 2338, § 2).
Poena est excommunicatio lat. sent, simplic. S. Sedi reservata.
C) Communicatio in divinis cum vitando. Hoc delictum
committunt « clerici scienter et sponte in divinis cum vitando com­
municantes et ipsum in divinis officiis recipientes » (can. 2238, § 2).
Etiam delictum hocce et poena desumpta sunt ex Const. Apost. Sedis
(Π, 17).
Divina officia intelligenda ad normam can. 2256. 1° « functiones
potestatis ordinis quae de instituto Christi vel Ecclesiae ad divinum
cultum ordinantur et a solis clericis fieri queunt ».
Tam communicatio quam receptio in his functionibus cultus
divini significat aliquam participationem activam illius quocum com­
municatur aut qui recipitur: quare delictum committitur et ab eo
qui aliquid_sacri facit simul cum vitando et ab eo qui admittit seu
permittit, cum impedire posset et deberet, vitandum talem functio­
nem sacram peragere; non autem habetur delictum si vitandus pas­
sive assistens non repellatur.
-5-Ex c\a\isu}&~scienter et sponte excusantur a poena ignorantes et
coacti (19).
Poena eadem est acjn delicto praecedenti : Exc. reservata.
D) “Scienter celebrantes vel celebrari facientes divina iri^locis
interdictis„ - item: “admittentes ad celebranda officia divina per
censuram vetita clericos excommunicatos,-interdictos, suspensos
post sententiam declaratoriam vel condemnatoriam,, (can/2338, § 3).
Scienter celebrare in loco interdicto et admittere prohibitos ad
celebrandum est delictum quod a solis clericis committi’potest, quia
solus ille proprie dicitur admittere, cuius est ex officio permittere vel
prohibere. - Facere celebrari etiam a laicis inique praestari potest v. gr.
ab aliqua auctoritate politica, militari, municipali aut a laico potente.
(19) Quidquid sit de iure praecedenti, iure Codicis non admiserim Episco­
pos non comprehendi ob generalitatem can. 2227, § 2.

Quoad primam delicti figuram violationis interdicti localis, ex­
cipiuntur, ut patet, dies et casus in quibus ipsum ius celebrationem
permittit. Quoad alteram figuram, firmatur principium quod ab
aliis censurae observantia a censuratis exigi non possit (saltem
extra casus notorios) nisi praecesserit sententia saltem declaratoria
(cfr. can. 2232).
Etiam hoc delictum cum relativa poena desumpta ‘sunt ex C.
Apost. Sed. n. 47.
Poena est, interdictum ab-dngressu Ecclesiae I. s. tamdiu dura­
turum “donec arbitrio eius cuius sententiam contempserunt congruen­
ter satisfacerint,,. - Interdictum videtur habere durationem determi­
natam ideoque non habere rationem censurae, sed poenae vindicativae quae sine absolutione cesset, posita condicione i. e. prae­
stita satisfactione. Hoc ipsum tamem non est evidens, si atten­
datur can. 2248, §1,2, ubi absolutio censurae (et consequens
cessatio poenae) dicitur debita post praestitam satifactionem. Pu­
tarem potius debere dici censuram, quae absolutione indigeat, et
clausulam de praestita satisfactione, esse generalem condicionem
requisitam recessus a contumacia, quae hic ponitur expresse, quia
iudicium reservatur Superiori, cuius sententia contempta est. Ob
eandem rationem dicerem esse censuram reservatam, cum necesse
sit ad Superiorem recurrere ut satifactionem determinet.
Delictum sub C et D possunt dici delicta frustratae iurisdi­
ctionis, cum impediantur eius effectus.
£) “ Qui causam dederunt interdicto locali aut interdicto in com­
munitatem- seu collegium, sunt ipso facto ·personaliter [interdicti „
(can. 2338, § 4). Haec praescriptio potius est declaratio effectus
interdicti, quando hoc fertur in locum vel in communitatem seu
collegium: haec duo interdicta sunt talis naturae, ut effectum sen­
tiant etiam innocentes; at innocentes non sunt personaliter in­
terdicti; huiusmodi interdictum personale lat. sent, incurritur ab iis,
sive unus sive plures, qui causam dederunt interdicto per suum
proprium personale delictum. Cfr. interdictum Collegii vel Capituli
contra R. P. ad Concilium appellantis (can. 2332), quoad eos qui
ad appellationem consensum dederunt vel negarunt.
A taliter interdicto personaliter ob causam datam interdicto
locali vel personali generali committitur delictum violatae censurae,
$i ab eo ponatur actus illi vetitus, qui est personaliter interdictus.

* ·

CAPUT XXXV

451. Delicta contra sepulturam ecclesiasticam (can. 2339).
“Qui ausi fuerint mandare seu cogere tradi ecclesiasticae sepulturae
infideles, apostatas a fide, vel haereticos, schismaticos, aliosve sive
excommunicatos sive interdictos contra praescriptum can. 1240, § 1,
contrahunt excommunicationem lat. sent, nemini reservatam: - sponte
vero sepulturam eisdem donantes, interdictum ab ingressu ecclesiae
Ordinario reservatam„ Cfr. Const. Apost. Sedis n. 34, 47).
Duplex figura delicti : a) cogere ad violandas leges de sepultura
ecclesiastica, quae aliquos ab ipsa excludunt; b) sine aliorum coactio­
ne sepulturam eccl. donare iis qui ab ea excluduntur. Quinam exclu­
dantur decernitur can. 1240, ad quem in canone poenali provocatur.
Quoad a) mandantes intelliguntur qui constringunt imperio;
cogentes, qui vi aut metu ; utrique auctoritate publica ut videtur inferri
ex coniunctione “mandare seu cogere,,, mandare autem sit publicae
auctoritatis, non privati hominis (20); mandatarii, coacti, participes
velut fossores etc., sepulturae assistentes, non comprehenduntur.
Quoad b) sponte dant sepulturam eccl., qui id praestant nulla
vi, nulla lege civili coacti.
Quoad a) et b) - Debet agi de apostatis, haereticis, schisma­
ticis notoriis; aut de excommunicatis vel interdictis manifestis per
sententiam declaratoriam vel condemnatoriam. Utrique solum in ca­
su, quo ante mortem nulla dederint poenitentiae signa ad normam
can. 1240, § 1.
Ob verba “ausi fuerint,,, quaelibet imputabilitatis diminutio a
poena statuta eximit. Ubi ergo lex civilis cogat nonnullos ex ex­
clusis in coemeterio catholicorum sepeliri, censuram non incurrunt
qui ex imperio legis ad sepulturam cogunt: atque idem valet pro
admittentibus ex legis imperio propter v. “sponte„ quod libertatem
a coactione exigit.
Quoad elementum obiectivum sepulturae ecclesiasticae necesse
non est ad delictum et poenam ut concurrant tria illa elementa de
quibus agit can. 1204 (sc. cadaveris ad ecclesiam translatio, exse­
quiae super illud in eadem celebratio, cadaveris depositio in loco
legitime deputato fidelibus defunctis condendis), quo canone non
(20) Ita Nolditi-Schdnegger n. 97, 6; Ferreres, Inst. II, n. 1131 ; Chelodi, n. 73,
7 cum aliis. Fatendum est non omnes convenire (cfr. Matth. a Coronata, Inst IV,
n. 1966, a). Non incongrue Chelodi I. c. animadvertit, quod si insistatur stricte
in vi verborum, logici tantum sunt qui utrumqae et mandare et cogere intelligunt
de publica auctoritate supra in textu, aut neutrum ut v. gr. Matth. a Coronata 1. c.

habetur iuridica definitio sepulturae ecclesiasticae sed descriptio
eorum quae ex lege Ecclesiae intervenire debent in funere fidelium,
quae deinde distinctis capitibus in canonibus sequentibus separatim
peculiaribus legibus ordinantur. Vel ipse can. 1240, cuius sanctio
habetur in nostro canone poenali, sepulturam sumit in sensu inhumationis in loco sacro, nam sepulturae privato deneganda sunt
officia funebria seu funus (can. 1241). Ille idem canon 1240 in
poenam privat fideles iure ipsis competente, non intendit punire
sacros ministros: porro ius sepulturae, quo fideles potiuntur est,
ius spirituale competens fidelibus pie demortuis, ut condantur eo­
rum corpora in loco sacro ad hoc legitime deputato; quae depo­
sitio deinde ab Ecclesia honoratur honore liturgico praescriptis
variis ritibus a ministris sacris ponendis (21) Ergo directe exclusio
fit inhumationis in loco sacro ad hoc deputato; cui autem hoc ne­
gatur negandi etiam sunt ex eadem poena, non per separatam di­
stinctam poenam, praedicti ritus sacri (can. 1241). - Quare secun­
dum declarationem veterum doctorum, censura incurritur si defun­
ctus deponatur in loco sacro sive adhibito sive omisso praescripto
ritu sacro, et etiam si persolvuntur exsequiae prohibitae inter quas
etiam comprehenditur ritualis ad ecclesiam translatio (22).
Poena. Pro prima figura delicti, excommunicatio 1. s. non re­
servata. Pro altera delicti figura, interdictum ab ingressu ecclesiae
Ordinario reservatum.

452. Insordescentia: A. In censura excommunicationis. B.
In censura suspensionis.
A. insordescentia in excommunicatione habetur in eo, qui per
annum obdurato animo perseveravit in excommunicatione, non curans
cum debitis condicionibus eius absolutionem obtinere, cum possit.
Qui insordescunt sunt ipso facto suspecti de haeresi et tractandi
sunt ad normam can. 2315. Cfr. supra generatim dicta de huiusmodi
(21) Cfr. Wernz-Vidal, torn. IV, n. 577 sq.; Many, De locis sacris n. 222.
(22) Ita cum aliis Noldin-Sclwnegger, De poen. eccl. n. 93 a; Ferreres, Instit.
II, n. 1131; Matth. a Coronata, Instit. IV, n. 1966, contra alios v. gr. Chelodi,
n. 73, 6, qui tamen fatetur habere contra se fere omnes interpretes const. Apost.
Sed. et ipsum verbum tradi quod favet sententiae eorum qui tenent sufficere solam
depositionem in loco sacro. Cum nova lex poenalis iisdem verbis exprimatur,
quibus praecedens, non apparet cur praecedentium interpretum auctoritas cogens
non sit, nisi forte credatur Codicem mutasse notionem sepulturae eccl., quod
verum non est.

CAPUT XXXVI

suspectis ex iuris praescripto. Cuius suspicionis iuridicae fundamen­
tum est, quod ob tale factum et claves Ecclesiae et suffragia et
sacramenta contemnere videntur, ideoque merito in suspicionem
veniunt quod male de illis sentiant (can. 2340, § 1).
Iure quoque praecedenti huiusmodi effectus insordescentiae
fuit admissus (23) et confirmatus est a Cone. Tridentino sess. 25,
cap. 3 de ref. «contra eum, tamquam de haeresi suspectum pro­
cedi possit». Ex qua suspicione indici poterat canonica purgatio
per iuramentum, quam si suspectus subire noluisset et post cita­
tionem adhuc per annum in contumacia perseverasset, poenis hae­
reticorum puniri poterat (24); porro insordescentia habebatur ut
probatio delicti seu causae, ob quam lata fuerat excommunicatio,
dum insordescens per annum fictione iuris haberetur pro convicto
seu confesso (25).
B. Insordescentia in censura suspensionis de iure habetur, si
clericus in ea per semestre perseveraverit. In huiusmodi insordescen­
tem hoc modo procedendum est: 1° graviter monendus est ut a
contumacia recedat; 2° si non obstante monitione per alium mensem
in contumacia perseverat, reus efficitur et privari debet beneficiis aut
officiis, si qua in Ecclesia forte habeat (can. 2340, § 2) (26).

CAPUT XXXVI

Delicta contra personas ecclesiasticas
I. Violatio privilegii fori

453. Ad immunitatem personalem clericorum, quae partim iure
divino partim canonicis sanctionibus est constituta, pertinet praeser­
tim privilegium fori et privilegium canonis per quae dignitati status
clericalis consulitur et inde etiam decori et reverentiae debitae auc­
toritati, qua ipsi soli ut plurimum investiuntur. De utroque privile-

k.

(23) Cfr. c. 36, 37 C. XI, q. 3; cap. 13, X, de haeret. V, 7; cap. 13, X, de
poen. V, 37; cap. 7 de haeret. V, 2 in VI; Cone. Trident, sess. 25 cap. 5 de ref.
Sudrez, De cens. disp. XVII sect. I, n. 1 sq.; Kober, D. Kirchenb. p. 433 sq.;
Schmalzgr. V, 39 n. 195 sq.; Peiffenst, V, 39 n. 74 sq.; Thesaurus, De poen.
eccl. II, v. Insordescentia; Ballerini-Palmieri VII, n. 240.
(24) Cap. 7 de haeret. V, 2 in VI; Schmalzgr. 1. c. n. 195.
(25) Cfr. c. 36, 37 C. XI, q. 3; Suârez 1. c. n. 9; Schmalzgr. 1. c. n. 196;
Hollweck 1. c. § 50.
(26) De iure praecedenti cfr. Hollweck 1. c. § 67.

γ’-χ
, -

DELICTA CONTRA PERSONAS ECCLESIASTICAS

491

gio confer disputata in tom. II, n. 73 sq. 76 sq. et uberius quoad
privilegium fori tom. VI n. 29 sq. Quibus suppositis hoc loco so­
lum agendum de poenalibus sanctionibus contra utriusque privi­
legii violatores (1).
Privilegium fori in hoc est situm quod «clerici in omnibus
causis, sive contentiosis sive criminalibus, apud iudicem ecclesiasti­
cum conveniri debent». Quod privilegium non viget «ubi aliter
pro locis particularibus legitime provisum fuerit», (can. 120, § 1) (2).
Porro prohibitio trahendi clericum ad forum saecularem non est
absoluta sed urget quoties ad id legitima venia impetrata non
fuerit: a quo autem venia pro diverso clericorum gradu impetrari
debeat definit cit. can. 120, § 2.
Delictum ergo committit, qui venia a legitima auctoritate non
impetrata, ausus fuerit trahere ad iudicem. laicum aliquem clericum ;
trahere autem ad iudicem intelligitur tamquani'r^/zz, non tamquam
testem (3). Poenam non incurrit, neque ipse iudex neque ipsius
ministri qui legis imperio adiguntur. Quoad iudicem intelligitur is,
qui tali munere fungitur sive in foro contentioso sive in foro cri­
minali, non alia publica auctoritas civilis, quaeret in quantum non
polleat aut exerceat iurisdictionem contentiosam (4). Trahi debet
clericus suo nomine et in propria persona; non in suis decretis vel
actibus, quod esset delictum canonis 2234 ;s non in quantum cleri­
cus procuratorem aut tutorem agit laici vel rei laicalis aut entis
iuridici, quod foro privilegiato non gaudet, administratorem (5). Con­
summatum habetur delictum independenter a sententia iudicis laici.
(1) Pro indicatione fontium, sufficiat remittere^ad fontes sub hoc can. 2341
et sub can. 120 in ipso Codice suppositos.
•■’3(2) Nonnullis locis aliter provisum est per concordata; in aliis foro privilegiato aliqua ratione admittitur esse derogatum consuetudine. Cfr. Wernz-Vidal,
tom. II, n. 77, not. 4, 5. De vi consuetudinis cfr. Wernz, Ius Decret. VI, n. 336
not. 26. Cfr. in particulari a. 8 Concordati cum Italia.
(3) Idem significat convenire adhibitum in can. 120. Cfr. doctores post Motu
proprio Pii X < Quantavis » 9 Octobr. 1911, vehit Vermeersch, Periodica De Re­
ligiosis torn. 6, p. 107 sq.; Ferreres, « Razôn y Fe· tom. 32 p. 100
sa sq. contra *11
Monitore» vol. 23 p. 503 sq., vol. 24 p. 4; Wernz. Ius Decret. VI, n. 336 not. 24,
25. Chelodi, De personis n. 111, De poenis, n. 74, et Matth. a Coronata sensum
in textu propos, sequuntur.
(4) Nonnulla saltem ex tribunalibus sic dictis administrativis vera pollent
potestate iudiciali velut in Italia 11 Consiglio di Stato et similia in aliis locis. De
indice Conciliatore in Italia cfr. Matth. a Coronata 1. c. p. 409.
(5) Ita nunc satis communiter v. gr. Chelodi 1. c. n. 74 ; Matth. a Coronata,
I. c. n. 1973; Noldin-Schonegger, 1. c. n. 68, 6; D’Annibale, Comment, η. 66,

Delictum pro dignitate aut auctoritate personarum, tres habet
gravitatis gradus, quibus constituitur diversa poena: a) gravissimum
est trahere Cardinales, Legatos Sedis Apostolicae, Officiales maio­
res Rom. Curiae ob negotia ad horam Officialium munus pertinentia,
Ordinarium proprium — et punitur excommunicatione lat. sent.
Sedi Apost. speciali modo reservata. — b) Succedit in gravitate
trahere alium Eiscopum etiam mere titularem, aut Abbatem vel
Praelatum nullius, vel aliquem ex supremis religionum iuris ponti­
ficii Superioribus - et punitur excommunicatione lat. sent. Sedi
Apost. simpliciter reservata. — c) Qui vero, non obtenta ab Ordi­
nario loci licentia, trahat aliam personam ‘privilegio fori fruentem,
si id faciens sit clericus incurrit suspensionem ab officio lat. sent.
Ordinario reservatam; si sit laicos congruis poenis pro gravitate
culpae ab Ordinario est puniendus (can. 2341) (6).
II. Violatio privilegii canonis

454. Hoc privilegium status clericalis asseritur can. 119, asse­
ritur autem forma positiva praescribendo fidelibus reverentiam erga
clericos et tamquam speciali modo oppositam debitae reverentiae
assignat iniuriam realem clericis illatam, quam delictum sacrilegii
(6) Meretur in hanc rem afferri: cri decisio S. C. P. F. (C. G.) in Collect(2‘)
n. 1663: «Volendo un ecclesiastico cedere i suoi diritti ad un laico in una que­
stione contro un prete, deve domandare Ia venia dei Vescovo, e, se la lite è
contro un Vescovo, alla S. Sede; che se esso non lo fa e non 1’ottiene, rimane
soggetto alie disposizioni emanate contro i preti recorrenti ad iudices laicos e si
considera come operante in fraudem *
legis (6 Sept. 1886). - b) Eadem S. C. 17
Maii 1686 (Collect, η. 1653): «Declarat S. C. numquam sese fore admissuram
recursum vel appellationem sacerdotum qui ad iudices laicos trahere ausi fuerint
vel clericum sine venia Ordinarii, vel Episcopum sine venia Apost. Sedis, sive in
causa ecclesiastica sive non, nisi prius recursum ad civile tribunal interpositum
deseruerint». - c) S. O. in Litt. encycl. 23 lan. 1886 (Collect, n. 1652) postquam
declaraverat vocem Cogentes in Const. Apost. Sedis, non afficere nisi legislatores
et alias auctoritates cogentes (hoc ius in ius rigidius Codicis mutatum est) quoad
personas privatas declaraverat: «Si quis ausus fuerit trahere ad iudicem seu iudi­
ces laicos vel clericum sine venia Ordinarii, vel Episcopum sine venia S. Sedis,
in potestate eorumdem Ordinariorum erit, in eum, praesertim si fuerit clericus,
animadvertere poenis et censuris ferendae sententiae uti violatorem privilegii fori,
si id expedire in Domino iudicaverint». Vix autem admitti potest in aliquo loco
legitima consuetudine derogatum fuisse privilegio fori, si qui ad iudicem laicum
clericum trahit sit ipse clericus. Cfr. in hanc rem Concilium Baltimorense III, n. 84.

appellat Privilegium hoc proinde est immunitas clericorum ab iniuriis realibus sacrilegii personalis reatum habentibus, quod sollemni
ratione punitum fuit can. 15 Conc. Lateran- II (Innocentius II, a. 1139)
poena excommunicationis, quae dicta est excommunicatio canonis et
inde immunitas tali sanctione protecta privilegium canonis. Cfr.
Wtrnz-Vidal torn. 11, n. 73 sq. ubi fontes et historica privilegii evo­
lutio traditur.
In can. 2343 ubi ponitur poena, declaratur delicium perpetrari
ab eo qui « violentas manus in personam clerici iniecerit » loquutione etiam retenta in C. Apost. Sedis (11, 15). - Violentas, nimirum
(ex ira, odio, vindicta), manus iniicere significat modum iniuriosum,
quo in personam, non verbis, sed re fit iniuria. « In personam vero
iniuria fieri intelligitur seu laedatur corpus, seu libertas, seu dignitas.
Corpus, ut ecce si clericum veneno sustuleris, vel prosecutus eum
fueris, ut in praeceps rueret, vel ex equo decideret, et corruit, de­
cidit; item si lapidem vel telum in eum ieceris; libertas cum de­
truditur in carcerem, aliumve locum, privatum quoque; dignitas
quoties vis adhibetur, velut si rhedam sistas, qua vehitur, aut equum
quo insidet; si aliquid, nullius licet pretii, ei detraxeris, veluti cru­
menam, pileum, baculum ; vel quid aliud contumeliosum in ipsum
admiseris, ut puta si sputo, pulvere, luto eum foedaveris, si vestes,
quibus indutus erat, conscideris etc. » {D'Annibale, Comm, in Apost.
Sedis n. 199). Violentia procedit ex ira, odio, vindicta; hoc signi­
ficabat loquutio olim adhibita si quis suadente diabolo etc. Quare
poena cessat, « si quis clericum percutit laicum putans, vel ioco
aut corrigendi gratia, vel ex subitanea ira, iustae defensionis causa,
vel (ex iuris aequitate) cum uxore, vel matre, vel sorore (non item
cum aliis) turpiter inventum, quamvis letali non careat » {D'Annibale
I. c. n. 110).
In personam clerici cuiuscumque, qui clericalia privilegia non
amiserit: in hac re praeterea vox habet latam significationem et
praeter tonsuratos comprehendit cunctos utriusque sexus religiosos
noviciis non exclusis, et sodales societatum vitae communis (7).
Quoad poenas etiam hic fit distributio in varios gradus, pro
gradu dignitatis personarum, quibus realis iniuria irrogatur, cum ex
(7) Cfr. cc. 567, 614, 680; Wernz-Vidal tom. II, n. 75; Noldin-Schonegger,
De poenis n. 90 sq.; Chclodi n. 75; Matth. a Coronata IV, n. 1985.

can. 2207 iniuriae irrogatae gravitas crescat ex dignitate personae
quae delicto offenditur.
a) Si contra Rom. Pontificem: 1°) excommunicatio 1. s. spe­
cialissimo modo reservata; qua fit ipso iure vitandus (et est unicus
casus, quo, ad normam can. 2258, condicio vitandi inducitur ipso
iure, independenter a qualibet sententia); 2°) infamia iuris I. s.;
3°) clericus est degradandus.
b) Si contra personam Cardinalis vel Legati R. P.: 1°) ex­
communicatio 1. s. speciali modo reservata: 2°) infamia iuris I. s.;
3°) privatio cuiusvis beneficii, officii, dignitatis, pensionis', muneris
fer- sentc) Si contra personam Patriarchae, Archiepiscopi, Episcopi
etiam titularis, incurritur excommunicatio 1. s. speciali modo re­
servata.
d) Si contra aliam personam privilegiatam, incurritur excommu­
nicatio Ordinario proprio reservata, a quo etiam aliae ponae infligi
possunt.
III. Iniuria verbalis contra determinatas personas ecclesiasticas

Fontes: Decret Grat. D. 46; C. XXIV, q. 3; C. V, c. 1; C. XV, q. 1. —
Compil. II, lib. V, tit. 11, de clerico maled.; Cpl. V, I, V, tit. 15, de iniuriis. —
Decretal. Gregor. IX, V, 36 de iniuriis, V, 26 de maledicis; Decretal. Bonif. Vlll,
1. V, t. 8 (8).
Scriptores: Commentator, iur. Decr. in cit. tit. — Zech 1. c. tit. 21 de iniuriis.
Muenchen 1. c. p. 565 sq.; De Luca 1. c. n. 279 sq.; Thesaurus I. c. v. Iniuria,
Libelli famosi; Ferraris 1. c. v. Iniuria, Libellus fam. — Hinschius 1. c. t. V. p. 204,
811 sq.; Schiappoli I. c. n. 313 sq.; Hollweck 1. c. § 191 sq.; Pertile 1. c. p. 615 sq.
— Commentatores Codicis (9).

455. Iniuria verbalis fieri potest, sicut aliae iniuriae, non solum
contra auctoritates et personas ecclesiasticas, sed etiam contra alias
personas sive privatas sive publicas. Et de facto in citatis duabus
rubricis iuris Decretalium de iniuriis agebatur utramque personarum
classem respicientibus. Codex separatis locis respicit personas eccle(8) Inst IV, de iniuriis; Dig. XLVII, 10, de iniur. et fam. libell.; Cod. IX,
35, de iniur. 36 de fam. lib.; Regol. pen. Greg. art. 153 sq. (delle ingiurie); Cod.
crim. Ital. art. 393 sq. ; Cod. crim. Germ. § 185 sq.; Cod. crim. Hisp. art. 467 sq.;
Berner 1. c. 377 sq.
(9) Cfr. ex Theologis: S. Thomas 1. c. q. 72 sq.; Lehmkuhl I. c. t. 1, n. 1175-sq.;
Ballerini-Palrnieri 1. c. torn. Il, η. 1067 sq.

siasticas determinatas (can. 2344) quarum iniuriae etiam in contemptum
auctoritatis vergunt, et iniurias in quaslibet personas irrogatas sive
ecclesiasticas sive saeculares (can. 2355). Si hae personae laicae
sunt, quae iniuriam irrogant, hodie praesertim, facilius et efficacius
recurritur ad tribunal laicale ; pro nostro foro praesertim in consi­
derationem venire debent quae inferuntur in personas fori privi­
legio gaudentes.
Definitio et divisio. Iniuria quamvis generatim denotet quid­
quid non iure fit, vel etiam damnum culpa datum tamen in rubrica
huius tituli intelligitur dolosa laesio honoris alieni (10).
Iniuria dividitur (11) : L Ratione modi, in realem, qua quis re
vel facto honorem alienum laedit, et in verbalem, quae fit verbis in
dedecus alterius prolatis; et convicium dicitur, si verba illa viva voce
proferuntur, si vero scriptis, libellus famosus appellatur. - II. Ra­
tione excessus, in levem et atrocem attenta qualitate personae laeden­
tis et laesae atque considerata gravitate facti tum in se tum in cir­
cumstantiis loci et temporis. - III. Ratione obiecti in detractionem,
qua defectus verus, sed occultus iniuste publicatur, et in calumniam,
quae consistit in publicatione defectus falsi. In utroque casu vera
habetur diffamatio proximi. Quod si detractio vel calumnia profe­
rantur illo praesente, in quem dirigitur, praeter reatum diffamationis,
etiam simul contumelia habetur (12).
Inde patet iniuriam triplici modo fieri posse, sci. verbis cum quis
sive absenti sive praesenti defectum sive moris sive naturae obiicit;
scriptis, si libellus aliudve scriptum ad ludibrium, contemptum, infa­
miam alterius ordinatum divulgatur; factis, si positivis actibus vel
omissionibus alterius probrum vel contemptum vel famae diminutionem procuret (13), v. gr. paschillis, imagine ad ludibrium depicta,
quae etiam est modus loquendi (verbum ore, scripto, pictura prola­
tum) - Quodsi in facto contineatur iniuria realis contra clericum, est
quaestio de violato canonis privilegio (14).

(10) Schmalzgr. tit. de iniur. η. 1 sq.
(11) Schmalzgr. 1. c. n. 14 sq.; Hollweck I. c. § 192 not. 1.
(12) S. Thomas 1. c.; Lehmkuht 1. c.
(13) Cap. 15, X, de excess, praei. V, 31.
(14) De iniuriis hominibus iam mortuis illatis cfr. Ballerini-Palrnieri torn. 11,
d. 1097, ubi ex Lago discutit num historiographis aliquid plus liceat quam ceteris
hominibus.

456. Notae historice. I. Cum homines haud raro linguas suas
custodire nesciant et passione quoque ducti in convicia prorumpant,
mirum non est quod iam inde a primis saeculis prohibitioni divinae
huius vitii accesserit sanctio poenalis Ecclesiae catholicae (15). Quod
delictum, cum maxime clericos dedeceat, antiquis iam temporibus
speciali ratione in clericis fuit punitum (16). Gratianus antiquos istos
canones in suum decretum transtulit, ut patet ex citationibus allatis.
Etiam in iure Decretalium non desunt statuta contra iniurias verba­
les (17), multoque magis iure particulari calumniatores gravibus
poenis fuerunt subiecti (18). Speciali rigore auctores pasquillorum
et libellorum famosorum castigati sunt ; etenim certi pasquilli et li­
belli famosi generalibus regulis Indicis fuerunt (19) proscripti, cum
aliorum libellorum famosorum auctores ex c. 1 (cap. Augilr.) c. 2
(S. Greg. M.), c. 3 C. V. q. 1 excommunicandi et flagellandi fue­
runt (20). Praesertim vero in Statu pontificio Pius V Const. « Rom.
Pontificis> 17 Mart. 1572, et Gregor. Xlll Const. « Ea est» 1 Sept.
1572 severis legibus calumniatores compescere studuerunt et in
calumniatores audaces Romanorum Pontificum complures sententiae
capitales latae sunt (21).
II. Semper quidem consulendum fuit ut iniuriae leves aut ex
levitate et inconsideratione prolatae, etiam a supremo Principe ma­
gnanimiter (cfr. c. 27 C. XXI11, q. 4) condonarentur, tamen optimo
iure atroces et audaces calumniatores in foro quoque ecclesiastico
severe puniri iussi sunt. Quare qui condemnatus fuisset ex actione
iniuriarum, infamiam iuris incurrebat (22), et consequenter irregula­
ritatem. Clerici autem in depressionem officii Rom. Pontificis verba
iniuriosa proferentes poenis arbitrariis a competente iudice eccle­
siastico castigati fuerunt. Cfr. cap. 1. X. de maled. Id quod pro­
portione servata valuit etiam de iniuriis Episcopis aliisque Praelatis
(15) Cfr. c. 3 Cone. Illiber. (a. 3 m -306) = c. 3, C. V, q. 1.
(16) Cfr. c. 5 (Stat. Eccles, antiqu.) D. 46 c. 2 (S. Greg. M.), c. 1 (cap. Angilr.) C. V, q. 1 ; c. 7 (S. Isid.), c. 1 (cap. Angilr.) C. V, q. 6.
(17) Cap. 1, X, de maled. (Clem. III, a. 1187-1191); cap. 23, X (Innoc. Ill,
a. 1212) de sent. II, 27.
(18) Cfr. c. 11, Cone. Tarracon. (a. 1239); Hinschius I. c. tom. V, p. 204.
(19) Cfr. Arendt, De libris prohibitis, p. 148 sq.; Hollweck c. § 194, not. 1,2.
(20) Cfr. Pertile 1. c. p. 623 sq. de severis poenis fori saecularis.
(21) Ferraris I. c. Libell. f.; Thesaurus 1. c. v. Lib. Fam.; Reiffenst (V, 36);
SchiappoU 1. c. n. 313, 314.
(22) Cap. 23, X, de sentent, et re (II, 27); Thesaurus I. c. v. Iniur. cap. 1.

ecclesiasticis illatis (23). Speciatim regulares, qui Praelatis ecclesias­
ticis detraherent, per duos menses iis subiiciendi fuerunt poenis,
quae, secundum eorum regulam pro gravibus criminibus eis con­
suevissent imponi (24). Clericus maledicus in personas privatas et
praesertim in sacerdotes ex c. 5 (Stat. ant. Eccles.) D. 46 cogendus
erat ad postulandam veniam ; si nollet, degradari i. e. suspendi
debuit neque umquam absque satisfactione ad officium revocandus
erat. Quae tamen poenae, cum iure tantum particulari niterentur, in
praxi receptae non erant et recursus fiebat ad poenas arbitrarias.
Etiam severae poenae statutae in iniuriam qualificatam libelli
famosi, quae partim ab aula recesserant, veluti flagellatio, partim
iure mere particulari nitebantur, et poenis arbitrariis locum cesserant.
Poenae autem severissimae a Pio V et Gregorio XIII 1. c. in aucto­
res libellorum famosorum statutae v. g. infamia ipso facto incurrenda,
in sola ditione pontificia vigebant et iamdiu praxi novisque legibus
supervenientibus ablatae vel modificatae videbantur (25).

457. Iure Codicis. A. Primo considerantur iniuriae, quae ver­
gunt in contemptum ipsius auctoritatis: tales sunt quae diriguntur
contra R. Pontificem, Cardinalem, Delegatum R. Pontificis, Congre­
gationes et Tribunalia Curiae Romanae eorumque officiales maiores,
Ordinarium, etiamsi non ipsum munus sed persona in iniuriis infe­
rendis respiciatur: ubi enim persona contemptui exponitur ipsius
muneris auctoritas detrimentum patitur. Haec autem fieri possunt
sive publicis ephemeridibus, sive contionibus, sive libellis, et hoc
sive directe, sive etiam indirecte efficiendo ut ab aliis actio prohibita
committatur, quo sibi cavet verus iniuriarum machinator, ut latere
possit. Indirectus etiam modus est, si privata colloquia, epistolae,
satyrae, primo inter amicos et notos divulgantur et deinde procu­
ratur ut in publicum prodeant; non autem dum manent privatae
notitiae.
B. Alia forma delicti committendi, est excitare simultates vel
odia contra earundum personarum acta, decreta, decisiones, senten­
tias, quod plerumque fit per detractiones, calumnias, mendacia, di­
vulgatione falsi rumoris.
(23) Schmalzgr. tit. de maled. n. 10; cap. 1 de poenis V, 9 in Sext.
(24) Cap. 1 § 1 de privil. V, 7 in Clem.; Schmalzgr. tit. de maled. n. 11.
(25) Cfr. Pertile I. c. p. 623 sq. de severis poenis fori saecularis.

40β

CAPUT XXXVI

Licet autem delictum iniuriae sit actionis privatae, in casu, cum
publici boni intersit, actionis publicae est, et Ordinarius non solum
ad instantiam partis, sed etiam ex officio procedere debet et cogere
iniuriarum auctores, etiam per censuras, ad satisfactionem prae­
standam. - Insuper delictum punire debet congruis poenis vel poeni­
tentiis proportionandis gravitati culpae et scandali reparationi (can.
234, iunct. can. 1618, 1938).
C. Etiam contra alias personas publica potestate destitutas, or­
dinis sive ecclesiastici sive saecularis physicas vel iuridicas et prae­
sertim a clericis, qui privilegiato foro gaudent, per verbales iniurias
honor et bona fama impeti potest v. gr. contumeliis aut conviciis,
detractionibus seu revelationibus qualitatis vel facti ignominiosi veri
sed occulti, calumniis seu appositione ignominiae falsae. Irrogari
autem possunt iisdem modis supra enumeratis, verbis, scriptis, ima­
ginibus etc.
Omnis iniuria verbalis ex can. 2355 est delictum : quodsi agitur
de laico delinquente cum sit delictum mixti fori, plerumque satisfactio
et ubi res ferat punitio poterit efficacius obtineri apud saeculare
tribunal, quamvis ob necessitatem tuendi dignitatem status clericalis
vel religiosi iniuria in clericos et religiosos etiam ex officio puniri
possit (can. 1938). Clerici delinquentes, ob privilegium fori, defe­
rendi sunt ad tribunal ecclesiasticum
Causas, quae ex ipso iure naturali permittunt revelationem ve­
ritatis, occultae famae alterius nocivam, docent theologi morales
v. gr. Noldin t. II, n. 650, uti pariter loquitur de iure in famam
mortuis competente n. 643, 3, itemque de his quae licent historio­
graphis n. 653 et scriptoribus ephemeridum n. 652. - Lugo disp. 14
n. 87 sq. ; Lehmkuhl I, n. 1426; Ballerini-Palmieri II, n. 1097.
Illud autem pro causis ad forum ecclesiasticum delatis animadver­
tendum est, probationem veritatis, si haec detractori feliciter in iu­
dicio succedat, non est causa ab imputabilitate eximens, licet eximat
a graviori imputabilitate calumniae. Licet autem consilium evangelicurrt remittendi iniurias ad omnes fideles pertineat, peculiari tamen
ratione respicit clericos et religiosos.
Quodsi causa iniuriarum vel diffamationis, sive ex officio sive
ad querelam partis laesae instituenda sit, poenis infligendis sub du­
plici ratione locus esse potest: 1°) si causa civiliter instituatur ad
reparationem iniuriarum et damnorum inde forte provenientium, ad
quam iudex reum cogere potest intimatis poenis, censuris non exclusis;

2°) si causa instituatur criminaliter, ad poenas arbitrio iudicis deter­
minatas reus damnari potest, non exclusis quoad clericos suspen­
sione aut remotione ab officio et beneficio (can. 2355) (26).
IV.

Violatio clausurae

458. Ad canones poenales, quibus puniuntur delicta contra
personas ecclesiasticas hoc sensu refertur, quod clausura pro reli­
giosis, licet sit statuta in custodiam castitatis religiosae et ad con­
sulendum tranquillitati et paci et profectui spirituali personarum in
monasteriis degentium, propter annexas poenas contra violatores ad
immunitates ecclesiasticas commode reduci potest.
Origo obligationis clausurae, quoad regulares, licet sit anti­
quissima, ab initio tamen clausura virorum magis regulis monasticis
et consuetudine fuit praeformata, quam scriptis legibus universalibus
poenisque canonicis fuit statuta et sancita (27). Sed cum tempore re­
formationis graves abusus ex neglecta clausura quoad admissionem
feminarum irrepsissent, Pius V Const. « Regularium » 24 Oct. 1566
et Const. < Decet·» 16 Iui. 1570 universalem legem, reprobatis prae­
textibus et allegatis privilegiis, promulgavit, quas ratas habuit, auctis
etiam poenis Gregorius ΧΙΠ C. « Ubi gratiae» 13 lunii 1575 et
Clem. VIII C. « Nullus » § 18 et maiore adhuc rigore Bened. XIV
C. «Regularis» 3 lan. 1742, donec Pius IX, non sublatis aliis poenis,
excommunicationem retinuit in C. Apost. Sedis (II, 20).
Pariter quoad moniales, licet iam a saec. IV per Concilia parti­
cularia reperiatur praescripta (28), pleno tamen vigore et lege uni(26) Actio iniuriarum cessat: I. Expressa vel tacita condonatione ; II. Satis­
factione legitime praestita; HI. retorsione iniuriae in eadem specie et ad sui de­
fensionem (can. 2218, § 3); IV. praescriptione annua (can. 1702, 1703); V. morte
alterutrius sive iniuriantis sive iniuriati ante litem contestatam. Schmalzgr. tit. de
iniur. n. 41, 42, 48.
(27) Cfr. de egressu religiosorum: C. Chalced. (a. 451) c. 4 = c. 12. C. XVI,
q. 1 et c. 10 C. XVIII, q. 7; cap. 7, X, de offic. ord. I, 31; cap. 1 § 5 de stat,
monach. III, 10 in Clem. — de ingressu feminar: Reg. S. Basii, apud Migne P.
0. XXI, 933, 1155; Novell. 125, cap. 54 = c. 22 C. XVIII, q. 2; S. Gregor. 1. IV
epist. 42; c. 10 Cone. Antissid. (a. 670); c. 3, C. Caesaraug. (a. 691); c. 20 C.
Nicaen. II (a. 787). Hollweck, p. 228.
(28) Cfr. v. gr. c. 33 Cone. Carthag. (a. 397); c. 38 Cone. Epaon. (a. 519);
c 19 Cone. Aurel. V (a. 549); c. 3 Cone. Lugd. III (a. 583; c. 46, 47 Cone. Trull,
(a. 693); c. 13 Cone. Mogunt. (a. 813); c. 26, 27 Cone. Later. II (a. 1139) = c. 25

versali Bonifacius VII! cap. unie, de stat, regul. Ill, 16 in VI0 prima
vice illam instituit; quam ampliavit Cone. Trident, adiecta excomunic.
poena (sess. XXV, cap. 5 de regul.); hanc promovere studuerunt
Pius V, Gregorius XIII, Gregorius XV et Benedictus XIV (29). Pius
vero IX excommun, retinuit in C. Apost. Sedis (II, 6).
Iure Codicis. Clausura quae protegitur lege poenali can. 2342
est clausura quae dicitur papalis, regularium et nominalium, qui in
ordine votorum sollemnium degunt; qua afficitur integra domus ha­
bitata cum hortis et viridariis, excluso templo cum accessoriis, coilocutorio et hospitio advenarum (30). Porro lex clausurae interdicit:
a) in regularium virorum septa ingressum vel admissionem omnium
omnino mulierum; b) intra septa monialium ingressum vel admis­
sionem virorum ac mulierum; c) egressum cuiusvis monialis. In­
gressus est prohibitus sine speciali induito : exceptiones recensentur
can. 600, can. 598, § 2; idem dicatur de egressu (c. 601).
Delictum sub a) notatum committunt mulieres ingredientes, Su­
periores aliique feminam etiam infantem introducentes vel admittentes.
Quoad b) delictum committunt omnes utriusque sexus fideles
illegittime ingredientes ; illos ab intra vel ab extra introducentes;
admittentes seu non impedientes ingressum. Si a poena lat. sent, exi­
muntur impuberes, haec tamen tenet introducentes vel admittentes
(can. 2230).
Quoad c) delictum committit monialis, ex satis communi interpre­
tatione vota sollemnia professa (31), quae a monasterio sine induito
S. Sedis egrediatur, etiam ad breve tempus, excepto casu imminentis
periculi mortis aut alias gravissimi damni ad normam canonis 601.
Poenae: I. quoad tres modos: a), b), c), violandi clausuram ex­
communicatio lat. sent, simpliciter reservata. — II. quoad clericos
violantes clausuram monialium, praeterea suspensio fer. sent. — III.
quoad religiosos introducentes vel admittentes mulieres in clausu­
ram, privatio officii et vocis activae et passivae fer. sent.
C. XVIII, q. 2; c. 11 Cone. Later. III (a. 1179) = cap. 8, X, de vit. et hon. Ill, 1;
Hollweck p. 221 sq.
(29) Pius V, Const. ’ Circa », Const. « Decori » (1566, 1570); Gregor. X, Const.
<*
Dubiis (1581); Gregor. XV, Const. *
'Inscrutabili (1622); Benedict. XIV, Const.
'Cum sacr. virg.» (1741); Hollweck § 149.
(30) Cfr. cc. 598, § 1, 606, 601. - Wernz- Vidal, t. III, n. 374, not. 6, 379.
(31) Alia est quaestio de peccato quoad novicias, postulantes et etiam ex
plurium sententia quoad moniales simpliciter professas.

Delicta contra res ecclesiasticas
459. I. Usurpatio bonorum ecclesiasticorum (can. 23452346). Praeter auctoritates aliasque personas ecclesiasticas, specialem
protectionem poenalem merentur bona ecclesiastica, quae ipsa expe­
rientia docet facilius quam bona publica Status aut personarum pri­
vatarum spoliationibus et usurpationibus esse obnoxia.
Bona ecclesiastica temporalia can. 1497 dicuntur, quae vel ad
Ecclesiam universam et ad Apostolicam Sedem vel ad aliam in Ec­
clesia personam moralem pertinent, mobilia, et immobilia, corpora­
lia et incorporalia seu iura utilia quaecumque (1). Talia non sunt
licet religiosum seu pium finem habeant cappellaniae laicales, patri­
monium ordinationis, bona piae fundationis auctoritate ecclesiastica
in ens iuridicum non erectae (2). Fractus et reditus, in quantum per­
cipiuntur ex Ecclesiae bonis vel iuribus a persona physica vel mo­
rali in Ecclesiae bonis comprehenduntur, quatenus ius ad illos est
ius ecclesiasticum.

450. Actiones, quae duplici canone citato poena percelluntur sunt :
a) Usurpare, quod de eo dicitur qui rem a domino occupat
ut sibi appropriet eaque utatur ut sua. Declaratio S. O. 9 Mart. 1870
apud Pennacchi, (Comm, in Apost. Sedis, 1, 368), quod nomine usur­
pantis non veniat fur, est data de alia censura, in qua agebatur de
defensione dominii temporalis ad Sedem Apost. pertinentis (C. Apost.
Sedis, I, 12) et etiam de usurpatione iurisdictionis spiritualis (C. Apost. Sedis II, 11), et nimis evidens est jurisdictionem sive spiri­
tualem sive temporalem furto auferri non posse, sed usurpari posse.
Iure autem Codicis censura plectuntur usurpantes bona aut iura;
bonorum autem nomine intelliguntur bona ecclesiastica sive corpo­
ralia mobilia et immobilia sive incorporalia seu iura ad eadem bona;
iura vero tamquam res distincta a bonis etiam iura iurisdictionalia
(1) Can. 1479. Cfr. Wernz-Vidal, tom. IV, n. 736 sq.
(2) Wernz-Vidal 1. c. n. 781; Hollweck I. c. § 156; Chelodi I. c. n. 78 ubi
cum aliis etiam excludit iamdiu Ecclesiae subtracta, in quibus Ecclesia praesu­
mitur iuri suo renuntiasse.

et similia complectitur. Pariter est manifestum bona immobilia et
bona incorporalia furto auferri non posse (3), usurpari posse. Canon
autem videtur intelligendum et de bonis temporalibus et iuribus ad
illa, et de aliis iuribus, v. gr. de iurisdictione etiam temporali in
iis in quibus adhuc illam retinet Rom. Pontifex, quorum violatio
sacrilegium est cum sit coniunctum spirituali utilitati Ecclesiae, ut
recte docet Suârez, De leg. 1. IV, cap. 10. η. 3: cuius Status ponti
ficii sublectum iuris est Ecclesia Romana sive Sancta Sedes Apostolica, quatenus cum his coniunctus est primatus iurisdictionis in uni·
versam Ecclesiam.
b) Detinere est rem ab alio usurpatam, quocumque titulo ac­
quisitam, uti propriam possidere et domino non restituere.
c) In proprios usus convertere non solum potest id facere qui
usurpavit vel qui rem usurpatam detinet, sed alii quoque qui non
sunt usurpantes vel detinentes, v. gr., conductores praedii usurpati (4).

ώί

(3) Manifestum et in canonibus 2345 et 2346 comprehendi sanctiones con­
stitutionis Apost Sedis (I, 11, 12) et Cone. Tridentini (sess. ΧΧΠ, cap. 2 de ref.)
verbis tamen, praesertim quoad Const. Ap. Sedis, prorsus immutatis. Quare inter­
pretes iuris praecedentis adeundi quidem sunt, sed non omnes eorum sententiae
sunt iure novo recipiendae. Plerumque novi iuris interpretes canonem 2345 inter­
pretantur quasi ad instar censurae Apost. Sedis (I, 12) ageretur de protegendis
iuribus politicis Status Pontifiai; haec quoque iura praesentis Status pontif. prote­
guntur, sed separatim proteguntur etiam temporalia bona ecclesiastica ad Eccle­
siam Romanam pertinentia; dicitur «bona aut iura® dum in C. Apost. Sed. di­
cebatur «bona seu iura». Cfr. Chelodi, n. 78.
Porro furtum non esse rerum immobilium et iurium incorporeorum est res
manifesta, sive assumatur notio romana «Contrectatio rei fraudulosa lucri faciendi
gratia vel ipsius rei vel etiam usus eius possessionisve » Paulus L. 1 § 3 D. 42,
2, sive notio Sti Thomae (2, 2, q. 66, art. 2) « Occulta acceptio (ablatio) rei alienae»,
cui merito a pluribus additur corporalis et mobilis. Porro Schmalzgr. (V, 18) de
furtis, n. 3, «in rebus immobilibus, ut sunt agri, et incorporalibus, ut sunt iura,
actiones, servitutes, furtum proprie committi non potest (Ulpianus 1.25 D. 47,2),
quia talia nequeunt attrectari vel auferri, ideoque dicuntur potius vi vel dolo oc­
cupari, usurpari aut retineri, quam furto surripi » et n. 17 «Non committitur fur­
tum in re corporali immobili·, explosa enim est sententia existimantium, etiam
fundi locive furtum fieri, tametsi enim res huiusmodi immobiles tangi possint, non
tamen possunt de loco in locum moveri». Similia Pirhing eod. tit. n. 5; Reiffensfuel ibid. n. 8, 9; Lessius, De iust. 1. 2, cap. 12, n. 4. — Vicissim usurpare est
vocabulum genericum. Cfr. Hollweck. § 135, not. 1. Qua ratione ventum sit ad
cit. iurisconsulti Pauli furti definitionem erudite prosequitur Ferrini Cont. Diritto
pen. rom. n. 147 sq., 151 sq.; Regol. pen. Oregon art. 335 sq.; C. crim. Ital. (a.
1930), a. 624, 631; Germ. § 242 sq.; Galliae art. 379 sq.
(4) Gcnnari, Consultazioni (Romae 1902) I, Cone. VI.

d) Impedire ne fructus percipiantur ab habentibus ius, praeslari potest etiam ab iis, qui nec sunt eorum fures aut usurpatores
vel convertentes in proprios usus, velut per destructionem vel se­
questrationem.
Quos actus nihil interest num quis ponat per se vel per alios,
publica auctoritate vel auctoritate privata etiam iniustis legibus innixa.
461. Pro duplice canone hoc loco comprehenso (2345, 2346)
distinguenda sunt: /1) bona et iura Ecclesiae Romane; B) bona et iura
alterius ecclesiae vel personae moralis ecclesiasticae. - Pro a) plec­
tuntur usurpantes et detinentes per se vel per alios et delictum est
gravius tum ob dignitatem personae laesae, tum quia damnum est
magis universale, cum bona et iura illa non soli Ecclesiae Romanae
subserviant, sed pertinent etiam ad consulendum bono et commodo
universalis Ecclesiae. Quoad b) plectuntur praesumentes per se vel
per alios bona in proprios usus convertere, usurpare aut impedire
ne eorundem fructus seu reditus ab iis, ad quos pertinent, perci­
piantur.
Poenae. Pro delicto sub A) excommunicatio lat. sent, speciali

modo reservata. - Insuper pro clericis delinquentibus privatio digni­
tatis officii, beneficii, pensionis, et inhabilitas ad eadem, fer. sent.
Pro delicto sub B) excommunicatio lat. sent, simpliciter reser­
vata, - Praeterea: pro patrono delinquente privatio iurispatronatus pro delinquente clerico, etiam tantum consentiente, privatio omnium
beneficiorum fer. sent.; inhabilitas ad alia f. s.; suspensio ab ordine
modum poenae vindicativae fer. sent, duratura ad arbitrium Ordinarii.
Excommunicatio perdurat quamdiu bona ipsa integre restituta
non fuerint et impedimentum positum non fuerit amotum. Seria pro­
missio non sufficit, ut possit quis absolvi, si tamen restitutio sit pos­
sibilis; in actuali impossibilitate sufficit seria promissio restituendi
cum primum poterit.
Pro casu gravis difficultatis non confundendae cum impossibi­
litate, patet recursus ad compositionem a Sancta Sede obtinendam (5)·
(5) De huiusmodi compositione egregie agit Gennari Consultazioni I, Const.
2 sq. — Pro Gallia circa compositiones vel condonationes ultimae usurpationis
cfr. Facultates concessas Ordinariis 21 Sept. 1907 (A. A. S., II, 602); Indultum
S. Poenitent. 27 Jun. 1908 apud Le can. contemp. t. 33, pag. 184; Epist. Secre­
tarii Status 24 Sept. 1907 in Anal, eccles. a. 1908 p. 48 sq.; S. Poenitent. 16 lan,
1909 (A. A. S., 1, 239); S. C. C. apud Monitore eccl. t. 25, p. 61 sq.

Porro haud raro S. Sedes in Concordatis cum variis nationibus so­
lita est condonationes plus minusve completas usurpatorum bono­
rum concedere sive ob speratas utilitates in causam religionis ex
Concordato obventuras, sive ut conscientiarum tranquillitati prospiciat, sive gubernantium precibus motus. Quae condonatio etiam con­
tinetur in Concordato cum Italia 7 lunii 1929 (A. A. S. vol. 21) a. 28,
hoc pacto: < Ut conscientiarum tranquillitati consulat, S. Sedes om­
nibus iis qui, post eversionem patrimonii ecclesiastici legibus Halicis
factam, bona ecclesiastica possideant, plenam concedet condonatio­
nem. - Quem ad finem S. Sedes Ordinariis opportunas tradet instruc­
tiones » (b).

462. 11. Illegitima alienatio bonorum ecclesiasticorum.
Brevissimae notiones praemittendae, iam alibi explanatae (WernzVidal, torn. IV, n. 759 sq.). Res ecclesiasticae quae in bonum Ec­
clesiae eiusque finis subservire debent, non sunt talis condicionis ut
absolute alienari non possint sed specialem accipiunt protectionem ut
cum Ecclesiae damno non alienentur, in quem finem prohibentur
alienari nisi servatis quibusdam condicionibus. Qua speciali protec­
tione indigent bona et res, quae non a proprio domino, sed ab ad­
ministratoribus rei alienae alienari contingant, et tales sunt rerum seu
bonorum ecclesiasticorum administratores. Inter praecipuas condi­
ciones illa est recensenda, ut alienatio non fiat sine deliberata et
ponderata licentia legitimi Superioris. Hanc respicit canon poenalis
2347 dum provocat ad cc. 534, § 1 et 1532, in quibus et necessitas
licentiae urgetur et declaratur a quo Superiore obtineri debeat
Canones praedicti statuunt, quoad administratores in genere,
esse loci Ordinarium, si rei pretium mille libellas non superet, au­
dito praeterea administrationis Consilio et accedente consensu eorum
quorum interest: quodsi rei pretium inter mille libellas et triginta
libellarum milia contineatur licentia pariter obtinenda est a loci Or­
dinario, accedente tamen consensu tum Capituli Cathedralis, tum Con­
silii administrationis, tum eorum quorum interest: tamen ad alienan­
dam rem pretiosam aut cuius valor triginta millia libellarum superet,
requiritur licentia Sepis Apostolicae. - Quod vero attinet ad religio­
sorum bona in can. 534 requiritur eadem licentia Sedis Apostolicae
in iisdem casibus in quibus requiritur pro aliis administratoribus;
(6) Data in hanc rem fuit Instructio S. Poenit. Apost. 12 Maii 1929, quam
publicavit Apollinaris, 11, 423 sq.; cfr. quoque Matth. a Coronata, IV, p. 447.

in aliis bonis minoris valoris, requiritur licentia in scriptis data respectivi Superioris religiosi ad normam Constitutionum, praehabito
consensu Capituli seu Consilii secretis suffragiis manifestato; illud
praeterea additur, quod, quoad moniales et sorores iuris dioecesani,
accedat necesse est consensus Ordinarii loci et Superioris regularis
si huic monialium monasterium sit subiectum. De neglectis aliis formalitatibus ad alienationem requisitis, in canone poenali 2347 non
est sermo; ideo ipsarum neglectus erit peccatum sed non delictum.
At praeter illegitime sine licentia alienantem, percellitur consensum
praebens.
Verbum alienare in sensu proprio huius vocis, est dominium
transferre, quod fit per venditionem, donationem, permutationem,
dando in solutionem vel concedendo in emphyteusim; non fit percontractum commodati vel locationis, nec concedendo mutuum aut
rem supponendo hypothecae, licet forte aliqui ex his actibus iure
praecedenti comprehenderentur sub delicto alienationis; lege enim
poenali nova, nisi contraria adsit in lege declaratio, verba intelligenda
sunt in sensu proprio; nemo autem dixerit rem alienare eum, qui
ipsam in commodatum vel locationem tradit Etiam iure Codicis
sollemnitates ad alienationem requisitae praescribuntur servari et ser­
vandae sunt non solum in alienatione vera, sed etiam in quolibet
contractu, quo condicio Ecclesiae peior fieri possit (can. 1553), ad
praecavendum ne hoc accidat; nemo tamen dixerit per quemlibet
contractum rem alienari, et ipsi contractus, per quos condicio Ec­
clesiae peior fieri possit, in pluribus casibus melior fiet, nec tamen
sollemnitates omittendae sunt (7).
Quaenam dicuntur res pretiosae seu notabilem valorem habentes,
artis, historiae vel materiae causae, suo loco declaratum est (WernzVidal, torn. IV, n. 762). Videlicet ex parte materiae tuto videtur posse
teneri, cum satis communi sententia, requiri notabilem valorem sal­
tem mille libellarum (8).
(7) Legislator profecto obligat ad observandas sollemnitates praescriptas, non
exclusa necessitate licentiae, etiam extra veram alienationem (can. 1533, ad quem
non provocat canon poenalis 2342). Separatim deinde agit de commodato (can.
1537), separatim de locatione (can. 1541), separatim de oppignoratione et hypo­
theca; quae non confunduntur cum alienatione. Canon 1531 loquitur de pecunia
ex alienatione acquisita; can. 1534 loquitur de actione reali contra possessorem
rei invalide alienatae, quae non explicantur de alienatione impropria.
(8) Cfr. Noldin-Schônegger I. c. n. 100; Chelodi 1. c. n. 79; Eichmann, Das
Strafrecht d. CIC, § 54; Cappello, De cens. n. 410; Caviglioli, De cens. I. c. in

463. Gradus in delicto assignatur triplex :
a) Si sine debita licentia alienetur res minoris valons, quam mille
libell. - Poena est indeterminata prudenti arbitrio Ordinarii decernenda.
b} Si agatur de re, cuius pretium sit infra triginta millia libel­
larum. - Poena &X-. 1°) quoad patronum, privatio iurispatronatus (9);
2° quoad administratorem,privatio muneris administratoris; 3°) quoad
Superiorem et Oeconomum religiosum privatio sui officii et inhabilitas ad cetera officia, praeter alias congruas poenas a Superioribus
infligendas; 4°) quoad Ordinarium et alios clericos, officium, bene­
ficium, dignitatem munus in Ecclesia obtinentes, mulcta in dupla
quantitate damni Ecclesiae vel causae piae illati, in harum favorem ap­
plicanda (10); 5°) quoad ceteros clericos suspensio arbitrio Ordinarii.
Omnes hae poenae sunt ferendae sententiae, etiam mulcta: licet
enim verbum solvant videatur esse poena lat. sent, cum immediate
imponatur obligatio solvendi; tamen, cum aestimatio- damni illati
eiusque dupli, non possit relinqui arbitrariae aestimationi sive partis
nocentis sive ecclesiae seu personae moralis damnificatae, ex natura
rei requiritur interventus iudicis rem definientis et ad mulctam deter­
minatam damnantis. Illa damnatio ad duplum, licet canon non deter­
minet expresse cuius rei duplum imponi debeat, ex natura rei debet
intelligi duplum damni illati, non valoris seu pretii rei alienatae;
secus, cum alienatio sit invalida, ecclesia seu persona moralis di­
tesceret ex turpi facto seu delicto et alliceretur ad delictum proC1C, n. 176; Matth. a Coronata 1. c. p. 450. Nec desunt, qui ex parte materiae
fi·
requirant, ut res pretiosa dicatur, ut pretium excedat libell. 30.000
v. gr. Caviglioli 1. c. n. 174, cui sententia probabilitatem non negat Matth. a Coronata 1. c.
p. 451.
Etiam alienari valide non possunt sine beneplacito apostolico reliquiae et
imagines pretiosae, nec reliquiae aut imagines quae in aliqua ecclesia magna po­
puli veneratione honorantur (cfr. can. 1281, § 1) neque donaria votiva quaecum­
que ex declar. S. C. C. 12 Iui. 1919. Quae autem ratione cultus, non ob pretium
quod habeant ratione artis, historiae, materiae, sine beneplacito apostolico alienari
vetantur, si praetermisso beneplacito Apost. alienentur non videtur haberi delictum
can. 2347, 3°; quod manifestum apparet in reliquiis, quae pretio aestimabiles non
sunt, quod vero attinet ad donaria evidenter sub censura cadit alienatio in ea
quantitate aut talis pretii unde fiunt res oeconomice pretiosae. Chelodi 1. c. n. 79;
Matth. a Coronata p. 450 et alii.
(9) Patronus reus erit delicti, si ipse alienat aut necessarium praestet con­
sensum in alienationem ab alio factam.
(10) Pariter administrator et ceteri sub n. 4 enumerati delinquere possunt
aut alienando aut consensum necessarium illegitime dando.

curandum: ergo damnificans debet reparare damnum (obligatio ci­
vilis); in poenam delicti punitur mulcta in quantitate determinata ex
duplo damni i. e. post reparatum damnum, tantumdem solvat in poe­
nam (H). Quae damnatio ad duplum, si fiat contra plures delictum
patrantes, intelligenda videtur ad normam can. 2211.
c) Si agatur de alienatione, ad quam requiritur beneplacitum
apostolicum (ad normam can. 534, § 1 et can. 1532), eo scienter
praetermisso, praeter alias poenas sub c) et 6) arbitrio Ordinarii in­
fligendas, incurritur ipso facto excommunicatio nemini reservata.
Quam censuram incurrunt omnes quovis modo rei, sive dando, sive
recipiendo, sive consensum praebendo, i. e. non solum alienantes et
consensum ad alienationem praebentes, sed etiam rem illegitime alie­
natam in dominium recipientes, non exclusis Episcopis. Ad eam ta­
men incurrendam requiritur ut non adsit probabilis ignorantia, qua aut
nesciatur agi de bonis ecclesiasticis aut ignoretur necessitas bene­
placiti apostolici. Porro quoad tres casus requiritur praesumptio seu
plena facti imputabilitas ad normam can. 2229, § 2 (12).

464. Nullitas alienationis et obligatio reparandi damna.
Ubicumque licentia aut consensus est ad valorem requisitus (cfr.
can. 1532 iunct. can. 538 et 1530, § 1, n. 3), si sine tali licentia vel
consensu alienatio facta fuerit, actus attentatae alienationis effectu
caret utpote invalidus (13).
Consequenter exoritur: 1°) obligatio restituendi bona illegitime
et invalide acquisita; et ad hoc contra bonorum detentorem Eccle(11) Chelodi 1. c. Aliter rem explicant v. gr. Eichmann 1. c. p. 174, cui con­
sentire videtur Matth. a Coronata 1. c. p. 455.
(12) Ad incurrendas poenas alienatio videtur debere esse perfecta ex utra­
que parte, non mere inchoata quae de se non transferat dominium, v. gr. ubi
venditio non perficitur nisi rei traditione, ante traditionem non incurritur poena.
Si alienatio fieret sub reservatione beneplaciti apostolici, ex plurium doctorum
sententia, poena non incurritur, si ita fiat alienatio ut execution! mandari non
debeat, nisi postquam licentia apostolica advenerit, interim enim res adhuc manet
in dominio venditoris.
(13) In iure Decretalium (cap. 1, 3, X, de iis, quae fiunt etc. Ill, 10), alie­
natio facta sine consensu Capituli, ibi requisito, per subsequentem ratihabitionem
convalidari potuit: ad cuius praecedentis iuris normam etiam iure Codicis invalida
alienatio per ratihabitionem eorum, quorum consensus necessarius praetermissus
fuit, videtur posse convalidari, excluso casu, quo iusta desit causa aut alienatio
in manifestum ecclesiae damnum vergat.

.f ·'·

siae competit actio realis salvo emptori iure regressus contra male
alienantem: quae actio competit: a) ipsi alienanti; b) eius Superiori;
c) utriusque successori; d) cuilibet clerico illi ecclesiae adscrîpto,
quae damnum passa est (can. 1534) (14). - 2°) obligatio reparandi
damna forte illata; ad quam reparationem exigendam competit Eccle­
siae actio personalis contra alienantem eiusque heredes (cit. can.
1534) quae obligatio urgeri potest per censuras.

465. 111. Neglecta adimpletio legati vel donationis ad
causam piam. Lex ecclesiastica (can. 1514) gravem imponit obli­
gationem diligentissime implendi pias fidelium voluntates suas facul­
tates in pias causas donantium vel reliquentium sive per actum inter
vivos sive testamento, etiam per fiduciam ; quae obligatio est etiam
obligatio iustitiae ex parte illius, qui donationem acceptavit, cum ea
cum modo intelligitur esse facta. - Quae obligatio duplici modo
violari potest: 1°) si quis bona per legatum aut alium piae donatio­
nis modum acceptat, ut ea sibi approprie! et in propriam utilitatem
convertit, quo casu, licet non esset usurpator bonorum ecclesiasti­
corum, cum ea bona ecclesiastica non fiant nisi cum in Ecclesiae
possessionem venerint, delictum tamen committeret impediendi ne
eorum reditus ab iis perciperentur, ad quos de iure pertinent, ideo­
que incurret poenas can. 2346. 2°) alius modus legem violandi, est
neglectus obligationis implendi commissum et acceptatum onus de­
volvendi ad piam causam legatum vel donationem; et haec negli­
gentia punitur c. 2348. Poena debet ordinari ad cogendum infidelem
donatarium ad implendam memoratam obligationem; ad hoc autem
cogi potest et debet, cum aliis poenis, tum etiam censuris fer. sent.
Causa pia illa est, quae finem intendit aut spiritualem (qualis
esset Missarum celebratio) aut temporalem pietatis vel caritatis ope
Ecclesiae attingendum, velut sublevatio pauperum, infirmorum, ca­
tholica iuventutis educatio in scholis vel clericorum in Semina­
rio, etc. (15).

466. IV. Recusatio debitarum praestationum (can. 2349).
Quenam sint praestationes legitime debitae satis declaratur per pro­
vocationem ad can. 436, § 1 et ad can. 1507, in quibus sermo est
(14) lure Decretal, quibusvis ecclesiasticis personis licebat vocem contradictionis
offerre (can. 6, X, III, 13), Schmalzgr. in hunc tit. n. 151 sq.; quae locutio de­
nuntiationem significat, etiam nunc ex natura rei permissam.
(15) Cfr. cc. 1544, 1513 sq., 14S9, 1490.

et iuribus stolae parocho debitis et de taxis Or­
ob varios iurisdictionis actus. Qui ea recusant,
lege sive consuetudine definita, puniri possunt
donec satisfecerint.

CAPUT

XXXVIII

De delictis contra vitam, proprietatem, bonam famam
ac bonos mores
467. Titulus XIV lib. V notat complura delicta, quae maxima ex
parte sunt mixti fori, eo quod religiosam societatem et civilem or­
dinem perturbant; quae licet in Codicibus poenalibus civilis societatis
apte puniuntur, ob respectum religiosum non possunt ab Ecclesia
penitus praetermitti. Iam ab antiquo utraque potestas in talia delicta
proprias suas poenas constituerat, admisso tamen principio quod
ratio haberetur praeventionis. Cfr. datam explicationem can. 2198.
(Mutatis relationibus inter Ecclesiam et Statum et inde etiam popu­
lorum moribus, in novo Codice congruenter facta est distinctio
inter delicta commissa a clericis et delicta commissa a laicis; hos
puniendos relinquit potestati saeculari, illorum punitionem sibi vin­
dicat Ecclesia simul cum foro privilégiât© : sed cum de facto ipsi
quoque clerici poenas saeculares non effugiant, ad normam can.
2223, § 3, 2°, huius facti rationem habere debet iudex ecclesiasticus
iuxta principium « ne bis in idem », salva tamen debita reparatione
scandali fidelibus dati, praesertim a clericis, quorum delicta sunt
fidelibus maxime nociva. Utrique rei consulunt Codicis praescripta.

§ 1. De homicidio
(Lib. V, tit. 12, de hom. vol. et cas. (1); tit. 10, de his qui fil. occid. (2);
tit. 11 de inf. et lang, exposit. (3). — Codicis cc. 2350-2351)
Fontes: Decret. Grat. C. XV, q. 1 sq.; C. XXIII, q. 5; c. 23 D. I, de poenit.
- Cpl. 1, I. V, t. 10 de homic. volunt, vel cas. t. 9 de his qui fit occ.; Cpl. II,
1. V, iid. tit; Cpl. Ill, I. V, t. 7 de homicidio; Cpl. IV, 1. V, t. 6 de hom. vol. seu

(1) Dig. XLVI1I, 8, ad leg. Corn, de
(2) Cod. IX, 17, de his, qui parentes
(3) Cod. VIII, 51, de inf. expositis. —
crim. Ita), art. 364-392; nuovo Cod. a. 575

sicar. et venef.
vel liber, occider.
Regolam. pen. Greg. art. 275-327; cod.
sq.; cod. crim. Germ. §§ 211-233.

cas.; Cpl. V, 1. V, t. 6, d. horn. vol. vel casu aliq. facto. — Decret. Greg. IX, I. c.;
Decret. Bonif. VIII, I. V, t. 3, de homicidio; Const. Clem. V, I. V, t. 4, de homie,
vol. vel cas. — Cone. Trid. sess. XIV, cap. 7 de ref., sess. XXIV, cap. 6 de ref.
— Decret. Clem. P. VIII, ed. Sentis p. 168, 176; Sixt. V, Const. « Effrenatam·
29 Oct. 15SS, iunct. Gregor. XIV, Const. « Sedes Apostolica· 31 Mail 1591. — Lib.
Sept. I. V, t. 8, de homicidis et bannitis. — Pii IX, Const. « Apost. Sedis·.
Scriptores: Comment, iur. Decret, in cit. tit. (4); S. Raymund. 1. c. I. Il, t 1
de homicidio (5). — Zech I. c. t. 26 de homicid. simpl., tit. 27 de quibusd. specieb.
homicid. qualif.; Vering I. c. J? 197. — Muenchen 1. c. p. 364 sq.; Hollweck I. c.
§ 162, 163; Ojetti, Synops. v. Homicidium; Thesaurus 1. c. v. Homicidium; Fer­
raris 1. c. v. Homicida; Schmitz 1. c. in indie, v. Mord; Geiger in Archiv f. k. K.
t. 61, p. 225 sq. — Phillips 1. c. t. I, p. 589 sq. ; Hinschius I. c. tom. V, p. 176 sq.,
793 sq.; Schiappoli 1. c. n. 282 sq.; Pertile, Storia del Dir. penale § 200. — Chelodi n. 80, 82; Matth. a Coronata n. 2015 sq.

Conexio materiae. Post delicta in Deum et in Ecclesiam
eiusque auctoritatem commissa, inter delicta, quibus hominum priva­
torum iura violantur, profecto homicidium, et cetera delicta contra
vitam primum locum obtinent, cum ipsa vita, hominis bonum adeo
pretiosum et quamplurimorum iurium fundamentum, omnino des­
truatur.

468. Definitio. Homicidium est violenta (non naturalis) occi­
sio, ademptio vitae, exanimatio hominis vivi (etiam foetus animati)
ab homine (non a bruto vel a fulmine) facta. Quod homicidium ut
etiam rationem veri delicti habeat, « dolo malo » et cum effectu i.
e. morte secuta factum sit oportet (6).
Divisio. Dividi potest homicidium universim spectatum: 1. In
voluntarium, quo intenditur occisio aut directe et in se aut indirecte
ponendo causam ita propinquam, ut ex ea morali certitudine mors
sequatur, et in casuale sive involuntarium, quod sequitur praeter
directam vel indirectam intentionem occisoris. Quod homicidium vo­
luntarium denuo subdividitur in iustum, quod nulla lege prohibetur,
et iniustum, quod lege divina vel humana prohibetur,
Porro homicidium iustum potest esse defensivum, quod commit­
titur aut a privato, ut se suasque res defendat, servato tamen mo(4) Veteres canonistae velut Schmalzgr., Zech aliique nimis multa in se parurn
apta et plane antiquata ex iure romano et aliis iuribus civilibus inserunt.
(5) Ex Theolog. S. Thomas 1. c. 2, 2, q. 122, art. 6; Lugo, De iust. et iur.
disp. X; Muenchen I. c. p. 364; Maschat h. t. n. 1.
(6) Cfr. cap. 1, 6 h. t. Decretal.; cap. 1 h. t. in VI; Schmalzgr. n. 1, 2, 10 sq.;
Muenchen I. c. p. 362 sq.

deramine inculpatae tutelae, aut ab auctoritate publica in iusto bello
ad luenda iura sua, et punitivum, quo in iudicio criminali, capitalium
delictorum reis ab auctoritate publica poena mortis infligitur.
Tandem homicidium iniustum distinguitur in simplex, quod vo­
luntarie fit, sed absque deliberatione caedem praecedente et in
praemeditatum, quod fit non solum voluntarie, sed ex deliberato
proposito occidendi per intervallum caedem praecedente. Quodsi
homicidio praemeditato specialis quaedam malitia accedat velut in
parricidio, assassinio, habetur homicidium qualificatum. Cfr. Regol.
pen. Greg. art. 276. Casuale vero homicidium dividitur in mere
casuale, quod caret omni culpa occisoris, et in culposum, quod sane
absque directa vel indirecta intentione occidendi est factum, sed
culpa non caret propter omissam debitam diligentiam in praecavendo
homicidio. - II. Hinc breviter homicidium dividi potest in necessa­
rium, dolosum, culposum, casuale (7).

469. Notae historicae. Homicidium in antiqua Ecclesia fuit
unum ex tribus capitalibus delictis (8) ideoque gravissimis poeni­
tentiis publicis fuit subiectum (9). Multo magis Ecclesia (10) homi­
cidium coercere debuit inter populos occidentales medii aevi, qui
adeo prompti fuerunt ad arma capienda. Hinc mirum non est, quod
ad tuendos clericos contra iniustas aggressiones etiam speciales
canones conditi fuerunt (11), et cum homicidium sit crimen mixtum
cuius coercitio maxime spectat ad forum saeculare, facile intelligitur,
cur Ecclesia in isto delicto coercendo maxime poenas sibi proprias
et in primis irregularitatem attenderit. Leges quoque antiquae in
decreto Gratiani et in Decretalibus Gregorii IX contentae in subsequentibus collectionibus nonnisi paucis legibus fuerunt augendae
et potius ad casus practicos applicandae novisque poenis (12) ur(7) Zech 1. c. § 322; Regol. pen. Greg. art. 290 sq.
(8) Schmitz. D. Bussbuedrer p. 13, 23, 27; Kober 1. c. p. 594 sq.; Hinschius
I. c. t. IV, p. 694 sq. pro suo modo protestantico.
(9) Cfr. c. 5, 6, 63 Cone. Illiber. (a. 300-306); c. 21, 22, 23 Cone. Ancyr. (a.
314); c. 65 Apostol.; Schmitz 1. c. p. 247 sq., 252 sq.
(10) Cfr. c. 37 Cone. Agath. (a. 506); c. 52, 53, 54, Cone. Tribur. (a. S95) ;
Hinschius 1. c. tom. V, p. 176 sq.
(11) Cfr. c. 26 Cone. Wormat. (a. 868); c. 5 Cone. Tribur. (a. 895) c. 24,
29 C XXIV. q- 4; caP· 12f
de Poenis v» 37: K°ber ·· c· P· 794; Hinschius
I. c. p. 178 sq.
.
(12) Cap. 5, de poenis V, 9, in Sext.; cap. 1, de poenis V, 8, in Clem.

gendae. Id quod potissimum obtinuit in delictis assassinii (13), latro­
cinii (14), abortus (15). Maior autem rigor Sixti V in poenis infli­
gendis contra procurantes abortum a Gregorio XIV ad moderatos
terminos iuris communis reductus est. Item ius asyli, ne esset ho­
micidis favorabile, Gregorius XIV et Benedictus XIII, arctioribus
circumscripserunt limitibus (16). Denique Pius IX. in Const. « Apost.
Sedis > idem homicidium qualificatum abortus potius severiori qua­
dam censura castigandum esse decrevit, relictis poenis vindicativis
in suo vigore secundum disciplinam eo tempore vigentem.
I.

De homicidio doloso et culposo

470. Homicidium ut constituat reatum veri delicti homicidii
dolosi (17), tamquam a subiecto activo debet esse patratum ab ho­
mine sive privata sive publica auctoritate praedito, sed iure occi­
dendi destituto (18) eiusque obtectum sit oportet homo vivus; sed
omnis homo vivus comprehenditur, etiam servus vel foetus animatus
vel infans nondum natus vel monstrositate difformis (19). Ex parte
vero actus requiritur, ut occisio sive exanimatio sit vere intenta
sive directe et in se sive indirecte in causa ita proxima, ut morali
certitudine mors necessario sequatur (20). Denique ut poena in iure
(13) Cap. 1 h. t. in Sext.
(14) Urban. V, Const. « Apostolatus- a. 1369; Gregor. XI, Const. *Excom.
a. 1372; Hinschius I. c. p. 179.
(15) Sist. V 1. c.
(16) Sentis 1. c. p. 129 sq.; Zech 1. c. § 58; Schmalzgr. h. t. n. 197, 202,
1. III, t. 49. Cfr. Gregorii XIV, Const. 'Cum *
alias 24 Maii 1591; Benedict. XIII,
Const. <£x quo *
divina 6 id. lunii 1725; Benedict. XIV, Const. < Officii *nostri
15 Mart. 1749 (1750).
(17) 'Homicidium voluntarium et iustum sive in bello iusto sive in legitima
defensione privata, cum non sit delictum, hoc loco in considerationem non venit.
Cfr. Schmalzgr. h. t. n. 22 sq.
(18) C. 5, 11, 12, C. XV, q. 1; Muenchen I. c. p. 364 sq.
(19) Cfr. c. 20, X, h. t. V, 12; Muenchen I. c. p. 366 sq., ubi recte reiicit
laxas sententias recentiorum iuristarum non paucorum de permissa occisione
monstrosorum infantium. Hollweck 1. c. § 162, not. 2; Wernz I. c. tom. II, n. 144,
not. 396 iunct.; Antonelli, Medic, pastor, (ed. 3) tom. 1, n. 307 sq., tom. II, n.399sqd
ubi ostendit, quidquid a muliere editur, quamcumque formam externam prae se
ferat, esse foetum humanum, nisi certe agatur de mola inanimata; Ferreres, La
muerte real y la muerte aparente *(4 ed.) p. 15 sq. Cfr. de occisione innocentium:
Bucceroni. Theol. mor. t. I, p. 246 sq.
(20) Cap. 1, 6, § 1, X, h. t.; Schmalzgr. h. t. n. 10.

statutae incurrantur, actus effectu secuto consummatus sit necesse
est per mortem vere secutam (21), nisi lege aliter cautum fuerit, vel
solum attentatum homicidium certis poenis esse castigandum, attentis
generalibus principiis cc. 2213, 2235 (22). Delictum vero culposi
homicidii ea ratione tantum differt ab homicidio doloso, quod occisor
neque directam neque indirectam habeat intentionem occidendi,
attamen ex praecedente aliqua negligentia fit causa mortis alicuius
hominis, veluti si in loco publico ab hominibus frequentato explo­
dit sclopetum (23). Cfr. cc. 2199, 2293.
Poena canonica in delictum homicidii adhuc manet pro
omnibus irregularitas ex delicto ad modum poenae et privatio iurispatronatus (can. 985 et 1470): quod valet de quolibet homicidio
doloso, excluso homicidio mere culposo (24).
Insuper laicus, qui fuerit legitime damnatus ob delictum homi­
cidii ipso iure exclusus habendus est ab actibus legitimis ecclesias­
ticis, et a quolibet munere, si quod in Ecclesia habeat, firmo onere
reparandi damna (can. 2354, § 1). Poenam in iudicio laicali in homi­
cidam latam Ecclesia in suo foro agnoscit, et aliam poenam sui
fori adiungit in expiationem etiam coram coetu fidelium debitam.
Quae poena canonica est latae sententiae, sed non immediate se­
quitur delictum sed legitimam damnationem, quae cum soleat esse
notoria, non videtur exigere sententiam declaratoriam (can. 2232,
§ 1); prudenter tamen dabitur antequam exsecutioni mandetur, ut
etiam constet titulus exclusionis. Clericus vero reus homicidii cul­
pabilis est degradandus (can. 2254, § 2).
II. Mutilatio et vulneratio

471. Mutilatio vel vulneratio gravis et alia quaevis gravis vio­
lentia, quae iure Decretalium non considerabantur ut delicta spe­
cifica (25), sed comprehendebantur sub generica ratione iniuriae
(21) R. I, 15, 49, in Sext.; Schmalzgr. h. t. n. 11 sq.
(22) Cap. 1, § 2, h. t. in Sext.; Reg. pen. Greg. art. 83, 88, art. 275 sq.
(23) Schmalzgr. h. t. n. 8, 207 sq.; cap. 7, 8, 25, X, li. t.; Rego), pen. Greg.
art. 290 sq.
(24) lure praecedenti, praeter irregularitatem, incurrebatur infamia, aliae quo­
que poenae arbitrariae. Cfr. Wernz, Ius Decretal. VI, n. 366; Hollweck 1. c. § 162;
Schmalzgr. h. t. n. 146 iunct.; Zech I. c. § 336 et Instr. Prag. § 92.
(25) Cfr. Schmalzgr. h. t. de homicidio n. 155 sq.; Muenchen 1. c. p. 247;
Hollweck I. c. § 166, 167. Cfr. cap. 3 de homie, in VI; cap. unie. eod. in Element.

realis, in Codice speciatim considerantur inter delicta mixti fori,
quae in laicis puniuntur post damnationem fori saecularis, in cle­
ricis (ob forum privilegiatum) propriis fori eccclesiastici poenis, ut
supra dictum est de homicidio. Can. 2254 (26).

§ 2. De procuratione abortus (27)
472. Procuratio abortus, quae aliter ab aliis definitur, v. g.
foetus immaturi eiectio vel dolosa eiectio foetus ex utero matris,
constituit delictum dolosi homicidii (28), si foetus humanus vere
animatus (29) ante tempus a natura ad parturiendum praestitutum do­
lose interficitur sive per occisionem in utero matris, quam sequitur
eiectio foetus, sive per ipsam violentam eiectionem foetus immaturi
cum morte coniunctam (30).
Quare delictum abortus non committitur per partum accelera­
tum, quo prolis iam vitalis (id quod fit circiter inde a fine septimi
mensis gestationis) partus ad praecavenda maiora pericula per artis
medicinae remedia aliquantum anticipatur.
Nefandum hoc scelus quod olim apud ethnicos, graecos et
romanos valde commune fuit (31), apud hebraeos rarissimum exstitit
ac multo magis inter Christianos iam late diffusa religione Christiana
toto medio aevo, licet occulti abortus non defuerint, at semper ha­
bitum est ut delictum, cui Ecclesia per suas leges poenales con­
stanter obstitit; artificialis vero abortus non fuit receptus multo mi(26) Damnatus in foro saeculari iam habebatur infamis ; se vel alios mutilans
fiebat irregularis.
(27) Lib. V, tit. 10, X, de his qui fil. occ.; Regol. pen. Greg. art. 310 sq.
Cfr. de iure Romano: Muenchen 1. c. p. 414 sq.; Ferrini I. c. n. 317; Heldenreich
in casum alterum Const. Pii IX 12 Oct. 1869, Moguntiae 1890; Noldin-Schdnegger,
De poenis eccl. n. 92; Vermeersch-Creusen, III, 551; Chelodi n. 80; Matth. a Co­
ronata, IV, 2015 sq.
(28) De abortu saltem culposo cfr. cap. 20, X, de homicid.
(29) Cfr. c. 8 (S. August.) C. XXXII, q. 2; cap. 20. X, de homie.; Prop. 34,
35. damn, ab Innoc. XI, 2 Mart. 1679.
(30) Cfr. c. 20, C. II, q. 5; cap. 5, X, de homicid.; Caramelli\. c. p. 494 sq.;
Schmalzgr. tit. cit. n. 28.
(31) Plato et Aristoteles abortum commendare non erubuerunt; Hippocrates
etiam plures modos illum procurandi docuit; Seneca, luvenalis, Ovidius testes
sunt frequentissimi illius abusus apud Romanos. Cfr. Heidenreich, Dissert, in casum
alterum Const. Pii IX, Moguntiae 1890, p. 4, 6; Eschbach, Disput. physiolog.theolog. Parisiis 1884, disp. 3.

nus publice commendatus, sed vel ipsi medici illiceitatem abortus
directe intenti sive ut finis, sive ut medii, concorditer proclamabant.
At inde a saec. 18 in Anglia post Cooper, qui abortus liceitatem
adhuc dubitanter proponebat, deinde saec. 19 etiam in Germania
d Gallia sub influxu praesertim materialism! passim inter medicos
dominantis, ea idearum perversio inducta est, ut tandem Academia
Bruxellensis a. 1853 et Parisiensis a. 1863 declarare non erubue­
rint officium esse medici artis suae auxilium praestandi ad abortum
procurandum, si mater ob difficilem gestationem vita periclitaretur (32).
Hinc tandem ob morum depravationem in dies crebrescentem, ob
coniventiam vel debilitatem iudicum in applicandis legibus haud
raro insufficientibus, lues illa in immensum propagata est (33), licet
ex progressu scientiae certum sit vix umquam necessariam esse ad
procurandam matris salutem graviditatis interruptionem per foetus
eiectionem (34). Quodsi novi modi defendendi abortum et novae
praxes foetum occidendi excogitatae sunt, Ecclesia non defuit officio
suo inculcandi observantiam iuris naturalis et damnandi doctrinas et
praxes illi oppositas (35).
Ex variis responsis S. Officii constat « tuto doceri non posse
licitam esse quamcumque operationem directe occisivam foetus,
etiamsi hoc necessarium foret ad matrem salvandam »; proinde craniotomiam vel cephalotripsiam non licere nec abortum quocumque
casu directe procuratum. S. Officium 28-31, Maii 1899, 19 Aug. 1899.
24 lulii 1895. Cfr. Analecta eccl. t. III, p. 483. At abortum indirecte
tantum procurare seu melius permittere, subministrando matri morbo
gravi laboranti remedia ad sanitatem matris de se ordinata, ex quibus
per accidens forte sequatur abortus, ex causa proportionata et in
defectu aliorum mediorum non est illicitum. Qua da re consulendi
sunt moralistae. Cff. Card. Gennari, Consultazioni canon. 1, p. 354 sq
t

(32) Eschbach 1. c. p. 312 sq.
(33) Boule, La responsabilité du médecin... in Nouvelle Rev. Théol., 1911
p. 599 sq.; Coppens, Catholic Encyclopedia, New Jork 1907 sq., v. Abortion t. I,
p. 43, 49. Argumenta seu potius sophismata, quibus suam cooperationem coho­
nestare tentant medici, refutata iuveniuntur apud Heidcnreich I. c. p. 45 sq. ;
Eschbach 1. c. p. 349 sq. ; Boule 1. c. p. 607 sq. ; Beugnet, Diet, de Théol. cath,
v. Avortement t. I, p. 2648 sq. ; Capcllmann, La médecine pastorale, Paris 1907·
p. 25 sq. atque eiusdem auct. dissert, de occisione foetus, Aquisgranae 1875.
(34) Lavrand, Le médecin chrétien, Paris 1901, apud Besson, Diet. Apolcgét.
de la Foi cath. v. Féticide thérapeutique t. 1, col. 1910; Coppens 1. c. p. 47.
(35) Dcnziûger-Bonnwart, Enchirid. n. 1184 sq.

Poenae abortus (36). In iure Codicis (can. 2360, § 1) statuta
est excommunicatio latae sententiae Ordinario reservata, clerici vero
praeterea sunt deponendi. - Insuper incurritur irregularitas ex de­
licto ab omnibus qui humani foetus abortum procuraverunt (can.
985, 4°).
Poenam incurrunt, matre non excepta (37), verum abortum pro­
curantes foetus immaturi i- e. primis 180 diebus post conceptionem. Procurantes habentur qui directe et studiose et ex industria, sive
actione physica sive morali v. gr. mandato, iussione, minis in abor­
tum concurrunt. Cooperatores reliqui iure Codicis tractandi sunt ad
normam cc. 2231, 2309, ubi cooperatores efficaces et necessarii
eadem ac principalis auctor poena plectuntur. Poenae incurruntur
effectu sequuto, nulla facta distinctione inter foetum animatum et
non animatum; quare veteres controversiae de tempore animationis
non amplius respiciendae sunt (38).
Plures quidem DD. censuram incurri negant ab iis, quos, prius­
quam effectus sequatur, procurati abortus poenitet, sive per veram
poenitentiam independenter a confessione, sive cum adiecta con­
fessione quam nonnulli requirunt. Horum doctorum sententiae acce­
dere non possum, nec admittere allegatam rationem quod in tali
casu, cum incurrenda esset censura, delinquens non amplius est
contumax. Peccatum in casu cum prava et contumaci voluntate
commissum fuit, ut supponitur; huius peccati poena est censura,
non est poena peccati perseverantis et nondum remissi; nec poeni(36) De iure antiquo: ante Sixt. V, cfr. c. 63, 68, Cone, llliberit. (a. 300-306);
c. 21, Cone. Ancyr. (a. 314); c. 2, Cone. Herd. (a. 521-546); cit. can. ex Grat. et
Decreta!.; et de antiquis theoriis de vivificatione cfr. c. 8 (S. Aug.), c. 10 (S. Hier.)
C. XXXII, q. 2; Muenchen 1. c. p. 415 sq.; Caramelli I. c. p. 496 sq. — Post
Sixti V Const. « *
Effrenatam 29 Oct. 1588 et correctoriam Const. Gregorii XIV
« Sedes *
Apost. 31 Maii 1691, §2, qui directe vel indirecte procurassent abortum
et complices per consilium vel auxilium incurrebant poenas in veros homicidas
latas, sed considerabatur abortus foetus animati, nondum dirempta controversia
de tempore animationis foetus, quam vide apud Heidenreich I. c. p. 12 sq. Quam
distinctionem sustulit Pius IX in Const. Apost. Sedis quoad excommunicationem
Ordinariis reservatam. Cfr. Thesaurus v. Abortus; Schmalzgr. c. tit. n. 30 sq.;
Muenchen p. 416 sq.; Kober 1. c. 596, 760 sq. ; Hilarius a Sexten 1. c. p. 219.
(37) Matrem, iure praecedenti, excusabant pluresD D.; controversiam diremit
Codex, matrem poenae subiiciens.
(38) De illis antiquis theoriis circa tempus animationis foetus ac de hodierna
veriori doctrina cfr. Heidenreich 1. c. p. 12 sq.; Antonelli, Medic, pastoralis, part 1
c. 10.

tenlia subsequens impedit quominus causa abortus suum producat
effectum. Cfr. can. 2299, § 5.
Scholion. Qui foeticidium per craniotomiam, embryotomiam,
aut aliud simile medium patrent, homicidium committunt et poenas
homicidii profecto contrahunt. Plures tamen DD. ante et post Co­
dicem, negant in tali casu committi abortum et poenas incurri ca­
nonis 2350, § 1. Quorum DD. opinioni pariter accedere non pos­
sum. Profecto, si ponatur in definitione abortus quod sit eiectio foe­
tus immaturi et vivi, qui extra uterum matris vivere non possit, oc­
cisio foetus intra uterum matris ut inde iam mortus extrahatur, non
erit habenda ut abortus. Pariter abortum non patrat, qui foetum
arto mortuum ab utero matris extrahit. At qui occidit foetum in
utero matris ut illum extrahat, nihil differt ab eo qui foetum occiditper extractionem, quam necessario sequi debeat mors; immo maior
est malitia in occisione quae fit directe in utero quam in permis­
sione mortis foetus, quae permittitur per extractionem quin directe
intendatur. Malitia abortus venit ex morte foetus etiam mere per­
missa seu non directe intenta, quamvis cognoscatur directe et ne­
cessario conexa cum actione quae ponitur circa foetum ; quae pro­
fecto habetur in directe intenta occisione, licet haec sicut prior, or­
dinetur ad eundem finem. Tale foeticidium re et intentione est verus
abortus.
Nec lex, etiam poenalis, quae percelleret delictum eiectionis
foetus vivi (qui extra uterum baptizari potest) et non percelleret oc­
cisionem in utero ut extrahatur mortuus (ac proinde sine possibilitate
baptismi) esset rationabilis et aequa, quae, in eadem specie delicti,
minus delictum puniret, graviori relicto impunito. Porro talis lex
apertam relinqueret viam committendi illud delictum gravius ad evi­
tandam poenam delicti levioris, in eadem specie delicti; quod etiam
in lege poenali, praesertim ecclesiastica, admitti non potest. Huc
autem spectabant decisiones S. Officii, attentis circumstantiis casuum
ipsi propositorum (Collectanea. II, n 1618) (39).

473. Homicidium qualificatum. Iure praecedenti speciatim
considerabantur plures species delicti homicidii qualificati, de quibus
in Codice non occurrit mentio, quae qualitas augens delicti gravita(39) Cfr. Matth. a Coronata I. c. n. 2015, pag. 460 et iam suo tempore
Goepfert in Theologisch-praktische Quartalschrift (a. 1886) p. 373.

tem et quantitatem, etiam in homicidio puniendo in considerationem
venire debet (cfr. cc. 2196, 2207, 2218, 2223, § 1).
/4) Inter homicidia qualificata recensebatur parricidium seu
homicidium dolosum impie commissum in personas coniunctas i. e.
sensu strictissimo et proprio in parentes sive legitimos sive illegi­
timos, sensu stricto et proprio in ascendentes sive legitimos sive
illegitimos in linea recta, sensu latu et improprio in cognatos colla­
terales vel affines vel alterum coniugem et in patronum sive he­
rum (40).
Inter poenas abrogatas (41) adhuc manet impedimentum matri­
moniale ex coniugicidio ad normam can. 1075.
8) Parricidio vel infanticidio affinis erat expositio infantium
vel languidorum cuiuscumque aetatis a parentibus vel aliis obligatis
ad sustentationem si ita desererentur, ut absque alieno auxilio neces­
sario perirent (42) : quae si fieret ex directa vel indirecta intentione
occidendi et ob desertionem mors sequeretur, habetur reatus homi­
cidii qualificati (43).
C) Quae iure praecedenti statuta fuerant de presbytericidio
seu homicidio sacrilego et nominatim de interficiente vel mutilante
S. R. E. Cardinalem, Patriarcham, Archiepiscopum, Episcopum Se­
disque Apost. Legatum vel Nuntium (44), iure Codicis manserunt
comprehensa sub figura delicti, quod respicitur can. 2343.
D) Assassinium. Quo nomine olim illud homicidium desi­
gnatum fuit, quod quis mandavit proditorie perpetrari per quosdam
infideles Syros pecunia conductos (45): hodie tamen iamdiu dicitur
assassinium quodcumque homicidium proditorium per aliquem mercede conductum perpetratum (46).
(40) Cfr. Lib. V, tit. 10. X. de his qui fil. occid.; Cod. IX, 17 de his qui p.
vel lib. ; D. 48, 9 de lege Pomp, de parric.; Regol. pen. Gregor, art 276; Zech
1. c. § 339; Hollweck I. c. v. § 162, not. 12.
(41) De illis poenis cfr. Thesaurum, 1. c. v. Parricidium; Wernz, Ius. Decret.
VI, 368.
(42) Lib. V, tit. 11 X, de infant, et lang, expos.; Regol. pen. Gregor, art. 305 sq
(43) Cfr. Wernz 1. c. n. 371.
(44) Cfr. Const. Apost. Sedis, n. 5, 15 et de antiquis poenis Wernz 1. c. n.
372; Hollweck 1. c. § 148, 147; Thesaurus v. Iniuria cap. 4, 2; v. Maiestatis lae­
sae crimen cap. 2.
(45) Innocent IV, in C. Lugd. I (a. 1245); Kober, D. Deposit, p. 756 sq.
(46) Kober p. 759; Thesaurus, v. Assassinium; Suârez, De censur. disp. XXIII,
sect 4, n. 46.

Quoad poenas speciales olim statutas cfr. imprimis excommunicationem I. s. non reservatam cap. 1 § 2 h. t. in VI0 contra inter­

ficientes per dictos assassinios statutam sed in const. Pii IX Apost.
Sedis non insertam. Neque omnes poenae vindicativae cit. cap. 1,
§ 2 erant receptae in foro ecclesiastico, prasertim si quis poenam
diffidationis sensu nimis rigido (47) intelligeret. Generatim tamen ex
communi canonistarum sententia et ex praxi antiquitus probata
poenae illius capitis cit. 1 § 2 h. t. in Sext., etiam assassinis, supra
secundo loco definitis, fuerunt applicatae, sci. irregularitas ex de­
licto homicidii atque etiam effectu non secuto ex infamia (iuris), de­
positio ab omni ordine, officio, beneficio ecclesiastico, privatio iuris,
asyli, immo degradatio (48). Hodie haec quoque forma homicidii
qualificati consideranda est ut circumstantia aggravans.
§ 3. De suicidio

474. Suicidium solet definiri dolosa occisio sui ipsius. Quoniam
autem, a quo ipsa natura abhorret, haud raro non pervenit ad ultimum
effectum, quem intendebat agens, delictum suicidii ab eo patratur, qui,
sui compos, deliberato animo manus sibi infert ut se occidat (can. 2350,
§ 2), sive mors de facto sequatur sive non sequatur (49). Quare
(47) Thesaurus 1. c. P. I, cap. 38, P. II, v. Assassin.; Schmalzgr. h. t. n. 204;
Hinschius 1. c. tom. V. p. 49, 134; Altieri, De Cens, t I, dis. XX, I. 5, c. 1. Quod
si plures antiqui Doctores verba cit. decret. Innocentii IV, « diffidationis perpetuae
a toto populo Christiano > ita interpretati sunt quasi diffidatus posset impune a
quocumque occidi et bona ipsius primo occupanti concedi, non videtur huic se­
verae sententiae esse assentiendum, quae minus rectae interpretationi «diffidatio­
nis» seu «banni» innittitur. Cfr. supra n. 335 not. 23. Ceterum ipse dissensus
AA. circa applicationem et extensionem huius poenae (cfr. Thesaurus 1. c.; Suâ­
rez, De cens. disp. XXIII, sec. 4 η. 46) satis indicat rigidas illas sententias eo
tempore practicam applicationem non habuisse nec satis solido fundamento fuisse
innixas. Cfr. quoque Vermeersch, La Tolérance p. 75 sq.
(48) Thesaurus 1. c. v. Assassin; Kober 1. c. p. 759 sq.; Schmalzgr, h. t.
n. 204 sq.; Zech 1. c, §§ 48, 340 sq., ubi etiam alia homicidia qualificata recen­
sentur, quae ex cit. Const. Benedict. ΧΙΠ, iure asyli carent; Hollweck 1. c, § 162
not. 12 de delictis qualificatis.
(49) Cfr. c. 15 Cone. Aurel. II (a. 533); c. 16 Cone. Bracar. (a. 563); c. 17
Cone. Antisiod, (a. 585); c. 4 Cone. Tolet. XVI (a. 693); Thesaurus 1. c. v. Ma­
nus sibi inferens, v. Iniuria cap. 2; Schmalzgr, h. t. n. 70 sq.; Muenchen 1. c.
p. 426 sq.; Geiger 1. c.; L. 38 § 12 D. de poenis XLV1II, 19; 1. 6 § 7 D. de re
militari XLIX, 16; Berner 1. c. p. 114 sq. qui de suicidio loquitur secundum mo­
dernas theorias parum fundatas atque cum rectis principiis ethicae non conformes.

si quis casu vel ex amentia (50) sibi mortem infert, ab isto delicto
immunis est. Mentis autem alienatio non praesumitur (can. 2200, §2)
sed probanda est medicorum testimonio aliisve mediis; si tamen de
statu mentis aut de causa mortis (num casu vel voluntarie accide­
rit) dubium manet, infelici homini favendum est. At qui ob despe­
rationem vel iracundiam sibi manus infert reus homicidii est haben­
dus, nisi probetur impetum passionis sufficientem mentis deliberatio­
nem abstulisse.
Poenae suicidii : a) Si ex attentato suicidio mors secuta est,
reus est privandus sepultura ecclesiastica, nisi ante mortem aliqua
signa poenitentiae dederit (can 2350, 1240, § 1).
Si superstes fuerit, poenae ferendae sententiae sunt :
a) remotio ab actibus legitimis;
b) quoad clericum insuper suspensio temporanea ad arbitrium
Ordinarii et privatio beneficii et officii, quibus adnexa sit cura ani­
marum interni vel externi fori (51)-

§ 4. De duello (52)
(Lib. V, tit. 14 de clericis pugn. in duello, tit. 13,
de torneamentis, tit. 15, de sagittar. (53).
Fontes: Decret. Grat. c. 22 (Nicol. I) C. II, q. 5. — Cpl. I, 1. V, t. 11, de
torn., t. 12, d. cl. p. in d., tit. 19, de sagittar.; Cpl. II, 1. V, t. 7, 8, iid. rubr. Decret. Greg. IX, 1. c.; Extravg. Ioann. XXII, tit. 9 de torneam. — Cone. Trid.
iur. nat. t. II, n. 39 sq. De incremento suicidiorum ultimo saec. cfr. Krose, Der
Selbstmord im 19. Jahrhundert, Freiburg 1906. Cuius lugendi incrementi causae,
praeter eas quae amentiae et dementiae casus auxerunt, praesertim sunt praecox
et intensa vitae sexualis excitatio unde energia moralis debilitatur; voluptatum
omnium inexplebilis sitis, cui succedit desperatio, si attingi non possunt aut non
amplius satiant; paupertatis et infortuniorum incrementum, ubi simul imminuta
fide in Deum et vitam aeternam et amissa inde Christiana resignatione non am­
plius valent homines huius vitae mala patienter tolerare. Cfr. Vanden Heeren in
Catholic Encyclopedia v. Suicide L XIV, p. 327 sq.
(50) Cap. 11 X, de sepult. III 28, c. 5, 6, C. XV, q. 1 de homicidiis a fu­
riosis factis.
(51) De poenis antiqui iuris cfr. Thesaurus 1. c. v. manus sibi inferens
Hollweck 1. c. § 164.
(52) Cfr. S. Raymundus 1. c.; Decret. Clem. P. VIII, 1. c.; Lib. Sept lib. V,
tit. 17. de duello et duelhim permittentib.
(53) Regol. pen. Greg. art. 296 sq.; cod. crim. Hal. art. 237 sq., nuovo cod.
poen. a. 394sq. cod. crim. German. § 201 sq.; cod. crim. Hisp. art. 439 sq. - Cfr. Gelli,
Codice cavalleresco, Hoepli ; Borciani, Le offese all’onore (Torino 1927) p. 294 sq.

Sess. XXV, cap. 19 de ref. — Decretal. Clem. Pont. VIII ed. Sentis p. 169 sq.,
lib, V, tit. 10, de pugnantibus in duello; Pii IV, Const. Έα quae a praed.»
13 Novenib. 1560, ubi confirmat Iui. Il, Leon X, Clem. VII, Constitutiones con­
tra duellantes; Gregor. XIII Const. « Ad tollendum» 5 Dec. 1582; Clem. VIII
Const. « Illius vices
*
17 Aug. 1592; Bened. XIV Const. » Detestabilem» 10 Nov.
1752; Pii IX Const, « Apost. Sed.» — Leon. XIII Encycl. * Pastoralis officii
*
12 Sept. 1891 ad Ep. Germ, et Austr. de prava duellor. consuet. — S. C C. in
caus. Wratisl. 9 Aug. 1890, in Act. S. Sed. vol. XXIII, p. 234 sq.; S. C. Inq. 28
Maii 1884 I. c. vol. XVII p. 601. — Codicis can. 2351.
Scriptores: Comm, in cit. tit. iur. Deer. — S. Rayrnundus, Summa lib. II,
tit 3 de duello, tit. 2 de torneam., tit. 4 de sag. et ballist. — Zech I. c. tit. 28
de duello: Vering I. c. § 197; Muenchen I. c. p. 422 sq.; De Luca I. c. n. 233 sq.;
Thesaurus I. c. v. Duellum; Ferraris I. c. v. Duellum; Ojetti I. c. v. eod. (54) —
Hinschius I. c. tom. V, p. 182 sq. 799 sq. demptis parum fundatis assertionibus;
Schiappoli I. c. n. 297 sq.; Hollweck 1. c. § 165; Piat. Mont. 1. c. t. II. p. 551 sq.
- Chelodi I. c. n. 80; Cappello, De cens. n. 345 sq.; Matth. a Coronata, Inst.
IV, 2020 sq.

Conexio materiae. Duellum merito sub titulo de delictis
contra vitam subsumitur, tamen ob rei gravitatem pro more com­
pilationis authenticae Gregorii IX, codicum criminalium scriptorum­
que canonicorum et legalium et propter exclusam haud raro in duello
directam vel indirectam intentionem occidendi vel vere mutilandi,
sub propria rubrica tractari convenienter potest, cum speciale ha­
beat interesse ecclesiasticum.
475. Definitio et divisio. Duellum, quod privata auctoritate
suscipitur et constituit delictum ecclesiasticum, est singulare certa­
men. ex condicto armis lethalibus initum cum periculo occisionis vel
mutilationis vel vulneris (55).
Duellum modo definitum, praetermisso duello publico, quod
publica auctoritate suscipitur, potest dividi : I. in sollemne, quod fit
cum patrinis aliisque sollemnitatibus et regulis secundum codicem
legalem duellantium requisitis, et in simplex, quod vel patrinis vel
saltem sellemnitatibus caret. - 11. In lethale, in quo gravia vulnera
intenduntur; et in non lethale, quo ex industria aut pacto a gravi
vulnere cavetur. - 111 In duellum vindex honoris, quod ad vindican­
dum honorem (ut plerumque fit) provocatur et in duellum vindex
(54) Cfr. de duello Theologos et Philosophos catholicos v. g. D'Annibale,
Ballerini-Palmieri, Bucceroni, Lehmkuhl, Cathrein, Meyer aliosque; ex iuristis v. g.
Berner I. c. p. 394 sq.; Pertile, Storia dei diritto pen. p. 507 sq.
(55) Zech 1. c. § 361; Ballerini-Palmieri 1. c. t 11 p. 656; D’Annibale 1. c.
P. 11 n. 288; Lehmkuhl 1. c. tom. I, n. 850; Acta S Sed. vol. XX1I1, p. 237 sq.

fortunarum, quod initur cum bona fortunae periclitantur vel similia
motiva concurrunt (56).

476. Notae historicae. Romani quamvis pugiles, si inter se
colluctantes alius alium in publico certamine occideret, lege Aquilia
non teneri sancirent (57), tamen duella per summum abusum a com­
pluribus saeculis nunc usitata penitus ignorarunt (58). Quae duella
potius originem ducunt ex singularibus moribus populorum germanicorum atque ex duello iudiciali sive purgatione vulgari, ex faidis
sive bellis privatis et ex torneamentis (59). Saec. 14 ad finem ver­
gente invecta est in Hispania et Gallia nova forma duelli extraiudicialis ut plurimum occulti, contra vitam adversarii directi, ex falso
praetextu offensas contra honorem illatas reparandi ; quae forma sin­
gularis certaminis brevi tempore per totam Europam late diffusa est.
Quodsi Ecclesia universalis et imprimis Romani Pontifices illis abu­
sibus semper restiterunt (60), id novo rigore a Iulio II, Leone X,
Clemente VII, pro statu pontificio a Pio IV, 1. c. generaliter factum
est, cum abusus duellorum una cum stabilibus exercitibus saeculo
decimo sexto in Gallia aliisque regionibus magis magisque divulga­
retur. Quare optimo iure Patres Concilii Tridentini in ultima sessione
vestigia Romanorum Pontificum atque imprimis Pii IV secuti detesta­
bilem duellorum usum denuo condemnarunt et novis gravissimisque
poenis istud delictum accuratius definitum eiusque auctores et com­
plices proscripserunt. Qua sanctione Gregorius XIII I. c. diserte de­
claravit etiam contineri duellum privatum et sine patrinis et aliis
sollemnitatibus susceptum. Clemens VIII vero 1. c. leges in duellantes
latas non solum confirmavit, sed ad eludendas fraudes accuratius
interpretatus est atque adeo novis poenis adiectis extendit ad ipsos
provocantes aliosque coopérantes etiam certamine non secuto; excom­
municationem R. Pontifici reservavit, privationem sepulturae eccle(56) Zech 1. c. § 362; Acta S. Sed. vol. XXIII. p. 238; Schmalzgr. t. h. n. 3.
(57) L. 7, § 4, D, ad leg. Aquil. (IX, 2).
(58) Berner 1. c. p. 395. At cfr. de abusu gladiatorum Cod. XI, 44 de gla­
diatoribus penitus tollendis.
(59) Walter, Deuts. RO. § 668 sq., 704 sq.; Bouquet, Recueil des histoir.
des Gaules XII, 630, 536; Del Giudice, Diritto pen. germ. π. 14 sq.; Pertile I.c.
p. 9 sq.; Kinschius 1. c. tom. V, p. 182 sq.
(60) Cfr. c. 22 (Nicol M.) C. II, q. 5; Lib. V, tit. 35, X, de purg. vulg., tit 13,
de torn., tit 14 de cler. p. in d. X ; Lib. I, tit 34, de treug. X; Hollweck I. c.
§ 165, not. 1, ubi seriem actorum Ecclesiae contra duellum refert.

siasticae decedentibus in ipso duello decrevit et civitates, castella,
loca interdicto R. P. reservato subiecit, si coniventibus magistra­
tibus vel dominis duellum ibidem admissum fuerit (61).
Denique postquam Benedictus XIV 1. c. post historiam legisla­
tionis canonicae de duello praeclare exhibitam novas assertiones falsas
de duello proscripsit, et subducto iure asyli et aucta severitate quoad
denegandam sepulturam ecclesiasticam in duellantes maiorem exer­
cuit rigorem, Pius IX Const. « Apost. Sedis * censuras in duellantes
moderatus est et interdictum Clementis VIII omnino sustulit. Leo XIII,
I. c. duella iterum proscripsit et per S. C. etiam non leves controver­
sias iuris criminalis de duello diremit. Cfr. quoque cit. caus. Wratislav.
I. Vis et ambitus duelli

477. Delictum duelli, quod poenis ecclesiasticis est obnoxium, ut
vere sit constitutum : I. vera debet esse pugna singularis sive singuli
cum singulis sive bini vel terni vel plures hinc inde pugnent (62). Quae
condicio non impletur, si plures agmine facto ad pugnam concurrant. II. Ex condicto duellum fiat necesse est tum de tempore tum de loco (63),
tum de armis. Quare si de solo loco vel de solo tempore (64) con­
ventum sit, duellum sensu stricto non habetur, multoque minus, si
absque ulla conventione praevia illico ex impetu irae pugna singu(61) Longe minori zelo et perseverantia duello obstitere gubemia civilia;
quamvis enim haud raro gravissimis, immo exorbitantibus poenis duellantes affe­
cerint, v. gr. Henricus IV Galliarum rex poenis reorum laesae maiestatis eos
mulctavit, quas summo rigore sub Ludovico XIII Card, de Richelieu applicavit et
saec. 18, reges Borussiae Fridericus Gulielmus I et Fridericus II atque Maria
Theresia Imperatrix severissimas poenas tulerunt, vix tamen umquam saltem modo
constanti hae poenae exsecutioni sunt traditae aut eorum vis inde enervata, quod
simul exceptiones fiebant v. gr. pro militibus atque adeo hi ad duella cogeban­
tur etiam sub interminatione privationis officii. Estève, Le duel devant les idées
modernes, (1908) pag. 97, demptis minus accuratis assertionibus. — Ultimis tan­
dem annis in variis Europae regionibus valde propagatae sunt associationes con­
tra duellum, quarum laudabiles conatus non spernendos fructus produxerunt. Cfr.
Rivet in Dictionn. Apolog. de la Foi cath. v. Duel t. I, coi. 1204, sq.; Cathrein,
Moralphil. (1904) t. II, p. 106, sq.; S. A. R. D. Alfonso de Bourbofi et d’Austriche-Este, Les ligues contre le duel etc.; Compterendu du I Congrès intern, con­
tre le duel, Budapest 1908.
(62) Clemens VIII, cit Const. § 5.
(63) Gregor. XIII, cit. Const. § 1; Clem. VIII, 1. c. § 3; Bened. XIV, cit.
Const. § 3.
(64) S. C. Imm. 17 Febr. 1703; Ferraris I. c. n. 5.

laris sponte inchoatur ut in rixa, immo omne delictum abesse potest
in eo, quem invitum alter inopinato aggreditur et ad defensionem (65)
compellit. - III. Armis lethalibus i. e. probabile mortis periculum in­
ferentibus, sive ad graviter vulnerandum de se aptis, pugna singu­
laris instituenda est (66); secus si pugnis vel virgis vel baculis le­
vibus fiat, saltem reatus duelli abest, licet per accidens sequatur
mors. Hinc delictum duelli in foro ecclesiastico exsistit etiam si non
est pugna singularis ad omnes regulas artis duellantium exacta (67),
neque ad delictum duelli constituendum Ecclesia attendit unice mo­
tivant honoris vindicandi, sed illud punit ex qualicumque perversa
causa suscipiatur (68); neque ad notionem duelli poenis canonis
obnoxii requirit arma < honorifica » adeo lethalia, ut proximum et
ordinarium periculum mortis inducatur, sed sufficit ut gravia pericu­
la mutilationis vel vulnerum adsint, sicut accidit in duellis studio­
sorum in cit. caus. Wratisl. (69).
478. Duellum ea quoque extensione, qua ab Ecclesia condem­
natum est, optimo iure inter delicta ecclesiastica recenseri manife­
stum est. Etenim lege naturali et divina prohibetur, ne quis homo
suam vel alienam vitam temere saltem periculo exponat; iam vero
duelli effectus immediatus est aut occisio aut mutilatio aut vulne­
ratio aut saltem vitae vel mutilationis vel vulneris periculum absque
ulla rationabili causa suscipiatur. Nam duellum in se est aut medium
ineptum ad scopum reparationis honoris obtinendum aut homo pri­
vatus sibi tribuit vindictam neglecto ordine publico a Deo constituto
pro defensione in casu iniustae aggressionis, aut ob rationes frivolas
(65) Schmalzgr. h. t. n. 43, 44, 46.
(66) Cone. Trid. Sess. XXV, cap. 19 de ref.; Schmalzgr. h. t. n. 45.
(67) Gregor. ΧΙΠ cit. Const.
(68) D'Annibale 1. c. n. 288, 289; Schmalzgr. h. t. n. 3 sq.
(69) Clemens. Vlll, cit. Const. § 5; Schmalzgr. h. t. n. 28 sq; Acta S. Sed.
1. c. p. 237 sq.; Lehmkahl 1. c. n. 852; Lega 1. c. torn. IV, n. 52; Hollweck 1. c.
§ 165, not 3. — De huiusmodi mensuris academia's (Bestimmung mensuren),
quibus obligantur ex statutis certarum associationum studentes ipsis inscripti, ad
suam virtutem militarem probandam et dicuntur Studentenmensurem S. C. C.
9 Aug. IS90 declaraverat a duellantibus eo modo eorumque patrinis incurri irregu­
laritatem ex infamia iuris, ideoque incurri poenas duellantium. Post promulga­
tum Codicem, nihil in hac parte innovatum esse eadem S. C. declaravit 10 Febr.
1923 (A. A. S. XV, 154); iterum id ipsum firmavit 4 April, 10 Aug. 1925 licet
adduceretur abesse periculum gravis vulneris, Cfr. Vermeersch, Periodica XIV,
172, XV, 42.

vanae gloriae et ostentationis disponit de re non sua et laedit ca­
ritatem in se atque in alios (70). Quod ius divinum Ecclesia et R.
Pontifices locis citatis authentice declararunt et suis quoque prohi­
bitionibus et sanctionibus poenalibus sepienter munierunt (71).

II. Poenae duelli
479. < Duellum perpetrantes aut simpliciter ad illud provocan­
tes vel ipsum acceptantes et quilibet complices v. g. mandantes,
consulentes, patrini et testes vel qualemcumpue operam vel favo­
rem praebentes necnon de industria spectantes illudque permittentes
vel quantum in illis est non prohibentes, cuiuscumque dignitatis sint,
subsunt ipso facto excommunicationi simpliciter Romano Pontifici
reservatae » (72). Ut suo loco explicatum est ab hac excommunica­
tione absolvere potest ipse R. Pontifex vel qui ab eo accepit facul­
tatem, praeterea Episcopus, si casus sit occultus neque ad forum
externum deductus, denique omnes confessarii in articulo mortis.
Ex poenis vindicativis ipsi duellantes eorumque patrini sunt ipso
facto infames et incurrunt irregularitatem ex infamia iuris (73) etiam
ex illo duello, quod his temporibus inter alumnos universitatum
Germaniae fieri solet (can. 2351) (74).
Insuper sepultura ecclesiastica carent, nisi ante mortem aliqua
dederint poenitentiae signa, mortui in duello aut ex vulnere inde re(70) Leo XIII, cit. Ep. ad Episcop. Boruss.; Cathrein, Philos, nior. n. 310,
sq.; Moralphilos, t II, p. 110 sq.; Dictionn. Apologet, 1. c. coi. 1210 sq.; Balle­
rini-Palmieri 1. c. t. II, n. 924 sq.; Schmalzgr. h. t. n. 21 sq
.*
(71) Cfr. Regol. pen. Greg, et S. C. C. in cit. cans. Wratislav.
(72) Pii IX Const. <4/7. *
Sedis n. 16; S. C. Inq. 28 Maii 1884; Bucceroni
I. c. n. 51; Piat. Mont. 1. c. p. 554 sq.; Hilarius a Sexten 1. c. p. 163 sq.; Lega
I. c. t IV, n. 52; Hollweck I. c. § 175, not. 2. ubi censuram ab iis quoque incur­
ri tenet, qui aliquem indeterminate v. gr. ex coetu praesentium provocaverint atque
ab iis qui serio provocant vel acceptant duellum, at nondum de loco, tempore
et armis convenerunt. Cui consentiunt Lehmkuhl, Casus consc. t. I, n. 1071; Buc­
ceroni I. c. n. 44, et quoad partem Noldih, De poen. n. 73; Génicot 1. c. II, n. .
595. At non sine solido fundamento contrarium tenent: Pennacchi l.c. 1.1, p. 570
sq.; Ballerini-Palmieri 1. c. n. 925; Gury-Ferreres, Casus consc. t. II, n. 1129,
qui requirunt ut extiterit provocatio vel acceptatio veri duelli iam determinati se­
cundum omnia elementa, quae pugnam illam singularem, si exstitisset, censurae
obnoxiam facerent.
(73) Ita iam Cone. Trid. Sess. XXV, cap. 19, de ref.; Schmalzgr. h. t. n. 42 ;
Piat. Mont. I. c. p. 553 sq.
(74) S. C. C. in cit. caus. Wratislav.

lato. Severius iure praecedenti duellantes, si in ipso loco conflictus
decederent, etiam signis poenitentiae ante obitum datis (75), immo
etiamsi extra locum (76) conflictus decessissent et ante mortem non
incerta poenitentiae signa dedissent et a censuris et a peccatis fuis­
sent absoluti, sepultura ecclesiastica ante omnem sententiam iudicis
privati manebant, sublata Episcopis et Ordinariis locorum super hac
poena interpretandi et dispensandi facultate (77).
Speciales poenae in clericos duellantes cap. 1, 2 X. h. t. sta­
tutae et per supervenientes Constitutiones Rom. Pontificum in gra­
viores poenas commutatae i. e. in privationem beneficiorum iam
obtentorum et in inhabilitatem ad nova ipso facto incurrendam (78),
sublata Epicopis dispensandi facultate, non fuerunt in Codice inno­
vatae. Adeo abnorme esset in clerico hoc delictum, ut legislator
specialem mentionem de clericis non duxerit faciendam. Aliae quo­
que poenae duellantibus iure antiquo statutae partim ob defectum
materiae et personarum partim ob immutatam Ecclesiae disciplinam
vi iuridica iam carebant (79).

480. Scholion I. In Decretalibus libro V titulus 13 (80) aderat
de torneamentis, qui continet materiam prorsus antiquatam solisque
disquisitionibus historicis (81) et theoreticis aptam (82). Plane quoque
(75) Cone. Trid. 1. c.; cfr. cap. 1, 2, X, de torneam. V, 13; Pius V, in cap.
unie, de taurorum... agit. V, 18, in Lib. Sept.; Rituale Rom. tit. VI, c. 2, n. 4.
(76) Bened. XIV, cit. Const. § 9, ita auxit rigorem Cone. Trid. insistens
vestigiis Ritualis Rom. a Paulo V editi.
(77) Thesaurus 1. c. cap. 1 n. 1 ; Kober 1. c. p. 723, 726. Notat tamen Santi
1. c. 1. Ill, tit. 38, η. 23 alicubi consuetudinem invaluisse, ut sepultura eccl. do­
nentur duellantes, si ante mortem verae poenitentiae signa dederint. Quam con­
suetudinem in Gallia vigere asserit Many, De locis sacr. n. 220 allegans Gous­
set, Icard, Craisson; eam tamen reiicit Moulart, De sepult. p. 281.
(78) Cfr. Pii IV, cit. Const. § 4; Thesaurus 1. c. n. 2, 3; Schmalzgr. t. h.
n. 37, 41, 53, 54.
(79) Schmalzgr. h. t. n. 37, 41; Thesaurus 1. c. cap. 2 cum notis Giraldi.
(80) Cap. 1, X, h. t. = c. 20, Cone. Later. Ill (a. 1179); cap. 2, X, h. t. =
• Alex. Ill Decretal, (a. 1159-1181).
(81) Cfr. primas prohibitiones factas c. 9 Cone Clarimont. (a. 1130); c. 14
Cone. Later. 11 (a. 1139); Innoc. 111 i. f. Cone. Later. IV (a. 1215); insuper c. 17.
Cone. Lugd. I (a. 1245), denique Extravg. Ioann. XXII, tit. 9, cap. unie., quo
Clem. V Const, revocata est. Cfr. Schmalzgr. h. t. 13 n. 2 sq.; Thesaurus I. c.
v. Ludos cap. 3.
(82) Quae prohibitiones factae sunt ob pericula vitae et animarum et ad
promovendas expeditiones in terram sanctam. Cfr. cap. 1, 2, X, h. t.; cit cap. in
Extravag. Ioann. XXII.

DELICTA MIXTI FORI

527

videtur omittendus, insertus secundum ordinem in Libro Septimo
adoptatum proprius quidam titulus (1. V, tit. 18) < de taurorum et
aliorum animalium agitatione et pugna » (83). Etenim extra Hispa­
niam e nonnulla loca Galliae et Americae disputationes canonicae
de agitatione taurorum, atque censuris nunc a Pio XI sublatis,
nullam habent practicam utilitatem (84).
Scholion II. Pariter lib. V, tit. 15, cap. unie, de sagittariis (85),
quo Innocentius II in Cone. Later. II (a. 1139) c. 29 « mortiferam
et Deo odibilem » artem sagittariorum et ballistariorum adversus
Christianos sub anathemate exercere vetat (86), firmis remanentibus
iuris naturalis sanctionibus de bello iniusto vel iusto C. XXIII, q. 2,
suppeditat iuris statutum plane obsoletum et iamdiu vix ullius practici
momenti. Cfr. c. 18. Cone. Later. IV (a. 1515); Hefele 1. c. t. VI,
p. 702. Quare illud caput uberem subministrat materiam disquirendi
de praerogativis R. Pontificis, in ethnarchiam Christianam vel ius
internationale ; sed usum sclopetorum et tormentorum bellicorum
nostra aetate certe non impedit (cfr. Manuel del la guerre edit ab
Institut de droit internat, a. 1881) multoque minus sagittarum et
ballistarum. Cfr. Martin, Collect, doc. Conc. Vat. p. 103 sq.: pos­
tulata in conc. Vat. proposita ; Conventio Petropolitana 29 Nov. 1868 ;
Conferentia Bruxell. a. 1874.
(83) Cfr. Schmalzgr. h. t. n. 10, 11; Thesaurus 1. c. v. Ludos cap. 2; Santi
h. t n. 6 de moderatione poenarum a Pio V, ob istam agitationem inflictarum
per Gregorium XIII et Clem. VIII et Pium IX facta.
(84) S. Poenit. 19 Sept. 1893, (Act. S. Sed. vol. XXVI, p. 447) quoad agita­
tionem taurorum in Hispania declaravit, tolerari posse, ut in loco propinquo
sacro vel saltem decenti, non in ipso circo oleum sacrum asservetur, at non posse
tolerari, quod sacerdos etiam vi consuetudinis circo adsit Multo magis illa as­
sistentia clericorum est illicita, ubi iure particulari est prohibita ut factum est a
Conc. Plen. Americ. Lat. n. 650, a Conc. Vallisoletano I, p. 5, tit. 1 n. 11, Burgensi p. 4, tit 23, n. 2, Manilano n. 794. Cfr. Gury-Ferreres 1. c. II, n. 98; Vi­
lleda, Casus I. p. 344; Manjôn, Derecho eclesiâst II, π. 1108.
(85) Quod cap. Muenchen 1. c. p. 428, non recte interpretatur; item Schmalzgr.
h. t. n. 2 aliqua plane aliena cum Delrio huic capiti inserit Cfr. Zech 1. c. §376;
Hinschius 1. c. tom. V, p. 183.
(86) Cfr. Urban. II in Synod. Later, c. 7 (a. 1097).

Delicta contra libertatem
481. Duo in Codice respiciuntur, coactio adhibita ad suscipien­
dum statum clericalem vel religiosum et raptus praesertim mulierum.
1. Graviter laeditur personalis libertas in iis, quae spectant ad
amplectendum statum vitae praesertim perpetuum et graves ac non
communes obligationes inducentem. Talis est status religiosus et
clericalis, sicut etiam status matrimonialis, cui opponitur raptus ma­
trimonii ineundi causa patratus.
Contra coactionem olim non infrequenter adhibitam in mulieres,
aut a moraliter constringentibus ad ingressum in statum religiosum
aut ab illo ingressu impedientium excommunicationem tulit Cone.
Trid. sess. XXV cap. 18 de regul.
Pariter Ecclesia constanter tutata est libertatem ingressus in sta­
tum clericalem, imprimis contra Episcopos invitum ordinantes (1);
deinde vero libertati ab aliis externis coactionibus consuluit per
varia scrutinia ante ordinationem iam ab antiquo tempore prae­
scripta (2), quibus accessit ultimum scrutinium a S. C. de Sacr. praes­
criptum praecipua quadam ratione in ordine ad plenam libertatem
qua candidatus ad ordines accedit, deinde congrua ratione exten­
sum ad religiosos ad sacerdotium vocatos (3).
Iure Codicis, omissa censura Tridentina contra impedientes in­
gressum vel professionem in religione, can. poenalis 2352 percellit
coactionem adhibitam ad susceptionem status perfectioris sive cle­
ricalis sive religiosi. < Excommunicatio nemini reservata ipso facto
plectuntur omnes, qualibet etiam dignitate fulgentes, qui quoquo
modo cogant sive virum ad statum clericalem amplectendum, sive
virum aut mulierem ad religionem ingrediendam vel ad emittendam
religiosam professionem tam sollemnen quam simplicem, tam per­
petuam quam temporariam ».
(1) Cfr. c. 1, D. 74 — Cone. Aurelian, a. 538; e. 7 ead.; c. 23 C 25, q. 2.
(2) Cfr. Wernz-Vidal tom. IV, n. 268.
(3) S. C. Sacr. 27 Dic. 1930 (A. A. S. 23. 120 sq.); S. C. Relig. in A. A. S.
24, 74 sq.

Coactio intelligitur facta, cum voluntati reluctanti incutitur gravis
metus, quovis modo id fiat, sive vi, sive minis, sive iurgiis, sive
fraude adhibita, vel precibus importunis praesertim continuatis, quae
vere sint causa efficax invitae voluntatis; fit autem aut per se aut
per alios v. gr. per coniunctos, qui id praestant in gratiam alterius.
Licet ingressus ad statum clericalem fiat per receptionem primae
tonsurae, quoniam huiusmodi ingressus non est definitivus, videtur
in delicto comprehendi coactio ad alios ordines, praesertim ma­
iores (4). Ita etiam ingressus in religionem quamlibet intelligitur,
sive Ordo sit, sive Congregatio, clericalis vel laicalis, iuris ponti­
ficii vel dioecesani, sive in noviciatum, sive ad professionem tempo­
raneam sive ad perpetuam. Quare in utroque casu delicta et respectiva poena multiplicantur (5).

482. Delictum raptus. Ita delictum can. 2352 circumscribitur:
<Qui intuitu matrimonii vel explendae libidinis causa rapuerit mu­
lierem nolentem vi aut dolo, vel mulierem minoris aetatis consentien­
tem quidem sed insciis vel contradicentibus parentibus aut tutoribus »,
committit delictum speciale raptus mulieris, quod directe ab Ecclesia
poenis canonicis coercetur, praescindendo a coercitione fori sae­

cularis (6).
Quae contra delictum raptus antiquis canonibus et legibus etiam
saecularibus constitutae fuerunt poenae, sive patratum fuisset intuitu
matrimonii sive libidinis causa, ubi de impedimento raptus (tom. V,
n. 309) anticipatae sunt. Praesertim vero attendendum erat Cone.
Trident., a quo raptus intuitu matrimonii patratus, praeter impedi(4) Ita plures contra alios, ex quorum diverso modo sentiendi res non
evaderet certa. Porro qui recepit tonsuram vel minores ordines coacte, liber est
ut egrediatur a statu clericali, et, nisi ab invito transeat in volentem, de facto
egredietur; qui ergo cogit ut non egrediatur et procedat ad ordines sacros vere
cogit ad ingressum et quidem ad ingressum definitivum et perpetuum, ideoque
censuram non effugit, atque idem dicatur de eo qui libens volens ad minores
ordines promotus est, si ab aliquo cogatur ut procedat ad maiores, quibus ipse
vult renuntiare.
(5) Nefas profecto est (can. 971) quemquam ad statum clericalem canonice
idoneum ab eodem avertere; sed actio prohibita non ponitur inter delicta poenis
obnoxia.
(6) Cfr. § 8 Inst. (IV, 18); L. 5 § 2 D. de leg. lui. de vi pubi. 48, 6; Cod.
IX, 13 de raptu virg.; Regol. pen. Gregor, a. 178, 180; Cod. crim. Ital. (a. 1930)
a.523-525; Oerm. § 236-238; Austriae § 96, 97; Hispan. a. 340 sq.; Galliae a.
334, 355 sq. - Pertile 1. c. V, p. 514 sq.; 530 sq.
34

mentum dirimens ipsum matrimonium, tamquam delictum fuit per­
culsus excommunicatione lat. sent, quae tenebat raptorem et omnes
illi consilium, auxilium, favorem praebentes, qui praeterea haberi
debebant ut perpetuo infames omniumque dignitatum incapaces, et
si clerici fuissent erant deponendi, praeter obligationem raptori impo­
sitam mulierem raptam arbitrio indicis dotandi (7). Raptus vero per­
sonarum ad libidinem explendam vel ad alium pravum scopum
patratus, sub sanctione Tridentina non erat comprehensus; sed post­
quam plures iuris antiqui poenae ab usu fori ecclesiastici recesse­
rant, (8) laicus per sententiam ferendam excommunicari, et clericus
deponi potuit.
Iure Codicis, ut apparet ex transcripto canone, delictum raptus,
quoad substantiam consistens in violenta abductione mulieris de loco
tuto ad locum non tutum, complectitur tum raptum violentiae, cui
proprie competit notio data, tum raptum seductionis, quo potius in
parentes violentia exercetur, dum mulier consentiens equidem sed mi­
nor, insciis et contradicentibus parentibus aut tutoribus, abducitur.
Nihil autem interest finis, sive matrimonii ineundi sive libidinis
explendae causa: nihil pariter interest condicio mulieris, utrum sit
virgo aut vidua, honesta vel corrupta. Violenta seu coacta detentio,
licet quoad matrimonii impedimentum raptui seu abductioni aequiparetur, non cadit sub poenam can. 2352.
Poena est: 1°) exclusio ab actibus legitimis ecclesiasticis lat.
sent.; 2°) aliae insuper poenae indeterminatae arbitrio iudicis infli­
gendae.
Etiam hoc delictum est mixti fori; sed quod attinet ad impe­
dimentum matrimoniale raptus, hoc pro fidelibus pertinet ad exclusivam Ecclesiae competentiam.
Raptus impuberum alterius sexus, de quo agit sequens can. 2354,
a praecedenti raptu differt, quia alio fine quam matrimonii aut libi­
dinis explendae causae intelligitur fieri (9).
(7) Cone. Trid. sess. XXIV, cap. 6, de refor. matr.
(3) V. gr. poena reductionis raptoris in servitutem, applicatio bonorum
raptoris eiusque et eius complicum in favorem monasterii, cuius monialis rapta
fuit. Cfr. Schmalzgr. V, 17, n. 17 sq.
(9) Extra finem matrimonii aut libidinis raptus dicebatur plagium, si per­
sona praesertim libera violenter auferebatur v. gr. ut in servitutem redigeretur
(cfr. Dig. 48, 15 de lege Flav. de plagiariis; Cod. IX, 20 ad leg. Flav. de plag.).
Cap. 1,X, de furtis V, 18. «Qui furatur hominem et vendiderit morte moriatur·;
confr. quoque cap. 3, 4 X de raptor. V, 17. Cfr. Schiappoli 1. c. n. 328; Muenchen 1. c. p. 489 sq. - Nostra aetate potius aliae species raptus hominum fuerunt

Poenae ex cit. can. 2354 sunt: a) quoad laicum exclusio lat
seni, ab actibus legitimis ecclesiasticis et a quovis munere in Ecclesia
si damnatus legitime fuerit de hoc delicto; b) clericus puniri debet
poenitentiis, censuris, privatione officii ac beneficii, dignitatis usque
ad ipsam depositionem, si res ferat (can. 2354, § 2).
Ad idem caput reducitur ac eodem modo puniendum est de­
licium venditionis hominis in servitutem vel alium pravum finem,
de quo facit mentionem can. 2354. Ubi evidenter comprehenditur
commercium mulierum et minorum ad lenocinium (Tratta di donne
e minori).

CAPUT XL

Delicta mixti fori contra bona fortunae (1)

1. Furtum - rapina - incendium
483. Contra bona fortunae haec enumerantur delicta can.
2354 iLaicus qui fuerit legitime damnatus ob delictum.... usurae, rapi­
nae, furti qualificati vel non qualificati in re valde notabili, incendii vel
malitiosae ac valde notabilis rerum destructionis, gravis vulnerationis
proscribendae (cfr. Cod. crim. Germ. § 234 sq.; Itat. (a. 1930) a. 535 sq. 600 sq.),
licet in aliis regionibus v. gr. Africae, delictum plagii ex fine redigendi in servi­
tutem nondum plene cessasse videatur.
(1) De huiusmodis delictis cfr. Decret Grat. c. 45 D. 50; c. 12 D. SI; c. 3
sq. C. XIV, q. 5 et alibi incidenter de furto; c. 31, 32; C. XIII, q. 2 et alibi incidenter de raptu; c. 2 D. 33, c. 4, 8, D. 47; c. 1 sq.; C. XIV q. 3; c. 10 sq. C.
XIV, q. 4 et alibi incidenter de usura. - Decretal. Gregor. IX L. 5, tit. 18, de
furt., tit. 17 de raptor., t. 19 de usur., t. 32 de novi open, t. 36 de ini. et damn. Decret. Bonif. VIII, 1. V, t. 5 de usur., t. 8 de iniur et damn. d. ; Const. Clem.
V, I. V, t. 5 de usuris; Extravg. com. 1. V, t. 5 de furtis. - Leo X. in Cone.
Later. V Const. * Inter multiplices» 4 Maii 1515, iunct. Hefele I. c. t. VIII p. 645
de mont, piet - Cone. Trid. Sess. XXIV, cap. 6 de ref. matr. (de rapt.); Pii V
Const. Hn eam» 28 Januar 1571; Bened. XIV Const. - Vix pervenit» 1 Nov. 1745;
S. C. Inq. 18 Aug. 1830 (de usur.) cfr. quoque Decret. Clem. P. VIII ed Sentis
p. 170 sq. I. V, t. 11 d. rap., t. 12 d. furt., t. 13 de usur.; Martin, Collect, doc.
Cone. Vatic, p. 121 sq.; Collect. S. C. de Prop. F. n. 2108 sq. 2118 sq.
Scriptores; Comment, iur. Decret, in cit. tit. S. Raymundus, Summa 1. II,
t. 5 de raptor, etc., t. 6 de furt., t. 7 de usur. et pignon - Zech, 1. c. t. 22 de
usur. t. 23 de furt., t. 24 de rapina, t. 25 de incend.; Devoti 1. c. tit. 16 de usur.;
Vering 1. c. § 199 - Muenchen 1. c. p. 457 sq.; Thesaurus 1. c. vv. Furtum;
Raptor, poem; Usurar. p.; Ferraris 1. c. iisd. fere vv.; Ponsius 1. c. p. 362 sq.;
Kober, 1. c. p. 606, 700, 720; Hinschius 1. c. tom. V, p. 185 sq.; Schiappoli 1. c.
n. 316 sq.; Hollweck I. c. § 185 sq. - Comment. Codicis.

vel violentiae·» - sequitur poena ecclesiastica: < ipso iure exclusus
habeatur ab actibus legitimis ecclesiasticis, et a quolibet munere, si
quod in Ecclesia habeat, firmo onere reparandi damna ».
Poenae sunt lat. sent. Obligatio reparandi damna est obligatio
naturalis-civilis: quam etiam urgent damnationes a saeculari tribu­
nali latae, ad quod solet recurri efficacius, et in foro ecclesiastico
potius erit quaestio de obligatione conscientiae.
Cum delicta sint graviora in clerico, ob altiorem status digni­
tatem et ob forum privilegiatum, directe ecclesia fert suas poenas:
ad normam eiusdem can. 2354, § 2, puniendi sunt pro diversa casus
gravitate, « poenitentiis, censuris, privatione officii et beneficii et poena
potest pertingere usque ad depositionem ».
Scholion. De delicto homicidii, raptus, mutilationis et vulne­
rationis sub alia rubrica iam actum est. Cfr. n. 467 sq. - Item de
delictis contra bona temporalia ipsius Ecclesiae per furtum, usurpa­
tionem etc. ob qualitatem delicto accedens inter delicta contra res
ecclesiasticas actum est, cfr. n. 459 sq. De delictis contra bonum
famae cfr. iam dicta n. 455 sq.
Notiones circa haec delicta desumendae sunt ex respective
Codice criminali loci, iuxta quem profecto legitime laicus condemna­
bitur, atque etiam clericus ubi tolerantia Ecclesiae habeatur relate
ad delicta communia.

484. Notae historicae. I. Quoad furtum, iure divino ab
Ecclesia divulgato ipsoque iure civili punitum, iam a S. Gregorio
Nysseno secundum Patrum traditionem inter vitia refertur (2), a
S. Basilio (3) gravibus poenitentiis publicis subiicitur, et inter
peccata « lethalia » sive « grandia» sive inter « crimina » iam a
S. Augustino recensetur (4). Si a clerico commissum, cum singu­
larem habeat gravitatem, teste S. Basilio secundum antiquam re­
gulam (5), quam S. Leo appellat apostolicam traditionem depositione
in clerico fuit punitum ; postea reperitur statuta in clericos in furto
captos (6). In libris vero poenitentialibus (7) aliisque statutis cano(2) Pitra Iuris eccl. Graec. hist, et monum. 1, p. 627, 628.
(3) Pitra 1. c. p. 591, 596; Schmitz, Die Bussbücher etc. p. 42, 45; c. 15
Cone. 1 S. Patricii (a. 450, 456).
(4) Kober, D. Deposition, p. 606.
(5) Cfr. c. 25 Apost. iunct. Hefele t. I, p. 807; Pitra 1. c. p. 539.
(6) C. S Cone. Aurelian. Ill (a. 697); cap. 10 X, de iudic. II, 1.
(7) Schmitz. I. c. p. 295, 296, 379, 409, 505, 527 et aliis loc.

nicis (8) haud raro sanctiones poenales contra fures inveniuntur, e
quibus complures in decr. Gratiani et in Decretales transierunt.
Fur notorias vel condemnatus dicebatur incurrere infamiam
saltem facti et consequenter fieri irregularis (9). Per excommunica­
tionem ferendae sententiae laicus poterat constringi ad restituenda
ablata; clericus in gravi furto deprehensus et condemnatus ab or­
dine et officio et beneficio deponendus erat (10), et si in malitia
perseverasset etiam excommunicandus (11), omissa traditione bra­
chio saeculari et atrocibus poenis iuris antiqui iamdiu abrogatis.
II. Rapina, quo nomine intelligebatur iniusta ablatio rei alienae
per vim facta, praeter infamiam saltem facti quam raptor incurrebat,
poterat castigari per excommunicationem etiam ab Ordinario loci
latam, ubi delictum fuisset patratum (cap. 1 X. h. t. de raptor.);
quod si raptores restitutionem récusassent vel idoneam cautionem
non praestassent, a sacramentis et ab ecclesiastica sepultura erant
repellendi (cap. 2. X. h. t.). Grassatores viarum non gaudebant iure
asyli, ubi disciplina asyli adhuc erat in pleno vigore (12). Porro
excommunicatio R. P. reservata ipsoque iure incurrenda inflicta in
Bulla Coenae spoliatoribus Christianorum naufragorum, in Bulla Ap.
Sed. non fuit retenta (13) - Clerici raptores vel grassatores multo
magis quam fures erant deponendi suisque beneficiis privandi (14).
III. Incendium vel malitiosa et valde notabilis rerum destructio.
Primum delictum in Decretalibus damnabatur infamia, et danno non
refecto etiam excommunicatione et eccl. sepulturae privatione (15):
alterum delictum in iure Decretalium consideratur in tit. (V, 36) de
iniuriis et damno dato, ubi sub nomine damni dati intelligebatur
delictum, quo res aliena dolo vel culpa sine ullo damnificantis lucro
(8) Cfr. iudicia Withredi regis (a. 697) c. 25, 26; Statuta S. Bonif. cap. 24.
(9) Arg. cap. 5 X. h. t.; c. 17 C. VI, q. 1; Schmalzgr. h. t. n. 91 sq.;
Thesaurus v. Furtum; Hollweck § 185, not. 2, 3.
(10) Cfr. c. 12 D. 81; cap. 10, X, de iudic. II, 1.
(11) Cfr. cit. cap. 10 X de iudiciis. - Muenchen I. c. II, p. 457 sq.
(12) Cap. 6 X, de immunib. eccl. III, 49; Const. Gregor. XIV *
Cum alias'
24 Mail 1591, § 3. Cfr. Muenchen II, p. 385 sq.; Katz I. c. § 31, p. 131 sq.
(13) Cone. Lat. I, et Cone. Lat. Ill can. 2 « Quicumque res naufragorum
deripiunt, ut raptores et fratrum necatores ab ecclesiae limibus excludantur».
(14) Cap. 2 X, h. t.; cap. 10, X, de iudic. II, 1; Kober I. c. p. 712, 720;
Sckmalzgr. h. t. n. 70.
(15) Cfr. tit. (V, 18) de raptor incendiar etc.; Hollweck § 189; Thesaurus, v.
Incendiarii; Reiffenst. et Schmalzgr h. t.

vel emolumento diminuitur. Quae damnificatio ex dolo vel culpa (non
ex casu fortuito), ultra obligationem iustae damni compensationis,
poenis arbitrariis puniri potuit. Hollweck I. c. § 190; Muenchen 1. c.
II, p. 624 sq.; Schmalzgr. h. t. (V, 26) n. 54 sq.
II. Quaestio specialis de usura

485. Usura (16). a) Eius notio (17), ut est crimen (usuraria
pravitas, indigni quaestus, turpe lucrum) (18) per contractum illicitum
(16) In aestimando delicto usurae prae oculis habenda sunt antiqui iuris
Decret fontes et recentiora S. Sedis decreta, quae collecta reperiuntur in Collect.
S. C. de P. F. n. 2140 sq.; in Collect. Lacens, tom. VI, col. 677 sq.; in Enchi­
ridio P. Bucceroni p. 111 sq.; Ballerini-Palmieri 1. c. t. 111, p. 643 sq. in nota;
Lehmkuhl, Theol. mor. 1, n. 1163. Qua in quaestione doctrina antiquorum theo­
logorum et canonistarum non est cum contemptu tractanda; illi enim principia
iuris naturalis diligenter solideque exposuerunt, ex quibus natura et ambitus
huius delicti sunt definienda. At vicissim penitus immutata condicione oeconomica
societatis non sunt negligendi recentiores doctores theologi et moralistae, qui
antiquorum theologorum vestigiis inhaerentes, genuina iuris naturalis principia
cohaerenter cum responsis a Sancta Sede datis applicarunt ad facta specialia et
multiformia problemata, quibus moderna illa organizatio oeconomica societatis
ortum dedit. Quare ex antiquis praeter classicos comment, iur. Decret consulendi
sunt theologi: S. Thomas 2, 2, q. 78. De malo q. 13; Molina, De iust. et iur.
torn. 11, tr. 2, d. 299 sq.; Lessius, De iust et iur. c. 20; Greg. de Valentia tom.
3 disp. 5, q. 21; Lago, De iust. et iur. d. 25; Ballerini, De iure div. et nat. cir­
ca usuram; Zech, Rigor moderatus doct. Pontif. circa usuras et De iudic. eccl.
sect. II, § 263 sq.; Mastrofini Le usure; Scip. Maffei, Dell’impiego del danaro;
Ballerini-Palmieri, Opus mor. tom. Ill, n. 680 sq. cum notis P. Palmieri: Leh­
mkuhl, Theol. mor. I, n. 1090 sq. Zins u. Wucher in Stimmen aus Maria-Laach
t. XVI p. 225 sq., 380 sq. t. XXVIII, p. 1 sq.; Funk, Zins u. Wucher, Recht u.
Moral in Bezug auf das Wirtschaftsleben (Theol. Quart. LI, p. 400 sq.), Ueber
die oekonomischen Anschanungen der mittelalterlichen Theologen (Zeitschrift, f. d.
gesammte Staatswissenschaft, XXV, p. 125 sq.), Geschichte des Kirchl. Zinsverbotes, Scipio Maffei und das Kirchliche Zinsverbot. (Theol. Quart. LX1, p. 3 sq.;
Weis, Sociale Frage t. 2 p. 594 sq.; Pesch, Zinsgrund und Zinsgrenze in Zeits­
chrift f. k. Theol. (1888) XII, 36, 393; Nani in Archivio giuridico XVI, 207 sq.;
Vermeersch, Quaest. de iustitia, p. 450 sq., Van Poey, De iusto auctario in con­
tractu crediti; Dehon, L’usure au temps présent; Duhr, Gesch. d. lesuiten, t. I.
p. 713 sq. Chelodi, La proibizione délia usura in Riv. Trident. XIV (1914) 89
sq.; Hürth, Um das Tesen von Darlehen und Zins in « Scholastik > (1926) p.
422 sq.
(17) Cfr. de terminologia: Muenchen, 1. c. p. 505 sq.; Funk, Zins u. Wu­
cher ; Katz, can. Strafrecht § 34, p. 136 sq.
(18) Cfr. c. 10 D. 46, c. 1 (Aug.) C. XIV, p. 4; c. 10 ead. (S. Ambros.);
cap. 5 X de usuris V, 19; Cap. unie. § 1, h. t. in Clem.

el iniustum patratum (19), est contractus onerosus dandi vel acci­
piendi lucrum aliquod temporale ultra sortem ex sola vi et causa
mutui (20). Quatenus vero usura sumitur pro ipso obiecto (21)
illius contractus iniusti et illiciti, est lucrum ultra sortem ratione
solius mutui sine alio iusto titulo perceptum tamquam ex debito (22).
Non est quaestio nisi de usura reali sive conventionali quae
consistit in mutuo dato, interveniente pacto oneroso lucrum aliquod
ultra sortem solvendi (absque iusto titulo). Quae potest esse for­
malis et expressa, in qua ex simplici mutuo percipitur lucrum, et
tacita vel palliata, quae sub specie alterius contractus exercetur.
Tech, Rigor moderat. 1. c. § 78.; Vermeesch 1. c. c. n. 364 (23).
b) Historia. Usurae, cum ipso iure naturali sint prohibitae (24)
inde ab antiquissimis temporibus et iam in V. Testamento fuerunt
proscriptae. Quodsi ibidem divinus legislator in favorem Israelitarum
in exigendis usuris ab extraneis videatur statuere exceptionem, huius­
modi exceptio potius apparens quam vera est (25). Prohibitio usu­
rarum in Novo quoque Testamento est confirmata (26).
Quod iure divino naturali et positivo fuit proscriptum, id inde
a primis saeculis pro proclivitate hominum ad lucra illicita etiam
Ecclesia damnavit et punivit.
Hinc iam in Concilio Illiberitano (a. 300-306) c. 20 = c. 5
D. 47 contra clericos et laicos usurarios graves statutae sunt poe(19) Schmalzgr h. t. n. 1.
(20) Zech, De iure rer. eccl. sect. IV, t. 5, 12, 19; Lehmkuhl, Theol. mor.
1.1. n. 1090; Cathrein, Philos, mor. n. 410 sq. 413 sq.
(21) S. Thomas, Summa th. 2, 2, q. 78, art. 1; Schmalzgr. h. t. n. 2; Zech,
De iud. eccl. sect. II, § 263, 264.
(22) Innocent. XI, prop. damn. 42, (2 Mart. 1679).
(23) De hac materia etiam consulendi sunt Theol. moral, praesertim moder­
ni. Cfr. v. gr. Noldin. II, n. 575 sq.
(24) Schmalzgr. h. t. n. 6 sq.; Zech 1. c. n. 266; Vermeersch 1. c. n. 374,
ubi apte expolitum tradit argumentum rationis ex natura contractus mutui ab
antiquis theologis depromptum et insuper argumentum efficax desumit ex legi­
bus ab Ecclesia contra usuram latis et in specie ex encycl. Benedicti XIV « Vix
pervenit». Aliter D’Annibale, n. 533 et ex parte Ballerine 1. c. mutato nomine
contractus in contractum locationis pecuniae, quem apte corrigit in notis P. Pal­
mieri. De illiceitate ex iure divino positivo cfr. Vermeersch I. c. n. 358 sq. iunct.
Lehmkuhl, Theol. mor. I, n. 1097.
(25) Cfr. Lehmkuhl 1. c. n. 1097; Schegg, Bibi. Archaeol. p. 681; neque
ad supremum Dei dominium vel legem quandam permissivam a Deo latam vi­
detur esse confugiendum; Vermeersch 1. c. p. 452, not. 1.
(26) Schmalzgr. 1. c.; Lehmkuhl 1. c. n. 1090 sq.

nae (27). Quam sententiam fere ad verbum secutum est Concilium
Arelatense (a. 314) c. 12 = c. 2. C. XIV, q. 4. Celeberrimus vero
hac in re est c. 17 Concilii Nicaeni (a. 325). = c. 2, D. 42 etc.8
C. X1V, q. 4, quo patres primae Synodi oecumenicae vestigiis anti­
quorum Patrum insistentes clericis non solum expressas, sed etiam
palliatas usuras sub poena eiectionis e clero severe interdixe­
runt (28). Quae sanctiones postea nequaquam in desuetudinem abie­
runt, sed frequenter ab Ecclesia fuerunt confirmatae (29).
Quodsi in antiquis istis canonibus, excepto cit. canone Concilii
Illiberitani, expresse tantum clericis usura prohibeatur, subsequentibus saeculis praesertim ex saeculo octavo etiam laicis frequenter
usurae sub comminatione poenarum canonicarum interdicuntur (30).
Quibus in canonibus magna ex parte in decretum Gratiani
translatis haud levis fuit varietas in poenis usurae inflictis; at per
c. 13 Conc, Later. II (a. 1139) et c. 25 Conc. Later. HI (a. 1179)
= cap. 3. X. h. t. aliisque canonibus et Decretalibus collectioni
authenticae Oregon IX h. t. insertis maior uniformitas est inducta
et usurae reatus accuratius circumscriptus.
Post publicatam collectionem Gregorii IX in Conc. Lugd. II
(a. 1274) c. 21, 27 = cap. 1, 2, h. t. in Sext. et in Concilio Vien­
nes! (a. 1311) = cap. unie. h. t. in Clem. nova prodierunt statuta
contra usurarios, quibus confirmatis antiquis iuris sanctionibus (cap. 1
h. t. in Sext.) rigor poenarum in novas usurarias artes extenditur (31).
Qua in re maxime eminet Clementis V Const. 1. c. in Clem., qua
statuta civilia usuras approbantia condemnantur et magistratus illa
observantes excommunicantur, denique si qui pertinaciter affirmare
(27) Hefele 1. c. t. I, p. 163 sq.
(28) Hefele 1. c. p. 421 sq.
(29) Cfr. c. 44, Apost; c. 13 Conc. Carthag. (a. 345-348); c. 4 Conc. Laodic. (a. 343-381) — c. 9 D. 46; c. 8. (S. Leo 1). c. 1, (Gelas. 1) C. XIV. q. 4;
c. 10 (S. Leo I) D. 46; Kober 1. c. p. 607 sq.; Funk. Geschichte d. kirch.,
Zinsverb. p. 7.
(30) Cfr. c. 53 Conc. Paris, (a. 729), c. 17 Conc. Calchutt (a. 787); Kober
I. c. p. 705, 721; Hinschius 1. c. t V. p. 196 sq. demptis minus accuratis asser­
tionibus; Schiappoli 1. c. n. 346. De legibus fori saecularis cfr. Pertile 1. c. p.
458 sq.
(31) De tolerantia modo facta modo negata ludaeis cfr. Maffei I. c. p. 140;
Vermeersch 1. c. p. 465; Gaggia, Le usure nelle fonti dei diritto canonico (Rivista internaz. di scienze sociali, 1897, p. 536); Pertile Storia del dir. pen. p.
462 sq.

praesumant, exercere usuras non esse peccatum, veluti haeretici
dicuntur puniendi (32).
Ab istis normis de usura stabilitis Ecclesia in Conciliis saeculis
decimo quarto et quinto non recessit (33); neque id factum est a
Martino IV et Callixto III, cum census reales approbarent (34). In
Concilio vero Lateranensi V, Leo X Const. “ Inter multiplices „
5 Maii 1515 vindicatis montibus pietatis a nota usurae denuo
declaravit usuram in eo consistere, quod ex usu rei, quae non ger­
minat, nullo labore, nullo sumptu nullove periculo lucrum foetusque
quaeratur.
Pius V Const. “ In eam „ 28 lanuar 1571 denuo ius divinum
de usuris interpretatus est simulque Const. « Cum onus » 19 lanuar.
1509 de censibus sanctiones canonicas condidit, quae certe non
ubique in praxim fuerunt deductae (35); Benedictus XIV vero cit.
Const. < Vix pervenit » 1 Nov. 1745 iterum doctrinam Ecclesiae
de usuris explicavit et inculcavit (36). Quae constitutio licet definitio
ex cathedra non sit et ad solos Episcopos Italiae fuerit data, tamen
magnae est auctoritatis (37). Aucto commercio immutatisque non
raro legibus civilibus de usura inde ex ultimo saeculo novae de
usura ortae sunt difficultates et controversiae veluti de titulo legis
civilis (38). Quae controversiae ab Ecclesia definitiva sententia non(32) Cfr. de titulis accessoriis iam ab antiquis doctoribus admissis: Goffred.
da Trano h. t. n. 9, S. Thomas 1. c. art. 2; Hostiensis, Summa h. t. n. 6 sq. De
evolutione horum titulorum extrinsecorum a medio saec. XIII ad finem saec.
XVI cfr. Funk, Geschichte d. Kirl. Zinsverbotes p. 4 sq; Neumann, Geschichte
des Wuchers in Deutsch, bis zur Begründung der heutigen Zinsengesetze (1654)
p. 163 sq.
(33) Hefele I. c. tom. VI p. 205, 225 et multis aliis locis.
(34) Lehmkuhl 1. c. n. 1094; cap. 1 (Martinus V, a. 1425) cap. 2 (Callixtus
HI a. 1455) de empt. et vend. Ill 5 in Extravg. com.; Schmalzgr. h. t n. 154 sq.
(35) Lech 1. c. § 293; Lehmkuhl I. c. n. 1094.
(36) De controversiis, quae in Italia illam Encycl. praecesserunt cfr. Van
Roey 1. c. p. 36 sq.; Funk, Scipio Maffei p. 6 sq.; Vogelsang, Zins u. Wucher
p. 61 sq. qui non pauca asserta Funk, merito refellit.
(37) Van Roey 1. c. p. 43 sq. ubi admittens illam Constitutionem non esse
locutionem ex cathedra solide propugnat esse iudicium dogmaticum Rom. Pon­
tificis ad universam Ecclesiam pertinens.
(38) Schmalzgr. h. t. η. 11 sq., 20 sq., n. 144 sq.; Zech 1. c. §§ 295, 283
sq., qui difficultatem conciliandi praxim cum theoria perspectam habuerunt, ni­
hilominus titulum legis civilis ad solvendam difficultatem non admiserunt. Quare
sine ullo fundamento Zech tamquam patronus tituli ex lege civili allegatur, quem

dum fuerant diremptae (39); at certae censurae iure antiquo usurariis ipso facto inflictae in Pii IX Const. « Apost. Sedis. > silentio
premuntur eamque ob causam sunt abrogatae (40). - Controversia
in Codice, retenta gratuitate contractus mutui, saltem dirempta est
hoc sensu quod firmatum est principium de liceitati lucri legalis
(can. 1543). Wernz-Vidal tom. IV, η. 851.

486. c) Reatus usurae. Usurae delictum committitur omni
usura sive moderata sive excessiva, si desit iustus titulus et solum­
modo inter se discrepant sicut furtum maius et furtum minus. Item
usura illic'ta est in omnes sive pauperes sive divites; sive mutuum,
ex quo sine ullo titulo extrinseco percipitur, ad scopum consumptivum sive ad finem lucrativum sit datum. Quamvis enim usura
oppressiva ad instar furti in pauperes et miserabiles et parum pe­
ritas vel leves personas sit damnabilior ideoque frequentius a le­
gibus canonicis et civilibus proscripta, tamen exinde usurae contra
divites ex sola ratione mutui exactae non cessant esse illicitae vere­
que iniustae contra iustitiam commutativam (41).
487. Quodsi cum mutuo alius iustus titulus extrinsecus con­
currat, ob quern ultra sortem etiam in aliis negotiis vel contractibus
aliquid exigi potest, foenus perceptum usurarium sive vere illicitum
et iniustum non amplius dici potest (42). Eiusmodi legitimi iustique
tituli sunt damnum emergens, lucrum cessans, periculum sortis, poena
conventionalis ob notabilem et culpabilem moram (43). At minime
iustorum titulorum nomine comprehenduntur stipulatio sive pactum
potius I. c. § 283 sq. tum quoad factum tum quoad principia, quibus innititur,
plane reiicit. Cfr. quoque Zallinger h. t. § 219 sq.; Zacharia in ed. open P.
Pichler tom. II, append. § 182 sq.
(39) Cfr. Santi h. t. n. 14; De Angelis h. t. p. 287 sq.; Lehmkuhl 1. c. n.
1102 sq.; Ballerini-Palrnieri I. c. cum notis P. Palmieri.
(40) Controversias theologicas inde a medio saec. XVI exortas et usque
ad ultimum saeculum diverso modo productas apte atque fuse exponit Van
Roey 1. c. a. p. 3.
(41) Bened. XIV Const *Vix Pervenit» § 5; Zech I. c. § 208; Zallinger
h. t. § 255; Lehmkuhl 1. c. n. 1093.
(42) Benedictus XIV 1. c. §§ 7,8,9,10,11,12,22; Lehmkuhl 1. c. η. 1
1099 sq.; Bucceroni, Inst. Theol. Moral. I, p. 349 sq.; Noldin 1. c. n. 578 in fine.
(43) Schmalzgr. h. t. n. 20 90 sq.; Zech 1. c. § 275 sq.; Zallinger h. t §
226; Lehmkuhl 1. c.; Bucceroni 1. c.; Ballerini-Palrnieri I. c. n. 687 sq.; Vermeer·
sch 1. c. n. 366.

mutuo pro arbitrio adiectum, carentia pecuniae, obligatio non repe­
tendi sortem ante certum tempus, nisi alius titulus iustus accedat,
usus rei mutuatae et aestimabilitas usus, nisi ad alium titulum re­

ducatur (44).
Immo neque sensu stricto vera quaedam foecunditas pecuniae
nostra quoque aetate videtur posse allegari tamquam iustus titulus,
cum nulla appareat ratio, ob quam pecunia nostra aetate suam na­
turam rei fungibilis essentialiter mutarit (45). Denique etiam titulo
praemii sive tatae legalis ut titulo quodam speciali et legitimo atque
ab aliis distincto solaque lege civili vel consuetudine constituto non
est insistendum (46). Etenim huiusmodi titulus legalis, si referatur
ad leges Germaniae nititur manifesto errore facti tum quoad anti­
quum (47) tum quoad novum ius Germaniae (48). Neque firmius
argumentum suppeditant antiquae leges romanae. Illae enim facile
aliam admittunt interpretationem et mirum plane esset, si antiqui
doctores in iis explicandis communi consensu errassent neque um(44) Zech I. c. § 269 sq.; Zallinger h. t. § 218; Vermeersch 1. c. p. 491.
(45) Quam foecunditatem pecuniae ut titulum iustum et distinctum iam suo
tempore a nostro non adeo distante reiecerunt et solide refutarunt Zech 1. c. §
271 et Zallinger h. t. § 218, eisque nostra aetate recte consentit Bucceroni I. c.
p. 350 sq. Cfr. Vermeersch 1. c. n. 365. Quare illud solummodo videtur esse
concedendum, nostra aetate facilius et frequentius haberi unum ex titulis iustis
iam pridem receptis aut facilius nostra aetate aliis contractibus a mutuo distin­
ctis iustum lucrum percipi; at exinde non sequitur, ut recte iam monet Bene­
dictus XIV 1. c. § 22 naturam contractuum mutari. — Qua ratione ex mutatis
circumstantiis oeconomicis explicetur sine contradictione et sine mutatione in
doctrina diversitas disciplinae in prohibitione et punitione usurarum, accurate
discutit Vermeersch 1. c. n. 375 sq. 368 sq. ubi in examen revocat diversas Doc­
torum catholicorum explicationes ad conciliandam antiquam severitatem cum
praesenti mitiore disciplina in responsis Sanctae Sedis contenta. Cfr. quoque
Lehmkuhl 1. c. n. 1105 sq.; Van Roey 1. c. p. 148 sq.
(46) Istius tituli principalis quidam patronus fuit P. Pihler h. t. n. 8 sq.
cum paucis theologis et canonistis contra communem theologorum sententiam,
ut ipse fatetur. Quae sententia licet acerbius et manifestis exaggerationibus esset
impugnata a Concina, tamen a P. Zech, qui P. Pihler, sui quondam magistri,
contra nimium zelum Concinae causam susceperat, minime fuit approbata; sed
reiecta 1. c. § 283. Qua in re Zech, inprimis P. Schmalzgrueber h. t. n. 11 sq.
20 sq. aliosque praeclaros theologos et canonistas habuit praedecessores, sed
etiam Zallinger h. t. § 219,220,224, suum discipulum aliosque habuit sectatores
usque ad nostram aetatem. Cfr. Lehmkuhl 1. c. n. 1102; Cathrein 1. c. n. 420;
Noldin 1. c. n. 579.
(47) Zech 1. c.; Zallinger 1. c.
(48) Cfr. Cod. crim. Germ. § 302; Cathrein 1. c.

*n

quam toto medio aevo ad istum titulum provocassent (49). Immo ipsa
Ecclesia suis legibus in Decreto Gratiani et Decretalibus oleum et
operam perdidisset, si leges romanae v. g. quattuor vel quinque pro
centum ex sese proprium titulum legitimum constituissent et contra
verborum tenorem de solis quibusdam excesssivts usuris leges eccle­
siasticae essent intelligendae. Maxime vero Constitutio Clementis V
h. t. in Clem. reprobans huiusmodi statuta civilia solido careret
fundamento si lege civili taxa foenoris independenter ab aliis titulis
posset definiri. Rationes vero internae pro hac sententia allatae iam
ab antiquis canonistis fuerunt solide refutatae (50); nova vero argu­
menta ex auctoritate responsorum S. Congreg. Roman, petita non
videntur esse peremptoria vereque concludentia (51).

488. Pari ratione ex aliis contractibus ad mutuum accedentibus
vel potius, in quos mutuum transmutantum est, lucrum quoddam
percipi potest (52), veluti ex contractu societatis aliisque negotiis
similibus, maxime vero nostra aetate ex societatibus actionum. Qui­
bus in contractibus minime comprehenduntur contractus palliatae
(49) Schmalzgr. h. t. n. 11 sq. n. 144 sq.; Zallinger h. t. § 224.
(50) Zech 1. c.; Schmalzgr. 1. c. — Cfr. quoque ex recentioribus Lehmkuhl
I. c. n. 1102; Vermeersch 1. c. n. 366, 372; Van Roey p. 287 sq. ubi p. 295 sq,
merito non admittitur provocatio ad altum dominium Status, qua passim expli­
catur translatio dominii ad privatos per praescriptionem aut in bona communita­
tis per expropriationem publicam, quae provocatio ob disparem plane rationem
non potest inservire ad explicandum titulum legalem pro exigendo auctario, quia
in illo sic dicto alto dominio non continetur potestas aequalitatem naturalem
contractus immutandi; quae si includeretur, invocatum dominium altum Status
in temporalia non iam esset potestas ius dominii privati accurate determinandi
et ad bonum commune dirigendi, sed vere idem esset ac dominium plenum.
Multo minus iustitia exacti auctarii potest explicari per officium lege impositum
omnibus contrahentibus consentiendi in auctarium, quamvis ex natura mutui
nullatenus debitum; tale enim officium ex lege ortum non videtur quomodo
directe ad iustitiam commutativam pertinere possit, nec etiam probabilis videtur
talis legislatoris potestas. Porro singuli contractus in se ipsis spectati, tamquam
aliquid absolutum, iustitiam importare debent, neque ex commodis communibus
aliunde indirecte resultantibus tollitur contractus inaequalitas, atque ex eo quod
hodie lucrer ego quod alia occasione alius lucratus est in me ex mutuo mihi
dato, natura contractus eiusque ad leges iustitiae conformitas vel difformitas non
mutatur.
(51) Lehmkuhl 1. c. n. 1103.
(52) Benedictus XIV h. §§ 8, 22; Zech 1. c. § 289 sq.; Zallinger h. t. §
230 sq.

usurae iam antiquitus reprobati (53) neque novae artes et fraudes
recentes campsorum.

489. d) luris antiqui poenae. Usurarii manifesti (54) sive
ipsa notorietate facti quae nulla tergiversatione celari potest sive in
judicio confessi vel convicti et per sententiam iudicis condemnati,
ipso facto incurrebant infamiam et consequenter irregularitatem sive
inhabilitatem ad ordines et beneficia ecclesiastica (55). Praeterea
iidem ab absolutione sacramentali et communione eucharistica aliis­
que sacramentis arcendi erant, donec realiter et plenarie usuras re­
stituerint vel saltem idoneam dederint cautionem de restitutione pro
viribus perficienda. Insuper usurarius manifestus ante restitutionem
vel cautionem non erat permittendus, ut sancto altari ministraret,
licet aliis divinis officiis interesse non prohiberetur. Neque admitten­
dae erant a clericis oblationes usurarii manifesti et contumacis, nisi
de oblatione ageretur, quas usurarius deberet ex titulo oneroso aut
de parvis eleemosynis, ne Ecclesia videretur ditescere ex rebus
iniustis forte a pauperibus extortis et ratam habere iniustitiam usu­
rariorum (56). At sententia suspensionis, quae ex cap. 3, X, h. t. et
cap. 2, h. t. in Sext. ipso facto fuit inflicta clericis admittentibus
huiusmodi oblationes aut tradentibus sepulturae usurarios manifes­
tos in sua contumacia decedentes (57), propter silentium Pii IX in
Const. < Apost. Seclis. » non amplius vigebat. Denique laicus usu­
rarius, si in delicto suo notorio contumaciter perseveraret, per sen­
tentiam ferendam fuit excommunicandus (58), et si impoenitens de­
cederet, ecclesiastica privandus erat sepultura (59). Excommunicatio
vero quae iure antiquo scienter sepelientibus manifestos usurarios
sine poenitentia mortuos ipso facto fuit statuta (60) ob omissionem
huius censurae in Pii IX Const. « Apost. Sedis » omnino abrogata
mansit. Quae de testamentis manifestorum usurariorum ipso facto
(53) Zallinger h. t. § 228; Schmalzgr. h. t. n. 28 sq.
(54) Thesaurus 1. c. cap. 1; Schiappoli 1. c. n. 355 sq.; Hollweck |. c. § 191
Hilarius e Sexten, De cens, et irreg. p. 343 sq.
(55) Cap. 11 X. de excess. Praelator. V, 31; Thesaurus I. c.; Schmalzgr.
h. t. n. 304.
(56) Cap. 3 X,
(57) Thesaurus
(58) Cap. 7 X,
(59) Cap. 3 X,
(60) Cap. 1 X,

h. t.; Thesaurus 1. c.
1. c. cap. 3, 4.
h. t.
h. t; cap. 2 h. t. in Sext.
de sepult. 111 7 in Clem.; Thesaurus 1. c. cap. 5.

irritis iure antiquo sancita fuere, si non servarentur condiciones
cap. 2 h. t. in Sext. praescriptae (61), salvis legibus divinis de obli­
gatione restituendi iniuste acquisita, quae in ipsos haeredes bono­
rum usurarii transit, iamdiu non erant practici momenti. Abrogata
quoque fuit per Pii IX Const. < Apost. Sedis > excommunicatio
latae sententiae cap. unie. h. t. in Clem. inflicta magistratibus, qui
conderent statuta usurariam pravitatem approbantia (62).
Quodsi clerici ipsi turpes usuras pertinaciter recipere praesu­
merent, ab officio et beneficio per sententiam ferendam erant sus­
pendendi atque adeo ecclesiastici officii periculum i. e. poenam privatio­
nis patiebantur. At personae sive singulae sive in collegiis vel universi­
tatibus coadunatae poenas suspensionis vel excommunicationis vel
interdicti personalis et localis, quibus cap. 1, h. t. in Sext. (i. e.
Oreg. X in Cone. Lugd. 11) ipso facto pro diversitate graduum
fuerunt innodatae, si usurarios manifestos in suis territoriis contra
tenorem cit. cap. Qregor. X, tolerarent, certe post Pii IX, Const.
« Apost. Sedis. » de istis censuris tacentis non amplius ligabantur.
e) lure Codicis delictum usurae, sicut alia delicta mixti fori,
puniendum est ad normam can. 2354, i. e. in laids post legitimam
damnationem in foro saeculari ; in clericis vero etiam independenter
ab illa damnatione. Porro, praesertim in laicis, attendendus est am­
bitus delicti secundum tenoiem respectivi Codicis criminalis (63).
(61) Schmalzgrueber h. t. n. 307.
(62) Thesaurus 1. c. cap. 6.
(63) Cfr. Cod. Gall. 1. 19 Dec. 1850; C. Germ. § 302, 360, 12; C. Austr.
1. 28 Maii 1884, 4 Jan. 1903; C. crim. Ital. (a. 1930) ubi delictum ita describitur;
* Chiunque, approfittando dello stato di bisogno di una persona, si fa da questa
dare o promettere, sotto qualsiasi forma, per se o per altri, in correspettivo di
una prestazione di denaro, o di altra cosa mobile, interessi o altri vantaggi usu­
rarii, è punito con la reclusione fino a due anni e con multa da Ure mille a
ventimila ».
*Alla stessa pena soggiace chi, fuori dei casi di concorso nel delitto preveduto dalla disposizione precedente, procura ad una persona in stato di bisogno
una somnia di denaro o un’altra cosa mobile, facendo dare o promettere, a sè
o ad altri, per la mediazione, un compenso usurario >. Cfr. Cicala, 11 delitto di
usura; Alzeri Vacca in Riv. it. di dir. pen. (Marzo 1929, p. 243); Palazzo in Riv.
Giur. (1928, 26); Ferrari, L’usura nel diritto, nella storia, nell’arte (Napoli 1928).

De delictis contra bonos mores
Fontes: Decret. Grat. C. ΧΧΧΠ, q. 4, 5, 6, 7. — Cpl. I, 1. V, t 13, de ad,
et st., t. 14, de rapt.; Cpl. HI, 1. V, t. 8, de adulteriis, t. 9, de raptor.; Cpl. V, 1.
V, t. 8, de ad, et stup. — Decretal. Gregor. IX, 1. c. libr. V, 16; V 17, Cone.
Trid. Sess. XXIV, cap. 6, 8, de ref. matr. — Pii V, Const 'Horrendum
*
30,
Aug. 1568; Urban. VIII, Const. 'Magnum
*
20, lun. 1637, iunct. Bened. XIV,
De syn. dioec. 1. IX, cap. 6, n. 8. — Const. Rom. Pont, contra matrim, civile. —
Pii IX Const « Apost. Sedis,, (1).
Scriptores: Commentatores iur. Decret, in cit. t — S. Raymundus, Summa
1.11, t. 5, de raptor. — Zech 1. c. tit. 31, sq. de criminibus carnis; Devoti, I. c.
tit. 15, de delictis venereis; Vering 1. c. § 198; Muenchen 1. c. p. 429; Thesaurus
I. c. v. Adulterium, Bigamor. poenae, Concubinatus, Incestus, Raptus, Sacrileg.,
Sodomia, Sollicitantes, Stuprum; Ferraris 1. c. iisdem ferev.; Kraus, 1. c. v. Unzucht, Ehebruch, Sodomie, Entfuehrung; Kober 1. c. 772, 776, 590, 599, sq. 708,
117, sq. 706, sq.; Hinschius 1. c. tom. V, p. 169, sq. 157, 813, sq.; Schiappoli 1.
c. n. 260, sq.; Pertile, Storia dei diritto pen. p. 513, sq.; Hollweck 1. c. § 174, sq.

490. Cum ex delictis carnis partim ipsa exsistentia physica ho­
minum, immo ipsius generis humani periculo gravissimo exponatur,
partim pax et ordo familiarum et societatis publicaque morum ho­
nestas vehementer perturbetur (2), non solum quia peccata sunt contra
divinam legem, sed quia grave sociale nocumentum de se inducunt,
in censu delictorum merito reponenda sunt ut factum est in antiquis
canonibus, in iure Decretalium et in Codice, tametsi plerumque iam
puniantur in foro saeculari, sunt enim ex sua natura mixti fori.
Respiciuntur hoc loco gravia et externa peccata contra sextum
decalogi praeceptum aut cum aliis aut cum publico scandalo com­
missa. Quare non solum peccata interna, sed etiam externa et oc­
culta, quae ipsam personam non egrediuntur, in foro externo et con­
tentioso examinari et puniri non solent, sed foro poenitentiali relin­
quuntur (3); immo Ecclesia etiam alia delicta in hoc genere, si a lai(1) Dig. XLVIII, 5, ad leg. Iui. de adulteriis coerc.; Cod. IX, 9, ad 1. lui.
d. adulteriis et stupro 10, 11, 13. — Reg. pen. Greg. art. 168 sq.; Cod. crini.
Hal. art. 331 sq. ; Cod. crim. Germ. § 171 sq.
(2) S. Thomas, Sum. theol. 2, 2, q. 122, a. 6; q. 58 sq. q. 101 sq.
(3) Schmalzgr. h. t. n, 119, de mollitie; Schmitz, Die Busbuecher p. 503, de
occultis peccatis luxuriae.

cis fuerint admissa, indicibus saecularibus relinquit in foro externo pu­
nienda (4); et damnationis in foro saeculari rationem habet ut etiam
pro fidelium offensione satisfactionem exigat et exortum scandalum
pro viribus auferat.
Delicta communia carnis sunt : Fornicatio, stuprum, concubinatus,
lenocinium, raptus, incestus, sacrilegium carnale, adulterium, sodomia,
bestialitas. Quibus delictis in clericis speciali ratione accedit sollici­
tatio ad turpia in confessione. Item huc etiam revocari potest divul­
gatio librorum qui ex professo de obscoenis rebus agunt.

491. Notae historicae. Delicta carnis iam ipso iure naturali
et divino proscripta primis Ecclesiae temporibus inter tria delicta
capitalia recensebantur (5) et gravissimis subjiciebantur poenitentiis
publicis (6). Cuius antiquae severitatis in probatis libris poenitentialibus medio aevo recurrunt vestigia, quo tempore inter populos istos
barbaros delicta carnis multum erant divulgata (7). Quare Ecclesia
etiam in foro externo gravibus censuris et poenis vindicativis tum
in laicos tum praesertim in clericos animadvertit (S). Quae statuta
iuris antiqui saltem ex parte in Decretum Gratiani transierunt atque
in Decretales Gregorii IX: reliquae compilationes specialibus titulis
de istis delictis carent, cum iure antiquo et sanctionibus iuris parti­
cularis satis esset provisum (9). Postquam Concilium Tridentinum
praesertim in concubinarios novo rigore condemnationis sententiam
pronuntiavit (10), Pius V 1. c. auxit rigorem poenarum in delicta
contra naturam a clericis commissa (11) et Sixtus V speciali Const.
« Ad compescendam » 30 Oct. 1586, ut coerceret in Urbe varia camis
delicta, severissimas statuit poenas saltem ad salutarem terrorem Ro­
manis incutiendum multum aptas, sed iam pridem antiquatas. Urba(4) Zech I. c. § 417.
(5) Schmitz 1. c. p. 23; Hinschius 1. c. t. IV, p. 746, 699 sq.
(6) Cfr. c. 7, 8, 9. 10, 12, 13, 14, 30, 31, 69, 70, 71, Cone. Illiber. (a. 300306); c. 16,17, 20, Cone. Ancyr. (a. 314); c. 8,9,10, Cone. Neocaesar. (a.314-325).
(7) Schmitz 1. c. p. 20, et in ind. v. Unzucht.
(8) Cfr. c. 25, Apost. iunct. Hefele 1. c. tom. 1. p. 807; S. Basilius in ep.
ad Amphiloc. cap. 7, (Pitra 1. c. t. 1, p. 581); L. 1, (Constant. M.) Cod. Theod.
quorum appell. non recip. IX, 36; c. 30, Cone. Laodic. (a. 343-381) = c. 77,
Cone. Trull, (a. 692) = c. 28, D. 81 ; Kober L c. p. 598 sq.; Hinschius 1. c. tom.
V, p. 169 sq.
(9) Hinschius 1. c. p. 170 sq.
(10) Sess- XXIV, cap. 8, de ref. matr. Cfr. Hollweck § 231.
(11) Kober 1. c. p. 772.

nus VIII l.c. (12) polygamiae delictum ultra ordinarias novis subiecit
poenis, quae teste Benedicto XIV magis fuerunt ad terrorem incu­
tiendum ideoque brevi tempore post in praxi mitigatae et a disci­
plina vigente factae sunt alienae. Cum nomine matrimonii civilis
nova quaedam species concubinatus praesertim inde a revolutione
gallica in compluribus regionibus introduceretur, Ecclesia illico illud
condemnavit et partim iure particulari partim iure communi saltem
in certis casibus etiam speciales constituit poenas (13).
492. Delictum bigamiae (can 2356). Hoc delictum commit­
titur ab eo, qui, obstante coniugali vinculo, aliud matrimonium etsi
tantum civile, ut aiunt, attentaverit. Requiritur ad delictum, ut is qui
aliud attentat matrimonium sciat huic novo matrimonio obstare vin­
culum prioris: unde excluditur delictum: a) in eo qui priorem coniugem mortuum esse bona fide putat; b) in eo qui bona fide con­
trahit cum coniugato putans esse solutum, quo casu a solo coniugato deceptore delictum committitur.
Qui bona fide reputat suum matrimonium invalidum et ad aliud
matrimonium transit non expectata iudicis ecclesiastici sententia,
peccatum bigamiae non committit, sed in foro externo bigamus
praesumitur et ut talis puniri potest. Item qui obtinuit sui matrimonii
declarationem nullitatis, a qua appellandum non est, vel iuridicam
declarationem de morte prioris coniugis, non fit reus bigamiae, per
transitum ad novum matrimonium, tametsi sententia contra obiecti­
vam veritatem sit data: at mala fide accusans matrimonium vel mor­
tem prioris coniugis falso asserens, interno peccato bigamiae ad
aliud matrimonium transiens maculatur, et mala fide probata ut bi­
gamus puniri debet.
Bigamia est adulterium quoddam permanens et natura sua pu­
blicum gravissimum scandalum inducens, et apud coetum fidelium
infamans: ad'illud autem non requiritur ut secundum matrimonium
carnali copula fuerit consummatum.
Iure praecedenti bigamus fiebat irregularis; infamia iuris notatus
(cap. 4 X, de bigamis I, 21); excommunicandus, nisi excommuni­
catio ipso iure eum teneret ob connexionem cum haeresi; de facto erat
(12) Kober loc. pag. 797 sq.
(13) Wernz-Vidal tom. V, ΓDe matr. n. 595; De Srnet. De Spons, et Matr.
n. 461, 3°.

—r --r---?,.·»■

546

CAPUT XL1

crimen inducens suspitionem de haeresi; polygami habiti sunt publici peccatores a sacramentis, iuribus honorificis, benedictionibus Ec­
clesiae arcendi (14).
Iure Codicis. Poena statuta est infamia iuris lat. sent. Insuper,
si, spreta Ordinarii monitione, in illicito contubernio persistunt, sunt
excommunicandi vel personali interdicto plectendi (fer. sent.).

<*·

493. Scholion I. Iure civili omnium excultarum nationum ma­
trimonium est monogamum: C. It. a. 56, 104, 104; Gall. a. 147;
Austr. § 62; Germ. § 1309; Hisp. a. 101, iicet haud raro pluribus
locis Turearum polygamia toleratur, et ubi divortium vel matrimo­
nium civile viget, de facto saepius, alicubi saepissime, stante primo
coniugio, alterum contrahitur. - Consequenter etiam cosiderant bigamiam ut delictum C. crim. Gall. a. 340; Germ. § 171 ; Austr. § 206,
207; Ital. (a. 1930) a. 556, 557.
Scholion II. Ut apparet ex notis historicis, cum delicta carnis
ut plurimum sub nomine moechiae, criminis capitalis, comprehende­
rentur in Ecclesia primaeva, et severissimis poenis punirentur; deinde
cum ipsa distinctione in varias species, praesertim opera librorum
poenitentiariorum poenae mitigatae et per varios gradus distinctae
sunt. Cum autem medioaevales leges civiles eadem crimina durissime
punirent (Pertile, Storia del dir. pen. §198), ex logica consequentia
rarius iudices ecclesiastici in laicos poenis fori ecclesiastici animad­
vertere coeperunt, fere recipientes pro foro ecclesiastico infamiam
redundantem ex condemnatione facta in foro saeculari aut in contu­
maces procedendo per excommunicationem. At ob forum privilegiatum clericorum, in hos severius Ecclesia suis poenis animadvertebat,
excommunicatione, suspensione, privatione, depositione (cfr. Hollweck, 1. c. § 174-184).
Quare critérium Codicis praxi ipsa fuit praeformatum, ut in hisce
mixti fori delictis, quoad laicos respiceret damnationem fori saecu­
laris, quoad clericos severius procederet in infligendis suis poenis.
Enumerantur in Codice delicta sequentia etiam in foro saecu­
lari punita.
(14) Cfr. Zech 1. c. § 418; Muenchen 1. c. II, p. 436 sq.; Thesaurus v. Ma­
trimonium. Urbani VIII cit. const. Magnum, in qua continetur poena fustigationis,
perpetuae reclusionis in triremibus et traditio brachio saeculari facienda; quae,
teste Benedicto XIV (De syn. dioec. 1. IX, cap. 6, n. 8) « ad terrorem* potissimum
edita fuit et certe quoad poenas illas severiores iamdiu non vigebat.

494. I. Delictum carnale cum minoribus infra aetatem sexdecim annorum, sive intercedat copula sive non (15) (can. 2357, § 1).
Π. Stuprum hic non est sumendum sensu theologico (iniusta
virginis violatio) sed iuridico, quo sensu est violenta mulieris op­
pressio seu copula vi extorta, vi, inquam, physica aut vi morali per
coactionem ex gravi metu factam; cui aequiparatur oppressio ei
facta, quae ad resistendum impotens invenitur aliquo impedimento (16).
III. Sodomia seu actus libidinosus inter personas eiusdem
sexus(17) : quae a theologis distinguitur in perfectam et imperfectam.
IV. Incestus, licet theologice solet dici «concubitus inter per­
sonas consanguineas vel affines iure prohibitas a matrimonio inter
se contrahendo » ; in foro criminali saeculari solet considerari « com­
mercium carnale inter ascendentes et descendentes consanguineos
vel affines et inter fratrem et sororem », in sensu proinde restric­
tiori (18).
V. Lenocinium est seductio alicuius ut alterius libidini prae­
sto sit. Qua in re non omnes codices conveniunt in requisitis ad
(15) Hoc delictum una vel alia forma solent continere codices poenales fori
saecularis, et solet designari delictum corruptionis minorum, nec adest concordia
in designanda aetate v. gr. C. Gall. art. 331 (ibi ponitur aetas 13 ann.); Austr.
§128(ann. 14); Germ. § 182, 176 (ann. 16 si adf. copula, 14 si alius actus libid.);
Hal. (a. 1930) a. 519, 530 ubi plures fiunt distinctiones.
(16) Cit. C. Ital. a. 519; Gall. a. 332; Austr. § 125-127; Germ. a. 176-179. De diversa notione stupri cfr. cap. 1, 2, X, De adult, et stupro V, 16. — Privatio
petendi debiti in coniuge incestuoso, per Codicem fuit suppressa.
(17) Cfr. de hoc delicto carnis contra naturam: Gen. XIX, 6; Levit. X, 13,
Rom. 1, 22, 27, c. 11 (S. Aug.), c. 12 (S. Ambr.), c. 13, 14 (S. Aug.), C. XXI q. 7;
c. 15, 16 Cone. Ancyr. (a. 314) iunct. Hefele, Conciliengesch. t. 1, p. 225 sq.; c. 3,
C. Tolet XVI (a. 693); c. 34, C. Paris, (a. 821); Leo IX in C. Remensi i. f. (a. 1049);
Alex. III in c. 11 C. Later. III (a. 1179) = Cap. 4, X, de excess, priv. V, 31;
Schmalzgr. h. t. n. 112; Kober I. c. p. 76S sq.; Hollweck 1. c. § 182; Pertile I. c.
p. 535 sq. de severissimis fori saecularis poenis in sodornitas. — In Cod. Germ.
§ 173 et in Austr. § 131, 510 fuit retenta sodomia ut crimen specificum; in aliis
ut plurimum est delictum generale obscoenitatis publice patratae. In foro eccles.
ipso facto sodomita per notorietatem iuris vel facti incurrebat iuris infamiam et
inde irregularitatem. Thesaurus v. Sodomia; Hollweck § 78 not. 5. Praeterea donec
condignam satisfactionem dedisset a communione fidelium erat excludendus (cap.
4, X,°de excess, praei.); Schmalzgr. h. t. n. 113 sq. Porro in laico coniugato, ex
dei. sodomiae, pars innocens non secus atque in adulterio divortium facere potuit
Schmalzgrueber IV, 19 n. 103. — Bestialitas sive sodomia ratione generis iisdem
poenis fuit subiecta. Kober 1- c. p. 773; Hollweck § 183.
(18) Cfr. C. cr. Germ. § 173; Austr. § 131, 510; Ital. (a. 1930) a, 564 si
exoriatur publicum scandalum.

delictum constituendum, dum aliqui requirunt consuetudinem, alii
scopum lucri vel auctoritatis abusum (19).
Haec quinque delicta merito habentur ab Ecclesia ut delicta in
opinione fidelium infamantia. Quare si de his laicus legitime damna­
tus fuit, pro foro ecclesiastico punitur a) poena infamiae lat. sent.;
b) insuper puniri potest aliis poenis fer. sent., quas Ordinarius in­
fligendas judicaverit.
VI. Publicum adulterium et publicus concubinatus (can.
2357, § 2), est etiam delictum natura sua inducens grave scandalum
contra bonos mores et publicam honestatem etiam naturalem; unde
et ad Ecclesiam et ad Statum pertinet punitio pro tutela praedictae
publicae honestatis. Canon videtur requirere talem notorietatem ut
inde scandalum exoriatur.
A Conc. Tridentino sess. XXIV, cap. 8 de ref. matr. excommu­
nicatione fer. sent, concubinatus erat coercendus i. e. tali modo poe­
naliter erat procedendum, ut efficaci modo obtineretur recessus a
concubinatu. - Adulteri vero, praeter reparationem damnorum, quae
potest dici poena civilis, etiam stricta poena potuerunt puniri, ex­
communicatione non exclusa (20).
ture Codicis. Laici publici adulteri vel concubini sunt coram
Ecclesia publici peccatores, tametsi poenas fori civilis forte evadant.
Quodsi ob talia delicta vel ob aliud delictum quodvis contra sextum
decalogi praeceptum legitime damnati fuerint, excluduntur ab actibus
legitimis ecclesiasticis (poena fer. sent.), donec signa vere resipiscen­
tiae dederint (can. 2357, § 2).

495. Severior clericorum punitio, quorum delicta in hac
materia gravius scandalum inducunt; insuper de se seu de iure
Ecclesiae subsunt etiam in his delictis exclusivae competentiae ec­
clesiastici fori : aliter autem respiciuntur in clericis minoribus aliter
in maioribus.
.
|
a) < Clerici in minoribus ordinibus constituti, rei alicuius delicti
(19) Cfr. C. Germ. § 180, 181; Austr. § 182; Gall. a. 334-335; Ital. (a. 1930)
a. 531 sq.
(20) Abrogata praxi detrusionis adulteri in monasterium (cap. 19, X, de conv.
coniug. 111, 32), ex praxi iamdiu recepta in foro externo potius a iudicibus sae­
cularibus castigandi erant adulteri. Schmalzgr. h. t. n. 71 ; Zech 1. c. § 417;
Hollweck § 177, not. 3. — In iure criminali hodierno magis cavetur de adulterio
uxoris, quam de marito, et certe in marito poenae non solent applicari. Cfr. C.
Gall. a. 336-339; Germ. § 172; Austr. § 502; Ital. (a. 1930) a. 559-561.

contra sextum decalogi praeceptum pro gravitate culpae puniantur
etiam dimissione a statu clericali, si delicti adiuncta id suadeant,
praeter poenas contra laicos statutas can. 2357, si his locus sit».
b) Clerici in sacris sive saeculares sive religiosi concubinarii,
monitione inutiliter praemissa, cogantur ab illicito contubernio rece­
dere et scandalum reparare suspensione a divinis, privatione fructuum
officii, beneficii, dignitatis ». Modus servandus in processu contra
ipsos exhibetur (can. 2176-2181).
c) Idem maiores clerici : « Si delictum admiserint contra sex­
tum cum minoribus infra aetatem 16 annorum, vel adulterium, stu­
prum, bestialitatem, sodomiam, lenocinium, incestum cum consan­
guineis vel affinibus in primo gradu exercuerint, suspendantur, infames
declarentur, quolibet officio, beneficio, dignitate, munere, si quod
habeant, priventur, et in casibus gravioribus deponantur
.*
d) lidem maiores clerici: «Si aliter contra sextum delique­
rint, congruis poenis secundum casus gravitatem coerceantur, non
excepta officii vel beneficii privatione, maxime si curam animarum
gerant ».
Illud autem notandum venit, quod relate ad clericos, concubi­
natus, licet in sensu proprio sit consuetudo commercii carnalis so­
luti cum soluta, quae domi aut extra domum loco uxoris detineatur,
ampliorem habet significationem et extenditur, nedum ad coniunctionem cum coniugata, sed etiam ad illicitam familiaritatem et
conversationem, praesertim cum muliere suspecta, quae secum ha­
beatur vel frequentetur. Cfr. can. 133 et canones cit. de modo ad­
ministrativo procedendi contra praesumptos concubinarios.
Scholion. Matrimonium sic dictum civile. Catholici, qui ad
formam ecclesiasticam celebrationis ad valorem matrimonii tenentur,
si neglecto matrimonio canonico ac solis adimpletis civilibus formalitatibus maritaliter vivunt in communi contubernio, tractandi sunt
ut publici concubinarii (21); sunt infames infamia facti utpote pu(21) Ad communem quidem concubinatum certe sufficit condictum inter
virum et mulierem, quo inter se expresse vel tacite convenerint de illo habituali
contubernio ad commercium carnale perinde ac habetur inter maritum et uxorem
nec in eo includitur consensus quidam matrimonialis nec maritalis affectio, qualis
solet dari in his, qui se coniungunt vinculo civili ; at haec circumstantia non impe­
dit quominus matrimonium invalidum, cui publica lege canonica non agnoscitur
nequidem species matrimonii, sit tractandum tamquam concubinatus, a quo in sua
essentia non differt cum maritalis affectio etiam in vulgari concubinatu dari possit.
Ceterum haec exterius non apparet et in foro externo et publico perinde est nolle

blici peccatores; qua tales excludendi sunt ab actibus legitimis eccle­
siasticis (c. 2294, 2 iunct. 2357, § 2), sunt privandi sepultura eccle­
siastica ad normam can. 1240, § 1, n. 6.

CAPUT XLII

De crimine falsi et collusionis
Fontes: Decret. Grat. c. 3, D. 19, c. 7, D. 50; c. 97, § 4, C. 1, q. 1; c, 16,
C. III, q. 9; c. 7, C. V, q. 6; c. 33, C. XII, q. 2. - Compl. I, 1. V, t. 16, d. crim. f.;
t. 18, de collusione; Cpl. 11, 1. V, t. 9, de falsariis; Cpl. Ill, I. V, t. 11, de falsariis;
Cpl. IV, 1. V, t. 8, de crim. f. — Decret. Gregor. IX, lit. V, tit. 20, de crim. fais.,
tit. 22, de collusione deteg.; Extravg. Ioann. XXII, tit. 10, de crim. f.; Extravg.
com. 1. V, t. 6, de crim. f. — Lib. Sept. 1. V, t. 10, de falsis et falsum exponentib.,
t. 14, de monetar. tonsor. — Pii IX, Const. · Apost. Sedis » (1).
Scriptores: Comment, iur. Decret, in cit. tit. (2) — S. Raymundus, Summa
I. I, t. 10, de mendacio. — Zech, De iud. eccl. sect. 11, tit. 30, de crimine falsi;
Vering I. c. § 199. — Muenchen 1. c. p. 531: De Luca 1. c. n. 284 sq.; Thesaurus
I. c. v. Falsum, cap. 1 sq.; Ferraris 1. c. v. Falsum. — Kober 1. c. p. 606, 720,
746 sq., 753 sq.; Hinschius 1. c. tom. V, p. 199 sq., 845 sq. ; Schiappoli 1. c
n. 358 sq.; Hollweck 1. c. § 197 sq.; Pertile, Storia dei diritto pen. p. 547 sq. Chelodi n. 87 sq. et alii Codicis Comment.

§ 1. De crimine falsi
I.

Notio, divisio, historia crimiminis falsi

496. Notio et divisio. Crimen falsi universim spectatum de­
finiri potest (3): Dolosa veritatis immutatio (4) in damnum seu frau­
dem (5) alterius facta. Quare ad constituendum crimen falsi tria requimatrimonium assumpto tantum contubernio, quam ad tale contubernium velle
illum modum coniunctionis, quem quis scit non esse matrimonium et matrimonii
non habere nisi nomen «matrimonium, ut aiunt, civile», ita passim Codicis canones.
(1) Dig. XLVHI, 10, de lege Cornelia de falsis ; Cod. IX, 22, ad. leg. Cornei,
de fais.; Dig. XL, 16, de collus, det.; Cod. VII, 20, de coll, det.; Regol. pen.
Greg. art. 101, 153 sq., 208 sq.; Cod. crim. Ital. art. 453 sq.; Germ. §§ 146 sq.,
164 sq., 262 sq.; Hisp. art. 280 sq.; Ferrini, Diritto pen. rom. n. 322 sq.
(2) Cfr. ex Theol. S. Thomas 1. c. 2, 2, q. 122, art. 6, q. 109, 110; Lehmkuhl
I. c. tom. I, n. 1175 sq.
(3) Schmalzgr. h. t. n. 2, 3.
(4) Cfr. c. 3 (S. Aug.) C. ΧΧΠ, q. 2; Novel. 73 pr.
(5) Schmalzgr. h. t. n. 4 sq.

runtur sci. veritatis immutatio, dolus, damnum alterius. Quodsi
unum ex istis tribus elementis desit, potest exsistere falsum (6); at
crimen falsi sensu stricto non habetur. — Est autem delictum con­
tra fidem publicam.
Crimen falsi cum tot diversis modis committi possit, illius di­
visio haud raro fit potius secundum practicam quandam enumera­
tionem legibus conformem, quam secundum ordinem vere logicum.
Etenim legislatores potissimum certas species criminis falsi eiusque
logicam divisionem minus curarunt (7). Nihilominus veteres canonistae apte distinguunt crimina falsi : I. Ratione obiecti, in persona­
lia et realia; illa committuntur circa personas v. g. mutatione no­
minis, haec circa res. II. Ratione modi, in falsa dicto, scripto, facto,
usu, commissa. — Ill. Ratione negotii, in iudicialia et extraiudicialia, quatenus crimen falsi in iudicio aut extra illud patratur (8).
Atque ex diversis illis formis, quibus crimen falsi committitur, non
paucae proprium quoddam specificumque nomen consecutae sunt
veluti periurium, concussio, praevaricatio. Aliquando etiam accidere
potest, ut falsum concurrat cum alio delicto, sed ipsius praecipuum
elementum non constituat v. g. in homicidio proditorio.

497. Notae historicae. Crimen falsi, quod ipsa lege divina
naturali et positiva est proscriptum, inde a primis saeculis quoad
omnes suas species nequaquam legibus poenalibus ecclesiae reperitur damnatum poenisque canonicis castigatum. Sane falsi accusa­
tores falsique testes in iudicio iam primis saeculis in Conciliis su­
bjiciuntur poenis canonicis (9) atque mox etiam in falsificatores
chartarum, praesertim si fuerint clerici, severae commemorantur
sanctiones poenales (10). Verumtamen de delicto falsae monetae
{b) Cfr. pr. Inst de oblig., IV, 5; Zallinger h. t. § 233; Schmalzgr. h. t.
n. 11; Berner, Strafrecht p. 473 sq., ubi de generica notione criminis falsi suo
modo philosophatur et Muenchen 1. e. n. 532 sq. difficultatem proponendi defini­
tionem genericam aptamque divisionem huius delicti exaggerat.
(7) Berner, Strafrecht p. 472.
(8) Schmalzgr. h. t. n. 12; Zallinger 1. c.; Muenchen I. c.
(9) Cfr. c. 73, 74, 75, Cone, llliber. (a. 300-306); c. 14, Cone. Arelat. (a. 314);
c. 24, Cone. Arei. II (a. 443-452).
(10) Cfr. c. 50, Cone. Agath. (a. 506); c. 8; Cone. Aurel. III (a. 538). Qui
rigor sequentibus saeculis non est emollitus, ut patet ex decreto Gratiani (v. g.
c. 4 [Greg. 11] C. V, q. 6) et ex decretalibus Gregorii IX, cap. 1, 2, X, de calumn.
V, 2; Hinschius 1. c. p. 201 sq.
(11) In Cone. Later. I (a. 1123) c. 15, prima vice istud delictum in fontibus

et iniusta immutatione ponderis vel mensurae et monetae (12), mer­
cium vendicationi expositarum adulteratio, terminorum remotio, sup­
positio partus, in antiquissimis fontibus speciales et expressae leges
criminales non inveniuntur (13). Longe frequentius tempore medii aevi
occurrunt leges ecclesiasticae contra falsificatores documentorum ec­
clesiasticorum et imprimis Litterarum Sedis Apostolicae (14), neque
desunt sanctiones poenales in falsificationes documentorum saecu­
larium (15). Quae leges in ipsam collectionem authenticam Gregorii
IX, et ex parte etiam in Bullam Coenae sunt translatae atque no­
stra quoque aetate Pius IX, in Const. “Apost. Sedis,, in falsifica­
tores Litterarum Apostolicarum severas censuras retinuit.
Collusio, quae in altera rubrica Decretal, commemoratur, esi
species quaedam falsi iudicialis et pariter antiquissimis temporibus
in illam specialis poena canonica non reperitur statuta. At iam Gre­
gor. M. a. 593, (cap. 1, X, de collus, det.) in istud delictum ani­
madvertit neque Gratianus (c. 8, C. 11, q. 3.) collusionem silentio
praeterit; singulari vero rigore ab Alexandro 111, (a. 1159-1181) cap.
3, X, eod. tit. procedendum fuit in clericos colludentes in materia
beneficiali, quem secutus est Gregorius IX, (cap. 4, X, eod.) in per­
mittenda nova accusatione vel inquisitione, si de collusione obten­
ta fuisset absolutio. Qua in re usque ad nostram aetatem maxime
curandum fuit iudici ecclesiastico, ut ipse in causis matrimonialibus
collusionem coniugum detegat. Cfr. Bened. XIV Const. * Nimiam
*
licentiam
18 Maii 1743, contra pacta non appellandi in causis nullitatis matrimonii. Negari vero non potest, secundum disciplinam
recentiorem propter institutionem defensoris vinculi matrimonialis et
promotoris fiscalis et introductionem procedurae iudicialis potius per
accusationem privatorum, periculum collusionis partium litigantium
in foro ecclesiastico multum esse imminutum .
ecclesiasticis commemoratur et punitur. Cfr. quoque c. 97, § 4 (S. Aug.) C. I, q. 1;
cap. 18 (Innoc. III, a. 1199), X, de iureiur. (II, 24); Clem. V (a. 1308) et Ioann.
XXII (a. 1322) in cap. unie. tit. 10, de crim. f. in Extravg. Ioann. ΧΧΠ; Kober\. c·
p. 753 sq.; Schiappoli 1. c. n. 362 sq., 366 sq.
(12) Cfr. Cone. Paris, (a. 829) 1. 1, c. 51 ; cap. 2, X, de emp., Ill, 17.
(13) Cfr. Kraus 1. c. v. Falschmuenzerei; Schmitz, D. Busbuecher Busdiscipl.
p. 629. 829; Hinschius 1. c. p. 2 II sq.
(14) Cone. Tribur. (a. 895) in c. 3, II, 19; cap. 2 (Luc. Ill, a. 1181-1185),
cap. 4 (Innoc. Ill, a. 1198), X, h. t; cfr. quoque reliqua cap. h. t. X.
(15) Cap. 3, X, h. t. (Urb. Ill, a. 1185-1187), de falsificatione sigilli regis;
Hinschius 1. c. p. 200.

II. De diversis delictis falsi eorumque poenis

498. a) « *Dicto quamvis multiplici ratione veritas immutari
possit, tamen neque leges ecclesiasticae neque leges civiles quod­
libet mendacium poenis subiiciunt (16). Maxime vero etiam in foro
ecclesiastico fuit castigatum illud falsum tamquam verum crimen,
quod testes (17) in iudicio patrant per falsas attestationes scienter
et dolose prolatas atque adeo forte iuramento firmatas (18).
Huiusmodi testis ex iure antiquo incurrebat poenam infa­
miae (19) atque si clericus esset deponendus erat (20). Porro
criminis falsi in iudicio reus habebatur advocatus, qui dolose cau­
sam sui clientis prodit·, qui, praeter reparationem damni per se de­
bitam, poenis quoque arbitrariis, in foro ecclesiastico tamen receptis
fuit puniendus (21). Quodsi ipse iudex. ecclesiasticus praemio aut
gratia aut odio ductus in gravamen partis falsam pronuntiasset sen­
tentiam, ultra litis aestimationem a poenis arbitrariis non erat im­
munis (22).
Iure Codicis ex can. 1733, 1766, 1794, 1666; d) Testis illegiti­
me recusans respondere in iudicio vel mendax repertus, puniendus
est remotione ab actibus legitimis ecclesiasticis; b) si testis mendax
sit iuratus, interdicto personali laicus, suspensione clericus est pu­
niendus (can. 1743, § 3).
b) Testis inobediens seu non comparens ad citationem, vel
renuens respondere, iurare vel attestationi subscribere, potest con­
gruis poenis puniri et insuper mulctari pro rata damni, quod ex
eius inobedientia partibus obvenerit (can. 1766, § 2).
c) Periti, qui ad veritatis et iustitiae leges peritiam non exe(16) Zech 1. c. § 393 sq.
(17) Cfr. Schmalzgr. h. t. n. 13 sq., ubi tres modos delicti committendi refert.
(18) Cap. 1, X, h. t; c. 7, C. ΧΧΠ, q. 5; Muenchen p. 540; cfr. Pertile 1. c.
p. 560 sq.
(19) Cfr. c. 9, C. III, q. 5 = cap. Pseudo-Isid. iunct. Thesaurus 1. c. cap. 1;
Schmalzgr. h. t. n. 17.
(20) Cfr. c. 7, D. 50 (ex Cone. Agath. a. 506) iunct. Schmalzgr. 1. c.; Kober
I. c. p. 606, 700, 720.
(21) Schmalzgr. h. t. n. 22.
(22) Schiappoli 1. c. n. 375 sq. ubi hoc delictum vocat delictum corruptionis,
quae potest esse activa et passiva. Textus cap. 1 de sent. V, 11, in Sext. a Schmalzgr.
h. t. n. 24, Santi h. t. n. 2 aliisque allegatus ad instar aliorum canonum ab iisdem
scriptoribus 1. c. citatorum ex sese vi probandi caret et propter silentium Pii IX
Const. «Ap. *
Sedis antiquatus est.

gerint, falsum affirmando aut verum occultando, puniendi sunt ul
dictum est sub a) (can. 1794).
d) Advocati et Procuratores qui litem emerint vel pacti fuerint
de immodico emolumento aut de parte vindicata rei litigiosae, pu­
niendi sunt. Huc autem potius pertinet proditio proprii officii ob
dona et pollicitationes: ob quod delictum puniendi sunt ad normam
can. 1666.
è) Partim scripto partim facto crimen falsi committitur: l°)a
fabricatoribus vel falsariis litterarum, decretorum vel rescriptorum
Sedis Apostolicae, et iis qui fabricatis vel falsatis scienter utuntur. Ille
documentum fabricatur, qui documentum numquam legitime edi­
tum confingit; falsat qui in documento vere edito et authentico
substantiale aliquit addit, detrahit vel mutat. Dolus habetur in animo
decipiendi sive in propriam utilitatem sive in alterius praeiudicium.
Delictum habetur perfectum, tametsi finis decipiendi obtentus non
fuerit, eo quod falsitas tempestive detecta est.
Poena: a) excommunicatio speciali modo reservata lat. sent.
b) pro clericis aliae quoque poenae arbitrariae, quae per­
tingere possunt usque ad privationem officii, beneficii, dignitatis,
muneris.
c) pro religiosis, privatio officiorum, vocis activae et passivae,
praeter poenas propriarum constitutionum (can. 2360) (23).
2° Rei subreptionis vel obreptionis commissae in precibus ad
impetrandum rescriptum a Sede Apostolica vel a loci Ordinario (24).
Poena est indeterminata arbitrio Ordinarii.
3° Fabricatores et falsarii litterarum vel actorum ecclesiasti­
corum sive publicorum sive privatorum, et iisdem scienter utentes.
Publica acta erunt v. gr. acta episcopalia, paroecialia, libri
baptismorum, matrimoniorum, excerpta ex iisdem ex officio tradenda,
tabulae fundationum et similia publicum bonum respicentia. Privata
erunt v. gr. testamentum, instrumentum contractus, debiti, solu­
tionis etc.
Poena est indeterminata (can. 2362), salvo praescripto can. 2406.
(23) Praecesserat Const. Ap. Sedis (l, 9; III, 3); hanc Bullae Coenae. De
falsificatoribus aliorum documentorum cfr. Schmalzgr. h. t. n. 25 sq.; Thesaurus
1. c. cap. 5; Muenchen 1. c. p. 541 sq.; Hinschius 1. c. t. V, p. 200;
Gasparri,
K
De sacr. ordin. n. 740.
(24) Quando rescriptum ob subreptionem vel obreptionem sunt invalida
docent cc. 12, 45 1054.

Scholion. « Facto » falsarii, qui alicui alienum partum, suppo­
nunt (25), pondera et mensuras publice probata corrumpunt (26),
merces adulteratas tamquam genuinas vendunt, terminos agrorum
dolose movent (27); maxime vero, qui nummos ex materia falsa
scienter cudunt aut studiose expendunt nunc puniuntur in saeculari
foro. Ecclesia falsarios monetae ex iure antiquo excommunicavit (28),
praeterea pauperibus lucrum iniuste perceptum erogare iussit et si
ipsorum facultates ad hoc non sufficerent prudenti iudicis arbitrio
alia poena plecti debebant; porro haberi debebant ut perpetuo in­
fames; clerici insuper beneficiis privandi erant et ad beneficia reci­
pienda inhabiles reddendi (29).
§ 2. De collusione

499. Collusio (30), aliqua ratione reduci potest ad crimen
falsi. - Collusio praesertim est latens et fraudulenta conventio inter
actorem et reum (31).
Dividitur collusio in praevaricationem et in tergiversationem.
Illa consistit in tacito et fraudulento subsidio, quod accusator
praestat accusato, ut accusatus falsa sententia absolutionis obtenta
poenam evitet et iudicium publicum reddat illusorium. Altera habe­
tur, si accusator ob eundem finem in universum ab accusatione
desistit (32).
(25) Cap. 9 X, de poenit. V, 38; Schiappoli1. c. n. 367; Pertile 1.c. p. 567.
(26) Cap. 2 X, de empt. Ill, 17; Schiappoli 1. c. n. 367; Hinschius 1. c. t.
V, p. 201 847; Muenchen 1. c. II, p. 549; Pertile 1. c. p. 552 sq.
(27) Schmalzgr. h. t. n. 45 sq.; Pertile 1. c. p. 558 sq.
(28) Cfr. c. 15 Cone. Later. I (a. 1123).
(29) Caput unie. h. t. V, 6 in Extravg. com.; Pius V, Urbanus VIII et
Benedict. XIV novas poenas a se in delictum nummarium statutas ad universam
Ecclesiam non extenderunt. Cfr. Thesaurus, v. Monetam; Kober 1. c. p. 755 sq.;
Muenchen 1. c. II, p. 546 sq.
(30) Cfr. Dig. et Cod. 1. c. de collus, deteg.; Regol. pen. Greg. art. 207;
Cod. crim. Germ. § 356; Cod. crim. Hal. art. 380 sq.; Berner 1. c. p. 530 sq.
(31) Schmalzgr. h. t. n. 1 3; Hollweck I. c. § 203 ubi not. 1 ex Santi
comprehendit in delicto advocatos seu patronos causae, quos omittunt Reiffenstuel et Schmalzgr. qui I. c. notat advocatum colludentem cum altera parte im­
proprie collusorem dici et allegat L. 1 § 1 D. de praevar. «ceterum advocatus
non proprie praevaricator dicitur».
(32) L. 1 pr. § 1 D. ad S. C. Turpili. (XLVI11 16); L. 1 D. de praevar.
(XLVI1. 15); Berner I. c.; Schiappoli 1. c. n. 372. sq.

Collusio locum habere potest turn inter clericos tum inter
laicos (33), inter partes principales et inter advocatos vel procura­
tores (34) partium principalium, tam in causis spiritualibus mereque
ecclesiasticis quam in causis temporalibus et profanis, in causis
criminalibus atque etiam in causis litigiosis sive contentiosis, ubi
intercedit praeiudicium tertii vel simul agitur de bono communi v.
g. in causis matrimonialibus de nullitate (35) vinculi; secus dicen­
dum si solum commodum privatum exsistit causa litigii, de quo
transactio et concordia partium litigantium admittitur et consequenter
delictum collusionis excluditur. Denique in materia beneficiali illa
specialis existit collusio, qua clericus beneficiatus super beneficio
a se possesso litem fingit aut sibi moveri patitur, ut actori probans,
quod sibi ius in beneficium competat, in illo succedat et possessor,
dum vivit, beneficium retineat, sed actori solvat pensionem (36).
Si collusio facta esset circa beneficium ecclesiasticum, uterque
clericus, postquam legitimo iudicio de crimine convictus fuisset be­
neficio privandus (37) fuit.
Quodsi accusator in iudicio ab accusatione desistat, iudex ex
officio debuit inquirere, utrum iuste, an ob praemium sive pecu­
niam acceptam id factum sit: si prius obtineat, iudici ecclesiastico
acquiescendum est; si alterum contingat, colludentibus partibus pro
qualitate delicti poena arbitraria fuit imponenda et in reum denuo
inquiri et procedi potuit, ne crimina maneant impunita (38).
Iure codicis etiam punitioni obnoxiam esse praevaricationem
vel tergiversationem non solum partium, sed etiam procuratorum
et advocatorum (can. 1666) et aliorum qui partem habent in iudi­
cio: quoad advocatos et procuratores patet ex canone mox citato;
quoad alios qui tribunal constituunt aut eidem opem ferant, inde
patet quod ab iis exigitur iusiurandum de officio rite et fidelitur
implendo; violatio autem iurisiurandi punienda est ad normam can.
2323 et can. 1622 § 2 iurisiurandi in iudicio violatio dicitur gra­
vissimum delictum poenis obnoxium.
(33) Schmalzgr h. t. n. 4.
(34) Cfr. L. 1 pr. § 1 D. de praev.; Schmalzgr. h. t. n. 3; Muenchen J. c.
p. 538.
(35) Bened. XIV. cit. Const. « Nimiam licentiam».
(36) Cap. 3 X. h. t.
(37) Cap. 3. X. h. t.; Schmalzgr. h. t. n. 6.
(38) Cap. 1. 2. X. h.

§ 3. Falsa accusatio seu calumniosa denuntiatio
500. < Si quis per se ipsum, vel per alios confessarium de solli­
citationis crimine apud Superiorem falso denuntiaverit, ipso facto
incurrit in excommunicationem speciali modo Sedi Apostolicae reser­
vatam, a qua nequit ullo in casu absolvi, nisi falsam denuntiatio­
nem formaliter retractaverit, et damna, si qua inde secuta sint, pro
viribus reparaverit, imposita insuper gravi et diuturna poenitentia ».
Falsa haec accusatio, quam ut delictum accurate circumscripsit
Benedict. XIV const. « Sacramentum poenitentiae » 1 lan. 1741 est
calumnia gravissima, quae atrocissimas sequelas innocenti sacerdoti
in delicatissimo ipsius officio afferre potest. In cit. Constitutione
effectum est peccatum ratione sui reservatum Sedi Apostolicae,
non absolvendum nisi facta retractione. A Codice, retenta reservatione peccati ratione sui, addita est censura speciali modo
reservata, ita ut, si forte censura ob aliquam circumstantiam
incursa non fuerit, manet adhuc peccatum ad normam can. 894.
Ad incurrendam poenam requiritur dolus, qui deficit in eo, qui
sive ex ignorantia sive ex errore sollicitationem apprehenderit ubi
nulla erat. Requiritur denuntiatio iuridica, qualem fideles ex lege
ecclesiastica facere tenentur i. e. apud Ordinarium vel apud S. Offi­
cium personaliter vel per scripturam subsignatam. Cum anonymae
denuntiationis nulla ratio haberi debeat, talis denuntiatio ad poenam
incurrendam non sufficeret. Nihil tamen refert, num quis falso de­
nuntiet se aut alium fuisse sollicitatum, num quis ipse denuntiet,
an alium ad denuntiandum inducat modo suasio aut mandatum
alteri datum fuerit efficax. Quare is quoque reus est, qui falsum
rumorem sciens spargit, cum intentione et praevisione, ut ab aliquo
ad Superiorem deferatur. At nihil quoque interest, utrum iudex
procedat necne contra confessarium.
Ita autem est reservata censura, ut eius absolutio non sit im­
pertienda neque in casu urgentiore neque in mortis periculo, nisi
calumniosa denuntiatio formaliter retractata fuerit, damna pro posse
fuerint reparata et gravi ac diuturna poenitentia fuerit imposita.

De delictis in administratione et susceptione
sacramentorum
§ 1. Quattuor priora delicta
501. Delicta hoc loco enumerata, praesertim, non unice, re­
spiciunt sacros ministros, quorum est sacramenta administrare, licet
sacr. matrimonii ministri sint ipsi nupturientes. Cum autem respiciantur delicta etiam in susceptione sacramentorum admissa, dici
potest sub hac Codicis rubrica (Tit. XVI) respici delicta partim com­
munia clericis et laicis, partim clericorum peculiaria.
De sacramentorum administratione can. 731, § 1 edicit: <Cum
omnia sacramenta novae legis, a Christo Domino instituta, sint
praecipua sanctificationis et salutis media, summa in iis opportune
riteque administrandis ac suscipiendis diligentia et reverentia adhi­
benda est ». Quae gravissima lex etiam in foro externo sanctionem
habet. Hinc primo loco puniuntur quattuor delicta: d) sacramenta
administrare incapacibus vel indignis; b) confirmare sine facultate;
c) confessiones audire aut absolvere sine iurisdictione; d) complicis
absolutio.
a) Ministratio sacr. incapaci vel indigno. Minister qui
ausus fuerit sacramenta illis administrare, qui iure sive divino sive
ecclesiastico eadem recipere prohibentur. - Ab incapacibus recipi­
untur invalide, ab indignis illicite; utrisque sacramenta deneganda,
et qui sciens volens (ausus fuerit) illis ministrat, delicto maculatur.
Omnium incapaces sunt, qui mondum baptisma receperunt; baptismi
et aliorum, hi quibus deest positiva intentio saltem habitualis, ex­
ceptis infantibus, a quibus citra positivam intentionem valide reci­
pitur baptismus, confirmatio, eucharistia, ordo ; tria sacramenta,
quae characterem imprimunt invalide ministrantur iis qui ea iam
receperunt,
Illicite ministrantur: 1°) omnibus indignis i. e. iis qui
pro diversis sacramentis, aut gratia carent (sacr. vivorum) aut saltem attriti non sunt (sacr. mortuorum): sed de defectu dispositionis

in foro externo constare debet; 2°) haereticis, schismaticis etiam
bona fide errantibus (1), excommunicatis, personaliter interdictis;
3°) extra mortis periculum, baptismus filiis infidelium, haereticorum,
schismaticorum, invitis eorum parentibus, item illis qui post adep­
tum usum rationis in amentiam inciderunt, nisi morientibus aut si
ante amentiam baptismi recipiendi desiderium aliquod ostenderint;
4°) ordo irregularibus aut impeditis.
In hac re attendenda quoque praescriptio can. 855, § 2, qua,
licet indignus a sacra communione repellatur, nihilominus occultum
peccatorem qui publice petat, non debet minister a sacramento re­
pellere, si id sine scandalo fieri nequeat. Quod autem de eucha­
ristia dicitur, cum proportione et attenta cuiusque sacramenti na­
tura, pro aliis quoque sacramentis valet. Qua in re consulendi quo­
que sunt theologiae moralis doctores. Cfr. v. gr. Lehmkuhl torn. 11,
n. 38 sq.; Noldin 111, n. 36 sq.
Poena est suspensio ad Ordinarii arbitrium et aliae quae gravi­
tati culpae proportionatae videantur fer. sent.; firmis specialibus
poenis pro aliquo delicto huius generis constitutis (2).
b) Confirmatio sine facultate. Delictum committitur a
presbytero, qui ausus fuerit sine facultate confirmationem ministrare
aut acceptae facultatis limites praetergredi. Quae facultas presbytero
aut datur a iure aut a Rom. Pontifice et solet dari limitata quoad
locum, tempus vel personas. Ut plurimum limitationes respicere so­
lent valorem ; quod vero attinet ad delictum et poenas, nihil inter­
est utrum limitationes valorem vel solam afficiant liceitatem (cfr.
can. 782).
Poena: 1°) in eum qui facultatem usurpat, suspensio generalis
fer. sent.; 2°) in eum qui limites facultatis fuerit praetergressus,
facultatis privatio lat. sent.
c) Ministratio poenitentiae sine iurisdictione. Delictum
committitur: 1°) a sacerdote (3) qui praesumpserit sacramentales con­
fessiones audire sine necessaria iurisdictione; 2°) ab eo, qui prae­
ditus iurisdictione praesumpserit a peccatis reservatis absolvere.
Ad primum delictum satis est audire sacram en tali ter, quin ne­
cessaria sit absolutio ; sacramentaliter autem audiuntur peccata, cum
ea poenitens exponit in ordine ad obtinendam absolutionem, quod
(1) Cfr. can. 731.
(2) De poenis iuris praecedentis cfr. Hollweck § 281.
(3) De delicto non sacerdotis cavet, can. 2322.

A ;

etiam ex circumstantiis infertur. In casu jurisdictionis positivae du­
biae seu quod in idem recidit positivae probabilis, praesumptio
deest; non usurpatur jurisdictio et exsulat delictum. At delictum
committi videtur ab eo, qui iurisdictione certo caret, si absolvit
sine necessitate in errore communi, in quo iurisdictionem supplet
Ecclesia, sed in favorem fidelium, non ipsius sacerdotis (4).
Ad alterum delictum, nihil interest quo iure sint reservata, com­
muni aut dioecesano, aut quo modo ratione sui aut ratione censurae (5).
Poena: in primo delicto poena est suspensio a divinis lat. sent.;
in altero, suspensio ab audiendis confessionibus pariter lat. sent.
d) Complicis absolutio. Delictum committit cabsolvens vel
fingens absolvere complicem in peccato turpi» (can. 2367). Complex
hic ille est qui cum sacerdote, ante vel post eius ordinationem pec­
cavit contra sextum, mas vel femina, agens vel patiens, culpa certa,
utrinque gravi interne et externe manifestata.
Relate ad complicem in peccato turpi ius (can. 884) aufert a
sacerdote iurisdictionem extra mortis periculum ; in ipso mortis pe­
riculo, licet iurisdictionem non auferat (quae datur omnibus), pro­
hibetur sacerdos complex eam in complicem exercere, nisi aut de­
sit sacerdos etiam non approbatus aut advocari nequeat sine scan­
dalo vel infamia sive moribundi sive sacerdotis, aut incoepta con­
fessione alius superveniat, aut poenitens in mortis periculo con­
stitutus alii confiteri recuset. Delictum ergo habetur in attentando
absolutionem invalidam usurpando iurisdictionem qua destitutitur,
aut in exercitio jurisdictionis prohibito : quae ablatio vel prohibitio
iurisdictionis habet finem gravissimum impediendi ne sacramentum
divinitus destinatum ad salvandas animas, fiat instrumentum ad eas
illaqueandas et retinendas in societate propriae turpitudinis. Agitur
autem de complice turpe peccatum ut materiam necessariam confitente.
Delictum committit et poenam incurrit: 1°) qui absolvit seu
potius attentat absolvere, cum iurisdictione careat. Ex natura rei
(4) Ita cum aliis Ferreres, Instit. II, n. 1168; Creusen, Epist. III, n. 569;
Chelodi, n. 89; Cappello, De cens. n. 542. Notandum autem est plecti delictum
audiendi confessionis sine iurisdictione, qua profecto caret in ilio actu confessarius de quo agitur in casu. Aliter tenent saltem ut probabile Vermeersch, Epito­
me II, n. 157 et Theol. mor. III, 494; De Meester, Com. iur. can. Ill, η. 1870;
Matth. a Coronata IV, p. 511.
|
(5) Chelodi I. c.; Cappello I. c. n. 544; Matth. a Coronata 1. c. Aliter
Vermeersch-Creusen, Epitome III, n. 569, ob rationes pure verbales, quibus so­
lide probabilitas consistere non potest, cui adhaeret De Meester.

excusat inadvertentia; deinde ignorantia non crassa (6), dubium de
persona cui impertienda est absolutio, modo non sit dubium con­
fictum; necessitas se prodendi in particulari casu, quo dum pecca­
vit ut sacerdos agnitus non fuit.
2°) Qui fingit absolvere, sive absolutionis formulam omittens,
sive eam contraria intentione pronuntians, sive eam corrumpens
aut alia verba pronuntians aut signum aliquod faciens, unde poe­
nitens credere se debeat absolutum seu erronee putare se vere
absolvi.
3°) Qui absolvit aut fingit absolvere complicem ipsum peccatum
tacentem, non sua sponte sed ab ipso confessario inductum aut
directe i. e. iussu, consilio, suasione, aut indirecte n. gr. docendo
peccatum non esse accusandum quia iam sibi cognitum vel non
grave.
4°) Inter indirecte inducendes adnumerandus etiam est confessarius, qui sive intra sive extra confessionem sacramentalem, alicui
persuaserit in turpibus inter se patrandis aut nullum aut certe non
grave inesse peccatum eumque consequenter, de aliis tantum sibi
postea confitentem sacramentaliter absolvit vel fingit absolvere. S.
0. 16 Nov. 1934 (A. A. S. vol. XXVI, p. 634). Decisio data facto
verbo cum SSmo.
Poena: excommunicatio reservata specialissimo modo lat. sent,
(can. 2367). - Quam sanctionem extendi ad universam Ecclesiam
Latinam et Orientalem decrevit S. O. 21 Iui. 1934 (A. A. S. XXVI 550).
Ante Benedictum XIV valida et, suppositis debitis dispositio­
nibus, licita habebatur absolutio. Fuit Benedictus XIV, qui sua
Const. «Sacramentum poenitentiae
*
1 lun. 1741 (7), cui alias duas
constitutiones adiunxit «Apostolici muneris
*
et «Inter praeteritos
*,
sustulit iurisdictionem confessario et induxit per adnexam poenam
hoc delictum : quam poenam retinuit const. Pii IX Apost. Sedis (I,
10) et plures S. Poenit. et S. O. declarationes sustulerunt interpre­
tationes quibus, perseverante damno animarum, quaerebatur eludi
poena. Quibus declarationibus ultimo accessit, quae relata est sub
n. 4°. - Cfr. Hollweck I. c. § 274.
(6) Dum in textu ^Sacramentum *
Poenit. Benedicti XIV adhibebatur for­
mula praesumentes absolvere, verbum praesumentes disparuit in Const. Apost.
Sed. et in Codice; inde patet, qua ratione applicandus can. 2229.
(7) Constitutio allegatur in Append. Documentum V.

§ 2. Violatio sigilli confessionis sacramentalis (can. 2360)
Fontes: Cone. Later. IV, cap. 21; Decret. Gregor. IX tit. de poenit. V, 33;
S. C. P. F. 14 lan. 1S06, 29 Febr. 1836 in Collect, n. 937, 939; Clementis VIII
Decret. 26 Mail 1593; S. O. 18 Nov. 1682, 9 Iui. 1915; alii fontes cit. in not. histor.
Scriptores: Commentatores in tit. Decretal, v. Reiffenstuel, Schmalzgr., Bûllerini-Palmieri t. V, n. 591 sq. et generatim moralistae v. gr. D’Annibale, Summ.
Ill, 357 sq.; Lehmkuhl 11, n. 455 sq.; Ferreres, Theol. mor. II, n. 752 sq.; Noldin
III, n. 407 sq. Comment Codicis.

I. Notio, divisio, historia violationis sigilli confessionis
502. Notio et divisio. Delictum, de quo agitur, est dolosa
laesio obligationis iure divino naturali et positivo impositae et lege
ecclesiastica confirmatae non revelandi peccata, quorum notitia habe­
tur ex sola confessione sacramentali, nisi hoc poenitens ipse conce­
dat (8). — Quae notio amplianda est quoad comprehensionem, ut,
saltem ex lege ecclesiastica, comprehendat omnia in vera confessione
sacramentali, etiam sine absolutione ratione confessionis audita vel
ex confessione cognita, quatenus eorum manifestatio cedat in gra­
vamen poenitentis aut in odium sacramenti.
Violatio sigilli confessionis sacramentalis est aut directa aut in­
directa. Illa consistit in expressa revelatione materiae sub solo si­
gillo confessionis sacramentalis cognitae cum manifestatione personae
poenitentis etiamsi manifestatio uni dumtaxat personae fiat. Altera vero
habetur si quis vi cognitionis ex sola confessione sacramentali haustae
aliquid dicit vel facit, aut non dicit vel non facit, ex quo periculum
oriatur, ne peccatum poenitentis ex sola confessione sacramentali
cognitum aliis innotescat aut saltem poenitenti vel ipsius complici­
bus gravamen procuretur (9).
Directa violatio est delictum gravissimum contra religionem et
contra iustitiam: ad poenam incurrendam requiritur plena imputabilitas {praesumpserit). — Indirecta etiam contineri potest in imprudenti
usu notitiae ex confessione acceptae.
(8) Schmalzgr. h. t. n. 59 sq.; Lehmkuhl I. c. t. II, n. 465; Hollweck I. c.
§ 276, not. 1 ; Ballerini-Palmieri I. c. n. 591 ; Dolhagaray, Diet, de Théol. cath.,
tom. III, coi. 960, 961.
(9) Lehmkuhl 1. c.; D’Annibale 1. c. n. 362.

503. Notae historicae. Primis saeculis religionis Christianae
canones non reperiuntur, quibus laesio sigilli poenis canonicis subiiciatur. At postquam iam S. Leo I (c. 89 D. I. de poenit.) declaravit
secretum servandum esse de peccatis cognitis ex occulta confessione,
prima vice c. 20 Cone. Dovin. in Armenia (a. 527-531) sacerdotes vio­
lantes sigillum confessionis anathemate plectuntur. Cfr. quoque Denzinger, Ritus Orient. 101 (10). Eadem obligatio religiose servandi
secretum confessionis sacerdotibus inculcatur in Cone. Duciensi
(a. 874) aliisque Conciliis provincialibus velut c. 8 Cone. Rothomag.
(a. 1074). Gratianus autem ante c. 2 D. VI de poenit. (cap. incert.)
poenam depositionis commemorat, quae statuta sit sacerdoti violanti
sigillum confessionis (11). Denique Cone. Lateran. IV (a. 1215) cap.
21 = cap. 12 X de poenit. V, 38, praeeunte Cone. Diocleens. in Dal­
matia (a. 1199) c. IV in delictum laesi sigilli per sacerdotem com­
missum severissimas decrevit poenas. Quae poenae cit. cap. 12 X
de poenit. a Conciliis provincialibus (12) repetitae atque in praxim
deductae continebant sanctiones criminales ex disciplina Ecclesiae
usque ad Codicem vigentes, salva moderatione poenae detrusionis
perpetuae in monasterium (13). Censura vero lat. sent, a Codice
adiecta fuit.

11. De vi et ambitu violationis sigilli confessionis sacramentalis
504. 1. Sublecta huius delicti sunt: a) quoad violationem directam solus confessarius, cui poenitens in confessione sacramentali
peccata sua detexit; b) quoad violationem indirectam principaliter
est quoquo solus confessarius ; c) secundario modo et per accidens
de hoc delicto tenentur alii omnes ad quos notitia confessionis quo­
vis modo sive immediate sive mediate, iuste vel iniuste pervenit, si
obligationem sigilli sibi impositam laedunt, v. gr., interpres, Superior,
theologus, qui casu audivit vel ex inadvertentia aut malitia confes(10) Schmitz 1. c. p. 392, 428 sq.
(11) «Si hoc fecerit, deponatur et omnibus diebus vitae suae ignominiosus
peregrinando pergat». Quae poena, utpote in dedecus ordinis sacerdotalis ver­
gens, postea in poenam perpetuae reclusionis fuit mutata. Cone. Later. IV, 1. c.
(12) Cfr. c. 4 Cone. Trevir. (a. 1227); c. 13 Cone. Mogunt. (a. 1233).
(13) Thesaurus 1. c. v. Confession, cap. 4, η. 3; Hinschius 1. c. t. IV, p. 126 sq.,
ubi vera falsis miscet.

sarii excepit. Quae obligatio quoad has alias personas non eodem
gradu delicti et sanctionis poenalis urgetur (14).
II. Obiectum dolosae et prohibitae revelationis sunt omnia pec­
cata confessa, et quae ad peccatorum explicationem spectant, insu­
per quidquid in confessione a poenitente manifestatum est, cuius
revelatio cedit in odium sacramenti vel in gravamen poenitentis (15).
III. Subiecta, quibuscum omnis communicatio notitiae sigillo
confessionis munitae est interdicta, non solum sunt tertiae personae,
scientia materiae sigillo confessionis tectae plane destitutae, sed etiam
illae, quibus res in confessione manifestatae satis notae sunt velut
complici vel alteri confessario poenitentis, immo vel ipse poenitens
extra confessionem, nisi is confessario sponte et expresse licentiam
dederit (16).
III.

De poenis violationis sigilli confessionis sacramentelle

505. lure praecedenti. Sacerdos, qui peccatum ex sola con­
fessione sacramentali cognitum tertiae personae a poenitente distinc­
tae praesumptuose revelasset, per sententiam ferendam affligendus
erat poena depositionis a sacerdotali officio. Poena autem perpetuae
detrusionis in arctum monasterium, ex iure Decretalium depositioni
addenda, quae iam saeculis elapsis in poenam carceris perpetui vel
similis castigationis fuit mutata, propter leges civiles haud raro po­
testatem ecclesiasticam ab infligendis poenis temporalibus iniuste
prohibentes, de facto saepe exsecutioni mandari non amplius potuit
eiusque locum occupabat (voluntaria) quaedam relegatio in domum
clericorum demeritorum vel monasterium strictioris disciplinae (17).
Si violator sigilli non esset sacerdos confessarius, sed alius qui­
dam clericus vel laicus qui peccatum ex confessione sacramentali
(14) Schmalzgr. h. t. n. 63, 64, 65, 80; D’Annibale I. c. n. 361. Quare Hin­
schius 1. c. p. 129 res manifeste discernendas confundit et pro more non pauco­
rum iuristarum falso philosophatur de obligatione ethica et iuridica.
(15) Schmalzgr. h. t. n. 66 sq.; D’Annibale 1. c. n. 360.
(16) Schmalzgr. h. t. n. 66 sq.; D’Annibale n. 361; at Hinschius l.c. p. 131
una cum Muenchen 1. c. p. 690 de ista licentia poenitentis satis confuse disputant
(17) Cap. 12, X, de poenit.. V, 38; Schmalzgr. h. t. n. 79; Hinschius 1. c.
t. IV, p. 132 sq.; Cfr. Hollweck I. c. § 276, not. 12, 13, ubi contra communem
doctrinam, quae tenuit nullam poenam incurri ipso facto, asserit violatores sigilli
esse infames ex c. 2, D. 6, de Poenit. Aliter Schmalzgr. 1. c.; Dolhagaray 1. c.
coi. 974, ubi inter poenas in Regulares arbitrio Superioris infligendas praesertim
indicantur ieiunia aliaeque poenitentiae.

cognitum revelasset, aut non peccatum, sed alius defectus in con­
fessione detectus in gravamen poenitentis publicaretur, aut peccatum
quidem manifestaretur at ipsi poenitenti, non tertiae personae, aut
revelatio praesumptuosa non esset, ordinariae poenae violationis
sigilli sacramentalis in iure statutae non erant applicandae, at extra­
ordinariae pro qualitate delicti prudenti arbitrio iudicis ecclesiastici
decerni (18) debebant.
Iure Codicis. Directa violatio punitur excomunicatione specia­
lissimo modo reservata lat. sent. - Indirecta poenis sollicitationis
fer. sent. Facta a non confessario salutari poena indeterminata.
IV. De procedura iudiciali in causis

violationis sigilli confessionis sacramentalis

506. Solus iudex ecclesiasticus, non saecularis, in cognoscendis
et puniendis delictis laesione sigilli confessionis cacramentalis com­
missis est vere et proprie competens. Etenim huiusmodi causae ipsa
sua naturra sunt mere spirituales et ecclesiasticae ideoque tribuna­
libus saecularibus plane subductae (19). Quibus in causis iudicium
primae instantiae spectat ad Ordinarium, cui reus ex titulo legitimae
competentiae subiectus est, non ad Inquisitorem, nisi forte laesio
qualificata sigilli sacramentalis haeresim vel saltem haeresis suspi­
cionem habeat admixtam. Quo in casu etiam Inquisitor ad cogno­
scendam et definiendam causam fractionis sigilli fit competens (20).
Iudex ecclesiasticus contra reum violationis sigilli sacramentalis
sine dubio legitime procedit, si poenitens, cuius peccatum revelatum
est, licentiam concedit; at huiusmodi licentia absolute et simpliciter
ad proceduram iudicialem inchoandam necessaria esse non videtur;
secus post mortem poenitentis in sacrilegum sigilli violatorem inqui­
sitio iudicialis et coercitio canonica non iam locum habere possent.
Porro in ipsa procedura iudiciali, nisi reus delictum suum confitea­
tur, accusatori vel denuntianti incumbit onus probandi. Quae pro(18) Schmalzgr. h. t. n. 80.
(19) Schmalzgr. h. t. n. 81; Hinschius 1. c. tom. IV, p. 133 sq., ubi p. 135
ex legibus quibusdam civilibus non potest deduci «obligatio denuntiandi» etiam
certa delicta ex sola confessione cognita. Cfr. Hollweck I. c. § 277, not. 2, ubi
theoriae Hinschius merito contradicit; Dolhagaray 1. c., ubi repressions per aucto­
ritatem civilem duo facta allegantur, quin constet, utrum ecclesiasticum iudicium
rigores brachii saecularis praecesserit.
(20) Schmalzgr. h. t. n. 82; Bangen I. c. p. 107, 5,

batio ob delicti naturam et enormitatem etiam per testes singulares
fieri potest, et ad condemnationem poenasque infligendas sufficit,
dummodo eae concurrant circumstantiae, ut ex omnibus illis testi­
moniis singularibus plena certitudo de delicto habeatur, et reus suis
exceptionibus vim probandi attestationum sibi oppositarum elidere non
valeat (21).

§ 3. De sollicitatione ad turpia
in confessione sacramentali (can. 2308)

L Notio, divisio, historia sollicitationis ad turpia
507. Notio et divisio. Delictum sollicitationis hoc titulo in­
telligitur provocatio ad turpia facta a sacerdote tamquam a confes­
sorio (22).
Sollicitatio ad crimina, quamvis etiam in administratione aliorum
sacramentorum, v. g., baptismatis fieri possit, tamen sollicitatio ad
peccata maxime per confessarium in sacramento poenitentiae facta
est summopere odiosa; praeterea Ecclesia singulari severitate ob
speciale periculum prosequitur sollicitationem ad delicta carnis sive
ad turpia in confessione sacramentali. Huiusmodi sollicitatio ad turpia
multiplici ratione fieri potest sive per verba, nutus, tractatus, scri­
pturas, tactus, facta, pro se vel pro alio etc.
Notae historicae. Gravissimi illius delicti in antiqua Ec­
clesia vestigia non reperiuntur, neque canones poenales exsistunt.
At crescente clericorum perversitate, capitul. 8 Cone. Trevir. (a. 1227)
sacerdotes sollicitantes in confessione feminas ad turpia, poena de­
positionis et excommunicationis plectuntur (23). Deinde inter Rom.
Pontifices prima vice Pius IV, Const. « Cum sicut » 16 Apr. 1561,
ad Inquisitorem generalem Hispaniae legem contra sacerdotes solli­
citantes promulgavit. Quae Constitutio pro sola Hispania lata, a Gre­
gorio XV Const. « Universi > 30 Aug. 1622, est confirmata et am­
pliata (praesertim per introductionem severissimi mandati de obli­
gatione denuntiandi sollicitantes confessarios) et ad universam Ec­
clesiam extensa. Inde ab hoc tempore non paucae prodierunt decla­
rationes, quibus Romani Pontifices laxas doctrinas de sollicitatione
(21) Schmalzgr. h. t. n. 83 sq.
(22) D’Annibale I. c. P. III, n. 365 sq.; Lega I. c. tom. IV, n. 7 sq.; Hollweck
1. c. § 272.
(23) Kober, Die Deposition p. 778 sq.

atque officio denuntiandi delinquentes proscripserunt (24). Qua in
re celeberrima est Benedicti XIV Const. « Sacramentum poenitentiae >
1 lun. 1741 ; in illa enim R. Pontifex, confirmata et ampliata cit. Const.
Gregori XV, quamplurima dubia resolvit et authentice interpretatus
est. Quae Constitutio Benedicti XIV, continet disciplinam etiam nunc
vigentem quae recentioribus Instructionibus S. C. Inq. et S. C. de
Prop. F. denuo inculcata e accuratius in praxim deducta est (25).
Cfr. can. 904, 2368.

II. De vi et ambitu sollicitationis ad turpia
508. Omnes et singuli sacerdotes (26), qui aliquem poenitentem,
quaecumque persona illa sit (27), vel in actu sacramentalis confes­
sionis vel ante vel immediate post confessionem vel occasione aut
praetextu confessionis (28) vel etiam extra occasionem confessionis
in confessionali sive in alio loco ad confessiones audiendas desti­
nato aut electo cum simulatione audiendi ibidem confessionem (29),
ad inhonesta et turpia (30) sollicitare vel provocare sive verbis sive
signis sive nutibus sive tactu sive per scripturam aut tunc aut
post legendam tentant, aut cum eis illicitos et inhonestos sermones
vel tractatus temerario ausu habent (31), et in aliquo ex his huius­
modi nefariis excessibus culpabiles reperiuntur, delictum sollicitatio­
nis ad turpia committunt condignis poenis coercendum.

III. De poenis sollicitationis ad turpia
509. /ure praecedenti. I. Ex Gregorii XV, Const. « Universi do­
minici gregis » iudices ecclesiastici sacerdotibus, quos in aliquo ex
(24) Alex. VII, 24 Sept 1665, prop. 6, 7; Denzinger-Bannwart, Enchirid.
η. 1106 sq.
(25) Instr. S. C. Inq. 20 Febr. 1867, 20 Iui. 1890; S. C. de P. F. 25 Iui. 18S3
in Collect. S. C. de P. F. (1· ed.) n. 942 sq.; Instr. S. C. Inquis. 6 Aug. 1897 in
cit. Collect. *(2 ed.) t. II, n. 1977.
(26) Bened. XIV, Const. 'Sacram. *
poenit. § 1.
(27) Instr. S. C. Inq. 20 Febr. 1867, § 1 'Sive mares sive feminae
.*
(28) Gregor. XV, Const, cit. 'Etiam confessione non *
secuta ; Hollweck I. c.
not. 5.
(29) S. C. Inq. 11 Febr. 1661; S. C. Inq. 25 Nov. 1874; Hollweck 1. c. not. 6.
(30) Greg. XV I. c. «Sive inter se sive cum aliis quomodolibet perpetranda»;
Bened. XIV 1. c. § 2 «Aut sollicitatio a confessario non pro seipso, sed pro alia
persona peracta fuerit».
(31) Noldin, Theol. mon III, n. 373 sq.

illis excessibus sollicitationis ad turpia in confessione sacramentali
culpabiles repererunt, pro criminum qualitate et circumstantiis, suspen­
sionis ab exsecutione ordinis, privationis beneficiorum, dignitatum el
officiorum quorumcumque ac perpetuae inhabilitatis ad illa necnon
vocis activae et passivae, si regulares fuerint, [exsilii, damnationis ad
triremes et carcerem etiam in perpetuum] absque ulla spe gratiae,
aliasque poenas decernere, eos quoque si pro delicti enormitate gra­
viores poenas meruerint, debita praecedente degradatione, curiae sae­
culari puniendos tradere tenentur.
Ex his poenis etiam illae, quae non iam a foro ecclesiastico
sunt alienee, tantum ferendae sententiae fuerunt. Id quod valet de
ipsa inhabilitate ad sacrosanctum missae sacrificium celebrandum in
decreto Benedicti XIV, 5 Aug. 1745, praescripta (32). Speciatim vero
S. C. Inquis, in Instr. 20 Febr. § 12, subiungebat: «Abstinendum
tamen erit ab infligenda degradatione et traditione brachio saeculari.
Id nimirum a Gregorio XV statutum fuit; ceterum ad terrorem po­
tius impositum haberi debet, quam ut exsecutioni mandetur » (33).
Qui nullis omnino super hoc crimine praeventi denuntiatio­
nibus sponte crimen confiterentur, aut qui denuntiationibus in forma
iudiciaria factis iam praeventi, sed nondum citati, sponte sese com­
petenti iudici ecclesiastico sisterent, aut qui sponte quidem apparentes
veritatem non integram, sed diminutam confessi essent, sane primi
secundum modum praescriptum § 13 cit. Instr. S. C.· Inquis. 25 Febr.
1867 tractandi erant, reliquae duae species delinquentium beneficio
impunitatis non gaudebant, verumtamen mitius puniri solebant.
II. Négligentes sive culpabiliter omittentes denuntiare infra men­
sem confessarios sive sacerdotes, a quibus sollicitati fuerint ad turpia
in quibuslibet casibus expressis a Gregor. XV Const. « *Universi
30 Aug. 1622, et Bened. XIV Const. « Sacramentum poenitentiae * (34)
ipso facto incurrebant excommunicationem nemini reservatam etiam
ex Pii IX Const. « Apost. Sedis » n. 37.
III. Quicunque autem innoxios sacerdotes apud ecclesiasticos
iudices falso sollicitationis ad turpia insimulassent vel per se ipsos
innocentes confessarios calumniando vel sceleste procurando, ut id
ab aliis fieret, in poenam delicti a quocumque sacerdote quovis pri(32) S. C. Inq. 18 Mart. 1863, S. C. Inq. 20 Febr. 1867, § 12. Cfr. Hollweck
1. c. not 10.
(33) Bened. XIV, De synod, dioec. 1. IX, c. 6, n. 7.
(34) Hilarius a Sexten 1. c. p. 232 sq.

vilegio, auctoritate et dignitate munito praeterquam a Romano Pon­
tifice, nisi in fine vitae et excepto mortis articulo, spe absolutionis,
quae Romano Pontifici reservata erat, perpetuo carere debuerunt
(35). Cfr. Bened. XIV Const. « Sacram, poenit. » § 3; S. C. Inq.
27 lun. 1866.
Iure Codicis. In Codice iuris praecedentis poenae ita reten­
tae sunt: 1. Sacerdos sollicitans his poenis fer. sent, obnoxius est:
suspendendus a celebratione Missae et ab audiendis sacramentalibus
confessionibus vel etiam pro delicti gravitate inhabilis ad ipsas exci­
piendas declarandus est ; privandus omnibus beneficiis, dignitatibus,
voce activa et passiva, et inhabilis ad ea omnia declarandus, et in
casibus gravioribus degradationi quoque est subiiciendus.
II. « Fidelis qui scienter omiserit eum, a quo sollicitatus fuerit intra
mensem denuntiare contra praescriptum can. 904, incurrit in excommu­
nicationem lat. sent, nemini reservatam, non absolvendus nisi post­
quam obligationi satisfecerit aut se satisfacturum serio promiserit >.

IV. De procedure îudiciali in causis sollicitationis ad turpia
510. 1. Cognitio iudicialis de huiusmodi sollicitatione ad turpia
spectat ad solum forum ecclesiasticum, in quo omnes locorum Ordi­
narii aeque ac Inquisitores (ob suspicionem de haeresi) deputantur
indices ad inquirendum et procedendum et condignis poenis animad­
vertendum contra sollicitantes ad turpia in confessione, quamvis ab
ordinaria iurisdictione quomodolibet exemptos (36). A quibus Ordi­
nariis denuntiationes acceptae S. O. sunt communicandae.
11. Procedura vero iudicialis in foro ecclesiastico inchoanda est
a denuntiatione sacerdotis sollicitantis per personam sollicitatam in
forma canonica facta. Quae denuntiatio nequaquam prudenti arbitrio
personae sollicitatae est relicta, sed sub culpa gravi et denegata abso­
lutione sacramentali servato tempore et modo a iure statuto, abso­
lute et generaliter est praescripta (37) (can, 904, 2368, § 2).
(35) Bucceroni 1. c. p. 101 sq., Comment, de cas. reserv. n. 5.
(36) Gregor. XV Const. « *
Universi 30 Aug. 1622; Instr. S. C. I. 20 Febr.
1867; Instr. S. C. Inq. 20 lui. 1890; Bangen I. c. p. 110 sq.; Lega 1. c. n. 539 ub1
notat, Episcopum semper iudicialiter procedere debere, nec unquam ex informata
conscientia ob sollicitationem suspendere posse.
(37) Gregor. XV, 1. c. § 8; cit. instr. S. C. Inq. a. 1867, § 1; Bened. XIV
Const. * Sacram. *
poenit. § 2, De synod, dioec. lib. VI, cap. 11, n. 4 sq.; D'An~

lli. Postquam denuntiatio in forma canonica accepta est, com­
petens iudex ecclesiasticus iuxta modum praescriptum in Instructione
(9 lun. 1922) diligenter examinet necesse est, num denuntiatio facta
sufficiens suppeditet fundamentum, ut ad instruendum processum
contra sacerdotem denuntiatum iuste procedi possit. Cui quaestioni
praeiudiciali si affirmative respondendum sit, tum in praeviis cau­
telis, tum in formali examine accusati et testium, tum in ferenda
sententia poenisque infligendis, cit. Instr. S. C. Inq. accurate est
servanda (38).
Antequam contra denuntiatum procedatur, perspectum exploratumque iudici esse debeat, quod mulieres vel viri denuntiantes sint
boni nominis, neque ad accusandum vel inimicitia vel alio humano
affectu adducti fuerint Norma pro adhibendis et interrogandis testi­
bus in ipsa cit. Instr, traditur. Haberi semper debent testimonia duo­
rum, qui, quantum fieri potest, sint personae ecclesiasticae, quibus
tum denuntiatus tum singuli denuntiantes sint bene noti; quodsi
fieri potest, sint iidem duo qui omnes supradictos cognoscant. Sin­
guli testes depositiones sub iuramento faciunt et obstringuntur se­
creto S. Offici (39).
Quodsi confessarius directe ad S. Poenitentiariam recurrerit, non
raro conceditur ut ipse solus extra confessionem denuntiationem
poenitentis excipiat, qui praemisso iuramento, quaestionibus in folio
delegationis indicatis respondeat. Quae concessio praesertim fit cum
poenitens ob maximam repugnantiam vel impossibilitatem moralem
aliisque iustis de causis adduci vix potest ut apud Episcopum aliumve
delegatum denuntiationem perficiat.

511. Delictum simoniae in sacramentis (can. 2371). Com­
mitti potest in sacramentis ministrandis seu conferendis et in sa­
nibale 1. c. P. III, n. 368, 369; Bucceroni 1. c. p. 6 sq. Requiritur specialis Epi­
scopi delegatio ad recipiendam iudicialiter denuntiationem. S. Offic. 6 Aug. 1897
n. 6. At idem S. Offic. 20 Mart. 1901 induisit ut Vic. Gen. Episcopi absentis vel
impediti confessariis hanc facultatem delegare possit.
(38) Praxis S. Ofiicii quando directe causa sollicitationis ad ipsum defertur,
proponitur a Lega 1. c. n. 543 a quo vel Episcopus ad iudicandum delegatur vel
sententia lata Episcopo committitur exsequenda, qui eo in casu servat formam
descriptam a Colomiatti, Codex tom. V, p. 744. Quae praxis paulo immutata fuit.
(39) Cfr. Lega 1. c. n. 542. De secreto strictissime servando sapienter monet
Cone. plen. Amer. Lat. n. 991.

cramentis recipiendis. Consistit autem simonia in illa traditione, da­
tione seu commutatione, qua pro pretio temporali datur res aut
intrinsece spiritualis velut sacramenta, ecclesiastica jurisdictio, indul­
gentiae etc. vel res temporalis ita spirituali adnexa ut aut sine spi­
rituali esse non potest velut beneficium aut cum spirituali unum
constituit velut consecratio in venditione calicis, si consecratio etiam
partiale obiectum contractus constituat exigendo maius pretium
propter consecrationem. Atque haec est simonia iuris divini. Si
autem temporalia cum temporalibus, spiritualia cum spiritualibus,
temporalia spirituali adnexa cum temporalibus spirituali adnexis
commutantur, tradendo unum pro alio, fit ea quae dicitur simonia
iuris ecclesiastici, pro casu quo talis commutatio sit prohibita ob
periculum irreverentiae erga res spirituales: tunc autem prohibitio
fit ex hoc motive, cum id legislator in lege exprimit sive expres­
sis verbis sive aequivalentibus v. gr. dum dicit prohiberi aliquid
sub reatu aut sub poenis simoniae.
Canones praeliminares tit. III De rebus agunt de simonia in
genere, in quo genere tam peccatum quam delictum comprehendi
potest. Non omnia autem peccata etiam externa, in quibus malitia
simoniae adsit, vera delicta sunt, sed ea dumtaxat in quae ius com­
minatur poenam saltem indeterminatam, perinde ac accidit in aliis
materiis. Quare ea principia unde deducitur peccatum simoniae ad­
missum esse (v. gr. si quis unice vellet celebrare missam propter
stipendium) non illico transferenda sunt ad delictum simoniae. Por­
ro simoniae delictum duplicem personam supponit, est delictum
quod complicem postulat; et quatenus externum est importat con­
tractum, pactum seu conventionem aliquam inter dantem et accipi­
entem. Quae tamen conventio (pactum late sumptum) non est ne­
cessarium ut sit expressa et formalis, sed satis est ut sit pactum
tacitum et implicitum, si datio et acceptio talibus circumstantiis est
facta, ut animus simoniacus externe colligatur; talis enim est naturae
hujusmodi delictum, ut datio unius pro alio plerumque dolose quae­
ratur obtegi seu occultari (simonia palliata). — Similiter in hac ma­
teria temporale quod datur pro spirituali intelligitur in sensu lato,
non sola pecunia, sed etiam servitia, gratia, favor, intercessio alicuius
potentis, quibus aliquid commodum temporale procuratur: est illud
triplex munus quod dictum est munus a manu, ab obsequio, a lin­
gua, prout has loqutiones doctores explicarunt.

In pluribus committi potest simonia, atque aliqua delicta simoniae quibus peculiaris poena adnexa est iam in praecedentibus sunt
exposita, de aliis postea mentio fiet (40).
Hic reatus simoniae consideratur in ordinantibus per simoniam
et in simoniace ordinatis; in ministrantibus quodcumque aliud sa­
cramentum et in simoniace recipientibus. Delictum debere esse con­
summatum, non mere attentatum, constat ex generali principio can.
2228. Porro ipse can. 2371 exigit ut ordo collatus sit et receptus,
idemque de aliis sacramentis, ideoque etiam compensationis saltem
obligatio debet esse suscepta et acceptata, seu quod in idem reci­
dit debet esse simonia realis (41). Simoniae delictum potest verificari inter ministrum promoventem et tertium non promovendum;
sicut etiam inter recipientem sacramentum et tertium illud non mi­
nistrantem, quamvis hoc alterum rarius.
Poena: a) Omnes sub hoc delicto comprehensi, non excep­
tis iis qui episcopali dignitate sunt aucti, sunt suspecti de haeresi,
ad normam can. 2315 tractandi.
b) Clerici insuper incurrunt suspensionem Sedi Apostolicae re­
servatam lat. sent. — qua in suspensione Episcopi non comprehen­
duntur, licet cum aliis sive clericis sive laicis declarentur de haeresi suspecti.

512. Illegitima ordinatio ex parte Episcopi ordinantis.
Cum clericorum ordinatio summum in Ecclesia habeat interesse so­
ciale, propterea quod introductio in sanctuarium eorum qui ab ipso
essent repellendi plerumque in grave detrimentum animarum redun­
det, nonnullae leges ordinantes et ordinandos respicientes sanctione
(40) De historica evolutione delicti simoniae eiusque punitionis cfr. WernzVidal, tom. IV, n. 8. In particulari de simoniacae ordinationis punitione iam
habetur lex Cone. Chalcedonensis — c. 8, C. 1, q. 1, ubi in ordinantem consti­
tuta fuerat depositio. Successit Paulus II (a. 1462) = cap. 2 De simon. V, 1 in
Extrav. comm. etiam novis censuris delictum puniens, et Cone. Trident, sess.
XXI cap. 1 de ref. contra exigentiam taxae pro ordinatione vel dimissoriis.
(41) Matth. a Coronata I. c. IV, n. 2153 et II n. 716; Caviglioli, De cen.
suris n. 148. Pighi, n. 134; Cerato n. 121. Aliter Chelodi, Jus poenale n. 104;
Cappello, De censuris n. 510. - In ordine ad delictum et poenam non videtur
incurri ab eo, qui emolumenta exigit ultra taxam lege vel consuetudine reco­
gnitam, quidquid sit de peccato saltem iniustitiae. Matth. a Coronata 1. c. V n.
2153, cfr. quoque Cappello 1. c. n. 511, ubi multas facit distinctiones, in fine
concedens in odiosis retineri posse mitiorem sententiam.

poenali muniuntur. Delicta autem can. 2370, 2373 circa ordinantes
enumerata speciali declaratione non indigent:
1. Consecratio Episcopi sine apostolico mandato. Epi­
scoporum consecratio est reservata Rom. Pontifici (can. 953); ut
ergo ab alio fieri possit necessarium est mandatum apostolicum,
nec sufficit quod is qui consecrandus est rite fuerit nominatus et
renuntiatus; a fortiori multo gravius delictum committeretur con­
secrando Episcopum intrusum. Huius delicti rei sunt: 1°) Episco­
pus consecrans; 2°) Episcopi assistentes, vel presbyteri assistentes
loco Episcoporum; 3°) is qui consecrationem recipit.
Poena: in omnes enumeratos fertur suspensio prorsus gene­
ralis lat. sent, ad arbitrium Sedis Apostolicae (42) (can. 2370).
II. Ordinatio alieni subditi sine Ordinarii proprii litteris di­
missoriis (cfr. can. 955). Quae litterae dimissoriae, se habent ad in­
star praesentationis ordinandi et ex parte Episcopi proprii ad in­
star delegationis alieno Episcopo factae; et licet generatim scripto
exarantur, per se licita est ordinatio, si delegatio viva voce ob­
tenta fuit.
III. Ordinatio proprii subditi sine litteris testimoniali­
bus; quae litterae testimoniales requirendae sunt etiam ab Episco­
po proprio, cum ordinandus alibi tantum temporis moratus fuit, ut
ibi canonicum impedimentum contrahere potuerit (can. 933, 4). Ubi
moraliter impossibile sit omnes testimoniales litteras requirere et ac­
cipere, earum locum tenet iuramentum suppletorium ordinando de­
ferendum (can. 994) (43).
IV. Promotio ad ordines maiores sine titulo canonico con­
gruae sustentationis. Qui promovet est Episcopus proprius, non is
qui ex Episcopi proprii delegatione clericum ordinat.
V. Ordinatio religiosi pertinentis ad familiam religiosam ex­
tra dioecesim ordinantis exsistentem est illicita et delictum, nisi con­
stet, ex authentico curiae episcopalis testimonio, Episcopum dioecesanum licentiam dedisse, aut esse absentem, aut proximo legiti­
mo tempore ordinationes non habiturum, aut sedem vacare et qui
(42) Cfr. de poenis iuris praecedentis Hollweck I. c. § 215; Wernz-Vidal
tom. IV, n. 202.
(43) Cfr. Chelodi 1. c. n. 94, 3, ubi tenet tam Episcopum proprium quam
Episcopum delegatum effugere poenam, quippe sumus in odiosis, si neuter exi­
git testimoniales, illum quia ipse non ordinat, iste quia ad eum non pertinet ex
officio illas exigere.

eam regit charactere episcopali non pollere, aut demum esse diversi ritus. Illiceitas et consequenter delictum excluditur, si aut Episco­
pus aut religio legitimo gaudet privilegio.
Poena delictorum ll-V est eadem, suspensio per annum ab or­
dinum collatione Sedi Apost. reservata (can. 1373) (44).

513. Illegitimae ordinati. In hos decernitur poena in casibus sequentibus:
A. Qui consecrationem episcopalem recipit sine Apostolico
mandato (cfr. n. praecedentem 1).
Poena est suspensio plena ad arbitrium Sedis Apost. lat. seni
B. Qui praesumit recipere ordines a ministro excommunicato
vel suspenso vel interdicto post sententiam declaratoriam vel con­
demnator iam, aut notorio apostata, haeretico, schismatico. Qui cum
plena imputabilitate id fecerit delicti reus habetur.
Poena est suspensio a divinis Sedi Apost. reservata lat. sent.
Qui bona fide a quopiam eorum sit ordinatus, exercitio caret
ordinis sic recepti donec dispensetur (a proprio Episcopo vel ab eius
Superiore). Illa privatio nec censura est nec poena vindicativa (can.
2372) (45).
C. Qui sine litteris vel cum falsis dimissoriis litteris vel ante
aetatem canonicam vel per saltum ad ordines malitiose accesserit.
Poena est suspensio a recepto ordine lat- sent. (can. 2374).
D. Qui malitiose accesserit ad ordines sine litteris testimonia­
libus vel detentus aliqua censura, irregularitate aliove impedimento.
Poena ferendae sententiae gravi secundum diversa rerum adiun­
cta puniri debet, hoc delictum.
514. Matrimonium mixtum. Hic intelligitur matrimonium
cuius valori obstat impedimentum disparitatis cultus, vel liceitati im­
pedimentum mixtae religionis: agitur enim de matrimonio, quod
sine dispensatione potest esse validum vel invalidum, dum sine dis­
pensatione contrahitur; et delictum committitur a catholico, qui
(44) Ordinatio sine litteris dimissoriis iam in iure Decretalium fuit punita
(cap. 2 (I, 9) in VI0, et punitio in Const. Apost. Sedis fuerat retenta (V, 3). Testimoniales litteras sub poena suspensionis per annum requisiverat Conc. Trid.
(sess. XXII, cap. 8 de ref.); Innocentius vero XII Const. «Speculatores» 4 Nov.
1694 extendit ad Episcopum proprium, et poena retenta quoque fuit in cit.
Const. Apost. Sedis (V, 3).
(45) Cfr. de iure antiquo: Hollweck I. c. § 221.

requisitam dispensationem negligit pro qua concedenda exiguntur
ab Ecclesia determinatae cautiones. Sive ergo cum non baptizato
sive cum acatholico baptizato contrahat catholicus, delictum com­
mittit et poenam incurrit.
Poena est exclusio ab actibus legitimis ecclesiasticis et a sacramentalibus lat. sent, ad arbitrium Ordinarii duratura (can. 2375).
Cfr. quae in torn. V, De matrimonio disputata sunt de impe­
dimento disparitatis cultus et mixtae religionis.

CAPUT XL1V

Delicta contra obligationes proprias status clericalis

vel religiosi

I. Contra obligationes communes clericorum
515. Sanctionem poenalem habent sequentes:
c) Obligatio clericis imposita, qua, expleto studiorum curri­
culo, singulis annis, saltem per triennium, tenentur subire examen
in sacris disciplinis (can. 130). Qui nec dispensati nec impediti po­
sitive renuunt subire et ita cum quadam contumacia praedictam le­
gem violant, delictum committunt; non habetur delictum ex sola
negligentia omittendi examen.
Poena est indeterminata Ordinarii arbitrio infligenda (can. 2376).
b) Pariter delictum committunt, post inutilem monitionem,
sacerdotes saeculares omnes, e regularibus autem, qui curam ani­
marum habent et, nisi pro iis collationes casuum in eorum domi­
bus habeantur, ceteri regulares qui facultatem audiendi confessio­
nes ab Ordinario obtinuerunt, si conferentiis de re morali et liturgica, ab Ordinarii loci praescriptis, non intersunt (can. 131). Monitio
requiritur ad infligendam poenam, quae decernitur in contumaces.
Poena: 1°) pro clericis saecularibus et pro regularibus curam
animarum habentibus indeterminata arbitrio Ordinarii.
2°) pro reliquis religiosis, suspensio ab audiendis saecularium
confessionibus fer. sent. (can. 2377).
c) Rei delicti sunt clerici maiores qui in sacro ministerio ri­
tus et caerimonias ab Ecclesia praescriptas graviter negligunt, si
post canonicam monitionem sese non emendaverint.

Poena est suspensio partialis vel totalis pro diversa reatus gra­
vitate fer. sent.
d) Gestatio habitus. Omnes clericos urget obligatio gestandi
habitum clericalem secundum legitimam locorum consuetudinem el
Ordinarii loci praescripta, et tonsuram clericalem deferendi ubi con­
trarius mos legitime non vigeat. Diverso tamen modo consideratur
transgressio in clericis minoribus et in maioribus. Minores, quibus
fas est libere redire ad statum laicalem, si habitum deponunt et mo­
niti intra mensem non resumunt censentur statui clericali valedicere
et ex iuris dispositione a statu clericali decidunt (can. 136, § 3).
Maiores vero nequeunt deponere habitum clericalem et ad eum de­
ferendum per poenas cogendi sunt. Quae coactio per poenas ita fieri
debet, ut 1°) detur monitio canonica, in qua detur terminus unius
mensis ut sese emendet, quo inutiliter elapso, proceditur ad poenam
suspensionis ab ordinibus receptis; 2°) sub eadem hypothesi amittunt
officia quaelibet, quae amissio est poenalis, sc. ius contumaciam
interpretatur tamquam tacitam renuntiationem officiorum, et poena­
liter illam acceptat reddendo officium vacans sine ulteriori hominis
declaratione; 3°) si cum depositione habitus coniungatur notorius
transitus ad vitae genus a statu clericali alienum, iteranda monitio
et si infra tres menses a monitione non resipuerit deponendus est.
Notae historicae. Desertio temeraria status clericalis inde a
primis saeculis religionis Christianae tamquam verum delictum gra­
vibus poenis ecclesiasticis fuit obnoxia (1). Cuius rei vestigia iam
occurrunt c. 6, Conc. Caesaraug. (a. 380) in condemnata desertione
officii clericalis, ut quis ex vanitate monachus fiat. Multo magis c. 7
Conc. Chalced. (a. 451) (2) severe in eos animadversum est, qui post
susceptum statum militiae aut muneri saeculari sese manciparunt.
Cfr. Hefele, 1. c. tom. II, p. 511 sq. Cuius severitatis eo maior fuit
necessitas, quo facilius saeculis subsequentibus clerici etiam maio­
rum ordinum aut ad militiam saecularem declinarent (3) aut ad nuptias
convolarent (4). Quam praxim Ecclesia medio aevo constanter reti­
nuit (5) ipsoque iure Decretalium confirmavit et saltem quoad cie(1) Kober 1. c. p. 96 sq.; Wernz I. c. t. II, n. 232.
(2) Cfr. c. 3, C. XX, q. 3.
(3) Cfr. c. 7 Conc. Andegav. (a. 453); c. 5 Cone. Turon, (a. 461).
(4) S. Gregorius in c. 3, D. 32 et c. 8, C. XII, q. 1 ; c. 7 Cone. Tolet. Vlll
(a. 653), Act. theol. Tubing, (a. 1831) p. 283 sq.
(5) Cfr. c. 27 Conc. Tribur. (a. 895); c. 8 Conc. Remens. (a. 1019).

ricos in sacris constitutos poenis canonicis munivit (6). Rigor ista­
rum poenarum a Concilio Tridentino (7) non fuit sublatus et a Pio IX (8)
saltem ex parte potius auctus est.
Hoc delictum, quoad clericos in ordine sacro constitutos dic­
tum est delictum apostasiae ab ordine sacro (9), quando cum depo­
sitione habitus coniuncta fuit assumptio condicionis taicalis et ces­
satio ab omnibus functionibus et obligationibus statui clericali et
ordini propriis. A fortiori si conditio laicalis fuisset a clerico maiori
assumpta per attentatum matrimonium, qui modus apostasiae est
violatio gravissimae legis ecclesiasticae prohibentis et irritantis matri­
monium talium clericorum et simul sacrilega laesio sollemnis voti
perfectae castitatis saltem tacite in ordinatione subdiaconatus emissi. De hoc altero modo in Codice can. 2388 ponitur delictum specifi­
cum distinctum, quod coniungitur cum simili delicto religiosi hac
ratione proprium statum deserentis.
His autem poenis contra hoc delictum clerici maioris procede­
batur. Apostatae ab ordine sacro, etiamsi matrimonium non attentas­
sent, imprimis per poenam excommunicationis ferendae sententiae, ut
ad statum clericalem redirent cogendi fuerunt. Quodsi matrimonium
etiam civile et ob impedimentum clandestinatis aut alterius inhabilitatis invalidum attentassent, ipso facto excommunicationem latae sen­
tentiae iuxta ambitum a Pio IX Const. « Apostolicae Sedis > n. 31
statutum i. e. Ordinariis reservatam, incurrebant.
Praeterea iuxta communem sententiam ipso facto in poenam
vindicativam criminis irregularitatem incurrebant ex delicto bigamiae
similitudinariae, si attentatum sacrilegum et invalidum matrimonium
consummassent (10).
Insuper per sententiam ferendam, non ipso iure, crescente contu­
macia etiam beneficiis ecclesiasticis iam obtentis privari poterant (11).
(6) Cap. 1, X, h. t. (V, 9); cap. unie, de consang. (IV, unie.) in Clem. Cfr.
de beneficiatis et clericis minorum ordinum: Laurin 1. c. p. 81 sq.; Hinschius 1. c.
tom. V, p. 171 sq., 266, ubi zelum Romanorum Pontificum in urgenda lege coe­
libatus pro suis praeiudiciis explicat.
(7) Sess. XXIV, can. 9 de matr.
(8) Const. * Apost. Sedis > n. 31.
(9) Thesaurus 1. c. v. Apostasia cap. 4; Schmalzgr. \J, 9 n. 26 sq.; Muenchen 1. c. p. 359 sq.
(10) C. 4, 7, X· de bigamis 1,21. Quae irregularitas alia ratione retenta est
in Codice can. 985, 3°.
(11) Cap. 1, 3, 4, 5, X, de cleric, coniug. Ill, 3; Pirhing in h. t. n. 18, 19;

At reclusio in durum carcerem iam ex ipso capite 5, X h. t. potius
in apostatas deponentes habitum monachalem, non clericalem sta­
tuta, nostra aetate vix erat practici momenti.
Infamia, quae ex hoc delicto dicebatur oriri, erat infamia facti,
quoniam infamia iuris ipso facto incurrenda nullibi in textibus certi
iuris statuta reperiebatur (12).
Denique clerici in sacris constituti postquam apostatae facti sunt
et habitum et tonsuram clericalem deposuerunt atque ter moniti ab
Episcopo non resipiscunt, privilegium canonis amittebant (13); immo
si per annum artem ignominiosam ioculatorum exercebant ipso iure,
si autem tempore breviori et tertio moniti non resipiscerent, omni
privilegio clericali privati manebant (14).
Illud huic delicto singulare erat, quod speciali modo etiam In­
quisitores fiebant competentes, si huiusmodi apostatae commercium
haberent cum haereticis, statum dimissum iniuriis et contumeliis la­
cessebant et ultra annum in sua apostasia contumaciter persevera­
rent; etenim huiusmodi clericus merito est suspectus de haeresi ideoque etiam Inquisitoribus in haereticam pravitatem erat obnoxius (15).
e) Negotiatio vetita. Clericis, sub quo nomine etiam com­
prehenduntur religiosi, vetitum est per se vel per alios negotiatio­
nem aut mercaturam exercere, sive in propriam sive in aliorum uti­
litatem (can. 142). Mercaturam exercet qui res viliori pretio emit ea
intentione, ut eas non mutatas carius seu cum lucro vendat; et est
negotiatio strictissimo sensu (quaestuosa). Negotiatio lucrativa pro­
pria est negotiatio industrialis sensu stricto, dum industria exercetur
per operarios conductos, non per propriam personalem artem seu
industriam. Cfr. W ernz-Vidal, tom. II, n. 27 sq.
Poena est indeterminata arbitrio proprii cuiusque Ordinarii in­
fligenda: evidens autem est varios in violanda lege esse posse graviThesaurus 1. c. v. Apostasia; Kohn in Archiv. f. k. K. t. 41, p. 394 sq.; Aliter
Rosset, De matrim. n. 1672 qui ob rationes inefficaces privationem incurri ipso
facto putavit.
(12) Thesaurus 1. c. n. 3; Muenchen 1. c. p. 360.
(13) Cap. 1, X, h. t. (V, 9); cap. 23, 25, X, de sent, excom. V, 39; Thesaurus
(14) Cap. unie, de vita et honest cler. Ill, 1, in Sext.; Thesaurus I. c. v.
Artem, ludicr.
(15) Cfr. Cone. Trid. Sess. XXIV, can. 9; Bangen 1. c. p. 109, 113; De
Ameno, De delict, et poen. tit. VIII, v. Abusus in matr.; Giraldi, Exposit. iur.
Pontif. P. I, I. 3, tit. 3; Thesaurus 1. c. c. IV, v. Matrim. n. 4.

tatis gradus et varium scandalum. Manifestum praeterea est exerci­
tium negotiationis importare habitum, nec haberi in uno vel altero
actu (can. 2380).

11. Violatio specialium obligationum
516. Violatio legis residentiae. Codex nullibi completam
facit enumerationem simultaneam eorum clericorum, qui lege residentiae tenentur, sed sub singulis officiis obligationem residendi commemorat cum aliis obligationibus, si officium illam importat (16). In
genere illam important omnia beneficia curata, quae idcirco dicuntur
residentialia seu duplicia, dum e contra simplicia dicuntur quae illi
legi obstricta non sunt; residentialibus tamen adnumeranda sunt ea
beneficia, quorum tabulae fundationis residentiam beneficiato impo­
nunt. Sunt quos ius praesumit residentes in certis adiunctis, qui
proinde per iuris fictionem habentur ut tales. Dantur praeterea causae
excusantes. Tandem pluribus beneficiatis a iure annuales vacationes
conceduntur. Inde iam patet quid importet delictum neglectus resi­
dentiae.
Delictum constituitur ipso facto absentiae illegitimae, quae statim inducit poenam. Sed ius vult ut disciplinariter procedatur contra
negligentem ad ipsum constringendum ut neglectam residentiam de­
nuo instauret (cfr. can. 2168 sq). Ordo disciplinaris procedurae hic
est: a) Ordinarius absentem canonice monere debet ut ad residentiam
redeat, comminatis iuris poenis et praefixo termino ut residentiam
instauret. - b) Interim, si agatur de parocho, providendum est curae
animarum per substitutum, parochi expensis sustentandum. - c) Si
monitus intimationi non obtemperet, quamvis eam acceperit et non
respondet, hoc ipso constituitur contumax. - d) Si clericus amovibilis causas quidem absentiae affert, quae ab Ordinario cum duobus
examinatoribus non probantur, et iterata intimatione non redit intra
praefinitum terminum, contumax efficitur. - ë) Clericus inamovibilis,
habet ius ut veluti in secunda instantia, iterum audiatur; si in hac
quoque reiicitur et denuo monitus non obtemperat, pariter habetur
contumax. - f) Qui redierit, praecepto cogendus est, ne rursus dis­
cedat sine scripta licentia sub poena privationis beneficii lat. sent. (16) Cfr. canones 238, 301, 315, 323, 338, 354, 418, 440, 448, 465, 471, 476.

Can- poenalis 2381 expresse provocat ad modum procedendi disci­
plinarem can. 2168 sq. servandum in poenis applicandis.
Poenae ex explicato processu disciplinari sunt :
a) ubi nondum adfuit contumacia : privatio fructuum officii vel
beneficii lat. sent, pro rata absentiae; qui fructus substracti ab Or­
dinario ecclesiae, loco pio vel pauperibus sunt tradendi;
b) ubi modis explicatis adfuit contumacia poena est privatio
ipsius officii vel beneficii lat. sent.

517. 11. Delicta parochorum. Simili modo ac pro neglectu
residentiae Codex (can. 3282) procedit in castigandis pluribus delictis
parochorum, quae praesertim consistunt in negligenti omissione
eorum quae pertinent ad ipsorum officium. Modus procedendi de­
claratur in can. 2182 sq. ad quos provocat canon poenalis 2382.
Quoad substantiam consistit in hoc, quod debeat procedi per mo­
nitionem in forma iuridica datam, quando vigilantia et exhortationes
non fuerunt sufficientes ad obtinendum assiduum exercitium offi­
ciorum paroecialium, qua monitione in memoriam ei revocentur et
graves obligationes et canonicae poenae. - Non secuta inde emen­
datione et iterata obligationis per notabile tempus in re gravis mo­
menti transgressione, fit gradus ad correptionem cum aliqua adnexa
poena. - Si post correctionem delictum perduret, quoad parochum
amovibilem proceditur ad privationem paroeciae, quoad inamovibilem
ad privationem fructuum. - Demum ipse parochus inamovibilis adhuc
pertinax paroecia privandus est.
Transgressiones puniendae hae recensentur:
a) gravis negligentia in sacramentorum administratione legitime
petentibus (can. 467, § 1 ;
b} gravis negligentia in infirmorum adsistentia (can. 468);
c) neglecta institutio catechetica puerorum, tum occasione
primae communionis, tum singulis annis tempore quadragesimae, ac
populi quolibet die dominico ac festo de praecepto (can. 1178);
d) neglectus contionis diebus dominicis ceterisque festis (can.
1330-1332);
e) negligens custodia ecclesiae, SSmae. Eucharistiae, sacrorum
oleorum (can. 1334);
/) negligentia in officiis divinis celebrandis (can. 2182);
g) huc quoque spectat negligentia in externo paroeciae regi­
mine praesertim quoad errantes et pauperes (can. 3282).

Poena ex delictis est indeterminata, ab Ordinario determinanda
per quattuor supra dictos gradus procedendo usque ad ipsam be­
neficii paroecialis privationem.

Gravis negligentia in libris paroecialibus. Libri paroeciales, quos parochus conscribere et servare debet, sunt- libri baptizatorum, confirmatorum, matrimoniorum et defunctorum. Ex eorum
diligenti conscriptione et custodia non solum plura privatorum fide­
lium iura dependent, sed etiam publicum bonum/ Quare ius non
potest non considerare ut delictum gravem negligentiam parochi in
hoc suo publico officio.
Poena constituitur indeterminata arbitrio Ordinarii infligenda
(can. 2383).

518. HI. Delicta canonici theologi et poenitentiarii. Prae­
ter communem obligationem canonicorum onus residentiae secum
ferentem, hi duo canonici habent peculiare officium ad animarum
curam pertinens, theologus praedicandi, poenitentiarius audiendi con­
fessiones; neglectus duplicis huiusmodi officii in animarum detri­
mentum redundat; quare eius adimpletio per poenas urgetur hoc
pacto :
a) graviter et pertinaciter illud negligentes/ ab Episcopo com­
pellendi sunt monitionibus, comminatione poenarum, substratione por­
tionis fructuum iis assignandae qui illorum vices suppleant. Haec
primo anno post datam monitionem.
b) Elapso inutiliter anno, procedendum est ad suspensionem
a beneficio, cui convenienter praemittitur iterata monitio.
c) Negligentia per aliud semestre perdurante, procedendum
est ad ipsius beneficii privationem.
Privatio beneficii inamovibilis una est ex poenis, quae irroganda
est in tribunali collegiali trium iudicum (can. 1576, § 1, 1°); in casu
autem, si servata est gradatio in nostro canone poenali statuta, sen­
tentia privationis a tribunali collegiali expeditissime pronuntiari pot­
erit. Non tamen videtur in hoc casu requiri, sed videtur sufficere
decretum Ordinarii forma iuridica delinquenti intimata: nam canon
poenalis provocat ad Episcopum, non ad iudicem; ipsa autem gra­
datio in modo procedendi statuta per monitiones, comminationes et
poenas alias leviores, videtur manifeste requirere processum iudicia­
lem administrativum, ad quem verum tribunal collegiale non requi-

ritur. Aliud videtur insinuare Chelodi, 1. c. n. 109, speciali tamen ar­
gumento non allato (can. 2384) (17).

Ili. Delicta religiosorum
519. A religiosis delicta committi imprimis possunt relate ad
vitam internam propriis constitutionibus ceterisque internis ordina­
tionibus definitam, etiam ad normam Constitutionum Pontificiarum,
decretorum Stae. Sedis et confirmationem acceptam in canonibus
Codicis, v. gr. can. 489. Horum punitio vel castigatio pertinet ad
proprios Superiores, quibus commissum est internum regimen reli­
gionis (18). In iure communi considerantur illa delicta, quae aut cum
clericis sunt communia, aut specialem habent respectum ad iuridicas
relationes inter religiosos et religionem habentem rationem personae
iuridicae publici characteris aut extra religiosam domum et in cons­
pectu ceterorum fidelium committuntur. De his, utpote ordini pu­
blico Ecclesiae oppositis, suas poenas statuit ius commune quoad
religiosos et religiosas. Quattuor hoc loco recensentur: apostasia a
religione, fuga a religione, dolosa professio, vitae communis violatio.

520. I. Apostasia a religione (19). Apostata a religione est
•.professus a votis perpetuis sive sollemnibus sive simplicibus, qui
e domo religiosa illegitime egreditur cum animo non redeundi, vel qui
etsi legitime egressus, non redit eo animo ut religiosae obedientiae
sese *subtrahat (can. 644, § 1). - •Malitiosus animus iure praesumitur,
si religiosus intra mensem nec reversus fuerit, nec Superiori ani­
mum redeundi manifestaverit » (ibid. § 2).
lure praecedenti, cum fundamento in fontibus distinguebantur
quattuor modi: d) totalis recessus a religione; b) transitus illegitimus
ad aliam religionem; c) assumptio condicionis mere saecularis; d]
(17) Ratione valde simili ad officium suum explendum compelli voluit
Cone. Trid. (sass. V, cap. 1 de ref.) canonicum theologum, et regula extensa fuit
ad canonic, poenitentiarium.
(18) Cfr. Wernz-Vidal t. III, De Religiosis, n. 48 sq.; n. 83 sq. de duplici
regimine interno; n. 90 sq. de regimine interno; n. 93 de iurisd Praelat. regul.
eiusque charactere et extensione; n. 126 sq. de potestate et officio Superiorum
(19) Cfr. Schmalzgr. (V, 9) n. 11 sq.; Thesaurus v. Apostasia cap. 2, 3’
Suârez, De relig. tr. VIII, 1. 3, cap. 1, π. 1, 11 sq.; Rptarius, Theol. moral, re­
gular. 1. Ill, cap. 1; Piat Mont. Praelect. iur. reg. tom. I, q. 215 sq. tom. II, q.
644 sq.; Ballerini-Palmieri tom. IV, n. 192 sq.

attentata matrimonii celebratio. Cfr. Schmalzgr. (V, 9) n. 19 sq. Sed
sacrilega attentatio matrimonii in Codice consideratur ut aliud de­
lictum specificum in can. 2388 (20)
Notae historicae. Cum status religiosus in Ecclesia iam sa­
tis fuit divulgatus, mox etiam occurrunt canones contra temerarios
desertores status monachalis, qui ad vitam saecularem redierunt.
Quarum sanctionum canonicarum prima exempla habentur c. 25,
Cone. Arelat. II. (a. 443-452) et c. 7 Cone. Chalced. (a. 451); atque
imprimis monachis et monialibus sacrilega celebratio nuptiarum (21)
fuit interdicta (22).
Imperator Justinianus in Nov. 5, cap. 6 (a. 535) eo progressus
est, ut monachos, qui relicto monasterio ad aliud vitae genus se
contulerant, in cohortales iudicis provinciae allegarit (23). Neque
minore severitate in Ecclesia occidentali temerarius recessus mo­
nachorum punitus est, ut patet ex c. 15 Cone. Turon, (a. 567),
c. 14 Cone. Paris, (a. 614), c. 49, 52, Cone. Tolet. IV. (a. 633),
c. 6 Cone. Tolet. VI, (a. 638). Pro temporum condicione saeculis
subsequentibus rigor ecclesiasticae disciplinae praesertim fuit ex­
plicandus in sacrilega monachorum vel monialium attentata matri­
monia (cfr. c. 5, Cone. Roman, a. 743; c. 32 Cone. Rom. a. 853;
c. 23 Cone. Tribur. a. 895), donec Ecclesia tandem satis aperte in
Concilio Lateranensi I (a. 1223) c. 21 = c. 8, D. 27 et c. 7, 8.
Concilii Lateranensis II (a. 1139) (24) clarissimis verbis cum ex­
pressa mentione monialium, nullitatem illorum matrimoniorum de­
clararet. Quae species apostasiae a statu religioso cap. 6, X. h. t.
disertis verbis non attingitur, sed cap. unie. cit. de consang. in
Clem. severis poenis a Concilio Tridentino et a Benedicto XIV
non sublatis et a Pio IX cit. Const. « Apostolicae Sedis » potius
auctis castigatur.
(20) Cfr. Wernz-Vidal tom. III, n. 431, not. 28. Porro in iure Codicis (can.
574) illa vota simplicia perpetua, sollemni professioni praemittenda (iure Codicis),
mutata sunt in vota temporanea.
(21) Wernz-Vidal t. V, n. 298 cum notis, ubi antiqui canones allegantur,
quibus sacrilegae illae nuptiae prohibitae atque punitae fuerunt, deinde paulatim
etiam irritatae; quae historica disquisitio ibi iam preoccupata non est hic iterum
instituenda.
(22) Cfr. c. 16, Cone. Chalced. (a. 451) et Hefele 1. c. tom. II, p. 520 et
c. 12, 22, C. XXVII, q. 1 : c. 21 Cone. Aurel. I (a. 511) = c. 32 C. XXVII, q. 1.
(23) Kober 1. c. p. 90.
(24) Cfr. c. 40 C. XXVII, q. 1, Aliter Freissen, Gesch. d. c. Eher p. 693 sq.

iure autem praecedenti apostasia de solis r^z/ZjrZteintelligebatur,
' :! * . - * **
nec extendebatur ad temerariam desertionem Congregationis religio­
sae (25); licet non necessario requireretur sollemnitas professionis (26).
Vis et ambitus apostasiae iure Codicis est accurate defi­
nitus. Requiritur: a) professio, ideoque non fit apostata novicius
recedens, etiam post emissa vota devotionis; b) professio debet
esse perpetua; iure enim Codicis professio temporanea habetur
veluti extensio noviciatus; c) non requiritur professionis sollemnitas;
d) debet recessus a religione esse factus animo non redeundi.
Pro deducendo interno illo animo Codex assignat fori externi
praesumptionem, quae est praesumptio iuris, non iuris et de iure.
Quae praesumptio iam passim admittebatur, saltem ut praesumptio
hominis in illo facto quod quis sine legitima licentia Superioris re­
cessisset et extra religionem vagaretur per longum tempus, quin
animum redeundi suis Superioribus manifestaverit. Atque exinde
infertur positivam intentionem numquam redeundi non videri neces­
sariam ad delictum apostasiae, secus tandem aliquando posset unus­
quisque, allegato defectu illius intentionis, evadere poenas apostasiae,
quae numquam consummata intelligeretur. Quam rem optime pro­
babat Suârez 1. c. lib. Ill, c. 1, n. 19, sq. etiam allegata paritate
apostasiae a fide et ab ordine sacro; cuius rationes non efficaciter
refutatae fuerunt a Passerini 1. c. n. 247 et a Rotario 1. c. punct.
IV, n. 3; nam Suârez fugitivum ab apostata pariter distinguit 1. c.
(25) Schmalzgr. 1. c. n. 12, 13; Peiffenstuel (V, 9) n. 11; Hollweck 1. p. 299
sq. Sed a doctoribus de lege ferenda iam animadvertebatur congrue comprehendi
sub hoc delicto posse qui ligati votis perpetuis a congregatione religiosa pontifi­
cia approbatione donata facti essent desertores. Nam ex una parte illae congre­
gationes religiosae cum votis perpetuis habent statum religiosum completum et
proprium et in multis iam erant aequiparatae religionibus formalibus sive ordi­
nibus regularibus; ex alia parte qui in tali congregatione perpetua vota emisit,
per vota vere publica statum in Ecclesia perpetuum suscepit et publice se divino
servitio mancipavit atque religioni tradidit; ergo arbitraria desertio talis status,
cum similem contineat malitiam, etiam quoad poenas apostasiae vero ordini re­
ligioso aequiparari posse docebant.
(26) Gregor. XH1 Const. » Ascendente Domino» 25 Maii 1584; Schmalzgr.
I. c. n. 13 sq. Quibus professis votorum simplicium in S. I. ex natura rei con­
venienter aequiparari dicebantur aliorum ordinum professi durante triennio voto­
rum simplicium, cum illa triennalia vota erant perpetua; at dum illa aequiparatio
nondum expresse facta erat ante Codicem, a quo potius commutata sunt in tempo­
ralia, mitior sententia de hisce professis potuit retineri. Piat. Mont. I. c.; Hollweck
1. c. p. 299 sq.; Wernz 1. c. t. Ill n. 674; Vermeersch 1. c. n. 341,

n. 23; et certe valde mirum esset, non esse habendum et punien­
dum ut apostatam eum religiosum qui fugit a conventu animo mi­
litandi vel vagandi huc illuc per maiorem orbis terrarum partem et
postea redeundi ad conventum. Quodsi Suârez diuturnitatem tem­
poris prudenti iudicio ex circumstantiis esse diiudicandam censuit,
certe multo melius illud tempus ab ipso iure est definitum sc. men­
sis, intra quod, si voluntas redeundi non fuerit Superioribus mani­
festata, censeatur delictum apostasiae consummatum in ordine ad
poenas incurrendas. Qui mensis in legitime egresso recurrit a die,
quo reverti debuisset (27).
Poenae, d) hire praecedenti. - 1. Apostatae a Superiore eccle­
siastico competente plecti poterant censura excommunicationis fe­
rendae sententiae (28) sive habitum retinerent sive dimisissent.
Praeterea excommunicatio Latae sententiae cap. 2, ne clerici III, 24,
in Sext. post habitus dimissionem apostatis regularibus inflicta etiam
post Pii IX Const. «Apost. Sedis » ut poena iuris communis man­
sit (29) et quatenus inflicta iure particulari ordinum religiosorum vi
cit. Const. Pii IX, certe sublata non erat.
(27) De' temerario transitu a religione strictiore ad laxiorem cfr. Conc. Trid.
Sess. XXV, cap. 19, de regul.; Schmalzgr. 1. c. n. 19, sq.; Bouix, de iure regular,
tom. II, p. 479, 500; Suârez, De censuris disp. XXXI, sect. 6, η. 4, De virt. et
stat. relig. tract. VIII, lib. 3 cap. 12 n. 15 sq; Rotarius 1. c. punt. IV n. 8; Bal­
lerini-Palmieri I. c. n. 185 sq. Qui transitus illegitimus, saltem ex speciali iure
quorundam ordinum religiosorum aequiparatur quoad poenas delicto apostasiae,
non de iure communi Codicis. - A fortiori verus apostata non est, qui contra
strictam prohibitionem Conc. Trid. Sess. XXV, c. 4, de reg. recesserit a suo
conventu, praetextu adeundi Superiores, quamvis, nisi scripto mandato ostendat
se ab ipsis missum vel vocatum, ab Ordinario tamquam apostata puniri potuit
iure praecedenti ; quibus severis poenis non subiacebat qui ex gravi et urgenti
necessitate etiam sine licentia ad maiores Superiores accedat. Vermeersch, De re­
ligiosis, n. 342. At verus apostata est, qui eiectus est ob falsa crimina, quae sibi,
ut eiiceretur, imposuit: tum enim discesus cum animo non redeundi ex sola dis­
cedentis voluntate fit; qui autem ut eiicereter crimina admisit, animo quidem
apostasiam admisit, sed quoad actum externum discessus pendet a legitima et
iusta eiectione, ideoque inter eiectos in foro externo videtur adnumerandus, nisi
iure particulari ordinis religiosi habeatur ut apostata poenis apostatarum obnoxius. Ballerini-Palmieri 1. c. n. 193; Vermeersch I. c. n. 341.
(28) Schmalzgr. h. t. n. 22; Sonti h. t. n. 4.
(29) Suârez 1. c. c. 1, n. 17, 24; D'Annibale, in Const. *
Ap. Sed.· n. 233,
not. 2; Piat. Mont. I. c. 1, q. 219. Aliter Hollweck 1. c. p. 299 sq. cum Santi in
t. 31, 1. ΠΙ, n. 46, et in t. 9, 1. V, n. 4, et Pennacchi, in Const. -Ap. Sed.· t. II,
p. 547.

Quodsi isti apostatae post votum sollemne castitatis matrimo­
nium etiam civile contrahere praesumebant ex iure communi per
Pium IX, cit. Const, ampliato tum ipsi tum omnes cum iis matri­
monium contrahere praesumentes ipso facto excommunicationem
Episcopis sive Ordinariis reservatam incurrebant (30).
II. Suspensiones, quas veteres quidam canonistae dicebant ab
istis apostatis ipso facto incurri, aut in se non fuerunt certae, aut
iam iure antiquo saltem ex parte revocatae (31), aut certe per Pium
IX cit. Const, v. g. suspensio cap. 6, X. h. t. penitus sublatae,
aut ad summum ex alio incurrebantur delicto, non formaliter prop­
ter apostasiam; v. g. suspensionem perpetuam ab exercitio ordinum
ipso iure incurrendam Pius IX, 1. c. solummodo statuit religiosis
electis extra religionem degentibus (32).
III. Isti apostatae cum afficerentur infamia facti, non iuris (33),
privati erant privilegiis suae religionis, cui subiecti esse nolunt (34).
b) Iure Codicis. Salvis poenis can. 2388 statutis contra praesu­
mentes sacrilegum matrimonium contrahere, ob solam apostasiam
etiam alia ratione perpetratam, hae poenae decernuntur:
1°) excommunicatio lat. sent, proprio Superiori maiori reservata
si religio sit clericalis et exempta; secus est reservata Ordinatio
loci in quo commoratur.
2°) exclusio ab actibus legimis ecclesiasticis lat. sent.
3°) privatio omnium privilegiorum suae religionis lat. sent,
ideoque etiam exemptionis, unde in delictis, quae extra claustra
tempore apostasiae patraverint ab Episcopo sicut ceteri simplices
fideles puniri possunt (35).
(30) Bucceroni 1. c. n. 78; Wernz I. c. de iure matr. n. 384, sq.
(31) Thesaurus I. c. cap. 2; Suârez, De censuris, disp. XXXI, sect. 1, ubi
praesertim etiam cap. 6, X, h. t. bene explicat; Boenninghausen, De irregular,
fasc. ], p. 136 sq.; Hinschius 1. c. tom. I, p. 48.
(32) Const «Apost. Sed.> n. 43; Santi 1. c.; D’Annibale 1. c. n. 193; Hila­
rius a Sexten 1. c. p. 255 sq.; Piat. Mont. 1. c. 1, q. 219.
(33) Thesaurus 1. c.; Lega t. Ill, p. 347 sq. t IV, p. 82, sq.; aliter Hollweck
1. c. p. 178, sq. 209, qui sine solido fundamento stat pro infamia iuris.
(34) Cfr. Schmalzgr. 1. Ill, t. 31, n. 272 sq. et hoc tit. (V, 9) n. 24; et
Suârez, De relig. tract. 8, libro 3, cap. 1-3 circa ea, quae inferebantur de incarceratione ex cap. 5 (V, 9) iuris Decretalium, quae, saltem secundum rigorem
verborum, videbantur a praxi aliena.
(35) Cfr. Cone. Trident, sess. VI, cap. 3 de ref. sess. XXV, cap. 4, 14 de
ref.; Decret. S. C· S. 21 Sept. 1624 ab Urbano VIII approbatum.

4°) si redierit ad religionem, in ipsa manet perpetuo privatus
voce activa et passiva lat. sent.; insuper in ipsum decernendae sunt
poenae in Constitutionibus religionis contentae.
5°) est irregularis ex delicto (can. 985, 3°) si matrimonium at­
tentavit. Citra hunc casum, si delictum apostasiae sit publicum est
impeditus ad ordines ad normam can. 987, 7°.
6°) specialis modus apostasiae, de quo in can. 646 inducit
ipso iure dimissionem religiosi a religione.

521. 11. Fuga a religione (can. 2386). Fugitivi dicuntur qui
sine Superiorum licentia domum religiosam deserunt cum animo
redeundi (can. 644, § 3). Canon poenalis de fugitivis applicatur
etiam societatibus clericalibus vitae communis, quorum alumni nulla
vota nuncupant (36). Quoad religiosos vero, a fortiori, non requi­
runtur vota perpetua, sed sufficiunt temporaria; novicii tamen nullo
modo comprehenduntur. Canon poenalis non determinat tempus
absentiae, nec praesumptionem assignat de retento animo redeundi;
sed ex natura rei requiritur tempus notabile, per quod fuga distin­
guatur a simpli egressu illicito ad normam can. 606, § 1 in quo non
appareat animus sese subtrahendi obedientiae religiosae. Vel ipse
animus vagandi aut extra obedientiam ad tempus vivendi componi
potest cum animo ad religionem redeundi: et vicissim non requi­
ritur habitus dimissio, et etiam qui licite egressus est potest fieri
fugitivus si sine Superioris licentia locum commorationis et obedientiae deserit et ita diutius extra domum vagatur. Ergo conditio
fugitivi a iudice colligenda est ex notabili tempore et ex circum­
stantiis quibus illegitime egressus extra religiosam domum versatur.
Poenae, d) privatio officii in religione habiti lat. sent.
b) suspensio Superiori maiori reservata si est in sacris;
c) cum redierit, infligendae poenae Constitutionum, aut in
earum defectu, arbitrariae a Superiore sunt infligendae.
d) etiam in fugitivo applicandus can. 646, si casus detur.
Scholion. Quoad reservationem suspensionis, ut in canone
praecedenti, distinctio non fit: nihil porro esset mirum si ederetur
declaratio, reservationem in casu esse intelligendam sicut in canone
(36) Commissio Codicis 2-3 lunii 1918 in A. A. S., X, 344. Ex natura rei
videtur quoad hos alumnos requiri gravis obligatio ad vitam communem, cum
sine gravi violatione gravis poena non teneat, quamvis provisio administrativa
eam non requirat,

··

praecedente, cum, sicut suspensio, ita eius absolutio etiam non sacramentalis, sit actus iurisdictionalis, cuius de iure ordinario non
est capax Superior iaicus religionis laicalis. Superior (sacerdos) re­
ligionis clericalis non exemptae iurisdictionis incapax non est; at
jurisdictionem fori externi de iure in proprios subditos non habet,
sed potestatem dominativam. Quare vel huic in hoc casu datur (mi­
nus verisimiliter datur Superiori laico), vel reservatio intelligenda
prout in superiore canone, ut iam tenuit Chelodi I. c. n. 101, not. 2;
cfr. quoque Vermeerscli-Creusen, Epitome 111, n. 590.

522. 111. Egressus ex dolosa professione (can. 3387). E
religione egreditur is, cuius professio irrita agnoscitur et declaratur;
qui egressus ex hoc capite est sine delicto, si in professione emit­
tenda delictum admissum non fuit; at si nullitatis causa per dolum
religiosi inducta fuit, is per fraudem commoda' sibi compararet et
in clerum saecularem sese intruderet. En delictum. Hoc formaliter
consistit in professione per dolum obtenta, cuius nullitas iuridice
constat per datam sententiam.
Poena. Habet characterem administrativum, in quantum dolo­
se professum a religione solvit, poenalem ob dolum admissum.
d) si clericus est minor,; dimissio seu expulsio- a statu cleri­
cali, lat. sent.
b) si clericus est maior, suspensio Sedi Apost. reservata, lat. sent.
Respicitur delictum religiosi clerici, non religiosi laici. Hic quo­
que canon applicatur alumno societatis vitae communis (37).
IV. Violatio legis vitae communis. Quid proprie importet
obligatio vitae communis alibi declaratum est ( Wernz- Vidal tom. Ill,
η. 371). Requiritur violatio in re notabili et cum pertinacia, quae
locum habet post monitionem, emendatione non secuta. — Etiam
sub hoc canone comprehenduntur alumnl· societatis vitae commu­
nis (can. 2389) (38).
Poena: a) privatio vocis activae et passivae, fer. sent.
b) privatio officii, si reus Superior sit, fer. sent.
V. Matrimonium sacrilegum (can. 2388). I. Tam clerici in
sacris constituti, quam regulares aut moniales post votum sollemne
(37) Cfr. cit. dec. Commiss. Codicis (A. A. S., X, 344). Pro his alumnis, cum
professionem non emittant, poenae habent characterem administrativum.
(38) Cfr. notam praecedentem. Ubi habenda est ratio diversae obligationis
ad vitam communem, quae potest esse magis vel minus stricta.

castitatis, itemque omnes alii cum aliqua ex praedictis personis matrimonium etiam civiliter tantum contrahere praesumentes, attentant
matrimonium sacrilegum.
11. Pariter sacrilegum matrimonium, etsi forte validum, attentant
professi votorum simplicium perpetuorum tam in Ordinibus quam in
Congregationibus religiosis, si illud etiam mere civiliter praesumunt
contrahere, itemque religiosorum hac in re compartes.
Poena: I. Quoad comprehensos sub η. 1. a) excommunicatio
R. P. simpliciter reservata, lat. sent. (39).
b) clerici praeterea, si moniti, tempore ab Ordinario pro ad­
junctorum diversitate praefinito, non resipuerint (praesertim dimissa
comparte sibi sacrilege unita) degradandi sunt.
c) clerici beneficiarii amittunt beneficia ipso facto, ob tacitam
renuntiationem ab ipso iure poenaliter admissam et firmatam.
d) religiosi et religiosae ex iuris dispositione (can. 646) ha­
bendi sunt ut legitime a religione dimissi, lat. sent.
II. Quoad-comprehensos sub η. II. a) excommunicatio reserva­
ta Ordinario, lat. sent.
b) dimissio a religione, ut supra ex can. 646.
Const. Apost. sedis (III, 1) excommunicatione Ordinario reserva­
ta percellebat clericos, regulares, compartes; non religiosos votorum
simplicium.
(39) In sacerdote, qui ob matrimonium civile attentatum aliasque gravissimas
rationes, a cohabitatione sub eodem tecto cum suae desertionis complice, tametsi
sincere conversus, cessare impeditur, si ad suae et suae complicis conscientiae
consulendum, petat ab excommunicatione absolvi et admitti ad participationem
sacramentorum laicorum more, debet pro absolutione et admissione ad sacramenta
recurrere ad S. Poenitentiariam in hac re exclusive competentem, quae absolutionem
et admissionem non concedit, nisi data fide de absoluta perfectaque in posterum
continentia perpetuo servanda. Quodsi forte absolutio ab aliquo sacerdote in pe­
riculo mortis concedatur, manet obligatio ad ipsam S. Poenitentiariam deinde
recurrendi, prout pro censuris specialissimo modo reservatis praescribitur canone
2252. — S. Poenit. Apost. 18 Aprilis 1936 in A. A. S., XXV11I, 242.

Delicta in collatione, susceptione et dimissione dignitatum,
officiorum et beneficiorum ecclesiasticorum

523. I. Delicta in collatione off. et benef. In provisione
officii vel beneficii 1res actus occurrunt, personae designatio, tituli
concessio, introductio in possessionem. Ponuntur autem aut ab
una eademque persona (collatio libera), aut a diversis (collatio ne­
cessaria), dum personae designatio aliis personis physicis vel mora­
libus, a superiore distinctis, conceditur ut per Superiorem institua­
tur (electio, nominatio, praesentatio). Institutio semper pertinet ad
Superiorem (can. 147); ceteri partem habentes in personae designa­
tione, normas canonicas in exercitio sui iuris tenentur servare; qua­
re multipliciter delinquere possunt.
A. Ius eligendi, quod plane liberum esse debet, violare iniu­
sta coactione delictum est. Hoc committunt: 1° qui quovis modo
libertatem electionis impediunt coactione physica vel morali, frau­
dibus, fallaciis, corruptione, per se vel per alios.
2°) Post factum electionis, hi quoque electionum libertatem im­
pediunt, qui propter electionem factam electo vel electoribus mo­
lestiam seu gravamen inferunt.
Poena. Illud duplex factum punitur poena indeterminata proportionanda gravitati culpae (can. 2390).
3°) Electores ecclesiastici (clerici vel religiosi) qui contra cano­
nicam electionis libertatem aut sollicitaverint, etiam sine effectu, aut
sponte admiserint immixtionem laid vel saecularis potestatis, rei sunt
eiusdem delicti.
4°) Item electus, qui electione de se tali modo peracta scienter
consenserint, illam electionem acceptando.
Notandum porro est talem electionem ipso iure esse invalidam
et nullum habere effectum iuridicum (can. 166).
Poena. Alia est lata contra electores, alia contra electum.
a) electorum poena est privatio iuris eligendi pro ea vice, lat.
sent. Quare in iteranda electione propter praecedentis iuridicam nuilitatem electores delinquentes vocem non habent et ab electione ex­
cludendi sunt.

b) electi poena, citra carentiam cuiusvis iuris ex tali electione
utpote irrita derivati, fit perpetuo inhabilis ad illud officium vel be­
neficium, lat. sent.
5°) Collegium quod indignum scienter elegerit, fit reus delicti
introductionis indigni in officia et beneficia ecclesiastica cum ma­
ximo boni publici detrimento.
Idem delictum committunt personae singulares, clerici vel laici,
qui indignum praesentaverint vel nominaverint, si ipsis ex legitimo
titulo ius competit praesentandi aut nominandi.
Quisnam autem erit dicendus indignus non potest directe declarari ex aliquo textu legali (1), sed solum per iuridicam ratiocinationem ex variis iuris textibus inferri. Nonnumquam videtur confundi
dignitas cum idoneitate et ita indignus idem esset ac inidoneus (cfr.
can. 153): ex quo canone idoneus est is, cui adsunt omnes qualitates ad determinatum officium vel beneficium iure communi vel
particulari aut lege fundationis requisitae. Aliunde tamen nemo dixe­
rit indignum clericum insigni probitate et scientia ac prudentia prae­
ditum et benemerentem, si non sit originarius determinati loci, quam
qualitatem, v. gr., ad determinatum canonicatum requirat lex funda­
tionis. Cfr. quoque can. 1463 ubi idem idoneitatis conceptus relate
ad beneficia repetitur. Porro praeter idoneitatem sensu explicato in­
tellectam, requiri bonos et probatos mores, evidens videtur ex natura rei et ex constanti iuridica regula « Infamibus portae non pateant dignitatum » (Reg. iur. 87 in Vl°). Porro ad idoneitatem cognoscendam cit. can. 1463 iniungitur Ordinario, ut opportunas notitias etiam secretas colligat per diligentem inquisitionem, quae secreta inquisitio magis pertinet ad mores, quam ad qualitates positivas
in lege expressas. Criminosos autem esse arcendos ab officiis et be­
neficiis inde patet quod sunt plura delicta inhabilitantia (2); sunt
censurae ab officiis et benefiis excludentes (3); ex gravi delicto no­
torio vel publico clerici, hic incurrit saltem infamiam facti, et gra­
viora delicta hodie occulta ut plurimum facile divulgari possunt et
publica fieri (4).
(1) Vel in ipso Indice analytico-alphabetico, licet sat copioso, verbum indi­
gnitas, indignus non reperitur, sed tantum idoneus.
(2) Cfr. can. 2294, § 1; 2390, § 2; 2394, n. 1; 2395. Item 2345, 2346 et quoad
religiosos 2413.
(3) Cfr. can. 2265, 2275, 2283.
(4) Cfr. can. 2294.

Quare dicendum est, dignum praeter qualitates iuridicas (seu
idoneitatem) debere habere moralem aptitudinem seu carere debere
qualitatibus negativis, seu non debere esse criminosum, non debere
laborare infamia etiam facti ; et in hoc sensu indignitatem hoc loco
esse intelligendam.
Poena: a) In Capitulum seu collegium (5), indignum eligens,
privatio iuris eligendi pro ea vice, lat. sent. Quae poena afficit Col­
legium ipsum, quod per pluralitatem suffragiorum repraesentatur,
sine qua electio perfecta non est, et supponit electionem esse irritam
vel a Superiore irritatam ad normam can. 153, § 3. Electione ex
iuris dispositione irrita vel a legitimo Superiore iuridice irritata,
libera provisio officii devolvitur ad Superiorem, qui debuisset elec­
tionem confirmare vel qui iuridicam irritationis sententiam tulit, pro
diversitate casus. Ceterum citra indignitatem, electio potest esse ir­
rita vel irritanda, etiam ex inidoneitate, quae sub indignitate compre­
henditur. Electoribus volentibus vota sua conferre in personam, cui
desit aliqua positiva qualitas, succurritur per postulationem, modo
agatur de persona postulabili, i. e. de persona carente qualitate in
qua possit et soleat dispensari ; at si postulatur persona impostulabilis eadem poena a collegio videtur incurri (6).
b) Contra clericum vel laicum indignum praesentantem vel no­
minantem, privatio iuris praesentandi vel nominandi pro ea vice,
lat. sent. (can. 2391, § 3) - Hic tamen habenda quoque est ratio
canonis 1465.
B. Neglecta forma electionis. Huius delicti rei sunt singuli
electores, qui scienter electionis formam non servant in iis, quae ad
essentiam actus pertinent.
Quaenam sunt substantialia in forma electionis, deducendum est
ex canonibus 161 sq. Cum ibi non fiat praecisa distinctio inter sub­
stantialia et accidentialia, caute procedendum est ita, ut praecipua
et capitalia praescripta non negligantur (7). Requiritur quod substan­
tialia seu praecipua scienter non negligantur vel pervertantur.
Poena est arbitraria ab Ordinario gravitati culpae proportionanda (can. 2391, § 2). Cum hic canon, praesertim referatur, quoad
duas priores paragraphes ad electiones stricte ecclesiasticas a clericis
vel religiosis factas, ignorantiae allegatio non facile admittetur. Quoad
(5) Cfr. Wernz-Vidal tom. II, n. 194 sq., 222.
(6) Cfr. can. 182, Wernz-Vidal tom. H, n. 222.
(7) Wernz-Vidal, tom. 11, n. 248 sq.

religionem laicalem rectus modus electionis faciendae, praesertim
pendet a scientia et diligentia clerici, qui illis praesidet.
C) Delictum usurpatae auctoritatis in provisione officio­
rum et beneficiorum committitur ab iis, qui iure eligendi, praesen­
tandi vel nominandi legitime fruuntur, si, neglecta auctoritate illius
cui confirmatio vel institutio competit, officium, beneficium, vel di­
gnitatem conferre praesumpserint. Electores vel patroni ex proprio
legitimo actu in electum, praesentatum seu nominatum ex iuris dispo­
sitione non transferunt nisi ius ad rem, provisio canonica omnino
pertinet ad Superiorem ecclesiasticum, qui eam peragit per confir­
mationem electionis vel institutionem praesentati seu nominati : huius
publicae potestatis actus usurpator efficitur, qui Superioris partes
praesumit negligere.
Poena est privatio iuris pro illa vice lat. sent. — Illa vice pro­
visio devolvitur ad liberam collationem Superioris (can. 2393).

524. Π. Simonia in officiis et beneficiis ac dignitatibus
(can. 2392). Officium (sensu stricto acceptum) et dignitas, quae offi­
cio superaddit aliquam ecclesiasticam praeeminentiam, evidentur sunt
res spirituales; beneficium, licet partem temporalem comprehendat
(ius ad reditus), tamen ipsa pars temporalis in beneficio est intime
adeo connexa cum parte spirituali (officio) ut sine hac nullo modo
esse possit, ideoque non minus quam officium dicendum est esse
rem spiritualem, quae in commutationem cum re temporali sine vilipendio venire non potest. De his pretio pacisci est simonia iuris
divini (8).
Canon punit delictum simoniae perpetrantes. Requiritur delictum
consummatum ex ipsis verbis et ex can. 2228, 2212 sq. (simonia
realis), non mere attentatum aut simplex delicti conatus (9), quod
potest patrari a collatore, ab iis qui quovis modo partem habent
in provisione et etiam a tertia persona provisioni extranea. Non est
exclusa possibilitas in renuntiatione (cfr. can. 185), ideoque etiam
in permutatione quae duplicem continet renuntiationem coniunctam
(8) Cfr. Wernz-Vidal torn. IV, De rebus n. 6 sq. ubi notiones quoque histo­
ricae traduntur; Hollweck 1. c. § 116-1120.
(9) Ita Pighi 1. c. n. 94; Gaviglioli n. 148; aliter Chelodi 1. c. n. 104, cuius
animadversionem, quod «ad Codicem, non praeoccupata opinionibus antiquorum
mente accedere oportet, quia iure formaliter prorsus novo utimur» libenter am­
plector, sed eius applicationem ad casum a clarissimo auctore factam prorsus non
video. Cfr. Matth. a Coronata IV, 2204 sq., II, n. 716.
38

594

CAPUT XLV

cum duplici implicita collatione, licet utraque, servatis servandis, sit
permissa, non prohibita.
Simonia autem iuris ecclesiastici non est asserenda, nisi ea ex
lege expresse constet vel aequivalenter : talis certitudo habetur, cum
ius aliquid expresse prohibet sub reatu simoniae aut sub poenis
simoniae. Talis est reprobatio, quae circa beneficia continetur can.
1441, ubi tamen facile immisceri potest simonia iuris divini. — Simo­
niae confidentialis iuris praecedentis nequidem mentio fit in Co­
dice (10) quae tamen erat iuxta omnes simonia iuris ecclesiastici in
terminis, quibus eam percellebant Constitutiones Pontificiae, saltem
si exciperetur reservatio pensionis, quam solum reddit honestam casus
can. 2154, cui aequiparatur casus can. 1429: cui simoniae confiden­
tial! impediendae media efficaciora suppeditavit Codex. Cfr. can. I486,
150, et condiciones requisitas ad validam renuntiationem, dimissio­
nem et permutationem beneficiorum.
Aliud est peccatum simoniae, aliud delictum, de quo iudicium
proferendum est ex canonibus libr. V.
Poena: 1°) in quoscumque excommunicatio S. Apost. simpliciter
reservata, lat. sent.
2°) privatio perpetua iuris eligendi, praesentandi, nominandi,
in quoscumque habentes aliquod ex praedictis iuribus, lat. sent.
3°) in clericos praeterea suspensio fer. sent.
4°) adest praeterea effectus, potius civilis quam poenalis (can.
729), quod promissio omni vi careat, etiamsi tertia persona, in pro­
visione partem non habens, simoniam perpetraverit, inscio proviso,
modo haec in fraudem provisi non egerit; cuius nullitatis sequela
est obligatio officium vel beneficium dimittendi et perceptos fructus
restituendi.

525. 111. Delicta in susceptione beneficiorum. - A) Tria
imprimis in hac materia delicta recensentur: 1. usurpatio possessio­
nis simul cum titulo; 11. usurpatio possessionis ab eo qui titulum
habet acceptum; 111. facta illegitime facultas possessionem capiendi.
Ad evitandum periculum intrusionis in officia et beneficia sapienter
constitutum est ut possessio officii vel beneficii, a qua incipit eius­
dem exercitium, ab auctoritate ecclesiastica recipiatur, nec possit se
in eam ingerere etiam is, qui eius titulo per canonicam provisio(10) Cfr. Wernz-Vidal torn. IV, De rebus n. 15.

nem legitime insignitus est (can. 1443). Episcopi vero aliique Prae­
lati aequiparati ius habent per se ipsos possessionem capiendi, sed
ad excludendum idem intrusionis periculum, debet titulus officii re­
cepti determinatae personae morali exhiberi, quae eius authenticitatem examinet (can. 334). Arcere periculum intrusionis est res sum­
me necessaria ad publicum bonum, unde delicta in hac materia
specialem habent gravitatem.
I. Gravissimum delictum verae intrusionis committit, qui ad of­
ficium, beneficium, dignitatem electus, praesentatus vel nominatus,
se ingerit in possessionem, aut in regimen seu administrationem
praedicti officii, beneficii vel dignitatis ante receptas litteras confir­
mationis vel canonicae institutionis. Electus per canonicam electio­
nem capituli seu collegii, non acquirit nisi ius ad rem, sc. ius ad
obtinendum a Superiore officii vel beneficii titulum per electionis
confirmationem a Superiore factam; similiter praesentatus seu no­
minatus, cui ex praesentatione seu nominatione acquiritur ius ad rem
dumtaxat, quod fit ius in re (acquisitio tituli) per canonicam institu­
tionem a Superiore datam. Usurpat titulum, fitque intrusus, qui se
ingerit in possessionem aut in regimen seu administrationem officii
vel beneficii.
II. Minus grave est delictum illius, qui iam titulum canonicum
habet officii, beneficii, dignitatis, si, independenter a Superiore, ipse
propria auctoritate occupat beneficii possessionem. Id posset facere
intrusus, qui titulo carens illum falso allegaret: quare occupatio
propria auctoritate facta per se induceret periculum intrusionis.
III. Praelati, qui legitimo praelaturae titulo iam sunt insigniti,
pariter crearent periculum intrusionis, nisi talem titulum recognoscen­
dum exhiberent iis, quos ius designavit ad praedictum periculum
avertendum.
Poenae: Praedicti delicti in triplici memorata forma poena est:
1°) inhabilitas ad officium, beneficium, dignitatem, de qua agi­
tur lat. sent.; insuper alia poena indeterminata arbitrio Ordinarii.
2°) post monitionem, reus cogendus est, ab officii, beneficii,
dignitatis occupatione eorumque regimine vel administratione rece­
dere per suspensionem beneficii antea obtenti eiusque privationem,
et, si res ferat, per ipsam depositionem, can. 2394, § 1, 2.
Cooperatores in delicto sunt capitula, conventus aliique omnes
ad quos spectat, si electos, praesentatos vel nominatos admittunt
ante litterarum promotionis seu provisionis exhibitionem.

K.

Poena, in huiusmodi statuta, est suspensio iuris eligendi, nomi­
nandi vel praesentandi lat. sent, ad beneplacitum S. Sedis (11), can.
2394, § 3.
B) Ad susceptionem beneficii pertinet etiam: 1. acceptio beneficii
nondum vacantis ·, 11. acceptio beneficii cum alio iam possesso incompatibilis.
I. « Qui scienter acceptat collationem officii, beneficii, dignitatis
de iure non vacantis et patiatur se in eius possessionem *immitti
,
evidenter ius tertii violat et transgreditur legem, quae tamquam con­
dicionem pro collatione exigit beneficii vacationem. Quae collatio
est ipso iure nulla. Ut delictum hoc loco punitum habeatur, oportet
ut cum acceptatione, quae omni caret effectu, coniungatur factum
subsequens quod patiatur immitti in eius possessionem, quae me­
rito usurpationi aequiparatur (cfr. can. 150, § 1 ; 1412, § 2).

Poena·. 1°) inhabilitas perpetua ad officium, dignitatem, bene­
ficium, de quo agitur, postea assequendum;
2°) aliae poenae indeterminatae seu arbitrariae (can. 2395).
Praeter inhabilitatem iure praecedenti erat statuta excommuni­
catio fer. sent. cap. 1, 7, X, de conc. ben. vel eccl. non vacantis.
II. < Clericus, qui assecutus pacificam possessionem officii vel
beneficii cum priore incompatibilis, prius quoque retinere praesump­
serit contra praescriptum can. 156, 1439 » fit illegitimus detentor
illius beneficii quod dimittere debuit.
Poena: utroque beneficio privatur ipso iure. Praesumptio videtur
unice pendere a scientia incompatibilitatis, qua exsistente nulla mo­
nitio ad privationem videtur esse necessaria (12).

(11) Cfr. de iure praecedenti Hollweck I. c. § 243-245 iuncta cap. 4, 15, 21,
X, de iure pair. Ill, 38 et Const. *
Etsi multa· 21 Nov. 1873 (A. S. S., VII, 465 sq,
et deer. S. C. C. Actuosi 23 Maii 1874 (ib. p. 702 sq.), de intromissione potestatis
civilis in nominatione parochorum et electionibus popularibus eorundem in Hel­
vetia et in provinciis Veneta et Mediolanensi, cum censura in Const. Apostolicae
Sedis (I, 11) illis applicanda. Const, quoque Pii IX «Romanus Pontifex» 28 Aug.
1873, quoad electos et praesentatos sese ingerentes et contra admittentes.
Si Chelodi I. c. n. 105 censuit hoc canone Episcopos non respici, idque de­
ducit ex littera canonis, a quo poenae dicuntur decernendae ab Ordinario, illa
cl. Auctoris assertio non videtur admittenda, qui non satis videtur considerasse
Ordinarium Episcoporum esse Rom. Pontificem, cuius iudicio exclusive in crimi­
nalibus subsunt Episcopi.
(12) Cfr. Vi ernz-Vidal torn. II, n. 215, ubi etiam de historia agitur.

526. Cetera delicta in materia bénéficiait A. Delicta
connexa cum susceptione officii.
Γ) Cardinalis, ad cardinalatum absens a curia promotus, tenetur
in recipiendo bireto rubro iurare, se intra annum, nisi legitimo impe­
dimento detineatur Rom. Pontificem aditurum (can. 234). Habetur
ut delictum recusatio illius iuramenti praestandi.
Poena', privatio dignitatis cardinaliciae, lat. sent.
2°) Promotus ad Episcopatum, tametsi sit Cardinalis, intra tres
menses tenetur consecrationem recipere: neglectus huius legis de­
lictum constituit.
Poena: d) elapso trimestri, privatio fructuum lat. sent., qui fa­
bricae ecclesiae cathedralis sunt applicandi.
b) elapso altero trimestri, privatio Episcopatus (can. 2398) (13).
3°) Simili modo Abbas vel Praelatus nullis qui aut ex apostolico praescripto aut ex propriae religionis constitutionibus benedici
debet, delictum committit, si benedictionem intra tres menses a receptis litteris apostolicis, absente impedimento non receperit (cfr. can.
322, § 2). Poena plectitur suspensionis a iurisdictione lat. sent. (can.
2402) (14).
4°) Neglecta fidei professio. Ad eam emittendam, simul cum
iuramento antimodernistico (15), tenentur quicumque aliquod offi­
cium, beneficium, dignitatem munus in Ecclesia recipiunt (can. 1406).
Delictum habetur in contumaci neglectu, qui iusta causa non excu­
satur: unde ante poenas praemittenda est monitio cum praefixione
termini ad implendam neglectam obligationem.
Poena. In hac infligenda gradatim est procedendum.
d) poena pertingere potest usque ad privationem officii, bene-

|

B IB ! J O T H E C A

reATERNITAS SACERDOTALIS SANCH PETS?

598

CAPUT XLV

collatum sit volenti, petenti et acceptanti. Cum hac obligatione con­
nexa alia obligatio est, officium seu munus semel susceptum non
dimittendi proprio arbitrio independenter a consensu Superioris di­
missionem acceptantis. Ipsa dimissio seu renuntiatio invalida est sine
Superioris acceptatione (16).
Contra huiusmodi obligationem duo recensentur delicta:
1°) delictum «clerici maioris, munus a proprio Ordinario sibi
commissum, sine eiusdem Ordinarii licentia, deserere praesumentis».
Deserere non est illud mere non adimplere assidue, aut negligenter
implere, sed est illum relinquere cum animo non reassumendi; qui
animus, licet aliis modis patere possit, fit evidens in eo qui alibi
officium ibidem explendum acceptat et multo magis in eo qui a dioe­
cesi egreditur. Cum praesumptio requiratur, plerumque ante poenam
praemittenda erit monitio.
Poena : suspensio a divinis ad tempus ab Ordinario praefinien­
dum (can. 2399).
2°) Gravius est illud delictum quod committit clericus, *qui
in manus laicorum, officium, beneficium, aut dignitatem ecclesiasti­
cam, renuntiare praesumat ». Per hoc delictum contemniter aucto­
ritas ecclesiastica, se subtrahit subditus a debita erga ipsam obedientia, procuratur vel fovetur laicorum intrusio in negotia eccle­
siastica praecipui momenti.
Poena: suspensio a divinis lat. sent. (can. 2400).
3°) Cum duobus praecedentibus connexum est, in sensum
contrarium, delictum illius, qui non dimittit officium a quo priva­
tus fuit. « SZ quis in detinendo officio, beneficio, dignitate, non ob­
stante legitima privatione aut remotione persistat — aut ne ea di­
mittat, moras illegitime nectat », fit in hoc rebellis auctoritati eccle­
siasticae, quae rebellio frangenda est coactione poenarum adhibita.
Poena ordinatur ad illam moralem constrictionem. Praemissa
monitione, reus cogendus est ad deserendum officium illegitime re­
tentum per suspensionem a divinis vel per alias poenas, quae si
res ferat, pertingere possunt usque ad depositionem. Omnes fer.
sent. (can. 2401).
(16) Cfr. can. 187, 189, 190.

De abusu potestatis et officii ecclesiastici
Fontes: Decret. Orat. D. 86; C. II, q. 1. — Compl. I, 1. V, t. 27 de exc. pr.
in subd. vel contra; Cpl. II, I. V, t. 13 d. exc. pr. in subd.; Cpl. Ill, I. V, t. 14
de exc. pr. in subd.; Cpl. IV, I. V, t. 10 de exc. praei.; Cpl. V, 1. V, t. 10 de exc.
pr. in subd. — Decret. Greg. IX, lib. V, tit. 31 de excess, praei, et subd., tit 33
de privil. et excess, privil.; Decret. Bonif. VIII, 1. V, t. 6 d. exc. pr. et subd.;
Const. Clem. V, 1. V, t. 6 de exc. pr.
Scriptores : Commentar, iur. Decret, in cit. tit. Vering 1. c. § 200.
3BE — Muenchen 1. c. p. 721 sq. — Thesaurus 1. c. vv. Episcopi, Beneficia; Ferraris 1. c. v.
Poena. — Kober, D. Depos. p. 711; Hinschius 1. c. t. V, p. 239 sq.; Schiappoli
I. c. n. 394 sq.; Hollweck 1. c. § 296. De fontibus et scriptoribus, qui de privile­
giis consulendi sunt, cfr. Wernz 1. c. tom. I, n. 157.

Praenotiones
528. Cum rubrica Tit. XIX Codicis connexionem habent duo
tituli Decretalium in fontibus citati, in quibus agebatur de delictis
a Praelatis ecclesiasticis sive superioribus sive inferioribus (isti enim
Praelati inferiores potissimum intelliguntur in rubrica nomine sub­
ditorum: cfr. supra rubricas h. t. in antiq. comp.) contra obligatio­
nes officii ecclesiastici sive in usu iurisdictionis ecclesiasticae per­
petrantur. Quae delicta cum multa et varia esse possint, etiam in
libro quinto nonnisi per summa quaedam capita recensentur. Cfr.
Muenchen, 1. c. Atque ad istam speciem delictorum facile reducun­
tur excessus privilégiâtorum, cum ibidem praecipue mentio fiat ex­
cessuum, qui forte a privilegiatis superioribus ordinum religiosorum
vel aliis clericis privilegiatis committuntur.
529. Ut critérium suppeditetur intelligentiae primi canonis ge­
neralis huius tit. Codicis, non tam exempla seu capita iuris Decreta­
lium sunt attendenda, quae, tempore medii aevi condita, potissimum
respiciebant singulares excessus illi aetati proprios et a nostris mo­
ribus alienos, sed potius respicienda principia, quae ibidem Prae­
latis ecclesiasticis tamquam supremae normae praestituuntur. Ete­
nim suos subditos quasi filios et fratres benigna et fraterna carita­
te fovere debent, non inhoneste et superbe et aspere tractare,

etiamsi correctione opus sit (1). - Sub huius principii luce facile
intelligitur cur Praelati ecclesiastici excessus dicerentur committere,
si subditos suos indebitis oneribus et exactionibus gravant, iniustis
censuris affligunt (2), si illorum iura diminuunt (3) et beneficia aliis
conferenda sibi conferunt (4) vel indignis (5), vel beneficia uniant
forma canonica non servata (6), si mandata et prohibitiones publi­
cant contra privilegia ab Apostolica Sede v. g. religiosis concessa
,
(7)
si causas matrimoniales cognoscere, indulgentias concedere,
publicas poenitentias imponere aliaque solis Episcopis Praelatisque
superioribus reservata usurpare audent (8), si Praelati regulares sine
legitimo assensu Episcopi loci (9) et Romani Pontificis (10) nova
monasteria aedificare praesumunt.

530. Si in alio tit. (V, 33) de excessibus privilegiatorum
erat sermo, huiusmodi privilegiati triplici modo per abusum privi­
legiorum delinquere possunt, sci. si privilegium ultra tenorem con­
cessionis ad personas vel materiam vel locum vel tempus in privi­
legio non contentum extendunt, si ex privilegio desumant occasio­
nem delinquendi, si contra finem agerent privilegii concessi (11). Abusus autem speciales privilegiorum compluribus capitibus h. t.
incompleta quadam ratione et pro moribus illius aetatis enumera­
bantur.
(1) Cap. 1, X, h. t.; c. 6, D. 45; c. 1, D. 46; Muenchen 1. c. p. 721 sq. Cfr.
Claeys, De canonica cleri saec. obedientia p. 97 sq., 142 sq., 177 sq.
(2) Cap. 1, X, h. t.; Schmalzgr. h. t. n. 1.
(3) Cap. 2, X, h. t. attenta immutatione disciplinae quoad àrchidiaconos.
(4) Cap. 3, X, h. t.
(5) Cap. 11, X, h. t
(6) Cap. 8, X, h. t; Cone. Trid. Sess. VII, cap. 6, 7 de ref.
(7) Cap. 5, 7, 16, 17, X, h. t; cap. unie. h. t. in Clem.; Schmalzgr. h. t. n. 2.
In cap. 5 et 7 h. t. expresse dicitur posse tunc obedientia Praelato denegari, quam
potestatem Hollweck 1. c. § 296 non extendit ad casum, in quo Praelatus agat
«ut S. Sedis delegatus cum plena potestate», quo in casu tenet, praestita interim
obedientia, recursum ad S. C. esse instituendum. At etiam in casu excessus no­
torii obedientia est interim praestanda?
(8) Cap. 12, X, h. t; Cone. Trid. Sess. XXIV, cap. 20 de ref.
(9) Cone. Trid. Sess. XXV, cap. 3 de ref.; Wernz 1. c. tom. Ill, η. 611 sq.
(10) Leon. XIII, Const. « Romanos *
,
Pontifices
Wernz I. c. n. 616.
(11) Schmalzgr. h. t. n. 197. — Cap. 3, 10, 11, X, h. t. ubi varii abusus pri­
vilegiatorum recensentur, Piat. Mont. 1. c. t. II, P. IV, c. 3, p. 1 sq.; Muenchen
1. c. p. 726.

Cum optimo iure in eo quis puniatur, in quo peccavit, privilé­
giât! excedentes limites concessionis castigati fuerunt nullitate actus
in contrarium gesti (12), aut in poenam delicti, vel ex toto vel ex
parte, ipso facto vel per sententiam ferendam privabantur privilegio (13)
aut aliis poenis vel censuris subjiciebantur, quatenus istae Pii IX,
Const. « Ap. Sedis » sublatae aut mutatae (14) non essent.

531. lure Codicis etiam per summa capita indicantur abusus
seu excessus, qui committi possunt non solum ab iis qui potestate
regendi fori externi potiuntur et sunt veri Praelati aut Praelatorum
immediati auxiliarii, sed etiam ab aliis, qui publicis officiis sunt prae­
positi. - Illud autem probe notandum est, quod primo loco ponitur
in primo tituli canone (can. 2204), scilicet quemlibet abusum pote­
statis ecclesiasticae esse obnoxium poenae, licet de eo specifica
mentio non fiat in Codice; poena autem arbitrio legitimi Superioris
decernenda est proportionata gravitati culpae. - Ex ipsa significa­
tione nominis abusus committitur : 1°) si qui potestate sua utitur in
finem ad quem data non est, praesertim in proprium commodum
aut in gravamen vel cum iniusto gravamine aliorum; 2°) si quis ex­
cedit potestatis limites; 3°) Si in usu excedit limites moderationis.Potestas publica suum habet fundamentum in bono publico tuendo
et promovendo, in utilitate communitatis et subditorum procuranda;
qui ea abutitur in proprium commodum aut in aliorum iniustum
gravamen, prodit suum officium et grave nocumentum publico bono
infert. Omnes Codices poenales de tali abusu cavent; immo haec de­
licta ut plurimum habentur delicta qualificata.
Praecipua delicta specifica cum propria poena enumerantur se­
quentia :
532. Abusus in actis publicis. 1°) respiciuntur documenta
Curiae episcopalis, sede vacante’, et delictum committunt Vicarius Ca­
pitularis et alii quilibet sive de Capitulo sive extranei, qui documen­
tum quodlibet ad Curiam episcopalem pertinens, sive per se sive per
alium, aut subtraxerint aut destruxerint aut celaverint vel substan­
tialiter immutaverint (cfr. can. 435, § 3).
(12) Cap. 3, X, h. t
(13) Cap. 24, X, h. t.; Schmalzgr. h. t. n. 198; Wernz I. c. t. I, n. 162; Piat.
Mont. 1. c. t. II, p. 135 sq.
(14) Muenchen 1. c. p. 726; Bucceroni 1. c. init.

i;

Poena: d) excommunicatio simpliciter reservata Sedi Apost. lat,
sent. ;
b) praeterea poenis fer. sent, ab Ordinario puniri possunt,
quae pertingere possunt usque ad privationem officii vel beneficii
(can. 2405).
2°) Delictum committitur ab iis, qui ex officio tenentur con­
ficere, conscribere aut conservare sive acta vel documenta seu libros
Curiarum ecclesiasticarum, sive libros paroeciales (Vicarius Generalis,
Cancellarius, Archivista, parochus, itemque cooperator si hic tale
manus habet commissum), si ea falsare, adulterare, destruere, occul­
tare praesumpserint.
Poena: privatio officii et aliae arbitrio Ordinarii fer. sent. (can.
2406, § 1).
3°) Delicti quoque rei sunt, ii ad quos spectat, si acta, docu­
menta, vel libros memoratos dolose detrectaverint exscribere, trans­
mittere vel exhibere personis quae illis indigent et legitime petunt.
His modis vel aliis similibus officium suum produnt (15).
Poena: a) privatio vel suspensio ab officio fer. sent.;
b) mulcta pecuniaria ad arbitrium Ordinarii, quoad quantita­
tem gravitati casus proportionanda.

533. Corruptio publicorum officialium. Hoc quoque de­
lictum in omnibus Codicibus poenalibus invenitur punitum, nec
poterat deesse in Codice poenali Ecclesiae. — In genere corruptio
in hoc consistit, quod ex una parte offeratur, ex alia parte acceptetur
aliqua res pretio aestimabilis vel aliud aequivalens, commodum ac­
ceptanti afferens, in eum finem ut exerceatur influxus in aliquem
actum, quem officialis seu magistratus debet ponere ex officio, sive
ut illum actum contra legem ponat sive ut illum omittat. — Corruptio
activa habetur in oblatione, promissione, datione; passiva in accepta­
tione, petitione seu exactione rei vel saltem promissionis ipsius.
Delictum ex utraque parte consummatum, est delictum quod sua
natura complicem postulat, in quo, ad normam can. 2209, unaquae­
que pars est eodem modo culpabilis, nisi ex adiunctis aliud appareat,
At conatus quoque huius delicti punitur sc. exactio ex parte offi­
cialis, oblatio ex parte requirentis actum vel eius omissionem (cor­
rumpere tentaverit).
(15) Can. 1, D. 83.

Notae historicae. Iam ab antiquo habetur in fontibus damnata
corruptio iudicum, quae postea extensa est ad alios actus officii
proprios (16). In Decreto Gratiani Sanctorum Patrum afferuntur textus
condemnantes iustitiae venditionem (17). Saec. XIII generales haben­
tur Decretales Innocentii IV (18) et Bonifacii VIII (19), in quibus et
iudicum corruptio et aliorum officialium pro obtinendis rescriptis
et privilegiis a Sede Apost. — Reatus in iudice (corruptio passiva)
consummatus habebatur etiam independenter a pronuntiatione sen­
tentiae (20); corruptionis activae reus esse potest, sive sit sive non
sit pars in causa, quicumque sive promissis sive donis obtineat
sententiam, quam quaerebat (21); datio ad obtinendam sententiam
iustam non erat factum incriminabile. Pariter delictum activae cor­
ruptionis habebatur consummatum oblatione doni vel eius promis­
sione. — Poena initio erat suspensio ab officio (22); deinde vero
iudex, qui contra iustitiam ageret ob favorem vel cupiditatem, su­
spendebatur per annum et violata suspensione incurrebat irregula­
ritatem et in poenas iure romano comminatas. Qui vero ad obti­
nendam a Sede Apost. gratiam aut privilegium dona largirentur aut
eorum promissionem facerent vel ea reciperent et qui huiusmodi non
denuntiarent excommunicationem incurrebant R. P. reservatam (23),
quae in const. Apost. Sedis non fuit retenta.
Iure Codicis hoc can. 2407 videtur respici corruptio activa (24),
et percelli eos qui publicos officiales corrumpunt atque adeo, qui
(16) Can. 1, D. 83.
(17) Can. 66 (Gregor. I), c. 71 (August.), c. 78 (Isidor.), C. XI, q. 3; c. 15,
§ 1 (August.) C. XIV, q. 5.
(18) Cap. 1 in VI0 de sent, et re iud. II, 14.
(19) Cap. 11, § 4 in Vl° de rescr. 1, 3; cap. 1 in extrg. comm, de sent. V, 10.
(20) Cap. 11, § 4 in VI°, I, 3; cap. 1 in VI0, II, 14. Cfr. cit. cap. de rescriptis,
quae indici fuerunt permissa recipi (esculenta et poculenta) necnon expensas iti­
neris necessarias, modo iter non faciat sine necessitate in finem expensas reci­
piendi, exclusis semper pauperibus.
(21) Cap. 1 in Extravg. comm. V, 10.
(22) C. 1, D. 89.
(23) Cap. 1 in VI° de sent, et re iud. II, 14. — Cfr. Hollweck 1. c. § 204,
297; Thesaurus P. II, v. munera.
(24) Quod attinet ad iudices, advocatos et procuratores plures sanctiones
poenales habentur, quibus passiva corruptio percellitur in canonibus de processi­
bus (can. 1624, 1625, 1665, 1666); de teste agit can. 1755, § 3. — Illud probe no­
tandum corruptionem passivam continere abusum potestatis; quare quovis modo
fiat, punibilis est, ex generali praescripto can. 2404.

delictum corrumptionis attentant, tametsi effectum non obtinuerint.
Exigit autem ut induxerint vel conatum adhibuerint ad inducendum
publicum officialem, ut in exercitio sui muneris aut actionem ad
negotium ecclesiasticum pertinentem contra legem ponat, aut actio­
nem debitam omittat oblatis donis aut eorum promissione. Publi­
cum officialem intelligit quemlibet Officialem Curiae, quemlibet ec­
clesiasticum administrum eiusdem Curiae, iudices, advocatos vel
procuratores. — Facile cum hoc delicto connexum esse potest cri­
men falsi et delictum simoniae (cumulus delictorum).
Poena est indeterminata·, insuper adhibenda coactio ad repa­
randa damna, si qua illata fuerint.

534. Abusus in taxis exigendis. Codex praecipit ut taxae,
quae a fidelibus solvendae sunt pro variis actibus iurisdictionis vo­
luntariae, pro exsecutione rescriptorum S. Sedis, pro actibus judicia­
libus et occasione administrationis sacramentorum et sacramentalium
sint per legem definitae (25), et ubi praefinitio per legem nondum
facta sit saltem ex probata consuetudine determinatae esse debent.
Fideles obligantur ad eas solvendas in definita certa quantitate (26),
non ultra. Publicus officialis, cui ius est eas exigendi, abusum officii
committit, si turpis lucri causa, eas arbitrio suo auget, aut praeter
eas aliquid exigit tamquam ex iure debitum ; quo abusu simul iustitiam violat. Ex delicto contra iustitiam oritur obligatio restituendi
quidquid iniuste perceptum est. Ob abusum officii in hac re patra­
tum, poenas incurrit, quae in hac materia magis efficaces sunt, si
infligantur per iudicem, quam si essent latae sententiae.
Poena·, d) gravis mulcta pecuniaria fer. sent, ultra restitutionem
iniuste percepti.
b) in recidivum, suspensio vel remotio ab officio fer. sent,
secundum casus gravitatem, quae pendet et ex quantitate exacta et
ex maiore vel minore iteratione delicti (can. 2408) (27).

(25) Cfr. can. 1507, 1056, 1234, 1909.
(26) Cfr. can. 2349.
(27) Pius V Const. « In *
carum 18 Maii 1569 edixit officiales Cancellariae
Romanae, qui aliquid supra statutas taxas exegissent, privatos esse officiis, inha­
biles ad illa obtinenda et infames. Cfr. Hollweck 1. c. § 204, not. 3,

535. Abusus in concedendis litteris dimissoriis pro or­
dinatione.
I. Committitur a Vicario Capitulari, si litteras dimissorias ad
ordinationem concedit, aut intra annum a sede vacante iis, qui non
sunt arctati ratione beneficii recepti vel recipiendi vel ratione peculia­
ris officii cui propter necessitatem dioecesis sine dilatione sit pro­
videndum, aut post annum a sede vacante sed sine consensu Ca­
pituli. Abusus consistit in excedendo limites potestatis.
Poena. Suspensio a divinis lat. sent. (can. 2409) (28).
II. Similis abusus committi potest a religiosis. Huius rei sunt
Superiores religiosi qui praesumpserint subditum ordinandum dimit­
tere ad Episcopum non dioecesanum extra casus in iure admissos
(can. 965-967), aut in fraudem legis ad aliam domum transferre, aut
de industria concessionem dimissorialium ad illud tempus differre,
quo Episcopus vel abfuturus vel nullas habiturus sit ordinationes.
(Cfr. Wernz-Vidal t. IV, n. 199 sq.).
Poena: Suspensio a missae celebratione per mensem, lat. sent.
•

1

536. Abusus in regimine religiosorum.
A) Admissio illegitima ad noviciatum. Haec fit:
1°) per admissionem candidati non idonei, cui sc. obstat ad
ingressum saltem unum ex impedimentis ad validam vel licitam
admissionem enumeratis in can. 542.
2°) per admissionem factam sine requisitis can. 544 litteris
testimonialibus. Delictum committitur etiam a Superiore societatis
clericalis sine votis. (Commissio Codic. 2, 3 Junii 1918).
Poena', indeterminata, quae potest pertingere ad privationem
officii.
B) Admissio illegitima ad professionem. Haec fit cum ad profes­
sionem admittitur novicius, qui, aut non idoneus aut dubie idoneus
ad vitam religiosam, post experimentum factum iudicatus est, vio­
lando praescriptum can. 574, § 2.
Poena: sancitur eadem, quae in delicto praecedenti (can. 2411).
C) Transgressio legum de dote religiosarum. Agitur tantum de
religiosis mulieribus. Delictum committitur a Superiorissa, etiam reli­
giosarum exemptarum, quae praesumpserit impendere dotes puella(28) Cfr. Hollweck I. c. §-295, not. 3, 4.

rum receptarum, ad quemcumque finem, etiam ad aedificandam do­
mum aut ad aes alienum exstinguendum, violando legem can. 549,
qua iubentur dotes post primam religiosae professionem collocari in
tutis ac fructiferis nominibus, servendae usque ad religiosae obitum.
Poena est indeterminata, quae pertingere potest usque ad pri­
vationem officii (can. 2412, 1°).
D) Omissio nuntii de admissione ad noviciatum vel professio­
nem, quod debet ad Ordinarium mitti, ad hoc ut is, per se vel per
alium, explorationem faciat admittendae.
Poena est eadem ac in delicto praecedenti (can. 2412, 2°).
E) Delictum in visitatione canonica. Delictum committit:

1°) Antistita, quae, post indictam visitationem, aliquam reli­
giosam in aliam domum, Visitatore non consentiente, transtulerit.
2°) Omnes religiosae, sive subditae sive ipsa Antistita, quae
per se vel per alios, directe vel indirecte, religiosas induxerint ut
interrogatae a Visitatore taceant vel veritatem quoquo modo dissi­
mulent aut non sincere exponant.
3°) Religiosae quaevis, quae aliis religiosis, ob responsa quae
Visitatori dederint, molestiam, sub quovis praetextu attulerint.
4°) Quae tribus praecedentibus numeris de religiosis sororibus
sancita sunt, virorum quoque religionibus sunt applicanda.
Poena: 1°) ab ipso Visitatore sunt declarandi inhabiles ad ea
officia, quae aliorum regimen secumferunt, fer. sent.
2°) Antistitae vero officio, quo funguntur, sunt privandae (can.
2213).
Eadem applicantur societatibus clericalibus sine votis, quae pa­
riter obnoxiae esse ponunt visitationi (Comm. Cod. 2, 3 lunii 1918).
F) Delicta contra Ubertatem confessionis. Hoc committunt Superiorissae, quae difficultates creant subditis, volentibus pro sua
confessione adire confessarium extraordinarium. Libertatem ad hoc
ius concedit: 1°) quando religiosa vult adire aliquem ex sacerdoti­
bus, ab Ordinario pro singulis domibus pro particularibus casibus
designatis', 2°) quando ad suae conscientiae tranquillitatem cuicum­
que confessario pro mulieribus approbato extra domum, in ecclesia
vel oratorio etiam semipublico confessionem peragit; 3°) quando
graviter aegrotat, etiam extra mortis periculum ; tunc enim quemlibet
sacerdotem ad mulierum confessiones excipiendas approbatum ar­
cessere potest, quoties voluerit, eique confiteri. (De hac re agunt
cc. 521-523).

Has leges, libertatem confessionis protegentes, violat Antistita:
a) si confessarium petenti denegat \ b) si religiosae libertatem coarctat
verbis aut factis, aut petitionis rationes, per se vel per alios, directe
vel indirecte inquirat\ c) si quavis ratione ostendat se usum liber­
tatis aegre ferre.
Poena·, a) prima vice a loci Ordinario moneri debet:
b) in casu reincidentiae puniri debet privatione officii, re de­
nuntiata ad S. C. de Religiosis (can. 2414) (29).

A. M. D. G. et B. V. M.

(29) Quae pertinent ad haec religiosorum delicta, uberius explicata sunt in
tomo De Religiosis — Wernz-Vidal tom. Hi.

Abbas:
526.

benedictionem non recipiens,

Blasphemia: eiusque poenae, 417 sq.

usurpatio, 459 sq. ;
alienatio illegitima, 462 sq.

Bonorum ecclesiast.:

Abortus: eiusque poenae, 472 sq.

poena, 208; subiectum ac­
tivum, 209 sq. ; a censuris, 258 sq. ;
principia tenenda, 260 sq. ; subiectum
activum, 263; conspectus historicus,
264; condiciones requisitae, et modus
procedendi, 265 sq. ; ab excommuni­
catione, 291 ; ab interdicto, 310 sq. ;
a suspensione, 329.
Abusus: potestatis varia species, 531 :
in actis publicis, 532; in taxis exigen­
dis, 534; in concedendis litteris di­
missoriis, 535; in regimine religiosa­
rum, 536; in reliquiis, 433.
Aetas: in ordine ad delictum, 60 sq. ;
ad poenas, 61.
Amentia: notio, et species, 64; in or­
dine ad imputabilitatem, ibid.
Appellatio: notio, effectus, 250; a cen­
suris, 251 sq. ; ad Concilium, eiusque
poenae, 446; ad Statum contra Ec­
clesiam, 447.
Applicatio iuris poenalis: quoad infide­
les Ecclesiae non subiectos eandem
vexantes, 400 sq.
Absolutio: a

Beneficiatus:

professionem fidei negli­

ge ns, 526.
Beneficii acceptatio: non vacantis vel

incompatibilis, 525; intrusio in bene­
ficium ct factum intrusionis pericu­
lum inducens, 525; usurpatio aucto­
ritatis in provisione beneficii, 523; su­
spensio a beneficio, v. Suspensio. Ex­
communicatio ...

Canonicus theologus et poenitentiarius:

in officio negligens, 518.
Cardinalis: relate ad censuras, 274; iuramentum praescriptum recusans, 526.
Casus fortuitus: notio, 45; imputatio,
82.
Censura: notio, divisio, origo, 222 sq. ;
subiectum activum et passivum, 227
sq. ; exempti, 228; obiectum, 229 sq. ;
multiplicatio, 234 ; excusatio, 235 ;
condiciones ut incurratur, 236 sq. ;
modus procedendi, 241 sq. ; denun­
tiatio, 246; effectus, 247 sq. ; appella­
tio a censuris, v. Appellatio; reservatio, 253 sq. — Cessatio et absolutio
in foro interno et externo, 257 sq. ;
censurarum contemptus, 450. — Cen­
surae a iure non reservatae, et re­
servatae, 262 sq.
Cessatio a divinis: notio, notae histo­
ricae, 312; divisio et effectus, ibid.;
finis, forma, et subiectum, ibid.
Clericus: subiectum excommunicatio­
nis, 274; interdicti, 288; suspensionis,
314; eius degradatio, v. Degradatio;
habitum non gestans, 515; legem residentiae violans, 516; negotiationem
vetitam exercens, 516 ; communes cle­
ricorum obligationes violans, 515 ;
munus impositum deserens, 527; offi­
cium vel beneficium in laicorum ma­
nus dimittens vel illegitime retinens,
527.
39

Coactio: ut forma cooperationis in de­

E

lictum, 117; iniusta in canonica ele­
ctione, 523.
Cocainiimui: ut in imputabilitatem in­
fluens, 70.
Collusionis: crimen, 499.
Communicatio: in divinis vetita, 450 ;
cum haereticis, 407, 410.
Complicis absolutio: 501.
Conatus delicti: notio, species, 131 sq. ;
eius elementa, 139 sq. ; imputabilitas, 145.
Concubinatus : 494.
Concursus: in delicto: notio, divisio,
112 sq. ; notae historicae, 115; con­
diciones, 116; variae formae, 117 sq. ;
disciplina vigens relate ad imputabi­
litatem, 121 sq. ; delictorum in eodem
delinquente, 125 sq.
Condicio delinquentis: quoad imputabi­
litatem, 63.
Coniuratio: contra Eccl. et Statum,
448.
Cooperationis: in delicto variae for­
mae, 117 sq.
Correptio: ut remedium poenale, 371.
Corruptio:

publici officialis, 533.

Crimen falsi:

eiusque species, 495 sq. ;

v. Delictum.
Culpa: fons imputabilitatis, 39; species,
42 sq. ; gradus, 43; in ignorantia le­
gis, 46 sq. ; v. Ignorantia.

delicto illatum, immediatum
et mediatum, privatum et publicum,
29 sq., 58; particulare et universale,
53.
Defensio legitima: ut causa excludens
imputabilitatem, 96 sq.
Defensio doctrinae: damnatae, 408.
Degradatio clerici: notio, 359; notae
historicae, 360 ; species, 361 ; subiectum activum et passivum, 362 ; causa
degradationis, 364; forma et ritus,
365; effectus, 366 dispensatio et re­
stitutio, 367.

Damnum:

notio, 24 sq.;
eius elementa, 28 sq. ; divisio, 35; sub­
jectum activum, et passivum, 37 sq. ;
qualitas, 51 ; quantitas, eiusque cri­
teria, 52 sq. ; gradus, 55 sq. — Cau­
sae aggravantes, 102 sq. ; concursus
plurium in idem delictum, 116 sq.;
fautores, 119; concursus delictorum,
125 sq. ; delictum continuatum, habi­
tuale, permanens, 129. — Effectus de­
licti, actio poenalis et civilis, 147 sq.
— Delicta ecclesiastica communia,
376 sq. ; delicta in specie, 4-13 sq.;
contra bonos mores, 490.

Delictum ecclesiasticum:

Denuntiatio calumniosa: 500.

Divinatio: superstitionis modus, 430.

Dolus: fons imputabilitatis: notio, 40;
species, 41; praesumptio, 48; prae­
meditatus, deliberatus, repentinus, 57.
Duellum: eiusque poenae, 475 sq.

relate ad delictum: notio et
species, 70 sq. ; influxus in imputa­
bilitatem ibid.
Ecclesia: eius finis, et modi quibus
eum attingit, 25; eius potestas in de­
lictum civile ratione peccati, 27; eius
potestas infligendi poenas, 160; eius
systema poenale, 162 sq. ; quinam in
Eccl. gaudent potestate coactiva, 164
sq. ; extensio, 166 sq. — Ecclesiarum
violatio, 442.
Editio librorum: damnatae doctrinae,
409.
Electionis forma: neglecta, 523.
Episcopi: quoad incursionem censura­
rum, 288 sq. ; consecrationem non re­
cipientes, 526.
Ebrietas:

Eucharistiae profanatio: 412,
Excommunicatio: notio, divisio, origo,

268 sq. ; subiectum activum, et passi­
vum, 273 sq. ; obiectum seu causa,
275 sq. ; a iure et ab homine, 276;
effectus immediati, 277 sq. ; mediati,
290; absolutio, v. Absolutio; insorde­
scentia in excommunicatione, 452.
Expiatio poenae, 204.

..

___

Falsa denuntiatio: confessarii, 500.
Falsi crimen: eiusque species, 495 sq. ;
falsum dicto in teste, perito, advo­
cato, procuratore, 498; falsum scrip­
to vel facto, in actis S. Sedis, ibid. ;
in aliis actis ecclesiasticis, ibid.; in
subreptione et obreptione quoad re­
scripta, ibid.
Fautores delicti: V. Delictum.
Furtum: 483.

Homicidium: 467 sq. ; qualificatum, 473

eiusque varia species, 46
sq., 74 sq. ; relate ad imputabilitatem,
76 sq. ; ignor. facti, 79 ; relate ad
poenas, 200 sq. ; in censuris, 236 sq.,
248 sq.
Impeditae iurisdictionis: delict., 449.

Ignorantia:

relate ad delicta, 61; ad
poenas, 61 ; subiectum poenarum, 194.
Imputabilitas: notio, 30; politica, et ci­
vilis, 26 sq. ; physica et moralis, 30
sq. ; fontes, 39 sq. ; gradus, causae
quae aggravant, minuunt, tollunt, 55
sq. ; v. aetas, sexus, condicio; in re­
cidivis, 150 sq. ; in conatu delicti, 145.
Imputatio: notio, 30.
Incendium: 484.

Impuberes:

ludex: in applicanda lege poenali, 167
sq. ; in poenis ordiner. et arbitrariis
175 sq.
Ius poenale: notio, divisio, 3, sq. fontes,
6, sq. ; litteratura, 10 sq. natura et
fundamentum, 14 sq. ; loesio iuris
quatenus imputatur, v. imputabilitas;
relate ad infideles, 400 sq.
Ius poenale civile: Ecclesiae influxus,
12 sq.
Ius ecclesiasticum poenale : eius exten­
sio, 1.
Ius Naturale: ut fons iuris poenalis ec­
clesiastici, 6.
Ius Romanum: fons iuris poenalis eccle­
siastici, 7.
lussum: forma cooperationis 117; eius
revocatio 118.
Lex poenalis : notio, 25; 31; differt a

praecepto poenali, 25.
Leges poenales: saeculares fontes iu­
ris eccl. poenal. 7 sq. ; applicatio et
interpretatio, 167 sq. 178 sq. ; rela­
tio inter forum eccl. et saeculare
81 sq.

Insordescentia: in censura excommu­

notio 94; forma concursus
117; eius revocatio 118.
Matrimonii mixti: illicita celebratio 514.
Metus: notio, species, influxus in imputabilit. 85 sq-; relate ad effectus
censurae 248.
Minores : ut subiectum poenae 194.
Missarum mercimonium: 440.
Monitiones in censuris infligendis, 244.
Morphinismus: 72.
Mortui: non sunt subiectum delicti, 37;
sunt incapaces censurae ecclesiasti­
cae, 228.
Mutilatio: 471.

nie., 452 ; suspensionis, 452.
Interdictum: nomen, notio, divisio, 292
sq. ; notae historicae, 296; subiectum
activum et passivum, 296 sq. ; condi­
ciones, forma et effectus, 299 sq. ;
species, 303 sq. ; cessatio, 309 sq.

notio, species, eiusque in­
fluxus, relate ad imputabilitatem, 90
sq. ; ad effectus censurae, 248.
Neglecta adimpletio legati, donationis,
465.

Incommodum:

relate ad imputabilita­

tem, 90 sq.
Indigni: electio, praesentatio, nomina­
tio, 523.
Indulgentias: ad questum adhibere,
438.
Infantes: quoad delicta. 61 sq. ; et poe­
nas, 134 sq.
Iniuriae verbalis: delictum, 455 sq.

Mandatum:

Necessitas:

Obedientiae denegatio:

444; inobedicn-

tia qualificata,. 445.
Ordinatio : illegitima, 512, sq. ; Episco­
pi, 512; alieni subditi, ibid.; proprii
sine testimonialibus vel sive titulo ca­
nonico, ibid.; religiosi, ibid.; illegi­
time ordinati poenae, 513.
Ordo iuridicus: socialis 39.
Orientales relate ad leges poenales Co­
dicis 198.
Pagani:

in iure poenali

Eccl. 228,

372 sq. ; notae historicae et usus in
iure poenali 374.
Praeceptum poenale: notio 25; qua­
tenus aequivalet monitioni canoni­
cae ibid. ; generale et peculiare 156,
quatenus aequivalet legi 166; ut re­
medium poenale 371.
Praestationis debitae: recusatio 466.
Privilegii: fori violatio -453; privilegii
canonis 454.
Provocatio: relate ad imputabilitatem,
98; quibus modis verificatur^ 117.

O

Passio: notio eiusque species 99 sq. ;

relate ad imputabilitatem 101 ; relate
ad poenas 200.
Peregrini quoad censuras locales 228.
Periuriurn eiusque poena 422 sq.
Persona moralis,
subiectum activum
delicti, 37 sq. ; subest interdicto 288 ;
suspensioni, 318.
Phrenastbenia: et phrenesis in delin­
quente attendenda 64 sq.
Poena: eius finis, 20 sq.
Poenae ecclesiasticae: notio, 151 ; finis,
152 sq. ; comminatio et exsecutio, 154;
divisio, 155 sq. ; iustae et iniustae,
157 sq. ; subiectum activum, 160 sq. :
cumulatio, 172; ordinariae et arbitra­
riae, 175 sq. ; modus infligendi, 183 ;
subiectum passivum, 193 sq. ; ex­
stinctio et remissio, 202 sq.
Poenae medicinales: V. Censura.
Poenae vindicativae: notio, divisio 332
sq. ; notae historicae, 334; poena ca­
pitalis, 335, sq.; fustigatio 337; in­
carceratio, reclusio. 338; exsilium, de­
portatio, relegatio, 339; characteres
poenae vindicativae 340; damnatio
condicionalis, 341 ; poenae vindic.
clericorum, 347 sq.; declaratio, 349;
depositio clerici, 350 sq. ; degrada­
tio clerici, 359 sq.
Poena capitalis: 335.
Poenitentiae:

notio,

scopus,

notio 46; fundamen­
tum imputabilitatis, ibid.; condiciones
ut imputari possit 44.

Quasi-delictum:

Parochorum: delicta, 517.

species

Rapina: 484.

Raptus: ut delictum eiusque poena 482.

delicti patrati, 120.
Reincidentia : in delictum, 105 sq. ; con­
diciones requisitae 109; in ordine ad
augendam poenam 174.
Religiosorum delicta: 519; apostatae a
religione, 520; fugitivi, 521; dolose
professionem emittentes, 522; vitam
communem non servantes, 522; sa­
crilegum matrimonium contrahentes,
ibid.
Remedia poenalia: scopus et USUS 369;
species in Codice et modus ea ap­
plicandi 371.
Ratihabitio

Sacramentum: indigno ministratum

vel

sine potestate, 501.
Sacrilegium: eiusque varia species, 434
sq. 438 sq. ; eius poena 437 sq. ; lo­
cale 441.
Schisma: eiusque species 395 sq. ; ambi­
tus delicti 398; poenae 399.
Secta massonica: aliaeque similes, 448.
Sepulturae ecclesiasticae legum viola­
tio. 451.
Sigilli sacramentalis: violatio eiusque
poenae 502 sq.
Simonia: in beneficiis, 524; in sacra­
mentis, 511.

Societas in delicto: 117.
Sollicitatio ad turpia:

in confess, sa­

cram. 507 sq.
Somnus: quoad delictum ct imputabili­
tatem, 67 sq.
Suicidium: eiusque poenae, 474.
Superstitio: eiusque varia species 427,
poenae, 432.
Surdities: in ordine ad imputabilita­
tem, 66.
Surdomutismus: relate ad imputabilita­
tem, 66.
Sexus: relate ad imputabilitatem, 62.
Suspensio: nomen, notio, divisio, 313
sq.; notae historicae, 316; subiectum
activum et passivum, 317 sq. ; condi­
ciones, forma, 319 sq. ; effectus, 321
sq. ; suspensio generalis et partialis,
324 sq. ; in communitatem, 328 ; ces­
satio, 329; insordescentia in cen. su­
spensionis, 452.

iudicio mendax repertus, 498.
Theoriae : de fundamento potestatis
coercitivae 14 sq.
Transgressio: legis naturalis, 29; quacnam sit delictuosa, 31 ; differtne a de­
licto, 36; legum politiae, 39; levis
transgressio legis eximit a poena, 170 ;
transgressio gravis, 169 sq.
Testis: in

Usura: historice et iuridice considerata

ut delictum, 485 sq.

in provisione of­
ficii et beneficii, 523.

Usurpata auctoritas:

Usurpatio bonorum: eccles. 459.

Usurpatio ordinis: sacerdotalis, 414.

Vana observantia: ut superstitio 431.

Vigilantia: ut remedium poenale, 371.
Violatio libertatis: quoad ingressum in
religionem vel statum clericalem, 481.
Vis et coactio: in ordine ad delictum,
83 sq.

